





Această lucrare este o prezentare a practicii 
Înaltei Curti de Casaţie și Justiţie și a jurisprudenţei 
Curţii Europene a Drepturilor Omului în ceea ce 
privește instituţia bunei-credințe. 

Culegerea s-a născut din necesitatea teoretică şi 
practică de aplicare cât mai unitară a noțiunii de 
„bună-credință” la cazuistica foarte mare şi diversă 
a ultimilor ani. Chiar și la nivelul Înaltei Curți au 
fost opinii contradictorii, în cuprinsul lucrării fiind 
sintetizate opiniile pro și contra. 

Deși buna-credință este o instituţie fundamen- 
tală în toate ramurile din sistemul de drept 
românesc și a născut numeroase puncte de vedere, 
controverse și aprinse polemici, din nefericire, 
reglementarea în drept este săracă, total insufi- 
cientă pentru a acoperi varietatea nesfârşită a 
speţelor aflate pe rolul instanţelor. Si în acest caz, 
datorită carențelor legislative nepermise, magistra- 
tului i-a revenit sarcina ca, printr-o muncă respon- 
sabilă şi creativă, prin analogie cu alte dispoziții 
legale, să desăvârșească aplicarea acestei noțiuni 
de la nivelul filosofiei şi polemicii dreptului la 
nivelul vieţii şi problematicii de zi cu zi a justiția- 
bililor. 

Judecător Nina Grigoraş 
Înalta Curte de Casaţie și Justiţie 


Preţ: 59 lei (vol. I + Il) 











Nina Ecaterina Grigoraș 


v o 


Practică judiciară * vol. 1] 


Buna-credință 


Practică judiciară 


ă, 


3) 


Volumul I 


as ° Buna-credint 


N.E. Grigor 











1 


Abrevieri 


alineatul 

Autoritatea pentru Privatizare şi 
Administrarea Participaţiilor Statului 
articolul 

Codul civil 

Codul de procedură civilă 

Codul familiei 

Codul muncii 

Curtea Europeană a Drepturilor Omului 
Cartea funciară 

Consiliul General al Municipiului Bucureşti 
Curtea Supremă de Justiție 

Fondul Proprietății de Stat 

Hotărârea Guvernului 

Înalta Curte de Casaţie şi Justiţie 

litera 

Monitorul Oficial al României, Partea I 
numărul 

Ordonanța Guvernului 

Ordonanţa de urgenţă a Guvernului 
pagina 

paragraful 

punctul 

Regie Autonomă 

Societate pe acțiuni 

Societate comercială 

Societate cu răspundere limitată 
următoarele 


Capitolul I. Drept civil........ cca inu tu i anale eul at ca 1 


. §1. Accesiune imobiliară. Constructor de 
bună / rea-credință............ime nene eneeeneoee ne eenaenoaennae ana 1 
1. Constructor de buriă-credință. Calitate care dă 
- dreptul la dezdăunări şi nu conferă drept de 
proprietate asupra lucrărilor efectuate... enneeeneeeee 1 
2. Litigiu prin care s-a constituit servitutea de trecere, 
purtat între beneficiar şi autorul constructorului care 
împiedică folosirea acesteia. Criterii de apreciere 
a bunei / relei-credinţe a constructorului pe terenul 
. asupra căruia s-a constituit servitutea de trecere.............. 6 
3. Situaţia în care statul a mai edificat un etaj (constituind 
o unitate locativă) după preluare, pe care l-a şi înstrăinat 
anterior desființării titlului de preluare a restului de 
„- construcţie şi a terenului aferent... neneeneene ne ene 9 
4. Construcţii edificate pe terenul altei persoane. 
Existența unei hotărâri anterioare privind dreptul de 
proprietate. Buna său reaua-credință a 


COAStIUCtOrU NUI. sessed eo 0 atena dia i E a 14 
5. Necesitatea dovedirii calității de constructor, prealabil 
verificării bunei sau relei-credințe ..........cnmcceenne ne enneeneee 17 
6. Data la care se apreciază buna-credință. Data edificării 
construcțiilor şi lucrărilor........c cca eeee one eeeeeenoeeneeee 27 
7. Constructor de rea-credință. Edificarea u unei construcții 
fără autorizaţie de construire .........ine nenea enne nano enaeeea 32 
$2. Acţiune pauliană men eee aneneeeeneee anna ea 41 
8. Acțiune pauliană. Conivență frauduloasă. 
Réa-credintă ners sunca ga saca nu ea geer ien da batuta da a 41 
§3. Acțiune redhibitorie men eeneeeeneenee nea enaeeenee 45 


9. Condiţii privind acțiunea redhibitorie. Efecte. 
Buna sau reaua-credință a vânzătorului ...........c une eaeeaeee 45 


Buna-credinţă 





$4. Acţiune în rectificare şi în prestație tabulară ................... Sl 
10. Acţiune în prestație tabulară împotriva terțului 
dobânditor al imobilului. Relevanța bunei 
sau a relei-credințe a acestuia .......mce cane nene eneeeneaeneeeea 51 
11. Acțiune în rectificarea cărții funciare întemeiată pe 
Decretul-lege nr. 115/1938 împotriva subdobânditorului 
de bună-credință. Termen de formulare..............cnenee 55 
12. Acţiune în rectificare de carte funciară în temeiul 
Decretului-lege nr. 115/1938. Efecte față de terțele 
persoane care au dobândit de bună-credinţă şi prin act 
juridic cu titlu oneros un drept real, întemeindu-se pe 
cuprinsul cărții funciare .........nc caen nene enee nn eneenaenee 61 
13. Regim de carte funciară. Înscrierea dreptului de 
proprietate al vânzătorului. Irelevanță în cazul în 
care s-a cunoscut că înscrierea este inexactă piesa 63 
$5. Acţiune în revendicare imobiliară ................... e Ma da esa 66 
14. Acţiune în revendicare. Operaţiune de comparare 
a titlurilor. Criterii. Lipsa de relevanță juridică a bunei- 
credinţe la încheierea actului juridic subsecvent........... 66 
15. Acţiune în revendicare formulată de fostul proprietar 
împotriva subdobânditorului imobilului preluat 
în mod abuziv de către stat. Buna-credință 
a terţului dobânditor, criteriu de preferință 
între titlurile opuse .........cma canoe nenea eee neenanenaee 71 
16. Acțiune în revendicare imobiliară. Nulitate. 
Cerere introdusă anterior intrării în vigoare a 
Legii nr. 10/2001. Dispoziţii legale aplicabile în 
aprecierea bunei/relei-credințe. Dispoziţiile 
de drept CONINtIii nacă coă san petala ai sa atol 79 
17. Acţiune în revendicare imobiliară. Nulitate. 
Cerere introdusă anterior intrării în vigoare a 
Legii nr. 10/2001. Dispoziţii legale aplicabile. 
Aprecierea bunei-credințe în temeiul art. 45 alin. (2) 
[fostul art. 46 alin. (2)] din Legea nr. 10/2001............... 84 
18. Acţiune în revendicare imobiliară. Nulitate. 
Cerere introdusă anterior intrării în vigoare a 
Legii nr. 10/2001. Dispoziţii legale aplicabile. 
Prevederea din legea specială constituie o preluare 
a unor principii de drept, consolidate în Codul civil..... 90 


Cuprins XI 


19. Acțiune în revendicare imobiliară împotriva 
neposesorului. Imposibilitatea analizării valabilității 
titlului de înstrăinare şi a comparației titlurilor, 
în condiţiile în care deţinătorul imobilului 
nu a fost chemat în judecată... eneeenneeeenoeeeenee 95 

20. Acţiune în revendicare imobiliară formulată exclusiv 
împotriva neposesorului. Cerere de intervenţie 
în interes propriu formulată de către subdobânditori, 
de constatare a dobândirii imobilului cu 
bună-credință. Efecte... neam enneeneeaneenaeeae 99 

$6. Autoritate de lucru judecat... 102 

21. Autoritate de lucru judecat. Imposibilitatea 
reanalizării bunei-credinţe la data încheierii actului, 
în cazul în care acest lucru a format anterior 
obiectul de analiză în fața instanței, fiind 
soluționat definitiv şi irevocabil 

$7. Contract de vânzare-cumpărare 
7.1. Titlul reclamantului în acțiunea în revendicare. 
Bună/rea-credinţă la încheierea actului 
de înstrăinare subsecvent. Ordinea de analizat............. 113 

22. Dovada calităţii de proprietar a reclamantului 
prevalează analizării bunei-credințe 
la încheierea actului.........cn coana eaeeenee nenea aas 113 

7.2. Contract de vânzare-cumpărare având ca obiect 
imobile ce cad sub incidența art. 2 alin. (1) lit. b) din 





Legea nr. 10/2001. Relevanta bunei-credinţe................. 117 
23. Necostituţionalitatea art. 46 alin. (3) din Legea 
Bit: -10/200,[ises ice dea dree aaa rE SERIAS RE vea ll 


7.3. Cerere de restituire în temeiul Legii nr. 10/2001 
şi de nulitate a contractului având ca obiect imobil 
ce intră sub incidenţa legii. Ordinea de soluționare....... 119 
- 24. Imobile care cad sub incidența Legii nr. 10/2001. 
Nulitatea actului de înstrăinare, chestiune 
prejudicială. Efecte privind dreptul dedus 
procedurii administrative de restituire 
a unor asemenea bunuri ......... emo neee ana eaaaeeenaee 
7.4. Elemente de apreciere a bunei/relei-credinţe 
25. Acţiune în revendicare promovată de către fostul 
proprietar al imobilului, ulterior încheierii 
actului de vânzare-cumpărare asupra acestuia............ 121 





XII 


Buna-credintă 


26. Acţiune în revendicare a imobilului respinsă : 
în mod irevocabil anterior cumpărării imobilului 


în condițiile Legii nr. 112/1995... eneeeneeeneeneee 128 
27. Acţiune în revendicare aflată pe rolul instanței la data 
încheierii contractului de vânzare-cumpărare ............ 135 


28. Acţiune în revendicare aflată pe rolul instanței, 

notată pe versoul cererii de cumpărare 

a apartamentului ......nnnnee neon eeeneenneeaeenenae arene nenea 146 
29. Acţiune în revendicare pe rolul instanței. Terţ 

dobânditor al cărui asociat unic şi-a desfăşurat 

activitatea la societatea vânzătoare, pârât în 

acțiunea în revendicare ........me ne enneeeneeeeneeneeanneeneeeaa 151 
30. Acţiune în revendicare perimată. Contract de 

vânzare-cumpărare încheiat după perimarea 

primei acțiuni şi înainte de promovarea unei. 


alte acţiuni în revendicare.........eona inna nneeeeee eee eneaeeea 154 
31. Chiriaş cumpărător intervenient în procesul de 

revendicare a imobilului preluat de stat .................... 157 
32. Clauza de exonerare totală de răspundere 

a VÂnzătorului.... aona R i 164 


33. ! Contract de vânzare-cumpărare încheiat în 

temeiul Legii nr. 112/1995, în baza unei hotărâri 

„judecătoreşti pronunţate în acest sens.........macenneeaneeeee 171 

2 Preluare cu titlu a imobilului. Excluderea 

analizării actului ulterior, ca act subsecvent, în 

cazul nedesființării titlului vânzătorului ...........meooeeee 171 
34. Contract de vânzare-cumpărare încheiat în temeiul 

Legii nr. 112/1995. Condiţia deținerii de către 

cumpărător a calității de chiriaş... unea caeeeeeneeeee 177 
35. Cerere de restituire în natură a imobilului 

preluat de stat formulată. de fostul proprietar 

în temeiul Legii nr. 112/1995, nesoluţionată la data 

încheierii contractului de vânzare-cumpărare ............ 181 
36. Cerere de restituire în natură formulată în temeiul 

Legii nr. 112/1995. Cerere formulată de altcineva 

decât reclamanţii foşti proprietari... ceeace eneeenoeee 192 
37. Cerere de restituire în natură formulată în temeiul 

Legii nr. 112/1995, respinsă şi necontestată. 

Contract de vânzare-cumpărare încheiat ulterior........ 198 


Cuprins 


XII 


38. Cerere de restituire în natură formulată în temeiul 
Legii nr. 112/1995 nesoluţionată, cunoscută 


de către cumpărători ....... mean nene enneeeeenoeeenonennee ra 201 
39. Cerere pentru acordare de despăgubiri adresată 

Comisiei pentru aplicarea Legii nr. 112/1995............ 211 
40. Contract de vânzare-cumpărare încheiat anterior 

anului 1989. Aprecierea bunei-credinţe..............ceeee. 219 


41. Contract încheiat în temeiul Decretului-lege 

nr. 61/1990 pentru un imobil preluat de stat - 

de la fostul proprietar... eee eeeecene ana aneneeae 226 
42. Contract de vânzare-cumpărare încheiat 

în temeiul Decretului nr. 61/1990 pentru 

un imobil construit de stat, alăturat imobilului 

preluat de la fostul proprietar, după data 

preluării. Irelevanţa bunei sau a relei- credințe 

a dobânditorului sroine ana 232 
43. Imobil naționalizat. Regim de carte funciară. 

Necesitatea înscrierii dreptului de proprietate 

akatah 02 e sia cati caca Dac în odata aia 237 
44. Cumpărători care au cunoscut demersurile de 

redobândire a proprietății întreprinse de către 

fostul propi ti eini a A 250 
45. Declaraţie a cumpărătorilor prin care aceştia 

arată că au luat cunoştinţă de faptul că imobilul 

a făcut obiectul unui litigiu şi că înţeleg 

să cumpere pe riscul lor... nn eeeneeene anna cse 256 
46. Desființarea titlului vânzătorului, urmare a unei 

căi extraordinare de atac, anterior încheierii 

actului de vânzare-cumpărare ........c cancan eee eeaeeneee 260 
471. Desființarea titlului vânzătorului, urmare a unei 

căi extraordinare de atac, ulterior încheierii 

actului de vânzare-cumpărare .......ccee nana eaae nene ereene 263 
48. Imobil cumpărat şi revândut, succesiv... <a eaneaeneee 270 
49. Imobil restituit prin hotărâre judecătorească. 

Drept de proprietate transcris în registrul de 

inscripțiuni la data încheierii contractului 

de vânzare-cumpărare. Consecinţe.........nc cecen eneeeeeee 275 
50. Imobil achiziționat prin procedura executării silite, 

anterior oricărui demers de redobândire a acestuia..... 281 


XIV Buna-credință 


51. Inexistenţa pe rolul instanţei a unui proces în 

revendicare sau a unei notificări din partea 

fostului proprietar.........ncnaunane nenea nenea ana aaaane 
52. Inexistenţa vreunui demers de redobândire 

a proprietăţii din partea fostului proprietar. 

Intabularea proprietăţii statului în cartea 

funciară. Irelevanţa, sub aspectul bunei-credinţe, 

a analizării valabilităţii titlului statului de către 

terțul dobânditor.......mccme caen cane eneenea eee 
53. Înstrăinarea de către chiriaşii cumpărători 

a unei locuințe după 1 ianuarie 1990... nneeneeee 
54. Contract încheiat în temeiul Legii nr. 112/1995. 

Încheierea actului de înstrăinare înainte de expirarea 

termenului de formulare a notificărilor conform 

Legii nr. 10/2001... ceeace cena aă eco onnoăacagas căuta case 
55. Dobândirea unei locuinţe după data 

de 1 ianuarie 1990... nnceenenenenaeaae nana 
56. ' Litigiu dintre reclamanţi şi debitorul din 

executarea silită, precum şi dreptul de proprietate 

al reclamanților notate în cartea funciară la data 

încheierii actului... men enoeneeeneeeeeeneeee Esogast 

? Opozabilitatea hotărârii judecătoreşti de anulare 

a titlului vânzătorului adjudecatar .......... cena aneeaeee 
57. Notificarea cumpărătorului de către fostul 

proprietar anterior încheierii contractului 

de vânzare-cumpărare. Notarea în cartea funciară 

a dreptului de proprietate al fostului proprietar.......... 
58. Notificarea terțului dobânditor la o altă adresă .......... 
59. Notificarea terţilor dobânditori. Condiţii .…................. 
60. Contract încheiat în temeiul Legii nr. 112/1995. 

Recunoaşterea terțului dobânditor în sensul că 

aflase de intenţia fostului proprietar de 

a redobândi ODA ec ta 

în aprecierea valabilității actului de înstrăinare.......... 
62. Vânzătorul și cumpărătorul — părti în acţiunea 

în revendicare aflată pe rolul instanţei ........... me coeeeeee 
63. Vânzătorul notificat şi pârât în acţiunea în 

revendicare aflată pe rolul instanței de judecată. 


Cuprins XV 


Cumpărător înștiințat de fostul proprietar. 

Irelevanţa privatizării vânzătorului onpa vânzare....... 358 
7.5. Error communis facit iS. neneeese 362 

64. Eroare cu privire la calitatea de proprietar 

a vânzătorului, care trebuie să fie comună 

şi invincibilă, imposibil de prevăzut şi de înlăturat, 

precum şi buna-credință a subdobânditorului, care 

trebuie să fie lipsită de orice culpă sau îndoială 


imputabilă., pn cca cena Nereari gaze ee ao altadata st 362 

7:6.: Cauza ilicit «n css ossăeă natia ta pac i a 378 
65. Cauză ilicită. Condiţii. Rea-credință a 

ambelor părți contractante... nenea nnenneeeneneeea 378 

7.7. Data la care se apreciază buna/reaua-credință............ 383 


66. Data în raport de care se apreciază valabilitatea 
unui act juridic şi, implicit, buna/reaua-credință. 


Data încheierii contractului... eee eee eeaae eee 383 
7.8. Părţi contractante. Persoana în raport de care se 
analizează buna/reaua-credință oseese enneren 389 


67. Partea în raport de care se apreciază au 
la încheierea unui contract de vânzare-cumpărare ... 
având ca obiect un imobil preluat în mod abuziv 


de către stat. Dobânditorul imobilului ..........me nenea 389 
68. Cauză ilicită. Partea în raport de care se apreciază 
buna-credință. Ambele părți contractante ............,.. i. 399 


7.9. Nulitatea contractului de vânzare-cumpărare şi 
revendicare prin comparare de titluri. 


Ordine de soluționare „ossessi 405 
69. Nulitate şi revendicare. 
Nulitatea — chestiune prejudicială .........e unea eneeeaee 405 
7.10. Vânzarea-cumpărarea unui bun aflat 
ÎN ÎCIVIZIUNE coana bă dă aaa dand oa ds a aaa 410 


70. Valabilitatea unui contract de vânzare-cumpărare 
a unui bun indiviz, încheiat de către 
un coindivizar. Norme aplicabile. 
Norme proprii stării de indiviziune .......c mn nec 410 
$8. Contract de concesiune ..........mce cena nenea nana 411 
71. Nulitate. Elemente de apreciere a bunei-credințe. 
Notificarea formulată de fostul proprietar 
în temeiul Legii nr. 10/2001... nene eee 411 


XVI Buna-credință 
$9. Contract de garanţie imobiliară... eee 416 
72. Constitutor evins la data constituirii ipotecii. 
lAo N E aan ea td e caste e ao oaza datată 416 
$10. Contract de închiriere... nenea neoane 418 
73. Contract încheiat cu încălcarea art. 44 din 
O.U.G. nr. 40/1999. Irelevanţa bunei-credințe ........... 418 


-74. Reziliere contract în condițiile art. 35 din . 
O.U.G.:nr. 44/1999. Relevanţa bunei-credințe .......... 423 


$11. Contract cu titlu gratuit... inoeeneeneeene eee enneneeeee 425 
75. Transmiterea imobilului cu titlu gratuit. 
Irelevanța bunei-credinţe a subdobânditorului ........... 425 
$12. Contract de vânzare-cumpărare 
cu clauză de întreținere.............cenmnee eee eneeeeaneeeeeaeeeene 430 


76. Executarea convenției cu bună-credință. 
Invocarea propriei culpe în neexecutarea unui 
contract de vânzare-cumpărare cu clauză : 


de întreţinere. Efecte... erii naisao srin z.. 430 

$13. Drepturi şi obligații civile.............ceci ceea eeeecenoeenoeeaeeeae 433 

77. Exercitare cu bună-credință. Donație dema. asa 433 

$14. Executare silită... nenea ana eeneneoe nenea 440 
78. Eecutarea cu bana-credio{ā şi în echitate 

a obligațiilor. Eroziune monetară..........noe inna neeeenoee 440 

79. xecutare silită. Invocarea bunei-credinţe..................-. 444 

'$15. Fructe civile ...........mcia nec eoeei ae moeneceaneoeozoonooaneooe oeneaseoenae 446 


80. ' Constructor de bună-credință. Dreptul de 

opţiune între modalităţile legale de dezdăunare 

aparţine proprietarului şi nu constructorului ............. 446 

? Fructe civile. Situaţia posesorului de bună 

sau de rea-credință. Data încetării bunei-credințe. 

Data formulării acţiunii în reventicare..........mc una eaeee 446 
81. Elemente de apreciere a cuantumului fructelor 

civile. Data încetării bunei-credințe. Data 

cunoașterii viciilor titlului... ceeace enneeeneeeneee 453 
82. Condiţii privind dobândirea fructelor civile. 

Situația posesorului de bună:sau de rea-credinţă. 

Posesorul nu poate condiţiona buna sa credință 


de natura acțiunii formulate împotriva te PRD AR Ie RR 457 
TC LT T opener ca tii co Ea bagi dacă ao ao o dl să ae 466 
83. Posesie de bună-credință. Bun mobil. Efecte............. 466 


84. Posesor de bună-credinţă. Drept de retenție............... 470 


Cuprins XVII 


$17. Prescripţie achizitivă ..............cceen eee eeencaeeoea cane 474 
85. Uzucapiune de 30 de ani. Condiţii. Nerelevanţa 
bunei-credinţe sau a relei-credinţe ..........mn m eene ceace ceee 474 


86. Uzucapiunea de 20 de ani. Insuficienta 
existenţei bunei-credinţe pentru dobândirea 


dreptului de proprietate... nenea eee aaene ae 478 
87. Drept de proprietate dobândit prin uzucapiunea 
de 10-20 ani. Condiția existenței bunei-credințe ....... 481 


88. Uzucapiune de 10 ani. Regim de carte funciară. 
Aplicabilitatea dispoziţiilor Decretului-lege 
nr. 115/1938 şi nu a art. 1895 C. CIV. eee 485 
$18. Preluarea imobilului de către stat pentru neplata 
impozitelor. Relevanta stabilirii persoanei căreia îi 
revenea sarcina plăţii a e A EEA ea dl daia 488 
89. Preluare imobil pentru neplata impozitelor. 
Bună-credință. Persoana în sarcina căreia era 
obligaţia de plată a impozitelor... cca cena eee 488 
$19. Răspundere pentru evicțiune .........iaane nenea eee 494 
90. Influenţa bunei sau relei-credinţe asupra 
întinderii răspunderii vânzătorului în cadrul 
răspunderii pentru evicțiune.......n oceane nenea 494 
91. Cunoaşterea cauzei evicţiunii de către cumpărător. 
Reaua-credință a cumpărătorului înlătură 
răspunderea pentru evicțiune a vânzătorului. 
Conţinutul actului de procedură în raport 


de.care se apreciază reaua-credinţă......... ata te atit 503 

$20. Acte juridice încheiate de societăți comerciale ............. 507 
92. Acte de vânzare-cumpărare acţiuni. Dispoziţii 

legale aplicăbile: zace ie bat da 507 


93. Reorganizarea şi transformarea unei 
persoane juridice. Certificat de atestare a 
dreptului de proprietate. Neincidenţa art. 46 


din Legea nr. 10/2001 aniconaea ca caza aa 20 ca ati 522 
Capitolul al II-lea. Drept procesual civil... cecene 529 
$1. Competență de soluționare ..........mme nenea 529 


94. Cerere prin care se solicită constatarea nulităţii 
contractului de vânzare-cumpărare încheiat în baza 
Legii nr. 112/1995, inclusiv din perspectiva lipsei 
bunei-credinţe la data încheierii actului de înstrăinare. 


XVIII Buna-credință 


Cerere de restituire în natură în temeiul Legii 
nr. 10/2001. Competența de soluţionare a 
cererii de nulitate........... mean nenea aneneennee nana 529 
95. Cerere de despăgubiri pentru îmbunătățiri 
aduse imobilului preluat în mod abuziv de stat 
şi restituit fostului proprietar. Competența de 
- soluționare. Instanţa de drept comun .............connaenaeee 533 
96. Competenţă. Acţiune pentru restituirea 
fructelor unui imobil. Irelevanţa naturii 
imobilului os see ci ete ia atacase dota ca Coe 536 
$2. Calitate procesuală....................... aaa ag iad adu aaa 537 
97. Îmbunătăţiri aduse imobilului preluat în mod 
abuziv de stat şi restituit fostului proprietar. 
Cerere formulată în temeiul Legii nr. 10/2001. 
Calitate procesuală pasivă ........m eo eneeeneeeeee 537 
98. Imobil cu altă destinaţie decât cea de locuinţă. 
Îmbunătăţiri efectuate de deținătorul imobilului 
restituit fostului proprietar. Calitate procesuală 
pasivă. Norme legale aplicabile .............cee une eneeeneeeee 540 
$3. Citarea părţilor din actul juridic... ceeace 544 
99. Contract de vânzare-cumpărare. Nulitate.  - 
Necesitatea citării tuturor părților contractante 
chemate în judecată pentru analizarea 
valabilității contractului şi a bunei/ relei- credințe 
la încheierea acestuia ......... men ne enaee eee eeane an enee 544 
100. Analizarea bunei-credințe. Necesitatea citării 
legale a tuturor părților. Imposibilitatea analizării 
bunei-credințe de către instanța de control judiciar 
în cazul soluționării cauzei cu lipsă 


de procedură... eneaeeeneeeeneae nana ennnaeene 554 
$4, Probe: scie acneea ocean e pEr ca aaa dat 558 
101. Prezumția de bună-credinţă. Sarcina probei............. 558 

102. Probe. Mărturisire. Caracterul fraudulos şi 
reaua-credință la facerea acesteia............mc emana eee 565 
$5. Cerere de intervenție... enneeeeee eee ee nene enna eee 569 


103. Cerere de intervenţie a terţilor dobânditori. 

Aprecierea bunei-credinţe a acestora în apelul 

declarat de pârât. Inadmisibilitate..............-........-.-- 569 
104. Cerere de intervenţie formulată de către 

cumpărător în faţa instanței de apel. Calificarea 


Cuprins XIX 


cererii. Imposibilitatea formulării unei cereri de 
intervenție în nume propriu, prin care se invocă 
buna- credință î în dobândirea im edilului, 


în faţa instanţei de apel... anna ni nneneeneneneene 571 
$6. Cerere nouă prin care se invocă buna-credință, 
formulată în căile de atac............. mccain eeeenennernneee 576 


105. Buna-credinţă la încheierea contractului 
invocată pentru prima dată în dosarul de recurs. 
Cerere nouă. Inadmisibilitate .......... cmc nneeenoeenoeenaeee 576 
$7. Data de la care curge termenul de formulare : 
a unei acțiuni în nulitate, a unei acțiuni 
pentru plata contravalorii îmbunătăţirilor 
aduse la imobil. Data de sfârşit al termenului ................ 581 
106. Termenul de formulare a unei acţiuni în nulitate 
şi, implicit, de analizare a bunei-credinţe la 
încheierea unui act juridic din perspectiva art. 45 
(fost art. 46) din Legea nr. 10/2001. Data de la care 
curge termenul. Data intrării în vigoare a legii ........ 581 
107. Data de la care curge termenul de invocare 
a nulităţii, prevăzut de Legea nr. 10/2001. 
Data intrării în vigoare a acestei legi. Situaţii 
excepţionale de depăşire a termenului..............uoeaee 588 
108. Invocarea bunei-credințe pe cale de acţiune 
sau de excepție. Obligativitatea respectării 
termenului în ambele situații ......mnee eee eee eee eaeeeee 595 
109. Termen de exercitare a acţiunii în nulitatea 
actelor juridice având ca obiect imobile ce 
cad sub incidenţa Legii nr. 10/2001. Raportul 
dintre o normă specială şi o normă generală. 
Aplicabilitatea normei speciale... nene noeneaee 598 
110. Nulitatea unui contract de vânzare-cumpărare 
solicitată în cadrul unui proces aflat pe rolul 
instanței de judecată. Termen de exercitare, 
din perspectiva Legii nr. 10/2001 şi a 
dispoziţiilor Codului de procedura civilă ..............-. 601 
111. Data până la care se poate invoca buna-credință / 
__reaua-credință la încheierea actului. Efectele 
depăşirii termenului legat stipulat în acest sens 
de Legea nr. 10/2001... eeeezeee Sei RA 606 


XX Buna-credinţă 


112. Constructor de bună-credință. Drept de creanţă. 
Termen de prescripție..........c nameno eneeeeeeoacenneeeeaeee 
113. Acţiune în revendicare mobiliară. Termen de 
exercitare a acțiunii în cazul în care posesia 
nu este fondată pe bună-credință..........me nn eeaeeaea 
$8. Exercitarea cu bună-credință a drepturilor 
procesuale: cnore a poa aa d da Da saga a ulita 
114. Acţiune în constatare. Opoziția pârâtului care nu 
pretinde şi nici nu are un drept propriu asupra 
imobilului obiect al litigiului .........mcnenee cine eneeeeeeee 
115. Cerere pentru amânarea judecății cauzei. - 
pentru lipsă de apărare .........meeneeenneenneeeneeenneeenoaeenee 
116. Suspendarea judecății cauzei în condiţiile 
art. 244 C. proc. civ. Caracter facultativ. 
Dispunerea măsurii corelativ cu exercitarea 
cu bună-credință a drepturilor 
procesuale ale părților .........cmeccneneeneeneeiceeeneeeeeneeee 
117. Chemarea în judecată a unei persoane 
decedate; saca fi dastea aaa au beata ăla 
$9. Suspendarea procedurii administrative prevăzute 
de Legea nr. 10/2001 şi suspendarea judecății cererii 
înanulare.;.. inca acea pad ana ao idee oa a eeaeee E e ia 
118. Suspendarea procedurii de restituire în temeiul 
Legii nr. 10/2001 şi suspendarea judecății 
cererilor de anulare a contractelor de 
vânzare-cumpărare. Ordine de dispunere................ 
$10. Amenda judiciară... nenea eee eee aee 
119. Încheiere de aplicare a unei amenzi civile 
pentru formularea unei cereri de recuzare cu 
rea-credință. Cale de atac... nenea neeeneeneeeeaeeee 
120. Introducerea, cu rea-credință, a unei cereri 
vădit netemeihi ceisio essersi insiren nains 


$11. Stabilirea bunei-credințe. Rolul activ 
al magistratului ...........ceci nene nene eneeeee cena eneaeeeeeeaee 
121. Importanţa stabilirii bunei-credinţe. 
Rolul activ al instanței..........cnc nenea enneeneeeeeeneacec 
$12. Hotărâre judecătorească. Motivare ............ccmcene anca 
122. Motivarea în fapt şi în drept a bunei/relei-credințe. 
Necesitate. mins raaicsencieatăgne rcaa a east oi dadea tat 


Cuprins 


$13. Cerere de recurs. Motivare .....eseessssooesesescsonsss>sssassesness 
123. Cerere de recurs. Nulitate .............ccioneeeenoeee eee eeeneee 
124. Cerere de recurs. Motivul prevăzut de art. 304 
pct. 10 C. proc. civ. Caracterul hotărâtor al 
probei neavute în vedere de instanță ..............eeooeeee 
$14. Contestaţie în anulare .........cmce eee eee eeeaennae eee 
125. Eroare materială. Buna-credinţă apreciată în 
raport de clauza contractuală prin care cumpărătorii 
i-au exonerat de răspundere pentru evicțiune 
pe vânzători. Neincidenţa art. 318 C. proc. civ........ 
126. Contestaţie în anulare. Motive de recurs 
necercetate. Condiţii ........mc none nene eenee nana eaneeenne 
$15; Revizuire: sie ceeace ago eta dedat dea 208 side ca Dna eiis 
127. Articolul 322 pct. 5 C. proc. civ. Act nou relativ 
la buna-credință reţinută la soluționarea cauzei ....... 
128. Articolul 322 pct. 6 C. proc. civ. Condiţii de 
admisibilitate; siiis ienser il ata sai a pac 
129. Articolul 322 pct. 7 C. proc. civ. Condiţii de 
admisibilitate. Neinvocarea în cadrul celui 
de-al doilea litigiu a autorității de lucru judecat....... 
130. Revizuire. Articolul 322 pct. 7 C. proc. civ. 
Condiţii de admisibilitate. Identitate de obiect, 
părți:şi Cauză e: „cascata coace că da aaa aaa aa ada a tai 
$16. Natura acţiunii de constatare a dobândirii 
dreptului de proprietate.................ccmmaeeee nene cenneeeeaeeeeeeee 
131. Acţiune în constatarea dreptului de proprietate 
asupra unei construcţii. Natura patrimonială 
7 Iei Uni ANDRE OR RI RIC EI TR, sista crD n al anatudă 


Capitolul al III-lea. Dreptul familiei .............cmmennennneeceeeeaeee 
132. Nulitatea căsătoriei. Buna-credinţă a soților. 
Efectes italia dt date căt aa da da pat ra 


Capitolul al IV-lea. Acte sau fapte de comerţ. 
Proces-verbal de contravenţie............... 
134. Acte de comerț. Proces-verbal de constatare 
şi sancționare a contravenţiilor. Efectuarea de 
acte sau fapte de comerţ cu bună-credință. 
Probe; nic 003 ada E agonia uta aa cada IE cau 


XXII 


Capitolul al V-lea. Dreptul muncii 
. Desfacerea contractului de muncă. Îndeplinirea 
obligaţiilor de serviciu cu bună-credință ............... 


135 


Capitolul al VI-lea. Dreptul proprietăţii intelectuale 


Buna-credință 


136. Marcă. Anulare pentru înregistrare cu rea-credință. . - 


137. 


138. 


139. 


Index alfabetic 


Termen de formulare... ceea aaaaaeee 


Marcă. Cerere de înregistrare a mărcii 

formulată cu rea-credință. Elemente de apreciere 
a relei-credinţe la înregistrarea mărcii. 
Nerelevanţa faptului că titularul mărcii a avut 
ideea creării acesteia sâu a contribuit exclusiv 


sau decisiv la crearea machetelor ei.............eucaezeeee 


Marcă. Acţiune de anulare a mărcii pentru 
înregistrare cu rea-credință. Elemente de 
apreciere a relei-credinţe. Relaţii comerciale 
anterioare, aceeaşi naţionalitate, identitatea 
semnelor grafice ale mărcilor, somaţia de 


încetare a activităţii comerciale .............u non neceeeeee 


Marcă. Cerere de înregistrare cu rea-credință. 
Data şi elemente de apreciere a relei-credinţe. 
Neînţelegeri între asociați şi cunoaşterea 
utilizării semnelor similare de către partenerul 


străin pentru acelaşi gen de produse sau servicii.... 


722 


Capitolul I. Drept civil 


$1. Accesiune imobiliară. Constructor de bună / 
rea-credinţă 


1. Constructor de bună-credință. Calitate care dă drep- 
tul la dezdăunări şi nu conferă drept de proprietate asupra 
lucrărilor efectuate 


C. civ., art. 492, art. 494 


Potrivit art. 492 C. civ., orice construcție sau plantație făcută 
asupra pământului se prezumă a fi făcută de către ROPES 
pământului, până ce se dovedeşte contrariul. 

Chiar dacă, printr-o sentinţă civilă, s-a constatat, în contra- 
dictoriu cu statul, calitatea de constructor de bună-credinţă la 
edificarea construcției pe terenul proprietate de stat, aceasta nu-i 
conferă pârâtului dreptul de proprietate asupra bunului în litigiu. 

Chiar dacă hotărârea judecătorească prin care s-a recunoscut 
calitatea de constructor de bună-credinţă nu a fost dată în contra- 
dictoriu cu proprietarul terenului, respectiv fostul proprietar, pen- 
tru lucrările efectuate poate avea loc o desocotire între constructor 
şi proprietarul terenului, în condiţiile art. 494 şi urm. C. civ. 


C.S.J., Secţia civilă, decizia nr. 4228 
din 23 octombrie 2003 


Prin sentința civilă nr. 1167 din 13 octombrie 1999 a Tribunalului 
Bucureşti, Secţia a III-a civilă, învestit prin declinare de competență 
prin sentinţa civilă nr. 3159 din 8 aprilie 1999 a Judecătoriei Secto- 
rului 4 Bucureşti, a fost admisă acţiunea formulată de C.M. împotriva 
pârâţilor C.X. ş.a., C.G.M.B. şi SC L.P.L.E. SRL. S-a constatat 
nulitatea contractelor autentice de vânzare-cumpărare nr. 6513 din 3 
noiembrie 1996, nr. 3737 din 11 iulie 1997, nr. 1089 din 12 august 
1998. S-a dispus obligarea pârâţilor de a lăsa reclamantei în deplină 
proprietate şi liniştită posesie imobilul situat în Bucureşti, format din 

construcție ce ocupă o suprafață de teren de 222,65 mp. A fost respins 
capătul de cerere privind obligarea pârâţilor la plata daunelor comi- 
natorii. S-a dispus evacuarea pârâtei SC L.P.L.E. SRL din imobilul în 
litigiu. A fost respinsă acţiunea față de pârâta Administraţia 
Financiară Sector 4 Bucureşti, constatând lipsa calităţii procesuale 
pasive. 

Pentru a hotărî astfel, instanța de fond a reţinut, în esenţă, că 
imobilul în litigiu, localizat conform dispozitivului, a fost dobândit în 
anul 1946 prin act autentic de vânzare-cumpărare de autorii recla- 
mantei, aceasta fiind în prezent unica moştenitoare a proprietarilor 
inițiali, ceea ce nu s-a contestat în speţă. 

Prin sentinţa civilă nr. 1026 din 21 iunie 1994 a Tribunalului Bucu- 
reşti, Secţia a IV-a civilă, imobilul a fost retrocedat reclamantei și 
celuilalt coproprietar, A.E., în prezent decedată şi a cărei unică succe- 
soare este reclamanta, conform certificatului de moştenitor nr. 3 din 6 
decembrie 1995 eliberat de Biroul Notarului Public V.B. S-a avut în 
vedere şi că, prin sentința civilă nr. 5120/1994 a Judecătoriei Sectorului 
4 Bucureşti, s-a constatat că A.N. este constructor de bună-credință al 
corpului B al clădirii, pe care l-a. ocupat iniţial în calitate de chiriaş, 
iar în urma unei aşa-zise ieşiri din indiviziune cu statul, prin sentința 
civilă nr. 1430 din 28 februarie 1996 a Judecătoriei Sectorului 4 
Bucureşti, s-a atribuit întregul imobil corp B pârâtului. În temeiul 
acestor hotărâri, pârâtul a vândut imobilul soţiei A.I., de care divor- 
țase, şi aceasta, la rândul său, l-a vândut pârâţilor de naţionalitate 
chineză menționați în acțiunea inițială. Şi aceştia au înstrăinat din nou 
imobilul unor conaţionali, menționați în acțiunea completatoare. 

Referitor la titlurile de proprietate invocate de părți, instanța de 
fond a reținut că A.N. nu a fost titularul dreptului de proprietate, el 
dobândind numai calitatea de constructor de bună-credință, în care nu 
putea perfecta vânzarea valabilă. În consecinţă, toate vânzările sunt 
lovite de nulitate absolută, pentru cauză ilicită, respectiv la primul 
contract — vânzarea între foștii soți urmărind un scop ilicit; iar la 
celelalte contracte se adaugă şi preţul neserios, operând dispoziţiile 
art. 966 C. civ. 

Apelurile declarate de pârâți împotriva acestei sentințe au fost 
respinse ca nefondate prin decizia nr. 150 din 22 martie 2001 a Curţii 
de Apel Bucureşti, Secţia a M-a civilă. 

De menționat că instanța de apel a suplimentat probele, admi- 
nistrând la cererea apelanţilor-pârâţi proba cu înscrisuri noi, precum 
şi o nouă expertiză tehnică cu obiectivele redate în cuprinsul încheie- 

rii şedinţei publice de la 4 mai 2000, ce cuprind și obiecțiunile la 
raportul de expertiză efectuat la nivelul instanţei de fond. 

În şedinţa publică din 8 martie 2001 a fost admisă, tot la cererea 
apelanţilor-pârâţi, efectuarea unei expertize- tehnice având ca obiectiv 
a se stabili dacă imobilul construit în 1880 este acelaşi cu cel existent 
în prezent şi aceste concluzii au fost edificatoare în menţinerea solu- 
iei de fond. S-a reţinut, astfel, că reclamanta a făcut dovada proprietății 
şi asupra corpului de clădire B, situat pe acelaşi teren cu corpul A. Apoi 
s-a constatat că soţii A., de comun acord, au urmărit eludarea legii, 
solicitând şi obținând hotărâri judecătoreşti de constatare a calității de 
constructor de bună-credință şi de ieşire din indiviziune cu statul, pe 
baza cărora au perfectat o primă înstrăinare. Aceasta are loc după 
retrocedarea imobilului către reclamantă prin hotărâre judecătorească 
înscrisă în registrul de transcripțiuni “al Judecătoriei Sectorului 4 
Bucureşti. Apo,i s-a apreciat că şi ceilalți cumpărători au cunoscut 
situația juridică a imobilului şi au fost de conivență cu primul vânzător 
pentru eludarea legii, ceea ce rezultă şi din prețul modic al vânzării și 
perfectarea celei din urmă în timpul judecării procesului de faţă. 

Împotriva acestei hotărâri au declarat recurs toți pârâţii, cu excep- 
ţia C.G.M.B. şi Administraţiei Financiare a Sectorului 4 Bucureşti, 
invocând următoarele motive, unele fiind comune, şi anume: încăl- 
carea unor prevederi legate de competență, în litigiile în care se 
dispută drepturi şi obligaţii ce privesc o societate comercială, a secții- 
lor comerciale ale tribunalului, critică ce se încadrează în prevederile 
art. 304 pct. 3 C. proc. civ.; alt motiv de casare, bazat pe prevederile 
art. 304 pct. 6 C. proc. civ., are în vedere acordarea prin extensie a 
dreptului de proprietate reclamantei şi asupra unei clădiri comerciale 
nou edificate; celelalte motive de recurs, întemeiate pe prevederile 
art. 304 pct. 7, 9 şi 10 C. proc. civ., vizează lipsa din hotărârea instanţei 
de apel a temeiului juridic care a condus la recunoaşterea şi acordarea 
unei suprafețe mai mari decât cea solicitată, în favoarea reclamantei, 
precum şi lipsa de temei legal a soluţiilor adoptate cu privire la 
anularea contractelor de vânzare-cumpărare. Recurenţii-pârâți A.I. şi 
A.N. au invocat și lipsa oricărei motivări cu privire la vânzarea 
autentică efectuată între ei, având şi un certificat eliberat de admi- 
nistraţia financiară competentă, fără restricții. 

Recursurile nu sunt întemeiate, fiind respinse, în raport de celei ce 
urmează: 

În legătură cu necompetenţa instanţei civile de a hotărî în cauză, 
s-a constatat că acest motiv de recurs este neîntemeiat, în raport de 

obiectul principal al pricinii — acțiune în revendicare şi alte capete de 
cerere subsecvente —, nici una din cereri neputând fi considerată că 
vizează fapte de comerț. Ele nu se regăsesc în prevederile art. 3 şi urm. 
C. com., care enumeră faptele de comerț, astfel că nu a putut fi pri- 
mită excepţia invocată. Soluţia se impune şi în. raport de prevederile 
art. 890 din acelaşi cod, potrivit căruia aparțin jurisdicției comerciale 
toate contestaţiile referitoare numai la fapte de comerț între orice 
persoane. 

Cel de-al doilea motiv de recurs, comun ambelor recursuri decla- 
rate, a fost întemeiat pe prevederile art. 304 pct. 6 C. proc. civ., 
potrivit căruia modificarea sau casarea unei hotărâri, cum s-a solicitat 
în speță, se poate cere dacă instanța a acordat mai mult decât s-a cerut 
ori ceea ce nu s-a cerut. | 

Examinând cererea de chemare în judecată, înregistrată la 22 iunie 
1998 la Judecătoria Sectorului 4 Bucureşti, s-a constatat că, de la 
învestirea iniţială a instanței, reclamanta a formulat acţiune în reven- 
dicare vizând în mod expres corpul de clădire B al imobilului situat la 
adresa menţionată, indicând că acesta face parte din imobilul teren cu 
2 corpuri de clădire, dobândite în întregime de autorii săi prin actul de 
vânzare-cumpărare nr. 2430/1946. 

Rezultă, aşadar, că instanța de apel, prin hotărârea adoptată, nu a 
depăşit limitele învestirii, nu a acordat solicitantei ceea ce aceasta nu 
a cerut, textul invocat vizând o atare situație. 

Susținerea recurenţilor în legătură cu retrocedarea către A 
mantă a unei clădiri noi a fost înlăturată, întrucât, aşa cum rezultă din 
expunerea rezumativă a lucrărilor dosarului şi cum a reţinut temeinic 
instanţa de apel, în raport de probele noi administrate în această fază 
a procesului, corpul de clădire B în litigiu este construit în 1880 şi 
este pe teren şi în momentul de față, pârâții A. efectuând într-adevăr 
lucrări de consolidare şi recompartimentare, după anul 1991. De altfel, 
nici una din expertizele efectuate nu au atestat că ar fi vorba de o 
construcție nouă, astfel că, sub aspectul redat, recursul nu a putut fi 
admis. 

Cât priveşte invocarea în recurs a prevederilor art. 304 pct. 7 
C. proc. civ., s-a constatat că acest motiv de recurs nu poate fi primit, 
pentru că hotărârea recurată cuprinde motivele pe care se sprijină, 
este amplu argumentată şi nu se întemeiază pe motive contradictorii 
sau străine pricinii. Nici celelalte temeiuri procedurale de recurs.nu 
au putut fi admise, pentru că instanţa de apel a făcut-o judicioasă 
aplicare a legii în adoptarea soluţiei. 

Astfel, s-a reţinut corect că sentința civilă nr. 5120 din 22 iunie 
1994 a Judecătoriei Sectorului 4 Bucureşti, dată la care nu era desfă- 
cută prin divorţ căsătoria părţilor, prin care s-a constatat în contra- 
dictoriu cu statul că A.N. este constructor de bună-credinţă în cotă de 
73,57% pe construcţia ridicată pe terenul proprietate de stat, nu-i 
conferă acestuia dreptul de proprietate asupra bunului în litigiu. 

-Această concluzie este în concordanță cu prevederile art. 492 
C. civ., potrivit căruia orice construcție sau plantație făcută asupra 
pământului se prezumă a fi făcută de către proprietarul pământului, 
până ce se dovedeşte contrariul. 

Aşa cum s-a arătat, corpul de clădire face parte din imobilul ce a 
aparţinut autorilor reclamantei, iar hotărârea judecătorească, menționată 
mai sus, de recunoaştere a calităţii de constructor de bună-credință nu 
este dată în contradictoriu cu proprietarul terenului, respectiv recla- 
manta; oricum, pentru lucrările efectuate poate avea loc o desocotire 
între constructor şi proprietarul terenului, în condiţiile art. 494 şi urm. 
C. civ., text în raport de care nu se poate reține că pârâtul este, sau 
mai exact, a fost proprietarul construcției în litigiu. 

Dar prima vânzare a fost efectuată şi după ce se dispusese 
evacuarea din imobil a pârâtului, conform sentinței civile nr. 4900 din 
20 iunie 1995 a Judecătoriei Sectorului 2 Bucureşti, un motiv în plus 
avut în vedere de instanță pentru a contura cauza ilicită a acestei 
convenţii. 

Efectuarea la un interval scurt de timp a altor două înstrăinări, una 
vizând numai o cotă indiviză din dreptul de proprietate, prețul fixat și 
pornind de la lipsa titlului de proprietate în favoarea vânzătorului 
A.N. sunt de natură a contura reaua-credință a părţilor în perfectarea 
acestor tranzacții, asupra legalității cărora s-a hotărât corect în cauză. 

Aşa fiind, recursurile, astfel cum au fost motivate, sunt neîn- 
temeiate, fiind respinse ca atare şi, neexistând motive de ordine publi- 
că ce pot fi invocate şi din oficiu, a fost menţinută în totul hotărârea 
instanţei de apel. 

2. Litigiu prin care s-a constituit servitutea de trecere, 
purtat între beneficiar şi . autorul constructorului care 
împiedică folosirea acesteia. Criterii de apreciere a bunei / 
relei-credințe a constructorului pe terenul asupra căruia 
s-a constituit servitutea de trecere 


C. civ., art. 576 


Articolul 576 C. civ. defineşte servitutea ca fiind o sarcină 
impusă asupra unui imobil pentru uzul şi utilitatea altui imobil. 
Prin urmare, servitutea are un caracter accesoriu al fondului, 
transmițându-se odată cu acest fond. 

Faptul că dobânditorii imobilului grevat cu un drept de ser- 
vitute nu au fost părţi în litigiul prin care s-a constituit servitutea 
şi în care calitate de pârât a avut vânzătorul de la care au dobân- 
dit imobilul, nu este de natură a le face inopozabilă sarcina insti- 
tuită asupra fondului lor. 

Nu este respectat dreptul de servitute prin edificarea de 
construcții care îi împiedică pe beneficiari să folosească trecerea, 
neputându-se reține nici calitatea de constructori de bună-cre- 
dinţă, în condiţiile în care, cu minime diligente, ar fi putut cunoaşte 
că era în curs de soluționare o cerere de gqrevarg a imobilului cu 
o servitute reală. : 


IC.C.J., Secția civilă şi de proprietate intelectuală, 
. decizia nr. 4739 din 2 iunie 2005 


Din examinarea lucrărilor din dosar, Curtea a constatat următoa- 
rele: 

Prin sentința civilă nr. 5311 din 27 octombrie 2003, Judecătoria 
Râmnicu Vâlcea a admis acţiunea formulată de reclamanţii M.A. și 
M.M. împotriva pârâţilor N.N. şi N.E., obligându-i pe pârâţi să respecte 
servitutea de trecere constituită în favoarea reclamanţilor prin decizia 
civilă nr. 998/1994 a Tribunalului Vâlcea, identificată prin raportul de 
expertiză efectuat în cauză. 

Pârâţii au mai fost obligați să desființeze construcţiile edificate pe 
terenul ce constituie servitute de trecere, în caz contrar autorizând pe 
reclamanţi să le desființeze pe cheltuiala pârâţilor. 

Pentru a hotărî astfel, judecătoria a reţinut că reclamanţii au 
dobândit, odată cu terenul cumpărat în anul 1995 de la numiții S.I. şi 

S.E., şi dreptul de servitute ce a fost creat în favoarea acestui fond 
prin decizia civilă nr. 998/1994 a-Tribunalului Vâlcea. 

În mod nejustificat pârâţii nu au respectat dreptul de servitute, 
edificând- mai multe construcţii care îi împiedică pe reclamanți să 
folosească trecerea. 

Deoarece pârâţii au edificat construcţiile în anul 1993, cunoscând 
că terenul constituie drum de acces pentru reclamanţi, judecătoria nu 
a reținut buna-credință a pârâţilor. 

Apelul declarat de pârâți a fost respins prin decizia civilă 
nr. 379/A din 27 februarie 2004 a Curţii de Apel Piteşti, care a reținut 
că hotărârea. prin care s-a constituit servitutea de trecere este opo- 
zabilă pârâţilor. Servitutea reprezintă o sarcină asupra unui imobil, şi 
nu un drept în favoarea unei persoane, servitutea însoțind imobilul, 
chiar dacă, între timp, se schimbă. proprietarul. 

Curtea a mai reținut că pârâţii au fost constructori de rea-credinţă, 
deoarece, la data la care au cumpărat terenul, au avut cunoştinţă 
despre acțiunea în constituirea servituții. 

Împotriva acestei decizii, în termenul prevau de lege, pârâții au 
declarat recurs. 

Invocând dispozițiile art. 304 pct. 9 şi 10 C. proc. civ., au arătat că 
instanța s-a bazat mai mult pe decizia nr. 2041 a Curții de Apel 
Piteşti, apreciind că aceasta ar fi stabilit cu autoritate de lucru judecat 
anumite situații. 

Curtea de apel nu s-a pronunțat asupra apărărilor pârâţilor, în 
sensul că terenul. reclamanților, care au cumpărat doar 250 mp din 
terenul vânzătorilor S., nu are caracter de drum înfundat, având ieşire 
directă la drumul național. 

Pârâții au mai arătat că decizia prin care s-a constituit servitutea 
nu le este opozabilă, deoarece nu au fost parte în acea procedură, iar 
la data la care au dobândit terenul de la numiții R., servitutea nu era 
constituită. 

Instanţa a obligat în mod greşit pe pârâţi să demoleze construcțiile 
edificate cu bună-credință. Buna-credință trebuie să existe în momen- 
tul edificării construcţiilor şi, din moment ce, aşa cum a stabilit şi 
instanța de apel, construcțiile s-au edificat în anul 1993, ei nu puteau 
fi decât de bună-credință. 

“Recursul nu este fondat, pentru motivele ce se vor arăta în conti- 
nuare. 

: Reclamanţii au dobândit prin contract de vânzare-cumpărare, 
încheiat la 21 septembrie 1995, suprafața de 5.000 mp teren intravilan 
şi 250 mp construcţii (ce face obiectul litigiului) de la numita S.E. 

Pârâţii, la rândul lor, au dobândit suprafața de 1:725 mp teren şi 
construcţii prin contract de vânzare-cumpărare, încheiat la 26 august 
1993, de la numiții R.F. şi R.T. 

Cu privire la servitutea de trecere, au existat. mai multe litigii de-a 
lungul anilor. 

Astfel, la 10 mai 1993, S.I. şi S.E. au solicitat stabilirea unei 
servituţi de trecere în contradictoriu cu R.F. şi R.T., acţiune admisă prin 
sentința civilă nr. 7972 din 7 septembrie 1993 a Judecătoriei Râmnicu 
Vâlcea, definitivă prin decizia civilă nr. 998 din 23 mai 1994 şi 
irevocabilă prin decizia civilă nr. 1421 din 28 septembrie 1994. 

La 26 octombrie 1999, reclamanţii au solicitat conservarea 
servituţii de trecere față de pârâți şi crearea unei servituţi de trecere 
pe proprietatea pârâţilor R.I. și SC R.I: SRL. Deşi, prin sentinţa civilă 
nr. 8543 din 23 octombrie 2000, aceeaşi judecătorie a respins acțiu- 
nea față de pârâţii N. şi a constituit o nouă servitute pe terenul 
proprietatea celorlalți doi pârâţi, Tribunalul Vâlcea şi Curtea de Apel 
Piteşti, prin deciziile civile nr. 956 din 5 aprilie 2001 şi nr. 2041/R 
din 16 iulie 2001, în final au respins acțiunea, constatând că terenul 
nu este înfundat datorită servituţii create în anul 1994, care nu s-a 
stins. 

„ Pârâţii au pretins că această din urmă decizie a fost avută în 
vedere în cauză şi nu s-a analizat susținerea că terenul nu era 
înfundat, dat fiind faptul că reclamanții au dobândit doar o parte din 
terenul soților S. 

Susținerea nu este întemeiată, deoarece constatările cu privire la o 
anumită situaţie de fapt, cu atât mai mult cu cât nu sunt contrazise de 
alte mijloace de probă, trebuie avute în vedere în soluționarea unor 
litigii ulterioare. Trimiterea instanței de apel la decizia civilă 
nr. 2041/R/2001 a Curţii de Apel Piteşti a vizat doar dezlegarea dată 
problemei de drept în discuţie, în sensul că schimbarea proprietarului 
fondului aservit nu face inopozabilă hotărârea prin care s-a constituit 
servitutea. 


Caracterul înfundat al terenului a fost stabilit prin judecăţile: 


anterioare, de care curtea de apel a ţinut cont în egală măsură atunci 
când a pronunțat soluţia de respingere a apelului. Circumstanțele. în 
care s-a stabilit iniţial servitutea nu s-au modificat, pentru că S.E. a 

vândut reclamanțţilor întreaga suprafață de teren, pe care o dobândise 
prin reconstituirea dreptului de proprietate, conform Legii nr. 18/1991. 

Neîntemeiată este şi susținerea pârâților referitoare la faptul că 
hotărârea din anul 1994, prin care s-a constituit servitutea, nu le este 
opozabilă. 

Articolul 576 C. civ. defineşte servitutea ca fiind o sarcină impusă 
asupra unui imobil pentru uzul şi utilitatea altui imobil. Prin urmare, 
servitutea are un caracter accesoriu al fondului, transmițându-se odată 
cu acest fond. 

Aşadar, faptul că pârâții nu au fost parte în litigiul prin care s-a 
constituit servitutea nu este de natură a le face inopozabilă sarcina 
instituită asupra fondului lor, hotărârea instanţei de apel fiind legală şi 
sub acest aspect. 

În ceea ce priveşte calitatea de constructor de bună-credință, s-a 
constatat că pârâţii au încheiat contractul de vânzare-cumpărare 
înainte ca Judecătoria Râmnicu Vâlcea să fi pronunţat sentinţa civilă 
nr. 7972 din 7 septembrie 1993, prin care a fost constituită servitutea, 
ei înşişi recunoscând prin întâmpinare că au ridicat construcțiile în 
calitate de proprietari. 

În aceste circumstanțe, este corectă concluzia la care a ajuns 
instanța de apel, în sensul că pârâții, cu minime diligenţe, ar fi putut 
cunoaşte că era în curs de soluţionare o cerere de grevare a imobilului 
cu o servitute reală, aşa încât aceştia sunt constructori de rea-credință. 

Faţă de cele arătate, Înalta Curte a respins ca nefondat recursul 
declarat, în baza art. 312 alin. (1) C. proc. civ. 


3. Situația în care statul a mai edificat un etaj (consti- 
tuind o unitate locativă) după preluare, pe care l-a şi înstrăi- 
nat anterior desființării titluiui de preluare a restului de 
construcție şi a terenului aferent 


C. civ., art. 492, art. 494 


Este răsturnată prezumția de proprietate prevăzută de art. 492 
C. civ., potrivit căreia proprietarul terenului este şi proprietarul 
construcției, în condițiile în care s-a dovedit că statul a fost 
proprietar, iar prin contractul de vânzare încheiat în temeiul 
Decretului nr. 61/1990 a transmis proprietatea asupra unei părți 
din imobil. 

În această împrejurare, nu sunt aplicabile dispoziţiile art. 494 
C. civ., deoarece statul nu a fost un simpiu constructor de bună-cre- 
dinţă pe terenul altuia, ci proprietarul imobilului construit, iar în 
condiţiile desființării titlului său de proprietate asupra terenului, 
urmează ca el sau succesorii lui în drepturi să îşi reglementeze 
un drept de folosinţă asupra respectivului teren. 

În aceste condiții, cumpărătorii posedă imobilul în calitate de 
proprietari potrivit actului de vânzare-cumpărare încheiat în baza legii 
şi nu pot pierde această calitate decât în urma desființării pe cale 
judecătorească a titlului lor. Ei sunt dobânditori de bună-credinţă şi, în 
această situaţie, actul lor de proprietate nu este. susceptibil de 
desființare, . întrucât, la momentul încheierii actului, au avut 
credința că vânzătorul avea toate însuşirile cerute de lege pentru 
a le putea transmite proprietatea. 


I.C.C.J., Secţia civilă şi de proprietate intelectuală, 
„decizia nr. 5666 din 18 octombrie 2004 


Prin sentinţa civilă nr. 348/2001 pronunţată de Tribunalul Bucu- 
reşti, Secţia a IV-a civilă, s-a respins ca neîntemeiată acțiunea 
formulată de reclamantul C.I. în contradictoriu cu pârâţii D.D. şi D. X. 

Pentru a pronunța această sentință, tribunalul a rețiñut că pârâtții 
au reuşit să răstoarne prezumția instituită de art. 492 C. civ., potrivit 
căreia proprietarul terenului este şi proprietarul construcției până la 
proba contrarie. 

Împotriva acestei sentinţe a formulat apel reclamantul, criticând-o 
pentru motive de nelegalitate şi netemeinicie. 

Prin decizia civilă nr. 19/A din 15 ianuarie 2002, Curtea de Apel 
București, Secţia a III-a civilă, a respins ca nefondat apelul declarat 
de reclamantul C.I. împotriva sentinţei civile nr. 348 din 10 aprilie 
2001 a Tribunalului Bucureşti, Secţia a IV-a. civilă, obligându-l la 
7.000.000 lei cheltuieli de judecată către intimatul D.D., reținându-se 
următoarele: 

Prin acţiunea înregistrată la 16 iulie 1998, reclamantul a solicitat 
instanței să-i oblige pe pârâţii D.D. şi D.X. să-i lase în deplină 
proprietate şi paşnică posesie apartamentul nr. 4, situat în București, 
invocând dispoziţiile art. 480 şi art. 481 C. civ. 

În cauză s- a procedat la compararea titlurilor de proprietate ale 
părților, aceasta fiind modalitatea prin care cel ce se consideră pro- 
prietar neposesor supune analizei şi verificării legalităţii posesia 

pârâţilor pe care îi consideră neproprietari, în vederea stabilirii ordinii 
de preferință. 

Obiectul litigiului este reprezentat de etajul 2 al imobilului, ce a 
fost construit de către stat după naţionalizarea lui. 

Asupra acestei construcţii reclamantul a invocat principiul acce- 
siunii imobiliare prevăzut de art. 492 C. civ., ca izvor al dreptului său 
de proprietate. În acest sens, reclamantul susținând că este proprie- 
tarul terenului, este prezumat a fi şi proprietarul construcției, iar 
constructorul de bună-credință trebuie despâsubif conform art. 494 
C. civ. 

La rândul lor, pârâţii au susținut că titlul lor este reprezentat de 
contractul de vânzare-cumpărare încheiat în baza Decretului-lege 
nr. 61/1990, etajul pe care îl ocupă fiind construit din fondurile sta- 
tului, iar pârâtul C.G.M.B. a considerat că pârâţii D. se bucură de un 
drept de superficie, constituit din dreptul de proprietate asupra apar- 
tamentului şi dreptul de folosință asupra terenului aferent, drept 
născut la data pierderii posesie terenului de către stat. 

Contractul de vânzare-cumpărare ce reprezintă titlul pârâților a 
fost încheiat cu respectarea actelor normative în vigoare la acel 
moment. 

S-a reținut că este necontestat că la data încheierii acestui contract 
ambele părţi (atât vânzătorul SC R. SA, cât şi cumpărătorii pârâții D.D. 
şi D.X.) au fost de bună-credință, prezumție ce nu a fost răsturnată. 

Este adevărat că principiul accesiunii este consacrat de art. 488 
C. civ., care arată că tot ce se uneşte şi se încorporează cu lucrul se 
cuvine proprietarului lucrului. 

Apelantul a invocat sentinţa civilă nr. 3309/1999 a Judecătoriei 
Sectorului 4 Bucureşti, prin care C.G.M.B. a fost obligat să-i lase î în 
deplină proprietate imobilul în discuţie. 

S-au mai invocat dispoziţiile art. 494 C. civ., potrivit căruia 
proprietarul terenului pe care s-au edificat construcții de către a treia 
persoană, cu materialele ei, devine proprietarul lor prin accesiune, 
succesiunea fiind unul dintre modurile de dobândire a proprietății, 
conform art. 645 C. civ. - 

Instanţa de apel a reţinut corect aplicarea dispoziţiilor art. 480 
C. civ. în cauză, pârâţii având în cadrul acţiunii în revendicare a 
reclamantului un titlu valabil mai bine caracterizat. 

De asemenea, s-a apreciat interpretarea corectă a dispoziţiilor 
art. 1204 C. civ., potrivit cărora se poate opune unei părți mărturisirea 
ce a făcut înaintea începerii judecății sau în cursul judecății față de 

menţiunile din procesul-verbal nr. 1735 din 6 decembrie 1999, întoc- 
mit de C.L.M.B., în care se arată că etajul 2 construit din fondurile 
statului prin supraetajare rămâne în proprietatea statului. 

Împotriva deciziei civile nr. 19/A din 15 ianuarie 2002 a Curţii de 
Apel Bucureşti, Secția a III-a civilă, a declarat recurs în termen recla- 
mantul C.I., bazat pe motivul prevăzut de art. 304 pct. 9 C. proc. civ., 
în dezvoltarea căruia a arătat, în esență, că hotărârea este dată cu 
încălcarea şi aplicarea greşită a legii, şi anume a dispoziţiilor art. 480, 
art. 482 şi art. 494 C. civ. 

În dezvoltarea criticii aduse hotărârii recurate s-a arătat că, deşi 
acţiunea a fost întocmită formal pe dispoziţiile art. 480 C. civ., prin 
soluția dată s-au încălcat normele care reglementează atât dreptul de 
proprietate, cât şi pe cele privind modalitatea în care poate opune 
transferul dreptului de proprietate către stat şi al dobândirii Gsp 
de proprietate. 

S-a învederat că în mod greşit instanța de apel a apreciat că, în 
temeiul art. 480 C. civ., intimaţii D. au făcut dovada dreptului lor de 
proprietate prin prezentarea contractului de vânzare-cumpărare prin 
care au dobândit imobilul, contract ce a fost încheiat prin fraudă la 
lege şi în frauda drepturilor şi intereselor recurentului. 

De asemenea, s-a arătat că greşit s-a reținut buna-credință a 
părților contractante, în condiţiile în care nu s-a invocat reaua-cre- 
dință, recurentul solicitând să se constate dobândirea dreptului său de 
proprietate asupra etajului 2 al imobilului prin accesiune imobiliară, 
impunându-se numai compararea titlurilor. 

În fine, s-a pretins încălcarea dispoziţiilor art. 494 alin. final 
C. civ., potrivit căruia constructorul de bună-credință nu poate solicita 
decât valoarea materialelor şi prețul muncii ori suma reprezentând 
creşterea valorii fondului. 

Recursul este nefondat. 

Criticile formulate de recurent nu sunt de natură a duce la schim- 
barea soluţiei date de către instanța de fond şi menţinută de către cea 
de apel. 

Nu s-a putut reține mai bine caracterizat titlul reclamant recu- 
noscut prin compararea titlurilor opuse de părți şi întemeiate pe 
izvoare juridice diferite. 

Prin acțiunea pronunțată de reclamant în revendicare s-a reținut că 
efectul urmărit a fost redobândirea posesiei imobilului în alcătuirea ce 
exista la momentul când a fost preluat de stat. 

Nu se pot contesta dispoziţiile art. 492 C. civ., care instituie pre- 
zumţia potrivit căreia proprietarul terenului este şi proprietarul 
construcției până la o probă contrară. 

În cauză, pârâţii au răsturnat prezumția de proprietate asupra 
etajului 2 al imobilului, dovedind că statul a fost proprietarul acestei 
construcţii, care, prin contractul de vânzare prezentat instanţei, a 
transmis proprietatea pârâţilor D.D. şi D.X. 

În această împrejurare, corect s-a reţinut că în speță nu sunt apli- 
cabile dispoziţiile art. 494 C. civ., deoarece statul nu a fost un simplu 
constructor de bună-credință pe terenul altuia, ci proprietarul imobi- 
lului construit, iar, în condiţiile desființării titlului său de proprietate 
asupra terenului, urmează ca el sau succesorii lui în drepturi să își 
reglementeze un drept de folosință asupra respectivului teren. 

În plus, este de observat că în procesul-verbal nr. 1735 din 6 
decembrie 1994 întocmit de C.L.M.B., reclamantul, când a preluat 
imobilul, a menţionat că etajul 2 construit din fondurile statului prin 
supraetajare rămâne în proprietatea statului. Aceasta echivalează cu o 
mărturisire făcută anterior începerii judecății sau în cursul judecății, 
de natură a contura aspecte legate de persoana proprietară a etajului 
imobilului, chiar dacă nu poate fi opusă părții adverse conform 
art. 1204 C. civ., pentru că mărturisirea nu s-a făcut într-un cadru 
legal şi cu formalismul prevăzut de lege. 

De fapt, intimaţii-pârâţi nu sunt numai posesori ai apartamentului 
de la etajul 2 al imobilului, întrucât ei îl posedă în calitate de pro- 
prietari potrivit actului de vânzare-cumpărare încheiat în baza legii şi 
nu pot pierde această calitate decât în urma desființării pe cale jude- 
cătorească a titlului lor. Ei sunt dobânditori de bună-credinţă şi, în 
această situaţie, actul lor de proprietate nu este susceptibil de desfiin- 
tare, întrucât, la momentul încheierii actului, au avut credinţa că 
vânzătorul avea toate însușirile cerute de lege pentru a le putea 
transmite proprietatea. 

Pentru aceste considerente, recursul fiind nefondat, Curtea l-a res- 
pins, conform art. 312 alin. (1) C. proc. civ. 


Li 

4. Construcţii edificate pe terenul altei persoane. Exis- 
tența unei hotărâri anterioare privind dreptul de proprie- 
tate. Buna sau reaua-credință a constructorului 


C. civ., art. 480, art. 483, art. 487 


in cazul în care într-un alt litigiu, finalizat prin soluţie irevo- 
cabilă, s-a stabilit că pârâtul nu are nici un titlu asupra terenului, 
reiterarea dreptului de proprietate derivând din contractul de 
cumpărare analizat în litigiul anterior nu este de natură a infirma 
soluția anterioară. 

Dacă pârății dețin şi exploatează terenul „proprietatea recla- 
mantului în lipsa unui titlu valabil, instanţa, în temeiul art. 480, 
art. 483 şi art. 487 C. civ., poate dispune obligarea de a ridica de 
pe teren, pe cheltuiala lor, amenajările şi instalaţiile efectuate de 
ei, precum şi obligarea la plata despăgubirilor datorate. 

Exploatarea terenului, în condiţiile în care nu le-a fost recu- 
noscut dreptul de proprietate pretins şi nesocotind notificările 
reclamantului spre a-i lăsa terenul în deplină proprietate şi 
paşnică folosinţă, înlătură în ceea ce-i priveşte pe constructori 
buna-credinţă, fiind sancționați ca atare. 


C.S.J., Secția civilă, decizia nr. 621 
din 18 februarie 2003 


Din examinarea lucrărilor din dosar, Curtea a constatat următoa- 
rele: 

Prin sentinţa civilă nr. 761 din 6 iulie 2001 a Tribunalului Bucu- 
reşti, Secţia a III-a civilă, a fost admisă în parte acțiunea principală 
formulată de C.I. împotriva pârâţilor B.I., B.M., B.A.P., T.V., F.E., 
V.V. şi V.E., dispunându-se obligarea acestora de a lăsa reclaman- 
tului în deplină proprietate şi posesie terenul în suprafață de 1.700 mp 
situat în comuna 1 Decembrie, sat Copăceni, județul Ilfov. 

Au fost respinse ca nefondate cererile având ca obiect obligarea 
pârâţilor de a desfiinţa şi ridica amenajările din lemn şi conductele — 
solarii — şi îngrădirile terenului, precum şi obligarea la plata contra- 
valorii lipsei de folosinţă a terenului. 

De asemenea, a fost respinsă ca nefondată cererea reconvențională 
prin care s-a solicitat anularea contractului de vânzare-cumpărare 
autentificat sub nr. 2168/1997, încheiat între reclamant, în calitate de 
cumpărător, şi pârâţi, cu excepţia soților B., în calitate de vânzători. 

Pentru a hotărî astfel cu privire la acţiunea principală, instanța de 
fond a reţinut că reclamantul a dobândit dreptul de proprietate asupra 
terenului în litigiu pe baza unui transfer al dreptului de proprietar de 
la adevărații proprietari, în timp ce pârâţii B.. nu au putut Cp un 
titlu de proprietate valabil. 

Apelul declarat de reclamant împotriva acestei sentințe a , fost 
admis prin decizia civilă nr. 266 din 3 iunie 2002 a Curţii de Apel 
Bucureşti, Secţia a III-a civilă, prin care a fost schimbată în parte 
sentința, dispunându-se şi obligarea pârâţilor să ridice pe cheltuiala 
lor amenajările şi instalaţiile (solarii) ridicate pe terenul revendicat. 

De asemenea, pârâţii au fost obligați şi la plata despăgubirilor în 
valoare totală de 237.720.000 lei, reprezentând veniturile de care a 
fost lipsit reclamantul în perioada 1998-1999 prin cultivarea terenului 
de către pârâţi şi deținerea abuzivă, cu rea-credinţă a acestuia. 

Prin aceeaşi decizie, a fost respins apelul declarat de pârâţii B.I. şi 
B.M. împotriva sentinței, avându-se în vedere că s-a stabilit în cadrul 
altui litigiu că aceştia deţin terenul în litigiu fără titlu. 

Împotriva acestei decizii au declarat recurs pârâţii B.I. şi B.M., 
considerând-o vădit netemeinică şi nelegală, fiind dată cu încadrarea 
prevăzută de art. 304 pct. 8 şi 10 C. proc. civ. 

În motivarea recursului s-a susținut că instanța de apel a interpre- 
tat greşit actul dedus judecății, în situația în care, cu o motivare 
sumară,: s-a respins cererea reconvenţională, nesocotind faptul că 
ceilalți pârâţi şi-au înstrăinat în 1978 întreaga gospodărie, şi anume 
atât construcţia, cât şi terenul în suprafață de 3.315 mp. 

Cel de-al doilea motiv de recurs vizează catalogarea greșită de 
către ambele instanţe a recurenţilor ca deținători de rea-credință ai 
terenului, cu consecința obligării lor la despăgubiri şi desființarea 
amenajărilor efectuate, nesocotindu-se prevederile art. 36 alin. (3) din 
Legea nr. 18/1991, în temeiul căreia terenurile ce au fost trecute în 
proprietatea statului în baza art. 30 din Legea nr. 58/1974 trec, la 
cerere, în proprietatea actualilor titulari ai dreptului de folosinţă, pro- 
prietari ai locuinței, în limitele prevăzute de art. 8 din Decretul- ISE 
nr. 41/1990. 

În sfârşit, au fost criticate hotărârea dată în apel și cea a instanței 
de fond, pe motivul că instanțele nu au ținut seama şi nu au dorit să 
aprobe administrarea unor probe, ceea ce i-a prejudiciat grav pe 
recurenţi. Astfel, s-a susținut că nu s-a avut în vedere contractul de 
vânzare-cumpărare autentificat şi transcris în 1978, prin care pârâţii 
şi-au înstrăinat gospodăria. 


S-a solicitat în final suspendarea judecării acestui recurs până la 
rezolvarea dosarului nr. 7994/2002 al Judecătoriei Buftea, în cadrul 
căruia Prefectul județului Ilfov a solicitat constatarea nulităţii abso- 
lute a titlului de proprietate nr. 36.211 din 17 iunie 1997, ce cuprinde 
terenul în suprafață de 3.315 mp, din care C.I. dobândit suprafaţa de 
1.700. mp. 

Recursul nu este întemeiat, fiind respins în raport de cele ce 
urmează: 

Curtea a constatat că cererea de suspendare a judecății cauzei nu 
poate fi primită, întrucât recurenţii nu au făcut dovada, în sensul 
art. 244 C. proc. civ., că dezlegarea pricinii atârnă în totul sau în parte 
de existența sau -inexistența unui drept care face obiectul unei alte 
judecăți. 

Nu numai că nu s-au produs dovezi în sensul solicitat, în prezența 
cărora instanța are facultatea de a lua măsura suspendării judecății, 
dar, în speţă, există o situație deosebită, şi anume aceea că lipsa de 
titlu a recurenţilor în deținerea terenului în litigiu a fost stabilită 
irevocabil în cadrul altui litigiu. Astfel, prin sentinţa civilă nr. 873 din 
7 martie 1994 a Judecătoriei Sectorului Agricol Ilfov, dată în fond 
după casare, definitivă prin decizia civilă nr. 1499 din 15 iunie 1995 a 
Tribunalului - Bucureşti, Secţia a III-a civilă, a fost respinsă ca 
neîntemeiată acțiunea recurentului din cauza de față B.I., prin care a 
solicitat, în contradictoriu cu C.I., să se constate că este proprietarul 
terenului în suprafață de 3.400 mp aferent casei de locuit pe care a 
cumpărat-o anterior. S-a reținut. lipsa oricărui titlu al acestuia cu 
privire la terenul în litigiu în suprafață de 1.700 mp. 

Aceste hotărâri au fost date cu ocazia rejudecării pricinii,: ca 
urmare a casării hotărârilor anterioare prin decizia nr. 1182 din 18 
mai 1993 a Curţii Supreme de Justiţie, Secţia civilă. În considerentele 
acestei hotărâri s-a reţinut că, prin contractul de vânzare-cumpărare 
nr. 2374 din 7 septembrie 1978, autentificat de Notariatul de Stat 
Giurgiu, B.I. a cumpărat de la frații A.P.F., A. şi D.A.V. o casă de 
locuit cu 4 camere şi anexe, imobil situat în comuna Copăceni nr. 603, 
imobilul aferent construcției în suprafață de 250 mp, trecând în 
proprietatea statului în baza art. 30 alin. (2) din Legea nr. 59/1974. 

De asemenea, s-a stabilit, prin aceeaşi decizie, că la data întoc- 
mirii actului de vânzare-cumpărare, restul terenului (în afară de 250 
mp) ce a aparţinut autorului vânzătorului era proprietatea Coopera- 
tivei Agricole de Producție Copăceni, după cum rezultă din sentința 
civilă nr. 1149 din 12 mai 1976 a Judecătoriei Giurgiu, teren dat în 

folosință unor membri cooperatori, printre care figura şi pârâtul C.I. 
A rezultat, astfel, că vânzătorii nu puteau să vândă, iar B.I. nu putea 
să cumpere decât casa de locuit şi terenul aferent de 250 mp. Ca atare, 
în temeiul art. 8 din Decretul-lege nr. 42/1990, coroborat cu art. 22 şi 
art. 35 alin. (4) din Legea nr. 18/1991, reclamantul B.I. nu poate 
pretinde decât cel mult diferența, de 700 mp, până la suprafața de 
1.000 mp, fiind greşită interpretarea actelor normative invocate, în 
sensul că reclamantul a devenit proprietar asupra întregii suprafețe de 
3.400 mp. 

Din cele redate rezultă că în cadrul altui litigiu, finalizat prin solu- 
ție irevocabilă, s-a stabilit că B.I. nu are nici un titlu asupra terenului 
în suprafață de 1.700 mp, astfel că reiterarea dreptului de proprietate 
derivând din contractul de cumpărare din 1978 nu este de natură a 
confirma temeinicia recursului. În consecință, reținându-se deținerea 
şi exploatarea terenului proprietatea reclamantului de către pârâți în 
lipsa unui titlu valabil, rezultă că în mod corect instanța de apel a 
făcut aplicaţiunea art. 480, art. 483 şi art. 487 C. civ., în temeiul căro- 
ra a hotărât obligarea pârâţilor de a ridica de pe teren pe cheltuiala lor 
amenajările şi instalaţiile efectuate de ei în mod necontestat, astfel 
cum au recunoscut la interogatoriu, precuin şi obligarea la plata 
despăgubirilor datorate. 
` S-a avut în vedere judicios că exploatarea terenului, în situația în 
care nu le-a fost recunoscut dreptul de proprietate pretins şi neso- 
cotind notificările reclamantului spre a-i lăsa terenul în deplină pro- 
prietate şi paşnică folosință, înlătură în ceea ce-i priveşte buna-cre- 
dință, fiind sancţionaţi ca atare. 

Aşa fiind, recursul de faţă a fost respins ca nefondat. 

În temeiul art. 274 C. proc. civ., recurenții, care au căzut în 
pretenții, au fost obligaţi şi la plata cheltuielilor de judecată în această 
fază a litigiului, în valoare de 11.900.000 lei reprezentând onorariu de 
avocat, conform facturii fiscale nr. 2983051 din 10 ianuarie 2003. 


5. Necesitatea dovedirii calității de constructor, prealabil 
verificării bunei sau relei-credinţe 


C. civ., art. 1169 


În condiţiile în care partea nu a intenţionat sau nu a putut să 
se conformeze obligațiilor de natură probatorie care îi reveneau 
conform art. 1169 C. civ., astfel încât nu a demonstrat prin 

mijloace de probă concludente dacă şi în ce măsură a existat o 
contribuție a sa la edificarea spațiilor de locuit pe care le ocupă, 
nu se poate reţine pretinsa calitate de constructor a sa, iar 
chestiunea bunei sau relei sale credințe este superfluă, apărările 
formulate sub acest aspect apărând ca irelevante. 


C.SJ, Secţia civilă, decizia nr. 2227 
din 27 mai 2003 


Prin sentința civilă nr. 4705 pronunțată la 21 iunie 1991, 
Judecătoria Iaşi a admis o primă acțiune formulată de P.L. şi, în 
consecință, a obligat-o pe pârâta I.A.S. Bucium „să lase reclamantei 
în deplină proprietate şi posesie suprafața de teren de 2,93 ha situată 
în Iaşi, precum şi anexele şi dependințele existente pe teren la data 
luării acestuia din folosința reclamantei, respectiv în anul 1952”, 

După rămânerea definitivă şi irevocabilă a acelei prime sentinţe, 
la 25 octombrie 1991, P.L. a formulat o altă acțiune, prin care a soli- 
citat ca, pe cale de ordonanță preşedinţială, să se dispună evacuarea 
pârâtei din imobilul menționat, compus din teren şi construcții. 

În motivarea acestei noi actiuni, care a fost înregistrată pe rolul 
Judecătoriei Iaşi cu numărul de dosar 11678/ 1991, reclamanta a susti- 
nut că pârâta I.A.S. Bucium — reorganizată ulterior sub titulatura SC 
A. Bucium SA Iaşi — a refuzat să se conformeze dispoziţiilor primei 
hotărâri, l 

La 27 noiembrie 1991, respectiv 18 decembrie 1991, în cauză au 
fost formulate cereri de intervenție în interes propriu de către A.V., 
B.I. şi M.E., în calitatea lor de deținători ai unora dintre construcțiile 
aflate în litigiu. 

Pe această cale, s-a solicitat respingerea cererii de evacuare, pe 
considerentul că sentința civilă nr. 4705/1991 a Judecătoriei Iaşi a 
fost pronunțată numai în contradictoriu cu I.A.S. Bucium, nefiind 
deci opozabilă intervenienților, în calitatea lor de titulari de drepturi 
locative. 

În susținerea acestei ultime afirmaţii, a fost relevată existenta unor 
contracte de închiriere, accesorii la contractele de muncă ale 
intervenienților. 

In subsidiar, s-a invocat de către intervenienți şi împrejurarea că 
fiecare dintre ei a executat diverse lucrări constând în extinderi şi îm- 
bunătățiri aduse construcţiilor care le-au fost închiriate, subliniindu-se 


că acestea au fost executate cu acordul proprietarului aparent SC A. 
Bucium SA Iaşi (fost I.A.S. Bucium). 

Pe cale de consecință, intervenienţii au susținut că au calitatea de 
constructori de bună-credinţă şi au cerut ca reclamanta să le plătească 
echivalentul valoric al lucrărilor menţionate, solicitând, de asemenea, 
ca, până la executarea acestor obligaţii, să li se confere un drept de 
retenție asupra imobilelor deţinute. 

La 18 decembrie 1991, reclamanta P.L. a formulat o întâmpinare, 
prin care a contestat toate apărările invocate de intervenienți, precum şi 
o completare de acțiune, prin care a solicitat ca pârâta să fie obligată: 

— să asigure locuinţe celor trei intervenienți; 

— să predea reclamantei terenul -aflat în litigiu; 

— să îi plătească reclamantei despăgubiri pentru inventarul agricol 
care a fost expropriat abuziv odată cu imobilul ori să îi predea 
acesteia obiecte de inventar similare; 

— să îi plătească reclamantei despăgubiri pentru casa de locuit care 
a existat pe teren şi a fost demolată. 

La 29 ianuarie 1992, reclamanta a completat din nou acțiunea 
printr-o cerere de evacuare a pârâţilor A.V., cu soția, A.L., şi doi 
copii minori, B.I., cu soţia B.E. şi M.E., susținând că aceştia ocupă 
fără titlu o parte a proprietății sale. 

Totodată, a solicitat obligarea celor menţionaţi la plata unor 
despăgubiri reprezentând lipsa de folosință pe 3 ani conform norma- 
tivelor actuale tehnice. 

Această ultimă cerere a fost precizată la 26 februarie 1992, în 
sensul indicării în scris a cuantumului despăgubirilor pretinse de la 
fiecare dintre cei trei pârâţi-intervenienți. 

Ca urmare a decesului reclamantei inițiale P.L., intervenit la 25 
ianuarie 1993, în drepturile. acesteia s-au subrogat moştenitorii săi 
S.D.A., S.A.D., S.L.E. şi S.C.D., care au figurat în continuare în 
cauză în calitate de reclamanţi. > 

Ulterior, având în vedere valoarea imobilului aflat în litigiu, stabi- 
lită printr-o expertiză tehnică, Judecătoria Iaşi a pronunțat sentința 
civilă nr. 13961 din 27 octombrie 1999, prin care competența de 
soluționare a cauzei a fost declinată la Tribunalul Iaşi, unde dosarul a 
fost înregistrat sub nr. 2931/2000. 

Prin încheierea de la 11 aprilie 2001, instanța astfel sesizată, 
reținând că intervenienta-pârâtă M.E. a decedat, a dispus citarea în 
cauză a succesorilor acesteia M.F., M.I., M.V. şi G.D. 

Prin sentinţa civilă nr. 211 din 16 mai 2001, Tribunalul Iaşi a 
admis în parte acțiunea, dispunând evacuarea din imobil a pârâtei SC 
A. Bucium SA Iaşi care a fost, de asemenea, obligată la plata sumelor 
de 336.744.259 lei, 286.176.192 lei şi 22.744.200 lei reprezentând 
despăgubiri, lipsă de folosință, respectiv cheltuieli de judecată. 

Prin aceeaşi sentință a fost respinsă acţiunea principală în ceea ce 
priveşte cererea de evacuare din imobil a intervenienților şi obligarea 
lor la plata lipsei de folosinţă, ca şi a chiriei. 

Au fost admise, de asemenea, cererile de intervenţie, constatându-se 
că intervenienţii au împotriva reclamanţilor drepturi de creanță 
reprezentând contravaloarea unor lucrări de îmbunătățiri şi de între- 
tinere efectuate în imobil, după cum urmează: 

— un drept în valoare de 4.612.450 lei existent în favoarea lui B.L.; 

— un drept în valoare de 2.354.494 lei în favoarea intervenienţilor 
M.F., M.I., M.V. şi M.E.; 

— un drept în valoare de 267.056.000 lei în favoarea interve- 
nienților A.V. şi A.L. 

În acelaşi timp, reclamanții au fost obligați în solidar să le plă- 
tească intervenienților sumele corespunzătoare drepturilor de creanță 
ale acestora, precum şi contravaloarea cheltuielilor de judecată, în 
următoarele cuantumuri: 

— 123.806 lei către B.L.; 

— 13.986.960 lei către A.L.; 

— 10.000 lei către M.F., M.I., M.V. şi G.D. 

De asemenea, a fost acordat intervenienţilor A.V. și A.L. un drept 
de retenție până la achitarea creanţei avute împotriva reclamanților, 
fiind în acelaşi timp respinse cererile celorlalți intervenienți de 
acordare a unor astfel de drepturi. 

Împotriva acestei sentințe au făcut apel atât reclamanţii S.D.A., 
S.A.D., S.L.E. şi S.C.D., cât şi pârâta SC A. Bucium SA Iași, cauza 
fiind înregistrată pe rolul Curţii de Apel Iaşi cu numărul de dosar 
nr. 2963/2001. 

Prin decizia civilă nr. 55 din 30 noiembrie 2001, instanţa astfel 
sesizată a admis ambele apeluri, schimbând în parte sentința atacată. 

In consecință, a fost respinsă cererea de obligare a pârâtei SC A. 
Bucium SA Iaşi la plata sumei de 286.176.192 lei reprezentând daune 
pentru lipsa de folosință, reclamanții fiind obligaţi să plătească acestei 
pârâte cheltuieli de judecată în valoare de 7.546.023 lei. 

Au mai fost respinse cererile de intervenţie, fiind -în schimb 
admise cererile de evacuare din imobil a mterveniaitilor 

Prin decizia menționată, intervenienții au fost obligați să piätpasca 
reclamanților următoarele sume: 

— A.V. şi A.L. — 139.918.664 lei reprezentând contravaloarea 
lipsei de folosinţă a imobilului şi 7.213.620 lei cu titlu de cheltuieli de 
judecată; 

— B.I. — 206.998 lei cu titlu de cheltuieli de judecată; 

— M.F., M.L, M.V. şi G.D. — 157.500 lei cu titlu de cheltuieli de 
judecată. 

Pentru a pronunța această decizie, instanța de apel a reținut, în 
esență, că, începând din anul agricol 1991-1992, pârâta SC A. 
Bucium SA laşi a eliberat terenul şi construcțiile aflate în litigiu, 
astfel încât nu îi este imputabil prejudiciul în valoare de 286.176.192 
lei invocat de reclamanţi ca reprezentând contravaloarea lipsei de 
folosinţă a acestui bun, calculată pentru o perioada de 3 ani. 

Totodată, a fost înlăturată apărarea aceleiaşi pârâte, potrivit căreia, 
în vederea recuperării contravalorii inventarului agricol, reclamanții 
ar fi avut obligația de a urma procedura specială instituită prin Legea 
nr. 10/2001, instanța de apel subliniind că o astfel de obligaţie nu 
putea opera, în condiţiile în care acţiunea a fost formulată anterior 
intrării în vigoare a actului normativ menţionat. 

În aceeași ordine de idei, s-a evidenţiat că despăgubirile în valoare 
totală de 336.744.259 lei acoperă de o manieră echitabilă prejudiciul 
suferit de reclamanți ca urmare a demolării unor construcţii existente 
pe teren în anul 1952, cel corespunzător lipsei de folosință a acelor 
construcții şi cel produs ca urmare a preluării inventarului agricol, 
fiind înlăturate criticile pe care atât reclamanții, cât şi pârâta le 
formulaseră, de pe poziții diferite, în legătură cu aceste aspecte ale 
soluționării litigiului în prima instanță. 

În altă ordine de idei, instanța de apel a reţinut că, potrivit probe- 
lor administrate în cauză, intervenienții nu au stăpânit niciodată tere- 
nul în litigiu în baza unui just titlu, adică a unui titlu translativ de 
proprietate ale cărui vicii nu le cunoşteau şi că, prin urmare, în speță, 
nu a fost îndeplinită condiţia esențială pentru ca acestora să le fie 
recunoscută calitatea de constructori de bună-credință prevăzută de 
art. 494 alin. (3) C. civ. 

Referitor la cererea de evacuare a aceloraşi intervenienţi, s-a 
apreciat că aceasta este întemeiată în raport cu dispoziţiile art. 480 şi 
urm. C. civ. 

În acelaşi context, s-a evidenţiat că A.L., ultima dintre persoane 
fizice care mai locuieşte în imobilul proprietatea reclamanților, are, 

conform art. 998 C. civ., obligaţia de a-i despăgubi pe aceştia cu 
suma de 139.918.664 lei reprezentând: contravaloarea lipsei de folo- 
sință a spaţiilor pe care le ocupă. 

La 10 aprilie 2002, împotriva deciziei astfel pronunţate au decla- 
rat recurs atât pârâta SC A. Bucium SA Iaşi, cât şi intervenienta A.L., 
cauza fiind apoi înregistrată pe rolul Secţiei civile a Curţii Supreme 
de Justiţie cu numărul de dosar 1670/2002. 

În motivarea recursului său, întemeiat pe dispoziţiile art. 304 
pct. 9 şi 11 C. proc. civ., pârâta SC A. Bucium SA Iaşi a criticat ho- 
tărârile pronunțate în cauză în ceea ce priveşte obligaţia stabilită în 
sarcina sa, constând în plata unor despăgubiri în cuantum de 
336.744.259 lei şi care reprezintă contravaloarea unor construcții, ca 
şi a inventarului agricol mobil, preluate de B.N.R. în anul 1952 ca ga- 
ranție a rambursării unui credit acordat de această bancă numitei L.A. 

În sensul arătat, s-a susținut că respectivele construcții au fost 
„autodemolate”, iar bunurile mobile nu au fost preluate direct de către 
pârâtă, ajungând în patrimoniul acesteia într-o fază avansată de uzură, 
astfel încât în anul 1989 ele nu mai existau în fapt: 

De asemenea, recurenta-pârâtă a susținut că obligarea sa la plata 
contravalorii acelor bunuri contravine dispoziţiilor art. 6 alin. (2) din 
Legea nr. 10/2001. 

În motivarea recursului intervenientei A.L., întemeiat pe dispozi- 
tiile art. 304 pct. 7, 9 şi 10 C. proc. civ., s-a afirmat că soluţia instan- 
tei de apei este criticabilă, deoarece reține fără temei că această parte 
ar avea calitatea de constructor de rea-credinţă, iar nu de bună-cre- 
dință, aşa cum o atestă probele dosarului și dispoziţiile legale 
aplicabile în materie. 

În acest sens, au fost invocate dispoziţiile art. 494 alin. (3) C. civ., 
susținându-se că în perioada 1982-1984 intervenienta a edificat 
construcția aflată în litigiu având acordul deplin al SC A. Bucium SA 
(fostă I.A.S. Bucium), care avea calitatea de proprietar aparent al 
terenului. 

În legătură cu acest aspect, au fost invocate, de asemenea, jurispru- 
dența şi doctrina juridică, ce au stabilit atât dreptul constructorului de 
bună-credință de a fi despăgubit, cât şi posibilitatea acestuia de a soli- 
cita şi de a obține recunoaşterea unui drept de retenție asupra construc- 
tiei edificate, cu atât mai mult cu cât reclamanții nu au învestit 
instanța cu o cerere de ridicare de pe terenul lor a construcției liti- 
pioase. 

Alte critici au fost formulate de către aceeaşi recurentă în legătură 
cu lipsa de motivare a deciziei atacate, cu ignorarea de către instanţe 
a dispoziţiilor art. 13 alin. (1) şi art. 15 din Legea nr. 10/2001, respec- 
tiv ale art. 1 şi art. 7 din O.U.G. nr. 40/1999, în raport cu care partea 
nu putea fi evacuată datorită calității sale de chiriaş, invocându-se, 
totodată, valoarea excesiv de ridicată a sumei reprezentând echiva- 
lentul lipsei de folosință, dat fiind că terenul ocupat de construcția 
aflată în litigiu are o suprafață mai mică de 100 mp. 

Pe lângă declaraţia de recurs, intervenienta A.L. a solicitat sus- 
pendarea executării deciziei atacate, cerere care a fost admisă prin 
încheierea pronunțată în cauză la 4 septembrie 2002. - 

Întrucât ulterior declarării recursului a decedat S.A.D., prin 
încheierea de la 17 iulie 2002, s-a dispus introducerea în cauză în 
calitate de succesor în drepturi a fiului acesteia, Z.Ş., care a fost citat 
în continuare în calitate de intimat-reclamant. 

În ceea ce îi priveşte, intimaţii-reclamanți au solicitat respingerea 
ambelor recursuri, reiterând în acest sens argumentele reţinute în 
considerentele deciziei instanței de apel. 

Intimaţii-intervenienţi B.I., A.V., M.F., M.L, M.V. şi G.D. nu s-au 
prezentat în fața acestei Curți şi nici nu şi-au făcut cunoscute punctele 
de vedere referitoare la recursurile declarate în cauză. 

Recursurile sunt nefondate. 

În acest sens, Curtea a reținut că, aşa după cum rezultă din supli- 
mentul raportului de expertiză, valorile actualizate la nivelul anului 
1999 erau de 193.453.985 iei, în ceea ce priveşte daunele cauzate 
reclamanților prin demolarea unor bunuri imobile, şi de 148.308.474 
lei, în cazul inventarului pentru exploatarea viei. l 

De asemenea, s-a reținut că la 8 septembrie 1999, pe baza conclu- 
ziilor expertului, reclamanții au precizat în scris în acelaşi dosar 
pretențiile lor, indicând expres suma globală de 336.744.259 lei 
reprezentând daune rezultate prin cumularea celor două valori mai 
sus amintite. 

Aşa fiind, o primă concluzie ce se impune este în sensul că 
instanțele au fost legal învestite cu judecarea cererii de acordare -a 
unor despăgubiri în cuantumul arătat. 

În acest context, sunt lipsite de suport criticile de ordin formal 
referitoare la caracterul arbitrariu al stabilirii acestei obligații în sar- 
cina recurentei-pârâte, cu atât mai mult cu cât, în fața primei instanțe, 
SC A. SA Bucium Iaşi nu a formulat obiecțiuni fată de concluziile 
expertului şi nici nu a solicitat efectuarea unei noi expertize. 

De asemenea, nu poate fi primită susţinerea aceleiași recurente 
referitoare la pretinsa încălcare de către instanțe a prevederilor art. 6 
alin. (2) din Legea nr. 10/2001, reglementare care nu se afla în 
vigoare la data formulării acţiunii. 

De altfel, textul de lege menţionat nu conţine o interdicție a 
reparării prin echivalent bănesc a prejudiciilor create în condițiile 
preluării abuzive a unor bunuri de către stat. 

De asemenea, Curtea a avut în vedere că soluţia pronunțată de 
instanța de fond şi menţinută în apel îşi găseşte un deplin temei în 
prevederile art. 468 alin. (1) şi (2) C. civ., care definesc şi enumeră 
exemplificativ imobilele prin destinaţie, categorie din care, în mod 
vădit, făceau parte bunurile a căror preluare abuzivă a fost invocată 
de reclamanți şi care apar enumerate ca atare în procesul-verbal din 
28 februarie 1952, întocmit cu acel prilej, înscris care a fost depus în 
copie şi în dosarul de recurs. 

În altă ordine de idei, s-a observat că probele administrate în 
cauză nu confirmă aşa-numita „autodemolare” a construcțiilor exis- 
tente iniţial, aserţiunile recurentei-pârâte făcute în acest sens nepu- 
tând constitui un motiv pentru exonerarea sa de obligația achitării 
contravalorii acestora. 

În concluzie, Curtea a reținut că nici unul dintre motivele de 
recurs invocate de SC A. SA Bucium Iaşi nu este de natură a face 
aplicabile în cauză prevederile art. 304 pct. 9 şi 11 C. proc. civ. 

Analizând hotărârea recurată în raport cu criticile formulate în 
recursul său de intervenienta A.L., Curtea a reținut că instanţa de apel 
a făcut o analiză amplă şi completă a temeiurilor de fapt şi de drept 
care au relevanţă în cauză şi că, prin urmare, aserţiunea referitoare la 
o pretinsă nemotivare a respectivei decizii este cu totul nefondată. 

O concluzie similară s-a impus şi în ceea ce priveşte critica 
conform căreia instanța de apel ar fi supraestimat valoarea preju- 
diciului suferit de reclamanți prin lipsirea lor de folosința imobilului. 

Curtea a avut în vedere astfel că, potrivit ultimelor calcule, actua- 
lizate la nivelul anului 1999, contravaloarea lipsei de folosință a 
imobilului datorată reclamanților de către această recurentă era de 
223.327.282 lei, aşa după cum s-a menţionat în concluziile supli- 
mentului de expertiză. 

Aceste calcule au fost depuse în dosar la 7 iulie 1999, iar ulterior, 
la termenele din 11 august 1999 şi 8 septembrie 1999, ele nu au fost 
contestate de către nici una dintre pârâte. 

Ca urmare, instanța a apreciat că obiecțiunile expuse — doar 
verbal — la 22 septembrie 1999 de apărătorul intervenientei A.L. sunt 
tardiv formulate, apreciere cu atât mai justificată cu cât, în acel 
moment, dosarul se afla deja de opt ani pe rolul instanței de fond. 

Nu în ultimul rând s-a observat că obligația de plată stabilită de 
către instanța de apel în sarcina recurentei-interveniente, cores- 
punzător lipsei de folosință pentru imobilul ocupat, este de numai 
139.918.664 lei. 

Aşadar, însăşi instanța a operat în favoarea recurentei o diminuare 
a acestor despăgubiri în raport cu totalul de 223.327.282 lei care, 
fiind calculat de experți la nivelul anului 1999, nu reflectă oricum 
consecințele de natură inflaționistă sau contravaloarea lipsei de 
folosință corespunzătoare perioadei 1999-2003. 

Curtea a reținut, de asemenea, că sunt lipsite de temei şi apărările 
prin care recurenta-intervenientă A.L. a invocat în favoarea sa dispo- 
ziţiile art. 1 şi art. 7 din O.U.G. nr. 40/1991 şi cele ale art. 13 alin. (1) 
şi (15) din Legea nr. 10/2001, pentru a susţine că are în continuare 
calitatea de locatar în imobilul proprietatea intimaților-reclamanți. 

Din cuprinsul primelor dispoziţii legale menţionate rezultă că 
acestea se refereau la prelungirea pe o perioadă de 5 ani a contractelor 
de închiriere pentru suprafețe locative deţinute de stat sau de unităţile 
administrative ale acestuia. 

Aceeaşi prelungire putea opera şi în cazul imobilelor redobândite 
de către foştii proprietari sau de moştenitorii acestora, însă numai în 
măsura în care redobândirea ar fi survenit după intrarea în vigoare a 
O.U.G. nr. 40/1999, adică după 8 aprilie 1999 când acest act normativ 
a fost publicat. 

În speță nici una dintre aceste prevederi nu era aplicabilă, 
deoarece imobilul ocupat de recurenta-intervenientă fusese redo- 
bândit de către reclamanta inițială P.L. prin sentinţa civilă nr. 4705 
din 21 iunie 1991 pronunţată de Judecătoria Iaşi, hotărâre rămasă 
definitivă şi irevocabilă cu circa trei ani înainte de intrarea în vigoare 
a O.U.G. nr. 40/1999. 

Pentru considerente similare, nu îşi găsesc incidența în cauză nici 
dispozițiile art. 13 alin. (1) şi (15) din Legea nr. 10/2001, a căror apli- 
cabilitate este în mod expres circumscrisă la situaţia acelor contracte 
a căror prelungire fusese reglementată iniţial de O.U.G. nr. 40/1999. 

O eventuală recunoaştere în favoarea recurentei a unor drepturi 
locative nu putea avea loc nici în temeiul celor două înscrisuri inti- 

tulate contract de închiriere-şi care au fost înregistrate sub numerele 
35 din 7 ianuarie 1994 şi respectiv 53 din 6 ianuarie 1999. 

În legătură cu aceste înscrisuri, Curtea a avut în vedere că au fost 
întocmite la mai mulți ani după admiterea — definitivă şi irevocabilă — 
a acţiunii iniţiale de revendicare formulată de P.L. şi în condiţiile în 
care cauza de față se afla deja pe rol. 

De asemenea, s-a remarcat că aceste două înscrisuri au fost sem- 
nate de A.L., precum şi de reprezentanţi ai intimatei SC A. Bucium 
SA, acesteia din urmă atribuindu-i-se o falsă calitate de proprietar. 

În contextul arătat, principala consecință de natură juridică a 
acestor înscrisuri — întocmite în disprețul legii Şi în scopul vădit de a 
mistifica natura reală a raporturilor litigioase deduse judecății — ar 
putea consta în eventuala tragere la răspundere penală a celor care 
le-au întocmit și s-au prevalat de ele. ` 

Dintr-un alt punct de vedere, semnarea acestor noi „contracte de 
închiriere” de către recurenta-intimată A.L. exprimă însă fără echivoc 
renunțarea acesteia la beneficiul oricăror alte asemenea acte juridice 
încheiate anterior. 

În această ultimă categorie intră, de exemplu, contractul de 
închiriere accesoriu la contractul de muncă al fostului său soț, A.V., 
care fusese încheiat de acesta cu I.A.S. Bucium sub nr. 832 din 25 
februarie 1982, fiind depus în copie în dosarul de recurs. 

Încetarea efectelor acestui contract iniţial a fost, de altfel, confir- 
mată şi de împrejurarea că aspectele de ordin locativ nu au mai fost 
puse în discuţie cu ocazia soluționării procesului de divorţ al soților 
A., finalizat prin sentința nr. 3632 din 30 martie 1994 a Judecătoriei 
laşi, depusă în copie în dosarul de apel. 

Pe de altă parte, prin adresa nr. 5060 din 6 ianuarie 1994, depusă 
în dosarul de apel, SC A. Bucium SA a făcut cunoscut că respectiva 
locuință de serviciu, de-a lungul a 30-40 de ani de când a intrat în 
posesia fostului I.A.S. Bucium, a suferit o serie de intervenţii pentru 
întreținere, reparații, uneori chiar mici extinderi, lucrări care s-au 
efectuat de fostul I.A.S. sau chiar direct de chiriaşi, ajutați în cele mai 
dese cazuri cu materiale tot de întreprinderea la care lucrau. 

Prin conținutul lor, aceste afirmații indică faptul că edificarea 
construcțiilor în care locuieşte fără drept A.L. á avut loc cu mult timp 
înainte de anul 1982 — anul primului contract de închiriere al familiei 
A. — şi că ponderea majoră în realizarea acestei construcţii a avut-o 
L.A.S. Bucium, iar nu diverşii chiriaşi care s-au perindat prin acel 
spaţiu în cei 30-40 de ani menţionaţi. 

Tot în dosarul de apel au fost depuse însă şi adresele nr. 56660 din 
4 decembrie 1991 şi nr. 4083 din 27 ianuarie 1998, prin care Serviciul 
de Arhitectură şi Urbanism al municipiului laşi atestă că respectivele 
construcţii au fost edificate şi extinse fără a exista autorizaţii admi- 
nistrative în acest sens. 

Pe de altă parte, A.L. nu a intenţionat sau nu a putut să se 
conformeze obligaţiilor de natură probatorie care îi reveneau conform 
art. 1169 C. civ., astfel încât nu a demonstrat prin mijloace de probă 
concludente dacă şi în ce măsură a existat o contribuţie a sa la 
edificarea spațiilor de locuit pe care le ocupă. 

În absenţa unor astfel de probe care să ateste pretinsa calitate de 
constructor a recurentei-interveniente, chestiunea bunei sau relei sale 
credințe este superfluă, iar criticile din recurs formulate pe această 
temă apar ca irelevante. 

Aşa fiind, s-a conchis că nici criticile aduse de recurenta A.L. nu 
sunt de natură a face aplicabile în cauză prevederile art. 304 pct. 7, 9 
şi 10 C. proc. civ. în ceea ce priveşte decizia pronunțată în apel. 

În consecință, Curtea a făcut aplicarea art. 312 alin. (1) C. proc. civ., 
respingând ambele recursuri, iar în temeiul art. 274, art. 298 şi art. 316 
din acelaşi cod, recurentele au fost obligate la plata către intimaţii-re- 
clamanțţi a contravalorii cheltuielilor de judecată efectuate de aceştia în 
recurs și care cuprind onorariul de avocat achitat conform chitanţei 
aflate în dosarul de recurs. 


6. Data la care se apreciază buna-credinţă. Data edifi- 
cării construcțiilor şi lucrărilor 


C. civ., art. 494 


Codul civil. reglementează situația construcțiilor sau planta- 
țiilor făcute de o persoană, cu materialele sale şi cu cheltuiala sa, 
pe terenul altuia, în art. 494 făcându-se o distincție după cum 
constructorul a fost de bună sau de rea-credinţă. 

Dacă constructorul a fost de bună-credinţă, considerând că 
terenul este al său, şi nu al altuia, proprietarul fondului este obli- 
gat, în virtutea principiului accesiunii, să rețină lucrarea, plătind 
constructorului fie valoarea materialului şi preţul muncii, fie o 
sumă de bani egală cu sporul de valoare pe care l-a dobândit 
terenul prin ridicarea (adăugirea) construcției sau plantaţiei. 

Dacă, dimpotrivă, constructorul a fost de rea-credință, ştiind 
că terenul este al altuia, proprietarul acestuia poate cere fie 
obligarea constructorului la ridicarea, pe cheltuiala sa, a lucrării 
şi la plata despăgubirilor pentru prejudiciile ce i le-a cauzat, fie să 
păstreze lucrările, cu obligaţia de a plăti valoarea materialelor şi 
prețul muncii, din momentul executării lucrării. 

„Momentul în care trebuie apreciată buna sau reaua-credință a 
celui care construieşte pe terenul altuia este acela al ridicării 
construcției sau plantaţiei, căci numai atitudinea psihică din acest 
moment poate avea relevanţă juridică în aprecierea credinţei 
constructorului. 


I.C.C.J., Secția civilă şi de proprietate intelectuală, 
decizia nr. 4270 din 23 mai 2005 


Prin cererea înregistrată la data de 1 iulie 2003, ulterior precizată, 
reclamanți: B.A. şi B.O. au chemat în judecată pe pârâta B.G., au 
solicitat ca, prin hotărârea ce se va pronunța, să se constate contra- 
valoarea creanței pe care o au împotriva pârâtei, reprezentând contra- 
valoarea imobilelor (casă de locuit şi anexe) ridicate de ei pe terenul 
proprietatea pârâtei, la valoarea lor de circulaţie, şi a sporului de 
valoare adus fondului dominant şi să fie obligată pârâta să-i despăgu- 
bească cu contravaloarea creanței astfel stabilite. 

Reclamanţii au mai solicitat să li se acorde un drept de retenție 
asupra imobilelor până la achitarea de către pârâtă a contravalorii 
imobilelor. - 

În motivarea acţiunii, reclamanţii au arătat că sunt beneficiarii 
contractului de întreţinere nr. 3647/1997 emanând de la B.C. şi B.O. 
pentru un teren în suprafață de 120 mp şi construcţiile de pe acest 
teren. 

La momentul perfectării acestui contract de întreţinere nu aveau 
cunoştinţă de faptul că aceiaşi autori, în anul 1995, prin contract de 
vânzare-cumpărare nr. 3161/1995, au înstrăinat pârâtei suprafața de 
500 mp şi construcția constând într-o magazie cu 2 camere, hol, bucă- 
tărie, atelier amplasate pe acest teren. 

Ulterior, referitor la teren şi construcții, au fost pronunțate mai 
multe hotărâri judecătoreşti, iar prin sentința civilă nr. 90/2002, 
reclamanţii au fost obligați să-i lase pârâtei în deplină proprietate şi 
posesie terenul de 500 mp şi construcţiile aflate pe acesta, situaţie în 
raport de care au solicitat să se constate contravaloarea creanţei 
privind construcţiile edificate de ei pe acest teren. 

În drept, acţiunea a fost întemeiată pe dispoziţiile art. 494 pet. 3 
C. civ. şi art. 970 din acelaşi cod. 

La -data de 17 noiembrie 2003, pârâta B.G. a formulat cerere 
reconvenţională, prin care a solicitat obligarea reclamanților de a 
demola construcţia edificată de aceştia pe terenul proprietatea ei, iar 
în caz contrar, să fie autorizată să demoleze această construcție. 

În motivarea cererii, pârâta a arătat că este proprietara suprafeței 
de 500 mp teren situată în comuna Tiţeşti, satul Valea Stânii, judeţul 
Argeş, conform contractului de vânzare-cumpărare nr. 3161/1995, iar 
prin sentinţa civilă nr. 70 din 16 ianuarie 2002 a Judecătoriei Câmpu- 
lung, definitivă prin decizia nr. 880 din 22 mai 2002 a Tribunalului 
Argeş şi irevocabilă prin decizia nr. 1458/R din 10 septembrie 2002 a 
Curţii de Apel Piteşti, reclamantul B.A. a fost obligat să-i lase în 
deplină proprietate și liniştită posesie suprafața de 500 mp, identi- 
ficată pe schiţa de plan anexă la raportul de expertiză, şi s-a constatat 
nulitatea absolută parţială a contractului de întreţinere autentificat sub 
nr. 3646 din 16 decembrie 1997 cu privire la suprafața de 500 mp 
teren, conform schiţei de plan la raportul de expertiză. 

A susţinut că reclamanţii sunt constructori de rea-credință, aspect 
ce rezultă din actele anexate cererii. 

În drept, cererea a fost întemeiată pe dispoziţiile art. 494 alin. (1) 
teza I C. civ. 

Fiind astfel învestită, Judecătoria Câmpulung, prin sentința civilă 
nr. 548 din 18 martie 2004, a admis acţiunea principală, aşa cum a 
fost precizată, şi a obligat-o pe pârâtă la plata către reclamanți a sumei 
de 853.880.920 lei reprezentând contravaloarea construcțiilor edificate 
de aceştia pe terenul proprietatea pârâtei, conform expertizei. 

A instituit în favoarea reclamanţilor un drept de retenție asupra 
imobilelor până la achitarea de către pârâtă a acestei sume. 

A respins cererea reconvenţională formulată de pârâtă. 

Pentru a hotărî astfel, instanța de fond a reţinut, în esenţă, că 
edificarea construcţiilor în discuţie s-a realizat în perioada anilor 
2001-2002, când litigiul de fond între părți nu era soluționat, iar 
situaţia juridică era neclarificată, şi că reclamanții sunt constructori de 
bună-credință ai construcţiei, aşa încât reclamanții au un drept de 
creanţă ce se naşte din principiul îmbogățirii fără justă cauză. 

Soluţia instanţei de fond a fost confirmată de Curtea de Apel 
Piteşti, Secţia civilă, care, prin decizia nr. 1445/A din 22 iunie 2004, 
a respins ca nefondat apelul pârâtei B.G. 





Împotriva acestei din urmă hotărâri a declarat recurs pârâta B.G., 
invocând motivele prevăzute de art. 304 pct. 7 şi 9 C. proc. civ., susți- 
nând, astfel, că hotărârea cuprinde motive străine de natura pricinii, în 
condiţiile în care temeiul cererii sale reconvenţionale l-au constituit 
prevederile art. 494 alin. (1) teza I C. civ. 

Tot străin de natura pricinii este şi considerentul prin care instanța 
de apel a reţinut că, la data obținerii autorizaţiei de construcție, titlul 
reclamantului nu fusese anulat, de vreme ce reaua-credință trebuie să 
existe în momentul construirii. 

„Prin cel de-al doilea motiv s-a susținut că instanţele au făcut o 
greşită aplicare a prevederilor art. 494 C. civ. atunci când au reținut 
că reclamanţii au fost de bună-credință, în condițiile în care aceștia, 
frate şi cumnată, au știut tot timpul că ea este proprietara terenului pe 
care au edificat construcțiile, iar litigiile cu privire la acest teren exclud 
posibilitatea că aceştia să nu fi cunoscut faptul că terenul este litigios. 

Recursul este nefondat. 

Referitor la prima critică, aceasta nu a putut fi primită. 

Conform art. 304 pct. 7 C. proc. civ., casarea unei hotărâri se 
poate cere când aceasta nu cuprinde motivele pe care se sprijină sau 
când cuprinde motive contradictorii ori străine de natura pricinii. 

Deşi, aparent, ar exista motive distincte, în realitate, este vorba de 
ipoteze deosebite ale aceluiaşi motiv de casare, nemotivarea hotărârii, 
deoarece astfel trebuie calificată şi o hotărâre care nu este deloc 
motivată şi una care cuprinde motive contradictorii ori motive care 
sunt străine pricinii. 

Potrivit art. 261 pct. 5 C. proc. civ., hotărârea trebuie să cuprindă 
motivele de fapt şi de drept care au format convingerea instanţei, cum 
şi cele pentru care s-au înlăturat cererile părţilor, motivarea consti- 
tuind un element necesar în exercitarea căilor de atac. 

În speță, nu se poate susține că hotărârea este nemotivată, în 
condiţiile în care aceasta cuprinde motivele de fapt şi de drept care au 
format convingerea instanței, precum şi cele pentru care s-a înlăturat 
cererea reconvenţională formulată de pârâta-recurentă. 

Referitor la cea de-a doua critică, nici aceasta nu a putut fi 
primită. 

Din examinarea probelor dosarului rezultă că edificarea construc- 
țiilor de către reclamanţi s-a realizat în perioada anilor 2001-2002, 
când litigiul dintre părți — privind constatarea nulității parţiale a 
contractului de vânzare-cumpărare cu clauză de întreținere, auten- 
tificat sub nr. 3646 din 16 decembrie 1997, şi revendicarea suprafeţei 

de 500 mp pe care s-au edificat construcţiile — nu era soluţionat, iar 
situaţia juridică a terenului nu era clarificată. 

Prin sentința civilă nr. 70 din 16 ianuarie 2002 a Judecătorie 
Câmpulung, definitivă prin decizia nr. 880 din 22 mai 2002 a Tribu- 
nalului Argeş și irevocabilă prin decizia nr. 1458/R din 10 septembrie 
2002 a Curţii de Apel Piteşti, s-a stabilit irevocabil că pârâta este 
proprietara terenului de 500 mp şi s-a anulat pentru această suprafață 
titlul de proprietate al reclamanților. În speţă, nu s-a făcut nici o 
dovadă că, după pronunțarea acestei din urmă hotărâri, reclamanții ar 
fi continuat edificarea construcțiilor. 

Codul civil reglementează situaţia construcţiilor sau plantațiilor 
făcute de o persoană, cu materialele sale şi cu cheltuiala sa, pe terenul 
altuia, în art. 494 făcându-se o distincție după cum constructorul a 
fost de bună sau de rea-credință. 

Dacă constructorul a fost de bună-credință, considerând c că terenul 
este al său, şi nu al altuia, proprietarul fondului este obligat, în virtutea 
principiului accesiunii, să rețină lucrarea, plătind constructorului fie 
valoarea materialului şi prețul muncii, fie o sumă de bani egală cu 
sporul de valoare pe care l-a dobândit terenul prin ridicarea (adăugirea) 
construcţiei sau plantaţiei. 

Dacă, dimpotrivă, constructorul a fost de rea-credință, ştiind că 
terenul este al altuia, proprietarul acestuia poate cere fie obligarea 
constructorului la ridicarea, pe cheltuiala sa, a lucrării şi la plata 
despăgubirilor pentru prejudiciile ce i le-a cauzat, fie să păstreze 
lucrările, cu obligaţia de a plăti valoarea materialelor şi prețul muncii, 
din momentul executării lucrării. 

Momentul în care trebuie apreciată buna sau reaua-credință a celui 
care construieşte pe terenul altuia este acela al ridicării construcției 
sau plantaţiei, căci numai atitudinea psihică din acest moment poate 
avea relevanţă juridică în aprecierea credinței constructorului. 

Cum, în speță, prin decizia civilă nr. 880/2002 a Tribunalului 
Argeş şi decizia nr. 1458/R din 10 septembrie 2002 a Curţii de Apel 
Piteşti, s-a stabilit definitiv şi irevocabil că pârâta este proprietara 
terenului de 500 mp şi s-a anulat pentru această suprafață titlul de 
proprietate al reclamanţilor nr. 3646 din 16 decembrie 1997, în mod 
just instanța de fond şi instanța de apel au reținut buna-credinţă, altfel 
spus convingerea pe care reclamanții au avut-o în momentul ridicării 
construcţiilor, că sunt proprietarii terenului, convingere justificată de 
titlul translativ de proprietate pe care îl aveau și care a fost ulterior 
anulat parțial. 

De aceea, în mod just instanțele au făcut aplicarea prevederilor 
art. 494 alin. (3) teza a II-a C. civ. şi au admis acţiunea principală, aşa 
cum a fost precizată, şi au respins cererea reconvenţională. 

Drept urmare, în raport de considerentele arătate şi constatând 
legalitatea hotărârii atacate, Curtea, în baza art. 312 alin. (1) 
C. proc. civ., a respins recursul pârâtei ca nefondat. 


7. Constructor de rea-credință. Edificarea unei construc- 
ţii fără autorizație de construire 


Constructorul este de rea-credinţă în cazul în care a edificat o 
construcție fără autorizaţie pe un teren preluat de către stat de ia 
foştii proprietari, restituit ulterior acestora. | 

Reprezentarea pe care acesta pretinde că a avut-o la momentul 
edificării construcției asuprea existenței şi valabilităţii titlului 
statului nu este revelatoare pentru calificarea bunei sale credinţe, 
deoarece nici pe terenul statului (proprietar aparent) nu se putea 
ridica o construcție fără acordul acestuia şi fără autorizaţie. 


I.C.C.J., Secţia civilă şi de proprietate intelectuală, 
decizia nr. 3447 din 31 martie 2006 


Prin cererea înregistrată pe rolul Judecătoriei Suceava sub 
nr. 8463 din 10 decembrie 2005, B.Ş. şi Z.N.H. au acționat în jude- 
cată Statul Român, prin Ministerul Finanţelor Publice, Primăria 
Municipiului Suceava şi RA U.C.L. Suceava, solicitând retrocedarea 
imobilului înscris în C.F. Suceava, expropriat prin Decretul 
nr. 531/1964 al fostului Consiliu de stat, reîntabularea dreptului de 
proprietate în favoarea reclamanților şi radierea dreptului de pro- 
prietate al Statului Român. 

Se precizează în cuprinsul acțiunii că imobilul proprietatea auto- 
rului B.O. propus pentru expropriere şi demolare, sub pretextul siste- 
matizării zonei, nu a primit destinaţia preconizată, el existând Şi în 
prezent, fiind închiriat, şi că statul nu a acordat cuvenitele despă- 
gubiri. 

Sentința civilă nr. 4867/1996 a Judecătoriei Suceava, prin care 
acţiunea reclamanţilor a fost respinsă, a fost desființată în apel, prin 
decizia nr. 1740 din 18 noiembrie 1997 a Tribunalului Suceava, cauza 
fiind trimisă aceleiaşi instanțe pentru rejudecare. 

Urmare a admiterii cererii de strămutare de Curtea Supremă de 
Justiţie, cauza a fost trimisă Judecătoriei Urziceni, formând obiectul 
dosarului nr. 1970 din 22 iulie 1998. 

La data de 17 august 1998, reclamanţii şi-au precizat şi şi-au 
completat acțiunea, solicitând retrocedarea în natură a casei şi a 
suprafeţei de 290 mp, plus 323 mp teren, iar pârâţii să fie obligați să 
le plătească despăgubiri pentru suprafața de 1757 mp teren, a cărei 
restituire în natură nu mai este posibilă. 

Ulterior, reclamanţii au acţionat în judecată pe P.V. şi P.E., 
solicitând obligarea acestora la demolarea construcţiei parter şi etaj, 
edificată pe terenul din str. Ş. C.F. nr. top 191/1. 

Judecătoria Urziceni, prin sentința civilă nr. 1112 din 24 aprilie 
1999, a admis acțiunea şi a obligat pe pârâţi să le lase reclamanţilor în 
deplină proprietate şi posesie suprafața de teren de 221 mp top 172/3 
şi casa nr.1442 top 172/3 şi 69 mp teren top 191/4 înscrise în C.F. 
Suceava str. Ş. 

Pârâții P.V. şi P.E. au fost obligaţi să demoleze pe cheltuiala lor 
construcţia parter şi etaj edificată în continuarea casei nr. 1492. 

Urmarea celor arătate, instanța a dispus radierea dreptului de pro- 
prietate înscris în favoarea Statului Român în:C.F. top 172/3, 191/5 şi 
înscrierea proprietății reclamanţilor, succesorii lui B.O., obligarea 
Municipiului Suceava, precum şi a Ministerului Finanţelor la plata 
despăgubirilor în sumă de 3.2 10.480.000 lei şi retrocedarea construc- 
tiei nedemolate cu terenul aferent. 

Tribunalul Ialomiţa, prin decizia civilă nr. 719 din 16 noiembrie 
1999, a admis apelurile declarate de Ministerul Finanţelor, D.G.F.P. 
C.F.S Ialomiţa, Municipiul Suceava, P.V., P.E., B.Ş. şi Z.N.H. împo- 
triva sentinţei civile nr. 1112 din 24 aprilie 1999 a Judecătoriei Urzi- 
ceni, pe care a desființat-o, reținând cauza spre rejudecare. 

După reînregistrarea cauzei la Tribunalul Ialomiţa ca instanță de 
fond, Municipiul Suceava, prin Primar, a formulat cerere recon- 
vențională, solicitând obligarea reclamanţilor la plata contravalorii 
lucrărilor de refacere a construcţiei în sumă de 162.493.500 lei. 

Aceeaşi instanţă, prin sentința civilă nr. 571 din: 10 octombrie 
2000, a admis acţiunea şi a obligat pârâţii să lase reclamanților 
deplina proprietate şi posesie a casei nr. 1492, a terenului de 221 mp 
nr. top 172/3 plus 69 mp nr. top 191/4 plus 323 mp nr.top 191/5.C.F., 
2244 Suceava. 

Pârâţii P.V. şi P.E. au fost obligaţi să demoleze construcția P+1 
edificată în continuarea casei 1492, iar Ministerul Finanţelor Publice 

să plătească reclamanţilor despăgubiri în sumă de 210.840 dolari 
SUA la cursul de schimb BNR din ziua efectuării plății. Cererea 
reconvenţională a Municipiului Suceava a fost respinsă. 

Prin decizia civilă nr. 382 din 27 iunie 2001, Curtea de. Apel 
Bucureşti, Secţia a IV-a civilă, a respins apelurile declarate de pârâţii 
P.V. şi P.E., Municipiul Suceava, prin Primar, şi Ministerul Finan- 
telor, D.G.F.P. C.F.S Ialomiţa, împotriva sentinței nr. 571/2000 a 
Tribunalului Ialomiţa. 

Curtea Supremă de Justiţie, prin decizia nr. 1642 din 23 aprilie 
2002, a admis recursurile declarate de pârâţi P.V. şi E., Ministerul 
Finanţelor şi Municipiul Suceava, prin Primar, şi a casat decizia 
nr. 382/2001 a Curţii de Apel București, precum şi sentinţa civilă 
nr. 571/F din 10 octombrie 2000 a Tribunalului Ialomiţa, cu trimitere 
spre rejudecare aceluiaşi tribunal. 

S-a reţinut necesitatea suplimentării probatoriilor pentru stabilirea 
calității procesuale active a reclamanţilor, ca succesori ai lui O.B., 
precum şi că I.O.B. este una şi aceeaşi persoană cu B.O.I. 

S-a considerat că în mod nelegal reclamanţii au fost scutiți de 
plata taxei judiciare de timbru, calificându-se ca accesorii capetele de 
cerere privind plata despăgubirilor şi Gliga pârâţilor P.V. şi E. la 
demolarea construcției. 

De asemenea, Curtea Supremă de Justiţie a reţinut că cererea 
având ca obiect obligarea Ministerului Finanţelor la plata despăgu- 
birilor reprezintă o acţiune personală, supusă termenului general de 
prescripţie de 3 ani, prevăzut de art. 3 din Decretul nr. 67/1958, 
această excepția urmând a fi pusă în discuţia părților. 

După reînregistrarea cererii sub nr. 634 din 16 aprilie 2003 la 
Tribunalul Ialomiţa, prin încheierea de şedinţă din 11 iulie 2003, 
instanța a dispus achitarea taxei de timbru în sumă de 68.000 lei 
pentru capătul de acţiune privind demolarea construcţiei edificate de 
P.V. şi E. şi 97.172.422 lei taxa judiciară de timbru aferentă capătului 
de cerere privind obligarea Ministerul Finanţelor la plata despăgu- 
birilor. 

Prin încheierea pronunțată în camera de consiliu la data de 26 
octombrie 2003, instanța a respins contestaţia reclamanților împotriva 
dispoziției tribunalului de achitare a taxei de timbru în sumă de 
97.172.422 lei, iar prin încheierea pronunțată în camera de consiliu la 
3 octombrie 2003, a respins cererea reclamantilor de scutire, reducere 
sau eşalonare a aceleiaşi taxe de timbru. 

Faţă de excepţia de neconstituționalitate a dispozițiunilor art. 78 
C. proc. civ. în raport de prevederile art. 16 şi art. 128 din Constituţie, 
ridicată de reclamanţi, tribunalul, în temeiul art. 23 alin. (5) din Legea 
nr. 47/1992, prin încheierea din 28 noiembrie 2003, a suspendat 
cauza şi a trimis dosarul Curţii Constituţionale pentru a se pronunța 
asupra excepţiei de neconstituționalitate. 

Prin Decizia nr. 105 din 9 martie 2004, Curtea Constituțională a 
respins excepția ridicată de reclamanți, astfel că aceştia, după repu- 
nerea cauzei pe rol, s-au conformat dispozițiunilor instanței şi au 
achitat taxa de timbru în valoare de 97.173.000 lei. 

„După punerea în discuţia părților a aspectelor menţionate în 
considerentele deciziei nr. 1642/2002 a Curţii Supreme de Justiţie şi 
completarea probatoriilor, Tribunalul Ialomiţa, prin sentința nr. 168/F 
din 11 iunie 2004, a respins excepţiile lipsei calităţii procesuale active 
a reclamanților şi prescripției dreptului la acțiune, ridicate de pârâții 
P.V. şi E., privind obligarea acestora la demolarea imobilului edificat și 
a admis excepția prescripţiei cererii reclamanţilor de obligare a Mi- 
nisterului Finanţelor Publice la despăgubiri, constând în echivalentul î în 
lei a sumei de 210.840 dolari SUA. ii 

Prin aceeaşi sentință, tribunalul a admis în parte cererea recla- 
manților şi a respins cererea.reconvenţională formulată de Municipiul 
Suceava privind obligarea reclamanților la despăgubiri. 

Omologând raportul de expertiză tehnică M.I., pârâții Ministerul 
Finanţelor, D.G.F.P. Ialomiţa, Municipiul Suceava, prin Primar, Con- 
siliul Local Suceava, P.V. şi P.E. au fost obligați să lase reclamanţilor 
în deplină proprietate şi posesie parcelele neproductive cu casa 1492 
şi teren-curte, clădiri în suprafață de 221 mp nr. top 172/3, parcela 
neproductivă în suprafață de 63 mp nr. top 191/4 şi parcela nepro- 
ductivă în suprafață de 323 cu nr. top 191/5 din C.F. 4 a Comisiei 
Cadastrale Suceava în care s-a înscris evidențierea parcelelor nr.172/2 
şi nr. top 191/1 situate în Suceava . 

Pârâţii P.V. şi E. au fost obligați să demoleze pe cheltuiala lor 
imobilul P+1 cu o suprafaţă de 33,84 mp edificat în continuarea casei 
1992 şi să repare vechea cădire ca urmare a construirii și apoi a 
demolării imobilului P+1. 

Prin sentință, instanţa a dispus efectuarea modificărilor î în n registre- 
le funciare ale Comunei Cadastrale Suceava şi obligarea pârâţilor la 
cheltuieli de judecată în sumă de 8 593.000 lei. 

S-a reținut în considerentele sentinţei că reclamanţii au probat cu 
înscrisurile depuse că sunt succesorii lui O.B., care este una şi aceeaşi 

persoană cu B.O.I., respectiv I.O.B., şi că pârâţii P.V. şi E. au edificat 
construcţia P+1 fără autorizaţie şi fără acordul statului, ca titular al 
dreptului de proprietate, fiind deci constructori de rea-credinţă. 

Capătul de cerere privind obligarea Ministerului Finanţelor la 
despăgubiri, având caracterul unei acțiuni personale, este prescrip- 
tibil, termenul prevăzut de art. 3 din Decretul nr. 167/1958 operând 
începând cu data procesului-verbal de evaluare a imobilului, 25 
octombrie 1962. 

Instanța a concluzionat, de asemenea, că autorul reclamanţilor 
deţinea la data exproprierii trei parcele de teren alăturate în suprafață 
de 2.370 mp şi casa 1492 amplasată pe acest teren. Din întreaga 
suprafață de 2.370 mp a rămas liberă suprafaţa de 613 mp pe care se 
află construcția 1492, iar pe restul terenului de 1.797 mp s-au 
construit blocuri de locuinţe. Deşi expropriat, imobilul nu a fost 
demolat, ci închiriat, iar proprietarul O.B. nu a fost despăgubit. 

Cât priveşte cererea :reconvențională formulată de Municipiul 
Suceava, aceasta nefiind dovedită, a fost respinsă ca nefondată. 

Prin decizia nr. 1583/A din 29 noiembrie 2004, Curtea de Apel 
Bucureşti, Secţia a VII-a, a respins ca nefondate apelurile formulate 
de reclamanţii B.Ş., Z.N.H., P.V., P.E. și Municipiul Suceava, prin 
Primar, împotriva sentinței nr. 168/F din 11 iunie 2004 a Tribunalului 
Ialomiţa. 

Admiţând apelul declarat. de D.G.F.P. Ialomiţa şi Ministerul 
Finanţelor, instanța de apel a schimbat în parte sentinţa, în sensul că a 
respins capătul de cerere privind obligarea acestor apelanţi la plata 
cheltuielilor de judecată. 

Pentru a se pronunța astfel, instanța de apel a concluzionat că 
reclamanții şi-au probat legitimarea activă,k în sensul că sunt 
succesorii lui B.O.I., una şi aceeaşi persoană cu B.O., proprietarul 
imobilului preluat de stat fără titlu, şi a stabilit cu valoare de adevăr 
prin decizia nr. 194/2001 a, Tribunalului Bacău, definitivă şi 
irevocabilă, că în mod just, în temeiul art.480-481C. civ., acţiunea în 
revendicare a fost admisă. 

Instanţa de apel, făcând în cauză aplicarea art. 315 C. proc. civ., 
potrivit căruia problemele de drept dezlegate de instanța de recurs 
sunt obligatorii pentru judecători: fondului, a reţinut caracterul perso- 
nal al capătului de acţiune în despăgubiri și a făcut aplicarea art. 3 din 
Decretul nr. 167/1958, concluzionând că, raportat la data naşterii 
dreptului material la acţiune, acest drept este prescris. 

În privința pârâţilor P.V. şi E., instanța de apel a îmbrățișat 
concluziile instanţei de fond privitoare la obligarea acestora de a-şi 
ridica construcţiile edificate pe terenul în litigiu, deoarece sunt 
constructori de rea-credință, iar în privința: cererii reconvenționale a 
Municipiului Suceava, a concluzionat că acesta nu şi-a probat preten- 
țiunile, conform art. 1169 C. civ. 

Apelul Ministerul Finanţelor Publice și D.G.F.P. Ialomiţa a fost 
admis numai sub aspectul cheltuielilor de judecată, care nu se 
justifică în raport de dispozițiunile art. 274 C. proc. civ., de vreme ce 
acţiunea reclamanților de obligare la plata despăgubirilor în sumă de 
240.000 dolari SUA a fost respinsă. 

Împotriva deciziei nr. 1583/A/2004 a Curţii de Apel Bucureşti, 
Secţia a VII-a civilă, au declarat recurs Municipiul Suceava, prin 
pPrimar, P.V. şi E..B.Ş. şi Z.N.H. 

În ceea ce priveşte recursul declarat de Municipiul Suceava, 
acesta este nefondat. 

În motivarea recursului se susține că acțiunea este inadmisibilă, 
deoarece aceasta având un caracter de constatare (a caracterului abuziv 
al exproprierii), în cadrul ei nu se poate compara o situație de fapt cu 
una de drept, atâta timp cât reclamanţii nu sunt proprietari neposesori 
şi, prin urmare, nu sunt îndeplinite condiţiile de admisibilitate. 

O atare critică este greşită şi în totală contradicție cu probele 
dosarului. 

Este adevărat că imobilul a fost expropriat prin Decretul 
nr. 531/1962, însă prin decizia nr. 194/2001 a Tribunalului București, 
rămasă definitivă şi irevocabilă, s-a constatat că imobilul a fost 
preluat abuziv, în viziunea art. 6 din Legea nr. 213/1998, deoarece 
autorul reclamanţilor nu a primit despăgubiri pentru casă şi teren. În 
această situaţie, actul de preluare fiind nul absolut, la stat trecând 
numai detențiunea precară a imobilului, B.O.L. nu a pierdut niciodată 
calitatea de proprietar, iar reclamanții, în calitate de succesori 
proprietari, îşi justifică legitimarea în prezenta cauză, fondată în drept 
pe dispoziţiunile art. 480-481 C. civ., de a solicita posesiunea ito- 
bilului de la statul neproprietar. 

Nefondată este şi critica referitoare la respingerea cererii recon- 
venționale, deoarece probatoriile administrate nu se referă la inves- 
tiţiile făcute imobilului în litigiu, iar expertiza efectuată nu eviden- 
ţiază sporirea valorii acestuia, pentru a se justifica eventual acordarea 
despăgubirilor solicitate. 

În ceea ce priveşte recursul declarat de reclamanţii B.Ş. şi Z.N.H., 
acesta este întemeiat în parte. 

În cadrul unei ample motivări, reclamanții critică soluţia referi- 
toare la calificarea caracterului personal, şi nu real al acțiunii în 
despăgubiri, la raportarea naşterii dreptului material la acţiune faţă de 
data de 25 octombrie 1962, şi nu la data apariţiei H.G. nr. 11/1997 
referitoare la normele de aplicare a Legii nr. 112/1995, precum şi la 
obligarea lor la plata taxei de timbru. 

Aceste critici sunt parțial întemeiate. 

Soluţia pronunțată la fond şi apel este în deplin acord cu decizia 
nr. 1642/2001 a Curţii Supreme de Justiţie, deoarece prin hotărârea 
instanței supreme se menționează că cererea având ca obiect obli- 
garea Ministerului Finanţelor la plata despăgubirilor reprezintă o 
acțiune personală prescriptibilă în termenul general al prescripției 
prevăzut de art: 3 din Decretul nr. 167/1958, excepţie ce urmează a fi 
pusă în discuţia părților. 

Faţă de o atare calificare a acţiunii în despăgubire, făcută de 
instanţa de recurs şi în temeiul art. 315 C. proc. civ., potrivit căruia 
problemele de drept dezlegate de aceasta sunt obligatorii instanţei de 
trimitere, examinarea caracterului real al acţiunii în despăgubire apare 
ca fiind de prisos. 

Ca urmare, acțiunea în despăgubire, prin natura ei, este prescrip- 
tibilă. 

Odată cu apariţia Legii nr. 112/1995, a normelor de aplicare a 
acesteia şi a depunerii situaţiei juridice a imobilului, inclusiv a exper- 
tizei topo, s-a constatat că din întreaga suprafață de teren proprietatea 
antecesorului B.O., aceea de 2.370 mp, suprafața de 1.757 mp nu 
poate fi restituită, fiind ocupată de blocuri. Ca urmare, la data de 20 
august 1998, reclamanții şi-au completat şi și-au precizat acţiunea, 
solicitând obligarea Primăriei Municipiului. Suceava şi a RA U.C.L. 
la restituirea în natură a casei nr. 1492, a suprafețelor de teren ocupate 
de construcții, precum și ia plata despăgubirilor pentru suprafața de 
1.757 mp, care nu poate restituită, fiind ocupată de blocuri de locuit. 
Reclamanţii şi-au fondat acțiunea completatoare pe dispoziţiunile 
art. 481 C. civ. şi art. 2, art. 4, art. 5 din H.G. nr. 11/1997, precum şi 
pe Legea nr. 112/1995. 

Prin H.G. nr. 11/1997 se precizează că imobilele care nu intră sub 
incidența Legii nr. 112/1995 şi pentru care nu există titlu valabil 
constituit în favoarea statului, aşa cum este cazul în speță, pot face 
obiectul cererilor de restituire sau de acordare a despăgubirilor 

formulate de persoanele îndreptăţite, pe cale judecătorească, potrivit 
dreptului comun. 

Reclamanții, formulând acțiunea în despăgubiri în temeiul H.G. 
nr. 11/1997 coroborat cu Legea nr. 112/1995, la 20 august 1998, 
pentru acordarea măsurilor reparatorii aferente terenului de 1.757 mp 
care nu a putut fi restituit în natură, s-au aflat înlăuntrul termenului de 
prescripţie de 3 ani. 

Greşit instanța de fond şi apoi aceea de apel au raportat data 
naşterii dreptului material la acţiunea în despăgubire la data de 25 
octombrie 1962 (data întocmirii procesului-verbal de evaluare a 
imobilului a cărei expropriere se dispunea), deoarece prin acţiunea 
din 20 august 1998, reclamanții nu solicitau restituirea sumelor 
neachitate de stat la expropriere, ci valoarea de înlocuire a terenului 
care nu putea fi retrocedat în natură, în temeiul Legii nr. 112/1995 şi 
a H.G. nr. 11/1997. 

Aşa fiind şi întrucât sub acest aspect cauza a fost soluționată pe 
excepția prescripției, fără a se intra în fondul pricinii, în temeiul 
art. 313 C. proc. civ., recursul a fost admis, casându-se decizia şi 
sentința cu trimitere la instanţa de fond. 

Faţă de statuările deciziei nr. 1642/2002 a Curţii Supreme de 
Justiţie, obligatorie instanței de trimitere, potrivit cărora reclamanţii 
nu sunt.scutiți. de plata taxei de timbru pentru soluţionarea capătului 
de cerere referitor la acordarea despăgubirilor, şi ţinând seama că 
aceeaşi rațiune a fundamentat decizia tribunalului de respingere a 
contestației reclamanţilor împotriva obligaţiei la achitarea taxei de 
97.000.000 lei, criticile formulate de aceştia în motivarea recursului 
lor sub acest aspect sunt nefondate. 

In ceea ce priveşte recursul pârâţilor P., acesta este nefondat. 

Criticile potrivit cărora instanțele au reținut greşit existența drep- 
tului de proprietate exclusiv al autorului reclamanţilor şi că B.O.L., 
B.O.I.H. şi B.O. ar fi una şi aceeaşi persoană, au fost respinse. 

Aceste aspecte au fost examinate şi soluționate în temeiul unui 
bogat şi revelator probatoriu de ambele instanțe, după casarea cu 
trimitere spre rejudecare dispusă prin decizia nr. 1462 din 23 aprilie 
2003 a Curţii Supreme de Justiţie, în apelul declarat de P.V. şi E. 
împotriva sentinței nr. 168/F din 11 iunie 2004 a Tribunalului 
Ialomiţa şi nu pot fi invocate în recurs pentru prima oară. 

În cel de-al treilea motiv de recurs, pârâţii susțin că instanțele, dis- 
punând ridicarea construcţiei P+1, au făcut o greşită aplicare a legii. 

Aşa cum s-a reținut, pârâţii P.V. şi E. sunt constructori de rea-cre- 
dință şi, în temeiul art. 494 C. civ., nu au fost autorizaţi la ridicarea 
construcţiei P+1, edificată pe terenul reclamanţilor. 

Prin autorizaţia nr. 57/1990 emisă de Consiliul Local Suceava, 
pârâţii au fost autorizați să realizeze executarea lucrărilor de racor- 
dare a locuinței la reţeaua de termoficare, construcția unei anexe şi 
reconstrucția unei magazii. Ignorând autorizația şi fără a avea titlu de 
proprietate asupra terenului sau acordul proprietarului aparent, care 
era statul, sau adevăraţilor proprietari, reclamanții-pârâți au edificat 
construcția P+1 cu destinaţia de magazin la parter şi locuinţă la etaj. 

Este adevărat că depăşirea limitelor autorizaţiei sau inexistența 
acesteia vizează raporturile constructorilor cu autoritatea administra- 
tivă locală, în legătură cu implementarea planului de urbanism, dar în 
acelaşi timp, în speță ea semnifică şi reaua-credință a pârâţilor P. care 
nu au obținut acordul proprietarului terenului de a edifica construcția, 
ştiut fiind că eliberarea autorizaţiei de construcție este condiționată de 
existența titlului de proprietate asupra terenului sau acordul proprie- 
tarului. 

Motivarea pârâţilor P., cum că statul era proprietarul terenului la 
data edificării construcției şi că deci buna sau reaua-credință trebuie 
raportată la acest moment și în relaţie cu titularul proprietăţii, este 
nefondată, deoarece nici pe terenul statului nu se poate ridica o 
construcție fără acordul acestuia şi fără autorizaţie. 

Reprezentarea pe care pârâţii P. pretind că au avut-o la momentul 
edificării construcției asupra existenţei și valabilităţii titlului statului 
nu este revelatoare în calificarea bunei sau relei-credințe a acestora, 
deoarece, în temeiul art. 494 C. civ., proprietarul terenului, indiferent 
cine ar fi el, are dreptul de a opta între a păstra construcţia sau a cere 
ridicarea ei, cu plata despăgubirilor aferente, potrivit distincției pe 
care textul o face. 

Reaua-credinţă a pârâților decurge nu numai din calitatea lor de 
detentori precari (chiriaşi) la momentul edificării construcției, dar şi 
din activitatea dolosivă de care au uzat în obținerea unei autorizații de 
la organele competente, pentru alte scopuri decât acelea exprimate și 
care au fost avute în vedere la eliberarea autorizaţiei. 

Aşadar, corect instanțele au obligat pe pârâții P. la ridicarea 
construcţiei pe cheltuiala acestora. 

$2. Acţiune pauliană 


8. Acţiune pauliană. Conivenţă frauduloasă. Rea-credință 
C. civ., art. 785, art. 975 


Potrivit dispoziţiilor art. 975 C. civ., creditorii pot -să atace 
actele viclene făcute de debitor în prejudiciul drepturilor lor. 

În acelaşi timp, în conformitate cu prevederile art. 785 C. civ., 
în caz de împărțeală, creditorii unuia dintre coîmpărțitori, pentru 
ca împărțeala să nu se facă cu viclenie în scopul vătămării drep- 
turilor lor, pot pretinde să fie prezenți, pot să intervină cu spesele 
lor sau pot să atace împărțeala făcută în lipsa lor sau fără să se 
ţină seama de opoziţia lor. 

Probele referitoare la faptul că tranzacţia dintre soți privind 
împărţirea bunurilor comune a fost încheiată şi consacrată prin 
hotărâre de expedient la cererea acestora, fără ştirea creditorului, 
într-un dosar separat, deşi pe rolul instanțelor era în curs de solu- 
ționare în acelaşi timp acțiunea de împărţire a bunurilor comune 
declanşată anterior de către creditor ca urmare a constatării in- 
solvabilității debitorului în cadrul executării silite, precum şi că, la 
data împărțelii bunurilor prin tranzacţia soților pârâţi, era în vigoare 
interdicţia de înstrăinare asupra imobilului, instituită. la cererea 
creditorului, reprezintă împrejurări de fapt cu consecințe efective 
asupra stabilirii existenţei sau nu a intenţiei de fraudare şi a 
conivenţei frauduloase dintre pârâţi, respectiv a relei-credințe a 
acestora. 


I.C.C.J., Secţia civilă şi de proprietate intelectuală, 
decizia nr. 7136 din 15 decembrie 2004 


Prin acţiunea civilă înregistrată la Judecătoria Satu Mare sub 
nr. 5206 din 22 mai 1998, Z.F., reclamant cu domiciliul ales în muni- 
cipiul Satu Mare, a cerut, în contradictoriu cu pârâţii V.A. şi V.I. din 
aceeaşi localitate, ca în temeiul dispozițiilor art. 975 C. civ., art. 34 şi 
art. 39 din Decretul-lege nr. 115/1938 să se dispună anularea tranzac- 
tiei judiciare încheiate între pârâţi la 24 decembrie 1997 cu privire la 
imobilul (casă şi curte) situat în Satu Mare, anularea hotărârii de 
expedient nr. 36 din 6 ianuarie 1998, pronunțată de Judecătoria Satu 
Mare în dosarul nr. 12118/1997 în baza tranzacţiei dintre pârâţi, şi 
restabilirea situației anterioare în C.F., în sensul radierii intabulării 

dreptului de proprietate al pârâtei V.I. în. baza sentinței menţionate 
asupra imobilului mai sus arătat. 

„ Reclamantul a susţinut, în esenţă, că, întrucât pârâtul V.A., care îi 
datorează echivalentul în lei a sumei de 35.200 mărci germane, 
dobânzi şi cheltuieli de judecată în temeiul sentinței civile irevocabile 
nr. 1483 din 23 februarie 1995 a Judecătoriei Satu Mare, s-a sustras 
executării. silite, invocând insolvabilitatea, în calitate de creditor al 
creanţei a cerut în justiţie sistarea codevălmășiei dintre acesta şi soția 
sa, pârâta V.I., asupra imobilului, casă şi teren, situate în Satu Mare. 

Urmare a admiterii acţiunii prin sentința civilă nr. 1029 din 27 
martie 1997 pronunţată de Judecătoria Satu Mare, definitivă prin 
respingerea apelului soţilor V., în scopul fraudării intereselor sale şi 
al obstaculării executării silite, pârâţii de rea-credinţă şi în conivență 
frauduloasă au cerut şi au obținut divorțul şi, totodată, împărțirea 
bunurilor comune, potrivit tranzacţiei încheiate la 24 decembrie 1997, 
prin care imobilul asupra căruia urma să poarte executarea silită a fost 
atribuit în proprietatea exclusivă a soției. 

Prin sentința civilă nr. 8416 din 20 noiembrie 1998, Judecătoria 
Satu Mare a respins acțiunea ca neîntemeiată, cu consecința obligării 
reclamantului la plata cheltuielilor de judecată către pârâți. - 

Pentru a hotărî astfel, prima instanță a considerat că tranzacţia 
dintre soţi nu a fost încheiată în frauda creditorului urmăritor şi că 
această concluzie este impusă de faptul că pârâtul debitor V.A. a 
primit prin tranzacţie bunuri de o valoare mai mare decât V.I. 

Instanţa de fond a reţinut în context că urmărirea primului pârât ar 
fi posibilă la cererea reclamantului creditor şi ținându-se seama de 
faptul că V.A. este proprietarul unor imobile situate în municipiul 
Braşov. 

În fine, s-a' “motivat că acțiunea nu ar putea fi admisă nici dacă ar 
exista elemente de încheiere a tranzacţiei în dauna creditorului 
reclamant, pentru că numai anularea parțială a tranzacţiei nu ar fi 
admisibilă. 

Hotărârea primei instanțe : a fost desființată prin decizia nr. 797 din 
11 iunie 1999 a Tribunalului Satu Mare, ca instanță de apel care, admi- 
țând apelul reclamantului Z.F., a constatat că Judecătoria Satu Mare era 
competentă material să judece litigiul, motiv pentru care a trimis cauza 
spre soluționare Tribunalului Satu Mare, ca primă instanță. 

Soluţionând litigiul în fond, prin sentința nr. 214/D din 13 iulie 
2000, tribunalul a admis în parte acțiunea, a dispus-anularea. tranzac- 
tiei încheiate de pârâți la 24 decembrie 1997 cu privire la imobilul 

situat în Satu Mare, cu consecinţa restabilirii situaţiei anterioare în 
C.F. nr. 8437 Satu Mare, și a respins capătul de cerere privind anula- 
rea sentinței civile nr. 36 din 6 martie 1998 a Judecătoriei Satu Mare. 

Instanța menţionată a stabilit de această dată că în partea privind 
tranzacţia pentru împărţirea bunurilor comune s-a făcut dovada înde- 
plinirii condițiilor art. 975 C. civ., întrucât pârâţii au încheiat actul cu 
privire la imobilul urmărit, cu vădită rea-credință din partea debito- 
rului, în scopul împiedicării executării creanţei creditorului reclamant 
şi spre a-şi agrava starea de insolvabilitate. 

Cât priveşte anularea. sentinței civile prin care s-a luat act de 
tranzacţie, tribunalul a socotit cererea inadmisibilă, întrucât hotărârile 
judecătoreşti ar putea fi desființate numai pe căile legale de atac. 

Hotărârea instanței de fond a fost integral schimbată de Curtea de 
Apel Oradea care, prin decizia civilă nr. 30/A din 13 iunie 2001, a 
admis apelul declarat de pârâta V.I. şi a respins acţiunea, cu conse- 
cința obligării reclamantului la cheltuieli de judecată. 

Pentru a hotărî astfel, instanța de apel a apreciat că din probele 
administrate în cauză nu ar rezulta intenția pârâţilor de a frauda pe 
creditorul reclamant, tranzacţia având dimpotrivă rezultatul simpli- 
ficării situației, prin intrarea în patrimoniul debitorului a unor bunuri 
apreciate, chiar în lipsa unei expertize de evaluare, ca fiind suficiente 
pentru acoperirea creanţei. 

Instanţa a: socotit, totodată, ca probabil faptul că, şi în cazul solu- 
ționării cu precădere a partajului de: bunuri comune declanşat de 
creditorul-reclamant, imobilul urmărit ar fi fost atribuit pârâtei ca 
soție a debitorului, aşa încât, deşi corect ierti acțiunea ar fi avut 
aceleași rezultate. 

În fine, tribunalul a considerat că reclamantul creditor nu ar fi 
făcut dovada pretinsei insolvabilități a debitorului. 

Împotriva hotărârii instanței de apel şi cu respectarea cerințelor 
procedurale aplicabile, reclamantul Z. F. a declarat recurs. 

Invocând lipsa de temei legal a deciziei, aplicarea greşită a dispo- 
ziţiilor legale în materie şi nemotivarea soluţiei cu privire la toate 
capetele de acţiune, recurentul a susținut, în esenţă, că instanța de 
apel a reţinut greşit şi în contradicție cu dovezile cauzei. atât lipsa 
intenţiei frauduloase a pârâților la realizarea tranzacţiei în scopul 
împiedicării executării creanței sale și a sustragerii imobilului de 
urmărirea silită, cât şi inexistența insolvabilităţii pârâtului debitor. 

Recursul este fondat. 


Potrivit dispoziţiilor art. 975 C. civ., creditorii pot, în numele lor 
personal, să atace actele viclene făcute de debitor în prejudiciul 
drepturilor lor. 

În acelaşi timp, în conformitate cu prevederile art. 785 C. civ., în 
.caz de împărțeală, creditorii unuia dintre coîmpărțitori, pentru ca 
împărțeala să nu se facă cu viclenie în scopul vătămării drepturilor 
lor, pot pretinde să fie prezenți, pot să intervină cu spesele lor sau pot 
să atace împărțeala făcută în lipsa lor sau fără să se țină seama de 
opoziţia lor. 

Din probele administrate în cauză rezultă neîndoielnic faptul că 
tranzacţia dintre soți privind împărțirea bunurilor comune a fost în- 
cheiată şi consacrată prin hotărâre de expedient la cererea acestora la 
data de 6 ianuarie 1998, fără ştirea creditorului, într-un dosar separat, 
deşi pe rolul instanțelor era în curs de soluționare, în acelaşi, timp 
acțiunea de împărţire a bunurilor comune declanşată anterior de către 
reclamantul creditor, ca urmare a constatării insolvabilității pârâtului 
debitor V.A. în cadrul executării silite. 

În acelaşi timp, la data împărţelii bunurilor prin tranzacţia soților 
pârâţi, era în vigoare interdicția de înstrăinare asupra imobilului, 
instituită la cererea creditorului odată cu declanșarea acțiunii provo- 
catorii de partaj, consemnată ca atare în C.F. odată cu notarea exis- 
tenței litigiului. 

Aceste împrejurări de fapt cu consecinţe efective asupra stabilirii 
existenţei sau nu a intenţiei de fraudare și a conivenței frauduloase 
dintre pârâţi nu au fost avute în vedere la judecată, ceea ce rezultă 
vădit din motivarea hotărârii atacate. 

Cât priveşte insolvabilitatea pârâtului debitor V.A., pe care 
instanța era obligată să o verifice chiar şi din oficiu în cadrul acţiunii 
întemeiate pe art. 975 C. civ., hotărârea atacată cuprinde exclusiv 
supoziţii şi aprecieri ale judecătorilor, fără nici o acoperire în probele 
administrate în cauză. 

În cauză nu s-a dovedit nici existenţa pretinselor bunuri în patri- 
moniul pârâtului debitor care ar putea face obiectul executării silite, 
cum nici valoarea lor, spre a verifica dacă în raport de creanță ar 
îndestula pe creditorul reclamant. Aceste elemente nu au făcut de altfel 
nici obiectul verificării judecătoreşti cu prilejul pronunțării hotărârii de 
expedient, când instanța a luat act de tranzacţie fără să-existe la dosarul 
cauzei (nr. 12118/1997 al Judecătoriei Satu Mare) o singură dovadă 
privind existența bunurilor declarate de soţi ca bunuri comune (pre- 
tinsele proprietăţi imobiliare din Braşov) sau la prețuirea; “or. 

Aşa fiind, recursul a fost admis, cu consecinţa casării hotărârii 
atacate şi a trimiterii cauzei la aceeaşi instanță spre rejudecare, în 
concordanță cu temeiul de drept al acţiunii şi ca urmare a cerințelor 
legale privind administrarea şi aprecierea dovezilor. 


$3. Acţiune redhibitorie 


9. Condiţii privind acțiunea redhibitorie. Efecte. Buna 
sau reaua-credință a vânzătorului 


C. civ., art. 1356 


Acţiunea redhibitorie este o acţiune în rezoluțiune, care are ca 
efect desființarea vânzării, cumpărătorul restituie lucrul şi reprimeş- 
te prețul de la vânzător, iar dacă vânzătorul a fost de rea-credinţă, 
ceea ce înseamnă că a cunoscut viciile lucrului, ei datorează şi 
daune-interese (art. 1356 C. civ.). 

Condiţiile pentru promovarea şi admiterea acţiunii redhibitorii 
sunt întrunite în condiţiile în care viciile imobilului existau la data 
încheierii contractului, chiar dacă atunci nu erau vizibile, erau 
ascunse (dar cunoscute de vânzători) şi îndeajuns de grave pentru 
a face imobilul impropriu întrebuinţării ia care a fost destinat 
după natura lui (locuinţă sau sediul unei societăți comerciale). 

imputarea adusă cumpărătorului, că nu a detectat viciul la 
cumpărare, nu poate fi reţinută în situația în care nici nu putea 
să-l constate la o verificare normală, chiar atentă, pentru că la 
acea dată nu era vizibil. 


C.S.J., Secţia civilă, decizia nr. 1252 
din 27 martie 2003 


Prin acțiunea înregistrată la 27 iulie 1999, reclamantul N.N. a 
chemat în judecată pârâţii C.A.C. şi C.L, solicitând instanței ca, prin 
hotărârea ce se va pronunța, să se constate nulitatea contractului auten- 
tic de vânzare-cumpărare încheiat între părți, să fie obligați pârâţii la 
restituirea sumei de 30.000 dolari S.U.A. sau echivalentul în lei, pre- 
cum şi la plata daunelor suferite de reclamant cu ocazia renovării şi 
utilării apartamentului cumpărat şi cele cauzate de imposibilitatea 
folosirii apartamentului, care urmează a fi stabilite pe baza 'expertizei 
ordonate de instanţă 

În motivarea acţiunii, reclamantul a arătat că apartamentul cumpă- 
rat era afectat de vicii ascunse, constând în masive infiltrații de ape 
pluviale, cu inundarea lui efectivă şi cu instalarea stării de igrasie, 
care îl fac impropriu utilizării scopului pentru care a fost cumpărat, 
anume ca sediu al unei societăți comerciale. 

Acţiunea reclamantului a fost admisă prin sentința civilă nr. 1132 
din 22 noiembrie 2000, pronunţată de Tribunalul Bucureşti, Secția 
a IV-a civilă, care a desființat contractul de vânzare-cumpărare auten- 
tificat, a obligat pârâţii să restituie reclamantului echivalentul în lei al 
preţului de 30.000 dolari S.U.A. la data restituirii şi să-i plătească 
acestuia 81.040.691 lei cu titlu de daune şi 16.366.706 lei cheltuieli 
de judecată. 

Pentru a hotărî astfel, instanţa a reţinut că, înainte de a vinde 
apartamentul, pârâţii. l-au renovat şi în această stare a fost văzut de 
reclamant, într-o perioadă de vară, când nu au avut loc precipitaţii, 
contractul fiind încheiat în formă autentică la 8 iulie 1998. Ulterior, în 
urma unor ploi mai abundente, reclamantul a constatat masive infiltrații 
de apă, inundarea apartamentului, apariţia igrasiei pe pereţi şi a 
umidității pe pardoseala tuturor încăperilor. 

Instanța a apreciat că viciile care afectează apartamentul sunt 
grave şi ascunse, că ele au fost cunoscute de pârâți şi, în consecință, 
în baza art. 1352 şi art. 1356 C. civ., s-a desființat convenţia părţilor, 
pârâţii au fost obligaţi la restituirea preţului încasat şi la plata 
contravalorii lucrărilor efectuate de reclamant, stabilită de expertiză. 

Pârâţii au atacat cu apel hotărârea primei instanţe, susținând că 
acțiunea reclamantului este inadmisibilă, deoarece cumpărătorul nu 
poate cere anularea contractului, el are împotriva vânzătorului doar 
acțiunea în garanţie, care însă a fost insuficient timbrată şi introdusă 
cu depăşirea termenului de prescripţie, iar instanța nu a dat o apre- 
ciere corectă probelor administrate. 

Prin decizia civilă nr. 269 din 11 mai 2001, Curtea de Apel 
Bucureşti, Secţia a IV-a civilă, a respins apelul pârâţilor. 

Acţiunea introdusă de intimatul-reclamant a fost corect calificată 
de prima instanță ca acţiune redhibitorie, imobilul vândut a fost 
afectat de vicii ascunse, neobservabile la încheierea contractului, 
întrucât apartamentul a fost renovat în vederea vânzării, dar, odată cu 
începerea ploilor, au apărut infiltrații masive de apă, umiditate în 
pardoseală şi igrasie pe pereţi, împrejurări dovedite prin probele 
administrate. 

Critica referitoare la tardivitatea introducerii acțiunii a fost respinsă 
de instanța de apel, cu motivarea că s-au respectat prevederile art. 11 
alin. (2) din Decretul nr. 167/1958, singurele aplicabile speţei, precum 
şi dispoziţiile imperative ale Legii nr. 146/1997 privitoare la plata 
taxelor judiciare de timbru, iar probele au fost corect apreciate de 
prima instanță. 

Împotriva deciziei au declarat recurs pârâţii, pe care l-au refor- 
mulat în termenul legal. 

Recurenții au susținut că în apel nu au fost citați, prezența 
avocatului nesuplinind această omisiune, aşadar, cauza s-a soluționat 
cu lipsă de procedură, motiv de casare prevăzut de art. 304 pct. 5 
C. proc. civ. 

Instanța nu s-a pronunțat asupra tuturor Ee de apel, a 
mijloacelor de apărare şi a dovezilor privitoare la împrejurarea că 
intimatul-reclamant a promovat acțiunea în constatarea nulității 
contractului de vânzare-cumpărare fără a avea consimţământul soției 
sale, prezumția mandatului tacit al acesteia nu operează şi expertiza a 
fost efectuată cu încălcarea art. 208 şi art. 209 C. proc. civ., ceea ce 
impune refacerea ei. 

S-a mai susținut în motivarea recursului că instanța a acordat ce 
nu s-a cerut, intimatul-reclamant a solicitat constatarea nulității abso- 
lute a contractului de vânzare-cumpărare şi instanța a dispus desfiin- 
tarea contractului, iar în considerentele hotărârii a analizat acțiunea ca 


fiind o acţiune redhibitorie, cu consecinţa, rezoluțiunii .conțragțului. , . 


Acţiunea, aşa cum a fost formulată de intimatul-reclamant, era inad- 
misibilă şi trebuia respinsă, iar în ce priveşte acţiunea redhibitorie, nu 
erau realizate condiţiile care să ducă la admiterea ei, intimatul fiind 
dator să se informeze asupra imobilului pe care urma să îl cumpere. 

Cererea introductivă de instanță, ca şi cea de repunere pe rol după 
suspendarea judecății nu au fost legal timbrate, iar termenul de 6 luni 
pentru promovarea acțiunii privind viciile ascunse, conform art. 5 din 
Decretul nr. 167/1958, a fost depăşit, acțiunea fiind tardiv formulată 
şi instanța nu a -dat o corectă interpretare probelor administrate, pro- 
nunțând o hotărâre netemeinică. 

În drept au mai fost invocate prevederile art. 304 pct. 6 şi 10 
C. proc. civ. 

Criticile formulate de recurenţi sunt neîntemeiate. 

În instanţa de apel, recurenții au fost legal citați pentru primul 
termen de judecată — 30 aprilie 2001 — la aceeaşi adresă unde au fost 
citați pe tot parcursul judecării cauzei la instanța de fond, indicată de 

ei în întâmpinare şi în contractul autentic de vânzare-cumpărare. 
Recurenţii nu s-au prezentat în instanța de apel, pentru ei s-a înfățișat 
avocatul lor, cu împuternicirea avocaţială din 30 martie 2001, şi tot el 
s-a prezentat la termenul următor din 11 mai 2001, când apelul s-a 
soluționat, lipsind apelanţii-recurenţii actuali. 

Potrivit prevederilor art. 153 alin. (1) C. proc. civ., partea care a 
fost prezentă la înfățișare, ea însăşi sau prin mandatar, nu va fi citată 
în tot cursul judecării la acea instanţă, fiind presupusă a cunoaşte 
termenele următoare. Aşadar, prezumția de cunoaştere a termenelor 
ulterioare, în speţă cel din 11 mai 2001, operează chiar.dacă partea nu 
s-a prezentat personal, ci numai prin mandatar. 

Acţiunea redhibitorie a fost promovată numai de intimatul-recla- 
mant privitor la imobilul bun comun. Nu era necesar consimțământul 
soţiei sale, pentru că nu sunt prezente ipotezele prevăzute în art. 35 
alin. (2) C. fam., anume înstrăinarea sau grevarea unui imobil. Chiar 
dacă s-ar admite contrariul, recurenţii nu au calitatea  procesuală 
activă să invoce nulitatea întemeiată pe absenţa consimțământului 
soţiei intimatului. Aceasta, pentru că încălcarea prevederilor art. 35 
alin. (2) C. fam. atrage sancţiunea nulităţii relative a actului juridic, 
scopul dispoziţiei legale fiind ocrotirea intereselor soțului care nu şi-a 
dat acordul expres pentru înstrăinarea sau' grevarea imobilului bun 
comun şi, prin urmare, nerespectarea dispoziţiei legale poate fi 
invocată numai de persoana al cărui interes a. fost nesocotit la 
încheierea actului juridic, în speță soția intimatului-reclamant, care 
poată să confirme actul juridic, chiar tacit, prin renunțarea. la dreptul 
de a invoca nulitatea relativă. 

Aşadar, nulitatea relativă, care constă în nesocotirea prevederilor 
art. 35 alin. (2) C. fam., este o nulitate de protecţie a intereselor 
soțului, pe care o poate invoca doar acesta, nu şi recurenții din cauză. 

Expertiza dispusă de instanța de fond s-a efectuat cu respectarea 
prevederilor legale înscrise în art. 208 şi art. 209 C. proc. civ. 

Recurentul a fost citat de expert, dovada de primire se află în dosar, 
semnată de recurentă, care a fost prezentă la data şi locul convocării, 
mențiune consemnată la pagina a 2-a a raportului de expertiză. 

În ce priveşte adresa de unde recurentul a fost citat, ea este aceeaşi 
ca în citațiile anterioare, pe care el a precizat-o în întâmpinare şi este 
menţionată în contractul de vânzare-cumpărare, anume Bucureşti, 
str. Constantin Rădulescu Motru nr. 199, bl. 33, sc. 1, et. 7, ap. 29, 
sector 4. 

Recurentul, prin avocatul său, a ridicat obiecţiuni privind citarea, 
sens în care a depus în copie cartea de identitate a recurentului, în 
care domiciliul său este acelaşi, mai puţin numărul imobilului — 29 în 
loc de 199 — unde a fost citat anterior. Obiecţiunea nu poate fi accep- 
tată. Recurentul a fost citat la nr. 199 la data de 9 februarie 2000, iar 
cartea lui de identitate, în care apare nr. 29, dar cu acelaşi număr de 
bloc, scară, etaj şi apartament, i s-a eliberat la 4 iulie 2000, deci după 
data citării, iar pentru termenele următoare el avea obligația, înscrisă 
în art. 98 C. proc. civ., sub pedeapsa neluării ei în seamă, să anunţe 
instanța prin cerere şi partea potrivnică prin scrisoare recomandată, 
ceea ce însă nu a făcut. 

Cu referire la calificarea juridică a acţiunii introductive de instanţă, 
s-a reţinut că intimatul-reclamant a formulat primul capăt de cerere în 
sensul de a se constata. nulitatea contractului de vânzare-cumpărare, 
invocând însă prevederile art. 1352 şi art. 1356 C. civ., texte care regle- 
mentează răspunderea vânzătorului. pentru viciile lucrului vândut şi 
întinderea acestei răspunderi, şi a învederat motivele pentru care cere 
desființarea contractului, anume existenţa viciilor ascunse ale imobi- 
lului cumpărat, constând în masive infiltrări de ape pluviale şi insta- 
larea stării de igrasie, aspecte neobservabile la încheierea contractului 
datorită timpului călduros, fără precipitaţii o lungă perioadă, şi a 
zugrăvirii recente a imobilului de către recurenţi. 

Pentru a caracteriza corect acţiunea introdusă, instanţa nu trebuie 
să se orienteze după sensul literal sau juridic al termenilor folosiţi, ci 
după sensul pe care intimatul-reclamant a înțeles să îl atribuie acelor 
termeni, după natura dreptului şi scopului urmărit prin exercitarea 
acţiunii în justiţie. 

În cauză, în pofida formulării improprii, cadrul legal este cel al ac- 
ţiunii redhibitorii, caracterizare pe care chiar recurenţii au acceptat-o 
în întâmpinarea depusă la prima instanță. Concluzia nu este contra- 
zisă de invocarea celorlalte două texte de lege, art. 948 şi art. 966 
C. civ., alături de art. 1352 şi art. 1356 C. civ., care înscriu condiţiile 
esențiale pentru validitatea convențiilor, cu referire specială la cauza 
convențiilor. 

Acţiunea redhibitorie este o acțiune în rezoluțiune, care are ca efect 
desființarea vânzării, cumpărătorul restituie lucrul şi reprimeşte preţul 
de la vânzător, iar dacă vânzătorul a fost de rea-credință, ceea ce 
înseamnă că a cunoscut viciile lucrului, el datorează şi daune-interese 
(art. 1356 C. civ.). 

Condiţiile pentru promovarea şi admiterea acțiunii redhibitorii au 
fost corect reținute ca fiind realizate în prezentul litigiu. Viciul, şi 
anume potenţiala infiltrare a apei pluviale în pereţii imobilului, insta- 
larea stării ireversibile de igrasie, umiditate în pardoseală, exista la 
data încheierii contractului, chiar dacă atunci nu era vizibil ca urmare 
a unei lungi perioade calde şi fără ploi şi a renovării apartamentului 
de către recurenţi, viciul era ascuns (dar cunoscut de vânzători) şi 
îndeajuns de grav pentru a face imobilul impropriu întrebuințării la 
care a fost destinat după natura lui (locuință sau sediul unei societăţi 
comerciale), iar imputarea adusă intimatului, că nu a detectat viciul la 
cumpărare, este neîntemeiată; el nici nu putea să-l constate la o 
verificare normală, chiar atentă, pentru că la acea dată nu era vizibil. 

Critica recurenţilor, relativ la timbrarea acțiunii şi a cererii de 
repunere pe rol a cauzei după suspendare, nu poate fi primită. 

Instanţa de fond a dispus nelegal suspendarea judecării cauzei din 
lipsa părţilor la 16 februarie 2000, fără a observa că în cererea de 
chemare în judecată intimatul-reclamant a menționat că solicită jude- 
carea cauzei în lipsa sa, ipoteză în care, la repunerea pe rol, el nu 
datora taxă de timbru, iar pentru acțiune intimatul a depus ulterior 
completarea timbrării, instanța de fond neglijând să îi pună în vedere 
această obligaţie. 

Acţiunea a fost introdusă în termenul legal de prescripţie, recu- 
renții-vânzători au ascuns viciile cu viclenie (ceea ce înseamnă că au 
fost de rea-credință), caz în care se aplică termenul. general de prescrip- 
ţie extinctivă prevăzut de art. 3-alin. (1) din Decretul nr. 167/1958 (şi 
nu termenul prevăzut în art. 5) care începe să curgă după distincţiile 
arătate în art. 11 alin. (1)-(2) din acelaşi decret. 

În ce priveşte critica vizând aprecierea eronată a probelor admi- 
nistrate, ea nu mai subzistă ca motiv de recurs după 2 mai 2001, ca 
urmare a abrogării pct. l din art. 304 C. proc.. civ. prin O.U.G. 
nr. 138/2000. 

Pentru considerentele expuse, a fost respins ca nefondat recursul 
declarat de recurenții-pârâți. 

$4. Acţiune în rectificare şi în prestație tabulară 


10. Acţiune în prestație tabulară împotriva terțului dobân- 
ditor al imobilului. Relevanţa bunei sau a relei-credințe a 
acestuia 


Decretul-lege nr. 115/1938, 
art. 22-25 


Potrivit art. 22-25 din Decretului-lege nr. 115/1938, „cel care: s-a 
obligat să strămute sau să constituie în folosul altuia un drept 
real asupra unui imobil este dator să-i predea înscrisurile trebui- 
toare pentru înscrierea acelui drept. Dacă cel obligat nu predă 
înscrisul trebuitor, partea va putea cere instanţei judecătoreşti să 
dispună înscrierea. Acţiunea prevăzută de art. 24 se va putea 
îndrepta şi împotriva terțului dobânditor înscris în cartea funcia- 
ră, însă numai dacă sunt întrunite şi următoarele cerinţe: cel care 
cere prestațiunea tabulară să fi fost în posesiune la data când a 
contractat terțul dobânditor; actul juridic în temeiul căruia se cere 
prestaţia tabulară să fie anterior aceluia în temeiul căruia terțul 


dobânditor a fost înscris; terțul să fi dobândit cu titlul gratuit sau 


să fi fost de rea-credință”. 

Este evidentă buna-credință a terţilor dobânditori, una dintre 
condiţiile care blochează acţiunea în prestație tabulară, în cazul 
în care, la data încheierii tranzacţiei de către terții dobânditori, în 
cartea funciară era notată numai acţiunea pentru executarea silită 
referitoare la imobilul în litigiu, la care aceştia au depus cererea 
de intervenţie notată în cartea funciară. 


C.S.., Secția civilă, decizia nr. 2603 
din 17 iunie 2003 


Prin cererea înregistrată pe rolul Judecătoriei Cluj-Napoca la 19 
noiembrie 1999, reclamanţii N.D. şi N.S. au chemat în judecată pârâta 
SC M. SRL, pentru ca, prin sentința ce instanța va pronunţa, să-i 
recunoască dreptul de proprietate asupra apartamentului nr. 7 situat în 
Cluj, înscris în C.F. 123291 Cluj cu nr. top 13800/4/C/VII, în caz 
contrar, să pronunţe o hotărâre judecătorească care să țină loc de act 
autentic de vânzare-cumpărare şi intabularea dreptului de proprietate, 
cu obligarea pârâtei la cheltuielile de judecată ocazionate de proces. 


| 
| 





52 Buna-credință 


În motivarea acţiunii, reclamanţii au arătat că la data de 18 august 
1995 au încheiat cu pârâta contractul de vânzare-cumpărare nr. 448 cu 
privire la apartamentele nr. 6 şi nr. 7 din imobilul mai sus individualizat, 
stabilind preţul de 54.500 dolari S.U.A. (achitat integral) şi că în mod 
nejustificat pârâta refuză să perfecteze actul de vânzare-cumpărare la 
notariat. 

În drept au fost invocate dispoziţiile art. 480, art. 969 şi art. 1294 
C. civ. 

Prin încheierea din 15 noiembrie 2000, instanța şi-a declinat 
competența de soluționare a cauzei în favoarea Tribunalului Cluj, față 
de prevederile art. 2 pct. 1 lit. b) C. proc. civ. 

Cererea a fost trimisă spre soluționare acestei din urmă instanțe, fiind 
înregistrată sub nr. 9530, iar la 26 februarie 2001, reclamanții şi-au 
precizat şi extins acţiunea, solicitând, în contradictoriu cu M.N.D. şi 
M.O.T., rectificarea intabulării în C.F. nr. 123291 Cluj-Napoca cu nr. 
top 13800/4/C/VIE privind dreptul de proprietate asupra aparta- 
mentului nr. 7 situat în Cluj, cu motivarea că pârâţii și-au intabulat 
dreptul de proprietate în C.F. asupra apartamentului arătat, care a 
făcut obiectul contractului de vânzare-cumpărare nr. 448/1995. 

Prin sentinţa civilă nr. 338 din 21 septembrie 2001, Tribunalul 
Cluj a.respins cererea, astfel cum a fost precizată şi extinsă, cu moti- 
varea că, aşa cum rezultă din extrasul de C.F. mai sus indicat, aparta- 
mentul a fost inițial în proprietatea SC M. SRL, cu drept de construire 
şi partaj, ulterior sub B 5 şi 6 fiind intabulat dreptul de proprietate în 
favoarea pârâţilor M. 

S-a reţinut că aceştia din urmă au dobândit dreptul de proprietate 
asupra imobilului în temeiul unei hotărâri judecătoreşti, şi anume 
sentința civilă nr. 324/C din 28 februarie 2000 a Tribunalului Cluj. 

Conform acestei hotărâri judecătoreşti, s-a admis cererea de inter- 
venție în interes propriu a soţilor M.N. şi M.O., în contradictoriu cu 
pârâta SC M. SRL Cluj-Napoca, recunoscându-se dreptul de pro- 
prietate cu privire la acest apartament în temeiul unei tranzacții. Pârâții 
M. şi-au notat în C.F. cererea de intervenţie cu nr. 21249/1997, iar 
reclamanţii N.D. şi N.S. şi-au notat în C.F. acţiunea având ca obiect 
recunoaşterea dreptului acestora de proprietate cu privire la acelaşi 
apartament (nr. 7), ulterior, în 1999, sub nr. 20591. 

Apoi, la data de 18 decembrie 1997, între pârâta SC M. SRL şi 
mandatarul reclamanţilor s-a încheiat un înscris sub semnătură privată 
referitor la derularea contractului nr. 448 din 18 august 1995, conven- 

ție prin care părţile au stabilit că SC M. SRL urmează a restitui recla- 
manților suma de 87.768 mărci germane până la 30 iunie 1995. 

Ca atare, instanța a apreciat că acțiunea în prestație tabulară a recla- 
manţilor este neîntemeiată, față de dispoziţiile art. 1294 şi art. 1295 
C. civ. şi ale art. 17 din Decretul-lege nr. 115/1938, având în vedere 
că, prin obligaţia de restituire a sumei de 87.768 mărci germane către 
reclamanți, s-a realizat practic un fapt juridic ce echivalează cu rezolu- 
ţiunea contractului nr. 448/1995; pe de altă parte, B.C., în calitate de 
administrator al SC M. SRL, a fost obligat să plătească reclamanţilor 
suma de 54.800 dolari S.U.A. (sau echivalentul în lei), această sumă 
reprezentând prețul achitat de către reclamanți pentru cumpărarea apar- 
tamentului nr. 7, conform contractului de vânzare-cumpărare nr. 448 
din 18 august 1995. 

Împotriva acestei hotărâri au declarat apel reclamanții, criticând-o 
pentru nelegalitate şi netemeinicie, arătând că instanța de fond nu a 
avut în vedere efectele contractului de vânzare-cumpărare nr. 448 din 
18 august 1995, apreciind în mod eronat că acesta a fost reziliat 
printr-o convenţie ulterioară. 

De asemenea, apelanţii au invocat împrejurarea că apartamentul 
nr. 7 situat în Cluj-Napoca a fost intabulat în C.F. pe baza unei sentințe 
nelegale, precum şi a unei tranzacţii, cu atât mai mult cu cât pârâții M. 
au avut contract de vânzare-cumpărare cu privire la apartamentul 
nr. 24, ci nu la apartamentul nr. 7. 

Prin decizia civilă nr. 32 din 21 februarie 2002, Curtea de Apel 
Cluj a respins ca nefondat apelul, păstrând motivarea instanței de 
fond. 

Şi această decizie a făcut obiectul recursului, cale extraordinară de 
atac promovată de către reclamanţii N.D. şi N.S., motivele de recurs, 
fiind circumscrise practic, prin modul în care au fost redactate, criti- 
cilor din apel reiterate. 

Prin prisma motivelor invocate, recursul este nefondat şi a fost 
respinge, pentru considerentele de mai jos: 

La data de 19 noiembrie 1999, reclamanţii N.D. şi N.S. au învestit 
instanţa cu o acţiune prin care au solicitat, în contradictoriu cu pârâta 
SC M. SRL, recunoaşterea dreptului de proprietate cu privire la apar- 
tamentul nr. 7 situat în Cluj, astfel cum a fost înscris în C.F., iar în 
caz contrar s-a solicitat pronunțarea unei hotărâri care să ţină loc de 
act autentic de vânzare-cumpărare, intabularea dreptului de proprie- 
tate ca bun codevălmaş. 

Ulterior, reclamanții şi-au extins şi precizat acțiunea, chemând în 
judecată şi alte persoane, respectiv M.N.D. şi M.O.T., pentru ca, în 
contradictoriu cu aceştia din urmă, să se dispună rectificarea intabu- 
lării în C.F. nr. 123291 Cluj-Napoca cu nr. top 13800/4/C/VII de sub 
B-5-6 privind dreptul de proprietate asupra aceluiaşi apartament. 

Faţă de motivarea în fapt şi în drept a acţiunii acestora, astfel cum 
a fost extinsă şi precizată, în mod corect instanţa de fond a calificat 
raportul juridic dedus judecății, apreciind că, prin petitele invocate, 
cererea de chemare în judecată se întemeiază în drept pe dispoziţiile 
art. 17, art. 22, art. 24, art. 25 din Decretul-lege nr. 115/1938 pentru 
unificarea dispoziţiilor referitoare la cartea funciară şi ale Legii 


nr. 115/1938, „drepturile reale asupra imobilelor se vor dobândi 
numai dacă între cel care dă şi cel care primeşte dreptul este acord de 
voință asupra constituirii sau strămutării, în temeiul unei cauze 
arătate, iar constituirea sau strămutarea a fost înscrisă în cartea 
funciară”. „Hotărârea judecătorească sau, în cazuri prevăzute de lege, 
deciziunea autorității administrative vor înlocui acordul de voință sau 
consimțământul” [alin. (4) al aceluiaşi text de lege]. 

În consecință, la data introducerii acţiunii — 19 noiembrie 1999 —, 
acordul de voinţă privind strămutarea dreptului de proprietate, 
conform contractului nr. 448 încheiat la 18 august 1995 între SC M. 
SRL şi reclamanți, nu subzistă, deoarece, prin convenţia încheiată 
ulterior, respectiv la data de 18 decembrie 1997 între vânzătoarea SC 
M. SRL, reprezentată prin B.C., şi mandatarul reclamanţilor P.N. s-a 
stabilit de comun acord că SC M. SRL va restitui, până la data de 30 
iunie 1998, suma de 87.768 mărci germane (echivalent în lei). . 

Faţă de situaţia de fapt expusă, instanța a stabilit că, la data pro- 
movării acțiunii, nu erau îndeplinite cerințele stipulate de dispoziţiile 
art. 17 din Legea nr. 115/1938, art. 948 C. civ. cu privire la strămu- 
tarea dreptului de proprietate, caz în care, nefiind incidente nici 


prevederile art. 22 şi art. 24 din aceeaşi lege, nu se poate pronunţa o. 


hotărâre care să ţină loc de act de vânzare-cumpărare. 

Cum nici condițiile prevăzute de art. 25 (posesia la data când a 
contractat terțul dobânditor pentru cel care solicită prestațiunea tabu- 
lară; anterioritatea actului juridic în temeiul căruia se cere prestaţia 
tabulară în raport cu actul juridic al terțului dobânditor; trebuie să fi 
dobândit cu titlu gratuit sau să fi fost de rea-credință) nu sunt 
îndeplinite, a fost respins şi petitul privind rectificarea C.F. 

Mai mult, interpretând judicios raportul juridic dedus judecății, 
este evidentă buna-credință. a pârâţilor M. la data încheierii tranzac- 
tiei, în C.F. fiind notată cu nr. 18.396/1996 numai acţiunea din dosa- 
rul nr. 15.768/1997 pentru executarea silită referitoare la acest aparta- 
ment, la care pârâţii au depus cererea de intervenţie notată în C.F. cu 
nr. 21249/1997 (obiectul cererii fiind prestație tabulară). 

În lumina acestor consideraţii, pentru cele arătate, Curtea a respins 
ca nefondat recursul, conform art. 312 alin. (1) teza a II a C. proc. civ. 


Notă: În aplicarea dispoziţiilor Legii cadastrului şi a publicității 
imobiliare nr. 7/1996, instanţele judecătoreşti s-au pronunţat în mod 
diferit asupra chestiunii privind acţiunile în prestație tabulară sau în 
rectificare tabulară referitoare la înscrierea în cartea funciară a unor 
drepturi reale imobiliare, ce fac obiectul unor acte juridice încheiate 
anterior intrării în vigoare a legii menţionate, respectiv dacă acestea 
mai sunt supuse reglementărilor din Decretul-lege nr. 115/1938. 

Prin Decizia nr. XXI din 12 decembrie 2005 pronunțată de Inalta 
Curte de Casaţie și Justiţie, Secţiile Unite, s-a admis recursul în inte- 
resul legii declarat de Procurorul General al Parchetului de pe lângă 
Înalta Curte de Casaţie şi Justiţie, stabilindu-se după cum urmează: 

„Acţiunile de carte funciară (în prestație tabulară şi în rectificare 
tabulară), având ca obiect înscrierea în cartea funciară a unor drepturi 
reale imobiliare prevăzute în acte juridice valabil încheiate anterior 
intrării în vigoare a Legii nr. 7/1996, sunt guvernate de dispozițiile 
legii vechi, respectiv de Decretul-lege nr. 115/1938”. 


11. Acţiune în rectificarea cărții funciare întemeiată pe 
Decretul-lege nr. 115/1938 împotriva subdobânditorului de 
bună-credinţă. Termen de formulare 


Decretul-iege nr. 115/1938, 
art. 34, art. 37 


Cererea reclamantului întemeiată pe dispoziţiile art. 34 şi 
art. 37 din Decretul-lege nr. 115/1938 poate fi promovată şi îm- 
potriva subdobânditorului, chiar dacă acesta a fost de bună-cre- 
dință. 

Prevederile art. 37 din Decretul-lege nr. 115/1938 consacră 
principiul potrivit căruia desfiinţarea dreptului autorului duce la 
desființarea dreptului dobânditorului şi, ca atare, constatarea 

nulității absolute a contractului iniţial atrage după sine şi consta- 
tarea nulităţii absolute a contractului subsecvent. 

În alin. (1) al art. 37 se arată că acţiunea în rectificare se poate 
admite „dacă a fost intentată în termenul legiuit”, iar în alin. (2) al 
acestui articol se arată că „termenul va fi de trei ani, socotiți de la 
înregistrarea cererii pentru înscrierea dreptului a cărui rectificare 
se cere”. 


C.S.J., Secţia civilă, decizia nr. 4678 
din 11 noiembrie 2003 


Prin cererea înregistrată la Judecătoria Timişoara la data de 27 
aprilie 1999, reclamantul G.N. a chemat în judecată pe pârâţii C.I. 
ş.a., solicitând instanţei ca, prin hotărârea pe care o va pronunța, x 
dispună rectificarea C.F. 46303 Timişoara cu top 27633/XVIII, î 
sensul restabilirii situației anterioare. 

Reclamantul şi-a precizat acțiunea la data de 13 mai 1999, 
solicitând instanței să constate nulitatea absolută a contractelor de 
vânzare-cumpărare nr. 58092 din 10 noiembrie 1994 şi a contractului 
nr. 7863 din 16 februarie 1995 pentru cauza ilicită şi falsă a acestora 
şi, pe cale de consecinţă, să se dispună, în temeiul art. 34 alin. (1) şi 
art. 37 din Decretul nr. 115/1938, rectificarea C.F. 41239 Timişoara. 

În motivarea acţiunii, reclamantul a arătat că la data de 29 iulie 
1994 a încheiat un contract de împrumut cu pârâții C.I. şi C.A. pentru 
suma de 11.620 mărci germane, pârâții garantând restituirea împru- 
mutului cu apartamentul proprietatea lor, situat în Timişoara, înscris 
în C.F. 46303, fiind de acord cu înscrierea în C.F. a interdicției de 
înstrăinare şi grevare. S-a mai arătat de către reclamant că pârâții C.I. 
şi C.A. nu au înregistrat însă interdicţia de înstrăinare şi grevare a 
imobilului pe care l-au vândut pârâtului Ş.E., care, la rândul său, l-a 
vândut pârâților O.I. şi O.E. 

Reclamantul a arătat, de asemenea, că pentru această faptă pârâții 
C.I. şi C.A. au fost condamnaţi prin sentința penală nr. 939/1996 a 
Judecătoriei Timişoara, rămasă definitivă şi irevocabilă. 

Pârâţii O.I. şi O.E. au formulat întâmpinare, prin care au solicitat 
respingerea acțiunii, arătând că ei sunt cumpărători de bună-credinţă, 
întrucât în C.F. nu era înscrisă nici o interdicție de înstrăinare la data 
vânzării. 

Pe de altă parte, au susținut că dreptul la acţiune al reclamantului 
pentru restituirea împrumutului de la pârâţii CI. şi C.A. s-a prescris 
la data de 29 iulie 1997. 

Pârâtul C.I. a decedat la data de 6 octombrie 1999, moștenitoarea 
acestuia fiind C.A., aceasta continuând să participe în cauză, în nume 
propriu şi în calitate de moștenitoare -a pârâtului decedat. 

La termenul de judecată din data de 20 decembrie 1999, pârâţii 
O.I. şi O.E. au formulat o cerere prin care au solicitat de la reclamant 
despăgubiri. Cererea a fost considerată de către instanţă ca o cerere 
reconvențională. 

Judecătoria Timişoara, prin sentința civilă nr. 1445 din 31 ianuarie 
2000, a admis în parte acţiunea principală precizată, formulată de 
către reclamant, a constatat nulitatea absolută a contractului de 
vânzare-cumpărare încheiat între pârâții C.I. şi C.A. şi pârâtul Ş.E,, 
autentificat sub nr. 58092 la data de 10 noiembrie 1994. 

A respins celelalte cereri din acţiune. 

A disjuns cererea reconvențională, fixând termen pentru judecarea 
acesteia. 

A obligat pe pârâţii C.I. şi Ş.E. la plata cheltuielilor de jdecalăă în 
sumă de 158.000 lei către reclamant. 

Pentru a pronunţa această sentință, instanța a reținut că pârâții C.I. 
şi C.A. au fost de rea-credință, ştiind că interdicţia de înstrăinare şi 
grevare care era înscrisă în contractul de împrumut pe care ei îl 
încheiaseră cu reclamantul nu a fost înscrisă în C.F. (dintr-o omisiune 
a funcţionarului de la C.F.) şi au profitat de această situație pentru a 
sustrage imobilul de la executarea silită, vânzându-l pârâtului Ş.E. la 
data de 10 noiembrie 1994. 

A reținut, de asemenea, că la încheierea acestui contract de 
vânzare-cumpărare imobilul era scos din circuitul civil prin convenţia 
încheiată între reclamant şi pârâţii C., atâta timp cât aceasta nu fusese 
revocată prin restituirea împrumutului şi, în consecință, una din 
condiţiile de validitate a contractului de vânzare-cumpărare — anume 
aceea că bunul să fie în circuitul civil — nu a fost respectată, motiv 
pentru care a constatat nulitatea absolută a acestui contract. 

În ceea ce priveşte cel de-al doilea contract de vânzare-cumpărare, 
încheiat la data de 6 ianuarie 1995 între pârâtul Ş.E. şi pârâţii O.I. şi 
O.E., instanţa a reținut că reaua-credință a acestora nu a fost dovedită 
şi că nu au fost dovedite nici alte cauze de nulitate absolută şi a 
respins această cerere. 

Împotriva acestei sentințe a declarat apel reclamantul, susținând, 
în esență, că, întrucât contractul de vânzare-cumpărare încheiat între 
pârâţii C. şi Ş.E. a fost încheiat prin fraudă la lege, şi cel de-al doilea 

contract încheiat este nul și, în consecință, trebuia admisă acțiunea și 
împotriva pârâţilor O.I. şi O.E. 

Tribunalul Timiş, prin decizia civilă nr. 930 din 15 februarie 2001, 
a respins apelul ca nefondat şi a obligat pe apelant la plata sumei de 
1.500.000 lei cheltuieli de judecată, reţinând că în mod corect instanța 
de fond a respins capătul de cerere privind constatarea nulității absolute 
a contractului de vânzare-cumpărare încheiat de pârâţii Ş.E., O.I. şi 
O.E., constatând că aceștia din urmă au fost:de bună-credință. 

În ceea ce priveşte cererea de rectificare a C.F., instanţa de apel a 
apreciat că aceasta nu a fost promovată în termenul de prescripție:de 
trei ani de la înscrierea dreptului a cărui rectificare se cere. 

În acest sens, şi faptul că reclamantul, deşi a cunoscut faptul 
păgubitor încă de la sfârşitul anului 1994, când s-a încheiat primul 
contract de vânzare-cumpărare, a ales calea unei acțiuni penale, fără 
să-i cheme în judecată printr-o acţiune separată pe pârâţii O. 

Împotriva acestei decizii a declarat recurs reclamantul, invocând 
motive de nelegalitate şi netemeinicie. 

` Curtea de Apel Timişoara, prin decizia civilă nr. 1274 din 9 mai 
2001, a admis recursul, a modificat în parte decizia şi sentința, în sensul 
că a admis în întregime acţiunea principală a reclamantului şi, în conse- 
cință, a constatat nulitatea absolută a contractului de vânzare-cumpărare 
autentificat sub nr. 7863 din 16 februarie 1995 şi a dispus: rectificarea 
C.F. nr. 46303 Timişoara nr. top. 27633/XVIII, în sensul radierii 
dreptului de proprietate al pârâţilor Ş.E., O.I. şi O.E. şi reînscrierea 
dreptului de proprietate al pârâtei C.A. şi defunctului C.I., ca: bun 
comun. Pentru a pronunţa această decizie, instanţa de apel a reținut că 
dispoziţiile art. 37. din Decretul-lege nr. 115/1938 consacră principiul 
resoluto iure dantis, resolvitur ius accipientis, conform căruia consta- 
tarea nulităţii absolute a contractului inițial atrage după sine şi consta- 
tarea nulității absolute a contractului subsecvent. 

A reținut, de asemenea, că termenul de prescripţie de trei ani 
prevăzut de art. 37 din Decretul-lege nr. 115/1938 a fost întrerupt, 
conform art. 16 din Decretul nr. 167/1958, prin introducerea de către 
reclamant a plângerii penale şi constituirea reclamantului ca parte 
civilă în procesul penal. 

În consecință, instanța de apel a constatat şi nulitatea absolută a 
contractului de vânzare-cumpărare subsecvent şi a dispus rectificarea 
menianto i în C.F. şi revenirea la situația anterioară. 

- În conformitate cu prevederile art. 27 lit. f) din Legea nr. 92/ 1992 
şi ale art. 330 alin. (2) C. proc. civ., Procurorul General al Parchetului 

de pe lângă Curtea Supremă de Justiţie a declarat recurs în anulare 
împotriva acestei din urmă hotărâri, respectiv decizia civilă nr. 1274 
din 9 mai 2001 a Curţii de.Apel Timişoara, considerând că aceasta a 
fost pronunțată cu încălcarea esenţială a legii, ceea ce a dus la soluțio- 
narea greşită a cauzei pe fond şi, totodată, aceasta este şi vădit nete- 
meinică. 

S-a susținut că din actele dosarului rezultă că înscrierea dreptului de 
proprietate în C.F. s-a făcut la data de 25 februarie 1995, iar acțiunea în 
rectificare a fost înregistrată de către reclamant la 27 aprilie 1999; ca 
atare, problema care trebuia să fie rezolvată de către instanță era aceea 
dacă în intervalul de 4 ani a intervenit sau nu o cauză de întrerupere a 
termenului prevăzut de art. 37 din Decretul-lege nr. 115/1938. În acest 
sens, s-a mai susţinut că instanțele au ajuns la soluții contradictorii, în 
fond şi apel, susținându-se că nu a intervenit o asemenea cauză, iar în 
recurs considerându-se că, dimpotrivă, termenul de prescripţie a fost 
întrerupt. 

În legătură cu motivul considerat de către instanța de apil că a 
întrerupt cursul prescripției, în motivarea recursului în anulare s-a 
arătat că plângerea penală făcută de către reclamant împotriva soților 
C.I. şi C.A. a fost finalizată printr-o hotărâre penală prin care pârâţii 
C. au fost condamnați și obligați la despăgubiri către reclamant. 

S-a mai susţinut în motivarea recursului în anulare că reclamantul 
putea să promoveze acţiunea împotriva pârâţilor O.I. şi O.E., nu să 
aştepte rezolvarea procesului penal definitiv şi irevocabil, pentru că 
acest proces putea fi judecat independent de concluzia la care ar fi 
ajuns instanţele penale. 

În plus, s-a mai susținut că, pentru a putea opera întreruperea 
prescripției, era necesar ca acţiunea din cadrul procesului penal să 
aibă acelaşi obiect ca acţiunea îndreptată împotriva pârâţilor 'O.I. şi 
O.E., condiţie care nu este îndeplinită. 

În consecință, s-a considerat că acţiunea reclamantului de recti- 
ficare C.F. este prescrisă, neexistând o cauză care să fi întrerupt 
cursul prescripției, în sensul art. 16 din Decretul nr. 167/1958. 

Recursul în anulare nu este fondat. 

Astfel, s-a reținut în primul rând că cererea reclamantului înte- 
meiată pe dispoziţiile art. 34 şi art. 37 din Decretul-lege nr. 115/1938 
poate fi promovată şi împotriva subdobânditorului, chiar dacă acesta 
a fost de bună-credință. 

Prevederile art. 37 din Decretul-lege nr. 115/1938, astfel cum în 
mod legal şi temeinic a reținut instanța de recurs, consacră principiul 


P te, caii o a a i a a al 

„desfiinţarea dreptului autorului duce la desființarea dreptului dobân- 
ditorului” şi, ca atare, constatarea nulității absolute a contractului 
inițial atrage după sine şi constatarea nulităţii absolute a contractului 
subsecvent. i 

În ceea ce priveşte condiția prevăzută de art. 37, acțiunea în 
rectificare se poate admite „dacă a fost intentată în termenul legiuit”, 
iar în alin. (2) al acestui articol se arată că „termenul va fi de trei ani, 
socotiți de la înregistrarea cererii pentru înscrierea dreptului a cărui 
rectificare se cere”. 

În conformitate cu prevederile art. 16 din Decretul nr. 167/1958, 
cursul prescripției se întrerupe, printre altele, şi prin introducerea de 
către reclamant a unei cereri de judecată — în cazul în speță, o plân- 
gere penală, care a declanșat un proces penal împotriva pârâţilor CI. 
şi C.A., vinovaţi de neînscrierea în C.F. a contractului de împrumut 
cu garanţie imobiliară. - 

Cauza penală a fost rezolvată definitiv şi irevocabil prin decizia 
penală nr. 678/R din 16 octombrie 1996, stabilindu-se cu autoritate de 
lucru judecat fapta ilicită cauzatoare de prejudiciu şi prejudiciul. 

Astfel, conform art. 17 din Decretul nr. 167/1958, a început să 
curgă un nou termen de prescripţie de 3 ani de la data de 16 octom- 
brie 1996, în raport de care acţiunea formulată de reclamant la data de 
27 aprilie 1999 a fost promovată în termen. 

Susţinerile din recursul în anulare, că reclamantul ar fi putut să 
formuleze acțiune în rectificarea C.F. şi mai înainte de soluționarea 
definitivă şi irevocabilă a procesului penal, reprezintă o posibilitate 
teoretică, ce nu are însă relevanţa juridică în cauză, pentru că recla- 
mantul în mod legal a preferat să formuleze acțiunea după rămânerea 
definitivă şi irevocabilă a cauzei penale, care stabilea cu autoritate de 
lucru judecat fapta ilicită cauzatoare de prejudiciu. 

Nefondată este şi susținerea că era necesar ca obiectul procesului 
penal să fie acelaşi cu cel din prezenta acţiune, pentru că ceea ce 
interesează este stabilirea faptei cauzatoare de prejudiciu — respectiv a 
neînserierii în C.F. a menţiunii că imobilul nu poate fi înstrăinat, fiind 


Astfel fiind, pentru considerentele mai înainte arătate, a fost respins 
ca nefondat recursul în anulare împotriva deciziei civile 1274 din 9 mai 





|. Drept civil 61 


12. Acţiune în rectificare de carte funciară în temeiul 
Decretului-lege nr. 115/1938. Efecte față de terțele persoa- 
ne care au dobândit de bună-credinţă şi prin act juridic cu 
titlu oneros un drept real, întemeindu-se pe cuprinsul cărții 
funciare | l E 


Decretul-lege nr. 115/1938, 
art. 34. art. 37 


Articolul 37 din Decretul-lege nr. 115/1938 prevede că actiu- 
nea în rectificare întemeiată pe art. 34 pct. 1 şi 2, dacă a fost 
intentată în termenul legiuit, îşi va produce efectele şi fată de 
ee persoane, care au dobândit de bună-credinţă şi prin act 
juridic cu titlu oneros vreun drept real întemeindu-se pe in- 
sul cărţii funciare. l asa 

Articolul 34 din Decretul-lege nr. 115/1938 prevede că rectifi- 
carea unei intabulări sau înscrieri provizorii se va cere de orice 
paoar interesată dacă înscrierea sau titlul în temeiul căruia s-a 
săvârşit nu au fost valabile sau dacă prin înscriere dreptul 
greşit calificat. : i tat 

Astfel, poate fi rectificată intabularea care s-a făcut în baza 
unui titlul anulat prin hotărâre definitivă şi irevocabilă, întrucât 
dobândirea s-a făcut de la cineva al cărui titlu s-a anulat. 


I.C.C.J., Secţia civilă şi de proprietate intelectuală, 
decizia nr. 3670 din 20 aprilie 2005 


l Prin sentința civilă nr. 6816 din 7 noiembrie 2003, Judecătoria 
Sibiu a admis acțiunea civilă formulată de F.M. împotriva pârâților 
D.V., N.A., F.G. şi Banca C.D. SA Târgu Mureș, sucursala Mediaş, a 
dispus anularea încheierii de intabulare nr. 2286 din 7 martie 2003 
din C.F. nr. 47337 Sibiu, nr. top 4072/1/1/1/1/2/2 şi C.F. nr. 17546 
Sibiu, nr. top 4072/1/1/1/1/2/2 şi a încheierii de intabulare nr. 2561 
din 14 martie 2003 din C.F. nr. 47337 Sibiu nr. top 4072/1/1/1/1/22 şi 
restabilirea situației anterioare de C.F. 
| A obligat pârâţii să plătească reclamantei suma de 200.000 lei cu 
titlu de cheltuieli de judecată. 

Curtea de Apel Alba Iulia, prin decizia nr. 1006/A din 18 iunie 
2004, a respins apelul pârâtei Banca C.D. SA Târgu Mureş, sucursala 
e tal împotriva sentinței susmenţionate, precum şi apelul pârâtei 

Apelantele au fost obligate să plătească intimatei-reclamante 
1.500.000 lei cheltuieli de judecată. 

Ambele instanțe au reţinut că prin anularea formelor de executare 
a dispărut temeiul legal al transferului dreptului de proprietate, de la 
proprietarii tabulari înscrişi sub B 154-155, respectiv reclamanta şi 
pârâtul F.G., situaţie ce atrage anularea înscrierii transferului la B 208 
în C.F. 17546 Sibiu şi la B 1 din C.F. 47337 Sibiu. 

De asemenea, s-a subliniat că părțile nu prezentaseră un act de 
adjudecare semnat de director, debitor şi adjudecător, alături de exe- 
cutorul judecătoresc, astfel cum prevede art. 511 C. proc. civ. N.A. a 
achiziționat imobilul la un interval de 7 zile, fără o informare 
completă î în privința situaţiei juridice a acestuia. 

Rectificarea C.F. nu presupune anularea titlului subdobândito- 
rului, ci doar a înregistrării făcute în baza unui titlu nevalabil. 

Împotriva deciziei Curţii de Apel Alba Iulia au declarat recurs 
pârâtele N.A.(D.) şi Banca C.D. SA Târgu Mureş, sucursala Mediaş. 

Prima recurentă, invocând nulitatea prevăzută de art. 304 pct. 9 
C. proc. civ., a criticat decizia, arătând că la data intabulării titlul său 
era valabil, iar faptul că ulterior titlul a fost anulat nu poate duce la 
înlăturarea înscrierii dreptului său în C.F. 

Criticile celei dea doua recurente au constat în faptul că F.M. este 
proprietara a '4 din imobil şi atunci instanţa trebuia să anuleze înscri- 
erea ca atare, deoarece F.G. nu a formulat cerere în instanță, iar ins- 
tanța de fond, soluţionând acţiunea în lipsa întâmpinării sale, nu s-a 
putut pronunța asupra unui mijloc de apărare. 

Recursurile sunt nefondate. 

I. În ce priveşte recursul pârâtei N.A. (în prezent D.), s-a constatat 
că singura sa susținere nu are suport legal. 

Dimpotrivă, art. 37 din Decretul-lege nr. 115/1938 prevede că 
acțiunea în rectificare întemeiată pe art. 34 pct. 1 şi 2, dacă a fost 
intentată în termenul legiuit, îşi va produce efectele şi față de terțele 
persoane, care au dobândit de bună-credință și prin act juridic cu titlu 
oneros vreun drept real, întemeindu-se pe cuprinsul CF. 

Aceasta înseamnă că principiul publicității nu are aplicare în cazul 
nulităților prevăzute de pct. 1 şi 2 din art. 34, nici chiar în cazul în 
care din C.F. şi din anexele ei, cazul de nulitate nu se poate stabili. 

Rectificarea C.F. s-a dispus în mod corect, deoarece intabularea 
prin încheierea nr. 2286 din 7 martie 2003 s-a făcut în baza unui act 
de adjudecare anulat prin sentința civilă definitivă şi irevocabilă 
nr. 2536/2003. Anularea titlului pârâtului D.V. atrage nulitatea în- 

cheierii de intabulare nr. 2286/2003, dar şi a celei cu nr. 256/2003, 
deoarece recurenta a cumpărat imobilul de .la cel căruia titlul i se 
anulase. _ 

II. Referindu-ne la recursul băncii, s-a constatat că aceasta, în 
recurs, a invocat apărări noi față de apel, ceea ce legea nu permite. 

Nedepunerea întâmpinării (art. 118 alin. (2) C. proc. civ.] în 
termenul prevăzut de lege atrage decăderea pârâtului din dreptul de a 
mai propune probe şi a invoca excepţii, în afara celor de ordine 
publică. 

Banca a fost citată legal pe tot parcursul procesului, dar nu a 
trimis un reprezentant la proces şi nici nu a depus întâmpinare, astfel 
încât, potrivit textului citat, sancţiunea este decăderea sa din dreptul 
de a propune probe. S-a subliniat că, deşi a cunoscut existența proce- 
sului, nu şi-a trimis la instanță un reprezentant care să formuleze 
apărări. 

Mai mult, în cererea de recurs nu s-a indicat mijlocul de apărare la 
care face referire. 

Odată ce toate formele de executare au fost anulate, inclusiv actul 
de adjudecare a imobilului, acest fapt atrage nulitatea pentru întregui 
imobil. În temeiul art. 312 C. proc. civ., au fost respinse recursurile ca 
nefondate. Văzând şi dispoziţiile art. 274 C. proc. civ., părțile care au 
căzut în pretenții au fost obligate la plata cheltuielilor de judecată. 


13. Regim de carte funciară. Înscrierea dreptului de 
proprietate al vânzătorului. lrelevanţă în cazul în care s-a 
cunoscut că înscrierea este inexactă 


Decretul-lege nr. 115/1938, art. 33 


Buna-credință nu poate fi reținută în raport de dispozițiile 
art. 33 din Decretul-lege nr. 115/1938 pentru unificarea dispo- 
zițiilor privitoare la cărţile funciare (reluat în art. 34 din Legea 
nr. 7/1996 a cadastrului şi a publicității imobiliare), care acordă 
importanță atitudinii subiective a persoanei care a dobândit 
vreun drept real, întrucât această persoană nu se poate prevala 
de cuprinsul cărții funciare dacă a cunoscut pe altă cale inexac- 
titatea înscrierii. 


I.C.C.J., Secţia civilă şi de proprietate intelectuală, 
decizia nr. 543 din 27 ianuarie 2005 

i a BUNG-CregInța 


Prin sentinţa civilă nr. 8560 din 13 octombrie 2003, Judecătoria 
Braşov a admis în parte acţiunea formulată de reclamanţii S.M. şi 
W.L.E. în contradictoriu cu pârâţii Municipiul Braşov, prin primar, 
SC R. SRL, G.P. şi G.S. A constata că imobilul din Braşov compus 
din două camere şi dependințe a fost preluat abuziv de la reclamanți 
prin Decretul nr. 223/1974. 

S-a constatat nulitatea absolută a contractului prin care, la 29 
octombrie 1996, statul, prin SC R. SRL, a vândut pârâţilor persoane 
fizice apartamentul. 

S-a reținut, în esenţă, că aplicarea Decretului nr. 223/1974 faţă de 
reclamanţi, cărora li s-a confiscat apartamentul ca urmare a părăsirii 
țării, a fost abuzivă şi nu a produs efectul extinctiv de proprietate al 
dreptului lor. Ca atare, vânzarea nu se putea face în mod valabil în 
temeiul Legii nr 112/1995 către chiriaşi, care nu pot invoca buna-cre- 
dință de care vorbeşte art. 46 alin. (2) din Legea nr. 10/2001, întrucât 
la data cumpărării cunoșteau situaţia juridică litigioasă a imobilului, 
ei formulând cerere de intervenție în acţiunea în revendicare pornită 
potrivit dreptului comun în anul 1993. 

Soluţia şi motivarea au fost menținute de Curtea de Apel. Braşov, 
prin decizia civilă nr. 545 din 26 mai 2004, prin care s-au respins ca 
nefondate apelurile pârâţilor. 

Împotriva acestei ultime decizi au formulat recurs Municipiul 
Braşov, prin primar, SC R. SRL şi familia G., care au formulat 
motive asemănătoare, invocând dispoziţiile art. 304 pct. 4, 8, 9 şi 10 
C. proc. civ. S-a susținut că instanţele şi-au depășit atribuţiile când au 
apreciat că Decretul nr. 223/1974 ar fi fost neconstituțional. Un al 
doilea motiv de recurs are ca obiect excepția autorităţii lucrului 
judecat în raport cu sentința civilă nr. 13957 din 29 octombrie 1996, 
irevocabilă prin decizia civilă nr. 1298/1999 a Curții de Apel Braşov, 
prin care o acţiune anterioară având acelaşi obiect, în contradictoriu 
cu aceleași părți şi urmând aceeași finalitate, a fost respinsă. În fine, 
s-a susținut că greşit s-a considerat că titlul pârâţilor nu ar fi fost 
valabil, în raport cu dispoziţiile Legii nr. 10/2001. 

Prin întâmpinare, reclamanţii au solicitat respingerea recursurilor, 
formulându-se apărări cu privire la fiecare dintre motive. 

Analizând recursurile prin prisma motivelor de casare formulate, 
Înalta Curte a constatat că acestea sunt nefondate, respingându-le 
pentru următoarele considerente: 

Potrivit art. 304 pct. 4 C. proc. civ., modificarea sau casarea unor 
hotărâri se poate cere când instanța a depăşit atribuţiile puterii judecă- 

toreşti. S-a susținut că în cauză hotărârile pronunţate ar întruni 
această cerință, prin aceea că ar fi calificat Decretul nr. 223/1974 ca 
neconstituțional. Cu privire la această susținere, s-a observat că, 
pentru a fi în prezența unui exces de putere, ar trebui. ca instanța să 
săvârşească acte care intră în atribuţiile unor organe aparținând altei 
autorități constituite în stat decât cea judecătorească. Astfel cum a 
motivat şi instanța de apel, analizarea validității titlului. statului de 
către instanțele judecătoreşti, prin raportare la Constituţia în vigoare 
la data aplicării măsurii în cauză şi la tratatele internaţionale la acre 
România era parte a fost recunoscută în mod expres prin Legea 
nr. 213/1998 cu privire la proprietatea publică şi regimul juridic al 
acesteia. Or, nu se poate susține că, aplicând o lege în vigoare, 
instanța a încălcat atribuţiile altei puteri din stat. 

Apariţia acestei legi şi posibilitatea pe care art. 6 a deschis-o sunt 
argumente pentru care susţinerea. autorităţii lucrului judecat nu a 
putut fi primită. 

Ambele instanțe au explicat amplu că în cauză nu sunt întrunite 
cerințele art. 1201 C. civ., aducând argumente de fapt şi de drept 
pertinente şi concludente, punct de vedere împărtășit şi de Curte, 
ținând seama de lipsa identității de părți, obiect şi cauză. 

Cu privire la valabilitatea contractului de vânzare, invocată ca 
motiv al tuturor recursurilor, s-au reținut următoarele: 

Astfel cum rezultă din extrasul de carte funciară depus în copie la 
dosar, soții S.M şi S.L.E. au dobândit proprietatea asupra aparta- 
mentului nr. 1 din imobilul situat în Braşov, prin contract de schimb 
încheiat în anul 1980. În anul 1989, apartamentul a fost preluat de 
stat, jumătate cu plată şi jumătate fără plată, în aplicarea Decretului 
nr. 223/1974. Din anul 1990 în apartament s-au mutat recurenţii G., 
în calitate de chiriaşi ai statului. dia g 

După înlăturarea regimului dictatorial, L.E.W. (fostă S.) a început 
demersurile pentru redobândirea de la stat a apartamentului, intentând 
o acțiune de drept comun, în anul 1993, iar apoi formulând cerere 
către Comisia pentru aplicarea Legii nr. 112/1995. Ambele cereri au 
fost soluționate prin respingere, după mulți ani, în 1999. 

În acțiunea cu care instanțele braşovene erau învestite din 1993, 
chiriaşii G. au formulat cerere de intervenție accesorie în favoarea 
autorităţilor locale, pârâte în proces.. Contrar susținerii recurenților, 
această atitudine subiectivă a lor, care au cunoscut, la data cumpărării 
locuinţei în baza Legii nr. 112/1995, situația juridică a imobilului, 
este de natură a răsturna prezumția de bună-credință. 

Ca atare — astfel cum bine au reţinut atât instanţa de fond, cât şi 
cea de apel —, în speţă sunt incidente dispoziţiile art. 46 alin. (2) din 
Legea nr. 10/2001, potrivit cu care actele juridice de înstrăinare având 
ca obiect imobile preluate fără titlu valabil sunt lovite de nulitate 
absolută. 

Buna-credință nu a putut fi reținută în speță nici în raport cu 
dispoziţiile art. 33. din Decretul-lege nr. 115/1938 pentru unificarea 
dispoziţiilor privitoare la cărţile funciare (reluat în art. 34 din Legea 
nr. 7/1996 a cadastrului și a publicităţii imobiliare), care acordă 
importanță atitudinii subiective a persoanei care a dobândit vreun 
drept real, în sensul că nu se poate prevala de cuprinsul cărții 
funciare, dacă a cunoscut pe altă cale inexactitatea înscrierii. 

Pentru aceste considerente, recursul a fost respins. 


$5. Acțiune în revendicare imobiliară 


14. Acţiune în revendicare. Operaţiune de comparare a 
titlurilor. Criterii. Lipsa de relevanţă juridică a bunei-credințe 
la încheierea actului juridic subsecvent 


Instanța de judecată, aflându-se în prezența a două acte de 
înstrăinare asupra aceluiaşi imobil, are obligația să verifice care 
este actul preferabil, altfel spus care este actul care provine de la 
un proprietar necontestat. 

Buna-credință a cumpărătorului -ulterior este lipsită de 
semnificație juridică, în condiţiile în care actul de proprietate al 
foştilor proprietari este un act autentic de vânzare-cumpărare 
intrat în circuitul civil cu mult timp înainte, iar actul de proprietate 
al terțului dobânditor, încheiat în temeiul Legii nr. 112/1995, 
provine de la un vânzător al cărui titlu a fost desființat cu efect 
retroactiv, care nu a fost niciodată proprietar, act care nu a fost 
transcris sau intabulat în cartea funciară vreodată. 


I.C.C.J., Secţia civilă şi de proprietate intelectuală, 
decizia nr. 5676 din 28 iunie 2005 


Din examinarea lucrărilor din dosar, Curtea a constatat următoarele: 
Tribunalul București, Secţia a IV-a civilă, prin sentinţa civilă 
nr. 971 din 5 octombrie 2000, a admis în parte acţiunea precizată, 
întemeiată pe dispoziţiile art. 480 C. civ., formulată de reclamanta 





V.I. împotriva pârâtelor Primăria Municipiului Bucureşti, SC A. SA 
şi M.I. şi în contradictoriu cu intervenienţii C.C. şi V.P., moştenitorii 
soțului reclamantei, introduşi în cauză potrivit art. 58 C. proc. civ., şi 
a obligat pârâtele să lase reclamantei şi intervenienţilor în interes 
propriu în deplină proprietate şi liniştită posesie apârtamentul nr. 2 
din Bucureşti, şi a respins constatarea nulităţii absolute a contractului 
de vânzare-cumpărare nr. 4701/1998, apreciind că nu au fost încăl- 
cate dispoziţiile Legii nr. 112/1995. 

S-a reţinut că apartamentul în litigiu a fost dobândit de reclamantă 
şi defunctul său soţ, V.D., în anul 1951, conform contractului de 
cumpărare nr. 5419 din 19 decembrie 1951. 

Ulterior, apartamentul a fost donat statului, donația fiind nulă 
absolut pentru lipsa-cauzei, conform sentinței civile nr. 17.555 din 25 
noiembrie 1998 â Judecătoriei Sectorului 2 Bucureşti. 

S-a mai reţinut că pârâta M.I. a ocupat apartamentul în litigiu în 
calitate de chiriaş, iar ulterior în baza contractului de vânzare-cumpă- 
rare nr. 4701/1998 încheiat cu pârâta SC A. SA în baza Legii 
nr. 112/1995. 

Deşi reclamanta a susținut -că titlul pârâtei este lovit de nulitate 
absolută, fiind încheiat în fraudarea legii, tribunalul a respins această 
cerere ca nefondată, motivat de faptul că respectivul contract de 
vânzare-cumpărare a fost încheiat la data de 16 iulie 1998 cu 
respectarea condiţiilor -prevăzute de Legea nr. 112/1995, întrucât 
constatarea nulității titlului statului, respectiv a contractului de dona- 
ţie a avut loc ulterior prin sentința civilă nr. 17.555 din 25 noiembrie 
1998. i 
Procedând însă la compararea titlurilor de proprietate ale celor 
două părţi, tribunalul a dat eficiență titlului reclamantei, respectiv 
contractului de vânzare-cumpărare nr. 5416 din 19 decembrie 1951, 
şi nu titlului pârâtei, reprezentat de contractul de vânzare-cumpărare 
nr. 4701/1998. 

Aceasta, deoarece s-a apreciat că reclamanta a dobândit de la 
autorul al cărui drept era preferabil, în comparație cu pârâta, care a 
dobândit de la un âutor al cărui titlu era lovit de nulitate absolută. 

Soluţia a fost dată ca o aplicaţie a principiului nemo plus iuris ad 
allium transferre potest, quam ipse: habet, reclamanta făcând dovada 
că autorul său a avut un titlu preferabil. 

Curtea de Apel București, Secția a III-a civilă, prin decizia civilă 
nr. 98/A din 1 martie 2001, a respins ca nefondate apelurile declarate 

în cauză de pârâţii Municipiul Bucureşti şi M.I., luându-se act de 
renunțarea intervenientei C.C. la judecarea cererii de apel. 

Recursul declarat de pârâta M.I., întemeiat pe dispoziţiile art. 304 
pct. 9 şi 11 C. proc. civ., cu solicitarea de a fi respinsă acțiunea recla- 
mantei, critică decizia civilă 98/A/2001 a Curţii de Apel Bucureşti, 
Secţia a III-a civilă, pentru următoarele considerente: 

a) nu este aplicabil speţei principiul „nimeni nu poate transmite 
altuia mai multe drepturi decât are el însuşi”, de vreme ce înstrăinarea 
apartamentului în litigiu nu era afectată de nici o interdicție. 

b) în mod greşit instanțele au stabilit prin comparare de titluri un 
drept preferabil pentru intimaţii-reclamanţi, de vreme ce recurenta a 
fost de bună-credință la momentul cumpărării apartamentului în liti- 
giu, iar reclamanta şi intervenienții de rea-credință, de vreme ce nu au 
notificat-o pe chiriaşă despre intenția lor de revendicare a acestui 
apartament. 

Criticile nu sunt întemeiate. 

Susținerea primă nu poate fi primită, întrucât statul nu a avut un 
titlu de proprietate legal dobândit în condiţiile art. 644-645 C. civ., de 
vreme ce actul de donaţie, prin care acesta a devenit. proprietarul 
imobilului, ca urmare a constatării nulităţii sale absolute prin sentinţa 
civilă nr. 17.555/1998 a Judecătoriei Sectorului 2 Bucureşti, a -fost 
desființat cu efect retroactiv, din chiar momentul întocmirii sale, 28 
decembrie 1962. Este evident astfel că vânzătorul, care s-a dovedit un 
non dominus, a înstrăinat ceea. ce nu a avut în proprietate. 

Este, de asemenea, neîntemeiată şi critica cu privire la admisibi- 
litatea operațiunii juridice privind compararea titlurilor, întrucât pre- 
zenta cauză se judecă pe dreptul comun, temeiul de.drept al acţiunii 
introductive de instanță constituindu-l art. 480 şi urm. C. civ. (iar 
legea specială cu procedura ei specifică Legea nr. 112/1995 sau 
Legea nr. 10/2001). 

În atare situație, instanța de judecată, aflându-se în prezenţa a două 
acte de înstrăinare asupra aceluiaşi imobil, avea obligația să verifice 
care este actul preferabil, care este actul care, provenind de la un pro- 
prietar necontestat, care a intrat în circuitul civil mai înainte, lucru pe 
care instanţele l-au făcut în mod judicios, stabilind că actul de proprie- 
tate al soților D. şi E.V., respectiv contractul de vânzare-cumpărare 
nr. 5416 din 19 decembrie 1951, transcris sub nr. 4988 din 20 decem- 
brie 1951, este un act autentic de vânzare-cumpărare intrat în circuitul 
civil în anul 1951 şi necontestat sau desfiinţat vreodată până la data 
introducerii acțiunii. 

Dimpotrivă, actul de proprietate al recurentei — contractul de 
vânzare-cumpărare nr. 4701 din 16 iulie 1998 încheiat cu Municipiul 
Bucureşti, prin SC A. SA — provine de la un vânzător al cărui titlu a 
fost desfiinţat cu efect retroactiv, care nu a fost niciodată proprietar, 
act care nu a fost transcris sau intabulat în C.F. vreodată. 

În raport cu cele expuse, buna-credință a cumpărătorului ulterior 
este lipsită de semnificaţie juridică 'în cauză, asemenea celorlalte 
consideraţii privind notificarea şi aplicarea Legii nr. 112/1995 astfel 
cum s-a reținut implicit şi de instanţele anterioare. 

În ceea ce priveşte invocarea art. 304 pct. 11 C. proc. civ., s-a 
constatat că acesta este abrogat. 

În consecință, admiterea acţiunii a fost urmarea unei corecte aplicări 
în cauză a dispoziţiilor art. 480-481 C. civ., astfel încât recursul pârâtei 
a fost respins ca nefundat, în baza art. 312 alin. (1) C. proc. civ. 


În acelaşi sens: a) Z.C.C.J., Secţia civilă şi de proprietate intelec- 
tuală, decizia nr. 6188 din 8 iulie 2005: Nu s-a dovedit existența 
vreunei cauze de nulitate absolută ‘care să afecteze contractul de 
vânzare-cumpărare cu privire la apartamentul în litigiu. Pârâtul l-a 
dobândit cu respectarea prevederilor Legii nr. 112/1995, iar buna sa 
credință nu a fost nici un moment infirmată, el neavând cunoştinţă 
despre eventualul caracter litigios al bunului. 

Pe de altă parte însă, compararea de titluri este favorabilă recla- 
mantei-intimate, care a dobândit mai întâi de la adevăratul proprietar, 
iar nu de la unul aparent şi a transcris prima, toate aceste criterii de 
preferință operând în favoarea ei. 

b) I.C.CJ, Secţia civilă şi de proprietate intelectuală, decizia 
nr. 7693 din 2 octombrie 2006: Faptul că pârâtul-intimat ar fi fost de 
bună-credință la momentul încheierii contractului de vânzare-cumpărare 
(aşa cum a statuat prima instanță a fondului) îi salvează într-adevăr 
actul de la nulitate, în n condiţiile prevăzute de art. 46 alin. (2) din 
Legea nr. 10/2001. 

În acelaşi timp însă, prin hotărâre irevocabilă s-a recunoscut 
dreptul de proprietate al reclamantei asupra imobilului în litigiu, iar 
din momentul recunoașterii acestui drept, care s-a făcut cu caracter 
retroactiv, reclamanta avea un bun, în sensul art. 1 din Protocolul 
nr. 1 adiţional la Convenţia pentru apărarea drepturilor omului şi a 
libertăţilor fundamentale (în acest sens şi cauza Străin şi alții c. 
României). 


De aceea, prin respingerea acţiunii îndreptate împotriva chiria- 
şului dobânditor ar însemna ca reclamanta să fie lipsită de bunul său, 
recunoscut irevocabil pe cale judecătorească, şi ar însemna o atingere 
adusă art. 1 din Protocolul nr. 1 menţionat anterior (prin aceea că 
statul a înstrăinat un bun asupra căruia nu avea titlu). .. 

Aceste aspecte, rezultate din înscrisurile noi depuse în faza 
recursului (hotărârea judecătorească împotriva statului), pun în 
discuţie raportul dintre norma internă şi cea internaţională. 

Astfel, dacă din perspectiva dispoziţiilor art.: 46 alin. (2) din Legea 
nr. 10/2001, încheierea cu bună-credință a contractului de vânzare-cum- 
părare îl salvează pe acesta de la nulitate, paralizând acţiunea în 
revendicare a adevăratului proprietar, aplicarea art. 1 din Protocolul 
nr. 1 înseamnă, dimpotrivă, că reclamanta care deţinea un bun, recu- 
noscut ca atare, nu poate fi lipsită de acesta, prin ingerința statului 
(care a procedat la înstrăinare) și prin neacordarea unei despăgubiri 
corespunzătoare (deci, prin neasigurarea proporționalității ingerinței 
în dreptul de proprietate al reclamantei). 

Cum, în caz de conflict între norma internă şi cea internațională, 
are preeminență norma internațională [art. 20 alin. (2) din Consti- 
tuţie], în aplicarea dispoziţiilor art. 1 din Protocolul nr: 1 (incidente în 
cauză datorită existenţei unei hotărâri irevocabile care a recunoscut 
dreptul de proprietate al reclamantei împotriva statului), s-a constatat 
caracterul nelegal al soluției prin care s-a respins acțiunea în 
revendicare a reclamantei. 

În privința efectelor bunei-credinţe la încheierea contractului de 
vânzare-cumpărare (aspect reţinut de prima instanță a fondului şi ne- 
contestat în căile de atac), ele urmează a se produce, astfel cum corect 
a susținut recurenta, prin menţinerea valabilității actului juridic. Fiind 
evins în.aceste condiții, intimatul-pârât are însă posibilitatea să se 
întoarcă împotriva înstrăinătorului pentru a pretinde daune-interese, 
efectele bunei-credințe manifestându-se pe acest plan. 

In sens contrar, a se vedea infra, speța nr. 15. 

15. Acţiune în revendicare formulată de fostul pro- 
prietar împotriva subdobânditorului imobilului preluat în 
mod abuziv de către stat. Buna-credinţă a terțului dobân- 
ditor, criteriu de preferinţă între titlurile opuse 


În conflictul de interese legitime dintre adevăratul proprietar 
şi subdobânditorul de bună-credinţă al bunului său imobil este 
preferat acesta din urmă. 

Recunoaşterea prevalenţei interesului subdobânditorului de 
bună-credință a fost impusă - în baza unor rațiuni cu o aplicare 
mai largă şi care au creat un adevărat principiu — de preocuparea 
pentru asigurarea securităţii circuitului civil şi a stabilităţii 
raporturilor juridice. l 

În condițiile în care cumpărătorii nu au întreprins nici un 
demers pentru a se convinge asupra calității de proprietar a 
vânzătorului, mai mult, prin clauza inserată în contract, denotă că 
ei ştiau şi şi-au asumat pericolul evicțiunii, dar, uşuratic, au luat 
asupra lor toate consecințele acesteia, un asemenea compor- 
tament răstoarnă prezumția de bună-credinţă. 

Cumpărătorii au încheiat actul în absenţa oricăror măsuri 
normale de precauţie, conforme unei prudențe ori diligențe 
minime pentru determinarea calității de adevărat proprietar a vân- 
zătorului, astfel că această îndoială imputabilă cumpărătorilor şi 
fondată pe culpă distruge ideea de conduită legitimă şi, corelativ, 
de bună-credinţă; nu aparența că vânzătorul este proprietarul 
bunului nemişcător i-a determinat pe pârâți să încheie actul, ci 
speranţa în nereuşita reclamantei de a-şi apropria imobilul. 


C.S.J., Secţia civilă, decizia nr. 1211 
- din 26 martie 2003 


La data de 14 septembrie 1998, reclamanta A.N. a chemat în 
judecată pe pârâţii Statul Român, prin Ministerul Finanţelor Publice, 
Municipiul Constanţa, prin Primar, Consiliul Local al Municipiului 
Constanţa şi RA E.D.P.P. Constanţa, pentru ca, prin hotărârea ce se 
va pronunţa, să fie obligaţi să-i restituie în deplină proprietate apar- 
tamentul compus din două camere şi dependințe situat în municipiul 
Constanţa, str. Cpt. Dobrilă Eugeniu nr. 10. 

În motivarea acţiunii, reclamanta a arătat că imobilul revendicat l-a 
dobândit în proprietate conform contractului de vânzare-cumpărare 
nr. 5704 din 22 ianuarie 1973 şi prin Decizia nr. 508 din 27 decem- 
brie 1988 emisă de Comitetul Executiv al fostului Consiliu Popular al 

Judeţului Constanţa, bunul a fost preluat fără plată în proprietatea 
Statului, în baza Decretului nr. 223/1974, pe motiv că reclamanta, 
fiind plecată temporar în străinătate, a refuzat să se înapoieze în țară 
la expirarea termenului. 

Reclamanta a susţinut că decizia administrativă nu i-a fost comu- 
nicată şi, cum aceasta avea caracter constitutiv de drepturi, prin 
abrogarea Decretului nr. 223/1974 şi necomunicarea actului, decizia 
nu a produs efecte translative de proprietate asupra imobilului, astfel 
că statul nu are titlu valabil asupra bunului. 

La 14 decembrie 1998, reclamanta A.N. a chemat în judecată şi pe 
pârâţii B.F. şi B.G., pentru ca, prin hotărârea ce se va pronunța, să se 
constate nulitatea absolută a contractului de vânzare-cumpărare 
nr. 28029 din 25 noiembrie 1996 încheiat de cei doi pârâți cu RA 
E.D.P.P. Constanţa, cu referire la imobilul în cauză. 

În motivarea cererii completatoare, reclamanta a arătat că actul de 
vânzare-cumpărare are o cauză ilicită şi este încheiat în scopul de a 
frauda dreptul ei de proprietate asupra imobilului, cât timp vânzarea 
bunului era prohibită prin lege, iar cumpărarea s-a făcut pe riscul 
pârâţilor, clauză stipulată în contract. În acest sens, reclamanta a 
solicitat comisiei constituite conform Legii nr. 112/1995 restituirea în 
natură a imobilului şi, mai înainte de expirarea termenului prevăzut 
de art. 14 din lege şi fără ca cererii reclamantei să i se dea: o rezol- 
vare, bunul a fost vândut chiriaşilor cumpărători. 

La 27 ianuarie 1999, pârâţii B.F. şi B.G. au solicitat, prin întâm- 
pinare, respingerea acţiunii promovate de reclamantă, cu motivarea că 
actul de vânzare-cumpărare a fost încheiat în deplină legalitate, iar 
bunul dobândit cu bună-credință. La aceeași dată, prin cerere 
reconvenţională, pârâţii au solicitat obligarea reclamantei la plata 
contravalorii lucrărilor de reparaţii şi îmbunătățiri şi investiţiilor 
efectuate la imobil, precum şi instituirea unui drept de retenţie. 

Tot la 27 ianuarie 1999, B.F. şi B.G. au formulat o cerere de 
chemare în garanţie a celorlalți pârâţi, pentru ca, în situaţia în care se 
va admite acţiunea reclamantei şi vor cădea în pretenţii, să le fie 
restituit preţul încasat de pârâţi. pentru apartament, sumele achitate 
urmând a fi actualizate în temeiul unei expertize contabile. 

Învestit cu soluţionarea cauzei, Tribunalul Constanţa, Secţia civi- 
lă, prin sentinţa nr. 136 din 3 martie 2000, a admis în parte acţiunea 
formulată de reclamanta A.N. şi a obligat pe pârâţii Statul Român, 
prin Ministerul Finanţelor Publice, Consiliul Local al Municipiului 
Constanţa, RA E.D.P.P. Constanţa, B.F.. şi B.G. să-i lase în deplină 

proprietate şi liniştită posesie imobilul situat în Constanţa, str. Cpt. 
Dobrilă Eugeniu nr. 10. 

S-a respins ca nefondat capătul de cerere privind constatarea 
nulității absolute a contractului de vânzare-cumpărare nr. 28029 din 
25 noiembrie 1996 încheiat între RA E.D.P.P. Constanţa şi cumpă- 
rătorii B.F. şi B.G. 

S-a admis cererea de chemare în garanție şi s-a constatat că pârâţii 
B.F. şi B.G. au un drept de creanță în valoare de 23.344.684 lei repre- 
zentând contravaloarea actualizată a ratelor achitate din prețul aparta- 
mentului. S-a admis cererea reconvenţională şi s-a constatat că aceiași 
pârâți au un drept de creanță de 15.121.557 lei reprezentând contra- 
valoarea îmbunătățirilor aduse la apartament şi li s-a recunoscut 
pârâţilor un drept de retenție asupra imobilului până la recuperarea 
drepturilor de creanță. 

Curtea de Apel Constanţa, Secţia civilă, prin decizia nr. 289/C din 
19 noiembrie 2001, a admis apelurile declarate de reclamanta A.N. și 
de pârâții B.F. şi B.G., a schimbat în parte sentința tribunalului, în 
sensul că îmbunătățirile aduse apartamentului sunt de 22.5643.318 
lei, iar ratele actualizate sunt de 41.250.056 lei. Îmbunătățirile vor fi 
achitate de reclamanta A.N., iar ratele actualizate de chematele în 
garanţie. Dreptul de retenție în favoarea -pârâţilor priveşte suma de 
22.564.318 lei reprezentând îmbunătățirile la apartament. 

Prin aceeâşi decizie au fost respinse ca nefondate apelurile 
declarate de pârâții Consiliul Local Constanţa, Municipiul Constanţa, 
prin Primar, RA E.D.P.P. Constanţa şi Statul Român, reprezentat de 
Ministerul Finanțelor Publice, prin Direcţia Generală a Finanţelor 
Publice Constanţa. - 

Pentru a hotărî astfel, instanțele au reținut şi motivat că reclaman- 
ta A.N. a dobândit dreptul de proprietate asupra imobilului revendicat 
în temeiul contractului de vânzare-cumpărare nr. 5704 din 22 ianuarie 
1973. Bunul a fost preluat de stat prin decizia nr. 508 din 27 decem- 
brie 1988, emisă de Comitetul Executiv al fostului Consiliu Popular 
al Județului Constanţa, în temeiul art. 2 alin. (2) din Decretul 
nr. 223/1974, decizia administrativă constituind un act translativ de 
drept real, dacă a fost emisă cu espectarea formelor şi procedurii 
prevăzute de lege. 

Întrucât decizia nu a fost comunicată reclamantei, iar actul 
normativ în temeiul căruia a fost emisă a fost abrogat, instanţele au 
constatat că dreptul de proprietate al reclamantei nu a fost desfiinţat, 
astfel că, prin comparare de titluri, s-a reţinut că -este mai puternic 


74 Buna-credință 


ÎN n a a 


titlul reclamantei, întrucât titlul opus de pârâţii B.F. şi B.G. provine 
de la un neproprietar, Statul, prin RA E.D.P.P. Constanţa, procedând 
la vânzarea lucrului altuia. 

Împotriva hotărârilor date în cauză în termen. legal au declarat 
recurs pârâții RA E.D.P.P., B.F. şi B.G. | i 

În motivarea recursului, RA E.D.P.P. Constanţa a susținut că 
imobilul revendicat a fost preluat în proprietatea statului cu titlu 
valabil, cu respectarea prevederilor Decretului nr. 223/1974, astfel că 
eronat instanţele au reţinut că Statul nu a putut transmite acest imobil 
în administrarea recurentei. Acţiunea reclamantei era inadmisibilă şi 
trebuia respinsă ca atare, deoarece valoarea apartamentului a fost, la 
data preluării, de 74.700 lei, din care reclamanta'a achitat doar 48.841 
lei, rămânând un debit nerambursat de 25.859 lei ce trebuie acoperit 
de la bugetul statului. a, 

Pârâţii B.F. şi B.G. au criticat hotărârile pronunțate în cauză, în 
temeiul următoarelor motive de casare: acțiunea reclamantei trebuia 
respinsă ca inadmisibilă, având în vedere că, din valoarea totală a 
imobilului de 74.700 lei, reclamanta a achitat numai 48.841 lei; 
decizia administrativă emisă în temeiul Decretului nr. 223/1974 
constituie titlu valabil de trecere a bunului în proprietatea statului; 
prin compararea. titlurilor greşit s-a apreciat ca fiind relevant titlul 
reclamantei, întrucât pârâţii au cumpărat bunul cu. respectarea Legii 
nr. 112/1995, fiind cumpărători de bună-credință; instanţele au rezol- 
vat greşit atât cererea reconvențională, cât şi cererea de chemare în 
garanție. 

Recursurile nu sunt fondate. 

Reclamanta A.N. a dobândit dreptul de proprietate asupra aparta- 
mentului nr. 27 din Constanţa, str. Cpt. Dobrilă Eugeniu, în temeiul 
contractului de construire nr. 5704 din 22 ianuarie 1973 şi al proce- 
sului-verbal de predare-primire-recepție a locuinţei din data de 30 
iunie 1973. l 

Prin decizia nr. 508 din 27 decembrie 1988, emisă de Biroul 
Permanent al Comitetului Executiv al fostului Consiliu Popular al 
Judetului Constanța, apartamentul reclamantei a fost preluat — fără 
plată —, în proprietatea statului, în temeiul art. 2 alin. (2) şi art. 4 din 
Decretul nr. 223/1974, pe motiv că A.N., fiind plecată temporar in 
străinătate, a refuzat să se înapoieze în țară la expirarea termenului de 
şedere. po 

Potrivit art. 2 din Decretul nr. 223/1974, abrogat prin Decretul-lege 
nr. 9/1989, construcţiile ce aparțineau persoanelor care au plecat în 

mod fraudulos din țară sau care, fiind plecate în străinătate, nu s-au 
înapoiat la expirarea termenului stabilit pentru înapoierea în ţară, 
treceau fără plată în proprietatea statului. f 

În conformitate cu art. 4 din acelaşi act normativ, identificarea 
bunurilor, precum şi preluarea sau trecerea lor în proprietatea statului 
se făceau prin decizia Comitetului Executiv al Consiliului Popular 
Judeţean sau al Municipiului Bucureşti, în a cărui rază teritorială erau 
situate bunurile. 

Aşadar, prin decizia organului administrativ, opera un transfer de 
drepturi către persoana aflată în una din situaţiile reglementate de 
art. 2 alin. (2) din Decretul nr. 223/1974 şi stat, dreptul de proprietate 
al statului născându-se în baza acestei decizii, şi nu prin efectul legii. 

Aceasta înseamnă că decizia administrativă avea caracter constitu- 
tiv de drepturi şi, prin urmare, producea efecte numai pentru viitor. 

Pe de altă parte, potrivit art. 4 alin. (2) din Decretul nr. 223/1974, 
decizia administrativă nu devenea definitivă şi deci nu începea să-și 
producă efectele decât după expirarea termenului în care persoanele 
ale căror bunuri erau trecute. în proprietatea statului puteau să facă 
plângere împotriva acestei decizii. 

Exercitarea acestui drept impunea însă comunicarea actului 
administrativ. i 

Cum, în speţă, decizia emisă în baza Decretului nr. 223/1974 nu a 
fost comunicată reclamantei, lipsa comunicării afectează validitatea 
transferului dreptului de proprietate către stat, iar decizia administrativă 
nu mai poate produce efecte prin intrarea în vigoare a Decretului-lege 
nr. 9/1989, actul normativ în temeiul căruia decizia necomunicată a fost 
emisă fiind abrogat. 

Împrejurarea că la data emiterii deciziei administrative reclamanta 
A.N. nu achitase preţul integral! al apartamentului nu are nici o rele- 
vanță asupra admisibilităţii acţiunii în revendicare, întrucât dreptul de 
proprietate asupra nemişcătorului a fost dobândit în temeiul contrac- 
tului de construire şi al procesului-verbal de predare-primire-recepție, 
iar nu ulterior, prin rambursarea debitului. 

Apărarea pârâţilor B.F. şi B.G., care constituie totodată şi motiv 
de recurs, potrivit căreia au încheiat contractul de vânzare-cumpărare 
cu referire la imobilul revendicat de reclamantă cu respectarea 
prevederilor Legii nr. 112/1995 şi că au fost de bună-credinţă, nu a 
putut fi primită, fiind contrazisă de probele administrate în cauză. 

Astfel, cu cererea înregistrată sub nr. 14918 din 30 mai 1996, 
reclamanta A.N. s-a adresat comisiei constituite conform Legii 


nr. 112/1995 de pe lângă Consiliul Local Constanţa pentru restituirea 
în natură a imobilului ce formează obiect al prezentei cauze. La 
cererea de restituire a imobilului, reclamanta a anexat titlul său de 
proprietate, iar în cerere a învederat că imobilul a fost preluat de stat 
în baza Decretului nr. 223/1974 şi că la acea dată era ocupat în 
întregime de chiriași. i 

Cererea reclamantei nu a primit nici o rezolvare. În schimb, la data 
de 25 noiembrie 1996, foştii chiriaşi, recurenții-pârâţi B.F. şi B.G., au 
cumpărat de la recurenta-pârâtă RA E.D.P.P. Constanţa apartamentul 
litigios contra unui preţ de 12.734.567 lei, neachitat integral. În contract 
se menţionează că actul s-a încheiat în temeiul Legii nr. 112/1995 şi s-a 
inserat următoarea clauză: „RA E.D.P.P. Constanţa este exonerată de 
orice fel de răspundere în ‘situația în care apar litigii având ca obiect 
anularea prezentului act de vânzare-cumpărare a spaţiului”. 

Cauza, fiind una dintre condiţiile generale de validitate a actului 
juridic, reprezintă expresia poziției subiective a părților față de actul 
juridic încheiat. Ignorarea sau, dimpotrivă, cunoaşterea de către 
cumpărător a faptului că bunul înstrăinat nu aparține vânzătorului, 
poziţie subiectivă în funcţie de care cumpărătorul urmează să fie 
calificat ca fiind de bună sau de rea-credinţă, îşi are un incontestabil 
reflex la nivelul cauzei. 

Nici practica şi nici doctrina nu au înțeles însă să recunoască, în 
toate cazurile, eficiența distructivă principiului potrivit căruia 
nimeni nu poate să transmită mai multe drepturi decât are. În 
conflictul de interese legitime dintre adevăratul proprietar şi 
subdobânditorul de bună-credință al bunului său imobil a fost 
preferat cel din urmă. Recunoaşterea prevalenţei interesului subdo- 
bânditorului de bună-credință a fost impusă — în baza unor rațiuni 
cu o aplicare mai largă şi care au creat un adevărat principiu —, de 
preocuparea pentru asigurarea securității circuitului civil şi a stabi- 
lităţii raporturilor juridice. Din punct de vedere juridic, soluţia şi-a 
aflat aşadar suport în raţiuni de ordin pragmatic, concretizate în 
principiul validității aparenței de drept, a cărui esență este expri- 
mată în adagiul error communis facit ius. 

Incidenţa acestui principiu este însă subsecventă întrunirii cumula- 
tive a două condiţii privind eroarea cu privire la calitatea de proprietar a 
vânzătorului — eroare care trebuie să fie comună sau unanimă şi, de 
asemenea, invincibilă — şi a unei condiții privind buna-credinţă a 
subdobânditorului, care trebuie să fie perfectă, adică lipsită de orice 
culpă sau chiar îndoială imputabilă acestuia. 

În speță, în aplicarea acestor principii, s-a constatat că recurenții-pâ- 
râți B.F. şi B.G. nu au întreprins nici un demers pentru a se convinge 
asupra calității de proprietar a vânzătoarei RA E.D.P.P. Constanţa, 
mai mult, prin clauza inserată în contract, astfel cum a fost integral 
reprodusă, denotă că ei ştiau şi şi-au asumat pericolul evicţiunii, dar, 
ușuratic, au luat asupra lor toate consecințele acestuia. Un asemenea 
comportament răstoarnă prezumția de bună-credință şi, inevitabil, 
nimiceşte aparența de drept. 

Pârâţii-cumpărători au încheiat actul în absenta oricăror măsuri 
normale de precauţie, conforme unei prudenţe ori diligente minime 
pentru determinarea calității de adevărat proprietar a regiei vânză- 
toare, astfel că această îndoială imputabilă cumpărătorilor şi fondată 
pe culpă distruge ideea de conduită legitimă şi, corelativ, de bună-cre- 
dință. Nu aparenţa că RA E.D.PP. Constanţa este proprietara bunului 
nemişcător i-a determinat pe pârâţi să încheie actul, ci speranţa în 
nereuşita reclamantei de a-şi apropria imobilul în temeiul cererii 
formulate încă din 30 mai 1996 la comisia competentă şi care, nici 
până în prezent, nu a dat un răspuns legitimei solicitări, 

Sunt considerente pentru care s-a constatat că în mod legal 
instanțele au apreciat ca fiind mai puternic şi mai bine caracterizat 
titlul reclamantei şi, pe cale de consecință, corect au admis acţiunea 
în revendicare. . i 
i Criticile referitoare la modul de soluționare a cererii reconven- 
tionale şi a cererii de chemare în garanţie privesc chestiuni de fapt 
care temeinic au fost rezolvate de instanța de apel în baza celor două 
expertize administrate în cauză. 

Faţă de cele ce preced, recursurile pârâţilor sunt nefondate Şi au 
fost respinse în consecință. 


In același sens: a) C.S.J., Secţia civilă, decizia nr. 2681 din 19 
iunie 2003: Instanţa de apel a reținut că apelanţii au încheiat contrac- 
tele de vânzare-cumpărare cu bună-credință, cu respectarea dispozi- 
iilor Legii nr. 112/1995, însă în urma comparării titlurilor de proprie- 
tate, cel avut de autoarea reclamantei s-a dovedit a fi mai vechi ŞI mai 
bine conturat. 

Curtea a avut în vedere că soluţionarea cauzei în fond şi în apel 
s-a făcut fără ca instanțele să ia în considerare chestiunea efectelor 
juridice pe care le poate avea aparenţa de drept (aspect evocat de 
regulă prin adagiul latin error comunis facit ius). 

Pe de altă parte, Curtea a reţinut că în cauză nu s-a făcut dovada 
că anterior încheierii contractelor de cumpărare (în anul 1996, res- 
pectiv 1997) reclamanta ar fi adus la cunoștință recurenților intenția 
sa de a revendica imobilul, iar acțiunea propriu-zisă a fost formulată 
doar la 2 februarie 1998. 

De altfel, toate aceste împrejurări au fost avute în vedere de către 
instanța de apel care, în mod justificat, a reținut în mod expres că 
pârâţii P.F., V.M. şi M.V. au calitatea de cumpărători de bună-credință. 

Într-o abordare consecventă, s-ar fi impus ca, în urma acestei consta- 
tări, instanța de apel să dea curs principiului protejării bunei-credinţe, 
acordând preferință titlurilor de proprietate ale cumpărătorilor, soluţie 
care în egală măsură ar fi fost conformă şi cerințelor conservării 
efectelor juridice ale aparenţei de drept mai sus menţionate. 

b) ICCJ, Secția civilă şi de proprietate intelectuală, decizia 
nr. 2105 din 24 februarie 2006: Instanţa a procedat la compararea 
titlurilor reclamantelor şi pârâților, pentru că a fost sesizată cu o 
acţiune în revendicare întemeiată pe dispozițiile art. 480 C. civ.; o 
atare comparaţie, fără a fi prevăzută expres de un text legal, este 
obligatorie atunci când atât reclamantul, cât şi pârâtul prezintă titluri 
de proprietate pentru unul şi acelaşi bun; în lipsa unei astfel de 
comparații, nu se poate stabili care dintre părți este îndreptăţită să-şi 
exercite prerogativele de proprietar, conform art. 480 C. civ. 

Recurenţii au susținut că titlurile lor, reprezentate de contractele de 
vânzare-cumpărare încheiate în baza Legii nr. 112/1995 sunt prefe- 
rabile titlului reclamantelor, conform dispoziţiilor Legii nr. 10/2001. În 
realitate, Legea nr. 10/2001 stabileşte că restituirea în natură nu este 
posibilă şi că, practic, contractele de vânzare-cumpărare încheiate de 
chiriaşi cu statul sunt preferabile titlurilor de proprietate ale persoa- 
nelor îndreptăţite la măsuri reparatorii numai în anumite condiții, şi 
nu în orice situație, aşa cum au pretins recurenții, invocând dispo- 
zițiile art. 18 lit. d) din lege. 

Astfel, dacă imobilul a fost preluat fără titlul valabil, contractul de 
vânzare-cumpărare este lovit de nulitate absolută, în afară de cazul în 
care actul a fost încheiat cu bună-credință. În acest sens sunt dispo- 
ziţiile art. 45 alin. (2) din Legea nr. 10/2001, republicată (fost art. 46, 
la data judecării cauzei în apel). 

Este adevărat că reclamantii nu şi-au întemeiat cererea pe dispozi- 
tiile acestei legi, care nu era în vigoare la data introducerii acțiunii, 
dar aşa cum chiar recurenții au arătat, legea nu face decât să reia un 
principiu general de drept, care ocroteşte pe dobânditorul de bună-cre- 

dință şi cu titlul oneros al bunului, astfel încât analiza efectuată de 
instanța de apel pe aspectul bunei-credințe corespunde scopului 
urmărit de legiuitor odată cu adoptarea legii speciale de reparaţie. 


In sens contrar, a se vedea supra, speța nr. 14. 


Notă: Diversitatea soluţiilor pronunţate de Înalta Curte a fost 
sesizată şi de Curtea Europeană a Drepturilor Omului, după cum 
rezultă din hotărârile cuprinse în Capitolul VII. 

Fără a detalia aspectele ce țin de incidența hotărârilor Curţii 
Europene asupra dreptului intern, precum şi considerentele acestora, 
este necesar a se sublinia că instanţele trebuie să le aibă în vedere, 
ținând cont de particularitățile şi circumstanţele cauzelor în care au 
fost pronunţate. 


16. Acţiune în revendicare imobiliară. Nulitate. Cerere 
introdusă anterior intrării în vigoare a Legii nr. 10/2001. 
Dispoziţii legale aplicabile în aprecierea bunei/relei-credințe. 
Dispoziţiile de drept comun 


C. civ., art. 1, art. 480, art. 481 
Constituţia României, art. 15 


În condițiile în care reclamanții s-au adresat justiţiei cu o 
acţiune în revendicare, invocând prin cererea de chemare în 
judecată dispozițiile art. 480 şi art. 481 C. civ., iar instanţa de apel 
a soluţionat pricina prin aplicarea dispoziţiilor Legii nr. 10/2001, 
schimbând temeiul juridic al acţiunii, a încălcat principiul dispo- 
nibilității specific dreptului civil; s-a încălcat şi principiul neretro- 
activității legii civile consacrat prin art. 15 din Constituția 
României şi art. 1 C. civ., întrucât reclamanții s-au adresat jus- 
tiției mai înainte de adoptarea legii invocate prin decizia recurată. 


I.C.C.J., Secţia civilă şi de proprietate intelectuală, 
decizia nr. 170 din 9 ianuarie 2006 


Prin acțiunea înregistrată la Tribunalul Constanţa, la 1 iunie 1998, 
reclamanţii H.G.M. şi V.Z. au solicitat să se constate aplicarea abu- 
zivă a art. II din Decretul nr. 92/1950 cu privire la imobilul situat în 
Constanţa şi obligarea pârâtelor Consiliul Local Constanţa, Munici- 
piul Constanţa, prin Primar, RA E.D.P.P. Constanţa şi Statul Român, 
prin Ministerul Finanţelor, să lase reclamanţilor în deplină proprietate 

şi netulburată posesie respectivul imobil. În drept, reclamanţii au 
invocat dispoziţiile art. 480 şi art. 481 C. civ. 

Soluţionând pricina în primă instanță, Tribunalul Constanţa, prin 
sentinţa civilă nr. 335 din 3 mai 1999, a admis acțiunea. 

Curtea de Apel Constanţa, Secţia civilă, prin decizia nr. 67 din 30 
martie 2000, a admis apelurile declarate de reclamanţi, de pârâţii 
menţionaţi în cererea inițială de chemare în judecată şi de pârâţii L.A. 
şi LE. (foştii chiriaşi ai statului), a desființat în totalitate sentința 
civilă nr. 335/1999 a Tribunalului Constanţa şi a trimis cauza pentru 
rejudecare la acelaşi tribunal. 

Rejudecând pricina în fond, Tribunalul Constanţa, Secţia civilă, 
prin sentința nr. 717 din 25 octombrie 2000, a admis din nou acțiunea 
în revendicare formulată de reclamanţi, mai puţin împotriva Statului 
Român, care nu are calitate procesuală pasivă. 

Curtea de Apel Constanţa, Secţia civilă, prin decizia nr. 201/C din 
11 iunie 2001, a admis apelurile declarate de pârâţi, a schimbat în parte 
sentința civilă nr. 717/2000 a Tribunalului Constanţa, în sensul că a 
respins ca nefondată acţiunea față de pârâții Consiliul Local Constanţa, 
prin Primar, Municipiul Constanţa, RA E.D.P.P. Constanţa, LA. şi LE., 
menținând restul dispoziţiilor sentinţei. 

Curtea Supremă de Justiţie, Secţia civilă, prin decizia nr. 1488 din 
10 aprilie 2003, a admis recursul declarat de cei doi reclamanţi, a casat 
decizia nr. 201/2001 a Curţii de Apel Constanţa şi a trimis cauza 
aceleiaşi curți de apel pentru rejudecarea apelurilor. 

Rejudecând apelurile pârâţilor, Curtea de Apel Constanţa, Secţia 
civilă, prin decizia nr. 65/C din 21 ianuarie 2004, le-a admis şi a 
schimbat în parte sentința civilă nr. 717 din 25 octombrie 2000 a 
Tribunalului Constanţa, în sensul că a respins acţiunea în revendicare 
față de pârâţii I.I. şi LE. pentru imobilul ce face obiectul contractului 
de vânzare-cumpărare nr. 27206 din 25 octombrie 1996 (compus din 
cameră, hol, pivniţă şi teren aferent de 40,52 mp), menţinând celelalte 
dispoziţii ale sentinţei. 

Hotărând astfel, curtea a motivat că pârâţii I. au cumpărat locuința 
în temeiul Legii nr. 112/1995, că au fost de bună-credință la data 
cumpărării şi că dreptul lor este ocrotit prin dispoziţiile art. 46 
alin. (2) din Legea nr. 10/2001. 

Împotriva deciziei nr. 65/C din 21 ianuarie 2004 a Curţii de Apel 
Constanţa au declarat recurs pârâții RA E.D.P.P. Constanţa, Muni- 
cipiul Constanţa şi Consiliul Local Constanța, precum şi reclamanţii 
H.G.M. şi V.Z. 


|. Drept civil 81 


Pârâta RA E.D.P.P. Constanţa a criticat decizia curții de apel, 
susținând, în esență, că reclamanţii nu au depus toate actele de stare 
civilă necesare pentru dovedirea calității procesuale active, iar, pe de 
altă parte, imobilul revendicat nu a fost identificat, pentru a se stabili 
cu certitudine adresa la care a fost situat imobilul ce a aparținut în 
proprietate autorului reclamanților. 

Pârâții Municipiul Constanţa şi Consiliul Local Constanţa au 
susținut, prin recursul declarat, că nu s-a stabilit cu exactitate cine 
sunt moştenitorii lui I.A., pârât care a decedat în cursul procesului, că 
reclamanțţii nu au depus actele de stare civilă necesare dovedirii 
calităţii procesuale active şi că expertiza tehnică întocmită în cauză 
nu a clarificat problema identificării imobilului aflat în litigiu, așa 
încât se impunea respingerea în în totalitate a acțiunii formulate de 
reclamanți. 

La rândul lor, reclamanţii, prin recursul declarat, au invocat 
dispoziţiile art. 304 pct. 7, 8, 9 şi 10 C. proc. civ., solicitând modifi- 
carea în parte a deciziei recurate, în sensul respingerii în totalitate a 
apelurilor și menţinerii sentinței civile nr. 717/2000 a Tribunalului 
Constanţa. i 

Dezvoltând motivele de recurs, reclamanții au arătat că decizia 
recurată cuprinde considerente contradictorii când a reţinut 
buna-credință a chiriaşilor cumpărători, că instanța de apel a 
schimbat natura şi înțelesul contractului de vânzare-cumpărare prin 
care chiriaşii au cumpărat locuința, Că decizia recurată a fost dată cu 
aplicarea greşită a Legii nr. 112/1995 pe că pârâţii I. nu au ratificat 
apelul declarat de avocatul lor. 

Recursurile declarate sunt întemeiate, în sensul considerentelor ce 
vor fi arătate în continuare. 

Reclamanţii s-au adresat justiţiei, la 1 iunie 1998, cu o acţiune în 
revendicare, invocând, prin cererea de chemare în judecată, dis- 
pozițiile art. 480 şi art. 481 C. civ. 

Instanţa de apel, prin decizia nr. 65/C din 21 ianuarie 2004, a 
schimbat în parte sentința primei instanțe şi a soluţionat pricina cu 
privire la pârâții I.I. şi I.E. prin aplicarea dispoziţiilor Legii nr. 10/2001 
privind regimul juridic al unor imobile preluate în mod abuziv în 
perioada 6 martie 1945 - 22 decembrie 1989. Procedând în acest mod, 
instanța de „apel a schimbat temeiul o al acțiunii, încălcând 

Instanța nu putea schimba cauza cererii de chemare în judecată, 
or, prin această schimbare, a fost schimbat şi înțelesul vădit neîn- 
doielnic al actului juridic dedus judecății. 

Soluţionând litigiul prin prisma dispoziţiilor Legii nr. 10/2001, 
instanța a nesocotit şi principiul neretroactivității legii civile consa- 
crat prin art. 15 din Constituţia României şi art. 1 C. civ., întrucât 
reclamanții s-au adresat justiţiei mai înainte de adoptarea legii invo- 
cate prin decizia recurată. 

Situaţia de fapt ce trebuia avută în vedere la dezlegarea pricinii nu 
a fost, însă, deplin stabilită. 

Astfel, din dosar rezultă că, în paralel cu prezentul litigiu, recla- 
manţii au formulat şi notificare potrivit Legii nr. 10/2001, or, în atare 
situaţie, instanța era datoare să pună în discuţia părților obligaţia de a 
depune acte din care să rezulte modul de soluționare a procedurii 
declanşate în baza respectivei legi. 

În cursul procesului, pârâtul I.A., chemat în judecată alături de 
soția sa I.E., a decedat. Faţă de această situaţie, instanța trebuia să 
ceară pârâtei I.E. să depună la dosar certificatul de moştenitor eliberat 
în urma decesului soţului, dacă un asemenea certificat a fost eliberat. 
În loc să procedeze în acest mod, instanța a acceptat să soluţioneze 
litigiul în contradictoriu şi cu I.I., fiul pârâtului decedat, fără a se 
stabili dacă a acceptat moştenirea şi dacă a avut sau nu drepturi 
locative în legătură cu locuința aflată în litigiu. 

Pentru a aprecia asupra existenței bunei-credințe a părților la 
încheierea contractului de vânzare-cumpărare nr. 27206 din 25 
octombrie 1996, instanţa trebuia să oblige părţile să depună la dosar 
cererea formulată de chiriaşi de a cumpăra locuința în temeiul Legii 
nr. 112/1995. Cererea respectivă urma să fie examinată prin coro- 
borare cu celelalte probe administrate spre a se stabili dacă au fost 
îndeplinite condiţiile prevăzute de Legea nr. 112/1995 pentru înstrăi- 
narea locuinţei aflate, în prezent, în litigiu. 

Soluționând litigiul fără a administra probele necesare stabilirii 
instanţa de apel a pronunţat o hotărâre nelegală şi netemeinică. 

În consecință, recursurile declarate au fost admise, a fost casată 
decizia recurată şi a fost trimisă cauza, spre rejudecare, aceleiaşi curți 
de apel. 

În același sens: a) /C.CJ, Secţia civilă şi de proprietate intelec- 
tuală, decizia nr. 5250/2005: Acţiunea a fost înregistrată a data de 2 
mai 2000 la Judecătoria Sectorului 1 Bucureşti, iar Legea nr. 10/2001 
a intrat în vigoare la data de 14 februarie 2001. . 

Aşa fiind şi deoarece reclamantul nu a renunțat la judecarea 
cauzei şi nu a solicitat nici suspendarea judecății pentru a beneficia de 
dispozițiile Legii nr. 10/2001, potrivit principiului disponibilităţii, nu 
poate fi invocată încălcarea dispoziţiilor acestei legi şi nici nu poate fi 
invocată această lege în apărare de către intervenient. Cu alte cuvinte, 
aplicarea imediată a legii în privința cauzelor aflate în curs de jude- 
cată se putea face numai în condiţiile prevăzute de art. 47 alin. (1) din 
Legea nr. 10/2001. 

Opţiunea persoanei îndreptăţite la una din procedurile prevăzute 
de lege se concretizează fie prin renunțarea acesteia la judecarea cauzei 
în revendicare, fie prin solicitarea acesteia de suspendare a cauzei. 

Instanţa sesizată cu o acţiune în revendicare nu va putea abdica de 
la temeiul juridic al acţiunii cu care a fost învestită. 

b) I.C.CJ, Secţia civilă şi de proprietate intelectuală, decizia 
nr. 6235 din 10 noiembrie 2004: Recursul vizează în principal inapli- 
cabilitatea prevederilor art. 46 alin. (2) din Legea nr. 10/2001 în solu- 
ționarea acţiunii în revendicare iniţiate la 20 decembrie 1999. În 
raport de această dată, rezultă că nu sunt incidente în speţă preve- 
derile legii speciale, în vigoare de la data de 14 februarie 2001, deoa- 
rece s-ar încălca principiul neretroactivităţii legii civile. 


În.sens contrar, a se vedea infra, speţele nr. 17 şi 18. 

17. Acţiune în revendicare imobiliară. Nulitate. Cerere 
introdusă anterior intrării în vigoare a Legii nr. 10/2001. Dis- 
poziţii legale aplicabile. Aprecierea bunei-credinţe în temeiul 
art. 45 alin. (2) [fostul art. 46 alin. (2)] din Legea nr. 10/2001 


C. civ., art. 1 999 
Legea nr. 10/2001, art. 46 alin. (2) ” 


În cazul unei acțiuni introduse anterior intrării în vigoare a 
Legii nr. 10/2001, instanța a reținut că, potrivit art. 46 alin. (2) din 
această lege, actele juridice de înstrăinare, inclusiv cele întoc- 
mite în procesul de privatizare, având ca obiect imobilele pre- 
luate fără titlu valabil, sunt lovite de nulitate absolută, în afară de 
cazul în care actul a fost încheiat cu bună-credinţă. 


LC.C.J., Secţia civilă şi de proprietate intelectuală, 
decizia nr. 4632 din 22 iunie 2004 


Procurorul General al Parchetului de pe lângă Curtea Supremă de 
Justiţie a declarat, în temeiul art. 330 pct. 2 C. proc. civ., recurs în 
anularea deciziei civile nr. 610 din 25 februarie 2002 a Curţii de Apel 
București şi a susţinut că hotărârea a fost pronunțată cu încălcarea 
esenţială a legii, ceea ce a determinat o soluționare greşită a cauzei pe 
fond, precum şi că, totodată, aceasta este vădit netemeinică. 

S-a arătat că eronat curtea de apel, ca instanță de recurs, a consi- 
derat că a fost încheiat în frauda legii contractul de vânzare-cumpărare 
din 26 martie 1997, deşi nu s-a făcut dovada conivenţei frauduloase a 
părților actului juridic. 

S-a precizat că fără a se face dovada relei-credinţe a subdobân- 
ditorului cu titlu oneros, s-a considerat că există motiv de nulitate 
absolută a contractului. 

S-a precizat că actul juridic a fost încheiat cu respectarea dispo- 
ziţiilor art. 9 şi art. 10 din Legea nr. 112/1995, astfel încât erau aplica- 
bile prevederile art. 46 alin. (2) din Legea nr. 10/2001, în sensul că nu 
sunt lovite de nulitate absolută actele juridice de înstrăinare încheiate cu 
bună-credinţă ce au ca obiect imobile preluate de Statul Român. 

Recursul în anulare a fost admis ca fondat, pentru următoarele 
considerente: 





D În prezent, art. 45. 





Prin acțiune, B.R. a solicitat instanţei, în contradictoriu cu SC 
H.N. SA, C.G.M.B., ME. şi M.D., constatarea nulităţii absolute a 
contractului de vânzare-cumpărare din 26 martie 1997, încheiat între 
pârâţi cu privire la imobilul situat în Bucureşti, şi evacuarea pârâţilor 
persoane fizice din imobil pentru lipsă de titlu. 

În motivarea acțiunii, reclamantul a arătat că, prin sentinţa civilă 
nr. 3716 din 12 martie 1996 a Judecătoriei Sectorului 1 București, a 
redobândit dreptul de proprietate asupra imobilului situat în Bucureşti 
şi că în mod nelegal, prin fraudă la lege, statul a înstrăinat aparta- 
mentul nr. 6 din acest imobil pârâţilor M.E. şi M.D. 

Prin întâmpinare, pârâţii M.E. şi M.D. au solicitat respingerea 
acțiunii ca neîntemeiată, cu motivarea că actul de vânzare-cumpărare 
a fost încheiat cu respectarea dispoziţiilor Legii nr. 112/1995, ei fiind 
dobânditori de bună-credinţă ai imobilului. 

Prin sentinţa civilă nr. 2517 din 1 martie 2001, Judecătoria Secto- 
rului 1 Bucureşti a admis în parte acțiunea reclamantului, în sensul că 
a constatat nulitatea absolută a contractului de vânzare-cumpărare din 
26 martie 1997 încheiat între pârâţi şi a anulat ca netimbrat capătul de 
cerere privind evacuarea pârâților M.E. şi M.D. din imobil. 

Pentru a hotărî astfel, instanța a reţinut, în esență, că actul de 
vânzare-cumpărare s-a încheiat în frauda dreptului de proprietate al 
reclamantului şi cu încălcarea dispoziţiilor Legii nr. 112/1995, ceea. 
ce atrage nulitatea sa absolută. 

Tribunalul Bucureşti, Secţia a III-a civilă, prin decizia civilă 


nr. 2406 din 6 septembrie 2001, a admis ca fondat apelul declarat de 


pârâții M.E. şi M.D. împotriva sentinței civile nr. 2517 din 1 martie 
2001 a Judecătoriei Sectorului 1 Bucureşti, pe care a modificat-o în 
tot şi, pe fond, a respins acţiunea. 

Pentru a pronunța această soluţie, instanța de apel a reținut că păr- 
tile au fost de bună-credință la perfectarea contractului de vânzare-cum- 
părare, acesta fiind încheiat cu respectarea dispoziţiilor legale. 

Prin decizia nr. 610 din 25 februarie 2002, Curtea de Apel Bucu- 
reşti, Secţia a III-a civilă, a admis recursul declarat de reclamantul 
B.R., a modificat decizia tribunalului, în sensul că a respins ca nefon- 
dat apelul declarat de pârâți împotriva sentinţei judecătoriei. 

Curtea de apel a considerat eronat că a fost încheiat prin fraudă la 
lege contractul de vânzare-cumpărare din 26 martie 1997 pentru 
imobilul în litigiu. 

În speţă, reclamantul B.R. a redobândit dreptul de proprietate 
asupra imobilului în litigiu prin sentinţa civilă nr. 3716 din 12 martie 

1998 a Judecătoriei Sectorului 1 Bucureşti, conform căreia C.G.M.B. 
şi SC H.N. SA, care au reprezentat Statul Român, au pila ` 
lase reclamantului în deplină proprietate şi liniştită posesie imo m 
situat în Bucureşti, compus în teren şi construcție cu mai multe 
între care şi cel în litigiu. SP 
ie apa at ne 1997, deci anterior promovării acțiunii a 
revendicare de către reclamantul B.R., SC H.N. SA a vândut pârâților 
M.E. şi M.D. apartamentul nr. 6, situat în imobilul de mai sus, prin 
contractul de vânzare-cumpărare din 26 martie 1997. 
Pârâţii M.D. şi M.E. au cumpărat apartamentul cu pa 
dispoziţiilor art. 9 şi art. 10 din Legea nr. 112/ 1995, întrucât imo 4 
nu era deținut de către fostul proprietar şi nici nu era T au oH 2 
drept de preempțiune şi vocația de a cumpăra apartamen în cali 
de chiriaşi, iar apartamentul nu era exceptat de la vânzare. > pe 
La data încheierii contractului de vânzare-cumpârare, pârâții a 
şi M.D. au avut convingerea că cel de la care au dobândit — Sta 
Român — avea însuşirile cerute de lege pentru a le poa aia iN 
prietatea, în cauză operând prezumția de bună-credință a sub obân- 
ditorului cu titlu oneros, consacrată de prevederile art. 1899 C. pai _ 
Având în vedere principiul de drept potrivit căruia buna-cre sia 
se prezumă în orice raport juridic civil, iar desc pe 
dovedită, reclamantul trebuia să probeze că la momentul înc A rii 
contractului de vânzare-cumpărare pârâții cunoşteau situația juri ps 
reală a imobilului. În cauză, prezumția de bună-credință nu F fost 
răsturnată prin nici un mijloc de probă. La momentul înc spa 
contractului nu exista litigiu asupra apartamentului, iar retrocer si 
către reclamant s-a făcut AT R actului translativ de 
i ta de 20 aprilie 1999. | 
go E nu a fout dovada conivenţei frauduloase S 
stat, în calitate de vânzător, şi pârâţii persoane fizice, în en 
cumpărători, nu există motiv de nulitate absolută pentru pa i sia i 
Nu se poate reţine nici frauda la lege ca motiv de nulitate, atâ a 
cât vânzarea-cumpărarea s-a perfectat cu respectarea dispoziții 
ji nr. 112/1995. | | 
cat sens sunt și dispozițiile art. 46 alin. (2) din ie 
nr. 10/2001, potrivit cărora actele juridice de în e A 
obiect imobilele preluate fără titlu. valabil sunt lovite de n a so 
Jută, în afară de cazul în care actul a fost încheiat cu bună-cr dint 
Fată de considerentele menționate, Curtea a admis PPO n 
anulare, a casat decizia curții de apel şi a respins recursul deciara 
împotriva deciziei tribunalului. 





În acelaşi sens: a) IC.CJ., Secția civilă şi de proprietate 
intelectuală, decizia nr. 2047 din 16 martie 2005: Prin cererea 
înregistrată pe rolul Tribunalului Bucureşti, Secţia a IV-a civilă, la 
data de 22 mai 2000, reclamanta S.B. a chemat în judecată pe pârâţii 
C.G.M.B., C.D. şi C.L., T.A. ş.a., solicitând instanței ca, prin hotă- 
rârea ce se va pronunţa, să fie obligaţi pârâții să-i lase în deplină pro- 
prietate şi liniştită posesie terenul în suprafață de 1.247 mp, împreună 
cu casa situată în Bucureşti, şi să se ia act că singurul titlu de 
proprietate valabil asupra imobilului este cel deținut de reclamantă, 
iar contractele de vânzare-cumpărare ale pârâților persoane fizice sunt 
lovite de nulitate absolută, întrucât au fost încheiate prin fraudă la 
Legea nr. 112/1995. Ulterior, reclamanta a solicitat introducerea în 
cauză în calitate de pârâţi şi a numiţilor I.N. şi I.D. 

În ceea ce priveşte critica reclamantei potrivit căreia instanța de 
apel a interpretat greşit dispoziţiile art. 46 din Legea nr. 10/2001, s-a 
reținut că, din economia Legii nr. 10/2001, rezultă că buna-credință 
constă în credința dobânditorilor că au contractat cu adevăratul pro- 
prietar, cu respectarea prevederilor legale în vigoare la data perfec- 
tării actelor. 

Or, în situaţia în care reclamanta nu şi-a manifestat în nici un fel 
intenţia de a-şi redobândi proprietatea, pârâții nu puteau avea nici un 
dubiu că imobilul nu ar aparţine statului. În plus, actele au fost 
încheiate în cursul anului 1997, după expirarea termenului de 6 luni 
lăsat la dispoziţia foştilor proprietari pentru a-şi exprima opțiunea 
între a obţine restituirea în natură sau despăgubiri, iar prevederile 
art. 9 din Legea nr. 112/1995 prevedeau posibilitatea cumpărării 
acestor locuinţe numai de către chiriaşi. 

Cum pârâţii au îndeplinit cerințele legii, motivele de recurs în 
legătură cu constatarea nulității absolute a actelor de înstrăinare nu au 
putut fi primite. 

b) 7.C.C.J., Secţia civilă şi de proprietate intelectuală, decizia 
nr. 2124 din 10 martie 2004: Prin acţiunea formulată la data de 12 
noiembrie 1997, reclamantele G.N.J., P.R. şi P.V.E.M. au chemat în 

judecată pârâtul C.G.M.B., pentru a fi obligat să le restituie imobilul 
situat în Bucureşti, deţinut fără titlu, cerând, totodată, constatarea 
nulității absolute a eventualelor acte de înstrăinare a unor părți din 
imobil către pârâții U.E., U.S.T. şi G.A., domiciliați în imobilul din 
litigiu, primii în apartamentul nr. 1 de la parter şi ultima în aparta- 
mentul nr. 2 de la etajul 1 al imobilului. 

Problema de drept pe care instanța de trimitere o va avea în 
atenţie spre rezolvare priveşte soarta actelor de înstrăinare încheiate 

conform Legii nr: 112/1995, privitoare ia apartamentele menționate 
mai sus, părți dintr-un imobil preluat de stat cu un titlu ce s-a dovedit 
a fi nevalabil. 

În cauză, fiind vorba, aşadar, de vânzarea lucrului altuia, instanța 
de rejudecare, în urma analizei materialului probator, se va pronunța 
dacă, în speţă, este sau nu aplicabil principiul aparenţei de drept, 
cunoscut în doctrină şi jurisprudență, dar şi legislativ (art. 46 din 
Legea nr. 10/2001), potrivit căruia, chiar dacă titlul transmiţătorului 
se constată ulterior că nu a fost valabil, actul încheiat cu titlu oneros, 
cu bună-credință, în condiţiile unei erori comune şi invincibile, 
profită dobânditorului şi se menține, urmând ca adevăratul proprietar 
să fie dezdăunat de către vânzătorul fără drept. 

Potrivit art. 46 alin. (2) din Legea nr. 10/2001, actele juridice de 
înstrăinare, inclusiv cele întocmite în procesul de privatizare, având ca 
obiect imobilele preluate fără titlu valabil, sunt lovite de nulitate abso- 
lută, în afară de cazul în care actul a fost încheiat cu bună-credință. 


În sens contrar, a se vedea speţele nr. 16 şi 18. 


Notă: În ceea ce privește recursul în anulare, în jurisprudența 
Înaltei Curți de Casaţie şi Justiţie s-a conturat o nouă orientare, care 
nu este, din păcate, unanimă şi care este în concordanţă cu jurispru- 
denta Curţii Europene a Drepturilor Omului. A se vedea şi Hotărârea 
Curţii în cazul Raicu c. României, mai recentă, anexată. 

Astfel, s-au reținut, în esență, următoarele: 

Din punct de vedere procedural, recursul în anulare sete admisibil, 
deoarece, chiar dacă prin O.U.G. nr. 58/2003 art. 330-330* C. proc. civ. 
au fost abrogate, la data pronunțării deciziei curţii de apel acestea 
erau în vigoare, or, hotărârea este susceptibilă de a fi atacată pe căile 
prevăzute de legea în vigoare la momentul pronunțării. 

Articolul 330 pct. 2 C. proc. civ. prevedea că Procurorul General 
al Parchetului de pe lângă Curtea Supremă de Justiţie, din oficiu sau 
la cererea ministrului justiției, poate ataca cu recurs în anulare, la 
Curtea Supremă de Justiţie, o hotărâre judecătorească irevocabilă, 
când prin aceasta s-a produs o încălcare a legii, ce a determinat o 
soluţionare greşită a cauzei pe fond, iar art. 330! prevedea că, în atare 
situaţie, recursul în anulare se poate declara în termen de 1 an de când 
hotărârea judecătorească a rămas irevocabilă. 

În speţă, recursul a fost declarat în termen de 1 an de la data pro- 
nunţării deciziei instanței de recurs, dată la care sentința tribunalului a 
devenit irevocabilă. Cu toate acestea, este inutil a se mai analiza dacă 

sunt sau nu întemeiate criticile aduse prin motivarea recursului în 
anulare, deoarece admiterea acestei căi de atac extraordinare ar 
constitui o violare a art. 1 al Protocolului nr. 1 adițional la Convenţia 
europeană a drepturilor omului, iar conform art. 20 alin. (2) din 
Constituția României, dacă există neconcordanțe între pactele şi 
tratatele privitoare la drepturile fundamentale ale omului la care 
România este parte şi legile interne, au prioritate cele dintâi. 

Prin urmare, chiar dacă instanţa ar ajunge la concluzia că în speţă 
s-a produs o încălcare esenţială a legii, care a condus la o admitere 
greşită a acţiunii, hotărârea irevocabilă pronunţată în favoarea recla- 
mantei nu ar putea fi anulată, deoarece ar aduce atingere dreptului său 
de proprietate, adică unuia din drepturile garantate prin Convenţia 
pentru apărarea drepturilor omului şi a libertăţilor fundamentale, la 
care şi România este parte din anul 1994. 

Articolul 1 alin. (1) din primul Protocol adiţional la Convenţie 
prevede că: „Orice persoană fizică sau juridică are dreptul la respec- 
tarea bunurilor sale. Nimeni nu poate fi lipsit de proprietatea sa decât 
pentru cauză de utilitate publică şi în condiţiile prevăzute de lege şi 
de principiile generale ale dreptului internațional”. 

In speță, reclamanta se bucură de un bun, în sensul Convenţiei, iar 
acest bun i-a fost constatat față de stat, prin decizia irevocabilă a 
Curţii de Apel. | 

Admiterea recursului în anulare, cu consecința respingerii acţiunii 
reclamantei, ar constitui o ingerință în dreptul de proprietate al recla- 
mantei care, chiar dacă s-ar admite că este prevăzută de lege şi că 
urmăreşte protejarea unui interes general, nu îndeplineşte cerința 
respectării unui raport rezonabil de proporționalitate între mijloacele 
folosite şi scopul propus. 

In mod constant, Curtea Europeană a Drepturilor Omului a reținut 
că „preeminenţa dreptului, unul din principiile fundamentale ale unei 
societăți democratice, este inerentă ansamblului articolelor 
Convenţiei (...). Ea presupune respectarea principiului securităţii 
raporturilor juridice şi mai ales a deciziilor judecătorești devenite res 
iudicata. Nici o parte nu este îndreptățită la revizuirea unei decizii 
finale şi executorii numai în scopul de a obţine o reexaminare a 
cauzei şi o nouă decizie. Altminteri, desființarea unei decizii finale ar 
crea un climat general de incertitudine juridică, care ar reduce 
încrederea publicului în sistemul judiciar şi, în consecință, şi în statul 
de drept. 

(...) Având în vedere că intervenţia Procurorului General — care 
nu a fost parte în proces — după finalizarea procedurii a condus la 

anularea totală a creanţei, Curtea consideră că o ingerință atât de 
serioasă în drepturile reclamanţilor a rupt, în defavoarea lor, justul 
echilibru care trebuie menținut între protejarea proprietății Şi cerințele 
interesului general. (...) În consecinţă, a avut loc o violare a art. 1 din 
Protocolul nr. 1”. i 

Pentru aceleaşi considerente ca şi cele anterior citate, Înalta Curte 
de Casaţie şi Justiţie nu poate admite recursul în anulare, declarat de 
Procurorul General, care nu a fost parte în proces, cu consecința 
casării unei decizii irevocabile, executorii şi intrate în puterea lucrului 
judecat şi privării reclamantei de dreptul ce i-a fost recunoscut prin 
această decizie (I.C.C.J., Secţia civilă şi de proprietate intelectuală, 
decizia nr. 5925 din 16 iunie 2006). 


18. Acţiune în revendicare imobiliară. Nulitate. Cerere 
introdusă anterior intrării în vigoare a Legii nr. 10/2001. 
Dispoziţii legale aplicabile. Prevederea din legea specială 
constituie o preluare a unor principii de drept, consolidate 
în Codul civil. 


C. civ., art. 1895, art. 1898 
Legea nr. 10/2001, art. 46 alin. (2) ” 


Sunt inaplicabile prevederile art. 46 alin. (2) din Legea nr. 10/2001 
în soluționarea unei acțiuni în revendicare iniţiate anterior intrării în 
vigoare a acestei legi, deoarece altfel s-ar încălca principiul neretro- 
activităţii legii civile. 

Se poate aprecia însă dacă soluția este legală, întrucât 
dispoziţiile din legea specială referitoare la buna-credință 
constituie o preluare a unor principii de drept, consolidate în 
Codul civil. 


I.C.C.J., Secţia civilă şi de proprietate intelectuală, 
decizia nr. 6235 din 10 noiembrie 2004 


Prin sentința civilă nr. 432 din 27 martie 2002 a Tribunalului 
Bucureşti, Secţia a III-a civilă, a fost admisă acțiunea formulată de 
L.E.L. împotriva C.G.M.B., T.E., D.V.S. şi M.E., dispunându-se obli- 
garea acestora de a lăsa reclamantei în deplină proprietate spaţiile pe 
care le deţin în imobilul situat în București. 





D În prezent, art. 45. 





Pentru.a hotărî astfel, instanța de fond a reţinut că asupra imo- 
bilului în litigiu se. dispută titlul de proprietate al reclamantei, deri- 
vând din. cel al proprietarilor inițiali, defuncţii săi părinţi, şi cel al 
pârâţilor, persoane fizice, decurgând din titlul statului. Prin compa- 
rarea acestor titluri, s-a stabilit că este preferabil cel al reclamantei, 
întrucât este mai vechi, în timp ce pârâţii persoane fizice, cumpărători 
de bună-credinţă, au dobândit imobilele de la un neproprietar. 

Apelurile declarate de pârâţi împotriva acestei sentințe au fost 
admise prin decizia nr. 101 din 20 februarie 2003 a Curţii de Apel 
Bucureşti, Secţia a III-a civilă, prin care a fost schimbată în parte 
sentința, în sensul respingerii acțiunii. Au fost menținute celelalte 
dispoziții ale sentinței cu privire la respingerea excepțiilor autorității 
lucrului judecat și inadmisibilității. 

S-a avut în vedere că pârâţii sunt dobânditori de bună-credință, 
cum de altfel a reţinut şi instanţa de fond, şi că în conflictul de inte- 
rese dintre adevăratul proprietar şi subdobânditorul de bună-credință 
este preferat acesta din urmă, din rațiuni de ordin pragmatic, concre- 
tizate în principiul: validității aparenţei în drept, a cărui esență este 
exprimată prin adagiul error communis facit ius. 

Împotriva acestei hotărâri reclamanta a declarat recurs, în con- 
dițiile art. 304 pct. 9 C. proc. civ., susţinând că în mod greşit instanța 
de apel a aplicat prevederile art. 46 alin. (2) din Legea nr. 10/2001, în 
situaţia în care acțiunea a fost formulată înainte de intrarea în vigoare 
a acestei legi. 

S-a susţinut, de asemenea, că în raport de prevederile art. 1895 
C. civ., buna-credință duce la dobândirea proprietăţii imobiliare, 
numai dacă sunt întrunite cerinţele uzucapiunii de scurtă durată. 

Cel de-al doilea motiv de recurs vizează lipsa considerentelor 
pentru .care acţiunea a fost respinsă şi fată de C.G.M.B,, fără a se 
referi la partea din imobil care nu a fost vândută, fiind greşit fespinsă 
acţiunea privind întregul imobil. 

Recursul nu este întemeiat, fiind respins, în raport de cele ce 
urmează. 

În primul rând, s-a constatat că ambele instanțe care s-au pro- 
nunțat în cauză, adoptând soluţii diferite, au avut în vedere că pârâţii 
persoane fizice sunt cumpărători de bună-credință. 

Recursul de față vizează în principal inaplicabilitatea prevederilor 
art. 46 alin. (2) din Legea nr. 10/2001 în soluţionarea acţiunii în 
revendicare iniţiate la 20 decembrie 1999. 

În raport de această dată, rezultă că într-adevăr nu sunt incidente 
în speță prevederile legii speciale, în vigoare de la data de 14 februa- 
rie 2001, deoarece s-ar încălca principiul neretroactivității legii civile. 

Totuşi, în .raport de celelalte dispoziţii existente în materie refe- 
ritoare la buna-credință, soluţia adoptată în apel este legală. Şi aceasta, 
pentru că prevederea legală din legea specială nu constituie decât o 
preluare a unor principii de drept, consolidate în Codul civil, a căror 
aplicabilitate în speţă este neîndoielnică. 

Astfel, buna-credință, creaţie a jurisprudenţei, a fost reglementată 
încă din anul 1865 în Codul civil, prin ale cărui dispoziţii a fost 
definită şi s-au stabilit condiţiile în care produce efecte juridice. 

În acest sens, trebuie avute în vedere prevederile art. 1898 
alin. (1) C. civ., potrivit căruia buna-credință este credința pose- 
sorului că cel de la care a dobândit bunul avea toate însuşirile cerute 
de lege pentru a-i putea transmite proprietatea, ca şi alin. (2) al ace- 
luiaşi text, conform căruia este destul ca buna-credinţă să fi existat la 
momentul câştigării imobilului. 

Rezultă din aceste dispoziţii trăsăturile definitorii ale acestui 
important principiu ce ideia raporturile de drept civil şi limitele 
în care acționează. 

În situaţia în care în speță nu se contestă buna-credință a dobân- 
ditorilor, rezultă că soluţia adoptată în apel este corectă, în raport de 
elementele de principiu şi de drept redate. 

Faţă de cele arătate, recursul este nefondat, fiind respins ca atare. 


În acelaşi sens, I.C.C.J, Secţia civilă şi de proprietate intelec- 
tuală, decizia nr. 2105 din 24 februarie 2006: Este adevărat că recla- 
manţii nu și-au întemeiat cererea pe dispoziţiile Legii nr. 10/2001, 
care nu era în vigoare: ia data introducerii acțiunii, dar legea nu face 
decât să reia un principiu general de drept care ocroteşte pe dobân- 
ditorul de bună-credință şi cu titlul oneros al bunului. 


În sens contrar, a se vedea supra, speţele nr. 16 şi 17. 


Notă: Pentru analizarea opiniilor exprimate în context, nu trebuie 
omis faptul că, atât în cazul acţiunilor introduse anterior intrării în 
vigoare a Legii nr. 10/2001, cât şi ulterior, analizarea bunei-credinţe 
s-a făcut din perspectiva art. 1898 C. civ. Articolul 45 alin. (2) (fost 
art. 46) din Legea nr. 10/2001 nu defineşte noţiunea de bună-credință, 
iar în această situație s-au aplicat, prin analogie, dispoziţiile art. 1898 

C. civ., care reglementează în domeniul dreptului civil una dintre 
condițiile prescripţiei achizitive. 

Articolul 45 alin. (2), care.:nu poate fi apreciat disociat de 
art. 1898 C. civ., acesta din urmă constituind baza de analiză, nu a 
făcut decât să confirme legislativ un principiu general de drept. 

“Prin Decizia nr. 191/2002 a Curții Constituţionale (M. Of. nr. 567 
din 1 august 2002), s-au reținut următoarele considerente cu privire la 
excepția de neconstituţionalitate a art. 46 alin. (2) din perspectiva 
art. 15 alin. (2) din Constituţie, conform căruia „legea dispune numai 
pentru viitor, cu excepția legii penale (sau contravenţionale — 
conform actualului text — n.a.) mai favorabile”, excepţie respinsă: 

„Analizând excepția de neconstituţionalitate aşa cum aceasta a 
fost ridicată de autorul său, Curtea reţine că retroactivitatea textului 
de lege şi deci neconstituționalitatea tezei a II-a a art. 46 alin. (2) din 
Legea nr. 10/2001 este, în mod necesar, subsecventă admiterii carac- 
terului novator al reglementării pe care textul o consacră. Altfel spus, 
numai în măsura în care anterior intrării în vigoare a textului de lege 
dedus controlului de constituționalitate soluţia consacrată de acesta 
nu era de conceput — desigur, în considerarea altor temeiuri sau a 
altor rațiuni — critica de neconstituționalitate ar putea fi considerată ca 
fiind întemeiată. 

Or, sub acest aspect Curtea constată cele ce urmează: 

Potrivit art. 966 C. civ., «obligaţia (...) fondată pe o cauză falsă 
sau nelicită nu poate avea nici un efect», iar potrivit art. 968 din 
acelaşi cod, «cauza este nelicită când este prohibită de legi, când este 
contrarie bunelor moravuri şi ordinii publice». 

Cauza, fiind una dintre condiţiile generale de validitate a actului 
juridic, reprezintă expresia poziţiei subiective a părţilor față de actul 
juridic încheiat. Ignorarea sau, dimpotrivă, cunoaşterea de către cum- 
părător a faptului că bunul înstrăinat nu aparţine vânzătorului, poziţie 
subiectivă în funcție de care cumpărătorul urmează să fie calificat ca 
fiind de bună sau de rea-credință, îşi are un incontestabil reflex la 
nivelul cauzei. 

Un act de înstrăinare încheiat în condiţiile în care ambele părţi au 
fost de rea-credință era considerat nul absolut, chiar anterior intrării 
în vigoare a Legii nr. 10/2001, în aplicarea principiului fraus omnia 
corrumpit, al cărui temei legal îl constituie art. 966 C. civ. 

Per a contrario, în măsura în care ambele părți, sau cel puţin 
cumpărătorul, au fost de bună-credinţă, intenţia de fraudare a legii nu 

există şi, drept urmare, nici cauza ilicită. Aşadar, sub acest aspect 
actul ar putea fi deplin valid. 

Validitatea sa rămâne însă discutabilă sub un alt aspect, şi anume 
acela al obiectului. În astfel de situații obiectul contractului de înstrăi- 
nare constă într-un bun care nu aparținea vânzătorului, fiind, în con- 
secință, sustras prerogativei de dispoziţie a acestuia. Recunoaşterea 
efectului translativ de proprietate al unui asemenea act contravine 
principiului nemo plus iuris ad allium transferre potest quam ipse 
habet. 

Totuşi, nici practica şi nici doctrina nu au înțeles să recunoască în 
toate cazurile eficiența distructivă, în această materie, a principiului 
enunțat. În conflictul de interese legitime dintre adevăratul proprietar 
şi subdobânditorul de bună-credință al bunului său imobil, a fost 
preferat cel din urmă. Recunoaşterea prevalenţei interesului subdo- 
bânditorului de bună-credinţă a fost impusă — în baza unor raţiuni cu 
o.aplicare mult mai largă şi care au creat un adevărat principiu — de 
preocuparea pentru asigurarea securităţii circuitului civil şi a -sta- 
bilității raporturilor juridice. Din punct de vedere juridic soluţia şi-a 
aflat aşadar suport în rațiuni de ordin pragmatic, concretizate în 
principiul validității aparenţei în drept, a cărui esență este exprimată 
prin adagiul error communis facit ius. 

Incidenţa acestui principiu este însă subsecventă întrunirii cumu- 
lative a două condiţii privind eroarea cu privire la calitatea de proprietar 
a vâuzătorului — eroare care trebuie să fie comună sau unanimă şi, de 
asemenea, invincibilă — şi a unei condiții privind buna-credință a 
subdobânditorului, care trebuie să fie perfectă, adică lipsită de orice 
culpă sau chiar îndoială imputabilă acestuia. 

Astfel fiind, Curtea constată că este neîntemeiată susţinerea auto- 
rului excepţiei, în sensul că soluția impusă de textul art. 46 alin. (2) 
teza a II-a din Legea nr. 10/2001 nu era posibilă anterior intrării sale 
în vigoare, întrucât textul în cauză ar fi avut un caracter novator şi, 
prin aceasta, retroactiv. 

În realitate, singurul element „novator” adus de textul dedus 
controlului îl constituie consacrarea in terminis, pe cale legală, a 
principiului ocrotirii bunei-credinţe, într-un domeniu particular, dar 
de interes social major, acela al regimului juridic al imobilelor pre- 
luate în mod abuziv de stat în perioada 6 martie 1945 - 22 decembrie 
1989. 

Consacrarea unei astfel de soluţii legislative a fost impusă legiui- 
torului şi de împrejurarea că în această materie eroarea comună cu 

privire la concordanța dintre aparență şi realitate şi-a avut suportul în 
cadrul legislativ în vigoare la acel moment, care confirma, cu forța 
unei prezumţii iuris et de iure, că proprietarul aparent, statul, este 
adevăratul proprietar. O atare împrejurare justifică pe deplin opțiunea 
legiuitorului de a conferi bunei sredinje; o eficiență juridică similară 
celei din dreptul comun” 

Acest mod de sofu iai a exceptiei de neconstituționalitate a 
art. 45 alin. (2) [fost art. 46 alin. (2)] din Legea nr. 10/2001 a fost men- 
ţinut şi prin deciziile nr. 33/2003 (M. Of. nr. 390 din 5 iunie 2003), 
nr. 424/2006 (M. Of. nr. 548 din 26 iunie 2006) şi nr. 235/2007 (M. Of. 
nr. 276 din 25 aprilie 2007). 


19. Acţiune în revendicare imobiliară împotriva nepo- 
sesorului. ' Imposibilitatea analizării vałabilității titlului de 
înstrăinare şi a comparației titlurilor, în condițiile î în care 
deținătorul imobilului nu a fost chemat în judecată 


Nu poate fi primită o acţiune în revendicare împotriva pârâtților 
care au înstrăinat bunul — deci nu mai au posesia — unor terți 
nechemaţi în judecată. 

Situaţia juridică a intervenienților accesoriu (dobânditorii 
imobilului) î în favoarea vânzătorului nu poate fi pusă în discuţie, 
în condiţiile în care reclamanții nu au solicitat anularea titlurilor 
lor de proprietate şi nicio comparare de titluri. 

Aşa fiind, acţiunea în revendicare nu poate fi primită, foştii 
proprietari având la dispoziție alte mijloace juridice pentru a-şi 
realiza dreptul. 


C.S.J., Secţia civilă, decizia nr. 1366 
din 3 aprilie 2003 


Prin acţiunea înregistrată la 7 octombrie 1998 pe rolul Jude- 
cătoriei Sectorului 3 Bucureşti, reclamanţii B.V. şi B.A., soți, au 
chemat în judecată pârâţii C.G.M.B. şi SC T. SA, cut ca prin 
sentință: 

— să se constate nulitatea absolută a deciziilor nr. 110/1982 şi 
nr. 1788/1983, emise de fostul Comitet Executiv al Consiliului 
Popular al Municipiului Bucureşti, prin care apartamentul nr. 22 
situat în str. Traian nr. 77/79, etaj 4, sector 3, proprietatea lor, a fost 
trecut abuziv în proprietatea statului; 


96 i i Buna-credintță 


— să fie obligate pårâtele să le lase bunul î în deplină proprietate şi 
liniştită posesie. 

„ În motivarea acţiunii, s-a arătat că au dobândit apartamentul în 
anul 1969, iar după .1980, nemaisuportând opresiunea regimului 
comunist, s-au stabilii-în străinătate. În mod succesiv, prin deciziile 
administrative menţionate, cele două cote de 1⁄4 din apartament au fost 
trecute în proprietatea statului, potrivit prevederilor Decretului 
nr. 223/1974, act normativ abuziv, în dezacord cu convențiile interna- 
tionale la care România era parte şi chiar cu Constituţia din 1965. 

Judecătoria Sectorului 3 Bucureşti, prin sentința civilă nr. 6504 
din 22 iunie 1999, şi-a declinat competența în favoarea Tribunalului 
Bucureşti, potrivit prevederilor art. 2:pct. 1 lit. b) C. proc. civ., reținând 
că valoarea apartamentului în litigiu era de circa 300 milioane lei. 

Tribunalul Bucureşti, Secţia a V-a civilă şi de contencios admi- 
nistrativ, examinând probatoriile cu. înscrisuri administrate, a pro- 
nunţat sentinţa civilă nr. 68 din 29 ianuarie 2001, prin care a admis în 
parte acţiunea reclamanților şi a obligat pârâții să le lase apartamentul 
în deplină proprietate şi posesie. 

A fost respins ca neîntemeiat capătul de cerere privind constatarea 
nulității absolute a deciziilor administrative de trecere a bunului în 
proprietatea statului. 

Instanţa de fond a reţinut, în esență, că Statul Român nu deține un 
titlu de proprietate valabil asupra bunului, Decretul nr. 223/1974 fiind 
în contradicție cu Constituția României din anul 1965 şi cu preve- 
derile Declaraţiei Universale a Drepturilor - Omului, la care țara 
noastră era parte, ceea ce justifică admiterea acțiunii în revendicare. 

Cu privire la constatarea nulităţii celor două decizii admi- 
nistrative, tribunalul a constatat că în cauză nu există nici un motiv de 
nulitate, ele fiind emise cu respectarea normelor legale în vigoare la 
acea dată. 

Împotriva acestei sentințe a declarat apel pârâtul C.G.M.B. 

„ Apelul nu a fost motivat, iar Curtea de Apel Bucureşti, Secţia 
a IV-a civilă, prin decizia civilă nr. 361 din 20 iunie 2001, a făcut 
aplicarea dispoziţiilor art. 292 alin. (2) C. proc. civ. şi l-a respins ca 
nefondat, prin prisma apărărilor făcute la instanța de fond. şi a pro- 
batoriilor administrate. 

C.G.MB., prin Primarul General, a declarat recurs împotriva 
acestei decizii, criticând-o sub trei aspecte circumscrise motivului 
prevăzut de art. 304 pct. 9 C. proc. civ. 

S-a susținut, în primul rând, că nu C.G.M.B, ci Municipiul 
Bucureşti, reprezentat de Primarul General, are calitate procesuală 
pasivă în cauză. 

O a doua critică se referă la faptul că aprecierea caracterului 
abuziv al unui act normativ — în speță Decretul nr. 223/1974 — trebuia 
să se facă în raport de prevederile constituționale în vigoare la acea 
dată, iar nu de cele ulterioare. 

În fine, s-a mai arătat că nu s-a făcut dovadă de către reclamanți a 
restituirii creditului acordat pentru cumpărarea apartamentului şi că 
acesta a fost înstrăinat în.mod valabil către chiriaşi, potrivit 
prevederilor Legii nr. 112/1995, astfel încât s-a solicitat ca pe fond 
acţiunea să fie respinsă. 

La primul termen de judecată în faţa Curţii Supreme de Justiţie au 
formulat în cauză cerere de intervenţie accesorie în interesul recu- 
rentei numiții S.I. şi S.G. 

Au arătat că au fost chiriaşi în PRE IRU iar la data de 19 
decembrie 1996, au devenit proprietari în temeiul dispoziţiilor Legii 
nr. 112/1995. 

Intervenienţii au dobândit cu bună-credință, respectând preve- 
derile legale, iar la data încheierii contractului bunul nu avea caracter 
litigios, neexistând nici măcar o notificare privind intențiile foştilor 
proprietari. 

Au depus înscrisuri eliberate de SC T. SA. 

Intimaţii-reclamanți au formulat întâmpinare, susținând că 
motivele de recurs sunt nefondate. Au solicitat respingerea recursului 
ŞI a cererii de intervenție accesorie. 

Examinând actele şi lucrările dosarului, Curtea a reținut, în primul 
rând, că problema nulității deciziilor administrative de trecere a 
apartamentului în proprietatea statului a fost definitiv tranşată prin 
neatacarea de către reclamanți a sentinței pronunțate în fond care le-a 
respins acest capăt de cerere. În consecință, ea nu mai constituie 
obiect de preocupare pentru Curte, care s-a limitat la problematica 
acțiunii în revendicare formulată de reclamanți împotriva pârâţilor 
C.G.M.B. şi SC T. SA. 

- Analizând primul motiv de recurs, referitor la pretinsa lipsă a 
calității procesuale pasive a paratulisi C.G.M. B., Curtea a reținut că 
acesta este neîntemeiat. 

Dispoziţiile Legii administrației publice locale nr. 69/1991, în 
vigoare la data judecării cauzei [îndeosebi art. 2, art. 4, art. 5 şi art. 20 
lit. g)] stabilesc fără echivoc care sunt unităţile administrativ-terito- 

riale cu personalitate juridică — comunele, oraşele (municipiile) şi 


judeţele — şi că autorităţile publice prin care se realizează autonomia - 


locală în comune şi oraşe sunt consiliile locale, ca autorități delibera- 
tive, şi primarii, ca autorități executive. Consiliilor locale li se prevăd 
atribuţii de administrare a domeniului public şi privat al comunei ori 
orașului (municipiului). 

Pe de altă parte, art. 6 din Legea nr. 213/1998 privind proprietatea 
publică şi regimul juridic al acesteia prevede, printre altele, bunurile 
care fac parte din domeniul public sau privat al autorităţii admi- 
nistrativ-teritoriale ce pot fi revendicate de foştii proprietari sau 
succesorii acestora. 

În același sens, art. 12 alin. (5) din lege statuează că în litigiile 
referitoare la dreptul de proprietate asupra bunurilor, unitățile admi- 
nistrativ-teritoriale sunt reprezentate de consiliile judeţene, respectiv 
C.G.MB. sau consiliile locale, care dau mandat scris în fiecare caz 
președintelui consiliului judeţean sau, primarului. 

În speță, coroborarea prevederilor legale menţionate conduce la 
concluzia că în litigiile care nu pun în discuţie dreptul de proprietate 
asupra bunurilor care fac parte din domeniul public sau privat al sta- 
tului, aflate în administrarea C.G.M.B., acest organ al administraţiei 
publice locale, ca autoritate deliberativă, respectiv Municipiul Bucu- 
reşti, ca autoritate executivă, au calitate procesuală pasivă. 

De altfel, recursul este declarat de către C.G.M.B., prin Muni- 
cipiul Bucureşti, reprezentat legal de Primarul General, ceea ce atestă 
o dată în plus caracterul nefondat al criticii formulate. 

Nici cel de-al doilea motiv de recurs nu este fondat., 

În mod corect instanțele au făcut o raportare, în sensul preve- 
derilor art. 6 din Legea nr. 213/1998 a Decretului nr. 223/1974 la 
cadrul normativ existent în acea perioadă, constatând că dispozițiile 
sale contraveneau Constituţiei României din anul 1965 şi Declaraţiei 
Universale a Drepturilor Omului semnată Şi de ţara noastră. . 

În ceea ce priveşte achitarea creditului de către reclamanții-inti- 
maţi, s-a dovedit cu înscrisuri, inclusiv în recurs, că sumele datorate 
au fost integral achitate, iar ipoteca radiată. 

Recursul şi cererea de intervenţie accesorie sunt însă întemeiate în 
ceea ce priveşte imposibilitatea de a primi o acţiune în revendicare, în 
condiţiile în care pârâţii au înstrăinat bunul, deci nu mai au posesia, 
unor terți nechemaţi în judecată. 

Într-adevăr, cu doi ani înainte de introducerea: acţiunii, pârâții au 
vândut apartamentul potrivit prevederilor Legii nr. 112/1995, deci nu 

sunt nişte posesori neproprietari. Situația juridică a intervenienţilor S. 
nu poate fi pusă în discuţie, întrucât reclamanții nu au solicitat 
anularea titlurilor lor de proprietate şi nici măcar o comparare de titlu. 

Aşa fiind, acțiunea în revendicare nu a putut fi primită, recla- 
manţii având la dispoziţie, eventual, alte mijloace juridice pentru â-şi 
realiza dreptul. 

În consecință, au fost admise recursul şi cererea de intervenție 
accesorie, modificându-se decizia atacată, în sensul admiterii apelului 
declarat de pârât împotriva sentinței tribunalului, care a fost schim- 
bată, în sensul respingerii acţiunii reclamanților. 


20. Acţiune în revendicare imobiliară formulată exclu- 
siv împotriva neposesorului. Cerere de intervenție în inte- 
res propriu formulată de către subdobânditori, de consta- 
tare a dobândirii imobilului cu bună-credință. Efecte 


În condiţiile î în care reclamanții nu au chemat în judecată pe 
subdobânditori ca posesori actuali ai imobilului revendicat, nu 
poate fi admisă acţiunea în revendicare formulată exclusiv 
împotriva-vânzătorului fost deținător, chiar dacă subdobânditorii 
au calitatea de părţi, intervenind în nume propriu în cauză, 
solicitând să se constate dobândirea imobilului cu bună-credinţă. 


I.C.C.J., Secţia civilă şi de proprietate intelectuală, 
decizia nr. 5672 din 18 octombrie 2004 


La data de 6 aprilie 1999, M.D.M. şi R.K.E.M., decedată în cursul 
procesului şi succedată în. drepturi de primul reclamant, au chemat în 
judecată, prin acțiune completată şi precizată ulterior, C.G.M.B. (prin 
Primarul General) şi SC F. SA Bucureşti, pentru revendicarea urmă- 
toarelor bunuri imobiliare, situate în Bucureşti: a) apartamentul 
identic corpului A, situat la parterul imobilului compus din 4 camere, 
debara, bucătărie, cameră frigorifică, cameră de serviciu, 2 grupuri 
sanitare, podul de la mansardă şi pivnița de la subsol; b). corpul de 
construcție. separat (corp B) compus din vestibul şi 2 camere; c) cota 
aferentă din terenul construit şi curte: 

În motivarea acţiunii, s-a arătat că bunurile revendicate, proprie- 
tatea comună pe cote-părți de 1/3 pentru defuncta B.M., decedată la 
29 noiembrie 1974, şi de. 2/3 pentru defunctul I.M., decedat la 16 
octombrie 1986, au fost preluate de stat cu încălcarea dispoziţiilor 

Decretului nr. 111/1951. Întrucât reclamanții sunt moştenitorii foşti- 
lor proprietari, s-a cerut, în baza art. 480 C. civ., obligarea pârâtților la 
restituirea acestor bunuri, în deplină proprietate şi posesie. 

La data de 25 octombrie 1999, M.B. şi B.G. au formulat cerere de 
intervenţie în interes propriu, invocând dreptul de proprietate asupra 
corpului A din imobil, dobândit prin contractul de vânzare-cumpărare 
nr. 458 din 28 octombrie 1996, încheiat cu pârâtul SC F. SA 
Bucureşti. Au cerut respingerea acţiunii principale, ca nefondată. 

La data de 26 noiembrie 1999, B.I., decedată în cursul procesului 
şi succedată în drepturi de B.N., P.P. şi I.I., a formulat, la rândul ei, 
cerere de intervenţie în interes propriu cu privire la corpul B clădire, 
arătând că a dobândit proprietatea bunului în baza contractului de 
vânzare-cumpărare nr. 2885 din 27 februarie 1997, încheiat cu pârâtul 
SC F. SA Bucureşti. Au solicitat, de asemenea, respingerea acţiunii 
principale, ca nefondată. | 

Tribunalul Bucureşti, Secţia a V-a civilă şi de contencios admi- 
nistrativ, prin sentința nr. 675 din 1 octombrie 2001, a admis acțiunea 
principală, aşa cum a fost formulată, şi a respins, ca nefondate, cere- 
rile de intervenţie. 

Curtea de Apel Bucureşti, Secţia a III-a civilă, prin decizia nr. 382 
din 3 iulie 2003, a admis apelurile pârâtului C.G.M.B., prin Primarul 
General, şi ale intervenienţilor M.B., B.G. şi I.L, a schimbat î în între- 
gime sentinţa şi, pe fond, admițând cererile de intervenție, a respins 
acțiunea principală. 

În motivarea soluției din apel, s-a reținut, în esență, că reclamanții 
justifică drepturile subiective invocate şi, în consecință, au legitimare 
procesuală activă. Privind bunurile revendicate, s-a apreciat că ele au 
fost preluate în patrimoniul statului cu titlu valabil, respectiv prin 


efectul irevocabil al sentinţei civile nr. 427 din 9 martie 1954 a fostu- | 


lui Tribunal Popular al raionului 23 August, pronunțată în baza 
Decretului nr. 111/1951. Ca urmare, fiind respectate şi cerințele Legii 
nr. 112/1995, instanța de apel a conchis că sunt valabile şi actele de 
înstrăinare invocate de intervenienţi, aceştia dobândind dreptul de 
proprietate asupra bunurilor revendicate de la un verus dominus, pe 
temeiul bunei-credinţe, care se prezumă. În consecinţă, prin efectul 
admiterii cererilor de intervenţie, s-a impus respingerea acțiunii 
principale, ca nefondată. 

Împotriva acestei decizii sociali M.D.M., în nume propriu şi 
ca succesor în drepturi a reclamantei R.K.E.M., a declarat recurs, 
bazat pe motivul de casare prevăzut de art. 304 pct. 9 C. proc. civ., în 

dezvoltarea căruia a arătat, în esenţă, că hotărârea atacată este lipsită 
de temei legal. Sentința civilă nr. 427/1954, invocată ca temei al vala- 
bilităţii titlului statului, fiind dată cu privire la un bun indiviz, într-un 
proces judecat fără a fi citați şi prezenți toți coproprietarii, este nulă 
în întregime şi lipsită, ca atare, de efecte juridice. În consecință, s-ar 
impune admiterea acţiunii principale și respingerea cererilor de inter- 
venţie, ca nefondate, iar, implicit, constatarea nulității actelor de 
înstrăinare a imobilului. 

Recursul este nefondat, după cum urmează: 

Instanţa de apel a reţinut, iar pârâţii şi intervenienţii au admis, fără 
a contesta (inclusiv prin exercitarea dreptului de recurs), că recla- 
manţii justifică drepturile subiective invocate prin' acțiunea lor şi, în 
consecință, au calitate procesuală activă. 

În schimb, instanța de apel a considerat că titlul statului, fondat pe 
dispoziţiile Decretului nr. 111/1951 şi sentința civilă nr. 427 din 9 
martie 1954 a fostului Tribunal al raionului 23 August Bucureşti, este 
un titlu valabil, apreciere care, însă, este flagrant eronată. Mai întâi, 
probele dosarului relevă că abandonul bunului, prin emigrarea foştilor 
proprietari, a fost cauzat de persecuțiile etnice din anul 1941. Apoi, 
necontestat, pottivit înscrisurilor autentice produse de reclamanți, 
bunul era indiviz, în cote de 1/3 pentru autoarea reclamantului-recu- 
rent şi 2/3 pentru autorul reclamantei R.K.E.M. (decedată în cursul 
procesului de față). Cum sentinţa civilă nr. 427/1954 a fost pronunțată 
fără ca în proces să fie citați ori prezenți toţi coindivizarii, rezultă că 
este lipsită de opozabilitate şi, ope legis, pentru nerespectarea contra- 
dictorialităţii procesuale şi a condiţiilor de preluare prevăzute de 
Decretul nr. 111/1950, nu poate constitui un titlu valabil în favoarea 
statului. 

Cu toate acestea, soluția respingerii acțiunii în revendicare nu 
poate fi reformată. În primul rând, logic şi firesc, restituirea bunului 
prin revendicare nu poate fi pretinsă decât posesorului neproprietar. 
Or, în speță, bunurile imobiliare revendicate au fost înstrăinate prin 
acte juridice subsecvente. Cum reclamanții nu au chemat în judecată 
pe subdobânditori, ca posesori actuali ai acestor bunuri, rezultă că, 
într-adevăr, acţiunea îndreptată exclusiv împotriva vânzătorului, ca 
fost posesor neproprietar, nu putea fi admisă. În al doilea rând, subdo- 
bânditorii au intervenit în proces şi, invocând bura lor credință, au 
opus actele de înstrăinare subsecvente, ca acte translative de proprie- 
tate, perfect. valabile. Practic, în condiţiile în care, la data actelor de 
înstrăinare (anii 1996-1997), bunurile erau părăsite de peste 50 ani de 

„către foştii proprietari, iar strict formal a existat un titlu, fondat pe 
sancţiunea abandonului, prevăzută de Decretul nr. 111/1950, cu greu 
s-ar putea înlătura aparenţa dreptului de proprietate a statului şi. a 
reprezentării avute de cumpărători (intervenienții din proces) că 
dobândesc de la un verus dominus. 

Aşa fiind şi cum prezumția de bună-credinţă a subdobânditorilor 
nu a fost înlăturată, cu temei, prin decizia recurată, au fost admise 
cererile de intervenţie ale acestora şi menținute, ca atare, actele de 
înstrăinare. 

În consecință, recursul a fost respins, cu substituirea motivării 
referitor la lipsa de valabilitate a titlului statului. 


$6. Autoritate de lucru judecat 


21. Autoritate de lucru judecat. Imposibilitatea reanali- 
zării bunei-crodinţe la data încheierii actului, în cazul în 
care acest lucru a format anterior obiectul de analiză în 
fața instanţei, fiind soluționat definitiv şi irevocabil 


C. civ., art. 1201 


În „condiţiile în care printr-un proces anterior s-a stabilit 


definitiv şi irevoc=bil că un contract de vânzare-cumpărare a fost - 


valabil, încheiat, valabilitate apreciată din perspectiva Legii 
nr. 112/1995 în baza căreia a fost încheiat şi a Legii nr. 10/2001, 


bun=credință nu mai poata fi repusă în discuție într-un alt- 
proces, pentru că astfel s-ar încă!ca puterea de lucru judecat a 


hotărârii anterioare şi prevederile art. 1201 C. civ. 


I.C.C.J., Secţia civilă şi de proprietate intelectuală, 
decizia nr. 9837 dia 28 noiembrie 2005 


Din examinarea lucrărilor din dosar, Curtea a constatat urmă- 
toarele: 

Prin sentinţa civilă nr. 172 din 15 mai 2002 pronunţată de Tribu»: 
nalul Cluj, Secţia civilă, s-a dispus respingerea acțiunii formulate de 
reclamanţii D.N. şi D.A. împotriva pârâților Consiliul Local al 
Municipiului Cluj-Napoca, B.V., B.E., SC C.A. SA şi SC AP. SA. 

La soluționarea cauzei, instanța a avut în vedere probele admi- 
nistrate, în raport de care a reținut următoarele: 





l. Drept civil ' 103 


Naţionalizarea imobilului s-a făcut cu respectarea Decretului 
nr: 92/1950, fiind închiriat şi nefiind astfel destinat pentru folosință 
proprie. 

Prin dispoziția Primarului Municipiului Cluj-Napoca nr. 3242 din 
6 decembrie 2001, s-a dispus restituirea în favoarea reclamanților a 
apartamentelor nr. 2 şi nr. 3 din imobilul situat în Cluj-Napoca, 
str.'Brâncuși nr. 101, cu terenul aferent; prin aceeaşi dispoziţie, s-a 
dispus acordarea de despăgubiri băneşti pentru apartamentul nr. 1 din 
acelaşi imobil. 

Apartamentul nr. 1 din imobil a făcut obiectul contractului de 
vânzare-cumpărare încheiat la 20 noiembrie 1996 între pârâții B.V. şi 
B.E. şi SC C.A. SA Cluj-Napoca. 

Legalitatea acestui contract a fost supusă controlului judiciar prin 
sentinţa civilă nr. 8473/1998 pronunţată de Judecătoria Cluj Napoca 
şi deciziile pronunțate în căile de atac. 

Comisia de aplicare a Legii nr. 10/2001 a stabilit despăgubiri 
pentru imobilul-apartament nr. |, ţinând seama că acesta a fost vândut 
chiriaşilor în conformitate cu Legea nr. 112/1995. . 

În condiţiile în care apartamentul a fost înstrăinat cu respectarea 
Legii nr. 112/1995, reclamanţii au dreptul la despăgubiri. 

Prin decizia nr. 466/A din 22 aprilie 2005 pronunţată de Curtea de 
Apel Cluj, Secţia civilă, de muncă şi asigurări sociale, pentru minori 
şi familie, s-a respins apelul formulat de către reclamanți împotriva 
sentinţei de fond, pentru următoarele considerente: 

Controlul pe cale judecătorească, față de obiectul cauzei, se 
limitează exclusiv la plângerea îndreptată împotriva dispoziției emise 
în baza Legii nr. 10/2001. 

Potrivit dispoziţiilor art. 18 lit. d) din Legea nr. 10/2001, republi- 
cată, măsurile repâratorii se stabilesc numai în echivalent şi atunci 
când imobilul a fost înstrăinat fostului chiriaş cu respectarea dispozi- 
iilor Legii nr. 112/1995 pentru reglementarea situației juridice a unor 
imobile cu destinaţia de locuinţe trecute în proprietatea statului. 

Prin decizia de-recurs, irevocabilă, nr. 1575/R din 29 noiembrie 2004 
a Curţii de Apel Cluj, s-a respins capătul de cerere formulat de către 
reclamanți pentru constatarea nulităţii contractului de vânzare-cum- 
părare nr. 31121 din 20 noiembrie 1996 privitor la apartamentul nr. 1 al 
imobilului situat în Cluj-Napoca, str. Constantin Brâncuşi nr. 101. 

Acest aspect atrage incidenţa art. 18 lit. d) din Legea nr. 10/2001, 
iar reclamanţii au dreptul numai la despăgubiri, cum în mod corect s-a 
reținut şi de către instanţa de fond. 

Împotriva deciziei de apel a formulat recurs reclamanta-apelantă, 
criticând-o pentru următoarele motive ce se încadrează în art. 304 
pct. 5 şi 9 C. proc. civ.: ; . 

1. Prin încheierea de ședință din 14 februarie 2003, instanța a 
invocat din oficiu inadmisibilitatea capetelor de cerere referitoare la 
nulitatea contractului de vânzare-cumpărare asupra apartamentului 
nr. 1, preluarea fără titlu a imobilului şi rectificarea cărții funciare, cu 
argumentul că, în cadrul plângerii întemeiate pe Legea nr. 10/2001, 
nu se pot formula cereri noi, fiind aplicabile astfel prin analogie dis- 
poziţiile art. 294 C. proc. civ. iba, 

În mod greşit s-a extins aplicarea art. 294 C. proc. civ. în litigiul 
de față, pentru că acesta nu este guvernat de dispoziţiile Codului de 
procedură civilă, ci de dispoziţiile legii speciale, făcându-se referire 
la normele legale incidente ale Legii nr. 10/2001. | 

2. În temeiul art. 244 alin. (1) C. proc. civ., instanța a dispus 
suspendarea judecării prezentului litigiu până la soluționarea acţiunii 
având ca obiect nulitatea contractului de vânzare-cumpărare asupra 
apartamentului în cauză. pi 

Prin încheierea pronunțată în acest sens, s-au încălcat principiul 
disponibilităţii şi dispoziţiile art. 47 din Legea nr. 10/2001. 

În acest fel, s-a impus repunerea pe rol a cauzei formulate pe 
dreptul comun, care fusese. suspendată la rândul ei în temeiul art. 47 
din Legea nr. 10/2001. 

3. Imobilul a fost preluat fără titlu valabil, pentru următoarele 
considerente, care nu au fost reținute de către instanțe, care nu au 
administrat probe şi nici nu au intrat în cercetarea fondului: | 

În anexa la decretul de naţionalizare a fost menţionat numai 
numele reclamantului-recurent şi, drept consecință, cota de 1/2 a 
reclamantei-recurente nu a fost. naţionalizată; instanța nu a analizat 
împrejurarea că nu a existat identitate între persoana menționată ca 
proprietar în lista anexă la decret şi adevărații proprietari la data 
naționalizării. e | 

Nu s-a probat că ar fi încheiat contracte de închiriere, dar oricum 
nici o lege din acea vreme, printre care şi Constituţia, nu interzicea 
închirierea. PN 

Preluarea s-a făcut cu încălcarea dispozițiilor Decretului nr. 92/1950, 
întrucât reclamantul, menţionat în anexa la decretul de naționalizare, 
era exceptat potrivit art. 11, fiind mic meseriaş (brânzaş). 





Prin perspectiva art. 6 alin. (1) din Legea nr. 213/1998, imobilul 
în cauză a fost preluat de stat cu încălcarea legilor interne în vigoare, 
printre care şi Constituţia. 

4. Contractul de vânzare-cumpărare nr. 31121 din 20 noiembrie 
1996 încheiat de pârâtul Statul Român, prin mandatar SC C.A. SA, cu 
pârâtii B.V. şi B.E. este lovit de nulitate absolută. . 

Apartamentul a fost înstrăinat cu încălcarea Legii nr. 112/1995 în 
baza căreia a fost vândut, în condițiile în care imobilul a fost preluat 
fără titlu valabil şi nu intră în câmpul de aplicare a acestei legi. 

În-susținerea motivelor de recurs au fost indicate textele legale din 
Legea nr: 112/1995 care au fost încălcate. | 

“În cadrul aceleiaşi critici s-au arătat motivele pentru care părțile din 
contractul de vânzare-cumpărare bu pot fi considerate de bună-credință. 

“Analizând decizia recurată în rapòrt de criticile formulate, Curtea 
a constatat: - | tă > 

Prin încheierea pronunţată în şedinţa publică din data de 14 febru- 
arie 2005, instanţa de apel a făcut aplicarea art. 294 C. proc. civ., prin 
care se instituie principiul că nu se pot formula cereri noi direct în 
calea de-atac. S-a apreciat astfel că în cadrul unor plângeri formulate 
împotriva dispoziţiei emise în baza Legii nr. 10/2001 nu se pot for- 
mula alte capete de cerere decât cea care reprezintă plângerea pro- 
priu-zisă, respectiv constatarea nulității unui contract de vânzare-cum- 
părare încheiat în baza Legii nr. 112/1995, constâtarea că aparta- 
mentul în litigiu a fost preluat de stat fără titlu valabil şi rectificarea 
cărții funciare. 

În cauză s-a făcut o greşită aplicare a prevederilor art. 294 
C. proc. civ., care prevede că în apelul formulat împotriva unor hotă- 
râri pronunțate în primă instanță nu se pot formula cereri noi, însă 
acest aspect nu este de natură să ducă la schimbarea soluţiei față de 
prevederile art. 105 alin. (2) C. proc. civ. 

În faţa instanței de fond se poate formula o acţiune cu mai multe 
capete de cerere, cereri de a căror soluționare poate depinde modul de 

soluționare a celorlalte capete -de cerere :sau pot avea o existență de 
sine stătătoare. EEL ; 

Instanța de fond a fost sesizată cu o acțiune având mai multe 
capete de cerere, printre care şi plângerea împotriva dispoziției emise 
în aplicarea Legii nr. 10/2001, a cărei judecată depindea de modul de 
soluționare a capătului de cerere vizând valabilitatea contractului de 
vânzare-cumpărare. 7 

În considerarea prevederilor art. 105 alin. (2) C. proc. civ. şi a 
celor reținute în continuare, vătămarea care putea fi produsă părţii nu 
se află în situaţia de a putea fi înlăturată numai prin anularea actului 
procedural. 

În ceea ce priveşte titlul de preluare a imobilului, recurenții nici 
nu ar avea interes să formuleze un asemenea capăt de cerere, în 
condiţiile în care caracterul abuziv al măsurii de preluare a imobilului 
de către stat a fost reţinut şi în cadrul procedurii administrative 
prealabile, finalizată cu emiterea dispoziției contestate. 

Reţinându-se incidența Legii nr. 10/2001 care are în vedere 
imobile preluate abuziv, s-au restituit două apartamente, care nu au 
fost înstrăinate, iar motivul pentru care nu s-a restituit apartamentul 
nr. 1 este că a fost vândut chiriașului conform Legii nr. 112/1995. 

Motivul pentru care apartamentul nr. 1 în litigiu nu a fost restituit 
în natură, ci prin echivalent, în temeiul Legii nr. 10/2001, nu a fost că 
ar fi fost preluat cu titlu, ci pentru că a fost vândut chiriaşului în baza 
Legii nr. 112/1995. 

-Pe de altă parte, nulitatea contractului de vânzare-cumpărare asu- 
pra imobilului în litigiu a făcut obiectul unei alte judecăţi, soluționată 
irevocabil, până la a cărei finalizare s-a şi suspendat cauza de față de 
către instanţa de apel, valabilitatea contractului de vânzare-cumpărare 
bucurându-se astfel de.putere de lucru judecat. =. 

De altfel, pentru soluționarea acestui litigiu s-a şi dispus suspen- 
darea judecății cauzei în conformitate cu art. 244 pct. 1 C. proc. civ. 

Soluţionarea celuilalt capăt de cerere, referitor la rectificarea cărții 
funciare, este impusă de modul de soluționare a celorlalte capete de 
cerere, asupra cărora s-au făcut referirile reținute mai sus. 

În ceea ce priveşte greşita suspendare a judecății cauzei dispusă în 
baza art. 244 alin. (1) C. proc. civ., prin aceeaşi încheiere din data de 
14 februarie 2003, de către instanța de apel, prin încheiere s-a sus- 
pendat judecata cauzei de faţă până la soluționarea acţiunii în consta- 
tarea nulității contractului de vânzare-cumpărare încheiat în favoarea 
pârâţilor B., în temeiul Legii nr. 112/1995. 

Această suspendare a judecății cauzei era impusă de prevederile 
art. 47 alin. (2) din Legea nr. 10/2001, în vigoare la data respectivă. 

Astfel, în cazul acţiunilor în nulitatea contractelor de înstrăinare 
având ca obiect imobile ce cad sub incidența acestor legi, procedura 
de restituire începută în temeiul prezentei legi este suspendată până la 
soluţionarea acţiunilor prin hotărâre judecătorească definitivă şi 
irevocabilă. 

Pe lângă faptul că această dispoziție este imperativă, este şi justifi- 
cată în contextul Legii nr. 10/2001, pentru că, potrivit art. 18 din lege 
măsurile reparatorii se stabilesc numai în echivalent în cazul în care 
imobilul a fost înstrăinat cu respectarea dispoziţiilor legale. 

Faţă de cele reţinute mai sus, referitoare la capătul de cerere 
relativ la preluarea fără titlu a imobilului, nu s-a mai impus analizarea 
separată a celui de-al treilea motiv de recurs. 

| In cadrul ultimului motiv de recurs, au fost invocate motive ce 
vizează valabilitatea contractului de vânzare-cumpărare asupra apar- 
tamentului nr. 1, cu privire la care s-a şi contestat dispoziţia emisă în 
baza Legii nr. 10/2001. 

| După cum s-a reținut şi de către instanța de apel, prin decizia 
civilă nr. 1575/R din 29 noiembrie 2004 pronunțată de Curtea de 
Apel Cluj în; recurs, s-a statuat asupra valabilităţii contractului de 
vânzare-cumpărare în discuţie, înlăturându-se din decizia de apel 
dispoziţiile privind constatarea nulității absolute a acestui contract. 

i Prin urmare, s-a stabilit definitiv şi irevocabil că acest contract de 
Vanzare-cumpărare este valabil, valabilitatea fiind apreciată din 
perspectiva respectării Legii nr. 112/1995 în baza căreia a fost 
încheiat şi a Legii nr. 10/2000 relativ la buna-credință. 

Repunerea în discuţie în cadrul litigiului de față a valabilității 
contractului de vânzare-cumpărare, astfel cum a fost contestată de 
către recurenţi, ar încălca puterea de lucru judecat a deciziei de recurs 
nr. 1575/R din 29 noiembrie 2004 şi prevederile art. 1201 C. civ. 

Faţă de cele reținute asupra criticilor formulate în cauză, apreciate 
a fi nefondate, Curtea a dispus în consecință, făcând aplicarea art. 316 
şi art. 296 C. proc. civ. ' 

Față de modul de soluționare a cauzei și de prevederile art. 274 
C. proc. civ., recurenții au fost obligați la plata sumei de 500 RON 
cheltuieli de judecată în recurs către intimații B.V. şi B.E. 


| In acelaşi sens: a) ICCJ, Secţia civilă şi de proprietate 
intelectuală, decizia nr. 9431 din 17 noiembrie 2005: În cadrul altui 
litigiu purtat între. părți s-a decis irevocabil că cele două vânzări au 
fost perfectate în condițiile Legii nr. 112/1995. Astfel, prin decizia 
nr. 1983 din 13 octombrie 1999 a “Tribunalului Braşov, irevocabilă 
prin decizia nr. 659 din 19 aprilie 2000 a Curţii de Apel Braşov, au 
fost admise cererile de intervenţie formulate de familiile P. şi P. 
constatându-se că sunt cumpărători de bună-credinţă şi, în consecință, 

au fost respinse cererile de anulare a contractelor de vânzare-cumpă- 
rare formulate de reclamantă. 

Prin urmare, în raport de această soluție, nu mai poate fi reiterată 
aceeaşi cerere, pentru că s-ar încălca principiul autorităţii lucrului 
judecat, reglementat de art. 1201 C. civ. 

b) LC.CJ.; Secţia civilă şi de proprietate intelectuală, decizia 
nr. 1925 din 10 martie 2005: Cel de-al treilea motiv de recurs, ce 
vizează explicit nerealizarea _triplei identități numai cu privire la 
cauză, ce este identificată cu temeiul juridic, pentru a se putea reține 
autoritatea de lucru judecat, nu este întemeiat. 

Cele două acţiuni cu care instanţele au fost învestite au formulări 
şi solicitări identice. 

În esență, s-a solicitat constatarea nevalabilității preluării imobi- 
tului de către stat şi a nulităţii contractelor de vânzare-cumpărare 
încheiate în beneficiul chiriaşilor, pârâţi în cauză. 

Cu privire la aceste aspecte, s-a hotărât anterior prin hotărâre, 
astfel că, în raport de prevederile art. 1201 C. civ., instanţa învestită 
ulterior nu a mai putut examina aceeaşi pricină. 

Textul prevede expres că este lucru judecat atunci când o a doua 
cerere în judecată are acelaşi obiect, este întemeiată pe aceeași cauză 
şi este între aceleaşi părți, făcută de ele şi în contra lor în aceeaşi 
calitate. 

Instanța a reţinut corect autoritatea de lucru judecat, soluția 
adoptată fiind în afara criticii. 

Este adevărat că în acţiunea de față recurentul a invocat în drept 
generic Legea nr. 10/2001. 

Dar temeiul juridic nu se identifică cu cauza juridică, ce reprezintă 
scopul către care se îndreaptă voinţa celui ce reclamă în justiţie şi 
care este acelaşi în ambele cauze. 

În speţă, solicitarea reclamantului este aceeaşi în cele două litigii, 
referirea generică la Legea nr. 10/2001 din finalul acţiunii neavând 
nici o legătură cu cuprinsul şi motivarea acţiunii. 

Așa fiind, rezultă că în mod corect s-a reţinut în cauză incidența 
autorităţii lucrului judecat, excepţie dirimantă şi absolută ce se poate 
ridica în orice stadiu al procesului, chiar înaintea instanţei de recurs, 
ce conduce la respingerea acțiunii în situația în care cea de-a doua nu 
este decât o reiterare a celei care a fost odată rezolvată. În caz contrar, 
s-ar ajunge la situaţia în care prin soluția solicitată în cauza de față să 

se ajungă la negarea punctului de vedere ce a fundamentat adoptarea 





1. Drept civil 199 


primei soluţii. De aceea, devine inoperantă analizarea aceleiaşi cereri 
în cadrul noului litigiu. 

c) I.C.C.J, Secţia civilă şi de proprietate intelectuală, decizia 
nr. ] 051 1 din. 13 decembrie 2005: Litigiul existent între reclamant, 
Primăria Municipiului Timişoara, şi numiții P.G. şi P.M. a fost 
soluționat irevocabil prin sentinţa civilă nr. 20667 din 11 noiembrie 
2002 pronunțată de Judecătoria Timişoara în dosarul nr. 17460/2002 
şi prin care s-a constatat că actul de vânzare-cumpărare privind imo- 
bilul din litigiu a fost încheiat în condiţiile impuse de legile în vigoare 
la data perfectării lui, fără vreo fraudare a intereselor reclamantului. 

Criticile referitoare la nulitatea contractului de vânzare-cumpărare 
nu pot fi avute în vedere, acestea fiind analizate într-un alt cadru 
procesual. 

d) I.C.C.J, Secţia civilă şi de proprietate intelectuală, decizia 
nr. 6117 din 22 iunie 2006: Contrar susținerilor recurentelor, instanța 
de apel a reținut în mod corect incidența în cauză a prevederilor 
art. 46 alin. (2) din Legea nr. 10/2001, ca urmare a reţinerii 
valabilităţii actului de schimb de care se prevalează intimatul. 

Cu privire la acest ultim aspect, s-a statuat în mod irevocabil, prin 
decizia civilă nr. 520/R/2001 a Curții de Apel Piteşti, prin care s-a 
evocat fondul, respingându-se acţiunea pentru constatarea nulității 
absolute a acestui act, formulată de reclamante în contradictoriu cu 
OCOT Vâlcea. 

În atare situație, toate criticile vizând nevalabilitatea actului de 
schimb sunt neavenite, dispoziţiile hotărârii sus-menționate intrând în 
puterea lucrului judecat. 

e) I.C.CJ, Secţia civilă şi de proprietate intelectuală, decizia 
pr. I 542 din 1 martie 2005: Mai înainte de declanşarea prezentului 
litigiu, reclamanta I.M. s-a adresat instanței, chemând în judecată 
aceiaşi pârâți, A.M., A.U., P.S. şi RA A.D.P.P. Constanţa, solicitând 
să se constate nulitatea absolută a contractelor de vânzare-cumpărare: 

nr. 28180 şi nr. 28181 din 12 decembrie 1996 (în temeiul cărora pârâ- 
tii persoane fizice au cumpărat locuințele de la RA A.D.P.P. Constan- 
ta) şi, în consecință, să se dispună evacuarea pârâților din spațiile 
folosite. Motivându-şi acea acțiune, reclamanta a susținut că atât 
statul vânzător, cât şi chiriaşii cumpărători au fost de rea-credință 
când, în temeiul Legii nr. 112/1995, au încheiat contractele de 
vânzare-cumpărare. 

Acţiunea reclamantei, în precedentul litigiu, a fost respinsă ca ne- 
fondată, cu caracter irevocabil, prin decizia nr. 934 din 6 iunie 2000 a 
Curţii de Apel Constanţa, Secţia civilă. 

S-a constatat că între părți s-a stabilit irevocabil că membrii 
familiilor A. şi P. au fost de bună-credinţă când, în calitate de chiriaşi, 
au solicitat şi li s-a aprobat cumpărarea locuinţelor şi că au fost 
respectate dispoziţiile Legii nr. 112/1995, când au fost încheiate 
contractele de vânzare-cumpărare din 12 decembrie 1996. 

În atari condiţii, nu este de acceptat ca, într-un nou proces de 
revendicare, aceeaşi reclamantă să invoce tot reaua-credință, ca motiv 
de nulitate absolută a aceloraşi contracte de vânzare-cumpărare, în 
contradictoriu cu aceiaşi pârâți. 

f) ICCJ, Secţia civilă şi de proprietate intelectuală, decizia 
nr. 1764 din 5 martie 2004: Prin decizia nr. 698 din 9 martie 2000 a 
Tribunalului Bucureşti, Secţia a HI-a civilă, rămasă irevocabilă prin 
herecurare, a fost respinsă acțiunea în constatarea nulității absolute a 
titlului pârâtului (convenţia de vânzare-cumpărare nr. 02361 din 23 
ianuarie 1997). | 

Aşa fiind şi cum puterea lucrului judecat se opune reexaminării 
bunei-credinţe a pârâtului, instanța de recurs a considerat că soluția 
respingerii acţiunii este legală şi temeinică, considerent pentru care 
recursul a fost respins. 

g) ICCJ, Secția civilă şi de proprietate intelectuală, decizia 
nr. 2341 din 23 martie 2005: Aşa după cum rezultă din probele dosa- 
rului, reclamanţilor le-a fost anulat contractul de vânzare-cumpărare 
încheiat cu SC C. SA, prin care dobândiseră proprietatea asupra 
imobilului în litigiu, prin decizia civilă nr. 573/Ap/2001, care, fiind 
definitivă şi irevocabilă, a dobândit autoritate de lucru judecat; 
aceasta nu poate fi ignorată şi nici nu se poate face o reapreciere a 
celor statuate prin intermediul ei, în cadrul prezentului proces, aşa 
cum au solicitat recurenții. 

Nemaifiind în vigoare contractul de vânzare-cumpărare, nu este 
fondată argumentarea recurentului că decizia primarului de restituire 
în natură foştilor proprietari este nelegală, întrucât, imobilul nefiind 
cumpărat de chiriaşi, este apt, în baza Legii nr. 10/2001, de a fi resti- 
tuit în natură, despăgubirile acordându-se doar în-situaţia în care resti- 
tuirea în natură nu mai este posibilă. 

h) IC.CJ., Secţia civilă şi de proprietate intelectuală, decizia 
nr. 7163 din 18 septembrie 2006: S-a reţinut că valabilitatea contrac- 
telor de vânzare-cumpărare încheiate de chiriaşi în condițiile art. 9 

din Legea nr. 112/1995 a făcut obiectul dezbaterii judiciare în cadrul 
unui proces separat, stabilindu-se în mod irevocabil faptul că respec- 
tivele-contracte nu sunt lovite de nulitate. Această statuare a instanţei, 
rămasă irevocabilă, este intrată în puterea lucrului judecat şi se opune 
în cadrul celei de-a doua judecăţi, care nu poate stabili în sens contrar 
celor deja tranşate jurisdicţional. 

Faptul că în cel de-al doilea proces nu se pune aceeaşi problemă, 
aşa cum susțin recurenții, a nulității contractelor de vânzare-cumpă- 
rare, nu face inoperabilă la speță instituţia autorităţii de lucru judecat, 
raportat la prima hotărâre. 

Este adevărat că autoritatea de lucru judecat nu se manifestă prin 
efectul său negativ, al excepţiei lucrului judecat (reglementată de 
art. 101 C. civ. şi care în prezența triplei identități de elemente — 
obiect, cauză, părţi — ar interzice o a doua judecată), ci se manifestă la 
speță prin funcția sa pozitivă. Aceasta înseamnă că partea care a 
câştigat procesul anterior va opune hotărârea obținută și drepturile 
recunoscute, în cadrul unei judecăți ulterioare, fără ca raporturile 
juridice tranşate să mai poată face obiect al disputei. 

Dispoziţiile art. 1200 pct. 4 C. civ. cu referire la 1202 alin. (2) 
C. civ. reglementează ca mijloc de probă autoritatea lucrului judecat, 
dând. acesteia valoarea unei prezumții absolute, care nu permite 
dovada contrară. Rezultă că instanțele au procedat corect atunci când 
au constatat că nu mai pot fi supuse discuţiei aspectele referitoare la 
buna-credinţă a chiriaşilor cumpărători şi la valabilitatea contractelor 
de vânzare-cumpărare. 

Hotărârea anterioară opunându-se cu efectul pozitiv al lucrului 
judecat, consecinţa pe care au tras-o instanţele în legătură cu situația 
juridică a bunului şi imposibilitatea restituirii lui în natură de către 
stat este corectă. : 

i) ICCJ, Secţia civilă şi de proprietate intelectuală, decizia 


` nr. 5415 din 2 iunie 2006: În ceea ce priveşte autoritatea de lucru 


judecat a deciziei prin care s-a stabilit irevocabil că pârâţii au fost de 
bună-credință la încheierea contractului a cărui nulitate absolută se 
invocă, hotărârea recurată este legală, existând identitatea de părți, de 
obiect şi de cauză cerute de art. 1201 C. civ. 

Jidentitatea de părţi şi de obiect nu este contestată de către recu- 
renți, însă aceştia susțin că nu există identitate de cauză, pentru că în 
acest al doilea proces — având ca obiect constatarea nulității contrac- 
tului — se invocă dispoziţiile art. 46 din Legea nr. 10/2001, iar acest 
text are în vedere ipoteza preluării imobilului fără titlu valabil. 

Este adevărat că imobilul a fost preluat fără titlu valabil şi că, prin 
urmare, în cauză sunt aplicabile dispoziţiile art. 46 alin. (2) din Legea 
nr. 10/2001 — în redactarea în vigoare la data pronunțării deciziei —, care 
condiţionează validitatea contractului de vânzare-cumpărare încheiat de 
stat cu chiriaşii de buna-credință a acestora la amomentul contractării. 

Textul de lege menţionat nu prevede însă alte criterii de deter- 
minare a bunei-credinţe decât cele avute în vedere cu ocazia primei 
judecăţi, iar motivele pentru care reclamanții consideră că pârâții au 
fost de rea-credinţă sunt aceleaşi, astfel încât nu se poate reține că a 
doua cerere de chemare în judecată are o altă cauză juridică decât 
prima. 

În procesul finalizat, aceiaşi reclamanți au susținut că chiriaşii-cum- 
părători — care au avut calitatea de intervenienți în acel proces — au 
fost de rea-credinţă, pentru că nu au depus minime diligenţe pentru a 
afla dacă imobilul este sau nu revendicat. 

Instanţa a reţinut că intervenienţii au fost de bună-credință, deoa- 
rece au încheiat contractul de vânzare-cumpărare ulterior pronunțării 
deciziei prin care se stabilise irevocabil că statul are un titlu de pro- 
prietate valabil şi, aşa fiind, ataât statul ca vânzător, cât şi cumpără- 
torii întervenienţă au fost încredințaţi că încheie un contract valid. 

În prezenta cauză, reclamanții solicită din nou instanței ca, 
analizând probele administrate, să rețină că pârâţii au fost de rea-cre- 
dință, deoarece cu minime diligenţe ar fi putut afla că titlul statului 
este contestat. 

Câtă vreme printr-o hotărâre irevocabilă s-a stabilit că pârâții au 
fost încredințaţi că încheie contractul de vânzare-cumpărare cu statul, 
ca adevărat proprietar.al apartamentului şi că, prin urmare, au fost de 
bună-credinţă, există autoritate de lucru judecat cu privire la această 
chestiune litigioasă şi nu se poate cere într-un al doilea proces să se 


ajungă la o concluzie contrară, cu înfrângerea principiului res 


iudicata. 


Notă: În ceea ce priveşte analizarea bunei/relei-credințe, fie din 
perspectiva art. 1898 C. civ., fie şi din perspectiva art. 45 alin. (2) 
[fost art. 46 alin. (2)] din Legea nr. 10/2001, republicată, a se vedea 
supra, nota de la speța nr. 18. 

$7. Contract de vânzare-cumpărare 


7.1. Titlul reclamantului în acțiunea în revendicare. 
Bună/rea-credință la încheierea actului de înstrăinare 
subsecvent. Ordinea de analizat 


22. Dovada calității de proprietar a reclamantului pre- 
valează analizării bunei-credinţe la încheierea actului 


În cazul în care nu există dovezi concludente referitoare la 
deținerea de către autorul reclamantului (fostul proprietar) a 
proprietăţii asupra imobilului în litigiu la data preluării acestuia, 
este de prisos a se mai analiza buna-credinţă a dobânditorului. 


I.C.C.J., Secţia civilă şi de proprietate intelectuală, 
decizia nr. 4992 din 23 mai 2006 


Din examinarea lucrărilor din dosar, Curtea a constatat urmă- 
toarele; o 

Prin acțiunea formulată la 13 mai 2003, R.A. a solicitat instanței, 
în contradictoriu cu SC F. Dâmbovița SA, obligarea pârâtei de a-i 
lăsa în deplină proprietate şi folosință imobilul „depozit de che- 
restea”, cu terenul aferent, aflat în perimetrul construibil al comunei 
Pietroșița, județul Dâmbovița. 

În motivarea cererii, reclamanta a arătat că imobilul a aparținut 
bunicului său C.M. şi a fost preluat abuziv în anul 1948, regăsindu-se 
în prezent în patrimoniul pârâtei, care a refuzat să răspundă notificării 
formulate în baza Legii nr. 10/2001, la 1 noiembrie 2001. 

Investită iniţial cu soluționarea acestui litigiu, Judecătoria Târgo- 
vişte, prin sentința civilă nr. 2445. din 5 august 2003, şi-a declinat 
competența în favoarea Tribunalului Dâmboviţa. 

Tribunalul Dâmboviţa, Secţia civilă, prin sentinţa nr. 639 din 27 
septembrie 2004, a respins „plângerea” reclamantei, reținând, în 
esenţă, că aceasta nu a făcut dovada dreptului de proprietate al auto- 
rului său asupra terenului în legătură cu care s-a formulat notificarea. 

Pe de altă parte, pârâta este o societate integral privatizată, încă 
înainte de intrarea în vigoare a Legii nr. 10/2001, în virtutea calităţii 
sale de cumpărător de bună-credinţă fiind exceptată de la obligaţia 
restituirii în natură. 

Soluţia a fost menţinută de Curtea de Apel Ploiești care, cu 
aceeași motivare, prin decizia nr. 587 din 28 aprilie 2005, a respins ca 
nefondat apelul reclamantei. 

În cauză a declarat recurs în termen legal reclamanta R.A. care, 
invocând temeiurile prevăzute de art. 304 pct. 9 şi 10 C. proc. civ., a 
criticat hotărârea dată în apel, după cum urmează: 

— în mod greşit instanța nu s-a pronunțat asupra expertizei 
extrajudiciare depuse în cauză și a respins cererea pentru efectuarea 
unei noi expertize topografice, deşi între raportul de expertiză iniţial 
întocmit şi completarea acestuia există contradicții majore; 

— completarea raportului de expertiză este „nulă” şi reprezintă „un 
fals”, în condiţiile în care a fost făcută fără citarea părţilor; 

— prin probele administrate, a făcut în mod indubitabil dovada 
dreptului de proprietate al autorului său, înscrisurile depuse la dosar 
fiind însoţite şi de schița de identificare a terenului; 

— nu se poate reține buna-credință a pârâtei, în condiţiile în care 
antecesoarea acesteia nu beneficia decât de un drept de folosință 
asupra imobilului. 

Recursul este nefondat, fiind respins, în considerarea argumen- 
telor ce succed. 

Din economia dispoziţiilor art. 1 alin. (1) din Legea nr. 10/2001, 
rezultă că acest act normativ constituie în prezent legea cadru în 
materia restituirii bunurilor preluate de statul român în perioada 
1940-1989. 

Ca atare, câmpul de aplicare a legii este circumscris imobilelor 
preluate abuziv de stat, de organizațiile cooperatiste sau de orice alte 
persoane juridice în perioada 6 martie 1945 - 22 decembrie 1989, 
precum şi celor preluate de stat în baza Legii nr. 139/1940 asupra 
rechizițiilor şi nerestituite. 

În consecință, pentru a beneficia de măsurile reparatorii stabilite 
prin acest act normativ, persoana care se pretinde îndreptățită trebuie 
să facă dovada preluării abuzive (cu sau fără titlu valabil) în perioada 
de referință prevăzută de lege, precum şi a faptului că ea sau autorul 
său deţinea, la data preluării, proprietatea asupra imobilului în 
legătură cu care s-a formulat notificarea. 

Or, probele administrate atestă doar că autorul reclamantei a 
deţinut proprietatea asupra imobilului în litigiu până la nivelul anului 
1903, martorii audiaţi confirmând împrejurarea că terenul aflat în 
` prelungirea proprietății moşnenilor Petroşani a făcut obiectul mai 

multor acte de înstrăinare, fiind deținut în prezent de alte persoane 
fizice. 

De altfel, potrivit expertizelor efectuate în cauză, terenul solicitat 
pe calea notificării, în suprafață totală de 18.834 mp, nici nu se 
suprapune cu terenul ce se regăsește în patrimoniul pârâtei, decât pe o 
suprafaţă de 1781 mp, restul suprafeţei situându-se în partea de vest a 
proprietăţii acesteia şi fiind ocupat de gospodării ţărăneşti. 

Totodată, instanţa nu era obligată să ţină cont de concluziile unei 
expertize extrajudiciare sau să ordone, la cererea părții, o expertiză 
suplimentară, în condiţiile în care, potrivit legii — art. 201 .şi urm. 
C. proc. civ. —, expertiza este un mijloc de probă lăsat la libera apre- 
ciere a judecătorului, iar constatările tehnice ale expertului nu se pot 
substitui aprecierilor făcute de instanță. 

De altfel, conform dispoziţiilor mai sus invocate, expertiza se 
dispune de instanță din oficiu sau la cererea părții interesate, iar 
experții se numesc de judecători, la recomandarea biroului local de 
expertize, dintre persoanele autorizate, lista acestora fiind publicată 
anual în Monitorul Oficial. 

Nefondată este şi critica vizând „nulitatea? completării la raportul 
de expertiză efectuat în cauză, pentru necitarea părţilor, în condițiile 
în care, pentru cea de a doua lucrare, nu a fost necesară efectuarea 
unor măsurători în teren, ci doar confruntarea schiţei imobilului cu 
planurile cadastrale. ' 

În acest context, al inexistenţei unor dovezi concludente vizând 
deținerea de către autorul reclamantei a proprietăţii asupra terenului în 
litigiu, la data preluării acestuia, este de prisos a mai analiza buna-cre- 
dință a pârâtei, în raport de distincția preluare cu. sau fără titlu a 
imobilului. 

Aşa fiind, recursul a fost respins ca nefondat. 


În acelaşi sens, a) IC.CJ, Secţia civilă şi de proprietate 
intelectuală, decizia nr. 2648 din 13 martie 2006: În art. 3 din Legea 
nr. 10/2001 se arată faptul că sunt considerate persoane îndreptățite la 
măsuri reparatorii persoanele fizice, proprietari ai imobilelor la data 
preluării în mod abuziv a acestora, persoane fizice, asociați ai persoa- 
nei juridice care deținea imobilele şi alte active în proprietate la data 
preluării acestora în mod abuziv etc. 

Reclamanţii nu se încadrează în nici una din situaţiile prevăzute 
de art. 3, întrucât nu sunt proprietarii imobilului revendicat, nici ei şi 
nici antecesorii lor. 


Aşa cum rezultă din tranzacţia încheiată între proprietarii imo- 
bilului din C.F. Berzovia, la data de 11 ianuarie 1932 la Judecătoria 
de Pace Rurală Bocşa, în favoarea antecesorilor reclamanţilor O.N., 
Ş.G., P.A., F.V. şi W.G. a fost notată doar o interdicție de grevare a 
imobilului, care este asimilată unei sarcini, şi nu un drept de proprie- 
tate. De altfel, din chiar conţinutul acțiunii introductive rezultă că 
asupra morii, în urma tranzacţiei din 1947, au rămas coproprietari 3 
persoane, care nu sunt reclamanții. 

- Prin urmare, instanțele în mod judicios au statuat că acțiunea 
reclamanților nu este formulată de „persoane îndreptățite” conform 
art. 3 din Legea nr. 10/2001, republicată, şi, ca atare, reclamanţii nu 
au calitate procesuală activă. 

Cum reclamanţii nu au calitate prods la activă în. prezenta 
cauză, celelalte motive de recurs, printre care şi valabilitatea contrac- 
tului de vânzare-cumpărare, nu se mai justifică a fi analizate. 

b) C.S.J., Secţia civilă, decizia nr. 2028 din 20.mai 2003: Potrivit 
art. 1 alin. (1) şi art. 2 lit. a) din Legea nr. 10/2001 privind regimul 
juridic al unor imobile preluate în mod abuziv în perioada 6 martie 
1945 - 22 decembrie 1989, se restituie, de regulă în natură, imobilele 
preluate în mod abuziv, categorie din care fac parte şi imobilele naţio- 
nalizate prin Legea nr. 119/1948 pentru naţionalizarea întreprinderilor 
industriale, bancare, de asigurări, miniere şi de transporturi. 

În temeiul art. 3 alin. (1) şi art. 4 alin. (2) din Legea nr. 10/2001, 
sunt îndreptăţite la măsuri reparatorii persoanele fizice, proprietari ai 
imobilelor la data preluării în mod abuziv, precum şi moştenitorii 


legali sau testamentari ai persoanelor fizice îndreptățite. Articolul 4- 


alin. (1) din Legea nr. 10/2001 dispune că, în cazul în care restituirea 
este cerută de mai multe persoane îndreptăţite, dreptul de proprietate 
se constată sau se stabileşte pe cote-părți ideale, potrivit dreptului 
comun. 

Din extrasul de C.F. rezultă că pentru imobilul înscris în C.F. 
1123 comuna Clopodia, județul Timiş, nr. top 221/1, compus din 
moară tehnică şi 288 mp teren, proprietar tabular inițial a fost G.H. 
Acesta a donat fiecăreia dintre cele trei fiice ale sale câte-o cotă de 
1/3 din bun, şi anume E.G. (căsătorită R.), G.G. (căsătorită M.) şi 
T.G. (căsătorită S.). E.G. a donat cota sa de 1/3 din bun lui S.P.; G.G. 
şi T.G. au donat cota lor de 2/3 lui M.C. 

Statul Român a naționalizat, în temeiul Legii nr. 119/1948, între- 
gul bun, şi anume cota de 1/3 de la S.P., plus cota de 2/3 de la M.C. 

Reclamantele M.G. şi C.H. nu au făcut dovada că au calitatea de 
succesoare a proprietarilor tabulari, nedepunând la dosar certificat de 
moștenitor sau certificat de calitate. Ca atare, just curtea de apel a 
reținut că reclamantele nu au calitatea de persoane fizice îndreptățite 
în sensul art. 3 lit. a) sau art. 4 alin. (2) din Legea nr. 10/2001 şi, din 
acest motiv, nu au calitate procesuală activă. 

În raport de această excepție, nu mai este necesară analiza 
motivului referitor la nelegala înstrăinare de către pârâta SC M. SA 
Timişoara a bunului în litigiu către o persoană fizică. 


7.2. Contract de vânzare-cumpărare având ca obiect 
imobile ce cad sub incidenţa art. 2 alin. (1) lit. b) din 
Legea nr. 10/2001. Relevanţa bunei-credinţe 


23. Necostituționalitatea art. 46 alin. (3) « din Legea 
nr. 10/2001 


Legea nr. 10/2001, art. 2 alin. (1) lit. b) 
art. 46 alin. (3) ! 


Articolul 46 alin. (3) din Legea nr. 10/2001, potrivit căruia „actele 
juridice de înstrăinare, inclusiv cele făcute în cadrul procesului de 
privatizare, având ca obiect imobilele prevăzute la art. 2 alin. (1) 
lit. b), sunt lovite de nulitate absolută, buna-credință neputând fi 
invocată în aceste cazuri”, a fost declarat neconstituțional de 
către Curtea Constituţională, care a reținut că, prin textul de lege 
în discuţie, au fost încălcate prevederi constituționale care pri- 
vesc principiul neretroactivităţii legii noi şi principiul egalității în 
faţa legii. 

Prin urmare, cu ocazia analizării valabilității unui contract de 
vânzare-cumpărare, nu se mai poate invoca acest text legal 
pentru înlăturarea apărărilor referitoare la buna-credință. 


I.C. C. J., Secţia civilă şi de proprietate intelectuală, 
decizia nr. 4998 din 8 iunie 2005 


Prin acţiunea civilă înregistrată pe rolul Tribunalului Brăila la data 


de 28 iunie 2001, Ş.E. a solicitat desfiinţarea în parte a dispoziţiei 
nr. 654 din 11 iunie 2001, emisă de Primarul Municipiului Brăila, în 


D În prezent, art. 45. 

sensul de a se dispune restituirea în natură şi în totalitate a imobilului 
situat în Brăila. A arătat că nu este de acord cu despăgubirile băneşti 
acordate pentru partea de imobil care a fost a oii de familia Z. 
în anul 1999. 

Tribunalul Brăila, Secția civilă, prin sentința nr. 182 din 31 
octombrie 2001, a respins acțiunea reclamantului. 

În motivarea soluției, instanța a reținut că nulitatea absolută a 
contractului de vânzare-cumpărare trebuie constatată printr-o hotărâre 
judecătorească separată, pentru a se putea analiza cererea de restituire 
în natură a întregului imobil, or, în speță, reclamantul nu a făcut 
această dovadă, astfel încât în mod corect s-a dispus acordarea de 
despăgubiri pentru partea respectivă din imobil. 

Apelul declarat de reclamant împotriva hotărârii instanței de fond 
a fost respins ca nefondat de către Curtea de Apel Galați, Secția 
civilă, prin decizia nr. 46/A din 20 ianuarie 2004. 

Instanța de apel a reținut, în esență, că acțiunea pentru constatarea 
nulității absolute a contractului de vânzare-cumpărare nr. 188/1999, 
având ca obiect o parte a imobilului revendicat de reclamant şi pentru 
care prin dispoziția atacată s-au acordat despăgubiri băneşti, a fost 
respinsă definitiv şi irevocabil. 

Împotriva acestei ultime decizii a declarat recurs reclamantul, 
arătând că aceasta a fost dată cu încălcarea legii, respectiv a art. 46 
alin. (3) din Legea nr. 10/2001, care prevede că actele juridice de 
înstrăinare având ca obiect imobilele prevăzute la art. 2 alin. (1) lit. b) 
sunt lovite de nulitate absolută, buna-credință neputand fi invocată în 
aceste cazuri. 

Recursul este nefondat, fiind.respins ca atare, pentru consideren- 
tele expuse. 

Prin dispoziția nr. 654 din 11 iunie 2001, emisă de Primarul 
Municipiului Brăila, urmare a notificării formulate de Ş.E., s-a 
restituit acestuia în natură imobilul situat în Brăila, mai puțin partea 
cumpărată de Z.C. şi Z.M. în baza Legii nr. 112/1995, prin contractul 
de vânzare-cumpărare nr. 188/1999, pentru care s-a precizat că se vor 
acorda despăgubiri băneşti conform art. 40 din Legea nr. 10/2001. 

Pe parcursul judecării litigiului având ca obiect -desființarea 
parțială a dispoziției emise de Primarul Municipiului Brăila, recla- 
mantul, prin acțiunea civilă formulată în contradictoriu cu Z.C. şi 
Z.M., precum şi cu Direcţia Serviciilor Publice Brăila, a solicitat 
constatarea nulității absolute a contractului de vânzare-cumpărare 
nr. 188/1999 privind o parte din imobilul în cauză. Prin decizia 

nr. 456/R din 4 aprilie 2003, Curtea de Apel Galaţi, Secţia civilă, a 
respins ca nefondat recursul declarat de reclamant împotriva deciziei 
civile nr. 506 din 27 noiembrie 2002 pronunţată de Tribunalul Brăila. 

Prin urmare, s-a hotărât în mod definitiv şi irevocabil că actul de 
vânzare-cumpărare încheiat în temeiul. Legii nr. 112/1995 este 
valabil, astfel încât restituirea în natură a părţii de imobil nu mai este 
posibilă, persoana îndreptăţită putând solicita și obține numai măsuri 
compensatorii. 

Mai mult, art. 46 alin. (3) din Legea nr. 10/2001, potrivit căruia 
„Actele juridice de înstrăinare, inclusiv cele făcute în cadrul 
procesului de privatizare, având ca obiect imobilele prevăzute la art. 2 
alin. (1) lit. b), sunt lovite de nulitate absolută, buna-credință nepu- 
tând fi invocată în aceste cazuri”, a fost declarat neconstituţional de 
către Curtea Constituţională, care a reținut că prin textul de lege în 
discuţie au fost încălcate prevederi constituționale care privesc princi- 
piul neretroactivității legii noi şi principiul egalităţii în faţa legii. 

Pentru cele ce preced, recursul este nefundat, fiind respins ca 
atare, în conformitate cu art. 312 alin. (1) C. proc. civ. l 


7.3. Cerere de restituire în temeiul Legii nr. 10/2001 şi 
de nulitate a contractului având ca obiect imobil ce intră 
sub incidenţa legii. Ordinea de soluţionare 


24. Imobile care cad sub incidența Legii nr. 10/2001. 
Nulitatea actului de înstrăinare, chestiune prejudicială. 
Efecte privind dreptul dedus procedurii administrative de 
restituire a unor asemenea bunuri 


Legea nr. 10/2001, art. 46, art. 47 ” 


Din economia reglementărilor cuprinse în dispoziţiile art. 46 şi 
art. 47 din Legea nr. 10/2001, rezultă că nulitatea actelor de 


înstrăinare a imobilelor care cad sub incidența acestei legi se 


constituie într-o chestiune: prejudicială, a cărei soluţie are o 
înrâurire covârşitoare asupra dreptului dedus procedurii admi- 
nistrative de restituire a unor asemenea bunuri. În acest caz, 
intervine suspendarea legală de plin drept a procedurii admi- 


D În prezent, art. 45 şi art. 46. 


nistrative până la soluționarea acţiunii în nulitate, prin hotărâre 
judecătorească definitivă şi irevocabilă. 

C.S.J., Secţia civilă, decizia nr. 1504 

din 11 aprilie 2003 


La data de 18 septembrie 2001, S.R., I.M. şi L.F.E au chemat în jude- 
cată pe B.F., B.F., C.G.M.B., prin Primarul General, şi SC A.V.L.B. SA, 
pentru a se constata nulitatea contractului de vânzare-cumpărare 
nr. 2048 din 24 septembrie 1997 privind înstrăinarea bunului imobil, 
reprezentând o locuință compusă din 2 camere, bucătărie, baie, pivniţă 
şi boxă, situată în municipiul Bucureşti, str. Dealul Mitropoliei nr. 11. 
Au susținut că actul juridic atacat a fost încheiat cu încălcarea dispo- 
ziţiilor imperative ale Legii nr. 112/1995 (în vigoare la data înstrăi- 
nării), fiind, totodată, nul pentru preț derizoriu şi cauză ilicită, deter- 
minată de împrejurarea că părțile au încheiat contractul în cunoştinţă 
de cauză, ştiind că lucrul vândut este proprietatea lor (a recla- 
manţilor). 

Tribunalul Bucureşti, Secţia a IV-a civilă, prin sentința nr. 187 din 
18 februarie 2002, a respins, ca nefondată, acțiunea. 

Curtea de Apel Bucureşti, Secţia a IV-a civilă, prin decizia nr. 302 
din 3 iulie 2002, a respins, ca nefondat, apelul reclamanţilor, cu moti- 
varea că, în raport de dispoziţiile Legii nr. 10/2001, în temeiul căreia 
aceștia au notificat restituirea bunului în natură, acțiunea apare 
inadmisibilă. 

Împotriva deciziei din apel reclamanţii au declarat recurs, bazat p 
motivele de casare prevăzute de art. 304 pct. 7 şi 9 C. proc. civ., în 
dezvoltarea cărora au arătat, în esență, că încalcă dispoziţiile Legii 
nr. 10/2001, respectiv soluţionarea acţiunii în constatarea nulității 
actelor de înstrăinare a imobilelor care formează obiectul acestei legi 
este prejudicială procedurii administrative de restituire a unor aseme- 
nea bunuri, aşa încât acțiunea trebuia admisă. 

Recursul este fondat, în sensul celor ce urmează. 

Din economia reglementărilor cuprinse în dispoziţiile art. 46 alin. (4) 
şi (5) şi art. 47 alin. (2) din Legea nr. 10/2001 rezultă, într-adevăr, că 
nulitatea actelor de înstrăinare a imobilelor care cad sub incidența 
acestei legi se constituie într-o chestiune prejudicială, a cărei soluție 
poate avea o înrâurire covârşitoare asupra dreptului dedus procedurii 
administrative de restituire a unor asemenea bunuri. În acest caz, 
intervine suspendarea legală de plin drept a procedurii administrative 

până la soluționarea acţiunii în nulitate, prin hotărâre judecătorească 
definitivă şi irevocabilă. ; 
Ín consecință, refuzul instanțelor de a judeca acțiunea în nulitate 
referitor la care au fost regulat sesizate este inadmisibil şi poate 
constitui o denegare de dreptate (art. 3 C. civ.), considerent pentru 
care s-a impus admiterea recursului şi casarea hotărârilor pronunțate, 
cu trimiterea cauzei la prima instanță pentru rejudecare. 
În temeiul art. 725 alin. (2) combinat cu art. 1 pct. 1 și art. 2 pct. 1 
lit. b) C. proc. civ., instanţa de trimitere este Judecătoria Sectorului 4 
Bucureşti, căreia i s-a trimis dosarul cauzei şi care trebuie să se 
conformeze dispoziţiilor art. 315 C. proc. civ. 


In acelaşi sens, /.C.C.J, Secţia civilă şi de proprietate intelec- 
tuală, decizia nr. 6399 din 17 noiembrie 2004: S-a menţinut soluţia 
instanței de fond care nu s-a pronunțat pe capătul de cerere privind 
nulitatea contractului de vânzare-cumpărare a imobilului ce formează 
obiectul litigiului dedus judecății. 

Or, soluționarea acestui capăt de cerere privind constatarea nulității 
actului de înstrăinare este o chestiune prejudicială procedurii admi- 
nistrative de restituire a imobilelor ce fac obiectul Legii nr. 10/2001, a 
cărei soluţie poate avea o înrâurire covârşitoare asupra dreptului 
dedus procedurii administrative. l 


În sens contrar, urmează a se avea în vedere opiniile exprimate 
referitoare la competenţa de soluţionare a cererii de constatare a nuli- 
tății actelor de înstrăinare având ca obiect imobile ce intră sub inci- 
dența Legii nr. 10/2001. A se vedea infra, speța nr. 94 pct. II, precum 
şi nota aferentă. 


7,4. Elemente de apreciere a bunei/relei-credinţe 


25. Acţiune în revendicare promovată de către fostul 
proprietar al imobilului, ulterior încheierii actului .de 
vânzare-cumpărare asupra acestuia 


C. civ., art. 1899 alin. (2) 


Având în vedere principiul de drept potrivit căruia buna-cre- 
dință se prezumă în orice raport juridic civil, iar reaua-credință 
trebuie dovedită, cel ce reclamă reaua-credinţă trebuie să pro- 
beze că, la momentul încheierii contractului de vânzare-cumpă- 
rare, pârâții cunoşteau situația juridică reală a imobilului. 

În condiţiile în care, ia momentul încheierii contractului, nu 
exista litigiu asupra imobilului, iar retrocedarea imobilului către 
reclamant a fost solicitată şi s-a făcut ulterior perfectării actului 
transiativ de proprietate, în privinţa terţilor dobânditori operează 
prezumția bunei-credinţe, care trebuie răsturnată de cel care 
afirmă contrariul. 


I.C.C.J., Secţia civilă şi de proprietate intelectuală, 
decizia nr. 4632 din 22 iunie 2004 


Procurorul General al Parchetului de pe lângă Curtea Supremă de 
Justiţie a declarat, în temeiul art. 330 pct. 2 C. proc. civ., recurs în 
anularea deciziei civile nr. 610 din 25 februarie 2002 a Curţii de Apel 
Bucureşti şi a susținut că hotărârea a fost pronunţată cu încălcarea 
esenţială a legii, ceea ce a determinat o soluţionare greşită a cauzei pe 
fond, precum şi că, totodată, aceasta este vădit netemeinică. 

S-a arătat că eronat curtea de apel, ca instanță de.recurs, a 
considerat că a fost încheiat în frauda legii contractul de vânzare-cum- 
părare din 26 martie 1997, deşi nu s-a făcut dovada conivenţei 
frauduloase a părţilor actului juridic. 

S-a precizat că, fără a se face dovada relei-credințe a subdo- 
bânditorului cu titlu oneros, s-a considerat că există motiv de nulitate 
absolută a contractului. 

S-a precizat că actul juridic a fost încheiat cu respectarea dispo- 
ziţiilor art. 9 şi art. 10 din Legea nr. 112/1995, astfel încât erau aplica- 
bile prevederile art. 46 alin. (2) din Legea nr. 10/2001, în sensul că nu 
sunt lovite de nulitate absolută actele juridice de înstrăinare încheiate cu 
bună-credinţă ce au ca obiect imobile preluate de Statul Român. 

Recursul în anulare a fost admis ca fondat, pentru următoarele 
considerente: 

Prin acţiune, B.R. a idat instanţei, în contradictoriu cu SC 
H.N. SA, C.G.MB., M.E. şi M.D., constatarea: nulității absolute a 
contractului de vânzare-cumpărare din 26 martie 1997, încheiat între 
pârâţi cu privire la imobilul situat în Bucureşti, şi evacuarea pârâţilor 
persoane fizice din imobil, pentru lipsă de titlu. 

În motivarea acţiunii, reclamantul a arătat că, prin sentința civilă 
nr. 3716 din 12 martie 1996 a Judecătoriei Sectorului 1 Bucureşti, a 
redobândit dreptul de proprietate asupra imobilului situat în Bucureşti 
şi că în mod nelegal, prin fraudă la lege, statul a înstrăinat aparta- 
mentul nr. 6 din acest imobil pârâţilor M.E. şi M.D. 

Prin întâmpinare, pârâţii M.E. şi M.D. au solicitat respingerea 
acţiunii ca neîntemeiată, cu motivarea că actul de vânzare-cumpărare 
a fost încheiat cu respectarea dispoziţiilor Legii nr. 112/1995, ei fiind 
dobânditori de bună-credinţă ai imobilului. 

Prin sentința civilă nr. 2517 din 1 martie 2001, Judecătoria Secto- 
rului 1 Bucureşti a admis în parte acţiunea reclamantului, în sensul că 
a constatat nulitatea absolută a contractului de vânzare-cumpărare din 
26 martie 1997 încheiat între pârâţi şi a anulat ca netimbrat capătul de 
cerere privind evacuarea pârâţilor M.E. și M.D. din imobil. 

Pentru a hotărî astfel, instanța a reţinut, în esenţă, că actul de 
vânzare-cumpărare s-a încheiat în frauda dreptului de proprietate al 
reclamantului şi cu încălcarea dispoziţiilor Legii nr. 112/1995, ceea 
ce atrage nulitatea sa absolută. 

Tribunalul Bucureşti, Secţia a III-a civilă, prin decizia civilă nr. 2406 
din 6 septembrie 2001, a admis ca- fondat apelul declarat de pârâţii 
M.E. şi M.D. împotriva sentinţei civile nr. 2517 din 1 martie 2001 a 
Judecătoriei Sectorului 1 Bucureşti, pe care a modificat-o în tot şi, pe 
fond, a respins acțiunea. 

Pentru a pronunţa această soluţie, instanţa de apel a reținut că părțile 
au fost de bună-credință la perfectarea contractului de vânzare-cum- 
părare, acesta fiind încheiat cu respectarea dispoziţiilor legale. 

Prin decizia nr. 610 din 25 februarie 2002, Curtea de Apel Bucu- 
reşti, Secţia a III-a civilă, a admis recursul declarat: de reclamantul 
B.R. şi a modificat decizia tribunalului, în sensul că a respins ca 
nefondat apelul declarat de pârâţi împotriva sentinței judecătoriei. 

Curtea de apel a considerat eronat că a fost încheiat prin fraudă la 
lege contractul de ES AFARA din 26 martie 1997 pentru imo- 
bilul în litigiu. 

În speță, reclamantul B. R. a redobândit dreptul de proprietate 
asupra imobilului în litigiu prin sentința civilă nr. 3716 din 12 martie 
1998 a Judecătoriei Sectorului 1 București, conform căreia C.G.M.B. 
şi SC H.N. SA, care au reprezentat Statul Român, au fost obligaţi să 
lase reclamantului în deplină proprietate şi liniştită posesie imobilul 
situat în Bucureşti, compus din teren şi construcţie cu mai multe 
apartamente, între care şi'cel în litigiu. 

La data de 26 martie 1997, deci anterior promovării acţiunii în 
revendicare de către reclamantul B.R., SC H.N. SA a vândut pârâţilor 
M.E. şi M.D. apartamentul nr. 6, situat în imobilul de mai sus, prin 
contractul de vânzare-cumpărare din 26 martie 1997. 

Pârâţii M.D. şi M.E. au cumpărat apartamentul cu respectarea 
dispoziţiilor Legii nr. 112/1995 (art. 9 şi art. 10), întrucât imobilul nu 
era deţinut de către fostul proprietar şi nici nu era liber, au avut un 
drept de preempţiune şi vocaţia de a cumpăra apartamentul în calitate 
de chiriași, iar apartamentul nu era exceptat de la vânzare. 

La data încheierii contractului de vânzare-cumpărare, pârâții M.E. 
şi M.D. au avut convingerea că cel de la care au dobândit — Statul 
Român — avea însușirile cerute de lege pentru a le putea transmite pro- 
prietatea, în cauză operând prezumția de bună-credință a subdobân- 
ditorului cu titlu oneros, consacrată de prevederile art. 1899 C. civ. 

Având în vedere principiul de drept potrivit căruia buna-credință 
se prezumă în orice raport juridic civil, iar reaua-credință trebuie 
dovedită, reclamantul trebuia să probeze că la momentul încheierii 
contractului de vânzare-cumpărare pârâţii cunoşteau situaţia juridică 
reală a imobilului. În cauză, prezumția de bună-credință nu a fost 
răsturnată prin nici un mijloc de probă. La momentul încheierii 
contractului nu exista litigiu asupra apartamentului, iar retrocedarea 
imobilului către reclamant s-a făcut ulterior perfectării actului 
translativ de proprietate, la data de 20 aprilie 1999. 

Cum reclamantul nu a făcut dovada conivenţei frauduloase dintre 
stat, în calitate de vânzător, şi pârâţii persoane fizice, în calitate de 
cumpărători, nu există motiv de nulitate absolută pentru cauză ilicită. 
Nu s-a putut reţine nici frauda la lege ca motiv de nulitate, atâta 
vreme cât vânzarea-cumpărarea s-a perfectat cu respectarea dispo- 
zițiilor Legii nr. 10/2001. 

În acest sens sunt şi dispoziţiile art. 46 alin. (2) din Legea 
nr. 10/2001, potrivit cărora actele juridice de înstrăinare având ca 
obiect imobilele preluate fără titlu valabil sunt lovite de nulitate abso- 
lută, în afară de cazul în care actul a fost încheiat cu bună-credință. 

Faţă de considerentele menţionate, Curtea a admis recursul în 
anulare, a casat decizia curţii de apel şi a respins recursul declarat 
împotriva deciziei tribunalului. 


În acelaşi sens: a) /.C.C.J,, Secţia civilă şi de proprietate intelec- 
tuală, decizia nr. 1402 din 18 februarie 2004: Acţiunea în reven- 
dicare a fost înregistrată la data de 24 noiembrie 1998, iar pârâţii, care 
ocupau apartamentul revendicat în calitate de chiriaşi din anul 1989, 
îl cumpăraseră, anterior datei introducerii acţiunii, ia data de 3 sep- 
tembrie 1996, în baza Legii nr. 112/1995. 

Este evident că pârâții cumpărători, care ocupaseră apartamentul 
în calitate de chiriaşi ai statului, nu puteau avea nici o:îndoială că îl 
cumpără de la adevăratul proprietar. 

Pe de altă parte, prezumția de bună-credință nu a fost răsturnată, 
în cauză nefăcându-se dovada că subdobânditorilor le-ar fi fost adusă 
la cunoştinţă intenţia reclamanţilor de a revendica apartamentul. 

b) C.S.J, Secţia civilă, decizia nr. 230 din 28 ianuarie 2003: 
Contractele de. vânzare-cumpărare au fost încheiate de chiriaşi cu 
unitatea în a cărei administrare se află imobilul în perioada 1997- 
1999, iar acţiunea a fost introdusă ulterior, fără a exista notificări 
prealabile, la data de 17 februarie 2000. Pe de altă parte, în C.F., imo- 
bilul era înscris ca fiind proprietatea statului, situație în care pârâţii 
cumpărători au avut convingerea că vânzătorul este adevăratul 
proprietar. 

În atare situaţie, nu numai că nu a fost răsturnată prezumția de 
bună-credință a cumpărătorilor, dar ea a şi fost. dovedită, astfel că 
aceştia au devenit proprietari, chiar dacă nu au dobândit bunul de la 
adevăratul proprietar. 

c) IC.CJ, Secţia civilă şi de proprietate intelectuală, decizia 
nr. 4279 din 8 iunie 2004: Un act de înstrăinare încheiat în condiţiile în 
care ambele părți au fost de rea-credinţă este considerat nul absolut, în 
aplicarea principiului fraus omnia corrumpit, al cărui temei legal îl 
constituie art. 966 C. civ. Per a contrario, în măsura în care ambele 
părți sau cel puțin cumpărătorul au fost de bună-credinţă, intenţia de 
fraudare a legii nu există și, drept urmare, nici cauza ilicită. 

În speță, contractul de vânzare-cumpărare a bunului în litigiu a 
fost încheiat, în condiţiile Legii nr. 112/1995, între SC R.V. SA şi 
pârâţii V.P.M. şi V.L. la data de 10 martie 1997, anterior formulării, 
la data de 25 mai 1999, a acțiunii în revendicare. 

Cum reclamanții nu au făcut dovada cauzei ilicite a actului juridic 
a cărui nulitate absolută au solicitat să fie constatată, corect acțiunea a 
fost respinsă. 

d) C.S.J, Secţia civilă, decizia nr. 2221 din 27 mai 2003: În mod 
corect instanța de apel a reținut buna-credință a:pârâţilor la încheierea 
contractului de vânzare-cumpărare (30 octombrie 1996), neexistând o 
notificare din partea reclamanților nici către Primăria Municipiului 
Bucureşti sau Comisia constituită în temeiul Legii nr. 112/1995 şi nici 
către pârâți, iar acțiunea în revendicare a imobilului în litigiu, formulată 
împotriva C.G.M.B. şi introdusă la 23 mai 1997 fiind admisă la 25 
octombrie 2000, deci la 4 ani de la cumpărarea apartamentului. 

-Numai în cazul în care terțul achizitor cu titlu oneros a cunoscut 
sau, cu diligențe minime, putea să cunoască nevalabilitatea titlului de 
proprietate al înstrăinătorului, deci a fost de rea-credință, ceea ce 
trebuie dovedit, operează regula de drept potrivit căreia nevalabi- 
litatea titlului de proprietate al vânzătorului atrage şi nulitatea titlului 
achizitorului, ceea ce, evident, nu este cazul în speţă. 

e) ICCJ, Secţia civilă şi de proprietate intelectuală, decizia 
nr. 2286 din 19 martie 2004: data încheierii contractelor este esen- 
ţială pentru soluționarea cauzei în general şi a recursului reclamantei 
în special, întrucât: 

— la data încheierii celor două contracte statul avea apërent unui 
adevărat proprietar al bunului; 

— titlul aparent al statului nu fusese pus la îndoială prin nici o 
acțiune în justiție şi deci nici o hotărâre judecătorească nu fusese 
pronunțată; 

— nici o comunicare sau notificare nu le fusese adresată chiriașilor, 
spre a-i încunoştința despre intenţia reclamantei de a revendica bunul, 

— o lege specială, Legea nr. 112/1995, permitea cumpărarea de 
către chiriaşi a apartamentelor având un regim juridic similar bunului 
aflat în litigiu. 

Pe lângă această aparență de drept, pârâții M.H., M.G., C.V. şi C.C. 
beneficiază şi de prezumția de bună-credință, în condiţiile în care în 
cauză respectiva prezumție nu a fost combătută prin nici o probă. 

În aceeaşi ordine de idei, Curtea a reţinut că însuşi T.M., fratele 
reclamantei, care a şi reprezentat-o pe aceasta în proces, a menționat 
în scris că nici în familia reclamantei „nu a cunoscut situaţia juridică 
a acestui apartament până în 1996. 

În acest context, motivul de recurs, prin care s-a reproşat pârâţilor 
necunoaşterea situației juridice a acelui imobil şi o așa-zisă lipsă de 
diligență nu a putut fi primit. 

f) C.S.J,, Secţia civilă, decizia nr. 2681 din 19 iunie 2003: Curtea 
a reţinut că în cauză nu s-a făcut dovada că anterior încheierii 
contractelor de cumpărare reclamanta ar fi adus la cunoştinţă recuren- 
ților intenţia sa de a revendica imobilul, iar acțiunea propriu-zisă a 
fost formulată ulterior. 

De altfel, toate- aceste împrejurări au fost avute în vedere de către 
instanța de apel care, în mod justificat, a reţinut în mod expres că 
pârâţii au calitatea de cumpărători de bună-credinţă. 

Într-o abordare consecventă, s-ar fi impus ca, în urma acestei 
constatări, instanța de apel să dea curs principiului protejării bunei-cre- 

dinţe, acordând preferință titlurilor de proprietate ale cumpărătorilor, 
soluție care, în egală măsură, ar fi fost conformă şi cerințelor conser- 
vării efectelor juridice ale aparenței de drept mai sus menţionate. 

g) CSJ, Secţia civilă, decizia nr. 1800 din 6 mai 2003: Cum 
corect a reţinut instanța de apel, în speță nu s-a probat că la 27 
ianuarie 1997, când s-a încheiat contractul, părţile contractante ar fi 
cunoscut că imobilul a fost preluat de stat fără titlu valabil şi nu intră 
sub incidenţa Legii nr. 112/1995, situaţie care a fost stabilită mult mai 
târziu prin sentința civilă nr. 802 din 28 iunie 2000 a Tribunalului 
Bucureşti, Secţia a III-a civilă, devenită irevocabilă prin decizia 
nr. 2932 din 8 iunie 2001 a Curţii Supreme de Justiţie, Secţia civilă. 

h) ICCJ, Secţia civilă şi de proprietate intelectuală, decizia 
nr. 4116 din 31 mai 2004: După încheierea vânzării, la 25 martie 
1997, şi transcrierii actului în Registrul de transcripțiuni sub nr. 6284 
din 31 martie 1997, reclamanţii au formulat acţiunea în revendicare, 
şi anume la 16 mai 1997, finalizată prin hotărârile judecătoreşti 
nr. 7286 şi nr. 7287 din 23 iunie 1997 ale Judecătoriei Sectorului 2 
București, prin care C.G.M.B. a fost obligat să lase reclamanților în 
deplină proprietate şi posesie imobilul în litigiu. Or, la această dată, 
cel chemat în judecată nu deţinea imobilul în drept sau în fapt, dreptul 
de proprietate aparţinând pârâţilor. 

Prin urmare, hotărârile menționate nu sunt opozabile pârâților, 
care nu au fost chemaţi în judecată, nu au fost părţi în acele litigii. 

De altfel, împrejurarea că, ulterior, prin hotărâre judecătorească, 
s-a stabilit că titlul în baza căruia statul a devenit proprietar asupra 
imobilului pe care îl înstrăinase subdobânditorului de bună-credință 
este nevalabil este irelevantă în ceea ce-l priveşte pe acesta din urmă. 

În situaţia în care încheierea vânzării s-a realizat cu respectarea 
prevederilor legale în vigoare la data perfectării actului, acesta este 
protejat de buna-credinţă a dobânditorului, prevăzută, cu titlu de prin- 
cipiu, de art. 1898 C. civ. şi reiterată prin art. 46 alin. (2) din Legea 
nr. 10/2001. 

i) ICCJ, Secţia civilă şi de proprietate intelectuală, decizia 
nr. 1763 din 5 martie 2004: La data încheierii contractului, în favoa- 
rea statului opera aparența că este proprietar al bunului; o lege spe- 
cială — Legea nr. 112/1995 — permitea cumpărarea de către chiriaşi a 
apartamentelor având un regim juridic similar bunului aflat în litigiu, 
iar titlul aparent al statului nu fusese pus la îndoială prin nici o 

acțiune în justiţie şi deci nici o hotărâre judecătorească favorabilă 
reclamantei nu fusese pronunțată. 

Referitor la ultimul aspect, Curtea a reţinut că aserţiunea 
recurentei-reclamante, potrivit căreia cumpărarea apartamentului de 
către pârâţii chiriaşi ar fi coincis din punct de vedere cronologic cu 
formularea unei prime acţiuni în revendicare, este inexactă, deoarece 
respectiva acţiune a figurat pe rolul Judecătoriei Sectorului 4 Bucu- 
reşti cu numărul de dosar 3291/1997, fiind deci formulată ulterior 
încheierii actului juridic amintit, survenită în anul 1996, şi transcrierii 
lui, efectuate la 16 ianuarie 1997. 

Prima acţiune în revendicare a fost formulată de reclamantă în 
anul 1997, după cumpărarea apartamentului de către chiriaşi, fiind 
lăsată ulterior în nelucrare până la împlinirea termenului de perimare, 
iar acțiunea formulată în cauza de față a fost formulată după alți patru 
ani de la transcrierea titlului de proprietate al pârâţilor. 

j) ICCJ, Secţia civilă şi de proprietate intelectuală, decizia 
nr. 5208 din 21 septembrie 2004: În speță, prezumția de bună-credință 
instituită prin art. 1899 alin. (2) C. civ. nu a fost răsturnată de 
reclamanți. 

Faţă de împrejurarea că, la momentul înstrăinării bunului — 21 
ianuarie 1997 —, nu exista litigiu referitor la acesta, care a fost pro- 
movat ulterior, în luna martie 1997, s-a reţinut că pârâta a avut 
credinţa că cel de la care a dobândit imobilul avea toate însuşirile 
cerute de lege spre a-i putea transmite proprietatea. 

Cum pârâta, titulara unui drept de proprietate legal dobândit 
asupra bunului, nu are calitatea de posesor neproprietar al imobilului, 
ci, din contră, de posesor proprietar, acţiunea în revendicare de drept 
comun, întemeiată pe dispoziţiile art. 480 C. civ., a fost respinsă. . 


26. Acţiune în revendicare a imobilului respinsă în 
mod irevocabil anterior cumpărării imobilului în condiţiile 
Legii nr. 112/1995 


În mod corect este reţinută buna-credinţă a terţilor dobân- 
ditori, dacă aceştia au cumpărat imobilul după ce fusese pronun- 
tată o hotărâre judecătorească rămasă definitivă şi irevocabilă, 
hotărâre prin care a fost respinsă o primă acțiune având ca 
obiect revendicarea imobilului, iar ulterior, datorită lipsei de 





diligenţă, reclamantul nu a notificat chiriaşilor intenţia sa de a 
iniția în viitor o nouă acțiune cu acelaşi obiect. 


I.C.C.J., Secţia civilă şi de proprietate intelectuală, 
decizia nr. 1759 din 5 martie 2004 


Prin acțiunea formulată la 12 ianuarie 2000, reclamantul V.A.M. a 
chemat în judecată C.G.M. Bucureşti, solicitând ca acest pârât să fie 
obligat să îi lase în deplină proprietate si posesie apartamentele 2 şi 3 
de la etajele 1 şi 2 ale imobilului [construcţie] situat în Bucureşti, 
str. Sandu Aldea, precum și terenul aferent celor două apartamente. 

În motivarea acţiunii s-a susținut că reclamantul este unicul 
moştenitor al proprietarei iniţiale a imobilului, B.A. (fostă C.), dece- 
dată la 23 august 1997, şi că bunul revendicat a fost preluat fără titlu 
de statul român, prin aplicarea abuzivă a prevederilor Decretului 
nr. 92/1950. | 

În acelaşi sens, s-a afirmat că B.A. (fostă C.) făcea parte din 
categoriile socio-profesionale ale căror imobile erau exceptate de la 
naţionalizare conform art. II din actul normativ menționat şi că, pe de 
altă parte, prevederile Decretului nr. 92/1950 nu sunt opozabile pro- 
prietarilor ale căror bunuri au fost naționalizate, deoarece contravin 
dispoziţiilor constituționale în vigoare la data adoptării lui, dispozi- 
ţiilor art. 480-481 C. civ., precum şi obligațiilor asumate de România 
prin tratate internaționale. 

Acţiunea a fost înregistrată pe rolul Tribunalului Bucureşti, Secţia 
a V-a civilă şi de contencios administrativ, cu numărul de dosar 
nr. 203/2000, iar la 5 septembrie 2000 şi 3 octombrie 2000, reclamantul 
a formulat noi cereri prin care solicita constatarea nulității absolute a 
contractelor cu nr. 1715/23473 din 21 noiembrie 1996 şi nr. 1642/25172 
din 26 noiembrie 1996 prin care Primăria Municipiului Bucureşti a 
vândut cele două apartamente către persoanele care le ocupau în 
calitate de chiriaşi. 

Aceste cereri au fost formulate şi în contradictoriu cu pârâţii 
dobânditori ai spaţiilor vândute: M.D. şi M.T., în ceea ce priveşte 
apartamentul nr. 2 situat la etajul întâi al imobilului, respectiv C.M. şi 
C.G.L., în ceea ce priveşte apartamentul nr. 3 situat la al doilea etaj. 

Prin sentința civilă nr. 176 din 13 martie 2001, instanţa astfel 
sesizată a respins, ca nefondată, acțiunea formulată şi completată de 
reclamantul V.A.M. | 

La 6 iunie 2001, reclamantul a formulat, în acelaşi dosar, o cerere 
prin care, în temeiul art. 2812 C. proc. civ., a solicitat completarea 
hotărârii nr. 176 din 13 martie 2001, susținând că instanța de fond a 
omis să se pronunţe cu privire la constatarea nulității absolute a celor 
două contracte de cumpărare a apartamentelor revendicate. 

Prin sentința civilă nr. 674 din 1 octombrie 2001, pronunțată de 
Tribunalul București, Secţia a V-a civilă şi de contencios admi- 
nistrativ, în dosarul nr. 203/2000, a fost admisă cererea de completare 
menționată, iar instanța s-a pronunțat expres şi în sensul respingerii 
ca nefondate a cererilor reclamantei de constatare a nulităţii absolute 
a celor două contracte.. 

Apelul făcut ulterior de reclamant împotriva celor două sentințe 
menţionate a fost, de asemenea, respins ca nefondat, prin decizia 
civilă nr. 219 din 24 mai 2002, pronunţată de Curtea de Apel Bucu- 
reşti, Secţia a IV-a civilă, în dosarul nr. 572/2002. 

Pronunţând această decizie, instanţa de apel a reținut, în esență, că 
reclamantul nu mai este îndreptăţit să invoce exceptarea de la măsura 
naționalizării a antecesoarei sale în condiţiile art. H din Decretul 
nr. 92/1950, deoarece această chestiune a format obiectul unei alte 
judecăţi finalizate prin sentința nr. 175/1995 a Judecătoriei Sectorului 
1 Bucureşti, rămasă definitivă şi irevocabilă. 

Pe de altă parte, s-a apreciat că titlul de proprietate al statului 
român, configurat în temeiul Decretului nr. 92/1950, nu este valabil 
în raport cu prevederile art. 12, art. 13 alin. (2) şi art. 36 din Consti- 
tuţia din 1965, cu dispoziţiile art. 481 C. civ. 

În acelaşi timp, instanța a subliniat că „preluarea abuzivă a imo- 
bilului de [către] stat nu justifică însă schimbarea soluției adoptate de 
instanța de fond”, deoarece în speţă nu s-a dovedit reaua-credință a 
părţilor semnatare ale contractelor prin care foştii chiriaşi au cum- 
părat, în condiţiile Legii nr. 112/1995, apartamentele revendicate de 
reclamantă. 

În drept, decizia a fost motivată şi prin evocarea prevederilor 
art. 18 lit. d) şi art. 46 alin. (2) din Legea nr. 10/2001. 

La 18 iulie 2002, reclamantul V.A.M. a declarat recurs împotriva 
„deciziei astfel pronunţate, cauza fiind apoi înregistrată pe rolul Secţiei 
civile a Înaltei Curți de Casaţie și Justiţie cu numărul de „dosar 
3458/2002. 

În motivarea recursului întemeiat pe dispoziţiile art. 304 pct. 9 
C. proc. civ., s-a susținut că decizia atacată a fost pronunțată cu încăl- 
carea legii, în primul rând datorită împrejurării că „neconstituțio- 





nalitatea Decretului nr. 92/1950 împiedică considerarea acestuia ca 
titlu valabil de proprietate pentru stat”. 

În dezvoltarea acestei critici s-a afirmat că actul de DE Otel 
contravenea dispozițiilor art. 8 şi art. 10 din Constituţia R.P.R. adop- 
tată în anul 1948, care garantau proprietatea particulară şi: statuau că 
exproprierea imobilelor putea avea loc numai pentru cauză de utilitate 
publică. 

În sprijinul acestor aserțiuni a fost evocată jurisprudența Curţii 
Supreme de Justiţie reflectată în mai multe decizii depuse în copie în 
dosar, subliniindu-se totodată că aspectul neconstituţionalităţii nu a 
fost analizat cu ocazia judecării primei acţiuni: în revendicare, astfel 
încât,. în legătură cu această chestiune, nu operează autoritatea de 
lucru judecat. 

Alte critici formulate de recurent au vizat, de asemenea, lipsa de efi- 
ciență a actului normativ de naţionalizare în raport :cu obligaţiile pri- 
vind respectarea dreptului de proprietate asumate de statul român prin 
tratate internaţionale, precum şi în raport cu u dispozițiile art. 990-481 
C. civ. 

S-a mai susținut că hotărârile pronunțate în cauză sunt contrare și 
prevederilor art. II din Decretul nr. 92/1950, în raport cu care proprie- 
tara iniţială a imobilului făcea parte din categoriile socio-profesionale 
ale căror imobile erau exceptate de la naţionalizare. 

În acest sens, s-a subliniat că-în cauză s-a făcut dovada că la data 
naționalizării B.A. (fostă C.) era salariată, iar ulterior a avut calitatea 
de pensionar I.O.V.R. 

Distinct de aceste critici, recurentul a afirmat că decizia atacată 
este nelegală şi sub aspectul respingerii cererii de constatare a nuli- 
tăţii contractelor prin care So chiriaşi au cumpărat apartamentele 
revendicate. 

Aceste afirmații au fost innie susținându-se că instanța de 
apel a dat o greşită interpretare "prevederilor art. 9 din Legea 
nr. 112/1995 şi a încălcat dispoziţiile art. 2 alin. (3) din H.G. 
nr. 11/1997, neobservând că dreptul chiriaşilor de a cumpăra locuin- 
tele pe care le ocupau putea fi exercitat numai în cazul imobilelor 
preluate de stat cu titlu, condiţie care în speță nu era îndeplinită. 

În aceeaşi ordine de idei, s-a relevat că valabilitatea titlurilor de 
proprietate ale pârâților. M. şi C. a fost recunoscută de instanța de apel: 
în temeiul art. 18 şi art. 46 din Legea nr. 10/2001, act normativ care 
nu era însă în vigoare la data formulării acţiunii, aspect considerat de 

recurent o încălcare a principiului constituțional al neretroactivităţii 
legii. 

Tot ca un aspect critic s-a evocat de către recurent şi împrejurarea 
că, în cazul unei comparări a titlului avut de autoarea sa cu titlurile de 
proprietate dobândite de foştii chiriaşi în condiţiile menționate, 
„acțiunea în revendicare nu ar putea avea o altă soluționare legală 
decât admiterea”. 

În ceea ce îi priveşte, toți intimații-pârâți au solicitat respingerea 
recursului, M.D. şi M.T. formulând în acest sens şi o întâmpinare. 

Recursul este nefondat. 

În acest sens, Curtea a avut în vedere că, aşa cum corect s-a 
subliniat de către instanța de apel, chestiunea validității preluării de 
către stat a imobilului ce formează obiectul litigiului constituie, în 
speţă, o problemă secundară şi, în cele din urmă, irelevantă. 

Sunt însă relevante pentru soluţionarea cauzei acele aspecte pe 
care instanța de fond şi mai cu seamă cea de apel le-au evocat în 
legătură cu împrejurările concrete ale cumpărării de către pârâţii 
chiriaşi a celor două apartamente pe care le ocupau: existența unei 
legi speciale, Legea nr. 112/1995, care permitea încheierea unor con- 
tracte de aceasta natură şi aparența de drept constând într-o noto- 
rietate a calității de proprietar pe care statul o exercita asupra aşa-nu- 
mitului „fond imobiliar de stat”. 

În speță, această aparență de drept a fost consolidată, mai întâi, ca 
urmare a pronunțării de către Judecătoria Sectorului 1 Bucureşti a 
sentinței civile nr. 175 din 12 ianuarie 1995, rămasă definitivă şi 
irevocabilă, hotărâre prin care a fost respinsă o primă acțiune având 
ca obiect revendicarea aceluiaşi imobil, iar ulterior prin lipsa de dili- 
gență a anțecesoarei reclamantului, care nu a notificat chiriaşilor 
statului intenţia sa de a iniţia în viitor o nouă acțiune cu acelaşi 
obiect. 

Distinct de aceste împrejurări, Curtea a avut în vedere că inti- 
maţii-pârâţi M.D., M.T., C.M. şi C.G.L. beneficiază şi de prezumția 
de bună-credință care, în cauza de față, nu a fost combătută prin nici 
o probă. 

Din acest punct de vedere, s-a observat că atât prezumția amintită, 
cât şi protecţia drepturilor legitime ale dobânditorilor de bună-cre- 
dinţă au valoarea unor principii generale ale dreptului civil care, deşi 
îşi găsesc o reconfirmare în Legea nr. 10/2001, au operat şi anterior 
intrării în vigoare a acestui act normativ. 

Prin urmare, evocarea lor ca temei al soluționării cauzei de față nu 
echivalează cu o aplicare retroactivă a legii amintite. 

Curtea a reţinut, totodată, că argumentele expuse de instanţa de 
apel cu privire la imperativul asigurării stabilităţii circuitului civil 
sunt, de asemenea, pertinente, dat fiind că în cauza de față noua acţiu- 
ne în revendicare a fost formulată la cinci ani după respingerea primei 
acțiuni şi la patru ani după încheierea contractelor prin care foştii 
chiriași cumpăraseră apartamentele ce formează obiectul litigiului. 

În raport cu eficiența juridică a aparenței de drept, consacrată prin 
lege şi recunoscută prin hotărâri judecătoreşti, care asigură prevalența 
titlurilor de proprietate ale intimaţilor-pârâți M.D., M.T., C.M. şi 
C.G.L., celelalte critici formulate de recurenta-reclamantă sunt irele- 
vante, nefiind susceptibile de a duce la modificarea soluţiei pronun- 
tate în fond şi menținute în apel. 

Această constatare vizează inclusiv motivele de recurs prin care 
reclamantul a pus în discuţie lipsa de validitate a titlului în baza 
căruia statul a preluat şi apoi a vândut imobilul, motive care, în 
contextul amintit, apar ca nefondate. 

Prin urmare, în cauză nu îşi găsesc incidenţa prevederile art. 304 
pct. 9 C. proc. civ., evocate de recurent, şi nici alte dispoziţii ale 
aceluiaşi text de lege. 

Aşa fiind, Curtea a făcut aplicarea art. 312 alin. (1) C. proc. civ., 
respingând recursul ca nefondat. 


În același sens: a) C.S.J., Secţia civilă, decizia nr. 5110 din 2 
decembrie 2003: Pârâtul a cumpărat imobilul în care era chiriaş 
respectând prevederile art; 9 şi art. 14 din Legea nr. 112/1995, la data 
de 19 ianuarie 1999, după ce acţiunea reclamantului pentru retroce- 
darea imobilului fusese respinsă prin sentința civilă nr. 6700 din 9 
decembrie 1996, iar apelul împotriva ei fusese respins prin decizia 
civilă nr. 1779 din 2 decembrie 1997, decizie rămasă irevocabilă prin 
nerecurare. În plus, după cum a rezultat din C.F., la data încheierii 
contractului de vânzare figura ca proprietar Statul, neexistând nici un 
fel de altă menţiune. 

b) ICCJ, Secţia civilă şi de proprietate. intelectuală, decizia 
nr. 1630 din 2 martie 2004: La data de 22 ianuarie 1998, între 
Consiliul Judeţean Dolj şi pârâta J.P. a intervenit contractul de 
vânzare-cumpărare nr. 448, al cărui obiect l-a constituit imobilul în 
litigiu, după ce, în prealabil, respectiv la data de 9 aprilie 1997, pârâta 
a solicitat, în temeiul art. 9 din Legea nr. 112/1995, aprobarea pentru 

cumpărarea imobilului litigios. Avizul favorabil vânzării-cumpărării 
al Comisiei Judeţene Dolj pentru aplicarea Legii nr. 112/1995 a fost 
dat atunci când au fost respinse acțiunea formulată de reclamantă 
pentru revendicarea imobilului litigios (sentința civilă nr. 9036 din 5 
iunie 1996 a Judecătoriei Craiova) şi cererea pentru restituirea în 
natură a imobilului revendicat (hotărârea din 26 iunie-1997 emisă de 
Comisia Judeţeană Dolj pentru aplicarea Legii nr. 112/1995). 

Pârâta J.P. a fost în eroare cu privire la calitatea de proprietar a vân- 
zătorului Consiliul Judeţean Dolj — Sectorul servicii publice, în sensul 
că a crezut că acesta este adevăratul proprietar al imobilului în litigiu, 
lucru ce a determinat-o să încheie contractul de vânzare-cumpărare 
nr. 448 din 22 ianuarie 1998. 

Având credința că, în momentul încheierii actului de vânzare-cum- 
părare, adevăratul proprietar al imobilului .în litigiu este Consiliul 
Judeţean Dolj — Sectorul servicii publice, i a ice J.P. a 
fost de bună-credință. 


Notă: Uneori, din considerentele deciziilor nu rezultă dacă litigiul 
anterior a fost soluționat pe fond. 

Trebuie subliniat impactul deosebit provocat de respingerea 
acţiunilor în revendicare pe aspecte de competenţă materială generală 
a instanţelor, aceste din urmă soluţii impuse prin Hotărârea nr. 1 din 2 
februarie 1995 pronunţată de Secţiile Unite ale Curţii Supreme de 
Justiţie. Prin această hotărâre, cu majoritate de voturi, s-a admis 
sesizarea Secţiei civile a Curţii Supreme de Justiţie şi s-a schimbat 
jurisprudenţa Secţiei, în sensul că instanțele judecătoreşti nu au 
atribuţia de a cenzura şi a dispune restituirea imobilelor naționalizate 
prin Decretul nr. 92/1950 şi listele anexe la acest decret. 

Asupra hotărârii s-a revenit prin Hotărârea nr. 1 din 28 septembrie 
1998, prin care s-a hotărât, cu unanimitate de voturi, că aceasta rămâne 
fără aplicare, constatându-se că instanțele judecătoreşti sunt competente 
să judece, în condiţiile legii, litigiile referitoare la încălcarea dreptului 
de proprietate şi a. celorlalte drepturi reale, intervenită în perioada 
1944-1989. 

Cumpărătorii au cel puţin un dubiu cu privire la valabilitatea 
titlului statului şi îşi asuma acest risc, în condiţiile în care o acţiune 
anterioară prin care s-a invocat nevalabilitatea titlului statului nu a 
fost soluţionată pe fond, ci sub aspectul competenţei materiale. 

În acest sens, a se vedea J.C.C.J., Secţia civilă şi de proprietate 
intelectuală, decizia nr. 10268 din 12 decembrie 2006, în care s-a 

reținut că nu sunt de bună-credință cumpărătorii care cunoşteau că 
imobilul mai fusese revendicat, că acţiunea a fost admisă, dar că, 
ulterior, fusese admis recursul în anulare prin care sentința a fost 
desființată, motivul recursului în anulare constituindu-l necompetența 
instanțelor judecătoreşti de a se pronunța asupra acţiunii în reven- 
dicare până la apariţia unei üd speciale de reparaţie. 


27. Acțiune în revendicare aflată pe rolul instanţei la 
data încheierii contractului de vânzare-cumpărare 


1. Verificarea situației juridice a unui bun trebuie să se situeze 
la nivelul „minimei diligente” pe care se presupune că orice cum- 
părător o manifestă cât priveşte situația bunului pe care inten- 
ționează să îl achiziționeze. 

Dispoziţiile Legii nr. 112/1995, care se referă la obligația 
vânzătorului de a verifica în prealabil situația juridică a imobilu- 
lui, nu sunt de natură a-l exonera pe cumpărător de orice respon- 
sabilitate sub aspectul menționat sau de a acoperi orice abuz 
imputabil acestuia din urmă. 


2. Obiecţiunile referitoare la omisiunea reclamanților de a face 
cunoscută situația imobilului pentru a paraliza efectele Legii 
nr. 112/1995 sunt contrazise de însăşi existența pe rol a acțiunii 
în revendicare la data încheierii contractului prin care cumpără- 
torul a achiziționat bunul aflat în litigiu. Acest aspect nu este de 
natură a oferi o justificare pentru lipsa „minimei diligențe”. şi 
implicit a bunei-credinţe a cumpărătorului, indiferent de împreju- 
rarea că introducerea în proces a acestuia a survenit numai 
ulterior încheierii contractului amintit. 


[A C. C.J., Sectia civilă şi de proprietate intelectuală, 
decizia nr. 1692 din 2 martie 2004 


Prin acțiunea formulată la 11 mai 1998, C.S., C.C. şi C.R. au 
chemat în judecată SC H.N. SA, solicitând obligarea acesteia la 
restituirea imobilului situat în București, str. Ing. Emil Balaban. 

În motivarea acțiunii s-a susținut că, printr-un act de cumpărare 
încheiat în formă autentică în anul 1947, reclamanta C.S., împreună 
cu soțul său C.N., au dobândit bunul menţionat care, ulterior, a fost 
inclus pe lista imobilelor naționalizate prin Decretul nr. 92/1950, 
fiind preluat de Statul Român. 

S-a mai susținut că această preluare a avut caracter abuziv, deoa- 
rece ambii proprietari erau funcţionari, făcând parte din categoriile 
socio-profesionale ale căror imobile erau exceptate de la măsura 
naţionalizării, conform art. II din Decretul nr. 92/1050. 

În ceea ce privește legitimarea procesuală, s-a precizat că recla- 
manţii C.C. şi C.R. sunt moştenitori legali, alături de C.S., ai lui C.N., 
decedat la 12 august 1979, calitate dovedită cu certificatul de moște- 
nitor nr. 199/1980 emis de fostul Notariat de Stat local al sectorului 2 
Bucureşti. 

Acţiunea a fost înregistrată inițial cu numărul de dosar 8675/1998 
pe rolul Judecătoriei Sectorului 1 Bucureşti, iar prin sentința civilă 
nr. 18915 pronunţată la 11 noiembrie 1999, instanţa astfel sesizată a 
declinat competenţa de soluționare a litigiului la Tribunalul Bucureşti. 

Ca urmare, cauza a fost înregistrată pe rolul Tribunalului Bucu- 
reşti, Secţia a IV-a civilă, cu numărul de dosar 6294/1999, iar la 9 
martie 2000, acţiunea formulată de reclamanţi a fost completată, în 
sensul chemării în judecată a pârâţilor A.D.P. Sectorul 1, C.G.M.B., 
SC R. SA şi M.N.G.V. 

Totodată, reclamanţii au solicitat anularea contractului încheiat la 
24 iunie 1998 între pârâţii SC R. SA şi M.N.G.V., care a avut ca 
obiect vânzarea către acesta din urmă a imobilului aflat în litigiu. 

La 16 noiembrie 2000, pârâtul M.N.G.V. a depus în dosarul 
cauzei un înscris intitulat „întâmpinare, cerere reconvențională şi de 
chemare în garanţie”, prin care a solicitat în principal respingerea 
acţiunii, iar în subsidiar obligarea reclamanțţilor la plata contravalorii 
unor lucrări de îmbunătăţiri executate la imobil, precum şi obligarea 
chematului în garanţie, C.G.M.B., la restituirea contravalorii actuali- 
zate a sumelor plătite în contul prețului de cumpărare a imobilului. 

Prin sentinţa civilă nr. 1898 din 13 decembrie 2001, Tribunalul 
Bucureşti, Secţia a IV-a civilă, a admis în parte acţiunea principală, 
obligându-i pe pârâţi să le lase reclamanților în deplină proprietate şi 
paşnică folosință imobilul din Bucureşti, str. Ing. Emil Balaban. 

Totodată, a fost admisă în parte cererea reconvențională şi în 
totalitate cererea de chemare în garanţie, dispunându-se plata către 
pârâtul M.N.G.V. a contravalorii „îmbunătățirilor aduse imobilului în 
litigiu”, obligaţie stabilită în sarcina reclamanţilor şi care avea un 
cuantum de 10.743.000 lei, precum şi a unor despăgubiri civile în 
valoare de 426.302.000 lei datorate de chematul în garanţie C.G.M.B. 

Prin aceeaşi sentință instanţa s-a pronunţat şi în sensul obligării 
unora dintre pârâți la plata cheltuielilor de judecată. 

Apelurile făcute ulterior împotriva acestei sentințe de reclamanți, 
pe de o parte, şi de pârâtul M.N.G.V., pe de alta, au fost admise prin 
decizia civilă nr. 407 din 29 octombrie 2002, pronunţată de Curtea de 
Apel București, Secţia a IV-a civilă, în dosarul nr. 925/2002. 

Ca urmare, hotărârea primei instanţe a fost schimbată în parte, în 
sensul că: 

— s-a constatat nulitatea absolută a contractului de vânzare-cumpărare 
nr. 902 din 1 din 24 iunie 1998 încheiat între pârâţii SC R. SA şi 
M.N.G.V.; 

-a fost înlăturată, în ceea ce îl priveşte pe M.N.G.V. , dispoziția 
având ca obiect lăsarea apartamentului în deplină proprietate şi 
posesie a reclamanților; 

— a fost respinsă-ca nefondată cererea reconvenţională şi 

— a fost stabilită la 1.800.000 lei valoarea cheltuielilor de judecată 
datorate de către pârâţi reclamanţilor. 

Celelalte dispoziţii din sentință au fost menținute, fiind compen- 
sate integral cheltuielile de judecată efectuate de părţi în apel. 

Prin aceeaşi decizie a fost respins apelul făcut în cauză de pârâtul 
C.G.M.B. 

Pronunțând această decizie, instanța de apel a reţinut, în esenţă, că 
statul nu şi-a putut constitui un titlu valabil asupra imobilului litigios 
şi că în speță îşi găsesc aplicarea prevederile art. 6 din Legea 
nr. 213/1998. 

S-a reţinut, de asemenea, că, având cunoştinţă de împrejurarea că 
imobilul urma a se vinde în condiţiile Legii nr. 112/1995, fiind naţio- 
nalizat în baza Decretului nr. 92/1950, cumpărătorul avea obligaţia să 
efectueze verificări în legătură cu calitatea de proprietar a statului 
asupra bunului, ca şi asupra eventualei existenţe pe rol a unei acţiuni 
în revendicare a bunului ce urma a fi cumpărat. 

Ín aceeaşi ordine de idei, s-a apreciat că, în speță, pârâtul cumpă- 
Tător nu a făcut dovada acestor minime diligenţe și că, prin urmare, 
nu putea beneficia de prezumția bunei-credinţe, indiferent de împre- 

jurarea că reclamanţii nu i-au adresat o notificare referitoare la inten- 
ţia lor de a revendica imobilului aflat în litigiu. 

În drept, constatarea nulității actului de vânzare-cumpărare a reia 
justificată în temeiul art. 46 alin. (2) din Legea nr. 10/2001, 
înlăturarea dispoziţiei de predare a imobilului, în ceea ce îl tei 
pe M.N.G.V.,. a fost motivată evocându-se dreptul de folosire a imo- 
bilului pe care acest pârât îl avea în baza contractului de închiriere 
existent anterior cumpărării imobilului. 


138 Buna-credință 


Respingerea în apel a cererii reconvenționale a fost argumentată 
afirmându-se că, în raport cu prevederile art.. 49 alin. (1) şi (3) din 
Legea nr. 10/2001, despăgubirile pentru sporul de valoare adus imo- 
bilului prin lucrările de îmbunătățiri efectuate de pârâtul M.N.G.V. 
pot fi solicitate de acesta de la stat ori-de la unitatea care a deținut 
imobilul, iar nu de la reclamanți, aşa cum se apreciase cu ocazia 
soluționării cauzei în fond. 

Împotriva deciziei astfel pronunțate au declarat recurs pârâtul 
C.G.M.B., reprezentat prin Primarul General, pârâta SC R. SA 
București şi pârâtul M.N.G.V., cauza fiind apoi înregistrată pe rolul 
Secţiei civile a Înaltei Curți de Casaţie şi Justiţie cu numărul de dosar 
265/2003. 

În motivarea recursului său, întemeiat pe dispoziţiile art, 304 
pct. 9 şi 10 C. proc. civ., M.N.G.V. a formulat la rândul său mai 
multe critici şi aprecieri în legătură cu constatarea de către instanţa de 
apel a nulităţii contractului de vânzare-cumpărare, precum şi cu 
modul de evaluare a eficienţei juridice a titlului său de proprietate, 
comparativ cu titlul invocat de reclamanți. 

În sensul amintit, s-a afirmat că decizia atacată a fost pronunțată 
cu încălcarea sau greşita aplicare a legii, întrucât acest recurent-pârât 
se află în situaţia unui dobânditor a cărui bună-credință este prezu- 
mată şi ocrotită de lege, deoarece a cumpărat imobilul având repre- 
zentarea că este un bun intrat cu titlu legal în proprietatea statului. 

Un alt argument al recurentului a fost în sensul că, potrivit 
prevederilor Legii nr. 112/1995, numai vânzătorul avea obligaţia de a 
verifica în prealabil situaţia juridică a imobilului şi apoi de a-i garanta 
cumpărătorului faptul că îi transmite dreptul de proprietate asupra 
unui bun dobândit cu titlu legal. 

În aceeaşi ordine de idei, s-a relevat că reclamanții nu au comu- 
nicat situația imobilului pentru a paraliza efectele Legii nr. 12/1995, 
iar ulterior încheierii contractului de vânzare-cumpărare a intrat în 
vigoare Legea nr. 10/2001, care consolidează protecția legislativă 
acordată dobânditorilor de bună-credință. 

Printr-o altă critică s-a amintit că, deşi cumpărarea imobilului a 
avut.loc în condiţiile în care acțiunea reclamanților se afla pe rol, părțile 
contractante, împreună cu alți doi pârâţi, au fost chemate în judecată 
numai ulterior încheierii. contractului, acest aspect nefiind analizat de 
instanța de apel, deşi constituia o apărare pe care M.N.G.V. o consideră 
hotărâtoare în demonstrarea bunei sale credinţe. 

Tot în motivarea recursului declarat de acest pârât s-a susținut că, 
potrivit art. 1 din Protocolul adiţional nr. 1 la Convenţia europeană a 
drepturilor omului şi jurisprudenţei Curţii Europene a Drepturilor 
Omului, titlul de proprietate al recurentului este mai bine configurat 
decât cel invocat de reclamanți. 

La rândul sau, recurenta-pârâtă SC R. SA a susținut că decizia ata- 
cată intră sub incidența art. 304-pct. 9 C. proc. civ., întrucât reaua-cre- 
dință a părţilor semnatare ale contractului de vânzare-cumpărare a 
imobilului aflat în litigiu a fost apreciată exclusiv în raport cu împre- 
jurarea . existenţei pe rol a acţiunii în revendicare formulate de 
reclamanți. 

În acest context, s-a avidesațiat că, la data încheierii contractului, 
vânzătoarea şi cumpărătorul nu erau părți în acel proces şi nu au avut 
cunoştinţă despre existența pe rol a acțiunii reclamanților. 

În ceea ce îl priveşte, C.G.M.B. a invocat ca temei legal al 
recursului declarat în cauză prevederile 'art. 304 pct. 9 C. proc. civ., 
susținând că hotărârile pronunţate în cauză sunt criticabile, deoarece: 

— instanţele au abordat greşit chestiunea legitimării procesuale, 
neobservând că, potrivit art. 19 pct. `l, art. 21 pct. 1 şi art. 67 din 
Legea nr. 215/2001; în speță în calitate de pârât ar fi trebuit să 
figureze Municipiul Bucureşti, reprezentat legal de Primarul general, 
iar nu acest recurent; 

— obligaţia de restituire a sumelor plătite de pârâtul cumpărător 
M.N.G.V., ca preţ al imobilului litigios, revine Ministerului Finan- 
telor Publice, care gestionează fondul special constituit în temeiul 
art.:13 alin. (6) din Legea nr. 112/1995, iar în speță nu sunt întrunite 
cerințele art. 1339 şi urm. C. civ. referitoare la răspunderea pe care 
vânzătorul o are față de cumpărător în caz de evicțiune. : 

Este de reţinut că în cursul 'dezbaterilor, desfăşurate la termenul de 
la 13 februarie 2004, pârâţii C.G.M.B. şi M.N.G.V. au formulat 
concluzii convergente, în sensul admiterii tuturor celor trei recursuri 
şi al respingerii acțiunii. 

Prin întâmpinarea formulată, reclamanţii C.S., C.R. şi C.C. au 
solicitat respingerea recursurilor declarate în cauză, susținând că: 

— teza ultimă a art. 46 alin. (2) din Legea nr. 10/2001 operează 
numai în măsura în care toate părțile unui act juridic având ca obiect 
transmiterea proprietăţii unui imobil au fost de bună-credinţă, 
interpretarea contrară dată de recurenți - reprezentând de fapt o 
încălcare textului de lege menţionat; 

— critica recurentei SC R. SA cu privire la modul în care instanța 
de apel a apreciat probele şi a conchis în sensul relei-credințe a 
părţilor contractante ţine de temeinicia sau netemeinicia hotărârii, 
neintrând deci sub incidenţa art. 304 C. proc. civ., în forma pe care 
acest text o avea la data declarării respectivului recurs care, în acest 
context, este inadmisibil; 

— reaua-credinţă a aceleiaşi recurente este demoda de împre- 
jurarea că atât cererea prin care chiriaşul M.N.G.V. îşi exprimase, la 
26 mai 1998, intenţia de a cumpăra imobilul, cât şi vânzarea acestui 
bun la 24 iunie 1998 de către SC R. SA sunt ulterioare acțiunii în 
revendicare formulate la 11 mai 1998, în condițiile în care, încă de la 
26 iunie 1996, reclamanții se adresaseră în scris Comisiei locale 
pentru aplicarea Legii nr. 112/1995 de pe lângă Primăria Sectorului 1 
Bucureşti, solicitând restituirea imobilului în natură. ; 

Prin aceeaşi întâmpinare s-a: susținut că recursul declarat de 
pârâtul M.N.G.V. este inadmisibil, întrucât argumentele invocate în 
susținerea primului motiv al respectivului recurs vizează fie direct, fie 
într-o formă deghizată, exclusiv aspecte ce ţin de temeinicia deciziei 
atacate, iar al doilea motiv se referă la o pretinsă omisiune a instan- 
telor de a se pronunța asupra unei apărări invocate pentru prima dată 
în recurs şi care, de altfel, era şi lipsită de relevanţă. 

Aceste aserţiuni au fost argumentate afirmându-se, în esență, că: 

— invocarea de către M.N.G.V. a prevederilor art. 304 pct. 9 
C. proc. civ.,.ca şi utilizarea unor sintagme ce se regăsesc în 
redactarea art. 304 pct. 8 C. proc. civ., au doar un caracter formal, 
negăsindu-şi suportul în dezvoltarea criticilor Se, care recurentul le-a 
adus deciziei atacate; 

— nulitatea contractului prin care acelaşi recurent a cumpărat 
imobilul ar fi operat şi în situaţia în care doar vânzătoarea ar fi fost de 
rea-credință; 

— în speţă nu s-a făcut dovada unei minime diligenţe pe care 
pârâtul cumpărător să o fi manifestat pentru a cunoaşte situația 
juridică a imobilului, existând în schimb indicii serioase că acesta a 
fost într-o situaţie directă de rea-credință sau cel puţin într-o situație 
similară cu reaua-credință; 

— imobilul fiind preluat de stat fără titlu, recurentul nu se putea 
prevala de dispoziţiile Legii nr. 112/1995. 

În cuprinsul întâmpinării s-a făcut, de asemenea, o analiză a 
jurisprudenţei Curţii de Apel Bucureşti, a Curţii Supreme de Justiţie 
şi a Curţii Europene a Drepturilor Omului, aceasta din urmă fiind 

evocată şi în raport cu dispoziţiile art. 1 din Protocolul adiţional nr. 1 
al Convenţiei europene a drepturilor omului. 

Cu ocazia dezbaterilor desfăşurate în şedinţa publică din 13 
februarie 2004, intimaţii-reclamanţi au reiterat aceste argumente, 
solicitând respingerea tuturor celor trei recursuri declarate în cauză: 

Având a se pronunța asupra recursului declarat de M.N.G.V., 
Curtea a reţinut că susţinerile acestuia referitoare la ignorarea de către 
instanța de apel a prezumțţiei de bună-credinţă, care opera în favoarea 
sa, sunt lipsite de suport. 

Din considerentele deciziei recurate rezultă că, dimpotrivă, 
instanța s-a referit expres la acea prezumție, apreciind în mod 
justificat că în speţă ea a fost răsturnată şi nu poate produce efecte, 
deoarece cumpărarea imobilului de către fostul chiriaş s-a făcut fără o 
minimă verificare a situației juridice a respectivului bun. 

În legătură cu natura acestei verificări, s-a subliniat că ea ar fi 
trebuit să se situeze la nivelul minimei diligente, pe care se presupune 
că orice cumpărător o manifestă cât priveşte situația bunului pe care 
intenționează să îl achiziţioneze. 

Din acest punct de vedere, evocarea de către recurent a dpo 
zițiilor Legii nr. 112/1995, care se referă la obligația vânzătorului de 
a verifica în prealabil situaţia juridică a imobilului, este irelevantă, 
deoarece prevederile legale amintite nu sunt de natură a-l exonera pe 
cumpărător de orice responsabilitate sub aspectul menţionat sau de a 
acoperi orice abuz imputabil acestuia din urmă. 

În acelaşi sens este şi motivarea deciziei recurate, care cudni 
specificitatea contractelor încheiate în temeiul Legii nr. 112/1995, 
contracte care au ca obiect imobile susceptibile de a fi revendicate de 
foşti proprietari. 

În altă ordine de idei, este de remarcat că obiecţiunile formulate 
de M.N.G.V., referitor la omisiunea reclamanților de a face cunoscută 
situația imobilului pentru a paraliza efectele Legii nr.112/1995, sunt 
contrazise de însăşi existenta pe rol a acţiunii în revendicare la data 
încheierii contractului prin care acest recurent-pârât a cumpărat bunul 
aflat în litigiu. 

De altfel, aspectul menţionat nici nu este de natură a oferi o 
justificare pentru lipsa minimei diligenţe și implicit a bunei-credinţe a 
cumpărătorului, indiferent de împrejurarea că introducerea în proces a 


“recurentului a survenit numai ulterior încheierii contractului amintit. 


În legătură cu această din urmă chestiune, este de observat că, în 
calitatea sa iniţială de chiriaş, M.N.G.V. nu s-ar fi legitimat procesual 
ca pârât într-o acțiune în revendicare. 

Prin urmare, este cu totul justificată ignorarea de către instanța de 
apel a acestei apărări strict speculative, care nu era de natură a valida 
contractul de cumpărare încheiat după începerea procesului. 

Nu în ultimul rând, Curtea a avut în vedere că nici art. 1 din 
Protocolul adiţional nr. 1 la Convenţia europeană a drepturilor omului 
şi nici jurisprudenţa Curţii Europene a Drepturilor Omului nu sunt de 
natură a da validitate acelui act fraudulos, criticile recurentului fiind 
şi din acest punct de vedere nejustificate. 

Având în vedere caracterul nefondat al tuturor acestor critici, în 
raport cu care prevederile art. 304 C. proc. civ. îşi găsesc incidența în 
cauză, Curtea a dat curs dispozițiilor art. 312 alin. (1) din același cod, 
respingând recursul declarat de pârâtul M.N.G.V. 

În ceea ce o priveşte pe recurenta-pârâta. SC R. SA Bucureşti, 
Curtea a reţinut că, până la data pronunțării, aceasta nu a depus în 
dosar timbre judiciare în valoare de 30.000 lei şi nici nu a făcut 
dovada că ar fi plătit o taxă judiciară de timbru în valoare de 
1.578.700 lei, deşi necesitatea îndeplinirii acestor obligații i-a fost 
adusă la cunoştinţă cu ocazia citării sale pentru termenul de la 13 
februarie 2004, aşa după cum se atestă în procesu-verbal de la 28 
octombrie 2003 aflat în dosar. 

Potrivit dispoziţiilor art. 20 alin. (1) şi (3), coroborate cu 
prevederile art. 11 din Legea nr. 146/1997, taxele judiciare de timbru 
se achită anticipat sau, cel mai târziu, până la primul termen de 
judecată. Nerespectarea acestor cerințe este sancționată de lege prin 
anularea acțiunii sau cererii, nefiind exceptate de la acest regim 
juridic cererile pentru exercitarea căilor de atac. 

În raport cu prevederile art. 9 alin. (2) din O.G. nr. 32/1995, sanc- 
țiunea anulării acțiunii sau cererii, inclusiv a celei de exercitare a unei 
căi de atac, devine incidentă şi în cazul neîndeplinirii obligaţiei de 
aplicare a timbrului judiciar în valoarea stabilită prin acelaşi act 
normativ. 

Având în vedere că în cauza de față obligaţiile legale privind 
timbrarea nu au fost îndeplinite, recursul declarat de pârâta SC R. SA 
Bucureşti a fost anulat. 

În ceea ce priveşte primul motiv al recursului declarat de C.G.M.B., 
Curtea a reţinut că, în raport cu prevederile art. 18 din Legea 

nr. 215/2001 şi cu datele speţei, Municipiul Bucureşti se legitimează 
procesual. 

Existența unor dispoziții legale care conferă alternativ C.G.M.B., 
respectiv Primarului General, prerogative de reprezentare a unității 
administrativ-teritoriale constituie o chestiune care excede cadrul 
procesual, interesând exclusiv raporturile dintre aceste două entități. 

Imposibilitatea acestora, reală sau doar simulată, de a-și delimita 
prerogativele în materia analizată nu poate fi opusă în mod eficient 
celorlalte părți, deoarece, în esență, aceasta constituie o exercitare 
abuzivă a drepturilor procesuale, contravenind dispoziţiilor impera- 
tive ale art. 723 C. proc. civ. . 

Celelalte critici formulate de către acelaşi. recurent sunt însă 
fondate. 

In acest sens, Curtea a reținut că, într-adevăr, obligarea Munici- 
piului Bucureşti la restituirea sumelor achitate de M.N.G.V. ca preț al 
imobilului litigios încalcă dispoziţiile exprese ale art. 13 alin. (6) din 
Legea nr. 112/1995, care conferă Ministerului Finanţelor Publice pre- 
rogative exclusive de gestionare a fondului special constituit pentru a 
fi utilizat în vederea efectuării unor plăți prevăzute de aceeaşi lege. 

In mod implicit articolul de lege menţionat consacră o derogare de 
la dispoziţiile art. 1339 şi urm. C. civ. referitoare la răspunderea pe 
care vânzătorul o are față de cumpărător în caz de evicţiune. 

Din acest punct de vedere, decizia recurată a fost dată cu încăl- 
carea dispoziţiilor legale menționate, intrând sub incidenţa art. 304 
pct. 9 C. proc. civ. 

Prin urmare, Curtea a făcut aplicarea art. 312 alin. (1) şi (3), art. 314 
şi art. 316 C. proc. civ., precum şi a art. 296 din acelaşi cod, admițând 
recursul, respectiv apelul declarate în cauză de C.G.MB. şi 
schimbând sentința, în sensul respingerii cererii de chemare a acestuia 
în garanţie de către pârâtul M.N.G.V. 


În acelaşi sens, C.S.J., Secţia civilă, decizia nr. 4218 din 25 noiem- 
brie 2002: Tribunalul Bucureşti, Secţia IV-a civilă, prin sentința 
nr. 1210 din 14 decembrie 2000, a respins acţiunea prin care recla- 
mantul B.R. ş.a. au cerut anularea contractului de vânzare-cumpărare 
din 22 ianuarie 1997, prin care, în temeiul Legii nr. 112/1995, Pri- 
măria Municipiului Bucureşti a vândut pârâtei I.M. apartamentul în 
litigiu. 

Deşi buna-credință, este prezumată, în cazul în speţă nu a putut fi 
reținută, deoarece contractul de vânzare-cumpărare încheiat de către 

pârâtă a fost întocmit la data de 22 ianuarie 1997, iar acţiunea recla- 
manțţilor a fost înregistrată la data de 25 iunie 1996, deci vânzarea s-a 
perfectat pe parcursul judecării acestui proces. 

Din această împrejurare rezultă, evident, reaua-credință a vân- 
zătorului. 

În ceea ce priveşte reaua-credință a pârâtei cumpărătoare, aceasta 
rezidă din aceea că, urmărind să încheie un contract de vânzare-cum- 
părare, avea obligaţia de a cunoaște care este titlul de proprietate al 
vânzătorului, fiind de neconceput ca, în calitate de cumpărător al unui 
bun important, cum este un apartament, să nu efectueze un minim de 
diligenţe pentru a afla situaţia juridică a imobilului. Dacă ar fi făcut 
aceste minime diligente, ar fi aflat că pe rolul instanței se află un 
proces de revendicare a apartamentului. 


S-a exprimat şi opinia contrară, în sensul că hotărârea judecă- 
torească prin care a fost admisă acţiunea în revendicare nu este opoza- 
bilă chiriaşului cumpărător care a încheiat contractul de vânzare-cum- 
părare în timpul procesului, dacă acesta nu a fost parte în acel proces 
(C.S.J., Secţia civilă, decizia nr. 4637 din 11 noiembrie 2003): Este 
adevărat că prin decizia nr. 2310/A din 12 decembrie 1997, pronunţată de 
Tribunalul Bucureşti, Secţia a III-a civilă, a fost admisă acţiunea for- 
mulată de reclamanții P.V.S. şi C.G., împotriva pârâtului C.G.M.B., care 
a fost obligat să le lase în deplină proprietate imobilul situat în Bucureşti, 
însă această hotărâre judecătorească nu este opozabilă pârâtei cumpă- 
rătoare D.M., care nu a fost parte în acel proces. 

Înainte de pronunţarea deciziei sus menţionate, şi anume la data 
de 8 aprilie 1997, prin contractul nr. 1733, pârâta D.M. a cumpărat 
apartamentul ce formează obiectul prezentului litigiu, în baza preve- 
derilor Legii nr. 112/1995. 

La interogatoriile ce le-au fost luate, reclamanţii au recunoscut că 
pârâta D.M. a fost de bună-credință la încheierea contractului de 
vânzare-cumpărare. 

Reclamanta P.V.S. a recunoscut la interogatoriu şi faptul că pârâta 
D.M. nu a cunoscut până în luna mai 1998, dată ulterioară încheierii 
contractului de vânzare-cumpărare, demersurile făcute de reclamanți 
pentru revendicarea imobilului. 

În atare situaţie, s-a constatat că prezumția de bună-credință a 
cumpărătoarei nu numai că nu a fost răsturnată, dar buna sa credinţă a 


fost dovedită prin recunoaşterile reclamanţilor la interogatoriu, astfel 

că în mod corect nu a fost constatată nulitatea contractului de 
vânzare-cumpărare. 

Aşa fiind, a fost inutilă analizarea celorlalte critici formulate, 
referitoare la dreptul de proprietate al reclamanților. 

În acelaşi sens, C.S.J, Secţia civilă, decizia nr. 545 din 13 
februarie 2003: Revendicarea imobilului, soluționată prin sentința 
civilă nr. 6263 din 17 mai 1999 a Judecătoriei Sectorului 1 Bucureşti, 
putea fi un mijloc energic de notificare a subdobânditorilor, de natură 
să înlăture buna lor credință şi să atragă, ca atare, invalidarea actelor 
de înstrăinare. | 

Cum însă revendicarea a fost dezbătută în absenţa lor (reclamanții 
nu i-a chemat în. judecată), fără contradictorialitate, nu. le poate fi 
opozabilă. De altfel, sentința menționată, prin care s-a constatat 
dreptul. de proprietate al reclamanților şi nevalabilitatea preluării 
bunului de către stat, fiind posterioară actelor de înstrăinare atacate, 
rămâne fără pda juridică în aprecierea cunoaşterii de către 
subdobânditori a ii 
rațiune impune o pu At identică şi cu privire la cererea recla- 
manților din 16 mai 1996 (de restituire a bunului în baza Legii 
nr. 112/1995 şi H.G. nr. 11/1997), adresată Primăriei Municipiului 
Bucureşti. Aşa se face că reclamanții, neavând alte probe concludente, 
au alegat notificarea subdobânditorilor ca dovadă a cunoașterii de către 


invocate sunt informe şi, ca atare, lipsite de opozabilitate şi forță 
probantă, în sensul art. 1079, art. 1773 alin. (1) şi art. 1774 C. civ., câtă 
vreme au fost trimise unor persoane străine de raportul juridic dedus 
judecății (C.R., D.D.şi T.F.) şi la o adresă greşită. Nu mai puțin, 
procesele-verbale de comunicare a acestor acte nu au fost semnate 
personal de pârâţi, iar pentru semnătura unei anume „D.A.” (având 
calitatea de „administrator”, şi nu „destinatar”) reclamanţii nu au cerut 
o verificare de scripte, conform art. 177-179 C. proc. civ. (în condițiile 
în care pârâta D.A. a negat Î în tot cursul procesului primirea notificării). 
În acest context şi în lipsa oricăror alte dovezi că ilicitatea cauzei 
actelor juridice din litigiu a fost cunoscută de către pârâți (subdobân- 
ditori), s-a constatat că fără temei instanța de recurs a înlăturat buna 
lor credință (prezumată iuris tantum de lege) şi, corelativ, a invalidat 
actele de înstrăinare din litigiu, prin a' constata că sunt nule absolut. 
Ca atare, hotărârea atacată este nelegală şi vădit netemeinică, consi- 
derent pentru care s-a impus admiterea recursului în anulare şi refor- 

marea acestei hotărâri, prin respingerea recursurilor reclamanților şi 
menţinerea deciziei din apel. 


Notă: Aceste ultime opinii înlătură chiar şi minimele obligaţii ce 
îi revin cumpărătorului, care trebuie să fie totuşi un cumpărător 
diligent, date fiind şi condițiile sociale şi de notorietate în care se 
punea problema restituirii atât a imobilelor preluate în mod abuziv, 
cât şi a imobilelor preluate cu titlul valabil (Legea nr. 112/1995). 

Articolul 1898 alin. (1) C. civ. defineşte buna-credință ca fiind 
„credința posesorului că cel de la care a dobândit imobilul avea toate 
însuşirile cerute de lege spre a-şi transmite proprietatea” (s.n.). 

Interpretând per a contrario acest text legal, care face referire la 
„credința posesorului”, rezultă că aceasta lipseşte dacă, cu „minime 
diligenţe”, se putea afla dacă titlul statului era cert sau nu. 

A se avea în vedere şi Hotărârea Curţii Europene în cauza Străin 
şi alții c. României, precum şi celelalte hotărâri pronunţate în cauze 
similare, anexate. ` 


28. Acțiune în revendicare aflată pe rolul instanței, 
notată pe versoul cererii de cumpărare a apartamentului 


Buna-credință nu poate fi reținută în condiţiile în care 
cumpărătorul a depus cerere pentru cumpărarea apartamentului, 
iar pe verso-ul cererii sale s-au făcut mențiuni privind litigiile 
avute de proprietara reclamantă privind imobilul, aflate pe rolul 
instanţei, iar reclamanta a depus şi o cerere în temeiul Legii 
nr. 112/1995 pentru restituirea imobilului. 


I.C.C.J., Secţia civilă şi de proprietate intelectuală, 
decizia nr. 3281 din 5 mai 2004 


La data de 4 martie 1998, reclamanta P.G.E., căsătorită M., a 
chemat în judecată pe pârâţii C.G.M.B. şi V.D., solicitând instanţei 
ca, prin hotărârea ce se va pronunța, să fie. obligați pârâţii să-i lase în 
deplină proprietate şi pașnică folosință apartamentul nr. 10 situat în 
Bucureşti, Calea Dorobanţi, şi să se constate nulitatea contractului de 
vânzare-cumpărare nr. 4658/24247 din 1 iulie 1997 încheiat de Pri- 
măria Municipiului Bucureşti, prin mandatara SC H.N. SA, şi V.D. 

În motivarea acțiunii, reclamanta a învederat că, prin sentința 
civilă nr. 4889 din 29 aprilie 1996 pronunțată de Judecătoria Secto- 
rului 1 Bucureşti, s-a constatat nulitatea operațiunilor de înscriere în 

lista anexă a Decretului nr. 92/1950 a spaţiilor comerciale de la parte- 
rul imobilului din Bucureşti, Calea Dorobanţi, precum și a aparta- 
mentelor de la etajele 1 şi 3, plus mansarda imobilului respectiv. 

Reclamanta a mai arătat că vânzarea apartamentului în baza Legii 
nr. 112/1995 este lovită de: nulitate, pentru că acesta nu intra sub 
incidenţa Legii nr. 112/1995. "e y a 

Ca urmare a decesului pârâtului V.D., a fost introdus în cauză fiul 
acestuia, V.A. - ' 

Prin sentința civilă nr. 6778 din 4 mai 1998, Judecătoria Secto- 
rului 1 Bucureşti şi-a declinat competența în favoarea Tribunalului 
Bucureşti, reţinând că valoarea obiectului cauzei depăşeşte suma de 
150.000.000 lei. .. l 

Tribunalul Bucureşti, Secţia a III-a civilă, prin sentința nr. 996 din 
16 septembrie 1999, a respins acţiunea, reclamantei ca neîntemeiată, 
iar Curtea de Apel Bucureşti, Secţia a IV-a civilă, prin decizia nr. 716 
din 17 noiembrie 2000, a admis apelul declarat de reclamantă, a 
desfiinţat sentința și a trimis cauza spre rejudecare la aceeaşi instanță. 

Recursul declarat de pârâtul V.A. împotriva deciziei. date în apel a 
fost respins de Curtea Supremă de Justiţie, Secţia civilă, prin decizia 
nr. 3190 din 26 iunie 2001. 

În rejudecare după casare, Tribunalul Bucureşti, Secţia a H-a 
civilă, prin sentința nr. 1553 din 11 decembrie 2001, a admis acţiunea 
reclamantei, a constatat nulitatea absolută a antecontractului de 
vânzare-cumpărare nr. 4658/24247 din 1 iulie 1997 privind aparta- 
mentul nr. 10 din Bucureşti, Calea Dorobanţi, încheiat între Primăria 
Municipiului Bucureşti, prin SC H.N. SA, și autorul pârâtului V.A. 
Pârâţii au fost obligaţi să lase: reclamantei în deplină proprietate şi 
posesie imobilul descris mai sus.“ E zi j 

În motivarea soluției, tribunalul a reținut că autorul reclamantei, 
P.N., a dobândit prin cumpărare în anul 1915 dreptul de proprietate 
asupra terenului -în întindere de 9:286 mp, pe care a edificat o 
constructie, conform autorizaţiei, compusă din subsol, parter şi 4 etaje. 

: Prin sentința civilă nr. 4880 'din 29 aprilie 1996, pronunțată de 
Judecătoria Sectorului 1 Bucureşti, s-a admis acțiunea reclamantei, în 
calitate de unică moștenitoare a tatălui său, s-a constatat nulitatea 
absolută a operaţiunilor de înscriere pe lista anexă a Decretului 
nr. 92/1950 a spaţiilor comerciale aflate. la parterul imobilului din 
Bucureşti, Calea Dorobanţi, precum şi a apartamentelor de la etajele 1 
şi 3, plus mansardă. l Me 

Prin aceeaşi sentință, s-a stabilit că imobilul a fost preluat abuziv, 
autorul reclamantei fiind persoană încadrată în muncă. 


148 Buna-credință 


În considerentele sentinței s-a mai reţinut că la data încheierii 
contractului de vânzare-cumpărare, 1 iulie 1997, era stabilită pe cale 
judecătorească împrejurarea că imobilul a trecut la stat fără titlu, ceea 
ce se coroborează cu menţiunea existentă pe versoul cererii de 
cumpărare redactată de V.D., că există litigiu asupra apartamentului, 
iar la dosarul comisiei de aplicare a Legii nr. 112/1995 se găsea 
decizia Curţii de Apel Bucureşti, astfel că actul de vânzare-cumpărare 
era fondat pe o cauză ilicită şi nu se putea face aplicarea prevederilor 
Legii nr. 112/1995 privind cumpărarea locuinței de către chiriaşi. 

Împotriva sentinței au declarat apel Primăria Municipiului Bucu- 
reşti şi V.A., ambele respinse ca nefondate prin decizia nr. 304 din 27 
iunie 2002 pronunțată de Curtea de Apel Bucureşti, Secţia a III-a 
civilă. | 

Răspunzând criticii Primăriei Municipiului București, care a sus- 
ţinut lipsa de calitate procesuală pasivă a C.G.M.B,, instanţa de apel a 
arătat că legitimarea procesuală pasivă a acestuia se întemeiază pe 
dispozițiile art. 19 pct. 1 din Legea nr. 215/2001 şi prevederile art. 6 
din Legea nr. 213/1998. | 

Referitor la apelul introdus de pârâtul V.A., curtea de apel a 
reținut injusteţea criticilor. aduse. Astfel, competenţa tribunalului a 
fost stabilită în temeiul art. 725 alin. (2) C. proc. civ., fiind un litigiu 
în curs de soluţionare la data schimbării competenţei instanţelor, pro- 
cesele au continuat să fie judecate de aceleaşi instanțe, taxele judi- 
ciare de timbru nu se datorează în litigiile care tind la redobândirea 
dreptului de proprietate de către foştii proprietari, conform art. 15 
lit. r) din Legea nr. 146/1997, probele au confirmat trecerea abuzivă a 
imobilului la stat, iar prezumția bunei-credințe a fost răsturnată, 
recurentul având cunoștință de situaţia juridică a imobilului la data 
cumpărării lui. 

Împotriva deciziei pronunţate în apel au dla recurs pârâții 
Primăria Municipiului Bucureşti şi V.A. 

În recursul său, Primăria Municipiului Bucureşti a susținut, în 
esenţă, că reclamanta a chemat greşit în- judecată Primăria Munici- 
piului Bucureşti, care nu are. personalitate juridică: şi fată de care 
trebuia respinsă acțiunea, întrucât calitate procesuală pasivă are 
Municipiul Bucureşti, reprezentat legal prin Primarul General, aşadar 
se impune admiterea recursului, casarea deciziei şi pe fond respin- 
gerea acţiunii ca fiind introdusă împotriva unei persoane fără calitate 
procesuală pasivă. 

Pârâtul V.A. a arătat în recursul său că instanța a refuzat să 
verifice competenţa sa materială în soluționarea pricinii, excepţie de 
ordine publică pe care recurentul a invocat-o, apoi au fost respinse 
probele solicitate de recurent, respectiv interogatoriul reclamantei şi 
dovezi cu înscrisuri, pentru a dovedi alte 4 procese în care reclamanta 
a chemat în judecată chiriaşii cumpărători ai apartamentelor, şi 
instanța nu s-a pronunțat asupra dovezilor administrate, din care 
rezultă buna-credință a recurentului în încheierea contractului de 
vânzare-cumpărare a apartamentului. 

În drept, au fost invocate prevederile art. 304 pct. 3 şi 10 C. proc. civ. 

Recursurile sunt nefondate. 

În ce priveşte recursul declarat de Primăria Municipiului Bucu- 
reşti, s-a constatat că, spre deosebire de motivele de apel în care a 
învederat lipsa calităţii procesuale pasive a C.G.M.B., în instanța de 
recurs s-a susținut ncîntemeiat absenţa legitimării procesuale pasive a 
Primăriei Municipiului Bucureşti. 

Din dispoziţiile art. 12 alin. (5) din Legea nr. 213/1998 rezultă că, 
în litigiile referitoare la dreptul de proprietate, unitățile administrativ-te- 
ritoriale sunt reprezentate de consiliile județene, de C.G.M.B. sau de 
consiliile locale, care dau mandat scris preşedintelui consiliului ju- 
dețean sau primarului. Acesta, prevede în continuare textul de lege 
evocat, poate desemna un alt funcționar de stat pentru a-l reprezenta 
în instanță. Dispoziţia legală amintită a fost respectată, pentru primar 
s-a prezentat în instanța de apel consilierul juridic al primăriei, care a 
susținut interesele primarului în instanță. 

Drept urmare, recursul este nefondat şi a fost respins. 

Cu referire la recursul pârâtului V.A., s-a reținut că reproşul adus 
instanței în legătură cu verificarea competenţei sale în judecarea 
cauzei în fond este nejustificat. Tribunalul Bucureşti a fost instanța 
legal învestită prin sentința civilă nr. 6778 din 4 mai 1999 de 
declinare a competenţei de la Judecătoria Sectorului 1 Bucureşti şi a 
rămas competentă: şi după desființarea sentinței nr. 9961/1999 de 
instanța de apel, care a trimis cauza spre rejudecare aceleiaşi instanțe, 
anume tribunalului, soluţie confirmată de Curtea Supremă de Justiție 
prin decizia civilă nr. 3190 din 26 iunie 2001. 

Potrivit art. 725 alin. (2) C. proc. civ., procesele în curs de 
judecată la data schimbării competenţei instanțelor legal învestite, 2 
mai 2001, vor continua să fie judecate de acele instanțe. 

Critica recurentului-pârât referitoare la neadministrarea probelor 
pretinse de acesta este, de asemenea, nefondată. 

Instanţa de judecată este suverană în a aprecia concludența şi per- 
tinenţa probelor cerute de părțile din proces şi întemeiat s-a respins 
cererea pentru a dovedi existența a altor patru litigii între intimată şi 
chiriaşii cumpărători, dovada nu întrunea cele două condiţii de 
admisibilitate amintite, instanța apreciind judicios şi inutilitatea luării 
interogatoriului intimatei. 

Pretinsa bună-credință a recurentului, prezumată de altfel de lege, a 
fost combătută prin probele administrate, analizate corect de instanță. 

La 11 martie 1996, intimata-reclamantă a chemat în judecată 
C.G.MB. şi SC H.N. SA şi a obținut sentința civilă nr. 4889 din 29 
aprilie 1996, pronunțată de Judecătoria Sectorului 1 Bucureşti, prin 
care s-a constatat nulitatea absolută a operațiunilor de înscriere pe 
lista anexă a Decretului nr. 92/1950 a spaţiilor comerciale aflate la 
parterul imobilului din Bucureşti, Calea Dorobanţi, şi a aparta- 
mentelor de la etajul 1 şi 3, plus mansarda. 

Soluţia primei instanţe a fost confirmată prin decizia nr. 85 din 20 
mai 1997 a Curţii de Apel Bucureşti, Secţia a III-a civilă. În timpul 
derulării procesului amintit, anume la 13. mai 1996, recurentul a 
depus cerere pentru cumpărarea apartamentului nr. 10, situat la etajul 
3, pe versoul cererii sale s-au făcut menţiuni privind litigiile avute de 
proprietara reclamantă privind imobilul, iar la 20 iulie 1996, recla- 
manta a depus şi o cerere la Primăria Sectorului 1 Bucureşti pentru 
restituirea imobilului. Cu toate acestea, la 1 iulie 1997, SC H.N. SA, 
în calitate de mandatară, a vândut apartamentul recurentului, cu neres- 
pectarea prevederilor art. 1 alin. (4) din H.G. nr. 11/1997, potrivit 
cărora imobilele trecute la stat fără titlu nu intră sub incidenţa Legii 
nr. 112/1995, iar trecerea abuzivă s-a dovedit prin sentința civilă 
nr. 4889/1996, fiind încălcată şi dispoziţia art. 1 alin. (6) din acelaşi 
act normativ, care prevede suspendarea de drept a vânzării către 
chiriaşi până la soluționarea definitivă şi -irevocabilă a cererilor 
formulate de proprietari. 

Aşadar, criticile recurentului pârât fiind nefondate, recursul său a 
fost respins. 


În acelaşi sens, LC.CJ, Secția civilă şi de proprietate intelec- 
tuală, decizia nr. 2105 din 24 februarie 2005: Terţii dobânditori au 
cumpărat imobilul în condiţiile în care foştii proprietari formulaseră 
cerere de restituire în natură a imobilului, iar menţiunea că această 
cerere fusese formulată se regăseşte chiar pe verso-ul cererilor de 
cumpărare. 

29. Acţiune în revendicare pe rolul instanței. Tert do- 
bânditor al cărui asociat unic şi-a desfăşurat activitatea la 
societatea vânzătoare, pârât în acţiunea în revendicare 


Nu se poate reține buna-credinţă a părților în condiţiile în care 
contractele de vânzare-cumpărare au fost încheiate în timpul 
procesului de revendicare, cunoscându-se situaţia litigioasă a 
imobilului, inclusiv de către dobânditoare, al cărei asociat unic şi 
administrator făcea parte, în acea perioadă, din societatea vânză- 
toare, situaţie în care aceasta a cunoscut sau trebuia să cunoas- 
că riscul pe care şi-l asumă prin încheierea actelor în aceste 
condiţii. 


I.C.CJ., Secţia civilă şi de proprietate intelectuală, 
decizia nr. 8759 din 3 noiembrie 2005 


Prin acțiunea formulată, reclamanta N.E. a chemat în judecată SC 
S. SA Drăgăşani şi SC B.B. SRL Drăgăşani, solicitând ca, prin hotă- 
rârea ce se va pronunța, să se constate nulitatea absolută a contrac- 
tului de vânzare-cumpărare autentificat sub nr. 2590 din 30 decem- 
brie 1996, încheiat pentru terenul său de 162 mp situat în municipiul 
Drăgăşani, precum şi a contractului de vânzare-cumpărare nr. 2584 
din 30 decembrie 1996, încheiat între aceleaşi pârâte, privind terenul 
aferent spațiului vândut G. 

Soluţionând cauza în primă instanță, după rezolvarea în acest sens 
a unui conflict negativ de competență, Tribunalul Vâlcea, Secţia 
civilă, prin sentința civilă nr. 391 din 30 iunie 2003, a respins excep- 
țiile lipsei calității procesuale active şi autorităţii lucrului judecat 
invocate de pârâte şi a admis acțiunea, constatând nulitatea absolută a 
contractelor de vânzare-cumpărare nr. 2584 din 30 decembrie 1996 şi 
nr. 2590 din 30 decembrie 1996, încheiate între pârâte cu privire la 
terenurile vândute prin aceste acte. 

S-a menținut contractul de vânzare-cumpărare nr. 2584 din 30 
decembrie 1996 cu privire la construcţia aferentă spaţiului comercial G. 

S-a reţinut, în esență, că: 

In raport de sentința civilă nr. 3058 din 2 decembrie 1999 pro- 
nunțată de Judecătoria Drăgăşani, nu operează autoritatea de lucru 
judecat, iar în ce priveşte calitatea procesuală activă, reclamanta a 
invocat un drept personal actual în contextul Legii nr. 10/2001. 

Pe fondul cauzei: 

S-a apreciat că prin expertiza tehnică efectuată în cauză a fost 
identificată suprafaţa de 2.500 mp teren ce a aparținut autoarei recla- 
mantei, cât şi terenul de 166,10 mp aferent spațiului comercial G., 
obiect al contractului nr. 2584/1996, ce a făcut parte din proprietatea 
reclamantei, iar situaţia preluării abuzive a imobilului, construcții şi 
teren, a fost rezolvată definitiv în cadrul acţiunii în revendicare, 
soluționată prin sentința civilă nr. 3414 din 13 octombrie 1992 
pronunțată de Judecătoria Drăgăşani. 

Referitor la buna sau reaua-credință, s-a constatat că actele de 
vânzare-cumpărare au fost încheiate în timpul procesului de reven- 
dicare început în anul 1991 şi finalizat în 1998, situaţie în care pârâta 
vânzătoare SC S. SA a cunoscut direct faptul că reclamanta revendică 
terenul şi construcțiile, iar referitor la cumpărătoarea SC B.B. SRL, şi 
acesta a cunoscut situaţia litigioasă a imobilelor, asociat unic şi 
administrator al acestei societăți fiind B.E., fost salariat la SC S. SA 
Drăgăşani. 

Prin decizia civilă nr. 152 din 14 octombrie 2003, Curtea de Apel 
Piteşti a admis apelurile declarate de pârâtele SC B.B. SRL Drăgăşani 
şi SC S. SA Drăgăşani împotriva sentinței civile nr. 391 din 30 iunie 
2003, pronunţată de Tribunalul Vâlcea, pe care a schimbat-o, în 
sensul că a respins acțiunea. | 

Pentru a hotărî astfel, instanța de apel a reţinut, referitor la reaua-cre- 
dință a părţilor, următoarele: 

Prin sentinţa civilă nr. 3414 din 13 octombrie 1992, în contra- 
dictoriu cu SC S. SA, a fost admisă în parte acţiunea formulată de 
reclamanta N.E., pârâta fiind obligată să lase în deplină proprietate 
suprafaţa de 1.100 mp teren şi construcțiile aflate pe acesta, recla- 
manta fiind pusă astfel în posesie. 

În anul 1996, prin licitație publică s-a efectuat vânzarea activului 
bar-cramă, respectiv terasa ce constituia calea de acces la bar. 

Cele două contracte de vânzare-cumpărare încheiate între cele 
două pârâte au avut în vedere terenuri distincte de terenul pentru care 
se admisese acţiunea în revendicare și au fost întocmite în anul 1996, 
când nu apăruse Legea nr. 10/2001, actele fiind încheiate deci cu 
bună credință. | 

Împotriva acestei decizii a declarat recurs reclamanta, susținând 
că: f 

În ce priveşte singurul motiv de apel admis, hotărârea atacată nu 
este motivată suficient şi nu răspunde argumentelor oferite de recla- 
mantă cu privire la dovedirea relei-credințe. 

Hotărârea a fost dată cu aplicarea greşită a legii, respectiv a 
prevederilor art. 46 din Legea nr. 10/2001, întrucât nu s-a avut în 
vedere că actul a fost încheiat cu nerespectarea legilor în vigoare la 
data înstrăinării, iar în ce priveşte buna-credință, eronat s-a apreciat 
asupra existenței acesteia, în condițiile în care, în anul 1996 era în 
curs de soluționare acţiunea în revendicare a întregului teren. 

Recursul este fondat, potrivit celor ce urmează: . 

În prezentul cadru procesual, fixat prin motivele de recurs, rapor- 
tat la considerentele aduse soluției prin hotărârea dată, s-a reţinut că, 
pentru a se pronunța astfel, instanţa de apel a apreciat în ce priveşte 
cauzele de nulitate invocate, asupra existenţei bunei sau relei-credințe 
a părților la încheierea celor două contracte de vânzare-cumpărare, 
raportat la motivarea acţiunii introductive şi la temeiul juridic 
invocat, art. 46 Legea nr. 10/2001. 

Or, sub acest aspect, contrar celor reţinute prin hotărârea atacată, 
nu se poate reține că părțile contractante au fost de bună-credinţă la 
încheierea actelor juridice în discuţie, stabilit fiind şi faptul. că 
imobilul a fost preluat abuziv, fără titlu valabil, conform sentinței 
civile nr. 3414/1992. $ 

În acest sens, este de necontestat că încă din anul 1991 exista pe 
rolul instanțelor acțiunea în revendicarea imobilului, construcții şi 
teren, de 2.00 mp, formulată de reclamantă în contradictoriu cu pârâta 
SC S. SA Drăgăşani. 

Acțiunea a fost admisă prin sentința civilă nr. 3414 din 13 octom- 
brie 1992 a Judecătoriei Drăgăşani, pârâta fiind obligată să respecte 
dreptul de proprietate al reclamantei pentru suprafața de teren de 
1.100 mp şi construcții. 

Litigiul a fost finalizat numai în anul 1998, prin decizia civilă 
nr. 1946 din 24 septembrie 1998 a Curţii de Apel Piteşti. 

Este evident, așadar, că, aşa cum a reținut şi prima instanţă, cele 
două contracte de vânzare-cumpărare au fost încheiate în timpul 
procesului de revendicare, cunoscându-se situaţia litigioasă a imobi- 
lului inclusiv de către dobânditoarea SC B.B. SRL, al cărei asociat 
unic şi administrator făceau parte, în acea perioadă, din SC S. SA, 
situație în care a cunoscut sau trebuia să cunoască riscul pe care şi-l 
asumă prin încheierea actelor în aceste condiţii. 

„_:. Existând deci reaua-credință a. părților la momentul încheierii 
actelor, în condiţiile arătate, ființează sub acest aspect temeiul de 
nulitate prevăzut de art. 46 alin. (2) [în prezent art. 45 alin. (2)] din 
Legea nr. 10/2001, normă legală sub imperiul căreia a fost formulată 

acţiunea, conform căreia actele juridice de înstrăinare având ca obiect 
imobile preluate fără titlu valabil sunt lovite de nulitate absolută, în 
afară de cazul în care actul a fost încheiat cu bună-credință. 

Aşadar, față de cele arătate şi în acest cadru, în temeiul art. 312 
C. proc. civ., a fost admis recursul şi a fost modificată decizia atacată, 
în sensul respingerii apelului, cu menţinerea sentinței. 


30. Acţiune în revendicare perimată. Contract de 
vânzare-cumpărare încheiat după perimarea primei acțiuni 
şi înainte de promovarea unei alte acțiuni în revendicare 


C. civ., art. 1899 alin. (2) 


Nu este dovedită reaua-credință a pârâtului la momentul în- 
cheierii actului juridic şi nu este răsturnată prezumția bunei-credințe 
cuprinse în art. 1899 alin. (2) C. civ., în condiţiile în care prima 
actiune în revendicare a rămas în nelucrare, fiind perimată, iar 
următoarea acţiune în revendicare s-a formulat ulterior încheierii 
contractului de vânzare-cumpărare. 


C.S.J., Secţia civilă, decizia nr. 1637 
din 18 aprilie 2003 


Prin acţiunea formulată la 28 iunie 1999, reclamanţii N.G. şi G.M. 
au chemat în judecată pe pârâţii C.G.M.B., SC A.V.L.B. SA şi M.I., 
solicitând ca, prin hotărârea ce se va pronunţa, să se constate nulitatea 
absolută a contractului de vânzare-cumpărare nr. 998 din 25 noiem- 
brie 1996 şi să fie obligați pârâţii să lase în deplină proprietate şi 
posesie imobilul situat în Bucureşti, str: Poenaru Bordea nr. 16, ap. 7, 
sector 4. ` D 

În motivarea acțiunii s-a arătat că imobilul în litigiu a fost restituit 
în proprietate reclamanților prin sentința civilă nr. 1605 din 17 
februarie 1998, pronunțată în contradictoriu cu C.G.M.B., situaţie în 
care între pârâți s-a încheiat contractul de vânzare-cumpărare fără o 
cauză licită, în fraudarea legii. 

„ Tribunalul Bucureşti, prin sentința civilă nr. 517 din 26 aprilie 2000, 
a admis acţiunea, a constatat nulitatea contractului de vânzare-cumpărare 
nr. 998 din 25 noiembrie 1996, îricheiat între Primăria Municipiului 
Bucureşti; prin SC A.V.L.B. SA (ca vânzător) şi M. I. (cumpărător); a 
obligat pârâţii să lase reclamanţilor în deplină proprietate şi posesie 

imobilul situat în Bucureşti, str. Poenaru Bordea nr. 16, et. 1, ap. 7, 
sector 4. 

S-a reținut pentru aceasta că actul juridic încheiat este lovit de 
nulitate absolută, pentru lipsa obiectului, potrivit art. 948 pct. 3 
C. civ., şi aceasta, întrucât, prin sentința civilă nr. 1605 din 17 februa- 
rie 1998 a Judecătoriei Sectorului 4 Bucureşti, s-a stabilit că recla- 
manții nu au pierdut dreptul lor de proprietate asupra imobilului, 
statul român preluându-l nelegal, fără titlu. 

În atare situație, a mai arătat instanța, nu poate fi primită teoria 
subdobânditorului de bună-credință invocată de pârâtă, chiar dacă ar 
fi reală o asemenea împrejurare. 

Prin decizia civilă nr. 646 din 16 noiembrie 2000, Curtea de Apel 
Bucureşti a admis apelurile formulate de M.I. şi C.G.M.B. împotriva 
sentinței civile nr. 517/2000, pronunțată de Tribunalul Bucureşti, în 
contradictoriu cu SC A.V.L.B. SA, N.G. şi G.M., a schimbat în tot 
sentința tribunalului, în sensul că a respins acţiunea ca neîntemeiată. 

Pentru a hotărî astfel, instanța de apel a reținut buna-credinţă a 
cumpărătorului, raportat la împrejurarea că apartamentul a fost 
cumpărat în baza Legii nr. 112/1995, anterior pronunțării sentinţei de 
restituire a imobilului către reclamanți (proces care s-a purtat numai 
față de C.G.M.B.). 

Împotriva acestei decizii au declarat recurs reclamanții N.G. şi 
G.M., întemeindu-l pe motivele de casare prevăzute de art. 304 
pct. 9-11 C. proc. civ. 

În dezvoltarea motivelor de recurs s-a susținut că: 

— imobilul în litigiu a fost retrocedat prin sentința civilă nr. 1605/1998 
a Judecătoriei Sectorului 4 Bucureşti, constatându-se că naționalizarea 
s-a făcut în mod abuziv prin Decretul 92/1950, situaţie în care dreptul 
de proprietate al autorului reclamanților nu a fost niciodată pierdut. În 
atare situație, în cadrul capătului de cerere privind revendicarea 
imobilului, instanța de apel, analizând cele două titluri de proprietate, 
trebuia să dea eficiență titlului reclamanţilor; 

— intenţia de a revendica imobilul -a fost probată în cauză, ca 
manifestată fiind încă din 1995, printr-o primă acțiune în revendicare, 
rămasă în nelucrare după apariţia Legii nr. 112/1995, când recla- 
manții au formulat cerere pe cale administrativă; 

— instanța nu a analizat actele depuse în acest sens şi nu s-a pro- 
nunţat asupra lor, nereținând astfel existența demersurilor anterioare 
încheierii contractului de vânzare-cumpărare făcute de reclamanţi. 

Recursul, în limita motivelor de casare astfel invocate, nu este 
întemeiat. 

Instanţa nu a fost învestită cu o acţiune în revendicare întemeiată 
pe soluţia comparării titlurilor de proprietate prezentate de ambele 
părţi, în cadrul căruia să dea eficiență celui (pretins) mai bine caracte- 
rizat, mai puternic, întrucât — în opinia reclamanților —, imobilul a fost 
preluat de stat prin aplicarea abuzivă a Decretului nr. 92/1950. 

Dimpotrivă, cadrul procesual fixat de reclamanți, astfel soluționat 
şi de instanţe, este constituit în principal ca acțiune în constatarea 
nulităţii contractului de vânzare încheiat de pârâţi cu privire la imo- 
bilul din litigiu — titlul de proprietate deținut de pârâta M.I. —, în con- 
secința acestei cereri şi în măsura admiterii ei putându-se soluţiona 
într-un mod sau altul şi capătul de cerere având ca obiect predarea 
imobilului în deplină proprietate către reclamanţi 

Tocmai de aceea, chestiunea privind faptul că imobilul a fost 
preluat de statul român, eventual, fără titlu valabil, nu prezintă 
semnificația juridică dorită de reclamant aici. 

De altfel, chiar într-o astfel de ipoteză, împrejurarea menționată 
privită fiind numai ca temei de nulitate, validitatea contractului de 
vânzare-cumpărare — ca titlu de proprietate deținut de pârâtă — 
depinde în principal de măsura în care se poate reţine sau nu buna- 
credință a cumpărătorului, ca excepție de la efectele pretinsei nulități 
invocate de reclamanți 

Or, sub acest ultim aspect, aşa cum în mod corect a apreciat 
instanța de apel, în cauză nu s-a dovedit reaua credință a pârâtei la 
momentul încheierii actului juridic respectiv, actele amintite de 
recurent, aflate la dosarul cauzei, nefiind de natură a răsturna pre- 
zumţia bunei-credințe ce, firesc, ființează în raport de cele cuprinse în 
art. 1899 alin. (2) C. civ. Astfel, acţiunea în revendicare promovată la 
12 ianuarie 1995, în contradictoriu cu C.G.M.B. şi SC A.V.L.B. SA a 
rămas în nelucrare, fiind perimată la 25 iunie 1996, după suspendarea 
judecății, iar acţiunea în revendicare soluționată prin sentința civilă 
nr. 1605/1998 a fost formulată la 12 septembrie 1997, ulterior 
încheierii contractului de vânzare-cumpărare la 25 noiembrie 1996. 

În această ipoteză şi cum nu a fost înştiințată sau notificată de 
către fostul proprietar privind depunerea vreunei cereri în temeiul 
Legii.nr. 112/1995, pârâta cumpărătoare a. recurs la dreptul legal 
conferit de art. 9 din Legea nr. 112/1995. 

Faţă. de cele arătate, cum hotărârea atacată este legală şi temei- 
nică, în baza art. 312 C. proc. civ., a respins recursul. 

31. Chiriaş cumpărător intervenient în procesul de 
revendicare a imobilului preluat de stat 


Nu se poate reţine buna-credință în condiţiile în care cumpă- 
rătorul, cunoscând cine este adevăratul proprietar al imobilului, 
solicitând judecătorilor să urgenteze soluţionarea recursului în 
anulare şi prevăzând soluţia de admitere a acestuia în temeiul 
unei jurisprudenţe unanim cunoscute chiar la acea dată, a urmă- 
rit instrumentarea în mare grabă a contractului de vânzare-cum- 
părare şi prin aceasta vătămarea ori păgubirea gravă a adevăra- 
tului proprietar, prin lipsirea lui de un drept legitim. 

Nu eroarea generată de neinformare sau ignoranță, ci speranţa 
în nereuşita fostului proprietar de a-şi revendica bunul l-a deter- 
minat pe cumpărător să încheie contractul de vânzare-cumpărare, 
ceea ce pe plan psihologic exclude ideea de credinţă legitimă şi, 
corelativ, de bună-credinţă, iar comportamentul pârâtei răstoarnă 
o atare prezumție şi, inevitabil, nimiceşte aparenţa de drept. 


C.S.J., Secţia civilă, decizia nr. 1939 
din 14 mai 2003 


La data de 27 mai 1998, reclamanta S.S.O. a chemat în judecată pe 
pârâţii SC A. SA, C.G.M.B. şi B.O., pentru ca, prin hotărârea ce se va 
pronunța, să fie obligaţi să-i lase în deplină proprietate şi posesie apar- 
tamentul nr. 6 situat în Bucureşti, str. Alecu Russo nr. 24-26, sectorul 2. 
S-a solicitat anularea dispoziţiei nr. 1672 din 25 noiembrie 1996 a Pri- 
măriei Municipiului Bucureşti şi a contractului de vânzare-cumpărare 
nr. 1449 din 12 decembrie 1996 încheiat de pârâta B.O. 

În motivarea acțiunii, reclamanta a arătat că este proprietara apar- 
tamentului revendicat, aspect constatat prin sentinţa civilă nr. 9068 
din 20 octombrie 1994 pronunţată de Judecătoria Sectorului 2 Bucu- 
reşti, hotărâre definitivă şi irevocabilă ca urmare a neexercitării ape- 
lului şi a recursului. Prin decizia civilă nr. 3138 din 15 octombrie 
1996, Curtea Supremă de Justiţie a admis recursul în anulare declarat 
de Procurorul General şi a casat sentința judecătoriei, apartamentul 
reintrând în proprietatea statului prin dispoziţia nr. 1672 din 25 
noiembrie 1996 a Primăriei Municipiului Bucureşti. 

Reclamanta a mai susținut că pârâta B.O. a cumpărat apartamentul 
litigios în baza contractului nr. 1449 din 12 decembrie 1996, sub 
incidența Legii nr. 112/1995 şi când vânzările acestor imobile erau 
suspendate. 

Prin întâmpinarea din 7 octombrie 1998, pârâta B.O. a invocat, în 
temeiul art. 166 C. proc. civ., excepţia autorității lucrului judecat cu 
referire la capătul de cerere privind revendicarea apartamentului, cu 
motivarea că aceeaşi acţiune a fost soluționată prin sentința civilă 
nr. 9068 din 20 octombrie 1994 de Judecătoria Sectorului 2 Bucureşti. 
Curtea Supremă de Justiţie, prin decizia nr. 3138 din 15 octombrie 
1996, a admis recursul în anulare, a casat sentința judecătoriei şi a res- 
pins acțiunea reclamantei în contradictoriu cu C.G.M.B. şi SC A. SA. 

Judecătoria Sectorului 2 Bucureşti, prin sentința civilă nr. 15553 
din 11 noiembrie 1998, a admis excepţia invocată de pârâta B.O. şi a 
respins acțiunea reclamantei S.S.O., reținând autoritatea de lucru 
judecat. 

Tribunalul Bucureşti, Secţia a III-a civilă, prin decizia nr. 1067/A 
din 7 aprilie 1999, a admis apelul declarat de reclamantă, a desfiinţat 
sentința şi a trimis cauza pentru rejudecare la aceeaşi judecătorie, 
reținând că între cele două acţiuni nu există identitate de obiect şi de 
părţi. Soluţia tribunalului a fost confirmată de Curtea de Apel Bucu- 
reşti, Secţia a IV-a civilă, care, prin decizia nr. 2662 din 19 noiembrie 
1999, a respins ca nefondat recursul pârâtei B.O. 

În fond după casare, Judecătoria Sectorului 2 Bucureşti, prin sen- 
tința civilă nr. 9044 din 11 iulie 2000, a admis acţiunea formulată de 
S.S.O. şi a constatat nulitatea absolută a contractului de vânzare-cum- 
părare nr. 01449 din 12 decembrie 1996, încheiat între Primăria 
Municipiului Bucureşti, reprezentată de SC A. SA şi B.O. cu privire 
la apartamentul nr. 6 situat în Bucureşti, str. Alecu Russo nr. 24-26, 
etaj 1, sectorul 2. Au fost obligate pârâtele să lase reclamantei în 
deplină proprietate şi liniştită posesie apartamentul în litigiu. 

Tribunalul Bucureşti, Secţia a III-a civilă, prin decizia nr. 496/A 
din 15 februarie 2001, a respins ca nefondat apelul declarat de Muni- 
cipiul Bucureşti, prin Primarul General. A admis apelul promovat de 
pârâta B.O. şi a schimbat în tot sentința judecătoriei, în sensul că a 
respins ca neîntemeiată acțiunea reclamantei S.S.O. 

Curtea de Apel București, Secţia a IV-a civilă, prin decizia 
nr. 2332 din 11 septembrie 2001, a admis recursul declarat de 
reclamanta S.S.O., a casat decizia Tribunalului Bucureşti, în sensul că 
a respins ca nefondat apelul pârâtei B.O. împotriva sentinței civile 
nr. 9044 din 11 iulie 2000 a Judecătoriei Sectorului 2 Bucureşti. 

Împotriva deciziei date în recurs de Curtea de Apel Bucureşti, la 
data de 14 iunie 2002, în temeiul art. 330 pct. 2 C. proc. civ., astfel 
cum a fost modificat prin O.U.G. nr. 138/2000, a declarat recurs în 

anulare Procurorul General al Parchetului de pe lângă Curtea 
Supremă de Justiţie, susținând că hotărârea judecătorească a fost 
pronunțată cu încălcarea esenţială a legii, ceea ce a determinat o 
soluționare greşită a cauzei pe fond. 

În motivarea recursului în anulare s-a susținut că, potrivit art. 966 
C. civ., obligaţia fondată pe o cauză falsă sau nelicită nu poate avea 
nici un efect, iar conform art. 968 din acelaşi cod, cauza este nelicită 
când este prohibită de legi ori este contrarie bunelor moravuri şi 
ordinii publice. 

Cauzele de nulitate absolută sunt strict determinate de lege, iar 
cauza ilicită conduce la nulitatea actului juridic. În speță, s-a susținut 
în motivarea recursului în anulare, nu poate fi reținută frauda la lege, 
întrucât aceasta presupune folosirea unor mijloace legale în scopuri 
ilicite, or, în cauză, scopul era unul licit, prevăzut de Legea 
nr. 112/1995, care oferea posibilitatea chiriaşului de a cumpăra imo- 
bilul închiriat. 

Astfel, pârâta B.O. a depus cerere pentru cumpărarea imobilului 
în care locuia în calitate de chiriaşă în cadrul termenului prevăzut de 
art. 9 şi art. 14-din Legea nr. 112/1995, iar buna-credinţă a acesteia nu 
poate fi pusă sub semnul întrebării, întrucât la data perfectării 
contractului de vânzare-cumpărare proprietarul imobilului era Consi- 
liul Local al Municipiului Bucureşti, ca urmare a admiterii recursului 
în anulare promovat de Procurorul General la 15 octombrie 1996. 

Aparenţa de proprietar a statului era evidentă, în această situație în 
favoarea pârâtei operând principiul de drept prevăzut de art. 486 C. civ. 
Împrejurarea că pârâta a formulat cerere de cumpărare a imobilului 
înaintea soluționării recursului în anulare nu înlătură buna ei credință 
din moment ce contractul de vânzare-cumpărare a fost încheiat după 
soluționarea acestuia, iar sentința de retrocedare era anulată. 

S-a cerut admiterea recursului în anulare, casarea deciziei dată de 
Curtea de Apel Bucureşti şi pe fond, respingerea recursului declarat 
de reclamantă împotriva hotărârii prin care s-a respins acțiunea. 

Recursul în anulare nu este fondat. 

La data de 26 aprilie 1993, reclamanta S.S.O. a revendicat în 
justiție apartamentul nr. 6 situat în Bucureşti, str. Alecu Russo 
nr. 24-26, etaj 1, sectorul 2, cu motivarea că dreptul de proprietate 
asupra imobilului a fost dobândit în nume propriu, în perioada în care 
era minoră, terenul fiind cumpărat, iar construcția ridicată prin contri- 
buția tatălui reclamantei B.P., de profesie avocat. În acest sens, 
reclamanta a depus la dosar contractul autentic de vânzare-cumpărare 

a terenului şi contractul de locaţiune de servicii referitor la construi- 
rea apartamentului şi a susținut că naționalizarea bunului, ce s-a dis- 
pus în baza Decretului nr. 92/1950, a fost contrară legii, deoarece la 
data trecerii nemişcătorului în proprietatea statului, reclamanta 
titulară a dreptului de proprietate era minoră, iar tatăl său, pe numele 
căruia a operat naţionalizarea, era avocat, deci făcea parte dintr-o 
categorie socială exceptată de la aplicarea decretului. 

Învestită cu soluţionarea acelei cauze, Judecătoria Sectorului 2 
Bucureşti, prin sentința civilă nr. 9068 din 20 octombrie 1994, a 
admis acţiunea reclamantei S.S.O. şi a obligat pe pârâții C.L.M.B. şi 
SC A. SA să-i restituie bunul revendicat. 

Hotărârea judecătoriei a rămas definitivă prin neapelare. 

Împotriva acestei sentințe, la data de 19 octombrie 1995, în 
temeiul art. 330 pct. 1 C. proc. civ. în redactarea textului în vigoare la 
acea dată, a declarat recurs în anulare Procurorul General al Parche- 
tului de pe lângă Curtea Supremă de Justiţie, care a susținut că hotă- 
rârea este nelegală, întrucât a fost pronunțată cu depăşirea atribuţiilor 
puterii judecătoreşti. Recursul în anulare a fost admis de Curtea 
Supremă de Justiţie, Secţia civilă, care, prin decizia nr. 3138 din 15 
octombrie 1996, a casat sentința judecătoriei şi a respins acțiunea în 
revendicare promovată de reclamanta S.S.0. 

După promovarea recursului în anulare, dar mai înainte de soli 
ţionarea lui, la data de 17 aprilie 1996, numita O.B., care nu a fost 
parte în acel litigiu, s-a adresat cu o petiție olografă Curţii Supreme 
de Justiţie în care a arătat că: „în calitate de chiriaşă în imobilul 
retrocedat cu încălcarea regulilor de competență ale judecătorilor şi 
pentru care Parchetul General de pe lângă Curtea Supremă de Justiţie, 
a declarat recurs în anulare în ziua de 18 octombrie 1995 cu numărul 
de dosar 3113/1995, vă rog să binevoiţi a aproba cererea mea de a se 
recurge la citarea cu agent procedural, pentru că judecarea procesului 
se amână permanent din lipsă de procedură”. 

Invocând calitatea de chiriaş urmare a unui schimb de locuinţă şi 
că domiciliază în imobil împreună cu mama sa în vârstă de 80 de ani, 
bolnavă, precum şi cu o nepoată, numita B.O. a cerut urgentarea 
soluționării recursului în anulare „având interes în cauză”, după cum 
a arătat în petiția menţionată. 

Mai înainte de finalizarea (soluţionarea) acelui recurs în anulare, 
la data de 8 august 1996, numita B.O. s-a adresat SC A.- SA cu o 
cerere de cumpărare a apartamentului pe care reclamanta îl revendică 
în justiţie. 








1. Drept civil Me Se catei 161 

Este adevărat că SC A. SA, ca reprezentantă a Primăriei Muni- 
cipiului Bucureşti, a vândut apartamentul pârâtei B.O. la data de 12 
decembrie 1996 (contract nr. 01449), deci după soluţionarea primului 
recurs în anulare. 

Cauza, fiind una dintre condiţiile generale de validitate a actului 
juridic, reprezintă expresia poziţiei subiective a părţilor față de actul 
juridic încheiat. Ignorarea sau, dimpotrivă, cunoașterea de către 
cumpărător a faptului că bunul înstrăinat nu aparține vânzătorului, 
poziție subiectivă în funcţie de care cumpărătorul urmează să fie 
calificat ca fiind de bună sau de rea-credinţă, îşi are un incontestabil 
reflex la nivelul cauzei. 

Nici practica şi nici doctrina nu au înţeles însă să recunoască, în 
toate cazurile, eficiență distructivă principiului potrivit căruia nimeni 
nu poate să transmită mai multe drepturi decât are. În conflictul de 
interese legitime dintre adevăratul proprietar şi subdobânditorul de 
bună-credință al bunului său imobil, a fost preferat cel din urmă. 
Recunoaşterea prevalenţei interesului subdobânditorului de bună-cre- 
dință a fost impusă — în baza unor raţiuni cu aplicare mai largă şi care 
au creat un adevărat principiu —, de preocuparea pentru asigurarea 
securității circuitului civil şi a stabilității raporturilor juridice. 

S-a considerat pe drept cuvânt că legea, care apără proprietatea, 
urmează să se încline înaintea unui principiu superior de echitate şi de 
justiție: buna-credință a cumpărătorului. Din punct de vedere juridic, 
soluţia şi-a aflat aşadar suport în raţiuni de ordin pragmatic, concre- 
tizate în principiul validității aparenţei de drept, a cărui esență este 
exprimată în adagiul error communis facit ius. 

Incidenţa acestui principiu este însă subsecventă întrunirii cumu- 
lative a două condiţii privind eroarea cu privire la calitatea de proprietar 
a vânzătorului — eroare care trebuie să fie comună sau unanimă şi, de 
asemenea, invincibilă — și a unei condiţii privind buna-credință a 
subdobânditorului, care trebuie să fie perfectă, adică lipsită de orice 
culpă sau chiar îndoială imputabilă acestuia. Într-adevăr, instanţele 
judecătoreşti au cerut întotdeauna ca terțul: cumpărător care a tratat cu 
proprietarul aparent să fi fost de bună-credință, adică să nu fi cunoscut 
realitatea, şi ca eroarea în care a căzut să fie generală şi mai cu seamă 
invincibilă, imposibil de prevăzut, imposibil de înlăturat. 

În speţă, în aplicarea acestor principii, s-a constatat că pârâta B.O. 
nu numai că nu a fost în eroare cu privire la calitatea de proprietar a 
vânzătoarei Primăria Municipiului Bucureşti, eroare ce putea fi evitată 
prin simpla informare, ci, din contră, intervenind într-un proces ce se 

desfășura între alții şi solicitând urgentarea lui, a cunoscut realitatea 
atât cu privire la calitatea de proprietar a reclamantei, cât şi cu 
referire la demersul ei judiciar de apropriere a bunului de care nelegal 
a fost lipsită. i 

| Cunoscând cine este adevăratul proprietar al imobilului, solicitând 
judecătorilor să urgenteze soluţionarea recursului în anulare şi pre- 
văzând soluția de admitere a acestuia în temeiul unei jurisprudente 
unanim cunoscute chiar la acea dată, pârâta B.O. a urmărit instru- 
mentarea în mare grabă a contractului de vânzare-cumpărare şi prin 
aceasta vătămarea ori păgubirea gravă a adevăratului proprietar, prin 
lipsirea lui de un drept legitim. 

Nu eroarea generată de neinformare. sau ignoranță, ci speranţa în 
nereușita reclamantei de a-şi revendica bunul a determinat-o pe pârâtă 
să încheie contractul de vânzare-cumpărare, ceea ce pe plan psiholo- 
gic exclude ideea de credință legitimă şi, corelativ, de bună-credinţă 
iar comportamentul pârâtei răstoarnă o atare prezumție şi, inevitabil. 
numiceşte aparența de drept. i l 

Față de cele ce preced, soluția dată de Curtea de Apel Bucureşti se 
priveşte ca legală şi temeinică, motiv pentru care recursul în anulare a 
fost respins ca nefondat. 


In acelaşi sens: a) C.S.J., Secţia civilă, decizia nr. 4089 din 15 
octombrie 2003: S-a dovedit că ambele părți contractante au fost de 
rea-credinţă, în privința cumpărătorilor hotărâtoare fiind cererea pe 
care, la 10 ianuarie 1996, au formulat-o în procesul de revendicare 
pendinte pe rolul instanței, acţiune care, deși nu era notată în C.F., le 
era cunoscută. E 

b) LC.C.J., Secția civilă şi de proprietate intelectuală, decizia 
nr. 3369 din 29 septembrie 2004: În fapt, la 17 februarie 1995, recla- 
manții au introdus acţiune împotriva Consiliului Municipal Piteşti şi a 
SC R. SA, cerând ca instanţa să îi oblige să le respecte dreptul de 
proprietate asupra imobilului în care se aflau apartamentele ocupate 
de pârâții persoane fizice, dovedind greşita naționalizare a imobilului 
cu încălcarea prevederilor art. II din Decretul nr. 92/1950 proprietara 
imobilului, autoarea reclamanților, fiind pensionară. 

| In acest litigiu, cu nr. de dosar 2288/1995 pe rolul Judecătoriei 
Piteşti, au intervenit în interes propriu, la 27 martie 1996, pârâţii 
cerând reglementarea juridică a apartamentelor lor. cui 
. Pe timpul derulării procesului, anume în luna martie 1998, cu toate 
că procedura administrativă a vânzării trebuia suspendată potrivit 

art. 1 alin. (6) din H.G. nr. 20/1996, pârâții au cumpărat aparta- 
mentele, litigiul fiind finalizat la 14 octombrie 1999. 

În aceste .condiţii, pretinsa bună-credință a pârâţilor, în sensul că 
ei aveau convingerea, fără nici un echivoc, că imobilul aparținea 
statului şi că acesta l-ar fi preluat cu respectarea tuturor prevederilor 
legale, nu poate fi acceptată şi a fost greşit reținută în considerentele 
deciziei atacate prin prezentul recurs în anulare. 

Pârâţii, cunoscând situaţia juridică a apartamentelor, au acceptat 
cumpărarea, preluând asupra lor riscul evicţiunii, de care era conştient 
şi vânzătorul SC R. SA, pârât în proces, când a inserat în contract 
menţiunea „vânzătorul nu îşi asumă răspunderea către cumpărător 
conform art. 1338 C. civ.”, pe care cumpărătorii pârâţi au semnat-o. 

c) IC.CJ, Secţia civilă şi de proprietate intelectuală, decizia 
nr. 513 din 19 ianuarie 2006: Noţiunea de „bună-credinţă” avută în 
vedere prin art. 46 alin. (2) teza a II-a din Legea nr. 10/2001 este 
credința achizitorului că acela de la care a dobândit imobilul avea 
toate însuşirile cerute de lege spre a-i putea transmite proprietatea, 
fiind suficient ca această convingere să fi existat la momentul 
încheierii actului. 

Per a contrario, dacă dobânditorul ştia ori cu minime exigența 
putea şti că imobilul a fost preluat de stat fără titlu valabil, el este de 
rea-credinţă, neputând invoca prevederile art. 46 alin. (2) teza a II-a. 

În concret, la data cumpărării imobilului, foştii chiriaşi cunoşteau 
fără putinţă de tăgadă că reclamantul ceruse restituirea imobilului în 
natură, invocând lipsa titlului statului, dovada incontestabilă fiind 
faptul că au urmărit demersurile acestuia, intervenind în interes 
propriu în procesul pornit de reclamant în scopul desființării hotărârii 
judecătoreşti prin care imobilul a trecut în proprietatea statului. 

d) 1C.C.J., Secția civilă şi de proprietate intelectuală, decizia 
nr. 2271 din 22 martie 2005: Referitor la contractul de vânzare-cum- 
părare a apartamentului în litigiu, s-a constatat că intervenienții, care 
la data cumpărării apartamentului aveau calitatea de chiriaşi, aveau 
cunoştinţă de faptul că reclamanțţii solicitaseră restituirea în natură a 
apartamentului pe cale judecătorească, deoarece avuseseră calitatea 

de intervenienţi în acel proces şi deci nu pot invoca buna-credință. 

În acest sens, s-a reţinut că în momentul cumpărării de către 
intervenienți a apartamentului în litigiu era în curs de desfăşurare un 
proces prin care reclamanţii solicitau, în baza prevederilor Legii 
nr. 112/1995, retrocedarea apartamentului, proces care s-a soluționat 

definitiv la data de 3 mai 1999, prin decizia civilă nr. 1495 a Curţii de 
Apel Piteşti. 

În consecință, contractul de vânzare-cumpărare a fost încheiat cu 
nerespectarea dispoziţiilor legale în vigoare şi în frauda legii. 

Pe cale de consecință, conform prevederilor art. 948 şi art. 967 
C. civ., contractul de vânzare este lovit de nulitate. 


32. Clauza de exonerare totală de răspundere a vânză- 
torului 


Nu poate fi reținută buna-credinţă a terţilor dobânditori, în 
condiţiile în care aceştia au cumpărat imobilul, iar în contract s-a 
inserat clauza că vânzătorul este exonerat de orice fel de răspun- 
dere în situaţia în care apar litigii având ca obiect anularea 
actului de vânzare-cumpărare. 

O astfel de clauză denotă că ei ştiau şi şi-au asumat pericolul 
evicțiunii, dar, uşuratic, au luat asupra lor toate consecințele 
acestuia. Un asemenea comportament răstoarnă prezumția de 
bună-credinţă şi, inevitabil, nimiceşte aparenţa de drept. 


C.S.J., Secţia civilă, decizia nr. 1211 
din 26 martie 2003 


La data de 14 septembrie 1998, reclamanta A.N. a chemat în 
judecată pe pârâţii Statul Român, prin Ministerul Finanţelor Publice, 
Municipiul Constanţa, prin Primar, Consiliul Local al Municipiului 
Constanţa şi RA E.D.P.P. Constanţa, pentru ca, prin hotărârea ce se 
va pronunţa, să fie obligaţi să-i restituie în deplină proprietate aparta- 
mentul compus din două camere şi dependinţe situat în Municipiul 
Constanţa, str. Cpt. Dobrilă Eugeniu nr. 10, bl. S2, sc. B. 

În motivarea acţiunii, reclamanta a arătat că imobilul revendicat 
l-a dobândit în proprietate conform contractului de vânzare-cumpă- 
rare nr. 5704 din 22 ianuarie 1973 şi, prin decizia nr. 508 din 27 
decembrie 1988, emisă de Comitetul Executiv al fostului Consiliu 
Popular al Judeţului Constanţa, bunul a fost preluat fără plată în 
proprietatea Statului, în baza Decretului nr. 223/1974, pe motiv că 
reclamanta, fiind plecată temporar în străinătate, a refuzat să se 
înapoieze în țară la expirarea termenului. 

Reciamanta a susținut că decizia administrativă nu i-a fost 
comunicată şi cum aceasta avea caracter constitutiv de drepturi, prin 

abrogarea Decretului nr. 223/1974 şi necomunicarea actului, decizia 
nu a produs efecte translative de proprietate asupra imobilului, astfel 
că statul nu are titlu valabil asupra bunului. 

La 14 decembrie 1998, reclamanta A.N. a chemat în judecată şi pe 
pârâţii B.F. şi B.G., pentru ca, prin hotărârea ce se va pronunţa, să se 
constate nulitatea absolută a contractului de vânzare-cumpărare 
nr. 28029 din 25 noiembrie 1996 încheiat de cei doi pârâţi cu RA 
E.D.P.P. Constanţa, cu referire la imobilul în cauză. 

În motivarea cererii completatoare, reclamanta a arătat că actul de 
vânzare-cumpărare are o cauză ilicită şi este încheiat în scopul de a 
frauda dreptul ei de proprietate asupra imobilului, cât timp vânzarea 
bunului era prohibită prin lege, iar cumpărarea s-a făcut pe riscul 
pârâţilor, clauză stipulată în contract. În acest sens, reclamanta a 
solicitat comisiei constituite conform Legii nr. 112/1995 restituirea în 
natură a imobilului şi, mai înainte de expirarea termenului prevăzut 
de art. 14 din lege şi fără ca cererii reclamantei să i se dea o 
rezolvare, bunul a fost vândut chiriaşilor cumpărători. 

La 27 ianuarie 1999, pârâţii B.F. şi B.G. au solicitat, prin întâm- 
pinare, respingerea acțiunii promovate de reclamantă, cu motivarea că 
actul de vânzare-cumpărare a fost încheiat în deplină legalitate, iar 
bunul dobândit cu bună-credinţă. La aceeaşi dată, prin cerere recon- 
venţională, pârâţii au solicitat obligarea reclamantei la plata contra- 
valorii lucrărilor de reparaţii, îmbunătățiri şi la investiţiile efectuate la 
imobil, precum şi instituirea unui drept de retenție. 

Tot la 27 ianuarie 1999, B.F. şi B.G. au formulat o cerere de 
chemare în garanție a celorlalți pârâţi, pentru ca, în situaţia în care se 
va admite acțiunea reclamantei şi vor cădea în pretenții, să le fie 
restituit preţul încasat de pârâţi pentru apartament, sumele achitate 
urmând a fi actualizate în temeiul unei expertize contabile. 

Învestit cu soluționarea cauzei, Tribunalul Constanţa, Secţia civilă, 
prin sentința nr. 136 din 3 martie 2000, a admis în parte acțiunea 
formulată de reclamanta A.N. şi a obligat pe pârâţii Statul Român, prin 
Ministerul Finanţelor Publice, Consiliul Local al Municipiului Constan- 
ta, RA E.D.P.P. Constanţa, B.F. şi B.G. să-i lase în deplină proprietate 
şi liniştită posesie imobilul situat în Constanţa, str. Cpt. Dobrilă - 
Eugeniu nr. 10, bl. S2, et. 1, sc. B. 

S-a respins ca nefondat capătul de cerere privind constatarea nuli- 
tății absolute a contractului de vânzare-cumpărare nr. 28029 din 25 
noiembrie 1996 încheiat între RA E.D.P.P. Constanța şi cumpărătorii 
B.F. și B.G. 

S-a admis cererea de chemare în garanţie şi s-a constatat că pârâţii 
B.F. şi B.G. au un drept de creanță în valoare de 23.344.684 lei 
reprezentând contravaloarea actualizată a ratelor achitate din prețul 
apartamentului. S-a admis cererea reconvenţională şi s-a constatat că 
aceiași pârâţi au un drept de creanță de 15.121.557 lei reprezentând 
contravaloarea îmbunătățirilor aduse la apartament şi li s-a recunoscut 
pârâţilor un drept de retenţie asupra imobilului până la recuperarea 
drepturilor de creanţă. 


Curtea de Apel Constanţa, Secţia civilă, prin decizia nr. 289/C din 


19 noiembrie 2001, a admis apelurile declarate de reclamanta A.N. şi 
de pârâţii B.F. şi B.G., a schimbat în parte sentința tribunalului, în 
sensul că îmbunătățirile aduse apartamentului sunt de 22.5643.318 
lei, iar ratele actualizate sunt de 41.250.056 lei. Îmbunătăţirile vor fi 
achitate de reclamanta A.N., iar ratele actualizate de chematele în 
garanţie. Dreptul de retenţie în favoarea pârâţilor priveşte suma de 
22.564.318 lei reprezentând îmbunătățirile la apartament. 

Prin aceeaşi decizie au fost respinse ca nefondate apelurile decla- 
rate de pârâţii Consiliul Local Constanţa, Municipiul Constanţa, prin 
Primar, RA E.D.P.P. Constanţa şi Statul Român, reprezentat de 
Ministerul Finanţelor Publice, prin Direcţia Generală a Finanţelor 
Publice Constanţa. 

Pentru a hotărî astfel, instanțele au reținut şi motivat că recla- 
manta A.N. a dobândit dreptul de proprietate asupra imobilului reven- 
dicat în temeiul contractului de vânzare-cumpărare nr. 5704 din 22 
ianuarie 1973. Bunul a fost preluat de stat prin decizia nr. 508 din 27 
decembrie 1988, emisă de Comitetul. Executiv al fostului Consiliu 
Popular al Judeţului Constanţa, în temeiul art. 2.alin. (2) din Decretul 
nr. 223/1974, decizia administrativă constituind un act translativ de 
drept real, dacă a fost emisă cu respectarea formelor şi procedurii 
prevăzute de lege. | 

Întrucât decizia nu a fost comunicată reclamantei, iar actul 
normativ în temeiul căruia a, fost emisă a fost abrogat, instanțele au 
constatat că dreptul de proprietate al.reclamantei nu a fost: desființat, 
astfel că, prin comparare de titluri, s-a reţinut că este mai puternic 
titlul reclamantei, întrucât titlul opus de pârâţii B.F. şi B.G. provine 
de la un neproprietar, Statul, prin RA E.D.P.P. Constanţa, procedând 
la vânzarea lucrului altuia. 

Impotriva hotărârilor date în cauză în termen legal au declarat 
recurs pârâţii RA E.D.P.P. Constanţa, B.F. şi B.G. 





În motivarea recursului, RA E.D.PP. Constanţa a susținut că 
imobilul revendicat a fost preluat în proprietatea statului cu titlu 
valabil, cu respectarea prevederilor Decretului nr. 223/1974, astfel că 
eronat instanţele au reţinut că Statul nu a putut transmite acest imobil 
în administrarea recurentei. Acţiunea reclamantei era inadmisibilă şi 
trebuia respinsă ca atare, deoarece valoarea apartamentului a fost la 
data preluării de 74.700 lei, din care reclamanta a achitat doar 48.841 
lei, rămânând un debit nerambursat de 25.859 lei, ce trebuie acoperit 
de la bugetul statului. 

Pârâţii B.F. şi B.G. au criticat hotărârile pronunţate în cauză în 
temeiul următoarelor motive de casare: acţiunea reclamantei trebuia 
respinsă ca inadmisibilă, având în vedere că, din valoarea totală a 
imobilului de 74.700 lei, reclamanta a achitat numai 48.841 lei; 
decizia administrativă emisă în temeiul Decretului nr. 223/1974 
constituie titlu valabil de trecere a bunului în proprietatea; statului; 
prin compararea titlurilor greşit s-a apreciat ca fiind relevant titlul 
reclamantei, întrucât pârâţii au cumpărat bunul cu respectarea Legii 
nr. 112/1995, fiind cumpărători de 'bună-credință; instanțele au rezol- 
vat greşit atât cererea reconvenţională, cât şi cererea de chemare în 
garanție. 

Recursurile nu sunt fondate. 

Reclamanta A.N. a dobândit dreptul de proprietate asupra aparta- 
mentului nr. 27 din Constanţa, str. Cpt. Dobrilă Eugeniu, bl. S2, 
sc. B, et. 1, în temeiul contractului de construire. nr. 5704 din 22 
ianuarie 1973 şi a procesului-verbal de predare-primire-recepție a 
locuinţei din data de 30 iunie 1973. 

Prin decizia nr. 508 din 27 decembrie 1958, emisă de Biroul 
Permanent al Comitetului Executiv al fostului Consiliu Popular al 
Judeţului Constanţa, apartamentul reclamantei a fost preluat — fără 
plată —, în proprietatea statului, în temeiul art.:2 alin. (2) şi art. 4 din 
Decretul nr. 223/1974, pe motiv că A.N., fiind plecată temporar în 
străinătate, a refuzat să se înapoieze în ţară la expirarea termenului de 
şedere. 

Potrivit art. 2 din Decretul nr. 223/1974, abrogat prin Decretul-le- 
ge nr. 9/1989, construcțiile ce aparțineau persoanelor care au plecat în 
mod fraudulos din țară sau care, fiind plecate în străinătate, nu s-au 
înapoiat la expirarea termenului stabilit pentru înapoierea în ţară 
treceau fără plată în proprietatea statului. 

În conformitate cu art. 4 din acelaşi act normativ, identificarea 
bunurilor, precum şi preluarea sau trecerea lor în proprietatea statului 

se făceau prin decizia Comitetului Executiv al Consiliului Popular 
Judeţean sau al Municipiului Bucureşti, în a cărui rază teritorială erau 
situate bunurile. 

Aşadar, prin decizia organului administrativ opera un transfer de 
drepturi către persoana aflată în una din situațiile reglementate de 
art. 2 alin. (2) din Decretul nr. 223/1974 şi stat, dreptul de proprietate 
al statului născându-se în baza acestei decizii, şi nu prin efectul legii. 

Aceasta înseamnă că decizia administrativă avea caracter consti- 
tutiv de drepturi şi, prin urmare, producea efecte numai pentru viitor. 

Pe de altă parte, potrivit art. 4 alin. (2) din Decretul nr. 223/1974, 
decizia administrativă nu devenea definitivă şi deci nu începea să-şi 
producă efectele decât după expirarea termenului în care persoanele 
ale căror bunuri erau trecute în proprietatea statului puteau să facă 
plângere împotriva acestei decizii. 

Exercitarea acestui drept impunea însă comunicarea actului 
administrativ. 

Cum, în speță, decizia emisă în baza Decretului nr. 223/1974 nu a 
fost comunicată reclamantei, lipsa comunicării afectează validitatea 
transferului dreptului de proprietate către stat, iar decizia administrativă 
nu mai poate produce efecte prin intrarea în vigoare a Decretului-lege 
nr. 9/1989, actul normativ în temeiul căruia decizia necomunicată a 
fost emisă (Decretul nr. 223/1974), fiind abrogat. 

Împrejurarea că, la data emiterii deciziei administrative, recla- 
manta A.N. nu achitase prețul integral al apartamentului nu are nici o 

relevanță asupra  admisibilităţii acţiunii în revendicare, întrucât 
dreptul de proprietate asupra nemişcătorului a fost dobândit în teme- 
iul contractului de construire și a procesului-verbal de predare-pri- 
mire-recepție, iar nu ulterior, prin rambursarea debitului. 

Apărarea pârâţilor B.F. şi B.G., care constituie totodată şi motiv 
de recurs, potrivit căreia au încheiat contractul de vânzare-cumpărare 
cu referire la imobilul revendicat de reclamantă cu respectarea preve- 
derilor Legii nr. 112/1995 şi că au fost de bună-credință, nu poate fi 
primită, fiind contrazisă de probele administrate în cauză. 

Astfel, cu cererea înregistrată sub nr. 14918 din 30 mai 1996, 
reclamanta A.N. s-a adresat comisiei constituite conform Legii 
nr. 112/1995 de pe lângă Consiliul Local Constanţa pentru restituirea 
în natură a imobilului ce formează obiect al prezentei cauze. La 
cererea de restituire a imobilului reclamanta a anexat titlul său de 
proprietate, iar în cerere a învederat că imobilui a fost preluat de stat 





în baza Decretului nr. 223/1974 şi că la acea dată era ocupat în 
întregime de chiriaşi. 

Cererea reclamantei nu a primit nici o rezolvare. În schimb, la data 
de 25 noiembrie 1996, foştii chiriaşi, recurenţii-pârâți B.F. şi B.G., au 
cumpărat de la recurenta-pârâtă RA E.D.P.P. Constanţa apartamentul 
litigios contra unui preț de 12.734.567 lei, neachitat integral. În contract 
se menționează că actul s-a încheiat în temeiul Legii-nr. 112/1995 şi s-a 
inserat următoarea clauză: „RA E.D.P.P. Constanţa este exonerată de 
orice fel de răspundere în situația în care apar litigii având ca obiect 
anularea prezentului act de vânzare-cumpărare a spaţiului”. 

Cauza, fiind una dintre condiţiile generale de validitate a actului 
juridic, reprezintă expresia poziţiei subiective a părţilor faţă de actul 
juridic încheiat. Ignorarea sau, dimpotrivă, cunoaşterea de către 
cumpărător a faptului că bunul înstrăinat nu aparține vânzătorului, 
poziție subiectivă în funcție de care cumpărătorul urmează să fie 
calificat ca fiind de bună sau de rea-credinţă, îşi are un incontestabil 
reflex la nivelul cauzei. 

Nici practica şi nici doctrina nu au înțeles însă să recunoască, în 
toate cazurile, eficiența distructivă principiului potrivit căruia nimeni 
nu poate să transmită mai multe drepturi decât are. În conflictul de 
interese legitime dintre adevăratul proprietar şi subdobânditorul de 
bună-credință al bunului său imobil, a fost preferat cel din urmă. 
Recunoaşterea prevalenței interesului subdobânditorului de bună-cre- 
dință a fost impusă — în baza unor rațiuni cu o aplicare mai largă şi 
care au creat un adevărat principiu —, de preocuparea pentru asigu- 
rarea securităţii circuitului civil şi a stabilității raporturilor juridice. 
Din punct de vedere juridic, soluţia şi-a aflat aşadar suport în rațiuni 
de ordin pragmatic, concretizate în principiul validității aparenței de 
drept, a cărui esență este exprimată în adagiul error communis facit ius. 

Incidenţa acestui principiu este însă subsecventă întrunirii cumu- 
lative a două condiţii privind eroarea cu privire la calitatea de propri- 
etar a vânzătorului — eroare care trebuie să fie comună sau unanimă 
şi, de asemenea, invincibilă — şi a unei condiții privind buna-credință 
a subdobânditorului, care trebuie să fie perfectă, adică lipsită de orice 
culpă sau chiar îndoială imputabilă acestuia. 

În speță, în aplicarea acestor principii, s-a constatat că recurenții-pâ- 
râți B.F. şi B.G. nu au întreprins nici un demers pentru a se convinge 
asupra calității de proprietar a vânzătoarei RA E.D.P.P. Constanţa, 
mai mult, prin clauza inserată în contract, astfel cum a fost integral 
reprodusă, denotă că ei ştiau şi şi-au asumat pericolul evicţiunii, dar, 

uşuratic, au luat asupra lor toate consecințele acestuia. Un asemenea 
comportament răstoarnă prezumția de bună-credință şi, inevitabil, 
nimiceşte aparența de drept. 

Pârâţii cumpărători au încheiat actul în absenţa oricăror măsuri 
„normale de precauţie, conforme unei prudenţe ori diligente minime 
pentru determinarea calității de adevărat proprietar a regiei vânză- 
toare, astfel că această îndoială imputabilă cumpărătorilor şi fondată pe 
culpă distruge ideea de conduită legitimă și, corelativ, de bună-credință. 
Nu aparența că RA E.D.P.P. Constanţa este proprietara bunului 
nemişcător i-a determinat pe pârâţi să încheie actul, ci speranța în 
nereuşita reclamantei de a-şi apropria imobilul în temeiul cererii 
formulate încă din 30 mai 1996 la comisia competentă şi care, nici 
până în prezent, nu a dat un răspuns legitimei solicitări. 

Sunt considerente pentru care s-a constatat că în mod legal 
instanțele au apreciat ca fiind mai puternic şi mai bine caracterizat 
titlul reclamantei şi, pe cale de consecinţă, corect au admis acţiunea 
în revendicare. 

Criticile referitoare la modul de soluționare a cererii reconven- 
tionale şi a cererii de chemare în garanție privesc chestiuni de fapt 
care temeinic au fost rezolvate de instanța de apel în baza celor două 
expertize administrate în cauză. 

Faţă de cele ce preced, recursurile pârâților sunt neton şi au 
fost respinse în consecință. 


În acelaşi sens: a) C.S.J., Secția civilă, decizia nr. 4526 din 5 
noiembrie 2003: Cu o minimă diligenţă, pe care trebuia să o manifeste, 
intimata cumpărătoare se putea informa asupra modului în care statul a 
preluat apartamentul, mai ales să îi atragă atenție clauza inserată pe 
verso-ul contractului de vânzare-cumpărare, potrivit căreia vânzătorul 
este „exonerat de orice obligaţie privind evicţiunea decurgând din orice 
act de revendicare ce ar fi intentat de către fostul proprietar”. 

Constatarea nulităţii contractului poate avea temei. nu doar în 
ipotezele cauzei inexistente, false sau ilicite, prevăzute în art. 966 
C. civ., dar şi în încălcarea unei dispoziţii. legale imperative, cum sunt 
cele invocate şi înscrise în Legea nr. 112/1995 şi H.G. nr. 11/1997. 

Buna-credinţă a intimatei-pârâte, la care se face referire în moti- 
varea recursului în anulare, nu poate fi reţinută. Una dintre condițiile 
validării actului subdobânditorului este aceea ca eroarea să fie 
comună şi invincibilă, greu de descoperit şi evitat, iar buna-credinţă a 
subdobânditorului trebuie să fie perfectă, adică lipsită de orice culpă 

sau chiar îndoială imputabilă acestuia, simpla ignoranță, datorată 
neinformării, nefiind suficientă pentru a da naştere bunei-credinţe. 

b) 7.C.CJ., Secția civilă şi de proprietate intelectuală, decizia 
nr. 175 din 9 septembrie 2006: Dacă ar fi depus o minimă diligență, 
consultând listele cu imobile revendicate aflate la Primăria Sectorului 
1 Bucureşti sau la pârâta SC H.N. SA, cumpărătorii ar fi aflat că imo- 
bilul în cauză este revendicat. Mai mult, contractele de vânzare-cum- 
părare purtau pe verso clauza potrivit căreia vânzătorul este exonerat 
de orice, obligaţie privind evicţiunea decurgând din orice acţiune în 
revendicare ce ar fi intentată de către fostul proprietar, menţiune ce ar 
fi trebuit să atragă atenţia pârâților cumpărători. 


+88. © Contract de vânzare-cumpărare încheiat în 
temeiul Legii nr. 112/1995, în baza unei hotărâri judecă- 
toreşti pronunţate în acest sens 


2 Preluare cu titlu a imobilului. Excluderea analizării 
actului ulterior, ca act subsecvent, în cazul nedesființării 
titlului vânzătorului 


Legea nr. 10/2001, art. 46 alin. (2) 


1. În condiţiile în care au fost încheiate contractele de 
vânzare-cumpărare cu respectarea condiţiilor legale, în baza unor 
hotărâri judecătoreşti, iar reclamantele nu au dovedit reaua-cre- 
dință a pârâţilor, rezultă.că cerința prevăzută de art. 46 alin. (2) 
din Legea nr. 10/2001 pentru menținerea contractelor încheiate 
este îndeplinită. 

Intre pârâți s-au încheiat contracte de vânzare-cumpărare a 
apartamentelor în baza unor hotărâri judecătoreşti, prin care 
vânzătorul a fost obligat să încheie în condiţiile Legii nr. 112/1995 
contracte de vânzare-cumpărare pentru apartamentele pe care le 
ocupau cumpărătorii, în calitate de chiriaşi. 


2. În cazul în care se constată că statul a preluat imobilul cu 
titlu, critica referitoare la faptul că actele încheiate de către 
subdobânditori, ca acte subsecvente, sunt nule absolut este 
neîntemeiată, întrucât actul în temeiul căruia statul a dobândit 


D În prezent, art. 45. 

proprietatea nefiind declarat nul, nu se poate pretinde nici că 
actele ulterior încheiate ar fi nuie. 


C.S.J., Secţia civilă, decizia nr. 1537 
din 14 aprilie 2003 


Prin cererea înregistrată la data de 28 decembrie 2000, completată 
la data de 29 ianuarie 2001, înregistrată sub nr. 6639 pe rolul Tribu- 
nalului Sibiu, reclamantele S.F. şi W.A.M. au chemat în judecată pe 
pârâţii Primăria Sibiu, prin Primar, P.C., S.C.U., S.L., S.C., S-O., L.F. 
şi SC U. SA Sibiu, solicitând instanței ca, prin hotărârea pe care o va 
pronunţa: 

— să constate nulitatea formelor de trecere în proprietatea statului 
a imobilului înscris în C.F. 12497 Sibiu nr. top 1709/1/T şi nr. top 
1709/1/11, precum şi a imobilului înscris în C.F. 12499 Sibiu nr. top 
1709/1/1V, 1709/1/V şi 1709/1/VI; 

— să dispună anularea parţială a încheierii de intabulare 
nr. 2205/1958 din C.F. şi refacerea situaţiei anterioare din C.F ; 

— să oblige pârâta Primăria Sibiu, prin Primar, să-i predea 
imobilul mai înainte menţionat în deplină proprietate şi posesie; 

— să constate nulitatea absolută a contractelor de vânzare-cumpă- 
rare încheiate între SC U. SA și pârâţii persoane fizice; 

— să anuleze încheierile de intabulare şi dezmembrare pentru apar- 
tamentele vândute din cele două imobile şi să revină la situația 
anterioară de C.F.; 

Tribunalul Sibiu, prin sentinţa civilă nr. 255 din 7 iunie 2001, a 
admis în parte acțiunea formulată de către reclamantă împotriva 
pârâtei Primăria Sibiu, prin Primar, a dispus anularea parțială a 
încheierii de intabulare nr. 2205/1958 din C.F. 12497 Sibiu şi din 
C.F. 12499 Sibiu, referitor la nr. top 1709/1/1/1, respectiv cu nr. top 
1709/1/1V, 1709/1/YV şi restabilirea situației anterioare în C.F., astfel: 
imobilul înscris în C.F. 12497 nr. top 1709/1/1/1 pe numele recla- 
mantei W.A.M., imobilul înscris în C.F. 12499 nr. top 1709/1/V şi 
nr. top 1709/1/V pe numele reclamantei S.F. 

A obligat pârâta să predea reclamantelor apartamentele pentru 
care s-a stabilit situația mai înainte arătată în C.F. 

A respins acțiunea formulată de reclamante împotriva pârâţilor 
P.C., S.CU. şi S.L., S.C. şi S.O., L.F. şi SC U. SA Sibiu, precum şi 
toate celelalte capete de cerere din acțiunea inițială şi din completarea 
acţiunii. 

A obligat reclamantele să plătească pârâţilor S.O. şi C. 2.000.000 
lei, pârâtei P.C. 2.000.000 lei, pârâtei L.F., 2.000.000 lei, pârâţilor 
S.C. şi L. 2.000.000 lei cu titlu de cheltuieli de judecată. 

Pentru a pronunța această hotărâre, instanța de fond a reținut, în 
esență, în ceea ce priveşte primul capăt al acțiunii referitor la trecerea 
imobilelor în proprietatea statului, că această problemă a fost 
soluționată în mod irevocabil prin decizia civilă nr. 966/1999 a Curţii 
de Apel Alba Iulia, în sensul că imobilele în litigiu au trecut cu titlu 
valabil în proprietatea Statului. 

În ceea ce priveşte apartamentele dezmembrate din cele două 
imobile care au fost vândute către chiriaşii care locuiau în ele, s-a 
reținut că vânzarea s-a făcut cu respectarea dispoziţiilor Legii 
nr. 112/1995, în vigoare la data cumpărării şi, în plus, cumpărătorii au 
fost de bună-credință. 

Instanța a dispus însă retrocedarea spaţiilor rămase libere din 
imobil, deținute de Primăria Sibiu. 

Împotriva acestei hotărâri, în termen legal, reclamantele au 
declarat apel, solicitând schimbarea sentinței, în sensul admiterii în 
întregime a acţiunii lor, astfel cum a fost completată. 

Apelantele au susținut că Decretul nr. 92/1950 este nul, pentru că 
nu a fost publicat, că şi în ipoteza în care nu s-ar reține acest lucru, el a 
fost aplicat greşit, deoarece reclamantele făceau parte din categoriile 
socio-profesionale exceptate de la naţionalizare, că nu există identitate 
între persoana proprietarului şi cea căreia i s-a naționalizat imobilul şi 
că s-au încălcat prevederile art. 17 din Legea nr. 115/1938, în con- 
secință că formele de trecere a imobilelor în proprietatea statului sunt 
nule. 

În ceea ce priveşte contractele de vânzare-cumpărare a aparta- 
mentelor, apelantele au susţinut că acestea sunt nule de drept, deoa- 
rece în cazul imobilelor preluate fără titlu, subdobânditorii sunt 
consideraţi a fi de rea-credință, întrucât ei nu puteau cumpăra față de 
interdicția prevăzută de H.G. nr. 11/1997. 

Curtea de Apel Alba Iulia, prin decizia civilă nr. 6/A din 15 ianua- 
rie 2002, a respins ca nefondat apelul formulat de către reclamante, 
pe care le-a obligat la 2.000.000 lei cheltuieli de judecată către inti- 
maţii persoane fizice. 

În considerentele deciziei, instanța de apel a reţinut că în mod 
corect tribunalul a reținut, având în vedere alte două procese promo- 
vate de către reclamante, că prin soluţiile ce s-au pronunţat în acele 
cauze s-a stabilit că trecerea imobilelor în proprietatea statului s-a 

făcut cu titlu şi, ca atare, această împrejurare stabilită definitiv şi 
irevocabil nu mai poate fi pusă din nou în discuţie pentru a treia oară. 

În ceea ce priveşte susţinerile privind nulitatea contractelor de 
vânzare-cumpărare, a reţinut că aceste contracte au fost încheiate în 
baza unor hotărâri judecătorești care au obligat pe SC U. SA Sibiu (în 
a căror administrare se aflau apartamentele) să le vândă pârâţilor 
persoane fizice. 

A reţinut, de asemenea, că vânzările au fost făcute cu respectarea 
dispoziţiilor legale în vigoare la acea dată. 

Împotriva acestei decizii reclamantele au formulat recurs, invo- 
când motivele prevăzute de art: 304 pct. 7 şi 9 C. proc. civ. 

S-a susținut că instanțele au reținut că titlul statului este nul 
parţial, ceea ce nu se putea face, şi că raţiunile pentru care s-a consta- 
tat nulitatea parțială trebuiau să fie avute în vedere pentru constatarea 
nulității totale a titlului statului. 

S-a mai susținut că Decretul nr. 92/1950 este neconstituţional în 
raport cu Constituţia din 1948, că el nu a intrat niciodată în vigoare, 
pentru că nu a fost publicat, şi, în orice caz, chiar dacă nu s-ar reține 
aceste împrejurări, el a fost aplicat greşit, deoarece reclamantele fă- 
ceau parte din categoriile socio-profesionale exceptate de la naționali- 
zare, că nu există identitate între persoana proprietarului şi cea căreia 
i s-a naționalizat imobilul şi că s-au încălcat prevederile art. 17 din 
Legea nr. 115/1938; deci imobilele au fost preluate de stat fără titlu. 

În legătură cu drepturile subdobânditorilor, recurentele au susținut 
că prevederile Legii nr. 112/1995 nu sunt aplicabile imobilelor dobân- 
dite de stat fără titlu şi, ca atare, contractele de vânzare-cumpărare 
încheiate sunt nule absolut, iar subdobânditorii au fost de rea-credinţă, 
ei neputând cumpăra, deoarece vânzările nu puteau fi făcute conform 
dispoziţiilor H.G. nr. 11/1997. 

S-a susținut, de asemenea, că hotărârile prin care s-a stabilit că 
imobilele au fost preluate cu titlu de către stat reprezintă o eroare 
judiciară, iar hotărârile prin care SC U. SA a fost obligată să încheie 
contractele de vânzare-cumpărare nu le sunt opozabile, iar în cazul 
pârâtei P.C. hotărârea a fost casată. 

Recursul este nefondat. 

S-a reţinut, în primul rând, că, deşi recurentele au invocat ca temei 
de drept al recursului prevederile art. 304 pct. 7 şi 9 C. proc. civ., 
recursul nu este structurat conform dispozițiilor art. 303 C. proc. civ., 
care prevăd arătarea motivelor de casare şi dezvoltarea lor. 

În cazul în speță, recursul este de fapt o reiterare a motivelor 
invocate în apel. 

În analizarea motivelor s-a început cu susținerea care apare ca 
element de aparentă noutate în recurs faţă de motivele formulate în 
apel, respectiv aceea că titlul statului nu poate fi considerat parţial 
valabil şi parțial nevalabil, constatându-se că instanţele de fond şi de 
apel cu o amplă motivare în fapt şi în drept au arătat de ce acţiunea 
reclamantelor nu poate fi admisă decât în parte, făcând şi o corectă 
diferențiere între apartamentele ce erau în proprietatea statului şi cele 
care, prin vânzare, intraseră în proprietatea pârâțitor persoane fizice. 

De menţionat că acest aspect nu mai prezintă nici un interes, 
pentru că Primăria Sibiu, prin Primar, nu a făcut nici apel şi nici 
recurs, în consecință dispozițiile hotărârilor au rămas pe acest aspect 
definitive şi irevocabile. 

Cu privire la trecerea imobilelor în proprietatea statului, instanțele 
au reţinut corect că, întrucât această problemă a mai fost soluţionată 
definitiv şi irevocabil în alte două procese anterioare, constatându-se 
că imobilele au fost preluate de stat cu titlu valabil, nu se mai poate 
solicita pentru a treia oară acelaşi lucru, existând autoritate de lucru 
judecat. 

Soluţionându-se în acest mod cauza, susținerile privind cauzele de 
nulitate ale Decretului nr. 92/1950, condiţiile de aplicare ale decretului, 
neconcordanţa între persoana proprietarului și cel de la care s-a națio- 
nalizat sau neîndeplinirea condițiilor art. 17 din Legea nr. 115/1938 nu 
mai au nici o relevanță. 

Susținerile din recurs privind drepturile subdobânditorilor asupra 
apartamentelor cumpărate sunt aceleaşi cu cele invocate în apel, care 
au fost respinse legal şi temeinic cu argumente de drept Ap ICI la o 
situație de fapt corect stabilită. 

În acest sens, s-a reţinut că între pârâta SC U. SA Sibiu şi pârâţii 
persoane fizice s-au încheiat contracte de vânzare- cumpărare a aparta- 
mentelor în baza unor hotărâri judecătorești. 

Prin aceste hotărâri, Primăria Sibiu şi SC U. SA au fost obligate să 
încheie, în condiţiile Legii nr. 112/1995, contracte de vânzare-cumpă- 
rare pentru apartamentele pe care le ocupau în calitate de chiriași 
pârâții persoanele fizice din această cauză. 

S-a mai reţinut, de asemenea, că şi susținerea recurentelor, că 
datorită faptului că statul a preluat imobilele fără titlu, contractele 
încheiate de către subdobânditori sunt nule absolut, este neîntemeiată, 
întrucât, pentru considerentele mai înainte arătate, preluarea imobi- 

lelor a fost făcută de către stat cu titlu şi, actul în temeiul căruia statul 
a dobândit proprietatea nefiind declarat nul, nu se poate pretinde nici 
că actele ulterior încheiate ar fi nule. 

Distinct de cele mai înainte arătate, s-a mai reţinut că, în confor- 
mitate cu prevederile art. 1899 alin. (2) C. civ., buna-credinţă se pre- 
supune totdeauna, iar reaua-credință trebuie dovedită de cel care afir- 
mă că ea a existat; or, în condiţiile în care au fost încheiate contrac- 
tele de vânzare-cumpărare, cu respectarea condiţiilor legale, în baza 
unor hotărâri judecătoreşti, iar reclamantele nu au dovedit reaua-cre- 
dință a pârâţilor, rezultă că şi condiția cerută de art. 46 alin. (2) din 
Legea nr. 10/2001 pentru menţinerea contractelor încheiate este 
îndeplinită. 

"Astfel fiind, faţă de considerentele mai înainte arătate, a respins 
recursul ca nefondat. 


În acelaşi sens, 7.C.C.J., Secţia civilă şi de proprietate intelec- 
tuală, decizia nr. 6982 din 14 septembrie 2006: Instanţa de fond a 
reţinut că pârâta SC R. SRL Braşov a fost obligată de Judecătoria 
Braşov să încheie cu reclamantul M.I.F. şi cu pârâta M.L.D. contract de 
vânzare-cumpărare cu privire la locuinţa situată înb Braşov. În privința 
constatării nulității contractului de vânzare-cumpărare, încheiat în baza 
Legii nr. 112/1995, în beneficiul intimatei-pârâte G.L.D., este evident 
că nu au fost încălcate dispoziţiile art. 9 din Legea nr. 112/1995. 


Contractul de vânzare-cumpărare nr. 24843 din 9 iulie 2004 a fost- 


încheiat între intimatele-pârâte ca urmare a punerii în executare a 
sentinţei civile nr. 202 din 8 ianuarie 2001, pronunţată de Judecătoria 
Braşov, sentință rămasă definitivă prin neapelare. 

În aceste condiţii, transmiterea dreptului de proprietate a operat în 
puterea legii la data de 8 ianuarie 2001, şi nu la 9 iulie 2004, când s-a 
perfectat contractul, astfel că nu se poate reţine reaua-credință a 
intimatelor-pârâte şi nici fraudarea legii. 

Buna-credinţă se prezumă potrivit art. 1899 alin. (2) C. civ. şi poate 
fi combătută prin elemente de fapt care dovedesc reaua-credinţă. 

34. Contract de vânzare-cumpărare încheiat în temeiul 
Legii nr. 112/1995. Condiţia deţinerii de către cumpărător a 
calității de chiriaş 


Legea nr. 112/1995, art. 9 


Buna-credinţă la încheierea contractului de vânzare-cumpărare 
nu poate fi reținută în condițiile în care dobânditorul nu ocupa imo- 
bilul cumpărat la data intrării în vigoare a Legii nr. 112/1995 şi 
nici nu deţinea un contract de închiriere, acesta încheindu-se 
ulterior intrării în vigoare a legii. 


C.S.J., Secţia civilă, decizia nr. 3880 
din 8 octombrie 2003 


La 13 septembrie 1999, reclamantul H.G.E. a chemat în judecată 
pârâta D.S.D. şi Municipiul Bucureşti, prin C.G.M.B. şi Primarul 
General, solicitând a se constata nulitatea absolută a contractului de 
închiriere nr. 10737 din 30 septembrie 1997 şi a contractului de vân- 
zare cumpărare nr. 2568 din 14 septembrie 1998, încheiate între SC 
H.N. SA, în calitate de mandatar al pârâtului de rândul 2, şi pârâta de 
rândul 1. 

Reclamantul a mai cerut obligarea pârâtei D.S.D. la restituirea în 
deplină proprietate a imobilului şi evacuarea acesteia. 

În motivarea acţiunii, reclamantul a arătat că este titularul drep- 
tului de proprietate asupra apartamentului ocupat de pârâta D.S.D., 
calitate ce i-a fost recunoscută prin sentința civilă nr. 9083 din 8 iunie 
1999, şi a introdus acţiune pentru rezilierea contractului de închiriere 
la 20 iulie 1998, întrucât pârâta D.S.D. nu a locuit în apartament, iar 
în timpul soluționării cauzei ea a cumpărat locuinţa. Temeiul acţiunii, 
a precizat reclamantul, îl constituie frauda la lege şi cauza ilicită a 
contractului, precum şi prevederile Legii nr. 112/1995, art. 6 din H.G. 
nr. 11/1997 şi art. 480 C. civ. 

Prin sentința civilă nr. 10518 din 5 iunie 2000, Judecătoria Secto- 
rului 1 Bucureşti a admis în parte acţiunea, a obligat pârâtele să lase 
reclamantului în deplină proprietate şi posesie imobilul din Bucureşti, 
mansardă, a dispus evacuarea pârâtei D.S.D. din imobilul de mai sus 
Şi s-au respins capetele de cerere privind constatarea nulității contractu- 
lui de închiriere nr. 10737 din 30 septembrie 1997 şi de vânzare-cum- 
părare nr. 2568 din 14 septembrie 1998, ca neîntemeiate. 

În motivarea soluţiei, judecătoria a reținut că, prin compararea 
titlurilor de proprietate, s-a dat eficienţă titlului reclamantului, care 
provine de la adevăratul proprietar, evacuarea pârâtei s-a dispus ca o 
consecință a admiterii primului capăt de cerere și ea nu are un titlu 
valabil, iar cererea de constatare a nulităţii contractului de închiriere 
şi cumpărare s-a respins, reclamantul nefăcând dovada nici uneia 
dintre cauzele de nulitate invocate. 

Apelul declarat de pârâta D.S.D., formulat împotriva hotărârii 
primei instanţe, a fost admis de Tribunalul Bucureşti, Secţia a V-a 
-civilă şi de contencios administrativ, prin decizia nr. 2872 din 8 
noiembrie 2000. Instanţa de a apel a schimbat în parte sentinţa, în 
sensul că a respins capătul de cerere privind evacuarea pârâtei ca 
neîntemeiat, menţinând celelalte dispoziţii ale sentinţei şi a anulat ca 
netimbrat apelul formulat de pârâtul C.G.M.B. 

În justificarea respingerii cererii de evacuare a pârâtei, instanța de 
apel a învederat că titlul locativ al pârâtei îl constituie contractul de 
închiriere, care a fost menţinut ca urmare a respingerii capătului de 
cerere privind constatarea nulităţii lui. 

“Curtea de Apel Bucureşti, Secţia a IV-a civilă, prin decizia 
nr. 1422 din 14 mai 2001, a respins ca nefondate recursurile 
formulate de reclamant şi de pârâta D.S.D. 

Răspunzând criticilor pârâtei, curtea de apel a învederat că 
instanțele au realizat o analiză corectă a titlurilor părților şi au reţinut 
că titlul reclamantului este preferat, el provine de la adevăratul 
proprietar, iar cel al pârâtei de la un proprietar aparent, anume statul. 

Împotriva hotărârilor evocate a declarat recurs în anulare Procu- 
rorul General al Parchetului de pe lângă Curtea Supremă de Justiţie, 
fondat pe prevederile art. 330 pct. 2 C. proc. civ., susținând că 
hotărârile criticate au fost pronunţate cu încălcarea esenţială a legii, 
ceea ce a determinat o soluționare greşită a cauzei pe fond. 

S-a solicitat casarea hotărârilor şi respingerea acţiunii introduse de 
reclamant. 

În motivarea recursului în anulare, s-au invocat prevederile art. 46 
teza a Il-a din Legea nr. 10/2001, potrivit cărora actele juridice de 
înstrăinare, având ca obiect imobile preluate fără titlu valabil, sunt 
lovite de nulitate absolută, în afară de cazul în care actul a fost încheiat 
cu bună-credință, iar art. 18 lit. d) din aceeași lege dispune că măsurile 
reparatorii se stabilesc în echivalent dacă imobilul a fost înstrăinat 
fostului chiriaş cu respectarea prevederilor Legii nr. 112/1995. 

Din coroborarea textelor de lege rezultă că persoanele care au 
încheiat contracte de vânzare-cumpărare cu bună-credință sunt 
îndreptăţite să păstreze bunul şi spre aceeaşi concluzie conduc și 
dispoziţiile art. 1899 C. civ., care stabilesc că buna-credință se 
presupune întotdeauna, sarcina probei contrare revine celui care 
susține existenţa relei-credinţe. 

Pârâta a îndeplinit toate condiţiile pretinse de lege pentru a putea 
cumpăra apartamentul, sentința prin care s-a constatat preluarea 
abuzivă de către stat a apartamentului de la reclamant s-a pronunțat 
după data cumpărării, pârâta fiind, aşadar, de bună-credință şi 
beneficiază de prevederile Legii nr. 10/2001. 

Criticile formulate în recursul în anulare împotriva hotărârilor 
atacate sunt nefondate. 

Buna-credință a pârâtei în încheierea contractului de vânzare-cum- 
părare, care constituie argumentul principal în motivarea recursului în 
anulare, nu poate fi reținută. 

Potrivit art. 9 din Legea nr. 112/1995, chiriaşii titulari de contract 
ai apartamentelor ce nu se restituie în natură foştilor proprietari sau 
moştenitorilor acestora pot opta pentru cumpărarea acestor aparta- 
mente. 

Normele metodologice de aplicare a Legii nr. 112/1995, aprobate 
prin H.G. nr. 11/1997, prevăd în art. 6 că dreptul de a cumpăra 
apartamentele în care locuiesc potrivit art. 9 din lege îl au numai 
chiriaşii care, având un contract de închiriere valabil încheiat, ocupau 
apartamentele respective la data intrării în vigoare a legii. 

Pârâta, la 25. ianuarie 1996, data intrării în vigoare a legii, nu. 
ocupa apartamentul din litigiu şi nici nu avea privitor la el un contract 
de închiriere. Acesta s-a încheiat la 1 octombrie 1997, deci ulterior 
intrării în vigoare a legii, cu precizarea că la data încheierii lui 
normele metodologice evocate erau aplicabile, ele fiind aprobate la 
data de 18 februarie 1997 prin H.G. nr. 11/1997. 

Întrucât pârâta nu întrunea condiţiile prevăzute de lege pentru a 
putea cumpăra apartamentul, susținerea bunei sale credinţe nu are nici 
un suport legal, iar prevederile Legii nr. 10/2001, intrate în vigoare 
după introducerea acțiunii reclamantului, nu au constituit temeiul 
legal al pretențiilor acestuia. 

Pentru aceste considerente, recursul în anulare a fost respins. 


În acelaşi sens, a) C.S.J, Secţia civilă, decizia nr. 5396 din 16 
decembrie 2003: Potrivit art. 9 din Legea nr. 112/1995 pentru regle- 


mentarea situaţiei juridice a unor imobile cu destinaţie de locuinţe 
` trecute în proprietatea statului, chiriaşii titulari de contract ai 
apartamentelor ce nu se restituie în natură foştilor proprietari sau 
succesorilor acestora pot opta, după expirarea termenului de 6 luni 
prevăzut de art. 14 din lege, pentru cumpărarea acestor apartamente 
cu plata integrală sau în rate a prețului. 

Normele metodologice privind aplicarea Legii nr. 112/1995, aşa 
cum au fost aprobate prin H.G. nr. 20/1996 şi republicate în temeiul 
art. II din H.G. nr. 11/1997, în art. 6 prevăd că au dreptul de a cum- 
păra apartamentele în care locuiesc, potrivit art. 9 din lege, numai 
chiriaşii care, având contract de închiriere valabil încheiat, ocupau 
apartamentele respective la data intrării în vigoare a legii. 

În speţă, pârâta-recurentă M.I. nu a avut calitatea de chiriaş la data 
intrării în vigoare a Legii nr. 112/1995 — 27 ianuarie 1996 —, deoarece 
contractul de închiriere nr. 11375 ce a intervenit între ea şi SC A.S.A. 
Bucureşti s-a perfectat la data de 11 martie 1999. 

Cum actul de vânzare-cumpărare nr. 03837 din 30 iunie 1997 a 
fost întocmit cu încălcarea normelor imperative prevăzute de Legea 
nr. 112/1995 — cauza actului juridic respectiv fiind ilicită, deoarece vine 
în contradicție cu normele imperative ale legii (art. 968 C. civ.) —, sanc- 
ţiunea aplicabilă este nulitatea absolută a actului de vânzare-cum- 
părare, şi nu nulitatea relativă, aşa cum a susținut pârâta-recurentă 
M.I. 

b) IC.C.J., Secţia civilă şi de proprietate intelectuală, decizia 
nr. 421 din 25 ianuarie 2005: Potrivit art. 2 din Legea nr. 17/1994, 
contractele de închiriere existente la 1 ianuarie 1988, precum şi cele 
încheiate şi expirate după 1 ianuarie 1988 se reînnoiesc, în aceleaşi 
condiţii, dacă chiriaşul ocupă în continuare spaţiul locativ care a făcut 
obiectul închirierii. Or, această condiție, nu a fost îndeplinită de 
pârâţii D.I.E. şi D.V.; aceştia, ca şi fiica lor, D.A., nu mai ocupau, în 
1994, apartamentul în litigiu. D.L.E. se afla din 1990 în Suedia, cu 
statut de emigrant definitiv, iar D.V. s-a stabilit în Suedia în 1988, a 
făcut cerere de renunțare la cetățenia română în 1989 şi a obținut 
cetățenia suedeză în 1993. Această situaţie locativă este atestată de 
actele emise de autorităţile suedeze şi de cartea de imobil, iar împre- 
jurarea că, din diferite motive, organele de evidență a populației din 
România nu au operat în acte modificările ce se impuneau nu con- 
duce la o altă concluzie. De altfel, într-un raport întocmit de depar- 
tamentul de inspecţie din cadrul C.G.M.B., în luna septembrie 1996, 


a 


sunt consemnate mai multe ilegalităţi în legătură cu încheierea 

contractului de închiriere nr. 549/1996 şi s-a propus anularea contrac- 
tului de vânzare-cumpărare încheiat în baza respectivului contract de 
închiriere. 

Aceste acte fac dovada că au fost încălcate, cu intenție, dispo- 
ziţiile Legii nr. 17/1994, când a fost încheiat contractul de închiriere 
nr. 549 din 29 august 1996, încât instanţa de apel a procedat legal 
constatând nulitatea contractului respectiv. 

Pe baza contractului de închiriere, încheiat cu încălcarea legii, a 
fost încheiat, după numai 12 zile, şi contractul de vânzare-cumpărare 
nr. 10/1996, între SC O. SA Bucureşti şi D.I.E. Contractul de 
vânzare-cumpărare a fost încheiat, de asemenea, prin fraudă, cu încăl- 
carea Legii nr. 112/1995. Astfel, cu toate că foştii proprietari au înre- 
gistrat cereri (la 9 mai 1996 şi la 13 iulie 1996) pentru restituirea apar- 
tamentului, pârâtul D.I.E., fără a aştepta expirarea termenului de 6 luni 
prevăzut de lege, în care foştii proprietari își puteau preciza poziţia, a 
întocmit, la 22 mai 1996, cerere de cumpărare a apartamentului. 

Cererea reclamanţilor nu a fost soluționată, dar SC O. SA 
Bucureşti a încheiat contractul de vânzare-cumpărare cu pârâtul 
D.LE. Dacă s-ar fi făcut verificările necesare se constata că, încă de ia 
6 august 1996, Comisia locală a sectorului 6 Bucureşti de aplicare a 
Legii nr. 112/1995 înştiinţase că proprietarii solicitaseră restituirea în 
natură a apartamentului. 


35. Cerere de restituire în natură a imobilului preluat 
de stat formulată de fostul proprietar în temeiul Legii 
nr. 112/1995, nesoluționată la data încheierii contractului 
de vânzare-cumpărare 


C. civ., art. 1898 


Este socotit de rea-credință cumpărătorul care cu minime 
diligențe putea să cunoască situația juridică reală a imobilului. 

in condițiile în care fostul proprietar s-a adresat primăriei cu 
cerere de restituire în natură a imobilului, nu funcționează 
buna-credinţă în ceea ce-l priveşte pe dobânditor, întrucât nu a 
depus nici un fel de minime diligențe pentru a cunoaşte situația 
juridică a imobilului pe care l-a cumpărat. 


I.C.C.J., Secţia civilă şi de proprietate intelectuală, 
decizia nr. 5632 din 8 iunie 2006 

Soluţionând recursul declarat de reclamanta G.A.L. împotriva 
deciziei nr. nr. 372 din 9 martie 2004 a Curţii de Apel Bucureşti, 
Secţia a IV-a civilă, Curtea a constatat că acesta este fondat, pentru 
următoarele considerente: 

Din dosar rezultă că imobilul în litigiu situat în Bucureşti, 
str. D-tru Zosima nr. 5 a fost dobândit de autorii reclamantei, B.I. şi 
B.M., în baza contractului de vânzare-cumpărare din 1942, transcris 
la Grefa Tribunalului București, Secția notariat. În urma decesului lui 
B.M., cota indiviză de '£ din imobil a fost moştenită de B.I, soț supra- 
viețuitor, în cotă de 3/8 şi de descendenții B.A.C. şi G.L.M., în cote 
de câte 3/8. La decesul lui B.I., unică moștenitoare a fost reclamanta 
din cauza de faţă. 

În baza Decretului nr. 223/1974, printr-o primă decizie s-a preluat 
cu plată în proprietatea statului 3/8 din cota indiviză de 1⁄2 din 
construcţiile în litigiu, iar în ceea ce priveşte terenul, în aceeaşi cotă, 
a fost preluat, fără plată, de stat, iar prin a doua decizie s-a preluat, 
fără plată, în proprietatea statului, cota de 5/8 din construcții şi 
terenul de 270 mp ce a aparţinut autorului B.I. 

Prin urmare, titlul statului asupra cotei de 13/16 din imobilul în 
litigiu l-au constituit cele două decizii administrative emise în baza 
Decretului nr. 223/1974. În baza acestui titlu, statul, reprezentat de SC 
R.V. SA, a înstrăinat chiriaşului C.P.S., în baza Legii nr. 112/1995, 
cota indiviză de 13/16 din imobilul în litigiu. 

Invocând art. 1 şi art. 46 din Legea nr. 10/2001, reclamanta a soli- 
citat restituirea în natură a imobilului şi constatarea nulității absolute 
a contractului de vânzare-cumpărare, învederând că a notificat Pri- 
măria Municipiului Bucureşti în sensul restituirii în natură a imo- 
bilului, dar nu a primit vreun răspuns. 

În timpul derulării litigiului la instanța de fond, Primarul General 
al Municipiului Bucureşti a restituit în natură în proprietatea recla- 
mantei suprafața de 152,09 mp, recunoscându-i calitatea de persoană 
îndreptățită, cât şi pe aceea de coproprietară asupra cotei de 3/16 din 
imobil. 

Pe de altă parte, invocând dispoziţiile art. 46 din: Legea nr. 10/2001, 
pentru a solicita constatarea nulităţii absolute a contractului de 
vânzare-cumpărare pentru cota de 13/16 din imobil, reciamanta a avut 
în vedere că imobilul în discuţie a fost preluat fără titlu valabil. De 
altfel, din- această perspectivă au analizat şi instanțele acțiunea recla- 
mantei şi au respins acest capăt de cerere, pe considerentul că respec- 
tivul contract a fost încheiat cu respectarea Legii nr. 112/1995, ne- 

făcându-se vreo dovadă în sensul încălcării ordinii publice stabilite prin 
lege şi că atât vânzătorul, cât şi: cumpărătorul au fost de bună-credință 
la data perfectării convenției, avându-se în vedere şi dispoziţiile H.G. 
nr. 20/1996 sub imperiul căreia a fost încheiată şi care stabilea că 
Decretul nr. 223/1974 reprezenta titlu valid de-proprietate protiy stat. 

O atare concluzie este însă greșită. 

Într-adevăr, dispozițiile Decretului nr. 223/1974, potrivit cărora 
construcțiile şi terenurile puteau fi deținute în proprietate de 


persoanele fizice (cetățeni români) numai dacă aveau domiciliul în 


tară, contraveneau prevederilor art. 17 şi art. 36 din Constituția din 
1965, care consacrau egalitatea cetățenilor români în toate domeniile 
vieții economice, politice, juridice, sociale și culturale şi, totodată, 
statuau că dreptul de proprietate personală era ocrotit de lege. 

Pe de altă parte, întrucât decizia administrativă de preluare a 
imobilelor ce intrau sub incidența Decretului nr. 223/1974 avea 
caracter constitutiv de drepturi, pentru ca statul să poată invoca un 


titlu: valid asupra acestora, era necesar ca respectivul act administrativ 


să fie comunicat celor în cauză şi prin aceasta să intre în circuitul 
civil. Or, în speţă, Municipiul Bucureşti, prin Primarul General, nu a 
probat comunicarea celor două decizii administrative proprietarilor 
deposedaţi şi, prin urmare, acestea nu, au putut produce efecte ju- 
ridice, întrucât respectivii proprietari nu au fost puşi în poziţia de a-şi 
exercita accesul la justiţie. Astfel fiind, statul nu deţinea un titlu valid 
cu privire la imobilul în litigiu, în sensul art. 6 din Legea 
nr. 231/1998. 

De asemenea, potrivit art. 1 din -Legea nr.. 112/1995, măsurile 
reparatorii vizate prin lege priveau exclusiv imobilele cu destinație de 
locuințe trecute în proprietatea statului cu titlu. Totodată, Normele 
metodologice privind aplicarea Legii nr. 112/1995 statuează că 
locuințele care au fost preluate de stat cu nerespectarea prevederilor 
legale în vigoare la data respectivă sunt considerate ca fiind trecute 
fără titlu în posesia acestuia și nu intră sub incidența legii. 

În speță, aşa cum s-a relevat, cota de 13/16 din imobilul în litigiu 
a fost preluată de stat cu nesocotirea dispozițiilor Decretului 
nr. 223/1974, din moment ce deciziile administrative de preluare nu 
au fost comunicate proprietarilor deposedaţi, astfel că, față de preve- 
derile legale evocate, statul nu deţinea un titlu valid de proprietate 
asupra imobilului. 

Este de menționat că la data is dirt convenției a cărei nulitate 
a fost solicitată — 7 aprilie 1997 —erau în vigoare Normele meto- 

dologice aprobate prin H.G. nr. 11/1997, iar nu cele aprobate prin 
H.G. nr. 20/1996, cum greşit a reţinut curtea de apel. Prin urmare, din 
perspectiva art. 46 alin. (2) din Legea nr. 10/2001, instanţele trebuiau 
să constate că actul de vânzare-cumpărare intervenit între pârâți a fost 
încheiat cu nesocotirea dispoziţiilor art. 1 din Legea nr. 112/1995, 
întrucât imobilul în litigiu, fiind preluat fără titlu valabil de către stat, 
nu intra sub incidența menţionatei legi. 

Mai mult, la data perfectării convenției, atât vânzătorul, cât şi 
cumpărătorul au fost de rea-credință. Este socotit de rea-credință şi 
cumpărătorul care, cu minime diligențe, putea să cunoască situația 
juridică reală a imobilului. Astfel, în cauză, reclamanta a probat că 
era coproprietara cotei de 3/16 din imobil şi că prin cerere s-a adresat 
Primăriei Sectorului 1 Bucureşti, în baza Legii nr. 112/1995, pentru 
restituirea în natură a bunului, solicitând, totodată, ca imobilul să nu 
fie înstrăinat către chiriaşul deţinător dacă s-ar formula o astfel de 
cerere. Pârâtul C.P.S. a recunoscut la interogator faptul că statul avea 
o cotă de 13/16 din imobil, însă nu cunoştea. temeiul juridic al 
preluării. De asemenea, a afirmat că nu cunoştea demersul recla- 
mantei de a solicita bunul în baza Legii nr. 112/1995. 

Aceste probe atestă că pârâtul C.P.S. nu a depus nici un fel de 
diligențe pentru a cunoaşte situaţia juridică a imobilului pe care l-a 
cumpărat, astfel că, în ceea ce-l priveşte, prezumția de bună-credință 
nu funcţionează. Tot astfel, şi vânzătorul a fost de rea-credință, 
întrucât a înstrăinat un imobil ce nu intra sub incidența Legii 
nr. 112/1995, nu a rezolvat cererea reclamantei de restituire în natură 
a bunului formulată în temeiul Legii nr. 112/1995, deşi avea obligația 
legală să o facă, cu prioritate şi înainte de a soluţiona cererea chiria- 
şului deţinător. Mai mult, în contractul de vânzare-cumpărare a nomi- 
nalizat încăperile şi dependinţele înstrăinate, deşi, în calitate de 
coproprietar, nu putea transmite decât cota-parte indiviză din întreg 
imobilul. 

Aşa fiind, instanţele trebuiau să constate că imobilul în litigiu a 
fost preluat de stat fără titlu valabil, că, din această perspectivă, nu 
intră sub incidenţa Legii nr. 112/1995 şi, prin urmare, înstrăinarea lui 
către chiriaşul dobânditor era lovită de nulitate absolută, cu atât mai 
mult cu cât la perfectarea convenției de vânzare-cumpărare ambii 
pârâţi au fost de rea-credință. 

Faţă de cele ce preced, recursul este fondat şi a fost admis. 

În acelaşi sens: a) 1.C.C.J, Secţia civilă şi de proprietate intelec- 
tuală, decizia nr. 2514 din 30 martie 2005: Recurenții-pârâţi au mai 
susținut că buna lor credință la încheierea vânzării a fost dovedită în 
cauză şi aceasta ar rezulta cu precădere din faptul că reclamantele 
şi-au manifestat voinţa privind restituirea imobilului la data introdu- 
cerii acțiunii, şi anume 12 decembrie 1997, în vreme ce contractul de 
vânzare cumpărare a fost încheiat anterior, la 17 ianuarie 1997, cu 
respectarea H.G. nr. 11/1997, întrucât reclamantele nu ar fi înregistrat 
demersuri legale în acest scop. 

Critica este vădit contrară dovezilor administrate în cauză, din 
care se desprind cu relevanță însăşi cererea formulată de reclamante 
în temeiul dispoziţiilor Legii nr. 112/1995, însoțită de documentația 
necesară, cât şi adresa prin care Primăria Municipiului Bucureşti 
confirmă că reclamantele au solicitat restituirea în natură a celor două 
imobile prin cererea înregistrată la 23 iulie 1996, aşadar anterior 
vânzării apartamentului în discuţie către chiriaşii recurenți. 

În aceste condiţii, buna-credință a subdobânditorilor recurenți în 
sensul art. 1898 C. civ. nu poate fi reținută pentru păstrarea actului, 
întrucât la vădita rea-credință a vânzătorului se adaugă neglijenţa 
cumpărătorilor, care nu au verificat dacă în momentul încheierii 
actului cel de la care achiziționează îndeplineşte toate condiţiile 
legale spre a putea transmite valabil proprietatea asupra imobilului. 

b) IC.CJ, Secţia civilă şi de proprietate intelectuală, decizia 
nr. 2133 din 12 martie 2004: În recursul în anulare s-a arătat că buna-cre- 
dință a dobânditorului rezultă din aceea că, prin minime diligențe, a 
putut constata că statul vânzător are un titlu, fără însă a se preciza 
care au fost acele diligențe. Aşa cum rezultă din probele administrate 
în cauză, intimata-intervenientă D.E., cunoscând existența cererii 
formulate în baza Legii nr. 112/1995, trebuia să se informeze pentru a 
se asigura că această cerere a fost soluționată definitiv. De altfel, 
cumpărătoarea avea cunoştinţă de acest demers inițiat în baza Legii 
nr. 112/1995, având în vedere că între părți s-a mai purtat un proces, 
împrejurare confirmată de însăşi intimata-intervenientă prin răspunsul 
la interogatoriu. 

Astfel, validarea actului de înstrăinare în temeiul principiului error 
communis facit ius nu este posibilă, câtă vreme pârâtul a înstrăinat şi 
intervenienta a achiziţionat un bun litigios (cu nesocotirea art. 9 din 
Legea nr. 112/1995), cunoscută fiind atacarea în justiţie a hotărârii 
Comisiei de aplicare a Legii nr. 112/1995, context în care este 
exclusă ideea de invincibilitate a erorii şi, corelativ, buna-credință. 

Or, în atare situaţie, în raport de împrejurarea că actul s-a încheiat 
de vânzător în frauda dreptului de proprietate al reclamanților, cu 
complicitatea şi, în orice caz, pe riscul cumpărătoarei, operațiunea de 
înstrăinare, având o cauză ilicită, este nulă, conform prevederilor 
art. 948 C. civ. (fraus omnia corrumpit). 

c) ICCJ, Secţia civilă şi de proprietate intelectuală, decizia 
nr. 5714 din 28 iunie 2005: Buna-credinţă, în lumina dispozițiilor 
art. 1898 alin. (1) C. civ., poate fi definită drept credința posesorului 
că cel de la care a dobândit bunul avea toate însuşirile cerute de lege 
pentru a-i transmite proprietatea. Prin antiteză, reaua-credință a cum- 
părătorului poate fi reținută atunci când a putut avea cel mai mic du- 
bju asupra dreptului vânzătorului. Jurisprudența şi doctrina au admis 
că încheierea unei vânzări în care părţile sunt de rea-credință, ştiind 
sau trebuind să ştie că bunul aparţine altuia, face ca aceasta să fie nulă 
absolut pentru cauză ilicită. 

În speţă, părţile contractante au avut cunoştinţă de acţiunile între- 
prinse de intimaţi pentru redobândirea imobilului, ceea ce pune la 
îndoială buna lor credință. 

Astfel, la 14 iunie 1992, s-a notat în C.F. 1113 Cluj-Napoca, sub 
B 4, procesul intentat pentru recunoaşterea dreptului de proprietate al 
moștenitorilor foştilor proprietari tabulari (dosar nr. 5284 din 14 mai 
1992 al Judecătoriei Cluj-Napoca). Reclamanta M.D. locuieşte şi a 
locuit întotdeauna în apartamentul nr. 4 din imobil. 

Cu toate acestea, deşi hotărârea Comisiei pentru aplicarea Legii 
nr. 112/1995 s-a dat la 19 decembrie 1996, fără a se aştepta finali- 
zarea litigiului, s-au încheiat la datele arătate (anterioare şi conco- 
mitente) contractele de vânzare-cumpărare, ceea ce evidenţiază neres- 
pectarea art. 9 din acea lege. 

Este neîndoielnică susţinerea intimaţilor că notificarea în C.F. a 
acţiunii în revendicare are efectul de a declanşa în mintea chiriaşului 
conştiinţa existenței adevăratului proprietar şi a unui semn de între- 
bare în ceea ce priveşte posibilitatea ca Statul Român să fie singurul 
şi unicul proprietar, chiriaşul nefiind abilitat a face aprecieri asupra 
admisibilităţii acțiunii în revendicare. 

În această situaţie, dacă reaua-credință a vânzătorului şi cumpără- 
torului desemnează cunoaşterea lor ori posibilitatea de a cunoaște, cu 
diligență minimă, fie a împrejurării că imobilul a cărui cumpărare.se 
doreşte a fost preluat fără titlu valabil, fie doar a faptului că în cadrul 
unei acțiuni în justiţie ori al altei proceduri legale se solicită redo- 
bândirea lui, este evident că în speță părțile contractante sunt de 

rea-credință. Ele au ignorat toate aspectele ce le obligau să se abțină 
de la încheierea oricărui act până la stabilirea situației juridice a imo- 
bilului; neprocedând în acest mod, este clar că nu se poate reţine 
buna-credință. 

d) I.C.CJ, Secţia civilă şi de proprietate intelectuală, decizia 
nr. 6583 din 24 noiembrie 2004: Susținerea privind faptul că recla- 
manta nu putea pretinde Comisiei Judeţene Galaţi de aplicare a Legii 
nr. 112/1995 restituirea în natură, deoarece nu locuia în imobil, nu 
poate fi primită. 

Procedura legală de restituire în natură a unui imobil la cererea 
proprietarului deposedat putea fi analizată, din punct de vedere legal, 
numai de comisie şi: apoi de instanța judecătorească.. Interpretarea 
Legii nr. 112/1995 făcută de recurenţii-intervenienți îi priveşte pe 
aceştia ca persoane private. 
| Interveniențţii trebuiau să se încredințeze că vor cumpăra un bun 
imobil de la adevăratul proprietar, care posedă titlu pentru ceea ce 
vinde. 

| Cererea reclamantei de restituire în natură a imobilului, înre- 
gistrată înainte de vânzarea apartamentelor, dovedea intenţia clară a 
acesteia de a revendica proprietatea. l 

Pe de altă parte, bunul imobil solicitat a fi cumpărat fusese națio- 
nalizat prin Decretul nr. 90/1950 — fapt notoriu, ştiut de recurenți — ce 
conducea la o diligență de a afla situaţia juridică a acestuia pentru a 
se prevala, mai târziu, de buna-credință în condiţiile dreptului comun. 
Acest lucru interveienţii nu l-au făcut. Dacă îl făceau, ar fi fost 
evident pentru ei că imobilul în care locuiau şi aveau calitatea de 
chiriaşi era în litigiu, în ceea ce priveşte dreptul de proprietate, în 
sensul dacă statul poseda sau nu titlu pentru acesta. 

Diligenţa necesară putea consta în o solicitare scrisă prin care să 
se ceară comunicarea situaţiei juridice a imobilului şi dacă există vreo 
cerere cu privire la acelaşi bun. În lipsa acestor diligenţe, buna-cre- 
dință a cumpărătorului de la un neproprietar — cel puţin în sfera drep- 
tului comun şi anterior Legii nr. 10/2001 — nu se bucură de prezumție 
şi, în consecinţă, nu poate produce efecte juridice în cauza de faţă. 

Faptul că reclamanta s-a adresat comisiei la 3 octombrie 1996, şi 
nu în termenul de 6 luni este o chestiune ce o priveşte pe aceasta şi 
eventualele instanțe de control judiciar. Mai mult, comisia a răspuns 
reclamantei la această cerere întârziată. 

e) IC.C.J, Secţia civilă şi de proprietate intelectuală, decizia 
nr. 175 din 9 ianuarie 2006: Critica formulată de recurenţii-recla- 

manti, vizând faptul că în mod greşit a reținut instanţa de apel buna-cre- 
dință la încheierea contractelor de vânzare-cumpărare şi că s-a do- 
vedit că s-au făcut demersuri pentru a se afla situaţia juridică a imo- 
bilului, se vădeşte a fi fondată. 

Astfel, față de împrejurarea că reclamanţii au solicitat restituirea 
în natură a imobilului prin cereri depuse la data de 11 iulie 1996 la 
Comisia municipală pentru aplicarea Legii nr. 112/1995, deci cu mult 
timp înainte dea fi vândute, şi având în vedere că Primăria Muni- 
cipiului Bucureşti şi SC H.N. SA nu au soluţionat cererile reclaman- 
ţilor în termen de 60 de zile, potrivit art. 17 din Legea nr. 112/1995, 
preferând să vândă imobilul, este de reținut reaua-credință a acestora 
la încheierea contractului de vânzare-cumpărare. 

Cu toate că art. 13 din H.G. nr. 11/1997 obliga comisiile şi unită- 
ţile specializate în vânzarea locuinţelor să întreprindă demersurile 
necesare pentru a clarifica situaţia juridică a locuinţei, atunci când au 
indicii că o locuinţă face parte din cele prevăzute la art. 1 alin. (4) din 
Normele metodologice de aplicare a Legii nr. 112/1995, în speţă 
acestea nu s-au conformat legii şi au vândut pârâţilor imobilul în 
litigiu. 

Potrivit art. 11 din contractul de prestări servicii (pentru anul 
1996) aprobat prin Hotărârea C.G.M.B., încheiat cu pârâta SC H.N. 
SA, aceasta avea obligaţia să ceară acordul prealabil al Comisiei 
municipale de aplicare a Legii nr. 112/1995 până la rezolvarea 
integrală a dosarelor de restituire în natură sau despăgubiri, depuse la 
primării, de către proprietarii sau moştenitorii acestora. Este de 
observat inexistența dovezii că s-ar fi. cerut acest acord. 

În ceea ce-i priveşte pe intimaţii-pârâți cumpărători, aceştia, cu o 
minimă diligenţă care trebuie manifestată, ar fi putut să se informeze 
asupra modului în care statul a preluat imobilul. 

Dacă ar fi depus o minimă diligență, consultând listele cu imobile 
revendicate aflate la Primăria Sectorului 1 Bucureşti sau la pârâta SC 
H.N. SA, ar fi aflat că imobilul în cauză este revendicat. 

Mai mult, contractele de vânzare-cumpărare purtau pe verso 
clauza potrivit căreia vânzătorul este „exonerat de orice obligaţie 
privind evicțiunea decurgând din orice acțiune în revendicare ce ar fi 
intentată de către fostul proprietar”, menţiune ce ar fi trebuit să atragă 
atenţia pârâţilor cumpărători. 

Buna-credință a intimaţilor-pârâți nu poate fi reținută. Una dintre 
condițiile validării actului subdobânditorului este aceea ca eroarea să 
fie comună şi invincibilă, greu de descoperit şi evitat, iar buna-cre- 

dinţă a subdobânditorului trebuie să fie perfectă, adică lipsită de orice 
culpă sau chiar îndoială imputabilă acestuia. 


În sens contrar, şi anume că existența unei cereri de restituire în 
natură a unui imobil în temeiul Legii nr. 112/1995 nu are relevanță 
juridică şi nu este de natură a înlătura buna-credință a dobânditorilor, 
întrucât sub imperiul Legii nr. 112/1995 erau îndreptăţiți la restituire 
în natură numai foştii proprietari care locuiau la data de 22 decembrie 
1989 în calitate de chiriaşi în apartamentele trecute în: proprietatea 
statului, 7.C.C.J., Secţia civilă şi de proprietate intelectuală, decizia 
nr. 2269 din 21 martie 2005: De la început este de observat că 
susţinerile făcute în motivarea recursului sunt de natură a conduce la 
inversarea sarcinii probei, astfel cumpărătorii având de dovedit că au 
fost de bună-credință. 

Or, potrivit art. 1899 C. civ., buna-credinţă se presupune tot- 
deauna și sarcina probei cade asupra celui ce alegă rea-credinţă. 

Astfel, în speță, astfel cum au constatat și toate instanțele care 
s-au pronunţat în cauză, reclamanții nu au fost în măsură să înlăture 
această prezumție şi nici nu au invocat motive concrete, de natură să 
înlăture buna-credință a cumpărătorilor. 

În acest sens, s-a reţinut că actul de înstrăinare a fost încheiat la 
finele anului 1996, în temeiul Legii nr. 112/1996 şi sub imperiul O.G. 
nr. 20/1996, fiind deci inaplicabile prevederile H.G. nr. 11/1997, 
invocate prin recurs, iar acțiunea, ce se înscrie ca singura şi prima 
manifestare de voință adusă la cunoștința pârâţilor în sensul redo- 
bândirii proprietăţii de către reclamant, a fost formulată după trei ani 
de la vânzare. | 

Este adevărat că la data de 6 iunie 1991 aceştia au făcut o soli- 
citare Consiliului Local Cluj pentru restituirea apartamentului, însă 
aceasta nu a fost comunicată şi chiriaşilor. 

În plus, sub imperiul Legii nr. 112/1995, potrivit cu care, conform 
art. 5, erau îndreptăţiți la restituire în natură numai foştii proprietari, 
care locuiau la data de 22 decembrie 1989 în calitate de chiriaşi în 
apartamentele trecute în proprietatea statului, această cerere este lip- 
sită de relevanță juridică şi nu este de natură a înlătura buna-credinţă 
a dobânditorilor. : 

În acelaşi sens: a) Z.C.C.J., Secţia civilă şi de proprietate intelec- 
tuală, decizia nr. 4116 din 31 mai 2004: Înregistrarea cererii la comi- 
sia de specialitate nu a fost adusă la cunoștința pârâților în nici un 
mod, iar aceştia, fiind chiriași ai locuinței, nu aveau calitatea să facă 

investigaţii pentru a afla despre eventuala solicitare a foştilor pro- 
prietari. Ei aveau numai obligația de a depune diligenţe să cunoască 
dacă statul avea titlu, constatarea valabilității acestuia fiind de compe- 
tența instanţelor de judecată, ce nu puteau fi sesizate de chiriaşi. Dar, 
în speță, sunt incidente prevederile: art. 2 alin. (1) din Legea 
nr. 112/1995, potrivit căruia persoanele prevăzute la art. 1 beneficiază 
de restituirea în natură, prin redobândirea dreptului de proprietate 
asupra apartamentelor în care locuiesc în calitate de chiriaşi sau a 
celor care sunt libere, iar pentru celelalte apartamente primesc despă- 
gubiri în condiţiile art. 12 din lege. 

Prin urmare, restituirea în natură a fost condiționată de ocuparea 
locuințelor, în calitate de chiriaşi, ceea ce, în mod clar, nu este cazul 
în speţă. i 

In aceste condiţii, rezultă că înregistrarea cererii de restituire nu afec- 
tează în nici un mod valabilitatea încheierii actului de vânzare-cum- 
părare, dacă acesta a fost perfectat în condiţiile legii. 

De altfel, nu s-a contestat, în cauză, faptul că pârâţii ocupau 
locuinţa în calitate de chiriaşi de mai mulţi ani, fiind, la rândul lor, 
expropriați, şi că întruneau cerințele art. 9 şi urm. din lege, pentru a 
putea cumpăra locuinţa. 

b) I.C.C.J., Secţia civilă şi de proprietate intelectuală, decizia 
nr. 6616 din 25 noiembrie 2004: Buna-credinţă a pârâţilor cumpărători 
înseamnă, de principiu, credinţa lor comună şi invincibilă, neafectată de 
nici o bănuială şi bazată pe verificări şi diligente în acest sens, că titlul 
vânzătorului nu este afectat de nici un viciu şi că dobândesc în mod 
valabil, de la adevăratul proprietar. Or, la momentul la care au dobândit 
H.V.S. — 8 decembrie 1996, soții L. — 24 ianuarie 1997 şi P.T. — 9 mai 
1997), nu exista pe rolul instanţelor nici un proces intentat de moște- 
nitoarea proprietarilor, iar aceasta nu le trimisese vreo notificare. Chiar 
dacă ar fi avut cunoștință de faptul că prin cererea nr. 791/1996, 
întemeiată pe dispoziţiile Legii nr. 112/1995, P.S. s-a adresat Primăriei 
Sectorului 2 Bucureşti, acest demers le-ar fi întărit convingerea că pot 
dobândi valabil, întrucât la acel moment reclamanta nu avea vocaţie 
decât la despăgubiri, nu şi la restituirea în natură. 

Aşa fiind, cum acţiunea în justiţie a fost formulată abia la 14 
ianuarie 1998, iar pârâţii persoane fizice chemaţi în judecată la 19 
octombrie 1998, nu există nici un element care să înfrângă prezumția 
de bună-credință existentă la momentul încheierii contractelor. 

c) C.S.J., Secţia civilă, decizia nr. 1005 din 13 martie 2003: S-a 
reținut că pârâții au cumpărat imobilul la 18 decembrie 1996, 20 

decembrie 1996, respectiv la 16 ianuarie 1997, când nu puteau să aibă 
cunoştinţă de faptul că imobilul va fi revendicat de reclamantă prin 
justiţie la 17 decembrie 1997. 

Aşadar, imobilul a fost cumpărat cu respectarea prevederilor art. 9 
şi art. 14 din Legea nr. 112/1995, în sensul că pârâţii au optat pentru 
cumpărarea imobilului după expirarea termenului de 6 luni de la 
intrarea în vigoare a legii (29 ianuarie 1996), termen în care cererile 
persoanelor îndreptăţite la restituirea în natură puteau fi depuse (29 
iulie 1996). | 

Reclamanta B.R. a solicitat Comisiei locale de aplicare a Legii 
nr. 112/1995 restituirea în natură a imobilului la 18 iulie 1996, terme- 
nul limită fiind 29 iulie 96, dar pârâții nu au fost notificați cu privire 
la această cerere. 

Ca atare, în momentul încheierii actelor de înstrăinare, adică a 
celor 3 contracte de vânzare-cumpărare, subdobânditorii (pârâţi în 
proces) au fost de bună-credință, motiv pentru care nulitatea dedusă 
din ilicitatea cauzei nu le este aplicabilă. 

Cauza ilicită a vânzării lucrului altuia atrage nulitatea absolută a 
actului de înstrăinare, în temeiul art. 966 C. civ., numai dacă a fost 
cunoscută de subdobânditor. J 

d) C.S.J., Secția civilă, decizia nr. 2683 din 19 iunie 2003: În baza 
Legii nr. 112/1995, reclamanta nu putea obţine o restituire în natură 
întrucât nu locuia în apartamentul respectiv. 

Toate aceste împrejurări atestă în mod cert că la încheierea 
contractului de vânzare-cumpărare, care este valid, intervenienţii au 
fost de bună-credință. 

Or, este unanim admis că principiul desființării actului subsecvent 
cunoaşte în aplicarea sa o importantă excepție, şi anume situația 
dobânditorului de bună-credinţă şi cu titlu oneros, ceea ce dă expresie 
ocrotirii aparenței de drept şi securității dinamice a circuitului civil şi 
în raport de care acțiunea trebuia respinsă. 7 

e) C.S.J., Secţia civilă, decizia nr. 4828 din 18 noiembrie 2003: 
Încă de la 27 mai 1994, la cererea reclamanţilor, pârâta SC H.N. SA a 
comunicat situația juridică a imobilului, iar la 3 iulie 1996, aceştia 
şi-au înregistrat cererea de restituire în natură a imobilului. | 

În concluzie, titlul de proprietate al pârâţilor a fost încheiat cu 
respectarea legii speciale, Legea nr. 112/1995, care exclude obligaţia 
chiriaşului de a face verificări ulterioare depunerii cererii de cumpă- 
rare, deoarece aprobarea acesteia este de competența exclusivă a 
mandatarului legal, adică SC H.N. SA. 

Notă: Aceste ultime opinii nu sunt ferite de critici, în condiţiile în 
care chiar Legea nr. 112/1995 (art. 9) prevede că se pot vinde chiria- 
şilor imobilele care „nu se restituiau foştilor proprietari”, ceea ce 
înseamnă, în contextul legii, soluționarea irevocabilă a unei cereri 
formulate de restituire în natură. 

Cu minime demersuri s-ar fi putut afla de către chiriaşii care au 
formulat cereri de cumpărare dacă imobilele au fost solicitate a fi 
restituite în natură de către foştii proprietari sau moştenitorii acestora 
şi aceştia puteau cunoaşte astfel caracterul cert sau incert al titlului 
vânzătorului. 

Prevederea în sensul că pot fi vândute numai imobilele care nu 
se restituie fostului proprietar (art. 9) era cuprinsă chiar în Legea 
nr. 112/1995, lege în baza căreia se încheiau contractele de 
vânzare-cumpărare. 

A se vedea şi supra, nota de la speța nr. 27 

A se avea în vedere şi Hotărârea Curţii Europene în cauza Păduraru 
c. României, precum şi celelalte hotărâri pronunţate în cauze similare, 
anexate. 


36. Cerere de restituire în natură formulată în temeiul 
Legii nr. 112/1995. Cerere formulată de altcineva decât recla- 
manții foşti proprietari 


Legea nr. 112/1995, art. 9, art. 14 


Faptul că cererea de retrocedare a fost formulată sau nu chiar 
de către reclamanți sau de altcineva pentru aceştia sau acela că 
procura a fost dată ulterior nu are nici o importanţă din perspec- 
tiva atitudinii subiective a cumpărătorilor şi nici a vânzătorului, 
care era obligat să sisteze orice procedură de vânzare până la 
soluționarea cererii de restituire în natură a imobilului, şi nu să 
procedeze ia vânzare înainte de finalizarea procedurii administra- 
tive, cu încălcarea art. 9 şi art. 14 din Legea nr. 112/1995. 


I.C.C.J., Secţia civilă şi de proprietate intelectuală, 
decizia nr. 2105 din 24 februarie 2006 


Din examinarea lucrărilor din dosar, Curtea a constatat următoarele: 
Prin sentința civilă nr. 234 din 19 februarie 2002, Tribunalul 
Bucureşti, Secţia a III-a civilă, rejudecând cauza, a admis acțiunea 
formulată de reclamantele Z.C.R. şi J.A. la data de 30 iunie 1999, 
împotriva pârâţilor C.G.M.B., D.I., D-B.G.C., D.-B.M., C.V., CE. şi 





G.M. şi i-a obligat pe pârâți să le lase reclamantelor în deplină 
proprietate şi liniştită posesie imobilul situat în str. Prof. Ion Bogdan 
nr. 18, sector 1. 

Prin decizia civilă nr. 610 din 14 aprilie 2004, Curtea de Apel 
Bucureşti, Secţia a IV-a civilă, a respins excepţia lipsei legitimării 
procesuale active şi, totodată, a respins ca nefondate apelurile decla- 
rate de pârâți împotriva sentinței. 

Pentru a pronunţa această decizie, instanţa a reținut următoarele: 

Excepţia lipsei calității procesuale active a reciamantelor, înte- 
meiată pe unele neconcordanţe referitoare la domiciliul reclamantei 
Z.C. şi la prenumele reclamantei J.A., este nefondată față de actele 
depuse la dosar, respectiv: actele de stare civilă, certificatul de moşte- 
nitor şi titlurile de proprietate cu privire la apartamentele care 
compun imobilul în litigiu. 

În ceea ce priveşte excepţia lipsei calităţii procesuale pasive a 
Primăriei Municipiului Bucureşti, curtea a reținut că şi aceasta este 
nefondată, deoarece nici primarul şi nici C.G.M.B. nu stau în proces 
în nume propriu, ci numai ca reprezentanți ai unităţii administrativ-te- 
ritoriale care este Municipiul Bucureşti. 

Ca atare, pârâta se legitimează pasiv în cauză, fiind parte în 
contractul a cărui valabilitate se analizează în cauză. 

Pe fondul cauzei, curtea de apel a reţinut că toți apelanţii-pârâţi au 
încheiat contractele de vânzare-cumpărare cu privire la apartamentele 
care compun imobilul în litigiu în temeiul Legii nr. 112/1995. 

Aceste contracte au fost încheiate în condiţiile în care recla- 
mantele sesizaseră Comisia de aplicare a Legii nr. 112/1995 cu cereri 
de restituire în natură a imobilului, înregistrate sub nr. 1919 din 7 mai 
1996, respectiv nr. 1338 din 15 iulie 1996, fapt consemnat de orga- 
nele abilitate să încheie contractele chiar pe cererile de cumpărare 
formulate de pârâți. Cum pârâţii au cunoscut despre existența cere- 
rilor de restituire în natură depuse de fostele proprietare, încheierea 
contractelor de vânzare-cumpărare s-a făcut cu nerespectarea dispo- 
ziţiilor art. 9 şi art. 14 din Legea nr. 112/1995, dispoziţiile legale 
menţionate fiind încălcate cu bună știință de către pârâții-apelanți. 

Pe parcursul procesului au decedat pârâții G.M. şi C.E., în drep- 
turile acestora subrogându-se moştenitorii G.-G.L., C.I.M. şi N.A.C. 

Împotriva acestei decizii au declarat recurs pârâţii: D.-B.C.G. şi 
D.-B.M., D.I. şi G.-G.L., C.V., C.M. şi N.A.M. şi C.G.M.B,, prin 
Primarul General. 

1. Cererile de recurs formulate de recurenții D.-B.C.G. şi D.-B.M., 
respectiv C.V., C.M. şi N.A.M. sunt motivate identic, iar criticile 

acestora, subsumate motivului de nelegalitate prevăzut de art. 304 
pct. 9 C. proc. civ., sunt următoarele: 

1.1. Atât prima instanță, cât şi instanţa de apel au evidențiat 
necesitatea comparării titlurilor, dar acest criteriu nu este prevăzut de 
nici o dispoziţie legală în vigoare, ci a fost consacrat de jurisprudența 
interbelică şi preluat greşit după anul 1995. 

În opinia recurenţilor, titlul lor de proprietate îl reprezintă contrac- 
tele de vânzare-cumpărare încheiate cu respectarea dispozițiilor Legii 
nr. 112/1995 şi care, conform art. 18 lit. d) din Legea nr. 10/2001], 
ignorate de cele două instanțe, sunt preferabile titlurilor de proprietate 
ale reclamantelor. 

1.2. Instanţa de apel a încălcat şi dispoziţiile art. 6 din Convenţia 
europeană a drepturilor omului referitor la un proces echitabil. Astfel, 
tribunalul, ca instanță de fond, a luat în discuţie numai argumentul 
comparării titlurilor, ignorând susținerile pârâţilor referitoare la apli- 
cabilitatea dispoziţiilor Legii nr. 10/2001 şi ale Legii nr. 112/1995. 
Suplinirea motivării oferită de curtea de apel nu este suficientă, 
deoarece privează părţile de un grad de jurisdicție. 

1.3. Curtea de apel a dat o interpretare proprie şi eronată situaţiei 
bunei-credinţe, considerând că dispoziţiile Legii nr. 10/2001 nu ar fi 
aplicabile în cauză, deoarece nu erau în vigoare la momentul intro- 
ducerii cererii; or, aceste dispoziții nu sunt decât o aplicare a regle- 
mentărilor cu caracter general din Codul civil. 

1.4. Curtea nu s-a pronunțat asupra excepţiei lipsei calității proce- 
suale active a reclamantelor, reținând în mod eronat că apărătorul 
apelanţilor nu a mai susținut excepția şi argumentând superficial că 
reclamantele au calitatea de moştenitoare. 

Recurenţii au solicitat în principal modificarea deciziei, admiterea 
apelului, schimbarea sentinței şi respingerea acţiunii, iar în subsidiar 
trimiterea cauzei spre rejudecare la tribunal. 

2. Recurenţii D.I. şi G.-G.L. au criticat decizia curţii de apel în 
temeiul art. 304 pct. 9 C. proc. civ:, susținând că au fost greşit 
aplicate dispoziţiile art. 9 din Legea nr. 112/1995 şi art. 18 alin. (1) 
lit. d) din Legea nr. 10/2001. 

În dezvoltarea acestui motiv de recurs, recurenții au arătat că a 
fost apreciat greşit probatoriul şi că în mod greşit s-a reținut de către 
instanță că recurenții au cumpărat locuinţele deținute în calitate de 
chiriaşi, în condiţiile în care existau cereri de retrocedare formulate 
de reclamante şi de care ei aveau cunoștință. În realitate, au susținut 

recurenţii, reclamantele nu s-au adresat niciodată Comisiei pentru 

aplicarea Legii nr. 112/1995; profitând de o asemănare de nume, O 
nepoată a reclamantelor, Z.V.R., a adresat o cerere pentru restituirea 
imobilului, la care nu avea vocaţie legală, trecând în cerere şi numele 
proprietarei imobilului de la data naţionalizării, care nu mai era în 
viață la data apariţiei Legii nr. 112/1995. După mai mulţi ani, recla- 
mantele au dat numitei Z.V.R. o procură pentru redobândirea imo- 
bilelor, fără legătură cu demersul la comisie. 

De asemenea, s-a reţinut greşit că reclamantelor li s-ar fi retro- 
cedat prin hotărâre judecătorească întregul imobil; în realitate, la data 
pronunțării acelei hotărâri, recurenții cumpăraseră deja apartamentele 
pe care le deţinuseră în calitate de chiriaşi. | 

Recurenţii au solicitat instanței de recurs să constate că ei sunt 
cumpărători de bună-credință şi că, față de dispoziţiile art. 18 lit. d) 
din Legea nr. 10/2001, reclamantele nu pot pretinde restituirea 
imobilului în natură, ci doar plata de despăgubiri. 

Recurenţii au solicitat admiterea recursului, desființarea celor 
două hotărâri şi respingerea acțiunii reclamantelor față de ei. 

3. Recurentul C.G.M.B. a invocat, de asemenea, dispoziţiile art. 304 
pct. 9 C. proc. civ. în motivarea recursului, susținând că au fost încăl- 
cate dispoziţiile art. 9 şi art. 14 din Legea nr. 112/1995. 

Recurentul a arătat că la încheierea contractelor de vânzare-cumpă- 
rare au fost respectate dispoziţiile Legii nr. 112/1995 şi că din întreg 
probatoriul administrat rezultă buna-credinţă a părților contractante. 

În ceea ce priveşte capătul de cerere având ca obiect revendicarea, 
recurentul nici nu mai are calitate procesuală pasivă, deoarece nu mai 
are posesia imobilului. 

Intimaţii nu au depus la dosar întâmpinare. , 

Analizând decizia recurată prin prisma motivelor de recurs 
formulate, Înalta Curte a constatat următoarele: | 

Deşi toți recurenții şi-au întemeiat cererile, în drept, pe dispozițiile 
art. 304 pet. 9 C. proc. civ., unele critici vizează greșita reținere a 
situaţiei de fapt, ca urmare a interpretării greşite a probelor. Ă 

Aceste critici nu pot fi analizate, deoarece, la data pronunțării 
deciziei — 14 aprilie 2004 — era deja abrogat, prin O.U.G. nr. 138/2000, 

art. 304 pct. 11 C. proc. civ., care ar fi permis cenzurarea temeiniciei 
hotărârii sub acest aspect. | Fii 

Prin urmare, pornind de la situația de fapt astfel cum a fost reținută 
de instanța de apel, Înalta Curte a analizat dacă, în raport de această 
situație, au fost corect aplicate dispozițiile legale invocate de recurenți. 

În ceea ce priveşte situaţia de fapt, curtea de apel a reținut că: 

Reclamantele au calitatea de moștenitoare ale fostei proprietare, 
respectiv proprietară directă pentru unul din apartamentele care 
compun imobilul din str. Prof. Ion Bogdan, fapt dovedit cu actele de 
stare civilă, certificatele de moştenitor și actele de proprietate depuse 
la dosar. 

Imobilul în litigiu a fost restituit reclamantelor printr-o hotărâre 
judecătorească irevocabilă, prin care s-a stabilit, cu autoritate de lucru 
judecat, că preluarea acestuia de către stat a avut un caracter abuziv. 

Pârâţii au cumpărat apartamentele care compun imobilul, în 
condiţiile în care reclamantele formulaseră cereri de restituire a 
imobilului în natură, iar menţiunea că aceste cereri fuseseră formulate 
se regăseşte chiar pe verso-ul cererilor de cumpărare ale pârâţilor; 
cererile de restituire în natură se aflau la dosarul comisiei de aplicare 
a Legii nr. 112/1995, cu nr. 1338. 

În raport de această situație de fapt, toate criticile de nelegalitate 
formulate de recurenţi sunt nefondate. 

Instanţa a procedat la compararea titlurilor reclamantelor și pârâ- 
ţilor, pentru că a fost sesizată cu o acțiune în revendicare, întemeiată pe 
dispoziţiile art. 480 C. civ.; o atare comparație, fără a fi prevăzută expres 
de un text legal, este obligatorie atunci când atât reclamantul, cât Şi 
pârâtul prezintă titluri de proprietate pentru unul și același bun; în lipsa 
unei astfel de comparații, nu se poate stabili care din părți este îndrep- 
tăţită să-şi exercite prerogativele de proprietar, conform art. 480 C. civ. 

Recurenţii au susținut că titlurile lor, reprezentate de contractele de 
vânzare-cumpărare încheiate în baza Legii nr. 112/1995, sunt prefe- 
rabile titlului reclamantelor, conform dispoziţiilor Legii nr. 10/2001. 

În realitate, Legea nr. 10/2001 stabileşte că restituirea în natură nu 
este posibilă şi că, practic, contractele de vânzare-cumpărare încheia- 
te de chiriaşi cu statul sunt preferabile titlurilor de proprietate ale per- 
soanelor îndreptăţite la măsuri reparatorii numai în anumite condiţii, 
şi nu în orice situaţie, așa cum au pretins recurenții, invocând dispo- 
zițiile art. 18 lit. d) din lege. 

Astfel, dacă imobilul a fost preluat fără titlu valabil, contractul de 
vânzare-cumpărare este lovit de nulitatea absolută, în afară de cazul 
în care actul a fost încheiat cu bună-credință. 

În acest sens sunt dispoziţiile art. 45 alin. (2) din Legea nr. 10/2001, 
republicată (fost art. 46, la data judecării cauzei în apel). 

Este adevărat că reclamanții nu şi-au întemeiat cererea pe dispoziții- 
le acestei legi, care nu era în vigoare la data introducerii acţiunii, dar 
aşa cum chiar recurenții au arătat, legea nu face decât să reia un prin- 
cipiu general de drept, care ocroteşte pe dobânditorul de bună-credință 


şi cu titlu oneros al bunului, astfel încât analiza efectuată de instanţa 
de apel pe aspectul bune-credinţe corespunde scopului urmărit de 
legiuitor odată cu adoptarea legii speciale de reparaţie. 

„Faptul că, sub acest aspect, instanța de apel a suplinit motivarea 
primei instanțe nu reprezintă o încălcare a principiului dublului grad 
de jurisdicție, dat fiind caracterul devolutiv al apelului şi configuraţia 
art. 297 C. proc. civ. în vigoare la data pronunțării deciziei. 

Nu există nici un motiv să se reţină că pârâtii nu au avut parte de 
un proces echitabil, câtă vreme aceștia au cunoscut de la intentarea 
acţiunii că titlurile lor de proprietate sunt contestate şi şi-au putut face 
apărările necesare în cauză. 

Astfel, chiar în cuprinsul cererii de chemare în judecată se arată că 
reclamanții nu au putut fi puşi în posesia imobilului retrocedat, deoa- 
rece „în mod nelegal, cu încălcarea dispoziţiilor Legii nr. 112/1995 şi 
a principiului că nimeni nu poate înstrăina ceea ce nu are în pro- 
prietate, chiriaşii au reuşit să obţină de la funcţionari neatenți actele 
de vânzare-cumpărare menţionate, care nu au nici o putere legală”. 

În ceea ce priveşte reaua-credință a părţilor contractante, aceasta 
fost corect stabilită de instanță, față de situația de fapt reţinută. | 

Astfel, cu privire la imobilul în litigiu se formulase o cerere de 
retrocedare în natură, care exista la dosarul comisiei de aplicare a 
Legii nr. 112/1995. 

Despre existența acestei cereri oricare din chiriaşii interesați să 
cumpere apartamentul ocupat putea să afle cu minimele diligenţe ale 
unui cumpărător care acționează cu bună-credință, în sensul că 
doreşte să se asigure că cel cu care contractează este adevăratul 
proprietar al bunului. 

Or, o atare cerere de retrocedare era aptă să creeze un dubiu serios 
asupra valabilităţii titlului statului cu privire la imobilul preluat în 
perioada 6 martie 1945 - 22 decembrie 1989. 

Mai mult, în speță s-a reținut că pârâţii au şi luat cunoştinţă despre 
această împrejurare, din referatul întocmit chiar pe cererile lor 'de 
cumpărare. 

Faptul că cererea de retrocedare a fost făcută sau nu chiar de 
reclamante sau de altcineva pentru acestea sau acela că procura a fost 
dată ulterior nu au nici o importanță din perspectiva atitudinii subiec- 
tive a cumpărătorilor şi nici din aceea a vânzătorului, care era obligat 
să sisteze orice procedură de vânzare până la soluţionarea cererii de 
restituire în natură a imobilului şi nu să procedeze la vânzare înainte 
de finalizarea procedurii administrative, cu încălcarea art. 9 şi art. 14 
din Legea nr. 112/1995. 

De asemenea, împrejurarea că, la data la care reclamantele au 
obținut — în contradictoriu cu C.G.M.B. — retrocedarea întregului 
imobil, o parte din apartamente erau deja vândute nu are nici o 
consecință în ceea ce priveşte buna sau reaua-credință a pârâţilor, 
singurul aspect relevant reţinut de instanţe din hotărâre a anterioară 
fiind acela că imobilul a fost preluat de stat fără titlu valabil. 

Referitor la calitatea procesuală a pârâtului C.G.M.B., instanţa de 
apel a reţinut, în mod corect, că participarea acestuia la judecată se 
impune în raport de analiza valabilităţii contractului de vânzare-cum- 
părare, la care este parte contractantă şi a cărui nulitate a fost invocată 
pe cale de excepție în cadrul acţiunii în revendicare. 

Pentru aceste considerente, Înalta Curte a menţinut decizia şi, în 
baza art. 312 C. proc. civ., a respins recursurile ca nefondate. 


_ 37. Cerere de restituire în natură formulată în temeiul 
Legii nr. 112/1995, respinsă şi necontestată. Contract de 
vânzare-cumpărare încheiat ulterior 


Legea nr. 10/2001, art. 18 lit. d)” 


În condiţiile în care cererea de restituire înregistrată la Comi- 
sia de aplicare a Legii nr. 112/1995 a fost respinsă ca nefondată, 
iar foştii proprietari nu au contestat această soluţie, precum şi în 
condiţiile în care vânzătoarea şi cumpărătorii nu au fost notificați 
de reciamanți asupra vreunei cereri de restituire, iar acţiunea în 
revendicare a fost introdusă ulterior, prezumția de bună-credință 
a cumpărătorilor nu este răsturnată. 

Nefiind invocat un alt fapt care să afecteze cauza contractului, 
în condiţiile în care s-a încheiat cu respectarea dispozițiilor Legii 


D Articolul 18 avut în vedere la soluționarea speţei a fost modificat, 
având în prezent următorul conţinut: „Măsurile reparatorii se stabilesc numai 
în echivalent şi în următoarele cazuri: 

a) persoana îndreptăţită era asociat la persoana juridică proprietară a 
imobilelor şi a activelor la data preluării acestora în mod abuziv, cu excepția 
cazului în care persoana îndreptățită era unic asociat sau persoanele 
îndreptăţite asociate erau membri ai aceleiaşi familii; 

b) imobilul nu mai există la data intrării în vigoare a prezentei legi, cu 
excepţia imobilelor distruse ca urmare a unor calamităţi naturale; 

c) imobilul a fost înstrăinat cu respectarea dispozițiilor legale”. 

nr. 112/1995, contractul se bucură de eficacitatea dată prin art. 18 
lit. d) din Legea nr. 10/2001. 


I.C.C.J,„ Secţia civilă şi de proprietate intelectuală, 
decizia nr. 2011 din 9 martie 2004 


l. Reclamanții, cu domiciliul în Franța, la 10 mai 1999, prin 
mandatarul B.V., au cerut obligarea Primăriei București să le predea, în 
natură, apartamentul preluat de stat în baza Decretului nr. 223/1974, 
prin decizia nr. 605 din 14 mai 1985. 

După primul ciclu judiciar, reclamanțji şi-au completat obiectul ac- 
țiunii, solicitând şi constatarea nulității contractului de vânzare-cum- 
părare nr. 1427 din 12 decembrie 1996, dintre Primărie şi pârâţii 
chiriaşi. 

Prin sentinţa civilă nr. 6107 din 29 mai 2001, s-a respins acţiunea, 
apelul fiind respins, ca nefondat, prin decizia nr. 326 din 30 noiembrie 
2001, iar în recurs, prin decizia nr. 1515/2002, a fost admisă acţiunea, 
s-a declarat nulitatea contractului de vânzare-cumpărare şi a fost 
admisă acțiunea în revendicare. 

2. Procurorul general, în baza art. 330 pct. 2 C. proc. civ., a declarat 
recurs în anulare, întrucât: Ă 

— reclamanții au achiziționat apartamentul cu plata în rate, 
achitând doar avansul şi câteva rate, diferența de 84.211 lei din 
valoarea creditului primit prin contractul de împrumut nr. 208494 din 
23 iunie 1982 fiind achitată de D.G.D.A.L., astfel că nu au dobândit 
dreptul exclusiv de proprietate; | 

— în raport de aceasta şi de art. 3 din contractul de împrumut, 
apartamentul a fost preluat cu titlu de stat, în forma executării silite 
directe; 

— contractul de vânzare-cumpărare s-a încheiat cu respectarea Legii 
nr. 112/1995, fiind aplicabile dispoziţiile nr. 18 lit. d) şi art. 46 din 
Legea nr. 10/2001, întrucât reclamanţii au formulat, la 29 mai 1996, 
cerere de restituire în baza Legii nr. 112/1996, respinsă de comisie; 

— după expirarea termenului de 6 luni, prevăzut de art. 14 din 
Legea nr. 112/1995, apartamentul a fost vândut chiriaşilor, care au 
fost de bună-credinţă, nefiind notificaţi de reclamanți, ca şi vânză- 
toarea. 

În sfârşit, contractul de vânzare-cumpărare nr. 01427 din 12 
decembrie 1996, s-a încheiat conform Legii nr. 112/1996, iar acţiunea 


în revendicare a fost înregistrată la 10 mai 1999, la 2 ani şi 5 luni de 
la această dată. 

3. Recursul în anulare este fondat. 

3.1. Într-adevăr, cronologia operaţiunilor şi actelor juridice sau 
procesuale este cea din motivarea recursului în anulare. 

Cererea de restituire s-a înregistrat la 29 mai 1996, la Comisia de 
aplicare a Legii nr. 112/1995, care a respins-o ca nefondată. Ulterior, 
reclamanţii nu au mai efectuat nici un demers în cadrul Legii 
nr. 112/1995 sau pe calea dreptului comun, astfel că, în condiţiile 
acelei legi, prin contractul din 12 decembrie 1996, apartamentul a fost 
vândut de Primărie pârâţilor-recurenți. 

Vânzătoarea şi cumpărătorii nu au fost notificați de reclamanți 
asupra cererii de restituire, iar acţiunea în revendicare a fost introdusă 
la 10 mai 1999. 

3.2. Drept consecință, prezumția de bună-credință a cumpără- 
torilor nu a fost răsturnată, nefiind invocat un alt fapt care să afecteze 
cauza contractului, în condiţiile în care acesta s-a încheiat cu respec- 
tarea dispoziţiilor Legii nr. 112/1995, astfel că se bucură de eficaci- 
tatea dată prin art. 18 lit. d) din Legea nr. 10/2001. 

În sfârşit, preluarea s-a demonstrat că a fost cu titlu valabil, căci a 
fost fundamentată atât prin caracterul sancționator al dispoziţiei art. 4 
din Decretul nr. 223/1974, cât şi prin finalitatea executării silite 
directe a creanţei bugetare de 84.211 lei față de debitorii reclamanți, 
în condiţiile contractuale asumate prin cele două contracte încheiate 
la aceeași dată, 23 iunie 1982, cel de împrumut şi cel de construire cu 
plata în rate. 

Aşa fiind, dând o interpretare eronată de probelor, instanța de 
recurs a schimbat sentinţa şi a modificat decizia, săvârşind o încălcare 
esenţială a Legii nr. 112/1995 şi a Legii nr. 10/2001, ceea ce a atras 
casarea şi respingerea recursului. 


În acelaşi sens, 7.C.C.J., Secţia civilă şi de proprietate intelec- 
tuală, decizia nr. 5751 din 20 octombrie 2004: Din materialul pro- 
bator administrat în cauză rezultă fără dubiu că pârâţii M.D. şi E. au 
fost de bună-credinţă la încheierea contractului de vânzare-cumpărare 
nr. 20 din 22 ianuarie 1997. 

Astfel, la data perfectării convenției, C.F. nr. 293 Buziaş cu 
nr. top 70 şi 71 indica drept titular al dreptului Statul Român. 

Reclamanții nu au notat în C.F. intenția lor de a revendica 
imobilul în litigiu şi, de altfel, deşi s-au adresat cu petiții la diferite 

organe administrative, pentru redobândirea bunului nu au sesizat 
instanţele de judecată cu o astfel de acţiune. 

Dimpotrivă, reclamanţii s-au adresat Comisiei județene pentru 
aplicarea prevederilor Legii nr. 112/1995, solicitând restituirea în 
natură a imobilului, cerere ce le-a fost respinsă prin hotărârea nr. 12 
din 16 mai 1996, pe motiv că, fiind cetățeni străini, conform art. 4 din 
lege, nu erau îndreptăţiți să beneficieze de prevederile acesteia (dosar 
nr. 49/2002). Hotărârea nu a fost atacată în justiţie. 

De asemenea, este de semnalat faptul că, potrivit depoziţiei 
martorei G.V., angajată a Primăriei orașului Buziaş la data încheierii 
contractului de vânzare-cumpărare nr. 20 din 22 ianuarie 1997 (dosar 
nr. 49/2002), pârâţii M.D. şi E. au cerut, anterior perfectării con- 
venţiei, relaţii referitoare la situaţia juridică a imobilului, ocazie cu 
care au fost informaţi de existenţa hotărârii nr. 12 din 16 mai 1996, 
prin care li se respinsese reclamanţilor cererea de restituire în natură a 
imobilului în discuţie, iar aceştia au înțeles să întreprindă demersurile 
pentru achiziționarea bunului numai după rămânerea definitivă a 
hotărârii prin neexercitarea de către reclamanţi a căilor de atac. 

Aşadar, pârâţii M. au depus diligenţele necesare pentru a se infor- 
ma cu privire la statutul imobilului în litigiu, au păşit la achiziționarea 
lui numai după ce au avut convingerea că titularul dreptului de 
proprietate era Statul Român, iar în raport de dispoziţiile art. 1 şi 
art. 9 din Legea nr. 112/1995, erau îndrituiți să o facă, cu atât mai mult 
cu cât reclamanții nu le-au notificat intenţia lor de a revendica imobilul. 
O atare notificare verbală este evidenţiată de martora P.V. că ar fi 
existat în luna octombrie sau noiembrie 2000 (dosar nr. 49/2002), mult 
după ce pârâţii achiziționaseră imobilul. 


38. Cerere de restituire în natură formulată în temeiul Legii 
nr. 112/1995 nesoluționată, cunoscută de către cumpărători 


O cerere formulată în temeiul Legii nr. 112/1995, care nu a fost 
soluționată şi de care cumpărătorii au luat cunoştinţă, este de 
natură să le creeze acestora cel puţin un dubiu cu privire la 
calitatea de proprietar a vânzătorului. 

Cunoscând că imobilul pe care îl ocupă în calitate de chiriaşi 
nu a fost construit din fondurile statului, ci a fost preluat de 
regimul comunist, cumpărătorii sunt datori să se asigure că titlul 
statului nu este contestat, pentru că Legea nr. 112/1995 permitea 
cumpărarea numai pentru imobilele deținute de stat cu titlu. 

Ceea ce este relevant pentru cumpărători este faptul că au 
fost înştiințaţi de oficiul juridic despre intenţia foştilor proprietari 
de a-şi recupera imobilul în natură, şi nu prin echivalent. 


d. C.C.J., Sectia civilă şi de proprietate intelectuală, 
decizia nr. 8416 din 12 martie 2006 


Din examinarea lucrărilor din dosar, Curtea a constatat următoarele: 
Prin cererea înregistrată pe rolul Tribunalului Bucureşti, recla- 
“manţii N.V. şi M.F.N.G. au solicitat, în contradictoriu cu pârâţii P.R., 

P.G., D.M., D.D.C., M.F., M.N., G.M., B.M., A.I., A.A., P.V., D.E., 
F.L, S.V., C.M., C.L, T.N.C., SC H.N. SA şi Municipiul Bucureşti, să 
se constate că reclamanţii sunt moştenitorii bunurilor rămase de pe 
urma defunctului M.A.; să se constate preluarea abuzivă prin inter- 
mediul naţionalizării a bunurilor defunctului, naționalizare în baza 
Legii nr. 119/1948; că dreptul de proprietate al autorului reclaman- 
telor nu a fost: desfiinţat; să se constate nulitatea absolută a urmă- 
toarelor contracte de vânare-cumpărare nr. 966 din 21 ianuarie 1997, 
nr. 5547/20272 din 1 iulie 1998, nr. 5099/30566 din 22 octombrie 
1997, nr. 5531/21062 din 1 iunie 1998, nr. 5532/20973 din 1 iunie 
1998, nr. 5529/20132 din 1 iunie 1998, nr. 5530/21064 din 1 iunie 
1998, nr. 5513/21063 din 12 ianuarie 1998, nr. 888 din 14 ianuarie 
1997, nr. 16 din 12 decembrie 1997, nr. 5541/31551 din 16 iunie 
1998 şi nr. 1312/26285 din 11 noiembrie 1996; să fie obligați pârâții 
să-i lase în deplină proprietate şi posesie imobilele situate în str. G-ral 
Budişteanu nr. 12-14, sector 1, respectiv Corp A parțial, corpurile B, 
C, D şi E, în total 1496,46 mp, din care sub clădiri 756,9 mp şi 
730,58 mp curte. 

Prin sentinţa civilă nr. 311 din 7 aprilie 2003, Tribunalul Bucu- 
reşti, Secția a IV-a civilă, a admis excepția lipsei calității procesuale 
pasive pe capetele de cerere privind constatarea calității de moştenitor 
a lui M.A. de pe urma defunctei E.M. şi calității de moştenitor a 
numitei V.N. de pe urma defunctului A.M. şi, în consecinţă, s-au 
respins aceste capete de cerere formulate de reclamanta N.V., ca fiind 
îndreptate împotriva unor persoane fără calitate procesuală pasivă; au 
fost respinse, ca neîntemeiate, celelalte capete de cerere. 

Apelurile declarate de N.V. şi T.N.C. au fost admise prin decizia 
civilă nr. 640/A din 9 decembrie 2003 pronunţată de Curtea de Apel 
Bucureşti, Secţia a III-a civilă, în dosarul nr. 2070/2003 şi, drept 





consecință, sentința a fost anulată, iar cauza a fost reţinută pentru 
evocarea fondului. 

În motivarea acestei decizii s-a arătat că, la data soluționării 
pricinii în primă instanță — 7 aprilie 2003 —, pârâtul C.I. era deja 
decedat încă din 19 februarie 2002, hotărârea fiind astfel pronunțată 
împotriva unei persoane care nu mai avea capacitate de folosință. 

Pe de altă parte, deşi T.N.C. a avut, de asemenea, calitatea de pârât, 
instanța a omis pronunțarea hotărârii în contradictoriu şi cu acesta. 

În drept, s-a reținut incidenţa art. 105 C. proc. civ. 

Rejudecând cauza pe baza probatoriilor astfel cum au fost admi- 
nistrate la prima instanță şi completate în instanța de apel, Curtea a 
pronunțat decizia civilă nr. 244 A din 18 octombrie 2004, prin care, 
evocând fondul, a admis în parte acțiunea precizată a reclamantului 
M.F.N.G., continuatorul în drepturile succesorale ale defunctei N.V., 
a constatat nulitatea absolută a contractelor de vânzare-cumpărare nr. 966 
din 21 ianuarie 1997, nr. 5532/2073 din 1 iunie 1998, nr. 5099/30566 din 
22 octombrie 1997, nr. 5531/21062 din 1 iunie 1998, nr. 5529/20132 din 
1 iunie 1998, nr. 5547/20272 din 1 iulie 1998, nr. 1312/26285 din 11 
noiembrie 1996, nr. 5313/21063 din 12 ianuarie 1998, nr. 5530/21064 
din 1 iunie 1998, nr. 5541/31551 din 16 iunie 1998 și nr. 888 din 14 
ianuarie 1997, toate contractele având ca obiect apartamentele ce 
compun imobilul din Bucureşti, str. G-ral Budişteanu nr. 14, sector 1. 

Prin aceeaşi decizie, curtea de apel i-a obligat pe pârâţii persoane 
fizice 'să lase reclamantului în deplină proprietate şi liniştită posesie 
apartamentele ce fac obiectul contractelor de vânzare-cumpărare, a 
respins acțiunea în revendicare în contradictoriu cu pârâţii Municipiul 
Bucureşti şi SC H.N. SA, precum şi cererea pârâților privind chel- 
tuielile de judecată. 

Pentru a pronunța această decizie, instanța a reținut următoarele: 

Imobilul în litigiu a fost proprietatea lui E.M., în baza ordonanţei 
de adjudecare nr. 1091 din 14 aprilie 1903. 

Succesorul lui E.M. a fost fiul său A.M., iar acesta a fost moştenit 
de soția sa, C.M., a cărei legatară universală a fost fiica sa, N.V., 
potrivit certificatului de moştenitor nr. 409/1967. 

La data de 19 august 2002, prin dispoziţia nr. 484 emisă de Prima- 
rul General, reclamantei N.V. i s-a restituit imobilul în litigiu, mai 
puţin apartamentele vândute în:baza Legii nr. 112/1995. 

Totodată, instanța a reținut că imobilul a fost preluat de stat în 
perioada 1945-1989, fără titlu valabil, deoarece a fost naționalizat în 
baza Legii nr. 119/1948, de la Distribuţia SA, pe considerentul că, la 

data naţionalizării, camerele erau închiriate de M.A. acestei societăți 
comerciale pentru birouri. 

Dispoziţiile art. 2 din Legea nr. 119/1948, în conformitate cu care, 
odată cu întreprinderea se naţionalizează și instalaţiile care servesc în 
mod permanent activităţii, chiar dacă aparțin altui proprietar, nu erau 
aplicabile, întrucât camerele nu reprezentau instalaţii de fabrică în 
sensul legii, ci doar birouri. 

După apariţia Legii nr. 112/1995, reclamanta a solicitat, la data de 
20 martie 1996, Comisiei constituite în vederea aplicării legii, resti- 
tuirea în natură a proprietăţii sale, precizând în mod expres că nu 
doreşte despăgubiri. 

Intimata D.M., angajata Primăriei Sectorului 1 la Serviciul secre- 
tariat, protocol, relații cu mass-media, a înştiințat-o pe reclamantă 
prin adresa nr. 5152 din 8 aprilie 1996 despre modul cum se depun 
cererile. 

De aici instanţa a dedus că intimata a realizat că răspunsul său 
priveşte chiar adresa sa de domiciliu. 

Din înscrisurile care au stat la baza încheierii contractelor de vân- 
zare-cumpărare, instanța a reținut că pe fiecare cerere s-a menţionat 
de către oficiul juridic faptul că M.A. solicită restituirea în natură. 

Apartamentele au fost înstrăinate înainte de a fi soluționată cere- 
rea fostului proprietar întemeiată pe dispoziţiile Legii nr. 112/1995. 

Din aceste împrejurări, curtea de apel a constatat că nu se.poate 
reţine buna-credință a cumpărătorilor, deoarece fiecare din ei a fost 
prevenit prin menţiunile făcute de oficiul juridic că se solicită 
restituirea în natură a imobilului. 

Buna-credință reprezintă împrejurarea conform căreia cumpără- 
torul a avut pe deplin credința că persoana de la care cumpără este 
adevăratul proprietar, credință dobândită pe baza unor diligențe mini- 
me ale dreptului de proprietate a vânzătorului. Or, în speță, pârâții 
cunoşteau că imobilul este revendicat de o altă persoană, existând 
dubii cu privire la calitatea de proprietar a statului. 

Procedând la perfectarea contractelor de vânzare-cumpărare, 
intimaţii şi-au asumat riscul de a cumpăra de la un non dominus şi de 
a încheia acte juridice nule absolut. l 

Față de împrejurarea că la data formulării cererii de chemare în 
judecată apartamentele î în litigiu nu se mai aflau în proprietatea Muni- 
cipiului Bucureşti şi SC H.N. SA, curtea de apel a respins acțiunea în 
revendicare față de aceşti pârâți. 





Împotriva deciziei au declarat recurs pârâta SC H.N. SA şi pârâţii 
A.L, A.A., G.M., D.M., D.C.C., P.R., P.G., S.V., F.L, T.N.C., M.F., 
M.N., P.V., D.E., C.Z. şi B.M. > 

l. Recurenta SC H.N. SA a depus la dosar o cerere de recurs 
motivată, însă nesemnată. i 

Deşi cauza a suferit mai multe amânări, iar recurenta a fost citată 
cu mențiunea de a semna cererea, nu s-a 'conformat, motiv pentru 
care, în baza art. 316 cu referire la art. 133 C. proc. civ., Înalta Curte 
de Casaţie şi Justiţie a declarat nul recursul acesteia. . - 

2. Recurenţii A.I, A.A. şi G.M. au motivat cererea de recurs, 
invocând motivele prevăzute de art. 304 pct. 9, art. 304 pct. 10 şi 
art. 304 pct. 7 C. proc. civ., fără a dezvolta separat fiecare motiv de 
recurs şi intercalând în argumentare critici care vizează greşita 
reţinere a situaţiei de fapt, ce nu pot face obiect de cenzură în recurs, 
având în vedere că la data pronunțării deciziei pct. 11 al art. 304 
C. proc. civ. era deja abrogat. 

Recurenții au susținut că instanța a aplicat eronat principiul bunei-cre- 
dințe a subdobânditorului cu titlu oneros al unui bun imobil şi a conclu- 
zionat în mod greșit că aceşti subdobânditori nu au fost. de bună-cre- 
dință la momentul încheierii contractelor de vânzare-cumpărare. 

În acest sens, recurenţii au arătat că tocmai mențiunile făcute pe 
cererile de cumpărare le-au creat convingerea că dobândesc dreptul 
de proprietate de la adevăratul proprietar, în special cele efectuate pe 
cererile pârâţilor M.F. şi C.M. referitoare la adresa nr. 11/20660/1997 
a Ministerului Justiţiei, în care se arăta că enumerarea actelor nor- 
mative ce pot constitui titlul valabil pentru stat este exemplificativă, 
şi nu limitativă. 

Curtea de apel nu a ținut seama de răspunsul comisiei de aplicare 
a Legii nr. 112/1995 comunicat către C.G.M.B. — D.P.I. — D.A.F.I. şi 
nici de mențiunea făcută de oficiul juridic al ICRAL H.N., conform 
căreia imobilul din str. G-ral Budişteanu nr. 14 intră sub incidența 
Legii nr. 112/1995. 

Recurenţii au mai susținut că, din documentele pe care le-au putut 
studia, au ajuns la concluzia că imobilul în litigiu a fost naționalizat 
cu titlu în baza Legii nr. 119/1948 şi, în opinia lor, titlul valabil al 
statului a fost confirmat de Legea nr. 10/2001 şi de Normele meto- 
dologice de aplicare a acesteia. 

După ce au prezentat istoricul ordinelor de repartiție şi contrac- 
telor de închiriere ce au vizat apartamentele în litigiu, recurenții au 

afirmat că nu au avut nici un dubiu asupra faptului că statul putea 
înstrăina aceste apartamente în baza Legii nr. 112/1995. 

Recurenţii au susținut că instanţa a încălcat şi aplicat greşit legea, 
nepronunțându-se asupra unor apărări care erau hotărâtoare pentru 
dezlegarea pricinii şi fără a motiva în drept soluția pronunțată. 

3. Recurenţii D.D.C. şi D.M. şi-au întemeiat cererea de recurs pe 
dispoziţiile art. 304 pct. 9 şi art. 304 pct. 10 C. proc. civ. 

3.1. Dintr-o înşiruire de fapte prezentate cronologic în motivarea 
recursului s-a dedus că, în primul rând, recurenţii consideră nelegală 
hotărârea sub aspectul admiterii capătului de cerere privind constatarea 
nulităţii absolute a contractului de vânzare-cumpărare nr. 5547/20272 
din 1 iulie 1998, în condiţiile în care dreptul la acţiune era deja prescris. 

Sub acest aspect, recurenții au susținut că, la data de 1 august 
2002, reclamanţii au formulat o cerere de chemare în judecată împo- 
triva Primăriei Municipiului Bucureşti şi SC H.N. SA pentru reven- 
dicarea imobilului din str. G-ral Budişteanu nr. 12-14, precum şi 
pentru anularea contractelor de vânzare-cumpărare încheiate de 
ICRAL H.N. cu „cumpărătorii acestora”. 

Întrucât la data de 1 august 2002 instanța a fost învestită cu o 
cerere de chemare în judecată numai în contradictoriu cu Primăria 
Municipiului Bucureşti şi SC H.N. SA, rezultă că această cerere este 
lipsită de efecte față de recurenți în raport de dispoziţiile art. 82 şi 
art. 112 C. proc. civ. 3 

Abia la 9 decembrie 2002;: sub pretextul completării. acțiunii, 
reclamanţii au formulat o nouă cerere de chemare în judecată împo- 
triva pârâţilor cumpărători, însă această a doua cerere nu respectă 
termenul de prescripţie prevăzut de art. 46 alin. (5) din Legea 
nr. 10/2001, care era deja împlinit. 

Recurenţii au susținut că instanța de apel, evocând fondul, nu a 
cercetat acest aspect, deşi fusese invocat, încălcând astfel dispoziţiile 
art. 82, art. 112, art. 129 şi art. 133 C. proc. civ., art. 46 alin. (5) din 
Legea nr. 10/2001, art. 1 şi art. 18 din Decretul-lege nr. 167/1958. 

Recurenţii au solicitat respingerea acțiunii având ca. obiect 
constatarea nulității contractului ca fiind prescrisă şi, pe cale de 
consecinţă, respingerea acțiunii în revendicare. 

3.2. Pe fond, recurenţii au susținut că hotărârea este lipsită de 
temei legal şi dată cu nepronunţarea asupra unei dovezi administrate, 
hotărâtoare pentru dezlegarea pricinii. 

Sub acest aspect, recurenţii au susținut că instanța a încălcat 
dispoziţiile art. 18 lit. d) şi art. 46 alin. (2) din Legea nr. 10/2001, 

stabilind în mod greşit reaua lor credință la încheierea contractului de 
Vânzare-cumpărare. 

Referindu-se în special la corespondența purtată de recurenta 
D.M., în calitatea sa de angajată la Serviciul secretariat, protocol, 
relații mass-media, recurenţii au susținut că instanța nu a studiat cu 
suficientă atenţie înscrisul despre care face vorbire, a prezentat distor- 
sionat răspunsul acesteia, precum şi răspunsul intimatei la intero- 
gatoriu. 

Cerând practic instanței de recurs să reaprecieze aceste probe, 
recurenții au concluzionat că, de fapt, D.M. nu a observat împreju- 
rarea că cererea de restituire priveşte imobilul de la adresa sa de 
domiciliu, pentru că, dacă ar fi observat acest lucru, sigur nu ar fi mai 
semnat răspunsul către solicitant sau ar fi rugat pe altcineva să o facă 
în locul său. 2 

De asemenea, instanța nu s-a pronunțat asupra adresei Comisiei 
de Aplicare a Legii nr. 112/1995, conform căreia moştenitorii nu 
locuiesc în imobil, se încadrează la despăgubiri. 

Recurenții au solicitat ca, în subsidiar, acțiunea în întregime să fie 
respinsă ca nefondată. i 

4. Recurenții P.R., P.G., S.V., F.L, T.N.C., M.F., M.N., G.M., B.M., 
AL, A.A., P.V., DE. şi CZ. au depus cereri de recurs motivate, 
întemeiate pe aceleaşi motive şi dezvoltând aceleaşi critici ca şi cele 
redate în recursul motivat formulat prin cerere separată de recurenţii 
A.L, A.A. şi G.M., redate de instanță la pct. 1. i 

5. Recurenții P.R., P.G. şi F.I. au mai depus şi separat motive de 
recurs întemeiate pe dispoziţiile art. 304 pet. 7, 9 şi 10 C. proc. civ. 

5.1. În dezvoltarea primului motiv de recurs, recurenții au susținut 
că decizia recurată nu analizează actele dosarului şi dispoziţiile legale 
sub imperiul cărora s-au încheiat contractele de Vânzare-cumpărare cu 
pârâţii P. şi F. 

Totodată, recurenții s-au referit şi la încălcarea art. 1898 alin. (2) 
C. civ., dar această critică se încadrează în dispoziţiile art. 304 pct. 9 
C. proc. civ. 

5.2. Recurenţii au susținut că decizia recurată se bazează pe 
aprecierea greşită a dispoziţiilor art. 2 din Legea nr. 119/1948, stabi- 
lind eronat că imobilul a fost preluat de stat fără titlu şi face o greşită 
aplicare a dispozițiilor art. 2 din Legea nr. 10/2001. 

5.3. Recurenţii au mai susținut că instanța de apel a reținut în mod 
greşit existența unei mențiuni pe verso-ul cererii lor de cumpărare, 
deoarece pe această cerere nu se află nici o mențiune, aşa încât nu se 

poate reţine nulitatea absolută a contractelor nr. 966/1997 şi 
nr. 888/1997. 

Cum, la momentul încheierii acestor contracte, imobilul se afla în 
proprietatea statului, moştenitorii fostului proprietar nu puteau obţine în 
temeiul Legii nr. 112/1995 decât despăgubiri, iar Legea nr. 213/1998 
nu intrase în vigoare, contractele au fost legal încheiate, iar cumpă- 
rătorii. se bucură de protecţia specială conferită de art. 18 lit. d) din 
Legea nr. 10/2001. 

Recurenții au solicitat admiterea recursului, modificarea deciziei 
şi respingerea acţiunii ca nefondată. 

Intimatul-reclamant a solicitat respingerea tuturor recursurilor, 
susținând că: excepția tardivităţii cererii de chemare în judecată este 
neîntemeiată, deoarece nu s-a introdus o nouă acţiune, ci doar o 
completare a acesteia făcută înaintea primei zile de înfăţişare, iar 
pârâţii au renunţat a susține această excepție încă din faza judecății în 
primă instanță; imobilul a fost preluat de stat fără titlu valabil, iar 
chiriaşii au cumpărat apartamentele în litigiu cu rea-credință. 

Recursurile pârâților persoane fizice sunt nefondate şi au fost res- 
pinse, pentru următoarele considerente, din care o parte sunt comune 
mai multor cereri de recurs: 

1. În ceea ce priveşte prescripția dreptului la acțiune a capătului de 
cerere având ca obiect constatarea nulităţii contractelor de vânzare-cum- 
părare, invocată de recurenții D.D.C. şi D.M, Înalta Curte a constatat că 
acest motiv de recurs conţine o excepție de ordine publică, ce poate fi 
invocată în orice fază a procesului, inclusiv direct în recurs. 

Excepţia este însă nefondată, deoarece, contrar susținerilor recu- 
renţilor, reclamanţii nu au formulat două cereri de chemare în 
judecată, a doua după împlinirea termenului de prescripţie prevăzut 
de art. 46 alin. ultim din Legea nr. 10/2001. 

În realitate, reclamanţii au introdus o singură cerere, la data de 1 
august 2002, prin care au solicitat încă de la început, alături de resti- 
tuirea imobilului, constatarea nulității contractelor de vânzare-cum- 
părare încheiate de SC H.N. SA cu chiriaşi. 

Este adevărat că în cererea introductivă reclamanţii nu au mențio- 
nat numele acestor chiriaşi, chemaţi în judecată în calitate de pârâți, 
cererea fiind ulterior completată sub acest aspect. 

Dreptul la acțiune este dreptul părţii de a sesiza instanța, de a 
propune, de a solicita condamnarea pârâtului etc. Sesizarea instanţei 
se face prin depunerea cererii de chemare în judecată, pe care recla- 

mantul o poate ulterior completa sau modifica ori îi poate împlini 
lipsurile, în condițiile prevăzute de lege. 

În speță, la prima zi de înfăţişare, instanța a acordat un termen 
reclamanțţilor tocmai pentru împlinirea lipsurilor cererii, în condiţiile 
în care aceştia au învederat că Primăria Municipiului București le-a 
comunicat numai numerele contractelor de vânzare-cumpărare 
încheiate pentru apartamentele în litigiu, dar nu şi numele cumpă- 
rătorilor. 

Prin urmare, câtă vreme cererea de chemare în judecată a fost 
introdusă anterior împlinirii termenului de prescripţie, nu are nici o 
relevanță că lipsurile acesteia s-au complinit ulterior acestei date (14 
august 2002). 

2. Criticile privind greşita reţinere a nevalabilității titlului statului 
sunt, de asemenea, nefondate: 

Faptul că în actul de preluare a imobilului de către stat s-a 
menţionat un act normativ ca temei al acestei preluări nu înseamnă că 
acesta este neapărat unul legal. 

Astfel, în speță, imobilul s-a luat în baza Legii nr. 119/1948 de 
naţionalizare a mijloacelor de producție, deşi el nu aparţinea unei 
societăți comerciale şi nu era un mijloc de producție; aparținea unei 
persoane fizice şi fusese închiriat pentru birouri societăţii de la care 
s-a preluat, cum a stabilit instanța de apel. - 

În consecință, imobilul în litigiu a fost preluat chiar cu încălcarea 
actului normativ pe care s-a întemeiat măsura preluării. 

3. În ceea ce priveşte buna-credință a cumpărătorilor, nici criticile 
întemeiate pe dispoziţiile art. 304 pct. 9 şi nici cele întemeiate pe 
dispoziţiile art. 304 pct. 10 — în vigoare la data pronunțării deciziei — 
nu sunt întemeiate. 

Proba considerată hotărâtoare de către instanţa de apel pentru 
calificarea atitudinii subiective a cumpărătorilor la încheierea 
contractelor o reprezintă cererea de restituire în natură a imobilului 
formulată de reclamanţi, prin care se arăta, totodată, că nu se acceptă 
despăgubiri băneşti. 

Această cerere formulată în contextul Legii nr.112/1995 şi care 
încă nu fusese soluționată, dar de care pârâţii au luat cunoştinţă sau 
de care, oricum, puteau lua cunoştinţă cu minime diligențe, era de 
natură să le creeze acestora cel puţin un dubiu cu privire la calitatea 
de proprietar a vânzătorului. 

Astfel, cunoscând că imobilul pe care îl ocupă în calitate de chiriaşi 
nu a fost construit din fondurile statului, ci a fost preluat de stat în 

perioada regimului comunist, cumpărătorii erau datori să se asigure că 
titlul statului nu este contestat, pentru că Legea nr. 112/1995, în 
temeiul căreia formulaseră cererile de cumpărare, prevedea această 
posibilitate numai pentru imobilele deţinute de stat cu titlu. 

Or, câtă vreme cererea reclamanților de restituire în natură nu 
fusese soluţionată, anticipările pârâţilor cumpărători cu privire la 
modul cum aceasta avea să se soluţioneze, bazate pe diferitele puncte 
de vedere comunicate de oficiul juridic al unităţii vânzătoare sau de 
Ministerul Justiţiei, nu reprezintă dovezi ale bunei-credinţe a acesto- 
ra, ci, aşa cum corect a sesizat instanța de apel, dovezi ale faptului că 
aceştia au înțeles că contracteze cu orice risc, chiar acela ca ulterior 
să se dovedească nevalabilitatea titlului vânzătorului, aşa cum s-a ŞI 
întâmplat. ; 

Prin urmare, dovezile despre care recurenții au afirmat că ar fi fost 
ignorate nu erau hotărâtoare pentru dezlegarea pricinii, nefiind 
incident motivul de recurs prevăzut de art. 304 pct. 10 C. proc. civ. 

Situaţia de fapt a recurentei D.M. a fost particularizată prin aceea 
că era angajată a Primăriei Municipiului Bucureşti şi, în cadrul atri- 
buţiilor de serviciu, a trebuit să conceapă un răspuns referitor chiar la 
imobilul unde îşi avea adresa de domiciliu. 

Recurenta a solicitat instanței reevaluarea acestei situații de fapt 
prin aplicarea unei prezumții simple, conform căreia, dacă ar fi realizat 
la ce imobil se referă, nu ar mai fi redactat răspunsul, dar această 
solicitare nu se încadrează în dispozițiile art. 304 pct. 1-10 C. proc. civ. 

Ceea ce este relevant pentru toţi recurenții este faptul că aceştia au 
fost înştiințaţi de oficiul juridic despre intenţia foştilor proprietari de 
a-şi recupera imobilul în natură, şi nu prin echivalent. 

Această situație de fapt, stabilită pe baza aprecierii globale a 
probelor de către instanța de apel, .nu poate fi reapreciată în recurs, 
deoarece la data pronunțării deciziei era deja abrogat art. 304 pct. 11 
C. proc. civ. 

Prin urmare, nici solicitarea recurenților P. și F. de a se reverifica 
cererile lor de cumpărare, pentru a se constata că ei nu au fost înştiin- 
țaţi despre existenţa cererii de restituire în natură, nu poate fi primită. 

O astfel de constatare ar fi, de altfel, nerelevantă, pentru că, pe 
baza unor minime diligențe de care trebuie să dea dovadă orice 
cumpărător de bună-credință, recurenţii ar fi putut afla care este 
situaţia juridică a imobilului în litigiu. 

Cum la situaţia de fapt reţinută instanța de apel a aplicat corect 
dispoziţiile art. 46 alin. (2) din Legea nr. 10/2001, în redactarea în 

vigoare la acea dată, nici motivul de nelegalitate prevăzut de art. 304 
pct. 9 C. proc. civ. nu este fondat. 

Având în vedere că toate motivele de recurs analizate sunt 
neîntemeiate, iar altele au fost indicate formal sau nu conţin. critici 
care să poată fi încadrate în dispoziţiile art. 304 C. proc. civ., Înalta 
Curte a menţinut decizia şi, în baza art. 312 C. proc. civ., a respins 
recursurile ca nefondate. 


In acelaşi sens, /.C.C.J, Secţia civilă şi de proprietate intelec- 
tuală, decizia nr. 2133 din 12 martie 2004: În recursul în anulare s-a 
arătat că buna-credință a dobânditorului „rezultă din aceea că, prin 
minime diligenţe, a putut constata că statul vânzător are un titlu”, fără 
însă a se preciza care au fost acele diligențe. Aşa cum rezultă din 
probele administrate în cauză, intimata-intervenientă D.E., cunoscând 
existența cererii formulate în baza Legii nr. 112/1995, trebuia să se 
informeze pentru a se asigura că această cerere a fost soluționată 
definitiv. De altfel, cumpărătoarea avea cunoştinţă de acest demers 
inițiat în baza Legii nr. 112/1995, având în vedere că: între părți s-a 
mai purtat un proces, împrejurare confirmată de însăşi intimata- 
intervenientă prin răspunsul la interogatoriu. | 


In sens contrar, respectiv al irelevanţei cererii de restituire în 
natură în temeiul Legii nr. 112/1995, a se vedea supra, opinia diferită 
de la speța nr. 35 şi nota aferentă. 


39. Cerere pentru acordare de despăgubiri adresată 
Comisiei pentru aplicarea Legii nr. 112/1995 


_ Buna-credinţă a terţilor dobânditori este reţinută în condiţiile 
în care foştii proprietari nu şi-au manifestat intenţia de a 
revendica imobilul din litigiu înainte de intrarea în vigoare a Legii 
nr. 112/1995 şi nici nu s-au conformat dispoziţiilor acestei legi de 
a solicita restituirea în natură pe cale administrativă. 

Cererea pentru despăgubiri, adresată Comisiei pentru aplica- 
rea Legii nr. 112/1995, confirmă opțiunea referitoare la reparația 
pentru abuzul comis la data preluării imobilului. i 


C.S.J,, Secţia civilă, decizia nr. 2029 
din 20 mai 2003 

Prin acțiunea formulată la data de 16 decembrie 1997, reclamanții 
T.G.C. şi T.M.P. au chemat în judecată pe pârâţii C.G.M.B. şi SC 
H.N. SA Bucureşti, cerând ca aceştia să fie obligați a le lăsa în 
deplină proprietate şi paşnică folosință imobilul situat în Bucureşti, 
trecut fără titlu în proprietatea statului. 

La 11 noiembrie 1998, reclamanţii şi-au precizat acțiunea, în 
sensul că au chemat în judecată şi pe pârâtele M.O., S.E. şi W.C., 
pentru ca, în contradictoriu cu toți pârâţii, să se constate nulitatea 
absolută a contractelor de vânzare-cumpărare încheiate în baza Legii 
nr. 112/1995 cu SC H.N. SA Bucureşti. 

În motivarea acțiunii, reclamanții au arătat că imobilul revendicat, 
care a constituit o singură unitate locativă, inițial a aparţinut bunicului 
lor, T.G., care l-a vândut, cu act autentic, fiului său T.V., iar acesta, la 
rându-i, l-a înstrăinat SC C.L.I. care, ulterior, l-a vândut numitei 
T.G.M., mătușa lor. Au mai arătat că, după decesul lui G.M.T., la 
data de 5 iunie 1945, întreaga masă succesorală a revenit, în cote 
egale, fraţilor T.M. şi C.M.(născută T.), după decesul cărora au 
rămas, ca moştenitori, reclamanţii. În sfârşit, reclamanții au mai 
susținut că imobilul revendicat a fost greşit naționalizat, întrucât 
autorii lor erau exceptaţi de la naţionalizare, conform art. II din 
Decretul nr. 92/1950 (T.M. fiind avocat, iar C.M.N. casnică). 

În drept, reclamanții şi-au întemeiat acțiunea pe dispozițiile art. 480 
şi art. 973 C. civ. 

Tribunalul Bucureşti, Secţia a III-a civilă, învestit cu soluționarea 
pricinii prin declinare de competență, prin sentința nr. 992 din 16 
septembrie 1999, a admis acţiunea astfel cum a fost precizată. 

Curtea de Apel Bucureşti, Secţia a IV-a civilă, prin decizia nr. 125 
din 15 martie 2000, a admis apelul pârâţilor M.E.O.A., S.E. şi W.C. şi 
a schimbat sentinţa, în sensul că a respins acţiunea reclamanților. Prin 
aceeaşi decizie, a fost respins, ca nemotivat, apelul pârâtei Primăria 
Municipiului Bucureşti. 

Această decizie pronunţată în apel a fost casată de Curtea Supre- 
mă de Justiţie, Secţia civilă, în recursul reclamanților, prin decizia 
nr. 5436 din 28 noiembrie 2001, cauza fiind trimisă, spre rejudecare, 
la aceeaşi instanță de apel. 

Pornind de la constatarea că în cauză s-a dovedit că, la data 
naționalizării, erau doi coproprietari, fiecare având câte o cotă 
indiviză de 1⁄2, că imobilul a fost naționalizat pe numele unuia dintre 
coproprietari şi că autorii reclamanților (avocat, respectiv casnică) 
erau exceptați de la naționalizare, conform art. II din Decretul 


nr. 92/1950, instanța supremă, prin decizia de casare, a îndrumat 
instanța de apel ca, în rejudecare, să analizeze dacă nerespectarea 
identității între persoana menționată ca proprietar în listele anexă la 
decret şi adevărații proprietari de la data naționalizării şi încălcarea 
dispoziţiilor art. H din Decretul nr. 92/1950 conferă un caracter legal 
măsurii de naţionalizare şi dacă un astfel de titlu emis cu încălcarea 
legii poate fi considerat valabil. 

O altă îndrumare prevăzută în decizia de casare priveşte exa- 
minarea susținerii reclamanților referitoare la neopozabilitatea 
contractelor de vânzare-cumpărare încheiate de SC H.N. SA cu 
pârâţii, întrucât, nefiind încheiate în formă autentică, nu au efect 
translativ de proprietate. 

În rejudecare, Curtea de Apel Bucureşti, Secţia a IV-a civilă, prin 
decizia nr. 153 din 4 aprilie 2002, îndreptată prin încheierea din 7 
iunie 2002, a admis apelul pârâtelor M.E.O.A., S.E. şi C.H. şi a 
schimbat în tot sentința tribunalului, în sensul respingerii acţiunii 
reclamanţilor astfel cum a fost precizată la 16 noiembrie 1998. Prin 
aceeaşi decizie, apelul pârâtului Municipiul București, prin Primarul 
General, a fost respins ca nemotivat. 

Împotriva acestei decizii pronunțate de instanța de apel au declarat 
recurs reclamanții T.G.C. şi T.M.P., susținând, prin şapte motive, 
încadrate în prevederile art. 304 pct. 7, 8, 9 şi 10 C. proc. civ., că este 
nelegală şi netemeinică. 

Motivele invocate de recurenţi au vizat: 

1. încălcarea de către instanța de apel a prevederilor art. 315 pct. 1 
C. proc. civ., recurenții susținând că nu au fost avute în vedere îndru- 
mările din decizia de casare a Curţii Supreme de Justiţie (art. 304 pct. 9 
şi 10 C. proc. civ.); 

2. încălcarea dispoziţiilor art. 315 pct. 1 C. proc. civ. cu privire la 
stabilirea întinderii drepturilor de proprietate ale autorilor şi interpreta- 
rea abuzivă a Decretului nr. 92/1950 (art. 304 pct. 9 şi 10 C. proc. civ.); 

3. încălcarea aceluiaşi art. 315 pct.'1 C. proc. civ., reclamanţii 
susținând că actele de vânzare-cumpărare încheiate de pârâți cu 
proprietarul aparent, datorită lipsei caracterului autentic al acestora, 
nu le sunt opozabile (art. 304 pct. 9 şi 10 C. proc. civ.); 

4. preşita invocare a art. 9 şi art. 14 din Legea nr. 112/1995, care 
nu erau incidente în speță (art. 304 pct. 9 şi 10 C. proc. civ.); 

5. reiterarea motivului 4, în sensul că reclamanţii nu erau obligați 
să ceară restituirea imobilului în baza Legii nr. 112/1995 (art. 304 
pct. 9 C. proc. civ.); 

6. interpretarea greşită a sensului vădit neîndoielnic al actului 
juridic dedus judecății, reclamanţii susținând că, în speţă, nu poate fi 
vorba de bună-credință în cazul imobilelor luate fără titlu legal 
(art. 304 pct. 8 C. proc. civ.); 

7. nepronunţarea de către instanță cu privire la dai hotărâtoare 
pentru dezlegarea pricinii, mai precis reclamanţii susținând că aceasta 
nu s-a pronunţat asupra calității de succesor al tatălui reclamanților, 
T.M. (art. 304 pct. 10 C. proc. civ.). 

O critică specială a vizat faptul că instanţa, în loc să treacă în 
dispozitivul deciziei pe pârâta C.H., a trecut W.C., care a decedat în 
timpul procesului, succedată de fiica sa C.H. 

Recursul este nefundat, pentru considerentele ce vor fi arătate: 

Prin considerentele deciziei de casare, Curtea Supremă de Justiție 
a reținut că, la data naționalizării, existau doi coproprietari, fiecare 
având câte o cotă indiviză de 1⁄2, şi că imobilul din litigiu a fost 
naționalizat numai pe numele unuia dintre coproprietari, ambii autori 
ai reclamanţilor — T.M., avocat şi C.M.N. (fostă N. ) casnică, fiind 
exceptaţi de la naționalizare prin art. II din Decretul nr. 92/1950. 

Fără îndoială, instanța de apel, în rejudecare, a confirmat, sub 
acest aspect, cele reţinute de Curtea Supremă de Justiţie. 

Pornind de la greşita naţionalizare a imobilului, în rejudecare, 
instanţa de apel a analizat ansamblul probator administrat raportat la 
criticile invocate de către pârâţii-apelanți şi a reţinut că, indiferent de 
modul în care imobilul a trecut în patrimoniul statului, se impun 
verificări spre a se putea conchide dacă actele de vânzare-cumpărare 
privitoare la imobil au fost încheiate cu respectarea prevederilor art. 9 
și art. 14 din Legea nr. 112/1995 şi cu bună-credinţă. 

În această privință, instanța de apel a reținut în mod corect, pe 
baza probelor din dosar, că reclamanții nu şi-au manifestat intenția de 
a revendica imobilul din litigiu înainte de intrarea în vigoare a Legii 
nr. 112/1995 şi nici nu s-au conformat dispozițiilor acestei legi de a 
solicita restituirea pe cale administrativă. 

Cererea pentru despăgubiri, adresată Comisiei pentru aplicarea 
Legii nr. 112/1995, formulată de reclamanţi la 25 iulie 1996, con- 
firmă opţiunea acestora referitoare la reparația pentru abuzul comis în 
1950 şi, implicit, motivarea instanței de apel sub acest aspect. 

Acţiunea în justiție a fost introdusă la data de 16 decembrie 1997, 
deci la aproape un an după încheierea contractelor de vânzare-cum- 
părare, reclamanţii neaducând la cunoştinţa chiriaşilor imobilului 
intenţia lor de a-l revendica, cu atât mai mult cu cât aceştia cunoşteau 

că proprietara imobilului este C.N., care figura în fişele de închiriere, 
în calitate de proprietar exclusiv. 

Reţinând valabilitatea titlurilor pârâților, instanța a procedat 
corect, fiind de principiu că buna-credinţă la încheierea unui contract 
exclude sancţiunea nulităţii acestuia — chiar dacă priveşte un imobil 
preluat de stat fără titlu. 

În speță, s-a constatat că, la data încheierii contractelor de vân- 
zare-cumpărare, apartamentele nu erau deţinute de foştii proprietari şi 
nici nu erau libere, astfel că pârâţii, în calitate de chiriaşi, au avut un 
drept de preemţiune şi vocaţia de a le cumpăra, fiind îndeplinite 
cerințele prevăzute de art. 9 din Legea nr. 112/1995. 

De asemenea, apartamentele nu erau exceptate de la vânzare, 
conform art. 10 din Legea nr. 112/1995. 

Prin urmare, în raport de cele arătate mai sus, actele translative de 
proprietate au fost perfectate cu respectarea dispozițiilor legale în 
vigoare la data încheierii lor. 

Având de soluţionat două capete de cerere — revendicarea și 
constatarea nulității contractelor de vânzare-cumpărare încheiate de 
pârâți, în temeiul Legii nr. 112/1995, cu proprietarul aparent —, 
instanța nu putea ignora dispozițiile acestei din urmă legi. 

Respingând capătul de cerere privind constatarea nulității contrac- 
telor de vânzare-cumpărare, deci menținând valabilitatea acestora, în 
mod corect a fost respins şi capătul de cerere privitor la revendicare, 
deoarece: în dosar s-a dovedit că, la data încheierii menționatelor 
contracte, statul avea aparența că este proprietar al imobilului, ce 
figura în anexa Decretului nr. 92/1950; o lege specială permitea 
cumpărarea, de către chiriaşi, a apartamentelor în condiții strict 
reglementate de art. 9 din Legea nr.:112/1995; nici o hotărâre judecă- 
torească, potrivnică acestei aparenţe de legalitate a titlului statului, nu 
fusese pronunțată; prin nici o: probă nu s-a răsturnat prezumția de 
bună-credință a posesorilor pârâți. 

Ca atare, în speță, fiind întrunite cerințele teoriei proprietarului 
aparent, efectul imediat este respingerea acţiunii în revendicare a 
adevăratului proprietar îndreptată împotriva posesorilor dobânditori 
de la proprietarul aparent. 

Desigur, în raporturile dintre proprietarul aparent şi adevăratul 
proprietar este loc de desocotire. 

În litigiul de față însă, instanța nu a fost învestită cu o cerere 
având un asemenea obiect. 

În ce priveşte susținerea reclamanţilor, potrivit căreia actele de 
vânzare-cumpărare eschivate de pârâţi nefiind în formă autentică, nu 
le-ar fi opozabile, instanța de apel, în rejudecare, conformându-se 
îndrumării — şi sub acest aspect — din decizia de casare, a verificat 
această apărare şi a reţinut corect că cele trei contracte au fost 
încheiate în conformitate cu prevederile Legii nr. 112/1995; ele au 
fost transcrise în registrul de transcripțiuni şi inscripțiuni, astfel că 
sunt opozabile erga omnes. 

Caracterul autentic al contractelor de vânzare-cumpărare este 
conferit de Legea nr. 112/1995. De altfel, în cuprinsul contractelor, la 
pct. 8 alin. (6) se prevede că „executarea silită se va face în baza pre- 
zentului contract, care are valoare de înscris autentic şi constituie titlu 
executoriu”. 

În sfârşit, mai este de arătat că decizia instanței de apel a fost 
îndreptată prin încheierea din 7 iunie 2002, în sensul că în dispo- 
zitivul acesteia s-a trecut corect, în calitate de apelantă-pârâtă, C.H., 
în loc de W.C. (decedată), cum din eroare se inserase. 

Un ultim aspect, care formează obiect de critică în cadrul 
motivului 7 de recurs, pretinsa nepronunțare de către instanță cu 
privire la calitatea de succesor a tatălui reclamanţilor, anume T.M., 
este, de asemenea, nefondat. 

Actele pretinse de recurenţi că nu ar fi fost avute în vedere de 
instanță nu au existat la dosar, ci au fost depuse în dosarul de față. 
Dar nedepunerea acestor acte în fazele anterioare este imputabilă 
reclamanților şi, oricum, acestea, din care rezultă că asupra imobilului 
a mai existat şi un alt proprietar — T.C.— nu erau de natură să schimbe 
soluţia din speță (acţiunea s-ar fi respins ca inadmisibilă). 

În raport de considerentele prezentate mai sus, recursul declarat în 
cauză de către reclamanți este nefondat sub toate aspectele, astfel că a 
fost respins ca atare, decizia instanţei de apel fiind legală și temeinică. 


În acelaşi sens: a) C.S.J., Secţia civilă, decizia nr. 3787 din 3 
octombrie 2003: Actele de înstrăinare au fost încheiate, în condițiile 
Legii nr. 112/1995, după momentul opțiunii reclamanţilor pentru 
măsuri reparatorii prin echivalent şi înainte de revendicarea aparta- 
mentelor, pe calea dreptului comun. Drept urmare, actele juridice 
invocate în apărare, fiind perfect valide, consolidează transferul 
dreptului de proprietate în favoarea pârâtelor şi elimină, pentru 


A 


considerente de protecţie şi securitate juridică, în interesul ordinii 





publice, acţiunea lui resoluto iure dantis resolvitur ius accipientis, 
invocată de reclamanți. 

b) Z.C.C.J., Secţia civilă şi de proprietate intelectuală, decizia 
nr. 6287 din 12 noiembrie 2004: Prezumția de bună-credinţă în 
favoarea pârâţilor-intervenienţi nu numai că nu a fost infirmată, ci s-a 
consolidat prin probatoriile administrate. 

Astfel, s-a dovedit că: 

— la momentul încheierii contractelor de vânzare-cumpărare (anii 
1996 şi 1997), statul figura ca proprietar înscris în C.F.; 

— la acelaşi moment, autoarea reclamanţilor formulase la organele 
administrative o cerere, întemeiată pe prevederile Legii nr. 112/1995, 
privind acordarea de despăgubiri, care s-au şi stabilit; 

— nu exista la acea dată nici o acţiune în justiție ori măcar o 
notificare care să-i vizeze pe pârâţii-intervenienți cu privire la aparta- 
mentele respective; 

— au fost îndeplinite cumulativ toate condiţiile, termenele şi proce- 
durile legate de înstrăinarea apartamentelor în litigiu către chiriaşi, 
conform Legii nr. 112/1995. 

În aceste condiţii, aserțiunea din decizie, potrivit căreia pârâţii-in- 
tervenienți cunoşteau ori puteau să cunoască faptul că dobândesc de 
la un neproprietar, nu are nici un temei şi a condus la greşita admitere 
a acțiunii. 

c) ICCJ, Secţia civilă şi de proprietate intelectuală, decizia 
nr. 199 din 7 iunie 2004: Din cererea cu care A.M. s-a adresat, la data 
de 15 iulie 1996, în nume propriu, ca unic proprietar, Comisiei locale 
pentru aplicarea Legii nr. 112/1995 din cadrul sectorului 2, rezultă că 
el a cerut să i se acorde despăgubiri juste şi corespunzătoare pentru 
imobil, iar nu restituirea acestuia în natură. 

Din actele dosarului mai rezultă că A.M. şi-a completat dosarul cu 
o nouă cerere, prin care a solicitat, în principal, restituirea imobilului, 
iar în subsidiar să i se acorde despăgubiri, abia la data de 29 mai 
1997, adică după trecerea a mai mult de 5 luni de la vânzarea imo- 
bilului de către SC F.O.I. SA, care îl avea în administrare. 

Or, în aceste condiţii, nu se poate pretinde că pârâţii M.N. şi M.A. 
ar fi cumpărători de rea-credință datorită nedepunerii de suficiente 
diligențe, pentru a afla dacă imobilul nu era revendicat de proprietarii 
anteriori preluării acestuia de către stat. ; 

d) ZC.C.J, Secţia civilă şi de proprietate intelectuală, decizia 
nr. 6429 din 17 noiembrie 2004: Cum acţiunea în revendicare a fost 
formulată de reclamantă la 14 martie 1997, la data încheierii celor 

patru contracte de vânzare-cumpărare (10 decembrie 1996, 24 decem- 
brie 1996, respectiv 17 ianuarie 1997), statul avea aparenţa că este 
proprietarul bunului, ce figura în anexa Decretului nr. 92/1950. 

De asemenea, o lege specială permitea cumpărarea de către chiriaşi 
a apartamentelor, în condiţiile strict reglementate de art. 9 din Legea 
nr. 112/1995, şi nici o hotărâre.judecătorească, contrară acestei aparen- 
te de legalitate a titlului statului, nu fusese pronunțată, acțiunea recla- 
mantei, în contradictoriu cu SC A. SA şi C.G.M.B,, fiind promovată 
ulterior încheierii acestor contracte. 

Ca atare, prin nici o probă reclamanta nu a reuşit să răstoarne 
prezumția de bună-credinţă a posesorilor pârâţi. : 

În ceea ce priveşte cererea adresată de reclamantă Comisiei insti- 
tuite în baza Legii nr. 112/1995, formulată la 18 iunie 1996, la care 
instanţa de apel. face trimitere, aceasta se explică prin aceea că se soli- 
citau despăgubiri pentru imobil, făcându-se precizarea comunicării 
ulterioare a contului în care vor fi virate sumele primite cu acest titlu. 

e) C.S5.J, Secţia civilă, decizia nr. 4268 din 26 noiembrie 2002: În 
speţă, nu numai că prezumția de bună-credință nu a fost înfrântă, ci ea 
a fost întărită prin datele concrete ce rezultă din probatorii. 

Astfel, prin două hotărâri succesive (6 decembrie 1996 şi 27 martie 
1997) ale Comisiei constituite pentru aplicarea Legii nr. 112/1995, în 
cadrul Consiliului Judeţean S., reclamanţilor li s-au acordat, la soli- 
citarea lor expresă, despăgubiri pentru apartamentul în litigiu. - 

Aceste hotărâri au rămas definitive, astfel încât, în momentul în 
care pârâții H.D. şi H.A. au depus cerere de cumpărare a bunului şi s-au 
efectuat formalitățile prealabile, apartamentul avea o situație clară, fiind 
liber la vânzare, deoarece foştii proprietari primiseră despăgubiri. 

La data de 25 februarie 1999, când s-a încheiat contractul de 
vânzare-cumpărare, nu exista deci nici un proces pe rol şi nici o 
interdicţie de înstrăinare notată în C.F. 

În ceea ce priveşte notificarea de care se prevalează intimaţii-re- 
clamanţi, nu există nici o dovadă în sensul că ea ar fi fost expediată 
pârâţilor H. şi, cu atât mai puţin, că aceştia ar fi primit-o. 

f) ICCJ, Secţia civilă şi de proprietate intelectuală, decizia 
nr. 5679 din 28 iunie 2005: Că la momentul încheierii contractului de 
vânzare-cumpărare părțile au fost de bună-credință, rezultă din cores- 
pondenţa SC H. SA şi Primăria Sectorului 1 Bucureşti, Comisia 
pentru aplicarea Legii nr. 112/1996 Cluj, din care se constată ca man- 
datarul vânzătorului a cerut informații despre apartamentul nr. 2 din 
imobilul în discuţie. În raport de răspunsul Primăriei, în sensul că 

pentru apartamentul deţinut cu chirie de O.R. s-au cerut despăgubiri, 
s-a procedat la vânzarea conform Legii nr. 112/1995 

Pe verso-ul cererii tip de cumpărare era menţionat că I.R.M. a 
cerut despăgubiri și că apartamentul nu este în litigiu la data verifi- 
cării, 12 noiembrie 1996. 

g) ICCJ, Secţia civilă şi de proprietate intelectuală, decizia 
nr. 101 din 13 ianuarie 2005: Din cererea prin care recurentul-recla- 
mant s-a adresat Comisiei locale pentru aplicarea Legii nr. 112/1995, 
respectiv la data de 20 mai 1996, rezultă că a solicitat să i se acorde 
„despăgubiri maxime pentru apartamentele şi imobilele proprietatea 
sa”, iar nu restituirea acestora în natură, iar acţiunea în revendicare a 
fost promovată la 11 octombrie 2000. 


40. Contract de vânzare-cumpărare încheiat anterior 
anului 1989. Aprecierea bunei-credinţe 


in contextul analizării bunei-credinţe, nu se poate concepe că, 
în conjunctura dinaintea anului 1989, cumpărătorii ar fi putut 
avea vreun dubiu cu privire la dreptul de proprietate al statului, 
cu atât mai mult cu cât acest drept fusese şi înscris în cartea 
funciară, conform art. 17 din Decretul-lege nr. 115/1938. 


I.C.C.J., Secţia civilă şi de proprietate intelectuală, 
decizia nr. 1593 din 2 martie 2005 


Prin acţiunea precizată, R.B.M. şi P.P. au chemat în judecată 
Primăria oraşului Deta şi pe B.A., S.L, S.M. şi A.Z.M., solicitând 
anularea dispoziţiei nr. 240 din 17 iulie 2002, emisă de Primăria 
oraşului Deta, prin care le-a fost respinsă cererea de restituire în 
natură a imobilului situat în Deta, înscris în C.F. nr. 762 Deta cu 
nr. top 625-626/b/1/a formulată în temeiul Legii nr. 10/2001 şi, pe 
cale de consecință, să se dispună să le fie restituit în natură respec- 
tivul imobil. 

De asemenea, reclamanții au cerut ca, în temeiul art. 11 alin. (1) şi 
art. 46 alin. (2) din Legea nr. 10/2001, să se constate nulitatea absolută 
a contractului de vânzare-cumpărare autentificat sub nr. 431/1964 
încheiat între fostul Sfat popular al oraşului Deta, în calitate de 
vânzător, şi B.I. şi A., în calitate de cumpărători, pentru imobilul 
înscris în C.F. nr. 762 Deta cu nr. top 625-626/b/1/a, precum şi a 

înstrăinărilor ulterioare, avându-se în vedere reaua-credință cu care au 
fost încheiate respectivele acte. 

În subsidiar, reclamanţii au solicitat efectuarea unei expertize 
tehnice în construcții prin care să se stabilească valoarea (reală) de 
circulație a imobilului din Deta, înscris în C.F. nr. 762 Deta cu nr. top 
625-626/b/1/a, oferta de restituire prin echivalent ce le-a fost făcută 
prin dispoziţia nr. '240 din 17 iulie 2002 de către primărie, de 
300.000.000 lei, fiind prea mică şi nefiind stabilită conform art. 36 
alin. (3) din Legea nr. 10/2001. 

În motivarea acţiunii, reclamanţii au susținut că prin adresa 
nr. 3485 din 18 octombrie 1953, emisă de fostul Sfat popular al 
comunei Deta, antecesorilor lor T.P. şi I. le-a fost expropriat, în 
temeiul Legii 187/1945, imobilul compus din casă, curte şi grădină, 
fără a li se acorda vreo despăgubire. 

Or, Legea nr. 187/1945 privind reforma agrară avea ca obiect 
numai exproprierea terenurilor și a bunurilor agricole situate în extra- 
vilanul localităților şi, prin urmare, nu putea viza şi imobilul în litigiu 
care, de altfel, a fost preluat de stat exclusiv în baza procesului-verbal 
cu nr. 166 din 26 ianuarie 1946, deci abuziv şi fără vreun titlu valabil. 

Ulterior, în anui 1964, imobilul a fost vândut de către Statul 
Român pârâţilor B.I. şi B.A., urmare a unor falsuri comise în C.F. de 
care menționaţii pârâţi nu erau străini. 

Înscrierea în C.F. a dreptului de proprietate al statului s-a făcut în 
mod fraudulos, întrucât la dosarul de C.F. nu a existat un titlu de 
proprietate pentru Statul Român, respectiv vreun act din care să 
rezulte exproprierea imobilului. 

Pe de altă parte, la achiziționarea imobilului în anul 1964 de către 
pârâţii B.I. şi B.A., acestea au fost de totală rea-credinţă, la acea dată 
B.I. îndeplinind o înaltă funcție politică la nivelul raionului Deta. La 
rândul lor, cumpărătorii. subsecvenţi nu se pot prevala de buna-cre- 
dință, întrucât au cunoscut împrejurările în care, iniţial, imobilul în 
dispută fusese dobândit de soţii B., deoarece erau rude cu aceştia. Mai 
mult, actualii deținători au achiziționat imobilul la un preţ modic de 
20.000 lei. 

Aceste aspecte îi îndrituiesc pe reclamanţi să solicite restituirea în 
natură a bunului, contractul de vânzare-cumpărare fiind lovit de 
nulitate absolută în condiţiile art. 46 alin. (2) din Legea nr. 10/2001. 


Referitor la oferta primăriei de restituire prin echivalent, recla-. 


manţii au precizat că valoarea estimată de 300.000.000 lei era mult 

sub valoarea reală a imobilului, în cauză neefectuându-se expertiză 
tehnică, motiv pentru care au refuzat-o. 

În drept, reclamanţii şi-au întemeiat acțiunea pe dispoziţiile art. 1, 
art. 2 lit. h), art. 3, art. 11 alin. (1), art. 24 alin. (2), (3), (7), (8), art. 36 
alin. (3) şi (4) şi art. 46 din Legea nr. 10/2001. 

Tribunalul Timiş, Secţia civilă, prin sentința nr. 152 din 28 
februarie 2003, a admis în parte acţiunea reclamanţilor şi a stabilit că 
valoarea de circulaţie a imobilului situat în Deta, înscris în C.F. 
nr. 762 Deta cu nr. top 625-626/b/1/a, este de 420.791.000 lei. A 
respins în rest acțiunea. 

Instanța a reţinut că, întrucât după exproprierea imobilului acesta 
a fost înstrăinat prin act autentic de vânzare-cumpărare, restituirea lui 
în natură nu mai era posibilă, iar reclamanţii nu au invocat care era 
motivul de nulitate absolută a respectivului contract şi nici nu au 
făcut vreo dovadă cu privire la susţinerile din acțiune. 

Referitor la cererea subsidiară, conform art. 36 alin. (3) teza a I-a 
din Legea nr. 10/2001, expertiza tehnică efectuată în cauză a stabilit 
valoarea imobilului în dispută la 420.791.000 lei şi sub acest aspect 
acţiunea urma a fi admisă. 

Curtea de Apel Timişoara, Secţia civilă, prin decizia nr. 98 din 20 
iunie 2003, a respins apelul declarat de reclamantele R.B.A. şi P.P. 
împotriva sentinței nr. 152 din 28 februarie 2003 a Tribunalului 
Timiş, Secţia civilă. 

În motivarea soluției, instanța de apel a învederat că, prin contrac- 
tul de vânzare-cumpărare autentificat sub nr. 431/ 1964, imobilul în 
dispută a fost înstrăinat de fostul Sfat popular al oraşului Deta către 
pârâţii B.A.:şi B.I., înscris ce a fost perfectat cu respectarea dispo- 
zițiilor art. 948 C. civ., astfel că nu se putea reţine reaua-credință a 
pârâţilor la încheierea actului, cât şi la transmiterile ulterioare. . 

Prin urmare, nu putea fi administrată nici proba _testimonială 
împotriva actelor autentice menţionate care, potrivit art. 46 alin. (2) 
din Legea nr. 10/2001, nu sunt lovite de nulitate absolută, întrucât au 
fost încheiate cu bună-credinţă. Potrivit art. 1899 alin. (2) C. civ., 
buna-credință se prezumă, sarcina probei, pentru a dovedi reaua-cre- 
dință, revenind reclamantilor. - 

Astfel fiind, a fost admis numai capătul subsidiar din acțiune, iar 
conform expertizei, valoarea imobilului în dispută a fost stabilită la 
420.791.000 lei, sumă pe care reclamanții sunt îndrituiţi să o 
primească. 

În contra acestei decizii au declarat recurs reclamantele R.B.A. şi 
P.P., invocând motivul de casare prevăzut de art. 304 pct. 10 C. proc. civ. 
şi susținând, în esență, că respingerea celor două capete ale cererii de 
chemare în judecată s-a făcut nelegal şi nemotivat. 

Astfel, s-a afirmat că au cerut constatarea nulităţii absolute a 
contractului autentic de vânzare-cumpărare nr. 431/1964 şi a transmi- 
siunilor subsecvente pentru fraudă la lege şi reaua-credință a cumpă- 
rătorilor, iar prin respingerea nejustificată a probatoriului solicitat au 
fost lipsiţi de posibilitatea de a-şi dovedi susținerile. 

În acest context, recurenţii au afirmat că Legea nr. 187/1945 cu 
privire la reforma agrară viza exclusiv terenurile şi bunurile agricole 
situate în extravilanul localităţilor şi, prin urmare, nu se putea extinde 
şi cu privire la construcţia în dispută, iar vânzarea ei în 1964 către 
pârâții B.I. şi B.A. s-a făcut contrar dispozițiilor legale, prin abuz şi 
posibile falsuri săvârşite la acea vreme de funcţionarul de la C.F., 
aspecte de care pârâții au avut cunoștință mai ales datorită funcțiilor 
politice deţinute la acea dată de pârâtul B.I. Prin urmare, nici 
subdobânditorii, rude cu pârâţii B.I. şi A., nu pot invoca buna-cre- 
dință î în tranzacţia încheiată cu aceştia. 

În fine, în evidenţele C.F. nu exista procesul-verbal nr. 166 din 21 
octombrie 1946 de expropriere a imobilului, ceea ce îi îndrituiește să 
aprecieze că la timpul respectiv s-au operat unele falsuri şi oricum nu 
existau temeiuri pentru fostul Sfat popular al oraşului Deta să dispună 
exproprierea şi apoi înstrăinarea imobilului, neavând o astfel de 
competență. 

Prin urmare, preluarea bunului de către stat s-a făcut în mod 
abuziv, iar achiziționarea lui de către pârâţi a avut loc cu rea-credință, 
la un preţ modic de 20.000 lei, ceea ce îi îndreptăţeşte să solicite 
restituirea în natură a imobilului, contractele de vânzare-cumpărare 
fiind lovite de nulitate absolută conform art. 46 alin. (2) din Legea 
nr. 10/2001. 

Referitor la capătul de cerere subsidiar, recurenții au învederat că 
urmează a se avea în vedere valorile stabilite prin raportul de 
expertiză tehnică depus la termenul din 10 ianuarie 2003, respectiv 
valoarea de 434.630.000 lei. 

Recursul nu este fondat. 

Din dosar a rezultat că, în temeiul art. 21 din Legea nr. 10/2001, 
R.B.A. şi P.P. au notificat Consiliul Local Deta, solicitând restituirea 
în natură a imobilului înscris în C.F. nr. 762 Deta cu nr. top 625-626, 
b/1/a situat în Deta, compus din casă, curte şi grădină, expropriat în 

mod abuziv, întrucât antecesorii lor şi proprietarii iniţiali ai bunului 
nu îndeplineau cerințele Legii nr. 187/1945 pentru a putea fi expro- 
priați. 

Totodată, reclamantele au cerut ca unitatea notificată să se 
pronunţe dacă este de acord cu restituirea în natură sau li se va face o 
ofertă de restituire prin echivalent, corespunzător valorii imobilului la 
prețul actual. 

Cu dispoziția nr. 240 din 17 iulie 2002, Primarul oraşului Deta a 
respins cererea de restituire în natură a imobilului înscris în C.F. nr. 762 
Deta, cu nr. top 625-626/b/1/a, formulată de R.B.A. şi P.P., cărora 
le-a recunoscut dreptul la măsuri reparatorii prin echivalent constând 
în despăgubiri băneşti evaluate la 300.000.000 lei, motivat de faptul 
că restituirea în natură a bunului nu mai era posibilă; imobilul fiind 
înstrăinat prin contractul de vânzare-cumpărare autentificat sub 
nr. 431 din 8 aprilie 1964 de Notariatul de stat al raionului Deta. 

Contestând menționata dispoziție, reclamanții au învederat că 
exproprierea imobilului în dispută în baza procesului-verbal nr. 166 din 
26 octombrie 1946 s-a făcut abuziv, fără titlu legal şi, prin urmare, 
conform art. 71 alin. (1) şi art. 46 alin. (2) din Legea nr. 10/2001, erau 
îndrituiți la restituirea lui în natură, constatându-se totodată că înstrăi- 
narea lui către pârâţi era lovită de nulitate absolută, aceştia din urmă 
fiind de rea-credință. 

Din examinarea prevederilor art. 11 din Legea nr. 10/2001, rezultă 
că acestea instituie reguli speciale pentru restituirea imobilelor expro- 
priate, textul fiind aplicabil în toate cazurile de expropriere, indiferent 
dacă a fost făcută cu titlu valabil sau fără titlu valabil şi fără a distinge 
după cum s-a plătit ori nu o despăgubire. 

În această ordine de idei, potrivit textului invocat, imobilele 
expropriate şi ale căror construcţii nu au fost demolate se pot restitui 
integral în natură persoanelor îndreptăţite, dacă nu au fost înstrăinate, 
cu respectarea dispozițiilor legale. Dacă persoana îndreptățită a primit 

o despăgubire, restituirea în natură este condiționată de rambursarea 
unei sume reprezentând valoarea despăgubirii primite, actualizată cu 
indicele de inflație. 

Astfel fiind, criticile recurentelor, potrivit cărora exproprierea 
imobilului în dispută în baza Legii nr. 187/1945 s-a făcut abuziv şi 
deci preluarea lui de către stat a avut loc fără titlu valabil, sunt irele- 
vante cauzei, întrucât, așa cum deja s-a arătat, prevederile art. 11 din 
Legea nr. 10/2001 sunt aplicabile chiar şi imobilelor expropriate fără 
titiu valabil. 

Pe de altă parte, potrivit art. 26 din Decretul-lege nr. 115.din 27 
aprilie 1938, drepturile reale se vor dobândi fără înscrierea în C.F..din 
cauză de moarte, accesiune, vânzare silită şi expropriere, titularul nu 
va putea: însă dispune de ele prin C.F. decât după ce s-a făcut 
înscrierea. 

Din această perspectivă, cu referire la cazul în speță, rezultă fără 
echivoc că, independent de înscrierea în C.F., statul a devenit proprie- 
tarul imobilului în dispută la data exproprierii, iar procesul-verbal 
nr. 166 din 26 ianuarie 1946, întocmit de Comitetul local de expro- 
priere şi împroprietărire din comuna Deta, judeţul Timiş, atestă că 
imobilul înscris în C.F. nr. 762 Deta cu nr. top 625-626/b/1/a a fost 
expropriat în baza art. 3 pct. 1 din Regulamentul pentru aplicarea 
legii pentru înfăptuirea reformei agrare ca înscris în G.E.G., expro- 
priere totală. 

Prin urmare, statul a dobândit dreptul de proprietate asupra 
imobilului în litigiu la data exproprierii ce a avut loc în anul 1946, iar 
înscrierea lui în C.F., care s-a produs în anul 1963, s-a făcut, aşa cum 
o arată expres dispoziţiile art. 26 din Decretul-lege nr. 115/1938, pentri 
a putea dispune derespectivul drept. 

Aşa se şi explică existența decalajului între data exproprierii şi 
data intabulării. 

Oricum, cât timp reclamantele nu au produs nici o dovadă cu 
privire la presupusele falsuri comise de funcţionarul de C.F., susți- 
nerile lor pe acest aspect nu pot fi primite. 

Referitor la cererea reclamantelor de a se constata nulitatea ab- 
solută a actelor juridice de înstrăinare vizând imobilul în litigiu con- 
form art. 46 alin. (2) din Legea nr. 10/2001, instanțele au respins-o cu 
motivarea că acestea au fost încheiate cu bună-credință. Potrivit 
art. 1899 C. civ., buna-credință -se prezumă, astfel că revenea recuren- 
tilor-reclamanți sarcina .de a dovedi că în anul 1964, când a avut loc 
vânzarea-cumpărarea, pârâţii dobânditori au fost de rea-credință. Or, 
aşa cum rezultă din prevederile art. 1899 C. civ., buna-credinţă este 
credinţa posesorului că cel de la care a dobândit imobilul avea toate 
însuşirile cerute de lege spre a-i putea transmite proprietatea. În acest 
context şi în lipsa unor alte dovezi, este greu de crezut că, în 
conjunctura anului 1964, cumpărătorii ar fi putut avea vreun dubiu cu 
privire la dreptul de proprietate al statului, cu atât mai mult cu cât 
acest drept fusese şi înscris în C.F., conform art. 17 din Decretul-lege 
nr. 115/1938. 

Recurenţii au invocat şi prevederile art. 46 alin. (1) din Legea 
nr. 10/2001, susținând că înstrăinarea de către stat a imobilului în 
dispută şi apoi şi celelalte înstrăinări succesive s-au făcut prin fraudă 
la lege, fără însă a indica dispoziţiile legale pretins fraudate, pentru a 
putea verifica aceste susţineri. 

Pe de altă parte, chiar prin notificare, recurentele au formulat şi o 
cerere alternativă, respectiv aceea de restituire prin echivalent, cores- 
punzător valorii imobilului la preţul actual. 

În acest sens, în- cauză a fost efectuată o expertiză tehnică, ce, 
urmare a obiecțiunilor:pârâtei Primăria orașului Deta, a stabilit valoa- 
rea actuală a imobilului în situaţia iniţială (fără adăugiri, modernizări) 
la 420.791.000 lei, sumă necontestată de reclamante. Este adevărat 
că, inițial, același expert a evaluat imobilul la 434.630.000 lei, însă 
valoarea finală după obiecţiunile formulate de primărie a fost de 
420.791.000 lei, sumă, aşa cum deja s-a relevat, ce nu a fost contes- 
tată de reclamantele-recurente cu. ocazia dezbaterilor în fond la 
tribunal. 

Faţă de cele ce preced, criticile formulate de recurente sunt neîn- 
temeiate şi, prin urmare, recursul a fost respins. 


În acelaşi sens: a) IC.CJ, Secţia civilă și de proprietate 
intelectuală, decizia nr. 140 din 16 ianuarie 2004: În speţă, pârâtei i 
s-a acordat cu drept cuvânt preferință în acțiunea în revendicare, în 
condiţiile în care, la data încheierii contractului autorului său — anul 
1973 —, statul avea aparenţa că este proprietar al bunului; o lege 
specială — Legea nr. 4/1973 — permitea cumpărarea locuinţelor ca cea 
din speţă, nici o hotărâre judecătorească contrară acestei aparente de 
legalitate a textului statului nu fusese pronunţată şi prin .nici o probă 
nu s-a răsturnat prezumția de bună-credință a posesorului, pârât. 

Ca atare, fiind întrunite cerinţele teoriei proprietarului aparent, 
efectul imediat este acela al respingerii acțiunii în revendicare a 
adevăratului proprietar îndreptate împotriva posesorului dobânditor 
de la proprietarul aparent. 

b) I.C.C.J,, Secţia civilă şi de proprietate intelectuală, decizia 
nr. 978 din 9 februarie 2005: Buna-credinţă a foştilor chiriaşi care au 
cumpărat casa de locuit şi terenul aferent nu poate fi pusă la îndoială, 
deoarece, încheind actul de vânzare-cumpărare în anul 1982, în baza 
Legii nr. 4/1973, care în acea perioadă era pe deplin aplicabilă, nu 
puteau prevedea faptul că, după anul 1990, va exista posibilitatea 
revendicării imobilelor trecute în proprietatea statului. 

c) ICCJ, Secţia civilă. şi de proprietate intelectuală, decizia 
nr. 2142 din 18 martie 2005: Pârâta a dobândit apartamentul în litigiu 
în 1973, sub imperiul Legii nr. 4/1973, într-o perioadă în care. este 
imposibil să se susțină că nu a fost de bună-credinţă şi că nu ar fi avut 
convingerea fermă că statul vânzător nu era adevăratul proprietar, 
aceasta cu atât mai mult cu cât proprietatea statului fiind opozabilă 
statului. 

d) C.S.J,, Secţia civilă, decizia nr. 3749/2002: În speță, la data 
încheierii actului n. 63 din 23 noiembrie 1973, pârâta a fost dobân- 
ditor de bună-credinţă, în sensul că a 'avut credință că proprietarul 
aparent, statul, este adevăratul proprietar. 

În condițiile istorice concrete, de la data întocmirii actului de 
vânzare-cumpărare cu 0.J.C.V.L. — 23 noiembrie 1973 — pârâta nu a 
avut posibilitatea verificării validității titlului deţinut de Statul Român, 
acesta legitimându-și calitatea de proprietar cu anexa Decretului 
nr. 92/1950. 

Imobilul revendicat fiind naționalizat conform Decretului 
nr. 92/1950, subdobânditoarea a nu a avut nici o îndoială imputabilă 
cu privire la faptul că titlul de proprietate deţinut de stat nu este 
valabil. 

1 


41. Contract încheiat în temeiul Decretului-lege nr. 61/1990 
pentru un imobil preluat de stat de la fostul proprietar 


O locuinţă care nu a fost construită din fondurile statului, ci a 
intrat în proprietatea statului în baza Decretului nr. 223/1974, nu 
poate face obiectul vânzării, în condiţiile prevăzute de Decretul 
nr. 61/1990, o astfel de vânzare fiind lovită de nulitate absolută. 

În materie imobiliară, buna-credinţă a celui care contractează 
cu un neproprietar produce efecte juridice doar în două situații, 
şi anume în situaţia în care, unită cu justul titlu şi cu posesiunea 
de scurtă durată (10-20 de ani), duce la dobândirea proprietății 
prin uzucapiune, precum şi în situația în care, asociată cu o 
eroare comună şi invincibilă, duce la dobândirea proprietății în 
favoarea celui care a contractat cu un neproprietar. 

Cumpărătorii nu sunt de bună-credinţă în momentul încheierii 
contractului de vânzare-cumpărare dacă au cunoscut că aparta- 
mentul în litigiu făcea parte dintr-un bloc construit în regie 
proprie de către proprietari şi că apartamentul în cauză a fost 

supus închirierii ca urmare a plecării proprietarului apartamen- 
tului în străinătate. 


C.S.J., Secţia civilă decizia nr. 118 
din 21 ianuarie 2003 


Prin decizia civilă nr. 1274 din 29 noiembrie 2000 a Tribunalului 
Bucureşti, a fost respinsă ca nefondată acțiunea principală formulată 
de reclamanta SC T.A. SA, în contradictoriu cu pârâţii P.C. şi P.V., 
cererea reconvențională, precum şi cererea de intervenţie formulată 
de intervenientul G.V.O. 

Pentru a hotărî astfel, instanța de fond a reținut că pârâţii P.C. şi 
P.V. au fost cumpărători de bună-credință în momentul facerii contrac- 
tului de vânzare-cumpărare nr. 23641/1991, în sensul că ei nu au 
cunoscut că imobilul în litigiu nu a fost construit din fondurile statului. 
În atare situaţie, ei nu puteau fi evacuaţi din imobilul respectiv. Titlu 
de proprietate invocat de intervenienți cu privire la imobilul reven- 
dicat nu este opozabil pârâților. 

Prin decizia civilă nr. 333/A din 21 iunie 2001 a Curţii de Apel 
Bucureşti, s-a admis apelul declarat de intervenientul G.V. împotriva 
sentinței civile nr. 1274 din 29 noiembrie 2000 a Tribunalului 
Bucureşti, în contradictoriu cu reclamanta SC T.A. SA Bucureşti şi 
pârâții-reclamanti P.C. şi P.V. 

S-a schimbat în parte sentința atacată, în sensul că a fost admisă în 
parte cererea de intervenție și, în consecință, s-a constatat nulitatea 
absolută a contractului de vânzare-cumpărare nr. 23641/1991 încheiat 
între SC T.A. SA şi P. C. şi P.V. şi s-a dispus repunerea părților în 
situația anterioară. 

Au fost menținute celelalte dispoziţii ale sentinței atacate. 

Pentru a hotărî astfel, instanța de apel a reţinut că imobilul situat 
în Bucureşti, str. Nicolae Grigorescu nr. 21, apartament 8, bloc 4 A, 
scara I, etaj I, sectorul 3, nu a fost construit din fondurile statului, el a 
intrat în patrimoniul statului în baza Decretului nr. 223/1974. Că, prin 
facerea contractului de vânzare-cumpărare nr. 23641/1991, . s-au 
încălcat prevederile Legii nr. 61/1990, lucru care atrage nulitatea 
absolută a actului respectiv. 

Împotriva deciziei civile mai sus menţionate au declarat recurs 
pârâții P.C. şi P.V., criticând-o ca fiind netemeinică şi nelegală, 
invocând art. 304 pct. 7 şi 9 C. proc. civ., deoarece: 

Deşi contractul de vânzare-cumpărare nr. 23641 din 30 septem- 
brie 1991 a fost încheiat sub imperiul Decretului nr. 61/1990 privind 
vânzarea de locuinţe construite din fondurile statului către populaţie, 
totuşi, instanța de apel, când a analizat actul de vânzare respectiv, în 
mod greşit i-a aplicat prevederile Legii nr. 85/1992 privind vânzarea 
de locuinţe şi spaţii cu altă destinaţie construite din fondurile statului 
şi din fondurile unităților economice sau bugetare de stat; 

Decretul-lege nr. 61/1990 nu cuprinde dispoziţii imperative referi- 
toare la cazul dedus judecății, situaţie în care instanța de fond în mod 
corect a reținut că pârâţii P.C. şi P.V. au fost cumpărători de bună-cre- 
dință în momentul facerii contractului de vânzare-cumpărare, deoarece 
nu au cunoscut din ce fonduri a fost construit apartamentul din litigiu; 

` Instanţa de apel a apreciat greşit faptul că în speţă nu este aplicabil 
principiul aparenţei în drept care are la bază două elemente: buna-cre- 
dință a terțului care a încheiat actul cu titularul aparent şi existența 
unei erori comune constând în convingerea general admisă şi formată 
că titularul aparent este însuşi titularul adevărat al dreptului. 

Recursul este nefondat. 

Obiectul litigiului îl constituie constatarea nulităţii absolute a 
contractului de vânzare-cumpărare nr. 23641 din 30 septembrie 1991 
încheiat între recurenţii P.C. şi P.V., în calitate de cumpărători, pe de 
o parte, şi SC T.A. SA, fostă ICRAL V., în calitate de vânzătoare, pe 
de altă parte. 

Apartamentul nr. 8, bloc 49, scara 1, etaj 1 din str. Nicolae Grigo- 
rescu nr. 21, sectorul 3, Bucureşti, ce a făcut obiectul contractului de 
vânzare-cumpărare mai sus enunțat, a fost proprietatea intervenientu- 
lui G.V.O., construit de acesta în regie proprie în temeiul Hotărârii 
Consiliului de Miniştri nr. 26/1966, în baza contractului pentru 
construirea de locuinţe proprietate personală nr. 3422/1968. 

Urmare a plecării intervenientului în străinătate, în 1988 
apartamentul în litigiu a fost preluat de către Statul Român, în temeiul 
Decretului nr. 223/1974, prin decizia nr. 3422/1988. 

Potrivit art. 1 din Decretul-lege nr. 61/1990 şi art. 19 din Legea 
nr. 85/1992, se pot vinde către populaţie numai locuinţele construite 
din fondurile statului. 

O locuință care nu a fost construită din fondurile statului, ci a 
intrat în proprietatea statului în baza Decretului nr. 223/1974 nu poate 
face obiectul vânzării, în condiţiile prevăzute de Decretul nr. 61/ 1990, 
o astfel de vânzare fiind lovită de nulitate absolută. 





Apartamentul în litigiu a intrat în proprietatea statului fără plată, 
în baza Decretului nr. 223/1974, deci este exceptat de la vânzare. 

Cum vânzarea-cumpărarea intervenită între reclamanta SC T.A. 
SA şi pârâţii P.C. şi P.V., la data de 30 septembrie 1991, a fost făcută 
cu încălcarea art. 1 din Decretul-lege nr. 61/1990, instanța de apel în 
mod judicios a statuat nulitatea absolută a contractului de vânzare-cum- 
părare nr. 23641/1991. 

Posibilitatea cumpărării de locuinţe proprietate de stat s-a extins 
prin Legea nr. 112/1995 pentru reglementarea situației juridice a unor 
imobile cu destinația de locuinţe trecute în proprietatea statului, care, 
în art. 9 alin. (1) prevede că: „chiriaşi titulari de contract ai aparta- 
mentelor ce nu se restituie în natură foştilor proprietari sau moșteni- 
torilor acestora pot opta, după expirarea termenului prevăzut la art. 4, 
pentru cumpărarea acestor apartamente cu plata integrală sau în rate a 
prețului”. 

Cu privire la buna-credință de care se prevalează recurenții, în 
sensul că au fost de bună-credinţă în momentul facerii contractului de 
vânzare-cumpărare nr. 23641/1991, s-au reţinut următoarele: 

În materie imobiliară, buna-credință a celui care contractează cu 
un neproprietar produce efecte juridice doar în două situaţii, şi anume 
în situaţia în care, unită cu justul titlu şi cu posesiunea de scurtă durată 
(10-20 de ani), duce la dobândirea proprietăţii prin uzucapiune, precum 
şi în situaţia în care, asociată cu o eroare comună şi invincibilă, duce la 
dobândirea proprietăţii în favoarea celui care a contractat cu un nepro- 
prietar. Deci subdobânditorul nu poate opune cu succes proprietarului 
revendicant faptul că el a fost de bună-credință la încheierea contrac- 
tului cu statul neproprietar în privința imobilului revendicat, aceasta 
singură, neasociată cu posesiunea de scurtă durată sau cu eroarea 
comună şi invincibilă, neavând nici o semnificație din punct de 
vedere al dobândirii proprietăţii în favoarea sa. 

În speţă, chiar SC T.A. SA — fosta V. —, cea care a înstrăinat imo- 
bilul în litigiu, a solicitat să se constate nulitatea contractului de 
vânzare-cumpărare întocmit la nr. 23641/1991, deoarece au fost 
încălcate prevederile Decretului-lege nr. 61/1990 atunci când s-a 
făcut actul. 

Recurenții nu au fost de bună-credință în momentul facerii 
contractului de vânzare-cumpărare mai sus enunțat, deoarece nu s-au 
aflat într-o eroare comună ivincipulă cu privire la natura juridică a 
imobilului în litigiu. 

Aceştia au deținut imobilul respectiv în calitate de chiriaşi încă 
din 8 octombrie 1998. 

În această calitate, recurenţii au cunoscut că apartamentul în litigiu 
făcea parte dintr-un bloc cu 10 etaje construit în regie proprie de către 
proprietari şi că apartamentul în cauză a fost supus închirierii ca urmare 
a plecării proprietarului apartamentului G.V.O. în străinătate. l 

Recurenții au mai cunoscut că apartamentele trecute în proprie- 
tatea statului prin aplicarea Decretului nr. 223/1974 se constituiau 
într-un fond special şi erau repartizate unor cadre M.I. — recurentul 
P.C. a fost cadru M.I. — sau departamentului securității, precum şi 
unor persoane din activul de partid. 

În cunoştinţă de cauză au fost recurenții şi atunci când s-a făcut 
contractul de vânzare nr. 23641/1991 unde, la pct. 6 din contract, se 
precizează că drepturile şi obligaţiile părților decurg din Decretul 
nr. 61/1990. Faptul că recurenții au cunoscut înainte de facerea 
actului de vânzare-cumpărare natura juridică a apartamentului litigios 
rezultă şi din declaraţiile martorilor J.I. şi O.F. 

Cu alte cuvinte, susţinerea recurenților, în sensul că în momentul 
facerii actului de vânzare-cumpărare s-ar fi aflat într-o eroare comună 
şi invincibilă cu privire la natura juridică a apartamentului din litigiu, 
nu poate fi reținută, de vreme ce din probele existente la dosarul 
cauzei rezultă că ei au cunoscut că facerea actului respectiv s-a făcut 
în disprețul dispoziţiilor Decretului nr. 61/1990. 

Pentru toate aceste considerente, Curtea a reţinut că motivele de 
recurs invocate nu se circumscriu motivelor de casare prevăzute de 
art. 304 pct. 7 şi 9 C. proc. civ. şi, în consecință, conform. art. 312 
alin. 81) C. proc. civ., a respins ca nefondat recursul declarat de 
pârâţii P.C. şi P.V. împotriva deciziei civile nr. 333/A din 21 iunie 
2001 a Curţii de Apel Bucureşti, Secţia a III-a civilă. 


S-a exprimat şi opinia mai severă, în sensul că, fiind vorba de 
un contract de vânzare-cumpărare încheiat cu încălcarea normelor 
legale imperative, este imposibilă invocarea bunei-credințe, întrucât 
acest lucru ar echivala cu necunoaşterea legii (.C.C.J., Secţia civilă 
şi de proprietate intelectuală, decizia nr. 5120 din 13 iunie 2005): 
Din examinarea cuprinsului contractului de vânzare-cumpărare 
nr. 5122/1998 încheiat între R.A.G.C.L. Sibiu, actuala SC U. SA, și 
U.M., având ca obiect apartamentul din imobilul situat în Sibiu, 
rezultă că vânzarea s-a făcut în temeiul Legii nr. 85/1992 şi al Legii 
nr. 112/1995. 





Condiţiile prevăzute de aceste legi nu sunt îndeplinite, întrucât 
imobilul nu era construit din fondurile statului sau ale unităţilor 
economice sau bugetare de stat (Legea nr. 85/1992) şi nici nu este 
vorba de imobil preluat de la persoane fizice (Legea nr. 112/1995), ci 
de la un cult religios (or, art. 25 din.Legea nr. 112/1995 stabilea 
apariţia de reglementări speciale pentru această categorie). 

Chiar şi dispoziţiile art. 7 alin. (2) din Legea nr. 85/1992, aşa cum 
au fost modificate prin Legea nr. 79/1997, prevăd: „Pot fi vândute 
titularilor contractelor de. închiriere şi locuinţele care, înainte de 6 
martie 1945, au aparţinut regiilor autonome, instituțiilor şi societăților 
cu capital de stat mixt sau privat care şi-au încetat existenţa după 
această dată”, iar Biserica Evanghelică Regnicolară C.A. nu şi-a 
încetat existența, s-a bucurat de continuitate pe teritoriul României. 

Este real că, potrivit dispoziţiilor art. 1899 alin.(2) C. civ., buna-cre- 
dință la încheierea convenției se prezumă, însă, dat fiind încălcarea 
normelor imperative legale, aceasta nu mai poate fi folosită pentru ca 
actul de vânzare-cumpărare să poată fi considerat valid potrivit dispo- 
ziţiilor art. 46-din Legea nr. 10/2001, întrucât s-ar accepta necunoaş- 
terea legii. 

În consecință, soluţia criticată este legală, astfel că recursurile sunt 
nefondate şi, în baza art. 312 C. proc. civ., au fost respinse. 

In acelaşi sens, C.S.J., Secția civilă, decizia nr. 4662 din 17 
decembrie 2002: În speță, recurenții-pârâţi au susținut că au fost de 
bună-credință la 22 mai 1991, cumpărând de la stat fără să ştie că 
Decretul-lege nr. 61/1990 le interzicea dobândirea, deci independent 
de problema retrocedării ulterioare către reclamantă. 

Or, sub acest aspect, instanța de apel a reținut în mod corect că, 
potrivit art. 1 şi art. 5.din Decretul-lege nr. 61/1990, se puteau vinde 
chiriaşilor, în condiţiile de favoare prevăzute de acest act normativ 
(preţ redus, achitarea în rate), locuinţele construite din fondurile 
statului. Interpretarea per a contrario conduce la concluzia că era 
interzisă vânzarea locuințelor care nu s-au construit din fondurile 
statului, printre acestea aflându-se, în mod cert, şi cele preluate de stat 
de la persoane fizice, în baza unor acte normative speciale, cum este 
şi cazul în speță (apartament trecut în proprietatea statului conform 
Decretului nr. 223/1974). i 

Norma instituită prin dispoziția legală menționată reglementează 
un domeniu de interes general, având deci caracterul unei norme de 
ordine publică. 

Ca urmare, sancţiunea aplicabilă actelor juridice încheiate cu 
nesocotirea legii este nulitatea absolută. 

Un argument în acest sens îl constituie şi prevederile art. 19 din 
Legea nr. 85/1992 (neaplicabile în speţă, deoarece reglementarea este 
ulterioară încheierii contractului) care consacră expres sancţiunea 
nulității absolute. 

Această sancţiune nu poate fi înlăturată prin efectul bunei-credinţe 
a cumpărătorilor, singura care poate fi pusă în discuţie. In speță nu se 
poate vorbi despre o eroare comună şi invincibilă. 


42. Contract de vânzare-cumpărare încheiat în temeiul 
Decretului nr. 61/1990 pentru un imobi! construit de stat, 
alăturat imobilului preluat de la fostul proprietar, după data 
preluării. lrelevanţa bunei sau a relei-credințe a dobândito- 
rului 


În condițiile în care imobilul a fost cumpărat în temeiul 
Decretului-lege nr. 61/1990, iar respectivul apartament este pe 
deplin individualizat în cadrul construcției şi a fost edificat ulterior 
naţionalizării prin investiţii ale statului, vânzarea ca imobil care 
aparţinea statului (fiind construit de stat) este pe deplin legală. 

În aceeaşi ordine de idei, apărările referitoare la notificarea 
adresată pârâtei cumpărătoare ori la pretinsa rea-credință mani- 
festată de către aceasta din urmă sunt irelevante, deoarece apar- 
tamentul cumpărat nu a aparţinut niciodată notificantului: sau 
autorilor săi. 


I.C.C.J., Secţia civilă şi de proprietate intelectuală, 
decizia nr. 132 din 14 ianuarie 2004 


Prin cererea înregistrată la data de 3 noiembrie 1997 la Judecă- 
toria Sectorului 1 Bucureşti, reclamanta I.S.E. a chemat în judecată pe 
pârâții C.G.MB., D.A.F.I., SC H.N. SA, N.S. şi S.M.S., cerând să i 
se restituie imobilul situat în Bucureşti şi să se constate nulitatea 
absolută a eventualelor contracte de vânzare-cumpărare. 

În motivare, a arătat că imobilul l-a moştenit de la părinții săi 
(tatăl LN., funcţionar de stat), fiind preluat ulterior nelegal de stat. 

În drept, a invocat art. 480 C. civ. 


Prin sentința civilă nr. 20329 din 9 decembrie 1998, Judecătoria 
Sectorului 1 Bucureşti şi-a declinat competenţa în favoarea Tribu- 
nalului Bucureşti. 

Prin sentința civilă nr. 670 din 5 octombrie 2000, completată cu 
încheierea de îndreptare a erorii materiale din data de 15 noiembrie 
2000, Tribunalul Bucureşti, Secţia a V-a civilă şi de contencios admi- 
nistrativ, a admis acțiunea, a constatat nulitatea contractului de 
vânzare-cumpărare nr. 808/26216 din 17 octombrie 1996, încheiat de 
Primăria Municipiului Bucureşti, reprezentată de SC H.N. SA, în 
calitate de vânzător, şi pârâta S.M.S., în calitate de cumpărător. 

Totodată, s-a constatat nulitatea -contractului de vânzare-cumpărare 
nr. 31907/37678 din 23 iunie 1997, încheiat între C.L.M.B., D.A.F.L., 
în calitate de vânzător, şi pârâta N.S.I., în calitate de cumpărător, ca şi a 
contractului de vânzare-cumpărare nr. 1765 din 30 iunie 1997, 
încheiat între aceleaşi părţi. 

Prin aceeaşi sentință, pârâtul C.G.M.B. a fost obligat să lase 
reclamantei în deplină proprietate și posesie imobilul situat în Bucu- 
reşti, compus din teren în suprafață de 805 mp şi toate construcţiile 
situate pe acest teren, iar excepția netimbrării acţiunii principale a 
fost respinsă. 

De asemenea, a fost admisă î în parte cererea de chemare în garan- 
ţie formulată de pârâta N.S.I., cu consecinţa obligării pârâților 
C.G.M.B. şi D.G.A.F.I. la restituirea sumei de 4.159.846 lei repre- 
zentând prețul primit în temeiul contractelor de vânzare-cumpărare 
nr. 31907/37678 din 23 iunie 1997 şi nr. 1765 din 30 iunie 1997. 

In ceea ce o priveşte pe chemata în garanție SC H.N. SA, cererea 
pârâtei N.S.I. a fost respinsă. 

Pentru a hotărâ astfel, instanţa a reținut că imobilul s-a aflat inițial 
în proprietatea: lui I.N., a cărui moștenitoare era fiica sa I.E.S. 

S-a mai reţinut că respectivul bun a fost supus mai întâi unei 
rechiziții, iar ulterior a figurat în listele anexă ale Decretului 
nr. 92/1950, fără ca măsura naţionalizării să producă fente, deoarece 
reclamanta era studentă. 

Întrucât după naționalizare podul constructiei a fost transformat 
pe cheltuiala statului într-un apartament locuibil, s-a apreciat că 
pentru aceasta se aplică regulile generale ale accesiunii imobiliare, 
motiv pentru care nu se poate invoca un regim juridic diferit de cel 
aplicabil restului imobilului. 

În legătură cu contractele de vânzare-cumpărare pentru aparta- 
mentele: din imobil, s-a constatat că sunt lovite de nulitate, fiind vân- 

zări ale lucrului altuia şi neputând fi reținută buna-credinţă a cumpă- 
rătorilor. 

Excepţia netimbrării acţiunii invocată în cauză a fost respinsă, cu 
motivarea că sunt scutite de taxa de timbru atât cererile formulate de 
foştii proprietari pentru restituirea imobilelor preluate de stat, cât şi 
cererile accesorii şi incidente. 

Cu privire la cererea de chemare în garanţie, tribunalul a reținut că 
art. 1341 C. civ. dă dreptul cumpărătorului evins să ceară de la vânzător 
restituirea prețului, fructele civile, cheltuielile de judecată şi daune-in- 
terese şi că în speță aceste prevederi legale nu operează în ceea ce 
priveşte pe pârâta SC H.N. SA, care nu are calitatea de vânzător în 
actele de vânzare-cumpărare. 

Împotriva acestei hotărâri, pârâţii N.L.S., S.M.S. şi Municipiul 
Bucureşti, prin Primarul General, au formulat apel. 

Pârâtele N.I.S. şi S.M.S. au susținut critici asemănătoare, arătând 
că sentința este nelegală şi netemeinică, deoarece s-a reținut eronat că 
imobilul în litigiu-a fost preluat de stat fără respectarea dispoziţiilor 
art. I şi art. II din Decretul nr. 92/1950, ceea ce echivalează cu lipsa 
unui titlu. 

Reclamanta fiind studentă la data naţionalizării, nu era exceptată 
de la măsura naţionalizării asupra corpului 1 din imobilul grevat o 
ipotecă în favoarea Casei de Credit Economic şi Asistenţă a funcțio- 
narilor din Ministerul Finanţelor pe o perioadă de 30 de ani până la 
achitarea unui împrumut de 1.900.000 lei, iar la data trecerii în 
proprietatea statului imobilui era ocupat de chiriaşi. 

Aceleaşi apelante au susținut că în perioada 1957-1972 statul a 
efectuat din fonduri proprii lucrările de supraetajare. 

În susținerea apelului său, Municipiul Bucureşti, prin Primarul 
General, a învederat că nu are calitate procesuală pasivă şi aparta- 
mentul nr. 1 din corpul A a fost construit din fondurile statului. 

Prin decizia nr. 615 din 12 decembrie 2001 a Curţii de Apel 
Bucureşti, Secţia a IV-a civilă, au fost respinse apelurile. 

Pentru a hotărî astfel, instanța a reţinut că imobilul (teren şi 
construcţie) a aparținut părinților reclamantei. şi ulterior acesteia în 

calitate de moştenitor şi că trecerea în proprietatea statului prin 
Decretul nr. 92/1950 s-a făcut abuziv, prin acest act normativ statul a 
urmărit deposedarea adevăraţilor proprietari de bunurile lor. 

De asemenea, instanţa a reţinut că locatarii din imobil erau chi- 
riaşi ai statului în baza unor ordine de rechiziţie şi că ipoteca ce greva 
imobilul nu a afectat dreptul de proprietate, iar supraetajarea. făcută 

din fondurile statului nu putea modifica dreptul de proprietate avut de 
reclamantă asupra fondului principal. 

In legătură cu critica formulată de Municipiul Bucureşti, prin 
Primarul General, instanța a reţinut că acest apelant are calitate proce- 
suală pasivă ca reprezentant al autorităţii administrative publice. 

Impotriva acestei hotărâri pârâtele N.I.S. şi S.M.S. au formulat 
recurs, 

I. În recursul său, pârâta N.I.S. a criticat hotărârea, pentru că a fost 
dată cu încălcarea şi aplicarea greşită a legii, deoarece nu tine seama 
de faptul că reclamanta era studentă la data aplicării Decretului 
nr. 92/1950, că imobilul a fost închiriat şi ipotecat şi că statul a 
construit din fonduri proprii apartamentul nr. 1 corp B. 

Recurenta a mai arătat că, fiind cumpărătoare de bună-credinţă, în 
mod greşit instanţa a dispus anularea contractelor de vânzare-cum- 
părare. 

II. In recursul său, pârâta S.M.S. a invocat motivele de casare 
prevăzute de art. 304 pct. 7 şi 10 C. proc. civ., susținând, în esență, că 
anularea contractului de vânzare-cumpărare prin care a-devenit pro- 
prietara apartamentului nr. 3 este nejustificată, respectiva pârâtă fiind 
cumpărătoare de bună-credință. 

I. Recursul pârâtei N.I.S. este fondat, pentru următoarele consi- 
derente: 

Curtea a avut în vedere că, potrivit probelor administrate în cauză, 
apartamentul dobândit de pârâta N.I.S. a fost cumpărat în temeiul 
Decretului-lege nr. 61/1990, act normativ menționat expres în contrac- 
tul depus în copie în primul dosar de fond. 

De asemenea, s-a evidențiat că respectivul apartament este pe 
deplin individualizat în cadrul construcției şi a fost edificat ulterior 
naționalizării prin investiţii ale statului, astfel încât prevederile legale 
referitoare la accesiunea imobiliară nu îşi găsesc aplicarea în speţă. 

În acest context, vânzarea respectivului apartament ca imobil care 
aparținea statului, fiind construit de stat, a fost pe deplin legală. 

În aceeaşi ordine de idei, apărările intimatei-reclamante referi- 
toare la notificarea adresată pârâtei N.I.S. ori la pretinsa rea-credință 
manifestată de către aceasta din urmă sunt irelevante, deoarece apar- 
tamentul cumpărat nu a aparținut niciodată lui I.S.E. sau autorilor săi. 

In contextul arătat, este irelevantă analiza celorlalte critici formu- 
late de recurenta-pârâtă N.I.S. conform art. 304 pet. 9 şi 10, art. 312 
alin. (1)-(3) şi art. 314 C. proc. civ., acest recurs a fost admis, în 
sensul casării deciziei atacate, ca şi a sentinței care a precedat-o în 

ceea ce priveşte cererile reclamantei de a se constata nulitatea titlului 
de proprietate al recurentei şi de retrocedare a apartamentului care 
aparţinea acesteia. 

II. Cu referire la recursul pârâtei S.M.S., a fost respins, ponga 
considerentele ce vor urma. 

Regimul juridic aplicabil contractului de vânzare-cumpărare 
nr. 808/26216 din 17 octombrie 1996 aflat la dosarul nr. 20660/1997 
al Judecătoriei Sectorului 1 București este cel reglementat de Legea 
nr. 112/1995. 

La interogatoriul aflat la dosarul nr. 466/1999 al Tribunalului 
Bucureşti, Secția a V-a civilă şi de contencios administrativ, pârâta 
S.M.S. a recunoscut că anterior cumpărării apartamentului aflase 
despre intenţia reclamantei de a redobândi imobilul. 

Aşa fiind, nu poate fi reţinută buna-credință a acestei recurente la 
data încheierii contractului de vânzare-cumpărare. 

Articolul 1898 C. civ. defineşte buna-credință ca fiind credința 
posesorului că cel de la care a dobândit imobilul avea toate însuşirile 
cerute de lege spre a-i putea transmite proprietatea. 

Condiţiile validării actelor de înstrăinare cu titlu oneros consimțite 
de proprietarul aparent sunt: 

— buna-credință a terțului dobânditor, ca rezultat al unei erori 


asupra calității de proprietar a transmițătorului, în momentul încheie- 


rii actului trebuie să fie lipsită de orice culpă şi îndoială; 

— eroarea invocată de terțul dobânditor cu privire la calitatea de 
proprietar a lui non dominus trebuie să fie o eroare ii i împărtă- 
şită de toată lumea; 

— eroarea terțului trebuie să fie nu numai comună, dar şi 
invincibilă, adică de neînlăturat. | 

Or, în speţă, pârâta S.M.S. nu a demonstrat eroarea comună şi 
invincibilă în care s-ar fi aflat în momentul încheierii contractului de 
vânzare-cumpărare cu privire la calitatea de proprietar a statului. 

În plus, aşa cum reiese din actele și lucrările dosarului, apartamen- 
tul nu putea fi supus vânzării în temeiul art. 9 din Legea nr. 112/1995, 
pentru că, fiind liber la data intrării în vigoare a legii, era susceptibil de 
a fi restituit în natură fostului proprietar, conform art. 2 din Legea 
nr. 112/1995. 

43. Imobil naționalizat. Regim de carte funciară. Nece- 
sitatea înscrierii dreptului de proprietate al statului 


Pentru dobândirea proprietății prin naţionalizare, în regimul 
de carte funciară reglementat prin Decretul-lege nr. 115/1938 era 
necesară înscrierea dreptului în cartea funciară de către stat, 
această situație neîncadrându-se în reglementarea de excepţie 
din art. 26 din actul normativ indicat, care nu poate fi extinsă la alte 
situaţii tocmai datorită caracterului special, limitativ pe care îl are. 

Astfel, art. 26 din Decretul-lege nr. 115/1938 prevedea că drep- 
turile reale se dobândesc fără înscriere în cartea funciară numai 
în cazuri de moarte, accesiune, vânzare silită şi expropriere. 


I.C.C.J., Secţia civilă şi de proprietate intelectuală, 
decizia nr. 966 din 2 februarie 2007 


Prin acţiunea înregistrată pe rolul Judecătoriei Braşov, recla- 
mantul H.W.W. a chemat în judecată pârâţii Statul român, SC R. SA, 
T.C. şi T.L., G.G. şi G.A., N.N. şi N.V., solicitând pronunţarea unei 
hotărâri prin care: 

— să se constate inaplicabilitatea Decretului nr. 92/1950 în ceea ce 
priveşte proprietatea mătuşii sale înscrisă în CF nr. 17968 Braşov; 

— să fie obligate părţile 1 şi 2 să-i lase imobilul în deplină 
proprietate şi posesie; 

— să se constate nulitatea absolută a contractelor de vânzare-cum- 
părare încheiate de pârâţi; 

— să fie obligate pârâtele 1 şi 2, în solidar, la.plata de daune 
cominatorii în cuantum de 500.000 lei pe zi de întârziere calculate de 
la data rămânerii definitive a hotărârii. 

Prin sentința civilă nr. 4332 din 5 aprilie 2001, s-a declinat compe- 
tența de soluţionare a cauzei în favoarea Tribunalului Braşov, față de 
valoarea imobilului indicată de către reclamant ca fiind la nivelul sumei | 
de 2 milioane lei. 

Tribunalul Braşov, Secția civilă, prin sentinţa nr. 62/S din 15 
februarie 2002, a dispus după cum urmează: 

S-a admis excepția nulității absolute a certificatului de moştenitor 
nr. 169 din 31 octombrie 2001, invocată de pârâţii T.B. şi T.L. S-a 
admis excepția lipsei calității procesual active a reclamantului invo- 
cată de aceiaşi pârâți şi, în consecință, s-a respins acţiunea, cu obli- 
garea reclamantului la plata sumei de 2.000.000 lei cu titlu de 
cheltuieli de judecată către pârâţii V.N. şi N.V. 


Sentința primei instanța a fost menţinută prin decizia nr. 37/Ap 
din 5 iunie 2002 pronunţată de Curtea de Apel Braşov, Secţia civilă, 
prin respingerea apelului declarat de reclamant împotriva sentinței 
primei instanţe. 

Recursul declarat de reclamant împotriva deciziei de apel a fost 
admis prin decizia nr. 4097 din 16 octombrie 2003 pronunţată de 
Curtea Supremă de Justiţie, Secţia civilă, prin care s-au casat sentința 
şi decizia tribunalului, trimițându-se cauza la aceeaşi instanță de fond 
pentru rejudecare. 

În motivarea deciziei de recurs s-au reținut următoarele: 

În raport de elementele de fapt privitoare la persoana şi bunurile 
defunctei H.E., cetăţean german cu ultimul domiciliu în Germania, 
titulară a dreptului de proprietate afirmat, drept înmatriculat în CF 
17968 Braşov, asupra imobilului din Braşov, str. Horea nr. 8 reven- 
dicat în cauză, instanţele au reţinut corect incidenţa dispoziţiilor Legii 
nr. 105/1992 privind reglementarea raporturilor de drept internațional 
privat, întrucât într-adevăr, prin derogare de la principiul cârmuirii 
stării, capacităţii şi relaţiilor de familie ale persoanei fizice de către 
legea națională, moştenirea asupra imobilelor este supusă, conform 
art. 66 lit. b) din lege, legii locului unde fiecare dintre bunurile de 
acest fel sunt situate. 

În acest cadru, regimul juridic aplicabil moştenirii imobilului din 
România, dreptului de proprietate asupra sa, ca şi cel al acţiunii în 
revendicare este guvernat de legea română. 

Potrivit art. 77, art. 84 şi art. 86 din Legea nr. 36/1995, calitatea 
de moștenitor se stabileşte prin acte de stare civilă şi cu martori, la 
cererea celor interesați, iar dovada calității de moştenitor se poate 
face fie cu certificatul de moştenitor, fie cu certificatul de calitate de 
moștenitor. Acest din urmă act notarial poate fi eliberat, conform 
art. 84 din Legea nr. 36/1995, la cererea moștenitorilor, atunci când 
dovada existenţei unor bunuri în patrimoniul defunctului ori determi- 
narea acestora necesită operaţiuni de durată. 

În aceste condiţii, concluzia instanței de apel, în sensul că abia 
după ce se dovedeşte existența în patrimoniul succesoral a imobilului 
ar putea notarul român să facă acte specifice procedurii notariale, nu 
este corectă, adăugându-se la lege. 

Din dispoziţiile legale citate rezultă, dimpotrivă, că notarul român 
era îndrituit şi, totodată, obligat să facă actele specifice procedurii 
notariale succesorale în discuţie, câtă vreme era sesizat de moşte- 
nitori, iar potrivit aparenței de drept rezultată din certificatul de 

înscriere a dreptului de proprietate în cartea funciară, persoana dece- 
dată îşi avea principalul bun imobil în circumscripția sa teritorială. 

Faţă de aparența de drept, moştenitorul îndreptăţit să ceară elibe- 
rarea certificatului de calitate pentru a face dovada în justiţie era sufi- 
cient să invoce necesitatea unor operaţiuni de durată privind deter- 
minarea bunurilor succesorale, printre care se înscrie și exercitarea 
acţiunii în revendicare cu privire la imobilul proprietatea defunctei, 
cu scopul declarat de a demonstra, prin compararea titlurilor, că titlul 
opus de posesor nu este valabil. 

Existenţa sau nu a dreptului de proprietate extratabulară a statului, 
valabilitatea sau nu a vreunui titlu de proprietate în favoarea acestuia 
constituie chestiuni litigioase care pun în dezbatere însuși fondul 
cauzei în acțiunea în revendicare, care nu au făcut obiectul judecății, 
litigiul fiind soluţionat exclusiv pe excepția lipsei calităţii procesuale 
active ca urmare a infirmării greşite a certificatului de calitate de 
moştenitor. 

Rejudecând cauza, Tribunalul Braşov, Secţia civilă, a pronunţat 
sentința civilă nr. 646/S din 5 noiembrie 2004, dispunând după cum 
urmează: 

S-a constatat inaplicabilitatea dispoziţiilor Decretului nr. 92/1950 
în ceea ce priveşte imobilul aparținând antecesoarei reclamantului. 
S-a constata nulitatea absolută a contractelor de vânzare-cumpărare 
încheiate între SC R. SRL, în calitate de vânzător, şi pârâţii T.C. şi 
T.L, G.G. şi G.A. şi N.N. şi N.V., în calitate de cumpărători. S-au 
respins restul pretențiilor şi au fost obligați pârâţii la plata sumei de 
9.605.568 lei cu titlu de cheltuieli de judecată către reclamant. 

În motivarea sentinţei s-au reținut următoarele: 

Prin contractul de vânzare-cumpărare încheiat la data de 15 sep- 
tembrie 1939 între P.R., în calitate de vânzător, şi H.E., în calitate de 
cumpărător, s-a transmis cumpărătorului dreptul de proprietate asupra 
imobilului din Braşov, str. Horea nr. 8. prin încheierea nr. 6176/1939 
a Judecătoriei de pace mixtă Braşov, Secţia CF, s-a dispus intabularea 


în evidenţele de publicitate imobiliară a dreptului de proprietate 


dobândit de H.E. în temeiul contractului de vânzare-cumpărare mai 
sus menţionat, intabulare efectuată la data de 19 septembrie 1939. 
Prin H.C.M. nr. 1528 din 15 octombrie 1959, hotărâre cu caracter 
secret, s-a hotărât completarea listelor anexe la Decretul nr. 92/1950 
cu imobilele din oraşul Braşov prevăzute în lista anexă, printre care apare 
menționată și H.E. cu întregul imobil situat în Braşov, str. Horea nr. 8. 

Prin certificatul de calitate de moștenitor nr. 169 din 31 octombrie 
2001, s-a stabilit că reclamantul H.W.W. este unicul succesor în drep- 
turi după H.E.L., care este aceeași persoană cu H.E. 

Articolul 6 alin. (1) din Legea nr. 213/1998 statuează că fac parte 
din domeniul public sau privat al statului sau al unităţilor admi- 
nistrativ-teritoriale şi bunurile dobândite de stat în perioada 6 martie 
1945 - 22 decembrie 1989, dacă au intrat în proprietatea statului în 
temeiul unui titlu valabil, cu respectarea Constituţiei, a tratatelor 
internaționale la care România era parte şi a legilor în vigoare la data 
preluării lor de către stat, iar alin. (3) al aceluiaşi text de lege dispune 
că instanțele judecătorești sunt competente să stabilească valabilitatea 
titlului. 

Scopul în care statul a elaborat în 1950 decretul de naţionalizare 
mai sus menționat a fost, astfel cum rezultă din art. I, acela de a lua din 
mâna exploatatorilor un important mijloc de exploatare, fiind evident 
că se aveau în vedere acele persoane din categoria foştilor industriaşi, 
foştilor moșieri, foştilor bancheri, foştilor mari comercianţi şi celelalte 
elemente ale marii burghezii care, având mai multe imobile, trăiau 
exclusiv din exploatarea acestora. 

În speță, statutul de casnică al autoarei reclamantului nu îi 
conferea acesteia apartenenţa la o anumită clasă socială pentru a-i fi 
aplicabile dispoziţiile art. I din Decretul nr. 92/1950, aceasta cu atât 
mai mult cu cât nu s-a dovedit că imobilul în litigiu a fost cumpărat în 
scop de exploatare. În acest sens, nu are relevanță menţionarea în 
cartea de imobil a mai multor contracte de închiriere, atâta timp cât 
nu s-a probat că antecesoarea reclamantului trăia din închirierea 
imobilului în litigiu, la dosarul cauzei neexistând nici o dovadă a 
perceperii şi încasării vreunei chirii. 

În acelaşi timp, măsura naționalizării imobilului în litigiu a fost 
luată printr-un act normativ cu caracter secret, ce nu a fost niciodată 
adus la cunoştinţa publicului şi care nu a fost înscris în evidențele de 
publicitate imobiliară. 

Pe de altă parte, Decretul nr. 92/1950 era contrar prevederilor 
Constituţiei în vigoare la acea dată (art. 8), Codului civil român 
(art. 480-481), precum şi Declaraţiei Universale a Drepturilor Omului 
la care România era parte semnatară. 

Raportat la considerentele de fapt şi de drept mai sus expuse, 
instanța a apreciat că aplicarea decretului de naționalizare s-a făcut 
greşit, mai întâi prin preluarea imobilului în litigiu de către stat 
printr-un act secret ce nu a fost adus niciodată la cunoştinţa publi- 

cului, iar apoi sub aspectul neobservării că autoarea reclamantului se 
încadra în dispoziţiile art. II din decret, ce enumera categoriile excep- 
tate de la naționalizare şi inexistența probelor care să ateste că aceasta 
îşi câştiga existența din exploatarea imobilelor. 

În ceea ce priveşte capătul de cerere referitor la constatarea nulită- 
tii absolute a contractelor de 'vânzare-cumpărare încheiate cu privire 
la imobilul în litigiu, tribunalul a reţinut următoarele: 

La data de 11 martie 1997, 11 aprilie 1997 şi 16 aprilie 1998, între 
Statul Român, prin RA R. Brașov (actuala SC R. SRL Brașov), în 
calitate de vânzător, şi T.C. şi T.L., G.G. şi G.A, respectiv N.N. şi 
N.V., în calitate de cumpărători, au intervenit, în temeiul Legii 
nr. 112/1995, contractele de vânzare-cumpărare cu privire la trei 
unități locative din imobilul situat în Braşov, str. Horea nr. 8. 

Unul dintre principiile ce reglementează regimul nulităților este 
principiul anulării actului subsecvent ca urmare a anulării actului 
iniţial, care semnifică faptul că desființarea actului juridic inițial 
atrage şi anularea actului juridic subsecvent, datorită legăturii lor juri- 
dice. De la regula de drept mai sus enunțată este reglementată excep- 
ţia întemeiată pe principiul ocrotirii bunei-credințe a subdobândito- 
rului cu titlu oneros al unui imobil. Această excepţie este regle- 
mentată în mod expres prin art. 46 alin. (2) din Legea nr. 10/2001, 
care stipulează că actele juridice de înstrăinare având ca obiect 
imobile preluate fără titlu valabil sunt lovite de nulitate absolută, 
afară de cazul în care actul a fost încheiat cu bună-credință. 

Prin urmare, pentru verificarea valabilității contractelor de 
vânzare-cumpărare mai sus arătate, contracte încheiate cu privire la 
imobilul în litigiu ce a trecut în proprietatea statului în temeiul unui 
titlu nevalabil, trebuie apreciată buna-credinţă a părților contractante 
la momentul perfectării lor. 

Faţă de dispoziţiile art. 486 C. civ., s-a apreciat că este de bună-cre- 
dință cel care încheie un act translativ de proprietate cu o persoană 
despre care are convingerea fermă că este adevăratul proprietar al 
imobilului ce formează obiectul vânzării. 

În sistemul de publicitate imobiliară al cărților fica: operează 
principiul efectului constitutiv de drepturi al înscrierii în CF consacrat 
de art. 17 şi art. 19 din Decretul-lege nr. 115/1938, care statuează că 
drepturile reale asupra imobilelor se vor dobândi, modifica sau stinge 
numai dacă între cel care dă şi cel care primește dreptul este acord de 
voinţă asupra constituirii, modificării sau strămutării, iar constituirea, 
modificarea sau strămutarea au fost înscrise în CF. 

În speţă, dreptul de proprietate al autoarei reclamantului asupra 
imobilului în litigiu nu a fost niciodată radiat din evidenţele de 
publicitate imobiliară, iar dreptul statului asupra acestui imobil nu a 
fost niciodată intabulat, astfel că, în privinţa ei, operează prezumția 
instituită de art. 32 alin. (2).din Decretul-lege nr. 115/1938, care 
dispune că, dacă în CF s-a înscris un drept real în folosul unei 
persoane, se prezumă că dreptul există în folosul ei. Or, atâta timp cât 
în evidenţele de publicitate imobiliară dreptul statului asupra imobi- 
lului în litigiu nu a fost niciodată intabulat, prezumția instituită de 
dispoziţiile legale precizate operează şi față de pârâții din prezenta 
acuză, astfel că nu se poate aprecia că ei au fost de bună-credință la 
momentul perfectării: actelor translative de proprietate supuse ana- 
lizei, deoarece cu minime diligenţe constând în consultarea eviden- 
telor de publicitate imobiliară puteau afla că cel cu care au contractat 
nu are calitatea de proprietar al imobilului ce a format obiectul 
material al vânzării. 

În ceea ce priveşte susținerea pârâţilor potrivit căreia pentru a 
opera transferul dreptului de proprietate de la antecesoarea recla- 
mantului la Statul Român nu era necesară înscrierea în CF, tribunalul 
a reținut următoarele: 

Articolul 26 din Decretul-lege nr. 115/1938 prevede că drepturile 
reale se vor dobândi fără înscriere în cartea funciară, din cauză de 
moarte, accesiune, vânzare silită şi expropriere, titularul putând dis- 
pune de ele prin cartea funciară numai după ce s-a făcut înscrierea. 
Textul de lege precizat enumeră excepţiile de la principiul inscripțiu- 
nii consacrat de art. 17 din decretul-lege, enumerare care sete limi- 
tativă, aplicarea ei neputând fi extinsă prin analogie. 

Articolul 26 din Decretul-lege nr. 115/1938 asigură o proprietate 
extratabulară numai în cazurile pe care le enumeră în mod limitativ, 
cazuri printre care nu se regăseşte modalitatea în care Statul Român a 
preluat imobilul în litigiu, astfel că susţinerea pârâților făcută în 
sensul celor mai sus arătate este neforidată, neavând suport în dispo- 
ziţiile legale incidente în speță. 

În ceea ce priveşte capătul de cerere referitor la obligarea pârâţilor 
Municipiul Braşov, prin Primar, şi SC R. SRL Braşov la lăsarea în 
deplină proprietate ş posesie a imobilului în litigiu, instanţa a reținut 
următoarele: 

Persoana împotriva căreia este îndreptată acțiunea în revendicare 
trebuie să aibă calitatea de posesor al bunului imobil revendicat. 
Pârâţii Municipiul Braşov şi SC R. SRL Braşov, împotriva cărora a 

fost îndreptată acţiunea în revendicare, nu au calitatea de posesori ai 
imobilului în litigiu, deoarece trei unități locative din acest imobil au 
format obiectul unor contrate de vânzare-cumpărare, posesia asupra 
acestora fiind exercitată de către pârâţii T.B. şi T.L., G.G. şi G.A., 
N.N. şi N.V. (împotriva cărora reclamantul nu a exercitat acțiunea în 
revendicare), celelalte unităţi locative din acest imobil formează 
obiectul unor contracte de închiriere încheiate între pârâta SC R. SRL 
şi G.V. şi R.G., astfel că în privinţa acestora există un impediment 
legal de restituire, deoarece aceste spaţii sunt deținute în temeiul unor 
titluri a căror valabilitate nu a fost contestată. 

În legătură cu petitul vizând obligarea pârâţilor Municipiul 
Braşov, prin Primar, şi SC R..SRL la plata de daune cominatorii, 
Tribunalul a reţinut că acesta are un caracter: subsidiar capătului de 
cerere referitor la obligarea pârâţilor. menţionată la lăsarea în deplină 
proprietate şi posesie a imobilului în litigiu, astfel că el va primi 
soluţia pe care instanţa o va pronunța cu privire la acesta. Pe de altă 
parte, daunele cominatorii nu se aplică decât pentru obligaţiile de a 
face şi de a nu face, ele negăsindu-şi aplicabilitatea în cazul obliga- 
iilor de a da, cum este obligaţia de predare a unui bun imobil, aceasta 
putând fi executată în natură. 

Prin decizia nr. 61/Ap din 27 martie 2006, pronunţată de Curtea 
de Apel Braşov, Secţia civilă,. s-au respins ca nefondate apelurile 
formulate de către reclamant şi pârâţii SC R. SRL, G.G. şi G.A;, N.N. 
şi N.V., precum şi T.C. şi T.L., pentru următoarele motive: 

Cu privire la apelul formulat de către reclamant, care nu a fost moti- 
vat şi pentru care s-a făcut aplicarea art. 292 alin. (2) C. proc. civ., s-au 
reținut următoarele: 

În mod legal instanța de fond a respins acțiunea în revendicare, în 
condiţiile în care cele trei unități locative au fost înstrăinate intima- 
ților care au astfel posesia acestora. Totodată, daunele cominatorii nu 
pot fi acordate în cazul obligaţiilor de a da, cum este obligația de 
predare a unui bun, deoarece poate fi executată în natură. 

Cu privire la apelul formulat de intimații T.C. şi T.L: 

S-a criticat sentinţa instanței de fond, solicitându-se schimbarea în 
parte a acesteia, prin admiterea excepţiei lipsei calității procesuale 
pasive a SC R. SRL, precum şi respingerea petitului privind decla- 
rarea nulității absolute a contractului de vânzare-cumpărare încheiat 
între intimati, ca dobânditori, şi Statul Român, ca vânzător. S-a susți- 
nut că acest contract s-a încheiat între apelanți şi Statul Român, astfel 
că SC R. SRL Braşov nu are calitate de parte contractantă, această 

societate acționând pentru vânzătorul Statul Român, căruia i-a şi 
vărsat suma de bani de la cumpărător, aşa încât acțiunea trebuia 
introdusă numai împotriva părților contractante. 

S-a mai arătat că la data cumpărării apartamentului în litigiu nu 
s-a avut în vedere că imobilul în litigiu ñu era identificat pe coor- 
donatele de CF şi în lipsa acestor date construcţia nu putea fi regăsită 
în CF. Asupra acestor critici s-au reţinut: 

Din analiza textelor prevăzute de Legea nr. 112/1995, rezultă că 
pârâta SC R. SRL, ca unitate specializată, nu avea decât calitatea de 
mandatar al statului şi, în această calitate, pentru serviciul adus şi-a 
reținut un comision din valoarea apartamentului. Din examinarea 
extraselor de CF rezultă că Statui Român nu era proprietar tabular la 
data încheierii contractului de vânzare-cumpărare, dar această situație 
nu poate să demonstreze buna-credință a intimaţilor, atât timp cât 
aceştia puteau. solicita o expertiză extrajudiciară pentru a constata 
dacă imobilul în litigiu nu era cel identificat pe coordonatele de CF în 
care Statul Român nu figura ca proprietar. Procedând cu uşurinţă la 
încheierea contractului de vânzare-cumpărare, fără o prealabilă cerce- 
tare, care rezultă chiar şi din faptul că imobilul era naționalizat, 
intimaţii sunt de rea-credință la dobândirea imobilului în litigiu. 

Cu privire la apelul formulat de G.G. şi G.A.: 

S-a criticat sentinta instanței de fond, susținându-se că au fost de 
bună-credinţă la încheierea contractului de vânzare-cumpărare şi că 
imobilul a îndeplinit întrutotul condiţiile stabilite prin Decretul 
nr. 92/1950, respectiv cele referitoare la folosirea imobilului în scopul 
închirierii de către proprietar, fapt ce a dus la trecerea în proprietatea 
statului. 

Din probele administrate în cauză rezultă că şi apelanţii cu 
uşurinţă au acceptat să încheie contractul de vânzare-cumpărare, deşi 
cunoşteau că imobilul a trecut în proprietatea statului în baza 
Decretului nr. 92/1950. Faptul că timp de 18 ani au plătit chirie 
statului pentru imobilul pe care l-au folosit nu reprezintă un motiv 
care să justifice că au fost de bună-credinţă la data încheierii contrac- 
tului de vânzare-cumpărare, în condiţiile în care nu au făcut demer- 
surile necesare pentru a rezolva şi a lămuri situaţia prezentată în CF, 
în care statul nu era proprietar tabular, iar ei nu puteau să cumpere 
decât numai de la un-proprietar înscris în CF. 

© Cu privire la apelul formulat de N.N. şi N.V.: 

S-a criticat sentința instanţei de fond ca fiind nelegală, solicitând a 

se constata aplicabilitatea dispoziţiilor Decretului nr. 92/1950 şi con- 

testând nulitatea contractului de vânzare-cumpărare. În motivarea 
apelului s-a arătat că petitele privind constatarea inaplicabilității dis- 
pozițiilor Decretului nr. 92/1950 şi a petitului privind constatarea nu- 
lităţii contractului de vânzare-cumpărarea sunt lipsite de interes, atâta 
timp cât capătul de cerere privind revendicarea imobilului a fost res- 
pins, că SC R. SRL nu are calitate procesuală şi că au fost de bună-cre- 
dinţă la încheierea contractului de vânzare-cumpărare. 

Capătul de cerere privind revendicarea a fost respins în mod legal 
de către prima instanță, considerându-se că aceasta este acţiunea reală 
şi petitorie prin care: proprietarul care a pierdut posesia bunului său 
cere restituirea acestuia de la posesorul neproprietar. În speță, pârâţii 
Municipiul Braşov şi SC R. SRL, împotriva cărora a fost îndreptată 
acţiunea în revendicare, nu aveau calitatea de posesori ai imobilului, în- 
trucât trei unități locative fac obiectul unor contracte de vânzare-cum- 
părare, iar celelalte unități locative fac obiectul unor contracte de în- 
chiriere, astfel că în privinţa lor există un impediment 'legal de 
restituire, deoarece aceste spaţii sunt cit în temeiul unor titluri a 
căror valabilitate nu a fost contestată. 

Pe de altă parte, intimata SC R. SRL are calitate procesuală, 
întrucât a avut rolul de mandatar al statului la încheierea contractelor 
de vânzare-cumpărare cu apelanţii, iar pentru activitatea desfăşurată 
i-a fost achitată o sumă cu titlu de comision. 

Petitul privind inaplicabilitatea Decretului nr. 92/ 1950 și cel al 
constatării nulităţii contractelor de vânzare-cumpărare nu au legătură 
directă cu cel prin care s-a solicitat revendicarea, fapt ce determină ca 
respingerea acestuia din urmă să nu ducă şi la respingerea celorlalte 
două petite, corect şi legal soluționate de instanța de fond, care a 
reținut că imobilului nu îi erau aplicabile dispozițiile Decretului 
nr. 92/1950, în condiţiile în care proprietara tabulară era casnică. 

“Nu există buna-credință a intimaţilor la încheierea contractelor de 
vânzare-cumpărare, în condiţiile în care proprietarul tabular nu a fost 
radiat din evidenţele de publicitate imobiliară, or, atâta timp cât acest 
lucru nu s-a produs, constituia un element care să determine pe 
apelanți să nu încheie contractul de vânzare-cumpărare. 

Cu privire la apelul formulat de SC R. SRL Braşov: 

În motivarea apelului s-a arătat că, deşi s-a depus extrasul de CF, 
nimeni nu a observat că acesta se referea la un imobil din str. Lungă, 
şi nu imobilul din str. Horea nr. 8. Prin raportul de expertiză întocmit 
în cauză, s-a concluzionat că imobilul a fost identificat pe teren Şi în 
evidențele funciare. 

Împotriva deciziei de apel au declarat recurs pârâţii-apelanți N.N. 
şi N.V., G.G. şi G.A. şi T.C. şi T.L. 

Pârâţii-apelanți N.N. şi N.V. au criticat decizia. de apel pentru 
următoarele motive, ce se încadrează în art. 304 pct. 9 C. proc. civ.: 

— petitele acţiunii privind constatarea inaplicabilității dispozițiilor 
Decretului nr. 92/1950 şi privind constatarea nulității contractelor de 
vânzare-cumpărare sunt lipsite de interes, atâta timp cât capătul de 
cerere în revendicare a fost respins; 

— petitul privind constatarea inaplicabilității dispoziţiilor Decre- 
tului nr. 92/1950 este inadmisibil, în condiţiile art. 111 C. proc. civ. 
Astfel, se solicită a se constata o situaţie de fapt şi reclamantul avea la 
dispoziţie o acțiune în realizare, în revendicare, care presupunea, în 
primul rând, compararea titlurilor; 

— SC R. SRL a semnat contractele de vânzare-cumpărare în baza 
Legii nr. 112/1995 nu în calitate de proprietar vânzător, ci de man- 
datar al statului, neavând astfel calitate procesuală pasivă; 

— au fost de bună-credință la data încheierii actului de vânzare-cum- 
părare. La data respectivă au încercat să studieze evidenţele de CF, dar 
din motive pe care nu le cunosc, acestea nu au fost disponibile o pe- 
rioadă îndelungată de timp. Reclamantul nu-a făcut nici un fel de de- 
mersuri pentru a revendica imobilul. 

Pârâţii-apelanți T.C. şi T.L. au criticat decizia de apel pentru 
următoarele motive, ce se încadrează în -dispozițiile art. 304 pct. 9 
C. proc. civ.: 

— potrivit art. 1 alin. (2) din H.G. nr. 20/1996, republicată, imobi- 
lele trecute în proprietatea statului cu titlu sunt cele care au fost 
preluate, între altele, în temeiul Decretului nr. 92/1950; 

: — fiind naționalizat, deci preluat cu titlu valabil, imobilul nu era 
exceptat de la vânzare în condiţiile Legii nr. 112/1995; 

— imobilul putea fi vândut chiriaşilor, în condiţiile în care, potrivit 
art. 9.din Legea nr. 112/1995, nu era restituibil foştilor proprietari; 

. — deşi statul nu figura proprietar în CF, chiar dacă s-ar fi sus- 
pendat procedurile de vânzare timp de 6 luni, nu s-ar fi lămurit situa- 
ţia imobilului, întrucât reclamanții au stat în pasivitate până în anul 
2000, când au sesizat instanța de judecată; 

` — nevalorificarea acestui. indiciu extras din neintabularea statului 
nu duce la nulitatea contractului, fostul proprietar având dreptul dat 
de art. 12 alin. (2) din H.G. nr. 20/1996, republicată, în sensul că are 
doar o acţiune în despăgubiri îndreptată împotriva conducătorilor şi 
salariaţilor unității specializate care a vândut apartamentul; 

— prezumția simplă a înscrierii autorilor foştilor proprietari în CF 
a fost răsturnată, încă din anul 1959 statul purtându-se ca un adevărat 
proprietar, iar nimeni nu contestase acest statut. Raționamentul 
instanţei referitor la expertiza tehnică de individualizare a imobilului 
este netemeinic şi se îndepărtează de la prevederile legii nr. 112/1995. 
Nu a existat o sesizare a reclamantului adresată instanței de judecată 
sau în condiţiile Legii nr. 112/1995 şi, chiar dacă s-ar fi solicitat o 
expertiză extrajudiciară şi s-ar fi descoperit că proprietatea tabulară 
aparținea altcuiva decât statului, atât timp cât SC R. SRL comunicase 
că imobilul fusese naționalizat, ei se puteau întemeia pe titlul statului. 

Pârâţii-apelanți G.G. şi G.A. au criticat decizia pentru următoarele 
motive, care se încadrează în art. 304 pct. 9 C: proc. civ.: 

— imobilul a fost preluat cu titlu valabil, în condiţiile în care fostul 
proprietar a încheiat contracte de închiriere cu terțe persoane, aspect 
care este evidenţiat în buletinul clădirii şi în cartea imobilului; 

— au fost de bună-credinţă la data încheierii contractului, nefiind 
răsturnată prezumția prevăzută de art. 1899 C. civ.; 

— de la regula dobândirii dreptului prin înscrierea în CF în regimul 
de carte funciară, art. 17-18 din Decretul-lege nr. 115/1938 stabilesc 
una dintre excepţii, şi anume aceea a dobândirii dreptului de proprie- 
tate de către stat în baza unor acte normative, ope legis, fără a fi 
necesară înscrierea în CF ca efect constitutiv de arepan situație în 
care se regăseşte speța în discuție; 

— la momentul încheierii actului, bucul supus vânzării se înscria în 
categoria celor oferite spre cumpărare:de Legea nr. 112/1995 

— au primit exemplarele contractului de închiriere cu mențiunea 
„bun de vânzare” şi, încercând să verifice situaţia de CF, li s-a răs- 
puns că aceasta nu se găseşte, că este pierdută. Menţiunea de pe 
contractele de închiriere nu putea decât să determine o aparență de 
drept generatoare a unei erori comune creatoare de drept, potrivit 
principiului error communis facit ius. 

Analizând decizia de apel, în raport de criticile formulate, Înalta 
Curte a constatat că recursurile sunt nefondate, pentru următoarele 
motive: 

Asupra recursurilor declarate de pârâşii-apelanţi NN. şi N.V.: 

Din motivarea sentinței de fond rezultă că s-a respins capătul de 
cerere în revendicare formulat împotriva pârâților Municipiul Braşov, 
prin Primar, şi SC R. SRL Braşov pe aspectul lipsei calității proce- 
suale pasive, calitate care, prin posesia pe care o presupune în cadrul 
acțiunii în revendicare, ţine de esenţa acestei acţiuni. 

Acţiunea în revendicare nu a fost reținută a fi formulată şi 
împotriva recurenților, iar. folosul practic al reclamantului. în formu- 
larea celor două capete de cerere constă în mod evident în rezolvarea 
situaţiei proprietăţii în cauză, prin acţiune desființându-se atât titlul 
statului, cât şi al posesorului subdobânditor. Pe de altă parte, pentru 
soluţionarea acțiunii în revendicare, trebuia verificat, cu prioritate, 
titlul de preluare a imobilului de către stat. 

Constatarea inaplicabilității Decretului nr. 92/1950 nu reprezintă o 
acţiune în constatarea unei stări de fapt care să atragă inadmisi- 
bilitatea în condiţiile art. 111 C. proc. civ., ci în constatarea existenței 
sau inexistenţei dreptului de proprietate al statului asupra imobilului, 
condiție esențială în aprecierea valabilității titlului de proprietate 
deţinut de către recurenţi. Redobândirea proprietății asupra imobilului 
deţinut de către recurenţă nu se poate face numai prin acţiunea în 
comparare de titluri, care presupune valabilitatea ambelor titluri, ci şi 
prin desfiinţarea titlurilor deţinătorilor. i 

Vătămarea produsă prin analizarea vałabilității unui act juridic în 
lipsa sau fără citarea uneia dintre părți poate fi invocată de partea 
vătămată. În aceste condiţii, recurenții nu au interes să invoce 
necitarea în cauză a celeilalte părți contractante, singura care are un 
asemenea interes fiind cea din urmă. | 

La analizarea bunei-credinţe la data încheierii actului, recurenții 
nu pot invoca practic o proprie culpă prin faptul că au încheiat actul 
fără a cunoaşte regimul de CF al imobilului. Un cumpărător diligent 
întreprinde minimum de diligenţe pentru a şti de la cine cumpără, iar 
în regim de carte funciară, verificarea acesteia prezintă deosebită 
importanță, întrucât înscrierea era constitutivă de drepturi. Prin 
atitudinea avută, prin cumpărarea fără a cunoaşte regimul de carte 
funciară al imobilului, recurenţii şi-au asumat riscul la încheierea 
actului, cea ce răstoarnă, practic, prezumția de bună-credinţă instituită 
de art. 1899 C. civ. 

Pe de altă parte, față de minimele demersuri care trebuie între- 
prinse pentru încheierea actului, din poziția unui cumpărător diligent, 
acesta nu se poate apăra invocând o pasivitate a fostului proprietar 
care nu l-ar fi notificat. 

Asupra recursului formulat de pârâții-apelanţi T.C. şi T.L.: 

Prin critica formulată, recurenții-pârâți precizează faptul că, chiar 
dacă s-ar fi stabilit printr-o expertiză că proprietar tabular este altul 
decât statul, ei oricum ar fi cumpărat, întemeindu-se pe titlul invocat 
de SC R. SRL, ca fiind constituit prin naţionalizare, pe de altă parte, 

se invocă lipsa demersurilor fostului proprietar, deși statul nu-şi 
intabulase dreptul. Sub acest aspect, s-a constatat că recurenţii nu pot 
invoca o bună-credință în condiţiile art. 1899 C. civ., în situația în 
care ar fi cumpărat oricum, deşi în regiunile de CF înscrierea era 
constitutivă de drepturi, iar naţionalizarea ca titlu de preluare ope 
legis pentru stat nu se încadrează în situaţiile de excepţie prevăzute de 
Decretul-lege nr. 115/1938. 

Argumentul instanței referitor la expertiza tehnică este un argu- 
ment în plus faţă de cel privind inexistența calității de proprietar 
tabular a statului asupra imobilului în condițiile Decretului-lege: 
nr. 115/1938 şi vizează faptul că dobânditorul s-ar fi putut apăra 
demonstrând că a cumpărat o parte a imobilului pentru care nu era 
intabulat fostul proprietar. 

Asupra recursului declarat de pârâţii G.G. şi G.A: 

Recurenţii invocă faptul că la momentul încheierii actului bunul 
supus vânzării se înscria în categoria celor oferite spre cumpărare de 
Legea nr. 112/1995. Potrivit acestei legi, făceau obiectul ei imobilele 
cu destinaţia de locuinţă care au fost preluate cu titlu valabil de către 
stat, iar titlul statului, pentru constituire în regim de carte funciară, era 
supus înscrierii în condiţiile Decretului-lege nr. 115/1938. Or, după 
cum s-a reținut mai sus, statul nu intabulase titlul de proprietate pe 
numele său, iar la momentul încheierii actului figura înscris în CF 
autorul reclamantului. | 

Pentru dobândirea proprietăţii prin naționalizare, în regim de carte 
funciară era necesară înscrierea în CF, această situaţie neîncadrându-se în 
reglementarea de excepție din art. 26 din Decretul-lege nr. 115/ 1938, 
care nu poate fi extinsă la alte situaţii tocmai datorită caracterului 
special, limitativ pe care îl are. Astfel, art. menţionat prevedea că 
drepturile reale se dobândesc fără înscriere în CF numai în cazuri de 
moarte, accesiune, vânzare silită şi expropriere. Oricum, potrivit alin. (2) 
al aceluiaşi articol, chiar şi în asemenea situații, titularul nu putea dis- 
pune de drept decât după ce s-a făcut înscrierea. l 

În ceea ce priveşte apărarea în sensul că nu s-a putut verifica 
registrul de CF, considerentele reţinute mai sus pentru aceeaşi critică 
sunt valabile şi aici. i 

Prin urmare, constatând că nu sunt fondate criticile formulate, în 
limitele în care au putut fi analizate, Înalta Curte a dispus respingerea 
recursurilor ca nefondate. 

44. Cumpărători care au cunoscut demersurile de 
redobândire a proprietăţii întreprinse de către fostul pro- 
prietar 


Nu se poate reţine buna-credinţă, în condițiile în care fostul 
proprietar a comunicat cumpărătorilor intenţia sa de redobândire 
a proprietății. 


I.C.C.J., Secţia civilă şi de proprietate intelectuală, 
decizia nr. 5969 din 16 iunie 2006 


Din examinarea lucrărilor din dosar, Curtea a constatat următoa- 
rele: g A 

Prin acţiunea înregistrată la Tribunalul Bucureşti, Secția a IV-a 
civilă, sub nr. 5482 din 13 iulie 2001, reclamantul N.G.S. a chemat în 
judecată pe pârâţii Primăria Municipiului Bucureşti, SC EN. SA, 
I.G., LN.V. şi C.E.D,, solicitând restituirea în natură a imobilului 
situat în Bucureşti, strada Finlanda nr. 19, respectiv apartamentul 
nr. 2 la etajul 1 al casei, apartamentul nr. 3 de la etajul 2, cu 
dependinţele aferente acestora, parte din mansardă şi 1/2 din terenul 
de 258,80 mp. Reclamantul a mai solicitat să se constate nulitatea 
absolută a coritractelor de vânzare-cumpărare nr. 118/28027 din 18 
octombrie 1996 şi nr. 3264/25450/ din 6 februarie 1997 încheiate 
între pârâţi pentru imobilul revendicat şi evaluat la 6 miliarde lei. 

În motivarea acțiunii, reclamantul a arătat că terenul a fost cumpă- 
rat în anul 1937 de soţia sa şi de fratele acesteia, în cote egale de 
proprietate, iar ulterior aceştia au construit actuala vilă, întocmind un 
act de partaj voluntar. Imobilul aparținând fratelui soției sale a fost 
naționalizat în baza Decretului nr. 92/1950, deşi proprietarul era 
exceptat de la aplicarea ei. Reclamantul este singurul moştenitor al 
celor doi proprietari. În temeiul celor două contracte de Vânzare-cum- 
părare, pârâţii persoane fizice au devenit proprietarii părții din imobil 
revendicate, în temeiul Legii nr. 112/1995. Cele două contracte sunt 
nule absolut, pentru că vânzătorul, respectiv Primăria Municipiului 
Bucureşti, prin SC H.N. SA, nu era proprietarul imobilului vândut, 
pârâţii fiind de rea-credință la întocmirea lor. 

Acţiunea a fost întemeiată în drept pe dispoziţiile art. 480 şi art. 481 
C. civ., art. 21 din Constituţie. . 

La data de 18 ianuarie 2002, reclamantul a depus o precizare de 
acțiune, în sensul introducerii în cauză, în calitate de pârât, a Muni- 

cipiului Bucureşti, cerere respinsă ca tardivă prin încheierea din 4 
februarie 2002. 

Pârâta Primăria Municipiului Bucureşti a depus o întâmpinare 
prin care a invocat excepția lipsei calităţii sale procesuale şi excepţia 
inadmisibilității acţiunii în revendicare în raport de intrarea în vigoare 
a Legii nr. 10/2001, iar pe fond a solicitat respingerea acţiunii ca 
nefondată. 

Prin încheierea din 4 februarie 2002, instanța a respins excepţia 
inadmisibilității acţiunii, precum şi excepția necompetenţei materiale 
a Secţiei civile în soluţionarea cauzei. 

La termenul din 22 octombrie 2001, pârâţii I.G. şi C.E.D. au 
depus o petiție intitulată întâmpinare şi cererea reconvenţională prin 
care au solicitat respingerea acţiunii ca nefondată. 

Pretenţii specifice unei cereri reconvenţionale nu au formulat, Prin 
sentința nr. 53 din 9 iunie 2003, Tribunalul Bucureşti, Secţia a IV-a 
civilă, a respins acțiunea reclamantului ca nefondată. 

Pentru a hotărî astfel, instanța de fond a reținut că imobilul a fost 
preluat de stat fără titlu valabil, astfel că în cauză sunt aplicabile 
prevederile art. 46 alin. (2) din Legea nr. 10/2001; instanța a reţinut 
că vânzătorul imobilului a fost de rea-credință, dar pârâţii cumpără- 
tori au fost de bună-credință, astfel că acţiunea în nulitate este 
nefondată. Ca urmare, nu se poate admite nici cererea de restituie în 
natură a imobilului. 

Apelul declarat de reclamant a fost admis, prin decizia nr. 594 din: 
17 decembrie 2003 a Curţii de Apel București, Secţia a IV-a civilă. 
Sentința a fost schimbată în tot şi, pe fond, a fost admisă acţiunea. S-a 
constatat nulitatea absolută a celor două contracte de vânzare-cumpărare 
şi au fost obligați pârâţii să lase în deplină proprietate şi liniştită posesie 
imobilul situat în București, strada Finlanda nr. 19, sector 1, compus 
din 1/2 din terenul de 258,80 mp, etajul 1 format din apartamentul 
nr. 2, etajul 2 format din-apartamentul nr. 3 şi dependinţele aferente, 
conform contractelor de vânzare-cumpărare. S-a respins ca nedo- 
vedită cererea reclamantului de obligare la cheltuieli de judecată. 

Pentru a hotărî astfel, instanța de apel a reţinut următoarele: 

La data de 16 aprilie 1996, soţia reclamantului (în prezent dece- 
dată) a formulat o cerere în temeiul Legii nr. 112/ 1995, prin care a 
solicitat acordarea de despăgubiri pentru imobilul în litigiu. 

Anterior, respectiv la data de 22 martie 1994, antecesoarea 
reclamantului a iniţiat un proces pentru revendicarea imobilului de la 
C.G.M.B. Această acţiune a fost anulată ca insuficient timbrată, 

apelul s-a respins ca nefondat, iar recursul s-a perimat la data de 27 
iunie 1999. 

În aceste condiţii, este evident că Primăria Municipiului Bucureşti 
cunoştea atât intenția proprietarului de a-şi revendica imobilul în 
cauză, cât şi posibilitatea ca acesta să introducă o nouă acțiune în 
acest sens. 

Aceste aspecte puteau fi cunoscute uşor de către pârâții cumpă- 
rători, aşa cum au aflat şi despre cererea de despăgubiri formulată de 
soția reclamantului, depunând minime diligențe pentru a afla situația 
juridică a imobilului. Martorii audiaţi în cauză au relatat că 
reclamantul le-a adus la cunoştinţă pârâţilor intenţia sa de a revendica 
imobilul. Aşa fiind, pârâţii cumpărători şi-au asumat riscul, în 
momentul încheierii contractelor, ca acestea să fie anulate, întrucât nu 
se pot prevala de prezumția bunei lor credințe. 

Împotriva acestei decizii au declarat recurs, în termen, pârâţii 
IN.V., I.G., CE.D. şi pârâtul Municipiul București, prin Primarul 
General. 

Pârâţii persoane fizice au criticat decizia pentru motivele de nele- 
galitate prevăzute de art. 304 pct. 7 şi 9 C. proc. civ., iar pârâtul Mu- 
nicipiul Bucureşti a invocat prevederile art. 304 pct. 9 C. proc. civ. 

Recurenţii-pârâţi cumpărători au susținut că au demonstrat buna-cre- 
dință la încheierea celor două contracte de vânzare-cumpărare, invo- 
când faptul că antecesoarea reclamantului a cerut despăgubiri, şi nu 
restituirea în natură a imobilului pe temeiul Legii nr. 112/1995, că la 
momentul încheierii contractelor nu mai exista nici un litigiu pe rol 
pentru revendicare şi că reclamantul nu le-a adus la cunoştinţă pe nici 
o cale intenţia sa de a revendica imobilul ori despre notificarea întoc- 
mită pe temeiul Legii nr. 10/2001. 

De asemenea, pârâţii cumpătători au invocat faptul că instanța de apel 
nu a examinat legalitatea celor două contracte de vânzare-cumpărare pe 
temeiul Legii nr. 112/1995 şi chiar pe cel al Legii nr. 10/2001, deşi acest 
ultim act normativ nu a fost indicat ca temei juridic în acțiune. În ra- 
port de prevederile art. 46 alin. (2) din Legea nr. 10/2001, pârâţii-re- 
curenţi au fost de bună-credință, prezumție nerăsturnată de reclamant 
cu probe. 

În recursul pârâtului Municipiul “Bucureşti s-a criticat decizia 
instanţei de apel, reținând interpretarea eronată a probatoriului, ceea 
ce a condus la stabilirea unei stări de fapt greşite şi Bon jateă unei 
soluţii nelegale. 

S-a susținut că antecesoarea reclamantului nu şi-a apărat inte- 
resele în mod ferm şi nu a obţinut o hotărâre judecătorească cu privire 
la nevalabilitatea titlului statului asupra imobilului, ceea ce constituie 
o culpă a sa, care nu poate fi transferată părților. În acest context, ea nu 
ar fi formulat cererea de despăgubiri în temeiul Legii nr. 112/1995, mai 
ales pentru că această lege viza numai imobilele preluate cu titlu 
valabil. 

Riscul invocat de instanță ca fiind asumat de pârâţii cumpărători 
este ipotetic, pentru că nimic nu a împiedicat-o pe soția reclamantului 
să formuleze o nouă cerere de revendicare după ce prima a fost 
anulată ca insuficient timbrată, iar intenţiile acesteia trebuiau 
materializate, şi nu prezumate. 

Recurentul a susţinut că.a fost de bună-credință la momentul 
vânzării, asemeni cumpărătorilor. Contractele s-au încheiat cu respec- 
tarea prevederilor Legii nr. 112/1995, iar la momentul încheierii lor 
reclamantul era un terţ, neavând vocaţie succesorală alături de soția 
sa, astfel că acţiunile sale nu aveau semnificaţia ce putea influența 
atitudinea părților implicate în operaţiunea de vânzare-cumpărare. Ca 
urmare, declaraţiile martorilor referitoare la conduita reclamantului 
nu au fost interpretate corect de instanță şi li s-a dat o semnificaţie 
juridică nereală. În concluzie, recurentul a susţinut că reclamantul nu 
a răsturnat prezumția bunei-credințe prevăzută ca o condiţie pentru 
constatarea nulităţii contractelor. de vânzare-cumpărare de textul 
art. 46 alin. (2) din Legea nr. 10/2001, astfel că apelul trebuia respins, 
cu menţinerea hotărârii instanţei de fond. 

Reclamantul a depus o întâmpinare prin care a solicitat respin- 
gerea celor două recursuri. 

La termenul de judecată din 11 mai 2005, instanța a pus în 
discuţia părților excepția inadmisibilităţii acțiunii în revendicare, în 
raport de faptul că instanța de fond a respins-o fără argumente. 

În recurs s-au depus relaţii de la Primăria Municipiului Bucureşti, 
în sensul că reclamantul a formulat. notificare pe temeiul Legii 
nr. 10/2001 pentru restituirea în natură a imobilului în litigiu, noti- 
ficare înregistrată sub nr. 1609 din 27 iulie 2001, încă nesoluționată. 

În aceste condiţii, acțiunea formulată de reclamant la data de 13 
iulie 2001 este admisibilă, fiind evident că reclamantul a solicitat să se 
constate nulitatea absolută a celor două contracte de vânzare-cumpărare 
fără să aibă temei art. 46 alin. (2) din Legea nr. 10/2001, dar acesta a 
fost discutat de ambele instanţe care s-au pronunţat în cauză şi care au 
dat calificarea juridică în raport cu obiectul stabilit de reclamant în 

acţiune. Restituirea în natură a imobilului este o consecinţă a cererii 
de constatare a nulităţii contractelor de vânzare-cumpărare. De altfel, 
şi pârâţii, parte din ei recurenţi, au acceptat calificarea juridică dată 
de instanțe, formulându-și apărările şi motivele de recurs pe considerente 
legate de buna-credinţă în încheierea contractelor de vânzare-cumpărare. 

În raport de cele arătate mai sus, a fost respinsă excepția inadmi- 
sibilității acţiunii. 

Referitor la recursurile declarate de pârâţi, acestea sunt nefondate, 
pentru considerentele ce urmează. 

Chestiunea de drept pe care se întemeiază rezolvarea litigiului o 


reprezintă stabilirea existenţei condițiilor prevăzute de art. 46 alin. (2): 


din Legea nr. 10/2001, respectiv buna sau reaua-credință a părţilor 
care au încheiat contracte de vânzare-cumpărare a căror nulitate 
absolută a fost invocată. 

Soluţionarea cauzei, prin examinarea motivelor de recurs invo- 
cate, presupune o reevaluare a probatoriului administrat în cauză, care 
a determinat o anumită soluţie la instanța de fond şi o altă soluţie în 
apel. 

Evident că examinarea şi interpretarea actelor şi faptelor părților 
necesită o urmărire a cronologiei lor pentru a le da semnificația 
juridică adecvată. 

Astfel, apare cu totul firesc ca, în anul 1994, defuncta soție a 
reclamantului, respectiv N.M., unică succesoare a fratelui său H.N. 
(decedat la 16 octombrie 1975) să înceapă demersurile pentru redo- 
bândirea imobilului în litigiu, care fusese preluat abuziv şi fără titlu 
valabil de către stat prin naționalizare. A inițiat un proces de reven- 
dicare în dosarul nr. 3579/1994 al Judecătoriei Sectorului 1 București, 
care s-a finalizat prin decizia civilă nr. 788 din 27 iunie 1996 a Curţii 
de Apel Bucureşti, Secţia a III-a civilă, dar nu cu o soluție pe fond. 

Reclamantul a motivat anularea ca insuficient timbrată a acțiunii 
pe lipsa resurselor financiare ale defunctei sale soții, ceea ce justifică 
lipsa de stăruinţă a acesteia în obținerea unei soluții pe fond. 

Pe de altă parte, la momentul finalizării acestei acțiuni în reven- 
dicare, intrase în vigoare Legea nr. 112/1995, care oferea defunctei 
posibilitatea obținerii de măsuri reparatorii cu privire la imobilul în 
litigiu, astfel că apare justificată lipsa de stăruință în revendicare. De 
altfel, aceasta a şi formulat o cerere, la 16 aprilie 1996, deci înainte de 
soluționarea apelului în acţiunea de revendicare, întemeiată pe 
prevederile Legii nr. 112/1995, solicitând acordarea de despăgubiri, 
cerere nesoluţionată nici până în prezent, conform comunicării 

Primăriei Municipiului Bucureşti din recurs. Este evident că, potrivit 
art. 2 alin. (1) din Legea nr. 112/1995, reclamanta nu putea solicita 
restituirea în natură a apartamentelor ocupate de pârâţi în calitate de 
chiriaşi şi, neavând un drept de opţiune, a uzat de singura cale legală 
atunci de a obţine o măsură reparatorie privind imobilul în litigiu. 
Aceasta demonstrează stăruință în redobândirea imobilului pe cale 
legală, disponibilă momentului. 

Este adevărat că reclamantul a dobândit abilitatea legală de a face 
continuarea în nume propriu a demersurilor soţiei sale abia după 
decesul acesteia, produs la 22 iunie 1998, ceea ce a și făcut prin 
formularea notificării în “temeiul Legii nr. 10/2001, dar şi prin 
iniţierea unui nou proces de revendicare, în dosarul nr. 3038/2000 al 
Judecătoriei Sectorului 1 Bucureşti, a cărui judecată a fost suspendată 
în temeiul art. 47 din Legea nr. 10/2001. Dar aceasta nu înlătură 
apărarea în sensul că, în timpul vieţii soţiei sale, a susținut-o în 
demersurile sale legate de redobândirea imobilului în litigiu, fiind 
pertinente declaraţiile martorilor audiaţi la instanța de fond, în sensul 
că reclamantul a comunicat chiar şi vecinilor imobilului, respectiv 
martorilor, şi nu numai pârâţilor cumpărători intențiile sale și ale 
soției de a-şi redobândit imobilul. 

Pe de altă parte, este greu de acceptat susţinerea pârâților cumpă- 
rători că nu au cunoscut despre intenţiile soției reclamantului cu 
privire la redobândirea părţii naţionalizate din imobil, în condiţiile în 
care ei locuiau în acest imobil împreună cu reclamantul şi soţia sa, 
care ocupau şi ocupă şi în prezent apartamentul nr. 1 de la parter. 

Buna-credinţă a cumpărătorului, ca principiu superior de echitate 
şi justiţie, poate să domine legea care apără proprietatea numai în 
situaţia în care este perfectă, adică lipsită de orice culpă sau chiar 
îndoială imputabilă acestuia. Instanţele judecătoreşti au cerut întot- 
deauna ca terțul dobânditor care a tratat cu proprietarul aparent să fi 
fost de bună-credință, adică să nu fi cunoscut realitatea, şi ca eroarea 
în care a căzut să fie generală şi, mai cu seamă, invincibilă, imposibil 
de prevăzut şi imposibil de înlăturat. 

În speță, în aplicarea acestor principii, s-a constatat că pârâţii 
cumpărători nu numai că nu au fost în eroare cu privire la calitatea de 
proprietar a vânzătoarei Primăria Municipiului Bucureşti, eroare ce 
putea fi evitată prin simpla informare, ci au cunoscut, din manifestă- 
rile publice ale reclamantului şi ale soţiei, calitatea de proprietar a 
acesteia din urmă şi demersul ei de apropriere a bunului de care a fost 
nelegal lipsită. 

În ce priveşte conduita Primăriei Municipiului Bucureşti la momen- 
tul încheierii contractelor de vânzare-cumpărare, din probatoriul 
administrat rezultă că aceasta a cunoscut, fiind parte în primul litigiu de 
revendicare, hotărârea defunctei N.M. de a redobândi partea naţio- 
nalizată din imobilul în litigiu. A cunoscut demersurile pe temeiul 
Legii nr. 112/1995, chiar dacă acestea s-au materializat într-o cerere 
de despăgubiri, singura posibilă, în condițiile legii, pentru defunctă. 

Pe de altă parte, Primăria Municipiului Bucureşti ştia că a dobân- 
dit proprietatea imobilului în mod abuziv, titlul său nefiind valabil, 
astfel că, în privinţa sa, nu funcţionează teoria proprietarului aparent. 

Cum nici una dintre părți nu a fost de bună-credinţă la încheierea 
contractelor, hotărârea instanţei de apel este legală şi temeinică, astfel 
că au fost respinse ambele recursuri declarate în cauză [art. 312 
alin. (1) C. proc. civ.]. 

Cererea formulată de intimatul-reclamant N.S. pentru acordarea 
cheltuielilor de judecată a fost respinsă ca nedovedită. 


45. Declaraţie a cumpărătorilor prin care aceştia arată 
că au luat cunoştinţă de faptul că imobilul a făcut obiectul 
unui litigiu şi că înțeleg să cumpere pe riscul lor 


Nu se poate reține buna-credință a subdobânditorilor, care 
trebuie să fie perfectă, adică lipsită de orice culpă sau chiar 
îndoială imputabilă, în condiţiile în care aceştia au semnat o 
declarație în care se menționează că, luând cunoştinţă că acest 
spaţiu a format obiectul unui litigiu, deciară că înţeleg să cumpe- 
re pe riscul lor şi să se supună oricărei hotărâri judecătoreşti 
definitive şi executorii care le va fi complet opozabilă. 


C.S.J., Secţia civilă, decizia nr. 4566 din 6 noiembrie 2003 


Prin sentința civilă nr. 13432 din 10 septembrie 1999 a Judecă- 
toriei Sectorului 1 Bucureşti, a fost admisă cererea de intervenţie 
formulată în nume propriu de N.A.G. şi M.A., în cadrul acţiunii 
iniţiate de Primăria Municipiului Bucureşti, constatându-se nulitatea 
absolută a contractului de vânzare-cumpărare nr. 260/27322 din 30 
septembrie 1996 încheiat între pârâţii SC H.N. SA şi T.T. şi T.A. cu 
privire la apartamentul situat la etajul I al imobilului din Bucureşti. 

Pentru a hotărî astfel, instanța de fond a reţinut că intervenienții 


a 


sunt proprietarii imobilului în litigiu, conform sentinței civile 

nr. 15904 din 22 decembrie 1995 a Judecătoriei Sectorului 1 Bucu- 
reşti, şi că la data încheierii contractului de vânzare-cumpărare atât 
Primăria Municipiului București, prin mandatarul său SC H.N. SA, în 
calitate de vânzător, cât şi pârâţii T.T. şi T.A., în calitate de cumpă- 
rători, au cunoscut că imobilul a fost revendicat şi redobândit de foştii 
proprietari. S-a reţinut reaua-credință şi complicitatea părţilor 
contractante în fraudarea dispoziţiilor Legii nr. 112/1995. 

Apelul declarat de pârâţii T.T. şi T.A. împotriva acestei hotărâri a 
fost respins ca nefondat prin decizia nr. 533 din 28 februarie 2001 a 
Tribunalului Bucureşti, Secţia a IV-a civilă, soluţie menţinută în 
recurs prin decizia nr. 2057 din 29 iunie 200t-a Curţii de Apel 
Bucureşti, Secţia a IV-a civilă. 

Considerând că hotărârile menţionate au fost pronunțate cu încăl- 
carea esenţială a legii, ceea ce a determinat o soluționare greşită a 
cauzei pe fond, Procurorul General al Parchetului de pe lângă Curtea 
Supremă de Justiţie a declarat recurs în anulare, conform art. 330 pct. 2 
C. proc. civ., solicitând casarea lor şi pe fond respingerea acțiunii. 

S-a susținut că, din interpretarea prevederilor art. 966 şi art. 968 
C. civ., rezultă că vânzarea lucrului altuia constituie motiv de nulitate 
absolută, atunci când este fondată pe o cauză ilicită, adică ambele 
părți cunoşteau faptul că vând, respectiv cumpără lucrul altuia. 

În speță, contractul de vânzare-cumpărare din 30 septembrie 1996 
a fost perfectat cu respectarea prevederilor Legii nr. 112/1995 şi H.G. 
nr. 20/1996, cumpărătorii având credința că dobândesc un apartament 
aflat în proprietatea statului. S-a susținut că imobilul a fost preluat de 
stat cu titlu, în baza decretului de naţionalizare, şi că hotărârea de 
retrocedare nu le este opozabilă pârâţilor, întrucât nu au figurat ca 
părți în acel litigiu. 

În final, s-a considerat că prezumția de bună-credință a pârâţilor 
nu a fost răsturnată, nici în raport de declaraţia autentificată din 12 
noiembrie 1996, fiind dată după perfectarea vânzării. 

Recursul în anulare nu este întemeiat, fiind respins în raport de 
cele ce urmează: 

Este de necontestat în speță că anterior perfectării actului de 
vânzare-cumpărare a cărui anulare se solicită s-a pronunțat sentința 
civilă nr. 15904 din 22 decembrie 1995 a Judecătoriei Sectorului 1 
Bucureşti, definitivă şi irevocabilă prin neapelare, prin care a fost 
admisă acțiunea reclamanţilor N.A.G. şi M.A. împotriva C.G.M.B. şi 
SC H.N. SA, constatându-se că reclamanţii sunt proprietarii imobi- 


lului situat în București, dispunându-se obligarea pârâţilor de a lăsa 
imobilul în deplină proprietate şi liniştită posesie a reclamanţilor. 

Cu toate acestea, la 30 septembrie 1996, Primăria Municipiului 
Bucureşti, prin SC H.N. SA, care fusese parte în procesul menţionat 
mai sus și fusese notificat să nu înstrăineze imobilul, la data de 23 
iunie 1996, a vândut apartamentul situat la etajul I al imobilului în 
litigiu pârâţilor T.T. şi T.A. 

Din datele prezentate rezultă că, la data perfectării vânzării, 
imobilul nu se mai află în proprietatea vânzătorului, fiind retrocedat 
fostului proprietar prin hotărâre irevocabilă. 

Prin urmare, pentru că vânzarea vizează bunul altuia, rezultă că 
este de analizat validitatea actului sub aspectul obiectului vânzării, 
care în situația din speță era sustras prerogativei de dispoziţie. 

Este adevărat, astfel cum s-a susținut şi prin recursul în anulare, că 
nu în toate cazurile nici practica şi nici doctrina nu au înțeles să 
recunoască în toate cazurile eficiența distructivă a principiului legat 
de obiectul actului juridic. 

În conflictul de interese legitime dintre adevăratul proprietar şi 
subdobânditorul de bună-credință al bunului a fost preferat cel din 
urmă, din rațiuni ce țin de asigurarea securităţii circuitului civil şi 
stabilității raporturilor juridice. 

Dar, pentru a se ajunge la această soluţie, este necesar a fi întru- 
nite două condiții cumulative privind eroarea asupra calităţii de pro- 
prietate a vânzătorului, eroare care trebuie să fie comună şi unanimă 
şi, de asemenea, invincibilă, şi o altă condiţie privind buna-credinţă a 
subdobânditorului, care trebuie să fie perfectă, adică lipsită de orice 
culpă sau chiar îndoială imputabilă. 

O astfel de conduită nu poate fi reținută, față de pârâţii interve- 
nienţi T.T. şi T.A., care au semnat declaraţia, ce a fost autentificată 
sub nr. 6082 din 12 noiembrie 1996, în cuprinsul căreia se menţio- 
nează că, luând cunoştinţă de comunicarea SC H.N. SA că acest 
spaţiu a format obiectul unui litigiu, declară că înțelege să cumpere în 
conformitate cu Legea nr. 112/1995, H.G. nr. 20/1996, pe riscul lor. 
În final, se consemnează că, prin această asumare a riscului, cumpă- 
rătorii înțeleg să se supună oricărei hotărâri judecătoreşti definitive şi 
executorii în legătură cu acest spaţiu, care le va fi complet opozabilă. 

Este adevărat că declaraţia la care s-a făcut referire a fost 
autentificată după încheierea contractului de vânzare-cumpărare cu 
privire la care instanțele au hotărât că există cauza de nulitate, dar 
termenii folosiți şi cuprinsul ei fac dovadă deplină că cei în cauză au 

avut cunoştinţă, au fost încunoştințaţi chiar de vânzător despre exis- 
tența procesului de retrocedare şi, cu toate acestea, au cumpărat pe 
riscul lor, ceea ce nu au făcut celelalte şapte familii de chiriaşi ai 
aceluiaşi imobil. 

În această situație, rezultă că în raport de ambele părți care au 
participat la perfectarea vânzării, prezumția de bună-credinţă a fost 
înlăturată, caz în care soluția adoptată de cele 3 instanțe care s-au 
pronunțat în cauză este legală şi temeinică. 

Aşadar, recursul în anulare, întemeiat pe o încălcare esenţială a 
legii, ceea ce ar fi determinat o soluționare greșită a cauzei pe fond, 
este neîntemeiat, fiind respins ca atare. 


În acelaşi sens, C.S.J, Secţia civilă, decizia nr. 1211] din 26 
martie 2003: În conflictul de interese legitime dintre adevăratul 
proprietar şi subdobânditorul de bună-credință al bunului său imobil 
este preferat acesta din urmă. Recunoaşterea prevalenței interesului 
subdobânditorului de bună-credință a fost impusă — în baza unor 
raţiuni cu o aplicare mai largă şi care au creat un adevărat principiu — 
de preocuparea pentru asigurarea securităţii circuitului civil şi a 
stabilității raporturilor juridice. 

În condiţiile în care cumpărătorii nu au întreprins nici un , demers 
pentru a se convinge asupra calităţii de proprietar a vânzătorului, mai 
mult, prin clauza inserată în contract, denotă că ei ştiau şi şi-au asumat 
pericolul evicţiunii, dar, uşuratic, au luat asupra lor toate consecințele 
acesteia, un asemenea comportament răstoarnă prezumția de bună-cre- 
dință şi, inevitabil, nimicește aparența de drept. 

Cumpărătorii au încheiat actul în absenţa oricăror măsuri normale 
de precauţie, conforme unei prudențe ori diligente minime pentru 
determinarea calității de adevărat proprietar a vânzătorului, astfel că 


` această îndoială imputabilă cumpărătorilor şi fondată pe culpă distru- 


ge ideea de conduită legitimă şi, corelativ, de bună-credinţă; nu apa- 
rența că vânzătorul este proprietarul bunului nemişcător i-a deter- 
minat pe pârâţi să încheie actul, ci speranța în nereuşita reclamantei 
de a-şi apropria imobilul. 


S-a exprimat şi opinia contrară, în sensul că nu poate fi primită 
susținerea potrivit căreia 'nu a existat bună-credință din partea 
chiriaşilor, când în contract s-a prevăzut clauza cumpărării pe riscul 
lor, pentru că această clauză este nulă, față de prevederile art. 1337 
C. civ. (.C.CJ,, Secţia civilă şi de proprietate intelectuală, decizia 

nr. 137 din 16 ianuarie 2004): Reclamantul a formulat, în temeiul 
Legii nr. 112/1995, o cerere pentru acordare de despăgubiri, iar 
notificarea adresată către SC R. SA (şi nu către SC H.N. SA, care 
administra spaţiile) a fost depusă la 11 februarie 1997; cum data per- 
fectării actelor de vânzare este 29 octombrie 1996, rezultă buna-cre- 
dință a cumpărătorilor, care au încheiat aceste contracte cu res- 
pectarea dispoziţiilor art. 9 din Legea nr. 112/1995. 

Nu subzistă nici susținerea potrivit căreia nu a existat bună-cre- 
dință din partea chiriaşilor, deoarece în contracte s-a prevăzut clauza 
cumpărării pe riscul cumpărătorului, întrucât această clauză este nulă, 
față de prevederile art. 1337 C. civ. 

Nu poate fi primită nici susținerea potrivit căreia este neîntemeiată 
şi nelegală afirmaţia instanţei de apel în sensul că celelalte motive şi 
argumente nu mai prezintă relevanţă juridică, de vreme ce instanța a 
analizat toate criticile exprimate în cererea de apel. 

Pentru considerentele mai sus exprimate, recursul a fost respins ca 
nefondat. 


Notă: Nu trebuie omis faptul că, în contextul analizat, trebuie 
verificată atitudinea subiectivă a cumpărătorului, respectiv dacă acesta 
avea credința că imobilul cumpărat. este proprietatea vânzătorului, aşa 
cum prevede art. 1898 C. civ. În cazul unei asemenea clauze, nu se 
poate susține că subdobânditorul are „credința? dobândirii de la 
proprietar, întrucât acceptă posibilitatea vicierii titlului vânzătorului,. 
sperând că acesta nu va fi contestat sau nu va fi desființat. 


46. Desființarea titlului vânzătorului, urmare a unei căi 
extraordinare de atac, anterior încheierii actului de 
vânzare-cumpărare 


În condiţiile în care, prin decizia Curţii Supreme de Justiție, 
regimul juridic al imobilului în litigiu a fost schimbat esenţial, în 
sensul că, înlăturându-se pedeapsa complementară a confiscării 
averii fostului proprietar, titlul statului a devenit ineficace şi imo- 
bilul a reintrat de drept în proprietatea privată, fiind restituibil în 
natură moştenitorilor fostului condamnat, ieşind astfel din 
categoria imobilelor a căror situaţie juridică făcea obiectul de 
reglementare a Legii nr. 112/1995, aplicabilă în egală măsură 
foştilor proprietari, cât şi chiriaşilor titulari de contract, este 
evident că în privința imobilului în cauză nu mai erau aplicabile 

prevederile art. 9 alin. (1) din lege, adică imobilui nu mai putea fi 
vândut în temeiul acestei legi. 

Noua situație juridică a imobilului putea şi trebuia cunoscută 
prin depunerea de minime diligente de către părţile contractante 
la data perfectării contractului de vânzare-cumpărare, ceea ce înlă- 
tură prezumția bunei-credințe şi demonstrează tocmai reaua-cre- 
dință a acestora. 


I.C.C.J., Secția civilă şi de proprietate intelectuală, 
decizia nr. 4701 din 2 iunie 2005 


Prin acţiunea civilă din 24 februarie 2003, reclamanta D.L. a 
chemat în judecată pe pârâţii Consiliul Local Galaţi, A.T. şi A.Z., 
solicitând întoarcerea executării sentinței penale nr. 50 din 14 martie 
1959 pronunţată de Tribunalul Militar al Regiunii a Il-a Militară, şi 
constatarea nulității absolute a contractului de vânzare-cumpărare 
nr. 56405 din 22 ianuarie 2001,, intervenit între vânzătorul Consiliul 
Local al Municipiului Galaţi și cumpărătorii soți A.T. și A.Z.. 

Reclamanta D.L. a decedat la data de 15 iulie 2003, iar locul său 
în proces a fost luat de moştenitorii I.P. şi I.M. 

La data de 3 octombrie 2003, reclamanții I.P. şi I.M. au renunțat 
la judecarea primului capăt de cerere al acţiunii inițiale. 

Acţiunea astfel restrânsă a fost respinsă ca nefondată, prin sentința 
civilă nr. 5192 din 10 octombrie 2003, pronunțată de Judecătoria 
Galaţi, iar apelul declarat de reclamanţii I.P. şi I.M. a fost respins ca 
nefondat prin decizia civilă nr. 162/A din 12 februarie 2004, pronun- 
tată de Curtea de Apel Galaţi, Secţia civilă. 

Iustanţele au confirmat în primă instanţă şi în apel susținerile din 
motivarea acțiunii şi apelului, în sensul că, prin sentința penală nr. 50 
din 14 martie 1959 a Tribunalului Militar al Regiunii a H-a Militară, 
numitul D.P.A., al cărei moştenitor a fost reclamanta inițială D.L., a 
fost condamnat politic şi s-a dispus confiscarea averii acestuia, măsura 
confiscării averii fiind executată la 20 iulie 1959, prin trecerea în 
proprietatea statului a imobilului situat în Galaţi, că măsura confiscării 
averii a fost înlăturată prin decizia: nr. 48 din 6 noiembrie 2000, pro- 
nunțată de Curtea Supremă de Justiţie, și că imobilul mai sus arătat a 
fost vândut pârâților A. de către pârâtul Consiliul Local al Munici- 
piului Galaţi, prin contractul de vânzare-cumpărare nr. 56405 din 22 
ianuarie 2001. 

În drept însă instanțele au statuat că reclamanții nu au făcut 
dovada încălcării de către pârâţi, cu prilejul vânzării-cumpărării imo- 

bilului, a dispoziţiilor art. 948 C. civ. şi ale art. 46 alin. (4) din Legea 
nr. 10/2001, instanța de apel reținând, în plus, că reclamanții nu au 
dovedit reaua-credință a pârâților, a căror bună- credință este prezu- 
mată. 

Reclamanţii I.P. şi I.M. au declarat recurs în termen, susținând, în 
esență, că instanțele au încălcat dispozițiile constituţionale, ale 
art. 948 C. civ., ale Legilor nr. 112/1995 şi nr. 10/2001 şi ale Nor- 
melor metodologice de aplicare a Legii nr. 10/2001. 

Încadrând susţinerile în cazul de casare prevăzute de art. 304 
pct. 9 C. proc. civ., reclamanţii au cerut admiterea recursului, casarea 
hotărârilor atacate şi, pe fond, admiterea acțiunii. 

Recursul este întemeiat. 

Aşa cum rezultă din conţinutul contractului a cărui nulitate 
absolută se cere a fi constatată, vânzarea-cumpărarea intervenită între 
părţi a avut ca temei de drept prevederile Legii nr. 112/1995. 

Aceasta înseamnă că imobilul a fost privit ca având situația 
juridică reglementată prin art. 1 din Legea nr. 112/1995, de imobil cu 
destinaţia de locuință, trecut ca atare cu titlu în proprietatea statului 
după 6 martie 1945, fiind considerat ca nerestituibil în natură fostului 
proprietar sau moştenitorilor acestuia şi vandabil chiriaşilor titulari de 
contract, potrivit prevederilor art. 9 alin. (1) din aceeaşi lege. 

De altfel, prin hotărârea nr. 304 din 20 octombrie 1997, Comisia 
pentru aplicarea Legii nr. 112/1945 din cadrul Consiliului. Judeţean 
Galaţi a şi respins cererea de restituire în natură formulată de fostul 
proprietar D.P.A. ; 

La momentul în care a fost dată, hotărârea de mai sus era. pe 
deplin legală, iar până la data de 6 noiembrie 2000, imobilul a avut 
într-adevăr regimul juridic descris, putând fi vândut chiriaşilor titulari 
de contract de până la acea dată, față de prevederile art. 26 alin. (2) 
din Legea nr. 112/1995, care considerau ca fiind preluate de stat cu 
titlu imobilele trecute în proprietatea statului prin hotărâri judecă- 
toreşti penale, dispunând că în asemenea caz nu se aplică măsurile 
reparatorii prevăzute de lege. 

Dar, la 6 noiembrie 2000, consecință a deciziei nr. 48 din această 
dată a Curţii Supreme de Justiţie, regimul juridic al imobilului în 
litigiu a fost schimbat esențial, în sensul că, înlăturându-se pedeapsa 
complementară: a confiscării averii fostului proprietar D.P.A., titlul 
statului a devenit ineficace şi imobilul a reintrat de drept în proprie- 
tatea privată, fiind restituibil în natură moștenitorilor fostului con- 

damnat, ieşind astfel din categoria-imobilelor a căror situaţie juridică 
făcea obiectul de reglementare al Legii nr. 112/1995. 

Legea nr. 112/1995 fiind aplicabilă în egală măsură foştilor pro- 
prietari, cât şi chiriaşilor titulari de contract, este evident că în: 
privinţa imobilului din cauză nu mai erau aplicabile prevederile art. 9 
alin. (1) din lege, adică imobilul nu mai putea fi vândut în temeiul 
acestei legi după data de 6 noiembrie 2000. 

Arătata situaţie juridică nouă a imobilului putea şi trebuia cunos- 
cută prin depunerea de minime diligenţe de către părțile contractante 
la data perfectării contractului de vânzare-cumpărare (22 ianuarie 
2001), ceea ce înlătură prezumția bunei-credințe și demonstrează 
tocmai reaua-credință a pârâţilor. 

Nu se poate imputa reclamantei iniţiale D.L., moștenitoarea 
fostului proprietar, că nu a adus la cunoștința pârâților noua situaţie 
juridică a imobilului, dat fiind că ea însăşi nu avea cunoștință de 
intenția pârâţilor de-a proceda la vânzarea-cumpărarea imobilului, în 
contextul în care, la data celei din urmă, era de notorietate iminentă 
apariţia unei legi reparatorii prin care urmau a fi restituite şi imobilele 
preluate de stat ca urmare a unei hotărâri judecătoreşti de condamnare 
pentru infracțiuni de natură politică, actul normativ, anume Legea 
nr. 10/2001, apărând la foarte scurt timp (14 februarie 2001). 

În aceste împrejurări de fapt şi de drept, contractul de vânzare-cum- 
părare este lovit de nulitatea absolută prevăzută de art. 948 pct. 4 
C. civ. şi de art. 46 alin. (4) din Legea.nr. 10/2001, starile contrare 
ale instanţelor fiind esenţial nelegale. 

Ca urmare, pentru motivul de casare prevăzut de art. 304 pct. 9 
C. proc. civ.. şi în temeiul dispoziţiilor art. 312 alin. (1)-(2) şi art. 314 
C. proc. civ., instanța supremă. a admis recursul, a casat hotărârile 
date în primă instanță şi în apel, iar pe fond a admis recursul și a 
constatat nul absolut contractul de vânzare-cumpărare. 


47. Desființarea titlului vânzătorului, urmare a unei căi 
extraordinare de atac, ulterior încheierii actului de 
vânzare-cumpărare k 


In condiţiile în care, la data încheierii contractului de vânza- 
re-cumpărare, titlul de proprietate al vânzătorilor nu fusese desfiin- 
tat, iar cumpărătorul a intrat în posesia bunului, fiind de bună-cre- 
dinţă, el va păstra imobilul, chiar dacă, ulterior, titlul autorului său 

a fost desființat, o atare situație constituind o excepţie de la re- 
gula resoluto iure dantis, resolvitur ius accipientis. 

Buna-credinţă rezultă din faptul că memoriul pentru recurs în 
anulare a fost formulat de un terț față de părţile ce au figurat în 
litigiul în revendicare, că nu există nici o dovadă că la data 
încheierii contractului de vânzare-cumpărare părțile ar fi avut 
cunoştinţă de demersul formulat în acest sens şi, cu atât mai 
puţin, de promovarea recursului în anulare, comunicarea parche- 
tului în acest sens fiind adresată exclusiv solicitantului. 


I.C.C.J., Secţia civilă şi de proprietate intelectuală, 
decizia nr. 1354 din 18 februarie 2004 


La 22 octombrie 1996, Primăria Municipiului Bucureşti, repre- 
zentată prin Primarul General, a chemat în judecată pe C.I., solicitând 
să se constate nulitatea absolută a contractului de vânzare-cumpărare 
autentificat sub nr. 14214 din 9 iunie 1995 şi transcris sub nr. 8776 
din 9 iunie 1995 în Registrul de transcripţiuni imobiliare al Nota- 
riatului de stat al sectorului 2 Bucureşti, prin care vânzătorii M.V. şi 
M.I. au înstrăinat pârâtului C.I. imobilul situat în Bucureşti, str. M.E. 
nr. 12, fost nr. 6, sector 2, compus din teren în suprafață de 398,80 
mp şi construcţiile individualizate în act, pe motivul că a fost încheiat 
prin fraudă la lege şi a rămas fără obiect. 

În motivarea acţiunii, reclamanta a susținut că vânzătorii M.I. şi 
M.V. şi-au redobândit dreptul de proprietate asupra imobilului în 
litigiu prin sentința civilă nr. 6719 din 29 iunie 1994 a Judecătoriei 
Sectorului 2 Bucureşti, respectiv prin dispoziţia nr. 1268 din 26 
august 1994 a Primarului General al Municipiului Bucureşti. 

Ulterior, prin decizia nr. 44 din 10 ianuarie 1996 a Curţii Supreme 
de Justiţie, Secţia civilă, titlul de proprietate al vânzătorilor, respectiv 
sentinţa civilă nr. 6719 din 29 iunie 1994 a Judecătoriei Sectorului 2 
Bucureşti, a fost desființat şi imobilul a revenit în proprietatea sta- 
tului, motiv pentru care Primarul General al Municipiului Bucureşti, 
prin dispoziţia nr. 785 din 15 mai 1996, a anulat dispoziţia nr. 1268/1994, 
emisă anterior. 

În consecință, contractul de vânzare-cumpărare menţionat, prin 
care imobilul a fost înstrăinat dobânditorului C.I., era lovit de nulitate 
absolută, ca urmare a aplicării principiului resoluto iure dantis 
resolvitur ius accipientis, mai ales că respectivul contract a fost încheiat 
cu rea-credință şi prin fraudă la lege, fiind perfectat în timpul judecății 
recursului în anulare prin care s-a desființat titlul vânzătorilor. Astfel, 

înştiințarea promovării recursului în anulare, emisă de Parchetul de pe 
lângă Curtea Supremă de Justiție, poartă data de 2 iunie 1996, iar 
convenția în discuție a fost încheiată la 9 iunie 1995. ' 
La cererea pârâtului C.I., în cauză au fost introduşi vânzătorii M.I 
şi M.V. = 
De asemenea, în dosar a formulat cerere de intervenţie în interes 
propriu B.C., locatar al imobilului în litigiu, care a solicitat desfiin- 
(area contractului de vânzare-cumpărare în discuţie, invocând dreptul 
său de a achiziționa imobilul instituit prin Legea nr. 112/1995 şi 
învederând că, timp de peste 40 de ani de la naţionalizarea lui prin 
Decretul nr. 92/1950, apartamentul în care locuieşte a suferit 3-4 
reparații capitale, a fost racordat la rețeaua de gaze naturale, a fost 
schimbată instalația de apă şi au fost aduse şi alte îmbunătățiri pe care 
le-a suportat din fonduri proprii, aşa încât este îndrituit a-l achiziţiona. 
Ulterior, în cauză au formulat cerere de intervenţie în interesul 
C.G.M.B. D.M,, D.Ș., C.A. şi C.M., locatari ai imobilului în discuţie. 
După mai multe cicluri procesuale, Tribunalul Bucureşti Secţia 
a IV-a civilă, prin sentinţa nr. 491 din 16 mai 2001, a respins ca neîn- 
temeiată, acțiunea reclamantei Primăria Municipiului Bucureşti prin 
tie General, împotriva pârâţilor C.I., M.I. şi M.V. i 
e asemenea, a respin: Îi i i i i 
formulate de B.C, DM, DS CA şi CM. ere de intervenție 
În motivarea soluţiei, instanța a reținut că reclamanta nu a dovedit 
existenţa fraudei la lege şi nici reaua-credință a pârâtului C.I. la data 
perfectării contractului de vânzare-cumpărare, a cărui nulitate s-a 
solicitat a fi constatată. Astfel, reclamanta nu a probat că vânzătorii ar 
fi avut cunoştinţă de promovarea recursului în anulare la data încheie- 
rii convenției, Jar, în ceea ce-l priveşte pe cumpărător, în favoarea 
a dar ființa prezumția de bună-credință, nedovedindu-se, în ceea 
ii E lipsa de diligență pentru cunoașterea situației juridice a 
„Curtea de Apel Bucureşti, Secţia a IV-a civilă, prin decizia nr. 614 
din 11 decembrie 2001, a admis apelurile declarate de Primăria Muni- 
cipiului Bucureşti, prin Primarul General, şi intervenienţii D.Ş., D.M 
şi B.C., împotriva sentinței nr. 491 din 16 mai 2001 a Tribunalula; 
Bucureşti, Secţia a IV-a civilă, pe care a schimbat-o în tot, în sensul 
că a admis acţiunea şi cererile de intervenţie accesorii. - 
| A constatat nulitatea contractului de vânzare-cumpărare nr. 14214 
din 4 iunie 1995, încheiat între M.V. şi M.L., în calitate de vânzători 
şi C.L., în calitate de cumpărător. 

Instanţa de apel a stabilit că, la data perfectării contractului de 
vânzare-cumpărare nr. 14214/1995, respectiv 9 iunie 1995, se 
declarase recurs în anulare împotriva sentinței civile nr. 6719/1994 a 
Judecătoriei Sectorului 2 Bucureşti, prin care se retrocedase imobilul 
în litigiu vânzătorilor, iar prin dispoziţia Procurorului General se 
suspendase executarea hotărârii încă din 2 iunie 1995. Ulterior, 
Curtea Supremă de Justiţie, Secţia civilă, prin decizia nr. 44/1996, a 
desființat sentința civilă nr. 6719/1994 a Judecătoriei Sectorului 2 
Bucureşti, respectiv titlul de proprietate al vânzătorilor. Astfel fiind, 
se pune problema înstrăinării unui bun al altuia, iar cumpărătorul, 
pârâtul C.I., faţă de menţiunile din contract, în sensul că bunul fusese 
naționalizat prin Decretul nr. 92/1950 şi a reintrat în patrimoniul 
vânzătorilor prin hotărâre judecătorească, cu minime diligenţe putea 
să verifice caracterul irevocabil al hotărârii respective, şi anume putea 
identifica fără dificultate existența recursului în anulare. şi, deci, 
împrejurarea că titlul vânzătorului nu era cert. 

Prin urmare, ambele părţi ale contractului de vânzare-cumpărare a 
cărui desființare a fost solicitată nu se pot apăra, invocând buna lor 
credință. Pe de altă parte, prin menținerea convenției ar însemna să se 
înlăture efectele unei hotărâri judecătoreşti, cea a Curţii Supreme de 
Justiţie prin care se desființase titlul vânzătorilor. 

Pe cale de consecință, vânzarea realizată are un caracter fraudulos 
şi, întrucât frauda corupe totul, actul încheiat în aceste condiţii este 
sancționat cu nulitatea. 

În contra acestei decizii au declarat recurs C.I. şi C.L.O., invocând 
motivele de casare prevăzute de art. 304 pct. 5, 7 şi 8 C. proc. civ. şi 
susținând, în esenţă, că recursul în anulare declarat împotriva 
sentinței civile nr. 6719/1994 a Judecătoriei Sectorului 2 Bucureşti a 
fost primit la Curtea Supremă de Justiție la 6 iunie 1995, fixându-i-se 
termen la 6 iulie 1995 şi, prin urmare, nu se putea verifica, la data 
încheierii actului de vânzare-cumpărare, 9 iunie 1995, existența 
acestui demers înregistrat doar cu 3 zile înainte de perfectarea 
convenției. Mai mult, cumpărătorul C.I.-a depus toate diligențele 
pentru stabilirea situaţiei juridice a imobilului în discuţie, întrucât a 
pretins vânzătorului să depună şi titlul autorului său M.P., respectiv 
contractul autentificat sub nr. 2348 din 29 ianuarie 1931 la Tribunalul 
Ilfov, Secţia notariat, ca şi certificatul de moştenitor nr. 14 din 16 
ianuarie 1995, din care rezultă că vânzătorii sunt succesorii proprie- 
tarului iniţial M:P. Aceste înscrisuri, unite cu sentința civilă nr. 6719 
din 24 iunie 1994 a Judecătoriei Sectorului 2 Bucureşti, devenită 

irevocabilă, care atesta că autorul M.P., ca funcţionar public, era 
exceptat de la naționalizare, motiv pentru care imobilul a fost restituit 
succesorilor acestuia, vânzătorii din act au format convingerea pârâ- 
tului C.I. că titlul de proprietate al vânzătorilor era perfect valabil. 

In aceste condiţii, subdobânditorii C.I. şi C.L.O. apar ca fiind cum- 
părători de bună-credință, în cauză nefăcându-se dovada relei-cre- 
dințe a acestora. De asemenea, în lumina celor expuse, hotărârea 
criticată apare ca fiind pronunțată cu aplicarea greşită a legii, respec- 
tiv cu nesocotirea regulii error communis facit ius, mai ales că actul 
juridic incriminat a fost încheiat cu titlu oneros, astfel că, prin 
aplicarea ei, se creează un drept nou de proprietate opozabil tuturor. 

Recursul pârâtului C.I. este fondat, pentru motivele ce succed: 

Este necontestat în cauză şi rezultă din probele dosarului că, prin 
sentința civilă nr. 6719 din 29 iunie 1994, Judecătoria Sectorului 2 
Bucureşti a admis acţiunea în revendicare promovată de M.I. şi M.V., 
în contradictoriu cu C.L.M.B. şi SC F.O. SA, şi au fost obligați 
pârâţii să lase reclamanților, în deplină proprietate şi posesie, imo- 
bilul situat în Bucureşti, str. M.E. nr. 12. Instanţa a reţinut, în esență, 
că autorul reclamanților M.P., proprietarul imobilului, era funcționar 
public, contabil la data naționalizării şi, prin urmare, făcea parte din 
categoriile socio-profesionale exceptate de la această măsură, con- 
form art. II din Decretul nr. 92/1950, astfel că prevederile menţio- 
natului decret nu erau aplicabile. 

„Hotărârea a .rămas definitivă şi irevocabilă prin neexercitarea 
căilor de atac la 22 iulie 1994 (dosar nr. 5511/ 1994). 

Ulterior, prin dispoziţia nr. 1268 din 26 august 1994, emisă de 
Primarul General al Municipiului Bucureşti, imobilul în litigiu a fost 
restituit proprietarilor M.I. şi M.V. 

Prin contractul de vânzare-cumpărare autentificat sub nr. 14214, 
la data de 9 iunie 1995, de Notariatul de Stat Local al sectorului 2, 
Bucureşti, M.I. şi M.V. au înstrăinat către C.L., căsătorit, imobilul 
redobândit în proprietate (dosar nr. 12429/1996). 

La rândul său, intervenientul B.C., chiriaş al apartamentului nr. 5 
din imobilul situat în Bucureşti, str. M.E. nr. 12, sector 2, s-a adresat 
Parchetului General de pe lângă Curtea Supremă de Justiţie, solicitând 
promovarea unui recurs în anulare în contra: sentinței nr. 6719/1994 a. 
Judecătoriei Sectorului 2 Bucureşti. . ; 

Cu adresa nr. 4817/947 din 2 iunie 1995, Parchetul General de pe 
lângă Curtea Supremă de Justiție a comunicat petentului B.C. promo- 

varea recursului în anulare, cât:şi suspendarea executării sentinței ata- 
cate până la soluţionarea recursului în anulare (dosar nr. 3333/1999). 

Totodată, la data de 6 iunie 1995, a fost sesizată şi Curtea Supre- 
mă de Justiţie pentru judecarea recursului în anulare, cu mențiunea 
suspendării executării hotărârii în discuţie. Cauza a format obiectul 
dosarului nr. 1706/1995 al Curţii Supreme de Justiţie, cu termen la 
data de 6 iulie 1995. 

Ulterior, prin decizia nr. 44 din 10 ianuarie 1996, Curtea Supremă 
de Justiţie, Secţia civilă, cu opinia separată a unui membru al comple- 
tului de judecată, a admis recursul-în anulare, a casat sentința civilă 
nr. 6719 din 29 iunie 1992 a Judecătoriei Sectorului 2 Bucureşti şi a 
respins acţiunea reclamanţilor M.I. şi M.V. 

În baza menţionatei hotărâri, Primarul General al Municipiului 
Bucureşti a emis dispoziţia nr. 785 din 15 mai 1996, de anulare a 
dispoziţiei nr. 1258/1994 şi reintrare a imobilului situat în București, 
str. M.E. nr. 12, sector 2, în proprietatea statului (dosar nr. 3333/1999). 

Din cele expuse rezultă cu evidență că, la data perfectării contrac- 
tului de vânzare-cumpărare nr. 14214 din 9 iunie 1995, sentinţa civilă 
nr. 6719 din 29 iunie 1994 a Judecătoriei Sectorului 2 Bucureşti nu 
fusese desfiinţată, ci doar fusese suspendată executarea ei, aspect ce, 
însă, este lipsit de semnificaţie juridică în speţă, întrucât respectiva 
hotărâre fusese deja executată prin emiterea de către Primarul 
General al Municipiului Bucureşti a dispoziţiei nr. 1268 din 26 august 
1994, de restituire a irmobilului în litigiu către vânzătorii M.I. şi M.V. 

Prin urmare, la încheierea contractului de vânzare-cumpărare din 
data de 9 iunie 1995, a cărui nulitate s-a cerut a fi constatată, titlul de 
proprietate al vânzătorilor nu fusese desfiinţat, astfel că şi susținerea 
instanţei de apel, că tranzacţia viza un bun ce nu constituia proprie- 
tatea vânzătorilor, nu corespundea realității. 

Pe de altă parte, deşi este real că în contractul de vânzare-cumpărare, 
autentificat sub nr. 14914 la 9 iunie 1995 de Notariatul de Stat al 
sectorului 2 Bucureşti, transcris în Registrul de transcripţiuni imo- 
biliare al aceluiaşi notariat sub nr. 8276 din 9 iunie 1995, se face 
menţiunea că imobilul în discuţie a fost naționalizat, în baza Decre- 
tului nr. 92/1950, de la autorul vânzătorilor — M.P. —, în același 
contract au fost inserate, pe lângă titlul inițial de proprietate, respectiv 
contractul de vânzare-cumpărare autentificat sub nr. 2348 la data de 
29 ianuarie 1931 de Tribunalul Ilfov, Secţia notariat, transcris sub 
nr. 1049 la data de 29 ianuarie 1931 la grefa aceluiaşi tribunal, şi 
titlul în baza căruia imobilul a revenit în patrimoniul vânzătorilor, ca 

succesori ai proprietarului M.P., respectiv sentinţa civilă nr. 6719 din 
29 iunie 1994 a Judecătoriei Sectorului 2 Bucureşti, definitivă şi ire- 
vocabilă, ca şi procesul-verbal de predare-primire încheiat de SC F.O. 
SA sub nr. 3125 din 14 decembrie 1994. 

Or, existența unei hotărâri judecătoreşti denne şi gevocabils; 
pronunțate într-un litigiu în revendicare, prin care s-a reținut, cu 
autoritate de lucru judecat, împrejurarea că statul nu deținea un titlu 
valid de proprietate asupra imobilului în litigiu, motiv: pentru care 
acesta a reintrat în patrimoniul proprietarilor de drept, unită cu dispo- 
ziția nr. 1268 din 26 august 1994, emisă de Primarul General al 
Municipiului Bucureşti, de restituire a respectivului imobil, erau de 
natură a forma convingerea, în ceea ce-l priveşte pe cumpărătorul 
C.I., că imobilul constituia cu adevărat proprietatea vânzătorilor. 

Din această perspectivă, situația juridică a imobilului, la data 
tranzacţiei, era certă, cu atât mai mult cu cât hotărârea judecătorească 
de retrocedare a bunului fusese pusă în executare voluntar de către 
deținătoarea acestuia, Primăria Municipiului Bucureşti. 

Astfel fiind, nu se poate reproşa cumpărătorului C.I. lipsa de 
diligență, cum greşit a reținut instanţa de apel. 

De altfel, din dosar a rezultat că memoriul pentru recurs în anulare 
a fost formulat de un tert — B.C. — față de părţile ce au figurat în 
litigiul în revendicare, că nu există nici o dovadă că, la data încheierii 
contractului de vânzare-cumpărare, respectiv 9 iunie 1995, părțile ar 
fi avut cunoştinţă de demersul petentului B.C. şi, cu atât mai puţin, de 
promovarea recursului în anulare, comunicarea parchetului în acest 
sens fiind adresată exclusiv solicitantului B.C. 

Din cele expuse rezultă cu evidenţă că, la perfectarea contractului 
de vânzare-cumpărare a imobilului în discuție, atât vânzătorii, cât şi 
cumpărătorul au fost de bună-credinţă, iar reclamanta nu a dovedit 
nici pretinsa fraudă la lege. 

Mai mult, la data încheierii contractului de vânzare-cumpărare, 
titlul de proprietate al vânzătorilor nu fusese desființat, iar cumpără- 
torul a intrat în posesia bunului, fiind de bună-credință, astfel că el îl 
va păstra, chiar dacă, ulterior, titlul autorului său a fost desfiinţat, o 
atare situaţie constituind o excepţie de la regula resoluto iure dantis, 
resolvitur ius accipientis. 

Într-adevăr, desființarea titlului de proprietate al transmițătorului 
cu titlu oneros al unui bun nu atrage caducitatea titlului subachizito- 
rului, în cazul când acesta este de bună-credință. 

Faţă de cele de preced, recursul pârâtului C.I. a fost admis, a fost 
casată decizia atacată şi au fost respinse apelurile declarate de 
reclamanta Primăria Municipiului Bucureşti, prin Primarul General, 
şi interveniențţii D.Ş., D.M. şi B.C., împotriva sentinţei civile nr. 491 
din 16 mai 2001 a Tribunalului Bucureşti, Secţia a IV-a civilă, care a 
fost menţinută. 

În schimb, recursul declarat de C.L.O., în contra aceleiaşi sentinţe, 
a fost respins ca inadmisibil, întrucât acesta nu a figurat ca parte în 
prezentul ltigis 


48. Imobil EAA şi revândut, succesiv 


Reaua-credință este reținută în mod corect, în cazul în care, din 
chiar contractele de vânzare-cumpărare încheiate în formă auten- 
tică rezultă intervalele extrem de scurte de timp la care au fost 
efectuate vânzările imobilului, lesne de observat de către cumpă- 
rătorii succesivi, care, în aceste condiţii, ar fi trebuit să depună 
diligenţe pentru a afla situaţia reală a apartamentului în litigiu. 


I.C.C.J., Secţia civilă şi de proprietate intelectuală, 
decizia nr. 4353 din 9 iunie 2004 


Prin cererea înregistrată la data de 16 noiembrie 1998 la Judecă- 
toria Sectorului 1 Bucureşti, F.E. a chemat in judecată pe pârâţii SC 
T.I. SA, M.F., LI. şi LN., C.M., CE.L. şi B.C.E., solicitând instanţei: 

— anularea contractului de vânzare-cumpărare nr. 54858/90382 
din 9 august 1997, dintre pârâţii SC T.I. SA (vânzător) şi M. F. (cum- 
părător); 

— anularea contractului de vânzare-cumpărare nr. 3277 din 30 sep- 
tembrie 1997 dintre M.F. (vânzător) şi LI. şi I.N. (cumpărători); 

— anularea contractului de vânzare-cumpărare nr. 4905 din 3 
octombrie 1997 dintre LI. şi I.N. (vânzători) şi C.M. (cumpărător); 

— anularea contractului de vânzare-cumpărare nr. 5427 din 30 
octombrie 1997 dintre C.M. şi C.E.L. (vânzători) şi B.C.E. (cumpă- 
rătoare). 

În motivarea cererii de chemare în judecată, reclamanta a arătat 
că, la 20 mai 1970, a dobândit dreptul de proprietate asupra aparta- 
mentului nr. 17 din Bucureşti, str. P. nr. 2, sector 3 (actualmente 
str. N.L. nr. 1) împreună cu defunctul său soț, F.H.L. 

Această vânzare-cumpărare s-a perfectat între Oficiul pentru 
construirea de locuințe proprietate personală şi cumpărători, prin 
actul de vânzare-cumpărare nr. 4007 din 20 mai 1970. 

Reclamanta F.E. a părăsit țara la data de 19 iunie 1997, stabilindu-se 
în Israel. 

În luna septembrie 1997, aceasta a aflat că apartamentul a cărei 
proprietară era a fost vândut de SC T.I. SA, în baza contractului | 
nr. 54858/9038 din 29 august 1997, către cumpărătorul M.F: 

Acesta a revândut apartamentul, după numai 32 de zile de la 
achiziționare, lui I.I. şi I.N., care, la rândul lor, l-au înstrăinat după 
numai 4 zile lui C.M. şi C.E., aceştia vânzând mai departe, după doar 
27 de zile, lui B.C.E. 

De asemenea, reclamanta a solicitat repunerea părţilor în situația 
anterioară. 

La data de 2 martie 1999, pârâta B.C.E. a formulat întâmpinare şi 
cerere reconvențională, solicitând obligarea reclamantei la plata 
sumei de 15.000.000 lei, pe care i-a investit în repararea şi amenaja- 
rea apartamentului, fiind cumpărătoare de bună-credință. 

De asemenea, pârâta a formulat şi cereri de chemare în garanție 
împotriva vânzătorilor C.M. şi C.E.L., respectiv împotriva SC B.B.C. 
SRL, -solicitând obligarea acestora la plata unor despăgubiri, în sumă 
de 87.000.000 lei, reprezentând preţul vânzării. 

Prin sentința civilă nr. 7002 din 16 mai 2000, Judecătoria Secto- 
rului 3 București şi-a declinat competența de soluționare a cauzei în 
favoarea Tribunalului Bucureşti, având în vedere valoarea aparta- 
mentului. 

Prin sentinţa civilă nr. 1092 din 14 decembrie 2000, Tribunalul 
Bucureşti, Secţia a IV-a civilă: 

— a admis cererea formulată de reclamanta F.E. împotriva pârâților 
SC T.L. SA, M.F., LL, LN., C.M. şi C.E.L.; 

— a admis cererea reconvențională formulată de B.C.E.; 

— a admis. în parte cererea de chemare în garanție formulată de 
pârâta-reclamantă B.C.E. împotriva pârâtilor C.M. şi C.E.L.; 

— a respins cererea de chemare în garanție formulată de pârâta-re- 
clamantă împotriva SC B.B.C. SRL ca neîntemeiată; 

— a constatat nulitatea absolută a contractelor de vânzare-cumpă- 
rare şi a dispus repunerea părților în situația anterioară; 

— a obligat-o pe reclamantă la plata sumei de 34.951.000 lei 
reprezentând îmbunătăţiri aduse apartamentului nr. 17 din str. N.L. 
nr. |; 

— i-a obligat pe intervenienții C.M. şi C.E.L. la restituirea prețului 
vânzării. 

În motivarea sentinței, tribunalul a reținut că apartamentul în 
litigiu a fost vândut printr-un act fictiv de către SC T.I. SA pârâtului 
M.F. şi, ulterior, în mod succesiv, celorlalți pârâţi din proces. 

Constatând că actul inițial încheiat între SC T.I. SA şi M.F. este 
un act fictiv, purtând un număr inexistent în registrul societăţii 
comerciale vânzătoare, instanța a dispus anularea tuturor contractelor 
de vânzare-cumpărare încheiate cu privire la acest apartament. 

Împotriva sentinţei civile nr. 1092 din 14 decembrie 2000 a 
Tribunalului Bucureşti, Secţia a IV-a civilă, au declarat apel pârâţii 
B.C.E. şi pârâţii C.M. şi CEL. 

I. Apelanta B.C. a solicitat să se constate că: 

— reclamanta F.E. nu are calitate procesuală activă, deoarece nu a 
dovedit existența unui titlu de proprietate asupra imobilului; 

— acțiunea este inadmisibilă, în condiţiile în care reclamanta avea 
la dispoziție acţiune în revendicare; 

— în mod greşit s-a considerat că a fost un cumpărător de rea-cre- 
dință, în condiţiile în care nu a ştiut că apartamentul a fost vândut 
succesiv, la intervale scurte de timp, şi a făcut o serie de îmbunătăţiri 
în imobil. 

La data de 8 ianuarie 2001, apelanta-pârâtă a completat motivarea 
apelului, în sensul că a solicitat să se constate că, în realitate, a plătit 
un preţ mai mare decât acela trecut în contract. 

II. La rândul lor, C.M. şi C.E.L. au susținut că în mod greşit instanța 
de fond nu a reţinut buna lor credință la data încheierii actului. 

Ambele apeluri au fost respinse ca nefondate, prin decizia civilă 
nr. 233 din 27 aprilie 2001 a Curţii de Apel Bucureşti, Secţia a IV-a 
civilă, cu motivarea că: 

— din probele administrate rezultă calitatea procesuală activă a 
reclamantei; 

— o eventuală netimbrare a cererii, în fazele anterioare de judecată 
a procesului, nu face posibilă, în apel, anularea acţiunii ca netimbrată, 
deoarece instanța poate dispune darea în debit, conform dispozițiilor 
art. 20 alin. (5) din Legea nr. 146/1997, a părţii care nu a plătit taxa 
de timbru în cuantumul prevăzut de lege, acest aspect neavând nici o 
relevanţă asupra fondului cererii; 

— instanța a apreciat în mod corect reaua-credință a apelantei 
B.C.E. la data încheierii contractului de vânzare-cumpărare, deoarece, 
din actul autentic încheiat de părți, rezultă existența unor vânzări 

succesive anterioare, iar acest aspect putea fi verificat cu ușurință în 
baza actului de proprietate al vânzătorilor C.M. şi C.E.L.; 

— susținerea apelantei, în sensul că a plătit un preţ mai mare decât 
acela înscris în actul autentic, este lipsită de orice temei legal, atâta 
timp. cât pârâta nu a solicitat constatarea simulaţiei cu privire la 
cuantumul plătit. 

Împotriva deciziei civile nr. 233 din 27 aprilie 2001 a Curţii de 
Apel Bucureşti, Secţia a IV-a civilă, au declarat recurs apelanţii-pâ- 
râți B.C.E., C.M. şi CEL. 

I. Pârâta B.C.E. a criticat decizia pentru următoarele motive, 
întemeiate pe dispoziţiile art. 304 pct. 9 C. proc. civ.: 

— instanța de apel a greşit atunci când nu a apreciat cererea 
reclamantei F.E. ca o acţiune în revendicare şi nu a respins-o ca 
insuficient timbrată; 

— instanța de apel a considerat în mod eronat că reclamanta are 
calitate procesuală activă; 

— instanța de apel nu a reținut buna sa Sredinja la PILA pIONAL 
apartamentului. 

IL. În recursul formulat de pârâţii CM. şi CEL; întemeiat pe 
dispoziţiile art. 304 pct. 9 C. proc. civ., aceştia au arătat că în mod 
eronat instanța de apel nu a reţinut buna lor credință la încheierea 
contractului de vânzare-cumpărare privind apartamentul în litigiu. 

Ambele recursuri sunt nefondate şi au fost respinse. 

Cele două motive de recurs invocate de pârâta B.C.E. sunt 
nefondate, pentru considerentele ce succed: 

Din cererea de chemare în judecată depusă la data de 16 
noiembrie 1998 (dosar civil nr. 12772/1998) de F.E. rezultă că 
aceasta a:solicitat anularea: 

— contractului de vânzare-cumpărare autentificat sub nr. 3277 din 
30 septembrie 1997, intervenit între M.F. (vânzător) şi I.I. şi I.N. 
(cumpărători); 

— contractului de vânzare-cumpărare autentificat sub nr. 4905, din 
3 octombrie 1997, încheiat între I.I. şi I.N. (vânzători) şi C.M. şi 
C.E.L. (cumpărători); 

— contractului de .vânzare-cumpărare nr. 5427 din 30 octombrie 
1997, încheiat de C.M. şi C.E.L. (vânzători) şi B.E.L. (cumpărătoare). 

Reclamanta a mai solicitat şi repunerea părţilor în situația 
anterioară. 

Conform principiului disponibilităţii, în procesul civil reclamantul 
este acela care stabileşte cadrul procesual, instanța neputând schimba, 
din oficiu, obiectul procesului. 

Conform dispoziţiilor art. 20 alin. (5) din Legea nr. 146/1997, 
instanța poate dispune darea în debit a părţii ce nu a plătit taxa de 
timbru în cuantumul prevăzut de lege pentru obiectul procesului. 

O eventuală netimbrare a cererii în fazele anterioare de judecată 
ale unui proces nu poate duce la anularea acțiunii, acest aspect 
neavând relevanță asupra fondului cauzei. 

"Din probele administrate în cauză rezultă că recurenta-reclamantă 
şi-a dovedit calitatea procesuală activă. 

Astfel, la dosarul civil nr. 12.772/1998 au fost depuse contractul 
nr. 4007 din 20 mai 1970 între Consiliul Popular al Municipiului 
Bucureşti, Oficiul pentru construirea de locuinţe proprietate personală 
şi beneficiarii F.H.L. şi F.E. şi certificatul de moştenitor nr. 1562 din 
30 noiembrie 1984, eliberat de Notariatul de Stat al Sectorului 3 
Bucureşti (dosar notarial nr. 1820/1989) din care rezultă că numitei 
F.E., în calitate de soție, îi revine întreaga masa succesorală (din care 
face parte şi cota de 1⁄4 din apartamentul nr. 17 din Bucureşti, str. N.L. 
nr. 1, sector 3). 

În ambele recursuri, instanţa de apel a fost criticată, pentru că nu a 

reținut buna-credinţă a recurenţilor la achiziționarea apartamentului. 

În cauză, nu poate opera principiul bunei- credințe la încheierea 
contractelor de vânzare-cumpărare. 

Reaua-credință a pârâţilor a fost reţinută în mod corect de către 
instanța de apel, deoarece, din chiar contractele de vânzare-cumpărare 
încheiate în formă autentică rezultă intervalele extrem de scurte de 
timp la care au fost efectuate vânzările apartamentului în litigiu (9 
august 1997, 30 septembrie 1997, 3 octombrie 1997, respectiv 30 
octombrie 1997), lesne de observat de către cumpărătorii succesivi, 
care ar fi trebuit să depună diligenţe pentru a afla situația reală a 
apartamentului în litigiu. 

Curtea a apreciat, pentru aceste motive, că recursurile sunt nefon- 
date şi le-a respins. 

De asemenea, constatând că la instanța de fond cererea de 
chemare în judecată a fost insuficient timbrată, având în vedere 
obiectul acesteia, a obligat-o pe intimata-reclamantă F.E. să comple- 
teze taxa judiciară de timbru cu suma de 7.000.000 de lei. 

49. Imobil restituit prin hotărâre judecătorească. Drept 
de proprietate transcris în registrul de inscripțiuni la data 
încheierii contractului de vânzare-cumpărare. Consecințe 


Deşi buna-credinţă se prezumă, atitudinea celui care o invocă 
nu este total pasivă, el trebuind să arate că a dat dovadă de 
diligenţele minime ale unui bun gospodar impuse de rigoarea 
înstrăinării şi dobândirii unui bun. 

Indiferent că partenerul de contract l-a asigurat pe cumpă- 
rător că imobilul nu este revendicat, era obligaţia lui să verifice 
registrul de inscripțiuni şi să observe dacă dreptul proprietarului 
imobilului revendicat era transcris la data respectivă. 


C.S.J,, Secţia civilă, decizia nr. 2182 
din 26 mai 2003 


Prin acţiunea înregistrată la 23 februarie 1998, reclamanta C.A. a 
chemat în judecată pe pârâţii P.T., P.A.E., Primăria Municipiului 
Bucureşti şi-SC H.N. SA, pentru a se constata nulitatea absolută a 
contractului de vânzare-cumpărare nr. 2704/21118 din 13 ianuarie 
1997, încheiat de familia P. şi Primăria Municipiului Bucureşti, prin 
mandatarul SC H.N. SA l 

S-a mai solicitat, prin aceeaşi acțiune, obligarea pârâților să 
predea reclamanților în proprietate apartamentul nr. 2 în suprafață de 
51,09 mp, 23,38% din părţile comune şi 24,52 mp teren aferent situat 
sub construcţie: 

În motivarea acțiunii, ici aia a arătat că i s-a retrocedat imo- 
bilul nr. 51, prin sentinţa civilă nr. 501 din 19 ianuarie 1995 a 
Judecătoriei Sectorului 1 Bucureşti, rămasă definitivă prin decizia 
nr. 458 din 25 aprilie 1996 a Curţii de Apel Bucureşti. Ca urmare, 
C.G.M.B. i-a predat, prin procesul-verbal de predare-primire nr. 7544 
din 18 septembrie 1996, imobilul restituit prin Dispoziţia nr. 1035 din 
15 iulie 1996 a Primarului General al Capitalei. Reclamanta şi-a 
transcris dreptul de proprietate în Registrul de 'transcripțiuni de pe 
lângă Judecătoria Sectorului 1 Bucaresti, sub nr. 5999 din 28 iunie 
1996. 

Reclamanta a- susţinut că, față de această situație, contractul 
nr. 2704/21118 din 13 ianuarie 1997, intabulat la nr. 3751 din 6 
martie 1997, invocat de pârâți este realizat după ce i se restituise 
imobilul revendicat. 

Pârâţii P.T. şi P.A.E. s-au apărat printr-o întâmpinare, în care au 
arătat că sunt dobânditori de bună-credinţă şi că reclamanta — căreia îi 
incumba sarcina probei — nu a făcut dovada că ei au cunoscut despre 
revendicarea imobilului. Mai mult, faptul că reclamanta a notificat 
dreptul său de proprietate după doi ani de la redobândire, în 1998, o 
plasează pe aceasta în culpă. Pârâţii au mai arătat că hotărârea 
nr. 501/1995 a Judecătoriei Sectorului 1 Bucureşti nu le este opo- 
zabilă, pentru că nu au fost părți în acel proces pentru a-şi putea face. 
apărările. 

Totodată, pârâţii P. au formulat o cerere de chemare în garanţie a 
C.G.MB. şi SC H.N. SA, pentru eventualitatea constatării nulităţii 
contractului lor, prin care au solicitat obligarea acestora la prețul 
imobilului la valoare reactualizată potrivit indicelui de inflaţie, 
precum şi daune interese reprezentând contravaloarea unui aparta- 
ment identic cu cel din litigiu. 

Judecătoria Sectorului 1 Bucureşti, prin sentința civilă nr. 19868 
din 4 decembrie 1998, a declinat competenţa de soluţionare a cauzei 
la Tribunalul Bucureşti, sentință definitivă prin respingerea apelului 
formulat împotriva acesteia (decizia nr. 2128/A din 17 septembrie 
1999 a Tribunalului Bucureşti). 

Prin decizia civilă nr. 709 din 20 iunie 2000, Tribunalul Bucureşti 
a anulat acţiunea ca netimbrată. 

Curtea de Apel Bucureşti, Secţia a IV-a civilă, prin decizia nr. 20 
din 18 ianuarie 2001, a admis apelul reclamantei, a casat decizia 
nr. 709/2000 şi, constatând că acțiunea a fost legal timbrată la 
valoarea înscrisă în contractul a cărui anulare se cere, a trimis cauza 
spre rejudecare. 

Tribunalul Bucureşti, Secţia a IV-a civilă, prin sentinţa civilă 
nr. 671 din 21 iunie 2001, a respins acţiunea ca nefondată. 

Pentru a pronunţa această soluţie, s-a reținut că, prin sentința 
civilă nr. 501/1995, s-a constatat că reclamanta este proprietara 
apartamentului în discuţie. Ca urmare, Primarul General a emis 
dispoziţia nr. 1035/1115 din iulie 1996 şi s-a întocmit procesul-verbal 
de predare-primire şi o adresă de înştiinţare a chiriaşilor (nr. 7544 din 
18 septembrie 1996). Această înştiinţare a fost ridicată de reclamantă 
pentru a fi comunicată chiriaşilor. S-a considerat că pârâţii P. au fost 
de bună-credinţă, chiar dacă au încheiat contractul de vânzare-cum- 
părare după data emiterii dispoziției de retrocedare de către primar, față 
de împrejurarea că au depus cererea de cumpărare înainte de emiterea 
acestei dispoziţii şi că nu au fost încunoştințaţi de reclamantă despre 


faptul restituirii. Pentru a opera nulitatea contractului, ambele părți 
contractante trebuiau să fie de rea-credinţă, ceea ce nu s-a dovedit. 

Curtea de Apel Bucureşti, Secţia a III-a civilă, prin decizia civilă 
nr. 538/A din 4 decembrie 2001, a respins ca nefondat apelul recla- 
mantei. S-a considerat că nu s-a dovedit reaua-credință a cumpără- 
torilor, buna-credință fiind prezumată şi apreciată nu în funcţie de 
poziţia adoptată de unitatea vânzătoare în respectarea obligaţiilor 
acesteia. S-a apreciat că s-au aplicat în mod corect dispoziţiile art. 46 
din Legea nr. 10/2001 care protejează buna-credinţă. 

Împotriva acestei soluţii, reclamanta a formulat recurs, invocând 
nelegalitatea prevăzută de art. 304 pct. 1 C. proc. civ., constând în 
greşita aplicare a art. 46 din Legea nr. 10/2001. În mod greşit s-a 
considerat că este suficientă buna-credinţă a cumpărătorilor pentru ca 
vânzarea să fie valabilă, apreciere care a condus la încălcarea princi- 
piului ubi lex non distinguit, nec nos distinguere debemus. S-au făcut 
dovezi că vânzătorul a fost de rea-credință, deoarece a vândut un 
imobil pe care îl retrocedase. S-a mai invocat greşita aplicare a Legii 
nr. 112/1995, instanţa stabilind în mod eronat că imobilul s-a vândut 
corect în baza Legii nr. 112/1995, deși printr-o hotărâre judecăto- 
rească intrată în puterea lucrului judecat s-a constatat că imobilul a 
trecut în proprietatea statului fără titlu, hotărârea fiind opozabilă din 
momentul transcrierii ei. 

Recursul este întemeiat şi a fost admis, pentru considerentele ce 
urmează. 

Potrivit art. 46 alin. (1) din Legea nr. 10/2001, actele juridice de 
înstrăinare, inclusiv cele făcute în cadrul procesului de privatizare, 
având ca obiect imobile care cad sub incidența prevederilor prezentei 
legi, sunt valabile dacă: au fost încheiate cu respectarea legilor în 
vigoare la data înstrăinării. 

Prin hotărârea nr. 501 din 19 ianuarie 1995 a Judecătoriei Secto- 
rului 1 Bucureşti, s-a stabilit, cu putere de lucru judecat, că imobilul 
revendicat de reclamantă a fost naționalizat în mod abuziv prin De- 
cretul nr. 92/1950, proprietarii fiind exceptaţi de la aplicarea decre- 
tului menţionat, stabilindu-se că imobilul a trecut în proprietatea sta-. 
tului fără titlu, s-a încheiat în mod nelegal un contract de vânzare-cum- 
părare pentru imobilul în discuţie cu pârâții P., întemeiat pe dis- 
poziţiile Legii nr. 112/1995. La 13 ianuarie 1997, data încheierii con- 
tractului pentru apartamentul nr. 2 situat în imobilul nr. 51, nu se mai 
putea vinde în temeiul Legii nr. 112/1995 care se aplică, conform 
art. 1, imobilelor cu destinaţia de locuinţe, trecute ca atare în pro- 

prietatea statului sau a altor persoane juridice, după 6 martie 1945, cu 
titlu. 

Chiar dacă s-ar fi aplicat Legea nr. 112/1995 în cauză, aparta- 
mentul nu putea fi vândut chiriaşilor, deoarece art. 1 din această lege, 
care prevede această oportunitate ca măsură de protecţie a chiriaşilor, 
îngăduie vânzarea către titularii contractelor de închiriere numai a 
apartamentelor ce nu se restituie în natură: foştilor proprietari sau 
moștenitorilor acestora. Or, cum a rezultat din probele administrate în 
cauză, apartamentul fusese restituit prin hotărâre judecătorească la 19 
ianuarie 1995, definitivă la 25 aprilie 1996, şi, ca urmare, predat prin 
dispoziţie a primarului, la 15 iulie 1996. 

În acest fel, la vânzarea apartamentului s-au produs două încălcări 
ale Legii nr. 112/1995. 

Articolul 46 din Legea nr. 10/2001 se referă, în alin. (2), şi la 
actele juridice de înstrăinare având ca obiect imobile preluate fără 
titlu valabil. Acestea, se spune în mod expres în text, sunt lovite de 
nulitate absolută, cu o singură excepție, şi anume. când actul s-a 
încheiat cu bună-credință. 

Deşi buna-credinţă se prezumă, atitudinea celui care o invocă nu 
este total pasivă, el trebuind să arate că a dat dovadă — în atitudinea 
față de bunul cu privire la care se crede proprietar — de diligențele 
minime ale unui bun gospodar impuse de rigoarea înstrăinării şi 
dobândirii unui bun. Indiferent că partenerul de contract — Municipiul 
Bucureşti, prin mandatar — l-a asigurat pe cumpărător că imobilul nu 
este revendicat, era de obligaţia lui să verifice regimul de inscripțiuni 
şi să observe că dreptul proprietarului imobilului revendicat era 
transcris sub nr. 5999 încă din 28 iunie 1996. 

De remarcat că, la data când s-a făcut de către pârâţii P. cererea de 
cumpărare a apartamentului (înregistrată cu nr. 21118 din 28 ianuarie 
1996), apartamentul fusese deja restituit prin hotărârea Jideeitorgasca 
nr. 501 din 19 ianuarie 1995. 

Pentru considerentele arătate, s-a constatat că decizia nr. 538/A/2001 
a Curţii de Apel Bucureşti a fost dată cu încălcarea legii şi, ca urmare, 
a fost casată. 

Împrejurările de fapt fiind în totalitate stabilite, în temeiul art. 314 
C. proc. civ., a fost admis apelul reclamantei împotriva sentinței civile 
nr. 671 din 21 iunie 2001 a Tribunalului Bucureşti, Secţia a IV-a 
civilă, care a fost desființată și pe fondul cauzei a fost admisă acțiu- 
nea, cu consecința constatării nulităţii absolute a contractului de 
vânzare-cumpărare nr. 2704/2118 din 19 ianuarie 1997. 

În acelaşi sens: a) CSJ, Secția civilă, decizia nr. 2728 din 24 
iunie 2003: Din probele administrate, respectiv depozițiile martorilor, 
rezultă că, înainte de a cumpăra, pârâţii au aflat de interesul mani- 
festat de reclamantă în redobândirea imobilului. Reclamanta a depus 
la Primăria Sectorului 1 Bucureşti cerere de restituire a imobilului, la 
data de 20 iulie 1996, iar contractul de vânzare-cumpărare a fost 
încheiat la 17 iunie 1997, după ce Judecătoria Sectorului 1 Bucureşti 
pronunțase hotărârea nr. 4889 din 29 aprilie 1996, care a rămas 
definitivă şi irevocabilă la 13 mai 1997, hotărâre prin care se stabilise 
că imobilul a fost preluat de stat fără titlu legal valabil, proprietarul 
acestuia, N.P., tatăl reclamantei, fiind exceptat de la naţionalizare. 

b) I.C.C.J, Secţia civilă şi de proprietate intelectuală, decizia 
nr. 4702 din 23 iunie 2004: Faţă de împrejurarea că prin sentința 
civilă: nr. 501/1995 s-a constatat definitiv că Statul nu are titlu cu 
privire la imobilul în. litigiu, contractul de vânzare-cumpărare 
nr. 2925/20889 din 17 ianuarie 1997, încheiat, în baza Legii 
nr. 112/1995, între Primăria Municipiului Bucureşti, reprezentată de 
mandatar SC H.N. SA, în calitate de vânzător, şi recurenţii M.I. şi 
M.R., în calitate de cumpărători, nu poate fi reţinut ca titlu valabil, 
opozabil titlului reclamantei. 

Sentința de retrocedare a fost transcrisă la data de 28 iunie 1996, 
înainte cu 7 luni de perfectarea vânzării, dată de la care a devenit 
opozabilă erga omnes. 

c) IC.CJ, Secţia civilă şi de proprietate intelectuală, decizia 
nr. 2710 din 6 aprilie 2005: În dovedirea dreptului de proprietate, 
reclamantul a invocat contractul de vânzare-cumpărare autentificat 
sub nr.:46172/1945 şi transcris sub nr. 15593/1945, prin care autorul 
său, Ş.I., a dobândit în proprietate imobilul revendicat. Anterior liti- 
giului de faţă, la data de 15 iunie 1994, reclamantul I.R. a revendicat 
acelaşi imobil de la C.L.M.B,, litigiu ce a fost finalizat prin sentința 
civilă nr. 7518 din 7 iulie 1994 a Judecătoriei Sectorului 1 București, 
hotărâre definitivă şi irevocabilă, în sensul că acţiunea reclamantului 
a fost admisă şi imobilul retrocedat acestuia. 

În baza aceleiași sentințe civile irevocabile, la data de 26 aprilie 
1995, între SC H.N. SA, societate care administra bunul imobil în 
numele Statului, şi reclamant s-a încheiat un proces-verbal de 
predare-primire a nemişcătorului, în care s-a menţionat că în imobil 
locuiesc chiriaşi, fiind individualizaţi titularii contractului de închirie- 
re, numărul şi data acestor contracte, precum şi împrejurarea că 
respectivele contracte încheiate cu SC H.N. SA încetează. În fine, tot 

în baza menţionatei sentințe, Primarul General al Municipiului Bucu- 
reşti a emis dispoziţia nr. 248 din 27 februarie 1995, prin care imo- 
bilul din Bucureşti, sectorul 1, a fost restituit în proprietate recla- 
mantului I.R. „Ii _ RI 
Confruntaţi cu acţiunea în revendicare, pârâţii s-au apărat că ei 
sunt proprietarii imobilului, invocând în acest sens contractele de 
vânzare-cumpărare nr. 1392/27.615 şi nr. 1393/27.614, ambele din 
data de 15 noiembrie 1996, încheiate cu SC H.N. SA, în calitate de 
reprezentantă a vânzătoarei Primăria Municipiului Bucureşti, şi au 
susținut că operaţiunea de înstrăinare s-a făcut cu respectarea preve- 
derilor Legii nr. 112/1995 şi că au fost cumpărători de bună-credință. 
Din cele mai sus expuse rezultă, fără echivoc, că la data de 15 noiem- 
brie 1996, când s-au încheiat respectivele contracte de vânzare-cum.- 
părare, Primăria Municipiului Bucureşti nu mai era, nici aparent, 
proprietara apartamentelor înstrăinate pârâţilor-recurenți, din moment 
ce, prin dispoziţia nr. 248 din 27 februarie 1995, Primarul General al 
Municipiului Bucureşti restituise reclamantului I.R. întreg imobilul, 
cţie şi teren. SN 
e” asif, la 15 noiembrie 1996, SC H.N. SA nu era îndreptățită 
de a încheia cu pârâții cele două contracte de vânzare-cumpărare, din 
moment ce, anterior, la 26 aprilie 1995, a încheiat cu reclamantul 
procesul-verbal de predare-primire a nemişcătorului, în care a men- 
tionat situaţia juridică a imobilului, precum şi faptul că raporturile lo- 
cative pe care vânzătoarea le avea cu pârâţii chiriaşi încetau la data 
predării bunului. S-a constatat că cele două contracte de vânzare-cum- 
părare au fost încheiate cu încălcarea prevederilor Legii 
nr. 112/1995, cu consecința vătămării grave a adevăratului proprietar, 
prin lipsirea lui de un drept legitim. . | i FI 
În speță, s-a constatat că pârâţii nu pot invoca cu îndreptățire 
pretinsa eroare în care s-ar fi aflat cu privire la calitatea de proprietar 
a vânzătoarei Primăria Municipiului București, întrucât eroarea 
invocată putea fi evitată prin simpla informare cu privire la situația 
juridică a imobilului, prin consultarea actelor şi documentelor ori a 
evidenţelor ce se găseau la .vânzătoare, Notariatul de Stat de la locul 
situării imobilului şi organele fiscale teritoriale. 

50. Imobil achiziționat prin procedura executării silite, 
anterior oricărui demers de redobândire a acestuia 


În condiţiile în care s-a notat în cartea funciară demersul 
judiciar de anulare a actului de adjudecare la mult timp după 
transferul dreptului de proprietate în patrimoniul adjudecatarului 
şi după încheierea de către acesta a actului de înstrăinare atacat, 
în absenţa altor probe, nu se poate reține că subdobânditorii au 
ştiut că bunul nu este proprietatea vânzătorului şi că aparține 
altuia. Nu mai puţin, cu greu li s-ar putea imputa minia negligentia, 
de vreme ce cartea funciară i-a convins că au contractat cu un 
verus dominus. 


I.C.C.J., Secţia civilă şi de proprietate intelectuală, 
decizia nr. 632 din 29 ianuarie 2004 


La data de 3 aprilie 2001, B.E. a chemat în judecată pe F.I., I.F. şi 
B.I. pentru constatarea nulității contractului de vânzare-cumpărare a 
apartamentului nr. 116 situat în imobilul din Cluj-Napoca, identic cu 
nr. 23408/CXVI din C.F. 86151 (A+1) Cluj-Napoca. Totodată, au 
cerut restabilirea situaţiei tabulare a imobilului, iar, în subsidiar, 
obligarea pârâtei B.I. să-i plătească suma de 200 milioane lei repre- 
zentând contravaloarea bunului vândut. 

În motivarea acţiunii a fost invocată vânzarea bunului altuia, în 
sensul că pârâta B.I., în calitate de adjudecatar, a vândut bunul din 
litigiu pârâţilor F.I. şi I.F., în condiţiile în care reclamanta, ca proprie- 
tară și debitor urmărit, plătindu-l pe creditor în termenul de suprali- 
citare, a cerut anularea licitației. Fiind vorba, ca atare, de vânzarea 
unui bun litigios, referitor la care adjudecatarul (pârâta B.I.) nu avea 
consolidat dreptul de proprietate, rezultă că actul atacat este lovit de 
nulitate, concluzie care se impune şi pentru existența relei-credințe a 
pârâtei, care a înstrăinat bunul la scurt timp după adjudecare, pe un 
preţ cu mult inferior valorii reale a acestuia. | 

Tribunalul Cluj, Secţia civilă, prin sentința nr. 259 din 12 iunie 
2001, a admis subsidiarul acţiunii, obligând pe pârâta B.I. să-i plă- 
tească reclamantei suma de 90 milioane lei (reprezentând prețul plătit 
de subdobânditori), dobânda legală (datorată de la data de 28 iulie 
1999 până la plata integrală a debitului) şi cheltuielile de judecată. A 
respins acţiunea, ca nefondată, față de pârâţii F.I. şi I.F. 

Curtea de Apel Cluj, Secţia civilă, prin decizia nr. 35 din 21 
februarie 2002, cu opinie separată, a admis apelul reclamantei și, 
schimbând în întregime sentința, a admis capătul principal al acțiunii, 
în sensul că a anulat actul de înstrăinare atacat şi a dispus, în favoarea 
reclamantei, restabilirea situaţiei tabulare a bunului vândut. A respins, 
ca tardiv, apelul pârâtei B.I. 

Pentru a decide astfel, instanța de apel a reţinut că actul de 
adjudecare a fost anulat, definitiv şi irevocabil, prin decizia nr. 528 
din 25 martie 2000 a Tribunalului Cluj, Secţia civilă. Întrucât titlul 
vânzătorului a fost desființat, iar bunul înstrăinat era litigios, instanța 
a conchis că actul atacat este lovit de nulitate. Nu mai puţin, instanța 
de apel, constatând că la încheierea actului părțile au ştiut că bunul 
vândut este proprietatea reclamantei, a apreciat că nulitatea absolută 
este impusă, pentru cauză ilicită, şi de art. 984 C. civ. 

Împotriva acestei decizii, au declarat recurs toate părțile din 
proces. Reclamanta a invocat omisiunea instanței de apel de a se 
pronunţa asupra cererii de restituire a cheltuielilor de judecată. Pârâţii 
au criticat soluţia atacată, arătând că cerințele legale impuse pentru 
desfiinţarea actului de înstrăinare din litigiu nu sunt întrunite. În 
consecință, au cerut reformarea deciziei atacate, în sensul respingerii 
apelului reclamantei, ca nefondat. 

Recursul pârâţilor este fondat. 

Nulitatea absolută a vânzării lucrului altuia are ca punct de 
plecare împrejurarea că părțile au încheiat contractul în cunoștință de 
cauză, ştiind că lucrul vândut este proprietatea altei persoane. Sintag- 

ma „în cunoştinţă de cauză” relevă, semantic, înțelesul că părțile 
contractului au ştiut bine că bunul individual determinat nu este 
proprietatea vânzătorului şi că aparține altuia. În acest caz, contractul 
încheiat, ascunzând intenția de a aduce altuia o ri este un act 
ca numitor comun "reaua-credință a părţilor. 

Nu mai puţin, sub incidența art. 1080 C. civ., are importanță 
juridică minia negligentia cumpărătorului, care, încălcând obligaţia 
de a se convinge că a contractat cu un verus dominus, răspunde 
pentru culpa lata. 

Or, în speţă, la data încheierii actului de înstrăinare atacat (28 iulie 
1999), proprietarul tabular al bunului imobiliar vândut era vânzătorul, 
respectiv pârâta B.I., ca adjudecatar definitiv în procedura de executare 
silită pornită împotriva reclamantei (pentru restituirea unui împrumut 

bancar) şi finalizată, în temeiul art. 182 din Legea LX/1881, prin 
încheiere şi prin ordinul dat autorităţii de C.F. de a intabula pe nume- 
le adjudecatarului dreptul de proprietate asupra bunului imobiliar 
vândut. 

Cum reclamanta a notat în C.F: demersul său judiciar de anulare a 
actului de adjudecare abia la 27 ianuarie 2000, deci la mult timp după 
transferul dreptului de proprietare în patrimoniul adjudecatarului şi 
după încheierea actului de înstrăinare atacat, apare nefiresc (ilogic), 
în absența altor probe, să se reţină că subdobânditorii au ştiut bine că 
bunul nu este proprietatea vânzătorului şi că aparţine altuia. Nu mai 
puţin, cu greu li s-ar putea imputa minia negligentia, de vreme ce 
C.F. i-a convins că au contractat cu un verus dominus, după cum nici 
data înstrăinării şi consistenţa prețului, invocate de reclamantă, fiind 
elemente excesive, sunt fără semnificaţie juridică în aprecierea bunei 
lor credinţe. 

Drept urmare, s-a constatat că fără temei instanța de apel a refor- 
mat sentința prin a desființa actul de înstrăinare atacat, considerent 
pentru care s-a impus admiterea recursurilor pârâţilor, aşa cum au fost 
formulate. Pe cale de consecință, recursul reclamantei, referitor la 
cheltuielile de judecată, apare nefondat şi a fost respins, ca atare. 


51. inexistenţa pe rolul instanţei a unui proces în reven- 
dicare sau a unei notificări din partea fostului proprietar 


Piecând de la necesitatea de protejare a siguranţei şi stabi- 
lităţii circuitului civil, a încrederii publice în actele juridice de 
dobândire a proprietății încheiate în condiţii de eroare publică 
asupra calității de proprietar a înstrăinătorului, când nimic nu i se 
poate imputa subdobânditorului, victimă şi el a acelei erori, în 
practica judiciară şi în doctrină a fost recunoscut principiul 
validității aparenţei în drept, a cărui esenţă este exprimată prin 
adagiul error communis facit ius. 

Intocmirea actului de vânzare-cumpărare s-a făcut cu respec- 
tarea condiţiilor prevăzute de art. 9 şi art. 14 din Legea nr. 112/1995, 
în condiţiile î în care cumpărătorul - fost chiriaş — a optat pentru 
cumpărarea imobilului în litigiu după expirarea termenului de 6 
luni de la intrarea în vigoare a legii, iar imobilul a fost vândut la o 
dată până la care reclamantul nu a solicitat pe nici o cale resti- 
tuirea în natură a imobilului şi nici nu l-a notificat în vreun fel pe 
cumpărător de intenţia sa de redobândire a imobiluiui; în aceste 

condiții, cumpărătorul a fost de bună-credință în momentul 
facerii contractului de vânzare-cumpărare. 


C.S.J., Secţia civilă, decizia nr. 2030 
din 20 mai 2003 


Tribunalul Bucureşti, Secția a IV-a civilă, prin sentința civilă 
nr. 107 din 2 februarie 2001, a respins ca neîntemeiate acțiunile prin- 
cipale introduse de reclamantele J.E.A.M. şi J.L., înregistrate sub 
nr. 6333 din 30 iulie 1996, respectiv nr. 2868 din 19 martie 1988 la 
Judecătoria Sectorului 4 București, în contradictoriu cu pârâţii 
C.G.M.B., Consiliul Local al Sectorului 4 Bucureşti, SC B. SA, C.M. 
şi S.I., precum şi cu intervenienţii-reclamanţi D.D.G., B.M.; a admis 
cererea de intervenţie formulată de intervenienţii-reclamanți D.D.G. 
şi B.M. împotriva reclamantelor J.E.A.M. şi J.L., precum și a pârâ- 
ților C.M., S.I., C.G.M.B., SC B. SA; a admis acţiunea anexă înre- 
gistrată pe rolul Judecătoriei Sectorului 4 Bucureşti sub nr. 4202 din 
17 aprilie 1998, formulată de intervenienţii-reclamanți D.D.G. şi 
B.M. şi, pe cale de consecință, reclamantele şi pârâţii au fost obligaţi 
să lase reclamanţilor-intervenienți în deplină proprietate şi paşnică 
posesie imobilul situat în Bucureşti, compus din teren în suprafață de 
117,79 mp şi construcția amplasată pe acesta (parter şi un etaj), astfel 
cum a fost identificat de expert; a respins cererea reconvențională 
formulată de pârâtul-reclamant C.M., în contradictoriu cu interve- 
nienții-reclamanți D.D.G. şi B.M. 

Pentru a hotărî astfel, instanța de fond a reținut că imobilul în 
litigiu, situat în Bucureşti, compus din teren în suprafață de 116,79 
mp şi construcția amplasată pe acesta a fost dobândit de autoarea 
reclamantelor J.E. A.M. şi J.L., defuncta J.E.A., decedată la 15 februa- 
rie 1985, în baza contractului de schimb autentificat la Tribunalul 
Ilfov sub nr. 16621 din 4 iunie 1929. Că imobilul respectiv a intrat în 
proprietatea autoarei intervenienţilor, defuncta A.G. — decedată la 7 
decembrie 1955 — în baza actului dotal nr. 1776 din 30 noiembrie 
1943. 

S-a mai reținut de instanța de fond că imobilul în litigiu a fost din 
eroare naționalizat conform Decretului nr. 92/1950 pe numele fostei 
proprietare J.E., de vreme ce proprietara imobilului era A.G., persoa- 
nă exceptată de la actul de naţionalizare. Că, la data de 1 septembrie 
1997, imobilul menţionat a fost vândut pârâtului-reclamant C.M., în 

baza art. 9, art. 14 din Legea nr. 112/1995, acesta fiind cumpărător de 
bună-credinţă. 

Prin decizia nr. 208/A din 25 aprilie 2002 a Curţii de Apel 
Bucureşti, Secţia a III-a civilă, s-au admis apelurile declarate de 
apelanții-pârâți C.G.M.B., C.M. şi C.S. împotriva sentinței civile 
nr. 107 din 2 februarie 2001 a Tribunalului Bucureşti, Secţia a IV-a 
civilă, în contradictoriu cu apelantele-reclamante J.E.A.M. şi LL; 
intimaţii-pârâți Consiliul Local al Sectorului 4 Bucureşti, SC 
A.V.L.B. SA, intimaţii-intervenienți D.D.G. şi B.M. şi, pe cale de 
consecință, s-a schimbat în parte sentința atacată, în sensul că s-a res- 
pins cererea de intervenţie în interes propriu şi cererea conexă, for- 
mulate de D.D.G. şi B.M., ca nefondate; s-a admis cererea formulată 
de C.M. şi s-a constatat valabilitatea contractului de vânzare-cum- 
părare nr. 854/1997 încheiat cu SC A.V.L.B. SA; s-a respins apelul 
declarat de apelantele-reclamante J.E.A.M. şi J.L. împotriva aceleiaşi 
sentințe, ca nefondat; s-a luat act că D.D.G. a renunțat la apelui 
declarat împotriva aceleiaşi sentințe; s-au menţinut restul dispoziţiilor 
sentinței atacate. 

Pentru a hotărî astfel, instanța de apel a reținut că imobilul în 
litigiu, situat în Bucureşti, a aparținut defunctei J.E.A., decedată la 12 
februarie 1985, în baza contractului de schimb autentificat sub 
nr. 16621/1929. Chiar dacă imobilul respectiv a fost transmis fiicei 
sale A.G. în baza actului dotal nr. 1776/1943, de vreme ce nu a fost 
transcris în registrul de transcripțiuni, el a rămas tot în proprietatea 
autoarei J.E.A. Imobilul a fost naționalizat cu titlu, în baza Decretului 
nr. 92/1950. 

S-a mai reținut că imobilul în litigiu a fost cumpărat de C.M. cu 
respectarea art. 9 şi art. 14 din Legea nr. 112/1995, în baza contrac- 
tului de vânzare-cumpărare nr. 854/1997. Acesta a fost cumpărător de 
bună-credință. 

Împotriva deciziei civile mai sus menționate au declarat recurs 
reclamantele J.E.A.M. și J.L., criticând-o ca fiind netemeinică şi 
nelegală, deoarece: 

— în mod greşit s-a reținut de instanţa de apel faptul că imobilul în 
litigiu a fost afectat exploatării şi pot fi aplicabile prevederile art. II 
din Decretul nr. 92/1950, de vreme ce închirierea imobilului s-a făcut 
urmare a împrejurărilor din 1942 — situaţie de război — care a antrenat 
obligativitatea unor încartiruiri, iar din 1947 au fost impuse închirierii 
obligatorii din partea organelor administrative ale puterii de tip 
sovietic; l ig 

— este greşită şi reținerea de către instanțe a faptului că fostul 
chiriaş C.M. a fost cumpărător de bună-credință în momentul încheie- 
rii contractului de vânzare-cumpărare nr. 854/1997, de vreme ce acest 
act s-a încheiat cu fraudarea legii. 

Recursul este nefondat, pentru următoarele considerente: 

Formulând acţiunea în revendicare, reclamantele J.E.A.M. şi J L. 
au dedus judecății încălcarea dreptului de proprietate asupra imobi- 
lului situat în Bucureşti, compus din teren în suprafață de 116,79 mp 
şi construcția amplasată pe acesta (parter plus un etaj), solicitând 
restabilirea acestui drept încălcat prin aplicarea greşită a Decretului 
nr. 92/1950. | 

Imobilul în litigiu a fost dobândit de autoarea reclamantelor, 
defuncta J.E.A., decedată la 15 februarie 1985 (certificat de moşteni- 
tor nr. 1307 din 12 septembrie 1985), în baza contractului de schimb 
nr. 16621 din 4 iunie 1929. | 

La data de 3 noiembrie 1943, imobilul menţionat mai sus a intrat 
în proprietatea defunctei A.G.A., decedată la 7 decembrie 1995, în 
baza actului dotal nr. 1776 din 30 noiembrie 1943. 

Autoarea A.G.A. a fost mama intervenienţilor D.D.G. şi B.M. 
(certificat de moştenitor nr. 3 din 10 ianuarie 1996), aceştia fiind 
moştenitori legali. | 

De vreme ce imobilul în litigiu a devenit proprietatea autoarei 
A.G.A. în baza actului dotal, din eroare imobilul a fost preluat de Statul 
Român, conform Decretului nr. 92/ 1950, pe numele autoarei J.E.A. | 

În speță, dovedindu-se că imobilul în discuţie a aparținut autoarei 
A.G.A., ce făcea parte dintr-o categorie socio-profesională exceptată 
în mod expres şi imperativ de la naționalizare, s-a constatat că în mod 
greşit instanța de apel a reținut că dispoziţiile art. 1 din Decretul 
nr. 92/1950 erau aplicabile acesteia. 

Prin urmare, reclamantele, nefiind titularele dreptului de pro- 
prietate cu privire la imobilul în litigiu, nu au calitatea procesuală 
activă şi, implicit, nici interes legitim pentru a solicita revendicarea 
imobilului respectiv. RR 

Imobilul situat în Bucureşti, ce face obiectul litigiului, a făcut 
obiectul contractului de vânzare nr. 854/1997, părțile- contractului 
respectiv fiind SC A.V.L.B. SA Bucureşti, în calitate de vânzător, şi 
C.M., în calitate de cumpărător. 

Întocmirea actului de vânzare-cumpărare s-a făcut cu respectarea 
condiţiilor prevăzute de art. 9 şi art. 14 din Legea nr. 112/ 1995, în 
sensul că pârâtul — fost chiriaş — a optat pentru cumpărarea imobilului 

în litigiu după expirarea termenului de 6 luni de la intrarea în vigoare 
a legii (29 octombrie 1996). Imobilul a fost vândut pârâtului la data 
de 29 august 1997, dată până la care reclamantele nu au solicitat 
restituirea în natură a imobilului şi nici nu l-au notificat în vreun fel 
pe pârât. 

Cum, în cauză, imobilul în litigiu a fost cumpărat cu respectarea 
condițiilor prevăzute de Legea nr. 112/1995, cumpărătorul C.M. a fost 
de bună-credință în momentul facerii contractului de vânzare-cum- 
părare din 21 august 1997. 

Plecând de la necesitatea de protejare a siguranței şi stabilităţii 
circuitului civil, a încrederii publice în actele juridice de dobândire a 
proprietăţii încheiate în condiţii de eroare publică asupra calității de 
proprietar a înstrăinătorului, când nimic nu i se poate imputa 
subdobânditorului, victimă şi el a acelei erori, în practica judiciară şi 
în doctrină a fost cunoscut principiul validității aparenței în drept a 
cărui esență este exprimată prin adagiul error communis facit ius. 

Incidența mai sus enunțatului principiu este însă subsecventă 
întrunirii cumulative a două condiții privind eroarea referitoare la 
calitatea de proprietar a vânzătorului, eroare care trebuie să fie comu- 
nă sau unanimă şi, de asemenea invincibilă, şi a unei condiţii privind 
buna-credință a subdobânditorului, care trebuie să fie perfectă, adică 
lipsită de orice culpă sau chiar îndoială imputabilă acestuia. 

În speță, pârâtul C.M., aflându-se în condiţii de eroare publică cu 
privire la calitatea de proprietar a înstrăinătorului, în sensul că a crezut 
că Statul Român este adevăratul proprietar al imobilului în. litigiu, a 
încheiat actul de vânzare-cumpărare la data de 21 august 1997. 

Având credința că Statul Român este adevăratul proprietar al 
imobilului litigios, în momentul facerii actului de vânzare-cumpărare, 
pârâtul a fost de bună-credință. 

Motivele de recurs invocate de reclamante nu au fost încadrate în 
vreunul din motivele de casare prevăzute de art. 304 pct. 1-10 
C. proc. civ., dar dezvoltarea acestora face posibilă încadrarea lor în 
art. 304 pct. 9 şi 10 C. proc. civ. 

Pentru toate aceste considerente, Curtea a reţinut că recursul 
declarat de reclamantele J.E.A.M. şi J.L. împotriva deciziei civile 
nr. 208 din 25 aprilie 2002 a Curţii de Apel Bucureşti, Secţia a III-a 
civilă, este nefondat şi a fost respins. 


În acelaşi sens: a) ICCJ, Secţia civilă şi de proprietate 
intelectuală, decizia nr. 4740/2005: Articolul 46 alin. (2) din Legea 

nr. 10/2001 dispune că actele juridice de înstrăinare, inclusiv cele 
făcute în cadrul procesului de privatizare, având ca obiect imobilele 
preluate fără titlu valabil, sunt lovite de nulitate absolută, în afară de 
cazul în care contractul a fost încheiat cu bună-credință. 

Potrivit textului citat, dreptul subdobânditorului de bună-credință 
al unui imobil preluat de stat fără titlu valabil şi înstrăinat rămâne 
definitiv dobândit, chiar dacă provine de la un non dominus. 

Prin lege [art. 46 alin. (2) teza a II-a] se stabileşte că nulitatea 
absolută este înlăturată dacă actul de înstrăinare, care are ca obiect 
imobile preluate de stat în baza unui titlu nevalabil, a fost încheiat cu 
bună-credinţă. 

Or, în prezenta cauză, s-a făcut dovada că actul de vânzare-cum- 
părare a fost încheiat cu respectarea art. 9 din Legea nr. 112/1995 şi 
cu bună-credință, deoarece imobilul era deţinut de stat şi nu existau 
elemente care să ateste faptul că vânzătorul nu are însuşirile cerute de 
lege pentru a putea transmite cumpărătoarei proprietatea bunului. 
Adevăratul proprietar nu şi-a manifestat intenţia de a revendica bunul 
anterior datei când s-a încheiat contractul, iar situaţia juridică reală a 
imobilului a fost dovedită de reclamantă cu actele depuse la dosar în 
prezenta cauză. 

Nu există nici o dovadă că pârâţii au fost avizaţi în privinţa 
intenţiei reclamantei de revendicare a imobilului, iar lipsa oricărui 
demers al acesteia pentru retrocedarea imobilului, anterior încheierii 
contractului, atestă faptul că, orice ar fi întreprins, cumpărătoarea nu 
reușea să cunoască o altă situaţie juridică a bunului decât cea de 
imobil preluat în proprietatea statului în baza Decretului nr. 92/1950, 
act normativ indicat în art. 1 din H.G. nr. 20/1996 pentru aprobarea 
Normele metodologice de aplicare a Legii nr. 112/1995. 

b) C.S.J., Secţia civilă, decizia nr. 4894 din 21 noiembrie.2003: 
Din economia Legii nr. 10/2001 rezultă că buna-credinţă constă în 
credința dobânditorilor că au contractat cu adevăratul proprietar, cu 
respectarea prevederilor legale în vigoare la data perfectării actelor. 
Ambele categorii de condiții sunt întrunite în speţă, pentru că, în 
situaţia în care reclamantul nu şi-a manifestat în nici un fel intenția de 
a redobândi proprietatea părinților săi, pârâţii nu puteau avea nici un 
dubiu că imobilul nu ar aparţine statului. În plus, actele au fost 
încheiate după expirarea termenului de 6 luni lăsat la dispoziţia foştilor 
chiriași pentru a-şi exprima opțiunea între a obține restituirea în natură 
sau despăgubiri, iar prevederile art. 9 din Legea nr. 112/1995 





|. Drept civil 289 


prevedeau posibilitatea cumpărării acestor locuințe numai de către 
chiriaşi. 

c) C.S.J., Secţia civilă, decizia nr. 1012 din 13 martie 2003: Cum- 
părătorii au dobândit apartamentele cu respectarea strictă a preve- 
derilor Legii nr. 112/1995 şi nici o dovadă administrată nu a înfrânt 
prezumția de bună-credință de care se bucură. Dimpotrivă, s-a făcut 
dovada că la data achiziţionării apartamentelor nu exista vreun proces 
de revendicare pe rolul instanţelor şi că pârâţii nu au fost măcar 
notificaţi în legătură cu o asemenea eventualitate. 


52. inexistența vreunui demers de redobândire a pro- 
prietății din partea fostului proprietar. Intabularea proprie- 
tății statului în cartea funciară. lrelevanța, sub aspectul 
bunei-credințe, a analizării valabilității titlului statului de 
către terțul dobânditor 


Cumpărătorii sunt de bună-credință dacă au încheiat actele 
juridice în condiţiile în care, la data respectivă, statul figura în 
cartea funciară ca titular al dreptului de proprietate şi nu exista 
nici un litigiu în cadrul căruia să fi fost contestat acest drept şi de 
care să fi avut cunoştinţă cumpărătorii. 

În aprecierea bunei-credințe a dobânditorilor se are în vedere 
că aceştia au luat cunoştinţă de faptul că statul este înscris ca 
titular al dreptului de proprietate, după naţionalizare. Ei nu aveau 
calitatea de a analiza valabilitatea titlului statului, ci numai obli- 
gația de a depune diligente să cunoască dacă statul avea titlu. 
Eventuala contestare în instanţă a valabilității titlului statului se 
putea face numai la iniţiativa fostului proprietar, în nici un caz la 
cererea chiriaşului, posibil cumpărător. 


C.S.J., Secţia civilă, decizia nr. 3776 
din 1 octombrie 2003 


Prin sentinţa civilă nr. 237 din 29 aprilie 2002 a Tribunalului 
Braşov, Secţia civilă, a fost admisă în parte acţiunea, astfel cum a fost 
modificată şi precizată de reclamanții A.C.T., L.M. şi L.H., în nume 
propriu şi în calitate de moștenitori ai reclamantei A.H.M., decedată 
pe parcursul procesului, în contradictoriu cu Municipiul Brașov, prin 
Primar, SC R. SRL, SC C. SA, B.P., în nume propriu şi în calitate de 
moștenitoare a pârâtului B.I., decedat pe parcursul procesului, B.Z., 
în calitate de moştenitoare a aceluiaşi B.I., T.M.G., T.O., MG, 


290 Buna-credință 


M.C.V., U.P.E., U.P.C.A., P.F. şi A.D.S., constatându-se că imobilul 
înscris în C.F. 12150 Braşov, nr. top 6100/3/1, 6100/3/2/2, proprie- 
tatea antecesoarei reclamanților A.L., născută K., a trecut în proprie- 
tatea statului, fără titlu valabil. 

S-a constatat apoi nulitatea contractului de vânzare-cumpărare 
nr. 449 din 17 ianuarie 1997, încheiat între SC C. SA şi T.MG. şi 
T.O., cu privire la apartamentul nr. 2 situat în imobilul menționat. S-a 
dispus în consecinţă rectificarea C.F. nr. 12150 Braşov, nr. top nou 
6100/3/1/1, prin radierea dreptului de proprietate înscris în favoarea 
pârâților T. 

Au fost respinse ca neîntemeiate celelalte capete de cerere privind 
constatarea nulităţii contractelor de vânzare-cumpărare nr. 359 din 14 
ianuarie 1997, încheiat între SC C. SA şi B.I. şi B.P., şi nr. 580 din 20 
ianuarie 1997, încheiat între SC C. SA şi S.A., precum şi nr. 475 din 
17 ianuarie 1997, încheiat de acelaşi vânzător cu pârâții U.P.E., 
U.P.C.A. şi P.F. În consecinţă, a fost respinsă şi cererea de rectificare 
de C.F. formulată în acelaşi sens. 

Pentru a hotărî astfel, instanța de fond a reţinut, în esenţă, că 
preluarea imobilului de către stat de. la autoarea reclamanților A.L., 
decedată la 28 octombrie 1954, s-a făcut fără titlu, cu încălcarea 
prevederilor art. II şi art. I pct. 2 din Decretul nr. 92/1950, proprietara 
fiind casnică, iar la data naţionalizării locuind în imobil, împreună cu 
membrii familiei sale şi alte rude, precum şi persoane străine familiei, 
astfel fiind ocupate cele patru apartamente ale imobilului, fără chirie, 
parte din imobil fiind rechiziționat anterior. 

Cu privire la cererea vizând constatarea nulităţii contractelor de în- 
chiriere încheiate de pârâţi, s-a avut în vedere că, în mare parte, acestea 
se încadrează în situaţia de excepție a dobânditorului de bună-credință 
şi cu titlu oneros al unui imobil, caz în care terțul păstrează dreptul 
astfel dobândit, cu condiţia îndeplinirii a două cerințe, şi anume 
dobândirea dreptului de proprietate printr-un act juridic cu titlu 
oneros și dobânditorul să fi fost de bună-credință la momentul 
încheierii actului, în sensul de a nu fi cunoscut că nu contractează cu 
adevăratul proprietar. 

S-a apreciat că toți pârâţii, cu excepția soţilor T., îndeplinesc 
condiţiile menţionate, ei cumpărând cu bună-credință apartamentele 
ce ocupau în calitate de chiriaşi la data intrării în vigoare a Legii 
nr. 112/1995 şi, ca urmare, au fost menținute actele de înstrăinare. 

Cu privire la pârâţii T., s-a avut în vedere că, anterior cumpărării 
apartamentului îr care locuiau, aceştia primiseră viză de stabilire a do- 

miciliului în Canada, ceea ce este de natură a înlătura buna-credinţă şi 
respectarea cerinţelor Legii nr. 112/1995, considerente în raport de care 
cererea privind constatarea nulității acestui contract de vânzare-cum- 
părare a fost admisă. 

Apelul declarat de reclamanţi împotriva acestei hotărâri a fost 
admis prin decizia nr. 58 din 6 septembrie 2002 a Curţii de Apel 
Braşov, Secţia civilă, prin care a fost modificată în parte sentința, 
constatându-se nulitatea contractelor de vânzare-cumpărare nr. 359 
din 14 ianuarie 1997, încheiat cu familia B., nr. 580 din 20 ianuarie 
1997, încheiat de același SC C. S.A. şi S.A., şi nr. 238 din 6 decembrie 
1996, încheiat cu pârâţii M., precum şi nr. 475 din 17 ianuarie 1997, 
încheiat cu pârâţii U.P. În consecință, s-a dispus rectificarea C.F. 12150 
Braşov, pentru radierea dreptului de proprietate înscris în favoarea 
pârâţilor. Au fost respinse ca neîntemeiate apelurile declarate de 
pârâţi împotriva aceleiaşi sentinţe, cu menţinerea celorlalte dispoziţii. 

S-a considerat că toate contractele încheiate între SC C. SA şi 
pârâţi sunt nule absolut, pentru cauză ilicită, cumpărătorul care ar fi 
putut avea cel mai mic dubiu asupra drepturilor autorului său fiind 
considerat a fi de rea-credință. | 

Au fost invocate în sprijinul acestei concluzii art. 2 din Legea 
nr. 10/2001, art. 6 din Legea nr. 213/1998 şi art. 1 din Protocolul 
adițional la Convenţia pentru apărarea drepturilor omului. 

Împotriva acestei hotărâri au declarat recursul de față pârâţii 
U.P.E., U.C.A. şi P.F., solicitând casarea deciziei Curţii de Apel 
Braşov şi menţinerea sentinţei Tribunalului Braşov, ca fiind legală şi 
temeinică. 

S-a susținut, în esenţă, că instanța nu a avut în vedere şi nu a 
analizat situaţia terțului dobânditor de bună-credință şi cu titlu oneros 
al imobilului, în speță recurenţii având convingerea că tratează cu 
adevăratul proprietar, întemeindu-se pe cuprinsul C.F., în care la data 
vânzării era înscris dreptul de proprietate al Statului Român, aceste 
înscrisuri având forță probantă absolută în regim de C.F., fiind 
opozabile erga omnes. 

A fost formulat şi un al doilea motiv de recurs, ce vizează schim- 
barea soluţiei în ceea ce privește preluarea imobilului în litigiu de 
către stat, considerându-se că aceasta s-a efectuat cu titlu, cea în 
cauză trăind din exploatarea imobilului. 

Au declarat recurs împotriva aceleiaşi decizii şi pârâtele B.P. şi 
B.Z., în temeiul prevederilor art. 304 pct. 7, 9 şi 10 C. proc. civ., 


invocând, de asemenea, principiul bunei-credințe şi aparenţei de 
drept. 


A 


În acest sens, s-a considerat că aprecierea bunei-credințe, prevă- 
zută şi de art. 1898 şi urm. C. civ., trebuia să se facă în raport de 
credința lor, a cumpărătoarelor, că s-a contractat cu un veritabil 
proprietar, cu respectarea, la momentul încheierii contractului de 
vânzare-cumpărare, a prevederilor legale care permiteau înstrăinarea 
imobilelor. În cauză, este necontestat dreptul tabular al statului, 
înscrierile în C.F. având caracter public, situaţie în care nu se poate 
reține lipsa bunei-credințe a cumpărătorului. Au fost invocate în 
sprijinul recursului prevederile art. 46 din Legea nr. 10/2001. 

S-a formulat recurs şi în legătură cu preluarea imobilului de către 
stat, arătându-se că acesta a fost ocupat de diverse persoane, în 
calitate de chiriaşi, şi, ca atare, nu sunt incidente prevederile de 
excepţie ale art. II din Decretul nr. 92/1950. 

Recursurile sunt întemeiate, fiind admise, în sensul celor ce 
urmează și pentru că, în esență, au avut aceeaşi motivare şi soluție 
finală, au fost analizate împreună. 

Aşa cum rezultă din expunerea rezumativă a lucrărilor dosarului, 
instanța de fond a hotărât că imobilul în litigiu, în întregul său, 
compus din 4 apartamente, a trecut în proprietatea statului fără titlu 
valabil. Şi această soluţie a fost confirmată de instanța de apel. 

Cel de-al doilea motiv de recurs ce vizează această soluţie este 
neîntemeiat, întrucât probele administrate în cauză fac deplină dovadă 
că antecesoarea reclamanţilor, proprietară a unui singur imobil, a 
locuit în acesta împreună cu rudele sale, că în unele apartamente au 
locuit persoane străine de familie, care nu plăteau chirie, pentru că 
imobilul fusese rechiziționat. În aceste condiţii, nu se poate reţine că 
cea în cauză se încadra în prevederile art. I din Decretul nr. 92/1950, 
care viza marea burghezie, care se ocupa exclusiv cu exploatarea 
locuinţelor. 

Soluţia instanței de apel este însă greşită în ceea ce priveşte 
constatarea nulităţii absolute a contractelor de vânzare-cumpărare cu 
privire la apartamentele nr. 1 şi nr. 4 din imobilul în litigiu, încheiate 
în beneficiul recurenților-pârâți. 

S-a omis a se observa că, în situația dată, a preluării imobilului de 
către stat fără titlu valabil, statutul juridic al dobânditorului este 
reglementat prin prevederile art. 46 alin. (2) din Legea nr. 10/2001, 

potrivit căruia actele juridice de înstrăinare, inclusiv cele făcute în 
cadrul procesului de privatizare, sunt lovite de nulitate absolută, în 
afară de cazul în care actul a fost încheiat cu bună-credință. 

Prin urmare, textul cuprinde o reglementare generală, în sensul 
căreia actele juridice de înstrăinare a unor asemenea imobile sunt 
lovite de nulitate. Textul statuează în final o excepție de la această 
sancțiune extremă, anume actele juridice de înstrăinare încheiate cu 
bună-credință, fără a se face distincţie în ce priveşte buna-credință 
între subiecții participanți la actul de înstrăinare. 

Ca urmare, este suficient ca una dintre părțile participante la 
vânzare să fi fost de bună-credință, pentru ca dobânditorul să se 
bucure de protecţia legii. Dar buna-credință nu este numai o creație a 
legii noi, speciale, pentru că art. 1898 C. civ. cuprinde chiar o 
definiție a bunei-credinţe, ca fiind credința posesorului că cel de la 
care a dobândit imobilul avea toate însuşirile cerute de lege, spre a-i 
putea transmite proprietatea. 

Articolul următor din Codul civil statuează că buna-credință se 
presupune totdeauna şi sarcina probei cade asupra celui ce alege 
rea-credinţă. 

Aceasta înseamnă că cel care contestă. buna-credinţă trebuie să 
răstoarne această prezumție şi să dovedească deci reaua-credință. 

Astfel de dovezi nu s-au făcut în cauză, pentru că recurenții 
cumpărători au încheiat actele juridice în discuţie de totală bună-cre- 
dință, în situaţia în care, la data respectivă, statul figura în C.F. ca 
titular al dreptului de proprietate şi nu există nici un litigiu în cadrul 
căruia să fi fost contestat acest drept şi de care să fi avut cunoştinţă 
cumpărătorii. 

De asemenea, s-a constatat că actele juridice au fost încheiate cu 


respectarea prevederilor art. 9 şi urm. din Legea nr. 112/1995, astfel 


că nu există cauză de nulitate. 

În aprecierea bunei-credințe a dobânditorilor se are în vedere că 
aceştia au luat cunoştinţă de faptul că statul este înscris ca titular al 
dreptului de proprietate, după naționalizare. Ei nu aveau calitatea de a 
analiza valabilitatea titlului statului, ci numai obligația de a depune 
diligențe să cunoască dacă statul avea titlu, ceea ce în speţă s-a 
îndeplinit. Eventuala contestare în instanță a valabilităţii titlului 
statului se putea face numai la iniţiativa fostului proprietar, şi în nici 
un caz la cererea chiriaşului, posibil cumpărător. 

Este adevărat că prevederile Legii nr. 112/1995 au în vedere 
pentru măsuri reparatorii pe foştii proprietari ale căror imobile au fost 
preluate cu titlu. Un astfel de titlu a existat în cauză şi el formează 
obiectul judecății în cauza de față. 

Dar, la data încheierii celor două acte de vânzare-cumpărare în 
litigiu în cadrul recursului de față, nu era contestată valabilitatea 
titlului statului, situație în care buna-credință a dobânditorilor 
subzistă. 

Aşa fiind, recursurile de față au fost admise, conform art. 312 
alin. (3) C. proc. civ., coroborat cu art. 304 pct. 9 C. proc. civ., şi s-a 
modificat decizia recurată numai în sensul respingerii cererii privind 
constatarea nulităţii actelor de vânzare-cumpărare încheiate între SC 
C. SA şi recurenţi, cu privire la apartamentele nr. 1 şi nr. 4 situate în 
imobilul din Braşov, precum şi a cererilor subsecvente de rectificare 
de C.F., cu menţinerea celorlalte dispoziții. 


În acelaşi sens, L.C.C.J, Secţia civilă şi de proprietate intelec- 
tuală, decizia nr. 7725/2006: În lipsa unei cereri a reclamanţilor de 
restituire a imobilului şi în lipsa unei notificări adresate chiriaşilor 
privind intenția de a revendica imobilul, cumpărătorii nu pot fi consi- 
derați decât de bună-credință. Nu aveau ce „minime diligențe” să facă 
pentru a se îndoi cu privire la calitatea de proprietar a Statului. Acesta 
se comporta de peste 40 de ani ca proprietar şi încasa chirie, iar Legea 
nr. 112/1995 le permitea să cumpere apartamentul ocupat cu chirie. 
Analiza titlului statului nu era în competența cumpărătorului şi, 
oricum, nu ar fi fost în măsură să facă asemenea aprecieri. Faptul, 
ştiut de toți, că statul preluase imobile — inclusiv cel în litigiu — de la 
persoane ce le-au avut în proprietate în trecut nu poate fi apreciat ca o 
dovadă a relei-credinţe, deoarece aceasta ar constitui o etichetare în 
bloc a tuturor celor care au cumpărat apartamentul cumpărat în 
temeiul unei legi care le dădea acest drept, ceea ce nu poate fi 
acceptat pentru că ar nega însăşi legea. 


53. Înstrăinarea de către chiriaşii cumpărători a unei 
locuințe după 1 ianuarie 1990 


Chiriaşii sunt de rea-credință dacă nu au adus la cunoştinţa 
locatorului împrejurarea că după 1 ianuarie 1990 au înstrăinat o 

locuință şi nu mai puteau beneficia de repartizarea unei alte 
locuinţe din fondul locativ al acestuia. 


C.S.J., Secţia civilă, decizia nr. 485 
din 11 februarie 2003 


Prin cererea înregistrată sub nr. 3322 din 23 mai 2000, reclamanții 
P.V.E. şi D.G. au chemat în judecată pe pârâţii C.G.M.B., S.F., S.C., 
S.M., S.C. şi S.M., solicitând să fie obligați să le predea în deplină şi 
paşnică posesie spaţiul situat în Bucureşti, str. M. Eminescu nr. 139, 
parter, sector 2. 

În motivarea acţiunii, reclamanții au arătat că, prin sentinţa civilă 
nr. 14979 din 4 decembrie 1997, al cărei dispozitiv a fost lămurit prin 
sentinţa civilă nr. 13270 din 5 octombrie 1999, ambele pronunţate de 
Judecătoria Sectorului 2 Bucureşti, definitive, a fost admisă acțiunea 
în revendicare formulată în contradictoriu cu pârâții C.L.M.B. şi 
Consiliul Local al Sectorului 2 Bucureşti, care au fost obligaţi să le 
lase în deplină proprietate şi posesie imobilul în litigiu. 

Reclamanții au mai precizat că nu le este opozabil contractul de 
închiriere încheiat de Primăria Municipiului Bucureşti, prin SC A., cu 
pârâţii persoane fizice la data de 2 august 1996. 

Tribunalul Bucureşti, Secţia a IV-a civilă, prin sentința civilă 
nr. 278 din 21 martie 2001, a respins acţiunea ca neîntemeiată, cu 
motivarea că, aplicând dispoziţiile art. 480 C. civ. într-o acţiune în 
revendicare, s-a constatat că reclamanții nu au făcut dovada titlului de 
proprietate asupra imobilului în litigiu, în timp ce pârâţii au un astfel 
de titlu. 

Curtea de Apel București, Secţia a IV-a civilă, prin decizia civilă 
nr. 598 din 6 decembrie 2001, a respins apelul declarat de reclamanții 
P.V.E. şi D.G. împotriva sentinţei civile nr. 278 din 21 martie 2001 a 
Tribunalului Bucureşti, Secţia a IV-a civilă, reținând că aceştia nu au 
respectat dispozițiile art. 10 şi art. 11 din O.U.G. nr. 40/1999, nu au 
notificat pe pârâţi pentru încheierea unui nou contract de închiriere. 

În termen legal împotriva deciziei civile nr. 598 din 6 decembrie 
2001 a Curţii de Apel Bucureşti, Secţia a IV-a civilă, au declarat recurs 
reclamanții P.V.E. şi D.G., solicitând casarea în temeiul art. 304 
pet. 9 C. proc. civ. şi susținând, în esenţă, că nu le este opozabil 
contractul de închiriere încheiat de pârâţi, întrucât spaţiul în litigiu 
este comercial, nu de locuit. 

Recursul a fost admis ca fondat, pentru următoarele considerente: 

Prin sentinţa civilă nr. 14979 din 4 decembrie 1997 a Judecătoriei 
Sectorului 2 Bucureşti, definitivă, a fost admisă acțiunea în reven- 
dicare formulată de reclamanţii P.V.E. şi D.G. şi au fost obligați 
pârâţii C.L.M.B. şi Consiliul Local al Sectorului 2 Bucureşti să le lase 
în deplină proprietate şi posesie imobilul situat în Bucureşti, 
str. Mihai Eminescu nr. 139, compus, printre altele, şi dintr-un corp 
de casă cu parter constând din trei prăvălii cu patru anexe şi etaj. 

S-a reţinut că imobilul menţionat nu a intrat în patrimoniul 
Statului Român în temeiul unui titlu valabil. 

Primarul General al Municipiului Bucureşti, prin dispoziția nr. 1133 
din 11 mai 1998, a dispus restituirea în proprietatea reclamanților a 
imobilului situat în București, str. Mihai Eminescu nr. 132, sector 2. 

Pârâţii S.C. şi S.F. au dobândit, în temeiul Decretului nr. 61/1990, 
prin contract de vânzare-cumpărare încheiat cu SC O. SA,la data de 
18 iunie 1992, dreptul de proprietate asupra apartamentului nr. 56 
situat în Bucureşti, str. Apusului nr. 32, bl. N 27, sc. 2, pe care inițial 
l-au deţinut în calitate de chiriaşi. La data de 24 aprilie 1996, pârâții 
au vândut lui N.G. şi N.D.M. acest apartament. 

La scurt timp, Primăria Municipiului Bucureşti le-a repartizat 
spaţiul ce constituie obiectul prezentului litigiu din Bucureşti, str. 
Mihai Eminescu nr. 132, parter, iar SC A. SA a încheiat, la data de 2 
august 1996, contract de închiriere cu pârâţii. 

Pe parcursul prezentului litigiu, pârâţii au încheiat cu Ptimăria 
Municipiului Bucureşti, Direcţia Generală de Administrare a Fondu- 
lui Imobiliar, la data de 28 aprilie 2000, contract de închiriere pentru 
un alt apartament, nr. 24, din Bucureşti, str. Dumbrava Nouă nr. 34, 
bl. P 22, sector 5. 

Prin conduita lor, pârâţii, de rea-credință, nu au adus la cunoştinţa 
Primăriei Municipiului Bucureşti împrejurarea că, după 1 ianuarie 
1990, au înstrăinat o locuinţă şi nu mai puteau beneficia de reparti- 
zarea unei alte locuinţe din fondul locativ al acesteia. 

Pe de altă parte, dispoziţiile art. 1 şi art. 7 din O.U.G. nr. 40/1999 
privind protecţia chiriaşilor reglementează prelungirea de drept a 
duratei contractelor de închiriere pentru suprafeţe locative deținute de 
stat sau de unităţile administrative ale acestuia cu destinația de 
locuinţă. 

Or, spaţiul închiriat pârâţilor a avut destinaţia de spațiu comercial 
şi a fost restituit ca atare reclamanţilor, prin decizia organului admi- 
nistrativ competent. 

Faţă de considerentele menționate, Curtea a admis recursurile, a 
casat decizia curții de apel în parte, a admis apelul declarat de 
reclamanți împotriva sentinței tribunalului, a admis acțiunea şi a 
obligat pe pârâţii persoane fizice să lase în deplină proprietate şi 
liniştită posesie reclamanţilor imobilul. 


___%4. Contract încheiat în temeiul Legii nr. 112/1995. 
Incheierea actului de înstrăinare înainte de expirarea terme- 
nului de formulare a notiticărilor conform Legii nr. 10/2001 


Legea nr. 10/2001, art. 20 alin. 0’, 
art. 43 alin. (1)-(3)? 


Potrivit art. 20 alin. (1) din Legea nr. 10/2001, imobilele, 
terenuri şi construcţii care intră în domeniul de aplicare a acestui 
act normativ, care sunt deţinute la data intrării în vigoare de regii 
autonome, societăți sau companii naționale, societăți comerciale, 
cooperatiste sau de orice alte persoane juridice, se restituie 
persoanei îndreptățite în natură. 

Aplicarea dispozitiei menţionate, care constituie regula şi 
totodată esența şi scopul Legii nr. 10/2001, implică, cum de altfel 
se statuează explicit prin H.G. nr. 498/2003 3, indisponibilizarea 
imobilelor restituibile şi suspendarea oricăror alte proceduri 
legale de înstrăinare către alte persoane cu începere de la data 
intrării sale în vigoare, până la soluționarea notificării. 

În acelaşi timp, art. 43 alin. (1) şi (3) din Legea nr. 10/2001 
dispune clar că numai imobilele care nu se restituie persoanelor 
îndreptăţite potrivit procedurilor prevăzute la Capitolul iil rămân 
în administrarea deţinătorilor actuali şi pot fi înstrăinate (în cazul 
locuinţelor) în conformitate cu legislația în vigoare (respectiv a 


D În prezent, art. 21. Prin Legea nr. 247/2005 a fost introdus alin. (4!) la 
art. 20 din Legea nr. 10/2001, în care se prevedea că „sub sancţiunea nulității 
absolute, până la soluţionarea procedurilor administrative şi, după caz, 
judiciare, generate de prezenta lege, este interzisă înstrăinarea, concesionarea, 
locaţia de gestiune, asocierea în participațiune, ipotecarea, locaţiunea, precum 
şi orice închiriere sau subînchiriere în beneficiul unui nou chiriaş, schimbarea 
destinaţiei, grevarea sub orice formă a bunurilor imobile — terenuri şi/sau 
construcţii notificate potrivit prevederilor prezentei legi”. 

2 În prezent, art. 42. 

3 Abrogată prin H.G. nr. 250/2007 (M. Of. nr. 227 din 3 aprilie 2007). 

dispoziţiilor Legii nr. 112/1995), chiriaşii având drept de preem- 
ţiune. 

Pentru a se garanta totodată aplicarea cu precădere şi unitară 
a dispoziţiilor Legii nr. 10/2001, prin aceeaşi hotărâre s-a statuat 
că aplicarea prevederilor alin. (2) şi (3) ale art. 43 se face numai 
după soluționarea definitivă a procedurilor administrative şi 
jurisdicționale generate de notificarea persoanelor îndreptățite. 

Înstrăinarea apartamentelor către chiriaşi cu mult înainte de 
expirarea termenelor legale de notificare este de natură să pună 
în discuţie, pe lângă nerespectarea impedimentelor legale discu- 
tate, buna-credință a părţilor din contractele de vânzare-cumpă- 
rare, deopotrivă a deţinătorului vânzător şi a chiriaşilor cumpă- 
rători, şi eventuala lor conivenţă în acest sens. 


I.C.C.J., Secţia civilă şi de proprietate intelectuală, 
decizia nr. 6749 din 2 decembrie 2004 


Prin cererea înregistrată la 10 decembrie 2001 la Tribunalul Târgu 
Mureş, S.L. şi M.L.E.E., domiciliaţi în Israel, reprezentaţi prin mandatar 
G.I, au contestat decizia nr. 13 din 5 noiembrie 2001, emisă de 
R.A.G.C.L. Reghin, județul Mureş, în conformitate cu dispozițiile 
Legii nr. 10/2001, solicitând ca, în contradictoriu cu aceasta, în calita- 
te de deţinător, şi cu Prefectura Judeţului Mureş şi Primăria Munici- 
piului Reghin, să se dispună restituirea în natură a trei apartamente 
proprietatea lor, care au fost trecute abuziv în proprietatea statului. 

Totodată, s-au cerut măsuri reparatorii în echivalent pentru o 
grădină în suprafață de 4.088 mp şi anexe gospodăreşti expropriate 
fără plata despăgubirilor. 

În subsidiar, s-a cerut obligarea pârâtelor la acordarea unor despă- 
gubiri băneşti în sumă de 2.500.000.000 lei, pentru toate bunurile 
menţionate. 

Prin completarea ulterioară a acţiunii introductive, contestatorii au 
mai solicitat, în contradictoriu cu pârâții S.A., S.M. ş.a., constatarea 
nulității absolute a contractelor de vânzare-cumpărare autentificate 
sub nr. 85/1997, nr. 768/2001 şi nr. 662/2001, intervenite între cei 
menţionaţi, în calitate de chiriaşi, şi R.A.G.C.L. ROBU în temeiul 
Legii nr. 112/1995. 

Contestatorii au susținut, în esență, că refuzul restituirii în natură a 
celor trei apartamente trecute în proprietatea statului în temeiul 
Decretului nr. 223/1974 şi a acordării de despăgubiri pentru imobilul 
expropriat în conformitate cu Decretul nr. 189/ 1977 este nejustificat, 





întrucât, contrar celor reţinute prin decizia emisă de deţinător, nu au 
primit despăgubiri la data şi ca urmare a trecerii bunurilor în proprie- 
tatea statului. 

Totodată, s-a susținut că vânzarea apartamentelor în conformitate 
cu dispoziţiile Legii nr. 112/1995 s-a făcut cu rea-credință şi parţial 
cu încălcarea unor dispoziții-legale imperative din actul normativ mai 
sus menționat şi după intrarea în vigoare a Legii nr. 10/2001. 
Soluţionând cauza în primă instanță prin sentinţa civilă nr. 385 din 6 
septembrie 2002, Tribunalul Mureș a respins ca nefondate capetele de 
cerere privind constatarea nulităţii contractelor de vânzare-cumpărare 
şi de restituire a imobilelor în deplină proprietate şi posesiune şi ca 
prematur formulate cele referitoare la plata despăgubirilor băneşti în 
sumă de 2.500.000.000 lei. 

Pentru a hotărî astfel, instanța de fond a socotit, mai întâi, că 
reclamanţii-contestatori nu au făcut dovada relei-credințe a dobân- 
ditorilor la încheierea contractelor de vânzare-cumpărare şi, totodată, 
că vânzările întemeiate pe dispoziţiile Legii nr. 112/1995 nu ar fi fost 
sistate nici expres, nici implicit prin Legea nr. 10/2001, așa încât 
obținerea măsurilor reparatorii la care sunt îndreptățiți foştii pro- 
prietari nu ar mai fi posibilă prin restituirea în natură a aparta- 
mentelor. 

Cât priveşte obligarea pârâților în condiţiile Legii nr. 10/2001 la 
plata despăgubirilor băneşti, prima instanță a considerat că cererea ar 
fi prematură, întrucât nu ar fi fost mai întâi îndeplinită procedura 
administrativă prevăzută de lege. în sensul stabilirii şi estimării 
despăgubirilor, care ar putea fi ulterior contestate. 

Hotărârea instanței de fond a fost confirmată prin decizia civilă 
nr. 22/A din 11 martie 2003, prin care Curtea de Apel Târgu Mureş a 
respins ca nefondat apelul declarat de reclamanţii-contestatori. 

Împotriva hotărârii menționate au declarat recurs, în termenul şi 
cu respectarea cerințelor prevăzute de lege, reclamanții S.L.M. şi 
M.L.E.E. care, invocând aplicarea greşită a legii şi nemotivarea inte- 
grală a hotărârilor, au susținut că instanţele au interpretat greşit dispo- 
zițiile art. 52 din Legea nr. 10/2001 privind menţinerea în vigoare a 
art. 9 din Legea nr. 112/1995, au nesocotit dispoziţiile art. 43 din Legea: 
nr. 10/2001 privind suspendarea vânzărilor până la soluționarea 
cererilor de restituire în natură ale foştilor proprietari, au reținut, în 
contradicţie cu cerinţele legale -şi probele cauzei, că pârâţii chiriaşi 
îndeplineau condiţiile Legii nr. 112/1995 pentru cumpărarea locuin- 
telor în raport de data dobândirii calităţii de chiriaşi şi, în fine, că nu 


300 Buna-credință 
au fost examinate cauza ilicită şi imorală, precum şi reaua-credință a 
părţilor, ca motive de nulitate a vânzărilor. 

S-au mai invocat reținerea greșită a împrejurării că reclamanții ar 
fi beneficiat de despăgubiri pentru imobilele în litigiu, cât şi neexa- 
minarea contradicţiilor dintre menţiunile de C.F. şi elementele de 
identificare a apartamentelor, aşa cum au fost consemnate în actele de 
vânzare-cumpărare, precum şi faptul că cel de-al treilea apartament a 
fost în realitate demolat. 

Recursul este fondat. 

Pentru a respinge cererea reclamanților -privind nulitate 
contractelor de vânzare-cumpărare încheiate între R.A.G.C.L., ca 
deţinător, şi chiriaşi, la 16 mai 2001 şi 12 iunie 2001, prin perspec- 
tiva relei-credințe şi a nerespectării dispozițiilor legal aplicabile, 
atât instanţa de fond, cât şi cea de apel au considerat deopotrivă că 
intrarea în vigoare a Legii nr. 10/2001 nu constituia un impediment 
legal pentru vânzarea în continuare a locuinţelor în baza şi cu 
respectarea dispoziţiilor Legii nr. 112/1995, câtă vreme aceasta din 
urmă nu a fost abrogată. 

Concluzia contravine însă vădit dispoziţiilor art. 20, art. 43 şi art. 46 
din Legea nr. 10/2001, după cum urmează: 

Potrivit art. 20 alin. (1) din Legea nr. 10/2001, imobilele, terenuri 
şi construcţii, care întră în domeniul de aplicare al acestui act nor- 
mativ, care sunt deținute la data intrării în vigoare de regii autonome, 
societăţi sau companii naționale, societăți comerciale, cooperatiste 
sau de orice alte persoane juridice, se restituie persoanei îndreptățite 
în natură. 

Aplicarea dispoziţiei menționate, care constituie regula şi totodată 
esenţa şi scopul Legii nr. 10/2001, implică, cum de altfel se statuează 
explicit prin H.G. nr. 498/2003, indisponibilizarea imobilelor resti- 
tuibile şi suspendarea oricăror alte proceduri legale de înstrăinare 
către alte persoane, altele decât cele îndreptățite în temeiul legii spe- 
ciale părţilor proprietare, cu începere de la data intrării sale în 
vigoare, până la soluţionarea notificării. 

În acelaşi timp, art. 43 alin. (1) şi (3) din lege dispune clar că 
numai imobilele care nu se restituie persoanelor îndreptățite potrivit 
procedurilor prevăzute la Capitolul III rămân în administrarea 
deţinătorilor actuali şi pot fi înstrăinate (în cazul locuinţelor) în 
conformitate cu legislaţia în vigoare (respectiv a dispoziţiilor Legii 
nr. 112/1995), chiriaşii având drept de preemţiune. 

Pentru a se garanta totodată aplicarea cu precădere şi unitară a 
dispoziţiilor Legii nr. 10/2001, prin aceeaşi hotărâre s-a statuat că 
aplicarea prevederilor alin. (2) şi (3) ale art. 43 se face numai după 
soluţionarea definitivă a procedurilor administrative şi jurisdicționale 
generate de notificarea persoanelor îndreptățite. i 

În cauză, notificarea deţinătorilor a fost făcută în cadrul terme- 
nului prevăzut de lege, şi anume la 6 august 2001. 

instrăinarea apartamentelor către chiriașii pârâți T. şi H. a avut loc 
însă la 16 mai 2001 şi 12 iunie 2001, cu mult înainte de expirarea 
termenelor legale de notificare. Împrejurarea este de natură să pună în 
discuție, pe lângă nerespectarea impedimentelor legale discutate, 
buna-credință a părţilor din contractele de vânzare-cumpărare, deopo- 
trivă a deținătorului vânzător şi a chiriaşilor cumpărători, şi eventuala 
lor conivențţă în acest sens. 

Instanţele au nesocotit în acelaşi timp dispoziţiile art. 46 din 
Legea nr. 10/2001, potrivit cărora actele juridice de înstrăinare având 
ca obiect imobilele care cad sub incidența legii sunt valabile numai 
dacă au fost încheiate cu respectarea legilor în vigoare la data 
înstrăinării. 

S-a susţinut constant că pârâţii T.A., T.M., H.M. şi H.V. nu aveau 
vocaţie la cumpărare în condiţiile Legii nr. 112/1995, pentru că au 
dobândit calitatea de chiriaşi în anul 1999, împrejurare confirmată 
formal prin menţiunile referitoare la numărul şi data contractelor de 
închiriere, în cuprinsul contractelor de vânzare. 

Din acest punct de vedere, constatarea instanței de apel privind 
valabilitatea deplină a contractelor de vânzare-cumpărare, fără verifi- 
carea pe bază de probe a conformităţii lor cu dispoziţiile Legii 
nr. 112/1995, este lipsită de temei legal. 


Tsai Dobândirea unei locuințe după data de 1 ianuarie 


Legea nr. 112/1995, art. 9 alin. (6) 


Articolul 9 alin. (6) din Legea nr. 112/1995 face trimitere şi ia 
membrii familiei (chiar copii minori) care să fi dobândit, după 1 
ianuarie 1990, o locuință proprietate personală în localitatea de 
domiciliu. 


302 Buna-credinţă 


Este de rea-credință cumpărătorul care, copil minor fiind la 
aceea dată, era membru al familiei care a dobândit o locuință 
după 1 ianuarie 1990, mutându-se cu familia în noua locuinţă. 


I.C.C.J., Secţia civilă şi de proprietate intelectuală, 
decizia nr. 4375 din 4 mai 2006 


Prin acţiunea înregistrată la Judecătoria sectorului 2 Bucureşti sub 
nr. 4926 din 4 aprilie 2000, reclamantul I.V., prin mandatar S.A., a 
chemat în judecată pe pârâţii Primăria municipiului Bucureşti, SC F. 
SA Bucureşti şi V.D.F., solicitând să se constate nulitatea absolută a 
contractului de vânzare-cumpărare nr. 708 din 9 ianuarie 1997 încheiat 
între pârâți cu privire la apartamentul nr. 150 din Bucureşti. 

În motivarea acţiunii s-a arătat că, prin decizia nr. 2768 din 26 
noiembrie 1999 a Curţii de Apel Bucureşti, Secţia a IV-a civilă, s-a 
admis acțiunea în revendicare a reclamantului cu privire la aparta- 
mentul menţionat, care a fost proprietatea sa până la data preluării de 
către stat în baza Decretului nr. 223/1974. 

Pârâtul V.D.F. a închiriat acest apartament la data de 25 octom- 
brie 1996, a formulat cerere de cumpărare a lui, în temeiul Legii 
nr. 112/1995, la data de 30 octombrie 1996, iar vânzarea s-a perfectat 
prin contractul nr. 708 din 9 ianuarie 1997. Toate acestea s-au petrecut 
cu încălcarea prevedetii cuprinse în art. 4.1. din H.G. nr. 11/1997 şi în 
condiţiile în care, începând cu o cerere din 26 martie 1996 şi conti- 
nuând cu alte demersuri ale reclamantului, acesta a încercat să împie- 
dice vânzarea apartamentului, care s-a făcut curea-credință. 

Acţiunea a fost întemeiată în drept pe dispoziţiile art. 963, art. 966, 
art. 970 C. civ. 

La data de 20 iunie 2000, reclamantul şi-a precizat temeiul 
acțiunii ca fiind frauda la lege, constând în încălcarea prevederilor 
Legii nr. 112/1995. 

La termenul din 17 octombrie 2000, Primăria municipiului Bucu- 
reşti a fost scoasă din cauză şi s-a introdus, în calitate de pârât, 
Municipiul Bucureşti, prin Primarul General. 


Acţiunea a fost respinsă ca nefondată prin sentinţa civilă nr. 10243 


din 13 noiembrie 2001 a Judecătoriei sectorului 2 Bucureşti. 
Instanța de fond a reţinut că înstrăinarea apartamentului către pârâ- 
tul V.D.F. s-a realizat cu respectarea dispoziţiilor Legii nr. 112/1995, în 


A 


condițiile în care reclamantul a obținut despăgubiri pentru acest 

apartament, tot în temeiul acestei legi, şi mult mai târziu a câştigat în 
acțiunea în revendicare a acestuia. 

“S-a reţinut că pârâtul V.D.F. a fost de bună-credinţă la încheierea 
contractului de vânzare-cumpărare, deoarece nu fusese notificat de 
reclamant cu privire la intenţia de a revendica apartamentul, iar statul 
era proprietarul aparent. 

Se mai arată că H.G. nr. 11/1997 a fost emisă după încheierea 
contractului de vânzare-cumpărare, astfel că nu se poate susţine 
încălcarea ei. Despre încălcarea prevederilor H.G. nr. 20/1996 s-a 
menționat numai în concluziile scrise depuse de reclamant, ele 
nefiind supuse dezbaterii. 

Contractul de închiriere al pârâtului a fost încheiat în mod legal, 
conform art. 21 din Legea nr. 114/1996, iar reclamantul nu a solicitat 
anularea lui. 

De asemenea, s-a mai reținut că nu au fost încălcate prevederile 
art. 9 alin. (6) din Legea nr. 112/1995. 

Apelul declarat de reclamant, prin acelaşi mandatar, împotriva 
sentinței a fost admis, prin decizia nr. 576/A din 3 aprilie 2002 a Tri- 
bunalului Bucureşti, Secţia a III-a civilă. Sentința a fost schimbată în 
tot, admițându-se acțiunea şi constatându-se nulitatea absolută a 
contractului de vânzare-cumpărare nr. 708 din 9 ianuarie 1997 încheiat 
între pârâți. 

S-a reținut ca motiv de nulitate frauda la lege, constând în încăl- 
carea prevederilor Legii nr. 112/1995 şi ale H.G. nr. 20/1996, în 
vigoare la data încheierii contractului anulat. 

Astfel, la data încheierii contractului de vânzare-cumpărare era în 
curs de soluționare cererea reclamantului de restituire în natură a 
apartamentului, atât Primăria, cât şi SC F. SA fiind notificate în acest 
sens. De asemenea, pârâtul V.D.F. nu locuia în apartament încă din 
1 mai 1995, astfel că nu putea invoca buna-credință în necunoaşterea 
intenției reclamantului de a-şi redobândi proprietatea. 

Împotriva acestei hotărâri au declarat recurs Municipiul București, 
prin Primarul General, şi pârâtul V.D.F. Recursul a fost admis prin 
decizia nr. 1877 din 6 septembrie 2002 a Curţii de Apel Bucureşti, 
Secţia a III-a civilă. S-a modificat decizia în sensul respingerii ape- 
lului reclamantului, menținându-se hotărârea Judecătoriei sectorului 2 
Bucureşti. | 

Pentru a hotărî astfel, instanța de recurs a reținut că pârâtul V.D.F. a 
fost de bună-credinţă la încheierea contractului de vânzare-cumpărare, 
neștiind despre acțiunea în revendicare a reclamantului, că acesta nu a 

părăsit spațiul, locuind doar sporadic la părinții săi, pentru că era 
student, iar reclamantul a primit despăgubiri pentru acest apartament. 
Decizia pronunţată în acțiunea de revendicare nu este opozabilă 
pârâtului, pentru că s-a A pronunțat la o dată când statul nu mai era 
“proprietar. 

S-a mai reţinut că nu există fraudă la lege şi că instanța de apel a 
făcut o greşită apreciere a probelor şi a aplicat greșit legea. 

La data de 10 septembrie 2003 s-a înregistrat la Înalta Curte de 
Casaţie şi Justiţie recursul în anulare declarat de Procurorul General 
al Parchetului de pe lângă Înalta Curte de Casaţie şi Justiţie la data de 
8 septembrie 2003 (data poştei), în termenul prevăzut de art. 330! 
alin. (1) C. proc. civ. 

Recursul în anulare a fost declarat împotriva deciziei nr. 1877 din 6 
septembrie 2002 a Curții de Apel Bucureşti, Secția a III-a civilă, în 
conformitate cu prevederile art. 27 lit. f) din Legea nr. 92/1992, ale 
art. 330 pct. 2 C. proc. civ. şi ale art. II alin. (3) din O.U.G. nr. 58/2003. 
Recursul în anulare a fost declarat în urma memoriului adresat de 
reclamantul I.V., prin mandatar. 

Prin recursul în anulare se invocă faptul că hotărârea atacată a fost 
pronunțată cu încălcarea esențială a legii, ceea ce a determinat o solu- 
tionare greşită a cauzei pe fond. S-a invocat şi vădita netemeinicie a 
hotărârii. 

Astfel, s-a arătat că din probatoriul administrat a rezultat că asto 
de vânzare-cumpărare a fost încheiat cu fraudarea legii, ceea ce justi- 
fică aplicarea sancțiunii nulității. El s-a încheiat la data de 9 ianuarie 
1997, când intraseră în vigoare Legea nr. 112/1995 şi Normele meto- 
dologice de aplicare a acesteia, care prevedeau că vânzarea este 
valabilă numai dacă chiriaşii locuiau efectiv în spațiu, ceea ce pârâtul 
V.D.F. nu a dovedit. 

La momentul perfectării vânzării era în curs de soluționare cererea 
reclamantului de restituire a apartamentului, despre care fuseseră 
notificate atât Primăria municipiului Bucureşti, cât şi SC F. SA, dar 
despre care pârâtul cumpărător nu a putut afla din vina sa, pentru că 
nu locuia în apartament. 

Susținerea: că reclamantul a formulat o cerere pentru despăgubiri 
pe temeiul Legii nr. 112/1995 nu a fost dovedită, iar decizia prin care 
Primăria municipiului Bucureşti i-a acordat aceste despăgubiri a fost 
atacată în justiție. 

În final, în temeiul art. 314 C. proc. civ. s-a solicitat admiterea 
recursului în anulare, casarea deciziei instanței de recurs şi menţi- 

nerea hotărârii instanței de apel prin care s-a admis acţiunea recla- 
mantului. 

Înainte de primul termen de judecată din 17 martie 2004, respectiv 
la data de 16 martie 2004, Procurorul General al Parchetului de pe 
lângă Înalta Curte de Casaţie şi Justiție a depus o petiție la dosar prin 
care a arătat că, în temeiul art. 330* C. proc. civ. , îşi retrage recursul 
în anulare. 

La termenul din 22 septembrie 2004 s-a depus o declaraţie auten- 
tificată a reclamantului I.V., în sensul că solicită continuarea Justes 
cății, conform prevederilor art. 330f C. proc. civ. 

La termenul din 2 martie 2005, pârâtul V.D.F. a depus o declarație 
autentificată în care şi-a precizat poziția procesuală, în sensul că 
instanța este obligată să ia act de retragerea recursului în anulare şi de 
imposibilitatea continuării judecății. S-a motivat pe faptul că această 
cale extraordinară de atac a fost eliminată din legislaţia română, iar 
prin continuarea judecății s-ar ajunge ca recursul în anulare să rămână 
la îndemâna părților, ceea ce este inadmisibil, câtă vreme titularul 
exclusiv al acestei căi de atac a decis retragerea ei. 

Poziţia procesuală a pârâtului V.D.F. a fost susținută prin note 
detaliate-ale avocatului său. 

La data de 28 septembrie 2005, pârâta SC F. SA a comunicat 
instanţei că lasă la aprecierea acesteia soluția privind retragerea recursu- 
lui în anulare, iar Municipiul Bucureşti nu şi-a exprimat poziţia. 

La data de 6 iulie 2005, reclamantul, prin avocat, a depus o petiție 
prin care a invocat inadmisibilitatea retragerii recursului în anulare, 
motivată pe faptul că aceasta nu îndeplineşte cerințele art. 330% 
C. proc. civ., deoarece nu este motivată, precum şi pe faptul că de- 
claraţia de retragere a intervenit după abrogarea instituţiei recursului 
în anulare. 

Excepţia inadmisibilității retragerii recursului în anulare, precum 
şi cererea privind inadmisibilitatea continuării judecății recursului în 
anulare sunt nefondate, pentru considerentele ce urmează: 

Recursul în anulare a fost declarat în termenul prevăzut de 
art. 330! alin. (1) C. proc. civ., respectiv la data de 8 septembrie 2003 
(data poştei), în termen de 1 an de la data pronunțării deciziei atacate, 
calculat conform art. 101 alin. (3) și (5) C. proc. civ.. 

Recursul în anulare a fost reintrodus în Cod prin Legea nr. 59/1993, 
iar dispoziţiile art. 330-330“ care îl reglementau au suferit modificări 
şi completări prin O.U.G. nr. 138/2000 pentru ca, prin O.U.G. 
nr. 58/2003, să fie eliminat din legislaţia procesuală. 

Este adevărat că la data de 28 august 2003 a intrat în vigoare 
O.U.G. nr. 58/2003 prin care s-au abrogat art. 330-330“ care cuprin- 
deau reglementarea recursului în anulare, ca o cale extraordinară de 
atac, dar acest agt normativ prin care s-au adus modificări şi comple- 
tări Codului de procedură civilă cuprinde o dispoziţie tranzitorie în 
art. H alin. (3), potrivit căreia: „Hotărârile pronunţate înainte de intra- 
rea în vigoare a prezentei ordonanţe de urgență rămân supuse căilor 
de atac şi termenelor prevăzute de legea sub care au fost pronunțate”. 

Ca orice dispoziţie tranzitorie, între multele astfel de dispoziții din 
legislația procesuală civilă aflată într-un proces masiv de redefinire a 
cadrului procesual după decembrie 1989, proces generat de dinamica 
fenomenului conflictual, ea este de imediată aplicare şi de strictă 
interpretare. 

Ea este însă în acord cu textul art. 725 alin. (3) C. proc. civ., care 
face o aplicare a principiului neretroactivităţii legii noi de procedură 
civilă. 

Dispoziţia art. II alin. (3) din O.U.G. nr. 58/2003 a fost supusă 
controlului de constituționalitate, stabilindu-se că textul vizează o 
problemă de aplicare a legii în timp, şi nu o problemă de constituțio- 
nalitate, competenţa examinării ei revenind instanțelor judecătoreşti. 

În aceste condiţii, decizia civilă nr. 1877 din 6 septembrie 2002 a 
Curţii de Apel Bucureşti era supusă căii de atac a recursului în anu- 
lare şi, prin urmare, titularul acestei căi de atac avea şi posibilitatea 
legală de a uza de prevederile art. 330* C. proc. civ., respectiv de a-și 
retrage acest recurs. Astfel, retragerea recursului în anulare este admi- 
sibilă. Împrejurarea că retragerea recursului în anulare nu a fost 
motivată nu face inoperant respectivul text, cât timp legea nu prevede 
o astfel de sancţiune, astfel că lipsa motivării nu conduce la inadmi- 
sibilitatea retragerii. 

Pentru considerentele expuse mai sus în legătură cu aplicarea 
prevederilor art. II alin. (3) din O.U.G. nr.. 58/2003, nu poate fi 
admisă excepția inadmisibilităţii retragerii recursului în anulare, în 
raport și de împrejurarea invocată de reclamant că această retragere 
s-a produs după abrogarea instituției recursului în anulare. Mai exact, 
dacă recursul în anulare poate fi declarat şi după abrogarea instituției, 
în condiţiile art. II alin. (3) citat, este evident că rămân funcționale 
toate dispoziţiile care o reglementează, inclusiv posibilitatea titula- 
rului acestei căi de atac de a şi-l retrage. 

Referitor la inadmisibilitatea cererii de continuare a judecății 
recursului în anulare, argumentele sunt aceleaşi ca şi în cazul excepţiei 

examinate anterior. În plus, în raport de susţinerile pârâtului V.D.F., 
retragerea recursului în anulare, nefiind motivată în acest sens, nu se 
poate susține că ea semnifică o achiesare a titularului acestui drept la 
dispoziţiile art. I pct. 17 din O.U.G. nr. 58/2003. În aceste condiţii, 
retragerea nu poate avea decât semnificaţia. dată de textul legal care o 
permite. Dacă acceptăm că există instituția, atunci ea nu are decât 
semnificaţia dată de lege; dacă ea nu mai există înseamnă că nu mai 
are nici o semnificaţie conduita titularului. 

De asemenea, susţinerea pârâtului că regulile privind procedura de 
judecată cuprinse în legea în vigoare la data judecării şi la data efec- 
tuării actelor de procedură ale părţilor sunt de imediată aplicare este 
corectă şi ea a funcţionat în cauză. Retragerea recursului în anulare 
este prevăzută expres de textul care reglementează instituția, aceasta 
din urmă fiind validă şi activă în condiţiile concrete ale cauzei. 

Pe de altă parte, este adevărat că textul art. 330 C. proc. civ. 
stabileşte că la judecarea şi soluționarea recursului în anulare se 
aplică dispoziţiile privitoare la recurs, dar mai cuprinde și sintagma 
„în mod corespunzător”, ceea ce înseamnă că nu elimină dispoziția 
expresă legată de dreptul oricărei părţi de a cere continuarea judecății, 
retragerea fiind o instituție distinctă de cea reglementata de art. 246 
C. proc. civ. 

Este evident că pârâtul care a câştigat în litigiul de faţă nu doreşte 
reexaminarea lui, dar una dintre rațiunile recursului în anulare. era, așa 
cum spunea legea, de a desfiinţa o hotărâre prin care s-a produs o 
încălcare esenţială a legii, care a determinat o soluționare greşită a 
cauzei pe fond, or, această hotărâre era vădit netemeinică: 

În acest context, recursul în anulare de față este fondat, pentru 
considerentele ce urmează. 

Iniţial, reclamantul şi-a întemeiat acţiunea pe dispoziţiile art. 963, 
art. 966 şi art. 970 C. civ., între care apare ca motiv de nulitate lipsa 
cauzei şi se invocă reaua-credință a pârâţilor la încheierea contrac- 
tului de vânzare-cumpărare. 

Deşi nu se detaliază temeiul legal, din expunerea stării de fapt se 
poate înțelege că reclamantul a avut în vedere vânzarea lucrului 
altuia, întemeiată pe o cauză ilicită, ceea ce constituie un motiv de 
nulitate absolută. 

La prima zi de înfățișare, reclamantul şi-a precizat temeiul 
acțiunii, invocând ca motiv de nulitate absolută frauda la lege, prin 
încălcarea dispoziţiilor Legii nr. 112/1995. 

Singura instanță care a pronunţat o soluție legală şi temeinică în 
cauză a fost Tribunalul Bucureşti, Secţia a III-a civilă, prin decizia 
nr. 576/A din 3 aprilie 2002, soluţie ce va fi menţinută prin admiterea 
recursului în anulare a cărui continuare a judecății a cerut-o reclaman- 
tul; se va dispune casarea deciziei instanței de recurs şi, prin reju- 
decare, se vor respinge recursurile declarate de Municipiul Bucureşti, 
prin Primarul General, şi de pârâtul V.D.F. (art. 304 pct. 9, art. 312 
alin. (1), (2), (3) şi (4) C. proc. civ.]. 

Astfel, contractul de vânzare-cumpărare nr. 708 din 9 ianuarie 
1997 s-a încheiat în temeiul Legii nr. 112/1995, la cererea din 30 
octombrie 1996 formulată de pârâtul V.D.F., care posedă un contract 
de închiriere înregistrat sub nr. 25815 din 25 octombrie 1996. 

Contractul de vânzare-cumpărare s-a încheiat în condiţiile în care, 
la data de 26 martie 1996, reclamantul depusese o cerere de restituire 
în natură a apartamentului, întemeiată pe aceeaşi Lege nr. 112/1995, 
cerere la care a şi primit un răspuns la 29 martie 1996, iar ulterior a 
notificat Primăria municipiului Bucureşti (la 3 octombrie 1996) şi SC 
F. SA (la 26 septembrie şi respectiv 19 noiembrie 1996), respectiv 
anterior perfectării vânzării, despre imposibilitatea înstrăinării aparta- 
mentului, întrucât există un litigiu pe rol pentru revendicarea acestuia. 

Acţiunea în revendicare s-a înregistrat la Judecătoria sectorului 2 
București la data de 11 noiembrie 1996 şi s-a finalizat la 26 noiem- 
brie 1999. 

Faptul că reclamantul ar fi formulat o cerere de acordare de despă- 
gubiri în temeiul Legii nr. 112/1995 pentru apartamentul în litigiu nu 
a fost dovedit, chiar dacă s-a emis hotărârea nr. 3109 din 29 noiem- 
brie 1999 în acest sens, pe care reclamantul a contestat-o în justiție. 

De asemenea, înstrăinarea s-a produs în condiţiile în care cum- 
părătorul nu locuia în spaţiu încă din 1 mai 1995, conform cererii 
adresate de tatăl său Asociaţiei de proprietari pentru sistarea furnizării 
utilităţilor şi adeverinţei eliberate de aceasta la 27 septembrie 1996 şi 
adresată comisiei speciale de aplicare a Legii nr. 112/1995. 

Pârâtul V.D.F. nu a dovedit contrariul, respectiv că locuia în apar- 
tament, aşa cum prezumă, fără suport probator, instanța de recurs. 

Adeverinţele prin care se atestă nefolosirea locuinței demonstrează, 
implicit, că nu s-au folosit utilităţile. Acestea nu pun în discuţie vreo 
atribuţie a asociaţiei de a constata perioada de folosință a locuințelor. 

Părinţii reclamantului dobândiseră prin cumpărare un alt aparta- 
ment, conform contractului nr. 732 din 27 septembrie 1994, astfel că 


p 


nu puteau dobândi apartamentul în litigiu în proprietate, operând 

interdicția Legii nr. 112/1995, deşi fuseseră chiriaşi în perioada 
1989-1994. La acea dată, V.D.F. era minor şi, prin urmare, conform 
Codului familiei, domiciliul său era cel al părinților săi. Astfel fiind, 
V.D.F. nu putea să încheie, în nume propriu, un contract de locaţiune 
şi, în orice caz, acesta trebuia să urmeze, în ce priveşte condițiile de 
validitate, prevederile legii în vigoare la acea dată. 

Validitatea contractului de închiriere nu face obiectul litigiului, 
dar trebuie observat că el intervine într-un moment în care aparta- 
mentul era „liber” în sensul art. 2 alin. (1) din Legea nr. 112/1995, 
aşa cum este el explicat în Normele metodologice de aplicare a legii, 
aprobate prin. H.G. nr. 20/1996, republicată, respectiv la art. 2 
alin. (1) lit. b) şi c); este vorba despre lipsa unui contract de închiriere 
valid sau despre un contract a cărui validitate a încetat, combinată cu 
eliberarea efectivă a spațiului. 

Contractul de închiriere al părinților reclamantului s-a încheiat pe 
un termen de 5 ani (de la 10 februarie 1989 până la 10 februarie 1994), 
după care, începând cu 1 mai 1995, familia (inclusiv fiul, minor atunci, 
pârâtul V.D.F.) s-a mutat în locuința cumpărată pe b-dul U. 

Deci, contractul a încetat la termen, conform art. 1436 C. civ., 
locuinţa fiind chiar părăsită de familie în mai 1995, tatăl cumpă- 
rătorului nu a reînnoit contractul de închiriere şi, potrivit legii, nici nu 
putea să o facă, din moment ce cumpărase un apartament proprietate 
personală. 

Este evident că la încheierea contractului de vânzare-cumpărare 
s-au încălcat nu numai dispoziţiile art. 2 alin. (1), dar şi cele ale art. 9 
alin. (1) şi (6) din Legea nr. 112/1995. Aparent, pârâtul cumpărător a 
fost de bună-credinţă, nu avea un alt apartament în proprietate, astfel 
că nu sunt operante prevederile art. 11 din lege. Realitatea este în 
sensul că, potrivit art. 14, care condiționează funcționarea art. 9 
alin. (1) din lege, pârâtul cumpărător trebuia să depună minime 
diligenţe pentru a afla dacă reclamantul nu a formulat în termenul de 
6 luni o cerere în temeiul legii, pentru a nu fi răsturnată prezumția 
bunei-credinţe. Cererea fusese depusă în martie 1996, astfel că pârâtul 
nu putea opta, în sensul art. 9 alin. (1), în condiţii de bună-credinţă, 
pentru cumpărare. 

Pe de altă parte, textul art. 9 alin. (6) face trimitere şi la membrii 
familiei (chiar copii minori, cum era pârâtul-cumpărător în septem- 
brie 1994) care să nu fi dobândit, după 1 ianuarie 1990, o locuință 
proprietate personală în localitatea de domiciliu. 

Evident că, nelocuind în apartament, cumpărătorul pârât nu putea 
fi notificat de reclamant, acesta din urmă cunoscând acest fapt de la 
Asociaţia de proprietari, conform adeverinței menționate. 

În ce priveşte reaua-credință a pârâţilor vânzători, respectiva SC 
F. SA, care a încheiat contractul ca reprezentant al Primăriei munici- 
piului Bucureşti, probatoriul administrat este amplu. Fără a relua 
enumerarea lor detaliată, trebuie menționate notificările primite de la 
reclamant, litigiul având ca obiect revendicarea imobilului, precum şi 
hotărârea nr. 117 din 23 octombrie 1996 emisă de Comisia muni- 
cipală de aplicare a Legii nr. 112/1995. 

În consecință, contractul de vânzare-cumpărare nr. 708 din 9 
ianuarie 1997 este nul absolut, având o cauză ilicită şi fiind încheiat 
cu încălcarea prevederilor Legii nr. 112/1995. 

Întrucât hotărârea atacată cu recursul în anulare a fost pronunțată 
cu încălcarea esenţială a legii, ceea ce a determinat o soluționare 
greşită a cauzei pe fond, hotărârea fiind şi vădit netemeinică, aceasta 
a fost casată şi s-a dispus în sensul celor ce preced. 


56. ' Litigiu dintre reclamanți şi debitorul din execu- 
tarea silită, precum şi dreptul de proprietate al recla- 
manților notate în cartea funciară la data încheierii actului * 


2 Opozabilitatea hotărârii judecătoreşti de anulare a titlului 
vânzătorului adjudecatar 


1. Terţul dobânditor nu este de bună-credinţă, în condiţiile în 
care la data încheierii actului de vânzare-cumpărare era notat în 
cartea funciară litigiul asupra imoblilului, situaţie care putea fi 
constatată prin simpla consultare a cărții funciare. 


2. Potrivit art. 973 C. civ., convențiile nu au efecte decât între 
părțile contractante. O consecinţă a principiului relativității con- 
vențiilor — consacrat prin art. 973 C. civ. — şi în general al actelor 
juridice, este că, de regulă, nulitatea acestor acte produce efecte 
numai în privința părţilor care au încheiat actul, după cum şi actul 
însuşi nu poate produce efecte decât între părţile contractante. 
Efectele nulității se pot răsfrânge însă şi asupra terţilor, atunci 
când aceştia au dobândit drepturi de la partea împotriva căreia 
s-a pronunţat nulitatea. Întrucât nimeni nu poate transmite mai 
multe drepturi decât are el însuşi, este firesc ca, odată cu desfiin- 


licitației publice. . 

tarea dreptului dobândit prin actul juridic de una dintre părți, să 
înceteze şi dreptul subdobânditorului. Drept urmare, nulitatea 
invalidează şi actele juridice încheiate cu un tert de titularul 
dreptului dobândit prin actul declarat nul ori anulat. 

In aceste condiţii, terţilor dobânditori cu titiu particular li se 
opune nulitatea absolută constatată irevocabil prin hotărâre jude- 
cătorească, prin care s-a desfiinţat titlul autorului lor. 


C.S.J., Secţia civilă, decizia nr. 1481 
din 10 aprilie 2003 


Prin acţiunea înregistrată la 28 mai 1998, reclamanții V.A. şi 
V.M., S.T. şi S.E. au chemat în judecată pe pârâtul D.P., pentru ca, 
prin hotărârea ce se va pronunța, să fie obligat să le predea în posesie 
şi folosinţă imobilul situat în Cluj-Napoca, str. Lombului nr. |, înscris 
în C.F. 70025 Cluj nr. top. 8313/3/3, să-şi ridice lucrările de construc- 
ție efectuate cu rea-credință pe teren sau, în caz de refuz, să fie auto- 
rizați reclamanţii să le ridice pe cheltuiala pârâtului. Reclamanţii au 
mai cerut ca pârâtul să fie obligat la plata despăgubirilor în sumă de 
5.000.000 lei reprezentând echivalentul folosinţei imobilului în litigiu 
începând cu 1 ianuarie 1996 şi până la evacuarea pârâtului. 

În motivarea acţiunii, reclamanții au afirmat că sunt proprietari în 
indiviziune ai imobilului ocupat prin violență în luna ianuarie 1996 de 
către pârât, care pretinde. că a dobândit dreptul: de proprietate prin 
cumpărarea imobilului la licitaţie, dispusă în vederea recuperării unei 
creanţe a Băncii D.F. SA Cluj. 

Reclamanții au precizat că, la data:când s-a organizat licitația, în 
C.F. era notată acțiunea lor în prestație tabulară, ce a făcut obiectul 
dosarului nr. 8676/1993, şi totuşi nu au fost citați la desfăşurarea 

Ulterior, prin decizia civilă nr. 1010/1996, pronunţată de Curtea 
de Apel Cluj, au fost anulate formele de executare silită, efectuată 
prin licitația publică imobiliară la care pârâtul a adjudecat imobilul. 

La termenul de judecată din 3 iulie 1998, reclamanții şi-au extins 
şi completat acțiunea față de pârâţii T.A., L.M., U.A., U.M.M., H.M., 
solicitând ca, prin hotărârea ce se va pronunţa, să se constate nulitatea 
absolută a actelor de vânzare-cumpărare, donaţie, partaj şi schimb 
imobiliar, în temeiul cărora pârâţii şi-au intabulat dreptul de proprie- 
tate; să se dispună rectificarea C.F. noi deschise prin restabilirea: 
situaţiei anterioare actului de licitaţie declarat nul, radierea drepturilor 
de proprietate şi uzufruct, intabulate în favoarea pârâților. 

În motivarea completării şi extinderii acţiunii, reclamanții au 
arătat că, prin contractul de partaj, donaţie şi schimb imobiliar auten- 
tificat sub nr. 4343 din septembrie 1996, pârâtul D.P. a donat o parte 
din imobil pârâtei T.A., iar cealaltă parte pârâților U.A. şi U.M.M. 
Ulterior, pârâta T.A. a donat dreptul său de proprietate pârâtului L.M. şi 
a constituit un uzufruct viager pentru pârâta H.M., toate aceste opera- 
ţiuni juridice având loc în condiţiile în care licitaţia a fost anulată. 

Pârâţii U.A. şi U.M.M,, prin întâmpinarea depusă, au solicitat 
respingerea acţiunii, susținând că sunt proprietari ai imobilului dobândit 
cu bună-credință şi cu titlu oneros, deoarece, la data încheierii contrac- 
tului de schimb imobiliar, nu au avut cunoştinţă despre procesele 
purtate pentru anularea licitației. 

La rândul său, pârâtul D.P., prin întâmpinarea depusă, a solicitat 
respingerea acţiunii, deoarece a încheiat actul de donaţie şi schimb 
imobiliar, după ce prin decizia nr. 1483/1996 s-a respins apelul decla- 
rat de reclamanți împotriva sentinței civile nr. 6054 din 10 mai 1996, 
prin care s-a respins acţiunea reclamanților pentru constatarea nulită- 
ţii actelor de executare silită prin vânzare la licitație a imobilului şi 
s-a admis cererea sa reconvențională, dispunându-se rectificările inta- 
bulărilor din C.F. 70025 Cluj nr. top. 8313/3/3, în sensul anulării 
încheierii de intabulare nr. 608/1996 şi restabilirea situaţiei anterioare 
în C.F. 

Pârâtul L.M., prin întâmpinarea depusă în dosar, a solicitat respin- 
gerea acţiunii, deoarece contractul încheiat cu T.A. respectă toate 
prevederile art. 948 şi art. 1294 C. civ. 

Prin sentința civilă nr. 325 din 30 iulie 1999, pronunţată de Tribu- 
nalul Cluj, Secţia civilă, acţiunea reclamanților, aşa cum a fost 
completată şi extinsă la termenul de judecată din 3 iulie 1998, a fost 
admisă în totalitate, constatându-se nulitatea absolută a actelor de 
dobândire, vânzare-cumpărare, partaj, schimb imobiliar, în temeiul 
cărora pârâții au intabulat dreptul de proprietate în favoarea lor în 
C.F. 70025 Cluj, nr. top. nou 8313/3/2 şi C.F. nou 119871 Cluj, 
nr. top. nou 8313/3/1 de la pârâtul D.P. 

S-a dispus rectificarea acestor C.F. prin restabilirea situaţiei ante- 
rioare actului de licitaţie nul prin care pârâtul D.P. şi-a intabulat 
dreptul de proprietate în C.F. 70025 sub B + 7; s-a dispus radierea 
drepturilor de proprietate şi uzufruct intabulate în favoarea pârâţilor și 
s-a anulat C.F. nou 119871 Cluj sub nr. top. 8313/3/3/1. 

Pârâtul D.P. a fost obligat să predea reclamanților posesia şi 
folosința imobilului din Cluj, str. Lombului nr. 1 înscris în C.F. 70025 

Cluj nr. top. 8313/3/3, şi să-şi ridice lucrările de construcţie efectuate, 
iar în caz de refuz, au fost autorizați reclamanții să efectueze aceste 
lucrări pe cheltuiala pârâtului şi, totodată, să plătească reclamanţilor 
suma de 5.000.000 lei pentru folosinţa imobilului în perioada ianuarie 
1996 şi până la pronunţarea hotărârii. 

Pentru a pronunța această hotărâre, instanţa a reţinut din probele 
administrate că reclamanţii au dobândit dreptul de proprietate asupra 
imobilului revendicat prin sentința civilă nr. 1366 din 1 februarie 
1994, pronunţată de Judecătoria Cluj-Napoca, prin care a fost obliga- 
tă pârâta L.M. să încheie cu reclamanţii V.A., V.M., S.T. şi SE. 
contract autentic de vânzare-cumpărare cu privire la imobilul situat în 
Cluj-Napoca, str. Lombului ar. 1, înscris în C.F. 70025 Cluj, nr. top. 
8313/3/3, iar în caz de refuz, sentința urmând să ţină loc de contract, 
totodată, dispunându-se intabularea cu titlu de cumpărare a dreptului 
de proprietate al reclamanților asupra imobilului .şi menţinerea 
ipotecii constituite în favoarea Băncii D.F. Cluj pentru suma de 
1.500.000 lei. 

Acţiunea civilă admisă conform celor arătate a fost notată în C.F. 
nr. 70025 Cluj la data de 3 august 1993, cu încheierea nr. 21851/1993. 

Cu toate acestea, în urma licitaţiei publice organizate la 8 decem- 
brie 1995 şi la care reclamanții nu au fost citați, pârâtul D.P. a devenit 
proprietarul imobilului în litigiu şi și-a intabulat dreptul de proprietate 
la data de 16 ianuarie 1996. 

Ulterior, prin decizia civilă nr. 1334 din 24 octombrie 1997, pro- 
nunțată de Tribunalul Cluj, devenită irevocabilă, s-a dispus anularea 
procesului-verbal de licitaţie încheiat la 18 decembrie 1995 în bene- 
ficiul pârâtului D.P., dispunându-se inclusiv repunerea părților în 
situația anterioară, în sensul reducerii intabulării dreptului de proprie- 
tate al adjudecatarului, fiind respinsă cererea de rectificare a C.F. 
formulate de pârâtul D.P. 

În consecinţă, s-a reţinut că, în această situaţie, declararea nulității 
actului de licitaţie produce efecte retroactive, afectând și drepturile câş- 
tigate de pârâţii subdobânditori, chiar dacă aceştia au fost de bună-cre- 
dință şi au dobândit, unii dintre ei, dreptul de proprietate cu titlu 
Oneros. 

Impotriva sentinţei civile nr. 325 din 30 iulie 1999, pronunţată de 
Tribunalul Cluj, au declarat apel pârâţii D.P., U.A. şi U.M.M. şi 
reclamanții V.A., V.M., S.T. şi S.E. 

Prin decizia civilă nr. 146 din 30 iunie 2000, pronunțată de Curtea 
de Apel Cluj, Secţia civilă, s-a respins ca nefondat apelul declarat de 
pârâţii U.A. şi U.M. i 

Pentru a respinge apelul pârâților U.A. şi U.M., instanța a reținut, 
în esență, că, anulându-se prin hotărâre judecătorească irevocabilă 
licitaţia prin care pârâtul D.P. a dobândit prin adjudecare întregul 
imobil în litigiu, actele subsecvente încheiate cu. acesta de către 
pârâţii subachizitori, prin care aceştia au dobândit drepturi de pro- 
prietate şi dezmembrăminte ale acestui drept, sunt, la rândul lor, prin 
derivație, lovite de nulitate. 

În această situaţie, a socotit instanța de apel, buna-credință a 
subdobânditorilor nu poate produce efecte juridice, deoarece nu poate 
fi ignorată hotărârea judecătorească irevocabilă prin care a fost 
anulată licitaţia şi desființat dreptul de proprietate dobândit prin 
licitaţie de adjudecatarul D.P. 

În sfârşit, instanţa de apel a decis că apelanţii U.A. și U.M.M. au 
calitatea, din punct de vedere juridic, a unor succesori cu titlu 
particular a lui D.P., fiindu-le opozabile drepturile şi obligaţiile ce îi 
revin acestuia în legătură cu imobilul în litigiu cumpărat, precum şi 
măsurile decise contra pârâtului D.P. prin hotărârile judecătoreşti 
privind imobilul şi în care a avut calitatea de parte. 

Prin aceeaşi decizie civilă nr. 146 din 30 iunie 2000, pronunțată 
de Curtea de Apel Cluj, s-a admis apelul declarat de pârâtul D.P., în 
sensul că s-au respins pentru lipsa calității procesuale pasive a 
pârâtului capetele de cerere privind obligația acestuia de a preda 
reclamanților posesia şi folosinţa imobilului revendicat, precum şi 
obligația de a demola construcțiile ridicate pe teren, îritrucât acestea 
au fost edificate de pârâții soți U. 

Apelul declarat de reclamanți a fost admis, în sensul obligării 
pârâţilor în părți egale la plata către reclamanți a sumei totale de 
7.445.000 lei cheltuieli de judecată în primă instanță. 

Împotriva deciziei civile nr. 146 din 30 iunie 2000 au declarat 
recurs pârâţii U.A. şi U.M.M., pe care au criticat-o pentru motive de 
nelegalitate constând, în esenţă, în următoarele: 

— nu le sunt opozabile procesele care au avut loc anterior între 
reclamanții V.A., V.M., S.T. şi S.E. şi pârâtul D.P., pe de o parte, şi 
L.M. şi Banca D.F. Cluj, pe de altă parte; 


— au dobândit dreptul de proprietate asupra imobilului în litigiu în: 


baza unui contract de vânzare-cumpărare încheiat cu respectarea 

tuturor prevederilor legale şi nu aveau cunoștință despre procesele 
anterioare purtate cu privire la imobilul în litigiu; 

— reclamanții își întemeiază pretenţiile pe un contract de 
vânzare-cumpărare provizoriu încheiat la 3 martie 1993 cu L.M., care 
în realitate este o simulaţie ce ascunde un contract de împrumut; 

~ Sunt cumpărători şi constructori de bună-credință. 

Recursul este nefondat, fiind respins, pentru următoarele consi- 
derente: 

Potrivit art. 973 C. civ., convențiile nu au efecte decât între părţile 
contractante. EEI. et 

O consecință a principiului relativității convențiilor — consacrat 
prin art. 973 C. civ. — şi în general al actelor juridice, este că, de 
regulă, nulitatea acestor acte produce efecte numai în privința părţilor 
care au încheiat actul, după cum şi actul însuşi nu poate produce 
efecte decât între părţile contractante. Efectele nulităţii se pot răsfrân- 
ge însă şi asupra terţilor, atunci când aceştia au dobândit drepturi de 
la partea împotriva căreia s-a pronunţat nulitatea. Întrucât nimeni nu 
poate transmite mai multe drepturi decât are el însuși, este firesc ca, 
odată cu desființarea dreptului dobândit prin actul juridic de una 
dintre părți, să înceteze şi dreptul subdobânditorului, nulitatea apă- 
rând în acest caz ca o rezoluțiune. Drept urmare, nulitatea invalidează 
şi actele juridice încheiate cu un terț de titularul dreptului dobândit 
prin actul declarat nul ori anulat. 

Aşa fiind, critica formulată în primul motiv de recurs este nefon- 
dată, câtă vreme recurenţilor li se opune nulitatea absolută constatată 
irevocabil prin hotărâre judecătorească, ce a desființat titlul de pro- 
prietate al autorului lor D.P., cu consecința invalidării şi a actului 
juridic încheiat de acesta cu recurenții U.A. și U.M.M. 

Cu privire la acest aspect, corect a motivat instanța de apel că 
recurenții U.A. şi U.M.M. au calitatea juridică a unor succesori cu 
titlu particular ai pârâtului D.P. şi, în această calitate, le sunt opo- 
zabile drepturile. şi obligațiile ce revin acestuia în legătură cu imobilul 
în litigiu, dar şi cele hotărâte contra lui prin hotărâri judecătoreşti în 
care el a avut calitatea de parte. - 

Şi al doilea motiv de recurs a fost respins ca nefondat, pentru 
considerentele arătate mai înainte, în legătură cu efectele nuiității 
actului juridic prin:care dreptul celui care înstrăinează un bun imobil 
este desființat. 

Cât priveşte caracterul simulat al convenției intervenite între 
reclamanţi şi L.M., acest aspect nu a făcut obiect de judecată, nefiind 
formulată o cerere reconvențională cu un asemenea capăt de cerere. 

În sfârşit, nu a putut fi primită nici critica privind buna-credinţă a 
recurenţilor, câtă vreme în C.F. era notat litigiul dintre reclamanţi şi 
L.M. cu privire la imobilul în litigiu, iar recurenții au cumpărat 
imobilul la 11 noiembrie 1996, deşi reclamanții şi-au înscris dreptul 
de proprietate în C.F. 70025 Cluj la 16 ianuarie 1996, situaţie care 
putea fi constatată prin consultarea C.F. 

Pentru considerentele arătate, a fost respins recursul ca nefondat. 


În acelaşi sens, a) IC.C.J, Secţia civilă şi de proprietate 
intelectuală, decizia nr. 5378 din 17 iunie 2005: Toate cele trei 
recursuri au criticat, în esență, faptul că instanța de apel nu a recu- 
noscut recurenţilor M.O. şi M.P. calitatea de terți dobânditori: de 
bună-credință ai imobilului. Or, instanța de apel nici nu avea cum să 
le recunoască buna-credință, atâta timp cât aceştia nu au făcut un mi- 
nim de diligente, pentru a vedea dacă cumpără de la un proprietar 
adevărat şi dacă vânzătorul este de bună-credinţă, ceea ce a făcut posi- 
bilă cumpărarea de la un non proprietar, de la un vânzător de rea-cre- 
dință. Este adevărat că, la încheierea contractului de vânzare-cum- 
părare, cel puţin SC U. Sibiu, mandatara Consiliului Local Sibiu, cu 
care reclamanții se aflau în litigiu, a fost de rea-credință și cele mai 
sumare diligențe ale pârâţilor le-ar fi dat posibilitatea aflării ade- 
văratei situații juridice a imobilului, reclamanţii notând procesul în 
C.F.; existenţa notării constituia pentru ei un semnal asupra caracte- 
rului litigios al bunului ce a format obiectul contractului ce se dove- 
dea astfel anulabil, dacă nu chiar: nul. Prin urmare, în mod corect 
instanța de apel nu a recunoscut calitatea de proprietari pârâţilor 
persoane fizice, admițând acţiunea şi constatând nulitatea absolută a 
contractului de vânzare-cumpărare încheiat. 

b) IC.CJ, Secţia civilă şi de proprietate intelectuală, decizia 
nr. 5714 din 28 iunie 2005: Buna-credinţă, în lumina dispozițiilor 
art. 1898 alin. (1) C. civ., poate fi definită drept credința posesorului 
că cel de la care a dobândit bunul avea toate însuşirile cerute de lege 
pentru a-i transmite proprietatea. Prin antiteză, -reaua-credință a 
cumpărătorului poate fi reținută atunci când a putut avea cel mai mic 
dubiu asupra dreptului vânzătorului. Jurisprudenţa şi doctrina au 
admis că încheierea unei vânzări în care părţile sunt de rea-credinţă, 





|. Drept civil 317 


ştiind sau trebuind să ştie că bunul aparţine altuia, face ca aceasta să 
fie nulă absolut pentru cauză ilicită: 

În speță, părțile contractante au avut cunoştinţă de acţiunile 
întreprinse de intimaţi pentru redobândirea imobilului, ceea ce pune 
la îndoială buna lor credință. 

Astfel, la 14 iunie 1992, s-a notat în C.F. 1113, Cluj-Napoca, sub 
B 4, procesul intentat pentru recunoașterea dreptului de proprietate al 
moștenitorilor foştilor proprietari tabulari (dosar nr. 5284 din 14 mai 
1992 al Judecătoriei Cluj-Napoca). Reclamanta M.D. locuieşte şi a 
locuit întotdeauna în apartamentul nr. 4 din imobil. 

Cu toate acestea, deși hotărârea Comisiei pentru aplicarea Legii 
nr. 112/1995 s-a dat la 19 decembrie 1996, fără a se aştepta finali- 
zarea litigiului s-au încheiat, la datele arătate (anterioare şi conco- 
mitente), contractele de vânzare-cumpărare, ceea ce evidenţiază 
nerespectarea art. 9 din acea lege. 

Este neîndoielnică susținerea intimaţilor, că notarea în C.F. a 
acţiunii în revendicare are efectul de a declanşa în mintea chiriașului 
conştiinţa existenței adevăratului proprietar şi a unui semn de 
întrebare în ceea ce priveşte posibilitatea ca Statul Român să fie 
singurul şi unicul proprietar, chiriaşul nefiind abilitat a face aprecieri 
asupra admisibilităţii acţiunii în revendicare. . 

În această situație, dacă reaua-credinţă a vânzătorului şi cumpă- 
rătorului desemnează cunoaşterea lor ori posibilitatea de a cunoaşte, 
cu diligență minimă, fie a împrejurării că imobilul a cărui cumpărare 
se doreşte a fost preluat fără titlu valabil, fie doar a faptului că în 
cadrul unei acţiuni în justiţie ori al altei proceduri legale se solicită 
redobândirea lui, este evident că în speţă părţile contractante sunt de 
rea-credință. Ele au ignorat toate aspectele ce le obligau să se abţină 
de la încheierea oricărui act până la stabilirea situaţiei juridice a 
imobilului; neprocedând în acest mod, este clar că nu se poate reţine 
buna-credință, critica din recurs fiind şi sub acest aspect neîntemeiată. 


57. Notificarea cumpărătorului de către fostul pro- 
prietar anterior încheierii contractului de vânzare-cumpă- 
rare. Notarea în cartea funciară a dreptului de proprietate 
al fostului proprietar 


Reaua-credință a cumpărătorilor este demonstrată faţă de 
avertizarea din notificarea trimisă anterior vânzării prin executo- 

rul judecătoresc asupra pretențiilor foştilor proprietari de a li se 
retroceda imobilul şi de ignorarea cărţii funciare în care, la acea 
vreme, figurau foştii proprietari, statul neintabulându-şi încă 
dreptul de proprietate. 


C.S.J., Secţia civilă, decizia nr. 4201 
din 22 octombrie 2003 


Prin acțiunea înregistrată la 8 iulie 1999, reclamanţii C.M. şi 
C.M.S. au chemat în judecată pe pârâtul Statul Român, prin Consiliul 
Local al Municipiului Cluj-Napoca, ulterior şi pe pârâţii R.M. şi 
M.R., solicitând ca, prin hotărârea ce se va pronunţa, să se constate 
nulitatea titlului şi a înscrierii dreptului de proprietate al Statului 
Român în temeiul Decretului nr. 223/1974 asupra apartamentului 
nr. 2 situat în Cluj-Napoca, înscris în C.F. colectivă nr. 131564 cu nr. 
top 11055/1, cartea individuală nr. 131565 cu nr. top 11055/1/1I, 
compus din 4 camere şi dependinţe, cu cota de 45,07/100 din părțile 
indivize comune. 

Reclamanţii au mai solicitat ca pârâtul Consiliul Local al Munici- 
piului Cluj-Napoca să fie obligat să le recunoască dreptul de pro- 
prietate asupra apartamentului de mai sus şi să se dispună rectificarea 
înscrierilor în C.F. colectivă şi individuală, în sensul radierii dreptului 
de proprietate al Statului Român şi reînscrierii dreptului lor, prin 
cumpărare, ca bun comun. 

Reclamanţii au mai cerut să se constate nulitatea absolută a 
contractului de vânzare-cumpărare intervenit între pârâţii Consiliul 
Local al Municipiului Cluj-Napoca şi R.M. şi M.R., prin radierea 
dreptului lor de proprietate şi restabilirea situaţiei anterioare. 

În motivarea acțiunii, reclamanţii au arătat că au fost proprietarii 
apartamentului nr. 2 din Cluj-Napoca şi, întrucât nu au revenit în 
România la expirarea termenului prevăzut pentru o excursie în străi- 
nătate, Statul Român a preluat apartamentul printr-o decizie emisă în 
baza Decretului nr. 223/1974. Acest act normativ nu constituia un 
titlu valabil, era în dezacord cu Constituţia din acea vreme, care în 
art. 36 şi art. 37 garanta şi ocrotea dreptul de proprietate personală, 
situaţie în care nu se poate considera că reclamanțţii şi-au pierdut 
dreptul de proprietate asupra apartamentului, ce urmează să le fie 
restituit. 

Cu referire la pârâţii R.M. şi M.R., chiriaşi în apartamentul aflat în 
litigiu, deşi au fost notificaţi la 3 mai 1996 în sensul de a nu cumpăra 
apartamentul, ei au încheiat contractul de vânzare-cumpărare. 

În drept, reclamanţii au invocat prevederile art. 480 €. civ., 
art. 36, art. 37, art. 12, art. 13 şi art. 17 din Constituţia României din 
1965 şi art. 34 din Legea nr. 115/1938. 

Din actele dosarului instanța a reţinut temeinicia acțiunii recla- 
manţilor. Aceştia au dobândit prin cumpărare în 1977 apartamentul 
care, ulterior, a fost trecut în proprietatea Statului Român, prin 
decizia nr. 289 din 25 august 1987, în baza Decretului nr. 223/1974, 
pentru că reclamanţii, plecaţi în străinătate în excursie, nu s-au 
înapoiat în țară la expirarea termenului stabilit. 

Statul Român şi-a intabulat dreptul de proprietate în C.F. 

Apartamentul a fost închiriat la 11 martie 1988 pârâţilor R.M. şi “ 
M.R., contract reînnoit în 1992, ei având calitatea de chiriaşi la data 
intrării în vigoare a Legii nr. 112/1995 şi, cu toate că reclamanţii 
le-au trimis la 2 mai 1996 o notificare prin executorul judecătoresc, 
prin care îi atenţionau să nu cumpere apartamentul, întrucât au iniţiat 
procedura de retrocedare a imobilului, aceştia au încheiat la 9 
ianuarie 1997 contractul de vânzare-cumpărare prin SC C. SA, în 
calitate de mandatar al Consiliului Local Cluj-Napoca, şi s-au 
intabulat în C.F. 

Instanţa de fond a analizat, conform art. 6 din Legea nr. 213/1998, 
titlul în baza căruia statul a preluat apartamentul şi a constatat că 
Decretul nr. 223/1974 nu reprezenta un titlu valabil, pentru că nu a 
fost emis cu respectarea Constituţiei, a tratatelor internaţionale la care 
România era parte şi a legilor în vigoare la data preluării. Dispoziţiile 
Decretului nr. 223/1974 erau în flagrantă contradicție cu Constituţia 
adoptată în 1965 care, în art. 12, art. 13, art. 36 şi art. 37, garanta şi 
ocrotea dreptul de proprietate personală, prevedea exproprierea numai 
pentru lucrări de interes obştesc şi cu plata unei juste despăgubiri, 
garanta exercitarea deplină a drepturilor sean cate şi dreptul de 
liberă circulaţie. 

Prevederile Decretului nr. 223/ 1974, intrat în vigoare la 6 decem- 
brie 1974, erau în dezacord şi cu dispoziţiile Decretului nr. 212/1974, 
prin care s-a ratificat Pactul internaţional cu privire la drepturile civile 
şi politice, iar art. 12 din decret prevedea dreptul oricărei persoane de 
a părăsi ţara şi a se afla pe teritoriul altui stat, drept îngrădit în mod 
flagrant prin Decretul nr. 223/1974. 


În consecință, prin sentinţa civilă nr. 449 din 22 noiembrie 2001, 
Tribunalul Cluj, Secţia civilă, a admis acţiunea, a constatat că aparta- 
mentul nr. 2 situat în Cluj-Napoca a fost preluat fără titlu valabil în 
proprietatea statului. 

S-a dispus rectificarea în C.F. 131564 colectivă Cluj, C.F. 131566 
nr. top 11055/2 şi C.F. individuală 131565 Cluj, prin radierea drep- 
tului de proprietate al Statului Român asupra apartamentului nr. 2 şi 
reînscrierea dreptului de proprietate al reclamanților, cu titlu de 
cumpărare, ca bun comun, inclusiv asupra cotei din părţile indivize 
comune ce au fost evidenţiate în C.F. colectivă 3443 Cluj. 

A fost obligat pârâtul Consiliul Local al Municipiului Cluj-Napoca 
să le recunoască reclamanţilor dreptul de proprietate asupra imobi- 
lului de mai sus. 

S-a constatat nulitatea absolută a contractului de vânzare-cum- 
părare încheiat între SC C. SA şi pârâţii R.M. şi M.R., înregistrat sub 
nr. 32271 din 9 ianvarie 1997, având ca obiect apartamentul nr. 2 
situat în Cluj-Napoca şi identificat sub nr. top 11055/1/11. . 

S-a dispus rectificarea în C.F. 137263 Cluj, nr. top 11055/1/11 prin 
radierea dreptului de proprietate al pârâţilor R. şi înscrierea dreptului 
de proprietate în favoarea reclamanțţilor. 

Au fost obligați pârâţii să plătească reclamanților cheltuieli de 
judecată, astfel: pârâții R.M. şi M. în sumă de 4.000.000 lei şi pârâtul 
Consiliul Local al Municipiului Cluj-Napoca în sumă de 4.000.000 
lei. - 

Împotriva sentinței au declarat apel pârâţii R.M. şi M.R., precum 
şi pârâtul Consiliul Local al Municipiului Cluj-Napoca. 

` Prin decizia nr. 51 din 11 aprilie 2002, Curtea de Apel Cluj, Secţia 
civilă, a respins ca nefondate apelurile. 

Răspunzând. criticilor apelanților R.M. şi M.R., instanţa de apel a 
învederat că tribunalul a reținut corect preluarea abuzivă a apartamen- 
tului de către stat, instanța avea competența să stabilească valabilitatea 
titlului de proprietate conform. art. 6 alin. (3) din Legea nr. 213/1998 şi 
a conchis întemeiat asupra trecerii la stat a imobilului fără titlu va- 
labil, cu consecința constatării nulității contractului de vânzare-cum- 
părare, statul nefiind proprietar nu putea dispune de apartament prin 
înstrăinare. 

Cu referire la apelul pârâtului Consiliul Local al Municipiului 
Cluj-Napoca, curtea de apel a respins critica acestuia privind lipsa de 
calitate a instanței de a cenzura neconstituţionalitatea Decretului 
nr. 223/1974, învederând că în prerogativa de a analiza dacă bunurile 

dobândite de stat în perioada 6 martie 1945 — 22 decembrie 1989 au 
intrat în proprietatea acestuia cu titlu valabil sau fără titlu valabil, se 
include şi examinarea actului normativ în temeiul căruia s-a. făcut 
preluarea, inclusiv a concordanței prevederilor lui cu Constituția, 
tratatele internaționale ratificate de România şi legile în vigoare la data 
preluării, cum arată expres art. 6 alin. (1)-(3) din Legea nr. 213/1998. 

Decizia instanței de apel a fost atacată cu recurs de pârâți. 

Prin recursul introdus de pârâtțtii R.M. şi M.R., s-a cerut în 
principal casarea deciziei şi a sentinței cu trimiterea cauzei pentru 
rejudecare în vederea introducerii în proces a vânzătorului SC C. SA, 
prin lichidator, litigiul fiind soluţionat în lipsa acestei părți. S-a 
invocat şi excepţia necompetenței materiale a tribunalului care a 
judecat în primă instanță, deşi valoarea apartamentului din litigiu este 
de 44.566.301 lei ,menţionată în contractul de vânzare-cumpărare, 
ceea ce determină soluţionarea cauzei de Judecătoria Cluj-Napoca, 
căreia urmează a i se trimite dosarul. 

În subsidiar, recurenții-pârâţi au solicitat casarea deciziei atacate, 
admiterea apelului lor şi schimbarea în tot a sentinței, în sensul 
respingerii acţiunii introduse de intimații-reclamanți. 

Greşit au reţinut instanțele, au susținut recurenții, că Decretul 
nr. 223/1974 nu a constituit un titlu valabil pentru preluarea de către 
stat a apartamentului, el a produs efecte juridice de la data adoptării lui 
— 3 decembrie 1974 — până la data abrogării — 31 decembrie 1989 — 
abrogarea nu avea efect retroactiv şi decizia de trecere la stat nu s-a 
putut comunica intimaţilor-reclamanţi, pentru că aceştia nu au făcut 
cunoscut domiciliul lor din străinătate. 

De altfel, art. 1 alin. (2) din H.G. nr. 11/1997 prevede că Decretul 
nr. 223/1974 este considerat printre actele normative ca o preluare cu 
titlu. 

De asemenea, reaua-credinţă a recurenţilor a fost eronat stabilită, 
ei s-au conformat dispoziţiilor legale în vigoare, au depus diligențele 
necesare, interesându-se la şeful. oficiului de vânzarea locuinţelor, 
care i-a asigurat că foştii proprietari nu au dreptul decât la despă- 
gubiri, aşadar nu există nici un temei pentru constatarea nulității 
contractului de vânzare-cumpărare. 

Consiliul. Local al Municipiului Cluj-Napoca a solicitat prin 
recursul său casarea deciziei atacate, admiterea apelului şi schimbarea 
în tot a sentinţei, prin respingerea acţiunii intimaţilor-reclamanţi. 

În motivarea recursului s-a învederat că decizia de trecere în 
proprietatea statului a apartamentului în baza Decretului nr. 223/1974 

era constitutivă de drepturi, în momentul emiterii ei s-a stins dreptul 
de proprietate al intimaţilor-reclamanți şi bunul a trecut în proprie- 
tatea statului. Necomunicarea deciziei cu intimaţii nu produce nici un 
efect juridic privitor la dobândirea dreptului de proprietate de către 
stat, intimații, dacă erau nemulțumiți de măsura luată, puteau să 
introducă plângere la instanţă, conform art. 4 alin. (2) din decret, dar 
nu au făcut-o. 

Decretul nr. 223/1974, a arătat recurentul, nu era neconstituționa]l 
în raport cu. Constituţia din 1965, iar instanțele nu pot cenzura și 
declara neconstituţional un act normativ. 

Criticile aduse de recurenți deciziei atacate sunt netemeinice. 

Cu referire la recursul declarat de pârâții R.M. şi M.R., casarea cu 
trimitere a deciziei nu se impune, SC C. SA:a încheiat contractul de 
vânzare-cumpărare a apartamentului în baza protocolului nr. 28871 
din 30 iulie 1996 încheiat cu Consiliul Local al Municipiului Cluj- 
Napoca, aspect ce rezultă din cuprinsul contractului de vânzare-cum- 
părare nr. 32271 din 9 ianuarie 1997, mandat care i s-a retras, rolul 
mandatarului a încetat, iar mandantul — consiliul local — este parte în 
prezentul litigiu. 

Nici excepția isompia materiale a tribunalului nu poate fi 
acceptată. Cu toate că în contractul de vânzare-cumpărare prețul 
locuinței este de 44.566.301 lei, la termenul de judecată din 1 noiem- 
brie 2001, în fața primei instanțe, reprezentantul intimaților a declarat 
că valoarea litigiului era de peste 150 milioane lei la data sesizării 
instanţei — 8 iulie 1999 — valoare la care a aderat şi reprezentantul 
recurenţilor şi care ar fi fost confirmată dacă se admitea efectuarea 
expertizei de evaluare, aşadar, competența aparținea tribunalului, 
conform art. 2 pct. 1 lit. b) C. proc. civ. în redactarea avută până la 
modificarea survenită prin O.U.G. nr. 138/2000. 

În ce priveşte preluarea apartamentului de către stat, el (statul) 
avea calitatea de vânzător şi transmiterea ar fi fost legală dacă titlul 
de preluare de la intimaţi era un titlu valabil, atât prin respectarea 
prevederilor cuprinse în actul normativ de preluare, cât şi a respectării 
Constituţiei, a tratatelor internaţionale la care România a aderat şi a 
legilor în vigoare la acea dată. Concluzia se desprinde din prevederile 
art. 1 şi art. 9 din Legea nr. 112/1995, art. 1 din H.G. nr. 11/1997 și 
art. 6 din Legea nr. 213/1998 şi, chiar dacă Decretul nr. 223/1974 este 
enumerat printre actele normative în baza cărora a operat preluarea, el, 
pentru a fi titlu valabil, trebuie să întrunească cerințele mai sus 
enunțate. 

Dezacordul dintre prevederile Decretului nr. 223/1974 şi actele 
normative mai sus arătate a fost pus în evidență în considerentele 
hotărârii primei instanţe, care a făcut o analiză corectă şi completă, la 
care se adaugă încălcarea prevederii art. 4 alin. (2) din. Decretul 
nr. 223/1974, prin necomunicarea deciziei administrative, chiar la 
vechea adresă a reclamanților, dacă cea nouă nu era cunoscută. . 

Temeiul constatării nulităţii contractului de vânzare-cumpărare 
constă în încălcarea dispoziţiilor Legii nr. 112/1995, care permit 
vânzarea către chiriași numai a imobilelor trecute la stat cu titlu 
valabil, iar dacă titlul nu este valabil, situaţie existentă în prezentul 
litigiu, înstrăinarea este lovită de nulitate. 

Reaua-credință a recurenţilor este demonstrată nu numai de faptul 
că nu s-au informat complet de la persoane competente privind 
situația apartamentului, dar, avertizați prin notificarea trimisă la 2 mai 
1996 prin executorul judecătoresc de intimaţi asupra pretențiilor 
acestora de a li se retroceda imobilul, recurenţii l-au cumpărat la 9 
ianuarie 1997, ignorând şi cartea funciară în care, la acea vreme, 
figurau ca proprietari intimaţii-reclamanți, statul nu îşi intabulase încă 
dreptul de proprietate. 

Referitor la recursul introdus de Consiliul Local al Municipiului 
Cluj-Napoca, contrar susţinerii recurentului, necomunicarea deciziei 
emise în baza Decretului nr. 223/1974 face ca efectul constitutiv de 
drepturi să nu opereze, omisiunea încalcă chiar prevederile decretului, 
pe lângă dezacordul actului normativ cu Constituţia şi tratatele inter- 
naţionale la care România era parte, aspect analizat de prima instanță, 
cu. precizarea că, potrivit art. 6 alin. (3) din Legea nr. 213/1998, 
instanţele judecătoreşti sunt competente să stabilească valabilitatea 
titlului, inclusiv să examineze titlul în baza căruia bunurile au trecut 
la stat şi dacă el este în concordanţă cu Constituţia, tratatele interna- 
tionale semnate de România şi celelalte acte normative în vigoare la 
data preluării bunurilor. 

Pentru considerente exprese, au fost respinse recursurile declarate 
şi prin dispozitivul deciziei au fost obligaţi recurenţii-pârâţi R.M. şi 
M.R. să plătească sumele datorate cu titlu de taxă judiciară de timbru 
şi timbru judiciar aferente apelului, în baza art. 20 alin. (5) din Legea 
nr. 146/1997, dispozitivul constituind titlu executoriu. 


În acelaşi sens, a) Z.C.C.J., Secţia civilă şi de proprietate intelec- 
tuală, decizia nr. 7829 din 10 octombrie 2005: Recurenta ocupa, în 
calitate de chiriaş, începând cu anul 1995, apartamentul în litigiu, iar 


în anul 1997 l-a cumpărat în temeiul Legii nr. 112/1995 de la stat, iar 
la acea dată, în C.F. figura (din anul 1949) înscris ca proprie 
F.C.E., iar nu vânzătorul. ; ; 

În condițiile în care recurenta susține că nu a știut la data încheie- 
rii contractului despre adevăratul titular al dreptului de proprietate, 
pentru a produce anumite efecte în dreptul civil contractual, această 
necunoaştere, ignoranță trebuie să fie legitimă. 

În regimul de publicitate al cărţilor funciare, aplicabil în speță, o 
diligență minimă a celui ce vrea să dobândească un imobil este aceea 
de a cerceta cuprinsul cărții fiinciare. Neefectuarea acestei minime veri- 
ficări din partea cumpărătorului îi înlătură prezumția de bună-credință 
la încheierea contractului, prevăzută în art. 46 alin. (2) din Legea 
nr. 10/2001, în vechea redactare. 

b) I.C.CJ., Secţia civilă şi de proprietate intelectuală, decizia 
nr. 7897 din 11 octombrie 2005: Recurenţii şi-au întemeiat apărarea 
prin invocarea bunei-credinţe, art. 1899 C. civ., la încheierea contrac- 
telor, având convingerea că adevăratul proprietar . era statul. Or, 
cumpărătorii au fost încunoştințați prin notificări despre faptul că 
reclamantele se consideră a fi adevăratele proprietare ale imobilului 
preluat abuziv de stat prin aplicarea Decretului nr. 92/1950 şi că vor 
face toate diligenţele pentru retrocedarea acestuia. 

În atare situaţie, cumpărătorii şi-aui asumat riscul de a încheia 
actul cu un neproprietar, aşa încât buna-credință invocată în toate 
fazele procesuale nu subzistă. Pe cale de consecință, contractele de 
vânzare-cumpărare sunt lovite de nulitate absolută față de dispozițiile 
art. 46 alin. (2) din Legea nr. 10/2001, deoarece imobilul în cauză a fost 
preluat de stat fără titlu valabil, iar cumpărătorii au fost de rea-credință, 
câtă vreme cunoşteau că reclamantele posedau titlu de proprietate şi că 
şi-au exprimat, în scris, intenţia de a întreprinde demersuri în vederea 
revendicării imobilelor în cauză. 

c) ICCJ, Secţia civilă şi de proprietate intelectuală, decizia 
nr. 551 din 27 ianuarie 2004: În speţă, ambele instanţe au reținut corect 
faptul că imobilul în litigiu nu a intrat în proprietatea statului în baza 
unui titlu valabil, Decretul nr. 223/1974 fiind contrar atât Constituţiei 
în vigoare la acea dată, cât şi art. 481 C. civ., potrivit căruia nimeni 
nu poate fi silit a ceda proprietatea sa, afară numai pentru cauză de 
utilitate publică şi primind o dreaptă şi prealabilă despăgubire. 

În atare situaţie. nu se poate reține că vânzarea apartamentului 
către pârâţii S.L. şi S.V. s-a făcut cu respectarea dispoziţiilor Legii 
nr. 112/1995, care reglementează situaţia juridică a unor imobile cu 
destinaţia de locuinţe trecute în proprietatea statului cu titlu (art. 1). 

În plus, aşa cum s-a mai arătat, susnumiții, anterior încheierii 
contractului de vânzare-cumpărare, fuseseră notificați despre intenția 
reclamanților de a-și revendica imobilul. 

d) LC.C.J., Secţia civilă şi de proprietate intelectuală, decizia 
nr. 3204 din 30 aprilie 2004: Buna-credinţă la momentul încheierii 
contractului nu poate fi primită, în condiţiile în care din actele dosa- 
rului rezultă ca reclamanţii au notificat pârâţilor, cu confirmare de 
primire, demersurile de redobândire a imobilului, proprietatea tatălui 
lor, situaţie în care solicitau ca acest imobil să nu fie vândut actualilor 
chiriaşi. 

În acest fel, atât vânzătorul, cât şi cumpărătorii au acționat cu rea-cre- 
dinţă la încheierea contractelor de vânzare-cumpărare, cu încălcarea 
Legii nr. 112/1995, acestea fiind lovite de nulitate absolută. 

e) I.C.C.J, Secţia civilă şi de proprietate intelectuală, decizia 
nr. 9109 din 11 noiembrie 2005: Recunoaşterile la interogatorii ale 
pârâţilor, notificările şi adresele cu dată certă ce le-au fost adresate de 
către reclamante, atenționările repetate de a nu cumpăra, măsurile de 
publicitate imobiliară, care au rezultat cert din probatoriile admi- 
nistrate, exclud orice idee de necunoaştere a situaţiei juridice reale. 


58. Notificarea terțului dobânditor la o altă adresă 


C. civ., art. 1079 
C. proc. civ., art. 88 şi urm. 


Sub sancţiunea nulității, notificarea şi dovada comunicării ei 
(procesul-verbal) trebuie să cuprindă numele, prenumele şi 
domiciliul real al celui căruia i-a fost adresată, semnătura celui 
notificat sau procesul-verbal care constată refuzul acestuia de a 
primi notificarea; acestea sunt esențiale în stabilirea valabilității 
actului de comunicare. 

în condiţiile în care notificarea este adresată pârâtului cum- 
părător al imobilului în litigiu, însă este indicat eronat domiciliul 
acestuia, neexistând nici o dovadă asupra comunicării ei celui 
notificat, actul procedural invocat este lipsit de opozabilitate şi 

forță probantă în sensul art. 1079 C. civ., câtă vreme nu a fost 
expediat la domiciliul real al celui notificat. 


C.S.J., Secţia civilă, decizia nr. 781 
din 27 februarie 2003 


Din examinarea lucrărilor din dosar, Curtea a constatat urmă- 
toarele: 

Prin sentința civilă nr. 13618 din 15 septembrie 1999 a Judecă- 
toriei Sectorului 1 Bucureşti, a fost respinsă ca neîntemeiată acțiunea 
formulată de C.G.M.B., în contradictoriu cu SC R.V. SA şi N.M. şi 
M.N., cât şi cererea de intervenţie în interes propriu și în interesul 
reclamantului a soţilor G.T.C. şi G.A., având ca obiect constatarea 
nulității absolute a contractului de vânzare-cumpărare nr. 310 din 14 
noiembrie 1996 cu privire la apartamentul nr. 14 din Bucureşti, str. 
Turda nr. 108, bl. 33, et. 3, sector 1. S-a avut în vedere, în esență, că 
acest contract ce a fost încheiat între SC R.V. SA și pârâții N.M. şi 
M.N. a fost realizat cu respectarea dispoziţiilor Legii nr. 112/1995. 

A fost respinsă cererea de chemare în garanție a SC R.V. SA 
formulată de pârâţi, ca tardiv introdusă. 

Apelul declarat de C.G.M.B. împotriva acestei hotărâri a fost res- 
pins ca nemotivat, prin decizia nr. 2229 din 3 iulie 2000 a Tribunalu- 
lui Bucureşti, Secția a IV-a civilă, fiind admis apelul intervenienților 
G.T.C. şi G.A. împotriva aceleiaşi hotărâri. A fost schimbată în parte 
sentința atacată şi pe fond a fost admisă cererea de intervenție în 
interes propriu, dispunându-se obligarea pârâţilor de a lăsa interve- 
nienţilor în deplină proprietate şi liniştită posesie imobilul în litigiu. 

Instanţa a apreciat că actul de vânzare-cumpărare în litigiu a fost 
încheiat cu încălcarea dispoziţiilor imperative ale Legii nr. 112/1995 
şi că prezumția de bună-credință a dobânditorilor a fost răsturnată, 
întrucât aceştia fuseseră notificaţi de reclamanți în legătură cu intenția 
lor de a revendica bunul. 

Totodată, s-a reţinut că titlul de proprietate al intervenienților este 
preferabil în raport cu titlul de proprietate al pârâţilor. 

Recursul declarat de pârâţii N.M. şi M.N. a fost admis, prin 
decizia nr. 1424 din 14 mai 2001 a Curţii de Apel Bucureşti, Secţia 
a IV-a civilă, prin care a fost casată decizia şi, pe fond, a fost respins 
ca nefondat apelul declarat de intervenienţii G.T.C. şi G.A. împotriva 
sentinței civile nr. 13.618 din 15 septembrie 1999 a Judecătoriei 
Sectorului 1 Bucureşti. 

Procurorul General al Parchetului de pe lângă Curtea Supremă de 
Justiţie a declarat recurs în anulare împotriva acestei ultime decizii, 
considerând că a fost pronunţată cu încălcarea esenţială a legii, ceea 
ce a determinat o soluționare greşită a cauzei pe fond, totodată fiind 
vădit netemeinică. S-a solicitat casarea deciziei criticate şi respin- 
gerea recursului declarat de N.M. şi M.N. împotriva hotărârii date în 
apel. În susţinerea recursului în anulare, s-a arătat că, încă din anul 
1995, deci anterior încheierii actului de vânzare-cumpărare între 
pârâţi, se formulase de către intervenienţi acţiunea în revendicare, iar 
chiriaşii fuseseră notificaţi la data de 23 iulie 1996 despre demersurile 
făcute pentru restituirea imobilului. În aceste condiții, cumpărătorii 
sunt de rea-credință, ca şi SC R.V. SA, în calitate de vânzător, care la 
momentul vânzării a acționat ca mandatar al C.G.M.B., ce era parte în 
procesul de revendicare a imobilului inițiat de vânzători şi o altă 
notificare fusese înregistrată la Primăria Sectorului 1 Bucureşti. 

S-au făcut referiri şi la încălcarea prin hotărârea atacată a preve- 
derilor art. 1 din Protocolul nr. 1 adițional la Convenţia europeană a 
drepturilor omului ratificată prin Legea nr. 30/1994, potrivit căruia 
orice persoană fizică are dreptul la respectarea bunurilor sale şi 
respectarea principiului securităţii raporturilor juridice, în sensul că o 
soluție definitivă a oricărui litigiu nu trebuie rediscutată. 

De asemenea, s-a susținut că actul de vânzare-cumpărare în litigiu 
este nul absolut, fiind încheiat cu încălcarea prevederilor imperative 
ale Legii nr. 112/1995, care permit înstrăinarea către chiriaşi numai a 
imobilelor preluate de stat cu titlu şi care nu se restituie în natură 
foştilor proprietari. 

Recursul în anulare nu este întemeiat, fiind respins, în raport cu 
cele ce urmează: 

Din actele dosarului rezultă că, într-adevăr, prin decizia civilă 
nr. 2833 din 29 noiembrie 1996 a Tribunalului Bucureşti, Secţia a IV-a 
civilă, definitivă prin nerecurare, s-a constatat nulitatea deciziei 
nr. 1987/1984 a fostului Consiliu Popular al Municipiului Bucureşti 
privind trecerea în proprietatea statului a apartamentului în litigiu, 
dispunându-se şi obligarea pârâtului de a lăsa intervenienților în 
deplină proprietate și liniştită posesie acest apartament. 

Litigiul a fost inițiat de G.T.C. şi G.A., intervenienţi în cauză, şi 
s-a judecat la cererea acestora în contradictoriu cu C.L.M.B. Numai 
că, la data pronunțării deciziei menționate, pârâtul nu mai avea cali- 
tatea de a sta în proces, pentru că apartamentul fusese vândut chiriaşi- 
lor N.M. şi M.N., conform actului de vânzare-cumpărare nr. 310/112 

din 14 noiembrie 1996, înscris în registrul de transcripțiuni sub 
nr. 11438 din 19 noiembrie 1996 al Judecătoriei Sectorului 1 Bucureşti. 

S-a pretins că pârâţii fuseseră notificați anterior, anume la data de 
23 iulie 1996, în legătură cu demersurile făcute pentru retrocedarea 
apartamentului. 

Este adevărat că, în sensul art. 966 C. civ., cauza ilicită a vânzării 
lucrului altuia atrage nulitatea absolută a actului de înstrăinare, însă 
numai în situaţia în care a fost cunoscută de subdobânditor. Această 
dovadă a cunoaşterii cauzei ilicite poate fi făcută prin orice mijloc ori 
probă. În cazul în care este invocată notificarea situației juridice a 
bunului, făcută prin executorul judecătoresc în scris şi prealabil 
actului de vânzare, trebuie dovedit, pentru eficacitate şi pentru ca un 
asemenea act să ofere garanţii de corectitudine, că au fost respectate 
cerințele legale corespunzătoare emiterii şi comunicării actelor de 
procedură, conform art. 88 şi urm. C. proc. civ. 

Adică, sub sancţiunea nulităţii, notificarea şi dovada comunicării 
ei (procesul-verbal) trebuie să cuprindă numele, prenumele şi domi- 
ciliul real al celui căruia i-a fost adresată, semnătura celui notificat 
sau procesul-verbal care constată refuzul acestuia de a primi notifi- 
carea sunt esenţiale în stabilirea valabilităţii actului de comunicare. 

Examinând actul procedural invocat de intervenienți în dovedirea 
relei-credințe a pârâţilor, care, în această opinie, au cumpărat bunul, 
deşi aveau cunoştinţă despre existența litigiului în revendicare, anume 
notificarea din data de 23 iulie 1996, s-a constatat că acest înscris nu 
face dovadă în sensul solicitat. 

Astfel, înscrisul menţionat este numai acea adresă intitulată 
„notificare” prin care se arată că apartamentul ocupat de destinatari a 
fost preluat abuziv de stat, sens în care a fost notificată Comisia de 
aplicare a Legii nr. 112/1995, făcându-se cunoscut că orice act de 
dispoziţie este nul, fiind realizat cu rea-credință şi cu încălcarea 
drepturilor legitime ale proprietarilor. În final, se arată că vor conti- 
nua demersurile în fața organelor administrative şi judiciare pentru 
restabilirea ordinii juridice cu privire la imobilul menţionat. 

Notificarea este adresată pârâtului N.M., însă este indicat eronat 
domiciliul acestuia, anume str. Turda nr. 133 sau 33, pentru că se pare 
că prima cifră a fost trecută ulterior, fiind diferită de aceeași cifră 1 
trecută de 2 ori în acelaşi rând, pentru că adresa exactă a pârâtului 
este str. Turda nr. 108. 

‘Această copie xerox, la care s-a făcut referire, atestă numai că la 
Judecătoria Sectorului 1 Bucureşti, Executor judecătoresc, s-a depus 

această notificare, neexistând nici o dovadă asupra comunicării ei 
celui notificat. 

Prin urmare, actul procedural invocat este lipsit de opozabilitate şi 
forță probantă în sensul art. 1079 C. civ., câtă vreme nu a fost 
expediat la domiciliul real al celui notificat. 

In acest context şi în lipsa oricăror alte dovezi în legătură cu cauza 
ilicită a actului juridic în litigiu, ce nu a fost cunoscut de subdobân- 
ditori, s-a constatat că instanța de recurs a reținut temeinic validitatea 
actului de înstrăinare. Şi aceasta, în condiţiile art. 46 alin. (2) din Le- 
gea nr. 10/2001, în sensul căruia actele juridice de înstrăinare, având 
ca obiect imobile preluate fără titlu valabil, sunt lovite de nulitate 
absolută, în afară de cazul în care actul a fost încheiat cu bună-cre- 
dință. Cum buna-credință se prezumă, iar opusul ei, reaua-credință, 
trebuie dovedită de cel ce o invocă, potrivit art. 1898 C. civ., şi cum, 
astfel cum s-a arătat, nu s-au făcut probe credibile în acest sens, 
rezultă că este temeinică şi legală decizia dată în apel, prin care s-a 
menținut validitatea actului de vânzare-cumpărare. 

„Şi celelalte considerente ale recursului în anulare nu sunt de primit, 
pentru că vânzarea-cumpărarea apartamentului deținut de chiriaşi s-a 
realizat cu respectarea prevederilor art. 9 şi art. 10 din Legea 
nr. 112/1995, iar securitatea raporturilor juridice, care înseamnă că o 
soluţie definitivă a oricărui litigiu nu trebuie rediscutată, a fost 
asigurată. În acest sens, s-a avut în vedere că hotărârea de retrocedare 
la care s-a făcut referire este ulterioară actului de vânzare-cumpărare 
a cărui valabilitate a fost pusă în discuţie şi, în plus, nu le este 
opozabilă pârâţilor, care nu au fost părți în acel litigiu. 

In raport cu cele arătate, s-a constatat că, prin hotărârea atacată, 
nu s-a produs o încălcare esenţială a legii şi nu există cauze de vădită 
netemeinicie, în sensul art. 330 C. proc. civ., astfel că recursul în 
anulare apare ca nefondat, fiind respins ca atare. 


59. Notificarea tertilor dobânditori. Condiţii 


Invocarea notificării — efectuată anterior încheierii actelor de 
înstrăinare — a subdobânditorilor, ca dovadă a cunoaşterii de 
către aceştia a ilicității actelor nu prezintă relevanță juridică în 
cazul în care notificarea nu a fost înmânată cu respectarea 
dispozițiilor legale; astfel, a fost afişată pe uşa imobilului, fără a 
se arăta şi apartamentul, împrejurare care, în cazul unui imobil cu 
mai multe nivele şi apartamente, impune nulitatea procedurii de 

comunicare, deoarece nu se poate verifica dacă afişarea a fost 
făcută pe uşa locuinţei proprii a celui notificat. 

Cu atât mai mult, o asemenea iregularitate determină impo- 
sibilitatea raționamentului inductiv propus de reclamanți, ştiut 
fiind că, potrivit art. 1203 C. civ., judecătorii sunt obligaţi să se 
întemeieze numai pe prezumții care să aibă o greutate şi puterea 
de a naşte probabilitate. 

Drept urmare, în contextul arătat şi în lipsa oricăror alte 
dovezi că ilicitatea cauzei actelor juridice în litigiu a fost cunos- 
cută de subdobânditori (intervenienţi şi pârâţi în proces), fără 
temei a fost înlăturată buna-credinţă (prezumată iuris tantum de 
lege) şi, corelativ, invalidate actele de înstrăinare, prin a se 
constata că sunt nule absolut. 


C.S.J., Secția civilă, decizia nr. 5434 
din 16 decembrie 2003 


Din examinarea lucrărilor din dosar, Curtea a constatat urmă- 
toarele: l 

La data de 9 noiembrie 1999, R.M.S..şi R.R.F. au chemat în 
judecată, prin acţiune modificată şi precizată ulterior, Municipiul 
Bucureşti, C.G.M.B., M.C., M.S. şi I.M., pentru revendicarea imobi- 
lului compus din construcții și 438 mp teren, situat în Bucureşti. 
Totodată, au cerut constatarea nulităţii absolute a contractelor de 
vânzare-cumpărare nr. 40554 din 30 septembrie 1996, încheiat cu 
pârâţii M.C. şi M.S. pentru apartamentul nr. 3 al imobilului, şi 
nr. 41151 din 29 noiembrie 1996, încheiat cu pârâta ILM. pentru 
parterul imobilului. 

M.C., M.S. şi LM. au formulat cereri de intervenţie în interes 
propriu, solicitând constatarea calităţii lor de` proprietari . asupra 
apartamentelor cumpărate prin actele de înstrăinare menţionate în 
petitul acţiunii principale. 

Tribunalul Bucureşti, Secţia a IV-a civilă, prin sentința nr. 1390 
din 21 noiembrie 2001, a respins ca nefondată acțiunea principală şi a 
admis cererile de intervenţie, aşa cum au fost formulate. 

Curtea de Apel Bucureşti, Secţia a III-a civilă, prin decizia nr. 230 
din 15 mai 2002, a admis apelul reclamanţilor, a admis acțiunea prin- 
cipală, aşa cum a fost formulată. A respins ca nefondate cererile de 
intervenţie în interes propriu. 

Soluţia din apel a fost argumentată în sensul că imobilul din litigiu 
a fost preluat de stat cu încălcarea prevederilor art. II din Decretul 

nr. 92/1950, deci fără titlu valabil. Actele de înstrăinare atacate sunt 
lovite de nulitate absolută pentru reaua-credință a subdobânditorilor 
(intervenienți şi pârâți în recurs) care, deşi notificaţi la data de 1 iulie 
1996 (premergător înstrăinării), nu au depus un minim de diligențe 
pentru a afla situaţia juridică a apartamentelor cumpărate, respectiv 
absența titlului valabil de proprietate al statului. 

Împotriva acestei decizii au declarat recurs toate părţile din 
proces. Reclamanţii au invocat omisiunea instanței de apel de a se 
pronunța asupra cererii lor de restituire a cheltuielilor de judecată. 
Pârâţii Municipiului Bucureşti şi C.G.M.B. au solicitat casarea 
deciziei atacate pentru motivele prevăzute de art. 304 pct. 4, 6 şi 7 
C. proc. civ., arătând, în esenţă, că titlul statului este valabil, că actele 
de înstrăinare au fost încheiate cu respectarea prevederilor Legii 
nr. 112/1995 şi că nu a fost probată reaua-credință a cumpărătorilor 
(întervenienţi şi pârâţi în recurs). Mai mult, anularea contractelor de 
vânzare-cumpărare a fost pronunţată cu violarea dispoziţiilor art. 294 
C. proc. civ. referitoare la limitele efectelor cererii de apel şi ale 
art. 100 C. proc. civ., în raport de care notificările invocate de recla- 
manti, fiind afectate de iregularități de comunicare, nu erau apte să 
înlăture prezumția de bună-credinţă a subdobânditorilor. 

Intervenienţii-pârâți au cerut reformarea soluţiei din apel pentru 
motivele prevăzute de art. 304 pct. 7, 9 şi 10 C. proc. civ., arătând, în 
esență, că, deşi reclamanții nu au probat calitatea lor procesuală şi 
nici lipsa de valabilitate a titlului statului, acţiunea lor a fost totuşi 
admisă. Nu mai puţin, au fost anulate actele de înstrăinare, deşi pre- 
zumţia de bună-credinţă de care se bucură subdobânditorii nu a fost 
înlăturată. Respectiv, instanța de apel a ignorat că minimul de dili- 
genţe cerut subdobânditorilor are în vedere existenţa titlului vânză- 
torului, şi nu valabilitatea acestuia, chestiune care, respectând dispo- 
nibilitatea, este dată în competenţa instanțelor judecătorești. Or, 
actele de înstrăinare au fost încheiate după expirarea termenului 
prevăzut de art. 14 din Legea nr. 112/1995 până când reclamanții s-ar 
fi putut prevala de dispoziţiile acestei legi, invocând nevalabilitatea 
titlului statului şi revendicarea bunului. În concret, la data încheierii 
actelor de înstrăinare, nu a existat nici un demers administrativ în 
justiție sau de publicitate privind retrocedarea bunului, iar notificările 
din 1 iulie 1996 sunt afectate de grave iregularități de comunicare, 
considerente pentru care, fără temei, a fost admisă acțiunea principală 
Şi respinse cererile de intervenţie. 

-` Recursurile pârâţilor sunt întemeiate. 

N iii 


Din economia dispoziţiilor art. 1295 C. civ. rezultă că vânzarea-cum- 
părarea este un contract translativ de proprietate din momentul 
încheierii lui. | 

În caz de vânzare a lucrului altuia, efectul translativ de proprietate 
rămâne inoperant dacă părțile au încheiat contractul în cunoştinţă de 
cauză, ştiind că lucrul vândut este proprietatea unei alte persoane. În 
acest caz, jurisprudenţa acceptă unanim că vânzarea, reprezentând o 
operaţiune speculativă, are o cauză ilicită şi este nulă absolut în. baza 
art. 984 C. civ. Dacă contractul s-a încheiat de către vânzător în frauda 
intereselor vânzătorului, pe riscul cumpărătorului, nulitatea operează în 
virtutea adagiului fraus omnia corrumpit (frauda corupe totul). 

În speţă, reclamanţii, neavând alte probe concludente, au alegat în 
sprijinul acţiunii lor, fondată pe cauză ilicită şi fraus omnia corrumpit, 
două împrejurări conexe faptului dedus judecății, solicitând să se 
constate, inductiv, că părțile din actele de înstrăinare au fost în 
cunoștință de cauză că bunul vândut este proprietatea autorului lor. 


Mai întâi, s-au prevalat de existența à două hotărâri judecătoreşti prin 


care le-au fost retrocedate alte două imobile şi care constată că 
autorul lor era exceptat de la naţionalizare (în temeiul art. IT din 
Decretul nr. 92/1950). Cum aceste hotărâri (nr. 741 din 29 iunie 2000 
a Tribunalului Bucureşti, Secţia a IV-a civilă, şi nr. 144 din 13 iunie 
2001 a Curţii de Apel București, Secţia a IV-a civilă) sunt mult ulte- 
rioare actelor de înstrăinare atacate, ele sunt irelevante soluționării 
cauzei. Dimpotrivă, pe planul prezumțţiei de bună-credință a subdo- 


bânditorilor (intervenienți și pârâţi în proces), rămâne concludentă. 


apărarea acestora că la data încheierii actelor de înstrăinare statul era 
titularul dreptului de proprietate și că până atunci reclamanții nu au 
atacat, administrativ, judecătoreşte ori în sistem de publicitate 
imobiliară, valabilitatea titlului statului. 

Apoi, reclamanţii au alegat notificarea, la 1 iulie 1996, premer- 
gător actelor de înstrăinare, a subdobânditorilor, ca dovadă a cunoaş- 
terii de către aceştia a ilicității acestor acte. Numai că notificarea nu a 
fost înmânată, ci afişată pe uşa imobilului, fără a se arăta şi aparta- 
mentul, împrejurare care, în cazul unui imobil cu mai multe nivele şi 
apartamente, cum este cel din speță, impune nulitatea procedurii de 
comunicare, deoarece nu se poate verifica dacă afişarea a fost făcută 
pe uşa locuinței proprii a celui notificat. Cu atât mai mult, o asemenea 
iregularitate determină imposibilitatea raţionamentului inductiv 
propus de reclamanți, ştiut fiind că, potrivit art. 1203 C. civ., jude- 





cătorii sunt obligaţi să se întemeieze numai pe prezumțţii care să aibă 
o greutate şi puterea de a naşte probabilitate. Or, probabilitatea 
cunoaşterii stării unui drept real este o afirmaţie gravă, care nu poate 
fi susținută de prezumțţii simple neconcludente. 

Drept urmare, în contextul arătat şi în lipsa oricăror alte dovezi că 
ilicitatea cauzei actelor juridice în litigiu a fost cunoscută de subdo- 
bânditori (intervenienţi și pârâţi în proces), s-a constatat că fără temei 
instanța de apel a înlăturat buna lor credință (prezumată iuris tantum 
de lege) şi, corelativ, a invalidat actele de înstrăinare din litigiu, prin a 
constata că sunt nule absolut. 

Ca atare, pentru toate aceste considerente, care fac de prisos 
examinarea celorlalte motive de recurs invocate de pârâţi, s-a impus 
admiterea recursurilor acestora din urmă şi reformarea deciziei din 
apel, cu consecința păstrării sentinței de primă instanță. 

Corelativ, întrucât cheltuielile de judecată solicitate nu mai sunt 
datorate, s-a impus respingerea recursului reclamanților. 


60. Contract încheiat în temeiul Legii nr. 112/1995. 
Recunoaşterea terțului dobânditor în sensul că aflase de 
intenţia fostului proprietar de a redobândi imobilul 


C. civ., art. 1898 


Articolul 1898 C. civ. defineşte buna-credinţă ca fiind credința 
posesorului că cei de la care a dobândit imobilul avea toate 
însuşirile cerute de lege spre a-i putea transmite proprietatea. 

Aşa fiind, nu poate fi reţinută buna-credință a terțului cum- 
părător la data încheierii contractului de vânzare-cumpărare, în 
condițiile în care acesta a recunoscut la interogatoriu că, anterior 
cumpărării apartamentului, aflase despre intenţia reclamantului 
de a redobândi imobilul. 


I.C.C.J., Secţia civilă şi de proprietate intelectuală, 
decizia nr. 132 din 14 ianuarie 2004 


Prin cererea înregistrată la data de 3 noiembrie 1997 la 
Judecătoria Sectorului 1 Bucureşti, reclamanta I.S.E. a chemat în 
judecată pe pârâţii C.G.M.B., D.A.F.I., SC H.N. SA, N.S. şi S.M.S., 


. 


cerând să i se restituie imobilul situat în Bucureşti şi să se constate 
nulitatea absolută a eventualelor contracte de vânzare-cumpărare. 

În motivare, a arătat că imobilul l-a moştenit de la părinţii săi 
(tatăl I.N., funcţionar de stat), fiind preluat ulterior nelegal de stat. 

În drept a invocat art. 480 C. civ. 

Prin sentinţa civilă nr. 20329 din 9 decembrie 1998, Judecătoria 
Sectorului 1 Bucureşti şi-a declinat competenţa în favoarea Tribu- 
nalului Bucureşti. 

Prin sentinţa civilă nr, 670 din 5 octombrie 2000, completată cu 
încheierea de îndreptare a erorii materiale din data de 15 noiembrie 
2000, Tribunalul Bucureşti, Secţia a V-a civilă şi de contencios 
administrativ, a admis acţiunea, a constatat nulitatea contractului de 
vânzare-cumpărare nr. 808/26216 din 17 octombrie 1996, încheiat de 
Primăria Municipiului Bucureşti, reprezentată de SC H.N. SA, în 
calitate de vânzător, şi pârâta S.M.S., în calitate de cumpărător. 

Totodată, s-a constatat nulitatea contractului de vânzare-cumpă- 
rare nr. 31907/37678 din 23 iunie 1997, încheiat între C.L.M.B,, 
D.A.F.]., în calitate de vânzător, şi pârâta N.S.I., în calitate de 
cumpărător, ca şi a contractului de vânzare-cumpărare nr. N 1765 din 
30 iunie 1997, încheiat între aceleaşi părți. 

Prin aceeaşi sentință, pârâtul C.G.M.B. a fost obligat să lase 

„reclamantei în deplină proprietate şi posesie imobilul situat în 
Bucureşti, compus din teren în suprafață de 805 mp şi toate construc- 
tiile situate pe acest teren, iar excepţia netimbrării acțiunii principale 
a fost respinsă. 

De asemenea, a fost admisă în parte cererea de chemare în 
garanţie formulată de pârâta N.S.I., cu consecința obligării pârâţilor 
C.G.M.B. şi D.G.A.F.]. la restituirea sumei de 4.159.846 lei repre- 
zentând prețul primit în temeiul contractelor de vânzare-cumpărare 
nr. 31907/37678 din 23 iunie 1997 şi nr. N 1765 din 30 iunie 1997. 

În ceea ce o priveşte pe chemata în garanție SC H.N. SA, cererea 
pârâtei N.S.I. a fost respinsă. 

Pentru a hotărî astfel, instanţa a reținut că imobilul s-a aflat inițial 
în proprietatea lui I.N., a cărui moștenitoare era fiica sa I.E.S. 

S-a mai reţinut că respectivul bun a fost supus mai întâi unei 
rechiziţii, iar ulterior a figurat în listele anexă ale Decretului 
nr. 92/1950, fără ca măsura naționalizării să producă efecte, deoarece 
reclamanta era studentă. 

Întrucât după naționalizare podul construcţiei a fost transformat 
pe cheltuiala statului într-un apartament locuibil, s-a apreciat că 

pentru aceasta se aplică regulile generale ale accesiunii imobiliare, 
motiv pentru care nu se poate invoca un regim juridic diferit de cel 
aplicabil restului imobilului. 

În legătură cu contractele de vânzare-cumpărare pentru aparta- 
mentele din imobil, s-a constatat că sunt lovite de nulitate, fiind 
vânzări ale lucrului altuia şi neputând fi reținută buna-credință a 
cumpărătorilor. 

Exceptia netimbrării acțiunii invocată în cauză a fost respinsă, cu 
motivarea că sunt scutite de taxa de timbru atât cererile formulate de 
foştii proprietari pentru restituirea imobilelor preluate de stat, cât şi 
cererile accesorii şi incidente. 

Cu privire la cererea de chemare în garanţie, tribunalul a reținut că 
art. 1341 C. civ. dă dreptul cumpărătorului evins să ceară de la 
vânzător restituirea prețului, fructele civile, cheltuielile de judecată şi 
daune-interese şi că în speță aceste prevederi legale nu operează în 
ceea ce priveşte pe pârâta SC H.N. SA, care nu are calitatea de 
vânzător în actele de vânzare-cumpărare. 

Împotriva acestei hotărâri pârâţii N.I.S., S.M.S. şi Municipiul 
Bucureşti, prin Primarul General, au formulat apel. 

Pârâtele N.I.S. şi S.M.S. au susținut critici asemănătoare, arătând 
că sentinţa este nelegală şi netemeinică, deoarece s-a reținut eronat că 
imobilul în litigiu a fost preluat de stat fără respectarea dispozițiilor 
art. I şi art. II din Decretul nr. 92/1950, ceea ce echivalează cu lipsa 
unui titlu. 

Reclamanta, fiind studentă la data naţionalizării, nu era exceptată 
de la măsura naționalizării, asupra corpului 1 din imobilul greva o 
ipotecă în favoarea Casei de Credit Economic şi Asistenţă a func- 
ționarilor din Ministerul Finanțelor pe o perioadă de 30 de ani până la 
achitarea unui împrumut de 1.900.000 lei, iar la data trecerii în 
proprietatea statului imobilul era ocupat de chiriaşi. 

Aceleaşi apelante au susţinut că în perioada 1957-1972 statul a 
efectuat din fonduri proprii lucrările de supraetajare. 

În susţinerea apelului său, Municipiul Bucureşti, prin Primarul 
General, a învederat că nu are calitate procesuală pasivă şi aparta- 
mentul nr. 1 din corpul A a fost construit din fondurile statului. 

Prin decizia nr. 615 din 12 decembrie 2001 a Curţii de Apel Bucu- 
reşti, Secţia a IV-a civilă, au fost respinse apelurile. 

Pentru a hotărî astfel, instanţa a reținut că imobilul (teren și 
construcție) a aparținut părinților reclamantei şi ulterior acesteia, în 


calitate de moştenitor, şi că trecerea în proprietatea statului prin 

Decretul nr. 92/1950 s-a făcut abuziv, prin acest act normativ statul a 
urmărit deposedarea adevăraților proprietari de bunurile lor. 

De asemenea, instanţa a reţinut că locatarii din imobil erau 
chiriaşi ai statului în baza unor ordine de rechiziţie şi că ipoteca ce 
greva imobilul nu a afectat dreptul de proprietate, iar supraetajarea 
făcută din fondurile statului nu putea modifica dreptul de proprietate 
avut de reclamantă asupra fondului principal. 

În legătură cu critica formulată de Municipiul București, prin 
Primarul General, instanţa a reţinut că acest apelant are calitate proce- 
suală pasivă ca reprezentant al autorității administrative publice. 

Împotriva acestei hotărâri pârâtele N.I.S. şi S.M.S. au formulat 
recurs. 

I. În recursul său, pârâta N.I.S. a criticat hotărârea, pentru că a fost 
dată cu încălcarea şi aplicarea greşită a legii, deoarece nu a ţinut 
seama de faptul că reclamanta era studentă la data aplicării Decretului 
nr. 92/1950, că imobilul a fost închiriat şi ipotecat şi că statul a 
construit din fonduri proprii apartamentul nr. 1 corp B. 

Recurenta a mai arătat că, fiind cumpărătoare de bună-credinţă, în 
mod greşit instanța a dispus anularea contractelor de vânzare-cumpărare. 

II. În recursul său, pârâta S.M.S. a invocat motivele de casare 
prevăzute de art. 304 pct. 7 şi 10 C. proc. civ., susținând, în esenţă, că 
anularea contractului de vânzare-cumpărare prin care a devenit 
proprietara apartamentului nr. 3 este nejustificată, respectiva pârâtă 
fiind cumpărătoare de bună-credință. 

I. Recursul pârâtei N.I.S. este fondat, pentru următoarele consi- 
derente. 

Curtea a avut în vedere că,potrivit probelor administrate în cauză, 
apartamentul dobândit de pârâta N.I.S. a fost cumpărat în temeiul 
Decretului-lege nr. 61/1990, act normativ menţionat expres în contrac- 
tul depus în copie în primul dosar de fond. 

S-a evidenţiat că respectivul apartament este pe deplin indivi- 
dualizat în cadrul construcţiei şi a fost edificat ulterior naționalizării 
prin investiţii ale statului, astfel încât prevederile legale referitoare la 
accesiunea imobiliară nu îşi găsesc aplicarea în speță. . : 

În acest context, vânzarea respectivului apartament, ca imobil care 
aparținea statului, fiind construit de stat, a fost pe deplin legală. 

În aceeaşi ordine de idei, apărările intimatei-reclamante referi- 
toare la notificarea adresată pârâtei N.I.S. ori la pretinsa rea-credință 
manifestată de către aceasta din urmă sunt irelevante, deoarece apar- 
tamentul cumpărat nu a aparținut niciodată lui I.S.E. sau autorilor săi. 

În contextul arătat, este irelevantă analiza celorlalte critici formu- 
late de recurenta-pârâtă N.I.S. conform art. 304 pct. 9 şi 10, art. 312 
alin. (1)-(3) şi art. 314 C. proc. civ., acest recurs fiind admis, în sensul 
casării deciziei atacate, ca şi a sentinţei care a precedat-o, în ceea ce 
priveşte cererile reclamantei de a se constata nulitatea titlului de 
proprietate al recurentei şi de retrocedare a apartamentului care 
aparținea acesteia. 

II. Cu referire la recursul pârâtei S.M.S., a fost respins, pentru 
considerentele ce vor urma: 

Regimul juridic aplicabil contractului de vânzare-cumpărare 
nr. 808/26216 din 17 octombrie 1996, aflat la dosar nr. 20660/1997 al 
Judecătoriei Sectorului 1 Bucureşti, este cel reglementat de Legea 
nr. 112/1995. 

La interogatoriul aflat la dosar nr. 466/1999 al Tribunalului 
Bucureşti, Secţia a V-a civilă şi de. contencios administrativ, pârâta 
S.M.S. a recunoscut că, anterior cumpărării apartamentului, aflase 
despre intenţia reclamantei de a redobândi imobilul. 

Aşa fiind, nu poate fi reținută buna-credință a acestei recurente la 
data încheierii contractului de vânzare-cumpărare. 

Articolul 1898 C. civ. defineşte buna-credință ca fiind credința 
posesorului că cel de la care a dobândit imobilul avea toate însuşirile 
cerute de lege spre a-i putea transmite proprietatea. 

Condiţiile validării actelor de înstrăinare cu titlu oneros consimțite 
de proprietarul aparent sunt: 

— buna-credință a terțului dobânditor, ca rezultat al unei erori 
asupra calității de proprietar a transmițătorului, în momentul încheie- 
rii actului trebuie să fie lipsită de orice culpă şi îndoială; - 

— eroarea invocată de terțul dobânditor cu privire la calitatea de 
proprietar a lui non dominus trebuie să fie o eroare comună, împărtă- 
şită de toată lumea; 

— eroarea terțului trebuie să fie nu numai comună, dar şi invin- 
cibilă, adică de neînlăturat. 

Or, în speță, pârâta S.M.S. nu a demonstrat eroarea comună Şi 
invincibilă în care s-ar fi aflat în momentul încheierii contractului de 
vânzare-cumpărare cu privire la calitatea de proprietar a statului. 

În plus, aşa cum reiese din actele şi lucrările dosarului, apartamen- 
tul nu putea fi supus vânzării în temeiul art. 9 din Legea nr. 112/1995, 
pentru. că, fiind liber la data intrării în vigoare a legii, era susceptibil de 
a fi restituit în natură fostului proprietar, conform art. 2 din Legea 
nr. 112/1995. 

61. insuficiența nevalabilității titlului înstrăinătorului în 
aprecierea valabilităţii actului de înstrăinare 


Argumentul instanţei, în sensul că nulitatea.contractului este 
atrasă de calitatea vânzătorului care era un non dominus, este 
insuficient în absenţa unui suport legal care să permită această 
concluzie. 

Examinarea atitudinii cumpărătorilor fată de titlul înstrăină- 
torului, dacă aveau sau nu cunoștință că imobilul apartinea ori nu 
vânzătorului, este esenţială în rezolvarea cauzei. 


ICCJ, Secţia civilă, decizia nr. 3855 
din 20 mai 2004 


Prin cererea înregistrată la Judecătoria Braşov la 18 iunie 1996, 
reclamanta S.D.M.O. a chemat în judecată pârâții Municipiul Braşov, 
prin Primar, şi SC R: SRL Braşov, solicitând a se dispune rectificarea 
CF nr.14446 Braşov privind imobilul cu nr. top 5734/2/4/1 lotul I 
format din 2 apartamente, etaj şi mansardă, cu restabilirea situaţiei 
anterioare, respectiv prin reînscrierea dreptului ei de proprietate 
asupra imobilului, constatând că intabularea Statului Român cu titlu 
de naționalizare este nevalabilă. 

Reclamanta a mai cerut obligarea pârâţilor la predarea imobilului 
în deplină proprietate şi posesie. 

In motivarea acțiunii, reclamanta a arătat că cota de 1⁄4 parte din 
imobilul menționat a constituit proprietatea ei cu titlu de dotă, 
înscrisă ca atare în cartea funciară, iar în anul 1964, asupra acestei 
cote s-a intabulat Statul Român ca proprietar cu titlu de naţionalizare 
laB 9. i l 

In anul 1989, prin sentinta civilă nr. 7132 a Judecătoriei Braşov, 
s-a dispus sistarea indiviziunii privind întregul imobil şi s-a atribuit 
Statului Român lotul nr.1 cu nr.top nou 5734/2/4/1 format din 2 
apartamente, mansardă şi etaj. 

S-a mai arătat în motivarea acţiunii că imobilul a trecut la stat prin 
naţionalizare cu încălcarea prevederilor art. II din Decretul nr. 92/195 0, 
reclamanta fiind exceptată de la naționalizare, întrucât era casnică iar 
soțul ei funcționar. 

Prin sentința civilă nr. 14073 din 4 decembrie 1996 a Judecătoriei 
Braşov, s-a respins acţiunea reclamantei, cu motivarea că titlul ce a 
e la baza intabulării dreptului de proprietate al Statului Român era 
valabil. 





Apelul declarat de reclamantă împotriva acestei sentințe a fost 
admis de Tribunalul Brașov prin decizia civilă nr. 2329 din 18 decem- 
brie 1997, care a desfiinţat sentinţa: şi a trimis cauza spre rejudecare 
aceleiaşi instanțe, respingând totodată cererea de intervenţie formulată 
de intervenientul V.E. în interesul pârâților Primăria Braşov şi SC R. 
SRL Braşov. l 

Respingerea acestei cereri de intervenție a fost motivată cu 
tardivitatea formulării ei, ea se putea introduce doar în fața primei 
instanțe, şi nu ulterior, iar casarea cu trimitere s-a impus pentru că 
instanța nu a intrat în cercetarea fondului cauzei. 

În rejudecare, reclamanta şi-a completat acțiunea, solicitând 
constatarea nulității contractului de vânzare-cumpărare încheiat la 24 
aprilie 1998 între SC R. SRL Braşov şi intervenientul-V.E. şi a extins 
acţiunea şi față. de acesta, iar ulterior, la 4 septembrie 1998, şi față de 
soţia intervenientului, V.A. 

La 2 mai 1998; I.E. a formulat cerere de intervenţie în interesul 
pârâţilor, motivând că a făcut demersuri pentru încheierea contrac- 
tului de vânzare-cumpărare al apartamentului pe care îl ocupă în 
imobil, în temeiul Legii nr. 112/1995 şi, ulterior, intervenienţii V.E. şi 
A. au formulat cerere de intervenţie în nume propriu, cerând respin- 
gerea acțiunii reclamantei. 

Faţă de valoarea imobilului de 822.000.000 lei, Judecătoria 
Braşov, prin sentinţa civilă nr. 226 din 8 ianuarie 1999, a declinat 
competenţa de soluţionare a cauzei în favoarea Tribunalului Braşov. 

Această din urmă instanță (în rejudecare) a. pronunţat sentința 
civilă nr. 172 din 24 martie 2000, prin care a admis cererile de inter- 
venţie atât în interesul pârâților, cât.şi cererea de intervenţie formu- 
lată de V.E. şi V.A. în interes propriu şi a respins în întregime acțiu- 
nea reclamantei, aşa cum a fost completată şi extinsă. 

Sentința a fost atacată cu apel de reclamantă la Curtea de Apel 
Braşov care, prin decizia nr. 82 din 28 iunie 2000, admițând apelul, a 
desființat sentința şi a trimis cauza spre rejudecare primei instanţe. 

În motivarea soluţiei, instanța a reţinut că s-a omis verificarea 
susținerilor reclamantei cu privire la aplicarea dispoziţiilor art. II din 
Decretul nr. 92/1950, ea menționând în cererea introductivă că la data 
naționalizării era casnică, iar soțul acesteia funcționar, aspecte 
neanalizate de instanță. 

Recursurile declarate de Municipiul Braşov, prin Primar, :de 
intervenientele I.E.E., ca succesoare a intervenientului I.E., decedat 
pe parcursul soluționării cauzei, şi I.L., precum şi de intervenienții 

V.E. şi V.A. au fost admise prin decizia nr. 2484 din 15 mai 2001 
pronunțată de Curtea Supremă de Justiţie, Secţia civilă, care a 
apreciat că instanța de apel a pronunțat decizia fără a cerceta fondul 
pricinii, anume aplicabilitatea prevederilor art. Îl din Decretul 
nr. 92/1950. 

În rejudecare, Tribunalul Braşov, Secţia civilă, prin sentinţa 
nr. 322 din 12 octombrie 2001, a respins acțiunea reclamantei preci- 
zată şi completată, a admis cererile de intervenţie în interesul pârâ- 
ților formulate de intervenientul V.E., precum şi cea formulată de 
intervenienţii I.E. şi I.L. 

Totodată, s-a anulat ca lipsită de obiect cererea de intervenţie în 
interes propriu formulată de intervenienţii V.E. şi V.A. 

În argumentarea acestei soluţii, cu referire la acțiunea reclamantei, 
instanța a reţinut că titlul statului, care a stat la baza intabulării, îl 
constituie hotărârea judecătorească de partaj ulterioară naţionalizării 
prin care i s-a atribuit lotul nr. 1, astfel rectificarea de carte funciară 
nu se poate dispune, pentru că intabularea are la bază un titlu valabil, 
nefiind posibilă restabilirea situației anterioare şi nici obligarea 
pârâţilor la predarea imobilului în favoarea reclamantei. 

În ce priveşte contractul de vânzare-cumpărare intervenit între SC 
R. SRL Braşov şi V.E. şi A., el a fost încheiat cu respectarea pre- 
vederilor Legii nr. 112/1995, intervenienții aveau calitatea de chiriaşi 
la: data cumpărării şi erau dobânditori. de bună-credință, urmând a 
respinge şi capătul de cerere privind constatarea nulităţii contractului 
de vânzare-cumpărare. 

Impotriva sentinţei a declarat apel reclamanta, care a fost admis 
prin decizia civilă nr. 5, pronunțată la 8 februarie 2002 de Curtea de 
Apel Braşov. 

Prin decizie s-a schimbat în parte sentința primei instanțe, s-a 
admis acţiunea, cu completările şi precizările formulate de recla- 
mantă, în contradictoriu cu pârâții Municipiul Braşov, prin Primar, 
SC R. SRL Braşov, V.E. şi V.A. şi, în consecință, s-a dispus rectifi- 
carea CF nr. 14446 Braşov, imobil de sub A+2, nr. top 5734//2/4/1, 
lotul I, format din 2 apartamente, etaj şi mansardă, cu restabilirea 
situației anterioare, în sensul reînscrierii dreptului de proprietate al 
reclamantei. 

Prin aceeaşi hotărâre s-a constatat nulitatea contractului de 
vânzare-cumpărare nr. 20779 din 15 noiembrie 1996 încheiat între SC 
R. SRL Braşov şi pârâţii V.E. şi V.A. : 

Totodată, s-au respins cererile de intervenţie în interesul pârâților 
formulate de intervenienţii V.E., LE. — decedat, cerere continuată de 
LE.E. şi L.L., în calitate de succesoare, L.E.E. şi în nume propriu. 

S-a menţinut dispoziţia de anulare ca lipsită de obiect a cererii de 
intervenție formulată de V.E. şi -V.A. 

În considerentele deciziei, instanţa de apel a reținut că s-a făcut o 
aplicare greşită a legii, astfel, prevederile art. 34 pct. 1 din Decretul-lege 
nr. 115/1938 referitor la rectificarea intabulării în cartea funciară sunt 
pe deplin aplicabile speţei, întrucât imobilele preluate de stat cu 
nerespectarea prevederilor legale în vigoare la data respectivă sunt 
considerate ca fiind trecute fără titlu în posesia acestuia şi nu intră sub 
incidența Legii nr. 112/1995, deci intabularea nu a avut la bază un 
titlu valabil. 

Nerespectarea dispoziţiilor Decretului nr. 92/1950 a constat în 
ignorarea prevederilor art. II care enumera categorii de persoane 
cărora nu li se aplică, fiind exceptaţi de la naţionalizare reclamanta, 
care era casnică, şi soțul acesteia, funcționar, dar şi alt considerent 
impunându-se cu privire la preluare, acela că lista pe care figurează 
reclamanta nu este cea iniţială la Decretul nr. 92/1950, ci una emisă 
ulterior, printr-o hotărâre a Consiliului de Miniştri, nepublicată şi care 
nu putea avea valoarea unei legi, cunoscut fiind că hotărârile 
Consiliului de Miniştri erau emise în baza şi pentru aplicarea legilor. 

Prin urmare, imobilul a fost preluat de stat fără titlu, prin: încăl- 
carea prevederilor art. II din decretul de naţionalizare, dar şi a preve- 
derilor art. 645 C. civ. 

Titlul statului, aşa cum rezultă din cartea funciară, este naționa- 
lizarea, indiferent de operaţiunea juridică a împărțelii, care, pe lângă 
faptul că a survenit: ulterior naționalizării, avea doar caracter 
declarativ, şi nu constitutiv de drepturi. 

Ca o consecinţă a preluării acestei părți a imobilului fără titlu, 
care astfel nu intra sub incidența Legii nr. 112/1995, nici vânzarea 
imobilului către chiriaşi nu avea suport legal, statul neputând 
înstrăina ceea ce nu a avut niciodată în patrimoniu. 

Cu privire la buna-credinţă, este inoperantă faţă de considerentele 
expuse şi față de succesiunea actelor în timp şi, în plus, „este suficient 
ca una din părţi să utilizeze contractul în scopuri ilicite sau imorale 
pentru ca interesul general să impună desființarea lui”. 

La 11 martie 2002, reclamanta a formulat cerere de completarea 
hotărârii, solicitând, în temeiul art. 281° C. proc. civ., să se dispună 
completarea deciziei. cu obligarea pârâţilor de a-i preda în deplină 

proprietate şi posesie. imobilul lotul I: format din 2 apartamente, 
identificat prin numărul cărţii funciare şi a numărului topografic din 
hotărâre, precum și constatarea preluării fără titlu a acestui imobil de 
către stat. 

În motivarea cererii, reclamanta învederează că ea a formulat şi 
aceste două capete de cerere, asupra cărora instanța a omis să se 
pronunţe. 

Cererea reclamantei a fost admisă în parte prin decizia civilă 
nr. 25 din 5 aprilie 2002, pronunţată de Curtea de Apel Braşov, care a 
dispus completarea considerentelor şi a dispozitivului, în sensul 
respingerii acţiunii în revendicare formulate de reclamantă. 

Prin aceeaşi decizie s-a respins cererea de completare a hotărârii 
cu privire la constatarea preluării fără titlu a imobilului. 

În justificarea soluţiei, instanța a reţinut că, într-adevăr, a omis a se 
pronunța asupra acțiunii în revendicare şi urmează a se completa în 
sensul respingerii acţiunii în revendicare, întrucât, din definiţia dată. de 
legiuitor în art. 480 şi art. 481 C. civ., o astfel de acţiune aparține pro- 
prietarului neposesor, iar potrivit art. 17 din Decretul-lege nr. 115/1938, 
înscrierea în cartea funciară are caracter constitutiv de drepturi, prin 
urmare, o astfel de acțiune este prematur formulată. 

În ce priveşte al doilea petit al cererii de completare, privind 
constatarea preluării de către stat, fără titlu, a imobilului, instanța a 
constatat că rectificarea cărţii funciare s-a dispus în temeiul art. 34 
pct. 1 din Decretul-lege nr. 115/1938, care face referire expresă la 
cazul nevalabilității titlului, ceea ce face inutilă reproducerea acestei 
precizări în dispozitivul hotărârii. 

Împotriva deciziei: nr. 5 din 8 februarie 2002 pronunțată de 
instanţa de apel au declarat recurs pârâții SC R. SRL Braşov, V.A. şi 
E., precum şi intervenientele I.E.E. şi I.L., iar împotriva deciziei nr. 25 
din 5 aprilie 2002 de completare a dispozitivului hotărârii a declarat 
recurs reclamanta. 

În legătură cu recursul declarat de pârâta SC R. SRL Braşov, după 
expunerea unor consideraţii referitoare la prevederile art. 17 şi art. 27 
din Decretul-lege nr. 115/1938 şi art. 786 C. civ. privind efectul 
împărtelii, recurenta susține că prin efectul naționalizării persoanele 
nominalizate în listele anexă la Decretul nr. 92/1950 au pierdut 
dreptul de proprietate asupra imobilului, care a revenit statului. 

La data. încheierii contractului de vânzare-cumpărare între recu- 
rentă şi intimatul-intervenient, imobilul aflat în litigiu era proprietatea 
statului, care îl putea înstrăina, au fost respectate prevederile Legii 

nr. 112/1995, cumpărătorii au fost de bună-credință, care se prezumă, 
iar prezumția nu a fost răsturnată, atât vânzătorul, cât şi cumpărătorul 
au crezut în realitatea menţiunilor din cartea funciară. 

Ca argument, recurenta face referire si la prevederile Legii 
nr. 10/2001. 

Recurenta solicită admiterea PERE modificarea deciziei şi, 
rejudecând, să se menţină sentința civilă nr. 322 din 12 octombrie 
2001 pronunţată de Tribunalul Braşov. 

Cu privire la recursul pârâţilor V.E. şi V.A., aceştia arată că 
hotărârea atacată expune motive contradictorii şi străine pricinii, 
interpretează greşit actul juridic dedus judecății, instanța a schimbat 
natura şi înțelesul acestuia şi decizia a fost pronunţată prin aplicarea 
greşită a legii şi fără a arăta motivele pentru care a înlăturat apărările 
invocate de recurenți. 

Recurenţii mai susțin că imobilul a trecut cu titlu valabil în 
proprietatea statului, prin efectul naţionalizării, intimata-reclamantă 
fiind menţionată în listele anexă. 

Din înscrisurile existente la dosar rezultă că pretinşii proprietari 
au încasat chirie pentru imobil din anul 1932, deci erau exploatatori 
de locuinţe, şi din acest motiv nu puteau fi exceptați de la naţio- 
nalizare şi, în plus, imobilul nu făcea. parte din categoria celor regle- 
mentate de legea reparatorie. 

Contrar menţiunilor din cartea funciară, unde apare la B 9 
numărul cererii de intabulare 92484/1964 şi Decretul nr. 92/1950, 
instanța a reţinut inexistenţa titlului statului, ignorând şi faptul că: 
imobilul era grevat de o ipotecă în favoarea primăriei, ceea ce presu- 
pune neplata datoriilor către stat şi nerespectarea clauzelor. contrac- 
tului de vânzare-cumpărare încheiat de antecesorii reclamantei în 
1924. 

Faptul că recurenta nu a j atacat hotărârea de partaj pronunțată 
echivalează cu acceptarea de către ea a naționalizării. 

Recurenţii mai relevă că intimata-reclamantă nu a satișfăcut 
obligația timbrării acţiunii în revendicare şi soluţia de constatare a 
nulității contractului de vânzare-cumpărare este greşită, nici o probă 
nu a fost administrată şi nu s-a dovedit cu nimic răsturnarea prezum- 
tiei bunei-credinţe şi nici că vânzătorul recurent ar fi cunoscut la data 
vânzării faptul că apartamentul nu putea fi înstrăinat. 

Recurenţii solicită admiterea recursului şi, în fond, respingerea 
acţiunii intimatei-reclamante, prin menținerea dispozițiilor sentinţei 
civile nr. 322 din 12 octombrie 2001 a Tribunalului Braşov. 

Privitor la recursul intervenientelor  L.E.E. şi I.L., ele critică 
decizia atacată pentru greşita încadrare juridică şi interpretare a legii, 
instanța de apel a făcut confuzie privind momentul în care statul a 
devenit proprietar. 

Recurentele susțin că actele prezentate de intimata-reclamantă, cu 
care a încercat să convingă că la data naționalizării era casnică, sunt 
neconcludente, iar rectificarea de carte funciară se putea dispune 
numai în anumite condiţii, ignorate de instanța de apel, care nu a luat 
în considerare atitudinea oscilantă a intimatei-reclamante, față de 
repetatele modificări şi completări de acțiune. 

Recurentele mai relevă că intimata-reclamantă nu a respectat 
procedurile prevăzute de Legea nr. 112/1995 şi normele metodolo- 
gice de aplicare a acesteia, solicitând în final admiterea recursului, 
casarea deciziei atacate şi menţinerea sentinței pronunţate de prima 
instanță. 

Reclamanta S.D.M. o. a declarat recurs împotriva deciziei civile 
nr. 25 din 5 aprilie 2002, prin care s-a admis în parte cererea ei de 
completare a deciziei pronunțate în apel. 

Recurenta solicită admiterea în întregime a cererii de completare a 
dispozitivului, în sensul de a se adăuga şi constatarea preluării de 
către stat a imobilului fără titlu, justeţea acestei cereri rezultând din 
întregul probatoriu administrat şi nu există nici un motiv pentru a se 
respinge completarea dispozitivului cu acest petit. 

De asemenea, recurenta cere completarea dispozitivului privitor la 
acțiunea în revendicare în sensul admiterii acestei cereri, fiind greşită 
argumentarea că cererea este prematur formulată, existând o contra- 
dicție între această soluţie şi dispozitivul deciziei nr. 5 din 8 februarie 
2002 a Curţii de Apel Braşov, în care se arată că acțiunea ei, cu 
completările şi precizările făcute, este admisă, ceea ce presupune că 
s-a admis în totalitate şi aceasta este în dezacord cu respingerea căpă- 
tului de cerere privind revendicarea dispusă prin decizia comple- 
tatoare, pe care o atacă cu prezentul recurs. 

Recursurile declarate sunt întemeiate şi au fost admise, în sensul 
şi pentru motivele ce se vor expune. 

Prin decizia atacată s-a admis acțiunea. EET E E 


inclusiv capătul de cerere privind constatarea nulității contractului de- 


vânzare-cumpărare nr. 20779 din '15 noiembrie 1996 încheiat între 
pârâţii SC R. SRL Braşov și- soții V.E: şi V.A. 

În justificarea acestei soluții, instanța a invocat preluarea fără titlu 
a imobilului de către stat, situaţie în care acesta nu intră sub incidența 

Legii nr. 112/1995, deci. nu putea fi vândut chiriaşilor, pentru că 
statul, nefiind propietar, nu putea înstrăina ceea ce nu avea în 
patrimoniu. i 

Cu referire la E instanța a reținut că este inoperantă 
față de considerentele expuse şi totuşi a făcut sublinierea, preluată din 
doctrină, că „este suficient ca una din părţi să utilizeze contractul în 
scopuri ilicite sau imorale pentru ca interesul general să impună 
desființarea sa”. 

Argumentele aduse de instanța de apel nu pot fi primite şi nu pot 
fundamenta soluția adoptată privind constatarea nulității contractului 
de vânzare-cumpărare. 

În primul rând, vânzarea lucrului altuia, adică a unui bun indivi- 
dual determinat care nu aparține vânzătorului la momentul contrac- 
tării, în ipoteza în care cumpărătorul ar fi de bună-credință, nu este 
lovită de nulitate absolută, fiind în optica unor autori doar anulabilă, 
iar a altora rezolubilă, diversitate de opinii datorată absenței regle- 
mentării legale a vânzării lucrului altuia. 

În al doilea rând, referitor la buna-credință, art. 1898 alin. (1) C. civ. 
prevede: „buna-credință este credința posesorului că, cel de la care a. 
dobândit imobilul, avea toate însuşirile cerute de lege pentru a-i 
transmite proprietatea”. Cu toate că textul menționat se referă la 
uzucapiunea de scurtă durată, care pretinde pe lângă justul titlu şi 
buna-credință a posesorului, el este merdeni şi altor situații, cum este 
cea în discutie. 

Buna-credință se prezumă, dioda art. 1899 alin. (2) C. civ., dar 
această prezumție este relativă, astfel încât poate fi combătută prin 
orice mijloc de probă. 

Instanța a cărei hotărâre se atacă a constatat nulitatea contractului 
de vânzare-cumpărare privind imobilul, încheiat între intimaţii SC R. 
SRL Brașov, ca vânzător, şi V.E. şi V.A., în calitate de cumpărători, 
fără a analiza dacă sunt ori nu temeiuri, dovedite prin probe, de 
răsturnare a prezumţiei bunci-credințe a dobânditorilor, deoarece 
numai existența probată a relei-credințe, antonimul bunei-credinţe, 
poate duce la neincidenţa teoriei fondate pe error communis facit ius, 
cu consecința desființării contractului de vânzare-cumpărare, prin 
sancţiunea nulităţii absolute. . 

Argumentul, expus în considerentele deciziei recurate, pentru a 
justifica soluţia de constatare a nulității contractului pe motivul că 
înstrăinătorul era un non dominus, nu este suficient, în absenţa unui 
suport legal care să permită această concluzie, precum şi teza, preluată 

de instanță din doctrină, privind desființarea contractului când doar o 
parte a utilizat contractul în scop 'ilicit, chiar fără ştiinţa celeilalte 
părţi, teză pentru care, de asemenea, nu există temei de drept. 

Aşadar, examinarea atitudinii intimaţilor cumpărători față de titlul 
înstrăinătorului, dacă aveau sau nu în cunoştinţă că imobilul aparținea 
ori nu vânzătorului, este esenţială în rezolvarea cauzei,-aspect omis de 
instanță a fi verificat, ceea ce impune admiterea tuturor recursurilor, 
casarea hotărârii date în apel, nefiind posibilă scindarea capetelor de 
cerere care compun acțiunea intimatei-reclamante, a fost. admis pe 
cale de consecință şi recursul reclamantei împotriva încheierii de 
completare a hotărârii, iar soluţia preconizată face inutilă cercetarea 
celorlalte motive de recurs, formulate de părți, care vor fi avute în 
vedere la soluționarea cauzei în rejudecare. .- 

Drept urmare, au fost admise toate recursurile formulate, au fost 
casate ambele decizii atacate, cu trimiterea cauzei spre rejudecare la 
instanța de apel. 


62. Vânzătorul şi cumpărătorul — părți în acțiunea în 


revendicare aflată pe rolul instanţei 


. În condiţiile în care nu numai că nu au fost în eroare cu privire 
la calitatea de proprietar a vânzătorului, ci chiar au cunoscut 
acest lucru în calitatea pe care o aveau de pârâţi în procesul de 
revendicare aflat pe rolul instanţei la data încheierii actului, prin 


încheierea actului. juridic în timpul litigiului ce avea ca obiect. 


revendicarea şi cunoscând, inevitabil, cine este adevăratul 
proprietar al imobilului, cumpărătorii nu numai că nu sunt de 
bună-credință, ci au urmărit vătămarea şi păgubirea gravă a 
adevăratului proprietar, prin lipsirea acestuia de un drept legitim. 


I.C.C.J., Secţia civilă şi de proprietate intelectuală, 
decizia nr. 8127 din 19 octombrie 2005 


Din examinarea lucrărilor din dosar, Curtea a constatat urmă- 
toarele: 

Prin sentinţa civilă nr. 189 din 29 iunie 2001, Tribunalul Prahova, 
Secţia civilă, a admis acţiunea formulată de reclamanta A.E.T. şi a 
obligat pe pârâţii Oraşul Sinaia, prin Primar, Consiliul Local Sinaia, 
judeţul Prahova, SC O.N.T.C. Bucureşti, Compania de Turism M. 
Sinaia, SC C. SA Sinaia, SC M. SA Ploieşti, SC A. SRL Sinaia, SC 

F.R. SRL Sinaia, SC P.B. SA şi pe intervenienta SC V. SRL Sinaia, 
prin administrator V.G., să-i lase în deplină proprietate şi posesie 
reclamantei imobilul — construcții şi teren în suprafață de 1630 mp — 
situat în Sinaia, B-dul Carol I nr. 22, astfel cum a fost identificat prin 
rapoartele de expertiză topometrică întocmite. 

S-a dispus anularea contractului de vânzare-cumpărare autentificat 
sub nr. 633/1999 încheiat între pârâtele SC M. SA Ploieşti şi SC F.R. 
SRL Sinaia şi anularea parţială a contractului de vânzare-cumpărare 
autentificat sub nr. 2611/1998 încheiat între pârâtele SC C. SA Sinaia şi 
SC P.B. SA Sinaia numai în ceea ce privește partea veche din construc- 
ţia şi terenul proprietatea reclamantei. 

S-a admis cererea reconvenţională promovată de pârâta SC A. 
SRL Sinaia şi a fost obligată reclamanta să plătească suma de 
69.310.902 lei reprezentând contravaloarea îmbunătăţirilor aduse de 
pârâtă la imobilul în litigiu şi stabilite prin raportul de expertiză. 

S-a admis cererea reconvențională formulată de pârâta SC V. SRL 
Sinaia şi a fost obligată reclamanta să-i plătească pârâtei suma de 
127.073.000 lei reprezentând contravaloarea îmbunătățirilor efectuate 
de pârâtă la imobilul în litigiu, conform raportului de: expertiză. 

S-a admis cererea reconvenţională formulată de pârâta SC P.B. 
SA Sinaia şi a fost obligată reclamanta să plătească pârâtei suma de 
109.270.621 lei reprezentând contravaloarea lucrărilor de îmbună- 
tățire efectuate de pârâtă la partea veche a imobilului în litigiu, 
conform raportului de expertiză. 

“A fost obligată reclamanta la plata sumei id 12.976.620 lei cu titlu 
de cheltuieli de judecată către pârâta SC V. SRL Sinaia. 

Pentru a hotărî astfel, tribunalul a reţinut și motivat că, potrivit 
actelor de proprietate şi a celor de stare civilă depuse la dosar, recla- 
manta a făcut dovada că este moștenitoarea lui R.S., care a dobândit 
în proprietate imobilul — construcţie şi teren — situat, actualmente, în 
Sinaia, B-dul Carol 1 nr. 22, județul Prahova. Imobilul a fost naţio- 
nalizat în baza Decretului nr. 92/1950, în mod abuziv şi cu încălcarea 
prevederilor acestui act normativ, întrucât autorul reclamantei, la. 
moștenirea căruia acesta vine prin reprezentarea mamei sale decedate, 
era exceptat de la naționalizare prin dispoziţiile art. II din Decretul 
nr. 92/1950. 

Autorul reclamantei a dobândit nemişcătorul din veniturile 
obținute din practicarea activității de farmacist şi, chiar dacă această 
activitate îmbrăca şi un aspect comercial, preluarea imobilului a avut 
loc abuziv şi cu încălcarea legii, astfel că atât statul, cât şi instituţiile 

care îl deţin sunt obligate, în temeiul art. 480 C. civ., să restituie 
bunul reclamantei. 

Imobilul proprietatea autorului reclamantei a fost identificat prin 
expertizele efectuate în cauză, cu menţiunea că pentru anumite 
porţiuni din bun există contracte de închiriere şi de vânzare-cumpă- 
rare. Cu referire la contractul de vânzare-cumpărare încheiat între SC 
M. SA Ploieşti şi SC F.R. SRL Sinaia, în acest act s-a stipulat că 
pârâta-cumpărătoare îşi asumă toate riscurile şi consecințele produse 
de situaţia în care fostul proprietar sau moştenitorii acestuia vor 
câştiga partea de construcţie vândută, cu atât mai mult cu cât 
societatea cumpărătoare a fost atenţionată, pe cale de notificare, să nu 
încheie contractul de vânzare-cumpărare. 

Cu privire ia contractul de vânzare-cumpărare invocat de pârâta 
SC PB. SRL, s-a reținut că acest act are ca obiect atât o parte 
adăugată construcțiilor iniţiale şi care a aparținut, într-adevăr, vân- 
zătoarei SC C. SA Sinaia, cât şi o parte din construcția veche, care a 
aparţinut autorului reclamantei şi asupra căreia vânzătoarea SC C. SA 
Sinaia nu avea nici un drept, situaţie recunoscută de Primăria Oraşului 
Sinaia, astfel că tribunalul, pentru această ultimă parte din construcție, a 
dispus anularea parțială a contractului de vânzare-cumpărare încheiat 
la data de 7 octombrie 1998. 

Tribunalul a găsit ca fiind întemeiate cererile prin care pârâtele 
sau intervenienta au solicitat reclamantei să le restituie cheltuielile 
legate de îmbunătățirile aduse imobilului. 

Curtea de Apel Ploieşti, Secţia civilă, prin decizia nr. 119 din 16 
noiembrie 2001, a admis apelul declarat de intervenienta SC V SRL 
Sinaia, a schimbat în parte sentinţa tribunalului, în sensul că a admis 
cererea de intervenţie, în loc de cererea reconvenţională, şi a acordat 
apelantei un drept de retenție până la achitarea de către reclamantă a 
debitului reprezentând contravaloarea îmbunătățirilor aduse imobilului. 

Prin aceeaşi decizie s-au menţinut celelalte dispoziţii ale sentinței 
şi au fost respinse ca nefondate apelurile declarate de pârâtele SC 
O.N.T.C. SA, SC C. SA Sinaia, SC M. SRL Ploieşti, SC F.R. Sinaia 
şi SC P.B. SA Sinaia. 

Împotriva deciziei date în apel, în termen legal, au declarat recurs 
pârâtele SC M. SA Ploieşti, SC O.N.T.C. SA Bucureşti, SC P.B. SRL 
Sinaia, SC F.R. SRL Sinaia, SC C. SA (în prezent, SC R. SA — 
Sucursala Sinaia) şi intervenienta SC V. SRL Sinaia. = 

În recursul declarat, pârâta SC O.N.T.C. SA Bucureşti a invocat 
următoarele motive de casare: în mod greşit instanțele au reţinut că 

autorul reclamantei făcea parte din categoria persoanelor exceptate de 
la naționalizare pentru singurul considerent că era farmacist, deoa- 
rece, în realitate, era agent economic cu capital privat, înregistrat la 
registrul comerțului cu firma „C.S.” având ca obiect al comerțului 
farmacie, hotel, restaurant şi camere mobilate, iar imobilul naţio- 
nalizat reprezenta „Hotel B.”, reclamanta nu are calitate procesuală 
activă, întrucât, deşi prezintă la dosar un certificat de moştenitor, în 
realitate, nu a acceptat succesiunea în termenul prevăzut de art. 700 
C. civ.; certificatul de căsătorie al mamei reclamantei prezintă vicii de 
fond şi erori materiale; instanțele de fond şi de apel au acordat mai mult 
teren decât s-a cerut, deoarece din contractele de vânzare-cumpărare 
din anii 1905 şi 1925 rezultă că bunicul reclamantei a cumpărat 
suprafața totală de 1357 mp, în timp ce instanțele au restituit suprafaţa 
de 1630 mp. 

Pârâta SC P.B. SRL Sinaia a invocat următoarele critici: greşit au 
reținut instanțele că recurenta a fost de rea-credință la încheierea 
contractului de vânzare-cumpărare nr. 2611 din 7 octombrie 1998, 
deoarece vânzătoarea SC C. SA Sinaia a fost notificată de reclamantă 
abia la data de 15 decembrie 1998, după încheierea contractului de 
vânzare-cumpărare; nici reclamanta şi, ulterior, nici instanțele nu au 
indicat temeiul de drept pentru care s-a constatat nulitatea absolută 
parțială a contractului de vânzare-cumpărare; greşit instanțele au 
reținut că autorul reclamantei era o persoană exceptată de la naţio- 
nalizare, ca simplu farmacist, pentru că în realitate făcea parte din 
„categoria marilor comercianţi”, imobilul naționalizat având, în total, 
39 de camere, fiind farmacie, hotel şi restaurant; vânzătoarea SC C. 
SA Sinaia a dobândit imobilul cu respectarea Legii nr. 15/1990; 
dispozitivul sentinței nu este clar, întrucât nu este evidenţiată partea 
veche a construcției pentru care s-a dispus anularea contractului. 

Pârâta SC F.R. SRL Sinaia a invocat următoarele motive de 
recurs: reclamanta nu a probat calitatea procesuală activă, fiind irele- 
vant că la dosarul cauzei a prezentat un certificat de moştenitor, cât 
timp nu a dovedit că a acceptat în termenul de şase luni succesiunea 
defunctului R.S.; lipsa calităţii de succesor rezultă şi din „neconcor- 
danţele inadmisibile” cuprinse în actele de stare civilă ale autorilor 
reclamantei; acțiunea reclamantei este inadmisibilă, cât timp a fost 
întemeiată pe prevederile Legii nr. 112/1995 şi ale Legii nr. 10/2001; 
nelegal s-a dispus anularea contractului de vânzare-cumpărare 
nr. 633/1999, deoarece vânzătoarea SC M. SA era, la data încheierii 
actului, proprietara absolută a bunului vândut, iar recurenta a fost 

subdobânditoare de bună-credinţă; notificarea întocmită de recla- 
mantă „nu are nici valoare juridică şi nu poate constitui temei pentru 
aprecierea relei-credinţe”, ca efect al constatării nulităţii contractului 
de vânzare-cumpărare, instanțele erau datoare să dispună şi cu privire 
la efectele nulității, respectiv repunerea părților în situația anterioară; 
titlul vânzătoarei SC M. SA a fost constituit cu respectarea 
prevederilor Decretului nr. 92/1950, bunicul reclamantei nefiind „un 
simplu farmacist, ci avea calitatea de mare comerciant”, iar bunul 
naționalizat avea destinaţia de hotel. 

În recursul declarat, pârâta SC C. SA (în prezent, SC R. SA — 
Sucursala Sinaia) a invocat următoarele critici: lipsa calității 
procesuale active a reclamantei, dedusă din încălcarea prevederilor 
art. 668 C. civ., nefiind îndeplinite condiţiile referitoare la reprezen- 
tarea succesorală, pe de o parte, iar, pe de altă parte, reclamanta nu a 
dovedit că a acceptat succesiunea defunctului său bunic în termenul 
legal de 6 luni; reclamanta nu a putut beneficia de prevederile Legii 
nr. 112/1995, deoarece imobilul revendicat nu a avut destinaţia. de 
locuinţă; nu s-a dovedit că autorul reclamantei era exceptat de la 
aplicarea prevederilor Decretului nr. 92/1950, „având în vedere 


calitatea sa de mare comerciant”; nu a existat nici un motiv care să - 


justifice anularea contractului încheiat între recurentă şi SC P.B. SA 
Sinaia, deoarece SC C. SA a fost de bună-credință când a intrat în 
posesia bunului, având reprezentarea că statul îl deține cu titlu 
valabil. 

Intervenienta SC V. SRL Sinaia a invocat următoarele critici: 
pentru termenul de judecată din 16 noiembrie 2001, când s-a acordat 
termen în continuare, Consiliul Local Sinaia nu a fost citat cu 
respectarea prevederilor legale; instanța de apel nu s-a pronunțat 
asupra cererii de chemare în garanţie, în sensul obligării Consiliului 
Local Sinaia, în subsidiar, la plata contravalorii lucrărilor de îmbună- 
tăţire a imobilului; instanța de apel a aplicat greşit prevederile art. 297 
C. proc. civ., întrucât, fiind vorba de o nepronunţare, trebuia dispusă 
reluarea judecății la instanța de fond; reclamanta nu a acceptat 
succesiunea pretinsului autor nici expres, nici tacit, astfel că, deşi a 
depus un certificat de moştenitor, nu şi-a probat calitatea procesuală 
activă. 

Recursurile pârâtelor şi al intervenientei nu sunt fondate. 

Prin acţiunea promovată la data de 16 noiembrie 2000 şi fondată 
în drept pe prevederile art. 480 şi art. 481 C. civ., reclamanta A.E.T. a 
revendicat de la Consiliul Local Sinaia, județul Prahova, şi de la 

societățile pârâte imobilul situat în Sinaia, B-dul Carol I nr. 22 (fost 
B-dul Ghica nr. 73, fost B-dul Lenin nr. 22), compus din construcţii şi 
teren în suprafață de 1.447 mp. l 

Ulterior, la termenul din 9 februarie 2001, reclamanta şi-a 
completat şi întregit acțiunea introductivă de instanță, în sensul că: 

— suprafața de teren revendicată de la pârâţi este de 1.630 mp, 
astfel cum a fost identificată şi determinată prin raportul de expertiză 
tehnică imobiliară; 

— s-a cerut anularea parţială a contractului de vânzare-cumpărare 
autentificat sub nr. 2611/1998 încheiat între vânzătoarea SC C. SA şi 
cumpărătoarea SC P.B. SRL pentru partea de construcţie care a 
aparținut autorului reclamantei; 

— s-a solicitat constatarea nulității absolute a contractului de 
vânzare-cumpărare autentificat sub nr. 633 din 28 iulie 1999 încheiat 
între vânzătoarea SC M. SA Ploieşti şi cumpărătoarea SC F.R. SRL 
Sinaia, contract care a avut ca obiect partea de construcție cu desti- 
naţia de farmacie şi care a aparținut autorului reclamantei. 

In justificarea demersului său judiciar, reclamanta a dovedit că 
imobilul, situat actualmente în Sinaia, B-dul Carol I nr. 22, a fost 
dobândit în proprietate de R.S. prin contractele de vânzare-cumpărare 
autentificate sub nr. 1864 din 16 martie 1905 şi nr. 8816 din 2 
octombrie 1925. . 

Proprietarul R.S. a fost farmacist şi, prin Decretul-regal nr. 1701 
din 29 martie 1900, în urma unui concurs, i s-a „acordat dreptul de a 
deschide o farmacie în comuna urbană Sinaia, din judeţul Prahova”. 
Imobilul revendicat de reclamantă a fost trecut în proprietatea statului 
prin naționalizare, în temeiul Decretului nr. 92/1950. 

Din adresa nr. 165 din 14 ianuarie 1997 şi din cererea de înmatri- 
culare la registrul comerțului (Camera de Comerţ şi Industrie Ploieşti) 
din data de 24 septembrie 1931 rezultă că obiectul şi felul comerțului 
întreprins de R.S. în imobilul din Sinaia, B-dul Carol I nr. 22, până la 
naţionalizare, era: „Farmacie centrală, Hotel, Restaurant şi camere 
mobilate”. i 

Potrivit art. 6 alin. (1) din Legea nr. 213/1998, fac parte din dome- 
niul public sau privat al statului sau al unităților. administrativ-terito- 
riale şi bunurile dobândite de stat în perioada 6 martie 1945 - 22 
decembrie 1989, dacă au intrat în proprietatea statului îni temeiul unui 
titlu valabil, cu respectarea Constituţiei, a tratatelor internaţionale la 
care România era parte şi a legilor în vigoare la data preluării lor de 
către stat. 

Reglementarea. pe care o consacră textul citat porneşte de la 
constatarea că, în lumina principiilor juridice unanim cunoscute, 
categoria de bunuri la care se referă articolul menționat aparţine în 
proprietate Statului Român, numai dacă aceste bunuri au fost dobân- 
dite cu respectarea condiţiilor enunțate de textul examinat. În caz 
contrar, în situația imobilelor preluate de stat fără respectarea 
Constituţiei, a tratatelor internaţionale la care România era parte şi a 
legilor în vigoare la data preluării lor de către stat, dreptul de 
proprietate al persoanei fizice nu a fost legal desfiinţat, iar statul nu a 
devenit un adevărat proprietar. 

Această constatare reprezintă o prerogativă pe deplin conapatibită 
cu competența instanţelor judecătoreşti de a stabili, în fiecare caz în 
parte, valabilitatea actului de preluare şi dacă, la speța dedusă 
judecății, prevederile Decretului nr. 92/1950 erau în concordanță cu 
reglementările amintite. 

Astfel, în anul 1950, când imobilul revendicat a fost naționalizat, 
era în vigoare Constituţia din 1948, care, în art. 8, prevedea că pro- 
prietatea particulară şi dreptul de moştenire erau garantate, iar 
proprietatea particulară agonisită prin muncă şi economisire se bucura 
de o protecţie specială. 

Nu se poate afirma în speța dedusă judecății că Decretul nr. 92/1950 
a constituit un mijloc legal de dobândire a proprietăţii imobilului, cât 
timp din interpretarea prevederilor art. 480 C. civ. rezultă că pro- 
prietatea este dreptul unei persoane de a se folosi de un bun, de a-i 
culege fructele şi de a dispune de el, iar potrivit art. 481 din acelaşi 
cod, nimeni nu poate fi silit de a ceda proprietatea sa, oferi numai 
pentru cauză de utilitate publică şi primind o dreaptă şi prealabilă 
despăgubire. 

Faptul că în imobilul situat actualmente în B-dul Carol I nr. 22, 
Sinaia, proprietarul bunului R.S. desfăşura, mai înainte de naţio- 
nalizare, alături de activitatea de farmacist, şi un alt comerţ, specific, 
de altfel, zonei ori staţiunii montane în care se găseşte nemişcătorul — 
activitate hotelieră, de închiriere a unor camere mobilate ori de 
restaurant —, nu putea justifica în nici un caz încălcarea dreptului de 
proprietate al persoanei fizice şi etatizarea bunului numai pe motiv că 
în el se desfăşura un atare comerţ. 

De aceea, trecerea bunului imobil în proprietatea statului s-a făcut 
cu încălcarea prevederilor legale amintite, conferind caracter abuziv 
măsurii de naționalizare, astfel că titlul statului emis cu încălcarea 
legii nu poate fi considerat valabil, fiind fără relevanţă împrejurarea 

că proprietarul a dat nemişcătorului, parţial, şi o altă întrebuințare 
decât aceea de farmacie, deoarece dispoziţiile legale citate, în vigoare 
la data naționalizării, fără a face deosebire cu privire la destinaţia pe 
care o aveau imobilele, garantau şi proteguiau proprietatea particulară 
agonisită prin muncă şi economisire. 

Tot în justificarea demersului său judiciar, reclamanta A.E.T. a 
depus la dosar certificatul de moştenitor nr. 188 din 15 octombrie 
1998 eliberat de B.N.P. Sinaia, din care rezultă că reclamanta este 
unica moştenitoare a lui R.S., decedat la 8 martie 1965, în calitate de 
nepoată de fiică predecedată, căreia îi revine întreaga masă succe- 
sorală. 

Întrucât societăţile pârâte chemate în judecată pentru revendicare 
au negat calitatea de succesoare a reclamantei, sub cuvânt că aceasta 
nu a acceptat în termenul legal moştenirea, că nu au fost respectate 
condițiunile reprezentării succesorale ori că actele de stare civilă 
exhibate ar conţine vicii de fond sau erori materiale, mai mult chiar, 
deoarece prin motivele de casare s-a cerut ignorarea ori înlăturarea 
actului notarial prezentat de reclamantă, s-a constatată că recursurile 
pun în discuţie chestiunea referitoare la puterea doveditoare a 
certificatului de moştenitor. 

Potrivit prevederilor Legii nr. 36/1 995 privind notarii publici şi a 
activităţii notariale, certificatul de moştenitor se eliberează de către 
notarul public în cadrul procedurii succesorale notariale neconten- 
cioase și cuprinde constatările referitoare la masa succesorală, calita- 
tea moştenitorilor şi cotele ce le revin din patrimoniul defunctului, 
respectiv bunurile atribuite dacă moștenitorii şi-au împărțit averea 
prin bună-învoială. 

În ceea ce priveşte chestiunea ce trebuie tranşată prin recursurile 
de faţă referitoare la puterea doveditoare a certificatului de moşte- 
nitor, Legea nr. 36/1995, prin art. 88 teza a II-a, şi-a fixat preferințele 
sale, fiind categorică şi fără echivoc, în sensul că „până la anularea sa 
prin hotărâre judecătorească, certificatul de moştenitor face dovada 
deplină în privinţa calității de moştenitor şi a cotei sau bunurilor care 
se cuvin fiecărui moștenitor în parte”. 

Din dispoziția legală citată rezultă că, odată emis de notarul 
public, certificatul de moştenitor nu poate fi ignorat, prin simpla lui 
negare, de către părțile litigante ori înlăturat de instanța de judecată 
pe cale incidentală, întrucât atare act, în puterea legii, face dovada 
deplină, printre altele, şi asupra calității de moştenitor, până la 
anularea lui prin hotărâre judecătorească. 

Atât doctrina, cât şi jurisprudenţa sunt unanime în a aprecia că, în 
privința anulării certificatului de moştenitor, trebuie să se deose- 
bească după cum partea care o cere a participat la procedura notarială 
şi a consimțit la eliberarea lui sau are calitatea de terță persoană, care 
nu şi-a dat acordul la eliberarea lui. În timp ce în primul caz, care nu 
priveşte speța de faţă, certificatul are valoarea unei convenţii (art. 969 
C. civ.), în cel de-al doilea caz, care priveşte prezentul litigiu şi unde 
pârâtele nu au participat la emiterea certificatului, menţiunile lui sunt 
opozabile numai până la dovada contrară. Dar şi într-un caz și în 
altul, anularea certificatului de moştenitor se poate cere numai pe cale 
principală, printr-o acţiune separată, împrejurare ce trebuie constatată 
printr-o hotărâre judecătorească care să nege ori să infirme calitatea 
de moştenitor a titularului ori întinderea drepturilor lui ereditare. 

Cum, în speţă, reclamantele nu au invocat şi prezentat o hotărâre 
judecătorească, irevocabilă, prin care să se fi anulat certificatul de 
moştenitor exhibat de reclamantă, acest din urmă act notarial face 
dovada deplină a calităţii de succesor după defunctul R.S., astfel că 
reclamanta se Jegitimează procesual. 

Referitor la motivele de casare formulate de pârâtele SC P.B. SRL 
Sinaia, SC F.R. SRL Sinaia şi SC R. SA — Sucursala Sinaia (fostă SC 
C. SA), prin care au susţinut că au înstrăinat, respectiv, au dobândit 
cu bună-credință, prin acte translative de proprietate cu titlu oneros, 
porţiuni din imobilul revendicat de reclamantă, este de observat că 
nici practica şi nici doctrina nu au înţeles să recunoască, în toate 
cazurile, eficienţa distructivă principiului potrivit căruia nimeni nu 
poate să transmită mai multe drepturi decât are. În conflictul de 
interese legitime, dintre adevăratul proprietar şi subdobânditorul 
de bună-credinţă al bunului său imobil, a fost preferat cel din 
urmă. Recunoașterea prevalenţei interesului subdobânditorului de 
bună-credință a fost impusă în baza unor raţiuni cu aplicare mai largă 
şi care au creat un adevărat principiu, de preocupare pentru asigurarea 
securităţii circuitului civil şi a stabilității raporturilor juridice. 

S-a considerat, pe drept cuvânt, că legea,. care apără proprietatea, 
urmează să se încline înaintea unui principiu superior de echitate şi de 
justiție: buna-credinţă a cumpărătorului. Din punct de vedere juridic, 
soluţia şi-a aflat, aşadar, suport în rațiuni de ordin pragmatic, concre- 
tizate în principiul validității aparenţei de drept, a cărui esență este 
exprimată în adagiul error communis facit ius. 

Incidenţa acestui principiu este însă subsecventă întrunirii cumu- 
lative a două condiţii privind eroarea cu privire la calitatea de pro- 

prietar a vânzătorului, eroare care trebuie să fie comună sau unanimă 
şi, de asemenea, invincibilă şi a unei condiţii privind buna-credinţă a 
subdobânditorului, care trebuie să fie perfectă, adică lipsită de orice 
culpă sau chiar îndoială imputabilă acestuia. Într-adevăr, instanțele 
judecătoreşti au cerut întotdeauna ca terţul cumpărător care a tratat cu 
proprietarul aparent să fi fost de bună-credinţă, adică să nu fi 
cunoscut realitatea, şi ca eroarea în care a căzut să fie generală şi, mai 
cu seamă, invincibilă, imposibil de prevăzut, imposibil de înlăturat. 

In speţă, în aplicarea acestor principii, s-a constatat că: prin 
contractul autentificat sub nr. 2611 din 7 octombrie 1998, recurenta 
SC C. SA Sinaia a vândut recurentei SC P.B. SRL Sinaia „activul 
Restaurant B.” situat în Sinaia, B-dul Carol I nr. 22, judeţul Prahova. 
Numai că actul juridic a fost încheiat în timp ce era pendinte un alt 
proces în revendicare promovat de aceeaşi reclamantă şi în care atât 
vânzătoarea, cât şi cumpărătoarea erau părţi în proces, chemate în 
judecată pentru a preda bunul (dosar nr. 1308/1998 al Judecătoriei 
Sinaia, finalizat prin renunțarea reclamantei la judecată la data de 25 
noiembrie 1998). 

Astfel, ambele recurente, părți în actul juridic, corect anulat de 
instanţa de fond, nu numai că nu au fost în eroare cu privire la calita- 
tea de proprietar a vânzătoarei, ci, din contră, părţi fiind în procesul 
de revendicare, finalizat chiar cu renunţarea reclamantei la judecată, 
au cunoscut realitatea, atât cu privire la calitatea de proprietar a recla- 
mantei, cât şi cu referire la demersul ei judiciar de apropriere a 
bunului de care nelegal a fost lipsit autorul ei. 

Încheind actul juridic în timpul litigiului ce avea ca obiect preda- 
rea nemișcătorului și cunoscând, inevitabil, cine este adevăratul pro- 
prietar al imobilului, cele două recurente nu numai că nu au fost de 
bună-credință, aşa cum au pretins, ci, potrivnic acestor afirmaţii, prin 
instrumentarea în mare grabă a contractului de vânzare-cumpărare, au 
urmărit vătămarea ori păgubirea gravă a adevăratului proprietar, 
cauza actului juridic fiind lipsirea acestuia de un drept legitim. 

Nu eroarea generată de necunoaştere sau neinformare, ci speranța 
în nereușita reclamantei de a-şi revendica bunul a determinat pe cele 
două recurente să încheie contractul de vânzare-cumpărare, ceea ce, 
pe plan psihologic, exclude ideea de credinţă legitimă și, corelativ, de 
bună-credinţă, iar comportamentul recurentelor a răsturnat o atare 
prezumție şi, inevitabil, a nimicit aparența de drept pe care pârâtele, 
fără justificare, au invocat-o. 

Prin contractul autentificat sub nr. 633 din 28 iulie 1999, de 
asemenea corect anulat de instanța de fond, SC M. SA Ploieşti a 
vândut recurentei SC F.R. SRL Sinaia o parte din imobilul situat în 
Sinaia, B-dul Carol I nr. 22, specificându-se în contract că bunul a 
fost naționalizat prin Decretul nr. 92/1950. 

Cu referire la părțile din acest contract, s-a constatat că vânză- 
toarea SC M. SA Ploieşti a fost parte chemată în judecată în primul 
proces în revendicare promovat de reclamantă. Prin notificarea 
nr. 593/1998 comunicată cumpărătoarei SC F.R. SRL Sinaia la data 
de 16 decembrie 1998, prin executor judecătoresc, reclamanta A.E.T. 
a solicitat acestei pârâte de a nu participa la înstrăinarea ori schim- 
barea destinaţiei nemișcătorului, reclamanta arătând că este succe- 
soarea fostului proprietar şi că „a amânat temporar judecarea reven- 
dicării”. 

Şi cu referire la contractul de vânzare-cumpărare din 28 iulie 1999 
s-a constatat că scopul urmărit de părțile contractante a fost acela de a 
o lipsi pe reclamantă de proprietatea bunului, astfel că nici vânză- 
toarea și nici cumpărătoarea nu se găsesc la adăpostul, convenabil, al 
bunei-credințe, actul juridic fiind corect constatat nul de prima instanță. 

Întrucât expertul tehnic a identificat terenul pe care l-a deţinut în 
proprietate autorul R.S. potrivit celor două acte de vânzare-cumpărare 
mai sus arătate şi a constatat că acest teren are o suprafață de 1630 
mp, reclamanta, prin cererea precizatoare din 9 februarie 2001, a 
cerut obligarea pârâţilor la restituirea acestei suprafeţe, astfel că 
instanţele nu au acordat mai mult teren decât s-a cerut. 

Prin raportul de expertiză tehnică, expertul a identificat şi deli- 
mitat încăperile pe care le deţine pârâta-recurentă SC P.B. SRL Sinaia 
în baza contractului ce a fost anulat de prima instanță şi, cum hotă- 
rârea acesteia face trimitere la atare probă, partea veche a construcţiei 
a fost evidenţiată şi identificată corespunzător, astfel că temerea 
pârâtei, potrivit căreia hotărârea este imposibil de executat, nu are 
nici o justificare. 

Pârâta SC F.R. SRL Sinaia nu a formulat o cerere proprie, iar 
reclamanta care a solicitat anularea contractului de vânzare-cumpă- 
rare nr. 633 din 28 iulie 1999 este un terț față de acest act juridic, 
astfel că instanța, dispunând anularea actului în acțiune al recla- 
mantei, nu era învestită a se preocupa de restituirea prețului plătit de 
societatea cumpărătoare, cu atât mai puţin de actualizarea lui, pre- 
tenție pe care pârâta SC F.R. SRL Sinaia o va putea, eventual, valo- 
rifica doar într-un litigiu separat. Aceasta poate constitui şi o chestiu- 

ne controversată, ce nu putea fi judecată în prezentul proces, pentru 
că în contractul de vânzare-cumpărare recurenta cumpărătoare a re- 
nunțat la obligaţia vânzătoarei pentru evicțiune, în orice caz, a renun- 
ţat la dreptul de a cere restituirea preţului, în cazul în care adevăratul 
proprietar sau moştenitorii acestuia câştigă în justiție bunul cumpărat. 

Potrivit art. 108 alin. (2) C. proc. civ., „celelalte nulități (care nu 
sunt de ordine publică - n.a.) se declară numai după cererea părții 
care are interes să le invoce”, iar în conformitate cu alin. (3) al ace- 
luiaşi articol, „neregularitatea actelor de procedură se acoperă dacă 
partea nu a invocat-o la prima zi de înfăţişare ce a urmat după această 
neregularitate şi înainte de a pune concluzii în fond”. 

În temeiul dispoziţiilor legale citat, s-a constatat că recursul 
intervenientei SC V. SRL Sinaia, prin care s-a invocat o pretinsă 
neregularitate de citare, la instanţa de apel, a pârâtului Consiliul Local 
Sinaia, nu este întemeiat, deoarece recurenta nu reclamă o vătămare 
proprie, iar cel pretins vătămat, Consiliul Local Sinaia, nu a promovat 
recurs şi nici nu a susținut vreo neregularitate a actelor de procedură 
în ceea ce îl priveşte. 

Instanţa de apel a decis admiterea apelului declarat de inter- 
venienta SC V. SRL Sinaia, observând că obiectul cererii de interven- 
ție şi cel al cererii de chemare în garanție, ambele promovate de 
aceeaşi parte, sunt identice (restituirea valorii lucrărilor de îmbună- 
tăţire aduse imobilului şi recunoaşterea unui drept de retenție). Având 
în vedere această constatare, care este corectă, în mod just instanța de 
apel a schimbat în parte sentința tribunalului şi a dat prevalenţă cere- 
rii de intervenţie principală, în sensul obligării persoanei care, prin 
predarea bunului, beneficiază de îmbunătățiri, la restituirea contra- 
valorii acestora (reclamanta), întrucât o atare obligaţie nu revine 
terțului chemat în garanție. 

Faţă de cele ce preced, recursurile declarate de cele patru pârâte și 
de intervenientă, fiind nefondate, au fost respinse în consecință. 

Atât prin încheierea din 16 octombrie 2002, cât şi prin încheieri 
ulterioare, recurenta SC M. SA Ploieşti a fost obligată la taxă de 
timbru şi timbru judiciar referitor la motivul de casare ce priveşte 
nulitatea contractului de vânzare-cumpărare autentificat sub nr. 633 
din 28 iulie 1999, obligaţie adusă la cunoştinţa recurentei, în scris, în 
mai multe rânduri. 

Cum recurenta nu a adus la îndeplinire atare obligație, în baza 
art. 1 şi art. 20 din Legea nr. 146/1997, cu modificările ulterioare, şi a 

O.G. nr. 32/1997, modificată ulterior, recursul declarat de pârâta SC 
M. SA Ploieşti a fost anulat ca netimbrat. 


63. Vânzătorul notificat şi pârât în acţiunea în reven- 
dicare aflată pe rolul instanței de judecată. Cumpărător 
înștiințat de fostul proprietar. lrelevanța privatizării vânză- 
torului după vânzare 


Nu poate fi reținută buna-credinţă a părţilor contractante, în 
condițiile în care la data încheierii actului vânzătorul era notificat 
şi chemat în judecată pentru restituirea bunului, iar cumpărătorul 
a fost înștiințat de fostul proprietar, recunoscând acest lucru la 
interogatoriu. 

Împrejurarea că, ulterior încheierii actului, vânzătorul s-a 
privatizat nu prezintă nici o relevanţă. 


ICCJ, Secţia civilă şi de proprietate intelectuală, 
decizia nr. 2650 din 13 martie 2006 


Prin acţiunea înregistrată la 10 mai 2001, la Tribunalul Vrancea, 
reclamantul C.L.A. a chemat în judecată pe pârâţii SC P. SA Focşani 
şi A.D.M,, solicitând ca, prin hotărârea ce va fi pronunțată, să se 
constate nulitatea absolută a contractului de vânzare-cumpărare 
nr. 1534 din 6 noiembrie 1992 şi a procesului-verbal nr. 508 din 25 
iunie 1993 prin care pârâta SC P. SA Focşani a vândut lui A.D.M. 
clădirea Moara Tîmboieşti şi terenul aferent în suprafață de 1.390 mp. 
Prin acţiune reclamantul a cerut şi restituirea în natură a morii şi 
terenului menţionate. 

În cuprinsul acţiunii. reclamantul a arătat, în esență, că este unicul 
moştenitor al lui C.N., fostul proprietar al morii şi terenului, bunuri 
care au fost preluate de stat, în mod abuziv, prin decizia nr. 5387 din 
16 februarie 1951 a fostului Sfat Popular al Raionului Rm. Sărat. 

Reclamantul şi-a întemeiat acțiunea pe dispoziţiile art. 480 C. civ. 
şi ale Legii nr. 10/2001. 

La 22 noiembrie 2001, reclamantul şi-a precizat acţiunea. în 
sensul că a solicitat şi anularea deciziei nr. 11 din 10 aprilie 2001 prin 
care pârâta SC P. SA Focşani a respins notificarea reclamantului care 
ceruse restituirea în natură a imobilelor. 

Soluţionând litigiul în primă instanță, Tribunalul Vrancea, prin 
sentința civilă nr. 15 din 24 ianuarie 2002, a admis acţiunea formulată 
de reclamant și, în consecinţă: 

— a constatat nulitatea absolută a contractului de vânzare-cumpărare 
nr. 1534/1992 şi a procesului-verbal nr. 508/1993 încheiate între 
pârâţi; 

— a anulat decizia nr. 11 din 10 aprilie 2001 emisă de pârâta Se P. 
SA Focşani; 

— a restituit reclamantului clădirea moara Tîmboieşti şi terenul 
aferent în suprafață de 1.390 mp. 

Prin aceeaşi sentință, tribunalul a respins ca neîntemeiate excep- 
țiile invocate de pârâta SC P. SA Focşani cu privire la lipsa calității 
procesuale pasive şi la necompetenţa instanţei. De asemenea, instanța 
a respins cererea formulată de pârâta SC P. SA Focşani pentru che- 
marea în garanție a A.P.A.P.S. Bucureşti, precum și excepția prema- 
turității acțiunii invocată de chemata în garanție. 

Într-un alt dosar, conexat ulterior, Judecătoria Focşani a pronunțat 
sentința civilă nr. 3972 din 3 noiembrie 2003, prin care a admis 
acțiunea formulată de reclamantul C.L.A. împotriva aceloraşi pârâţi şi 
a constatat nulitatea contractului de vânzare-cumpărare nr. 1534/1992 
şi a procesului-verbal nr. 508/1993 încheiate între pârâți. Prin aceeaşi 
sentință, judecătoria a respins cererea pentru chemarea în garanţie a 
A.P.A.P.S. București şi a Ministerului Finanţelor Publice. 

Curtea de Apel Galaţi, Secţia civilă, prin decizia nr. 1426/A din 8 
noiembrie 2004, a respins ca nefondate apelurile declarate de pârâţii 
SC P. SA Focşani și A.D.M. împotriva sentinţelor civile nr. 15 din 24 
ianuarie 2002 a Tribunalului Vrancea şi nr. 3972 din 3 noiembrie 
2003 a Judecătoriei Focşani. 

În considerentele deciziei pronunţate de instanța de apel s-a arătat, 
în esență, că imobilul constând în clădirea morii şi terenul aferent a 
fost preluat de stat în mod abuziv, astfel încât moștenitorul fostului 
proprietar este îndreptăţit, în temeiul Legii nr. 10/2001, la măsuri 
reparatorii constând în restituirea în natură, iar, pe de altă parte, 
contractul de vânzare-cumpărare nr. 1534/1992 şi procesul-verbal 
nr. 508/1993 au fost încheiate de pârâţi cu rea-credință, deci cauza 
ilicită conduce la nulitatea absolută a celor două acte. 

Împotriva deciziei nr. 1426/A din 8 noiembrie 2004 a Curţii de 
Apel Galaţi, Secţia civilă, au declarat recurs pârâţii SC P. SA Focşani 
şi A.D.M. 

Prima pârâtă a susținut că decizia instanţei de apel a fost pronun- 
tată cu aplicarea greşită a Legii nr. 10/2001, deoarece: 

— contractul de vânzare-cumpărare nr. 1534/1992 şi procesul-ver- 
bal nr. 508/1993 au fost încheiate cu bună credință; 

— pârâta a devenit societate cu capital integral privat; 

— trebuia admisă cererea de chemare în garanţie a Statului Român 
şi trebuia introdusă în cauză SC M. SA Focşani, care, în urma 
divizării, a preluat acţiuni de la SC P. SA Focşani. 

Cel de-al doilea pârât, A.D.M., a susţinut, de asemenea, prin 
recursul declarat, că decizia instanței de apel a fost pronunţată cu 
aplicarea greşită a legii, pentru următoarele motive: 

— nu era admisibil capătul de cerere privind constatarea nulității 
absolute a contractului de vânzare-cumpărare şi a procesului-verbal, 
câtă vreme reclamantul nu a cerut anularea actelor de preluare în 
patrimoniul societăţii vânzătoare a activelor vândute; 

— nu putea fi reţinută reaua-credință a părților la încheierea 
actelor, în condiţiile în care vânzarea clădirii s-a făcut prin licitaţie 
publică şi în condiţiile în care a fost respinsă o acțiune anterioară a 
reclamantului pentru revendicarea imobilului; 

— reclamantul nu a urmat procedura prealabilă obligatorie prevă- 
zută prin Legea nr. 10/2001. 

° Recursurile declarate nu sunt întemeiate. 

Imobilul aflat în litigiu a fost proprietatea autorului reclamantului 
şi a fost preluat de stat prin decizia nr. 5387 din 16 februarie 1951 a 
fostului Sfat Popular al Raionului Rm. Sărat, adică printr-un act de 
dispoziţie al organului local al puterii de stat. În sensul art. 2 din 
Legea nr. 10/2001, această preluare este considerată ca fiind făcută în 
„mod abuziv. 

Încă din anul 1991, tatăl reclamantului şi apoi reclamantul au 
început demersurile pentru restituirea morii şi terenului aferent. 
Astfel, a fost sesizată Judecătoria Focşani cu o acţiune în revendicare, 
pârâtă fiind SC P. SA Focşani. 


Tatăl reclamantului a notificat pârâta SC P. SA Focşani la 16 - 


ianuarie 1992 să sisteze orice demersuri pentru înstrăinarea imobi- 
lului până la soluționarea irevocabilă a litigiului. 

Aşa cum au declarat moştenitorii N.B.I.T. şi M.A.L.A., a fost 
atentionat şi pârâtul A.D.M. să nu participe la licitaţia preconizată 
pentru înstrăinarea morii. Chiar pârâtul A.D.M. a recunoscut, la 
interogatoriu, că a vorbit cu tatăl reclamantului despre preconizata 
licitaţie. 





Mai mult, Prefectura Judeţului Vrancea a comunicat SC P. SA 
Focşani, la 16 decembrie 1991, că moara Tâmboieşti nu poate fi 
înstrăinată decât după o perfectă clarificare juridică asupra pro- 
prietăţii, pentru evitarea eventualelor litigii civile cu foştii proprietari 
şi după clarificarea situației juridice a terenurilor aferente. În loc să 
respecte dispoziţiile legale, SC P. SA a comunicat Prefecturii Jude- 
tului Vrancea că își asumă întreaga răspundere, în condiţiile în care ar 
apărea o revendicare a morii. 

Procesul în care a fost revendicat imobilul aflat în prezent în 
litigiu a fost soluționat irevocabil abia la 9 iunie 1994. 

În pofida notificărilor adresate, prin contractul de vânzare-cum- 
părare nr. 1534 din 6 noiembrie 1992, pârâta SC P. SA Focşani a 
vândut pârâtului A.M. clădirea morii, iar, la 25 iunie 1993, pârâţii au 
încheiat procesul-verbal şi cu privire la terenul aferent în suprafață de 
1390 mp. În atari condiţii, pârâţii nu au acţionat cu bună-credință şi 
nu se pot apăra că a avut o cauză licită convenţia ce au încheiat-o. 

Una din condiţiile esenţiale pentru validitatea unei convenții este, 
potrivit art. 948 C. civ., existenţa unei cauze licite. l 

Conform art. 966 C. civ., obligația fără cauză sau fondată pe o 
cauză falsă sau nelicită nu poate avea nici un efect. 

Legea nr. 10/2001 a prevăzut, de asemenea, prin art. 46, că actele 
juridice de înstrăinare având ca obiect imobile preluate fără titlu 
valabil sunt lovite de nulitate absolută, în afară de cazul în care actul 
a fost încheiat cu bună-credință. 

Cum, în litigiul dedus judecății, pârâţii nu au încheiat actele cu 
bună-credință, instanța de apel a hotărât, corect, că sunt lovite de 
nulitate absolută actele de înstrăinare a construcţiei şi terenului. 

Împrejurarea că, ulterior încheierii actelor lovite de nulitate 
absolută, pârâta SC P. SA Focşani s-a privatizat integral nu are nici o 
relevanță juridică în cauză, imobilul preluat abuziv urmând a fi 
restituit, în natură, persoanei îndreptăţite. Pe cale de consecință, nu 
existau temeiuri juridice care să îndreptățească instanța să. admită 
cererea de chemare în garanție a Statului Român ori să dispună 
introducerea în cauză a SC M. SA Focşani. 

Recurentul A.D.M. a mai susţinut că acțiunea reclamantului 
trebuia respinsă, deoarece printr-o hotărâre judecătorească anterioară 
a fost respinsă acțiunea în revendicare formulată de tatăl recla- 
mantului şi continuată, după decesul acestuia, de către reclamant. 
Această susținere nu este întemeiată, deoarece prin sentința civilă 
nr. 1466 din 10 martie 1992 a Judecătoriei Focşani, devenită irevo- 

cabilă la 9 iunie 1994, nu a fost soluţionat fondul litigiului, ci 
acțiunea în revendicare a fost respinsă cu motivarea că, la acea dată, 
nu fusese încă adoptat un act normativ care să reglementeze situația 
juridică a imobilelor preluate de stat. Ca atare, în cauză, nu există 
autoritate de lucru judecat. 

Procedura prealabilă; reglementată prin Legea nr. 10/2001 a fost 
respectată, reclamantul adresând notificări prin care a cerut restituirea 
în natură a imobilului, notificare respinsă prin decizia nr. 11 din 10 
aprilie 2001 a SC P. SA Focşani. 

Contrar susţinerilor recurentului A.D.M., acţiunea introdusă de 
reclamant de a se constata nulitatea absolută a actelor juridice de 
înstrăinare este admisibilă, câtă vreme reclamantul a cerut, în temeiul 
Legii nr. 10/2001, măsuri reparatorii constând în restituirea imobi- 
lului în natură. 

Decizia instanței de apel fiind pronunţată cu aplicarea corectă a 
Legii nr. 10/2001, recursurile declarate au fost respinse. 


7.5. Error communis facit ius 


64. Eroare cu privire la calitatea de proprietar a vânză- 
torului, care trebuie să fie comună şi invincibilă, imposibil 
de prevăzut şi de înlăturat, precum şi buna-credință a 
subdobânditorului, care trebuie să fie lipsită de orice culpă 
sau îndoială imputabilă 


Dacă la data încheierii contractului de vânzare-cumpărare, pe 
rolul instanţelor se afla pendinte acțiunea în revendicare a 
imobilului în contradictoriu cu vânzătorul, reiese cu evidenţă 
reaua-credință a acestuia, care avea cunoştinţă de demersul 
foştilor proprietari pentru recuperarea proprietății. 

Buna-credință a cumpărătorului poate fi constatată numai 
raportat la demersurile pe care le-a efectuat prealabil încheierii 
contractului pentru a afla situația juridică a imobilului şi a înlă- 
tura astfel orice echivoc cu privire la diligenţa pe care a depus-o 
în materializarea posibilităţii de a afla dacă imobilul este revendi- 
cat în cadrul unei acțiuni în justiție sau în cadrul unei alte pro- 
ceduri legal instituite. 

În acest sens, trebuie depus un înscris care să ateste că, 
urmare a unor astfel de demersuri, cumpărătorului i s-ar fi răs- 
puns de către unitatea vânzătoare că situaţia juridică a imobilului 

pe care îl va cumpăra este clar stabilită şi că nu face obiectul nici 
unei acțiuni în revendicare sau al altei proceduri de restituire. 

Câtă vreme, în cauză, cumpărătorul nu a făcut dovada întru- 
nirii cumulative a celor două condiţii pentru ca principiul validi- 
tăţii aparenţei de drept să fie incident, respectiv a erorii cu privire 
la calitatea de proprietar a vânzătorului, care trebuie să fie comu- 
nă şi invincibilă, imposibil de prevăzut şi de înlăturat, precum şi a 
bunei-credinţe care trebuie să fie lipsită de orice culpă sau 
îndoială imputabilă lui, el nu se poate apăra cu succes, în sensul 
că este subdobânditor de bună-credință, pentru a se da astfel 
eficienţă principiului menţionat. 


I.C.C.J., Secţia civilă şi de proprietate intelectuală, 
decizia nr. 2894 din 12 aprilie 2005 


Prin cererea înregistrată sub nr. 10959 la 25 noiembrie 1997 la 
Judecătoria Sectorului 4 Bucureşti, reclamanta Primăria Municipiului 
Bucureşti, prin Primarul General, a chemat în judecată SC A.V.L.B. 
SA, pe A.A.A., A.E.T. şi V.B.V,, solicitând instanţei ca, prin sentinţa 
pe care o va pronunţa, să constate nulitatea absolută a contractelor de 
vânzare-cumpărare nr. 153 din 28 august 1996 şi nr. 1343 din 15 
ianuarie 1997 încheiate între pârâți privind vânzarea-cumpărarea 
apartamentelor nr. 1 şi nr. 3 din București. 

În motivarea cererii, reclamanta a arătat că imobilul din sectorul 4 
este revendicat de C.M. şi C.A.T.S., într-o cauză ce face obiectul 
dosarului nr. 733/199, cu termen de judecată la 26 noiembrie 1997, şi 
că, deşi SC A.V.L.B. SA, cu care Primăria Municipiului Bucureşti a 
încheiat un contract de prestări servicii de administrare locativă a 
imobilului în cauză, a fost notificată de foştii proprietari că imobilul 
este în litigiu (cu notificările nr. 262 din 18 iunie 1996 şi nr. 1876 din 
21 aprilie 1997), aceasta a vândut chiriaşilor apartamentele nr. 1 şi 
nr. 3 din acest imobil, prin contractele de vânzare-cumpărare cu pri- 
vire la care solicită constatarea nulității. Reclamanta a mai învederat 
că această vânzare s-a făcut în condiţiile în care, prin Hotărârea 
nr. 117 din 1996 a Comisiei municipale de aplicare a Legii nr. 112/1995, 
comunicată tuturor societăţilor comerciale care administrau imo- 
bilele, se dispunea că imobilele trecute în proprietatea statului care 
fac obiectul Legii nr. 112/1995 nu se vând până la clarificarea situa- 
tiei lor juridice. 

În drept, au fost invocate dispoziţiile art. 111 C. proc. civ. 

La data de 8 ianuarie 1998, C.M. şi C.A.T.S. au formulat cerere 
de intervenţie în interes propriu şi în interesul reclamantei, solicitând 
instanţei să admită acțiunea în constatarea nulităţii absolute a celor 
două contracte de vânzare-cumpărare, învederând instantei, în moti- 
varea cererii, că SC A.V.L.B. SA a fost încunoștințat în timp util cu 
privire la existența pe rolul Judecătoriei Sectorului 4 Bucureşti a 
acțiunii de revendicare a imobilului, care făcea obiectul dosarului 
nr. 10067/1993. 

Cu caracter de intervenţie în interes propriu, C.M. şi C.A.T.S. au 
solicitat instanţei să constate că imobilul din București a fost preluat 
de stat fără titlu în baza Decretului nr. 92/1950, proprietarii acestuia 
fiind exceptaţi de la naționalizare, conform art. II din decret, deoarece 
C.S., tatăl reclamantului C.A.T.S., era intelectual şi C.M. casnică, 
fiind aplicabile dispoziţiile art. 1 din H.G. nr. 11/1997. S-a susținut de 
către intervenienţi că imobilul teren a fost dobândit de soții C.S. şi 
C.M. prin actul de vânzare-cumpărare autentificat sub nr. 8141 din 6 
martie 1936 şi transcris sub nr. 5226 din 6 martie 1936 la Tribunalul 
Ilfov, Secţia notariat, iar construcţia a fost edificată în baza auto- 
rizaţiei de construire nr. 190 P/1935 şi nr. 74 M/1943, cu credit, con- 
form actului autentificat sub nr. 40377 din 8 decembrie 1936, notat 
sub nr. 3563 din 8 decembrie 1936 la Secţia notariat a Tribunalului 
Ilfov. 

Intervenienţii au arătat că înțeleg să revendice acest imobil de la 
reclamantă şi de la pârâta SC A.V.L.B. SA în condiţiile art. 480 şi 
urm. C. civ. şi, în consecință, au solicitat obligarea reclamantei 
Primăria Municipiului Bucureşti şi a pârâtei SC A.V.L.B. SA să le 
lase în deplină proprietate şi posesie imobilul din Bucureşti, sectorul 
4. În motivarea intervenției principale s-a arătat că prin acțiunea ce a 
format obiectul dosarului nr. 10067/1993, în calitate de proprietari ai 
imobilului (C.M. în baza actului de vânzare-cumpărare a terenului şi 
autorizaţiei de construire pentru construcție, iar C.A.T.S. în calitate 
de moştenitor, conform certificatului de moştenitor nr. 283 din 22 
aprilie 1981 emis de Notariatul de Stat al sectorului 4), au solicitat 
restituirea acestui imobil şi că la fond acţiunea le-a fost admisă, însă 
cu ocazia rejudecării-cauzei, în faza procesuală_ a recursului, Curtea 
de Apel Bucureşti le-a respins acțiunea, motivat de faptul că, între 
timp, intrase în vigoare Legea nr. 112/1995, instanța de recurs sta- 
bilind că reclamanţii urmează a uza de prevederile acestei legi 

speciale, şi nu de dreptul comun. S-a mai susţinut de intervenienți că 
autorul lor, C.S., era, la data naționalizării imobilului, inginer silvic, 

iar C.M. casnică, ambii fiind exceptaţi de la naţionalizare, în lista 
anexă la decret fiind menţionaţi ca proprietari ai unor imobile ce nu 
le-au aparținut niciodată. 

| Prin înscrisul depus la dosar la data de 5 martie 1998, reclamanta 
Primăria Municipiului Bucureşti a solicitat instanței să constate că 
renunță la judecarea acţiunii principale, prin pronunţarea unei 
încheieri date fără drept de apel, conform art. 246 C. proc. civ. 

Judecătoria Sectorului 4 Bucureşti, prin încheierea din 27 februa- 
rie 1998, a luat act de renunţarea reclamantei la judecarea cererii de 
chemare în judecată. 

Împotriva acestei încheieri C.M. şi C.A.T.S. au formulat recurs 
care, prin decizia civilă nr. 153/R din 26 octombrie 1998 pronunţată 
de Tribunalul Bucureşti, Secţia a II-a civilă, a fost admis, “iar 
încheierea recurată a fost casată şi cauza trimisă aceleiaşi instanţe 
pentru a se pronunţa asupra cererii de intervenţie în interes propriu 
formulată de intervenienţii C.M. şi C.A.T.S. 

Cauza a fost reînregistrată pe rolul Judecătoriei Sectorului 4 
Bucureşti sub nr. 11884/1998, iar prin încheierea din 17 februarie 
1999, dosarul a fost conexat la dosarul nr. 4055/1998 aflat pe rolul 
aceleiaşi instanţe, Judecătoria Sectorului 4 Bucureşti. 

În dosarul nr. 4055/1998 înregistrat pe rolul Judecătoriei Secto- 
rului 4 Bucureşti la 13 aprilie 1998, reclamanţii C.M. şi C.A.T.S. au 
chemat în judecată pe pârâții C.G.M.B., SC A.V.L.B. SA, A.A.A., 
A.E.T. şi V.B.V., solicitând instanţei ca, prin sentința pe care o va 
pronunța, să constate că imobilul din Bucureşti, compus din teren şi 
construcție, a fost preluat de stat fără titlu, să constate nulitatea 
absolută a contractelor de vânzare-cumpărare nr. 1343 din 15 ianuarie 
1997, încheiat între SC A.V.L.B. SA şi pârâţii A., şi nr. 153 din 28. 
august 1996, încheiat între SC A.V.L.B. SA şi pârâtul V., şi să se 
dispună obligarea pârâţilor C.G.M.B. şi SC A.V.L.B. SA să le lase în 
deplină proprietate şi posesie imobilul în întregul său. S-a invocat de 
către reclamanți încălcarea dispoziţiilor Legii nr. 112/1995 şi ale 
Hotărârii nr. 117/1996 a Comisiei municipale Bucureşti de aplicare a 
Legii nr. 112/1995. l i 

În drept, s-au invocat dispozițiile art. 480 şi urm. C. civ., Legea 
nr. 112/1995 şi H.G. nr. 11/1997. 

“Prin sentința civilă nr. 4144 din 5 mai 1999, Judecătoria Secto- 
rului 4 Bucureşti şi-a declinat competența materială de soluționare a 
cauzei în favoarea Tribunalului Bucureşti, sentință rămasă definitivă 
şi irevocabilă prin respingerea apelului declarat de V.B.V., ca tardiv 

motivat, prin decizia nr. 35941 din 15 decembrie 1999 pronunțată de 
Tribunalul Bucureşti, Secţia a III-a civilă, în dosarul nr. 2454/1999, 
respectiv a recursului, ca nefondat, prin decizia nr. 890 din 15 martie 
2000 pronunţată de Curtea de Apel Bucureşti, Secţia a III-a civilă, în 
dosarul nr. 905/2000. 

Astfel învestit cu soluţionarea cauzei, Tribunalul Bucureşti, Secţia 
a V-a civilă şi de contencios administrativ, prin sentința civilă nr. 691 
din 16 octombrie 2000 pronunţată în dosarul nr. 2741/2000, a respins 
ca nefondată excepţia autorității de lucru judecat, a admis acțiunea 
reclamanților C.M. şi C.A.T.S., a dispus obligarea pârâţilor Munici- 
piul Bucureşti, prin Primarul General, şi SC A.V.L..B., pentru opoza- 
bilitate, să lase reclamanţilor în deplină proprietate şi posesie imobilul 
din Bucureşti, compus din parter şi două nivele cu mansardă, și s-a 
constatat nulitatea absolută a contractelor de vânzare-cumpărare 
nr. 1343 din 15 ianuarie 1997 şi nr. 153 din 28 august 1996, încheiat 
între SC A.V.L.B. SA, în calitate de vânzător, şi A.A.A. şi A.E.T., 
respectiv V.B.V., în calitate de cumpărători, pentru fraudă la lege. 

Pentru a se pronunța astfel, instanța de fond a reținut că, prin sen- 
tinţa civilă nr. 6828 din 18 octombrie 1994 pronunțată de Judecătoria 
Sectorului 4 Bucureşti, s-a admis acțiunea reclamanților prin care s-a 
solicitat retrocedarea imobilului din București, întrucât autorul recla- 
mantului C.A.T.S. şi reclamanta C.M. erau exceptaţi de la naţio- 
nalizare, fiind intelectual profesionist, respectiv casnică; că prin 
decizia nr. 556 din 8 martie 1995, Tribunalul Bucureşti, Secţia a V-a 
civilă şi de contencios administrativ, a desființat această sentință, 
cauza fiind trimisă spre rejudecare aceleiași instanțe, pentru motivul 
necomunicării cererii în realizare către pârâţi, astfel cum a fost 
transformată de reclamanţi din cerere în constatare; că, după desfiin- 
tare, Judecătoria Sectorului 4 Bucureşti a pronunţat sentința civilă 
nr. 1507 din 29 februarie 1996, prin care s-a respins acțiunea recla- 
manţilor, motivat că, ulterior învestirii instanței cu soluționarea 
acţiunii, prin apariția Legii nr. 112/1995, s-a stabilit o altă procedură 
de restituire a imobilelor naţionalizate. 

Pentru a respinge excepția autorității de lucru judecat cu privire la 
cererea de revendicare a reclamanţilor, s-a reținut de către tribunal că 
prima cerere a reclamanților nu a fost soluţionată pe fondul ei, ci a 
rezolvat, în considerarea celor menţionate, excepţia de.necompetență 
generală a instanţelor judecătoreşti de a rezolva asemenea cereri, 
având în vedere intrarea în vigoare a Legii nr. 112/1995 şi Decizia 
nr. 1/1995 a Secţiilor Unite ale Curţii Supreme de Justiţie, necompe- 

tenţă care nu mai subzistă, în raport cu prevederile H.G. nr. 11/1997 
şi art. 6 din Legea nr. 213/1998. 

Pe fondul cauzei, tribunalul a reţinut că la data naționalizării 
reclamanta C.M. era casnică, iar soțul său era intelectual profesionist, 
situaţie în care erau exceptați. de la naționalizare, conform art. II din 
Decretul nr. 92/1950, constatând. că titlul statului de preluare a imo- 
bilului în litigiu nu este valabil, soluţie în concordanţă cu cea pro- 
nunțată prin sentința civilă nr. 6828/1994 a Judecătoriei Sectorului 4 
Bucureşti. 

Cu privire la contractele de vânzare-cumpărare prin care pârâţii A. 
şi V. au dobândit proprietatea asupra apartamentelor nr. 1 şi nr. 3 din 
imobil, tribunalul a constatat că acestea au fost încheiate în frauda 
dispoziţiilor Legii nr. 112/1995, care statua că imobilele naţionalizate 
nu pot fi vândute chiriaşilor dacă statul nu are titlu valabil şi că însăşi 
Primăria Municipiului Bucureşti a formulat acțiune în constatarea 
nulității absolute a acestora, la care a renunțat însă ulterior. 

Instanţa de fond a mai apreciat că nu se poate reține buna-credinţă 
a pârâților persoane fizice, deoarece aceştia au cunoscut încă din anul 
1993 că există intenţia foştilor proprietari şi a moştenitorilor acestora 
de a-şi redobândi proprietatea, Municipiul Bucureşti, prin Primarul 
General, fiind chiar notificat în acest sens. 

Apreciind că este incident motivul de nulitate — fraudă la lege —, 
instanţa de fond a constatat nulitatea contractelor de vânzare-cumpă- 
rare, iar pârâţii. Municipiul Bucureşti şi SC A.V.L.B. SA au fost 
obligaţi să lase reclamanţilor imobilul în deplină proprietate şi 
posesie, conform art. 480 C. civ. 

În termen legal, împotriva acestei sentințe au declarat apel pârâţii 
Municipiul Bucureşti, prin Primarul General, A.A.A., A.E.T. şi 
V.B.V. 

„Pârâtul Municipiul București, prin Primarul General, a invocat 
prin motivele de apel excepția lipsei calităţii procesuale pasive a 
C.G.M.B., care este un organ deliberativ conform Legii nr. 69/1991, 
calitate procesuală pasivă având în cauză Municipiul Bucureşti, prin 
Primarul General, ca unitate administrativ-teritorială cu personalitate 
juridică, în baza art. 2 pct. 1 din Legea nr. 69/1991, Primarul fiind 
reprezentantul legal al acestuia. 

Pe fondul cauzei, apelantul Municipiul Bucureşti a criticat soluția 
pentru nelegalitate şi netemeinicie, întrucât autorul reclamanțţilor şi 
reclamanta nu erau exceptaţi de la naționalizare, conform art. II din 
Decretul nr. 92/1950, nefiind făcută nici dovada calității de intelec- 

tual profesionist a lui C.S. la momentul anului 1950, C.M. fiind 
casnică şi deci nu era exceptată de la naţionalizare. Pe de altă parte, 
notificările de care se prevalează reclamanţii au fost adresate după 
încheierea celor două contracte de vânzare-cumpărare, iar prima 
acțiune în: revendicare a reclamanțţilor, formulată în 1993, a fost 
respinsă printr-o hotărâre irevocabilă, aşa încât contractele de 
vânzare-cumpărare trebuiau menținute. 

Pârâții A.A.A. şi A.E.T., prin motivele lor de apel, au criticat 
soluţia instanţei de fond pentru nelegalitate şi netemeinicie, întrucât la 
termenul când a rămas în pronunțare, instanța a acordat cuvântul 
părților numai cu privire la excepția autorităţii de lucru judecat, şi nu 
şi pe fondul cauzei, deşi soluția pronunțată vizează fondul. S-a 
invocat de către pârâţii A. încălcarea principiului oralităţii, al contra- 
dictorialității şi al dreptului la apărare, susţinându-se, totodată, că 
greșit a fost respinsă excepţia autorității de lucru judecat pe care au 
invocat-o. 

Soluţia a fost criticată şi pe fond, susținându-se de către pârâții 
A.A.A. şi A.E.T. cum că eronat s-a reținut că cererea formulată de 
reclamanțţi la ICRAL, la 3 luni după ce apartamentul a fost cumpărat 
de ei, ar constitui o notificare, nefiindu-le adresată, şi că nu ar fi fost 
de bună-credință, cât timp aceasta e prezumată de lege şi nu a fost 
dovedit contrariul prin nici o probă. 

Pârâtul V.B.V., prin motivele de apel, a criticat greşita soluționare 
a excepţiei de lucru judecat de către instanța de fond, deoarece în 
acest fel a fost anulată o decizie irevocabilă prin care o primă cerere 
în revendicare formulată de reclamanţi a fost respinsă, respectiv 
decizia nr. 2135/1997 a Curţii de Apel Bucureşti, Secţia a III-a civilă, 
prin care a devenit irevocabilă sentința nr. 1507/1996 a Judecătoriei 
Sectorului 4 Bucureşti. S-a susţinut şi de acest apelant că tribunalul a 
soluționat cauza pe fond, deşi la termenul din 10 octombrie 2000 s-a 
dezbătut numai excepţia autorităţii de lucru judecat, situaţie în care 
hotărârea este nulă şi că hotărârea tribunalului s-a dat cu încălcarea 
Legii nr. 112/1995, a Legii nr. 213/1998 şi a deciziei irevocabile 
nr. 2135/1997 a Curţii de Apel Bucureşti, prin care s-a respins 
acţiunea reclamanţilor, considerându-se în mod eronat că prin H.G. 
nr. 11/1997 s-a dat posibilitatea foştilor proprietari să formuleze. o 
nouă acțiune. Pe fondul cauzei, pârâtul V.B.V. a criticat greşita reți- 
nere de către instanța de fond a faptului că ar fi avut cunoştinţă încă 
din anul 1993 despre intenţia reclamanților de a revendica imobilul, 
fapt care nu concordă cu realitatea şi care nu a fost probat, de aici 

trăgându-se concluzia falsă că ar fi fost de rea-credință la încheierea 
contractului său de vânzare-cumpărare, care ar fi fost perfectat cu 
fraudarea legii şi, prin urmare, ar fi nul. Pârâtul V. a mai invocat 
faptul că autorul reclamantului nu era exceptat de la naţionalizare, 
întrucât au fost depuse la dosar declaraţii fiscale ale familiei C. din 
perioada deținerii imobilului, care dovedesc că erau exploatatori de 
locuințe, prin urmare titlul statului fiind valabil şi imobilul putând fi 
înstrăinat conform Legii nr. 112/1995. 

Prin decizia civilă nr. 160/A din 27 martie 2001, Curtea de Apel 
Bucureşti a admis apelurile, a desfiinţat sentința apelată şi a trimis 
cauza spre rejudecare la aceeaşi instanță, menţinând dispoziţia sen- 
tinței privind respingerea excepţiei autorităţii de lucru judecat. 

Pentru a pronunța această decizie, curtea a reținut că nu sunt 
întemeiate excepţiile privind necompetenţa materială a tribunalului în 
soluționarea cauzei, a nelegalei compuneri a completului de judecată, 
a lipsei calității procesuale pasive a Municipiului Bucureşti şi a auto- 
rității de lucru judecat, dar că, într-adevăr, instanţa de fond a omis a 
acorda cuvântul pentru dezbateri, făcând aplicarea dispoziţiilor 
art. 297 C. proc. civ. 

Împotriva acestei decizii au declarat recurs atât pârâții A.A.A. şi 
A.E.T., cât şi V.B.V., iar prin decizia civilă nr..3910 din 8 octombrie 
2002 a Curţii Supreme de Justiţie, Secţia civilă, recursurile au fost 
admise, hotărârea fiind casată, iar cauza fiind trimisă aceleiaşi curți 
de apel pentru rejudecarea apelurilor. 

Pentru a decide astfel, Curtea Supremă de; Justiţie a statuat că este 
eronată concluzia instanței de apel în sensul că încheierea de dezba- 
teri din 10 octombrie 2000 nu cuprinde în practicaua sa şi concluziile 
părților pe fondul cauzei. Deşi aceste menţiuni sunt eliptice, din 
lecturarea lor rezultă că în cadrul dezbaterilor părțile au solicitat 
admiterea, respectiv respingerea pe fond a acţiunii, fiind de prezumat 
că dezbaterile au privit nu numai autoritatea de lucru judecat, ci şi 
fondul cauzei. Ca atare, a apreciat Curtea Supremă de Justiţie, în mod 
justificat prima instanță a judecat cauza și pe fondul ei şi, în conse- 
cință, instanța de apel, cu încălcarea prevederilor art. 129 alin. ultim 
C. proc. civ., nu a procedat la soluţionarea pe fond a apelurilor. 

Curtea- de Apel Bucureşti, Secţia a III-a civilă, rejudecând apelu- 
rile prin prisma motivelor invocate de fiecare dintre apelanţi, prin 
decizia nr. 148/A din 7 martie 2003, le-a respins ca nefondate. 

Pentru a decide astfel, instanța de apel a constatat că motivele prin 
care se susține că imobilul a fost preluat de stat cu titlu valabil nu se 

verifică a fi fondate în raport cu înscrisurile depuse la dosar, respectiv 
copia cărții de muncă a autorului reclamantului, din care rezultă că 
acesta a fost angajat ca inginer încă din 1 noiembrie 1924, ultima 
menţiune fiind făcută la 1 octombrie 1955, vizând un transfer la o altă 
întreprindere, menţiunile în succesiunea lor relatând desfăşurarea unei 
activităţi neîntrerupte ca intelectual profesionist (inginer), inclusiv la 
data naţionalizării, instanța constatând, pentru identitate de rațiune, că 
şi C.M., casnică şi, prin urmare, o persoană fără nici un fel de venit, 
făcea parte din categoria persoanelor exceptate de la măsura naţio- 
nalizării, conform art. II din Decretul nr. 92/1950. 

Cu privire la apărarea formulată de pârâtul V.B.V., vizând faptul 
că soţii C. erau exploatatori de locuinţe, date fiind declarațiile de 
impunere pe care acesta le-a depus la dosar, instanța de apel a apre- 
ciat că aceste înscrisuri s-au depus pentru prima oară în apel în susti- 
nerea unei apărări făcute, de asemenea, direct în apel, contrar dispo- 
ziţiilor art. 292 alin. (1) C. proc. civ., apărare care, de altfel, depăşeşte 
interesul procesual, deoarece valabilitatea titlului statului nu se 
discută în contradictoriu cu chiriaşii cumpărători, ci cu Municipiul 
București, ca titular al domeniului privat al statului. 

Nici criticile vizând greşita constatare a nulității absolute a 
contractelor de vânzare-cumpărare nu au fost apreciate ca fondate. 
Instanţa de apel a reţinut că, deşi la dosar nu au fost depuse noti- 
ficările de care reclamanţii au înțeles să se prevaleze, susținerile 
privind existența lor sunt dovedite prin chiar motivele cererii de 
chemare în judecată formulate de Municipiul București, ce a făcut 
obiectul dosarului nr. 10959 din 25 noiembrie 1997 al Judecătoriei 
Sectorului 4 Bucureşti. S-a mai reținut că perfectarea contractelor de 
vânzare-cumpărare s-a făcut în timp ce pe rolul instanțelor se afla 
pendinte prima cerere de revendicare formulată de reclamanţi, solu- 
ționată irevocabil abia la 4 decembrie 1997 de Curtea de Apel Bucu- 
reşti, Secţia a III-a civilă, prin decizia nr. 2135, şi că atât pârâţii A., 
cât şi pârâtul V. au formulat cereri de intervenție în interesul Primă- 
riei Municipiului Bucureşti la data de 10 septembrie 1997, acţiunea în 
revendicare fiindu-le opozabilă astfel de la data sesizării şi înregistră- 
rii acesteia la instanţa de fond, respectiv 10 decembrie 1993. Instanța 
de apel a conchis că pârâţii A. şi V. au contractat cu un neproprietar, 
cu privire la care existau toate elementele de natură a le crea nu 
numai îndoieli, dar chiar certitudinea că imobilul aparține familiei C., 
cu care se judecă ei înşişi din 1993, prin aplicarea regulilor ce 
guvernează instituția intervenţiei accesorii. 





Împotriva acestei din urmă decizii au declarat recurs pârâţii 
AAA. şi A. E.T. şi pârâtul V.B.V. 

Printr-un prim motiv de recurs, pârâţii A.AA. şi A.E.T. au 
susținut că decizia civilă nr. 148/A din 7 martie 2003 pronunţată de 
Curtea de Apel București, Secţia a III-a civilă, este nulă absolut, 
întrucât în dispozitivul: acesteia nu s-a făcut menţiunea că este 
pronunțată în şedinţă publică. 

În dezvoltarea motivelor de recurs întemeiate în drept pe dispo- 
zițiile art. 304 pct. 9 şi 10 C. proc. civ., pârâţii A.A.A. şi A.E.T. au 
arătat, în esenţă, că în mod greşit instanța a considerat că erau excep- 
taţi de la naţionalizare, întrucât din declaraţiile de impunere fiscală 
ale soților C. reiese că aceştia aveau în proprietate 9 apartamente şi că 
în mod nelegal instanţa de apel a refuzat să analizeze aceste înscri- 
suri, invocând dispoziţiile art. 292 alin. (1) C. proc. civ. Pârâţii au mai 
susținut că soluția instanței de apel în ce priveşte constatarea nulității 
absolute a contractului de vânzare-cumpărare nr. 1363 din 15 ianuarie 
1997 este vădit nelegală, neavând o bază probatorie, întemeindu-se 
exclusiv pe prezurmţii lipsite de orice suport logic. Au solicitat admi- 
terea recursului, modificarea în tot a deciziei atacate, în sensul admi- 
terii apelului declarat împotriva hotărârii pronunţate de instanța de 
fond, şi respingerea acțiunii reclamanților. 

Pârâtul V.B.V., în dezvoltarea motivelor sale de recurs, întemeiate 
în drept pe dispoziţiile art. 304 pct. 8, 9 şi 10 C. proc. civ., a susținut 
că în mod greşit au fost obligaţi pârâţii Municipiul Bucureşti, prin 
Primarul General, şi SC A.V.L.B. SA să le lase reclamanţilor în 
deplină proprietate şi liniştită posesie imobilul situat în Bucureşti, 
deoarece nu se mai află în posesia lor, ci a pârâţilor persoane fizice, 
care se bucură de protecţia oferită prin O.U.G. nr. 40/1999; că înscri- 
surile cu care a înțeles să facă dovada că autorul reclamanţilor se 
încadra în prevederile Decretului nr.. 92/19950 pentru a i se națio- 
naliza imobilul puteau fi solicitate de către instanță, în exercitarea 
rolului său activ, de la instituţiile abilitate să dea astfel de relaţii, 
respectiv Administraţia financiară, şi că eronat s-a apreciat că nu se 
pot formula direct în apel apărări bazate pe astfel: de înscrisuri. 
Recurentul-pârât V.B.V. a mai susținut că probatoriul administrat în 
cauză nu e de natură să înlăture buna sa credinţă, că instanţa a făcut o 
interpretare eronată a: dispoziţiilor art. 53 C. proc. civ., pentru a 
constata că nu a fost de bună-credință la încheierea contractului de 
vânzare-cumpărare şi că instanța de fond a pronunţat o hotărâre în 
favoarea unei persoane lipsite de capacitate de folosinţă. 

Recursurile sunt nefondate, pentru considerentele care succed. 

Susținerea recurenților-pârâți A.A.A. şi A.E.T., potrivit căreia 
decizia instanţei de apel este nulă absolut, întrucât nu cuprinde 
menţiunea pronunțării în şedinţă publică, nu este fondată. 

Etapa deliberării şi pronunțării hotărârii judecătoreşti este una 
dintre cele mai importante, întrucât în cadrul acesteia se sintetizează 
toate operaţiile care determină elaborarea celui mai important act 
procedural. 

Potrivit art. 258 alin. (1) şi (2) C. proc. civ., după ce s-a întrunit 
majoritatea, se va întocmi de îndată dispozitivul hotărârii care se 
semnează, sub sancţiunea nulității, de către judecători şi în care se va 
arăta, când este cazul, opinia separată a judecătorilor aflați în mino- 
ritate, dispozitivul pronunţându-se de preşedinte în şedinţă, chiar în 
lipsa părților. 

În interpretarea şi aplicarea acestui text de lege, doctrina şi 
jurisprudenţa au statuat că pronunțarea în şedinţă publică reprezintă 
un moment solemn al judecății, iar nerespectarea acestei cerințe 
atrage după sine nulitatea hotărârii. Aceasta, întrucât, în lipsa părților, 
singura garanţie a respectării principiului publicității, consacrat şi în 
art. 121 alin. (3) C. proc. civ. („hotărârea se pronunţă întotdeauna în 
şedinţă publică”), rămâne menţiunea din minută, care se întocmeşte 
de îndată după deliberare, a faptului că pronunțarea s-a făcut în 
şedinţă publică. 

Articolul 261 alin. (1) C. proc. civ. prevede care sunt elementele 
pe care trebuie să le cuprindă orice hotărâre judecătorească, elemente 
care alcătuiesc cele trei părţi esenţiale şi indispensabile ale oricărei 
hotărâri judecătoreşti, şi anume practicaua (cu elementele prevăzute 
la pct. 1-4), considerentele (materializate în motivele de fapt şi de 
drept la care se referă pct. 5) şi dispozitivul, pct. 6 al art. 261 alin. (1) 
C. proc. civ. referindu-se, in terminis, la acesta. 

Dispozitivul este partea cea mai importantă a unei hotărâri judecă- 
toreşti şi nu este altceva decât o reproducere a minutei redactate după 
deliberare, între minută şi dispozitiv trebuind să existe o perfectă 
concordanță. : 

În speţă, din verificarea minutei redactate după deliberare, s-a 
constatat că aceasta cuprinde menţiunea că este pronunțată în şedinţă 
publică, astfel că omisiunea acestei mențiuni din dispozitivul dactilo- 
grafiat al deciziei nu poate atrage nulitatea absolută a hotărârii, cât 
timp dispoziţiile procedurale cu caracter imperativ ale art. 258 
alin. (1) şi (2) C. proc. civ. au fost respectate, iar principiul publi- 

cității, care este un pilon de bază al desfăşurării actului de justiţie, nu 
a fost încălcat, în cauză nefiind vorba de o nulitate intrinsecă a actului 
de procedură, așa încât critica recurenţilor A.A.A. şi A.E.T. vizând 
acest aspect este nefondată. 

Nici critica recurentului-pârât V.B.V., vizând faptul că instanţa de 
fond a pronunțat o hotărâre în favoarea unei persoane lipsite de 
capacitate de folosință (respectiv a reclamanta-C.M.), nu este fondată. 

La data de 5 aprilie 1999, reclamantul C.A.T.S. a solicitat instan- 
tei pe rolul căreia se afla pendinte cauza ce făcea obiectul dosarului 
nr. 4055/1998, Judecătoria Sectorului 4 Bucureşti, să ia act de decesul 
reclamantei 'C.M., mama sa, deces intervenit la 22 februarie 1999, 
depunând la dosar certificatul de deces şi învederând că va depune 
ulterior şi certificatul de moștenitor, instanța acordând termen în acest 
sens la 5 mai 1999, când, prin sentința nr. 4144, şi-a declinat compe- 
tența de soluționare a cauzei în favoarea Tribunalului București. 

Din analiza actelor şi lucrărilor cauzei s-a constatat că, deşi Tribu- 
nalul Bucureşti, Secţia a V-a civilă şi de contencios administrativ, 
instanța învestită cu soluționarea cauzei după ce hotărârea de decli- 
nare a Judecătoriei Sectorului 4 Bucureşti a rămas definitivă şi irevo- 
cabilă prin respingerea apelului, respectiv recursului declarat de 
pârâtul V.B.V., nu a dispus în mod expres introducerea în cauză a lui 
C.A.T.S. în calitate de unic moştenitor al reclamantei C.M. (astfel 
cum reiese din certificatul. de moştenitor nr.:7 din 9 februarie 2000, 
depus de acesta în dosarul nr. 905/2000 al Curţii de Apel Bucureşti, 
Secţia a III-a civilă), această măsură era formală, în condiţiile în care 
C.A.T.S. era deja parte în. proces, formulând alături de mama sa 
cererea introductivă. 

Aşa fiind, în raport cu: cele ce preced, nu se poate reţine că 
hotărârea instanţei de fond ar fi fost pronunţată în contradictoriu cu o 
persoană decedată, reclamanta C.M., câtă vreme poziţia procesuală a 
acesteia a fost preluată, chiar dacă nu printr-o formulă de consacrare 
expresă a acestui fapt, de unicul moştenitor al. acesteia, C.A.T.S., 
care, aşa cum s-a arătat, a figurat încă de la început, alături de mama 
sa, ca iniţiator al raportului juridic dedus spre soluţionare instanței, 
concluzie ce rezidă din întreaga conduită pe care. reclamantul 
C.A.T.S. a avut-o pe tot parcursul judecării litigiului şi din care 
transpare, fără nici un fel de dubiu, voinţa sa în acest sens. 

Pe fondul cauzei, cu privire la valabilitatea titlului statului asupra 
imobilelor în litigiu, s-a reținut că din probatoriul administrat în cauză 
reiese că autorul reclamanţilor făcea parte din categoria persoanelor 

exceptate de la aplicarea prevederilor Decretului nr. 92/1950, fiind 
intelectual de profesie (inginer). S-a reţinut, totodată, că art. II din 
Decretul nr. 92/1950 (potrivit căruia „nu intră în prevederile decre- 
tului de faţă şi nu se naţionalizează imobilele proprietatea muncito- 
rilor, funcţionarilor, micilor meseriaşi, intelectualilor profesionişti şi 
pensionarilor”) nu cuprinde nici. o clauză expresă în sensul că 
exceptarea de la măsura naţionalizării nu ar opera în cazul în care 
persoanele ce aparţin categoriilor enumerate de acest articol ar deține 
mai mult de o locuință. 

Astfel, concluzia care se impune este aceea că dispoziţiile art. I 
din decret s-au aplicat abuziv ori de câte ori se face dovada aparte- 
nenţei persoanei al cărui bun sau bunuri au fost naționalizate la una 
din categoriile exceptate prin art. II, raportat exclusiv la un unic crite- 
riu: acela al profesiei (respectiv al statutului de pensionar), numărul 
imobilelor pe care aceasta le deţinea neavând nici o semnificaţie 
pentru înlăturarea ei de la categoriile exceptate, orice altă interpretare 
a dispoziţiilor art. Il contravenind unui.principiu de drept pe deplin 
incident: ubi lex non distinguit, nec nos distinguere debemus. 

Aşa fiind, în speţă, împrejurarea că autorii reclamantului dețineau 
mai multe camere în imobilul proprietatea lor, pe care, din necesități 
financiare, le închiriaseră, restrângându-și propriul spaţiu locativ, nu 
este de natură a-l exclude pe C.S. din categoria persoanelor exceptate 
de la naţionalizare şi nu-i poate conferi nici lui C.M., soția sa, care 
era casnică şi nu realiza nici un alt fel de alte venituri, statutul de 
exploatator de locuinţe, măsura de trecere a imobilului din proprie- 
tatea lor în proprietatea statului fiind abuzivă, iar criticile recuren- 
tului-pârât V.B.V. cu privire la acest aspect neputând fi apreciate ca 
fondate, chiar în raport. de înscrisurile:de care a înțeles să se 
prevaleze, pentru a susţine contrariul. 

“Faţă de cele arătate şi care trimit la concluzia că imobilul în litigiu 
a fost preluat fără titlu valabil, pentru a se stabili nulitatea absolută 
(ori inexistenţa ei) a contractelor de vânzare-cumpărare, este de cer- 
cetat dacă părțile contractante au fost de bună-credință la momentul 
încheierii acestor contracte. 

Chiar dacă la data încheierii contractelor în litigiu nu se afla în 
vigoare un text de lege similar celui introdus prin H.G. nr. 11/1997 
[în sensul că la art. 1 din Normele metodologice de aplicare a Legii 
nr. 112/1995 s-a introdus inclusiv alin. (6), conform căruia, în cazul 
în care pe rolul instanţelor judecătoreşti se află cereri referitoare la 
imobile preluate fără titlu valabil constituit în favoarea statului, 

procedurile de vânzare către chiriași se suspendă de drept până la 
soluţionarea definitivă şi irevocabilă a cererilor respective], consta- 
tarea existenţei bunei-credinţe (ori, per a contrario, a relei-credinţe) a 
contractanților îngăduie şi obligă la o analiză completă a celor două 
noțiuni, pentru a putea identifica acele elemente utile caracterizării 
comportamentului vânzătorului şi cumpărătorului ca unul onest şi 
diligent ori dimpotrivă. 

În speță, contractul nr. 153, de vânzare-cumpărare a aparta- 
mentului nr. 3 al imobilului din sectorul 4, s-a încheiat la data de 28 
august 1996, între Primăria Municipiului Bucureşti, prin SC A.V.L.B. 
SA, şi V.B.V., care. îl deţinea în baza contractului de închiriere 
nr.:23813 din 5 octombrie 1995, la cererea nr. 1438 din 25 martie 
1996, iar contractul nr. 1343, de vânzare-cumpărare a apartamentului 
situat la parterul imobilului din sectorul 4, s-a. încheiat la data de 15 
ianuarie 1997, între acelaşi vânzător şi A.A.A. şi A.E.T., care îl deti- 
neau în baza contractului de închiriere nr. 24897 din 10 iulie 1996, la 
cererea nr. 2945 din 29 iulie 1996. 

Faţă de împrejurarea că, la data încheierii celor două contracte de 
vânzare-cumpărare, pe rolul instanțelor se afla: pendinte acțiunea în 
revendicare a imobilului: din Bucureşti (compus din parter şi 2 etaje) 
formulată de C.A.T.S. şi C.M. în contradictoriu cu Primăria Muni- 
cipiului Bucureşti şi SC A.V.L.B. SA (fostul ICRAL sector 4), în 
calitate de pârâţi (acţiune ce a fost soluționată definitiv şi irevocabil 
de Curtea de Apel Bucureşti, Secţia a II-a civilă, la data de 4 decem- 
brie 1997, prin decizia nr. 2135), reiese cu evidență reaua-credință a 
vânzătoarei, care avea cunoştinţă de demersul reclamanților pentru 
recuperarea fostei proprietăţi. 

În ceea ce-i priveşte pe pârâţii curpărători, s-a reținut că, deşi în 
accepțiunea H.G. nr. 20/1996 imobilul apărea ca fiind trecut cu titlu 
în proprietatea statului, buna-credință de care aceştia se prevalează 
poate fi constatată numai raportat la demersurile pe care le-au 
efectuat prealabil încheierii contractelor pentru, a afla situația juridică 
a apartamentelor ce urmau a le cumpăra și a înlătura astfel orice 
echivoc cu privire la diligența. pe care au depus-o în materializarea 
unei acţiuni î în justiţie sau în cadrul unei alte proceduri legal instituite. 

Or, la. dosarul cauzei nu au fost produse probe în acest sens, 
nefiind depus nici un înscris care să ateste că, urmare a unor astfel de 
demersuri, recurenților-pârâţi li s-ar fi. răspuns de către unitatea 
vânzătoare că situaţia juridică a apartamentelor pe care le vor 

cumpăra este clar stabilită şi că nu fac obiectul nici unei acțiuni în 
revendicare sau al altei proceduri de restituire. 

Mai mult, din actele dosarului rezultă că recurentul-pârât V.B.V. a 
formulat cererea de cumpărare la data de 25 martie 1996, înainte de 
expirarea termenului prevăzut de art.. 14 din Legea nr.. 112/1995, 
când, potrivit art. 9, putea opta pentru cumpărarea apartamentului pe 
care îl deţinea cu chirie, iar contractul de vânzare-cumpărare a fost 
încheiat cu recurenții-pârâţi A. la data de 15 ianuarie 1997, în pofida 
faptului că, prin Hotărârea nr. 117 din 23 octombrie 1996, Comisia 
Municipiului Bucureşti de aplicare a Legii nr. 112/1995 statuase, prin 
art. 3, că „societăţile comerciale (fostele ICR AL-uri) vor întocmi acte 
de vânzare-cumpărare pentru locuinţele care fac obiectul dosarelor 
aflate în curs -de soluţionare la comisiile locale de sector şi comisia 
municipală, pentru cele aflate pe rolul instanțelor judecătoreşti, pre- 
cum şi pentru locuinţele care erau libere la data intrării în vigoare a 
legii, numai după clarificarea situaţiei juridice a acestora”. 

Câtă vreme, în cauză, pârâții nu au făcut dovada întrunirii cumula- 
tive a celor două condiţii pentru ca principiul validității aparenței de 
drept să fie incident, respectiv a erorii cu privire la calitatea de 
proprietar a vânzătorului, care trebuie 'să fie comună şi invincibilă, 
imposibil de prevăzut şi de înlăturat, precum şi a bunei-credinţe care 
trebuie să fie lipsită de orice culpă sau îndoială imputabilă lor, aceştia 
nu se pot apăra cu succes că sunt subdobânditori de bună-credință, 
pentru a se da eficiență principiului menţionat, astfel că, în mod legal, 
urmare a constatării nulității contractelor de vânzare-cumpărare 
încheiate în temeiul Legii nr. 112/1995, pârâţii Municipiul Bucureşti 
şi SC A.V.L.B. SA au fost obligați să lase reclamanților imobilul în 
litigiu, în deplină proprietate şi liniştită posesie şi folosință. 

Aşa fiind, având în vedere temeiurile mai înainte menţionate, 
recursurile au fost respinse ca nefondate. 


În acelaşi sens, a) C.S.J., Secţia civilă, decizia nr. 1211 din 26 
martie 2003: În conflictul de interese legitime dintre adevăratul 
proprietar şi subdobânditorul de bună-credință al bunului său imobil 
este preferat acesta din urmă. Recunoaşterea prevalenței interesului 
subdobânditorului de bună-credință afost impusă — în baza unor 
raţiuni cu o aplicare mai largă şi care au creat un adevărat principiu — 
de preocuparea pentru asigurarea securității circuitului civil şi a 
stabilității raporturilor juridice. 





l. Drept civil 377 





În condițiile în care cumpărătorii nu au întreprins nici un demers 
pentru a se convinge asupra calității de proprietar a vânzătorului, mai 
mult, prin clauza inserată în contract, denotă că ei ştiau şi şi-au 
asumat pericolul evicțiunii, dar, uşuratic, au luat asupra lor toate 
consecințele acesteia, un asemenea comportament răstoarnă pre- 
zumțţia de bună-credinţă şi, inevitabil, nimiceşte aparența de drept. 

Cumpărătorii au încheiat actul în absenţa oricăror măsuri normale 
de precauţie, conforme unei prudenţe ori diligente minime pentru 
determinarea calității de adevărat proprietar a vânzătorului, astfel că 
această îndoială imputabilă cumpătătorilor şi fondată pe culpă 
distruge ideea de conduită legitimă şi, corelativ, de bună-credință; nu 
aparența că vânzătorul este proprietarul bunului nemişcător i-a deter- 
minat pe pârâţi să încheie actul, ci speranţa în nereuşita reclamantei 
de a-şi apropria imobilul. 

b) C.S.J., Secţia civilă, decizia nr. 4566 din 6 noiembrie 2003: 
Este adevărat, astfel cum s-a susținut şi prin recursul în anulare, că nu 
în toate cazurile nici practica şi nici doctrina nu au înţeles să recu- 
noască în toate cazurile eficiența distructivă a principiului legat de 
obiectul actului juridic. 

În conflictul de interese legitime dintre adevăratul proprietar şi 
subdobânditorul de bună-credinţă al bunului a fost preferat cel din 
urmă, din raţiuni ce ţin de asigurarea securităţii circuitului civil şi 
stabilităţii raporturilor juridice. 

Dar, pentru a se ajunge la această soluţie, este necesar a fi întru- 
nite două condiţii cumulative privind eroarea asupra calității de pro- 
prietate a vânzătorului, eroare care trebuie să fie comună şi unanimă 
şi, de asemenea, invincibilă, şi o altă condiţie privind buna-credință a 
subdobânditorului, care trebuie să fie perfectă, adică lipsită de orice 
culpă sau chiar îndoială imputabilă. 

O astfel de conduită nu poate fi reținută, față de pârâţii interve- 
nienţi T.T. şi T.A., care au semnat declaraţia, ce a fost autentificată 
sub nr. 6082 din 12 noiembrie 1996, în cuprinsul căreia se menţio- 

_nează că, luând cunoştinţă de comunicarea SC H.N. SA că acest 
spaţiu a format obiectul unui litigiu, declară că înțelege să cumpere în 
conformitate cu Legea-nr. 112/1995, H.G. nr. 20/1996, pe riscul lor. 
În final, se consemnează că, prin această asumare a riscului, cumpă- 
rătorii înțeleg să se supună oricărei hotărâri judecătoreşti definitive şi 
executorii în legătură cu acest spațiu, care le va fi complet opozabilă. 

c) A se vedea şi speţele nr. 51, 60, 62, 66 lit. c), 67. 

Notă: Pe lângă faptul că înstrăinarea prin acte de dispoziție cu 
titlu oneros, încheiată cu un subdobânditor de bună-credință, este o 
excepție de la principiul resoluto iure dantis resolvitur ius accipientis, 
iar error communis facit ius (validitatea aparenței în drept) este un 
principiu care înlătură regula quod nullum est nullum producit effectum, 
se pun probleme diferite sub aspect probator (atât în ceea ce priveşte 
proba, cât şi persoana în sarcina căreia cade aceasta). 

Diversitatea soluţiilor pronunţate de Înalta Curte sub aspectul 
limitelor de analiză, care sunt fie buna-credinţă, fie error communis 
facit ius, a fost sesizată şi de Curtea Europeană a Drepturilor Omului, 
după cum rezultă și din hotărârile cuprinse în Capitolul VII din 
lucrarea de faţă. Se poate sesiza însă că, în domeniul de reglementare 
al Legii nr. 10/2001, distincţia nu mai prezintă relevanţă, întrucât în 
art. 45 alin. (2) (fost art. 46) se face referire la buna-credință. 


7.6. Cauza ilicită 
65. Cauză ilicită. Condiţii. Rea-credinţă a ambelor părți 
contractante 


C. civ., art. 948 pct. 4, art. 969 


Potrivit art. 948 pct. 4 C. civ., pentru a fi valabilă, o convenție 
trebuie să aibă o cauză licită. 

Articolul 968 C. civ. prevede că este nelicită cauza când este 
prohibită de lege, când este contrară bunelor moravuri şi ordinii 
publice. AG 

Vânzarea lucrului altuia este nulă absolut pentru cauza ilicită 
atunci când ambele părți sunt de rea-credință, respectiv când 
încheierea actului s-a făcut de către vânzător în frauda drepturilor 
adevăratului proprietar, cu complicitatea şi pe riscul cumpără- 
torului, care a cunoscut că lucrul ce constituie obiectul conven- 
tiei nu se află în proprietatea vânzătorului. 


I.C.C.J., Secţia civilă, decizia nr. 2911 
din 20 aprilie 2004 


Procurorul general al Parchetului de pe lângă Curtea Supremă de 
Justiţie a declarat, în temeiul art. 330 pct. 2 C. proc. Civ., recurs în 
anularea deciziei civile nr. 1567 din 21 octombrie 2002 a Curţii de 
Apel Bacău şi a susținut că hotărârea a fost pronunţată cu încălcarea 

esenţială a legii, ceea ce a determinat o soluționare greșită a cauzei pe 
fond, precum și că hotărârea este vădit netemeinică. 

În motivarea recursului în anulare s-a arătat că instanţa de recurs a 
făcut o greşită apreciere a probelor administrate în cauză, reţinând că 
în speță nu s-a făcut dovada nulității absolute a contractului de 
vânzare-cumpărare încheiat la data de 21 iulie 1998. 

S-a arătat că în speţă se impunea aplicarea dispozițiilor art. 948 
pct. 4, art. 966 şi art. 968 C. civ., care constituie temeiul juridic al 
nulității absolute a unui contract de vânzare-cumpărare întemeiată pe 
o cauză ilicită atunci când se face dovada certă că ambele părți, cum- 
părătorul şi vânzătorul, au înțeles să contracteze, cu rea-credință, 
asupra unui bun al altora, ştiindu-se că bunul care constituie obiectul 
convenției nu se află în proprietatea vânzătorului. 

S-a menționat că, în speță, pârâţii cumpărători au fost înştiințaţi, 
anterior perfectării vânzării, asupra calităţii. de proprietari a recla- 
manților, ceea ce constituie o dovadă a relei lor credințe la încheierea 
actului, aceştia cumpărând bunul altuia, pe riscul lor. 

Recursul în anulare a fost admis ca fondat, pentru următoarele 
considerente: 

Prin acţiunea ulterior modificată, cât şi prin cererea conexă, recla- 
manţii B.C. şi B.G. au chemat în judecată pe pârâţii M.C., M.P., S.E., 
A.M. şi C.E., solicitând instanței să constate nulitatea absolută a 
contractului de vânzare-cumpărare autentificat sub nr. 3961 din 21 
iulie 1998 încheiat între pârâți, precum și dreptul lor de proprietate 
asupra întregii suprafeţe de 2.117 mp pe care au dobândit-o parţial 
prin contract de vânzare-cumpărare încheiat în formă autentică, 
parţial prin înscris sub semnătură privată, iar pârâţii M.C. şi M.P. să 
fie obligaţi să sisteze orice lucrări asupra terenului în litigiu. 

În motivare au arătat că, .prin contractul de vânzare-cumpărare 
autentificat sub nr. 3207 din 15 mai 1990, au dobândit de la pârâta 
S.E. o casă de locuit şi terenul aferent, în suprafață de 1.500 mp, 
situat în comuna Albeşti, sat Buimăceni, jud. Botoşani, vânzătoarea 

Justificându-şi dreptul său de proprietate asupra acestui imobil prin 
certificatul de moştenitor nr. 397 din 11 mai 1990. 

În aceeaşi zi, au încheiat un înscris sub semnătură privată intitulat 
„Z”, prin care pârâta S.E. le vindea şi suprafaţa de 617 mp, aflată în 
continuarea terenului vândut prin act autentic, preţul fiind achitat 
separat. 

` Ulterior, pârâta S.E. a tergiversat încheierea actului în formă 
autentică, iar în anul 1998, alături de surorile sale, pârâtele A.M. şi 

C.E., a vândut prin act-autentic pârâţilor M.C. şi M.P. şi suprafaţa de 
500 mp din terenul pe care anterior îl dobândiseră reclamanții, în 
modalităţile mai sus arătate. 

S-a considerat că acest din urmă act este nul absolut, fiind încheiat 
prin fraudarea drepturilor pe care reclamanții le-au dobândit încă din 
anul 1990. DIS 

Prin întâmpinare, pârâta A.M. a solicitat respingerea acțiunii, 
arătând că, pentru suprafața de 617 mp, contractul de vânzare-cumpă- 
rare nu s-a încheiat în formă autentică datorită culpei reclamanților, 
care posedă întregul teren, fără a achita contravaloarea folosinţei 
acestuia, precum şi impozitul, încă din anul 1990. 

De asemenea, pârâta S.E. nu putea înstrăina prin act sub semnă- 
tură privată intitulat „Z.” suprafața de 617 mp, avându-se în vedere că 
nu este unica proprietară a acestui teren. S-a învederat că înstrăinarea 
terenului către reclamanţi nu a fost făcută în baza unei schițe exacte a 
terenului, iar cea de-a doua vânzare a avut ca obiect numai suprafața 
de teren rămasă nevândută, prin act autentic. 

După un prim ciclu procesual, Judecătoria Botoşani, prin sentința 
civilă nr. 4050 din 30 aprilie 2001, a respins acţiunea, reținând că 
înscrisul sub semnătură privată invocat de reclamanți constituie un 
antecontract de vânzare-cumpărare care nu are efect translativ de 
proprietate, ci creează în sarcina promitentului vânzător obligația de a 
încheia, în viitor, contractul în formă autentică, or, reclamanții, din 
data de 15 mai 1990 până în anul 1998, când s-a înstrăinat terenul 
către soții M.P. şi M.C., au avut suficient timp pentru a perfecta 
vânzarea în formă autentică. 

S-a reținut că reclamanţii nu sunt proprietarii terenului vândut în 
anul 1998 către pârâți. 

De asemenea, vânzătoarea S.E. nu mai poate fi obligată la 
încheierea actului de vânzare-cumpărare, întrucât dreptul de proprie- 
tate asupra terenului promis nu mai exista în patrimoniul său, prin 
urmare, se afla în imposibilitate de a încheia actul în formă autentică. 

Asupra capătului de cerere privind constatarea nulității absolute a 
contractului de vânzare-cumpărare încheiat între pârâţi, instanța a 
reţinut că terenul dobândit de pârâții M.C. şi M.P. în anul 1998 nu 
se suprapune peste terenul cumpărat, fără o schiță anexă, de B.C. 
şi B.G., în anul 1990, iar din probele administrate nu a rezultat 
reaua-credință a părților la încheierea actului, pentru a se reține 
existența fraudei, care să atragă nulitatea absolută a actului. S-a 
considerat că pârâta S.E. nu putea înstrăina, valabil, în anul 1990, 





suprafața de 1.500 mp, în raport de dispoziţiile Legii nr. 9/1990, iar 
cel de-al doilea contract a fost încheiat în condiţii legale, având la 
bază reconstituirea dreptului de proprietate, în temeiul Legii 
nr. 18/1991, în favoarea vânzătoarelor. 

Tribunalul Iaşi, prin decizia nr. 83 din 18 ianuarie 2002, a admis 
apelul declarat de reclamanți şi, rejudecând cauza, a admis acţiunea, 
constatând nulitatea absolută a contractului de vânzare-cumpărare 
autentificat sub nr. 3961 din 21 iulie 1998 încheiat între părţi şi s-a 
constata că reclamanții sunt proprietarii terenului în suprafață de 
2.117 mp. 

Pentru a hotărî astfel, instanța a reţinut că reclamanţii sunt poseso- 
rii întregii suprafeţe de 2.117 mp, teren asupra căruia le-a fost emisă 
de către Comisia locală pentru aplicarea Legii nr. 18/1991 adeverinţa 
provizorie nr. 24/1991, or. acest act constituie dovada dreptului de 
proprietate, până la emiterea titlului de proprietate. 

Prin decizia nr. 1567 din 21 octombrie 2002, Curtea de Apel Bacău 
a admis recursurile declarate de pârâţi, modificând în tot decizia tribu- 
nalului, în sensul respingerii, ca nefundat. a apelului declarat de 
reclamanţi. Recursul declarat de reclamanţi a fost respins. 

În considerentele hotărârii pronunțate, instanța de control judiciar a 
reţinut că tribunalul s-a pronunţat în mod greșit asupra capătului de ce- 
rere privind constatarea calității de proprietari a reclamanților pe în- 
treaga suprafaţă de 2-117 mp teren, deşi aceştia modificaseră anterior 
acest capăt de cerere din acțiune în constatarea în acțiune în realizare. 

S-a considerat că la data încheierii înscrisului sub semnătură 
privată promitenta nu era proprietară, ulterior în favoarea acesteia 
emiţându-se titlu de proprietate, alături de celelalte moștenitoare, astfel 
încât antecontractul de vânzare-cumpărare intervenit între reclamanți şi 
S.E. nu le este opozabil acestora, neputându-se pronunţa o hotărâre 
care să țină loc de act autentic. 

Instanţa de recurs a reţinut greşit situația de fapt, făcând o eronată 
apreciere a probelor administrate în cauză. 

Astfel, prin contractul de vânzare-cumpărare autentificat sub 
nr. 3207 şi transcris sub nr. 538 din 15 mai 1990, reclamanții B.C. şi 
B.G. au cumpărat de la pârâta S.E. un imobil compus din casă de 
locuit şi suprafața de 1.500 mp teren reprezentând curte şi grădină 
aferentă. În cuprinsul actului imobilului a fost determinat prin 
indicarea precisă a moștenitorilor. 

Vânzătoarea şi-a probat dreptul de proprietate asupra acestui 
imobil prin certificatul de moştenitor nr. 397 din 11 mai 1990, emis în 

urma decesului mamei sale, R.M., în a cărei masă succesorală este 
inclus imobilul mai sus menţionat, S.E. fiind singura moștenitoare, 
celelalte fiice ale defunctei, pârâtele A.M. şi C.E., fiind renunțătoare 
la succesiunea mamei lor. 

În aceeași zi, între părţi s-a încheiat un înscris sub semnătură 
privată intitulat „Z.”, prin care pârâta S.E. vindea reclamanților B.C. 
şi B.G., primind suma de 40.000 lei, şi suprafața de 617 mp, aflat în 
partea de vest a terenului dobândit anterior de reclamanți. Prin acest 
înscris, pârâta şi-a asumat obligaţia de a nu înstrăina în viitor această 
suprafață 

Ambele suprafeţe de teren în total 2.117 mp au fost posedate, în 
mod neîntrerupt, de către reclamanți, începând cu data de 15 mai 
1990, care le-au adus îmbunătățiri prin efectuarea unor plantaţii de 
viţă de vie. 

Ulterior, prin contractul de vânzare-cumpărare autentificat sub 
nr. 3961 din 21 iulie 1998 şi transcris sub nr. 7501, S.E., alături de 
celelalte pârâte, A.M. şi C.E., au vândut soţilor M.C. şi M.P. o supra- 
față de 500 mp teren situat în intravilanul satului Buimăceni, comuna 
Albești, în parcela cadastrală nr. 389/1, în cuprinsul actului menţio- 
nându-se că acest teren este proprietatea vânzătoarelor, ca urmare a 
reconstituirii drepturilor de proprietate în baza Legii nr. 18/1991. 

Din raportul de expertiză tehnică efectuat în cauză rezultă că 
terenul cumpărat de pârâţi se include în suprafața de 2.117 mp 
dobândit de reclamanţi, în parte prin act autentic şi în parte prin 
înscrisuri sub semnătură privată intitulat „Z.”; suprafaţa de 2.117 mp 
pe care se află şi casa de locuit este precis delimitată prin drum jude- 
tean şi proprietatea Z.A. şi a aparținut defunctei R.M. în întregime. 

Pârâtele S.E., A.M. şi C.E. au fost de rea-credință atunci când au 
încheiat contractul de vânzare-cumpărare din 21 iulie 1998, întrucât 
au cunoscut că terenul şi construcţia au fost proprietatea mamei lor 
R.M., precum şi că singura succesoare a acesteia este S.E. 

Pârâţii M.C. şi M.P. au fost de asemenea de rea-credință la 
încheierea actului din 21 iulie 1998, astfel cum rezultă din declarațiile 
martorilor B.R. şi A.P., care au arătat că aceştia au ştiut că recla- 
manţii au cumpărat anterior imobilul şi au procedat la măsurătoare în 
absenţa lor. 

În speță se impune aplicarea dispoziţiilor art. 948 pct. 4, art. 966 
şi art. 968 C. civ., care constituie temeiul juridic al nulităţii absolute a 


contractului de vânzare-cumpărare întemeiat pe cauză ilicită. 

Astfel, potrivit art. 948 pct. 4 C. civ., pentru a fi valabilă, o con- 
venţie trebuie să aibă o cauză licită. Vânzarea lucrului altora, atunci 
când încheierea contractului s-a făcut de către vânzător în frauda drep- 
turilor adevăratului proprietar, cu complicitatea şi pe riscul cumpără- 
torului care a cunoscut că lucrul ce constituie obiectul convenției nu se 
află în proprietatea vânzătorului, este nulă absolut pentru cauză ilicită. 

Instanţa de recurs a reţinut, de asemenea greşit, că vânzarea 
terenurilor era interzisă la data încheierii actelor. juridice de către 
reclamanții B.C. şi B.G. şi pârâta S.E., 15 mai 1990. La această dată, 
Legile nr. 58/1979 şi nr. 59/1974 erau deja abrogate prin Decretul-le- 
ge nr. 1 din 26 februarie 1989, iar Decretul-lege nr. 9/1990 prin care 
se interzicea vânzarea terenurilor prin acte între vii s-a aplicat 
perioadei 1 august 1990 - 20 februarie 1991. 

Faţă de considerentele menţionate, Curtea a admis recursul în 
anulare, a casat decizia curții de apel şi a respins recursul declarat de 
pârâţi împotriva deciziei tribunalului, pe care a menţinut-o. 


In acelaşi sens, a) 1 C.C.J, Secţia civilă şi de proprietate intelec- 
tuală, decizia nr. 2763 din 7 aprilie 2005: Cu privire la constatarea 
nulităţii contractului! de vânzare, instanţele au statuat că între pârâte 
s-a încheiat actul, deşi amândouă cunoşteau că imobilul: era 
proprietatea reclamantei. 

Faţă de această situaţie de fapt, consecință a modului de interpre- 
tare a probelor, care nu poate fi schimbată pe calea recursului, în mod 
legal instanţele au statuat că vânzarea-cumpărarea are acuză ilicită şi 
este lovită de nulitate absolută. 

b) A se vedea infra, speța nr. 68. 


7.7. Data la care se apreciază buna/reaua-credință 


66. Data în raport de care se apreciază valabilitatea 
unui act juridic şi, implicit, buna/reaua-credință. Data 
încheierii contractului 


C. civ., art. 1899 


Valabilitatea contractului de vânzare a imobilului către chiriaşi 
în temeiul Legii nr. 112/1995 se apreciază raportat la momentul 
încheierii contractului şi nu se poate lua în considerare susti- 
nerea în sensul că s-ar fi încălcat anumite norme iegale care nu 
erau în vigoare la'acea dată. 

Ţinând seama şi de dispoziţiile art. 1899 C. civ., este reținută 
buna-credință a cumpărătorilor. la încheierea contractului de 
vânzare-cumpărare, în condiţiile în care nu există o notificare din 
partea foştilor proprietari nici către primărie sau Comisia consti- 
tuită în temeiul Legii nr. 112/1995 şi nici către cumpărători, iar 
acțiunea în revendicare a imobilului în litigiu a fost introdusă 
ulterior. 


C.S.J., Secţia civilă, decizia nr. 2221 
din 27 mai 2003 


La 12 februarie 2001, reclamanţii B.V. şi B.L. au chemat în jude- 
cată pe pârâţii F.N. şi F.A., solicitând ca, în contradictoriu cu aceştia, 
comparându-se titlurile de proprietate ale ambelor părți şi consta- 
tându-se prioritatea titlului reclamanților, să se admită acțiunea în 
revendicare, iar pârâţii să fie obligați a le lăsa în deplină şi exclusivă 
proprietate şi paşnică posesie şi folosință apartamentul nr. 4, situat la 
et. 3, sc. A, bl. 30 din Aleea Pajura nr. 1, sector 1, București, precum 
şi garajul în suprafaţă de 16,50 mp, identificat cu nr. 4 şi amplasat în 
bl. 23 pe aleea Pajura (Jiului). 

În motivarea acţiunii, reclamanții au arătat că, în baza contractului 
nr. 6041/1967 din 11 noiembrie 1968 şi actului adițional din aceeaşi 
dată, au devenit proprietarii apartamentului şi garajului revendicat, 
apartamentul fiind trecut în proprietatea statului prin decizia nr. 2417 
din 13 decembrie 1983, emisă de fostul Comitet Executiv al Consiliului 
Popular al Municipiului Bucureşti, în baza Decretului nr. 223/1974. Că 
prin decizia nr. 566 din 25 octombrie 2000 a Curţii de Apel Bucu- 
reşti, C.G.M.B. a fost obligat să-i restituie în deplină proprietate şi 
liniştită posesie apartamentul, respingându-li-se cererea cu privire la 
garaj, care nu figurează în decizia de preluare în proprietatea statului. 

Pârâţii au formulat cerere de chemare în garanţie a SC R. SA şi a 
Primăriei Municipiului Bucureşti, solicitând ca, în ipoteza admiterii 
cererii reclamanților, chemaţii în garanţie să răspundă pentru evic- 
țiune, respectiv să restituie prețul plătit în sumă de 18.595.926 lei, 
reactualizat în funcţie de rata inflației calculată de la data încheierii 
contractului (24 septembrie 1996) până la zi. 

Învestit cu soluționarea cauzei, Tribunalul Bucureşti, Secţia a V-a 
civilă şi de contencios administrativ, prin sentința civilă nr. 363 din 
28 mai 2001, a admis acţiunea în baza art.:480 C. civ., cu motivarea 
că reclamanții au exhibat un titlu de proprietate cu dată mai veche 
decât pârâţii, şi i-a obligat pe aceştia să lase reclamanților în deplină 


proprietate apartamentul nr. 4 din bl. 30, sc. A, Aleea Pajura nr. 1, 
sectorul 1, precum şi garajul în suprafață de 16,50 mp, situat la bl. 23 
de la aceeaşi adresă. 

Prin aceeaşi sentință a fost disjunsă, în temeiul art. 62 alin. 2) 
C. proc. civ., cererea de chemare în garanție a SC R. SA şi a Primă- 
riei Municipiului Bucureşti, formulată de pârâţii F.N. şi F.A. 

Apelurile pârâţilor şi chematului în garanţie C.G.M.B., prin 
Primarul General, au fost admise prin decizia nr. 52/A din 5 februarie 
2002, pronunțată de Curtea de Apel Bucureşti, Secția a III-a civilă. În 
consecință, a fost schimbată în parte sentința apelată, în sensul că a 
fost respinsă ca nefondată acțiunea reclamanţilor B.V. şi B:L. şi s-a 
menţinut măsura disjungerii cererii de chemare în garanție. 

Pentru a pronunţa această soluţie, curtea a reţinut, în esență, că tribu- 
nalul în mod greşit a aplicat principiul prior tempore potior iure, titlurile 
de proprietate ale părţilor neprovenind de la acelaşi autor. Că reclamanţii 
nu au făcut dovada transcrierii contractului de vânzare-cumpărare 
încheiat la 8 mai 1968 cu O.C.L.P.P. şi nici a deciziei civile nr. 566/2000 
a Curţii de Apel Bucureşti, Secţia a IV-a civilă, în timp ce pârâţii au 
intabulat dreptul de proprietate în C.F. la Judecătoria Sectorului 1 
București sub nr. 16408 din 21 martie 2001. 

Reţinând că vânzarea imobilului în litigiu către cumpărătorii 
chiriaşi s-a făcut cu respectarea prevederilor Legii nr. 112/1995, că nu a 
existat o notificare din partea reclamanţilor nici către Primăria Muni- 
cipiului Bucureşti sau Comisia constituită în baza acestei legi şi nici 
către pârâți, curtea a conchis că în favoarea pârâților operează princi- 
piul bunei-credinţe şi principiul error communis facit ius. 

Reclamanţii au declarat recurs împotriva deciziei pronunţate în 
apel, arătând că o consideră nelegală şi netemeinică în temeiul 
art. 304 pct. 7-10 C. proc. civ., întrucât s-a omis să se examineze — 
deşi această împrejurare a fost învederată de recurenți — nulitatea 
absolută a contractului de vânzare-cumpărare încheiat cu chiriaşii, dat 
fiind că acest contract s-a realizat prin vădită fraudă la lege, ceea ce 
elimină din discuţie pretinsa ună credință reținută în mod greşit de 
instanță. 

A precizat că în speță frauda la lege se materializează prin încăl- 
carea prevederilor Legii nr. 112/1995, care se aplică doar imobilelor 
trecute la stat cu titlu, ceea ce nu este cazul în speță, având în vedere 
că prin decizia nr. 566 din 25 octombrie 2000 a Curţii de Apel 
Bucureşti, Secţia a IV-a civilă, s-a admis acțiunea în revendicare: 
intentată de reclamanți împotriva C.G.M.B., care a fost obligat să le 

lase în deplină proprietate şi posesie imobilul, precum şi prin încăl- 
carea prevederilor H.G. nr. 11/1997 şi statuările Curţii Constituţio- 
nale cuprinse în Decizia nr. 73 din 8 august 1995. 

Recursul nu este fondat. 

În primul rând, s-a reţinut că, deși au invocat motivele de casare 
prevăzute la pct. 7-10 de sub art. 304 C. proc. civ., recurenții nu au 
procedat conform art. 303 alin. (2), potrivit căruia „fiecare motiv de 
recurs va fi arătat şi dezvoltat separat”. 

Aşa după cum s-a reținut din actele şi lucrările dosarului, prin 
“ acţiunea introductivă de instanță, reclamanţii, în contradictoriu cu 
pârâţii, au cerut compararea titlurilor de proprietate ale părților, 
constatarea priorități titlului de proprietate al reclamanţilor, admite- 
rea acţiunii în revendicare şi obligarea pârâţilor să le lase în deplină 
proprietate şi paşnică folosinţă apartamentul nr. 4, situat la et. 3, sc. A 
din bl. 30 Aleea Pajura . 23 de pe aceeaşi alee Pajura (Jiului). 

Cum procedeul comparării titlurilor vizează exclusiv ipoteza când 
ambele părți litigante produc titluri derivate, care emană de la autori 
diferiți, câştigând partea care a dobândit de la autorul al cărui drept 
este preferabil, este fără echivoc că reclamanţii au considerat valabil 
titlul de proprietate al pârâţilor, respectiv contractul de vânzare-cum- 
părare încheiat de aceștia la 30 octombrie 1996. 

În acest context, reclamanții nu mai pot invoca oricând, pe cale de 
excepţie, nulitatea respectivului contract. 

Analizând critica referitoare la omisiunea instanței de apel de a 
examina nulitatea absolută a contractului de vânzare-cumpărare 
încheiat cu chiriaşii pe motiv că s-a fraudat legea, s-a constatat şi 
reţinut că aceasta este neîntemeiată şi a fost înlăturată. 

Este cunoscut că prin fraudarea legii se înţelege acea operaţiune 
care constă în folosirea anumitor dispoziţii legale la încheierea unui 
act juridic, în scopul de a încălca alte dispoziții legale imperative. 

Fraudarea legii este deci un mijloc contractual prin care părțile, 
folosind viclenia, caută să eludeze unele dispoziții imperative ale 
acesteia, cu prilejul încheierii unui act juridic. 

În speţă, nu numai că nu s-a probat cu nimic fraudarea legii, ci, 
dimpotrivă, încheierea la 30 octombrie 1996 a contractului de vânzare 
a imobilului către chiriaşii pârâţi s-a făcut cu respectarea riguroasă a 
prevederilor Legii nr. 112/1995 pentru reglementarea situaţiei juridice 
a unor imobile cu destinaţia de locuinţe trecute în proprietatea statului 
şi H.G. nr. 20/1996 pentru stabilirea normelor metodologice privind 
aplicarea acestei legi. 

Raportat la momentul încheierii contractului (30 octombrie 1996), 
evident că nu se poate lua în considerare susținerea recurenților în 
sensul că s-ar fi încălcat prevederile H.G. nr. 11/1997, care nu erau în 
vigoare la acea dată. 

Distinct de cele arătate, trebuie menționate prevederile art. 1898 
C. civ., potrivit cărora buna-credinţă este credința posesorului că cel 
de la care a dobândit imobilul avea toate însușirile cerute de iege spre 
a-i putea transmite proprietatea şi ale art. 1899 alin. (2), potrivit 
cărora buna-credință se presupune întotdeauna, iar rea sasi ţa 
trebuie dovedită de cel care afirmă că ea a existat. 

În această ordine de idei, în mod corect instanța de apel a reţinut 
buna-credință a pârâţilor la încheierea contractului de vânzare-cum- 
părare (30 octombrie 1996), neexistând o notificare din partea recla- 
manţilor nici către Primăria Municipiului Bucureşti sau Comisia 
constituită în temeiul Legii nr. 112/1995 şi nici către pârâți, iar 
acţiunea în revendicare a imobilului în litigiu formulată împotriva 
C.G.M.B., introdusă la 23 mai 1997, fiind admisă la 25 octombrie 
2000, deci la 4 ani de la cumpărarea apartamentului. 

Numai în cazul în care terţul achizitor cu titlu oneros a cunoscut 
sau, cu diligenţe minime, putea să cunoască nevalabilitatea titlului de 
proprietate al înstrăinătorului, deci a fost de rea-credință, ceea ce 
trebuie dovedit, operează regula de drept potrivit căreia nevalabili- 
tatea titlului de proprietate al vânzătorului atrage şi nulitatea titlului 
achizitorului, ceea ce, evident, nu este cazul în speţă. 

În consecință, față de considerentele menţionate, recursul recla- 
manţilor apare nefondat şi a fost respins. 


În acelaşi sens: a) 7.C.C.J., Secţia civilă şi de proprietate intelec- 
tuală, decizia nr. 137 din 16 ianuarie 2004: Sunt neîntemeiate 
criticile referitoare la reținerea greşită de către instanță a inaplica- 
bilităţii art. 1 alin. (6) din H.G. nr. 11/1997, a aplicării corecte a pre- 
vederilor Legii nr. 112/1995 şi a bunei-credințe cu care chiriașii au 
încheiat actele de vânzare-cumpărare. 

Trebuie remarcat, în primul rând, că H.G. nr. 11/1997 a intrat în 


| vigoare la 4 februarie 1997, iar data perfectării actelor de vânzare a 


fost 29 octombrie 1996, astfel încât, în cauză, nu sunt incidente aceste 
dispoziţii. 

Rezultă, din actele dosarului, că reclamantul a formulat, în temeiul 
Legii nr. 112/1995, o cerere pentru acordare de despăgubiri, iar noti- 
ficarea adresată către SC R. SA (şi nu către SC H.N. SA, care admi- 

nistra spaţiile) a fost depusă la 11 februarie 1997; cum data perfectării 


actelor de vânzare este 29 octombrie 1996, rezultă buna-credință a 


cumpărătorilor, care au încheiat aceste contracte cu respectarea 
dispoziţiilor art. 9 din Legea nr. 112/1995. 

O b) ICCJ, Secţia civilă şi de proprietate intelectuală, decizia 
nr. 2142 din 18 martie 2005: Aşa cum a reținut şi instanţa de apel, 
buna-credinţă se analizează în raport de momentul încheierii contrac- 
telor de vânzare-cumpărare cu respectarea cerințelor legilor aplicabile 
la acel moment, respectiv Legea nr. 112/1995 şi Legea nr. 4/1973, în 
persoana cumpărătorilor, care nu au cunoscut că imobilul este deținut 
de stat fără titlu. De abia cu ocazia demersurilor ulterioare ale recla- 
mantei, intervenite cu mult timp după cumpărarea apartamentelor. de 
către chiriaşii pârâţi, respectiv la 31 ianuarie 2001, s-a putut stabili că 
statul le-a preluat nelegal şi le-a deținut fără titlu. 

Pârâţii au cumpărat apartamentele având ferma credință că statul 
vânzător are calitatea de proprietar şi că ei au îndreptățirea potrivit legii 
de a le cumpăra, circumstanțe potrivit căror se poate vorbi despre 
existența unei erori comune şi invincibile, împrejurare care are ca efect 
conservarea actului încheiat sub imperiul unei asemenea erori. 

Pârâta B.E. a dobândit apartamentul în litigiu în 1973 sub imperiul 
Legii nr. 4/1973, într-o perioadă în care este imposibil să se susțină că 
aceasta nu a fost de bună-credinţă şi că nu ar fi avut convingerea fermă 
că statul vânzător nu era adevăratul proprietar, şi aceasta cu atât mai 
mult cu cât proprietatea statului fiind opozabilă tuturor, nu existau nici 

c) CSJ, Secția civilă, decizia nr. 324 din 30 ianuarie 2003: Un 
act de înstrăinare încheiat în condițiile în care ambele părți au fost de 
rea-credință este considerat nul absolut, în aplicarea principiului fraus 
omnia corrumpit, al cărui temei legal îl constituie art. 966 C. civ. Per 
a contrario, în măsura în care ambele părți, sau cel puțin cumpă- 
rătorul, au fost de bună-credință, intenția de fraudare a legii nu există 
şi, drept urmare, nici cauza ilicită. Aşadar, sub acest aspect, actul ar 
putea fi deplin valabil. 

Totuşi, nici practica şi nici doctrina nu au înțeles să recunoască, în 
toate cazurile, eficiența distructivă principiului potrivit: căruia nimeni 
nu poate să transmită mai multe drepturi decât are. În conflictul de in- 
terese legitime dintre adevăratul proprietar şi subdobânditorul de 
bună-credinţă al bunului său imobil a fost preferat cel din urmă. Re- 
cunoașterea prevalenţei interesului subdobânditorului de bună-cre- 
dinţă a fost impusă — în baza unor raţiuni cu o aplicare mai largă şi 

care au creat un adevărat principiu — de preocuparea pentru asigurarea 
securității circuitului civil şi a stabilității raporturilor juridice. Din 
punct de vedere juridic, soluția şi-a aflat aşadar suport în rațiuni de 
ordin pragmatic, concretizate în principiul validității aparenței de 
drept, a cărui esență este exprimată în adagiul error communis facit 
ius. 

Din această perspectivă, s-a constatat că susținerea din recursul în 
anulare, potrivit căreia actul de vânzare-cumpărare a fost încheiat cu 
fraudă la lege numai pentru că „procesul intentat de reclamantă cu 
privire la revendicarea imobilului a fost notat în cartea funciară 
înaintea intabulării dreptului de proprietate al pârâţilor”, nu îşi are 


suport în textele de lege şi principiile de drept enunțate. Aceasta, 


deoarece, pentru a analiza poziţia subiectivă a părților şi pentru a 
stabili dacă cumpărătorii au fost de bună sau rea-credință, importanţă, 
în speță, nu are data intabulării în C.F. a contractului de vânzare-cum- 
părare, ci data încheierii actului juridic, dată la care nu era notată în 
C.F. nici o acţiune ori alt demers al reclamantei (4 iulie 1997), 
moment în care trebuie verificată, în concret şi pe bază de dovezi fără 
echivoc, poziţia subiectivă a părţilor față de actul juridic încheiat. 


7.8. Părţi contractante. Persoana în raport de care se 
analizează buna/reaua-credință 


67. Partea în raport de care se apreciază buna-credință 
la încheierea unui contract de vânzare-cumpărare având 
ca obiect un imobil preluat în mod abuziv de către stat. 
Dobânditorul imobilului 


C. civ., art. 1899 alin. (2) 


Pentru a se constata nulitatea contractului de vânzare-cumpă- 
rare privind un imobil preluat în mod abuziv de către stat, este ne- 
cesar a-se analiza dacă sunt ori nu temeiuri, dovedite prin probe, 
de răsturnare a prezumțţiei bunei-credințe a dobânditorilor, deoa- 
rece numai existența probată a relei-credinţe, antonimul bunei-cre- 
dințe, poate duce la desființarea contractului de vânzare-cum- 
părare, prin sancţiunea nulității absolute. 

Examinarea atitudinii dobânditorilor față de titlul înstrăinăto- 
rului, dacă aveau sau nu cunoştinţă că imobilul aparținea ori nu 
vânzătorului, este esenţială în rezolvarea cauzei, iar dacă situaţia 

de fapt nu a fost.pe deplin stabilită sub acest aspect, se impune 
casarea deciziei. | 


LC.C.J., Secţia civilă şi de proprietate intelectuală, 
decizia nr. 3855 din 20 mai 2004 


Prin cererea înregistrată la Judecătoria Braşov la 18 iunie 1996, 
reclamanta S.D.M.O. a chemat în judecată pârâţii Municipiul Braşov, 
prin Primar, şi SC R. SRL Braşov, solicitând a se dispune rectificarea 
C.F. nr. 14446 Braşov privind imobilul cu nr. top 5734/2/4/1 totul I 
format din 2 apartamente, etaj şi mansardă, cu restabilirea situaţiei 
anterioare, respectiv prin reînscrierea dreptului ei de proprietate 
asupra imobilului, constatând că intabularea Statului Român cu titlu 
de naţionalizare este nevalabilă. 

Reclamanta a mai cerut obligarea pârâţilor la predarea imobilului 
în deplină proprietate şi posesie. 

În motivarea acţiunii, reclamanta a arătat că cota de W din 
imobilul menţionat a constituit proprietatea ei cu titlu de dotă, 
înscrisă ca atare în C.F., iar în anul 1964 asupra acestei cote s-a 
intabulat Statul Român ca proprietar cu titlu de naționalizare. 

În anul 1989, prin sentința civilă nr. 7132 a Judecătoriei Braşov, 
s-a dispus sistarea indiviziunii privind întregul imobil şi s-a atribuit 
Statului Român lotul nr. i cu nr. top nou 5734/2/4/1 format din 2 
apartamente, mansardă şi etaj. 

S-a mai arătat în motivarea acțiunii că imobilul a trecut la stat prin 
naţionalizare, cu încălcarea prevederilor art. II din Decretul nr. 92/1950, 
reclamanta fiind exceptată de la naționalizare, întrucât era casnică, iar 
soțul ei funcționar. i 

Prin sentința civilă nr. 14073 din 4 decembrie 1996 a Judecătoriei 
Braşov, s-a respins acțiunea reclamantei, cu motivarea că titlul ce a 
stat la baza-intabulării ‘dreptului de proprietate al Statului Român era 
valabil. i 

Apelul declarat de reclamantă împotriva acestei sentințe a fost 
admis de! Tribunalul Braşov prin decizia civilă nr. 2329 din 18 
decembrie 1997, care a desființat sentința şi a trimis cauza spre reju- 
decare aceleiaşi instanțe, respingând totodată cererea de intervenție 
formulată de intervenientul V.E. în interesul pârâților Primăria 
Braşov şi SC R. SRL Brașov. 

Respingerea acestei cereri de intervenție a fost motivată cu 
tardivitatea formulării ei, ea se putea introduce doar în fața primei 

instanțe, și nu ulterior, iar casarea cu trimitere s-a impus, pentru că 
instanța nu a intrat în cercetarea fondului cauzei. 

In rejudecare, reclamanta şi-a completat acțiunea, solicitând 
constatarea nulității contractului de vânzare-cumpărare încheiat la 24 
aprilie 1998 între SC R. SRL Braşov şi intervenientul V.E. şi:a extins 
acțiunea şi față de acesta, iar ulterior, la 4 septembrie 1998, şi față de 
soția intervenientului, V.A. 

La 2 mai 1998, I.E. a formulat cerere de intervenție în interesul 
pârâților, motivând că a făcut demersuri pentru încheierea contrac- 
tului de vânzare-cumpărare a apartamentului pe care îl ocupă în 
imobil, în temeiul Legii nr. 112/1995, şi, ulterior, intervenienţii V.E. 
şi A. au formulat cerere de intervenţie în nume propriu, cerând res- 
pingerea acţiunii reclamantei. 

Față de valoarea imobilului de 822.000.000 lei, Judecătoria 
Braşov, prin sentința civilă nr. 226 din 8 ianuarie 1999, a declinat 
competența de soluționare a cauzei în favoarea Tribunalului Braşov. 

Această din urmă instanță (în rejudecare) a pronunțat sentința 
civilă nr. 172 din 24.martie 2000, prin care a admis. cererile de inter- 
venţie atât în interesul pârâţilor, cât şi cererea de intervenţie for- 
mulată de V.E. şi V.A. în interes propriu şi a respins în întregime 
acțiunea reclamantei, aşa cum a fost completată şi extinsă. 

Sentința a fost atacată cu apel de reclamantă la Curtea de Apel 
Braşov care, prin decizia nr. 82 din 28 iunie 2000, admițând apelul, a 
desfiinţat sentința şi a trimis cauza spre rejudecare primei instanțe. 

În motivarea soluției, instanţa a reținut că s-a omis verificarea 
susținerilor reclamantei cu privire la aplicarea dispoziţiilor art. II din 
Decretul nr. 92/1950, ea menţionând în cererea introductivă că la data 
naționalizării era casnică, iar soțul acesteia funcționar, aspecte 
neanalizate de instanță. ; 

Recursurile declarate; de Municipiul Braşov, prin Primar, de inter- 
venientele I.E.E., ca succesoare a intervenientului I.E., decedat pe 
parcursul soluționării cauzei, şi LL., precum şi de intervenienţii V.E. 
şi V.A. au fost admise prin decizia nr. 2484 din 15 mai 2001 pronun- 
tată de Curtea Supremă de Justiţie, Secţia civilă, care a apreciat că 
instanța de apel a pronunţat decizia fără a cerceta fondul pricinii, 
anume aplicabilitatea prevederilor-art. II din Decretul nr. 92/1950.. 

În rejudecare, Tribunalul Braşov, Secţia civilă, prin sentința 
nr: 322 din 12 octombrie 2001, a respins acţiunea reclamantei pre- 
cizată şi completată, a: admis cererile de intervenţie în interesul 

pârâţilor formulate de intervenientui V.E., precum şi cea formulată de 
intervenienţii I.E. şi I.L. l 

Totodată, s-a anulat ca lipsită de obiect cererea de intervenție în 
interes propriu formulată de intervenienţii V:E. şi V.A. 

În argumentarea acestei soluții, cu referire la acțiunea reclamantei, 
instanța a reținut că titlul statului, care a stat la baza intabulării, îl 
constituie hotărârea judecătorească de partaj ulterioară naționalizării 
prin care i s-a atribuit lotul nr. 1, astfel rectificarea de C.F. nu se poate 
dispune, pentru că intabularea are la bază un titlu valabil, nefiind 
posibilă restabilirea situaţiei anterioare și nici obligarea pârâţilor la 
predarea imobilului în favoarea reclamantei. 

În ce priveşte contractul de vânzare-cumpărare intervenit între SC 
R. SRL Braşov şi V.E. şi A., el a fost încheiat cu respectarea prevede- 
rilor Legii nr. 112/1995, intervenienții aveau calitatea de chiriaşi la data 
cumpărării şi erau dobânditori de bună-credință, respingând şi capătul 
de cerere privind constatarea nulităţii contractului de. vânzare-cum- 
părare. . i 

Împotriva sentinței a declarat apel reclamanta, care a fost admis 
prin decizia civilă nr. 5, pronunțată la 8 februarie 2002 de Curtea de 
Apel Braşov. 

Prin decizie s-a schimbat în parte sentința primei instanțe, s-a 
admis acţiunea, cu completările şi precizările formulate de recla- 
mantă, în contradictoriu cu pârâţii Municipiul Braşov, prin Primar, 
SC R. SRL Braşov, V.E. şi V.A. şi, în consecinţă, s-a dispus recti- 
ficarea C.F. nr. 14446 Braşov, imobil de sub A+2, nr. top 5734//2/4/1, 
lotul I, format din 2 apartamente, etaj şi mansardă, cu restabilirea 
situaţiei anterioare, în sensul reînscrierii. dreptului de proprietate al 
reclamantei. h ' E ' 

Prin aceeaşi hotărâre s-a constatat nulitatea „contractului de 
vânzare-cumpărare nr. 20779 din 15 noiembrie 1996 încheiat între SC 
R. SRL Braşov şi pârâții V.E. şi V.A. 

Totodată, s-au respins cererile de intervenție în interesul pârâților 
formulate de intervenienții V.E., I.E., decedat, cerere continuată de 
LE.E. şi L.L., în calitate de succesoare, I.E.E. şi în nume propriu. 

S-a menținut dispoziția de anulare ca lipsită de obiect a cererii de 
intervenție formulată de V.E. şi V.A. 

În considerentele deciziei, instanța de apel a reținut că s-a făcut 
o aplicare greşită a legii, astfel, prevederile. art. 34 pct. 1 din 
Decretul-lege nr. 115/1938 referitor la rectificarea intabulării în C.F. 
sunt pe deplin aplicabile speței, întrucât imobilele preluate de stat cu 





nerespectarea prevederilor legale în vigoare la data respectivă sunt 
considerate ca fiind trecute fără titlu în posesia acestuia și nu intră sub 
incidența Legii nr. 112/1995, deci intabularea nu a avut la bază un 
titlu valabil. 

Nerespectarea dispoziţiilor Decretului nr. 92/1950 a constat în 
ignorarea prevederilor art. II care enumera categorii de persoane 
cărora nu li se aplică, fiind exceptaţi de la naţionalizare reclamanta, 
care era casnică, şi soțul acesteia, funcționar, dar şi alt considerent 
impunându-se cu privire la preluare, acela că lista pe care figurează 
reclamanta nu este cea inițială la Decretul nr. 92/1950, ci una emisă 
ulterior, printr-o hotărâre a Consiliului de Miniştri, nepublicată şi care 
nu putea avea valoarea unei legi, cunoscut fiind că hotărârile Consi- 
liului de Miniştri erau emise în baza şi pentru aplicarea legilor. 

Prin urmare, imobilul a fost preluat de stat fără titlu, prin 
încălcarea prevederilor art. II din decretul de naționalizare, dar şi a 
prevederilor art. 645 C. civ. 

Titlul statului, aşa cum rezultă din C.F., este naționalizarea, 
indiferent de operaţiunea juridică a împărţelii, care, pe lângă faptul că 
a survenit ulterior naționalizării, avea doar caracter declarativ, şi nu 
constitutiv de drepturi. 

Ca o consecință a preluării acestei părți a imobilului fără titlu, 
care astfel nu intra sub incidenţa Legii nr. 112/1995, nici vânzarea 
imobilului către chiriași nu avea suport legal, statul neputând 
înstrăina ceea ce nu a avut niciodată în patrimoniu. 

Cu privire la buna-credinţă, este inoperantă față de considerentele 
expuse şi față de succesiunea actelor în timp şi, în plus, este suficient 
ca una din părți să utilizeze contractul în scopuri ilicite sau imorale 
pentru ca interesul general să impună desființarea lui. 

La 11 martie 2002, reclamanta a formulat cerere de completare a 
hotărârii, solicitând, în temeiul art. 281? C. proc. civ., să se dispună 
completarea deciziei cu obligarea pârâţilor de a-i preda în deplină 
proprietate şi posesie imobilul lotul I format din 2 apartamente, 
identificat prin numărul C.F. şi numărul topografic din hotărâre, 
precum şi constatarea preluării fără titlu a acestui imobil de către stat. 

În motivarea cererii, reclamanta a învederat că ea a formulat şi 
aceste două capete de cerere, asupra cărora instanța a omis să se 
pronunţe. 

Cererea reclamantei a fost admisă în parte prin decizia civilă 
nr. 25 din 5 aprilie 2002, pronunţată de Curtea de Apel Braşov, care a 

dispus completarea considerentelor şi a dispozitivului, în sensul 
respingerii acțiunii în revendicare formulate de reclamantă. 

Prin aceeaşi decizie s-a respins cererea de completare a hotărârii 
cu privire la constatarea preluării fără titlu a imobilului. 

În justificarea soluţiei, instanța a reţinut că, într-adevăr, a omis a 
se pronunța asupra acţiunii în. revendicare şi urmează a se completa, 
în sensul respingerii acţiunii în revendicare, întrucât, din definiția 
dată de legiuitor în art. 480 şi art. 481 C. civ., o astfel de acțiune 
aparţine proprietarului neposesor, iar potrivit art. 17 din Decretul-lege 
nr. 115/1938, înscrierea în C.F. are caracter constitutiv de drepturi, 
prin urmare, o astfel de acţiune este prematur formulată. 

În ce priveşte al doilea petit al cererii de completare, privind 
constatarea preluării de către stat, fără titlu, a imobilului, instanța a 
constatat că rectificarea C.F. s-a dispus în temeiul art. 34 pct. 1 din 
Decretul-lege nr. 115/1938, care face referire expresă la cazul nevala. 
bilității titlului, ceea ce face inutilă reproducerea acestei precizări în 
dispozitivul hotărârii. 

Împotriva deciziei nr. 5 din 8 februarie 2002 pronunţată de 
instanţa de apel au declarat recurs pârâții SC R. SRL Braşov, V.A. şi 
E., precum şi intervenientele L.E.E. şi I.L., iar împotriva deciziei 
nr. 25 din 5 aprilie 2002 de completare a dispozitivului hotărârii a 
declarat recurs reclamanta. 

În legătură cu recursul declarat de pârâta SC R. SRL Braşov, după 
expunerea unor consideraţii referitoare la prevederile art. 17 şi.art. 27 
din Decretul-lege nr. 115/1938 şi art. 786 C. civ. privind efectul 
împărţelii, recurenta a susţinut că prin efectul naționalizării persoa- 
nele nominalizate în listele anexă la Decretul nr. 92/1950 au pierdut 
dreptul de proprietate asupra imobilului, care a revenit statului. 

La data încheierii contractului de vânzare-cumpărare între recu- 
rentă şi intimatul-intervenient, imobilul aflat în litigiu era proprietatea 
statului, care îl putea înstrăina, au fost respectate prevederile Legii 
nr. 112/1995, cumpărătorii au fost de bună-credinţă, care se prezumă, 
iar prezumția nu a fost răsturnată; atât vânzătorul, cât şi cumpărătorul 
au crezut în realitatea menţiunilor din C.F. 

Ca argument, recurenta a făcut referire şi la prevederile Legii 
nr. 10/2001. 

Recurenta a solicitat admiterea recursului, modificarea deciziei şi, 
rejudecând, să se menţină sentința civilă nr. 322 din 12 octombrie 
2001 pronunţată de Tribunalul Braşov. 

Cu privire la recursul pârâților V.E. şi V.A., aceştia au arătat că 
hotărârea atacată expune motive contradictorii şi străine pricinii, 
interpretează greşit actul juridic dedus judecății, instanța a schimbat 
natura și înţelesul acestuia şi decizia a fost pronunțată prin aplicarea 
greşită a legii şi fără a arăta motivele pentru care a înlăturat apărările 
invocate de recurenţi. 

Recurenţii au mai susținut că imobilul a trecut cu titlu valabil în 
proprietatea statului, prin efectul naţionalizării, intimata-reclamantă 
fiind menţionată în listele anexă. 

Din înscrisurile existente la dosar rezultă că pretinşii proprietari 
au încasat:chirie pentru imobil din anul 1932, deci erau exploatatori 
de locuinţe şi din acest motiv nu puteau fi exceptați de la natio- 
nalizare şi, în plus, imobilul nu făcea parte din categoria celor regle- 
mentate de legea reparatorie. 

Contrar menţiunilor din C.F., unde apare numărul cererii de 
intabulare :92484/1964 şi Decretului nr. 92/1950, instanţa a reţinut 
inexistenţa titlului statului, ignorând şi faptul că imobilul era grevat de 
o ipotecă în favoarea primăriei, ceea ce presupune neplata datoriilor 
către stat şi nerespectarea clauzelor contractului de vânzare-cumpărare 
încheiat de antecesorii reclamantei în 1924. 

Faptul că recurenta nu a atacat hotărârea de .partaj pronunțată 
echivalează cu acceptarea de către ea a naționalizării. 

Recurenții au mai arătat că intimata-reclamantă nu a satisfăcut 
obligația timbrării acţiunii în revendicare şi soluția de constatare a 
nulităţii contractului de vânzare-cumpărare este greşită, nici o probă 
nu a fost administrată şi nu s-a dovedit cu nimic răsturnarea prezum- 
tiei bunei-credinţe şi nici că vânzătorul recurent ar fi cunoscut la data 
vânzării faptul că apartamentul nu putea fi înstrăinat. 

Recurenţii au solicitat admiterea recursului şi, în fond, respingerea 
acţiunii intimatei-reclamante, prin menţinerea dispozițiilor sentinței 
civile nr. 322 din 12 octombrie 2001 a Tribunalului Braşov. 

Privitor la recursul intervenientelor I.E.E. şi I.L., ele au criticat 
decizia atacată pentru greşita încadrare juridică şi interpretare a legii, 
instanța de apel a făcut confuzie privind momentul în care statul a 
devenit proprietar. 

Recurentele au susținut că actele prezentate de intimata-recla- 
mantă, cu care a încercat să convingă că la data naționalizării era 
casnică, sunt neconcludente, iar rectificarea de C.F. se putea dispune 
numai în anumite condiţii, ignorate de instanţa de apel, care nu a luat 


396 Buna-credință 





în considerare atitudinea oscilantă a intimatei-reclamante, față de 
repetatele modificări şi completări de acțiune. 

Recurentele au mai relevat că intimata-reclamantă nu a respectat 
procedurile prevăzute de Legea nr. 112/1995 şi normele metodolo- 
gice de aplicare a acesteia, solicitând în final admiterea recursului, 
casarea deciziei atacate şi menţinerea sentinței pronunțate de prima 
instanță. 

Reclamanta S.D.M.O. a declarat recurs împotriva deciziei civile 
nr. 25 din 5 aprilie 2002, prin care s-a admis în parte cererea ei de 
completare a deciziei pronunţate în apel. 

Recurenta a solicitat admiterea în întregime a cererii.de comple- 
tare a dispozitivului, în sensul de a se adăuga şi constatarea preluării 
de către stat a imobilului fără titlu, justeţea acestei cereri rezultând 
din întregul probatoriu administrat şi că nu există nici un motiv 
pentru a se respinge completarea dispozitivului cu acest petit. 

De asemenea, recurenta a cerut completarea dispozitivului privitor 
la acţiunea în revendicare, în sensul admiterii acestei cereri, fiind 
greşită argumentarea că cererea este prematur formulată, existând o 
contradicţie între această soluţie şi dispozitivul deciziei nr. 5 din 8 
februarie 2002 a Curţii de Apel Braşov, în care se arată că acțiunea ei, 
cu completările şi precizările făcută, este admisă, ceea ce presupune 
că s-a admis în totalitate şi aceasta este în dezacord cu respingerea 
capătului de cerere privind revendicarea dispusă prin decizia comple- 
tatoare, pe care a atacat-o cu prezentul recurs. - 

Recursurile declarate sunt întemeiate şi au fost admise, în sensul 
şi pentru motivele ce se vor expune. 

Prin decizia atacată s-a admis acţiunea recurentei-reclamante, 
inclusiv capătul de cerere privind constatarea nulității contractului de 
vânzare-cumpărare nr. 20779 din 15 noiembrie 1996 încheiat între 
pârâţii SC R. SRL Braşov şi soții V.E. şi V.A. 

În justificarea acestei soluții, instanța a invocat preluarea fără titlu 
a imobilului de către stat, situaţie în care acesta nu intră sub incidența 
Legii nr. 112/1995, deci nu putea fi vândut chiriaşilor, pentru că 
statul, nefiind proprietar, nu putea înstrăina ceea ce nu avea în 
patrimoniu. 

Cu referire la buna-credință, instanța a reținut că este inoperantă 
față de considerentele expuse şi totuşi a făcut sublinierea, preluată din 
doctrină, că „este suficient ca ună din părţi să utilizeze contractul în 
scopuri ilicite sau imorale pentru ca interesul general să impună 
desființarea sa”. 

Argumentele aduse de instanța de apel nu pot fi primite şi nu pot 
fundamenta soluţia adoptată privind constatarea nulităţii contractului 
de vânzare-cumpărare. 

În primul rând, vânzarea lucrului altuia, adică a unui bun indivi- 
dual determinat care nu aparține vânzătorului la momentul contrac- 
tării, în ipoteza în care cumpărătorul ar fi de bună-credinţă, nu este 
lovită de nulitate absolută, fiind în optica unor autori doar anulabilă, 
iar a altora rezolubilă, diversitate de opinii datorată absenței regle- 
mentării legale a vânzării lucrului altuia. 

In al doilea rând, referitor la buna-credinţă, art. 1898 alin. (1) 
C. civ. prevede: „buna-credinţă este credinţa posesorului că, cel de la 
care a dobândit imobilul, avea toate însuşirile cerute de lege pentru 
a-i transmite proprietatea”. Cu toate că textul menţionat se referă la 
uzucapiunea de scurtă durată, care pretinde pe lângă justul titlu şi 
buna-credinţă a posesorului, el este incident şi altor situaţii, cum este 
cea în discuţie. 

Buna-credință se prezumă, prevede art. 1899 alin. (2) C. civ.; dar 
această prezumție este relativă, astfel încât poate fi combătută prin 
orice mijloc de probă. 

Instanţa a cărei hotărâre se atacă a constatat nulitatea contractului 
de vânzare-cumpărare privind imobilul, încheiat între intimaţii SC-R. 
SRL Braşov, ca vânzător, și V.E. şi V.A., în calitate de cumpărători, 
fără a analiza dacă sunt ori nu temeiuri, dovedite prin probe, de 
răsturnare a prezumțţiei bunei-credinţe a dobânditorilor, deoarece 
numai existența probată a relei-credințe, antonimul bunei-credințe, 
poate duce la neincidenţa teoriei fondate pe error communis facit ius, 
cu consecința desființării contractului de vânzare-cumpărare, prin 
sancţiunea nulității absolute, 

Argumentul expus în considerentele deciziei recurate, pentru a 
justifica soluţia de constatare a nulităţii contractului pe motivul că 
înstrăinătorul era un non dominus, nu este suficient, în absenţa unui 
suport legal care să permită această concluzie, precum şi teza, 
preluată de instanță din doctrină privind desfiinţarea contractului când 
doar o parte a utilizat contractul în scop ilicit, chiar fără ştiinţa celei- 
lalte părţi, teză pentru care, de asemenea, nu există temei de drept. 

Aşadar, examinarea atitudinii intimaţilor cumpărători față de titlul 
înstrăinătorului, dacă aveau sau nu cunoștință că imobilul aparținea 
ori nu vânzătorului, este esenţială în rezolvarea cauzei, aspect omis de 
instanță a fi verificat, ceea ce a impus admiterea tuturor recursurilor, 
casarea hotărârii date în apel, nefiind posibilă scindarea capetelor de 

cerere care compun acțiunea intimatei-reclamante; a fost admis, pe 
cale de consecință, și recursul reclamantei împotriva încheierii de 
completare a hotărârii, iar soluţia preconizată a făcut inutilă cerce- 
tarea celorlalte motive de recurs, formulate de părţi, care vor fi avute 
în vedere la soluționarea cauzei în rejudecare. 

Drept urmare, au fost admise toate recursurile formulate, au fost 
casate ambele decizii atacate, cu trimiterea cauzei spre rejudecare la 
instanța de apel. 


În acelaşi sens, a) C.$.J, Secţia civilă, decizia nr. 4894 din 21 
noiembrie 2003: Din economia Legii nr. 10/2001 rezultă că buna-cre- 
dință constă în credința dobânditorilor că au contractat cu adevăratul 
proprietar, cu respectarea prevederilor legale în vigoare la data 
perfectării actelor. Ambele categorii de condiții sunt întrunite în 
speţă, pentru că, în situaţia în care reclamantul nu şi-a manifestat în 
nici un fel intenția de a redobândi proprietatea părinților săi, pârâţii 
nu puteau avea nici un dubiu că imobilul nu ar aparține statului. În 
plus, actele au fost încheiate după expirarea termenului de 6 luni lăsat 
la dispoziţia foştilor proprietari pentru a-şi exprima opţiunea între a 
obţine restituirea în natură sau despăgubiri, iar prevederile art. 9 din 
Legea nr. 112/1995 prevedeau posibilitatea cumpărării acestor 
locuinţe numai de către chiriași. | 

- b) A se vedea supra, speța nr. 35, opinia contrară. 


Notă: Articolul 1898 C. civ. nu ridică probleme asupra părții în 
raport de care se apreciază buna/reaua-credință, întrucât face referire 
la „credința posesorului că cel de la care a dobândit imobilul...”. 
Legea nr. 10/2001 [art. 45 alin. (2), fost art. 46 alin. (2)] face trimitere 
la buna-credință, fără să definească această noțiune şi nici să preci- 
zeze dacă aceasta trebuie să fie unilaterală (şi pentru care dintre părți) 
sau bilaterală. 

Deşi legea nu distinge (ubi lex non distinquil,. nec nos distinquere 
debemus), partea în raport de care este suficient să se aprecieze 
buna/reaua-credință este subdobânditorul, pentru cel puţin două 
argumente. 

Astfel, întrucât legea nu definește noțiunea de „bună-credință”, se 
aplică prin analogie art. 1898 C. civ., care face trimitere la dobândito- 
rul imobilului. Pe de altă parte, el este cel mai interesat în păstrarea 
actului în cadrul unei acţiuni în nulitate sau să îl invoce în cadrul unei 
acțiuni în revendicare. 

Vânzătorul este obligat să restituie imobilul preluat fie în natură, 
fie prin echivalent, buna sau reaua sa credinţă prezentând relevanţă 
sub aspectul întinderii obligaţiei de restituire. 


68. Cauză ilicită. Partea în raport de care se apreciază 
buna-credință. Ambele părți contractante 


Cauza, fiind una dintre condiţiile generale de validitate a actu- 
lui juridic, reprezintă expresia poziţiei subiective a părţilor față de 
actul juridic încheiat. 

Un act de înstrăinare încheiat în condiţiile în care ambele părți 
au fost de rea-credinţă este considerat nul. 

Per a contrario, în măsura în care ambele părți sau cel puțin 
cumpărătorul au fost de bună-credinţă, nu există cauză ilicită. 


C.S.J., Secţia civilă, decizia nr. 1408 
din 8 aprilie 2003 


Prin cererea înregistrată sub nr. 3745 din 8 iunie 2000 la Tribu- 
nalul Bucureşti, Secţia a III-a civilă, reclamanții I.R. şi I.A.M. au 
chemat în judecată C.G.M.B., solicitând instanţei ca, în baza probelor 
ce se vor administra, prin sentința ce o va pronunța, să dispună 
constatarea nulităţii absolute a deciziei nr. 1969 din 9 decembrie 1986 
emisă de fostul Consiliu Popular al Municipiului Bucureşti în aplica- 
rea Decretului nr. 223/1974, de trecere fără plată, în proprietatea 
statului, a apartamentului proprietatea acestora situat în Bucureşti, 
revenirea la situaţia anterioară şi obligarea pârâtei la a le restitui 
apartamentul în liberă şi netulburată posesie. 

În motivarea acţiunii, reclamanţii au arătat, în esență, că sunt 
adevărații proprietari ai apartamentului situat la adresa mai sus 
menţionată şi că prin decizia nr. 1969 din 9 decembrie 1986 emisă de 
fostul Consiliu Popular al Municipiului Bucureşti în aplicarea 
Decretului nr. 223/1974 acest apartament a fost trecut în proprietatea 
statului, în schimbul unui echivalent bănesc sub valoarea lui reală şi 
sub constrângere psihică, fiindu-le viciat consimțământul, astfel că 
titlu statului nu este valabil. 

În drept,:reclamanţii au indicat ca temei de drept al acțiunii lor 
art. 480 şi art. 481 C. civ. şi art. 6 din Legea nr. 213/1998. 

La data de 14 decembrie 2000, reclamanţii au solicitat intro- 
ducerea în cauză a pârâţilor Municipiul Bucureşti, prin Primarul 

General, SC R. SA şi S.D. şi constatarea nulității contractului de 
vânzare-cumpărare nr. 827/1996 încheiat între SC R. SA şi S.D. ca 
având o cauză ilicită, susținând că Statul Român nu putea înstrăina în 
1996, în calitate de vânzător, unei terţe persoane bunul imobil reven- 
dicat, întrucât nu a avut niciodată titlu valabil şi, în consecință, nici 
drept de dispoziţie asupra acestui bun. 

Tribunalul Bucureşti, Secţia a III-a civilă, prin sentința nr. 444 din 
19 aprilie 2001, a respins ca neîntemeiată acțiunea formulată de 
reclamanţii I.A.M. şi I.R. 

Pentru a decide astfel, instanţa de fond a reținut că preluarea imo- 
bilului s-a efectuat la cererea reclamanților, cu plată, aceştia nefăcând 
dovada vicierii consimțământului la momentul înstrăinării imobilului, 
astfel încât acesta a trecut în proprietatea statului cu titlu valabil, fiind 
respectate dispoziţiile Decretului nr. 223/1974, iar cu privire la 
cererea de constatare a nulității contractului de vânzare-cumpărare 
încheiat în temeiul Legii nr. 112/1995 de pârâta S.D., a apreciat că 
aceasta a fost de bună-credință la data cumpărării apartamentului (25 
noiembrie 1996), reclamanţii formulând cererea de revendicare la 
data de 8 iunie 2000. 

Împotriva acestei sentințe au declarat apel reclamanţii, care, criti- 
când-o pentru nelegalitate şi netemeinicie, au susținut că în mod gre- 
şit s-a considerat de către instanța de fond că apartamentul a trecut cu 
titlu valabil în proprietatea statului, întrucât un imobil expropriat de 
stat pentru care se plătesc despăgubiri proprietarilor expropriați nu 
echivalează cu o cedare de bunăvoie din partea foştilor proprietari, 
pentru că, potrivit Codului civil şi legii fundamentale a statului, actul 
de expropriere nu se face la cererea proprietarilor expropriați, ci nu- 
mai prin voința exclusivă a statului, aceştia neputând să-şi exprime un 
consimțământ valabil în condiţiile unei prejudicieri implicite a aces- 
tora. Reclamanţii au mai susţinut că, atâta timp cât statul cunoştea 
faptul că imobilul a intrat în patrimoniul său fără titlu valabil, în mod 
eronat s-a considerat că în speță operează buna-credinţă la încheierea 
contractului de vânzare-cumpărare cu privire la care a solicitat 
constatarea nulităţii absolute şi că, de altfel, pârâta SC R. SA nu a 
dovedit la data încheierii contractului calitatea sa, fie de proprietară a 
imobilului, fie de mandatară a statului pentru înstrăinarea imobilului. 

Curtea de Apel Bucureşti, Secția a III-a civilă, prin decizia nr. 432 
A din 10 octombrie 2001, a respins ca nefondat apelul reclamanţilor, 
reţinând, în esenţă, că din probele administrate rezultă că statul a 

devenit proprietar cu titlu valabil al apartamentului în litigiu, recla- 
manții necontestând decizia nr. 1969 din 9 decembrie 1986, care a 
devenit astfel definitivă şi executorie, aşa încât art. 480 C. civ. nu este 
incident în raportul juridic dedus judecății. A mai motivat instanţa că 
în speță nu poate fi vorba de fraudarea legii drept cauză de nulitate 
absolută a contractului prin care pârâta S.D. a cumpărat imobilul în 
litigiu, deoarece vânzarea s-a realizat anterior revendicării acestuia de 
către reclamanţi, cu respectarea întocmai a dispoziţiilor Legii 
nr. 112/1995, în condiţiile în care imobilul a trecut cu titlu în proprie- 
tatea statului, neputându-se reține reaua-credință a pârâţilor în calitate 
de părți contractante. Cu privire la faptul că SC R. SA nu apare în 
contract în calitate de mandatar al Primăriei Municipiului Bucureşti, 
instanța de apel a apreciat că în cazul vânzării locuinţelor în temeiul 
Legii nr. 112/1995 către chiriaşi erau de notorietate publică rapor- 
turile de mandat dintre Primăria Municipiului Bucureşti şi societățile 
care au preluat în administrare fondul locativ din cadrul primăriilor, 
printre care şi SC R. SA, lipsa mențiunii exprese a raporturilor de 
mandat în contract neputând afecta valabilitatea acestuia. 

Împotriva acestei din urmă decizii au declarat recurs reclamanții 
care, invocând dispoziţiile art. 304 pct. 9 C. proc. civ., au reiterat 
motivele invocate în apel. 

Recursul nu este fondat. 

Potrivit art. 6 alin. (1) din Legea nr. 213/1998, sunt considerate ca 
fiind trecute cu titlu valabil în proprietatea statului bunurile imobile 
cu privire la care s-au respectat dispoziţiile legale în vigoare la data 
preluării. Totodată, potrivit art. 6 alin. (2) din acelaşi act normativ 
„bunurile preluate de stat fără un titlu valabil, inclusiv cele obținute 
prin vicierea consimțământului, pot fi revendicate de foştii proprietari 
sau de succesorii acestora, dacă nu fac obiectul unor legi speciale de 
reparaţie”, alin. (3) al aceluiaşi articol stabilind că instanțele judecăto- 
reşti sunt competente să stabilească valabilitatea titlului de proprietate. 

Examinându-se întregul material probator administrat în cauză, 
s-a reținut că imobilul revendicat a fost proprietatea reclamanţilor 
care l-au dobândit de la stat, în baza contractului de construire 
încheiat cu ICVL nr. 1613 din: 19 decembrie 1979 şi a contractului de 
împrumut nr. 180187 din 19 decembrie 1979 pentru suma de 35.992 
lei, acte în baza cărora li s-a emis, în conformitate cu art. 48 din 
Legea nr. 4/1973 privind dezvoltarea construcţiei de locuinţe, vânza- 
rea de locuinţe din fondul de stat către populaţie şi construirea de case 

de odihnă proprietate personală (în prezent abrogată), titlul de pro- 
prietate nr. 274/] din 19 octombrie 1991. 

Prin decizia nr. 1969 din 9 decembrie 1986 a fostului Birou 
permanent al Comitetului executiv din cadrul Consiliului Popular al 
Municipiului București, acest imobil a trecut cu plată în proprietatea 
statului în baza art. 2 alin. (1) şi art. 4 din Decretul nr. 223/1974, 
urmare a cererii nr. 13682 din 13 noiembrie 1986, prin care recla- 
manții I.R. şi I.M.A. au solicitat preluarea de către stat, cu plată, a 
apartamentului nr. 3 din Bucureşti, evaluarea imobilului făcându-se în 
conformitate cu actele normative în vigoare la data preluării în 
proprietatea statului a acestuia, respectiv Decretul fostului Consiliu 
de Stat nr. 467/1979 privind evaluarea construcţiilor, terenurilor şi 
plantațiilor ce se preiau, cu plată, în proprietatea statului prin expro- 
priere sau în alte cazuri prevăzute de lege. 

S-a reţinut că, deşi reclamanții au susținut în mod constant despre 
cuantumul despăgubirilor că le-ar fi fost impus, fiind stabilit sub 
valoarea reală a imobilului, aceştia nu au produs nici o dovadă în 
acest sens. Mai mult, astfel cum reiese din procesul-verbal pentru 
plata despăgubirilor depus în copie la dosar fond, reclamanţii au 
înțeles să.primească suma de 126.561 lei, semnând pentru primirea 
prețului imobilului aşa cum a fost evaluat. 

Aceasta, în condițiile în care, în conformitate cu prevederile art. 8, 
din Decretul fostului Consiliu de Stat nr. 467/1979, reclamanţii aveau 
posibilitatea de a formula contestaţie privind cuantumul sumei sta- 
bilite ca despăgubire, lucru care însă nu s-a întâmplat. 

Aşa fiind, s-a constatat că preluarea în proprietatea statului a apar- 
tamentului în litigiu s-a făcut la cererea reclamanților cu plata unui 
preţ Just, pe care aceştia de altfel au şi înțeles să-l primească, fără a-l 
contesta, printr-o decizie împotriva căreia nu a fost formulată plângere 
la instanţele judecătoreşti, deşi art. 4 din Decretul nr. 223/1974 prevedea, 
de asemenea, această posibilitate, fiind respectate toate condițiile impuse 
de actele normative de la acea dată, susținerile reclamanților în sensul 
că le-ar fi fost viciat consimțământul fiind nefondate. 

Cu privire la critica reclamanţilor conform cărora, în mod nele- 
gal, s-a respins cererea de constatare a nulității contractului de vân- 
zare-cumpărare nr. 827/112/1996 încheiat între SC R. SA şi S.D., 
întrucât statul, care nu a deţinut cu titlu valabil bunul imobil, fiind 
posesor neproprietar, a încălcat în mod deliberat dispozițiile impera- 
tive ale art. 1306, art. 475 C. civ., precum şi pe cele ale art. 948 

raportat la art. 966-968 C. civ., înstrăinând un bun imobil asupra 
căruia nu avea drept de dispoziţie, contractul având o cauză ilicită şi 
lipsind consimțământul adevăratului proprietar, s-a constatat că 
aceasta este nefondată. 

Potrivit art. 966 C. civ., obligaţia fondată pe o cauză falsă sau 
nelicită nu poate avea nici un efect, iar potrivit art. 968 din acelaşi 
cod, cauza este nelicită când este prohibită de legi, când este contrarie 
bunelor moravuri şi ordinii publice. i 

Cauza, fiind una dintre condițiile generale de validitate a actului 
juridic, reprezintă expresia poziției subiective a părților față de actul 
juridic încheiat. Ignorarea sau, dimpotrivă, cunoaşterea de către cum- 
părător a faptului că bunul înstrăinat nu aparține vânzătorului, poziție 
subiectivă în funcţie de care cumpărătorul urmează să fie calificat ca 
fiind de bună sau rea-credinţă, îşi are reflexul la nivelul cauzei. 

Un act de înstrăinare încheiat în condiţiile în care ambele părți au 
fost de rea-credință este considerat nul absolut în aplicarea princi- 
piului fraus omnia corrumpit al cărui temei legal îl constituie art. 966 
C. civ. za e 

Per a contrario, în măsura în care ambele părți, sau cel puțin 
cumpărătorul, au fost de bună-credinţă, intenţia de fraudare a legii nu 
există şi, drept urmare, nici cauza ilicită. Așadar, sub acest aspect, 
actul ar putea fi deplin valid. 

Validitatea sa rămâne însă discutabilă sub un alt aspect, şi anume 
acela al obiectului. În astfel de situaţii, obiectul contractului de 
înstrăinare constă într-un bun care nu aparţinea vânzătorului, fiind, în 
consecință, sustras prerogativei de dispoziție a acestuia, recunoașterea 
efectului translativ de proprietate al unui asemenea act contravenind 
principiului nemo plus iuris ad allium transferre- potest quam ipse 
habet. 

În speță, contractul de vânzare-cumpărare încheiat între pârâta 
S.D. şi SC R. SA Bucureşti la 25 noiembrie 1996 s-a făcut cu respec- 
tarea legislaţiei în vigoare la acea dată, respectiv Legea nr. 112/1995 
pentru reglementarea situaţiei juridice a unor imobile cu destinația de 
locuinţe trecute în proprietatea statului şi H.G. nr. 20/1996 pentru sta- 
bilirea Normelor metodologice privind aplicarea Legii nr. 112/1995 
(modificată ulterior prin H.G. nr. 11 din 29 ianuarie 1997). Articolul 
1 alin. (2) din H.G. nr. 20/1996 stipulează că imobilele cu destinaţia 
de locuinţe trecute ca atăre în proprietatea statului, cu titlu, sunt acele 
imobile care au fost preluate ca locuinţe în proprietatea statului în 

baza unei prevederi legale în vigoare la data respectivă, enumerând 
printre acestea şi Decretul nr. 223/1974, iar alin. (3) din H.G. 
nr. 20/1996 prevede că imobilele considerate ca fiind trecute fără titlu 
în proprietatea statului şi care nu intră sub incidenţa Legii nr. 112/1995 
sunt cele preluate de stat în fapt, în condiţiile inexistenței unei regle- 
mentări legale care să reprezinte temeiul juridic al constituirii drep- 
tului de proprietate al statului, or, apartamentul ce a făcut obiectul 
contractului de vânzare-cumpărare a fost preluat cu titlu, cu res- 
pectarea Decretului nr. 223/1974. 

Astfel, la data la care pârâta S.D. a depus cererea de cumpărare a 
bunului, cu respectarea termenului prevăzut de art. 9 din Legea 
nr. 112/1995, şi s-au efectuat formalităţile prealabile, apartamentul 
avea o situație clară, fiind liber la vânzare, deoarece foştii proprietari 
primiseră despăgubiri la data preluării lui în proprietatea statului, am- 
bele părţi fiind, la încheierea contractului de vânzare-cumpărare, de 
bună-credinţă, lipsită de orice culpă sau îndoială imputabilă acestora, 
cu atât mai mult cu cât, anterior, nici una din părți nu a fost notificată 
de reclamanţi cu privire la intenţia lor de revendicare a apartamen- 
tului. Reclamanţii nu au probat în nici un fel reaua-credință a părților 
pe care au invocat-o în mod generic, prezumția de bună-credință a 
pârâţilor fiind întărită prin datele concrete ce rezultă din probatorii. 

Totodată, susținerea recurenților-reclamanți conform căreia SC R. 
SA nu ar fi făcut dovada că la data vânzării avea un mandat valabil 
din partea statului — în al cărui patrimoniu se afla imobilul în litigiu — 
pentru a-l înstrăina, nu are relevanță, întrucât atât în Legea 
nr. 112/1995, cât şi în H.G. nr. 20/1996 privind aplicarea Legii 
nr.112/1995 pentru reglementarea situaţiei juridice a unor imobile cu 
destinaţia de locuinţe trecute în proprietatea statului, aşa cum a fost 
modificată prin H.G. nr. 11/1997, este utilizată sintagma „unități 
specializate care evaluează şi vând apartamente în condiţiile Legii 
nr. 112/1995” [art. 9 alin. (5) din Legea nr. 112/1995, art. 5 şi art. 8 
alin. (2) din H.G. nr. 20/1996, art. 9° din H.G. nr. 11/1997], sens în 
care la dosarul cauzei a şi fost depus Contractul de Prestări Servicii 
de Administrare Imobiliară nr. 5052 din 21 august 1996 prin care SC 
R. SA a fost abilitată de Consiliul Local al Municipiului Bucureşti să 
evalueze şi să vândă locuințele conform Decretului-lege nr. 61/1990 
şi Legii nr. 112/1995. 

Pentru considerentele menţionate, contractul de vânzare-cumpărare 
nr. 827/112/1996 este valabil și produce efecte juridice, îndeplinind 

toate condiţiile esenţiale prevăzute de art. 948 C. civ. pentru validitatea 
unei convenţii: capacitatea de a contracta, consimțământul valabil al 
părţii ce se obligă, un obiect determinat şi o cauză licită, nefiind inci- 
dente prevederile art. 966-968 C. civ. invocate de recurenţii-reclamanți. 

Având în vedere temeiurile mai înainte arătate, s-a constatat că 
decizia atacată este temeinică şi legală, recursul fiind respins ca 
nefondat. 


În acelaşi sens, a) C.S.J., Secţia civilă, decizia nr. 324 din 30 
ianuarie 2003. i 
b) A se vedea supra, speța nr. 65. 


Notă: Au fost prezentate spețe în care au fost avuți în vedere fie 
subdobânditorii, fie ambele părți în cazul cauzei ilicite, pentru că 
asemenea litigii reprezintă cel mai mare procent al pricinilor aflate pe 
rolul instanțelor de judecată. 

Partea în raport de care se apreciază buna-credință urmează a fi 
privită diferențiat în funcţie de instituția în care au fost prezentate ' 
spețe relativ la chestiunea în discuție — cu titlu de exemplu, construc- 
torul de bună/rea-credință, posesorul în cazul fructelor civile şi bunu- 
rilor mobile, vânzătorul sau cumpărătorul în cazul răspunderii pentru 
evicțiune, titularul mărcii pentru care se cere anularea urmare a 
înregistrării cu rea-credință, etc. 


7.9. Nulitatea contractului de vânzare-cumpărare şi 
revendicare prin comparare de titluri. Ordine de solu- 
ționare 

69. Nulitate şi revendicare. Nulitatea — chestiune preju- 
dicială 

Legea nr. 10/2001, art. 46 alin. (2) 

În condiţiile în care reclamanții cer să se constate nulitatea 
absolută a contractului de vânzare-cumpărare deținut de pârâţi, 
invocând principiul potrivit căruia desființarea actului inițial 


atrage şi anularea actului subsecvent, iar pârâţii se apără 
invocând buna lor credinţă la momentul încheierii contractului, 


D În prezent, art. 45. 

acest capăt de cerere este prejudicial soluționării acțiunii în 
revendicare, întemeiată pe dispozițiile art. 480 C. civ., acțiune în 
cadrul căreia reclamantul solicită a se proceda la o comparare a 
titlurilor autorilor fiecărei părţi pentru a se stabili dreptul cărui 
autor este preferabil. 

Ordinea soluționării celor două capete de cerere se impune şi 
ca un aspect de logică juridică, întrucât nu se poate proceda la 
compararea a două drepturi de proprietate, unul izvorând dintr-un 
act juridic valabil, iar celălalt dintr-un act juridic lovit de nulitate. 


I.C.C.J., Secţia civilă şi de proprietate intelectuală, 
decizia nr. 2694 din 6 aprilie 2005 


Prin cererea înregistrată la 26 aprilie 2001, astfel cum a fost 
precizată, reclamanta G.S.R. a chemat în judecată pârâții Municipiul 
București, SC A.V.L.B. SA, T.I. şi T.L.A., cerând să fie obligaţi să-i 
lase în deplină proprietate şi liniştită posesie apartamentul nr. 5 situat 
în municipiul Bucureşti şi, totodată, să se constate nulitatea absolută a 
contractului de vânzare-cumpărare nr. 1141 din 12 decembrie 1996, 
încheiat de SC A.V.L.B. SA şi pârâtul T.I., cu consecința evacuării 
acestuia din urmă din imobil. 

În motivarea cererii, reclamanta a arătat că imobilul în litigiu, 
haţionalizat în baza Decretului nr. 921/1950, a fost retrocedat în 
proprietate autoarei sale, prin sentinţa civilă nr. 3819 din 23 mai 1997 
a Judecătoriei Sectorului 4 Bucureşti. 

Cum titlul autoarei sale este preferabil celui invocat de pârâtul 
T.I., contractul de vânzare-cumpărare invocat de acesta fiind încheiat 
cu încălcarea dispoziţiilor Legii nr. 112/1995, reclamanta a solicitat 
admiterea petitelor 2 şi 3 din cererea dedusă judecății. 

Pârâţii T.I. şi L.A. au cerut respingerea acțiunii, invocând că au 
încheiat cu bună-credință contractul a cărui nulitate se solicită a se 
constata, în condiţiile impuse de Legea nr. 112/1995, în raport de 
dispoziţiile art. 46 alin. (2) din Legea nr. 10/2001 acesta fiind valabil. 

Prin sentinţa civilă nr. 11114 din 20 septembrie 2001, Judecătoria 
Sectorului 4 Bucureşti a admis acţiunea reclamantei şi, în consecință, 
a obligat pârâţii să-i lase în deplină proprietate şi paşnică folosință 
imobilul situat la adresa menționată. 

Prin aceeaşi sentință s-a dispus evacuarea pârâților T.I. şi T.L.A. 
din imobil şi a fost respins capătul de cerere privind constatarea 
nulităţii absolute a contractului de vânzare-cumpărare nr. 1141 din 12 
decembrie 1996. 

În motivarea sentinței s-a reţinut că, urmare a comparării titlului 
deţinut de autoarea reclamantei, şi anume contractul de vânzare-cumpă- 
rare încheiat la 26 ianuarie 1928, şi cel invocat de pârâți, preferabil este 
cel dintâi, întrucât provine de la adevăratul proprietate, în timp ce cel 
de-al doilea de la Statul Român, care îl dobândise prin. naţionalizare, 
operațiune care s-a constatat printr-o hotărâre judecătorească rămasă 
irevocabilă ce a fost nelegală. 

Prima instanță a reţinut că în operaţiunea de comparare a titlurilor 
este suficient să se stabilească preferabilitatea acestora, nemaifiind 
necesară constatarea nulității celui ce nu este considerat preferabil, 
caz în care se impune respingerea cererii în constatarea nulității abso- 
lute a titlului invocat de pârâţi. 

Cum acțiunea în revendicare formulată de reclamantă. este, în baza 
art. 680 C. civ., fondată, prima instanță a constatat că se impune 
admiterea acesteia, precum şi evacuarea pârâţilor T. din imobil. 

Prin decizia civilă nr. 1422/A din 17 iunie 2002, Tribunalul 
Bucureşti a respins ca nefondat apelul declarat de pârâţii T., pentru 
aceleaşi considerente de drept şi de fapt reținute de prima instanță. 

Prin decizia civilă nr. 2635 din 28 noiembrie 2002, Curtea de 
Apel București a admis recursul declarat de pârâţii T.I. şi T.A., a 
modificat decizia recurată, a admis apelul declarat de pârâți şi a 
schimbat în tot sentința judecătoriei, în sensul că a respins acțiunea 
reclamantei ca nefondată.. 

În motivarea deciziei s-a reținut că, atâta timp cât în cauză nu s-a 
făcut dovada contrarie, pârâţii T., în calitate de cumpărători, şi 
vânzătoarea SC A.V.L.B. SA sunt prezumaţi a fi fost de bună-cre- 
dinţă la încheierea contractului de vânzare-cumpărare a cărui nulitate 
se cere a se constata, caz în care, în raport de dispoziţiile art. 46 
alin. (2) din Legea nr. 10/2001, acesta este valabil încheiat. 

Împotriva acestei decizii a declarat recurs în anulare Procurorul 
General al Parchetului de pe lângă Înalta Curte de Casaţie şi Justiţie, 
invocând incidenţa art. 330 pct. 1 C. proc. civ. 

În motivarea recursului s-a arătat că, astfel cum s-a statuat în 
practica judiciară, adevăratul proprietar, cum este şi cazul reclamantei 
în speță, poate solicita acţiunea în revendicare împotriva terțului 
achizitor al bunului proprietatea sa, caz în care buna-credință la 
momentul dobândirii este irelevantă, nefiind aptă să creeze un regim 
privilegiat subdobânditorului, chiar dacă se află în posesia bunului. 

S-a susținut, totodată, că împrejurarea că pârâţii s-ar fi aflat într-o 
eroare comună şi invincibilă cu privire la calitatea vânzătorului, 

presupus proprietar al terenului vândut, nu putea fi prezumată doar 
prin reținerea faptului că la momentul perfectării vânzării nu se afla 
pe rolul instanţelor un litigiu privitor la bun. 

Dimpotrivă, s-a apreciat că pârâţii T., subdobânditori ai bunului, 
cu minime diligențe puteau să cunoască situaţia juridică a imobilului 
care, de altminteri, era prezentată în nota de caracteristici aflată la 
dosarul de evaluare întocmit de vânzătoare, depusă în apel. 

Totodată, s-a apreciat că interpretarea dată de instanța de recurs 
dispoziţiilor art. 46 din Legea nr. 10/2001 este contrară art. 1 din 
Protocolul nr. 1 adiţional Convenţiei privind apărarea drepturilor 
omului şi a libertăților fundamentale. 

De asemenea, s-a invocat încălcarea art. 6 din Convenţie şi a 
art. 21 din Constituţia României. 

Analizând recursul în anulare dedus judecății, Înalta Curte a 
constatat că este fondat, pentru următoarele considerente: 

În drept, instanțele judecătoreşti au obligația de a se pronunța 
asupra obiectului cererii deduse judecății . 

Dacă formulările reclamantei sunt confuze şi împiedică determi- 
narea fie a obiectului, fie a temeiului juridic al cererii de chemare în 
judecată, instanţa are obligaţia, respectând regula dezbaterilor contra- 
dictorii, să ceară precizările necesare. 

În speţă, reclamanții au cerut, printre altele, să se constate nulita- 
tea absolută a contractului de vânzare-cumpărare-nr. 1141 din 12 
decembrie 1996 intervenit între SC A.V.L.B. SA şi pârâții T.I. şi 
T.L.A., invocând principiul potrivit căruia desființarea actului inițial 
atrage şi anularea actului subsecvent, pârâții T. apărându-se în sensul 
invocării bunei lor credinţe la momentul încheierii contractului. 

Acest capăt de cerere era prejudicial soluționării acțiunii în reven- 
dicare, întemeiată pe dispoziţiile art. 480 C. civ., acțiune în cadrul 
căreia reclamanta solicita a se proceda la o comparare a titlurilor 
autorilor fiecărei părţi, pentru a se stabili dreptul cărui autor este 
preferabil. 

Ordinea soluționării celor două capete de cerere se impune şi ca 
un aspect de logică juridică, întrucât nu se poate proceda la compa- 
rarea a două drepturi de proprietate, unul izvorând dintr-un act juridic 
valabil, iar celălalt dintr-un act juridic lovit de nulitate. 

Or, instanţele de fond, apreciind ca prejudicial capătul de cerere 
referitor la revendicare, i-au acordat preferință, nefiind preocupate în 
a administra probe cu privire la buna-credință a subdobânditorilor T. 
la momentul încheierii contractului de vânzare invocat drept titlu în 

apărare, capăt de cerere pe care, l-au respins, fără o verificare în fond, 
doar ca o consecinţă a soluţiei adoptate asupra cererii de revendicare. 

Or, analizarea pentru prima oară în recurs a capătului de cerere 
privind constatarea nulității contractului de vânzare-cumpărare şi a 
apărării referitoare la buna-credință a subdobânditorilor T., cu conse- 
cința reţinerii incidenței dispoziţiilor art. 46 alin. (2) din Legea 
nr. 10/2001, s-a realizat prin încălcarea principiului dublului grad de 
jurisdicție, părţile fiind private în a-şi face apărările referitoare la 
această cerere. 

Aşa fiind, în raport şi de dispoziţiile art. 314 C. proc. civ., consta- 
tând că împrejurările de fapt ale cauzei nu au fost pe deplin stabilite, 
fapt care a condus la o încălcare esenţială a legii, ceea ce a determinat 
o soluţionare greşită a cauzei de fond, Înalta Curte a admis recursul în 
anulare, a casat deciziile date de curtea de apel şi de tribunal, precum 
Şi sentința judecătoriei şi a trimis cauza spre rejudecare la aceeaşi 
judecătorie. 

Cu ocazia rejudecării, instanța va analiza prejudicial capătul de 
cerere privind constatarea nulităţii contractului de vânzare-cumpărare 
contestat şi, în raport de soluția dată asupra acestuia, va proceda la 
soluționarea celorlalte cereri formulate de părți. 


În acelaşi sens, C.S.J., Secţia civilă, decizia nr. 2221 din 27 mai 
2003: Aşa după cum s-a reținut din actele şi lucrările dosarului, prin 
acțiunea introductivă de instanță, reclamanții, în contradictoriu cu 
pârâţii, au cerut compararea titlurilor de proprietate ale părţilor, consta- 
tarea priorităţi titlului de proprietate al reclamanților, admiterea acţiu- 
nii în revendicare şi obligarea pârâţilor să le lase în deplină proprietate 
şi paşnică folosință apartamentul nr. 4, situat la et. 3, sc. A din bl. 30, 
Aleea Pajura nr. 1, sectorul 1, Bucureşti, precum şi garajul în 
suprafață de 16,50 mp identificat cu nr. 4 şi amplasat în bl. 23 de pe 
aceeaşi Alee Pajura (Jiului). 

Cum procedeul comparării titlurilor vizează exclusiv ipoteza când 
ambele părți litigante produc titluri derivate, care emană de la autori 
diferiți, câştigând partea care a dobândit de la autorul al cărui drept 
este preferabil, este fără echivoc că reclamanții au considerat valabil 
titlul de proprietate al pârâţilor, respectiv contractul de vânzare-cum- 
părare încheiat de aceştia la 30 octombrie 1996. 

7.10. Vânzarea-cumpărarea unui bun aflat în indi- 
viziune 


70. Valabilitatea unui contract de vânzare-cumpărare a 
unui bun indiviz, încheiat de către un coindivizar. Norme 
aplicabile. Norme proprii stării de indiviziune 


Oricare dintre. coindivizari poate cere ieşirea din indiviziune, 
iar soarta actului de vânzare-cumpărare va depinde de rezultatul 
partajului, respectiv va fi menținut dacă bunul este atribuit în 
lotul vânzătorului. 

Prin urmare, într-un asemenea caz se aplică normele speci- 
fice stării de indiviziune, şi nu cele de nulitate, care implică şi 
buna-credință. 


I.C.C.J., Secţia civilă şi de proprietate intelectuală, 
decizia nr. 965 din 8 februarie 2005 


La data de 2 septembrie 2003, B.D. a chemat în judecată pe B.E. 
şi B.M., pentru a se constata nulitatea actului de vânzare-cumpărare 
încheiat între pârâte şi autentificat sub nr. 32 din 15 iulie 1999, cu 
privire la un imobil compus din construcţie şi 3.000 mp teren, situat 
în comuna Brădeşti, judeţul Olt. : 

În motivarea acţiunii sale, reclamantul a arătat că imobilul vândut 
este indiviz şi că actul de înstrăinare atacat, fiind încheiat fără 
consimţământul său, aduce atingere drepturilor proprii pe care le are 
asupra bunului. 

Judecătoria Filiaşi, prin sentința civilă nr. 714 din 30 septembrie 
2003, a respins, ca nefondată, acțiunea. 

Curtea de Apel Craiova, Secţia civilă, prin decizia nr. 397 din 28 
septembrie 2003, a respins, ca nefondat, apelul reclamantului, cu 
motivarea că pârâta B.E., în calitate de vânzătoare, a avut, în momen- 
tul înstrăinării, proprietatea exclusivă asupra bunului vândut. 

Reclamantul a declarat recurs, arătând, în esență, că soluția 
instanțelor de fond încalcă dreptul său de proprietate asupra bunului 
din litigiu, dobândit prin. succesiune. 

Recursul este nefondat. 

Reclamantul invocă, prin cererea introductivă de instanță, o 
cotă-parte ideală proprie asupra imobilului din litigiu, considerent 
pentru care ar fi aplicabile regulile privitoare la vânzarea lucrului 





altuia, în raport cu care actul atacat este lovit de nulitate absolută, 
ceea ce impune admiterea acţiunii. 

Aceste apărări nu pot fi primite, deoarece, când vânzătorul este 
proprietar pro parte, nu se aplică regulile privitoare la vânzarea 
lucrului altuia, ci regulile proprii stării de indiviziune. 

Pentru salvgardarea drepturilor proprii asupra bunului înstrăinat, 
oricare dintre coindivizari poate cere ieşirea din indiviziune, iar soarta 
contractului de vânzare-cumpărare, validitatea lui va depinde de 
rezultatul partajului. Respectiv, dacă bunul vândut este atribuit la 
partaj copărtaşului înstrăinător, contractul de vânzare-cumpărare 
devine perfect valabil, prin efectul art. 786 C. civ. Dimpotrivă, dacă 
bunul înstrăinat este atribuit altui copărtaş, actul de înstrăinare va fi 
desființat retroactiv pentru lipsa calității de proprietar a vânzătorului, 
aplicându-se, în consecință, regulile care guvernează vânzarea 
lucrului altuia. | í 

În consecință, soluția respingerii acțiunii se verifică, pe fundamen- 
tul acestor considerente, a fi legală şi temeinică, situație în care s-a 
respins recursul, cu substituirea motivării dată hotărârilor atacate, în 
sensul arătat prin decizia de față. : 


În acelaşi sens, LC.C.J, Secţia civilă şi de proprietate intelec- 
tuală, decizia nr. 714 din 2 februarie 2005: Consecința principală a 
efectului declarativ al partajului constă în aceea că actele de întrăinare 
ale unui comoştenitor cu privire la un bun indiviz vor fi valabile dacă 
la împărțeală bunul este atribuit în lotul comoştenitorului înstrăinător. 

Ca atare, o asemenea înstrăinare nu este sancționată cu nulitatea 
ori rezoluțiunea, ci este supusă unei condiţii rezolutorii, depinzând de 
rezultatul partajului. 


$8. Contract de concesiune 


71. Nulitate. Elemente de apreciere a bunei-credințe. 
Notificarea formulată de fostul proprietar în temeiul Legii 
nr. 10/2001 


Nu se poate invoca buna-credinţă de către dobânditorul imo- 
bilului în baza unui contract de concesiune, în condiţiile în care, 
cu minime diligente, s-ar fi aflat situatia juridică a imobilului, 
respectiv faptul că fostul proprietar formulase notificare de resti- 

tuire în temeiul Legii nr. 10/2001 anterior încheierii contractului 
de concesiune. 


I.C.C.J., Secţia civilă şi de proprietate intelectuală, 
decizia nr. 7231 din 19 septembrie 2006 


Prin cererea înregistrată pe rolul Tribunalului Arad, Secţia civilă, 
la 7 ianuarie 2003, reclamanţii C.M.I., C.C., C.I. şi C.L. au chemat în 
judecată pe pârâţii Primarul comunei Sepreuş, comuna Sepreuş şi SC 
P. SRL, pentru ca instanța, prin hotărârea ce o va pronunța, să dispusă 
modificarea în parte a dispoziţiei nr. 397 din 3 decembrie 2002 emisă 
de primar, constatarea nulităţii absolute a contractului de concesiune 
nr. 1927/2001. 

În motivarea cererii s-a arătat că în mod nelegal s-a respins 
cererea de restituire în natură a magaziei de cereale, edificată de ante- 
cesorii reclamanţilor pe terenul în suprafaţă de 2734 mp ce le-a 
aparținut î în proprietate. 

În mod nelegal Consiliul local a concesionat terenul în suprafață 
de 2734 mp. Contractul de concesiune este lovit de nulitate absolută, 
fiind încheiat cu rea-credință. l 

Prin sentința civilă nr. 143 din 26 martie 2003, Tribunalul Arad, 
Secția civilă, a'respins acțiunea ca nefondată. Pentru a hotărî astfel, 
prima instanță a reținut că a fost preluat abuziv de la antecesorii 
reclamanților imobilul evidenţiat în CF Sepreuş. Pe teren existau mai 
multe construcţii edificate de foştii proprietari, între care o casă de 
locuit, o magazie de cereale şi o biserică catolică. După preluare, 
construcţiile au fost demolate sau distruse prin incendiere, singura 
construcţie rămasă fiind magazia de cereale notată sub A 9 în CF 
Sepreuş. 

Prin notificarea trimisă primarului comunei Sepreuş, reclamanții 
nu au solicitat restituirea singurei construcții care mai rămăsese pe 
terenurile preluate de la autorii lor. Reclamanții au solicitat restituirea 
magaziei numai după primirea dispoziţiei nr. 313/2002, cu încălcarea 
termenului de 6 luni prevăzut de art. 21 din Legea nr. 10/2001. 

Apelul declarat de reclamanți împotriva acestei sentințe a fost 
respins ca nefondat, prin decizia civilă nr. 125 din 16 septembrie 
2003 a Curţii de Apel Timişoara, Secţia civilă. 

Înalta Curte de Casaţie şi Justiţie, Secţia civilă şi de proprietate 
intelectuală, a casat această decizie şi a trimis cauza pentru rejude- 
carea apelului la aceeaşi instanță. 





În considerentele deciziei instanței de recurs s-a reținut că se 
impunea ca instanța, în raport cu cererea prin care reclamanții arătau 
că imobilele construcţii au fost demolate, să verifice, pe baza extra- 
selor de carte funciară şi a altor acte, inclusiv a actelor administrative 
în temeiul cărora s-a preluat imobilul şi s-a făcut intabularea în cartea 
funciară, dacă vreunul dintre imobilele menţionate se identifică cu 
magazia a cărei retrocedare se cere. De asemenea, în mod nelegal 
instanța de apel nu s-a pronunțat asupra motivului de nulitate absolută 
a contractului de concesiune. 

Rejudecând după casarea cu trimitere, Curtea de Apel Timişoara, 
Secţia civilă, a pronunţat decizia civilă nr. 68 din 22 februarie 2006, 
prin care a admis apelul reclamanţilor, a modificat sentința, în sensul 
că a admis contestaţia, a modificat în parte dispoziția nr. 397/2002 
emisă de Primarul comunei Sepreuş, în sensul că a dispus restituirea în 
natură către reclamanți şi a magaziei de cereale edificată pe terenul 
înscris în CF Sepreuş nr. top. 405-406/a//1/1/5 în suprafață de 2734 mp. 
A constatat nulitatea absolută a contractului de concesiune încheiat 
între Consiliul local al comunei Sepreuş și SC P. SRL. 

Instanţa de apel şi-a motivat decizia arătând că aprecierea potrivit 
căreia cererea de atribuire în natură a magaziei de cereale ar fi fost 
făcută peste termen este neîntemeiată, în raport cu împrejurarea că 
prin expertiza efectuată în cauză s-a constatat că magazia de cereale 
face corp comun cu terenul de 2734 mp, fiind edificată pe acest teren, 
corpul funciar având caracter unitar. 

Pe de altă parte, cererea reclamanţilor notificatori nu putea fi 
scindată, cu consecința respingerii cererii pentru restituirea magaziei 
de cereale ca tardiv formulată, având în vedere că, la data formulării 
notificării, terenul din litigiu a fost individualizat parcelar, operațiu- 
nea de dezmembrare fiind realizată ulterior. 

Cum construcţia în litigiu a fost individualizată în carte funciară, 
iar faptul necunoaşterii împrejurării că construcţia nu a fost demolată 
nu poate fi imputat reclamanţilor, starea acestei construcţii fiind de 
avansată degradare. 

Contractul de concesiune s-a încheiat la 25 septembrie 2001, cu 
ignorarea notificării reclamanților, din 25 mai 2001. În acest fel, s-au 
încălcat dispozițiile art. 20 din Legea nr. 10/2001. d 

Decizia instanţei de apel a fost atacată cu recurs de către pârâți. 

Prin recursul Primăriei comunei Sepreuş, prin primar, întemeiat în 
drept pe dispozițiile art. 304 pct. 8 C. proc. civ., este criticată hotă- 
rârea, deoarece, deşi este de necontestat că imobilul magazie de 

cereale constituie un tot unitar cu imobilul teren, reclamanţii, prin 
notificarea formulată, aveau obligația să specifice în mod expres 
imobilul pe care îl solicitau, cunoscând faptul că acea construcție este 
o clădire foarte veche. Au lăsat astfel loc de interpretare, în sensul că 
nu ar fi solicitat restituirea clădirii, ci doar a terenului pe care este 
edificată construcția. 

Deoarece reclamanţii nu au solicitat restituirea în natură a 
magaziei, contractul de concesiune s-a încheiat în mod legal, cu 
respectarea prevederilor Legii nr. 21/1998. 

SC P. SRL a arătat în recursul formulat faptul că instanța de apel 
nu a ţinut cont de considerentele deciziei de casare, în care s-a arătat 
că instanța nu s-a pronunțat asupra motivului de nulitate absolută 
invocat de reclamanţi cu privire la contractul de concesiune. Totoda- 
tă, a reţinut că instanța nu a evaluat pertinenţa notificării formulate de 
reclamanţi, care au fost în eroare cu privire la faptul demolării 
magaziei. 

Faţă de critica şi dispoziţia instanţei supreme, instanța de apel a 
dispus numai efectuarea unei expertize prin care să se identifice 
construcţia din litigiu, atât sub aspectul existenței sale fizice, cât şi 
sub aspectul individualizării.sale. 

După primirea Dispoziţiei nr. 313/2002, reclamanții şi-au precizat 
cererea, solicitând numai suprafaţa de 2734 mp pe care se afla ampla- 
sată magazia de cereale. În mod întemeiat primarul a considerat că 
cererea de atribuire în natură a magaziei de cereale s-a făcut peste 
termen. | 

Contractul de concesiune a fost încheiat cu bună-credință de către 
SC P. SRL, care nu a avut cunoştinţă de cererile reclamanților. 

Prin întâmpinare, intimaţii-reclamanţi au solicitat respingerea 
recursurilor, hotărârea instanţei de apel fiind legală şi dată cu respec- 
tarea deciziei de casare. 

Analizând hotărârea instanţei de apel, în limitele criticii formulate 
prin motivele de recurs şi în raport de dovezile administrate înaintea 
instanțelor de fond, Înalta Curte a apreciat că recursurile nu sunt 
întemeiate, pentru următoarele considerente: 

1. Prin notificarea adresată în termenul impus de Legea nr. 10/2001, 
persoanele îndreptățite la măsuri reparatorii au solicitat imobilul 
alcătuit din teren neocupat de construcţii. Faptul că nu s-a solicitat prin 
notificare şi magazia situată pe teren nu înseamnă că, în privința aces- 
teia, s-ar fi depăşit termenul în care putea fi cerută, având în vedere 

că, în lumina accesiunii, restituindu-se terenul, se restituie şi magazia 
amplasată pe acesta. 

Nu este de acceptat critica în sensul că reclamanții trebuiau să 
specifice în mod expres în notificare faptul că doresc şi construcțiile 
de pe teren. Era obligația unităţii notificate, dacă avea vreo nedu- 
merire în privința modului în care se poate restitui doar terenul de sub 
o construcţie, fără să se restituie şi construcţia, să ceară lămuriri 
petenţilor. i 

Sub acest aspect, hotărârea instanței de apel care a reținut că cererea 
notificatorilor nu putea fi scindată, având în vedere că la data notificării 
terenul era individualizat parcelar, operațiunea de dezmembrare fiind 
ulterioară, este legală; 

2. În hotărârea dată în recurs, în condiţiile art. 315 C. proc. civ., 
s-a arătat că instanța de trimitere trebuie să se pronunţe și asupra 
contractului de concesiune. Faptul că în prezenta cauză nu este parte 
şi consiliul local nu afectează valabilitatea soluţiei, ci pune doar o 
problemă de opozabilitate a hotărârii față de consiliu. 

Pe de altă parte, expertiza a fost dispusă tocmai pentru a stabili 
dacă terenul şi magazia de cereale constituie un tot unitar. În raport 
de concluziile expertului, instanţa s-a putut pronunţa şi asupra lega- 
lității contractului de concesiune, nulitatea intervenind dacă magazia 
era situată pe teren. 

Contractul de concesiune este lovit de nulitate absolută, pentru 
cauză ilicită, de vreme ce, potrivit expertizei, magazia de cereale este 
situată pe terenul solicitat prin notificare, iar notificarea a fost înre- 
gistrată la 25 mai 2001, contractul fiind încheiat la 25 septembrie 
2001. 

Necunoaşterea înregistrării notificării nu poate fi invocată de 
societatea comercială pentru dovedirea bunei sale credințe, câtă 
vreme avea obligaţia să depună toată diligența necesară pentru a afla 
situația juridică reală a imobilului. Obţinerea de informaţii, chiar de la 
cealaltă parte contractantă, nu ar fi presupus un efort excesiv, de 
natură să determine partea să încheie contractul fără asemenea 
verificări. 

Faţă de cele ce preced, instanța a apreciat că nu sunt întrunite 
cerințele art. 304 pct. 9 C. proc. civ., instanța de apel pronunţând o 
soluție legală, dată cu aplicarea corectă a legii materiale incidente şi 
cu reșpectarea deciziei de casare. Ca atare, în temeiul art. 312 alin. (1) 
C. proc. civ., recursurile au fost respinse ca nefondate, cu consecinţa 
rămânerii irevocabile a hotărârii date în apel. 

$9. Contract de garanţie imobiliară 


72. Constitutor evins la data constituirii ipotecii. Efecte 


Pentru valabilitatea ipotecii este necesar ca cel care o 
constituie să fie proprietarul actual al bunului ipotecat. Desfiin- 
tarea titlului acestuia, ca act iniţial, atrage anularea ipotecii, ca 
act juridic subsecvent, datorită legăturii lor juridice şi aplicării 
principiului resoluto iure dantis, resolvitur ius accipientis, deter- 
minat de nemo dat quod non habet. 

Desigur, poate fi concepută buna-credință a creditorului, înte- 
meiată pe cuprinsul cărţii funciare, dar acceptarea unei.asemenea 
excepții, numită aparenţa în drept (fondată pe error communis facit 
ius) încetează dacă există dovezi că ipoteca lucrului altuia a fost 
constituită în cunoştinţă de cauză, creditorul ştiind că lucrul ipote- 
cat nu este proprietatea debitorului sau dacă, datorită unei grave 
neglijențe (culpa lata), a omis să afle care este titlul constitutorului 
ipotecii şi dacă acesta din urmă este adevăratul proprietar (verus 
dominus). 

În condiţiile în care, la data constituirii ipotecii, debitorul era 
deja un cumpărător evins al bunului ipotecat, iar în cartea funciară 
a fost înscris demersul împotriva acestuia referitor la reîntoarcerea 
bunului în patrimoniul adevăratului proprietar, există cel puțin o 
gravă neglijență (culpa lata) a creditorului din contractul de împru- 
mut şi beneficiar al ipotecii în a se convinge că debitorul este 
adevăratul proprietar al bunului ipotecat. 


I.C.C.J., Sectia civilă şi de proprietate intelectuală, 
decizia nr. 4799 din 3 iunie 2005 


La data de 24 aprilie 2003, C.S. a chemat în judecată pe J.E.C., 
M.C. şi M.F., cerând a se constata nulitatea absolută a contractului de 
împrumut ipotecar încheiat între pârâţi şi autentificat sub nr. 1409 din 
11 iulie 2000. 

Judecătoria Timişoara, prin sentinţa civilă nr. 8185 din 8 octom- 
brie 2003, a admis în parte acțiunea şi a constatat nulitatea absolută a 
actului juridic atacat, referitor la constituirea ipotecii asupra imobi- 
lului identic cu nr. 29806/VIII din C.F. 66419 Timişoara. 

Curtea de Apel Timişoara, Secţia civilă, prin decizia nr. 705 din 
20 aprilie 2004, a respins ca nefondat apelul pârâtului J.E.C., cu moti- 
varea că actul constitutiv al ipotecii, fiind fondat pe un fals în decla- 

raţii (art. 292 C. proc. civ.), sancţionat irevocabil prin sentința penală 
nr. 91 din 15 ianuarie 2003 a Judecătoriei Timişoara, este nul absolut, 
pentru cauză ilicită. 

Împotriva acestei decizii pârâtul J.E.C. a declarat recurs, bazat pe 
motivul de casare prevăzut de art. 304 pct. 9 C. proc. civ., în dezvol- 
tarea căruia a arătat, în esenţă, că nulitatea nu-i este opozabilă, deoarece 
a acceptat ipoteca întemeindu-se pe cuprinsul C.F., fiind, ca atare, un 
creditor beneficiar de bună-credință. A cerut respingerea acțiunii. 

Recursul este neîntemeiat. f 

Pentru valabilitatea ipotecii este necesar ca cel care o constituie să 
fie proprietarul actual al bunului ipotecat. Desființarea titlului acestuia, 
ca act inițial, atrage anularea ipotecii, ca act juridic subsecvent, datorită 
legăturii lor juridice şi aplicării principiului resoluto iure dantis, 


resolvitur ius accipientis, determinat de nemo dat quod non habet. 


Desigur, poate fi concepută buna-credință a creditorului, întemeiată, 
bunăoară, pe cuprinsul C.F., dar acceptarea unei asemenea excepții, 
numită aparenţa în drept (fondată pe error communis facit ius) înce- 
tează dacă există dovezi că ipoteca lucrului altuia a fost constituită în 
cunoştinţă de cauză, creditorul ştiind că lucrul ipotecat nu este pro- 
prietatea debitorului sau, datorită unei grave neglijenţe (culpa lata), a 
omis să afle care este titlul constitutorului ipotecii şi dacă acesta din 
urmă este adevăratul proprietar (verus dominus). 

Or, în speţă, la data constituirii ipotecii, debitorul era deja un 
cumpărător evins al bunului ipotecat (prin decizia civilă nr. 616 din 6 
martie 2000 a Tribunalului Timiş), iar în C.F. a fost înscris demersul 
reclamantei referitor la reîntoarcerea bunului în patrimoniul său; în 
aceste condiţii, există cel puţin o gravă neglijenţă (culpa lata) a recu- 
rentei (creditor în contractul de împrumut şi beneficiar al ipotecii) în a 
se convinge că debitorul este adevăratul proprietar al bunului ipotecat. 

Aşa fiind, cu temei instanțele de fond, admițând în parte acțiunea, 
au desființat ipoteca, situaţie în care, aparenţa în drept invocată de 
recurentă, fiind inoperantă, s-a impus respingerea recursului, ca 
nefondat. i 

$10. Contract de închiriere 


73. Contract încheiat cu încălcarea art. 44 din O.U.G. 
nr. 40/1999. irelevanţa bunei-credinţe 


O.U.G. nr. 40/1999, art. 44 


Conform art. 44 din O.U.G. nr. 40/1999, sunt interzise sub 
sancţiunea nulității absolute înstrăinarea, sub orice formă, con- 
cesionarea, ipotecarea, contractul de leasing, precum şi orice 
închiriere sau subinchiriere în beneficiul unui nou chiriaş a 
bunurilor imobile — terenuri şi construcţii cu destinația de 
locuinţă — care fac-obiectul unei încunoştințări scrise, notificări 
sau cereri în constatarea sau realizarea dreptului de proprietate 
din partea persoanelor fizice sau juridice deposedate de aceste 
bunuri. 

Textul de lege se referă la orice fel de cerere, notificare sau 
înştiinţare, iar nu numai la notificările transmise conform proce- 
durii instituite de Legea nr. 10/2001. 

Faţă de natura nulității consacrate de ordonanța de urgenţă, 
analiza bunei-credinţe nu prezintă relevanţă pentru cauză, fiind 
suficient să se constate că sunt îndeplinite cerințele impuse de 
art. 44 din O.U.G. nr. 40/1999, pentru ca actul încheiat cu încăl- 
carea acestor prevederi legale imperative să fie lovit de nulitate. 


I.C.C.J., Sectia civilă şi de proprietate intelectuală, 
decizia nr. 4416 din 26 mai 2005 


Prin sentința civilă nr. 7443 din 11 septembrie 2003, Judecătoria 
Braşov a admis acţiunea formulată de reclamantele I.R., R.M. şi 
I.D.M.C. împotriva pârâtelor SC R. SRL şi N.M.J., a constatat nul 
absolut contractul de închiriere nr. 45854 din 29 august 2001, încheiat 
între pârâta SC R. SRL, în calitate de locator, şi pârâta N.M.J., în 
calitate de locatar, având ca obiect imobilul situat în Brașov, a dispus 
evacuarea pârâtei N.M.J. din imobil şi a obligat-o la plata cheltuie- 
lilor de judecată către reclamante. 

Pentru a hotărî astfel, instanța de fond a reţinut că reclamantele au 
solicitat, în contradictoriu cu Municipiul Braşov şi SC R. SRL, să se 
constate că imobilul în litigiu a trecut fără titlu în proprietatea 
statului, să se intabuleze dreptul lor de proprietate şi să fie obligați 
pârâţii să le lase imobilul în deplină proprietate şi liniştită posesie. 

Judecăta acestei cereri a fost suspendată în apel, deoarece recla- 
mantele au optat pentru parcurgerea procedurii administrative prevă- 
zute de Legea nr. 10/2001. 

În timpul judecării acţiunii de drept comun, imobilul a devenit 
liber, deoarece chiriaşul a decedat şi nici o persoană din cele prevă- 
zute la art. 12 lit. a), b), c) din O.U.G. nr. 40/1999 nu a solicitat atri- 
buirea contractului de închiriere. 

Deşi la data de 17 august 2001, ebona I.R. a notificat pârâta 
SC R. SRL să nu repartizeze spațiul rămas liber, la 29 august 2001, 
aceasta a încheiat contract de închiriere cu pârâta N.M.J. 

Notificarea reclamantelor adresată pârâtei SC R. SRL, conform: 
Legii nr. 10/2001, a fost transmisă de executorul judecătoresc la 8 
august 2001 şi a fost comunicată la 9 august 2001. Prin decizia 
nr. 122 din 13 septembrie 2002 a unităţii deţinătoare, s-a dispus resti- 
tuirea în natură a părții din imobil ce nu a fost înstrăinată şi restituirea 
prin echivalent pentru partea din imobil înstrăinată conform Legii 
nr. 112/1995. 

Faţă de această situație de fapt și reținând că pârâta N.MJ. 
cunoştea că spațiul solicitat este în curs de revendicare, instanța a 
constatat nulitatea absolută a contractului de închiriere încheiat şi a 
dispus evacuarea pârâtei pentru lipsa titlului. 

Prin decizia civilă nr. 132/Ap din 23 februarie 2004, Curtea de 
Apel Braşov a admis în parte apelul declarat de pârâta N.M.J., a 
schimbat în parte sentința şi a admis excepția lipsei calității proce- 
suale active a reclamantei I.R., respingând acţiunea civilă formulată 
de aceasta împotriva ambelor pârâte. 

Totodată, a respins apelul declarat de pârâta SC R. SRL. 

' Instanţa de apel a reţinut că dreptul de proprietate asupra‘ imobi- 
lului în litigiu aparţine reclamantelor R.M. şi I.D.M.C., reclamanta 
I.R. având doar calitatea de mandatar al acestora. 

În ceea ce priveşte apelul declarat de SC R. SRL, curtea a reținut 
că, potrivit art. 23 din Legea nr. 10/2001, decizia sau dispoziția 
motivată de restituire. face dovada dreptului de proprietate şi consti- 
tuie titlu executoriu pentru punerea în posesie, necesitatea realizării 
publicității imobiliare fiind necesară doar pentru opozabilitatea față 
de terți. 

Ca o consecinţă, reclamantele R.M. şi I.D.M.C. au făcut dovada 
că sunt proprietarele imobilului, având calitate procesuală activă, şi 
justifică un interes în promovarea acţiunii. 

Instanța de apel a mai reţinut că în mod corect tribunalul a 
constatat nulitatea absolută a contractului de închiriere, deoarece, 
conform art. 44 din O.U.G. nr. 40/1999, este interzisă, sub sancţiunea 
nulității absolute, închirierea sau subînchirierea în beneficiul unui nou 
chiriaş a imobilelor care fac obiectul unei încunoştințări scrise, noti- 
ficări sau cereri în constarea sau realizarea dreptului de proprietate. 

Împotriva acestei decizii, în termenul prevăzut de lege, au declarat 
recurs pârâtele N.M.J. şi SC R. SRL Braşov. 

Invocând dispoziţiile art. 304 pct. 9 C. proc. civ., pârâta N.M.J. a 
arătat că reclamantele nu aveau calitate. ,procesuală activă, iar 
contractul de închiriere este perfect şi legal. 

Pârâta SC R. SRL a invocat acelaşi punct al art. 304 C. proc. civ. 
şi a arătat că reclamantele nu aveau calitate procesuală activă, iar 
contractul de închiriere a fost încheiat cu respectarea dispoziţiilor 
legale în vigoare. 

Recursurile nu sunt fondate. 

Având în vedere faptul că ambele recursuri au fost întemeiate pe 
dispozițiile art. 304 pct. 9 C. proc. civ., cu unele nuanțări, criticile 
fiind aceleaşi, Înalta Curte a făcut o singură analiză, structurată pe 
cele două aspecte invocate: 

— lipsa calităţii procesuale active a reclamantelor; 

— legalitatea contractului de închiriere. 

În privința calității procesuale, pârâta N.M.J. a susţinut că din 
actele dosarului rezultă că proprietar al imobilului în litigiu este Statul 
Român, reclamantele nefăcând dovada că ar fi moștenitoarele unui 
fost proprietar tabular, deposedat de stat, iar pârâta SC R. SRL a 
arătat că reclamantele nu aveau calitate procesuală activă, deoarece 
au dobândit imobilul în litigiu abia la data de 13 septembrie 2002, dată 
la care a fost emisă decizia nr. 122/2002, în baza Legii nr. 10/2001. 

Faptul că I.R. a notificat la 17 august 2001 pe pârâtă să nu încheie 
un alt contract de închiriere nu are relevanţă în cauză, deoarece, la 
acea dată, reclamantele nu erau persoane îndreptățite, pentru că nu 
depuseseră notificare în baza Legii nr. 10/2001. Pentru acest motiv, 
I.R. nu justifica un interes. 

Nici una din critici nu este întemeiată. 

Calitatea procesuală activă presupune existența unei identități 
între persoana reclamantului şi titularul: dreptului pretins, fiind una 
dintre condiţiile ce trebuie îndeplinite de o persoană pentru a fi parte 
în proces. 

Prin urmare, momentul la care trebuie:raportată calitatea proce- 
suală este momentul la care instanța este sesizată cu o cerere de 
chemare în judecată. 

În cauza de față, cererea de chemare în judecată a fost introdusă la 
data de 14 aprilie 2003, dată la care reclamantele R.M. şi I.D.M.C. 
erau proprietarele imobilului în litigiu. 

Astfel, prin decizia nr. 122 din 13 septembrie 2002 a SC R. SA 
Braşov, s-a dispus restituirea în natură către R.M. şi I.D.M.C., a părţii 
din imobil neînstrăinată, înscrisă sub nr. top. 2159/1, deţinută cu 
contract de închiriere de N.M. şi C.S., imobil situat în Braşov. 

Or, conform art. 23 alin. (4) din Legea nr. 10/2001, decizia de 
aprobare a restituirii în natură a imobilului face dovada proprietăţii, 
persoanei îndreptățite asupra acestuia, are forța probantă a unui 
înscris autentic şi constituie titlu executoriu pentru punerea în pose- 
sie, după îndeplinirea formalităţilor de publicitate imobiliară. 

Textul de lege invocat distinge între titlu executoriu şi titlu de 
proprietate, formalitățile de publicitate imobiliară fiind necesare doar 
pentru punerea în executare a deciziei sau dispoziției emise. 

Ca atare, reclamantele, deținând titlu de proprietate, au calitate 
procesuală activă. 

Pentru aceleaşi considerente, en justifică şi un interes 
legitim, personal şi direct, deoarece, în general, oricine are calitatea 
procesuală activă justifică şi un interes. 

Referitor la legalitatea contractului de închiriere, pârâta N.M.J. a 
susținut că notificarea a fost transmisă de reclamante ulterior datei 
încheierii contractului de închiriere, iar declaraţia sa se referă la riscul 
revendicări imobilului. . 

Pârâta SC R..SRL a arătat că notificarea a fost înregistrată la 24 
septembrie 2001, ulterior încheierii contractului de închiriere, şi că de 
la această dată erau incidente dispozițiile art. 44 din O.U.G. nr. 40/1999. 

La data încheierii contractului nu exista nici un impediment legal, 
singura interdicție fiind cea prevăzută de Normele metodologice de 
aplicare a Legii nr. 10/2001, care statuează indisponibilizarea imobi- 
lelor restituibile foştilor proprietari. l 

S-a mai arătat că în mod greșit a reținut instanța de apel că buna-cre- 
dință a părților nu apără actul juridic încheiat, întrucât nu este un act 
subsecvent, de dispoziţie şi cu titlu oneros. Principiul bunei-credințe 
se referă la orice acte încheiate între părți. 

Nici aceste critici nu sunt întemeiate. 

Conform art. 44 din O.U.G. nr. 40/1999, sunt interzise sub sanc- 
țiunea nulităţii absolute înstrăinarea sub orice formă, concesionarea, 
ipotecarea, contractul de leasing, precum şi orice închiriere sau subîn- 
Chiriere în beneficiul unui nou chiriaş, a bunurilor imobile — terenuri 
şi construcţii cu destinaţia de locuinţă — care fac obiectul unei încu- 
noştințări scrise, notificări sau cereri în constatarea sau realizarea 
dreptului de proprietate din partea persoanelor fizice sau juridice 
deposedate de aceste bunuri. 

Textul: de lege se referă la orice fel de cerere, notificare sau 
înştiinţare, iar nu numai la riotificările transmise conform procedurii 
instituite de Legea nr. 10/2001, aşa cum în mod eronat au susținut 
pârâtele. 

În cauză, demersurile reclamantelor nu s-au limitat doar la a 
notifica pe pârâta SC R. SRL. Pe rolul Judecătoriei Braşov s-a aflat 
dosarul civil nr. 14852/2000, prin care reclamanta I.R. a solicitat, în 
contradictoriu eu- Municipiul Braşov. şi SC R. SRL, să se constate că 
imobilul a trecut în proprietatea statului fără titlu, că este proprietara 
acestui imobil şi, ca ò consecinţă, să se intabuleze dreptul ei de pro- 
prietate. În această procedură au participat. în calitate de interveniente 
în interes propriu. şi reclamantele R.M. şi I.D.M.C. 

Prin urmare, anâliza nulității consacrate de art. 44 din O.U.G. 
nr. 40/1999 trebuie să aibă în vedere nu doar notificarea transmisă con- 
form Legii nr. 10/2001, ci şi demersurile anterioare acestui moment. 

Or, s-a constatat că procedura judiciară în urma căreia s-a pro- 
nunțat sentința civilă nr. 8236 din 29 iunie 2001, chiar dacă nu s-a 
finalizat printr-o“ hotărâre irevocabilă, intră în sfera de aplicare a 
art. 44 mai sus invocat, deoarece reclamantele au formulat cereri prin 
care solicitau să se constate că sunt proprietarele imobilului în litigiu. 

Aşadar, indiferent de data la care au fost transmise notificările 
prin care se solicita restituirea imobilului conform Legii nr. 10/2001 
sau interdicţia de a încheia un nou contract de închiriere, important 
pentru ‘cauză este faptul că în anul 2000 s-a solicitat instanțelor de 
judecată să se pronunţe cu privire la dreptul de proprietate asupra 
unui imobil preluat de stat. 

Prin: urmare, este -nefundamentată susținerea pârâtelor că, la 


momentul încheierii contractului de închiriere, exista doar interdicția 


de înstrăinare prevăzută de Legea nr. 10/2001, deoarece exista şi 
interdicția închirierii către un nou chiriaş a imobilelor ce făceau 
obiectul cererilor la care se referă art. 40 din O.U.G. nr. 40/1999. 

„Faţă de natura nulităţii consacrate. de ordonanță, analiza 
bunei- credințe nu prezintă relevanţă pentru cauză, fiind suficient, 
aşa cum în mod corect a constatat şi curtea de apel, să se constate că 
sunt îndeplinite cerințele impuse de art. 44- din O.U.G. nr. 40/1999, 
pentru ca actul încheiat cu încălcarea acestor prevederi legale 
imperative să fie lovit de nulitate. 


Notă: În urma republicării Legii nr. 10/2001, determinată de 
modificările intervenite prin Legea nr. 247/2005, o asemenea inter- 
dicție a fost stipulată în lege. Astfel, conform art. 21 alin. (5), sub 
sancţiunea nulității absolute, până la soluționarea procedurilor 
administrative şi, după caz, judiciare, generate de prezenta lege, este 
interzisă înstrăinarea, concesionarea, locaţia de gestiune, asocierea în 
participațiune, ipotecarea, locaţiunea, precum şi orice închiriere sau 
subînchiriere în beneficiul unui nou chiriaş, schimbarea destinaţiei, 
grevarea sub orice formă a bunurilor imobile — terenuri şi/sau 
construcții notificate potrivit prevederilor prezentei legi. i 


"94. Reziliere “contract în condiţiile art. 35 din O.U.G. 
nr. 44/1999. Relevanţa bunei-credințe 


O.U.G. nr. 40/1999, art. 35 alin. (6) 


Articolul 35 din O.U.G. nr. 40/1999 prevede posibilitatea de a 
se dispune rezilierea contractului de închiriere, precum şi eva- 
cuarea atunci când chiriaşul, cu rea-credinţă, nu a achitat chiria, 
cel puțin 3 luni consecutiv. 

Se prevede deci posibilitatea rezilierii contractului pentru 
neplata chiriei numai cu condiția dovedirii relei-credinţe a chiriaşu- 
lui, reglementare diferită de cea cuprinsă în Legea nr. 114/1996. 

Dacă până la soluționarea cauzei, pârâtul achită chiria restantă 
şi dovedeşte cu acte că a plătit chiria la zi, nu subzistă temeiuri 
pentru rezilierea contractului, mai ales în situaţia în care cel în 
cauză justifică plata cu întârziere a chiriei prin lipsa oricărei 
surse de venit. 


I.C.C.J., Secţia civilă şi de proprietate intelectuală, 
decizia nr. 3278 din 22 aprilie 2005 


Prin sentinţa civilă nr. 3776 din 28 noiembrie 2003 a Judecătoriei 
Alexandria, a fost respinsă ca rămasă fără obiect acțiunea formulată 

de Administraţia Activităţilor Comerciale Protecţie Socială din cadrul 
Consiliului Local al Municipiului Alexandria împotriva pârâtului 
L.A.S.I., având ca obiect obligarea la plata chiriei restante şi rezilie- 
rea contractului de închiriere şi evacuarea pârâtului din imobilul 
situat în Alexandria, aceste din urmă capete de cerere fiind respinse 
ca nefondate. 

Pentru a hotărî astfel, instanța de fnd a reținut că pârâtul a făcut 
dovada plății chiriei restante cu chitanța din data de 27 noiembrie 
2003, astfel că cererea a rămas fără obiect, iar celelalte solicitări sunt 
neîntemeiate. i 

Apelul declarat de reclamantă împotriva acestei sentințe a fost 
respins ca nefundat, prin decizia nr. 429 din 5 martie 2004 a Curţii de 
Apel București, Secția a III-a civilă. 

S-a avut în vedere că, prin solicitarea de obligare a chiriaşului la 
plata chiriei restante, urmată de îndeplinirea acestei obligaţii, finali- 
tatea demersului judiciar a fost atinsă, astfel că nu se mai impune şi 
desființarea contractului de locaţiune, cu consecinţa evacuării loca- 
tarului. 

Împotriva acestei decizii reclamanta a declarat recursul de față, 
susținând că, la data introducerii acțiunii, pârâtul nu plătise chiria pe 
3 luni, astfel că erau îndeplinite condiţiile pentru admiterea cererilor 
vizând rezilierea contractului de închiriere şi evacuare. 

Recursul nu este întemeiat, fiind respins, pentru considerentele ce 
urmează: 

S-a observat în primul rând că recursul nu a fost motivat în drept 
atât cu privire la dispoziţiile procedurale în temeiul cărora a fost înca- 
drat, cât şi în ceea ce priveşte prevederile de drept material care au 
fost nesocotite sau aplicate greşit. Dar această lacună poate fi acope- 
rită, conform art. 306 alin. (3) C. proc. civ., astfel că recursul poate fi 
întemeiat pe prevederile art. 304 pct. 9 C. proc. civ., în sensul căruia 
modificarea unei hotărî se poate cere când aceasta este lipsită de 
temei legal ori a fost dată cu încălcarea sau aplicarea greşită a legii. 

Articolul 35 din O.U.G. nr. 40/1999 prevede posibilitatea, în 
anumite situaţii, de a se dispune rezilierea contractului de închiriere, 
precum şi evacuarea locatarilor, atunci când chiriaşul, cu rea-credință, 
nu a achitat chiria cel puţin 3 luni consecutive. 

Se prevede deci posibilitatea rezilierii contractului pentru neplata 
chiriei numai cu condiția dovedirii relei-credinţe a chiriaşului, regle- 
mentare diferită de cea cuprinsă în Legea ur. 114/1996. 

Prevederile redate pot fi aplicate şi în speță, în situaţia în care 
chiriaşul a fost chemat în judecată pentru nepsa chiriei pe o perioadă 
de 3 luni. 

Cum, în cauză, este de necontestat că până la soluționarea cauzei 
pârâtul a achitat chiria restantă şi a dovedit cu acte noi depuse în 
recurs că a plătit chiria la zi, rezultă că nu subzistă cerințele textului 
redat pentru rezilierea contractului. S-a avut în vedere şi că cel în 
cauză a justificat plata cu întârziere a chiriei prin lipsa oricărei surse 
de venit. 

Aşa fiind, rezultă că instanţele care s-au pronunţat în cauză au 
făcut o corectă aplicare a dispoziţiilor legale redate, astfel că soluția 
adoptată este legală şi temeinică. 

În consecinţă, recursul de faţă este nefondat, fiind respins ca atare. 


$11. Contract cu titlu gratuit - 


75. Transmiterea imobilului cu titlu gratuit. relevanta 
bunei-credințe a subdobânditorului 


Titlul subdobânditorului nu poate fi pus la adăpost de efectele 
nulității titlului statului, potrivit principiului resoluto iure dantis, 
resolvitur ius accepientis, cât timp actul translativ al dreptului real 
imobil are caracter gratuit, chiar dacă acesta este de bună-cre- 
dință. 

Echitatea şi stabilitatea: raporturilor juridice nu cer în acest 
caz menținerea actului juridic ulterior, deoarece într-o asemenea 
situaţie nu se doreşte evitarea unei pagube (ca în cazul subdo- 
bânditorului cu titlu oneros), ci păstrarea unui folos dobândit fără 
contraechivalent. 


C.S.J., Secţia civilă, decizia nr. 2163 
din 31 mai 2002 


Din examinarea lucrărilor din dosar, Curtea a constatat următoa- 
rele: 

Reclamanţii K.A., T.E., K.F.P. şi T.M. au chemat în judecată pe 
pârâţii Statul Român, reprezentat prin Consiliul Local Cluj, şi SC 
C.A. SA Cluj, pentru a se constata greşita naţionalizare a imobilului 
situat în Cluj-Napoca, Str. 21 Decembrie 1989 nr. 67, înscris în C.F. 
nr. 5537/Cluj nr. top 4912 şi 4911/2, să fie obligaţi cei doi pârâţi să le 

recunoască reclamanţilor dreptul de proprietate cu titlu de moştenire 
şi să le predea imobilul descris mai sus. S-a mai solicitat radierea 
înscrierii în C.F. sub nr. 7262, prin care în mod abuziv imobilul a fost 
trecut la pârâta SC C.A. SA. 

În motivarea acţiunii, reclamanții au arătat că imobilul a trecut în 
proprietatea statului conform Decretului nr. 92/1950 preluarea. fiind 
ilegală, deoarece s-a făcut de la numitul K-A., în timp ce proprietara 
imobilului era R.V., care, fiind casnică, era exceptată de la naţio- 
nalizare. 

Tribunalul Cluj, Secţia civilă, prin sentința nr. 281 din 20 octom- 
brie 1998, a admis acţiunea reclamanțţiler, a constatat că imobilul în 
litigiu a fost trecut în proprietatea Statului Român fără titlu, a dispus 
rectificarea înscrisurilor din Cartea Funciară, în sensul radierii drep- 
tului de proprietate al Statului Român și restabilirea anterioară de 
Carte Funciară. 

Împotriva acestei hotărâri au declarat apel pârâţii SC C.A. SA 
Cluj-Napoca şi Consiliul Local al Municipiului Cluj-Napoca. 

Curtea de Apel Cluj, Secţia civilă, prin decizia nr. 19 din 23 
martie 1999, a desființat sentința Tribunalului Cluj şi a trimis cauza la 
Judecătoria Cluj-Napoca pentru competentă soluționare. 

Pentru a hotărî astfel, Curtea de Apel Cluj a reținut din oficiu că 
principalul petit al acţiunii introductive îl constituie rectificarea de 
carte funciară şi în această situație competența materială revine 
instanţei care a efectuat înscrierea, indiferent de valoarea imobilului 
în discuţie, respectiv a judecătoriei de la locul situării imobilului. 

Instanţa a considerat că petitul privind recunoașterea dreptului de 
proprietate este accesoriu al cererii principale privind rectificarea de 
carte funciară şi trebuie judecat de instanța competenti a judeca 
petitul principal. 

Reclamanții au declarat recurs împotriva deciziei date în apel, 
criticând-o pentru nelegalitate şi netemeinicie. 

Curtea Supremă de Justiţie, Secţia civilă, prin decizia nr. 1749 din 
18 aprilie 2000, a admis recursul, a casat decizia recurată şi a trimis 
cauza pentru soluţionarea apelurilor curții de apel. 

În motivarea acestei hotărâri, instanța supremă a reţinut că 
instanţele au fost învestite în cauză cu o acţiune în realizarea drep- 
tului de proprietate, prin care s-a cerut de către reclamanţi recunoaş- 
terea şi respectarea unui drept real imobiliar dobândit prin succesiune 
legală, precum și predarea de către părți a acestui bun, deținut pe 
nedrept. 


Instanţa a mai reținut că valabilitatea titlului constituie o chestiune 
de judecată care este întotdeauna prevalentă față de orice rectificare a 
unei intabulări sau înscrieri în cartea funciară, operaţii posibile numai 
în temeiul unei hotărâri judecătoreşti de recunoaştere a dreptului real 
subiectiv. 

Constatând că instanța de apel a calificat greșit acţiunea reclaman- 
ților şi nu a pus în discuția părţilor aspectul necompetenţei materiale 
invocat din oficiu, a casat decizia şi a trimis cauza curții de apel 
învestite cu soluționarea apelurilor, pentru judecarea acestora. 

Curtea de Apel Cluj, Secţia civilă, prin decizia nr. 234 din 
1 noiembrie 2000, a respins ca nefondate apelurile pârâţilor Statul 
Român, prin Consiliul Local al Municipiului Cluj-Napoca, şi SC C.A. 
SA Cluj şi i-a obligat la plata către reclamanți a cheltuielilor de 
judecată în apel. | 

Considerentele care au stat la baza acestei hotărâri au fost: la data 
naționalizării imobilul în litigiu aparținea în coproprietate lui R.V. şi 
R.M., antecesorii reclamanților. 

Imobilul a fost naționalizat de la K.A., soţul coproprietarei R.V., 
deci de la un neproprietar. 

Instanţa a considerat că, în speţă, actul de naţionalizare este nul, 
deoarece nu erau aplicabile prevederile art. V din Decretul 
nr. 92/1950, neputând fi naționalizat bunul soţiei, care era casnică, şi, 
de asemenea, nici a coproprietarului R.M., între acesta din urmă şi 
K.A. neexistând nici o relație de rudenie sau căsătorie din cele 
prevăzute mai sus — menţionatul art. V al decretului de naţionalizarea. 

Instanța a considerat că este nefondată critica privind transmiterea 
imobilului în administrarea SC C.A. SA şi includerea lui în capitalul 
social al acestei societăţi aflate în lichidare judiciară. 

Aceasta, deoarece acest motiv de casare a fost formulat de pârâta 
interesată, ci de Statul Român, prin Consiliul Local al Municipiului 
Cluj-Napoca, care, recunoscând că prin transmisia bunului i-a încetat 
calitatea de proprietar, nu şi-a justificat interesul în susținerea acestui 
motiv de apel. Pe de altă parte, instanţa de apel a reţinut că actul de 
transmitere a bunului de către stat în favoarea societății comerciale 
fiind un act cu titlu gratuit, nulitatea titlului statului produce conse- 
cinţa nulității şi asupra actelor juridice ulterior încheiate, reclamanţii 
nefiind datori să ceară expres şi desființarea actelor administrative 
odată cu constatarea nulității titlului statului. 

Decizia pronunțată în apel a fost atacată cu recurs de pârâtul 
Consiliul Local al Municipiului Cluj-Napoca, reprezentat prin primar, 

care a indicat următoarele motive de casare: instanța a apreciat greşit 
că preluarea imobilului de către stat a fost nelegală şi, ca atare, statul 
având un titlu valabil, erau incidente dispoziţiile Legii nr. 112/1995, 
instanța nu a fost învestită cu constatarea şi a nulităţii titlului pe baza 
căruia SC C.A. SA şi-a înscris dreptul de proprietate asupra imo- 
bilului, motiv pentru care nu puteau opera prevederile art. 34 din 
Legea nr. 115/1938 privind rectificarea în C.F. 

Prin precizările depuse în dosarul cauzei, SC C.A. SA a arătat că 
imobilul a trecut cu titlu în proprietatea statului, că reclamanţii nu au 
solicitat şi constatarea nevalabilităţii titlului pârâtei societate comer- 
cială. Au arătat că imobilul, aşa cum se prezintă astăzi, datorită lucră- 
rilor de reparaţii şi îmbunătățiri efectuate de pârâtă, este aproape un 
imobil nou diferit de cel care a aparţinut proprietarilor inițiali, neavând 
însă cerere reconvențională în acest sens şi nici susținerea probatorie. 

Recursul nu este fondat, pentru următoarele consideraţii: 

Decretul nr. 92 din 19 aprilie 1950 pentru naţionalizarea unor 
imobile a avut scopul declarat de „a lua din mâna exploatatorilor un 
important mijloc de exploatare”. 

În aplicarea acestuia, urmau a fi naționalizate imobilele — clădiri — 
prevăzute în listele anexă, parte integrantă a decretului, după criteriile 
stabilite de acest act normativ, atât in rem, cât şi in personam. 

Supunându-se exigențelor de probaţiune cerute de dispoziţiile 
art. 1169 C. civ., reclamanţii au dovedit că la data naționalizării pro- 
prietari tabulari ai imobilului în litigiu erau R.V. (căsătorită cu K.A.) 
Şi fratele acesteia, R.M. 

Din expunerea rezumată a cauzei rezultă, în primul rând, că imo- 
bilul nu se încadra într-una din categoriile de clădiri prevăzute de 
decretul de naționalizare. 

În al doilea rând, este de reţinut că proprietarii tabulari ai imobi- 
lului, aşa cum rezultă din probatoriul administrat, se încadrau în cate- 
goriile exceptate de la naționalizare, atât expres, cât şi din interpre- 
tarea teleologică a Decretului nr. 92/1950 pe ansamblul său. 

S-a reţinut că R.M. era muncitor, statut socio-profesional care îi 
conferea, prin dispoziţiile art. 2 din actul de naţionalizare, exceptarea sa 
de la efectele acestui act, iar R.V. era casnică, categorie de persoane ne- 
supuse naționalizării conform dispozițiilor art. 1 din acelaşi act norma- 
tiv şi care nu poate fi considerată „exploatator de locuinţe” sau „ele- 
ment al marii burghezii”, atât timp cât nu au existat probe în acest sens. 

Actul de preluare a imobilului de către stat apare ca nelegal, fie şi 
dacă datele speţei sunt privite numai din această perspectivă. 

Dar, aşa cum rezultă din actele cauzei, imobilul în litigiu a fost 
naționalizat de la K.A., persoană care nu avea calitatea de proprietar. 

Această situație de fapt a fost recunoscută chiar la acea epocă, aşa 
cum rezulta din decizia Comitetului Executiv al Sfatului Popular al 
Oraşului Cluj, nr. 3086/124/1V din 7 septembrie 1959. 

Deposedarea a fost săvârşită arbitrar, cu nesocotirea condiţiilor de 
aplicare a Decretului nr. 92/1950. 

De altfel, nu se poate aprecia că în speţă deveneau incidente 
dispoziţiile art. 5 din decret, deoarece soția proprietară făcea parte din 
categoria de persoane exceptate de la naționalizare, iar soțul K.A. nu 
era proprietar al imobilului. Nici în ceea ce îl priveşte pe cel de-al 
doilea coproprietar nu îşi găsesc aplicarea dispoziţiile articolului 
sus-menţionat, deoarece între K.A. şi R.M. nu exista vreunul din 
raporturile indicate de textul respectiv de filiație sau căsătorie. 

` S-a reţinut deci că, întrucât titlul statului nu este valabil, în mod 
just instanţele inferioare au statuat că nu se pot dispune măsurile 
reparatorii reglementate prin Legea nr. 112/1995 când au judecat 
cauza pe calea acțiunii de drept comun. 

Critica formulată cu privire la valabilitatea actului de preluare de 
către stat a imobilului, pentru considerentele de mai sus, se priveşte a 
fi nefondată. 

Cu privire la cel de-al doilea motiv de casare, referitor la neînves- 
tirea instanței cu acţiune în constatarea nulității titlului de proprietate 
al SC C.A. SA, soluţia procesuală a instanței de apel este la adăpost 
de orice critică. 

S-a remarcat că recurentul-pârât Statul Român, prin Consiliul 
Local ai Municipiului Cluj-Napoca, a recunoscut încetarea calității 
sale de proprietar al bunului prin transmisiunea acestuia, astfel încât 
nu justifică interes în susținerea acestui motiv de casare. 

Totodată, constatându-se nevalabilitatea titlului de proprietate al 
statului asupra imobilului, efectele acestei operații juridice conduc la 
invalidarea şi a actului juridic încheiat cu terțul — societatea comer- 
cială pârâtă — titular ai dreptului dobândit ulterior. 

Este firesc că, odată cu desființarea dreptului dobândit prin actul 
juridic de una din părţi, să înceteze şi dreptul subdobânditorului, 
dobândit cu titlu gratuit, în lipsa probei. contrare, potrivit principiului 
resolute iure dantis revolvitur ius accipientis. 

Astfel fiind, titlui subdobânditoarei SC C.A. SA nu poate fi pus la 
adăpost de efectele nulităţii titlului statului, cât timp din probe rezultă 

că actul translativ al dreptului real imobiliar are caracter gratuit, chiar 
de bună-credință fiind pârâta-intimată. 

Echitatea şi stabilitatea raporturilor juridice nu cer, în acest caz, 
menținerea actului juridic ulterior, deoarece, în această situaţie, nu se 
doreşte evitarea unei pagube (ca în cazul subdobânditorului cu titlu 
oneros), ci păstrarea unui folos dobândit fără contraechivalent. 

S-a apreciat că în mod corect instanța de apel a reţinut că recla- 
manţii nu erau datori să ceară expres desfiinţarea actelor administra- 
tive, întrucât nulitatea titlului statului determină consecința nulității şi 
a actelor juridice ulterioare. 

Pentru aceste considerații, soluţia instanței de apel este la adăpost 
de critică. 

În acelaşi sens, ICCJ, Secţia civilă şi de proprietate intelec- 
tuală, decizia nr. 5631 din 8 martie 2006: Cu referire la susţinerea 
conform căreia imobilul a fost dobândit de recurentă în temeiul unui 
contract de vânzare-cumpărare, neanulat urmare a vânzării bunului la 
licitaţie publică, atare susținere contrazice afirmațiile aceleiași părti, 
prin care a menţionat că bunul a fost dobândit în temeiul Decretului 
nr. 18/1974, deci cu titlu gratuit, iar nu oneros, ori prin uzucapiune în 
regim de carte funciară. 


$12. Contract de vânzare-cumpărare cu clauză 
de întreţinere | 


76. Executarea convenției cu bună-credinţă. Invocarea 
propriei culpe în neexecutarea unui contract de vânzare-cum- 
părare cu clauză de întreţinere. Efecte 


Potrivit art. 970 C. civ., convențiile trebuie executate cu 
bună-credinţă. 

Beneficiarul întreţinerii dintr-un contract de vânzare-cumpă- 
rare cu această clauză, în executarea obligaţiei sale de a 
transmite pârâtei proprietatea imobilului în schimbul întreţinerii, 
nu trebuie să îl împiedice pe debitorul acestei obligații. 

În condițiile în care a făcut acest lucru, nu se poate prevala de 
propria-i culpă şi nu poate cere rezilierea contractului. 


I.C.C.J., Sectia civilă şi de proprietate intelectuală, 
decizia nr. 536 din 27 ianuarie 2005 

Judecătoria Timişoara, prin sentinţa civilă nr. 10250 din 2 decem- 
brie 2003, a respins ca neîntemeiată acțiunea prin care reclamanta 
S.R. a cerut: anularea contractului autentic din 14 august 1996, prin 
care, în schimbul întreținerii viagere, a transmis pârâtei M.I. un apar- 
tament situat în Timişoara, cu rezerva uzufructului pe durata vieții; 
evacuarea pârâtei din apartament. 

Curtea de Apel Timişoara, prin decizia civilă nr. 431 din 19 martie 
2004, a admis în parte apelul reclamantei, în sensul că a schimbat 
sentința instanţei de fond în partea referitoare la cererea de evacuare a 
pârâtei din apartament, care a fost admisă. 

Instanţele au reținut, în esență, pe baza probelor administrate — pe 
larg reproduse şi analizate — că pârâta şi-a îndeplinit obligaţia de 
întreținere a reclamantei, asumată prin contract, şi că, dacă această 
întreținere s-a prestat, cu acordul reclamantei, şi în bani, nu există 
temei de reziliere a contractului numai pentru că reclamanta, în 
ultima perioadă a refuzat a mai accepta întreţinerea. 

Privitor la cererea de evacuare a pârâtei din apartament, instanţa 
de fond a reținut că această cerere, fiind accesorie cererii de reziliere 
a contractului de întreținere, trebuie să fie şi ea respinsă. Instanţa de 
apel a admis însă cererea, reținând că pârâta nu are titlu de a locui în 
apartament, ea având numai nuda proprietate, uzufructul fiind consti- 
tuit, prin contract, în beneficiul reclamantei, pe durata vieţii acesteia. 

Recursurile declarate de reclamantă şi de pârâtă nu sunt fondate. 

În ceea ce priveşte recursul reclamantei, s-a reținut că, prin contrac- 
tul de întreţinere autentificat sub nr. 10402 din 14 august 1996, recla- 
manta transmitea pârâtei cu titlu de întreținere nuda proprietate asupra 
imobilului înscris în CF nr. 79469 Timişoara, aceasta rezervându-și 
dreptul de uzufruct viager. În contract s-a stipulat că, în schimbul 
acestei transmisiuni, pârâta îi va presta întreținere viageră constând în 
hrană zilnică, îmbrăcăminte şi încălțăminte, spălatul rufelor de pat şi 
de corp, întreţinerea şi iluminatul locuinţei, medicamente și asistență 
medicală la nevoie, tot ce va fi necesar traiului zilnic, iar la deces o va 
înmormânta cu cinstea cuvenită. 

Din probele administrate în cauză rezultă că pârâta şi-a îndeplinit 
obligațiile asumate prin contract, în sensul că a asigurat reclamantei 
hrană, medicamente, curăţenie şi o sumă de bani lunar, de la data 
încheierii contractului şi până în urmă cu aproximativ trei luni înainte 
de introducerea cererii de chemare în judecată. 

Astfel, din depoziţiile martorilor propuşi de reclamantă reiese că 
pârâta venea la domiciliul acesteia pentru a-i aduce mâncare și pentru 


curăţenie, reclamanta, de asemenea, se deplasa la pârâtă şi cunoştea 
problemele de auz ale acesteia, fapt care nu a deranjat-o niciodată. 

Situaţia de fapt relatată de martori este confirmată chiar de recla- 
mantă, care a declarat în răspunsul la interogatoriu că avea cunoştinţă 
de existenţa concubinului pârâtei, precum şi de problemele de auz ale 
acesteia şi că a primit medicamente de la rudele din Germania ale 
pârâtei şi sume de bani lunar, de la pârâtă, timp de 5 ani. | 

Martorii propuşi de pârâtă au arătat că aceasta şi-a îndeplinit 
obligațiile contractuale, iar toţi martorii audiaţi în cauză au confirmat 
faptul că neînțelegerile dintre reclamantă și pârâtă au început în urmă 
cu câteva luni, de unde rezultă că până la acel moment părțile şi-au 
îndeplinit obligaţiile contractuale. y 

Aşadar, majoritatea probelor administrate în cauză converg spre 
ideea că pârâta şi-a îndeplinit obligațiile rezultate din convenție până 
în urmă cu câteva luni anterior promovării acţiunii în justiţie, dată de 
la care reclamanta a refuzat întreținerea. 

În raport cu aceste constatări, s-a reţinut că reclamanta, prin 
refuzul său fără o justificare reală, a pus pe pârâtă în imposibilitatea 
de a-şi mai executa obligaţiile ce izvorau din contractul de întreţinere. 

Or, rezilierea contractului de întreținere se poate dispune numai 
dacă, din culpa debitorului, creditorul nu a primit întreținerea cuvenită, 
nu şi în cazul în care obligaţia nu s-a executat, în tot sau în parte, din 
culpa beneficiarului întreținerii, care solicită desființarea convenției. 

S-a reținut şi faptul că reclamanta, care a acceptat ca în contul 
întreținerii să-i fie plătite lunar sume de bani de către pârâtă, nu poate 
invoca, în acţiunea în rezilierea contractului de întreținere, faptul că 
întreținerea nu i-a fost prestată exclusiv în natură şi că, în realitate, nu 
s-a produs novaţia obligaţiei de întreținere într-un contract de rentă 
viageră, aşa cum se susţine prin motivele de recurs. 

De esența contractului de întreținere, cât priveşte obligația între- 
ţinătorului, aceasta este o obligație de a face, respectiv de a asigura 
hrană, îmbrăcăminte, medicamente etc. În principiu, această întreți- 
nere se prestează în natură, dar nimic nu împiedică părțile să convină 
ca ea să fie convertită într-o sumă de bani pe care întreținătorul să o 
achite. 

O atare înțelegere a intervenit şi între reclamantă şi pârâtă, odată 
ce s-a dovedit că pârâta a plătit reclamantei sume de bani lunar, timp de 
5 ani. Aceste plăți nu pot fi asimilate întreţinerii, dar este de subliniat că 
au fost făcute în considerarea relațiilor contractuale dintre părți şi în 
completarea întreţinerii în natură ce s-a realizat timp de aproximativ 7 

ani, aşa cum s-a dovedit, în forma şi modalităţile arătate de părți şi de 
martorii audiaţi în cauză. | 

Fată de această modalitate de executare a obligaţiilor, este evident 
că nu se poate cere prezența pârâtei în mod continuu la domiciliul 
reclamantei. | 

Într-o atare situație, refuzul reclamantei din ultimul timp de a mai 
primi întreținerea pârâtei este abuziv, câtă vreme timp de atâția ani, 
de la încheierea contractului, pârâta şi-a executat obligaţiile. 

Potrivit art. 970 C. civ., convențiile trebuie executate cu bună-cre- 
dință. ai 

Reclamanta, în executarea obligaţiei sale de a transmite pârâtei 
proprietatea imobilului în schimbul întreținerii, nu trebuia să împie- 
dice pe pârâtă să-şi execute propria sa obligație. Cum a făcut-o, nu se 
poate prevala de propria-i culpă şi să ceară rezilierea contractului. 

Cu referire la recursul pârâtei, s-a reținut că, în conformitate cu 
clauzele contractului de întreținere, aceasta, în calitate de întreținător, 
a dobândit nuda proprietate a imobilului, cu menţinerea dreptului de 
uzufruct viager în favoarea reclamantei, în calitate de întreținut. 
Potrivit contractului, pârâta întreţinătoare intră în posesia de drept a 
imobilului la data autentificării contractului, iar în posesia de fapt va 
intra după încetarea din viață a reclamantei întreținute. i 
În consecință, având doar nuda proprietate, pârâta nu poate 
pretinde să dețină în fapt imobilul, deoarece atributele de posesie şi 
folosință alcătuiesc conţinutul dreptului de uzufruct al reclamantei; 
pârâta rămânând doar cu nuda proprietate, nu poate aduce atingere 
dreptului de uzufruct. 

Având în vedere considerentele expuse, recursurile formulate de 


reclamantă şi de pârâtă au fost respinse. 


$13. Drepturi şi obligații civile 


77. Exercitare cu bună-credinţă. Donaţie deghizată 


În aprecierea caracterului simulat al unui act juridic, față de 
probele administrate în cauză, instanța poate aprecia asupra 
exercitării cu bună/rea-credinţă a drepturilor civile. 


I.C.C.J., Sectia civilă şi de proprietate intelectuală, 
“decizia nr. 6259 din 11 iulie 2005 


Prin acţiunea civilă introdusă la 23 septembrie 2003, reclamanţii 
C.V. şi C.M. au chemat în judecată pe pârâţii C.O.A., CF. şi C.V., 
cerând ca, prin hotărârea ce se va pronunța, să se constate că 
contractul de vânzare-cumpărare autentificat sub nr. 4698 din 13 
decembrie 1996 este simulat, atât în ce priveşte beneficiarul, cât și cu 
privire la natura sa juridică, fiind, în realitate, o donaţie încheiată între 
reclamant, în calitate de donator, şi pârâtul C.O.A., în calitate de 
donatar, prin persoane interpuse, respectiv soţii pârâţi C.F. şi C.V. 

Au mai solicitat, prin aceeaşi acțiune, să se constate dreptul lor de 
proprietate asupra construcţiilor, casă cu parter, etaj şi garaj cu beci la 
subsol, edificate pe parcela topo nr. 1231/41 din C.F. 5693 Vama, a 
dreptului de proprietate asupra suprafeţei de 852 mp teren, identic cu 
parcelele topo 1231/41 clădire şi 1232/55 fânaţ, pentru pârâţii C.F. şi 
V. şi să se dispună înscrierea acestui drept pentru reclamanţi ca bun 
comun în devălmăşie, atât asupra terenului, cât şi asupra construc- 
ţiilor menţionate. 

În motivarea acțiunii lor, reclamanții au arătat că, în fapt, primul 
pârât este fratele său, respectiv al reclamantului C.V., iar ultimii doi 
pârâţi sunt fiul, respectiv nora acestuia. 

Întrucât primul pârât este fratele său cel mare şi cu care recla- 
mantul s-a înțeles cel mai bine, în anul 1995, i-a propus. să-şi 
construiască o casă în comuna natală, Vama, în care să locuiască 
împreună cu soția sa, atunci când se vor afla la pensie. Cu această 
ocazie, i-a spus că-i donează o suprafață de teren din grădina sa, mai 
ales şi pentru faptul că nu primise nimic din averea părinţilor lor. 

Tot reclamantul a arătat că la acea vreme locuia şi făcea serviciu 
în municipiul Brăila, astfel că, de comun acord cu soția sa, reclamanta 
C.M., a acceptat propunerea fratelui său, C.O.A., care, de altfel, s-a şi 
materializat prin convenţia intitulată „pact de donaţie”, din 2 august 
1995 şi prin care i-a fost donată suprafața de 852 mp teren identic cu 
parcelele topo nr. 1231/41 şi 1232/1955, ambele înscrise în C.F. 
nr. 5698 a comunei Vama. 

Prin acest act de donație, contrasemnat de primarul comunei Vama, 
purtând, totodată, şi parafa Primăriei, se mai menţionează că scopul 
donaţiei făcute reclamanților este ca aceştia să-și construiască o casă pe 
acest teren, pentru a avea unde să se retragă după pensionare. 

Reclamanții au mai arătat că, datorită faptului că personal nu se 
puteau ocupa de construcţia acestei case, datorită distanţei, locuind la 
Brăila şi având şi o muncă de răspundere, au convenit cu nepotul său 
şi soția acestuia, care-i sunt şi fini de cununie, să se ocupe ei de obţi- 

nerea autorizaţiilor necesare şi, efectiv, de construcție, bineînţeles, pe 
cheltuiala lor, a reclamanţilor, pentru aceasta dându-le acestor doi 
pârâţi un autoturism nou. După ce prin pârâtul C.O. a delimitat hota- 
rul terenului pe care i-l donase, reclamantul s-a prezentat la notarul 
public şi pentru ca pârâţii F. şi V.C. să poată obține autorizaţie de 
construcţie a casei, la data de 13 decembrie 1996, a încheiat un 
contract de vânzare-cumpărare a aceleiaşi suprafețe de teren, de 852 
mp, pe numele lor, contra sumei de 500.000 lei. 

În acelaşi timp şi având încredere totală în pârâţii F. şi V.C., au 
convenit cu aceştia ca, după ce construcţia va fi terminată şi se vor 
muta în ea, după pensionare, să procedeze la încheierea unui contract 
de vânzare-cumpărare, care să stabilească situaţia de fapt a imobilelor. 

Pe baza proiectului pe care l-a pus la dispoziția celor doi pârâți, 
cât şi a sumelor de bani avansate, construcţia a fost terminată în anul 
1998, când reclamanţii au sfințit-o şi s-au mutat în aceasta. 

Cu privire la materialele necesare acestei construcții, reclamanții 
au arătat că, pentru procurarea tablei zincate, folosite la acoperișul 
casei, i-au trimis bani pârâtului C.O., care a şi cumpărat tabla 
necesară, iar factura şi chitanta au fost emise pe numele acestuia. 

Cea mai mare parte din materialul lemnos folosit la construcție a 
fost exploatată de pe terenul de pădure despre care reclamanţii au 
arătat că le-a fost reconstituit dreptul de proprietate, ca moștenitori ai 
tatălui lor C.G. De asemenea, toate obiectele sanitare şi instalațiile 
aferente au fost procurate de către ei, reclamanțţii, şi transportate în 
comuna Vama, la locul construcției. 

Contractul de furnizare a energiei electrice a fost încheiat de către 
reclamant pe numele său, cu regia de specialitate, iar de la terminarea 
construcției figurează înscris în registrul agricol de la Primăria Vama, 
atât cu terenul, cât şi cu construcțiile, pentru acestea achitând impo- 
zitele aferente. 

Începând din anul 1998, de când imobilul este casă de locuit 
pentru reclamanţi, aceştia au mai construit la parterul casei o terasă, o 
alta cu balcon la etaj, au montat instalaţia de încălzire centrală şi, de 
asemenea, au construit un garaj, cu beci la subsol. 

Între timp, pârâta C.V. a plecat cu contract de muncă în Israel şi, 
pentru că a făcut-o fără acceptul soțului, relațiile dintre aceştia au 
devenit tensionate, astfel că la ultima ei venire în țară au constatat 
refuzul ei de a se prezenta la notarul public pentru perfectarea contrac- 
tului, aşa cum se înțeleseseră anterior, motiv pentru care au promovat 
prezenta acțiune. 

Tot atunci, pârâta C.V. a introdus acţiune de divorţ împotriva 
soțului ei F.C. 

Prin sentinţa civilă nr. 652 din 7 mai 2004, Judecătoria Câmpu- 
lung Moldovenesc a admis acțiunea așa cum a fost formulată, dreptul 
de proprietate asupra imobilelor în litigiu fiind transferat recla- 
manţilor şi dispunându-se înscrierea în C.F. 

În esenţă, s-a reţinut că reclamanţii au dobândit dreptul de pro- 
prietate asupra construcțiilor edificate, întrucât le-au finanţat în între- 
gime, din anul 1998, locuiesc în casa respectivă, exercitând toate 
prerogativele de proprietari, fiind trecuți în registrul agricol cu aceste 
bunuri şi plătind anual impozitele aferente. Au încheiat, în nume 
propriu, contract pentru furnizarea energiei electrice, pentru cablu TV 
şi au construit terase, garaj, beci, încălzire centrală, sistem de alarmă 
şi garduri împrejmuitoare, toate acestea în timp ce pârâta V.C. era 
prezentă în comună, în Israel plecând abia în anul 2001. 

Astfel, instanța nu a reţinut afirmaţia acesteia că reclamanții s-au 
mutat în casă fără aprobarea ei şi că au construit acele terase, garaj, 
cu beci și garduri împrejmuitoare, la fel, fără aprobarea ei. Dacă ar fi 
fost așa, pârâta nu avea decât să-i oprească, eventual, printr-o ordo- 
nanţă preşedinţială prin care să fi solicitat şi evacuarea acestora din 
imobil. Nu a procedat astfel, dovadă că a acceptat tacit, cum era şi 
normal, înțelegerea iniţială. 

La fel, instanța nu a reţinut nici afirmația pârâtei, precum că din 
Israel a trimis diferite sume de bani, pentru a fi remise reclamanților 
în contul unor împrumuturi contractate de la aceştia. Nu a făcut şi nu 
a produs în acest sens nici o dovadă. 

Din anul 1998, când s-a finalizat construcţia şi când s-au mutat 
reclamanții, şi până în anul 2001, când pârâta a plecat în Israel, 
aceasta ar fi avut tot timpul şi posibilitățile legale de a-şi fi exercitat 
orice drept asupra imobilelor în litigiu. 

Împotriva acestei sentințe a declarat apel pârâta C.V., arătând că pri- 
ma instanță a constatat caracterul simulat al contractului de vânzare-cum- 
părare, fără a face referire la actul secret, că acțiunea era inadmisibilă, 
fiind o acţiune în realizare; că, în fapt, construcţiile au fost edificate de 
apelantă şi soțul său C.F.; a mai arătat că banii expediați de reclamant 
reprezintă, în fapt, un împrumut pe care l-a restituit după ce a plecat 
din țară, banii fiind încasaţi de pârâtul C.F. şi mama sa C.S. 

Curtea de Apel Suceava, Secţia civilă, prin decizia nr. 2674 din 2 
noiembrie 2004, a respins ca nefondat apelul declarat de pârâta C.V. 


împotriva sentinței nr. 652 din 7 mai 2004 a Judecătoriei Câmpulung 
Moldovenesc. 

S-a motivat că, examinându-se actele şi lucrările dosarului, prin 
prisma motivelor de apel invocate, s-a constatat că apelul este nefondat. 

Astfel, la 2 august 1995, pârâtul C.O. a încheiat cu reclamantul 
C.V. un înscris sub semnătură privată, care poartă parafa şi semnătura 
primarului comunei Vama, prin care pârâtul a donat reclamantului 
suprafaţa de 852 mp, terenul fiind moştenire după C.G. 

Ulterior, la 13 decembrie 1996, acelaşi pârât a vândut acelaşi 
teren fiului său C.F. 

Or, voinţa reală a părţilor, confirmată de toți participanții la aceste 
operaţiuni, a fost ca pârâtul O. să-l gratifice pe fratele său V. cu acest 
teren, pe care acesta din urmă să-şi construiască ulterior casa, vânza- 
rea către F. fiind făcută doar pentru ca acesta din urmă să se ocupe de 
formalităţile necesare începerii construcției şi, ulterior, de edificarea 
imobilului. 

Faptul că imobilul a fost construit pentru reclamanți este dovedit 
şi de mutarea acestora în casă, imediat după construire, fără ca 
apelanta să facă dovada că s-a opus pe parcursul celor 3 ani care s-au 
scurs de la terminarea construcţiei (1998) şi până la plecarea în Israel. 

Această prezumție de proprietate a reclamanţilor este întărită şi de 
situaţia că aceştia, începând cu anul 1998, au achitat impozitul aferent 
pentru casă şi teren şi au înscris aceste imobile în evidențele Primăriei 
Vama. 

În aceste condiţii, în mod corect prima instanță a constatat că 
vânzarea efectuată de către pârâtul C.F. este simulată sub aspectul 
naturii actului juridic fiind, în fapt, o donaţie, şi sub aspectul identi- 
tății beneficiarului actului gratuit. 

Chiar dacă actul secret (donația contrasemnată prin. înscris sub 
semnătură privată) nu îndeplinea, la data întocmirii, condiția formei 
autentice, instanța a constatat că acest act constituie un început de 
dovadă scrisă, care, coroborat cu. recunoaşterea donatorului, are 
același efect ca actul autentic. 

Susținerea apelantei, cum că reclamanții puteau uza de o acțiune 
în realizarea dreptului, este neîntemeiată, atâta timp cât aceştia aveau 
posesia bunului, dar nu le era recunoscută proprietatea. 

De asemenea, nu s-a produs nici o dovadă din care să rezulte că 
banii primiţi de apelantă şi soțul său F. de la reclamanți ar reprezenta, 
în fapt, un împrumut, care ar fi fost restituit după plecarea apelantei în 
Israel. 

În acelaşi timp, însă, în situația în care reclamanta consideră că nu 
a fost retribuită corespunzător pentru contribuția sa la edificarea 
construcţiei, are posibilitatea de a-şi valorifica creanţa. într-o acțiune 
separată. 

. Având în vedere acestea, Curtea, în baza art. 296 C. proc. civ., a 
respins apelul ca nefondat. 

Împotriva acestei decizii, în termen legal, au declarat recursuri 
pârâta C.V. şi reclamantul V.C. 

În recursul său; pârâta a invocat dispoziţiile art. 304 pct.: 7-10 
C. proc. civ., solicitând admiterea recursului și, pe fond, desființarea 
ca netemeinice şi nelegale a hotărârilor „pronunțate în cauză şi respin- 
gerea acțiunii reclamantului C.V. 

În subsidiar, pârâta-recurentă a solicitat casarea cu trimitere a 
hotărârilor pronunţate, pentru ca acțiunea reclamantului să fie jude- 
cată ca o acţiune în realizare, și nu ca o acțiune în constatare. 

În dezvoltarea motivelor de recurs, pârâta-apelantă a arătat că în 
mod greşit instanțele anterioare au considerat acțiunea reclamantului 
ca o acţiune în constatare, în temeiul art. 111 C. proc. civ., cu toate că 
petitul 1 şi 3 ale acțiunii sunt, categoric, cereri în realizarea unui 
drept. Că, în aceste condiții, în lipsa unei precizări a acţiunii, cererea 
trebuia respinsă ca inadmisibilă, existând calea acţiunii în. realizarea 
dreptului. 

Acţiunea prin care se solicită constatarea unei simulații cu 
interpunere de persoane şi natură diferită a actului simulat faţă de cel 
secret nu poate fi caracterizată ca o acțiune în constatare, în temeiul 
art. 111 C. proc. civ., deoarece, prin admiterea acţiunii, se schimbă o 
situaţie juridică, consecință ce caracterizează: acțiunea în realizarea 
unui drept. 

Apoi, în mod greşit au stabilit ambele instanțe că actul de 
vânzare-cumpărare autentic nr. 4698/1996 cu cumpărătorii C.F. şi 
C.V. este simulat, sub aspectul naturii juridice în act de donație şi sub 
aspectul identității beneficiarului actului gratuit, acesta fiind recla- 
mantul L.C. 

S-a mai arătat că, în conformitate cu prevederile art. 813 C. civ., 
contractul de donaţie nu poate produce efecte decât dacă este încheiat 
în formă autentică, chiar dacă este vorba de un act secret. 

Cerinţa formei autentice este prevăzută imperativ, ad validitatem, 
astfel că dovada existenței unei donaţii nu poate fi făcută cu martori, 
chiar dacă ar exista un început de dovadă scrisă. Aceasta face ca lipsa 

contraînscrisului să conducă, în mod indubitabil, la concluzia inexis- 
tenței donaţiei, şi nu la existenţa unei donaţii deghizate. 

Actul de vânzare-cumpărare din speță nu este simulat, inexistent, ci 
este un act perfect valabil, din punct de vedere juridic, impunându-se a 
fi menţinut în această formă. 

Tot greşit instanța de apel a menţinut şi admiterea petitului 2 al 
acţiunii, constatarea dreptului de proprietate al reclamanților asupra 
construcţiilor edificate pe parcela de teren proprietatea comună a 
recurentei şi a pârâtului C.F. 

Hotărârile nu specifică modurile de dobândire de către reclamanți 
a proprietăţii, susținându-se existența unei prezumţii de proprietate în 
favoarea reclamanţilor, pornind de la simpla posedare a imobilelor, 
deşi, astfel, se încalcă flagrant prezumțţiile legale prevăzute de art. 32 
C. fam. şi art. 492 C. civ. Se face abstracţie de faptul că posedarea 
unui bun nu presupune în mod legal şi dreptul de proprietate asupra 
acestuia. 

Reclamantul C.V. a criticat decizia, pentru că, respingând apelul 
declarat de pârâta V.C., instanța nu a obligat-o pe aceasta la 
5.000.000 lei cheltuieli de judecată reprezentând onorariu de avocat. 

Examinând recursurile declarate, în raport de criticile formulate şi 
de probele şi actele existente în dosarul cauzei, Curtea a constatat că 
numai recursul declarat de pârâta V.C. este întemeiat, recursul 
declarat de reclamantul C.V. neputând să fie primit, fiind nefondat. 

Recursul pârâtei C.V. este, într-adevăr, întemeiat, acţiunea în 
constatare introdusă de reclamanţi neputând fi admisă, atâta timp cât 
aceştia aveau la îndemână o acţiune în realizarea dreptului. Prin acțiu- 
nea introdusă, așa cum a fost formulată, nu se confirmă sau infirmă o 
situaţie juridică existentă, ci se schimbă, se creează o situaţie juridică 
nouă, lucru posibil a se realiza doar pe calea acţiunii în realizare. 

Instanţele au greşit atunci când au stabilit că actul de vânzare-cum- 
părare autentic nr. 4698/1996 cu cumpărătorii C.F. şi C.V. este simulat, 
sub aspectul naturii juridice, în act de donaţie şi sub aspectul 
identității beneficiarului actului gratuit. În speţă, nu este vorba de nici 
un fel de act gratuit, neexistând un act legal de donație. Lipsa unui act 
de donaţie valabil făcut exclude existența vreunei simulații dovedind 
legalitatea şi realitatea actului de vânzare-cumpărare din cauză, 
dovedit cu probe pertinente şi concludente. 

Soluţia instanțelor de fond şi apel este rezultatul cooperării, cu 
rea-credință, dintre reclamanţi cu primii doi pârâţi, pentru lipsirea 
recurentei-pârâte C.V. de dreptul real de proprietate avut asupra imo- 


440 Buna-credință 





bilului din litigiu. Ea duce la sustragerea, în mod abuziv, a construc- 
tiei în litigiu, din masa de partajat a bunurilor comune dobândite de 
recurentă cu fostul său soț C.F. 

În raport cu cele arătate, Curtea a trebuit să privească recursul 
declarat de recurenta-pârâtă C.V. împotriva deciziei nr. 2674 din 2 
noiembrie 2004 a Curţii de Apel Suceava ca fondat şi să-l admită, ca 
atare, schimbând-o în tot, admițând apelul declarat de aceasta împo- 
triva sentinței nr. 652 din 7 mai 2004 a Judecătoriei Câmpulung 
Moldovenesc şi respingând acțiunea introdusă de reclamanții C.V. şi 
C.M. împotriva pârâţilor C.O., C.F. şi C.V., ca nefondată. 

Faţă de modul de soluţionare a recursului declarat de pârâta V.C., 
recursul reclamantului C.V. este nefondat şi a fost respins ca atare. 


§1 4. Executare silită 


78. Executarea cu bună-credință şi în echitate a obliga- 
tiilor. Eroziune monetară ` 


Atât din perspectiva răspunderii civile delictuale, cât şi a celei 
contractuale, obligațiile civile trebuie executate cu bună-credință 
şi în echitate. 

Eroziunea monetară generată de rata inflaţiei poate produce 
un evident prejudiciu prin moduł de executare a obligaţiei. 


C.S.J., Secţia civilă, decizia nr. 4286 
din 28 octombrie 2003 


La data de 3 ianuarie 2000, reclamanta SC A. SA Tulcea a depus 
la Tribunalul Tulcea cererea de somaţie de plată pentru o creanță de 
23.390.157.719 lei, reprezentând: 

— 11.005.426.877 lei diferenţa de curs valutar şi 

— 12.050.505.388 lei dobânda calculată la nivelul taxei oficiale de 
scont B.N.R. pe perioada 21 februarie 2000 - 19 iunie 2001, pentru 
neplata sumei de 20.415.482.573 lei reţinută ilegal de D.G.F.P.S. 
Tulcea, cu titlu de TVA nerambursat, şi 334.223.454 lei taxe achitate 
în procedura administrativă şi judiciară. 

Prin încheierea din 28 februarie 2002, s-a luat act că reclamanta 
şi-a modificat cererea din somaţie de plată în drept comun, depunând 
Şi taxele judiciare aferente. 

Aşadar, reclamanta a stabilit cadrul procesual prin cererea inițială, 
modificată la 28 februarie 2002, fixând temeiul de drept în art. 992 
C. civ., pe care l-a urmat în toate cele trei grade de jurisdicție. 

Creanţa afirmată în somaţia de plată a constituit obiectul patrimo- 
nial al acţiunii, proba relevantă fiind decizia civilă nr. 1656 din 2 mai 
2001 a Curţii Supreme de Justiţie, Secţia de contencios administrativ, 
prin care a fost respins recursul contra sentinței civile nr. 134 din 26 
octombrie 2000 a Curţii de Apel Constanţa, care a obligat pârâta 
D.G.F.P.S. Tulcea să restituie reclamantei suma de 20.415.458.533 
lei şi cheltuielile de judecată de 334.223.454 lei. 

Prin nota din 21 martie reclamanta precizează: 

— obiectul litigiului, relevând creanţa de 22.760.182.855 lei (mai 
redusă decât inițial), reprezentând „pagubă cauzată prin restituirea 
sumei de 20.415.482.573 lei după mai mult de 1 an şi 6 luni de la data 
când a fost reținută fără drept”, 

— competența aparține instanței civile, temeiul de drept fiind cel 
din art. 992 C. civ., iar cu privire la natura juridică a acţiunii se arată 
că este o „acţiune civilă de drept comun”, care nu are o natură comer- 
cială sau de resortul unei proceduri speciale. 

Prin întâmpinare, pârâta a susținut că raportul obligațional cu 
reclamanta a fost stins prin plata sumei stabilite prin decizia Curţii 
Supreme de Justiţie, prin ordinele de plată nr. 173 şi nr. 174 din 19 
iunie 2001, iar, pe de altă parte, dispoziţiile art. 1 din O.G. nr. 9/2000 
nu sunt aplicabile, căci între părți există un raport juridic fiscal, şi nu 
contractual. 

Una din expertize a stabilit că diferențele de la 21 februarie 2000 
până la 19 iunie 2001 sunt de 10.560.469.698 lei la indicele de 
inflație şi de 7.701.173.704 lei la dobândă prin aplicarea art. 3 din 
O.G. nr. 9/2000. 

Cealaltă expertiză a concluzionat în sensul aplicării O.G. nr. 9/2000 şi 
a stabilit aceleași sume cu titlul de diferențe prin aplicarea indicelui de 
inflație şi a dobânzii legale. 

Reclamanta şi-a restrâns suma pretinsă iniţial la cea stabilită prin 
expertize, adică 18.261.643.402 lei. 

Tribunalul Tulcea, prin sentința civilă nr. 1146 din 21 iunie 2002, 
a respins acțiunea, reținând că: 

— pe temeiul juridic din art. 992 C. civ. cererea este nefondată, 
fără a o analiza, iar ; 

— dispozițiile art. 1 din O.G. nr. 9/2000 nu sunt aplicabile, întrucât 
între părți nu a existat un raport obligațional, ci unul financiar. 

Apelul a fost respins ca nefundat, prin decizia civilă nr. 124/C din 
28 octombrie 2002. 

Iniţial, apelul a fost înregistrat ca recurs comercial, iar, prin 
încheierea nr. 824 din 26 septembrie 2002 a Secţiei comerciale, cauza 
a fost scoasă de pe rol şi trimisă Secţiei civile a aceleiaşi instanţe, dar 
în apel. 

Curtea de apel a stabilit că reclamanta creditoare nu a solicitat 
punerea în executare a sentinței civile nr. 134/2000, ci, doar a noti- 
ficat pârâta pentru restituire, în mod corect reținându-se de instanța de 
fond neaplicabilitatea art. 992 C. civ. şi buna-credinţă a intimatei. 

Pe de altă parte, suma nu a fost reținută de intimata-pârâtă, ci a 
fost compensată de Administrația Financiară în contul unor datorii ale 
reclamantei la bugetul de stat şi, pe cale de consecință, beneficiarul 
nu a fost D.G.F.P. Tulcea. 

În ce priveşte dobânda, instanța de apel a expediat soluționarea 
cererii, ca şi prima instanță, relevând că nu poate fi acordată, întrucât 
între acestea nu există un suport juridic bilateral. 

Contra deciziei reclamanta a declarat recurs pe temeiurile art. 304 
pct. 7 şi 9 C. proc. civ., formulând criticile următoare: 

— instanţa de apel a cenzurat sentința nr. 134/2000, irevocabilă, şi 
decizia nr. 1656/2001 a Curţii Supreme de Justiţie; 


— este indiscutabil că suma a fost restituită după 1 an şi 4 luni, 


fiind stabilit irevocabil că reclamanta nu o datora la buget şi deci 
pârâta a reținut-o ilegal; 

— eronat s-a reținut că beneficiarul sumei este Administrația 
Financiară, şi nu D.G.F.P.S. Tulcea, cât timp şi acest aspect a fost 
irevocabil rezolvat; ` 

— cu privire la dobândă s-a omis a se observa incidența art. 5 din 
O.G. nr. 9/2000, care prevede aplicarea dobânzii legale. 

Prin sentința civilă nr. 134/CA/2000 a Curţii de Apel Constanţa, 
confirmată prin decizia nr. 1656/2001 a Curţii Supreme de Justiţie, 
Secţia de contencios administrativ, s-a soluționat raportul fiscal, 
stabilindu-se irevocabil că D.G.F.P.S. a reținut eronat, în perioada 21 
februarie 2000 - 19 iunie 2001, suma de 20.415.482.573 lei cu titlu de 
TVA nerambursat. Pârâta a făcut plata sumei, în urma notificării 
deciziei nr. 1656/2001, de către reclamantă, prin ordinele de plată 
nr. 134 şi nr. 135 din 19 iunie 2001. 

Acest raport juridic fiscal a fost executat, iar obligaţiile fiscale 
reciproce, izvorâte din el, s-au stins prin plata efectuată de pârâtă la 
19 iunie 2001. 

Reclamanta a fixat. cadrul procesual şi temeiul juridic de drept 
material prevăzut de art. 992 C. civ., dar ambele instanţe le-au ignorat, 
excluzând, fără examinare, existența acestei obligaţii cvasicontractuale 
cauzatoare de prejudicii. 

Or, s-a stabilit irevocabil, pe cale judiciară, că pârâta a reţinut 
suma și numai după ce a fost obligată judecătoreşte la restituire a 
făcut plata la notificarea reclamantei creditoare. = 
_.. În cauză nu operează buna-credință introdusă în considerente de 
instanța de apel, deşi pârâta nu a invocat-o, căci, de principiu, obliga- 
tiile civile se execută voluntar şi cu bună-credință. Or, pârâta a reţinut 
suma, a fost obligată la plată şi nu a executat voluntar această obli- 
gaţie, ci numai după notificarea făcută de reclamanta creditoare. 

Pe de altă parte, ambele instanțe au expediat analiza fondului 
raportului juridic civil, ceea ce echivalează cu necercetarea apelului 
în raport de caracterul său devolutiv, 

Este de necontestat raportul juridic civil născut din incidenta 
îmbogățirii fără justă cauză prevăzută de art. 992 C. civ., în condiţiile 
explicite ale speţei. 

Atât din perspectiva răspunderii civile delictuale, cât şi a celei 
contractuale, obligaţiile civile, de principiu, trebuie executate cu 
bună-credință şi în echitate. 

Or, eroziunea monetară generată de rata inflaţiei a produs un 
evident prejudiciu reclamantei, astfel că instanțele în mod eronat nu 
l-au examinat; 

Pe de altă parte, instanța de apel nu a judecat cererea privind 
dobânda, expediind-o într-o simplă propoziţie, deşi dispoziţiile art. 5 
din O.G. nr. 9/2000 (dreptul comun în materie) sunt edificatoare, dar 
nici textul nu a fost citat în decizia recurată. 

Potrivit art. 5, „în raporturile civile dobânda nu poate depăşi 
dobânda legală cu mai mult de 50% pe an. Dobânda trebuie să fie 
stabilită prin act scris. În lipsa acestuia se datorează dobânda legală”. 

Aşadar, obligaţia civilă este purtătoare de dobânzi, în condițiile 
textului citat, raportat la art. 994 şi art. 1088 C. civ., care nu au fost 
examinate de instanțe, după cum nu au analizat nici probele admi- 
nistrate în acest sens. ul 

În consecință, sub ambele capete de cerere, rezultă că instanţa de 
apel nu a efectuat o cercetare asupra fondului cauzei, ceea ce atrage 
casarea deciziei şi trimiterea: cauzei, conform art. 313 C. proc. civ., 
aceleiaşi curți de apel pentru rejudecare. 

19. Executare silită. Invocarea bunei-credinţe 


C. proc. civ., art. 371! 


Potrivit art. 371! C. proc. civ., obligaţia stabilită prin hotărârea 
instanţei sau printr-un alt titlu se aduce ia îndeplinire de bunăvoie. în 
cazul în care debitorul nu execută de bunăvoie obligația sa, 
aceasta se aduce la îndeplinire prin executare silită. cai 

Dispoziţiile legale enunțate instituie principiul executării de 
bunăvoie a unui titlu executor. De aceea, executarea silită, astfel 
cum o exprimă însăşi denumirea sa, este destinată să intervină în 
ipoteza neexecutării de bunăvoie a măsurilor dispuse printr-o 
hotărâre judecătorească definitivă şi irevocabilă sau prin alt titlu 
executor. K noe ş 

Când debitorul nu dă curs obligaţiei care îi revine, creditorul, 
prin executorul judecătoresc, solicită executarea silită. o. 

Din moment ce debitorul nu a procedat ia plata de bunăvoie a 
sumei la care fusese obligat prin hotărârea judecătorească, în 
conformitate cu art. 3711 C. proc. civ., acesta nu mai poate invoca 
buna-credinţă, iar creditorul este îndrituit să-şi realizeze creanța 
pe calea executării silite. 


I.C.C.J., Sectia civilă şi de proprietate intelectuală, 
decizia nr. 5008 din 8 iunie 2005 


Prin încheierea civilă nr. 6437 din 24 octombrie 2003, Judecătoria 
Sibiu a admis cererea formulată de executorul judecătoresc C.H. şi a 
încuviințat începerea executării silite în favoarea creditorului VA. 
împotriva debitorului Inspectoratul de Poliție al județului Sibiu, 
pentru aducerea la îndeplinire a dispozițiilor sentinței civile nr. 551 
din 31 ianuarie 2002 a Judecătoriei Sibiu, precum şi pentru recupe- 
rarea cheltuielilor de executare. | l 

Instanţa a reținut că, prin sentința civilă nr. 551 din 31 ianuarie 
2002 a Judeċătoriei Sibiu, intimatul Inspectoratul de Poliție al jude- 
țului Sibiu a fost obligat la plata sumei de 2.900.000 lei cu titlu de 
cheltuieli de judecată către petentul V.A.; că hotărârea era definitivă 
şi irevocabilă şi a fost învestită cu formulă executorie, astfel că erau 
incidente dispoziţiile art. 373 C. proc. civ., iar cererea de începere a 
executării silite urma a fi admisă. E l 

Curtea de Apel Alba Iulia, Secția civilă, prin decizia nr. 43/A din 
14 ianuarie 2004, a respins ca nefondat apelul declarat de debitorul 
Inspectoratul de Poliţie al județului Sibiu împotriva încheierii civile 

nr. 6437 din 24 octombrie 2003 a Judecătoriei Sibiu, motivat de fap- 
tul că suma datorată de debitor a fost stabilită prin hotărâre judecă- 
torească irevocabilă care, nefiind executată de bunăvoie, justifica 
admisibilitatea cererii de încuviințare a executării silite formulate de 
creditorul V.A. 

În contra menţionatei decizii a declarat recurs Inspectoratul de 
Poliţie al judeţului Sibiu, invocând motivul: de casare prevăzut de 
art. 304 pct. 9 C. proc. civ., respectiv faptul că ar fi fost dată cu 
aplicarea greșită a legii, întrucât la dosar nu exista dovada formulării 
de către creditor a unei cereri adresate Inspectoratului de Poliţie al 
judeţului Sibiu, prin care să fi solicitat executarea dispozitivului 
sentinţei nr. 551/2002 a Judecătoriei Sibiu, şi nici că s-ar fi prezentat 
la Inspectoratul de Poliţie al judeţului Sibiu pentru a ridica suma de 
bani pretinsă. 

Totodată, nu s-a verificat dacă exista o poziție a Inspectoratului de 
Poliţie al județului Sibiu înainte de începerea executării silite, în 
sensul că s-ar fi opus la executare, și, cum buna-credință se prezumă 
şi nu a fost răsturnată, greşit a fost încuviințată executarea silită. 

Recursul nu este fondat. 

Potrivit art. 371! C. proc. civ., obligaţia stabilită prin hotărârea 
instanței sau printr-un alt titlu se aduce la îndeplinire de bunăvoie. 

În cazul în care debitorul nu execută de bunăvoie obligaţia sa, 
aceasta se aduce la îndeplinire prin executare silită. 

Dispoziţiile ‘legale enunțate instituie principiul executării de 
bunăvoie a unui titlu executor. De aceea, executarea silită, astfel cum 
o exprimă însăşi denumirea sa, este destinată să intervină în ipoteza 
neexecutării de bunăvoie a măsurilor dispuse printr-o hotărâre judecă- 
torească definitivă şi irevocabilă sau prin alt titlu executor. 

Cu referire la cazul în speță, prin sentința civilă nr. 551 din 18 
ianuarie 2002, Judecătoria Sibiu a anulat procesul-verbal de contra- 
venţie seria M nr. 198446 din 17 iunie 2001, încheiat de Poliţia Muni- 
cipiului Sibiu, şi, totodată, a obligat intimatul Inspectoratul de Poliţie 
al județului Sibiu la plata sumei de 2.900.000 lei cu titlu de cheltuieli 
de judecată către petentul V.A. 

Hotărârea a rămas definitivă la 16 aprilie 2002, dată de la care 
Inspectoratul de Poliţie al județului Sibiu, conform art. 371! C. proc. civ., 
avea obligaţia să o execute de bunăvoie. 

Cum recurentul nu a dat curs acestei obligaţii, creditorul, prin 
executorul judecătoresc, a solicitat, la 14 octombrie 2003, executarea 
silită a titlului executor, cerere ce i-a fost încuviinţată. 

Or, din moment ce debitorul nu a procedat la plata de bunăvoie a 
sumei la care fusese obligat prin hotărârea judecătorească menţionată, 
conform art. 371! C. proc. civ., acesta nu mai poate invoca buna-cre- 
dință, iar creditorul este îndrituit să-şi realizeze creanța pe calea 
executării silite, cum, de altfel, a şi procedat în speță. 

Cu alte cuvinte, deoarece prestaţia cuprinsă într-un titlu executor 
trebuie executată de bunăvoie, ceea ce însă nu s-a întâmplat în cauză, 
creditorul este îndrituit să-şi realizeze efectiv dreptul subiectiv prin 
constrângere cu ajutorul autorității de stat. 

Astfel fiind, recursul Inspectoratului de Poliție al judeţului Sibiu a 
fost respins ca nefondat. 


$15. Fructe civile 


80. ' Constructor de bună-credință. Dreptul de opțiune 
între modalităţile legale de dezdăunare aparţine proprieta- 
rului şi nu constructorului 


2 Fructe civile. Situaţia posesorului de bună sau de 


rea-credință. Data încetării bunei-credinţe. Data formulării 
acțiunii în revendicare 


C. civ., art. 485, art. 487, art. 494 


1. Potrivit art. 494 alin. (3) C. civ., proprietarul fondului pe care 
s-a construit are dreptul să opteze între două soluții posibile, 
respectiv să plătească constructorului contravaloarea materiale- 
lor şi prețul muncii sau să-i plătească sporul de valoare, opțiunea 
aparținând proprietarului terenului, nu constructorului. 


2. Posesorul imobilului nu poate, conform art. 485 C. civ., să 
păstreze fructele (chiria) decât dacă este de bună-credinţă. 

În conformitate cu art. 487 C. civ., posesorul încetează să mai 
fie de bună-credință din momentul în care viciile titlului în baza 
căruia posedă bunul îi devin cunoscute, respectiv când este 
formulată acţiunea în revendicare a imobilului, care a şi fost 
admisă. 


C.S.J., Secţia civilă, decizia nr. 3585 
din 23 septembrie 2003 

Reclamanta SC P. SA a chemat în judecată pe pârâtele C.I., oraşul 
Zărneşti, SC F.M. SRL şi D.G.F.P. Braşov, solicitând obligarea aces- 
tora la plata contravalorii materialelor şi manoperei pentru lucrările 
efectuate la imobilul situat în Zărnești. 

În motivarea acţiunii, reclamanta a arătat că, având un drept de 
administrare acordat de către stat asupra imobilului, a efectuat o serie 
de investiții la acesta, respectiv a introdus apa curentă, canalizare, 
încălzire centrală şi a extins capacitatea de cazare cu 58 de locuri. 

Prin sentinţa civilă nr. 538 din 27 aprilie 1999, Judecătoria Zăr- 
neşti a anulat ca insuficient timbrată acțiunea. 

Apelul declarat de către reclamantă împotriva acestei sentințe a 
fost admis de către Tribunalul Braşov, care, prin decizia civilă 2374 
din 15. noiembrie 1999, a desființat sentinţa și a trimis cauză spre 
competență soluţionare în prima instanță Secţiei civile a Tribunalului 
Braşov. 

În apel, reclamanta și-a precizat în ce au constat investiţiile 
efectuate la imobil şi valoarea acestora de 190.718.703 lei. 

De asemenea, reclamanta şi-a completat acțiunea, solicitând și 
instituirea unui drept de retenţie asupra imobilului, până la data plăţii 
contravalorii investiţiilor efectuate. 

Pârâta C.I. a formulat o cerere reconvențională, solicitând obliga- 
rea reclamantei la plata contravalorii sumelor pe care aceasta le-a 
încasat cu rea-credință de la data de 27 martie 1998 până la zi, suma 
reactualizată cu indicele de inflaţie şi compensarea acestei sume cu 
contravaloarea investițiilor efectuate de reclamantă la imobil. 

În motivarea cererii reconvenţionale s-a arătat că, şi după intro- 
ducerea acțiunii în revendicare a: imobilului de către pârâta C.I., 
reclamanta SC P. SA a încheiat contracte de închiriere cu diferite 
persoane juridice, încasând chirii. 

De menționat că, după efectuarea expertizei tehnice, reclamanta 
şi-a majorat cuantumul pretențiilor la suma de 1.150.140.052 lei, iar 
pârâta-reclamantă şi-a majorat cuantumul pretențiilor sale din cererea 
reconvenţională la suma de 282.321.294 lei. 

Tribunalul Brașov, prin sentinţa civilă nr. 51 din 8 februarie 2002, 
a admis în parte acțiunea formulată de SC P. SA, astfel cum a fost 
precizată, împotriva pârâtei C.I., pe care a obligat-o la plata către 
reclamantă a sumei de 283.469.216 lei reprezentând contravaloarea 
investițiilor făcute la imobil. 

“A instituit un drept de retenţie asupra imobilului în favoarea SC P. 
SA până la plata de către pârâtă a sumei de 283.469.216 lei. 

A respins celelalte pretenții formulate de către reclamantă şi a res- 
pins, de asemenea, şi pretenţiile formulate împotriva pârâţilor Oraşul 
Zărneşti, D.G.F.P.. Braşov şi SC F.M., constatând lipsa. calității proce- 
sual pasive a acestora. 

A respins cererea reconvenţională formulată de către pârâta C.I. şi 
a obligat-o pe aceasta la plata sumei de 18.033.768 lei cheltuieli de 
judecată către reclamantă. 

Pentru a pronunța această hotărâre, instanța a reţinut că prezenta 
acţiune a reclamantei SC P. SA a fost iniţial o cerere reconvenţională 
în dosarul nr. 496/C/1998 al Judecătoriei Zărneşti şi a fost disjunsă de 
acțiunea formulată de C.I. 

Acţiunea formulată de C.I. a fost admisă prin sentinţa civilă nr. 83 
din 19 ianuarie 1999, rămasă irevocabilă, şi în baza ei C.I. şi-a inta- 
bulat dreptul său de proprietate asupra imobilului situat în Zărnești. 

Instanța a mai reţinut că, în calitate de titulară a dreptului de 
administrare a imobilului în litigiu, reclamanta a efectuat în perioada 
1967-1990 o serie de investiţii la acest imobil, care au fost identifi- 
cate şi: evaluate în expertiză, valoarea totală actualizată a acestora 
fiind de 283.469.216 lei. Ca urmare a faptului că printr-o hotărâre 
judecătorească s-a constatat că imobilul în litigiu a fost preluat abuziv 
de către stat şi s-a dispus rectificarea C.F., în sensul intabulării drep- 
tului de proprietate în favoarea pârâtei C.I., aceasta a preluat imobilul 
cu toate lucrările de investiții efectuate de către reclamantă. 

Faţă de aceste constatări, instanța a apreciat că pârâta s-a îmbogăţit 
fără justă cauză şi a obligat-o la restituirea către reclamantă a contra- 
valorii de circulaţie a lucrărilor de investiţii stabilite de expertiză. 

Cererea reconvenţională a fost considerată ca neîntemeiată, reti- 
nându-se că atributul folosinţei a conferit reclamantei, ca titulară a 
dreptului de administrare, posibilitatea de a utiliza bunul şi a culege 
fructele civile pe care acesta le-a produs, acest drept încetând în 
momentul în care pârâta C.I. şi-a intabulat dreptul de proprietate, 
respectiv anul 2000. 

Împotriva acestei sentințe a formulat apel pârâta C.I., solicitând 
schimbarea acesteia, în sensul admiterii cererii reconvenționale şi 
admiterii în parte a acțiunii. 

Curtea de Apel Braşov, prin decizia civilă nr. 35 din 3 iunie 2002, 
a admis apelul, a schimbat în parte sentinţa, în sensul că: 

A obligat pe pârâtă să plătească reclamantei suma de 208.408.920 
lei, în loc de 283.469.216 lei reprezentând contravaloarea investiţiilor. 





|. Drept civil 449 


A admis cererea reconvențională şi a obligat pe reclamanta SC P. 
SA la plata sumei de 282.321.294 lei reprezentând contravaloarea 
chiriei către C.I. | 

A compensat obligațiile reciproce ale părților şi a obligat pe 
reclamantă să plătească pârâtei 73.912.374 lei. 

A înlăturat dispoziţiile sentinței privind instituirea dreptului de 
retenție şi obligarea pârâtei la plata cheltuielilor de judecată şi a 
menținut celelalte dispoziţii ale sentinței. 

A obligat reclamanta la plata sumei de 10.435 lei cheltuieli de 
judecată în apel către pârâtă. 

Pentru a pronunța această decizie, instanţa de apel a reținut, în 
ceea ce priveşte cererea reconvenţională, că aceasta este întemeiată, 
pentru că reclamanta SC P. SA, deşi cunoștea situaţia juridică a 
imobilului, a dovedit rea-credință şi a continuat să încheie contracte 
de închiriere şi să încaseze chirii în sumă actualizată de 282.321.294 
lei pe perioadele 1 aprilie 1998 - 1 noiembrie 1998 şi 2 decembrie 
1998 - 12 decembrie 1998. 

Pentru ca posesorul să poată dobândi fructele (chiria), era necesar 
ca la data perceperii lor să fi fost de bună-credință, or, în speță, s-a 
reţinut de către instanță că introducerea acțiunii în revendicare duce la 
încetarea bunei-credințe a posesorului, căruia îi sunt cunoscute viciile 
titlului său din acest moment. 

În ceea ce priveşte investiţiile efectuate de SC P. SA la imobil, 
instanța a reținut că proprietarul este dator să restituie personalului 
toate cheltuielile necesare şi utile, în consecință a dedus din contra- 
valoarea investiţiilor centrala telefonică de 3.717.000 lei şi a magaziei 
ambalaje de 40.750.000 lei, rezultând o sumă totală a iei 
actualizată de 208.408.920 lei, în loc de 283.469.216 lei. 

A compensat obligaţiile reciproce ale părților şi, întrucât olita 
pârâtei s-a stins prin compensare, a constatat că dreptul de retenție nu 
mai are suport legal. 

Instanța de apel a mai reținut că, întrucât pârâta a fost de acord cu 
plata investiţiilor la primul termen cu procedura completă, în baza 
art. 275 C. proc. civ., nu se justifică obligarea acesteia la plata 
cheltuielilor de judecată la instanța de fond. 

Faţă de soluţia dată în apel, instanţa, în baza art. 274 C. proc. civ., 
a obligat reclamanta la plata cheltuielilor de judecată în apel către 
pârâtă. 

Împotriva acestei decizii a declarat recurs reclamanta SC P. SA, 
solicitând admiterea recursului, modificarea deciziei recurate şi 


menţinerea ca legală şi temeinică a hotărârii pronunțate de către 
Tribunalul Braşov, cu obligarea pârâtei la plata cheltuielilor de 
judecată pentru toate instanţele. 

S-a susținut, invocându-se prevederile art. 304 pct. 9 C. proc. civ., 
nelegalitatea deciziei în raport de prevederile art. 494 teza finală 
C. civ., prin faptul că s-au înlăturat nejustificat investiţiile constând în 
construcția centralei termice şi construcția magaziei de ambalaje. 

În acest sens, s-a arătat că, potrivit art. 484 C. civ., temei reținut 
chiar de instanță, respectiv art. 494 C. civ., proprietarul care reven- 
dică imobilul este obligat să plătească o sumă egală cu creşterea valo- 
rii fondului sau, după caz, cu valoarea materialelor şi prețul muncii, 
iar instanța nu a avut în vedere aceste temeiuri de drept şi a soluționat 
cauza după regulile de la închirierea imobilelor. 

O a doua susținere a recurentei este în legătură cu acordarea către 
pârâtă a sumelor reprezentând chiria, deşi aceasta nu avea dreptul la 
aceste sume, atâta vreme cât nu a plătit costul sporului de valoare, 
respectiv prețul muncii şi materialelor încorporate în imobil. 

Şi această susţinere a fost întemeiată pe motivul prevăzut de 
art. 304 pct. 9 C. proc. civ. 

Recurenta a formulat, de asemenea, o critică întemeiată pe preve- 
derile art. 304 pct. 10 C. proc. civ., susținând ca instanța de apel nu a 
citat în cauză şi SC F.M. SRL, pentru ca hotărârea să-i fie opozabilă 
cu privire la chirii şi investiţii. 

Ultimele două critici întemeiate pe prevederile art. 304 pct. 9 
C. proc. civ. se referă la faptul că instanța a exonerat greşit pârâta de 
plata cheltuielilor de judecată la instanţa de fond. 

S-a susținut, în ultimul rând, că fără a se încasa valoarea reală a 
chiriilor, instanţa, prin aplicarea unor indicii de actualizare a preţu- 
rilor, a acordat sume ce nu-şi găsesc corespondent. 

Recursul este nefondat. s 

S-a reținut, în primul rând, particularitatea procedurală a prezentei 
cauze, respectiv aceea că acțiunea formulată de către SC P. SA a fost 
inițial înregistrată în dosarul nr. 496/C/1998 al Judecătoriei Zărneşti 
ca cerere reconvențională, acțiunea principală fiind formulată de C.I. 
pentru revendicarea imobilului. E 

Acţiunea în revendicare a fost admisă prin sentința civilă nr. 83 
din 19 ianuarie 1999 a Judecătoriei Zămeşti, constatându-se că 
imobilul a fost preluat abuziv de către Statul Român Şi s-a dispus 
revenirea la situaţia anterioară în C.F. 

In baza acestei sentinţe, C.I. şi-a intabulat dreptul de proprietate. 

Cererea reconvenţională a SC P. SA a fost disjunsă, devenind 
acțiune principală în cauza în care C.I. a formulat o cerere recon- 
vențională. 

În legătură cu prima critică întemeiată pe prevederile art. 304 
pct. 9 C. proc. civ., s-a constatat că aceasta numai aparent se referă la 
o aplicare greşită a legii, pentru că, în realitate, instanţa de apel a 
admis toate cererile privind investiţiile făcute de către reclamantă în 
afară de contravaloarea centralei termice şi a magaziei de ambalaje şi, 
în consecință, scăzând din suma acordată reclamantei de către instan- 
ţa de fond, respectiv din 283.469.216 lei (sumă necontestată) contra- 
valoarea celor două investiţii, a ajuns la suma de 208.408.920 lei. 

Ca atare, prin necontestarea modului de calcul pentru celelalte 
investiţii şi nedeclararea apelului, implicit, reclamanta a achiesat la 
modul de calcul stabilit de instanța de fond — deci această critică 
făcută în recurs priveşte de fapt un motiv de netemeinicie, care nu 
mai poate fi invocat, întrucât art. 304 pct. 11 a fost abrogat prin 
O.U.G. nr. 138/2000. 

Dar, chiar dacă nu s-ar reţine acest raționament și s-ar merge pe 
argumentul invocat în recurs, bazat pe prevederile art. 494 C. civ., în 
sensul că proprietarul terenului este îndatorat să-i plătească construc- 
torului contravaloarea lucrării efectuate în temeiul principiului 
îmbogățirii fără justă cauză, trebuie avute în vedere prevederile 
art. 494 alin. (3) C. civ. 

În conformitate cu aceste prevederi, proprietarul fondului pe care 
s-a construit are dreptul să opteze între două soluții posibile: să plă- 
tească constructorului contravaloarea materialelor şi prețul muncii 
sau să-i plătească sporul de valoare, opţiunea aparținând proprie- 
tarului terenului, nu constructorului. : 

În raportul de expertiză, în concluzii, s-a reținut că centrala 
termică (structura zidărie) a fost executată în anul 1940, iar partea 
construită de către reclamantă nu are utilitate, deci nu a adus nici un 
spor de valoare, aceeaşi situaţie şi în legătură cu magazia de amba- 
laje, care nu este o investiție utilă şi necesară şi nici nu a sporit 
valoarea imobilului. 

În consecință, critica este neîntemeiată. 

Cea de-a doua critică este şi ea neîntemeiată, deoarece pleacă de 
la premisa falsă, respectiv aceea că pârâta nu a fost obligată la plata 
investiţiilor făcute de către reclamantă la imobil (deşi ea a fost obli- 
gată la plata sumei de 208.408.920 lei cu acest titlu) şi deci nu poate 
solicita plata chiriei. 

Conform art. 483 C. civ., fructele (chiria în cazul în speţă) imobi- 
lului se cuvin proprietarului în temeiul dreptului de accesiune, iar 
condiţia prevăzută de art. 484 C. civ., de plată a investițiilor făcute în 
limita legală, după cum s-a arătat mai înainte, a fost îndeplinită. 

În consecință, în mod legal şi temeinic instanța de apel a reținut că 
cererea reconvenţională formulată de către C.I. (proprietara imobi- 
lului, în urma admiterii acţiunii de revendicare) este întemeiată, deoa- 
rece posesorul imobilului nu putea, conform art. 485 C. civ., să 
păstreze fructele (chiria) decât dacă era de bună-credinţă. 

În conformitate cu art. 487 C. civ., reclamanta a încetat să mai fie 
de bună-credință din momentul în care viciile titlului în baza căruia 
poseda bunul i-au devenit cunoscute, respectiv când pârâta a formulat 
acțiunea în revendicare a imobilului, care i-a fost şi admisă. 

În această situație, reclamanta a fost obligată să plătească pârâtei 
suma de 282.321.294 lei chirie percepută în perioadele 1 aprilie 1998 - 
1 noiembrie 1998 şi 2 decembrie 1998 - 12 decembrie 1998, conform 
facturilor anexate la dosarul cauzei, actualizate conform indicelui de 
inflaţie. 

Cea de-a treia critică, întemeiată pe motivul de casare prevăzut de 
art. 304 pct. 10 C. proc. civ., este, de asemenea, nefondată, întrucât 
instanţa de fond s-a pronunțat în legătură cu calitatea procesuală pasi- 
vă a pârâtei SC F.M. SRL, considerând că nu are calitatea procesuală 
pasivă, prin încheierea de şedinţă din 26 mai 2000. 

Cea de-a patra critică, întemeiată pe prevederile art. 304 pct. 9 
C. proc. civ., nu se referă de fapt la o aplicare greşită a legii, ci la o 
problemă de apreciere cu privire la obligarea la plata cheltuielilor de 
judecată, critică ce s-ar fi putut încadra eventual în motivul prevăzut 
de pct. 11 al art. 304 C. proc. civ., care a fost abrogat prin O.U.G. 
nr. 138/2000, deci şi această critică este nefondată. 

Ultima critică este, de asemenea, nefondată: ea nu se referă la un 
motiv nelegalitate, astfel cum a susţinut recurenta, invocând preve- 
derile art. 304 pct. 9 C. proc. civ., ci priveşte o situație de fapt. 

De altfel, în legătură cu cuantumul sumelor la care a fost obligată 
reclamanta cu titlul de chirie încasată nelegal, situaţia a fost analizată 
prin considerentele privind cea de-a doua critică formulată de către 
recurentă, constatându-se netemeinicia susținerilor. 


În același sens, J.C.C.J,, Secţia civilă şi de proprietate intelectuală, 
decizia nr. 4220 din 20 mai 2005: Chiar dacă reclamantul nu le-a 

notificat formal pârâţilor dreptul său de proprietate, aceştia au aflat 
despre existenţa şi întinderea dreptului reclamantului începând cu data 
de 13 mai 1998, când acesta a promovat o primă acțiune în revendi- 
carea aceloraşi terenuri, împotriva aceloraşi pârâţi ca şi în cauza de față 
şi în acel dosar reclamantul şi-a probat dreptul de proprietate cu același 
titlu nr. 98697 din 18 august 1999 emis de Comisia Judeţeană Argeş și 
cu procesele-verbale de punere în posesie. Imprejurarea, potrivit căreia 
sentința civilă nr. 1208/1999 a Judecătoriei Piteşti prin care s-a admis 
acțiunea în revendicare a reclamantului C.G.G. a fost schimbată prin 
decizia nr. 198/2000 a Tribunalului Argeş, .respingându-se pe fond 
acțiunea pe excepția încălcării principiului unanimității, nu prezintă 
semnificație sub aspectul interpretării atitudinii psihice a pârâţilor. Pro- 
cesul, indiferent de soluţia pronunțată, a fost de natură să le zdruncine 
pârâţilor convingerea că deţin terenurile şi îşi însuşesc fructele în 
temeiul unui drept sau în conformitate cu legea. 

Deosebit de aceasta, soluția instanței de apel este, sub aspect 
logic, şi inconsecventă, deoarece, respingând de plano acţiunea recla- 
mantului pentru restituirea fructelor, o disociază de acțiunea în 
revendicare pe care o promovează.. Or, cel puţin de la data intro- 
ducerii acțiunii, 16 iunie 2003, prezumția de bună-credinţă a pârâţilor 
a încetat şi, odată cu aceasta, incidența art. 485 C. civ. 

Dar, aşa cum corect a reținut instanța de fond, odată cu acţiunea 
de revendicare a reclamantului, formulată în 1998, şi independent de 
soluția pronunțată, pârâţii au încetat a fi consideraţi de bună-credință 
şi de a beneficia de drepturile conferite de art. 485 C. civ. 


În sens contrar, a se vedea infra, speța nr. 82, decizia nr. 1401 
din 18 februarie 2004. 


81. Elemente de apreciere a cuantumului fructelor civile. 
Data încetării bunei-credințe. Data cunoaşterii viciilor titlului 


Chiar dacă la data notificării nu exista hotărâre irevocabilă de 
evacuare, această situaţie nu înlătură obligația de a plăti echiva- 
lentul lipsei de folosință a imobilului de la data notificării, întrucât 
posesorul care deţinea imobilul la acea dată a luat cunoştinţă din 
notificare că bunul nu aparţine statului, ci persoanei fizice al cărei 
drept de proprietate a fost constatat pe cale judecătorească. 


În aceste condiţii, ocuparea în continuare a spaţiului atrage şi 
obligația corelativă de plată a echivalentului lipsei de folosinţă. 


I.C.C.J., Secţia civilă şi de proprietate intelectuală, 
decizia nr. 635 din 29 ianuarie 2004 


Prin sentința civilă nr. 514 din 21 mai 2001 a Tribunalului Bucu- 
reşti, Secţia a IV-a civilă, a fost admisă în parte acțiunea formulată de 
RA M.O., astfel cum a fost completată şi precizată, împotriva pârâtei 
C.M., dispunându-se obligarea acesteia la plata sumei de 116.000.000 
lei reprezentând contravaloarea îmbunătăţirilor aduse imobilului situat 
în Bucureşti, proprietatea pârâtei. Totodată, a fost admisă în parte și 
cererea reconvențională, dispunându-se obligarea RA M.O. de a plăti 
proprietarei suma de 209.968.000 lei, reprezentând contravaloarea 
lipsei de folosință a imobilului în litigiu, pe perioada 10 martie 1997 - 
18 decembrie 1998. Au fost compensate în parte creanţele reciproce 
ale părţilor, în final fiind obligată RA M.O. să plătească celeilalte 
părți suma de 93.968.000 lei. 

Pentru a hotărî astfel, instanța de fond a reţinut, în esenţă, că 
reclamanta a efectuat lucrări asupra imobilului proprietatea pârâtei, ce 
se constituie într-un spor de valoare a acesteia, astfel că se impune 
restituirea contravalorii lor conform art. 43 alin. (1) din Legea 
nr. 114/1996. Cererea reconvenţională a fost primită numai cu înce- 
pere de la data de 10 martie 1997, dată la care regia a fost notificată 
de proprietară în legătură cu retrocedarea proprietății, avându-se în 
vedere că în litigiile anterioare vizând dreptul de proprietate asupra 
imobilului regia nu a fost parte. 

Împotriva acestei hotărâri a declarat apel numai RA M.O., ce a 
fost admis prin decizia civilă nr. 25 din 27 ianuarie 2003 a Curtii de 
Apel București, Secția a IV-a civilă, prin care a fost schimbată în 
parte sentința, în sensul obligării pârâtei-reclamante la plata sumei de 
319.623.544 lei reprezentând echivalentul lucrărilor efectuate asupra 
imobilului proprietatea acesteia. Ca urmare a compensării creanţelor 
reciproce, s-a dispus obligarea pârâtei la plata sumei de 109.655.544 
lei către reclamantă. Au fost menținute celelalte dispoziţii ale sentin- 
tei, cu obligarea intimatei-pârâte la plata cheltuielilor de judecată în 
apel, în valoare de 13.171.500 lei. 

Împotriva acestei hotărâri au declarat recursurile de faţă ambele 
părți. 

RA M.O. a criticat hotărârea ca nelegală şi netemeinică, întrucât 
în mod greșit a fost obligată la plata echivalentului lipsei de folosinţă, 

în situația în care.a deţinut imobilul în baza H.G. nr. 601/1994, act 
normativ..în vigoare şi în prezent, deoarece acțiunea introdusă de 
pârâtă în contencios administrativ a fost respinsă. S-a susținut că o 


-simplă notificare nu poate anula un drept dobândit prin act normativ, 


prin care dobândise calitatea de uzufructuar. Alt motiv de recurs-a 
vizat cuantumul chiriei, susținându-se că nu trebuia să fie obligată la 


plata aşa-zisei chirii pentru etajul II. al clădirii, care a fost amenajat 


din mansardă de către recurentă. Plata lipsei de folosință se poate 
referi numai la perioada 9 septembrie 1998 — dată la care hotărârea de 
evacuare a rămas irevocabilă — şi 18 decembrie 1998 — data eliberării 
spațiului. 

Recursul pârâtei-reclamante C.M., întemeiat pe prevederile 
art. 304 pct. 9 şi 10 C. proc. civ., a vizat omisiunea instanţei de a soli- 
cita celor 3 experți reactualizarea şi a lipsei de folosinţă a imobilului, 
ajungându-se la compensarea a două sume la date diferite. Astfel, s-a 
solicitat modificarea deciziei, în sensul reactualizării lipsei de 
folosință la suma de 368.000.000 lei şi, menţinând compensarea, să se 
rețină în sarcina reclamantei diferenţa de 48.876.456 lei. 

Recursurile nu sunt întemeiate, fiind respinse, în raport de cele ce 
urmează: 

Este necontestat în cauză că reclaraanta a ocupat spațiul în litigiu 


„din anul 1994, când i-a fost dat în administrare prin H.G. nr. 601/1994, 


până în anul 1998, când a fost pusă în executare hotărârea de eva- 
cuare de către pârâta C.M., căreia, prin sentințele civile nr. 2891 din 4 
martie 1994 şi nr. 3109 din 21 martie 1994 ale Judecătoriei Sectorului 
2 Bucureşti, rămase irevocabile, i s-a recunoscut dreptul de proprie- 
tate asupra apartamentului de la etajul 1 şi asupra celui de la 
mansardă, situate în imobilul din Bucureşti. 

În acest interval de timp, reclamanta a efectuat lucrări de îmbună- 
tățire a spațiului imobilului, spre a putea fi utilizabil, şi valoarea aces- 
tora a format obiectul judecății în apel, pentru că numai reclamanta a 
atacat cu apel hotărârea instanței de fond. 

Reclamanta a contestat prin recursul de față obligarea sa la plata 
echivalentului lipsei de folosință pe perioada avută în vedere de 
instanța de apel, precum şi cuantumul aşa-zisei chirii datorate, consi- 
derând că pentru mansarda ce a fost amenajată pe cheltuiala sa nu 
datorează chirie. 

Aşa cum rezultă din cele arătate, instanţele au stabilit obligaţia de 
plată în sarcina deținătoarei imobilului numai pe perioada 10 martie 
1997 — dată la care cea în cauză în mod necontestat a fost notificată 


de proprietară — şi până la punerea efectivă a spaţiului la dispoziția 
acesteia. Soluţia este în afara criticii, pentru că notificarea a fost 
însoțită de hotărârile judecătoreşti care făceau deplină dovadă că 
imobilul aparţine persoanei fizice, şi nu statului, care îl dăduse în ad- 
ministrare. Şi cum reclamanta a continuat să ocupe spațiul în litigiu — 
ambele apartamente —, rezultă că nu poate fi înlăturată obligaţia sa de 
a plăti echivalentul lipsei de folosință. Este exact că la data notificării 
nu exista hotărâre irevocabilă de evacuare, dar această situație nu 
limitează obligația reclamantei de a plăti echivalentul lipsei de 
folosință a imobilului, câtă vreme deţinea imobilul la data notificării, 
la care a luat cunoştinţă că bunul nu aparţine statului, ci persoanei 
fizice al cărei drept de proprietate a fost constatat pe cale judecă- 
torească. Ocuparea în continuare a spațiului de către reclamantă 
atrage şi obligaţia corelativă a acesteia de plată a echivalentului lipsei 
de folosinţă, ce poate fi dedusă din prevederile art. 1429 C. civ. şi 
art. 25 din Legea nr. 114/1996, ce se referă la principala obligaţie a 
locatarului, aceea de a plăti chiria. 

Nici critica referitoare la cuantumul chiriei datorate nu este de 
primit, pentru că, în situaţia în care reclamanta a deținut ambele 
apartamente proprietatea reclamantei, apare fără justificare absolvirea 
de plata aşa-zisei chirii pentru apartamentul mansardă. 

Este exact că acesta a fost amenajat de reclamantă, dar permanent, 
pe perioada în litigiu, a fost utilizat de aceasta, astfel că nu poate fi 
înlăturată obligaţia sa de plată a echivalentului lipsei de folosință. 

În ceea ce priveşte recursul declarat de pârâta C.M., s-a observat că 
aceasta nu a declarat apel împotriva soluţiei de fond. De aceea, apelul a 
vizat, conform învestirii instanței, numai refacerea expertizei având ca 
obiectiv stabilirea valorii lucrărilor de îmbunătățire a construcției. În 
această situaţie, nu este de primit recursul întemeiat pe omisiunea instan- 
tei de a dispune reactualizarea şi a echivalentului lipsei de folosință a 
imobilului. 

Tot astfel, nu poate fi admisă în această fază a procesului nici 
cererea de înlăturare a compensării, pentru că partea interesată nu a 
apelat soluţia de fond. În plus, s-a reținut că nu este posibil de efec- 
tuat o reactualizare a sumelor datorate, în raport de cursul leu-dolar, 
la data judecării cauzei, pentru că ambele soluţii date în cauză nu 
cuprind, nici în considerente, nici în dispozitiv, referiri la valoarea 
plăţilor în dolari. ' 

Cât priveşte conduita procesuală a recurentei C.M., s-a observat 
că pentru prima dată aceasta a solicitat reactualizarea sumei datorate 

de reclamanta din acţiunea principală, reprezentând echivalentul lip- 
sei de folosință a imobilului, numai după închiderea dezbaterilor în 
apel, anume la data de 20 ianuarie 2003, la care fusese amânată pro- 
nunţarea, soluționarea cauzei în apel având loc la data de 13 ianuarie 
2003. 

De altfel, la acest termen, reprezentanta intimatei-pârâte a cerut res- 
pingerea apelului şi menţinerea hotărârii instanței de fond, fără a soli- 
cita deci reactualizarea sumei datorate. Dar o atare solicitare se putea 
face în termen util numai în condiţiile art. 239 alin. (1) C. proc. civ., 
text ce reglementează aderarea la apel, instituţie reintrodusă în Codul 
de procedură civilă prin O.U.G. nr. 138/2000, în sensul căruia inti- 
matul care nu a declarat iniţial apel are posibilitatea de a adera la 
calea de atac exercitată de partea potrivnică, având ca finalitate men- 
ținerea unui echilibru în situația juridică a părților. 

Potrivit textului menţionat, aderarea la apel se poate produce 
numai până la prima zi de înfăţişare, indiferent dacă cererea este 
formulată înăuntrul termenului de apel sau după expirarea acestuia. 
Acelaşi text precizează că, dacă aderarea s-a făcut înăuntrul 
termenului de apel, ea se consideră apel principal. 

Cum, în speță, nu s-a uzat de o astfel de procedură, rezultă că 
toate criticile făcute prin recurs hotărârii date în apel sunt lipsite de 
suport legal. 

Așa fiind, recursurile de față au fost respinse ca neîntemeiate,. 
fiind legală şi temeinică decizia recurată, neexistând nici motive de 
ordine publică ce să atragă reformarea hotărârii, în sensul art. 306 
alin. (2) C. proc. civ. 


82. Condiţii privind dobândirea fructelor civile. Situația 
posesorului de bună sau de rea-credință. Posesorul nu 
poate condiționa buna sa credinţă de natura acțiunii for- 
mulate împotriva sa 


C. civ., art. 485, art. 487, art. 525 


Fructele civile sunt venituri băneşti produse prin folosirea 
unui bun, cum sunt chiriile ori dobânzile, care de regulă se 
dobândesc zi de zi, pe măsura trecerii timpului, fără ca substanta 
bunului ce lie produce să scadă (art. 525 C. civ.). De la regula 
conform căreia fructele se cuvin proprietarului lucrului, art. 485 
C. civ. a instituit o excepție, potrivit cu care posesorul de 

bună-credință al lucrului îi culege fructele, fără ca proprietarul să 
poată să ridice vreo pretenţie asupra lor. i 


Articolul 487 C. civ. stabileşte că posesorul încetează să mai 
fie de bună-credință în momentul în care a luat cunoştinţă de viciile 
care-i afectează titlul, fiind normal ca, de îndată ce a cunoscut 
viciile titlului, să nu se mai bucure de beneficiul pe care legea îl 
recunoaşte în privința dobândirii cu bună-credinţă a fructelor. 

Este adevărat că încetarea bunei-credinţe este o chestiune de 
fapt lăsată, de la caz la caz, la aprecierea judecătorului, dar, în 
mod unanim, doctrina şi jurisprudenţa au stabilit că intentarea 
acţiunii în justiție împotriva posesorului face să înceteze buna sa 
credinţă şi de la data acțiunii el nu mai poate invoca dobândirea 
fructelor pe temeiul posesiunii de bună-credință. 

Posesorul bunului nu poate condiţiona buna sa credință de 
natura acțiunii formulate împotriva sa. Aceasta, deoarece, la data 
la care reclamantul a introdus o acțiune în justiție, pârâtul a 
încetat să mai fie de bună-credință, deoarece de la acea dată 
cunoştea viciile titlului cu care deţinea bunul, neavând nici o 
relevanţă dacă acţiunea era una în constatarea dreptului, şi nu în 
realizarea lui, efectele juridice ale demersului judiciar întreprins 
de reclamant constând în atenționarea pârâtului că posesiunea 
pe care o exercită asupra bunului este fondată pe un titlu viciat. 


C.S.J., Secţia civilă, decizia nr. 2646 
din 18 iunie 2003 


La data de 25 iulie 2000, reclamantul S.A.I. a chemat în judecată 
pe pârâta RA L., pentru ca, prin hotărârea ce se va pronunţa, să fie 
obligată la plata contravalorii lipsei de folosință pentru imobilul situat 
în București, str. Vasile Conta nr. 12, sector 2, sumă evaluată provi- 
zoriu la cuantumul de 160.000.000 lei, precum şi la plata dobânzilor 
legale. 
În motivarea acţiunii, reclamantul a arătat că, prin decizia 
nr. 2229/A/1999, definitivă şi irevocabilă, pronunțată de Tribunalul 
Bucureşti, Secţia a V-a civilă, i s-a admis acțiunea în revendicare şi a 
redobândit proprietatea imobilului situat în București, str. Vasile 
Conta nr. 12, sector 2. Anterior acestui proces, la data de | februarie 
1995, reclamantul a mai promovat o acțiune împotriva pârâtei RA L., 
prin care a solicitat să se constate că nu are titlu legal pentru a admi- 
nistra imobilul, acţiunea fiind admisă prin decizia nr. 1311/1996 a 
Tribunalului Bucureşti, Secţia a IV-a civilă, care a constatat că imo- 

bilul din str. Vasile Conta nr. 12, sector 2 este proprietatea recla- ` 
mantului, deținut fără titlu de pârâta RA L. 

Reclamantul a susținut că, din momentul chemării în judecată, 
buna-credință a pârâtei a încetat şi că, după pronunțarea hotărârii prin 
care s-a constatat că pârâta nu are nici un titlu asupra imobilului, 
aceasta nu mai avea nici o justificare să refuze predarea bunului. 

La 12 octombrie 2000, reclamantul S.A.I. a formulat, în temeiul 
art. 132 pct. 2 C. proc. civ., o precizare de acțiune, în sensul că soli- 
cită obligarea pârâtei RA L. doar la plata fructelor civile (chirii înca- 
sate de pârâtă), începând cu data de 1 februarie 1995 la zi, înțelegând 
să renunţe la judecata capătului de cerere privind dobânzile legale. 

La 12 octombrie 2000, pârâta RA L. a introdus cerere recon- 
ventțională, prin intermediul căreia a solicitat obligarea reclamantului 
S.A.I. la plata sumei de 12.778 mărci germane sau echivalentul în lei 
la data efectuării plăţii reprezentând contravaloarea investiţiilor 
efectuate de pârâtă la imobilul din Bucureşti, str. Vasile Conta nr. 12, 
sector 2, precum şi la plata sumei de 15.274.364 lei, ce urmează a fi 
actualizată cu indicele de inflație, reprezentând contravaloarea unor 
lucrări executate la acelaşi imobil. 

În motivarea cererii reconvenționale, pârâta a învederat că imo- 
bilul din Bucureşti, str. Vasile Conta nr. 12, sector 2 a intrat cu plată 
în administrarea RA L. prin decizia nr. 396/1990 a C.L.M.B. şi că la 
acest imobil pârâta a efectuat numeroase lucrări de investiţii, repa- 
rații, consolidări şi modernizări de instalaţii. Întrucât reclamantul a 
fost pus în posesia nemişcătorului căruia i s-au adus îmbunătățiri şi 
reparații şi la care s-au efectuat lucrări de investiţii, trebuie să resti- 
tuie.contravaloarea acestora, în caz contrar reclamantul s-ar îmbogăți 
fără justă cauză. l 

Tot la data de 12 octombrie 2000, pârâta RA L. a chemat în 
garanție C.G.M.B., pentru a fi.obligat să-i restituie suma plătită 
pentru imobilul în cauză, conform dispoziției de plată nr. 20 din 30 
decembrie 1991, actualizată cu indicele de inflație. Prin petiție, pârâta 
a precizat că suma plătită chematului în garanție cu titlu de preţ a fost 
de 6.761.475 lei, ce s-a cerut a fi actualizată potrivit indicelui de 
inflație. : 

La data de 14 decembrie 2000, reclamantul S.A.I. a formulat o 
nouă precizare de acţiune, prin care a solicitat obligarea pârâtei RA L. 
la plata sumei de 169.190 dolari S.U.A. reprezentând fructe civile 
R culese de pârâtă în perioada 1 februarie 1995 - 27 octombrie 

Prin precizarea de acţiune, reclamantul a arătat că imobilul litigios 
a fost închiriat de pârâtă Ambasadei Regatului Thailanda şi, potrivit 
contractului de locațiune, chiria încasată de pârâtă a fost de 3350 
dolari S.U.A./lună, respectiv 3900 dolari S.U.A./lună, în total pârâta 
încasând pe perioada solicitată 241.700 dolari S.U.A. Din această 
sumă, reclamantul a dedus cheltuielile de întreţinere ale imobilului, 
care reprezintă 30% din suma brută încasată, adică 72.510 dolari 
S.U.A., rămânând un beneficiu net de 169.190 dolari S.U.A. Recla- 
mantul a fost de acord cu compensarea parţială a creanţelor reciproce. 

Învestit cu soluţionarea cauzei, Tribunalul Bucureşti, Secţia a V-a 
civilă şi de contencios administrativ, prin sentința nr. 149 din 28 
februarie 2001, a admis acţiunea principală, astfel cum a fost preci- 
zată, formulată de reclamantul S.A.I. şi a obligat pe pârâta RA L. la 
plata sumei reprezentând echivalentul în lei a 169.190 dolari S.U.A. 
constituind chirie, la cursul practicat de B.N.R. din ziua plăţii, către 
reclamant. 

Tribunalul a admis cererea reconvențională formulată de pârâta 


RA L. şi a obligat pe reclamant la plata echivalentului în lei a sumei. 


de 12.778 mărci germane, la cursul zilei practicat de B.N.R. la data 
efectuării plăţii, reprezentând contravaloarea investițiilor făcute la 
imobilul din Bucureşti, str. Vasile Conta nr. 12, sector 2, precum şi la 
plata sumei de 15.274.364 lei contravaloarea unor lucrări executate 
de pârâtă la acelaşi imobil. 

A fost admisă cererea de chemare în garanție formulată de pârâta 
RA L. şi a fost obligat C.G.M.B. la plata sumei de 6.761.475 lei 
reprezentând plata efectuată la primirea imobilului. 

Apelurile declarate împotriva acestei sentințe de reclamantul 
S.A.I., de pârâta RA L. şi de chematul în garanție C.G.M.B. au fost 
respinse ca nefondate, prin decizia nr. 636 din 17 decembrie 2001, 
pronunțată de Curtea de Apel București, Secţia a IV-a civilă. 

Pentru a hotărî astfel, instanțele au reținut şi motivat că, prin de- 
cizia nr. 1311 din 24 iunie 1996, Tribunalul Bucureşti, Secţia a IV-a 
civilă, a admis acțiunea reclamantului S.A.I. şi a constatat că imobilul 
din str. Vasile Conta nr. 12. sector 2, Bucureşti este proprietatea 
reclamantului, deţinut fără titlu de pârâta RA L. Prin decizia 
nr. 2224/A din 14 decembrie 1999, Tribunalul Bucureşti, Secţia a V-a 
civilă şi de contencios administrativ, a admis acțiunea reclamantului 
şi a obligat pe pârâţii RA L. şi Ministerul Finanţelor Publice să-i lase 
în deplină proprietate şi liniştită posesie acelaşi imobil. 

Instanţele au reţinut că pârâta RA L. a perceput din închirierea 
imobilului, de la Ambasada Regatului Thailanda, în perioada 20 
august 1996 - 31 august 1999, suma de 3550 dolari S.U.A. iunar şi de 
3900 dolari S.U.A. lunar pe perioada 1 octombrie 1999 - 27 octom- 
brie 2000 şi, interpretând dispoziţiile art. 483-487 C. civ., au apreciat 
că pârâta a devenit un posesor de rea-credinţă începând cu data intro- 
ducerii acţiunii în constatarea faptului că imobilul este proprietatea 
reclamantului şi că este reţinut fără drept de către pârâtă, respectiv de 
la data de 1 februarie 1995. 

Luând în considerare răspunsurile pârâtei la interogatoriu, instan- 
tele au obligat-o la plata sumei reprezentând echivalentul în lei a 
169.190 dolari S.U.A. reprezentând chirii, iar reclamantul a fost 
obligat către pârâtă la echivalentul în lei a sumei de 12.778 mărci 
germane şi la plata sumei de 15:274.364 lei reprezentând contra- 
valoarea investițiilor şi a altor lucrări efectuate de pârâtă pe perioada 
cât a stăpânit imobilul. Referitor la cuantumul sumei reprezentând 
chirii, instanțele au constatat că pârâta nu a administrat probe din care 
să rezulte că impozitele şi taxele către stat reprezentau 70% din 
valoarea chiriei şi că la acestea s-au adăugat alte cheltuieli legate de 
valoarea unor materiale sau plata salariilor. 

Împotriva hotărârilor pronunțate în cauză, în termen legal, au 
declarat recurs reclamantul S.A.I., pârâta RA L. şi chematul în 
garanţie C.G.M.B. 

Urmare a incidenței O.U.G. nr. 32/2002, în temeiul căreia recu- 
renta-pârâtă RA L. a fost comasată prin absorbție de RA A.P.P.S., a 
fost introdusă în cauză această regie, care, prin petiția nr. 7372 din 17 
iunie 2003, a declarat că înțelege să-şi însuşească recursul declarat de 
regia absorbită. 

În motivarea recursului, reclamantul S.A.I. a criticat hotărârile 
pronunțate în cauză pentru neaplicarea prevederilor art. 1441 C. civ., 
în sensul că, deşi compensarea creanţelor reciproce opera de drept, 
instanțele au refuzat incidenţa acestei instituții. S-a reproşat instan- 
telor neacordarea integrală a cheltuielilor de judecată, cât timp actiu- 
nea reclamantului a fost admisă în întregime, şi că reclamantul a fost 
de acord cu admiterea cererii reconvenţionale, acord manifestat în 
termenul prevăzut de lege. 

Pârâta RA L., prin succesoarea în drepturi RA A.P.P.S., a criticat 
hotărârile date în cauză, în temeiul următoarelor motive: instanţeie au 
omis să pună în discuţie, fată de prevederile art. 5 alin. (3) din 
Normele metodologice pentru aplicarea Legii nr. 146/1997, nulitatea 

cererii reclamantului, având în vedere că pretenţiile acestuia sunt 
solicitate în valută; în acest context, obiectul cererii de chemare în 
judecată a fost incert pe tot parcursul procesului și schimbat după 
administrarea probatoriilor, înainte de judecata cauzei, încălcându-se 
astfel prevederile art. 132 şi art. 134 C. proc. civ.; întrucât, prin decizia 
civilă nr. 1311 din 24 iunie 1996, Tribunalul Bucureşti a admis doar o 
acţiune în constatare, în mod greşit s-a constatat că de la data 
introducerii acestei acţiuni pârâta a cunoscut viciile posesiei; din 
contră, pârâta, fiind de bună-credință, l-a pus în posesie pe reclamant 
imediat după ce tribunalul a admis acţiunea în revendicare prin deci- 
zia civilă nr. 2229/A din 14 decembrie 1999; acţiunea reclamantului, 
având ca obiect fructele civile culese de pârâtă pe perioada 1 
februarie 1995 - 27 octombrie 2000, este prescrisă; deși pârâta a do- 
vedit prin înscrisuri că din chiriile încasate a beneficiat doar de 30%, 
restul de 70% reprezentând taxe și impozite către stat, în mod greşit 
instanţele au declarat ca nedovedite aceste aspecte; fără temei legal 
instanțele au refuzat actualizarea sumelor cerute prin cererea recon- 
venţională și cererea de chemare în garanţie, deşi la dosar s-a depus 
indicele de inflaţie comunicat de Institutul Naţional de Statistică. 

Chematul în garanţie C.G.M.B. a criticat hotărârile pronunțate în 
cauză, cu motivarea că, prin decizia nr. 396/1990, Primăria Munici- 
piului Bucureşti a transmis în administrarea mai multor întreprinderi 
specializate o serie de imobile, iar dispoziţia de plată pentru suma 
totală de 171.324.195 lei nu face dovada încheierii unui contract între 
pârâtă şi chematul în garanție, ca acesta din urmă să răspundă pentru 
evicțiune, instituţie care este de esența vânzării. 

Recursurile sunt fondate, în limitele şi pentru considerentele care 
succed: 

Prin acţiunea introductivă de instanță, astfel cum a fost ulterior 
precizată, reclamantul S.A.I. a cerut obligarea pârâtei RA L. să-i 
restituie fructele civile (chiriile) pe care le-a perceput (încasat) din 
închirierea imobilului din Bucureşti, str. Vasile Conta nr. 12, sector 2, 
unei ambasade. Reclamantul a precizat că, anterior promovării proce- 
sului în revendicarea nemişcătorului finalizat cu retrocedarea bunului, 
la data de 1 februarie 1995, a introdus o acţiune în constatare împo- 
triva aceleiaşi pârâte, iar prin decizia nr. 1311 din 24 iunie 1996 a 
Tribunalului Bucureşti, Secţia a IV-a civilă, acțiunea a fost admisă, 
s-a constatat că imobilul este proprietatea reclamantului, iar pârâta îl 
deţine fără titlu, astfel că, de la data de 1 februarie 1995, regia pârâtă 
a încetat de a fi de bună-credinţă, întrucât a cunoscut viciile posesiei. 

Fructele civile sunt venituri băneşti produse prin folosirea unui 
bun, cum sunt chiriile ori dobânzile, care de regulă se dobândesc zi de 
zi, pe măsura trecerii timpului, fără ca substanța bunului ce le pro- 
duce să scadă (art. 525 C. civ.). De la regula conform căreia fructele 
se cuvin proprietarului lucrului, art. 485 C. civ. a instituit o excepţie, 
potrivit cu care posesorul de bună-credinţă al lucrului îi culege fruc- 
tele, fără ca proprietarul să poată să ridice vreo pretenţie asupra lor. 

Articolul 487 C. civ. stabileşte că posesorul încetează să mai fie 
de bună-credință în momentul în care a luat cunoştinţă de viciile 
care-i afectează titlul, fiind normal ca, de îndată ce a cunoscut viciile 
titlului, posesorul să nu se mai bucure de beneficiul pe care legea îl 


"recunoaşte în privința dobândirii cu bună-credinţă a fructelor. 


Este adevărat că încetarea bunei-credinţe este o chestiune de fapt 
lăsată, de la caz la caz, la aprecierea judecătorului, dar, în mod una- 
nim, „doctrina şi jurisprudența au stabilit că intentarea acțiunii în 
justiție împotriva posesorului face să înceteze buna sa credinţă şi, de 
la data acţiunii, el nu mai poate invoca dobândirea fructelor pe 
temeiul posesiunii de bună-credinţă. 

l Din această perspectivă, speța dedusă recursurilor de față pune în 
discuție mai multe chestiuni, omise ori neaprofundate de către cele 
două instanțe, şi anume: data de la care se datorează restituirea 
fructelor de către pârâtă; perioada de timp pentru care se datorează 
fructele; intervenţia prescripţiei extinctive; cuantumul chiriei pe care 
pârâta trebuie să-l restituie reclamantului. 

Este evident că, de la data de 1 februarie 1995, când reclamantul a in- 
trodus prima acțiune în justiție, pârâta a încetat să mai fie de bună-cre- 
dință, deoarece de la acea dată trebuia să fi cunoscut viciile titlului cu 
care deţinea bunul (decizia nr. 396/1990 a Primăriei Municipiului 
București), neavând nici .o relevanţă dacă acțiunea din 1 februarie 
1995 a fost una în constatarea dreptului, şi nu în realizarea lui, 
efectele juridice ale demersului judiciar întreprins de reclamant 
constând în atenționarea pârâtei că posesiunea care o exercită asupra 
bunului este fondată pe un titlu viciat. 

Dacă chiriile sunt datorate, de principiu, proprietarului lucrului 
(reclamantului) de la data de 1 februarie 1995, nu înseamnă că ele şi 
pot fi restituite pe întreaga perioadă de timp (1 februarie 1995 - 25 
iulie 2000 — data introducerii acțiunii prezente), deoarece sunt inci- 
dente prevederile art. 3 din Decretul nr. 167/1958, în conformitate cu 
care dreptul la acţiune se prescrie în termen de 3 ani, precum şi 
dispoziţiile art. 7 alin. (1) din acelaşi act normativ, potrivit cu care 

prescripţia începe să curgă de la daia când se naşte dreptul la acțiune. 
Or. în cazul dedus judecății, dreptul la acțiune s-a născut la 24 iunie 
1996, când, prin decizia nr. 1311, Tribunalul Bucureşti a constatat 
calitatea de proprietar a reclamantului asupra nemişcătorului, dată de 
la care nu mai exista nici un impediment de ordin material ori juridic 
pentru promovarea unei acţiuni în restituirea chiriilor. 

Pe de altă parte, atunci când se pune în discuţie restituirea fruc- 
telor civile de către posesorul de rea-credinţă al lucrului, trebuie 
stabilite, pe bază de probe. care au fost fructele efectiv încasate de 
posesor, acesta din urmă neputând fi silit să înapoieze sume neîn- 
casate decât dacă neperceperea lor se datorează unei neglijenţe. Or, în 
cauză, pârâta s-a apărat în cursul procesului că, din sumele încasate în 
valută de la locatar în temeiul contractelor de închiriere, un procent 
de 70% a fost virat la bugetul statului reprezentând costuri, taxe şi 
impozite, fiind făcut în acest sens un început de dovadă cu notele 
interne ale serviciului de contabilitate al pârâtei. 

Întrucât instanțele nu au lămurit aceste aspecte, s-a impus admi- 
terea recursurilor, casarea hotărârilor şi reluarea judecății, sens în care 
s-a dispus de către instanţa de trimitere administrarea unei expertize 
contabile care să stabilească, pentru perioada de trei ani anterior 
promovării prezentei acţiuni în justiție, cuantumul sumelor efectiv 
încasate de pârâtă cu titlu de chirii de pe urma imobilului exploatat. 

Din acest punct de vedere, este greşit procedeul instanței de fond, 
necorectat în apel, de a reveni asupra expertizei dispuse în cauză 
(încheierea din 14 decembrie 2000) pe motiv că reclamantul recu- 
noaşte pretenţiile pârâtei din cererea reconvențională, eroare constând 
în aceea că recunoaşterea (mărturisirea) reclamantului a produs efecte 
nu împotriva lui. adică asupra celui ce a făcut mărturisirea, ci împo- 
triva pârâtei. 

Cu referire la recursul chematului în garanţie C.G.M.B. prin care 
neagă obligaţia de garanţie pentru evicțiune, invocând lipsa. unui con- 
tract de vânzare-cumpărare încheiat cu pârâta, s-a constatat că, potrivit 
art. 60 alin. (1) C. proc. civ., partea poate să cheme în garanție o altă 
persoană împotriva căreia ar putea să se îndrepte, în cazul când ar cădea 
în pretențiuni, cu o cerere de chemare în garanție sau în despăgubire. 

Instituţia chemării în garanție se întemeiază pe existența unei 
obligaţii de garanție sau despăgubire. Prin chemarea în garanție se 
urmăreşte tocmai realizarea unei asemenea obligaţii în cadrul proce- 
sului în care cel garantat este ameninţat în dreptul său de către o altă 
persoană. În principiu, obligaţia de garanţie revine tuturor acelora 

care transmit altora un drept subiectiv, dacă o atare transmisiune se 
face cu titlu oneros. 

Prin urmare, obligaţia de garanţie sau de despăgubire, care justi- 
fică incidenţa instituţiei juridice discutate, există nu numai în materie 
contractuală, cum este cazul contractelor de vânzare-cumpărare, dar 
şi în cazul oricărei transmisiuni de bunuri, singura condiţie fiind ca 
remiterea lor să fie cu titlu oneros. 

Cum pârâta a susţinut în timpul procesului că a primit imobilul în 
administrare în baza deciziei nr. 396/1990 a Primăriei Municipiului 
Bucureşti şi că în schimbul bunului a plătit un preț prin dispoziția de 
plată nr. 20 din 30 decembrie 1991 (dispoziție comună pentru mai 
multe imobile), în rejudecare, instanţa de trimitere va solicita aceluiaşi 
expert contabil să verifice şi să stabilească ce preț a plătit pârâta 
chematului în garanţie pentru imobilul în cauză, preț pe care expertul 
îl va actualiza potrivit indicelui de inflație. 

Tot prin expertiză contabilă va fi actualizată suma de 15.274.364 
lei reprezentând contravaloarea unor lucrări executate de pârâtă la 
imobil, urmând ca expertul să propună instanței posibilitatea compen- 
sării creanţelor reciproce ale reclamantului şi ale pârâtei, până la 
concurența celei mai mici. 

Faţă de cele ce preced şi întrucât în speță se impune reluarea jude- 
căţii în întregul său, au fost admise recursurile declarate de reclamant, 
pârâtă şi de chematul în garanție, au fost casate hotărârile date în 
cauză, cu consecinţa trimiterii acesteia la tribunal, ca instanță de fond. 


S-a exprimat şi opinia în sensul că, în condițiile în care, odată cu 
constatarea nulității convenției, s-a dispus şi evacuarea din imobil, iar 
evacuaţii au continuat să-l folosească, fără a mai avea vreun titlu, 
lipsindu-l pe proprietarul imobilului de folosința bunului său, dreptui 
la despăgubiri se naşte doar la data rămânerii definitive a hotărârii de 
constatare a nulităţii convenției şi de evacuare (7.C.C.J., Secţia civilă 
şi de proprietate intelectuală, decizia nr. 1401 din 18 februarie 2004): 
Privitor la încălcarea art. 487 C. civ., este cunoscut că dreptul de 
accesiune încetează de a fi cu bună-credință din momentul când 
viciile sunt cunoscute. 

Or, buna-credinţă a reclamanţilor a rezultat din faptul că aceştia 
s-au comportat ca buni proprietari, au făcut îmbunătățiri esenţiale ia 
locuinţă, au ridicat alte construcții, reclamanții apar proprietarii tere- 
nului şi casei, iar publicul şi autorităţile le-au recunoscut calitatea de 
adevăraţi proprietari. 

Corect instanţa de apel a stabilit că de la data pronunțării deciziei 
nr. 148/1999 reclamanții au folosit cu rea-credință imobilul şi s-a 
acordat folosul de tras nerealizat stabilit la 35.216.192 lei, având ca 
bază de calcul suma de 420.000 lei lunar. 


Notă: Potrivit art. 483-487 C. civ., „fructele naturale sau industriale 
ale pământului, fructele civile, sporul animalelor (prăsila) se cuvin 
proprietarului în puterea dreptului de accesiune. Fructele produse de 
vreun lucru nu se cuvin proprietarului, decât cu îndatorire din parte-i de 
a plăti semănaturile, arăturile şi munca pusă de alţii. Posesorul nu 
câştigă proprietatea fructelor decât când posedă cu bună-credință; la 
cazul contrariu, el este dator de a înapoia productele, împreună cu 
lucrul, proprietarului care-l revendică. Posesorul este de bună-cre- 
dință când posedă ca proprietar în puterea unui titlu translativ de 
proprietate, ale cărui viciuri nu-i sunt cunoscute. El încetează de a fi 
cu bună-credință din momentul când aceste viciuri îi sunt cunoscute”, 

Acest text legal are în vedere, pentru aprecierea bunei-credinţe a 
posesorului, data de la care viciile titlului de deţinere a bunului îi 
sunt cunoscute, iar acest lucru intervine încă de la data chemării în 
judecată sau, mai devreme, de la o dată anterioară care poate fi 
reprezentată de data notificării. 

„A se avea în vedere şi Hotărârea Curţii Europene în cauza 
Weissman şi alții c. României, anexată. 


$16. Posesie 


83. Posesie de bună-credință. Bun mobil. Efecte 
C. civ., art. 972 


Dacă lucrul ce cineva s-a obligat succesiv a da la două 
persoane este mobil, persoana pusă în posesiune este preferată 
şi rămâne proprietară, chiar când titlul său este cu dată poste- 
rioară, numai posesiunea să fie de bună-credinţă. 

Dobânditorul unui bun mobil nu se poate prevala de dispoziţiile 
art. 972 C. civ., în cazul în care din probele administrate în cauză 
rezultă că posesia sa asupra acestui bun nu este de bună-credință. 


I.C.C.J., Secţia civilă şi de proprietate intelectuală, 
decizia nr. 6256 din 11 iulie 2005 





La data de 16 decembrie 2003, reclamanta R.N.E. a chemat în 
judecată pe pârâţii B.G., T.T. şi T.M., pentru ca prin hotărârea ce se 
va pronunţa în cauză, instanța de judecată să constate perfectă 
vânzarea-cumpărarea autoturismului Dacia 1300, încheiată între B.G. 
şi T.M. în anul 2000. Totodată, reclamanta a solicitat ca, prin aceeaşi 
hotărâre, instanţa de judecată să constate nulitatea contractului de 
vânzare-cumpărare a autoturismului menţionat, încheiat la data de 24 
aprilie 2001 între B.G. şi T.T. 

În motivarea cererii, reclamanta a arătat că a fost căsătorită cu 
T.M. 

În timpul căsătoriei, în anul 2000, T.M. a cumpărat de la pârâtul 
B.G. autoturismul menţionat, încheind un act de vânzare-cumpărare 
sub semnătură privată. 

Cu această ocazie, vânzătorul a predat cumpărătorului actele 
maşinii, iar acesta din urmă a achitat preţul convenit. 

Trecerea autoturismului pe numele cumpărătorului urma să aibă 
loc în anul următor. 

În urma procesului de partaj al bunurilor comune, autoturismul 
menţionat a fost considerat bun comun şi a intrat în lotul pârâtului 
T.M. 

Prin aceeaşi hotărâre, pârâtul a fost obligat să plătească recla- 
mantei o sultă şi cheltuieli de judecată. 

Pentru a recupera sumele de bani cuvenite, reclamanta a procedat 
la executarea silită a titlului executor. 

Pârâta T.T., mama pârâtului T.M., a formulat contestaţie la 
executare, susținând că autoturismul este proprietatea sa, afirmaţie în 
sprijinul căreia a depus un contract de vânzare-cumpărare, pentru 
acelaşi autoturism, încheiat în anul 2001 cu pârâtul B.G. Or, acesta 
din urmă, urmare a vânzării bunului în anul 2000, pârâtul B.G. nu mai 
avea calitate de proprietar, situaţie cunoscută de pârâta T.T., care a 
încheiat acest din urmă contract numai în scopul de a face imposibilă 
executarea silită pornită împotriva fiului său, pârâtul T.M. 

Prin sentința nr. 233 din 23 martie 2004, Judecătoria Buhuşi a 
admis acţiunea, a constatat perfectă vânzarea-cumpărarea încheiată la 
data de 26 noiembrie 2000 între pârâtul T.M., în calitate de cumpă- 
rător, şi pârâtul B.G., în calitate de vânzător, având ca obiect autotu- 
rismul Dacia 1300, pentru preţul de 8.000.000 lei, a constatat nul 
contractul de vânzare-cumpărare din 24 aprilie 2001, încheiat între 
pârâtul B.G., în calitate de vânzător, şi pârâta T.T., în calitate de 

cumpărător, având ca obiect acelaşi autoturism, şi a dispus repunerea 
părților în situația anterioară. 

Pentru a hotărî astfel, instanța de fond a reținut că reclamanta şi 
pârâtul T.M. s-au căsătorit la data de 11 noiembrie 2000. 

Căsătoria a fost desfăcută prin sentința nr. 3374 din 30 mai 2001 a 
Judecătoriei Bacău. 

Între pârâtul T.M. şi pârâtul B.G. s-a încheiat contractul de 
vânzare-cumpărare pentru autoturismul menționat. 

La data de 24 aprilie 2001, în timp ce pe rolul Judecătoriei Bacău 
se afla partajul bunurilor comune ale foştilor soți T., pârâţii T.T. şi 
B.G. au încheiat un alt contract de vânzare-cumpărare privind acelaşi 
autoturism. 

La data menționată, pârâtul B.G. nu mai avea calitatea de pro- 
prietar al autoturismului. 

Or, vânzarea unui bun de către un neproprietar se sancţionează cu 
nulitatea absolută a contractului de vânzare-cumpărare. 

Mai mult, prin încheierea de admitere în principiu din 4 aprilie 
2002, instanța a reținut că autoturismul menționat este bun dobândit 
în timpul căsătoriei. 

În baza probatoriului administrat, instanța a reținut că preţul 
autoturismului a fost achitat din banii rămaşi de la nuntă. 

Ulterior, prin sentinţa civilă nr. 12197/2002 a Judecătoriei Bacău, 
autoturismul a fost atribuit lotului. pârâtului T.M., care a fost obligat 
la plata unei sulte. 

Împotriva hotărârii primei instanțe pârâta T.T. a declarat apel. 

Aceasta a susținut că instanța de fond a stabilit eronat situația de 
fapt şi a aplicat greşit legea, cu referire la art. 972 C. civ. 

Curtea de Apel Bacău, Secţia civilă, prin decizia nr. 1306 din 7 
octombrie 2094, a respins apelul ca nefondat. 

În motivarea acestei hotărâri, instanța de control judiciar a reţinut 
că, în toamna anului 2000, B.G. a vândut numitului T.M. un auto- 
turism Dacia 1300. 

Deşi apelanta a susţinut, prin întâmpinarea depusă la judecarea în 
fond a cauzei, că autoturismul a fost achiziționat înainte de căsătoria 
fiului său cu reclamanta, prin sentinţa nr. 12197 din 19 decembrie 
2002, Judecătoria Bacău a stabilit că autoturismul este bun comun şi 

- l-a reţinut la masa de partaj a soților T. 

Hotărârea de partaj este definitivă. 

Este adevărat că sentința nu este opozabilă apelantei-pârâte, dar 
este opozabilă părților şi, cum apelanta nu a dovedit că este proprie- 

tara autoturismului, aceasta nu poate pretinde a i se recunoaşte 
calitatea de dobânditor al autoturismului. 

De altfel, din coroborarea declarației şi interogatoriul vânzătorului 
cu actele aflate la dosar, rezultă că înstrăinarea nu s-a făcut în 
favoarea apelantei-pârâte, ci a pârâtului T.M. 

Apelanta nu se poate prevala de dispoziţiile art. 972 c. civ., întru- 
cât din probatoriul administrat nu a rezultat că aceasta posedă cu 
bună-credință autoturismul. 

Apelanta a intrat în posesia bunului, de la fiul său, după partajarea 
autoturismului, în scopul de a-l sustrage de la executarea silită 
începută la cererea reclamantei. 

În acest scop, a încheiat şi actul de vânzare-cumpărare din 24 
aprilie 2004, aşa cum rezultă 'din declaraţiile martorilor audiaţi în 
cauză. 

Prin urmare, a apreciat instanța de control judiciar, prima instanță 
a stabilit corect situația de fapt şi a făcut o corectă aplicare a legii. 

Împotriva acestei din urmă hotărâri pârâta T.T. a declarat recurs, 
întemeiat pe art. 304 pct. 9 şi 10 C. proc. civ. 

S-a susținut că instanța de apel a interpretat greşit actele deduse 
judecății, cu referire la contractul de vânzare-cumpărare încheiat de 
către aceasta cu pârâtul B.G. şi hotărârea judecătorească de partaj. 

Totodată, instanța a aplicat greşit legea, cu referire la art. 972 C. civ. 

Recursul este nefondat, pentru considerentele c ce se vor arăta în 
continuare: 

Pârâtul T.M. are calitatea de debitor al reclamantei R.E., cu 
referire la sulta şi cheltuielile de judecată stabilite în sarcina acesteia 
prin încheierea de admitere în principiu din data de 3 aprilie 2002, 
pronunțată de Judecătoria Bacău în dosarul nr. 6372/2001, respectiv 
sentința nr. 12197 din 19 decembrie 2002. 

La declanşarea procedurii de executare silită a creanţei, recla- 
manta a constatat diminuarea patrimoniului pârâtului, prin scoaterea 
din acesta a autoturismului în modul arătat, ceea ce este de natură a 
determina insolvabilitatea, cel puțin parţială, a debitorului său. 

Sesizată cu acțiunea în nulitate formulată de reclamantă, instanța 
de fond a avut a examina dacă actul de vânzare-cumpărare a cărui 
constatare a nulității se cere a fost unul real sau fictiv, încheiat în 
fraudarea drepturilor sale. 

Or, probele administrate în prezenta cauză, coroborate cu cele 
administrate în procesul de partajare a bunurilor comune, au stabilit 
cert caracterul autoturismului de fost bun comun. 

Prin urmare, în mod judicios a reținut prima instanță lipsa calității 
de proprietar a pârâtului B.G., la data încheierii celui de-al doilea 
contract de vânzare-cumpărare, privind acelaşi bun. 

Totodată, din probatoriul administrat a rezultat neîndeplinirea 
condiţiei privind posesia de bună-credință a autoturismului, cu 
referire la pârâta T.T. 

Aşa fiind, s-a constatat că prima instanţă a stabilit exact starea de 
fapt, soluţia pronunţată este susținută de materialul probator admi- 
nistrat, iar legea a fost corect aplicată. 

Prin urmare, respingând apelul şi menţinând hotărârea primei 
instanţe, instanța de control judiciar a pronunțat o soluţie legală şi 
temeinică, nesupusă cazurilor de modificare prevăzute de art. 304 
pct. 8 şi 9 C. proc. civ., invocate de pârâta T.T. în recurs. 

În consecință, pentru considerentele ce preced, Curtea a respins 
recursul ca nefondat. 


"84. Posesor de bună-credință. Drept de retenție 


Practica judiciară a recunoscut, pe lângă cazurile prevăzute 
de lege, un drept de retenţie posesorului de bună-credinţă al unui 
imobil până la restituirea cheltuielilor necesare şi utile făcute 
asupra lucrului. 

Nu se poate reține buna-credinţă a potestad în condițiile 
în care preluarea de la fostul proprietar s-a efectuat doar faptic, 
fără nici un titlu; într-o asemenea situatie, nimic nu-l împiedica pe 
posesor- să verifice cu precauţie statutul juridic al imobilului, mai 
înainte de efectuarea unor îmbunătățiri costisitoare. 


LC.C.J., Secția civilă şi de proprietate intelectuală, 
decizia nr. 4336 din 3 mai 2006 


La 12 mai 2000, reclamanta M.A. a chemat în judecată Tribunalul 
Călărași şi SC P. SA Călărași, solicitând obligarea pârâților să-i lase 
în deplină proprietate şi posesie un imobil situat în Călăraşi, compus 
din teren şi construcţii. Reclamanta a mai cerut ca, până la eliberarea 
imobilelor, pârâţii să fie obligaţi să încheie contract de închiriere. 

În cuprinsul acţiunii, reclamanta a arătat că este moştenitoarea 
fostei proprietare de la care imobilul a fost preluat abuziv de către 
stat. 

Reclamanta și-a întemeiat acţiunea pe dispoziţiile art. 480 C. civ. 

Învestită cu judecarea acţiunii, Judecătoria Călăraşi, prin sentinţa 
civilă nr. 2390 din 1 iunie 2000, şi-a declinat competenţa în favoarea 
Tribunalului Călăraşi. 

Soluţionând litigiul în primă instanță, Tribunalul Călăraşi, prin 
sentința civilă nr. 522 din 27 octombrie 2000, a admis în parte 
acţiunea şi a obligat Tribunalul Călăraşi să lase reclamantei în deplină 
proprietate şi posesie imobilul compus din construcţie şi 524 mp teren 
şi a respins capătul de cerere privind obligarea tribunalului la încheie- 
rea contractului de închiriere. Prin aceeaşi sentință s-a luat act că 
reclamanta a renunţat la judecata acţiunii împotriva pârâtei SC P. SA 
Călăraşi şi a fost admisă cererea reconvenţională formulată de Tribu- 
nalul Călăraşi, cu consecinţa obligării reclamantei la plata sumei de 
5.656.969.331 de lei reprezentând valoarea îmbunătăţirilor aduse 
imobilului. De asemenea, prin sentință s-a stabilit în favoarea Tribu- 
nalului Călăraşi dreptul de retenţie asupra imobilului, până la 
achitarea valorii îmbunătățirilor. 

Curtea de Apel Bucureşti, Secţia a III-a civilă, prin decizia 
nr. 153/A din 26 martie 2001, a admis apelul declarat de reclamanta 
M.A., a desfiinţat sentința civilă a tribunalului şi a trimis cauza spre 
rejudecare aceluiași tribunal. În considerentele deciziei, instanța de 
apel a reţinut că admiterea cererii reconvenţionale nu a fost motivată 
prin sentință, de vreme ce din probele dosarului nu rezultă în ce au 
constat îmbunătățirile aduse imobilului, valoarea acestora şi modul de 
calcul al reactualizării sumelor pretinse prin cererea reconvenţională. 

După înregistrarea dosarului la Tribunalul Călărași, Curtea 
Supremă de Justiţie, prin încheierea din 23 ianuarie 2002, a strămutat 
judecarea pricinii la Tribunalul Buzău. 

Rejudecând pricina, după ce a completat probele administrate, 
Tribunalul Buzău, Secţia civilă, prin sentinţa nr. 299 din 26 mai 2003, 
a admis în parte acțiunea reclamantei și a obligat Tribunalul: Călăraşi 
să lase reclamantei în plină proprietate şi posesie imobilul revendicat, 
a luat act de renunțare la judecata acţiunii formulate de reclamantă 
împotriva SC P. SA Călăraşi şi a respins capătul de cerere referitor la 
încheierea contractului de închiriere. Prin aceeaşi sentință, Tribunalul 
Buzău a admis cererea reconvenţională formulată de Tribunalul Călăraşi 
Şi, în consecință, a obligat reclamanta la plata sumei de 5.656.969.311 
lei despăgubiri constând în îmbunătățiri şi adăugiri la imobilul în 
litigiu şi, de asemenea, a instituit în favoarea pârâtului un drept de 
retenție asupra imobilului până la achitarea de către reclamantă a 
despăgubirilor. Cererile de completare a acţiunii, prin care, la 9 octom- 

brie 2001, reclamanta a solicitat introducerea în cauză a Statului 
Român, prin Ministerul Finanţelor Publice şi a Ministerului Justiţiei, au 
fost respinse. 

Curtea de Apel Ploieşti, Secţia civilă, prin decizia nr. 515 din 23 
decembrie 2003, a respins ca nefondate apelurile declarate de recla- 
mantă şi: de pârâţii Tribunalul Călăraşi şi Ministerul Justiţiei împo- 
triva sentinței civile nr. 299 din 26 mai 2003 a Tribunalului Buzău. 

Împotriva deciziei Curţii de Apel Ploieşti au declarat recurs 
reclamanta şi pârâţii Tribunalul Călăraşi şi Ministerul Justiţiei. 

Prin recursul declarat, reclamanta a susținut că cererea recon- 
venţională trebuia respinsă, deoarece nu a fost pietati, este nelegală, 
nedovedită şi inadmisibilă. 

Ministerul Justiţiei, motivându-şi recursul, a susținut, în esență, că 
decizia instanței de apel a fost dată cu aplicarea greşită a legii sub 
aspectul despăgubirilor, deoarece acestea trebuiau să fie stabilite la 
suma de 8.064.132.186 lei cât a stabilit expertul deseranat de instanţă, 
cu aplicarea indicelui de inflație până la data executării hotărârii, fie 
la suma de 10.266.178.856 lei, rezultată din actele contabile, sumă, de 
asemenea, indexabilă până la executarea hotărârii. 

Tribunalul Călăraşi, prin recursul declarat, a susținut că instanța 
de apel a interpretat greşit actul juridic dedus judecății şi a pronunțat 
decizia cu aplicarea greşită a legii, deoarece despăgubirile, reprezen- 
tând valoarea îmbunătățirilor aduse imobilului, trebuiau să fie indexate 
în funcţie de rata inflației, iar, pe de altă parte, cu prilejul rejudecării 
procesului, nu au fost respectare îndrumările, cu caracter obligatoriu, 
date prin decizia nr. 153/A/2001 a Curţii de Apel Bucureşti. 

Recursul declarat de reclamantă este întemeiat, în sensul consi- 
derentelor ce vor fi arătate în continuare. 

Imobilul, aflat, în prezent, în litigiu a fost proprietatea lui M.M. 
Cu actele de stare civilă depuse la dosar şi cu certificatul de moşte- 
nitor eliberat de notar la 20 noiembrie 1997, reclamanta a dovedit că 
este moștenitoarea fostului proprietar. 

Întrucât imobilul a fost preluat, în mod abuziv, în anul 1953, 
instanțele au hotărât, corect, că reclamanta, în calitate de moştenitor 
al fostului proprietar, este îndreptăţită să revendice imobilul în 
temeiul art. 480 şi art. 481 C. civ. şi art. 6 din Legea nr. 213/1998. 

Tribunalul Călăraşi, care deţine imobilul de mai multi ani, a exe- 
cutat, în anul 1995, lucrări de îmbunătăţiri constând în modernizarea 
vechii construcţii şi extinderea cu un corp nou de clădire şi cu garaj, 
aşa cum rezultă din raportul de expertiză tehnică întocmit de expert. 

Lucrările de îmbunătățiri au sporit, neîndoielnic, valoarea imobilului 
revendicat, aşa încât proprietarul este dator, potrivit art. 494 C. civ., a 
plăti valoarea materialelor şi prețul muncii, aşa cum au hotărât, în 
mod justificat, instanța de fond şi instanţa de apel.. 

Valoarea la care este îndreptăţit pârâtul a fost stabilită, prin 
sentința civilă nr. 522/2000 a Tribunalului Călăraşi, la suma de 
5.656.969.331 lei. Această sentință a fost casată de Curtea de Apel 
Bucureşti, ca o consecință a admiterii apelului ce a fost exercitat 
numai de către reclamantă. 

Potrivit art. 296 şi art. 316 C. proc. civ., apelantului sau, după caz, 
recurentului nu i se poate crea în propria cale de atac o situaţie mai 
grea decât aceea din hotărârea atacată, aşa încât, cu deplin temei, cu 
prilejul rejudecării procesului în fond și în apel, instanțele nu au putut 
crea reclamantei o situație mai grea, prin obligarea la plata unei valori 
mai mari, cum au cerut pârâții. 

Examinarea acestor dispoziţii din Codul de procedură civilă 
conduce la concluzia că nu sunt întemeiate recursurile declarate de 
pârâţi, prin care s-a susținut că reclamanta trebuia să fie obligată la 
despăgubiri de 8.064.132.186 lei sau chiar de 10.266.178.856 lei, 
cum s-a propus într-o variantă a raportului de expertiză tehnică, sume 
care să fie indexabile până la executarea hotărârii. 

Este adevărat că, în considerentele deciziei nr. 153/A din 26 
martie 2001 a Curţii de Apel București, s-a arătat, ca o consecință a 
desființării sentinței primei instanţe, că instanța de trimitere, în exer- 
citarea rolului activ, va pune în discuţia părților necesitatea efectuării 
unei expertize tehnice având drept obiectiv stabilirea îmbunătățirilor, 
caracterul şi valoarea acestora. Cu prilejul rejudecării în fond a 
procesului, Tribunalul Buzău a dispus efectuarea unei expertize 
tehnice cu obiectivul menţionat în considerentele deciziei din 26 
aprilie 2001, respectând, astfel, îndrumările cu caracter obligatoriu 
ale instanței ierarhic superioare. Soluţionând însă pricina, nici prima 
instanță, care a rejudecat procesul, nici instanța de apel nu puteau 
crea reclamantei, în propria cale de atac, o situație mai grea, aşa că nu 
puteau obliga reclamanta la plata unei sume de bani mai mari decât 


către Tribunalul Călăraşi. 

Cu privire la instituirea dreptului de retenţie, susţinerile făcute de 
reclamantă prin recursul declarat sunt însă întemeiate. Invocând 
dreptul de retenţie, creditorul poate refuza să restituie un bun al 
debitorului, până ce debitorul nu-i plăteşte tot ceea ce îi datorează în 

legătură cu acel bun. Prin lege sunt reglementate mai multe cazuri în 
care creditorul poate invoca dreptul de retenţie, cum sunt: vânzătorul 
asupra lucrului vândut până la plata prețului, depozitarul până la plata 
cheltuielilor ocazionate de păstrarea bunului depozitat, comoşte- 
nitorul asupra imobilului supus raportului pentru îmbunătățiri, 
locatarul asupra imobilului închiriat până la plata despăgubirilor ce-i 
sunt datorate de proprietar conform legii ş.a. 

Pe lângă cazurile prevăzute de lege, practica judiciară a mai 
recunoscut un drept de retenţie posesorului de bună-credinţă al unui 
imobil până la restituirea cheltuielilor necesare și utile făcute asupra 
lucrului. 

În litigiul dedus judecății nu este îndeplinită condiţia bunei-cre- 
dinţe a posesorului, deoarece, aşa cum s-a arătat mai sus, preluarea de 
la fostul proprietar s-a efectuat doar faptic, fără nici un titlu, or, în 
atare situaţie, nimic nu împiedica pe posesor să verifice cu precauție 
statutul juridic al imobilului, mai înainte de efectuarea unor îmbună- 
tăţiri costisitoare. În consecință, sub aspectul instituirii dreptului de 
retenţie, recursul reclamantei a fost admis şi a fost modificată, în 
parte, decizia instanței de apel, în sensul că a fost admis apelul 
reclamantei şi a fost schimbată în parte sentința Tribunalului Buzău, 
prin înlăturarea dispoziţiei de instituire a dreptului de retenţie. 


$17. Prescripţie achizitivă 


85. Uzucapiune de 30 de ani. Condiţii. Nerelevanta 
bunei-credinţe sau a relei-credinţe 


C. civ., art. 1890 


Pentru dobândirea dreptului de proprietate imobiliară prin uzu- 
capiunea de 30 de ani, astfel cum este reglementată în art. 1890 
C. civ., este necesar să fie îndeplinite cumulativ două condiții: 
posesia propriu-zisă să fie utilă, adică neviciată, şi să fie exer- 
citată neîntrerupt timp de 30 de ani, indiferent dacă posesorul 
este de bună-credinţă sau de rea-credință. 


I.C.C.J., Secţia civilă şi de proprietate intelectuală, 
decizia nr. 757 din 3 februarie 2005 





Prin acțiunea înregistrată la Judecătoria Târgovişte sub nr. 2662 
din 28 mai 2003, reclamantul L.I. a solicitat, în contradictoriu cu 
Consiliul Local şi Primăria Aninoasa, să se constate că este unicul 
moştenitor al defunctei S.I., iar în această calitate este proprietar al 
tuturor bunurilor mobile şi imobile şi titular al acţiunilor din 
patrimoniul defunctei. 

A mai solicitat punerea în posesie cu terenurile situate în 
extravilan, conform titlului de proprietate nr. 125683/2002, şi a unui 
număr de 40 de acţiuni, cu numărul de ordine 104317-104356, şi să 
se constate că este proprietar al mai multor bunuri dobândite prin 
moştenire de la defuncţii săi părinţi, prin beneficiul uzucapiunii de 
lungă durată, asupra cărora a exercitat o posesie utilă şi neîntreruptă, 
în mod public şi sub nume de proprietar asupra terenurilor situate în 
extravilan, respectiv: 1.123,47 mp în pct. CR-U, 276,79 mp în 
pct. CR; 973 mp în pct. C şi suprafața de 1.161,97 mp din str. M.E., 
pct. A. 

În motivarea cererii, reclamantul a arătat că defuncta nu a fost 
căsătorită, nu a avut copii, ci numai doi fraţi, ambii decedați, care la 
rândul lor au avut un singur moștenitor. 

Reclamantul şi-a precizat acțiunea, în sensul constatării. dreptului 
său de proprietate asupra bunurilor mobile şi imobile provenite de la 
defunctă, renunțând la celelalte capete de cerere. 

Judecătoria Târgovişte, prin sentinţa civilă nr. 3993 din 26 noiem- 
brie 2003, a admis în parte acțiunea formulată de reclamant, a luat act 
că reclamantul a renunțat la judecată cu privire la capetele de cerere 
referitoare la deschiderea succesiunii defunctei S.I., la constatarea 
faptului că este unic moştenitor al acesteia şi că masa succesorală se 
compune din 40 de acțiuni şi terenurile în suprafață de 1.200 mp, 337 
mp şi 1.123 mp, precum şi la punerea în posesie a bunurilor ce fac 
parte din masa succesorală. 

S-a constatat că reclamantul este proprietarul casei de locuit, 
compusă: din 4 camere şi prispă, magazie şi bucătărie, situate în 
comuna Aninoasa, judeţul Dâmboviţa, astfel cum au fost identificate 
prin raportul de expertiză, precum şi al terenului situat în intravilanul 
comunei Aninoasa, în suprafața de 1.162 mp, din care 714 mp teren 
categoria curți, construcții şi 448 mp teren arabil, astfel cum a fost 
identificat prin raportul de expertiză topo. 

Au fost respirise capetele de cerere cu privire la constatarea drep- 
tului de proprietate asupra terenului în suprafață de 1.399,79 mp, 

situat în pct. CR T6-P6 şi asupra terenului în suprafață de 973 mp din 
pct. C. P4-T6/1. 

Pentru a pronunţa această hotărâre, instanța de fond a reţinut că 
reclamantul, în calitate de unic moştenitor al defunctei S.I., este 
proprietarul casei de locuit şi a terenului în suprafață de 1.162 mp, 
prin joncţiunea posesiilor, posesia fiind exercitată de mai bine de 50 
de ani, de defuncta S.I. şi apoi de către reclamant. 

Referitor la terenul situat în pct. C., s-a reținut că s-a reconstituit 
dreptul de proprietate pentru 0,27 ha teren, fiind eliberat titlul de 
proprietate nr. 125683 din 20 martie 2003, pe numele defunctei, deci 
a făcut obiectul Legii nr. 18/1991, motiv pentru care nu se poate 
reține îndeplinirea condiţiilor prevăzute de art. 1890 C. civ., pentru a 
uzucapa, posesia exercitată de autoarea reclamantului a fost viciată, 
fiind deținător precar. 

În ceea ce priveşte terenul situat în pct. CR, instanţa de fond a 
reţinut că autoarei reclamantului i-a fost reconstituit dreptul de 
proprietate pentru suprafața de 1.500 mp, motiv pentru care nu se 
poate reține uzucapiunea, terenul făcând obiectul Legii nr. 18/1991. 

Împotriva acestor hotărâri a declarat apel reclamantul, susținând 
că în mod greşit instanţa de fond a respins capetele de cerere pentru 
constatarea dreptului. de proprietate se sin terenurilor situate în 
pct. C. şi CR. 

Apelul declarat de reclamant împotriva sentinței judecătoriei a 
fost respins ca nefondat, prin decizia nr. 546 din 1 martie 2004, 
pronunțată de-Curtea de Apel Ploiești, Secţia civilă. 

Analizând critica apelantului, instanța de apel a reținut că tere- 
nurile pentru care a solicitat să se constate dreptul de proprietate prin 
efectul uzucapiunii sunt situate într-o zonă supusă Legii fondului 
funciar, iar potrivit art. 8 din Legea nr. 18/1991, republicată, stabi- 
lirea dreptului de proprietate privată asupra terenurilor care se găsesc 
în patrimoniul cooperativelor agricole de producţie se face în condi- 
tiile acestei legi, prin reconstituirea dreptului de proprietate sau 
constituirea acestui drept. 

Împotriva acestei hotărâri a declarat recurs reclamantul L.I. 

În motivarea recursului, întemeiat pe art. 304 pct. 8, 9 şi 10 
C. proc. civ., s-a arătat că terenurile situate în pct. CR şi C. au fost 
stăpânite de autoarea acestuia în mod public şi sub nume de proprie- 
tar, fapt confirmat prin dispoziţiile martorilor audiaţi în cauză, cât şi 
prin întâmpinarea depusă de intimata-pârâtă Primăria comunei Aninoasa, 

din care rezultă că terenurile în litigiu nu au format obiectul Legii 
nr. 18/1991. 

Recursul nu este fondat. 

Pentru dobândirea dreptului de proprietate imobiliară prin uzuca- 
piunea de 30 de ani, astfel cum este reglementată în art. 1890 C. civ., 
este necesar să fie îndeplinite, cumulativ, două condiții: posesia 
propriu-zisă să fie utilă, adică neviciată, şi să fie exercitată neîntrerupt 
timp de 30 de ani, indiferent dacă posesorul este de bună-credință sau 
de rea-credinţă. 

În conformitate cu prevederile art. 1847 C. civ., „ca să se poată 
prescrie se cere o posesiune continuă, neîntreruptă, netulburată, 
publică şi sub nume de proprietar”. 

Prin art. 1853 C. civ. se prevede că „actele ce exercităm asupra 
unui lucru al altuia, sub nume precar, adică în calitate de locatari, 
depozitari, uzufructuari etc. sau asupra unui lucru comun, împotriva 
destinaţiei legale a aceluia, nu constituie o posesiune sub nume de 
proprietar”. 

Precaritatea, deşi echivalează cu o lipsă a posesiei însăşi, prin 
Codul civil este reglementată însă şi. intervenirea precarității sau a 
titlului posesiei, admiţându-se că în anumite cazuri prevăzute de 
art. 1858 C. civ., precaritatea se poate transforma în posesie propriu-zisă. 

În speță, recurentul nu a făcut dovada transformării detenției 
precare în detenţie propriu-zisă, astfel că acesta nu poate dobândi 
proprietatea prin uzucapiune, aşa cum corect a reținut şi instanța de 
fond. ` 

Pe de altă parte, terenurile pentru care reclamantul a solicitat să se 
constate dreptul: de- proprietate prin efectul uzucapiunii sunt situate 
într-o zonă supusă Legii fondului funciar, autoarei reclamantului 
reconstituindu-i-se dreptul de proprietate pentru o parte din aceste 
terenuri. 

În aceste condiţii, ştiut fiind că terenurile au fost scoase din 
circuitul civil, uzucapiunea nu putea să producă efecte, iar procedura 
de urmat nu era prevăzută de art. 51-65 din Legea nr. 18/1991. 


În acelaşi sens, J.C.C.J,, Secţia civilă şi de proprietate intelec- 
tuală, decizia nr. 1564 din 1 martie 2005: Potrivit art. 1890 C. civ., 
toate acţiunile, atât reale, cât şi personale, pe care legea nu le-a decla- 
rat nedescriptibile şi pentru care n-a defipt un termen de prescripţie, 
se vor prescrie prin 30 de ani, fără ca cel ce invocă această pres- 

cripţie să fie obligat a produce vreun titlu şi fără să i se poată opune 
reaua-credinţă. 


Notă: În practica instanţelor judecătoreşti nu a existat un punct de 
vedere unitar în legătură cu posibilitatea de a se dobândi dreptul de 
proprietate asupra terenurilor prin uzucapiune în cazul posesiilor 
începute înainte de intrarea în vigoare a Legii nr. 58/1974 privind 
sistematizarea teritoriului şi localităţilor urbane şi rurale, precum și a 
Legii nr. 59/1974 privind fondul funciar. E 

Prin Decizia nr. IV din 16 ianuarie 2006, pronunțată de Inalta 
Curte de casaţie şi Justiţie, Secţiile Unite, s-a admis recursul în intere- 
sul legii declarat de Procurorul General al Parchetului de pe lângă 
Înalta Curte de Casaţie şi Justiţie, stabilindu-se după cum urmează: 

În cazul posesiilor începute înainte de adoptarea Legilor nr. 58/1974 
şi nr. 59/1974, prescripția achizitivă asupra terenurilor nu a fost între- 
ruptă prin intrarea în vigoare a acestor legi, astfel că, după abrogarea 
lor prin Decretul-lege nr. 1/1989, posesorii acestor terenuri pot 
solicita instanţelor de judecată să constate că au dobândit dreptul de 
proprietate privind terenurile respective. 


86. Uzucapiunea de 20 de ani. Insuficienţa existenţei 
bunei-credinţe pentru dobândirea dreptului de proprietate 


C. civ., art..1847, art. 1895, 
art. 1897 alin. (1), art. 1899 alin. (1) 


Potrivit dispozițiilor art. 1895, art. 1897 alin. (1) şi art. 1899 
alin. (1) C. civ., dreptul de proprietate poate fi dobândit prin uzu- 
capiunea de 20 de ani numai dacă posesorul de bună-credință 
deţine un just titlu cu privire la imobil, respectiv orice act transla- 
tiv de proprietate. a 

În lipsa unui just titlu asupra imobilului, deşi buna sa credință 
este prezumată, nu sunt îndeplinite condițiile suficiente pentru a 
se constata uzucapiunea de 20 de ani. 


` 1.C.C.J., Secţia civilă şi de proprietate intelectuală, 
"decizia nr. 5498 din 22 iunie 2005 


Prin acțiunea înregistrată la Judecătoria Iaşi sub nr. 5660 din 8 
aprilie 2003, reclamantul R.P. a chemat în judecată pe pârâtul Con- 
siliul Local al Municipiului Iaşi, solicitând să se constate că a dobân- 


dit un drept de proprietate asupra terenului de 1.000 mp situat în Iași, 
prin uzucapiune. 

Acţiunea a fost respinsă, ca nefondată, prin sentința civilă 
nr. 11775 din 29 octombrie 2003. 

S-a reţinut că, prin contractul de vânzare-cumpărare autentificat 
sub nr. 3138 din 21 iunie 1983, reclamantul a cumpărat casa situată în 
laşi, iar terenul de 2.072 mp a trecut în proprietatea statului, în 
temeiul Legii nr. 58/1974. l 

La data de 20 ianuarie 1995, i s-a reconstituit dreptul de pro- 
prietate pentru terenul de 2.072 mp, fiindu-i eliberat titlul de pro- 
prietate nr. 183429/1995. 

Reclamantul a susținut că de la data cumpărării casei a stăpânit 
netulburat şi suprafaţa de teren de 1.000 mp situată în partea de est a 
proprietăţii sale, teren ce aparţinea Consiliului Local Iaşi, împlinindu-se 
astfel termenul prescripției achizitive de 20 de ani. 

Instanţa de fond a respins acţiunea, pentru că reclamantul nu a 
dovedit existența justului titlu, condiţie obligatorie pentru constatarea 
uzucapiunii de 20 de ani, alături de buna-credință în stăpânirea tere- 
nului. 

Apelul declarat de reclamant împotriva sentinţei a fost respins ca 
nefondat, prin decizia nr. 229 din 2 martie 2004 a Curţii de Apel Iaşi, 
Secţia civilă. 

Prin decizia instanţei de apel s-a menţinut soluţia instanței de fond 
pentru aceleaşi considerente, respectiv neîndeplinirea tuturor condi- 
tiilor legale şi obligatorii pentru constatarea uzucapiunii de 20 de ani, 
mai exact lipsa justului titlu. 

În cererea de apel, reclamantul a invocat şi dispoziţiile art. 1890 
C. civ., care privesc uzucapiunea de 30 de ani, dar instanţa a arătat, în 
mod corect, că acţiunea nu a avut acest obiect şi, oricum, nu este înde- 
plinită condiția termenului, faţă de momentul începerii curgerii lui. 

La data de 19 martie 2004, în termen legal s-a înregistrat recursul 
declarat de reclamant împotriva deciziei instanței de apel. 

Reclamantul a criticat decizia pentru motivele de nelegalitate 
prevăzute de art. 304 pct. 9 şi 11 C. proc. civ. 

Reclamantul a susținut că stăpâneşte terenul de 1.000 mp încă din 
1983, când vânzătorii casei pe care a cumpărat-o i-au transmis şi 
această suprafață, posesia lui fiind netulburată până în prezent. 

De altfel, a mai arătat că pe acest teren a ridicat mai multe anexe 
gospodăreşti şi a obținut autorizaţie pentru construirea unui pod 
metalic peste pârâul care trece pe la limita terenului în litigiu, situaţie 

care ar fi fost lămurită dacă instanţa de apel nu ar fi respins proba cu 
expertiza tehnică. 

Recursul este nefondat. 

Potrivit dispoziţiilor art. 1895, art. 1897 alin. (1) şi art. 1899 
alin. (1) C. civ., dreptul de proprietate poate fi dobândit prin uzuca- 
piunea de 20 de ani numai dacă posesorul de bună-credință deţine un 
just titlu cu privire la imobil, respectiv orice act translativ de pro- 
prietate (vânzare, schimb, donaţie, legat cu titlu particular). 

În speţă, reclamantul a dobândit prin cumpărare, cu act autentic, o 
casă de locuit cu anexe gospodăreşti în anul 1983, terenul aferent de 
2.072 mp trecând în proprietatea statului, potrivit Legii nr. 58/1974. 
Din contractul de vânzare-cumpărare autentificat sub nr. 3138 din 21 
iunie 1983 nu rezultă că suprafața de teren aferentă era mai mare de 
2.072 mp. 

Reclamantul a dobândit acest teren de 2.072 mp în temeiul Legii 
nr. 18/1991, conform titlului de proprietate nr. 183429 din 20 ianuarie 
1995. 

Pentru diferența de 1.000 mp, pretinsă în cauză ca fiind uzucapată, 
reclamantul nu deţine nici un act translativ de proprietate, emanat de 
la vânzătorul casei sau de la alt proprietar, ca o condiție esenţială şi 
obligatorie pentru admiterea acțiunii. 

Faptul că posesia reclamantului îndeplineşte condițiile art. 1847 
C. civ., fiind concretizată prin obținerea autorizaţiei pentru construc- 
ţia unui pod şi ridicarea unor anexe gospodăreşti pe teren fără împo- 
trivirea cuiva, precum şi faptul că buna sa credință este prezumată nu 
sunt condiții suficiente pentru a se constata uzucapiunea de 20 de ani. 

În acest context, cererea formulată de reclamant în apel pentru 
efectuarea unei expertize tehnice care să confirme existența podului şi 
a anexelor pe teren a fost corect respinsă de instanță, ca lipsită de 
utilitate. 

Faţă de considerentele expuse mai sus, hotărârea instanței de apel 
este legală şi temeinică, iar motivul de recurs prevăzut de art. 304 
pet. 9 C. proc. civ. este nefondat. 

În ce priveşte motivul de recurs prevăzut de art. 304 pct. 11 
C. proc. civ., invocat de reclamant, acesta a fost abrogat prin art. I 
pct. 112 din O.U.G. nr. 138/2000. 

În consecință, recursul reclamantului a fost respins ca nefondat 
(art. 312 alin. (1) C. proc. civ.]. 

87. Drept de proprietate dobândit prin uzucapiunea de 
10-20 ani. Condiţia existenţei bunei-credinţe 


C. civ., art. 1897 


În condiţiile în care reclamantul nu poate invoca decât stăpâ- 
nirea în fapt a imobilului, neputând prezenta vreun titlu translativ 
de proprietate cu privire ia imobil şi nici invoca buna-credință în 
lipsa unei autorizații de construcție, nu sunt incidente dispoziţiile - 
art. 1897 C. civ. 


I.C.C.J., Secţia civilă şi de proprietate intelectuală, 
decizia nr. 5499 din 22 iunie 2005 


C.C. Satu Mare (C.) a solicitat, în contradictoriu cu Primăria 
Municipiului Satu Mare şi Direcţia Finanţelor Publice Satu Mare, 
constatarea dreptului său de proprietate asupra imobilului situat în Satu 
Mare, în suprafață construită de 350 mp, înscris în C.F. nr. 24448 Satu 
Mare cu nr. top 12359/1 în conformitate cu planul de situaţie întocmit 
de SC G. SRL şi avizat de OCOT Satu Mare, drept de proprietate 
dobândit prin uzucapiune conform art. 1895 C. civ., şi, pe cale de 
consecință, intabularea lui în C.F. 

În motivarea soluţiei, reclamanta à susținut că a edificat construc- 
ţia în discuţie în anul 1984, dată de la care a folosit-o ca bar cu terasă 
pentru agrement, în mod continuu şi netulburat, iar în ce priveşte 
terenul, acesta i-a fost închiriat de primărie. A mai precizat că plăteşte 
impozit pentru construcţie şi chirie pentru teren, iar la 6 septembrie 
1990 a încheiat cu fostul Comitet executiv al Consiliului popular al 
Municipiului Satu Mare contractul de închiriere în ceea ce priveşte 
terenul. 

Ulterior, reclamanta a precizat că a solicitat numai constatarea 
dreptului de proprietate asupra construcției, terenul reprezentând 
proprietatea Statului Român, că a edificat clădirea în anul 1984, însă 
nu deține documente, deoarece s-a construit din profiturile realizate la 
sfârşitul anului, şi nu din fondul de investiţii, iar cu martori poate 
dovedi că utilizează imobilul cu bună-credință şi l-a obţinut printr-o 
justă cauză. 

Totodată, a învederat că înţelege să cheme în judecată ca pârâţi 
Consiliul Local al Municipiului Satu Mare şi Ministerul Finanţelor 
Publice. 

Judecătoria Satu Mare, prin sentinţa civilă nr. 5810 din 2 decem- 
brie 2003, a respins acţiunea, çu motivarea că, potrivit extrasului de 
C.F. nr. 24448 Satu Mare, dreptul de proprietate asupra imobilului de 
sub nr. top 12359, căruia în natură îi corespunde teren în suprafață de 
2 ha 2.026 mp, aparţine Statului Român. Reclamanta, conform 
clauzelor contractului de închiriere din 6 septembrie 1990, deține 
terenul în discuţie în calitate de chiriaş, fiindu-i interzisă executarea 
de construcții pe respectivul teren. 

Reclamanta a edificat construcţia în anul 1984, conform depo- 
zițiilor martorilor audiaţi în cauză, însă nu deține un act juridic 
translativ de proprietate, adică un just titlu, nefiind îndeplinite con- 
dițiile speciale prevăzute de art. 1897 C. civ. | 

Nu erau îndeplinite nici cerințele art. 1890 C. civ., reclamanta 
exercitând posesia asupra construcției din anul 1984, respectiv de 19 
ani, astfel că pentru toate considerentele enunțate acțiunea nu putea fi 
primită. 

Curtea de Apel Oradea, prin decizia civilă nr. 234/A din 22 martie 
2004, a respins ca nefondat apelul declarat de C. Satu Mare împotriva 
sentinței civile nr. 5810 din 2 decembrie 2003 a Judecătoriei Satu 
Mare. | 

Instanţa de apel a învederat că reclamanta a invocat dobândirea 
dreptului de proprietate asupra imobilului în litigiu, prin uzucapiune, 
termenul de prescripţie achizitivă începând să curgă, potrivit pro- 
priilor susțineri, din 1984. | 

Or, în cauză erau aplicabile dispozițiile art. 27 şi art. 28 din Decre- 
tul-lege nr. 115/1938, care reglementează două forme de uzucapiune, și 
anume când dreptul de proprietate s-a intabulat în temeiul unui act 
juridic nevalabil, iar titularul său l-a posedat cu bună-credință timp de 
10 ani, respectiv când o persoană a posedat imobilul timp de 20 de 
ani după moartea proprietarului înscris în C.F. l 

Reclamanta nu a probat că a îndeplinit condițiile prescrise de 
textele de lege sus evocate şi, prin urmare, corect i-a fost respinsă 
acțiunea. 

În contra menționatei decizii a declarat recurs reclamanta C.C. 
(C.) Satu Mare, invocând motivele de casare prevăzute de art. 304 
pct. 8 şi 10 C. proc. civ. şi susținând, în esenţă, că terenul pe care au 
edificat în anul 1984 construcţia în dispută le-a fost repartizat de 
Primăria Municipiului Satu Mare, dată de la care l-a folosit continuu 
şi netulburat, însă a încheiat contractul de închiriere abia în anul 

1990. 

La nivelul anului 1984, pentru edificarea clădirii nu era nevoie de 
autorizaţie de construcţie și din această perspectivă sunt incidente 
dispoziţiile art. 1897 C. civ., potrivit cărora justa cauză este orice titlu 
translativ de proprietate, precum vânzarea, schimbul etc., iar la ultima 
rubrică intră şi construcția proprie, cum este şi cazul celei din speță. 

Timp de 19 ani cât a folosit construcţia, nu a fost tulburată în 
posesie, deoarece este de notorietate că respectiva clădire îi aparține 
în proprietate. Prin urmare, reclamanta a conchis că era. îndrituită să i 
se recunoască dreptul de proprietate ce urmează a fi intabulat în C.F. 

A mai precizat că nu a invocat dispoziţiile art. 27 sau art. 28 din 
Decretul-lege nr. 115/1938, deoarece obținerea dreptului de proprie- 
tate prin uzucapiune este prevăzută de art. 645 C. civ., iar înscrierea 
acestui drept urmează a se face conform Legii nr. 7/1996. 

Recursul nu este fondat. 

Reclamanta a susținut constant că a edificat construcţia în litigiu 
în anul 1984 din profiturile ce le-a obținut din propria activitate, pe 
un teren atribuit de primărie, şi că la timpul respectiv legislaţia în 
vigoare nu prevedea obligativitatea obţinerii în prealabil a unei auto- 
rizaţii de construcţie. A mai invocat faptul că a stăpânit construcţia 
timp de 19 ani anterior promovării acţiunii, că posesia exercitată 
întrunea condiţiile art. 1847 C. civ., în sensul că a fost continuă, 
neîntreruptă, publică şi sub nume de proprietar şi că însăşi existența 
construcției constituia ceea ce art. 1897 C. civ. denumea justa cauză, 
astfel că, potrivit alin. (3) din art. 1897 C. civ., a dobândit dreptul de 
proprietate asupra acesteia prin prescripția achizitivă de scurtă durată 
(10-20 ani), fiind și de bună-credință. 

Instanţele, cu argumentele deja evocate, au respins cererea recla- 
mantei. Soluţia este corectă. . 

Necontestat în cauză este că imobilul în dispută a fost edificat pe 
un teren proprietate de stat înscris în C.F. nr. 24448 Satu Mare. 
Reclamanta a pretins că.a ridicat respectiva construcție în anul 1984 
şi că nu deţinea documentele necesare, deoarece, pe de o parte, la 
acea dată nu era obligatorie obţinerea unei autorizaţii de construcţie, 
iar, pe de altă parte, a folosit fonduri din profiturile obținute din 
activitatea proprie iar nu cele înscrise la capitolul investiţii, 

Or, la acea dată era în vigoare atât Decretul nr. 144/ 1958, cât şi 
Legea nr. 58/1974, respectiv Legea nr. 8/1977, acte normative care 
prevedeau expres obligativitatea existenţei autorizaţiei de construire 
anterior începerii oricărei lucrări de edificare a unei construcţii, auto- 
rizație ce era obligatorie şi în cazuri de supraetajare, modificări 

constructive, sau alte lucrări prin executarea cărora s-ar fi putut afecta 
rezistenţa unei construcții. 

Cum, în speţă, reclamanta a executat lucrarea, conform afirma- 
ţiilor din recurs, fără să fi obţinut o autorizație prealabilă cerută de 
legile sus enunțate, aceasta nu putea invoca buna-credință, iar lipsa 
documentaţiei tehnice necesare, lipsa dovezii plăţilor făcute pentru 
realizarea investiţiei nu fac credibilă nici afirmaţia că ar fi edificat-o 
din fonduri proprii. 

Pe de altă parte, la data respectivă, în principiu, nu se putea 
construi de către o persoană fizică sau juridică de tip cooperatist pe 
un teren proprietate de stat, întrucât, conform Constituției, dreptul de 
proprietate de stat era inalienabil, insesizabil şi imprescriptibil. Mai 
mult, reclamanta nu a probat că în 1984 i s-ar fi atribuit în folosință, 
respectiv închiriat de către stat terenul în discuţie. 

Prin urmare, ceea ce putea invoca reclamanta era doar stăpânirea 
în fapt a construcţiei începând cu anul 1984. 

Astfel fiind, corect instanțele au reținut că în speță nu erau 
incidente dispoziţiile art. 1897 C. civ., reclamanta neputând prezenta 
vreun titlu translativ de proprietate cu privire la imobil şi nici nu 
putea invoca buna-credință în lipsa unei autorizaţii de construcție. 

Mai mult, cel puţin până la Constituţia din 1991, nu se putea 
prescrie proprietatea de stat şi nici nu se putea cere constituirea unui 
dezmembrământ al dreptului de proprietate de stat, în speță dreptul de 
superficie, avându-se în vedere atributele acestui tip de proprietate 
deja evocate şi care astăzi aparțin doar domeniului public al statului. 

Astfel fiind, reclamanta nu putea invoca prescripția achizitivă, 
chiar şi cea de scurtă durată, pentru a pretinde că ar fi dobândit un 
drept de proprietate asupra construcției în litigiu. 

Pe cale de consecință, susţinerile contrare din motivele de recurs 
nu pot fi primite. 

În fine, prin întâmpinare atât la instanța de fond, cât şi în apel, 
pârâtul Municipiul Satu Mare, prin Primar, a invocat dispozițiile 
art. 27 şi art. 28 din Decretul-lege nr. 115/1938 pentru unificarea 
dispoziţiilor privitoare la cărţile funciare, care reglementează doar 
două cazuri în care se poate invoca uzucapiunea, ca mod de dobân- 
dire a dreptului de proprietate, în sistemul de proprietate bazat pe C.F, 
cum este şi cazul prezent, şi a învederat că cele două situații nu se 
regăsesc în speță şi faptul că textele legale menţionate se aplică în 
continuare, conform art. 72 din Legea nr. 7/1996 a cadastrului şi 


publicităţii imobiliare, până la data finalizării lucrărilor cadastrale şi a 

registrelor de publicitate imobiliară pentru întreg teritoriul admi- 
nistrativ al județului respectiv, ceea ce nu s-a probat că ar fi avut loc. 

Fiind vorba de un mijloc de apărare formulat de pârât, instanțele 
aveau obligaţia să-l analizeze, ceea ce de: altfel au şi făcut, iar 
recurenta, dacă avea argumente, putea, la rândul ei, să producă dovezi 
pentru a combate mentionata apărare, ceea ce însă nu a avut loc. : 

Astfel fiind, şi motivul de recurs prin care se critica examinarea 
de către instanţe a acestui aspect pe considerentul că recurenta nu ar fi 
invocat dispoziţiile art. 21 şi art. 28 din Decretul-lege nr. 115/1938, 
este neîntemeiat. 

Faţă de cele ce preced, recursul a fost respins ca nefondat. 


88. Uzucapiune de 10 ani. Regim de carte funciară. 
Aplicabilitatea dispozițiilor Decretului-lege nr. 115/1938 şi 
nu a art. 1895 C. civ. - 


Decretul-lege nr. 115/1938, art. 27, art. 28 
C. civ., art. 1895 


In regim de carte funciară nu este aplicabil art. 1895 C. civ., 
care reglementează uzucapiunea, întrucât această instituție este 
reglementată de art. 27 şi art. 28 din Decretul-lege nr. 115/1938, 
dispoziţii care se aplică cu prioritate faţă de Codul civil. 


I.C.C.J., Secţia civilă, 
decizia nr. 938 din 11 martie 2003 


Prin cererea înregistrată la data de 28 noiembrie 2001 sub 
nr. 10888 pe rolul Tribunalului Cluj, reclamanţii M.Ş., M.G. şi N.M. 
(născută M.), în contradictoriu cu Consiliul local Cluj-Napoca, au 
solicitat instanței ca, prin hotărârea pe care o va pronunţa, să anuleze 
dispoziția nr. 3081 din 12 noiembrie 2001 emisă de către pârâtă şi să 
se constate că neîntemeiat a fost respinsă. cererea: lor privind 
acordarea de măsuri reparatorii pentru imobilul situat în str. Plevnei 
nr. 57-64, respectiv str. Dobrogei nr. 60-66, teren în suprafață de 3 
iughări şi 1068 stânjeni înscris în CF a Oraşului Cluj sub nr. 4308 cu 
nr. top.16133/3 şi 16132/2. 

În motivarea cererii, reclamanţii au arătat că ei sunt moştenitorii 
lui M.T., care era proprietar prin cumpărare printr-un act sub semnă- 
tură privată a terenului în litigiu. S-a mai arătat că autoarea lor a fost 

deposedată, prin decizia nr. 52648/1V/963 din 22 octombrie 1958, 
abuziv de acest teren. 

Tribunalul Cluj, Secţia civilă, prin sentința nr. 41 din 15 februarie 
2002, a respins acţiunea formulată de către reclamanţi ca nefondată, 
reţinându-se, în esenţă, că actul sub semnătură privată încheiat la data 
de 24 februarie 1948 a produs efecte numai între părțile contractante, 
dar, conform prevederilor Decretrului-lege nr. 115/1938, nu poate 
face dovada dreptului de proprietate al autoarei reclamanților. 

Curtea de Apel Cluj, prin decizia civilă nr. 75 din 30 mai 2002, a 
respins ca nefondat apelul formulat de către reclamanţi împotriva 
sentinţei pronunțate de'către Tribunalul Cluj. 

Pentru a pronunța această hotărâre, instanța de apel a constatat că 
înscrisul sub semnătură privată invocat de către reclamanți şi în 
legătură cu care susţin că reprezintă titlul lor de proprietate nu poate 
fi apreciat în acest sens, pentru că el nu este încheiat în formă auten- 
tică şi nu a fost intabulat. 

Instanţa de apel a reţinut, de asemenea, că nici susţinerea recla- 
manţilor că ar fi dobândit terenul prin prescripția achizitivă de 10 ani 
conform prevederilor art. 1895 C. civ. nu este fondată, pentru că 
aceste norme nu sunt incidente în speță, întrucât dreptul de proprie- 
tate se poate dobândi 'prin uzucapiune numai în cele două situații 
prevăzute de art. 27 şi art. 28 din Decretul-lege nr. 115/1938, care nu 
sunt îndeplinite în cauză. 

Împotriva acestei decizii reclamanții au declarat recurs, invocând 
prevederile art. 304 pct. 9 C. proc. civ. S-a susținut că în mod greşit 
instanța de apel a apreciat că dovada proprietăţii se poate face numai 
cu acte autentice, când prevederile Legii nr. 10/2001 nu prevăd acest 
lucru, iar Legea nr. 18/1991 prevede că această dovadă se poate face 
chiar cu martori. pg 

S-a mai susținut, de asemenea, că în mod greşit instanţa a apreciat 
că dobândirea dreptului de proprietate prin uzucapiune este posibilă 
numai în cazurile prevăzute de art. 27 şi art. 28 din Decretul-lege 
nr. 115/1938, cu toate că art. 1895 C. civ. nu a fost abrogat, deci se 
aplică în speță. ; 

Reclamanţii-recurenți au mai susținut că este necesară admiterea 
recursului şi pentru a le da posibilitatea să poată administra probe în 
completarea probei cu înscrisul sub semnătură.privată. 

De menţionat că, la data de 18 februarie .2003, cu mult peste 
termenul legal de declarare a recursului față de data la care a fost 
primită comunicarea hotărârii pronunţate de Curtea de Apel Cluj — 

respectiv 14, 17, 19 iunie 2002 —, recurenţii au depus o cerere prin 
care au formulat „precizări” la recursul declarat iniţial în termen legal 
la data de 25 iunie 2002. E, 

În această „precizare”, reclamanțţii au arătat, în primul rând, că în 
realitate lor li s-a reconstituit dreptul de proprietate prin sentința 
civilă nr. 2063 din 23 februarie 1993 a Judecătoriei Cluj-Napoca şi 
s-a dispus şi punerea lor în posesie prin sentința civilă nr. 3953 din 20 
octombrie 1994 a Tribunalului "Cluj, în baza prevederilor Legii 
nr. 18/1991, dar, sfătuiți greşit, au solicitat obţinerea de măsuri repa- 
ratorii şi pe Legea nr. 10/2001. Ta 

În al doilea rând, au arătat că înțelege să renunţe la: dreptul pretins 
în baza Legii nr. 10/2001, dar să se admită recursul formulat. 

O a treia susținere a fost aceea că în mod greşit instanțele au 
considerat că nu au titlul de proprietate, când actul sub semnătură 
privată pe care l-au invocat a căpătat dată certă. 

În esență, prin toate aceste trei susţineri, reclămanții au solicitat 
admiterea recursului. a 

Recursul este nefondat. 

S-a reținut în primul rând că se vor analiza numai motivele for- 
mulate în termenul legal prevăzut de art. 301 C. proc. civ. (respectiv 15 
zile de la comunicarea hotărârii), nu şi cele menţionate în aşa-numitele 
„precizări” la recurs care au fost depuse cu mult peste termenul legal. 

Recursul reclamanților se întemeiază pe prevederile art: 304 pct. 9 
C. proc. civ. şi sub acest aspect s-a reținut că, în conformitate cu art. 3 
din Legea nr. 10/2001, sunt îndreptățiți la măsuri reparatorii constând 
în restituirea în natură sau, după caz, prin echivalent persoanele fizice 
proprietari ai imobilelor la data preluării abuzive a acestora şi, con- 
form art. 4 din aceeaşi lege, de prevederile legii beneficiază şi moşte- 
nitorii persoanelor fizice îndreptățite. i 

În consecință, solicitantul trebuia să facă dovada că el era titularul 
dreptului de proprietate la data preluării abuzive a imobilului. 

În cazul în speță, instanţele de fond şi apel au făcut o aplicare 
corectă a legii, în sensul că, în sistemul de publicitate imobiliară prin 
cărți funciare, transferul dreptului de proprietate operează de la 
înstrăinător la dobânditor, prin înscrierea în cartea funciară [efectul 
constitutiv de drepturi al înscrierii conform art. 17 alin. (1) din 
Decretul-lege nr. 115/1938]. -` - l i 

Înscrisul sub semnătură privată încheiat la data de 24 februarie 
1948, nefiind încheiat în formă autentică şi nici intabulat, nu este în 

măsură să facă dovada dreptului de proprietate, pentru considerentele 
mai înainte arătate. 

Nici cea de-a doua susținere a recurenților cu privire la aplicarea 
greşită a legii în legătură cu dobândirea dreptului de proprietate prin 
prescripția achizitivă de 10 ani conform prevederilor art. 1895 C. civ. 
nu este fondată, pentru că instanțele au apreciat corect că dispozițiile 
art. 1895 C. civ. nu sunt incidente în speță, deoarece, conform nor- 
melor prevăzute de art. 27 şi art. 28 din Decretul-lege nr. 115/ 1938, 
dobândirea dreptului de proprietate prin uzucapiune este posibilă 
numai în condițiile textelor de lege mai înainte menționate. 

Astfel fiind, s-a reținut că nici una din criticile formulate de către 
recurenti nu este fondată, instanțele făcând în cauză o aplicare corectă 
a legii, motiv pentru care recursul a fost respins ca neîntemeiat. 


$18. Preluarea imobilului de către stat pentru 
neplata impozitelor. Relevanţa stabilirii persoanei 
căreia îi revenea sarcina plății 


89. Preluare imobil pentru neplata impozitelor. Bună-cre- 
dință. Persoana în sarcina căreia era obligația de plată a 
impozitelor | 


Nu se poate invoca buna-credință în situația în care cauza care 

a generat preluarea imobilului de către stat nu este imputabilă 
fostului proprietar, ci celui care o invocă. 

` Astfel, chiriaşul care a dobândit un imobil preluat de stat 

pentru neplata impozitelor nu poate invoca 'buna sa credinţă, în 

condiţiile în care, atât prin contractul de închiriere încheiat cu 

fostul proprietar, cât şi prin dispoziţiile legale de ia acea dată, se 
stipula obligaţia'sa de piată a impozitelor. 


; LC.C.J., Secţia civilă şi de proprietate intelectuală, 
decizia nr. 3067 din 23 martie 2006 


Prin cererea înregistrată pe rolul Tribunalului Tulcea s-a contestat, în 
condiţiile art. 24 din Legea nr. 10/2001, decizia nr. 1 din 17 august 2001, 
emisă de Cooperativa de Consum ,Consumcoop” Baia, județul Tulcea. 

În motivarea cererii, s-a arătat că prin decizia menționată s-a res- 
pins notificarea prin care reclamantele au solicitat să le fie retrocedat 





imobilul situat în comuna Baia, ce a aparținut autorului lor A.D., fiind 
preluat ilegal de stat şi vândut la licitaţie publică pârâtei. 

La 9 ianuarie 2002, reclamantele şi-au precizat cererea, arătând că 
solicită restituirea în natură a unui corp de casă şi a suprafeței de 
teren de 4000 mp, precum şi acordarea de despăgubiri în cuantum de 
800 milioane lei pentru partea din clădire demolată. 

Pe parcursul judecății, s-a depus la dosar decizia nr. 1 din 29 
ianuarie 2002, emisă de Cooperativa de consum „Consumcoop” Baia, 
care a anulat decizia nr. 1/2001 şi a trimis notificarea reclamantelor la 
Consiliul Local Baia pentru stabilirea de măsuri reparatorii. 

Tribunalul Tulcea, prin sentința civilă nr. 1672 din 26 septembrie 
2002, a admis acțiunea formulată de reclamante şi a dispus restituirea 
în natură a imobilului, reținând, în esență, că titlul statului nu poate fi 
considerat valabil, în condiţiile în care pentru pretinsa neplată a impo- 
zitelor a fost urmărită casa de locuit, iar rechiziţia anterioară nu a 
operat transferul proprietăţii. 

Pe de altă parte, s-a arătat că există dovezi în sensul că impozitele 
erau achitate la zi de către autorul reclamanților, ceea ce evidențiază 
caracterul abuziv al executării silite şi al dobândirii bunului de către 
stat. 

Prin decizia civilă nr. 134 din 12 noiembrie 2002, Curtea de Apel 
Constanţa a respins ca nefondat apelul declarat de pârâtă, reținând că 
imobilul a fost preluat de stat fără titlu valabil, astfel încât vânzarea la 
licitaţie a fost nelegală, iar deciziile anterioare ale Curţii de Apel 
Constanţa nu au autoritate de lucru judecat în această cauză, întrucât 
s-au pronunţat asupra unor acţiuni având alte temeiuri juridice. 

Împotriva acestei decizii a declarat recurs pârâta, recurs ce a fost 
admis prin decizia civilă nr. 4722 din 13 noiembrie 2003 a Înaltei Curți 
de Casaţie şi Justiţie, care a casat ambele hotărâri şi a trimis cauza spre 
rejudecare aceluiaşi tribunal. 

În considerentele deciziei menţionate, instanța supremă a reţinut 
că instanțele s-au ocupat de problema caracterului abuziv al preluării 
imobilului de către stat, fără să examineze apărarea pârâtei, în sensul 
că a dobândit bunul la licitație publică, adjudecându-l cu bună-cre- 
dinţă, iar titlul său nu a fost desființat. 

S-a considerat că, deşi prin decizia irevocabilă nr. 82/1997 pro- 
nunțată de Tribunalul Ialomița s-a constatat că autorul reclamantelor 
nu datora impozite restante şi, deci, executarea silită a fost nelegală, 
nu înseamnă, ipso facto, că şi titlul pârâtei este lovit de nulitate. S-a 

stabilit că trebuie analizate efectele bunei-credinţe invocate de pârâtă, 
ca şi posibilitatea anulării actului de adjudecare din 1960. 

Totodată, Înalta Curte de Casaţie şi Justiţie, prin decizia de casare, 
a reţinut că instanțele au răspuns într-un mod sumar excepţiei auto- 
rității de lucru judecat în raport de decizia civilă nr. 794/1997 a Curţii 
de Apel Constanța, pronunţată într-o cauză având alt temei juridic. 

După trimiterea cauzei spre rejudecare, Tribunalul Tulcea, prin 
sentinţa, civilă nr. 1507 din 15 iulie 2004; a respins excepţia autorităţii 
de lucru judecat şi a admis acţiunea, dispunând anularea deciziilor 
emise de pârâtă, cu consecinţa restituirii în natură a imobilului situat 
în comuna Baia, judeţul Tulcea, compus din clădire cu 7 camere, hol 
şi teren aferent de 1200 mp, astfel cum a fost individualizat: în 
expertiza efectuată de expert. 

Prima instanță a reținut că imobilul în litigiu a fost preluat de-stat 
fără titlu valabil şi vândut la licitaţie în mod nelegal, fapt cunoscut de 
pârâtă, întrucât aceasta era chiriaşa imobilului adjudecat, iar, potrivit 
normelor în vigoare la acea dată, respectiv art. 28 din H.C.M. 
nr. 1509/1953 şi art. 43 din Decretul nr. 78/1952, din chiria pe care 
era obligată să o achite lunar se reţinea o cotă de impozit de 70% în 
sarcina proprietarului, calculată la suma rămasă după scăderea 
impozitului pe clădiri. 


S-a avut în vedere că titlul invocat de pârâtă nu este valabil, fiind ` 


desființat prin decizia nr. 82/A/1997 a Tribunalului Ialomiţa, iar 
buna-credinţă a acesteia nu poate fi reținută. - 

În ceea ce priveşte excepția autorităţii de lucru judecat, s-a consi- 
derat că aceasta este neîntemeiată, întrucât prin decizia civilă 
nr. 794/1997 s-a soluţionat o acţiune în revendicare, iar prin decizia 
civilă nr. 388/1998 s-a soluţionat contestaţia în. anulare la decizia 
civilă nr. 794, pe când obiectul prezentului litigiu îl reprezintă o 
contestaţie formulată în temeiul Legii nr. 10/2001. 

Împotriva sentinței menţionate a declarat apel Cooperativa de 
Consum Baia, criticând-o pentru nereținerea calităţii sale de dobân- 
ditor de bună-credinţă al imobilului în litigiu; adjudecat la licitaţie 
publică, în condiţiile în care reclamantele nu au atacat pe căile legale 
procedura licitației, dreptul acestora fiind prescris. 

Curtea de Apel Constanţa, Secţia civilă, prin decizia civilă 
nr. 64/C din 19 ianuarie 2005, a respins ca nefondat apelul pârâtei, 
reținând că Tribunalul Ialomița, prin decizia civilă nr. 82/A/1997, a 
respins acțiunea Secției financiare şi cererea de încuviințare a vân- 
zării silite a bunului, întrucât proprietarul nu datora statului nici o 

sumă de bani, motiv pentru care s-a apreciat că imobilul proprietatea 
autorului reclamantelor a fost preluat de stat fără titlu valabil şi 
vândut la licitaţie în mod nelegal. 

S-a apreciat că nu sunt aplicabile dispoziţiile art. 27 alin. (3) din 
Legea nr. 10/2001, iar excepția autorității de lucru judecat a fost 
corect respinsă de prima instanță, nefiind întrunite cerințele art. 1201 
C. civ., lipsind identitatea de obiect. i 

Impotriva deciziei menționate a declarat recurs pârâta Cooperativa 
de Consum Baia, susținând, în esență, că ambele hotărâri pornesc de 
la premisa greşită că imobilul în litigiu a fost preluat ilegal de stat, 
deşi acesta a fost scos la vânzare prin licitaţie, situaţie în care sunt 
aplicabile dispoziţiile art. 27 alin. (3), şi nu ale art. 2 lit. d) din Legea 
nr. 10/2001. 

S-a arătat că împrejurarea că procedura licitaţiei ar fi fost viciată 
nu schimbă situația modului în care Cooperativa de Consum Baia a 
intrat în proprietatea imobilului, participând la o licitaţie publică, fără 
a avea posibilitatea să cunoască neregularitățile comise de repre- 
zentanții statului cu prilejul executării silite, astfel că ar fi trebuit să 
se rețină buna sa credință. 

Cea de-a doua critică priveşte greșita soluţionare a excepţiei 
autorității de lucru judecat în raport cu decizia civilă nr. 794 din 17 
noiembrie 1997 a Secţiei civile a Curţii de Apel Constanţa, prin care 
a fost respinsă irevocabil acţiunea în revendicare formulată de recla- 
manie, cererea de restituire din ambele acţiuni demonstrând identi- 
tatea de cauză, iar identitatea de obiect fiind dată de faptul că se tinde 
la lăsarea în deplină proprietate a imobilului, chiar dacă se invocă un 
temei juridic diferit. 

Prin cel de-al treilea motiv de recurs, pârâta-recurentă a invocat 
nepronunțarea instanței de apel asupra apărării sale constante, în sensul 
că în cauză a operat prescripția prevăzută de art. 520 C. proc. civ., 
aspect esenţial pentru dezlegarea pricinii, astfel cum s-a reținut şi prin 
îndrumările deciziei de casare. a Înaltei Curți de Casaţie şi Justiţie. 

Analizând actele şi lucrările dosarului, raportat la criticile invo- 
cate de recurenta-pârâtă, Înalta Curte de Casaţie şi Justiţie a constatat 
că acestea sunt neîntemeiate, având în vedere următoarele consi- 
derente: l 

Conform deciziei de casare, prima instanță trebuia să analizeze 
valabilitatea titlului pârâtei, buna-credință invocată de aceasta în ceea 
ce priveşte dobândirea imobilului în litigiu şi existența sau inexistența 
autorităţii de lucru judecat. l 

Instanţele de fond şi de apel au analizat prin hotărârile pronunţate 
toate aspectele invocate. Astfel, s-a reţinut în mod corect că imobilul 
în litigiu a fost preluat ilegal de stat, susținerea recurentei în sensul că 
„imobilul nu a fost preluat în nici un mod de stat” şi că acestuia nu îi 
sunt aplicabile dispozițiile art. 2 lit. d) din Legea nr. 10/2001 fiind 
neîntemeiată. 

Potrivit dispoziţiei legale menţionate [art. 2 lit. d) în forma 
anterioară modificării prin Legea nr. 247/2005), sunt imobile preluate 
abuziv imobilele preluate de stat pentru neplata impozitelor din 
motive independente de voinţa proprietarului sau cele considerate a fi 
abandonate, în baza unei dispoziții administrative sau a unei hotărâri 
judecătoreşti, în perioada 6 martie 1945 - 22 decembrie 1989. 

Ulterior modificării Legii nr. 10/2001 prin Legea nr. 247/2005, 
textul menţionat enumeră în categoria imobilelor preluate abuziv 
imobilele preluate de stat pentru neplata impozitelor ca urmare a unor 
măsuri abuzive impuse de stat, prin care drepturile proprietarului nu 
puteau fi exercitate. 

Raportat la modalitatea de preluare şi vânzarea la licitaţie către 
recurentă (care cunoştea situaţia juridică a imobilului pe care îl ocupa 
în calitate de chiriaş), situația imobilului în litigiu se circumscrie cazu- 
lui de restituire prevăzut de art. 2 alin. (1) lit. d) din Legea nr. 10/2001. 

Mai mult, art. 2 alin. (1) din Legea nr. 10/2001 prevede în mod 
expres că imobilele preluate în mod abuziv, indiferent de destinație, 
deţinute la data intrării în vigoare a legii de o organizaţie cooperatistă 
sau de orice altă persoană juridică de drept public, vor fi restituite 
persoanei îndreptățite în natură. 

Este nefondată critica potrivit căreia nu s-a avut în vedere că 
bunul litigios a fost dobândit cu bună-credință şi nu este imputabil 
recurentei faptul că procedura licitației ar fi fost viciată. 

Anterior dobândirii imobilului prin licitație, recurenta avea calita- 
tea de chiriaş, cu obligaţia expres prevăzută de dispoziţiile legale de 
la acea dată (art. 28 din H.C.M. nr. 1509/1953 şi art. 43 din Decretul 
nr. 78/1952) de a plăti taxele şi impozitele către stat. 

Aşa cum rezultă şi din adresa nr. 330818/1955 emisă de Ministe- 
rul Finanţelor, pentru spaţiile închiriate cu altă destinaţie decât cea de 

locuinţă, plata impozitelor incumbă chiriaşului. 

Chiar în cuprinsul contractului de închiriere încheiat în anul 1959 
între autorul intimatelor şi recurentă se menționează (în ultimul para- 
graf) că prevederile acestuia se completează cu dispoziţiile Decretului 
nr. 78/1952 şi ale H.C.M. nr. 1509/1953. 

| Recurenta a invocat buna sa credință, omițând că neplata impo- 
zitului nu era imputabilă proprietarului, ci ei însăşi, astfel că nu se 
poate considera că şi-a adjudecat imobilul cu destinaţia de spaţiu 
comercial (restaurant) fără a cunoaşte situaţia juridică a acestuia. 
| „Cu toate acestea, deşi impozitul era achitat la zi de către autorul 
intimatelor, în mod abuziv s-a dispus scoaterea imobilului la licitaţie 
publică, recalculându-se retroactiv o majorare a impozitului, neadusă 
la „cunoştinţa proprietarului, de 13.165 lei, în condiţiile în care 
chiriaşul era acela care trebuia să scadă impozitul din chiria stabilită 
prin contract, astfel cum rezultă şi din motivarea deciziei nr. 82/1997 
a Tribunalului Ialomiţa. 

Faptul că impozitul era achitat la zi rezultă din certificatele fiscale 
nr. 3181/1955, nr. 675/1956 şi nr. 1948/1957 eliberate de Administra- 
ţia Financiară, care atestă că autorul intimatelor nu figura cu datorii 
fiscale, fiind astfel evident caracterul abuziv al preluării, de vreme ce 
neplata s-a datorat unor motive independente de voința contribua- 
bilului. l 

Astfel, titlul recurentei, respectiv sentința civilă nr. 220 din 5 
martie 1960 a Tribunalului Popular Babadag, prin care s-a dispus 
vânzarea la licitație publică a imobilului (publicația de vânzare şi 
procesul-verbal de adjudecare fiind emise înainte de expirarea 
termenului de recurs), nu este valabil şi a fost desființat irevocabil 
prin decizia nr. 82/A/1997 a Tribunalului Ialomiţa. 

Critica formulată prin cel de-al doilea motiv de recurs, referitoare 
la existența autorităţii de lucru judecat, este, de asemenea, neînte- 
meiată. 

Recurenta a omis faptul că litigiul se desfăşoară în cadrul pro- 
cesual circumscris dispoziţiilor unei legi speciale, Legea nr. 10/2001, 
care prevede în art. 48 că hotărârile judecătoreşti anterioare nu 
constituie un impediment de solicitare a măsurilor reparatorii con- 
form procedurii speciale prevăzute de lege. 

_ Ca atare, nu poate exista identitate de cauză, obiect şi părţi, 
întrucât temeiul prezentei cereri îl reprezintă dispoziţiile Legii 
nr. 10/2001, şi nu dreptul comun. 

Neîntemeiată este şi critica formulată prin motivele de recurs 
referitoare la valabilitatea titlului recurentei, întrucât nu a fost atacat 
în condiţiile impuse de art. 520 C. proc. civ. 

Aşa cum s-a menționat, sentința civilă nr. 220 din 5 martie 1960 a 
Tribunalului Popular Babadag, prin care s-a dispus vânzarea la lici- 
tație a imobilului, a fost casată, iar actul de adjudecare emis în baza 

„hotărârii casate”, în speță procesul-verbal de vânzare la licitație, este 
un act de executare desfiinţat de drept, care, potrivit art. 311 alin. (1) 
şi (2) C. proc. civ., nu mai poate produce efecte juridice. 

De altfel, Curtea a reţinut că, potrivit dispoziţiilor Legii nr. 10/2001, 
nu era necesară o invalidare a titlului recurentei, deposedarea abuzivă 
fiind dovedită şi cu celelalte probe aflate la dosar. 

Pentru toate aceste considerente recursul a fost respins. 


$19. Răspundere pentru evicțiune 


90. influența bunei sau relei-credințe asupra întinderii 
răspunderii vânzătorului în cadrul răspunderii pentru 
evicțiune l 


C. civ., art. 1344, 
art. 1345, art. 1346 


Conform art. 1344 şi art. 1345 C. civ., daunele datorate de 
vânzător pentru evicțiune reprezintă diferența dintre preţ şi 
sporul de valoare dobândit de bun între momentul perfectării 
contractului de vânzare-cumpărare şi deposedarea cumpărătoru- 
lui. În acest caz, despăgubirea cuvenită în caz de evicțiune repre- 
zintă contravaloarea prejudiciului cauzat de producerea evicțiunii. 

Aceste daune sunt datorate indiferent de buna sau reaua-cre- 
dință şi independent de cauza care a produs excedentul de 
valoare: împrejurări fortuite sau cheltuielile necesare ori utile 
făcute de cumpărător. 

Dacă vânzătorul este de rea-credință, el este ținut să restituie 
chiar şi cheltuielile voluptorii făcute de cumpărător (art. 1346 C. civ.). 


I.C.C.J., Secţia civilă şi de proprietate intelectuală, 
decizia nr. 2194 din 16 martie 2004 


Prin acţiunea înregistrată pe rolul Tribunalului Constanţa la 12 
ianuarie 1999, reclamantul G.D.S. a chemat în judecată pârâţii P.D., 
P.I.M., Z.I., pentru ca, prin sentința ce instanța va pronunța, să-i 
oblige pe aceştia să-i lase în deplină proprietate şi liniştită posesie 
imobilul situat în Constanţa, compus din teren în suprafață de 476 mp 
ŞI construcţia cu un nivel ridicată de acesta. 

În motivarea acţiunii, reclamantul a arătat că a dobândit imobilul 
astfel: în cotă de 1⁄2, în urma decesului tatălui său G.G. (la 24 aprilie ` 
1975) şi în baza contractului de donaţie, fiind gratificat de donatoarea 
H.(fostă G.)L., autentificat sub nr. 483 din 3 martie 1998, şi s-a legiti- 
mat procesual cu certificatul de moştenitor nr. 117 din 27 mai 1976 şi 
cu înscrisul menționat. 

Iniţial, imobilul mai sus individualizat a fost cumpărat de părinţii 
acestuia de la K.L. și K.I. prin contractul autentificat sub nr. 6314 la 
26 august 1967. 

Reclamantul a mai arătat că acesta a trecut în proprietatea Statului 
ca efect al Decretului nr. 223/1974 şi că, ulterior, prin sentința civilă 
nr. 9313 din 18 iulie 1995, rămasă definitivă şi irevocabilă, s-a dispus 
anularea deciziilor nr. 579 din 13 noiembrie 1978 şi nr. 32 din 14 
februarie 1979, emise de fostul Consiliu Popular al Judeţului Constan- 
ţa, cu consecinţa retrocedării imobilului, dar, cu toate acestea, pârâţii 
refuză să-l elibereze, deşi prin hotărârea nr. 40 din 1 aprilie 1997 s-a 
realizat radierea acestuia din patrimoniul Statului. 

În drept au fost invocate prevederile art. 480 şi urm. C. civ. 

Pârâţii P.D. şi P.M. au opus acţiunii reclamantului o întâmpinare, 
prin care au solicitat respingerea cererii de chemare în judecată, apă- 
rându-se şi arătând că reclamantul a mai solicitat anularea contrac- 
tului de vânzare-cumpărare, încheiat în temeiul Legii nr. 112/1995, în 
litigiul ce a făcut obiectul dosarului 'nr. 8731/1998 al Judecătoriei 
Constanţa. 

Această acţiune a fost respinsă, prin sentința civilă nr. 1872 din 2 
februarie 1999, soluție ce a fost confirmată în apel, pe rolul instan- 
telor fiind judecarea recursului în acea cauză. 

Aceeaşi pârâți au formulat şi cerere reconvențională, solicitând 
obligarea reclamantului G.D.S. la plata contravalorii îmbunătățirilor 
aduse imobilului, evaluate la 10.000.000 lei, şi instituirea unui drept 
de retenție până la achitarea acestora. 

Cu caracter de cerere de chemare în garanţie, reconvenienții au 
solicitat obligarea Consiliului Local Constanţa şi RA E.D.P.P. Constan- 
ţa, în principal, la oferirea unui spațiu de locuit şi, în subsidiar, la plata 
contravalorii imobilului vândut. La termenul din 1 noiembrie 2000, 
reclamantul a înțeles să renunțe la judecată şi a depus declaraţie 
autentificată sub nr. 3819 din 30 octombrie 2000. 

Prin sentinţa civilă nr. 369 din 13 iunie 2001, Tribunalul Consti: 
ţa a luat act de renunțarea la judecata acțiunii principale formulate de 
reclamant, prin mandatarul V.S., în contradictoriu cu pârâții-recon- 

venienți P.D., P.L.M., Z.I. şi chemaţii în garanţie RA E.D.PP. 
Constanţa, Consiliul Local Constanţa. 

A admis cererea reconvențională formulată de pârâții P.D. şi 
P.M., a obligat reclamantul la 67.959.000 lei reprezentând contrava- 
loarea îmbunătăţirilor aduse imobilului, a admis în parte cererea de 
chemare în garanţie, a obligat chematele în garanţie la plata sumei de 
136.943.040 lei reprezentând preţul reactualizat al imobilului. 

A respins cererea având ca obiect repartizarea unui alt spaţiu 
locativ. 

Pentru a hotărî astfel, instanța a reţinut, în esență, că s-a admis 
acțiunea reclamanţilor H.I. şi G.D.F., în contradictoriu cu pârâtul RA 
C.U. Constanţa, Consiliul Judeţean Constanţa, s-a dispus anularea 
deciziilor nr. 579 din 13 noiembrie 1975 şi nr. 32 din 14 februarie 
1979 ale fostului Comitet Executiv al Consiliului Popular Judeţean şi 
a fost retrocedat imobilul din Constanţa. 

Ulterior, prin decizia nr. 1208 din 13 septembrie 2000, Curtea de Apel 
Constanţa a admis recursul declarat împotriva deciziei nr. 3451/1999, a 
casat decizia recurată, precum şi sentinţa instanței de fond şi a constatat 
nulitatea absolută a contractului de vânzare-cumpărare nr. 27074 din 
30 septembrie: 1996 încheiat între pârâţii RA E.D.P.P. Constanţa şi 
P.D. şi P.M., cu consecinţa evacuării pârâților din imobil. 

Potrivit probatoriilor administrate (expertiza tehnică preţuitoare a 
valorii îmbunătățirilor), instanța şi-a însuşit punctul de vedere şi 
concluziile „expertului, care a stabilit că ră cota au adus 
acest spor de valoare reclamantul, căruia i-a fost retrocedat imobilul, 
Şi-a mărit patrimoniul, printr-o îmbogăţire fără justă cauză. 

Apreciind incidente în cauză prevederile art. 1341 C. civ., instanța 
a reținut că vânzătorul datorează cumpărătorului evins toate obliga- 
tiile stipulate de textul legal invocat. 

Astfel, „când vânzătorul este răspunzător de evicţiune, cumpără- 
torul, dacă este evins, are dreptul de a cere de la vânzător: restituirea 
prețului, fructele (dacă este dator a le întoarce proprietarului care l-a 
evins), spezele instanței deschise de dânsul în contra vânzătorului şi 
ale celei deschise de evingător în contra sa, daunele-interese şi spe- 
zele contractului de vindere”. 

Cum, în cauză, pârâţii-reconvenienţi au fost evinşi de reclamant, 
chematele în garanție RA E.D.P.P. Constanţa, în calitate de vânză- 
toare în contractul încheiat, şi Consiliul Local Constanţa, în proprie- 

tatea căruia s-a aflat imobilul la data vânzării, au a răspunde pentru 
evicțiunea totală a cumpărătorilor P.D. şi P.M. 

Stabilind întinderea obligaţiei de garanţie a vânzătorului pentru 
evicţiune, instanța a socotit că persoanele chemate în garanție vor fi 
obligate la plata prețului pentru imobilul vândut, ce va fi reactualizat 
conform indicelui de inflație, pentru a acoperi prejudiciul suferit de 
cumpărător, prin creşterea prețului între data încheierii contractului şi 
data producerii evicțiunii în temeiul art. 1342-1344 C. civ. 

Astfel, prețul reactualizat (avans, rate), incluzând cheltuielile 
contractului, este de 136.943.040 lei. 

Cât priveşte petitul privind repartizarea unui alt spaţiu locuit, 
instanța l-a respins, cu motivarea din finele considerentelor sentinței. 

Împotriva acestei hotărâri au declarat apel reclamantul şi pârâții 
P.D., P.M., N.L.G. şi chemata în garanție RA E.D.P.P. Constanţa, 
criticând-o pentru nelegalitate și netemeinicie. 

În ceea ce priveşte apelul reclamantului, instanţa l-a apreciat ca 
tardiv, în raport de dispoziţiile art. 284 alin. (1) C. proc. civ., care 
stipulează că termenul de apel este de 15 zile de la comunicarea hotă- 
rârii, dacă legea nu dispune altfel, și l-a respins, reținând în conside- 
rentele deciziei nr. 24/C din 17 martie 2003 că reclamantul, prin 
mandatar, nu a indicat schimbarea de domiciliu, neconformându-se 
prevederilor art. 98 C. proc. civ. 

Din conţinutul deciziei de comunicare a sentinței civile nr. 369 
din 13 iunie 2001 a Tribunalului Constanţa rezultă că hotărârea a fost 
comunicată la domiciliul mandatarului V.S., la data de 13 iunie 2001, 
dar, cum mandatarul nu mai locuia la această adresă, noul proprietar 
nu a permis afişarea, astfel că dovada de comunicare a fost restituită. 

Apelul reclamantului a fost înregistrat la 28 septembrie 2001, 
peste termenul legal de 15 zile libere, defipt de dispoziţiile art. 284 
alin. (1) şi art. 101 C. proc. civ. 

Prin aceeaşi decizie, instanţa de control Judiciar ordinar a respins 
şi apelurile pârâţilor P.D., P. LM., N.M.G. şi chematei în garanție RA 
E.D.P.P. Constanța. 

Prin prisma motivelor invocate, apelul pârâţilor mai sus mentio- 
nați a criticat soluția instanței de fond pentru respingerea petitului 
privind obligarea chematelor în garanție Consiliul Local Constanţa şi 
RA E.D.P.P. Constanţa la oferirea unui spaţiu de locuit echivalent 
celui din str. P.; ignorarea reparării în natură a prejudiciului, deşi 
această formă de reparație primează şi numai dacă aceasta nu este 
posibilă se aplică principiului restituirii prin echivalent. 

Au fost indicate în cuprinsul motivelor de apel ambele forme de 
răspunderi contractuale şi delictuale, ca temei al obligaţiei de 
reparaţie ce revine statului, prin instituțiile sale abilitate. 

S-a criticat, totodată, omisiunea instanței de a stabili corect 
întinderea obligaţiei de dezdăunare şi cu „excedentul de valoare” de 
care cumpărătorii evinşi au fost privaţi, respectiv s-a solicitat obli- 
garea vânzătorului la plata sumei de 310.825.000 lei, precum şi 
reactualizarea contravalorii îmbunătățirilor stabilite. 

Chemata în garanţie RA E.D.P.P. Constanţa a invocat critici 
referitoare la greşita soluţionare a cererii de chemare în garanţie şi a 
arătat că în mod eronat s-a dispus obligarea acesteia la restituirea 
către pârâţi a prețului reactualizat al imobilului, întrucât, în calitate de 
vânzător, a încasat numai un comision de 1% din preţul de vânzare, 
restul de 99% fiind virat la bugetul Statului, în temeiul art. 9 alin. (5) 
din Legea nr. 112/1995 şi'al art. 7 din Normele metodologice de 
aplicare a acestei legi. 

Apelul pârâţilor a fost respins de instanță, cu motivarea că 
reactualizarea sumelor menţionate, cu procentul inflațional corespun- 
zător, se poate realiza cu ocazia executării prin executorul judecă- 
toresc, urmând procedura prevăzută de art. 3712 C. proc. civ. 

În lumina. acestor consideraţii, instanța de apel a respins efec- 
tuarea unei expertize contabile, ce a fost solicitată în considerarea 
caracterului devolutiv specific acestei căi de atac. 

S-a menţinut motivarea primei instanțe în ceea ce priveşte efectele 
obligaţiei de garanţie pentru evicțiune stabilită în sarcina vânză- 
torului. 

În ceea ce priveşte motivele de apel ale chematei în garanție, 
acestea au fost apreciate ca nefondate, întrucât, conform prevederilor 
art. 1342 şi art. 1343 C. civ., în cazul evicțiunii totale, vânzătorul 
trebuie să restituie integral prețul primit, indiferent de micşorarea 
valorii lucrului, fie şi din neglijența cumpărătorului. 

Cât priveşte răspunderea chematei în garanție RA E.D.P.P. 
Constanţa, aceasta este angajată în cauză, dată fiind calitatea de 
vânzătoare a acestei societăți, instanța de control judiciar ordinar 
considerând că pe tărâmul răspunderii evicționale vânzătoarea este 
ținută să restituie integral prețul plătit de cumpărător, indiferent de 

destinaţia prețului. 

S-a reţinut, totodată, că RA E.D.P.P. Constanţa poate, la rându-i, 
să se îndrepte împotriva Statului, reprezentat de Ministerul Finanţelor 





Publice, pentru profitul încasat de acesta din urmă în numele vân- 
zătorului. 

Şi această decizie a făcut obiectul exercitării căii extraordinare de 
atac a recursului, de către pârâţi şi chemata în garanție RA-E.D.P.P. 
Constanţa. 

Recursul pârâţilor, prin prisma motivelor invocate, a criticat 
soluția instanței de apel pentru aplicarea greşită a legii, prin respin- 
gerea petitului privind obligarea chematelor în garanţie Consiliul 
Local Constanţa și RA E.D.P.P. Constanţa la oferirea unui spaţiu de 
locuit echivalent celui din str. P.; ignorarea şi încălcarea principiului 
reparației în natură a prejudiciului şi, numai în măsura imposibilității 
de aplicare a acestuia, restituirea prin echivalent, ca modalitate subsi- 
diară de dezdăunare; aprecierea greşită a întinderii obligaţiei de evic- 
ţiune a vânzătorului şi identificarea acesteia doar cu prețul reactual- 
izat al imobilului vândut, fără a se socoti şi sporul de valoare între 
momentul încheierii contractului şi data deposedării.. 

S-a reproșat instanţei de control judiciar ordinar respingerea probei 
cu expertiză tehnică de specialitate, care să stabilească valoarea reală a 
despăgubirii, în considerarea dispoziţiilor art. 1344 C. civ., cu luarea în 
calcul a excedentului de valoare cu privire la imobil, precum şi 
nelegalitatea prevăzută de pct. 9 al art. 304 C. proc. civ., în sensul că 
aceeași instanță a făcut o aplicare greşită a dispoziţiilor art. 371? 
C. proc. civ. 

Mai precis, aceasta a socotit că reactualizarea se face de către 
executorul judecătoresc, odată cu executarea hotărârii, în confor- 
mitate cu textul procedural evocat, şi că, în lipsa unei. expertize 
contabile de reactualizare a sumei la care au fost obligate chematele 
în garanție de la rămânerea definitivă a hotărârii până la data plății 
efective, ar însemna ca obligația de dezdăunare să nu se realizeze 
integral, într-un cuantum care să includă daunele-interese (art. 1344 şi 
art. 1345 C. civ.). í 

Chemata în garanție RA E.D.P.P. Constanţa a dezvoltat criticile 
pe care le-a încadrat în pct. 9 şi 10 ale art. 304 C. proc. civ., sub 
aspectele legate de greşita soluţionare a cererii: de chemare în 
garanție, şi a invocat excepția lipsei calității procesuale pasive. 

Ín acest sens, din înscrisurile depuse la dosar rezultă că aceasta nu 
a fost beneficiara prețului vânzării imobilulu, decât în privința unui 
comision de 1%, iar avansul în sumă de 10.863.221 lei (din valoarea 
totală a imobilului, de 24.471.168 lei) a fost virat în contul Admi- 

nistraţiei Financiare Constanţa și, cu începere din anul 1997, ratele 
încasate au fost şi ele virate în contul D.G.F.P. Constanța. 

În contextul arătat, cel care trebuie să răspundă pentru sumele 
încasate este Ministerul Finanţelor Publice. 

În motivele de recurs au fost evidenţiate şi analizate condiţiile 
răspunderii vânzătorului pentru evicţiune și s-a arătat că acestea nu 
sunt întrunite în ceea ce priveşte RA E.D.P.P. Constanţa. În conse- 
cință, s-a solicitat admiterea recursului şi respingerea acţiunii ca fiind 
formulată împotriva unei persoane fără calitate procesuală. 

Prin prisma motivelor invocate, instanța a admis recursul pârâţilor 
şi a respins ca nefondat pe cel declarat de chemata în garanție RA 
E.D.P.P. Constanţa, pentru considerentele ce succed: 

Reclamantul G.D.S. a învestit Tribunalul Constanţa cu o acțiune 
prin care a solicitat retrocedarea imobilului situat în Constanţa, intrat 
în proprietatea Statului în baza Decretului nr. 223/1974. 

Acesta şi-a dovedit legitimarea procesuală activă, în raport cu 
autorii ce au fost proprietarii imobilului a făcut dovada dreptului de 
proprietate şi a depus la dosar sentința civilă nr. 9313 din 18 iulie 
1995, rămasă definitivă şi irevocabilă, hotărârea judecătorească prin 
care s-a dispus anularea deciziilor nr. 579 din 13 noiembrie 1978 şi 
nr. 32 din 14 februarie 1979 emise de fostul Consiliu Popular al 
Judeţului Constanţa, cu consecința retrocedării imobilului. 
civil, instanța a luat act de renunțarea reclamantului la acțiunea 
acestuia, manifestare de voinţă care a îndeplinit toate cerințele de 
formă şi de fond pentru a produce efecte juridice. 

Cum cadrul procesual a fost conturat cu o întâmpinare, o cerere 
reconvenţională a pârâţilor P.D. şi P.I.M., precum şi cu o cerere de 
chemare în garanţie a Consiliului Local Constanţa şi RA E.D.P.P. 
Constanţa, instanţa a soluţionat pricina în limitele cadrului creat. 

Instanţa a soluţionat cererile, admițând-o pe cea reconvenţională, cu 
obligarea reclamantului la 67.959.000 lei reprezentând contravaloarea 
îmbunătățirilor, şi a admis în parte cererea de chemare în garanție, 
obligând chematele în garanţie la plata sumei de 136.943.040 lei 
reprezentând preţul reactualizat al imobilului. 

Prin decizia nr. 1208 din 13 septembrie 2000, Curtea de Apel 
Constanţa a admis recursul, a casat decizia nr. 3451/1999 şi sentința 
instanței de fond şi a constatat nulitatea absolută a contractului 
nr. 27074 încheiat între RA E.D.P.P. Constanţa şi pârâţii-reclamanţi 
P.D. şi P.L.M. 

În situația de fapt expusă, instanța a stabilit, în drept, că vânză- 
torul răspunde pentru obligația de evicțiune izvorâtă din tulburarea 
cumpărătorului în exercitarea dreptului său de proprietate. 

În aceste condiții, a fost angajată răspunderea RA EDP.P. 
Constanţa, întrucât, în calitate de vânzătoare şi debitoare a obligaţiei 
de garanţie pentru evicţiune, aceasta datorează cumpărătorilor evinși 
restituirea integrală a preţului, valoarea fructelor civile pe care a fost 
obligat să le înapoieze celui evins, daune-interese, în înțelesul obli- 
gaţiei de garanție reglementate de dispoziţiile art. 1337-1351 C. civ., 
care reprezintă sediul materiei acestei răspunderi. 

Instanța de control judiciar ordinar a respins apelurile reclarnan- 
tului, pârâților şi chematei în garanţie, păstrând soluţia şi motivarea 
instanţei de fond. 

Recursul pârâţilor se priveşte ca fondat, prin prisma motivelor 
invocate, întrucât, în ceea ce priveşte întinderea şi cuantumul obli- 
gaţiei de dezdăunare, criticile expuse sunt pertinente. 

Pe cale de consecință, este întemeiată critica pârâților în sensul că 
instanța de control judiciar ordinar, în considerarea caracterului. 
devolutiv al acestei căi de atac, nu a încuviințat o expertiză contabilă 
având ca obiectiv stabilirea corectă a dezdăunării. 

Astfel, conform art. 1344 şi art. 1345 C. civ., daunele datorate de 
vânzător pentru eviețiune reprezintă diferența dintre preţ şi sporul de 
valoare dobândit de bun între momentul perfectării contractului de 
vânzare-cumpărare şi deposedarea cumpărătorului. În acest caz, 
despăgubirea cuvenită în caz de evicțiune reprezintă contravaloarea 
prejudiciului cauzat de producerea evicţiunii. 

Aceste daune sunt datorate indiferent de buna sau reaua-credință 
şi independent de cauza care a produs excedentul de valoare: împre- 
Jurări fortuite sau cheltuielile necesare ori utile făcute de cumpărător. 

Dacă vânzătorul este de rea-credință, el este ținut să restituie chiar 
şi cheltuielile voluptuarii făcute de cumpărător. 

Este unanim: recunoscut în practica judiciară că, în afară de 
acţiunea în regres în contra vânzătorului, cumpărătorul îl poate acţio- 
na şi pe terțul evingător, cerându-i despăgubirile pentru cheltuielile şi 
îmbunătățirile ce le-a adus bunului şi care i-au sporit valoarea şi, cum 
terțul evingător profită de aceste cheltuieli şi îmbunătăţiri, el va trebui 
să-l despăgubească pe cumpărător, ! iar vânzătorul va fi garantat în 
subsidiar. 

Sub acest aspect, al întinderii obligaţiei de dezdăunare, instanțele 
au omis a dispune efectuarea unei expertize contabile care să stabi- 


lească: sporul de valoare al imobilului şi reactualizarea sumei la care 
au fost obligate chematele în garanţie Consiliul Local Constanţa şi 
RA E.D.P.P. Constanţa (136.943.040 lei) la data plăţii efective. 

Greşit a apreciat instanța de apel că această reactualizare poate fi 
făcută în condiţiile prevăzute de art. 371? C. proc. civ., prin interme- 
diul executorului judecătoresc, şi, ca: atare, motivul de recurs ce 
vizează această critică este, de asemenea, fondat. 

Potrivit textului procedural citat [art. 373! pct. 2 alin (1)], „cererea 
de executare silită se depune la executorul judecătoresc, dacă legea 
nu dispune altfel. Executorul judecătoresc va solicita încuviințarea 
executării de către instanța de executare, căreia îi va înainta, în copie, 
cererea creditorului şi titlul executor”. 

În raportul juridic dedus judecății, cuantumul obligaţiei fixate în 
sarcina chematelor în garanție este neîndestulător și nu poate fi 
stabilit arbitrar, în lipsa unei expertize contabile. 

Aceasta, cu atât mai mult cu cât nu se cunoaşte, deci este incert, 
momentul plăţii efective şi aplicarea indicelui de inflație, care trebuie 
calculat prin raportare la momentul plății. 

Pentru considerentele expuse, recursul pârâţilor a fost admis, cu 
consecința schimbării în parte a deciziei nr. 24/C din 17 martie 2003, 
în sensul admiterii apelului pârâţilor împotriva sentinţei civile nr. 369 
din 13 iunie 2001 a Tribunalului Constanţa. 

A fost modificată sentința apelată, în sensul că suma la care au 
fost obligate chematele în garanţie a fost reactualizată la data plății 
efective. 

Au fost menținute celelalte dispoziţii ale hotărârilor pronunțate. 

În ceea ce priveşte recursul declarat de chemata în garanție RA 
E.D.P.P. Constanţa, acesta a fost respins ca nefondat, în temeiul art. 312 
alin. (1) teza a II-a C. proc. civ., pentru următoarele considerente: 

Prin recursul său, chemata în garanție a invocat lipsa calității 
procesuale pasive a RA E.D.P.P. Constanţa şi împrejurarea că inexis- 
tența unei clauze exprese privind răspunderea pentru evicțiune a vânză- 
torului face ca această societate, deşi a vândut imobilul pârâţilor-re- 
clamanţi P.D., P.I.M. (contractul nr. 27074 din 30 septembrie 1996), să 
fie exonerată de răspundere. 

Critica nu este de primit, deoarece, fiind parte contractantă, 
această societate are calitate procesuală în raportul juridic, realizând 
vânzarea imobilului şi încasând parte din prețul acestuia. 

Nici următoarea critică, ce vizează inexistența răspunderii contrac- 
tuale, nu este fondată, deoarece răspunderea vânzătorului pentru 

evicţiune există, în puterea legii, indiferent dacă într-un contract de 
vânzare-cumpărare este sau-nu stipulată expres această obligaţie. 

Răspunderea pentru evicţiune a fost reglementată ca un mijloc de 
protecție a cumpărătorului evins şi subzistă, fiind de esenţa contrac- 
tului de vânzare-cumpărare, iar normele care o definesc au caracter 
imperativ. Această răspundere își are sediul în Codul civil, Secţiunea 
a I-a „Despre răspunderea vânzătorului” şi este reglementată de 
art. 1337-1351. 

Concluzionând, instanța a admis recursul pârâţilor P.D., P.L.M., 
N.L.G., în temeiul art. 312 alin. (2) C. proc. civ., l-a respins pe cel 
declarat de chemata în garanţie RA E.D.P.P. Constanţa, conform 
art. 312 alin. (1) teza a II-a din acelaşi cod. 

Având în vedere şi prevederile art. 274 C. proc. civ., a fost 
obligată recurenta-chemată în garanție RA E.D.P.P. Constanţa la 
cheltuieli de judecată de 2.000.000 lei către recurenţii-pârâţi P.D., 
P.I.M., N.L.G. 


91. Cunoaşterea cauzei evicțiunii de către cumpărător. 
Reaua-credință a cumpărătorului înlătură răspunderea 
pentru evicțiune a vânzătorului. Conţinutul actului de pro- 
cedură îi în raport de care se apreciază reaua-credință 


C. civ., art. 1337 şi urm. 
C. proc. civ., art. 100 


Răspunderea vânzătorului pentru evicţiune poate fi înlăturată 
numai pentru motive temeinic justificate, cum ar fi cunoaşterea 
pericolului evicțiunii de către cumpărător. Reaua-credinţă a cum- 
părătorului, care ar fi cunoscut la data încheierii contractului de 
vânzare-cumpărare cauza evicțiunii, nu poate fi reținută, în 
condițiile în care nu există probe că a luat cunoştinţă de preten- 
tiile formulate de către cel care l-a evins. 

Potrivit art. 100 alin. (1) C. proc. civ., procesul-verbal încheiat 
de cel însărcinat cu înmânarea actului de procedură trebuie să 
cuprindă: „(...) 4. numele, prenumele şi domiciliul celui căruia i 
s-a făcut comunicarea, cu arătarea numărului, etajului, aparta- 
mentului (...) dacă cel căruia i s-a făcut comunicarea locuieşte 
într-o clădire cu mai multe etaje sau apartamente şi dacă (...) 
actul de procedură a fost afişat pe uşa acestei locuințe”. lar, 
potrivit alin. (3) al art. 100 C. proc. civ., mențţiunile prevăzute la 
pct. 1, 2, 4, 5, 7 şi 8 sunt prevăzute sub pedeapsa nulității. 

Un asemenea act de procedură este nul, în condițiile în care, 
deşi locuinţa în discuţie era situată într-un imobil cu mai multe 
apartamente, procesul-verbal de afişare nu menţionează numărul 
apartamentului persoanei căreia i s-a făcut comunicarea. 


C.S.J., Secţia civilă, decizia nr. 4738 
din 14 noiembrie 2003 


Prin acţiunea înregistrată la 6 februarie 2001 pe rolul Tribunalului 
Bucureşti, reclamanta R.R. a chemat în judecată pe pârâta SC C SA, 
solicitând obligarea acesteia la plata sumei de 490.480.290 lei, 
constând din 20.269.890 lei preţul achitat de ea la 12 septembrie 
1996, conform contractului de vânzare-cumpărare nr. 40416/1996; 
daune-interese, compuse din coeficientul de inflație între septembrie 
1996 şi data introducerii acțiunii, precum şi diferența de valoare la 
data producerii evicţiunii. S-a arătat, în motivarea acțiunii, că, în calitate 
de chiriaş, de bună-credință a încheiat contractul de vânzare-cumpărare 
menționat, iar ulterior, prin hotărâre judecătorească, a fost admisă 
acţiunea în revendicare formulată de moştenitorii fostului proprietar 
împotriva sa. În drept au fost invocate dispoziţiile art. 1337 şi art. 1344 
C. civ. 

Prin sentința civilă nr. 908 din 26 noiembrie 2001, Tribunalul 
Bucureşti, Secția a V-a civilă şi de contencios administrativ, a admis 
acțiunea astfel cum a fost formulată. S-a reţinut, în esență, că sunt 
întrunite în cauză condiţiile angajării răspunderii vânzătorului pentru 
evicţiune. 

Hotărârea a fost schimbată în tot de Curtea de Apel București, 
Secţia a III-a civilă, care, prin decizia nr. 317 din 3 septembrie 2002, 
a respins pe fond acţiunea. În motivarea acestei decizii, instanța de 
apel a avut în vedere că, la 29 iulie 1996, reclamanta a fost notificată 
de moştenitorii proprietarului, care o atenţionau că dreptul statului 
asupra apartamentului este contestat. De aici s-a tras concluzia că nu 
este îndeplinită cea de-a treia cerință a angajării răspunderii vânzăto- 
rului pentru. evicţiune, anume aceea ca dobânditorul să nu fi cunoscut, 
la data încheierii contractului, cauza evicţiunii. 

Împotriva acestei decizii în termen legal a declarat recurs recla- 
manta, care a invocat motivele de casare prevăzute de art. 304 pct. 8, 
9 şi 10 C. proc. civ. În dezvoltarea motivelor de recurs, reclamanta a 
arătat mai întâi că judecarea apelului s-a făcut în condiţiile în care 
procedura de citare cu ea nu era legal îndeplinită, domiciliul său în 

prezent fiind în Timişoara, fapt ce rezultă din mai multe înscrisuri şi 
cereri pe care le depusese la instanță. Cu privire la fondul cauzei, a 
susținut că instanța de apel a interpretat greşit actul juridic dedus 
judecății, cu referire la pretinsa cunoaştere de către ea a pericolului 
evicțiunii. Astfel, a contestat că ar fi primit notificarea la care curtea de 
apel s-a referit, arătând că a depus diligente anterior încheierii contrac- 
tului pentru a afla situaţia juridică a imobilului, pârâta comunicându-i 
decizia nr. 714 din 11 aprilie 1989, prin care apartamentul a fost trecut 
în proprietatea statului de la F.A., care se stabilise în străinătate, şi 
asigurând-o că, potrivit dispoziţiilor Legii nr. 112/1995, imobilul se 
poate vinde. Abia în anul 1997 a fost citată ca pârâtă, alături de SC C. 
SA, de reclamanții D.B. şi D.R., în dosarul nr. 6433/1997 al Judecă- 
toriei Sectorului 5 Bucureşti. 

Prin întâmpinare, pârâta-intimată a solicitat respingerea recursului 
ca nefondat, arătând că reclamanta nu poate invoca propria turpitu- 
dine pentru a obţine un drept. 

Recursul este fondat, în limitele ce vor fi arătate, fiind admis, în 
conformitate cu art. 312 alin. (1) C. proc. civ. 

- Conform art. 105 alin. (2) teza întâi C. proc. civ., actele de proce- 
dură îndeplinite cu neobservarea formelor legale se vor declara nule 
dacă prin aceasta s-a pricinuit părții o vătămare ce nu se poate înlătura 
decât prin anularea lor. Încălcarea acestor forme de procedură consti- 
tuie motiv de recurs, potrivit art. 304 pct. 5 C. proc. civ. Din dezvol- 
tarea motivării recursului, rezultă că recurenta a avut în vedere mai 
întâi acest text când a criticat decizia curții de apel. Acest motiv al 
recursului este nefondat. Astfel cum rezultă din întâmpinarea depusă, 
reclamanta a comunicat într-adevăr instanței schimbarea domiciliului 
său în Timişoara, dar a fost citată în București. Această neregularitate 
nu poate însă atrage casarea hotărârii, atâta timp cât a fost acoperită 
prin prezența personală a reclamantei la data de 3 septembrie 2002 în 
fața instanței de apel. 

Celelalte motive, vizând interpretarea greşită a actului juridic 
dedus judecății, aplicarea greşită a legii şi nepronunţarea asupra unor 
dovezi administrate, hotărâtoare pentru dezlegarea pricinii, sunt însă 
fondate. 

Potrivit art. 1337 C. civ., vânzătorul este de drept obligat, după 
natura contractului de vânzare, a răspunde către cumpărător de evic- 
țiunea totală sau parțială a lucrului vândut sau de sarcinile la care s-ar 
pretinde suspus acel obiect şi care nu ar fi declarate la facerea 
contractului. Iar conform art. 1339 C. civ, în nici un mod vânzătorul 

nu se poate sustrage de la răspunderea pentru evicțiunea ce ar rezulta 
dintr-un fapt personal al său; orice convenţie contrară este nulă. 
Articolul 1341 din acelaşi cod reglementează dezdăunările la care 
cumpărătorul evins are dreptul în cazul angajării răspunderii -vânză- 
torului pentru evicțiune. 

În soluţionarea litigiului dedus judecății, instanțele trebuiau să țină 
seama de aceste dispoziţii legale, administrând probe indubitabile. pe 
care să-şi fundamenteze soluțiile. 

În privinţa curţii de apel, aceasta, pentru a ajunge la concluzia 
lipsei de temei a acţiunii reclamantei, a ignorat caracterul de drept al 
răspunderii vânzătorului pentru evicțiune, care poate fi înlăturat 
numai pentru motive temeinic justificate. S-a avut în vedere, cum s-a 
arătat, reaua-credință a reclamantei, concluzie trasă din existenţa unei 
notificări formulate de moştenitorii proprietarului la 29 iulie 1996. 

Această concluzie este eronată, nerezultând că reclamanta a luat 
cunoştinţă de pretenţiile formulate de F.M. prin notificare. Potrivit 
art. 100 alin. (1) C. proc. civ., procesul-verbal încheiat de cel însăr- 
cinat cu înmânarea actului de procedură trebuie să cuprindă: (4. 
numele, prenumele şi domiciliul celui căruia i s-a făcut comunicarea, 
cu arătarea numărului, etajului, apartamentului (...) dacă cel căruia i 
s-a făcut comunicarea locuieşte într-o clădire cu mai multe etaje sau 
apartamente şi dacă (...) actul de procedură a fost afişat pe uşa acestei 
locuinţe”. Iar potrivit alin. (3) din art. 100 C. proc. civ., mențiunile 
prevăzute la pct. 1, 2, 4, 5, 7 şi 8 sunt prevăzute sub pedeapsa 
nulității. 

În speţă, actul de procedură pe care instanța de apel şi-a întemeiat 
soluţia este nul, în sensul textelor de lege menționate, pentru că, deși 
locuința în discuţie era situată într-un imobil cu mai multe aparta- 
mente, procesul-verbal de afişare nu menționează numărul aparta- 
mentului persoanei căreia i s-a făcut comunicarea. 

Ca atare, nu se putea reține cu temei că reclamanta ar fi cunoscut 
pericolul evicţiunii, pentru a i se respinge, pentru acest motiv, acțiu- 
nea în răspundere pentru evicţiune îndreptată împotriva vânzătorului. 
Din analiza înscrisurilor aflate în dosar, s-a constatat că abia în luna 
iunie 1997 D.B. şi D.R. au formulat acţiune în revendicare, cumpără- 
toarea fiind evinsă prin admiterea irevocabilă a acelei acțiuni. 

Prin urmare, fiind întrunite în speță condiţiile răspunderii pentru 
evicţiune, şi anume existența unei tulburări de drept, cauza anterioară 
a evicţiunii, necunoaşterea cauzei de către cumpărător, greşit acțiunea 
a fost respinsă prin decizia curții de apel. 

Cu privire la efectele evicțiunii totale, consumate, dezdăunările la 
care reclamanta are dreptul au fost acordate de instanța de fond în 
lipsa administrării unui probatoriu suficient, motiv pentru care, 
admițând recursul, Curtea a casat ambele hotărâri şi a trimis cauza 
spre o nouă judecată la aceeaşi instanță de fond, pentru administrarea 
unor probe pertinente şi concludente privind cuantumul despăgu- 
birilor la care reclamanta are dreptul. 


$20. Acte juridice încheiate de societăţi comer- 
ciale 


92. Acte de vânzare-cumpărare acțiuni. Dispoziţii legale 
aplicabile i 


Legea nr. 10/2001, art. 46 alin. (2)” 


Nu sunt aplicabile prevederile art. 46 din Legea nr. 10/2001 
deoarece, prin contractul de privatizare, statul a înstrăinat numai 
acţiunile pe care le deţinea. 

Chiar dacă societatea deţinătoare s-a privatizat, dreptul de 
proprietate asupra acţiunilor nu interesează, pentru că societatea 
nu a dobândit prin contractul de privatizare încheiat cu fostul 
F.P.S. un drept de proprietate asupra unui activ, care să cuprindă 
şi terenul din litigiu, astfel că nu este vorba despre o înstrăinare 
la care face referire art. 46 din Legea nr. 10/2001. 


I.C.C.J., Secţia civilă şi de proprietate intelectuală, 
decizia nr. 2363-din 23 martie 2005 


Prin sentința civilă nr. 226 din 5 noiembrie 2001, Tribunalul 
Argeş a admis contestaţia formulată de O.R. împotriva deciziei nr. 5 
din 7 mai 2001, prin care intimata SC N. SA Piteşti a respins cererea 
sa pentru restituirea în natură a suprafeţei de 1.409 mp situată în 
Piteşti şi a dispus restituirea în natură numai a suprafeţei de 999,19 
mp, identificată prin expertiza întocmită în cauză. 

S-a reţinut că autoarea contestatoarei a fost proprietara imobilului 
compus din trei corpuri de casă şi terenul aferent, cu întinderea totală 


D În prezent, art. 45. 

de 1.607 mp situat în Piteşti, bunurile fiind preluate de stat, iar apoi, 
în temeiul Legii nr. 112/1995, prin hotărârea nr. 520/1995, a fost 
retrocedată casa. 

Prin sentinţa civilă nr. 4718/1998 a Judecătoriei Piteşti, irevoca- 
bilă, a fost restituită şi suprafața de 1.607 mp ca teren aferent. Din 
această suprafață s-a constatat prin expertiza întocmită în cauză că 
este afectată de construcții suprafața de 999,19 mp. 

Suprafaţa de teren s-a apreciat că este supusă restituirii, pentru că 
asupra ei nu s-a încheiat un contract de vânzare-cumpărare, statul 
vânzând către persoane private acţiunile deţinute asupra pârâtei 
societate comercială, şi nu activul acesteia. 

A mai reținut că nu se poate lua o hotărâre contrară celor statuate 
cu putere lucrului judecat prin sentința civilă nr. 4718/1998 a Jude- 
cătoriei Piteşti. 

Prin decizia civilă nr. 21/A din 28 martie 2002, Curtea de Apel 
Piteşti a admis apelul pârâtei şi a schimbat sentința atacată, în sensul 
că a respins ca nefondată acțiunea reclamantei O.R., având ca obiect 
contestarea deciziei nr. 5 din 7 mai 2001, emisă de pârâta SC N. SA 
Piteşti. 

Instanţa de apel a reținut că sunt în afara oricăror discuţii împre- 
jurările că terenul în litigiu a trecut în proprietatea statului cu titlu, 
prin efectul Decretului nr. 92/1950, că până în anul 1990 s-a aflat în 
administrarea directă a unei unități socialiste de stat, unitate care s-a 
transformat în societate comercială cu capital de stat în temeiul Legii 
nr. 15/1990, preluând în proprietate bunurile unității astfel transfor- 
mate, conform art. 20 alin. (2) din această lege, că în baza H.G. 
nr. 834/1991, terenul a fost evidențiat în patrimoniul societății cu 
capital de stat şi, în, fine, că societatea cu capital de stat a fost inclusă 
în procesul de privatizare, actuala societate cumpărând în anul 1994 
integral pachetul de acţiuni gestionat de F.P.S. Bucureşti şi FPP. V 
Oltenia, în temeiul prevederilor Legii:nr. 58/1991. 

Instanţa de apel a mai reţinut că, față de situaţia de fapt reală, sunt 
pe deplin aplicabile dispozițiile art. 27 alin. (1) din Legea nr. 10/2001, 
potrivit cărora „pentru imobilele preluate cu titlu valabil, evidenţiate 
în patrimoniul unei societăți comerciale privatizate, cu respectarea 
dispoziţiilor legale, persoana îndreptățită are dreptul la măsuri repara- 
torii prin echivalent”, întrucât nu numai vânzarea de active constituie 
modalitatea legală de preluare a unui bun în procesul de privatizare, 
ci şi vânzarea-cumpărarea de acţiuni, astfel încât simpla evidenţiere a 
unui imobil în patrimoniul societăţii privatizate constituie condiţie 





suficientă pentru nerestituirea în natură a bunului, această situaţie 
născând doar dreptul persoanei îndreptăţite la măsuri reparatorii prin 
echivalent, cu privire la hotărârea judecătorească prin care terenul a 
fost retrocedat reclamantei în temeiul Legii nr. 112/1995, instanţa de 
apel reținând lipsa de opozabilitate a acesteia față de pârâtă. 

Împotriva acestei din urmă decizii a declarat recurs reclamanta 
O.R. (fostă D.), criticând-o pentru nelegalitate. 

În susținerea motivelor de recurs, reclamanta a arătat că prin 
hotărârea nr. 520/1995 a Comisiei Judeţene Argeş de aplicare a Legii 
nr. 112/1995 i-a fost retrocedată construcția, iar prin sentinţa civilă 
nr. 4718/1998 i s-a reconstituit dreptul de proprietate asupra terenului 
în suprafață de 1.608 mp, această sentință fiind constitutivă de drep- 
turi şi opozabilă erga omnes şi că, în raport de existența acestei 
sentinţe şi a hotărârii date în temeiul Legii nr. 112/1995, instanța de 
apel a omis să analizeze incidenţa Legii nr. 10/2001 la cazul în speţă, 
deşi a formulat apărări în acest sens. 

Reclamanta a mai susținut că numai dacă societatea comercială ar 
fi dobândit prin contractul de privatizare cu fostul F.P.P. dreptul de 
proprietate asupra unui activ, cuprinzând şi terenul în litigiu, ar fi fost 
vorba despre înstrăinare realizată în cadrul procesului de privatizare 
la care se referă prevederile art. 46 din Legea nr. 10/2001, or, acestea 
nu sunt aplicabile cazului dedus judecății, întrucât prin contractul de 
privatizare statul a înstrăinat numai acţiunile pe care le deţinea în 
cadrul societății comerciale pârâte, acţiuni ce au fost dobândite de 
cumpărătorii lor. Susținerile reclamantei au vizat, totodată, aplica- 
bilitatea art. 10 alin. (3) din Legea nr. 10/2001 în raport de împre- 
Jurarea că terenul în litigiu s-a identificat prin expertiză, construcţiile 
nu figurează în autorizaţia de construire eliberată pârâtei în anul 
1965, acestea având caracter provizoriu, la dosar nefiind depusă 
documentația ce a stat la baza eliberării autorizaţiei de construire. 

Recursul s-a reţinut ca fondat, pentru considerentele ce succed. 

Potrivit prevederilor art. 314 C. proc. civ., Curtea Supremă de 
Justiţie hotărăşte asupra fondului pricinii în toate cazurile în care 
casează hotărârea atacată numai în scopul aplicării corecte a legii la 
împrejurări de fapt ce au fost pe deplin stabilite. 

Or, din acest punct de vedere, din analiza actelor şi lucrărilor 
dosarului, s-a reținut că nu s-a făcut o identificare certă a imobilului 
în litigiu. 

Astfel, în motivarea contestatiei, O.R. arată că imobilul a cărui 
restituire o solicită în temeiul Legii 10/2001 se află situat în Piteşti. 

În apărarea sa, pârâta SC N. SA Piteşti a invocat faptul că terenul 
revendicat se află în patrimoniul său încă din anul 1993, conform 
certificatului de. atestare a dreptului de proprietate asupra terenurilor 
seria SG nr. 0021 din 4 noiembrie 1993, emis în baza Legii nr. 15/1990 
şi a H.G. nr. 834/1991, teren care a rămas în proprietatea sa ca urmare a 
privatizării societăţii în conformitate cu prevederile Legii nr. 58/1991 
şi a Normelor metodologice nr. 1/1992 privind procedura standard de 
privatizare a societăților mici, prin cumpărarea în 1994 a întregului 
pachet de acţiuni deţinut la acea dată de către F.P.S. Bucureşti şi 
F.P.P. V Oltenia. 

Pârâta SC N. SA Pitești a depus în dosarul anexat nr. 3603/2001 
al Tribunalului Argeş în copie formularul completat, conform preve- 
derilor Normelor metodologice de privatizare, în vederea stabilirii 
activului net contabil certificat de cenzorii societăţii, formular în care 
se menţionează că terenul în suprafață de 3.825,99 mp aferent clădirii 
restaurantului A., precum şi clădirea restaurantului sunt situate în 
str. V., deşi reclamanta a indicat adresa poştală a imobilului la nr. 76. 

Mai mult, faptul că imobilul nu a fost cel identificat rezultă şi din 
împrejurarea că, prin adresa nr. 2882 din 2 iulie 199%, R. Piteşti, 
sucursala Fond Locativ, a comunicat reclamantei că imobilul se află 
în administrarea sa şi că este închiriat unor societăți comerciale: SC 
M. SRL şi SC E. SRL, nemenţionându-se nicăieri că o parte din 
această suprafață de teren ar aparţine SC N. SA Piteşti. 

De altfel, chiar în preambulul hotărârii nr. 520 din 4 iulie 1997, 
emisă de Comisia Judeţeană Argeş de aplicare a Legii nr. 112/1995 
(hotărâre definitivă în baza sentinței civile nr. 4817 din 29 mai 1998 
şi reprezentând titlul de proprietate al reclamantei) se face vorbire de 
procesul-verbal nr. 8831 din 10 aprilie 1997 al Comisiei Municipiului 
Piteşti de aplicare a Legii nr. 112/1995 şi de procesul-verbal nr. 43 
din 29 mai 1997 al Secretariatului Tehnic al Comisiei Judeţene de 
aplicare a Legii nr. 112/1995, din care rezultă că imobilul este deținut 
de R.A. R. Piteşti şi închiriat societăților comerciale SC M. SRL şi 
SC E. SRL (restaurantul A.). 

Or, conform susţinerilor pârâtei SC N. SA Pitești, la acea dată, 
respectiv anul 1997, terenul în litigiu se afla în patrimoniul său, aces- 
tei societăți comerciale atestându-i-se dreptul de proprietate conform 
certificatului amintit emis în anul 1993. 

Toate aceste neconcordanţe s-a apreciat că transpar şi din rapoar- 
tele de expertiză imobiliară întocmite cu privire la acelaşi imobil. 





Astfel, din raportul de expertiză întocmit în dosarul nr. 8569/1997 
la Judecătoria Piteşti, soluționat prin sentința civilă nr. 4817 din 29 
mai 1998, prin care s-a admis contestaţia formulată de reclamanta 
D.(O.)R. împotriva hotărârii nr. 520/1997 a Comisiei Judeţene Argeş 
pentru aplicarea Legii nr. 112/1995 care, chiar în dispozitivul său, 
face referire la acea expertiză, reiese că suprafața de teren identificată 
ca fiind cea care a aparținut reclamantei este delimitată la est de restau- 
rantul A. şi că pe aceasta se află construcții cu caracter temporar — 
chioşcuri, închiriate unor societăți comerciale, acest raport de expertiză 
fiind invocat de reclamantă în dovedirea susținerilor sale şi depus la 
dosarul de fond al prezentei cauze.. 

Or, din expertiza efectuată în speță s-a constatat că există faptic 
încă pe teren o parte din casa revendicată de reclamantă şi o parte din 
clădirea vecinei A.F., în prezent o parte din restaurantul A., şi că pe o 
parte din fostul amplasament al proprietății reclamantei, respectiv 
suprafața de 99,19 mp, suprafață calculată pe parcele și trecute pe 
planul anexat expertizei se află SC N. SA Piteşti, iar referitor la 
construcţiile existente pe teren s-a concluzionat că numai cea aflată 
pe parcela nr. 4 intitulată „anexă” are caracter provizoriu, în timp ce 
celelalte construcţii aflate pe parcelele 1-3, 5-9 au caracter definitiv 
amplasate pe fundaţii, iar vechimea lor este de circa 35-36 ani. Cu 
privire la construcţiile situate pe terenul în litigiu, s-a reținut că la 
dosar a fost depusă autorizația nr. 15988 din 15 octombrie 1965 pen- 
tru executarea lucrărilor de amenajare terasă-restaurant A., neînsoțită 
însă de documentaţia tehnică ce a stat la baza eliberării ei, docu- 
mentaţie care ar fi permis identificarea construcțiilor executate în 
baza ei. 

Deşi toate aceste neconcordanţe se impuneau a fi lămurite, aceste 
aspecte nu au fost avute în vedere, motiv pentru care a admis recursul 
reclamantei împotriva deciziei civile nr. 21/A din 28 martie 2002 a 
Curţii de Apel Piteşti, pe care a casat-o cu trimitere în vederea reju- 
decării apelului aceleiași instanțe, prin decizia civilă nr. 666 din 20 
februarie 2003 a Curţii Supreme de Justiţie. | 

Cauza a fost înregistrată la Curtea de Apel Piteşti sub nr. 4963/2003 
şi s-a completat probatoriul potrivit dispoziţiilor deciziei de casare, cu 
acte, cât şi cu refacerea raportului de expertiză în ceea ce priveşte 
identificarea amplasamentului fostei proprietăți P.M., dar şi în ceea ce 
priveşte ocuparea terenului de construcţii încadrabile în diferite cate- 
gorii dintre cele avute în vedere de Legea nr. 10/2001. 

Prin decizia civilă ar. 600/A din 25 martie 2004 a Curţii de Apel 
Piteşti, s-a admis apelul declarat de pârâta SC N. SA Piteşti împotriva 
sentinței civile nr. 226 din 5 noiembrie 2001 a Tribunalului Argeş, 
care a fost schimbată în parte; în sensul că s-a înlăturat din suprafața 
restituită, cu un total de 999,19 mp, porțiunea aferentă extinderii la 
bucătărie şi birouri, identificată în raportul de expertiză. 

S-au menţinut celelalte dispoziţii ale hotărârii. 

Instanţa de apel a reţinut, în ceea ce priveşte amplasamentul fostei 
proprietăţi P.M., că expertizele evidenţiază corespondenţa celui aflat 
în incinta posedată actual de către pârâta SC N. SA Piteşti, în orga- 
nizarea restaurantului A. 

Cu privire la recursul declarat în legătură cu procedura instituită 
de Legea nr. 10/2001, după obținerea unei recunoaşteri a dreptului de 
proprietate în condiţiile Legii nr. 112/1995, s-a reținut că această 
prealabilă restituire în proprietate s-a făcut fără antamarea drepturilor 
invocate în prezenta cauză de către deținătoarea SC N. SA Piteşti. 
Într-o asemenea situaţie, hotărârea pronunţată în cedarea de restituire 
a acestei proprietăți nu este una opozabilă deținătoarei, spre a fi 
aplicabile dispoziţiile referitoare la executarea de bunăvoie ori silită a 
hotărârii Comisiei Judeţene de aplicare a Legii nr. 112/1995, modi- 
ficată prin sentința civilă nr. 4817 din 29 mai 1998 a Judecătoriei 
Pitești. 

Acţiunea în restituirea bunurilor preluate de stat fără titlu, în 
accepțiunea Legii nr. 10/2001, spre deosebire de cea în restituirea bu- 
nurilor preluate cu titlu, îmbracă, în esența sa, caracterul unei ve- 
ritabile acţiuni în revendicare, aspect ce rezultă din dispozițiile art. 2 
alin. (2) din lege, potrivit cărora persoanele ale căror imobile au fost 
preluate fără titlu valabil, îşi păstrează calitatea de proprietari avută la 
data preluării, dar o exercită după primirea deciziei sau a hotărârii 
judecătoreşti de restituire conform acestei legi. 

În aceste condiţii, acțiunea în revendicare a fostului proprietar abuziv 
deposedat s-a formulat în cadrul special creat de Legea nr. 10/2001, titlul 
fiind recunoscut în contradictoriu cu Statul Român, prin organele 
locale ale puterii, Prefectura Judeţului Argeş, în contra detentorului 
bunului, care numai în prezentul cadru procesual are acces la compa- 
rarea titlului său cu cel al reclamantului. 

Cea de-a doua critică, referitoare la caracterul privat al patri- 
moniului deținătoarei, în sensul că a avut loc o transmisiune prin vân- 
zare-cumpărare de bună-credință a dreptului în favoarea acesteia, 





procesul de privatizare purtând automat şi asupra activelor, s-a reținut 
ca nefondată, pentru următoarele considerente: 

Potrivit art. 9 alin. (1) din Legea 10/2001, imobilele preluate în 
mod abuziv, indiferent în posesia cui se află în prezent, se restituie în 
natură, în starea în care se află la data cererii de restituire şi libere de 
orice sarcini. 

În apărarea dreptului său de proprietate, pârâta a invocat inter- 
venirea unei transmisiuni cu bună-credință şi cu titlu oneros a 
dreptului de proprietate de la stat în favoarea sa asupra terenului în 
litigiu, făcând trimitere la dispoziţiile art. 20 din lege. 

În aceste condiţii, s-a reţinut că apelanta-pârâtă face confuzie între 
transmisiunea dreptului de proprietate asupra bunurilor societăţii şi 
transmisiunea dreptului de proprietate asupra acțiunilor acesteia. 

În primul caz, statul, în calitate de unic creditor. majoritar, ca 
titular al dreptului de proprietate al acțiunilor, ar înstrăina un bun pro- 
prietatea societăţii, în timp ce, în al doilea caz, statul a înstrăinat 
numai dreptul de proprietate asupra acţiunilor, care sunt creanţe 
asupra patrimoniului societății. 

De aceea, contractul de vânzare-cumpărare nu a privit bunurile 
din patrimoniu, ci creanţele pe care statul le avea asupra acestui patri- 
moniu, aşa cum corect a reţinut instanța de fond. 

În asemenea situaţii în care are loc restituirea unui bun din acest 
patrimoniu către o terță persoană, legiuitorul a prevăzut modalitatea 
în care societatea comercială în al cărui patrimoniu s-ar produce .o 
scădere urmează a fi despăgubită conform dispoziţiilor art. 32% din 
Legea nr. 99/1999. 

Apelanta nu a invocat incidența alin. (4) din acest text privitor la 
imposibilitatea continuării activităţii în caz de restituire. 

În ceea ce priveşte titlul prin care bunul a fost preluat de stat, 
instanța de fond a avut în vedere că Decretul nr. 92/1950 a vizat 
confiscarea numai a construcțiilor ce se încadrau în dispoziţiile lui, 
iar nu şi a terenurilor aferente, aşa încât restituirea terenului, liber de 
construcţiile ce atrăgeau aplicarea actului calificat ca abuziv, ar fi pe 
deplin posibilă. l 

Decizia în care s-a făcut prima dată analiza în apel a acestei soluții 
a avut în vedere caracterul. legal al preluării către stat, odată cu 
construcţiile, şi a terenului, constatând incidența dispoziţiilor art. 27 
alin. (1) din Legea nr. 10/2001. 

În decizia de casare, Curtea Supremă de Justiţie a înlăturat 
motivul de nelegalitate a sentinței fondului şi a avut în vedere motive 

referitoare la starea de fapt, respectiv individualizarea corectă a bunu- 
lui şi admisibilitatea acţiunii formulate în cadrul Legii nr. 10/2001, în 
condiţiile existenţei deja a unui titlu, recunoscut în condițiile Legii 
nr. 112/1995. 

Chiar dacă nu s-a arătat în mod expres prin decizia de casare că 
preluarea urmează a fi calificată drept una fără titlu valabil în 
înțelesul legii, numai aşa poate fi înțeleasă soluţia adoptată de 
instanța supremă, câtă vreme instanța de apel a reţinut, ca un motiv de 
excepţie şi nu a mai intrat în cercetarea condiţiilor de fond ale stării 
actuale a terenului, faptul unei preluări cu titlu valabil. Pe cale de 
consecinţă, o asemenea statuare a instanței supreme devine obliga- 
torie față de dispoziţiile art. 315 C. proc. civ., nemaiexistând la înde- 
mâna instanţei de apel posibilitatea să procedeze la o nouă calificare a 
actului de preluare ca fiind unul cu titlu valabil sau fără titlu. 

De asemenea, s-a reținut că în excesul acestor motive de apel 
formulate de către pârâtă prin decizia de casare s-a pus în vedere 
instanței de apel să determine caracterul construcţiilor edificate prin 
expertiza efectuată la instanța de fond, ca aflându-se pe teren prin 
prisma dispoziţiilor art. 10 alin. (2)-(4) din lege. 

Pentru stabilirea acestui caracter s-a dispus identificarea acestor 
construcţii şi a terenurilor aferente, în funcție de documentația întoc- 
mită la data eliberării autorizaţiei de construcție, pentru cele ulte- 
rioare datei de 1 ianuarie 1990, ca şi pentru construcțiile uşoare sau 
demontabile pentru cele anterioare, iar pârâta a depus la dosar şi 
anexele autorizaţiilor de construire anterioare acestei date. 

Faţă de toate înscrisurile, expertul constructor a arătat că cele 
identificate cu indici numerici 2-7 şi circa !4 din construcţia nr. 8 sunt 
edificii cu caracter provizoriu, fără o structură de rezistență cores- 
punzătoare unor construcţii definitive, unele fiind modificate după 
anul 1990 (pergola transformată în spaţiu închis cu destinaţie 
comercială prin închiderea cu materiale uşoare şi fără schimbarea 
structurii de rezistență inițială ce era de natură provizorie). 

Prin obiecţiunile formulate de către apelanta-pârâtă s-a invocat 
caracterul definitiv al acestor construcţii, cu motivarea că ele datează 
din anul 1965. 

Obiecţiunea s-a reţinut ca nefondată, durata în timp nefiind defini- 
torie pentru caracterul definitiv al unei construcţii, ci caracteristicile 
tehnice constatate de către expert definesc întru totul caracterul defi- 
nitiv al acesteia. 

În raport de starea de fapt constatată prin expertiză, s-a evidenţiat 
că în suprafața de teren dispusă a se restitui de către prima instanță, 
de 999,19 mp, este inclusă şi suprafaţa pe care s-au edificat extinderi 
la bucătărie şi birourile restaurantului, despre care expertiza efectuată 
în apel nu a relevat că ar fi provizorii sau uşoare, reţinându-se că 
pentru această suprafață soluția încalcă dispoziţiile articolului men- 
ționat, ceea ce a impus pronunțarea soluţiei deja arătate. 

Impotriva deciziei civile nr. 600/A din 25 martie 2004, pronunțată 
de Curtea de Apel Piteşti, au declarat recurs părțile, respectiv recla- 
manta O.R. şi pârâta SC N. SA Piteşti. 

Reclamanta O.R. a criticat hotărârea instanţei de apel prin prisma 
motivului precizat de art. 304 pct. 9 C. proc. civ. 

În acest sens, a învederat că prin hotărârea recurată corect s-a 
reținut că terenul a fost preluat de stat fără titlu, fiind aplicabil art. 2 
alin. (2) din Legea nr. 10/2001, dar că greşit s-a admis apelul pârâtei 
şi s-a înlăturat din suprafaţa restituită porțiunea aferentă extinderii la 
bucătărie şi birouri (circa 60 mp). 

În ceea ce priveşte recursul declarat de pârâta SC N. SA Piteşti, 
s-a susținut că este societate integral privatizată în temeiul Legii 
nr. 58/1991 prin achiziționarea de la F.P.S. şi F.P.P. Oltenia a 
pachetelor de acțiuni deţinut de acestea și, conform art. 27 alin. (1) şi 
art. 46 din Legea nr. 10/2001, nu este obligată la restituirea în natură 
a imobilelor confiscate abuziv şi că persoana îndreptățită trebuia să 
notifice instituţia statului implicată în privatizare. 

În acest sens, s-a susținut greşita interpretare a prevederilor art. 27 
din Legea nr. 10/2001, deoarece s-au vândut acţiunile societății, şi nu 
bunurile din patrimoniu, deşi legea prevede că este suficient ca imo- 
bilele preluate cu titlu valabil să fie evidențiate în id ati 
societății comerciale privatizate. 

O a doua critică se referă la faptul că greşit instanța de apel a avut 
în vedere la soluţionarea cauzei art. 9 alin. (1) din Legea nr. 10/2001, 
potrivit căruia imobilelor preluate abuziv se restituie în starea în care 
se află la data cererii de restituire, deși în art. 27-35 se stabileşte că, 
dacă imobilele au fost înstrăinate de către stat, persoanele îndreptățite 
au dreptul la măsuri reparatorii prin echivalent. 

Recursul reclamantei este fondat, iar al pârâtei nefondat, pentru 
considerentele ce urmează: 

Unitatea deținătoare a terenului în litigiu este SC N. SA Piteşti, 
cea care a emis decizia prin care s-a respins cererea reclamantei de a i 
se restitui în natură imobilul solicitat. 


516 Buna-credinţă 


Conform art. 10 alin. (3) din Legea nr. 10/2001, se restituie în 
natură terenurile pe care s-au ridicat construcții neautorizate, în con- 
diţiile legii, precum şi construcții uşoare sau demontabile, identice cu 
cele edificate de recurentă pe terenul în litigiu. 

Terenul a fost preluat de stat fără titlu valabil, cum de altfel este şi 
deţinut de pârâtă. Potrivit art. 2 din Legea nr. 10/2001, persoanele ale 
căror imobile au fost preluate fără titlu valabil îşi păstrează calitatea 
de proprietar avută la data preluării, pe care o exercită după primirea 
deciziei sau hotărârii judecătoreşti de restituire. 

Aceste dispoziții se coroborează cu cele ale art. 27 alin. (1) din 
Legea nr. 10/2001, conform cărora pentru imobilele preluate cu titlu 
valabil, evidenţiate în patrimoniul unei societăți comerciale priva- 
tizate cu respectarea dispoziţiilor legale, persoana îndreptățită are 
dreptul la măsuri reparatorii prin echivalent. 

Per a contrario, societăţile comerciale privatizate sunt obligate să 
restituie în natură imobilele preluate fără titlu valabil. 

Recurenta a dovedit că autoarei sale M.P. i-a fost naționalizat un 
imobil cu 9 apartamente (anexa la Decretul nr. 92/1950, poziția 154), 
fără a fi evidenţiată şi o suprafață de teren, ceea ce duce la concluzia 
că terenul a fost preluat fără titlu valabil şi, prin urmare, niciodată nu 


a pierdut dreptul de proprietate asupra terenului, ci numai exercițiul: 


acestui drept. 

Conform principiului nemo ad allium transferre potest quam ipse 
habet, statul, nedevenind proprietar al terenului, nu a putut transmite 
un asemenea drept pârâtei. 

Cea mai mare parte a construcțiilor a fost demolată ulterior, fapt 
ce a permis fostei întreprinderi economice de stat, care s-a transfor- 
mat în societate comercială conform Legii nr. 15/1990 şi care avea în 
proprietate un teren învecinat, să intre şi în posesia terenului ce a 
aparținut autoarei reclamantei, dar fără titlu. Potrivit actului intitulat 
„calculul suprafeței de teren necesară activităţii societății comerciale 
cu capital de stat”, SC N. SA deţinea, din suprafaţa totală de 3.825 mp, 
cu titlu numai 2.552 mp, diferenţa de 1.272 mp intrând în patrimoniul 
său fără titlu valabil, din care 999,12 mp au aparținut antecesoarei 
reclamantei, aşa cum s-a stabilit prin expertiza topo şi pentru care s-a 
reconstituit drept de proprietate prin sentinţa civilă nr. 4718/1998 a 
Judecătoriei Piteşti, nepusă în executare. 

Potrivit art. 10 alin. (3) din lege, se restituie în natură terenurile pe 
care s-au ridicat construcţii neautorizate în condiţiile legii, precum şi 
construcții uşoare sau demontabile. 

Construcţiile identificate pe teren prin expertiză nu sunt evi- 
denţiate în autorizaţia de construcţie eliberată pârâtei şi aceasta nu a 
prezentat instanței documentaţia ce a stat la baza eliberării auto- 
rizației şi nici procesele-verbale de recepţie a construcţiilor executate 
în baza ei. Ele au caracter provizoriu, fiind confecţionate din materiale 
uşoare sau demontabile, astfel că, potrivit textului enunțat anterior, 
terenurile se restituie în natură, fără a fi necesar să se stabilească 
momentul edificării construcţiilor. 

Corect s-a reținut că în speţă nu-s aplicabile prevederile art. 46 din 
Legea nr. 10/2001, deoarece, prin contractul de privatizare, statul a 
înstrăinat numai acţiunile pe care le avea la societatea pârâtei, acţiuni 
ce au fost dobândite de cumpărătorii lor. 

Este adevărat că pârâta s-a privatizat, însă dreptul de proprietate 
asupra acţiunilor nu interesează, pentru că societatea nu a dobândit 
prin contractul de privatizare încheiat cu fostul F.P.S. un drept de 
proprietate asupra unui activ, care să cuprindă şi terenul din litigiu, 
astfel că nu este vorba despre o înstrăinare realizată în cadrul proce- 
sului de privatizare la care fac referire dispozițiile art. 46 din Legea 
nr. 10/2001. | 

De drept, prevederile art. 27 alin. (1) din aceeaşi lege sunt inapli- 
cabile în speță, deoarece terenul a fost preluat de stat fără titlu, aşa 
cum a intrat şi pârâta în posesia lui. 

Prin hotărârea nr. 520/1995 a Comisiei Judeţene pentru apliosreà 
Legii nr. 112/1995, i s-a retrocedat reclamantei constructia, iar prin 
sentința civilă nr. 4718/1998, i s-a reconstituit dreptul de proprietate 
asupra terenului în suprafață de 1.607 mp, în care este inclus și 
terenul solicitat. 

Această hotărâre este constitutivă de drepturi, astfel că dreptul de 
proprietate pentru terenul în discuţie este opozabil erga omnes, deci şi 
pârâtei, care nu a dovedit dobândirea unui drept de la foştii proprietari 
sau de la stat. 

Pe de altă parte, sunt aplicabile şi prevederile art. 49 din Legea 
nr. 10/2001, care deschid calea prevederilor prevăzute de această lege 
chiar şi persoanelor ale căror acţiuni în justiție, prin care au solicitat 
restituirea imobilelor preluate abuziv, au fost respinse. Trebuie consi- 
derat că este deschisă această cale celor care au câştigat procesele 
respective, dar care, datorită imperfecțiunilor de ordin procedural ale 
legii în baza căreia au acţionat, nu au putut să pună în executare acele 
hotărâri. 


518 Buna-credinţă 





Faţă de aceste considerente, a fost admis recursul declarat de 
reclamanta O.R. împotriva deciziei civile nr. 600/A din 25 martie 
2004 a Curţii de Apel Piteşti, a fost modificată această hotărâre, în 
sensul respingerii apelului declarat de pârâta SC N. SA Piteşti 
împotriva sentinţei civile nr. 226 din 5 noiembrie 2001 a Tribunalului 
Argeş şi menţinerii acesteia. 

De asemenea, a fost respins ca nefondat recursul declarat de 
pârâta SC N. SA Piteşti împotriva aceleiaşi hotărâri. 

În temeiul art. 274 alin. (1) C. proc. civ., reţinându-se culpa pro- 
cesuală a pârâtei-recurente SC N. SA Piteşti, a fost obligată să plă- 
tească recurentei-reclamante O.R. suma de 1.000.000 lei cheltuieli de 
judecată în recurs. : 


În același sens: a) 7.C.C.J., Secția civilă şi de proprietate intelec- 
tuală, decizia nr. 1398/2004: Pârâta nu se poate prevala de faptul că 
ar fi dobândit imobilul cu bună-credință şi cu respectarea Legii 
nr. 99/1999, fiindu-i aplicabile prevederile art. 46 alin. (2) teza finală 
din Legea nr. 10/2001. T A 

Astfel, deşi reclamantele au notificat intenția de a revendica imo- 
bilul în litigiu, iar Agenția Națională pentru Privatizare le-a asigurat, 
prin mai multe adrese pe parcursul anilor 1992-1997, că se vor lua 
măsurile ce se impun pentru ca imobilul să nu fie propus pentru 
vânzare, brusc, fără alte explicații, la 18 ianuarie 1999, s-a comunicat 
că imobilul a fost cumpărat prin contractul de vânzare-cumpărare 
nr. 395 din 24 iulie 1995. 

Analiza acestui înscris demonstrează că obiectul contractului l-au 
constituit un număr de acţiuni deținute de stat la societatea comer- 
cială, şi nu activele care fac parte din patrimoniul său. _ 

S-a făcut, în mod voit, o confuzie între patrimoniul societăţii, care 
este constituit din totalitatea drepturilor şi obligațiilor cu valoare eco- 
nomică aparținând societății, şi capitalul social, care este expresia 
valorică a totalităţii aporturilor asociaţilor care participă la consti- 
tuirea societății. 

Acţiunile constituie o fracțiune a capitalului social şi nu se con- 
fundă cu bunurile din patrimoniul societăților comerciale. 

b) I.C.C.J., Secţia civilă şi de proprietate intelectuală, decizia 
nr. 5756 din 30 iunie 2005: Întrucât, în cadrul procesului de privati- 
zare, recurenta SC A. SA.Craiova a cumpărat acțiuni, aşa cum rezultă 
din contractul de vânzare-cumpărare nr. 610 din 21 decembrie 1994, 

şi nu active, nu sunt aplicabile dispoziţiile art. 46 din Legea nr. 10/2001, 
invocate de recurentă. 

Sub incidenţa acestui text intră numai actele juridice de înstrăinare 
cu titlu particular, inclusiv cele făcute în cadrul procesului de priva- 
tizare, nu şi privatizarea prin cumpărarea de acţiuni sau părţi sociale 
deţinute de stat sau unitățile administrativ-teritoriale, întrucât obiectul 
acestora nu îl constituie activele imobiliare ale societății, ci dreptul de 
proprietate asupra părții din capitalul social deținut de stat. 

Privatizarea asupra acţiunilor sau a părţilor sociale aparţinând 
statului, nu a reprezentat şi o înstrăinare a bunurilor imobile. . 

c) I.C.C.J, Secţia civilă şi de proprietate intelectuală, decizia 
nr. 580 din 19 ianuarie 2006: Transformarea unei întreprinderi de stat 
în societate comercială (Legea nr. 15/ 1990), urmată de privatizarea 
acesteia, nu echivalează cu o înstrăinare a bunurilor imobile la care se 
referă art. 46 alin. (2) din Legea nr. 10/2001. 


În sensul contrar al aplicabilităţii dispozițiilor art. 46 alin. (2) din 
Legea nr. 10/2001 la analizarea contractelor de privatizare: I.C.CJ, 
Secţia civilă şi de proprietate intelectuală, decizia nr. 2321 din 22 
martie 2005: Referitor la susţinerea pârâtei SC M.S. SA Craiova, 
conform cărora la data încheierii contractului de vânzare-cumpărare 
între F.P.S. şi Asociaţia Salariaţilor M.S. SA Craiova nu ar fi fost 
notificată cu privire la revendicarea imobilului, contractul fiind încheiat 
cu bună-credință, cu o instituţie a statului, pârâta având certitudinea 
că tratează cu un veritabil proprietar, s-a reţinut că reclamanta, chiar 
şi anterior intrării în vigoare a Legii nr. 10/2001 (respectiv în anii 
1991, 1997, 1998), a depus diligente şi a făcut numeroase demersuri 
în sensul restituirii în natură a imobilului ce a fost în proprietatea 
autorului său, materializate în răspunsurile diverselor instituţii cărora 
li s-a adresat: F.P.S., filiala Dolj, Parlamentul României, Comisia 
pentru cercetarea abuzurilor şi petiţii, Prefectura Judeţului Dolj, 
Secţia Administrație Locală de Stat, prin care i s-a adus la cunoştinţă 
că regimul juridic al bunurilor de genul celui revendicat urmează să 
fie. reglementat printr-o lege specială, dovadă fiind în acest sens 
înscrisurile aflate în dosarul nr. 9652/2001 al Tribunalului Dolj. 

Trimiterea la buna (ori, per a contrario, reaua) credință a 
contractanților, la care face referire art. 46 alin. (2) din Legea 
nr. 10/2001 îngăduie şi obligă la o analiză completă a celor două 
noțiuni pentru a identifica acele elemente utile caracterizării compor- 

tamentului vânzătorului şi al cumpărătorului ca unul onest şi diligent, 
ori dimpotrivă. A 

Faţă de cele ce preced, s-a constatat că la data încheierii contrac- 
tului de vânzare-cumpărare acţiuni nr. DJD 16/26 din 26 din 1 sep- 
tembrie 1999, F.P.S. (devenit ulterior A.P.A.P.S. şi actual A.V.A.S.), 
în calitate de vânzător, avea cunoştinţă de demersurile întreprinse de 
reclamantă în privinţa restituirii în natură a imobilului moară din satul 
Piscu Nou, comuna Seaca de Câmp, aşa cum reiese din adresele 
nr. 227/895 din 17 aprilie 1997 şi nr. 227/1895 din 27 mai 1998, confir- 
mându-i -acesteia că a luat act de cererea sa, urmând a lua legătura cu 
SC M.S. SA Craiova în vederea stabilirii situației actuale a morii din 
satul Piscu Nou. 3 

Nu mai putin, Asociația Salariaților M.S. SA, în calitate de cumpă- 
rător, a semnat contractul de vânzare-cumpărare acţiuni nr. DJD 16/26 
din 26 din 1 septembrie 1999 cunoscând faptul că în anexa la contract 
cuprinzând lista activelor revendicate sau revendicabile, la pct. 1.11. 
poziţia 16, este menţionată Moara Piscu Nou. MORRIS i 

Aşa fiind, în mod judicios instanța de apel, constatând că în speță 
nu este vorba despre un imobil preluat cu titlu valabil şi că pârâtele 
A.V.A.S. şi SC M.S. SA Craiova nu se pot prevala de buna-credință 
la încheierea contractului de vânzare-cumpărare acțiuni, a statuat că 
dispoziţiile art. 27 şi ale art. 46 alin. (1) şi (2) din Legea nr. 10/2001 
nu sunt incidente și a dat eficiență principiului prevalenței restituirii 
în natură, în conformitate cu prevederile art. 1 alin. (1), art. 7 şi ale 
art. 9 alin. (1) din acest act normativ. 

În acelaşi sens: a) C.S.J, Secţia civilă, decizia nr. 2362/2003: 
Prin hotărârea atacată s-a avut în vedere tocmai împrejurarea că 
imobilul a aparţinut legal în proprietatea pârâtei SC O. SA, privatizată 
conform contractelor de vânzare-cumpărare de acțiuni nr. 38 şi nr. 39 
din 13 ianuarie 1998 şi nr. O.T./6 din 3 martie 1999, determinantă 
fiind în cauză legalitatea conventiei de privatizare. 

O asemenea chestiune nu a format însă obiect de judecată, 
reclamanta neformulând un capăt de cerere în acest sens. Acțiunea 
introductivă de instanță a fost completată numai în ce priveşte 
nulitatea actului de vânzare-cumpărare încheiat între SC O. SA şi 
pârâtul G.C.M. | 

În atare situaţie, câtă vreme, pe cale de judecată, nu a fost desfiin- 
tat prin constatarea nulităţii actul de privatizare legal, instanța de apel 
a reţinut şi valabilitatea actului de Vânzare-cumpărare atacat, ca şi 
imposibilitatea de restituire în natură a imobilului. 

Că este așa, sunt de reținut şi prevederile art. 46 din Legea nr. 10/2001 
din care rezultă, pentru ipoteza restituirii în natură, necesitatea 
desființării actelor juridice de înstrăinare, inclusiv a celor făcute în 
cadrul procesului de privatizare şi aceasta, chiar în situaţia în care au 
ca obiect imobile preluate fără titlu valabil. 

b) IC.C.J., Secția civilă şi de proprietate intelectuală, decizia 
nr. 6850 din 11 iulie 2006: Fără documente privind titlul de pro- 
prietate al statului, societatea pârâtă privatizată ulterior nu poate 
invoca dobândirea unui drept de proprietate instantaneu, la data intră- 
rii în vigoare a Legii nr. 15/1990, asupra proprietății altuia. O ase- 
menea interpretare ar lipsi de eficiență prevederile Legii nr. 10/2001 
în ce priveşte bunurile imobile preluate de stat fără titlu, în mod 
abuziv şi ulterior cuprinse în procesul de privatizare şi, cu atât mai 
mult, înstrăinate mai departe în mod succesiv. 

Astfel că instanţele au trebuit să examineze buna-credință în 
legătură cu actele juridice încheiate, inclusiv cu privire la certificatul 
de atestare a dreptului de proprietate asupra terenurilor. 

c) [C.C.J, Secţia civilă şi de proprietate intelectuală, decizia 
nr. 1676 din 4 martie 2005: În recursul declarat, reclamanţii au arătat 
că există dovada relei-credinţe a pârâţilor, ca subdobânditori, dat fiind 
că orice societate comercială care s-a privatizat cunoştea riscul la care 
se expune achiziționând un pachet de acțiuni ce cuprindea ca valoare 
nominală şi un bun imobil. 

S-a arătat că este greşit aplicată norma de drept în motivarea curții 
de apel, întrucât Legea nr. 10/2001 instituie practic prezumția de 
rea-credință la întocmirea contractelor de vânzare-cumpărare chiar şi 
în cadrul procesului de privatizare. 

Recursul este nefondat. Din economia reglementărilor cuprinse în 
art. 46 alin. (2) din Legea nr. 10/2001, dezvoltate prin dispoziţiile 
pct. 46.3. din Normele metodologice aprobate prin H.G. nr. 498/2003, 
rezultă că înstrăinările efectuate cu bună-credință şi cu deplina 
respectare a condiţiilor legii, până la apariția Legii nr. 213/ 1998, se 
bucură de protecție legală, deci pârâta este în posesia unui titlu de 
proprietate valabil. 

Acest titlu este preferabil celui prezentat de reclamantă, atâta 
vreme cât chiar în acțiunea de revendicare formulată de adevăratul 
proprietar nu s-a invocat nevalabilitatea titlului de proprietate, iar 
această valabilitate este o adevărată preferință legală în favoarea 
subdobânditorului de bună-credinţă. 

Notă: Fără a intra în detalii referitoare la diferența dintre capitalul . 
social şi patrimoniul unei societăți, apreciez că prima opinie este în 
concordanță cu dispoziţiile Legii nr. 10/2001. 

Articolul 45 din Legea nr. 10/2001 republicată (fost art. 46), are în 
vedere actele juridice de înstrăinare cu titlu particular, actele translative 
de proprietate având ca obiect „imobile” ce cad sub incidenţa acestei 
legi, ceea ce înseamnă că trebuie avute în vedere actele având ca obiect 
imobile privite ca bunuri ut singuli, respectiv active. 

Pe lângă faptul că obiectul unor asemenea contracte este repre- 
zentat de acțiuni, prin încheierea unor asemenea contracte nu are loc 
o înstrăimare a bunului (respectiv imobilul) către societate, întrucât 
acesta este deja deținut în patrimoniul societăţii, ci are loc numai o 
schimbare a acționariatului prin cumpărarea acțiunilor deținute de stat 
prin Administraţia Domeniilor Statului (fostul F.P.S.). 


93. Reorganizarea şi transformarea unei persoane 
juridice. Certificat de atestare a dreptului de proprietate. 
Neincidenţa art. 46 din Legea nr. 10/2001 


Legea nr. 10/2001, art. 46” 


Nu sunt supuse prevederilor art. 46 actele făcute în cadrul 
operaţiunilor de reorganizare sau transformare a unei persoane 
juridice. În acest caz, activul patrimonial — inclusiv imobilele 
preluate cu sau fără titlu valabil — trece la persoana nou înființată 
ori care este în ființă, în funcţie de forma de reorganizare juridică. 
În aceste cazuri operează o transmisiune universală sau cu titlu 
universal. Or, de vreme ce ari. 46 se referă la situaţia în care 
„actul” a fost încheiat cu bună-credinţă, înseamnă că textul are în 
vedere numai actele juridice de înstrăinare cu titlu particular. 

Pe de altă parte, certificatul de atestare a dreptului de propri- 
etate nu are caracter constitutiv sau translativ de drepturi, pentru a 
se putea cere anularea lui în temeiul art. 46 din Legea nr. 10/2001, 
care vizează actele juridice de „înstrăinare”. Acest certificat are 
caracter declarativ de drepturi, întrucât nu face decât să constate 
existenţa în patrimoniul societății comerciale la care se referă, a 
dreptului de proprietate asupra imobilelor. 

De vreme ce dispozițiile art. 46 alin. (2) din Legea nr. 10/2001 
nu sunt aplicabile actelor juridice deduse judecății, este lipsit de 


În prezent, art. 45. 

interes să fie făcute aprecieri asu i 
ter i ra bunei s i- i 
părţilor la încheierea lor. j EAEE NA 
I.C.C.J., Sectia civilă şi de proprietate intelectuală, 
decizia nr. 1702 din 22 februarie 2007 


Prin cererea înregistrată pe rolul Tribunalului Ialomiţa, Secţia 
civilă, la 20 august 2002, reclamanţii LI., LA. şi B.E. au chemat în 
judecată pe pârâţii Statul Român, reprezentat de Ministerul Finantelor 
Publice, A.P.A.P.S., SC M. SA şi SC E.I SRL, pentru ca instanta 
prin hotărârea ce o va pronunța, să constate dreptul de proprietate al 
reclamanților asupra imobilului compus din teren şi construcție situat 
în Urziceni, jud. Ialomița, să constate nulitatea parțială a contractelor 
încheiate in procesul de privatizare, în partea referitoare la activul 
imobil moară situat în Urziceni, jud. Ialomiţa, precum şi a oricăror 
alte acte de înstrăinare a imobilului, să fie obligată unitatea dețină- 
toare să emită decizie/dispoziţie de restituire în natură a imobilului 

În motivarea cererii de chemare în judecată s-a arătat că imobilul 
ce formează obiectul litigiului a aparținut în proprietate autorilor 
reclamanților şi a fost preluat, fără titlu, în noaptea de 12/13 iunie 
A ip a paie adresa nr. 87176 din 15 martie 1996 elibe- 

f niste: e irecți ă i i 
Filiala Arhivelor E je AA 
| La notificarea adresată pârâtei SC M. SA aceasta a răspuns că 
imobilul ar intra sub incidenţa art. 27 din Legea nr. 10/2001 dre i 
pentru care notificarea ar trebui adresată A.P.A.P.S. Au 

La termenul din 29 noiembrie 2002, reclamanţii şi-au completat 
iei au solicitat să se constate şi nulitatea parțială a divizării 

; in ceea ce priveşte pr ă $ 
activului imobil moară Tea i ale caii ai 
i La 6 februarie 2003, reclamanții şi-au precizat acțiunea, în sensul 
că solicită să se constate şi nulitatea parțială a certificatului de 
atestare a dreptului de proprietate asupra terenurilor seria IL nr. 0010 
din 21 martie 1997 emis de Consiliul Județean Ialomita. 

După un prim ciclu procesual, prin sentinta civilă nr. 136 F din 18 
mai 2004 Tribunalul Ialomiţa, Secţia civilă, a respins cererea d 
Sile în judecată ca nefondată. ` j a 

entru a hotărî astfel, prima instanță a reținut că decizi i 
27 februarie 1991 a Prefecturii judeţului Ialomița şi P e iii 
predare-primire încheiat la data de 1 martie 1991 în ceea ce priveşte 

predarea imobilului moară Urziceni, utilajele şi terenul aferent în 
suprafaţă de 2.295 mp sunt acte de aplicare a Legii nr. 15/1990 privind 
reorganizarea unei unități de stat ca societate comercială, prin 
preluarea unei părți din activul şi pasivul societăţii, printre care şi 
imobilul revendicat de reclamanți. 

La data înființării SC M. SA au fost respectate normele legale în 
materie, acest fapt rezultând din existența valabilă şi legală a 
societății. Nu au putut fi primite susținerile reclamanților în sensul 
nerespectării prevederilor legale în materie, în condiţiile existenței şi 
aplicării unei legislații specifice societăţilor din Legea nr. 10/2001, nu 
au fost administrate probe care să răstoarne buna-credinţă a părţilor 
vreunuia din actele contestate. Prin urmare, decizia nr. 59/1991 a Pre- 
fecturii judeţului Ialomiţa şi protocolul de preluare au fost încheiate cu 
respectarea dispoziţiilor legale în materie şi cu bună-credință din partea 
noului proprietar, fiind valabile din perspectiva Legii nr. 10/2001. 

Contractele de vânzare-cumpărare de acţiuni nu sunt acte de 
înstrăinare a unor bunuri imobile, întrucât obiectul acestora îl consti- 
tuie vânzarea de acţiuni, şi nu de bunuri ale societăţii. În consecință, 
aceste contracte nu intră sub incidenţa Legii nr. 10/2001 ale cărei 
dispoziţii se referă numai la acte juridice de înstrăinare având ca 
obiect imobile preluate de stat în mod abuziv, nefiind posibilă analiza 
valabilităţii lor pe acest temei legal. Aceleaşi considerente au fost 
reţinute şi în privința certificatului de atestare a dreptului de pro- 
prietate asupra terenului aferent morii. 

Cu privire la actele ce privesc divizarea societăţii, cele două 
hotărâri ale Adunării Generale Extraordinare şi procesul-verbal de 
predare-primire prin care moara Urziceni, utilajele şi terenul aferent 
au fost predate către SC E.I. SRL, s-a reţinut că au fost îndeplinite 
cerințele prevăzute de Legea nr. 31/1990, inclusiv cerința de publici- 
tate, care îi decade pe reclamanţi din dreptul de a formula opoziții sau 
contestaţii. 

Nu a putut fi reţinută cauza ilicită invocată de reclamanți, întrucât 
nu este incidentă ipoteza înstrăinării unui bun, ci a predării-preluării 
unei părți din patrimoniu, transmitere care nu poate fi calificată drept 

fără cauză sau cu cauză ilicită numai cu privire la un singur bun. Sub 
aspectul fondului, au fost respectate condiţiile cerute pentru vali- 
ditatea unui act juridic, prevăzute de art. 948 C. civ., iar sub aspectul 
formei au fost respectate cerințele prevăzute de Legea nr. 31/1990. 

La data efectuării divizării SC M. SA nu exista nici o acţiune în 
curs de judecată cu privire la imobile și nici o notificare adresată 

societăţii şi nesoluționată de instanță, Singura notificare pe care 
societatea divizată a primit-o până la data divizării a fost invalidată 
Prin renunțarea reclamanților la calea Legii nr. 10/2001; aceştia 
înțelegând să se judece pe calea dreptului comun. 

Apelul declarat de reclamanţi împotriva acestei sentințe a fost 
respins ca nefondat prin decizia civilă nr. nr. 153 A din 14 februarie 
2005 a Curţii de Apel Bucureşti, Secţia a VII-a civilă şi litigii de 
muncă. 

| „In considerentele hotărârii sale, instanța de apel a arătat că dispo- 

ziţiile art. 46 alin. (2) din Legea nr. 10/2001 se aplică numai actelor 
de înstrăinare care au ca obiect imobile preluate în mod abuziv. Prin 
expresia „acte juridice de înstrăinare” sunt avute în vedere orice acte 
translative de proprietate, între vii sau pentru cauză de moarte, având 
ca obiect bunuri uz singuli. Nu intră în această categorie operaţiunile 
juridice de reorganizare (prin comasare sau divizare) sau de transfor- 
mare a unei persoane juridice, deoarece, pe de o parte, în aceste 
cazuri operează o transmisiune universală sau cu titlu universal către 
persoana juridică dobânditoare, care rămâne ținută de aceleași 
drepturi şi obligaţii ca şi persoana transmiţătoare, iar, pe de altă parte, 
art. 46 alin. (2) vizează numai înstrăinările cu titlu particular. 

Decizia instanței de apel a fost atacată cu recurs de către 
reclamanți, critica vizând următoarele aspecte: 

| 1. Hotărârea atacată a fost dată cu încălcarea prevederilor art. 46 
alin. (2) din Legea nr. 10/2001 (art. 304 pct. 9 C. proc. civ.). 

Textul menţionat nu distinge între transmisiunile cu titlu parti- 
cular şi cele universale sau cu titlu universal. Dacă s-ar accepta 
interpretarea dată de instanță textului de lege, ar opera în mod 
nepermis o restrângere a domeniului de aplicare a Legii nr. 10/2001 şi 
a sferei de aplicare a regulii restituirii în natură a imobilelor preluate 
abuziv. 

i Privatizarea s-a făcut, în principal, prin vânzarea acţiunilor dar şi 
prin vânzarea activelor, bunuri ut singuli. Dacă s-ar fi dorit această 
distincţie, ar fi fost menționată expres de lege. Reclamanţii au 
solicitat nulitatea operațiunilor juridice efectuate în procesul de 
privatizare, deoarece ca efect al acestora bunul solicitat s-a transmis 
în patrimoniul persoanelor juridice reorganizate și transformate. Or, 
numai astfel se poate da eficiență procedurii de restituire a bunurilor 
preluate. de stat şi aflate în patrimoniul fostelor întreprinderi de stat 
care s-au înființat în baza Legii nr. 15/1990 şi ulterior privatizate, prin 
vânzarea de acţiuni. 

Pe perioada procesului de privatizare şi reorganizare prin divizare 
a societăților comerciale pârâte, pe rolul instanţelor de judecată se aflau 
spre soluţionare cereri în revendicarea imobilului pe dreptul comun; 

2. Hotărârea nu cuprinde motivele pe care se sprijină (art. 304 
pct. 8 C. proc. civ.). 

Instanţa de apel nu a observat că reclamanții au solicitat consta- 
tarea nulităţii şi a unor acte juridice având ca obiect bunuri ut singuli. 
Este vorba de protocolul de preluare din 1991 şi certificatul de 
atestare a dreptului de proprietate asupra terenului aferent construcției 
moară şi casă de locuit. 

Protocolul este nevalabil în partea privitoare la imobilul teren şi 
construcţii casă de locuit şi moară, deoarece fosta întreprindere de 
stat nu a avut un drept de administrare asupra bunului imobil. Or, 
potrivit Legii nr. 15/1990, numai bunurile aflate în administrare for- 
mează patrimoniul societăţii organizate în baza Legii nr. 15/1990. 

Pentru acelaşi considerent, nici terenul nu putea face obiectul 
certificatului de atestare a dreptului de proprietate emis în baza H.G. 
nr. 834/1991, dată în aplicarea Legii nr. 15/1990. Dovada indubitabilă 
a inexistenței dreptului de administrare asupra imobilului în patrimo- 
niul societăţii organizate conform Legii nr. 15/1990 este chiar hotă- 
rârea judecătorească prin care s-a solicitat numai în 1994 să se 
constate un drept de folosință asupra terenului şi care a fost obținută 
după ce reclamanții au ridicat pretenții asupra proprietăţii imobilului. 

Hotărârea nu cuprinde considerentele privind cauza ilicită, 
reaua-credință şi încălcările dispoziţiilor legale în materia priva- 
tizării. 

Preluarea imobilului a fost făcută fără titlu valabil, în adresa 
nr. 87176/1996 eliberată de Ministerul de Interne arătându-se că foştii 
proprietari ai imobilului nu figurează cu moară naționalizată în 
Urziceni. 

Intimaţii au depus întâmpinări prin care au solicitat respingerea 
recursului ca nefondat. 

Ministerul Finanţelor Publice a invocat faptul că acţiunea a fost 
înregistrată după împlinirea termenului limită până la care se putea 
solicita constatarea nulităţii actelor de privatizare, 14 august 2002. 

Această apărare nu a putut fi primită, întrucât cererea introductivă 
de instanță a fost transmisă prin poștă, la 14 august 2002, conform 
ştampilei de pe plicul existent la dosar. Ca atare, față de dispoziţiile 
art. 104 C. proc. civ., acţiunea a fost considerată ca formulată în 
termen. 





În egală măsură, de vreme ce Ministerul Finanţelor Publice nu a 
fost obligat către reclamanțţi, problema analizării calităţii sale pro- 
cesuale este lipsită de interes. 

Recursul nu este însă întemeiat pe fond, pentru următoarele 
considerente: 

1. Conform art. 46 alin. (2) din Legea nr. 10/2001, actele juridice 
de înstrăinare, inclusiv cele făcute în cadrul procesului de privatizare, 
având ca obiect imobile preluate fără titlu valabil, sunt lovite de 
nulitate absolută, în afară de cazul în care actul a fost încheiat cu 
bună-credință. 

Reclamanții au solicitat să se dispună anularea actelor juridice 
făcute în cadrul procesului de privatizare a pârâtei SC M. SA, nulita- 
tea parțială a divizării acestei pârâte, în ceea ce priveşte preluarea de 
către SC E.I. SRL a activului moară şi teren, precum și nulitatea 
parţială a certificatului de atestare a dreptului de proprietate seria IL 
nr. 0010 din 21 martie 1997 emis de Consiliul Judeţean Ialomița. 

Instanţele de fond au apreciat corect că nu intră sub incidenţa 
art. 46 din Legea nr. 10/2001, fiind supuse regimului nulității de drept 
comun sau, după caz, regimului juridic stabilit prin dispoziţiile legale 
speciale, contractele de vânzare-cumpărare de acţiuni, întrucât obiec- 
tul acestora nu îl constituie activele imobiliare ale societăţii, ci drep- 
tul de proprietate asupra părţii din capitalul social deținut de stat sau, 
după caz, de unitățile administrativ-teritoriale la aceste societăți. 
Acţiunile reprezintă o parte a capitalului social, expresie valorică a 
aporturilor asociaţilor, iar bunurile fac parte din patrimoniul socie- 
tăţilor comerciale. Or, între capitalul social şi patrimoniu nu există 
identitate. 

De asemenea, nu sunt supuse prevederilor art. 46 actele de înstrăi- 
nare făcute în cadrul operaţiunilor de reorganizare sau transformare a 
unei persoane juridice. În acest caz, activul patrimonial — inclusiv 
imobilele preluate cu sau fără titlu valabil — trece la persoana nou 
înfiinţată ori care este în ființă, în funcție de forma de reorganizare 
juridică. În aceste cazuri operează o transmisiune universală sau cu 
titlu universal. Or, de vreme ce art. 46 se referă la situația în care 
„actul” a fost încheiat cu bună-credinţă, înseamnă că textul are în 
vedere numai actele juridice de înstrăinare cu titlu particular. 

În cazul imobilelor care nu cad sub incidența art. 46, actele de 
înstrăinare ale acestora pot fi anulate potrivit dreptului comun. Pe 
lângă aceasta, în cazul imobilelor preluate fără titlu valabil, persoana 
îndreptățită are deschisă calea unei acțiuni în revendicare de drept 

comun pe care, de altfel, reclamanții au şi promovat-o, însă judecata 
acesteia a fost suspendată, în condiţiile art. 244 pct. 1 C. proc. civ., la 
data de 25 noiembrie 2002. 

Pe de altă parte, certificatul de atestare a dreptului de proprietate 
nu are caracter constitutiv sau translativ de drepturi, pentru a se putea 
cere anularea lui în temeiul art. 46 din Legea nr. 10/2001, care 
vizează actele juridice de „înstrăinare”. Acest certificat are caracter 
declarativ de drepturi, întrucât nu face decât să constate existența în 
patrimoniul societății comerciale la care se referă, a dreptului de 
proprietate asupra imobilelor. 

Cât priveşte decizia nr. 59 din 27 februarie 1991 emisă de Prefec- 
tura județului Ialomiţa şi protocolul de preluare din 1 martie 1991, 
adoptat în baza deciziei, nu s-a probat că ar fi fost emise cu încălcarea 
prevederilor Legii nr. 15/1990, astfel încât să se constate nulitatea lor. 

În fine, de vreme ce dispoziţiile art. 46 alin. (2) din Legea nr. 10/2001 
nu sunt aplicabile actelor juridice deduse judecății, în litigiul de față este 
lipsit de interes să fie făcute aprecieri asupra bunei sau relei-credințe 
a părţilor la încheierea lor. 

Având în vedere cele mai sus arătate, Înalta Curte a apreciat că 
aspectele invocate nu întrunesc cerințele art. 304 pct. 9 C. proc. civ.; 

2. Hotărârea instanței de apel conţine argumentele care au format 
convingerea judecătorilor. De altfel, recurenții nici nu au dezvoltat 
această critică, subsumată formal motivului de recurs prevăzut de 
art. 304 pct. 8 C. proc. civ., în realitate, criticile formulate după 
invocarea temeiului de drept înscris în art. 304 pct. 8 C. proc. civ. 
fiind în realitate tot în legătură cu interpretarea art. 46 alin. (2) din 
Legea nr. 10/2001. Drept urmare, nu au fost primite nici criticile 
întemeiate pe dispoziţiile art. 304 pct. 8 C. proc. civ. 

Față de cele ce preced, în condițiile art. 312 alin. (1) C. proc. civ. 
recursul a fost respins ca nefondat, cu consecința păstrării hotărârii 
atacate. 

94. Cerere prin care se solicită constatarea nulitătii 
contractului de vânzare-cumpărare încheiat în baza Legii 
nr. 112/1995, inclusiv din perspectiva lipsei bunei-credinte 
la data încheierii actului de înstrăinare. Cerere de restituire 
în natură în temeiul Legii nr. 10/2001. Competenta de solu- 
tionare a cererii de nulitate 


C. proc. civ., art. 120, art. 165 


Cererea prin care se solicită constatarea nulității contractului 
de vânzare-cumpărare încheiat în baza Legii nr. 112/1 995, formu- 
lată simultan cu cererea de restituire în temeiul Legii nr. 10/2001, 
nu are un caracter subsidiar acesteia, ci are un caracter de sine 
stătător, independent, constituind o cerere principală prin care se 
pretinde nulitatea actului juridic încheiat cu rea-credinţă. 

In condiţia dată, tribunalul procedează la separarea pricinilor 
de competență diferită, dar întrunite în aceeaşi cauză, în sensul 
disjungerii, aşa cum e reglementată de art. 165 şi respectiv 
art. 120 C. proc. civ. 


I.C.C.J., Secţia civilă şi de proprietate intelectuală, 
decizia nr. 2766 din 16 martie 2006 


Prin decizia civilă nr. 64/A din 24 ianuarie 2005 a Curţii de Apel 
Cluj, Secția civilă, de muncă şi asigurări sociale, pentru minori şi 
familie, s-a respins ca nefondat apelul reclamantei K.E. împotriva 
sentinţei civile nr. 1617 din 24 august 2004 a Tribunalului Cluj, 
sentință conform căreia s-a respins plângerea formulată şi precizată 
de reclamantă, prin care a pretins să se constate caracterul abuziv al 
preluării imobilului situat în Cluj-Napoca şi să fie obligat Primarul 
Municipiului Cluj-Napoca să emită decizia de restituire în natură a 
imobilului, dar şi anularea contractului de vânzare-cumpărare încheiat 
în baza Legii nr. 112/1995, în contradictoriu și cu Consiliul Local 

Cluj-Napoca şi cu D.V.; s-a luat act de renunțarea la judecata cererii 
față de Primăria Cluj-Napoca. îi 
` Pentru aceasta, în apel s-a reţinut că reclamanta nu e îndreptățită 
la restituirea în natură, căci apartamentul a fost înstrăinat în baza 
Legii nr. 112/95, astfel că anularea contractului de vânzare-cumpărare 
şi radierea dreptului de proprietate în baza acestui contract sunt 
prescrise, iar repunerea în termen este nejustificată, pentru a nu mai 
discuta, apreciază aceeaşi instanță, că s-a dovedit reaua-credință. 

Împotriva sus menţionatei decizii a declarat recurs reclamanta 
K.E., care a susținut, în temeiul art. 304 pct. 9 C. proc. civ., că nu s-a 
făcut aplicarea art. 2 din Legea nr. 10/2001, în raport de care măsura 
reparatorie cuvenită este restituirea în natură a imobilului. l 

În context, recurenta a considerat că nu se poate invoca tardi- 
vitatea acțiunii în nulitate a contractului, deoarece consiliul local, res- 
pectiv primăria nu-şi pot crea un drept din propria culpă. A apreciat 
că, nefiind intabulat dreptul de proprietate imobiliară, nu se putea 
dispune vânzarea. Vânzarea în temeiul Legii nr. 112/1995 s-a făcut cu 
rea-credinţă, dovedită în cauză şi care invalidează actul de înstrătnare. 

Deliberând, Înalta Curte de Casaţie şi Justiţie a reţinut, ca o 
chestiune prealabilă, pusă în discuția părților, încălcarea normelor 
imperative în materie de competență materială, ceea ce invalidează 
soluțiile date, determină nulitatea acestora şi impune casarea lor. 

Astfel, fiind în discuţie cererea în nulitatea contractului de vân- 
zare-cumpărare încheiat în baza Legii nr. 112/1995, cererea formulată 
pe calea dreptului comun a fost soluționată pe fond în mod greşit la 
tribunal, şi nu la judecătorie, în raport de dispoziţiile art. 2, respectiv 
art. 1 C. proc. civ., cu toate modificările existente la intrarea în 
vigoare a Legii nr. 219/2005. | pia e 

O astfel de cerere a fost incorect interpretată ca fiind subsidiară; 
or, aceasta are un caracter de sine stătător, independent, constituie o 
cerere principală prin care se pretinde nulitatea actului juridic încheiat 
cu rea-credință. AV 

În condiţia dată, tribunalul poate proceda la separarea pricinilor de 
competenţă diferită, dar întrunite în aceeași cauză, în sensul disjungerii, 
aşa cum e reglementată de art. 165, respectiv art. 120 C. proc. civ. 

În acest mod, se impune ca, respectând prerogativele sale date de 
art. 26 alin. (3) din Legea nr. 10/2001, tribunalul să dea o soluţie cu 
privire la restituirea în natură şi emiterea deciziei de primar. Până la a 
se pronunța, tribunalul trebuie să suspende cauza, urmând a o relua la 

momentul când soluţia judecătoriei privind nulitatea contractului a 
rămas definitivă şi irevocabilă. 

De aceea, în conformitate cu art. 312 alin. (6), respectiv art. 313 
C. proc. civ., au fost casate atât decizia instanţei de apel, cât şi sen- 
tința tribunalului, ca instanță de fond, cu trimiterea cauzei acestei 
ultime instanţe, pentru ca aceasta să procedeze în consecință, urmând 
a ţine cont şi de celelalte critici din recurs. 


În acelaşi sens, C.S.J, Secţia civilă, decizia nr. 1504 din 11 
aprilie 2003: Din economia reglementărilor cuprinse în dispoziţiile 
art. 46 alin. (4) şi (5), art. 47 alin. (2) din Legea nr. 10/2001 rezultă că 
nulitatea actelor de înstrăinare a imobilelor care cad sub incidenţa 
acestei legi se constituie într-o chestiune prejudicială, a cărei soluţie 
poate avea o înrâurire covârşitoare asupra dreptului dedus procedurii 
administrative de restituire a unor asemenea bunuri. În acest caz, 
intervine suspendarea legală de plin drept a procedurii administrative 
până la soluţionarea acțiunii în nulitate, prin hotărâre judecătorească 
definitivă şi irevocabilă. 


II. Practica Înaltei Curți nu este constantă sub acest aspect, 
exprimându-se şi opinia în sensul că cererea de constatare a nulităţii 
actelor de înstrăinare are un caracter subsecvent, accesoriu cererii de 
restituire în temeiul Legii nr.. 10/2001, ceea ce ar atrage competenţa de 
soluționare în favoarea tribunalului, secţia civilă (1C.CJ, Secţia civilă 
şi de proprietate intelectuală, decizia nr. 513 din 19 ianuarie 2006). 

Astfel, capătul de cerere din acţiunea reclamantului având ca obiect 
constatarea nulității absolute a contractelor de vânzare-cumpărare are 
ca temei de drept prevederile art. 46 din Legea nr. 10/2001 în forma în 
vigoare la data introducerii acţiunii, competența soluționării lui 
aparținând dreptului comun atunci când este formulat pe cale 
principală, în concret judecătoriei în a cărei rază teritorială este situat 
imobilul, dat fiind că valoarea imobilului înstrăinat era, la data 
introducerii acţiunii, sub limita de 2 miliarde lei, peste care ar fi fost 
atrasă competenţa în primă instanță a tribunalului. 

În speță însă, acest capăt de cerere are caracter accesoriu, 
soluționarea lui depinzând esenţial și nemijlocit de rezolvarea cererii 
principale prin care reclamantul a revendicat imobilul de la statul care 
l-a preluat fără titlu. Or, numai rezolvându-se cererea principală în 
sensul cerut era posibilă examinarea cererii de constatare a nulităţii 
absolute a contractelor de vânzare-cumpărare intervenite între statul 

neproprietar şi foștii chiriaşi, doar astfel reclamantul justificând un 
interes legitim, condiţie esenţială de admisibilitate a cererii accesorii. 
Dimpotrivă, dacă s-ar fi constatat inadmisibilitatea sau netemeinicia 
cererii principale, cererea accesorie ar fi fost respinsă pe cale. de 
consecință, fără să mai fi fost necesară examinarea ei. 

Aşadar, în concret a intervenit prorogarea legală de competență 
reglementată prin art. 17 C. proc. civ., potrivit căruia cererile acce- 
sorii şi incidentale sunt în căderea instanței competente să judece 
cererea principală 

În același sens, Z.C.C.J., Secția civilă şi de proprietate intelec- 
tuală, decizia nr. 65 din 2 ianuarie 2005: Întrucât Legea nr. 10/2001 
nu prevede norme de competență diferite, ambele cereri, atât acțiunea 
în nulitate, cât şi contestaţia împotriva dispozitiei prin care s-a refuzat 
restituirea bunului în natură, trebuie soluționate împreună, în ordinea 
arătată, de aceeaşi instanță, jurisdicţia de fond pornind de la tribunal, 
secţia civilă, scopul interpretării constând în rezolvarea cu celeritate 
şi într-un termen rezonabil a cererilor de restituire a imobilelor 
preluate abuziv sau de acordare a altor măsuri reparatorii prevăzute 
de lege. 


Notă: Ultima opinie nu este ferită de critici, date fiind prevederile 
exprese ale Legii nr. 10/2001. Astfel, în condiţiile în care, potrivit 
art. 46 alin. (2) [fost art. 47 alin. (2)] din Legea nr. 10/2001, proce- 
dura administrativă (care implică inclusiv restituirea în natură) se 
suspendă până la soluționarea irevocabilă a cauzelor având ca obiect 
nulitatea actelor de înstrăinare pentru imobile ce intră sub incidența 
legii, este evident că soluționarea procedurii administrative depinde 
de anularea sau nu a actelor de înstrăinare. 

Pe de altă parte, în condiţiile în care numai pentru contestarea 
deciziei/dispoziției emise în temeiul Legii nr. 10/2001 este conferită 
competența — competenţă specială — tribunalului, secţia civilă, nu se 
poate extinde aplicarea acestor dispoziții de excepție la o altă situație 
nereglementată expres. Prin urmare, competența de soluţionare a 
cererii în nulitate aparţine instanţei de drept comun. 

În acelaşi timp, prin Decizia nr. IX din 20 martie 2006, pronunţată 
de Secţiile Unite ale Înaltei Curți de Casaţie şi Justiţie, s-a stabilit că 
instanța căreia îi revine competența de a soluţiona cererile formulate 
împotriva refuzului persoanei juridice notificate, deținătoare a 
imobilului, de a: emite decizia sau dispoziţia motivată de restituire în 
natură ori de acordare de despăgubiri, potrivit Legii nr. 10/2001, este 





Il. Drept procesual civil 533 


secţia civilă a tribunalului în a cărei rază teritorială îşi are sediul 
persoana juridică respectivă. 

Prin urmare, competenţa specială a tribunalului intervine numai în 
aceste situaţii şi, evident, pe calea dreptului comun în funcţie de 
criteriul valoric. 


f 95. Cerere de despăgubiri pentru îmbunătățiri aduse 
imobilului preluat în mod abuziv de stat şi restituit fostului 
proprietar. Competența de soluţionare. Instanța de drept 
comun 


Legea nr. 10/2001, art. 48, art. 50 


Acţiunea prin care fostul chiriaş solicită contravaloarea lucră- 
rilor necesare efectuate la imobilul restituit fostului proprietar îşi 
are suportul de drept în art. 48 (fost art. 49) din Legea nr. 10/2001 
şi este scutită de plata taxelor de timbru conform art. 50 (fost 
art. 51) din aceeaşi lege. 

in condiţiile în care pentru rezolvarea unor asemenea acţiuni 
nu este prevăzută o competenţă specială, revine instanței de 
drept comun competenţa de soluționare. si 


I.C.C.J., Secţia civilă, decizia nr. 492 
din 23 ianuarie 2004 


Prin sentinţa civilă nr. 996 din 1 octombrie 2001 a Tribunalului 
Bucureşti, Secţia a III-a civilă, învestit prin declinare de competență - 
de Judecătoria sectorului 2 București, a fost admisă acţiunea formu- 
lată de R.V., R.T., R.R.D. şi D.T., dispunându-se obligarea statului, 
prin Ministerul Finanţelor, la plata sumei de 533.336.000 lei cu titlu 
de despăgubiri civile. A fost respinsă acțiunea îndreptată împotriva 
pârâtei T.M.G. - 

Pentru a hotărî astfel, instanţa a reținut că reclamanții au efectuat, 
începând cu anul 1990, lucrări necesare pentru a readuce în starea de 
a fi locuit a imobilului situat în Bucureşti, pe care l-au ocupat în 
calitate de chiriaşi şi din care au fost evacuaţi conform sentinței civile 
nr. 4844/1998 a Curţii de Apel Bucureşti, Secţia a IV-a civilă. 

S-a reţinut culpa statului care s-a comportat ca un proprietar 
asupra imobilului, față de care pierduse proprietatea, situație necunos- 
cută de reclamanțţi. S-a avut în vedere buna-credință a reclamanților, 
care au efectuat îmbunătățirile asupra imobilului repartizat, având 


convingerea că locuinţa aparţine statului. S-a dispus în fond dezdă- 
unarea reclamanțţilor, cu suma trecută în dispozitiv, conform art. 49 
pct. 3 din Legea nr. 10/2001. 

Apelul declarat de Ministerul Finanţelor Publice împotriva acestei 
hotărâri a fost respins ca nefundat, prin decizia nr. 191 din 18 aprilie 
2002 a Curţii de Apel Bucureşti, Secţia a III-a civilă. 

S-a considerat că este neîntemeiată excepţia de inadmisibilitate a 
acțiunii, întrucât prevederile Legii nr. 10/2001 se aplică şi cererilor în 
curs de judecată, precum şi că acțiunea este scutită de plata taxei de 
timbru conform art. 51 din aceeaşi lege. Pe fond, s-a reţinut aceeaşi 
stare de fapt ca şi instanţa de fond, în sensul că reclamanţii au efec- 
tuat lucrări însemnate asupra imobilului pentru care au achitat chiria 
legală pe perioada mai 1990 până în octombrie 1999. 

Împotriva acestei hotărâri, Ministerul Finanţelor Publice a 
declarat recursul de față, criticând-o ca nelegală şi netemeinică în 
condițiile art. 304 pct. 9 C. proc. civ., întrucât în mod greșit s-a făcut 
aplicațiunea art. 47 alin. (1) din Legea nr. 10/2001, în situaţia în care 
în speță nu s-a urmat o procedură administrativă, după care să se facă 
acțiune în instanță. 

"Se susține și că în mod greşit a fost respinsă excepţia de netim- 
brare a acțiunii, precum şi lipsa calităţii procesuale pasive a statului 
român, pentru lucrările efectuate şi de care a beneficiat pârâta T.G. şi 
ulterior SC C.D. SRL, care trebuie să plătească contravaloarea îmbu- 
nătățirilor, pe temeiul îmbogăţirii fără just temei. 

Recursul este întemeiat, fiind admis, în sensul celor ce urmează: 

În soluţionarea litigiilor ivite ca urmare a aplicării prevederilor 
Legii nr. 10/2001 este necesar a se face distincţie între diferitele pro- 
ceduri instituite de această lege pentru soluționarea litigiilor. Astfel, o 
primă procedură instituită de această lege este cea referitoare la 
litigiile ce derivă din desfăşurarea procedurii necontencioase, când 
acestea nu se finalizează pe cale amiabilă, în condițiile stabilite de 
lege. În atare situație, părţile se pot adresa instanțelor, care au o 
competență strict reglementată şi de la care nu se poate face derogare. 

În această primă categorie de litigii pot fi cuprinse cele 
reglementate de art. 24 alin. (7) şi (8) din Legea nr. 10/2001, precum 
şi de art. 31 din lege. În aceste cazuri, competenţa revine în mod 
expres tribunalului, indiferent de valoarea în litigiu. 

Deosebit de aceste proceduri speciale, persoana îndreptățită sau 
cel care pretinde pe calea unei acţiuni separate despăgubiri pentru 

lucrările efectuate asupra unui imobil de care a fost denaren se 
poate adresa instanței, în condițiile dreptului comun. 

În speță, foştii chiriaşi ai imobilului solicită despăgubiri ce repre- 
zintă echivalentul lucrărilor de reparație necesare pentru aducerea 
spațiului în stare de a putea fi locuit. O atare acțiune îşi găseşte 
suportul de drept material în prevederile art. 49 din Legea nr. 10/2001 
şi este scutită de plata taxei de timbru conform art. 51 din lege. Dar 
pentru astfel de acțiuni nu se prevede o competență specială, cererile 
nu sunt determinate de nerezolvarea lor pe cale necontencioasă, astfel 
că revine instanței de drept comun competența de soluționare, respec- 
tiv judecătoriei. 

De altfel, aşa cum rezultă şi din expunerea rezumativă a lucrărilor 
dosarului, acțiunea a fost înregistrată inițial la Judecătoria sectorului 2 
Bucureşti care, având în vedere numai criteriul valoric la acea dată, 
şi-a declinat competenţa în favoarea tribunalului. 

Curtea de apel a respins greşit aşa-numita excepție de inadmi- 
sibilitate a acțiunii, având în vedere prevederile art. 47 alin. (1) din 
Legea nr. 10/2001, fără a observa că textul în adevăr dă posibilitatea 
de a alege fie să continue acel proces, fie să solicite suspendarea lui, 
întrucât alege procedura necontencioasă, persoane îndreptăţită . la 
restituire. 

Or, în speță, acțiunea. nu este inițiată în aceste condiții şi, ca 
urmare, prevederile invocate nu sunt incidente în speţă. 

Ca atare, rezultă că tribunalul nu era competent să se pronunțe pe 
fond, curtea de apel hotărând greşit sub acest aspect, astfel că recursul 
de față a fost admis conform art. 312 raportat la. art. 304 pct. 3 
C. proc. civ. şi a fost casată decizia recurată, precum şi sentința de 
fond pronunțată în cauză şi, prin consecinţă, și sentința de declinare și 
s-a trimis cauza spre competentă soluţionare Judecătoriei sectorului 2 
Bucureşti, în condiţiile art. 315 alin. (3) C. proc. civ. 

Faptul că imobilul pentru care se solicită restituirea fructelor 
(şi pentru care se pune problema bunei-credințe) este un teren 
situat în intravilanul unei localități nu conferă natura litigiului ca 
fiind în materia fondului funciar, cu competența specială prevă- 
zută de lege pentru exercitarea căii de atac; un asemenea litigiu 
este de competenţa instanţelor de drept comun, cu competența 
conferită de dispoziţiile Codului de procedură civilă. 


__ 1.C.C.J., Secţia civilă şi de proprietate intelectuală, 
h decizia nr. 1003 din 9 februarie 2005 


Prin decizia civilă'nr. 1504/A din 28 iunie 2004, pronunțată de 
Curtea de Apel Piteşti, a fost declinată, în favoarea Tribunalului 
Argeş, competența soluționării apelului declarat de reclamanta T.E. 
împotriva sentinței civile nr. 180 din 9 martie 2004 a Judecătoriei 
Costeşti, reținând că a fost pronunțată în materia: fondului funciar, 
situație în care sunt aplicabile prevederile art. IH pct. 1 din Legea 
nr. 195/2004. 

La rândul său, Tribunalul Argeş a pronunțat decizia nr. 589 din 26 
noiembrie 2004, prin care şi-a declinat competența soluționării ape- 
lului în favoarea Curţii de Apel Piteşti şi, constatând că s-a ivit un 
conflict negativ de competenţă, a înaintat dosarul Înaltei Curți de 
Casație şi Justiţie. ; 

Pentru a hotărî astfel, tribunalul a reținut că judecătoria nu s-a 
“pronunţat cu privire la un litigiu în materia fondului funciar. 

Competența revine Curţii de Apel Piteşti, pentru următoarele 
considerente: 

Prin acţiunea înregistrată la Judecătoria Costeşti, reclamanta a 
chemat în judecată pe pârâtul M.M., pentru ca, prin hotărârea ce se va 
pronunţa, să fie obligat să-i lase în deplină proprietate terenul situat în 
extravilanul comunei Lunca Corbului, jud. Argeş, şi să-i restituie 
fructele obţinute de pe el, acțiune întemeiată pe art. 480 C. civ. 

Rezultă deci că prin sentința atacată cu apel nu a fost soluționat un 
litigiu în materia fondului funciar, pentru a fi aplicabile prevederile 
art. III alin. (1) din legea nr. 195/2004, ci o acţiune în revendicare, 
formulată pe calea dreptului comun. 

În atare situaţie sunt aplicabile prevederile art. 282 alin. (1) 
C. proc. civ., astfel cum au fost modificate prin Legea nr. 195/2004, 

potrivit cărora hotărârile date în primă instanță de judecătorie sau 
tribunal sunt supuse apelului la curtea de apel. 


§2. Calitate procesuală 


97. Îmbunătăţiri aduse imobilului preluat în mod abuziv 
de stat şi restituit fostului proprietar. Cerere formulată în 
temeiul Legii nr. 10/2001. Calitate procesuală pasivă 


Legeanr. 10/2001, art. 49” 


Prin Legea nr. 10/2001 a fost reglementat regimul juridic al 
unor imobile preluate în mod abuziv în perioada 6 martie 1945 - 
22 decembrie 1989. Potrivit art. 49 din această lege, chiriaşii au 
dreptul la despăgubiri pentru sporui de valoare adus imobilelor 
cu destinația de locuinţă prin îmbunătățirile necesare şi utile. 

In cazul în care imobilul care se restituie a fost preluat cu titlu 
valabil, obligația de despăgubire revine persoanei îndreptăţite, iar 
în cazul în care imobilul care se restituie a fost preluat fără titlu 
valabil, obligaţia de despăgubire revine statului sau unităţii deți- 
nătoare. i 
i in cazul în care a fost chemat în judecată fostul proprietar al 
imobilului preluat fără titlu, acesta nu are calitatea procesuală 
pasivă conform textului legal arătat, iar în asemenea situații se 


impune respingerea acțiunii, neputându-se intra în cercetarea 
fondului. 


I.C.C.J., Secția civilă şi de proprietate intelectuală, 
decizia nr. 2456 din 29 martie 2005 


Prin acțiunea înregistrată la 24 mai 2000, reclamanţii I.N. şi L.A. 
au chemat în judecată pe pârâţii T.R. şi T.V. şi SC O. SA Bucureşti 
solicitând ca, prin hotărârea ce va fi pronunțată, să fie obligaţi pârâţii 
la plata sumei de 300.000.000 lei reprezentând contravaloarea lucrări- 
lor de reparaţii, consolidare, reamenajare şi renovare pe care recla- 
manţii le-au efectuat la imobilul din Bucureşti şi să fie recunoscut 
dreptul de retenție al reclamanţilor asupra imobilului până la achi- 
tarea sumei menționate. 


D În prezent, art. 48. 

În cuprinsul acţiunii reclamanţii au arătat că la 24 februarie 1997 
au încheiat cu SC O. SA Bucureşti un contract de vânzare-cumpărare 
prin care au cumpărat imobilul, la care ulterior au efectuat lucrări nece- 
sare pentru menţinerea clădirii, dar, prin sentința civilă nr. 13.199/1998 
a Judecătoriei sectorului 6 Bucureşti, devenită irevocabilă, s-a constatat 
nulitatea contractului de vânzare-cumpărare şi s-a dispus evacuarea 
din imobil pentru lipsă de titlu. La 15 ianuarie 2001 s-a luat act de 
renunţarea la judecată cu privire la pârâta SC O. SA Bucureşti. | 

Pârâţii T.A.R. şi T.V. au introdus, la 20 noiembrie 2000, cerere 
reconvenţională, prin care au solicitat să fie obligaţi reclamanţii să 
desființeze lucrările executate la imobil şi, de asemenea, să fie obli- 
gati reclamanții la despăgubiri reprezentând atât contravaloarea ava- 
riilor produse prin executarea lucrărilor, cât şi contravaloarea pagu- 
belor produse imobilului. 

Soluţionând litigiul, Tribunalul Bucureşti, Secţia a I-a civilă, 
prin sentinţa nr. 192 din 11 februarie 2002, a admis acţiunea princi- 
pală şi a obligat pârâții TAR. şi T.V. la plata sumei de 725.736.840 
lei reprezentând contravaloarea lucrărilor necesare şi utile executate 
la imobil şi a încuviințat dreptul de retenţie asupra imobilului până la 
achitarea integrală a sumei precizate în dispozitivul sentinţei. Cererea 
reconvenţională a fost respinsă ca neîntemeiată. 

Pentru a hotărî astfel, tribunalul a reținut că reclamanţii, în inter- 
valul de timp în care au fost proprietarii imobilului aflat în litigiu, au 
executat îmbunătăţiri necesare și utile, astfel încât urmează să fie 
despăgubiţi de pârâţii cărora li s-a restituit dreptul de proprietate 
asupra imobilului. 

Curtea de Apel Bucureşti, Secţia a II-a civilă, prin decizia 
nr. 365/A din 23 iunie 2003, a admis apelul declarat de pârâţii T.A.R. 
şi T.V. şi a schimbat în tot sentința, în sensul că a fost respinsă 
acţiunea principală ca fiind formulată împotriva unor persoane fără 
calitate procesuală pasivă. În considerentele acestei decizii s-a arătat 
că, potrivit dispoziţiilor Legii nr. 10/2001, în cazul în care imobilul 
care se restituie foştilor proprietari a fost preluat de stat fără titlu 
valabil, obligaţia de despăgubire pentru sporul de valoare adus imobi- 
lului revine statului sau unităţii deținătoare. 

Împotriva deciziei curții de apel au declarat recurs reclamanții I.N. 
şi LA., invocând dispoziţiile art. 304 pct. 8, 9 şi 10 C. proc. civ. şi 
motivând că instanța a ţinut seama de decizia civilă nr. 302/1995 a 
Curţii de Apel București, deşi acea decizie a fost desființată în urma 
declarării unui recurs în anulare, iar, pe de altă parte, nu a fost exa- 

minat fondul pricinii, cu toate că în apel a fost completat probatoriul 

fiind depuse acte noi şi efectuată o nouă expertiză tehnică. 
Recursul declarat nu este întemeiat. 

E Pârâților T.A.R. şi T.V. le-a fost restituit imobilul, aflat astăzi în 
litigiu, prin decizia civilă nr. 58 din 11 ianuarie 1995 a Tribunalului 
Bucureşti, devenită irevocabilă prin decizia civilă nr. 302 din 17 
martie 1995 a Curţii de Apel București. Imobilul fusese preluat de 
stat de la pârâți în anul 1985 în temeiul Decretului nr. 223/1974. 
SE a la aere judecătoreşti irevocabile, SC O. SA a 

icat reclamanților I.N. şi ă î 
ER t şi LA., la 21 august 1995, că le-a încetat 
Curtea Supremă de Justiție, Secția civilă, prin decizia i 
6 noiembrie 1996, a admis recursul în iaca sate anca rel Ada 
general şi, în consecință, a casat decizia nr. 58/1995 a Tribunalului 
a i şi pia 302/1995 a Curţii de Apel Bucureşti, cu 
otivarea că cele două hotărâri aşi 
atribuţiilor puterii perie că ie iat ia i 
La 23 iulie 1997, Primăria Municipiului Bucureşti, prin manda- 
tarul SC O. SA Bucureşti, a vândut reclamanților imobilul, cu toate că 
reclamantul I.N. mai cumpărase un imobil la 3 septembrie 1993, iar 
reclamanta I.A. mai cumpărase încă un imobil la 22 septembrie 1993 
Constatând situaţia locativă a reclamanților, SC O. SA Bucureşti a 
cerut în justiţie constatarea nulității absolute a contractului de vân- 
zare-cumpărare nr. 940/1997 încheiat cu privire la imobilul aflat în 
ir în litigiu, acţiune ce a fost admisă prin sentința civilă nr. 13.119 
sd ala 1998 a Judecătoriei sectorului 6 Bucureşti, definitivă şi 
Anterior constatării nulităţii contractului prin care au cumpărat 
imobilul, reclamanții au efectuat mai multe lucrări de construcții la 
imobil, cu toate că aveau cunoştinţă că foştii proprietari făceau 
demersuri pentru redobândirea proprietății. 
Retrocedarea proprietăţii s-a făcut ulterior prin Hotărârea nr. 1147/1998 
a Comisiei pentru aplicarea Legii nr. 112/1995. 
Prin Legea nr. 10/2001 a fost reglementat regimul juridic al unor 
imobile preluate în mod abuziv în perioada 6 martie 1945 - 22 
decembrie 1989. Potrivit art. 49 din această lege, chiriaşii au dreptul 
la despăgubiri pentru sporul de valoare adus imobilelor cu destinația 
de locuință prin îmbunătățirile necesare şi utile. În cazul în care 
imobilul care se restituie a fost preluat cu titlu valabil, obligația de 
despăgubire revine persoanei îndreptăţite, iar în cazul în care imobilul 

care se restituie a fost preluat fără titlu valabil, obligația de despă- 
gubire revine statului sau unității deținătoare. N 
Imobilul la care reclamanții au adus îmbunătățiri a fost preluat de 
stat în temeiul Decretului nr. 223/1974, adică în mod abuziv, fără titlu 
valabil, aşa încât, aplicând dispozițiile Legii nr. 10/2001, instanța de 
apel a decis, corect, că obligația de despăgubire nu revine pârâților. 
Împrejurarea invocată prin recurs, că decizia civilă nr. 302/1995 a 
Curţii de Apel Bucureşti a fost desființată în urma admiterii unui 
recurs în anulare, nu are nici o relevanță juridică, atâta vreme cât 
litigiul a fost soluționat prin aplicarea dispoziţiilor Legii nr. 10/2001. 
Faptul că instanţa de apel, prin considerentele deciziei, nu a arătat 
motivele pentru care nu a împărtăşit concluziile expertizei tehnice 
întocmite în dosar nu poate conduce la modificarea deciziei recurate, 
din moment ce a dezvoltat temeiul juridic pentru care acțiunea intro- 
dusă de reclamanti a fost respinsă. . ’ 
Actul juridic dedus judecății a fost interpretat corect de către 


instanta de apel. 


98. Imobil cu altă destinație decât cea de locuință. 
Îmbunătătiri efectuate de deținătorul imobilului restituit 
fostului proprietar. Calitate procesuală pasivă. Norme 
legale aplicabile 


i 1 
Legea nr. 10/2001, art. 49 alin. (3) ) 


Articolul 49 alin. (3) din Legea nr. 10/2001 prevede că obligația 
de plată a contravalorii îmbunătătțirilor aduse de chiriaşi la imo- 
bilele cu destinatie de locuinţă preluate de stat fără titlu valabil şi 
restituite fostului proprietar revine statului sau unității dețină- 
Bi urmare, în cazul în care imobilul restituit fostului proprie- 
tar nu are destinația de locuință, acțiunii în despăgubiri pentru 
plata contravalorii îmbunătăţirilor nu îi sunt aplicabile dispozițiile 
legii generale (Legea nr. 10/2001), ci dreptul comun, respectiv 
dispoziţiile legale aferente accesiunii imobiliare. 


C.S.J., Secţia civilă, decizia nr. 484 
din 11 februarie 2003 


= 


D În prezent, art. 48 alin. (3). 

Prin sentinţa civilă nr. 288 din 10 octombrie 2001 a Tribunalului 
Prahova, s-a respins excepţia lipsei calității procesuale pasive invo- 
cată de pârâta C.V.S.V.; s-a admis acțiunea şi cererea de intervenţie 
în interes propriu formulată de Ministerul Finanţelor Publice, prin 
D.G.F.P.C.F.S. Prahova, la. termenul de judecată din 13 sep- 
tembrie 2001, în sensul că pârâta a fost obligată la plata sumei de 
3.490.977.000 lei reprezentând contravaloarea construcţiilor noi şi a 
lucrărilor de îmbunătățire, edificate de reclamant și Statul Român la 
imobilul proprietatea pârâtei, situat în oraşul Breaza, str. Miron 
Căproiu nr. 46, judeţul Prahova; s-a acordat reclamantului un drept de 
retenție asupra imobilului până la achitarea integrală a despăgubirilor 
de către pârâți. 

Pentru a hotărî astfel, instanţa de fond a reținut că imobilul situat 
în oraşul Breaza, str. Miron Căproiu nr. 46, județul Prahova, este pro- 
prietatea pârâtei C.V.S., conform sentinței civile nr. 258 din 25 
ianuarie 2000 a Judecătoriei Câmpina. La imobilul respectiv, recla- 
mantul Spitalul de Boli Pulmonare Breaza a efectuat lucrări de 


` construcţie noi, dar şi îmbunătăţiri, necesare activității desfășurate de 


acesta. Aceste îmbunătățiri au fost făcute cu bună-credință. 

S-a mai reţinut de instanța de fond că acordarea dreptului de 
retenţie în favoarea reclamantului asupra imobilului proprietatea 
pârâtei reprezintă o garanţie în favoarea reclamantului (creditorului) 
şi produce efecte până la achitarea integrală a debitului datorat de 
pârâtă. 

Curtea de Apel Ploieşti, prin decizia civilă nr. 126 din 13 decem- 
brie 2001, a respins ca nefondat recursul declarat de pârâta C.V.S.V. 
împotriva sentinței civile nr. 288 din 10 octombrie 2001 a Tribu- 
nalului Prahova. 

Pentru a hotărî astfel, instanța de apel a reţinut că la imobilul 
proprietatea pârâtei C.V.S.V. situat în oraşul Breaza, str. Miron 
Căproiu nr. 46, reclamantul a efectuat lucrări de construcţie noi, dar şi 
îmbunătăţiri necesare activității desfăşurate de acesta. Că, în confor- 
mitate cu art. 482 C. civ., pârâta, prin accesiune, își va apropria lucră- 
rile efectuate de reclamant, iar, în conformitate cu art. 491 alin. (1) şi 
(3) C. civ., pârâta va trebui să plătească reclamantului valoarea materia- 
lelor şi preţul muncii constructorului, fiind fără relevanță atât împre- 
jurarea că acesta a folosit imobilul fără titlu, cât şi faptul că lucrările 
cădeau sau nu în sarcina acestuia sau că nu i-a fost plătită pârâtei. 
lipsa de folosinţă a imobilului. 

S-a mai reţinut faptul că instituirea de către instanța de fond a 
dreptului de retenție asupra imobilului proprietatea pârâtei, în favoa- 
rea reclamantului, are ca efect principal facultatea creditorului aflat în 
posesia bunului de a refuza restituirea lui până la stingerea integrală a 
creanţei, fiind un mijloc pur pasiv de respingere a pretenţiei proprie- 
tarului debitor de a intra anticipat în posesie. 

Împotriva deciziei civile mai sus menţionate a declarat recurs 
pârâta C.V.S., criticând-o ca fiind netemeinică şi nelegală, invocând 
art. 304 pet. 7 şi 9 C. proc. civ., deoarece: | 

— instanţele au reținut că nu sunt aplicabile prevederile art. 49 alin. (3) 
din Legea nr. 10/2001, fără a observa că, de fapt, s-a solicitat instan- 
telor să se constate că utilizatorul (spitalul) a fost de rea-credință şi 
deci nu i se datorează despăgubiri. Statul și spitalul, neavând vreun 
titlu cu privire la imobilul din litigiu atunci când au edificat construc- 
ţii noi și îmbunătăţiri la imobilul revendicat, au fost constructori de 
rea-credință; | i 

— instanța de apel, deşi şi-a motivat soluția pe îmbogățirea fără 
just temei a pârâtei, totuşi, nu a avut în vedere reaua-credință avută de 
stat şi de Spitalul Breaza, atunci când au făcut îmbunătățirile respec- 
tive la imobilul în litigiu; 

— instanța de apel a greşit şi atunci când a acordat dreptul de 
retenție pârâtului asupra imobilului în litigiu. 

Recursul nu este fondat. | 

Imobilul situat pe raza oraşului Breaza, str. Miron Căproiu nr. 46, 
compus din teren și construcții, aparține pârâtei C.V.S.V. şi a fost 
rechiziționat, iar mai apoi a fost dat în administrarea Spitalului de 
Boli Pulmonare Breaza. IATA 

În perioada cât imobilul s-a aflat în proprietatea statului şi în 
administrarea Spitalului de Boli Pulmonare Breaza (reclamant în 
cauză), au fost efectuate la imobil o serie de lucrări de îmbunătăţiri, 
reparaţii capitale, precum şi construcții noi, a căror valoare se ridică 
la 3.490.977.000 lei. | 

Cu privire la nereţinerea de către instanțe a prevederilor art. 49 
alin. (3) din Legea nr. 10/2001, invocate de pârâtă, acestea nu-și găsesc 
aplicabilitatea, deoarece legea mai sus menţionată are caracter special 
ce derogă de la dreptul comun, iar pârâta nu a înţeles să uzeze de preve- 
derile acesteia, pârâta a intrat în posesia şi proprietatea imobilului în 
litigiu urmare a exercitării acțiunii în revendicare, folosind deci calea 

- dreptului comun. 

De altfel, şi prezenta acţiune în pretenţii formulată de reclamantul 
Spitalul de Boli Pulmonare Breaza se întemeiază tot pe dreptul comun. 
În atare situaţie, dispoziţiile art. 49 alin. (3) din Legea nr. 10/2001 nu 
pot fi invocate de pârâtă în vederea exonerării ei de la plata contra- 
valorii reprezentând îmbunătăţiri la imobilul în litigiu stabilite de 
instanța de fond, deoarece pârâta nu face parte din categoria de 
persoane la care se referă textul de lege enunțat. îm > 

Obligarea de către instanțe a pârâtei la plata contravalorii îmbună- 
tăţirilor efectuate de-a lungul timpului la imobilul în litigiu a avut la 
bază principiul îmbogățirii fără justă cauză a pârâtei care, odată 
intrată în posesia şi proprietatea imobilului, beneficiază de îmbu- 
nătățirile respective. 

De altfel, prin acţiunea în revendicarea imobilului în litigiu, pârâta 
a solicitat dreptul de proprietate şi cu privire la construcţiile care nu 
au existat în momentul rechiziționării imobilului în litigiu, înțelegând 
să uzeze de dreptul său de accesiune reglementat de art. 482 C. civ. 

Însuşindu-şi lucrările efectuate de reclamant, conform art. 494 
alin. (1) C. civ., pârâta este datoare să plătească valoarea materialelor 
şi preţul muncii constructorului — reclamantul în cauză —, iar potrivit 
art. 494 alin. (3) din acelaşi cod, este fără relevanță împrejurarea că 
reclamantul sau statul — intervenient în cauză — a folosit imobilul fără 
titlu sau că nu a plătit lipsa de folosință. l r 

În ce priveşte acordarea dreptului de retenție în favoarea recla 
mantului cu privire la imobilul în litigiu, s-au reținut următoarele: 

Dreptul de retenție constituie prin el însuşi un mijloc de garantare 
a obligaţiilor, care conferă creditorului posibilitatea de a opune 
excepția de retenţie erga omnes, deci oricui ar reclama bunul, obli- 
gând astfel pe debitor să-şi plătească datoria. Acest drept nu-i conferă 
creditorului retentor dreptul de a folosi bunul sau de a şi-l însuşi. 

În speță, s-au reținut de instanțe în mod corect ca dovedite 


' îmbunătățirile făcute la imobilul în litigiu, precum şi construcţiile noi 


edificate de reclamant. 

Cu alte cuvinte, pârâta a fost obligată să plătească reclamantului 
suma de 3.490.977.000 lei reprezentând contravaloarea îmbună- 
tățirilor făcute de reclamant la imobilul proprietatea pârâtului. În 
acest caz, există o conexiune materială între creanța datorată de 
pârâtă şi deținerea sau posesia exercitată de reclamant cu privire la 
imobilul litigios. 

Pentru toate aceste considerente, Curtea a reținut că motivele: de 
recurs invocate nu se circumscriu motivelor de casare prevăzute de 

art. 304 pct. 7 şi 9 C. proc. civ. şi, în consecinţă, conform art. 312 
alin. (1) C. proc. civ., a respins recursul declarat de pârâta C.V.S. 
împotriva deciziei civile nr. 126 din 13 decembrie 2001 a Curţii de 
Apel Ploieşti, Secţia civilă. 


$3. Citarea părţilor din actul juridic 


99. Contract de vânzare-cumpărare. Nulitate. Necesi- 
tatea citării tuturor părţilor contractante chemate în jude- 
cată pentru analizarea valabilității contractului şi a bunei/ 
relei-credinţe la încheierea acestuia 


În condiţiile în care au fost chemate în judecată şi copro- 
prietarele cumpărătoare, dar ele nu au fost citate, iar hotărârea 
judecătorească nu a fost pronunţată în contradictoriu cu aceste 
persoane, părți în contractele de vânzare-cumpărare, este necesa- 
ră remedierea acestei deficienţe procedurale săvârşite cu ocazia 
judecării apelurilor şi aceasta constă în rejudecarea cauzei. 


C.S.J., Secţia civilă, decizia nr. 2680 
din 19 iunie 2003 


Prin acţiunea înregistrată la 2 noiembrie 1994 pe rolul Judecă- 
toriei Constanţa, reclamanta R.M.R.E., prin mandatar N.S., a chemat 
în judecată Consiliul Local Constanţa, Direcţia Financiară a judeţului 
Constanța şi RA C.U., solicitând instanţei ca, în contradictoriu cu 
aceştia, să constate că este singura moştenitoare a defuncților ei 
părinți A.R. şi A.M., foştii proprietari ai imobilului din Constanţa, 
str. Puşkin nr. 13, format din teren în suprafață de 496 mp şi 
construcție parter şi etaj, pe care îl revendică. 

În motivarea acțiunii, reclamanta a arătat că, locuind în Buhuşi şi 
apoi în Bucureşti după anul 1945, părinţii săi nu au mai ştiut de soarta 
imobilului până în anul 1963, când, interesându-se, au aflat că acesta 
fusese trecut în proprietatea statului prin Decretul de expropriere 
nr. 418/1961, act normativ în posesia căreia nu a intrat reclamanta, 
dar, în orice caz, neprimind nici o despăgubire, se consideră că expro- 
prierea s-a făcut cu încălcarea art. 481 C. civ. 

S-au depus în copie acte de stare civilă, contractul de vânzare-cum- 
părare a terenului, adresa fiscului din 1948, cererile adresate de tatăl 

reclamantei în anii 1967-1968, certificatul de calitate de moștenitor 
de pe urma foştilor proprietari, decedați în 1973, respectiv 1980 la 
Căminul de bătrâni din Constanţa. 

RA.C.U. Constanţa a depus în copie decizia nr. 27/1962, în baza 
căreia a primit de la primărie dreptul de a administra imobilul expro- 
priat de la A.R. şi M. 

Ministerul Finanţelor a comunicat că a acordat împuternicire 
D.G.F.P.C.F.S. Constanţa să-i reprezinte interesele în proces. 

Prin sentința civilă pronunţată la 2 noiembrie 1995 în dosarul 
nr. 14269/1994, Judecătoria Constanţa a admis acţiunea astfel cum.a 
fost formulată, reţinând că pârâţii nu au făcut dovada existenţei 
vreunui titlu valabil în temeiul căruia se găsesc în posesia bunului, 
astfel că acţiunea în revendicare formulată de succesoarea în drepturi 
a proprietarilor imobilului a fost admisă. 

Prin decizia civilă nr. 622 din 8 mai 1996, Tribunalul Constanţa a 
admis apelul RA C.U. Constanţa şi Consiliului Local Constanţa şi, 
rejudecând, a respins acţiunea, cu motivarea că prin apariţia Legii 
nr. 112/1995 reclamanta are dreptul numai la despăgubiri pentru 
imobilul expropriat, considerat preluat cu titlu de stat. 

Împotriva acestei decizii reclamanta a declarat recurs, a cărui 
soluționare a fost strămutată la Curtea de Apel Bucureşti, formându-se 
dosarul nr. 101/1997. În faţa acestei instanțe, la 3 februarie 1997, C.I. şi 
RI. au formulat cerere de intervenţie accesorie în interesul pârâţilor, 
învederând că au cumpărat de la stat, în temeiul Legii nr. 112/1995, 
apartamentele din imobil, situate la parter, respectiv etaj. Au depus 
contractele de vânzare-cumpărare nr. 27312 din. 29 octombrie 1996, 
încheiat între Consiliul Local Constanţa, reprezentat prin RA 
A.D.P.P., şi C.I. şi C.M., respectiv nr. 27358 din 29 octombrie 1996, 
încheiat între Consiliul Local Constanţa, reprezentat prin RA 
A.D.P.P., şi R.I. şi R.P. 

La dosarul cauzei s-a depus cererea înregistrată la 7 iulie 1997 Ü 
Consiliul Local Constanța, prin care reclamanta a solicitat despă- 
gubiri în temeiul Legii nr. 112/1995, în ipoteza în care acțiunea sa în 
justiţie pentru revendicare în natură ar fi respinsă. 

Reclamanta a mai depus la dosar un înscris din care rezultă 
ocupația tatălui său în perioada 1941-1951 la Întreprinderea Stofe 
Buhuşi, contractul de împrumut garantat cu ipotecă prin care părinţii 
săi au împrumutat în anul 1937 suma de 500.000 lei de la Banca 
Urbană SA, Sucursala Constanţa, garantat cu imobilul în litigiu şi cu 
privilegiu asupra veniturilor produse de acesta, copia notificărilor 

adresate prin executor judecătoresc la 30 iulie 1996 Consiliului Local 
Constanţa — Comisia pentru aplicarea Legii nr. 112/1995, familiei R. 
şi C., prin care li se pune în vedere să nu vândă, respectiv să cumpere 
bunul litigios. De asemenea, s-au depus copiile unor chitanțe care 
atestă plata de către autorul reclamantei a impozitului în anii 1960, 
inclusiv pe venituri din chirii. 

Prin reorganizare, RA C.U. a devenit RA A.D. P. P. Constanța, 
care a fost citată în continuare ca pârâtă în proces. 

Prin cerere, R.I. şi P. au învederat că din anul 1983, când au 
ocupat în calitate de chiriaşi apartamentul de la etajul 1, aflat într-o 
avansată stare de degradare, au fost nevoiţi să facă numeroase şi 
costisitoare reparaţii, evaluate la peste 300.000 lei la nivelul anului 
1983. Fără a contesta dreptul reclamantei ca moştenitoare a părinților 
săi la o reparaţie echitabilă, intervenienţii şi-au exprimat opinia în 
sensul că, în natură, bunul le este de folos lor, iar nu reclamantei, 
cetățean german. 

Prin decizia nr. 1719 din 8 decembrie 1997, Curtea de Apel 
Bucureşti, Secţia a IV-a civilă, a desființat toate hotărârile pronunțate 
şi a trimis cauza spre rejudecare în primă instanță la Tribunalul Bucu- 
reşti, unde s-a format dosarul nr. 15/1998. 

În faţa acestei instanțe, C.I. şi R.I. au formulat cerere de inter- 
venţie principală, bazată pe dreptul lor de proprietate, dobândit prin 
încheierea contractelor de vânzare-cumpărare. În principiu, cererea de 
intervenţie a fost admisă la 26 octombrie 1998. 

Prin întâmpinare, Municipiul Constanţa a solicitat respingerea 
acţiunii şi admiterea cererii de intervenţie, arătând că Decretul de 
expropriere nr. 418/1961, confirmat prin Legea nr. 7/1961, reprezintă 
un titlu valabil de preluare a bunului în proprietatea statului, fiind o 
completare a Decretului de naţionalizare nr. 92/1950. A fost adusă în 
discuţie excepţia prescripției achizitive şi împrejurarea că reclamanta, 
fiind cetăţean străin, nu poate dobândi dreptul de proprietate: asupra 
terenului. Prin completare, a solicitat citarea la interogatoriu a recla- 
mantei pentru lămurirea diferenţei dintre numele înscrise în actele de 
proprietate prezentate de aceasta şi numele părinţilor săi, învederând 
că un alt imobil este revendicat de cu totul altă persoană, care se 
pretinde moştenitor al aceleiaşi familii. 

În această cauză, reclamanta a împuternicit pe doamna avocat Z. 
să-i reprezinte drepturile. În combaterea excepţiei ridicate de pârât, 
s-au depus în copie mai multe înscrisuri (acte de naștere, de deces, de 

căsătorie, certificate, atestate, decizia de încuviințare a adopției 
reclamantei în anul 1958, chitanțe). 

S-a depus şi copia Decretului Consiliului de Stat nr. 418 din 9 de- 
cembrie 1961, individual, prin care a fost expropriat şi trecut în pro- 
prietatea statului întregul imobil, proprietatea soților A.R. şi M., înso- 
țită de memoriul tehnic şi referatul Secretariatului general al Consi- 
liului de Miniştri, din care rezulta că A.R. II a mai avut un imobil în 
Eforie, naționalizat prin Decretul nr. 92/1950, iar prezentul imobil 
urmează a fi folosit ca dispensar medical, anterior, până în 1958, fiind 
folosit de trupele sovietice. S-au mai depus în copie la dosar: decizia de 
pensionare nr. 380/1959, nr. 1104/1963, nr. 937/1967, dovada 
ocupaţiei autorului reclamantei în perioada 1923-1941, alte înscrisuri. 

La 7 decembrie 1998, R.M. a formulat cerere reconvenţională față 
de cererea de intervenție principală, prin care a solicitat, în contradicto- 
riu cu C.I., C.M., R.I. şi P., Consiliul Local Constanţa şi RA A.D.P.P., 
constatarea nulității absolute a celor două contracte de 'vânzare-cum- 
părare, cu motivarea că au fost încheiate de o persoană fără calitate, se 
bazează pe o cauză ilicită şi imorală, fiind încheiate prin fraudă. S-au 
invocat în drept dispoziţiile art. 480, art. 946 şi art. 948 C. civ., art. 1 
din Legea nr. 112/1995, H.G. nr. 11/1997. 

Intervenienţii au ridicat excepţia lipsei calității procesuale active a 
reclamantei, care nu ar fi acceptat în termen succesiunea părinților săi 
Şi, în plus, este cetățean străin, ceea ce o îndreptățește numai la 
despăgubiri, iar nu la restituirea în natură a bunului imobil. Excepţiile 
au fost respinse prin încheierea din 22 februarie 1999. 

La 26 aprilie 1999, C.I. a formulat cerere reconvențională, prin 
care a solicitat obligarea reclamantei la plata cheltuielilor efectuate cu 
reparaţiile la apartament, evaluate provizoriu la 20 milioane lei. 
Cererea a fost timbrată cu 1.415.000 lei şi a fost modificată, în sensul 
renunțării la contravaloarea parchetului şi parțial la reparațiile la 
instalațiile sanitare şi faianțare. j 

La 27 aprilie 1999, R.I. a formulat cerere reconvențională, prin 
care a solicitat obligarea reclamantei la plata cheltuielilor efectuate cu 
reparaţiile la apartament, evaluate provizoriu la 200 milioane lei. A 
învederat, totodată, că pentru constatarea nulității contractului de 
vânzare-cumpărare reclamanta a mai formulat o acțiune, aflată pe 
rolul Judecătoriei Constanţa. S-a timbrat cu 2.500.000 lei și apoi cu 
4.715.000. 

S-a încuviințat administrarea probei cu interogatoriu, martori, 
înscrisuri, expertiză. 


548 Buna-credinţă 


Ministerul Finanţelor a comunicat că fostul creditor al soţilor A. 
era Banca Urbană Constanţa, cu capital integral de stat, actuala Bancă 
Naţională a României, iar împrumutul nefiind restituit, ipoteca ce 
greva imobilul a fost executată, motiv pentru care consideră imobilul 
trecut legal în proprietatea statului. 

Prin încheierea din 28 februarie 2000 s-a pus în vedere interve- 
nienţilor să timbreze la valorile care au rezultat din expertiză.. C.I. a 
completat taxa de timbru cu 8.165.000 lei. 

Prin sentința civilă nr. 406 din 10 aprilie 2000, Tribunalul Bucu- 
reşti, Secţia a IV-a civilă, a admis acțiunea completată, în contradic- 
toriu cu Ministerul Finanţelor, D.G.F.P.C.F.S. Constanţa, Consiliul 
Local Constanţa, RA A.D.P.P., C.I. şi R.I. A constatat nulitatea abso- 
lută a contractelor de vânzare-cumpărare încheiate la 29 octombrie 
1996, a obligat pe pârâţi şi intervenienţi să lase reclamantei deplina 
proprietate şi liniştita posesie a imobilului teren şi construcţie. A 
admis în parte cererea de intervenţie formulată de R.I. A obligat pe 
reclamantă la plata sumei de 552.488.277 lei către acest intervenient, 
contravaloarea lucrărilor de reparaţii. A admis în parte cererea de 
intervenţie precizată, formulată de C.I. A obligat pe reclamantă la 
plata sumei de 23.823.076 lei către acest intervenient, contravaloarea 
lucrărilor de reparații. A obligat pe reclamantă la 7.915.000 lei către 
intervenientul R.I., cheltuieli de judecată. A compensat onorariile de 
avocat şi a dispus darea în debit a intervenientului R.I. cu suma de 
13.479.764 lei taxă de timbru neachitată. 

Tribunalul a reţinut în motivarea soluției adoptate că imobilul a 
fost expropriat cu încălcarea art. 481 C. civ., fără o dreaptă şi preala- 
bilă despăgubire, astfel încât acțiunea în revendicare împotriva 
statului este fondată. Cu privire la contractele încheiate în baza Legii 
nr. 112/1995, s-a reținut că sunt lovite de nulitate absolută, întrucât 
priveau un bun litigios. Cu privire la drepturile intervenienţilor asupra 
contravalorii lucrărilor efectuate la imobil, a constatat că numai 
cheltuielile necesare şi utile pot fi pretinse de la reclamantă, iar nu şi 
cele de sporire a confortului, considerate voluptuarii. O atare măsură 
a fost întemeiată pe principiul îmbogățirii fără justă cauză. 

Împotriva acestei sentințe. au declarat apel toate părțile litigante. 
S-au depus în copie înscrisurile care au stat la baza emiterii certifica- 
tului de calitate de moştenitor în anul 1995: declaraţii de martori, 
certificatele de deces ale părinților reclamantei, certificatul. său de 
căsătorie (eliberat la 10 august 1970 în Germania), certificat de 
înfiere a reclamantei în anul 1960. 

S-au mai depus înscrisuri privind situaţia lucrărilor de îmbu- 
nătățiri, fotografii, decont privind cheltuielile de judecată solicitate de 
C.I. la fond. Acest intervenient a solicitat şi efectuarea unui supliment 
la raportul de expertiză, cerere respinsă de instanţa de apel. 

Prin decizia nr. 29 din 23 ianuarie 2001, Curtea de Apel Bucu- 
reşti, Secţia a IV-a civilă, a admis apelurile formulate de reclamantă 
şi de intervenientul C.I. A schimbat în parte sentinţa, în sensul că a 
obligat pe reclamantă la plata sumei de 123.883.643 lei către interve- 
nientul C.I. şi 123.135.904 lei către intervenientul R.I., reprezentând 
contravaloarea lucrărilor de îmbunătăţiri şi reparaţii efectuate la imobilul 
din Constanța, str. Puşkin nr. 13. Au fost respinse ca nefondate apelurile 
declarate de R.I., Consiliul Local Constanţa şi RA A.D.P.P. Constanţa, 
constatând decăderea apelantei D.G.D.P.C.F.S. Constanţa din dreptul de 
a-şi susține motivele de apel. A obligat pe reclamantă la plata sumei de 
3.186.756 lei cheltuieli de judecată către C.I. 

Instanţa a motivat mai întâi corectitudinea sentinței de fond sub 
aspectul soluționării excepțiilor ridicate: a lipsei calității procesuale 
active (soluție motivată prin existența contractului de vânzare-cumpă- 
rare din 1935 şi a certificatului de calitate de moştenitor din 1995), a 
prescripției pretențiilor de dezdăunare formulate de intervenienți 
(soluție motivată prin dispoziţiile O.U.G. nr. 40/1999 şi de principiul 
îmbogăţirii fără justă cauză). 

Pe fondul cauzei, a reţinut că imobilul a fost expropriat, dar, deşi a 
avut destinaţie de utilitate publică (dispensar medical şi grădiniţă de 
copil), nu s-au plătit despăgubiri juste şi prealabile, în sensul art. 481 
C. civ. Instanţa de apel a considerat că neplata integrală a imobilului 
de către fostul proprietar şi grevarea lui cu ipotecă nu prezintă nici o 
relevanță sub aspectul aprecierii caracterului nelegal al dobândirii de 
către stat a proprietății. De asemenea, lipsită de relevanță s-a consi- 
derat a fi critica vizând calitatea de cetățean străin a reclamantei, față 
de care hotărârea judecătorească de retrocedare nu ar avea caracter 
constitutiv de drepturi, ci declarativ. 

Nefondate au fost considerate şi criticile vizând modul de solu- 
ționare a cererii de constatare a nulității absolute a contractelor de 
vânzare-cumpărare încheiate de foştii chiriaşi. Reaua-credință a cum- 
părătorilor a fost dedusă din împrejurarea că aceştia au făcut demer- 
suri pentru aflarea eventualului titlu al statului, intrând în posesia 
copiei actului normativ al exproprierii anterior încheierii contractelor. 
La aceasta s-a adăugat cunoaşterea de către ei a existenţei pe rolul 
instanțelor a acţiunii în revendicare. Ca atare, s-a constatat că, exis- 

tând o cauză imorală pentru care contractele au fost încheiate, sanc- 
țiunea aplicabilă este nulitatea absolută. 

Cu privire la lucrările de reparații şi îmbunătățiri, instanța de apel 
a analizat amplul probatoriu administrat în cauză, motivând cuantu- 
mul contravalorii cuvenite fiecărui intervenient. Instanța a motivat 
respingerea cererii intervenienților de acordare a unui drept de 
retenție prin aceea că este conferit în puterea legii, nefiind nevoie de 
o hotărâre judecătorească în acest sens. 

Împotriva acestei decizii în termen legal au declarat recurs inter- 
venienţii C.I. şi R.I., pârâta RA A.D.P.P. Constanţa, precum Şi recla- 
manta R.M.R.E. 

Consiliul Local Constanţa , prin recursul său, încadrat în dispo- 
ziţiile art. 304 pct. 8, 9 şi 11 C. proc. civ., a invocat nelegalitatea 
soluţiei pronunţate de instanța de apel, care a calificat greşit titlul în 
baza căruia imobilul a intrat în proprietatea statului, ca fiind expro- 
priere, când în realitate a fost vorba despre completarea decretului de 
naţionalizare. În plus, s-a susţinut că nu se impunea anularea contrac- 
telor de vânzare-cumpărare încheiate cu chiriaşii de bună-credinţă, 
care nu au fost notificaţi în conformitate cu dispozițiile. procedurale. 
S-a mai susținut că parte în contractul de vânzare-cumpărare, în 
calitate de vânzător, a fost RA A.D.P.P. Constanţa, iar nu primăria, 
astfel că sub acest aspect nu are Consiliul Local Constanţa calitate 
procesuală pasivă, în orice caz fiind Municipiul Constanţa, prin 
Primar, cel care are calitatea de a sta în justiție. 

Recurentul C.I. a solicitat casarea deciziei. pronunțate pentru 
motivele prevăzute de art. 304 pct. 8, 9 şi 11 C. proc. civ. S-a invocat, 
în esenţă, că instanţa a interpretat greşit actul juridic dedus judecății, 
în sensul că actul prin care imobilul a trecut în proprietatea statului 
(Decretul nr. 418/1961)'nu a fost un decret de expropriere, cum greșit 
s-a considerat, ci de naţionalizare, dat în completarea Decretului 
nr. 92/1950, astfel cum rezultă din expunerea de motive. Pe de altă 
parte, chiar dacă ar fi considerat un act normativ de expropriere, 
retrocedarea nu se putea face, atâta timp cât instanța însăși a stabilit 
că scopul utilității publice fusese atins, în discuție rămânând numai 
despăgubirile cuvenite fostului. proprietar, care se pot acorda. Sub 
același aspect, s-a criticat decizia pentru aplicarea greşită a art. 6 din 
Legea nr..213/ 1998. Astfel, decretul în discuţie nu încălca Constituţia 
din anul 1952 care ocrotea proprietatea asupra casei de locuit, nu şi a 

altor imobile, nelocuite de proprietar. Cu privire la cererea de consta- 
tare a nulității contractului de vânzare-cumpărare, recurentul a: consi- 
derat că.ea a fost soluționată greșit, cu ignorarea probelor din: dosar, 
care nu relevă nici un act sau fapt dolosiv din partea sa şi a soției la 
data încheierii contractului — octombrie 1996. Astfel, niciodată nu au 
primit notificarea pe care reclamanta a afirmat că le-a trimis-o, proce- 
sul-verbal de comunicare fiind lovit de nulitate pentru încălcarea 
art. 100 C. proc. civ. Iar de existența litigiului au aflat la circa 5 luni 
după încheierea contractului de vânzare-cumpărare, moment de când 
au introdus cerere de intervenţie accesorie în sprijinul pârâţilor. Un 
alt motiv de recurs a vizat neacordarea integrală a contravalorii lucră- 
rilor de îmbunătățiri şi reparații, stabilite necontestat prin expertiză la 
318.066.212 lei, precum şi refuzul. instanţei de apel care, nemotivat, a 
respins cererea de actualizare a acestora în raport cu indicele de 
inflație. De asemenea, a fost criticată neacordarea integrală a chel- 
tuielilor de judecată efectuate. 

Prin recursul declarat, pârâta RA A.D.P.P. Constanţa, invocând 
dispozițiile art. 304 pct. 9-11 C. proc. civ., a solicitat casarea deciziei, 
invocând mai întâi lipsa calității sale procesuale pasive în acțiunea în 
revendicare, întrucât nu are calitatea de posesor:al bunului. Pe fondul 
cauzei, a invocat validitatea titlului statului, cu referire la art. 645 
C. civ., care enumeră legea printre modurile de dobândire a proprietății. 
Or, Decretul nr. 418/1961 reprezenta un titlu în înțelesul acestui text, 
cât şi al Legii nr. 112/1995, explicitată prin Normele de aplicare în 
vigoare la data încheierii contractelor de vânzare-cumpărare. Ps de altă 
parte, fiind vorba de un decret de expropriere, cererea are ca finalitate 
transferul dreptului de proprietate, prin retrocedare, ceea ce nu este 
admisibil atâta timp cât reclamanta, necontestat, este cetăţean străin, 
iar imobilul este alcătuit din teren şi construcţie. În fine, s-a consi- 
derat că nu se justifică constatarea nulității contractelor, atâta timp 
cât, anterior încheierii acestora, nici una din părți nu a avut cunoștință 
despre pretenţiile reclamantei de restituire în natură. 

Recurentul R.I. a criticat decizia pentru săvârşirea mai multor 
greşeli: neobservarea că dreptul de proprietate al autorilor reclamantei 
se stinsese prin împlinirea condiției rezolutorii (neplata împrumutului 
garantat cu ipotecă);. constatarea nulității contractului prin care el şi 
soția au cumpărat apartamentul ocupat anterior în calitate de chiriaşi, 
deşi fie textele invocate în. motivarea soluţiei nu aveau nici o legătură 


cu soluția (cu referire la Legea nr. 112/1995), fie erau în contradicție 
cu probele dosarului (invocarea cauzei imorale), diminuarea nejusti- 
ficată a sumelor acordate cu titlu de cheltuieli pentru lucrări de îmbu- 
nătăţiri şi reparaţii, ce rezultau necontestat din expertiză, înscrisuri şi 
declaraţiile martorilor; neacordarea dreptului de retenţie asupra apar- 
tamentului, deşi s-a recunoscut că are un drept de creanță. 

Reclamanta RM.RE. a declarat recurs cu privire la obligarea sa la 
plata către intervenienţi a anumitor sume de bani. S-a susținut astfel că 
instanța a încălcat dispoziţiile art. 8 din Decretul nr. 167/1958 cu 
privire la prescrierea pretențiilor acestora, că au fost greşit aplicate 
dispoziţiile O.U.G. nr. 40/1999, act normativ ulterior încetării rapor- 
turilor de locațiune ale intervenienților. Pe fondul pretențiilor, s-a 
susținut că instanţa nu a motivat soluţia după care a calificat lucrările 
efectuate de intervenienţi ca producătoare ale unui spor de valoare şi, 
în plus, Legea nr. 10/2001 oferă o altă soluție pentru asemenea 
pretenţii, urmând ca desocotirea să se facă între chiriaşi şi stat. Mai 
mult, în ceea ce-l priveşte pe intervenientul C.I., lucrările pretinse de 
acesta şi acordate sunt în realitate cheltuieli voluptuarii, nenecesare. 
La fel, lucrările realizate de intervenientul R.I. nu erau necesare, din 
procesul-verbal anterior preluării de către stat în anul 1961 rezultând 
că imobilul avea instalaţii electrice, instalații de încălzire şi parchet. 

Prin întâmpinare, C.I. a solicitat respingerea recursului teclas 
mantei. 

Ministerul Finanțelor Publice a invocat lipsa calității sale pro- 
cesuale pasive. C.I. şi R.I. au mai completat taxa de timbru cu 
5.726.000 lei, respectiv cu 9.116.024 lei. 

Recurenții C.I. şi R.I. au depus petiții prin care au solicitat suspen- 
darea judecării recursurilor şi înaintarea către Curtea Constituțională 
a excepţiei pe care au ridicat-o, vizând neconstituționalitatea art. 15 
lit. r) din Legea nr. 146/1997 şi a art. 51 alin. (1) şi (2) din Legea 
nr. 10/2001. Curtea, prin încheierea din 30 mai 2003, a respins cere- 
rea de suspendare, cu motivarea că nu sunt întrunite cerințele art. 23 
alin. (1) din Legea nr. 47/1992, în sensul că soluţionarea recursurilor 
nu depinde de textele a căror neconstituționalitate s-a cerut a fi 
constatată. 

La 6 ianuarie 2003, aceiaşi recurenţi au formulat contestaţie împo- 
triva măsurii luate la această instanţă prin încheierea din 25 octombrie 
2002, când s-a stabilit obligaţia părţilor de a timbra atât recursurile, 

cât şi pretenţiile formulate şi soluționate de instanţele anterioare, cu 
ignorarea dispoziţiilor privind timbrarea cererilor. 

Curtea a respins ca tardiv formulate aceste contestaţii, afirmaţia 
recurenţilor potrivit cu care încheierea ar fi trebuit să li se comunice 
neputând fi primită, în condiţiile în care, la termenul din 25 octombrie 
2002, au fost prezenţi personal şi asistați de avocaţi. Cercetând actele 
dosarului, s-a constatat că intervenienţii au satisfăcut taxele de timbru 
datorate pentru pretenţiile formulate în toate fazele procesuale, astfel 
încât contestaţiile erau lipsite de interes. Astfel, C.I. a plătit în total 
15.306.000 lei, iar R.I. a achitat taxe de timbru în sumă totală de 
16.331.000 lei. 

Analizând recursurile formulate, Curtea a constatat că recursurile 
sunt fondate, în sensul celor ce se vor expune în cele ce urmează. 

Mai întâi, cu privire la cadrul procesual al litigiului: astfel cum a 
rezultat din expunerea rezumată a lucrărilor dosarului, prin acţiunea 
în revendicare formulată, reclamanta, care se pretinde proprietara 
imobilului, a solicitat, în contradictoriu cu statul, prin reprezentanții 
săi, restituirea acestuia. În acest context, corect au figurat ca pârâţi 
Ministerul Finanţelor, Consiliul Local Constanţa (conform art. 12 din 
Legea nr. 213/1998) şi RA C.U. Constanţa, devenită RA A.D.P.P. 
Constanţa, care ulterior au şi vândut chiriaşilor imobilul, conform 
Legii nr. 112/1995. 

Apărarea formulată de Primarul Municipiului Constanţa cu privire 
la lipsa calităţii procesuale active a reclamantei a fost tratată cu 
superficialitate de instanța de apel, instanță devolutivă, care avea 
obligația, potrivit art. 129 alin.. (5) C. proc. civ., să depună stăruință 
pentru prevenirea oricărei greşeli în aflarea adevărului în cauză. 

Astfel, pe de o parte, există dubii cu privire la identitatea dintre 
tatăl reclamantei (A.R.) şi persoana căreia în anul 1961 i s-a trecut 
bunul în proprietatea statului (A.R. II), cu atât mai mult cu cât s-a 
susţinut că un alt imobil, naționalizat pe numele aceluiaşi proprietar, 
este revendicat de alte persoane decât reclamanta. Dovezile admi- 
nistrate pentru combaterea acestei apărări nu au fost concludente şi 
s-a impus suplimentarea probatoriului, care incumbă, potrivit 
art. 1169 C. civ, reclamantului din acțiunea în revendicare. S-a impus 
de aceea casarea deciziei recurate, în cauză nefiind pe deplin stabilită 
situația de fapt care să permită soluţionarea pe fond a cauzei, în 
sensul art. 314 C. proc. civ. 

Cu ocazia rejudecării, instanţa de trimitere va analiza, în acelaşi 
context, şi veridicitatea certificatului de calitate de moştenitor prin 
care s-a constatat că reclamanta a respectat termenul de acceptare a 
succesiunii părinţilor săi, decedați fără nici un bun (cum rezultă din 
declaraţiile martorilor din faţa notarului), solicitând, dacă apreciază 
necesar, dosarul notarial. 

Cu privire la cererea completatoare a reclamantei (intitulată cerere 
reconvenţională), prin care a solicitat. constatarea nulităţii celor două 
contracte de vânzare-cumpărare, s-a constatat că, deşi au fost chemate 
în judecată şi coproprietarele celor două apartamente — C.M. şi R.P. —, 
ele nu au fost citate, iar hotărârea judecătorească nu a fost pronunțată 
în contradictoriu cu aceste persoane, părți în contractele de vânzare-cum- 
părare. Se impune de aceea remedierea acestei deficiențe procedurale 
săvârşite cu ocazia judecării apelurilor. Cu prilejul rejudecării, 
instanța va avea în vedere şi împrejurarea că pretenţiile reclamatei 
(cererea de constatare a nulităţii contractelor şi apelul vizând contesta- 
rea despăgubirilor pretinse de intervenienţi) nu au fost legal timbrate, 
urmând a se dispune obligarea la satisfacerea acestei cerințe. 

Întrucât aspectele învederate, vizând calitatea procesuală în 
acțiunea în revendicare, prevalează asupra celorlalte pretenţii, toate 
recursurile au fost admise, impunându-se casarea deciziei cu trimitere 
spre rejudecare, instanţa de trimitere urmând a analiza celelalte critici 
formulate de recurenţi, ca apărări de fond în faţa curtii de apel, ca 
instanță de control devolutivă. îl pie 

Pentru considerentele expuse, în baza art. 312 şi art. 315 C. proc. civ., 
decizia recurată a fost casată, cu trimitere la aceeaşi instanță pentru 
rejudecarea apelurilor. 


100. Analizarea bunei-credinţe. Necesitatea citării legale 
a tuturor părţilor. Imposibilitatea analizării bunei-credinţe de 
către instanţa de control! judiciar în cazul soluționării cauzei 
cu lipsă de procedură l 


C. proc. civ., art. 93 


În condiţiile în care una dintre părți, alături de domiciliul său, 
a indicat şi un domiciliu ales, cu precizarea persoanelor însăr- 
cinate cu primirea actelor de procedură şi a adresei acestora, 

realizarea procedurii de citare trebuia îndeplinită potrivit art. 93 
C. proc. civ. 

Instanța de control judiciar, în cazul în care constată că 
judecarea cauzei s-a făcut cu neîndeplinirea procedurii în mod 
legal, trimite cauza pentru rejudecare la aceeaşi instanţă, nepu- 
tând să analizeze şi celelalte critici, prin care s-ar contesta şi 
modul de apreciere al bunei-credințe. 


C.S.J., Secţia civilă, decizia nr. 1944 
din 14 mai 2003 


Prin acțiunea înregistrată la 17 februarie 1999, reclamanta B.M.O.Z. 
a chemat în judecată pârâţii C.G.M.B., Consiliul Local al Sectorului 1 
Bucureşti, SC H.N. SA şi SC R.V. SA, solicitând a se constata 
calitatea sa de proprietară exclusivă a imobilului situat în Bucureşti, 
B-dul 1 Mai nr. 211, sector 1, şi a terenului de 420 mp şi obligarea 
pârâţilor să îi lase în deplină proprietate şi posesie imobilul. 

Reclamanta şi-a întemeiat acțiunea pe prevederile art. 480-483 C. civ. 

În motivarea acțiunii, reclamanta a învederat că imobilul a apar- 
ținut tatălui ei, apoi a fost preluat abuziv de stat în baza Decretului 
nr. 92/1950, deşi proprietarul nu făcea parte din categoriile de per- 
soane vizate de decret. 

Judecătoria Sectorului 1 Bucureşti, prin sentința civilă nr. 7986 
din 20 mai 1999, a declinat competența soluționării cauzei în favoa- 
rea Tribunalului Bucureşti. i l 

După declinarea competenţei, în cauză au intervenit M.V., cum- 
părătoarea imobilului pretins prin acțiune, S.O.L., coproprietar alături 
de reclamantă asupra imobilului, şi SC R. SA, care ocupă un teren 
învecinat cu terenul în litigiu. 

Prin sentința civilă nr. 241 bis din 13 martie 2001, Tribunalul 
Bucureşti, Secţia a IV-a civilă, a respins acţiunea formulată de recla- 
mantă şi de intervenientul S.O.L. împotriva pârâților C.G.M.B., SC 
R.V. SA Bucureşti şi intervenienții M.V. şi SC R. SA. 

S-au admis cererile de intervenţie formulate de SC R. SA şi M.V. 
şi s-a constatat că M.V. este cumpărătoare de bună-credință a imobi- 
lului din Bucureşti, B-dul 1 Mai nr. 211, ap. 1, sector 1. 

Reclamanta şi intervenientul S.O.L. au fost obligați la 1.000.000 
lei cheltuieli de judecată faţă de intervenienta M.V. 

Pentru a hotărî astfel, tribunalul a reținut că imobilul revendicat a 
aparținut în proprietate numitului B.M.D., autorul reclamantei şi al 
intervenientului S.O.L. 

Din fişa imobilului rezultă că în timpul războiului clădirea a fost 
bombardată, fiind grav avariată, iar reclamanta şi nici intervenientul 
S.O.L. nu au dovedit cu înscrisuri reconstituirea imobilului reven- 
dicat, considerent pentru care s-a respins acţiunea privind construcția. 
Întrucât terenul nu a fost identificat, capătul de cerere privind reven- 
dicarea lui s-a respins. 

S-a admis cererea de intervenţie a lui M.V., care a cumpărat apar- 
tamentul nr. 1 din imobil, a depus toate diligențele pentru a afla inten- 
ţia moştenitorilor proprietarului privind imobilul, fiind cumpărătoare 
de bună-credinţă. 

Împotriva sentinţei au declarat apel, fără a-l motiva, reclamanta şi 
intervenientul S.O.L. 

Curtea de Apel București, Secţia a IV-a civilă, prin decizia civilă 
nr. 353 din 19 iunie 2001, a respins ca nefondat apelul. 

Instanţa de apel a reținut în considerentele deciziei aceeaşi situaţie 
de fapt ca cea stabilită de prima instanță. 

Reclamanta B.M.Z. şi intervenientul S.O.L. au atacat cu recurs 
decizia pronunţată în apel. 

Recurenții au criticat decizia, invocând motivul de casare prevăzut 
de art. 304 pct. 5 C. proc. civ., deoarece instanța de apel a citat-o pe 
recurentă la altă adresă decât cea indicată de ea, unde de altfel i se 
comunicase şi sentința, cu consecinţa că ea nu şi-a motivat apelul şi 
nici nu s-a prezentat în instanța de apel. 

Instanţa de apel, ca şi cea de fond, au omis să se pronunţe asupra 
acțiunii în revendicare privind terenul, motiv de casare prevăzut în 
art. 304 pct. 6 C. proc. civ. Nu a format obiect de preocupare pentru 
instanţe nici măcar suprafaţa de 110 mp identificată de expertiză ca 
fiind aferentă construcţiei, iar diferența până la 420 mp, suprafață 
revendicată, nu a putut fi identificată de expert din lipsa unor schiţe 
sau planuri din anii 1940-1950. 

De altfel, nici la efectuarea expertizei recurenta nu a fost legal 
citată, comunicare ce i s-a trimis la altă adresă decât cea pe care ea a 
indicat-o pentru citare. 

S-a mai criticat hotărârea sub aspectul soluționării cererii de 
intervenţie formulată de M.V., având ca obiect constatarea calității ei 
de cumpărătoare de bună-credință a apartamentului, fără ca instanța 
să îl introducă în cauză şi să îl citeze pe soțul acesteia, M.G., care a 

cumpărat apartamentul împreună cu soţia sa, intervenienta, motiv de 
casare prevăzut în art. 304 pct. 9 C. proc. civ. 

Cu invocarea acestui din urmă motiv de casare, recurenţii au mai 
susținut că hotărârea recurată a fost dată cu încălcarea şi aplicarea 
greşită a legii atunci când s-a reţinut buna-credinţă a intervenientei în 
cumpărarea 'apartamentului şi s-a confirmat soluţia de respingere a 
acţiunii recurenților pentru revendicarea construcției şi terenului. 

` De asemenea, greşit a procedat instanța admițând cererea de inter- 
venţie formulată de SC R. SA, din cuprinsul planului cadastral din 
anul 1966, depus de recurent, rezultă că centrala telefonică este ridi- 
cată pe terenul în litigiu, şi nu în vecinătatea acestuia, cum a susținut 
intervenienta, aspect pe care instanţa era datoare să îl elucideze. 

Recurenții au solicitat casarea hotărârilor cu trimiterea cauzei la 
instanța de fond pentru rejudecare, iar în subsidiar modificarea deci- 
ziei din apel, în sensul schimbării sentinţei şi admiterii acţiunii recu- 
renţilor şi respingerii cererilor de intervenţie formulate de M.V. şi SC 
R. SA. 

Recursul este fondat şi a fost admis, pentru motivele ce se vor 
expune. 

În cererea introductivă de instanță, recurenta B.M.O.Z. a indicat, 
alături de domiciliul său real, şi domiciliul ales, cu precizarea adresei 
şi persoanei însărcinate cu primirea actelor de procedură, căreia urma 
să i se facă comunicarea acestora, potrivit art. 93 C. proc. civ. 

Cu toate acestea, sentința civilă nr. 241 bis din 13 martie 2001, 
pronunţată de Tribunalul Bucureşti, Secţia a IV-a civilă, s-a comuni- 
cat recurentei la domiciliul său real, nu la domiciliul ales, prin afişare 
la uşa principală a locuinței, întrucât nici o persoană nu a fost găsită. 

Recurenţii, prin avocat, au declarat apel fără a-l motiva și pentru 
termenul de judecată fixat la instanța de apel recurenta a fost din nou 
citată de la domiciliul real prin afişare, pentru că nici o persoană nu a 
fost găsită la acea adresă. Cauza s-a soluţionat la acel termen, lipsind 
recurenta, ca de altfel şi recurentul, nici unul dintre ei neavând 
avocat. 

Curtea de apel, reținând că apelul nu a fost motivat nici până la 
primul termen de judecată, s-a pronunţat, în fond, numai pe baza 
mijloacelor de apărare şi dovezilor invocate la prima instanţă, potrivit 
prevederilor art. 292 alin. (2) C. proc. civ., text de lege introdus prin 
O.U.G. nr. 138/2000, soluţia fiind cea de respingere a apelului recla- 
manților-apelanţi ca nefondat. ` 

Critica formulată de recurenţi, fondată pe motivul de casare 
prevăzut de art. 304 pct. 5 C. proc. civ., este întemeiată. Casarea hotă- 
rârii recurate, arată textul de lege, se poate cere când, prin hotărârea 
dată, instanţa a încălcat formele de procedură prevăzute sub sancțiu- 
nea nulităţii de art. 105 alin. (2). 

Prevederile art. 105 C. proc. civ., reglementând nulitatea actelor 
de procedură, dispun că actele îndeplinite cu neobservarea formelor 
legale se vor declara nule numai dacă prin aceasta s-a pricinuit părții 
o vătămare ce nu se poate înlătura decât prin anularea lor. 

Sintagma „neobservarea formelor legale” semnifică nu numai 
condiţiile referitoare la forma exterioară a actelor de procedură, ci 
toate condiţiile necesare pentru desfăşurarea procesului civil. Printre 
acestea, un loc important îl deţine citarea părţilor, care reprezintă o 
condiţie esenţială în procesul civil. Încălcarea ei atrage nulitatea 
hotărârii pronunțate, deoarece este de natură să influenţeze asupra 
soluţiei date în lipsa părții sau a dovezii legale de citare, antrenând, în 
mod virtual, posibilitatea soluționării greşite a litigiului. 

Această din urmă ipoteză este prezentă în cauză, necitarea 
recurentei de la domiciliul ales de ea — posibilitate oferită de art. 93 
C. proc. civ. — şi necomunicarea sentinței la adresa şi persoana indi- 
cată, a împiedicat-o să motiveze apelul și apoi să-şi prezinte dovezile 
în susţinerea acţiunii sale, ceea ce a produs recurentei o vătămare, 
constând în respingerea acțiunii sale şi a apelului introdus, vătămare 
care, aşa cum prevede art. 105 alin. (2) C. proc. civ., nu se poate 
înlătura decât prin anularea hotărârii recurate. 

În consecință, recursul a fost admis ca fondat, a fost casată decizia 
recurată cu trimiterea cauzei la instanța de apel pentru rejudecarea 
apelului, prilej cu care instanța va lua în examinare şi celelalte motive 
de recurs invocate de recurenți. 


§4. Probe 


101. Prezumția de bună-credință. Sarcina probei 


C. civ., art. 1899 alin. (2) 
Conform art. 1899 alin. (2) C. civ., „buna-credință se presu- 


pune totdeauna şi sarcina probei cade asupra celui ce aleagă 
rea-credinţă”. 

Argumentarea în sensul că tertii cumpărători nu şi-au dovedit 
buna-credinţă nu poate fi primită, pentru că astfel s-ar inversa 
sarcina probei. 


C.S.J., Secţia civilă, decizia nr. 2682 
din 19 iunie 2003 


Prin acţiunea înregistrată la 3 februarie 1998 pe rolul Judecătoriei 
Sectorului 1 Bucureşti, reclamanta D.M. a chemat în judecată pârâţii 
C.G.MB. şi SC R. SA, solicitând ca, prin sentință, să se dispună 
obligarea acestora de a-i lăsa în deplină proprietate şi posesie aparta- 
mentul situat în Bucureşti, str. General Berthelot nr. 69 A (fost 
nr. 75), structurat pe 2 nivele, având la parter 2 camere, bucătărie, 
cămară, cameră servitor şi 3 camere, iar la etaj 3 camere, baie, cămară 
şi pod, precum și cota aferentă de 1/3 din suprafaţa totală de 523 mp 
pe care este clădit întregul imobil. 

In motivarea acțiunii, reclamanta a arătat că este încă moştenitoa- 
re, în calitate de soție supraviețuitoare, a defunctului său soț, D.N.M. 
care la rândul său a dobândit apartamentul ca succesor de pe urma 
surorii lui, D.E.M. 

S-a mai susținut că bunul a fost naționalizat prin aplicarea abuzivă 
a prevederilor Decretului nr. 92/1950, în condiţiile în care D.E.M. era 
soră medicală şi deci beneficia de dispoziţiile de excepţie ale art. II 
din actul normativ menţionat. În consecință, imobilul nu intră sub 
incidenţa Legii nr. 112/1995 şi poate fi revendicat. 

La termenul de judecată de la 28 mai 1998, au formulat în cauză 
cerere de intervenţie în interes propriu numiții M.D. şi M.M., soli- 
citând să fie respinsă acţiunea principală. 

Au susținut că Decretul nr. 92/1950 a fost corect aplicat, imobilul 
fiind preluat de către stat cu titlu, astfel încât reclamanta nu poate 
solicita restituirea sa în natură. 

Ă Pe de altă parte, au arătat că, aşa cum rezultă din contractul de 
vânzare-cumpărare nr. 586/1996, au dobândit de la SC R.V. SA apar- 
tamentul în litigiu, încheind actul cu bună-credință şi având calitatea 
de proprietari. | 

Cererea de intervenţie a fost admisă în principiu, prin încheierea 
din 1 aprilie 1999. 

Examinând probatoriul cu înscrisuri administrate, Judecătoria 
Sectorului 1 Bucureşti, prin sentinţa civilă nr. 8538 din 27 mai 1999, 


a admis cererea de intervenţie şi a respins acțiunea. principală ca ne- 
fondată. 

Apelul declarat de reclamantă împotriva acestei sentințe a fost 
admis prin decizia civilă nr. 3349/A din 26 noiembrie 1999 a Tribu- 
nalului București, Secţia a III-a civilă. A fost desființată sentinţa şi, în 
baza prevederilor art. 2 pct. 1 lit. b) C. proc. civ., cauza a fost reţinută 
pentru soluționarea în primă instanță de către tribunal. 

Pârâtul Municipiul Bucureşti, prin Primarul General, a declarat 
recurs împotriva acestei decizii, care a fost constatat nul prin decizia 
civilă nr. 1583 din 26 aprilie 2000 a Curţii de Apel București, Secţia 
a IV-a civilă. 

Ca urmare, cauza a fost înregistrată pe rolul Tribunalului Bucu- 
reşti, Secţia a III-a civilă, sub nr. 5983/1999. 

În faţa acestei instanţe de fond, la data de 3 octombrie 2000, recla- 
manta a formulat o cerere completatoare la acțiunea principală, solici- 
tând să se constate nulitatea absolută a contractului de vânzare-cum- 
părare încheiat între SC R.V. SA şi intervenienți. 

S-a arătat că actul a fost încheiat, ca vânzător, nu de către pro- 
prietarul bunului, ci de către administrator şi că au fost încălcate şi o 
serie de condiții de formă care conduc la nulitate. 

A mai precizat că înţelege să se judece în calitate de pârât cu 
Municipiul București, prin Primarul General. 

Soluţionând cauza ca instanță de fond, Tribunalul Bucureşti, Secţia 
a III-a civilă, prin sentinţa civilă nr. 430 din 13 aprilie 2001, a admis 
acţiunea completată formulată de reclamantă şi a constatat nulitatea 
absolută a contractului de vânzare-cumpărare nr. 568/112/1996, 
încheiat între pârâta SC R.V. SA şi intervenienţi; s-a dispus, de ase- 
menea, obligarea pârâţilor de a-i lăsa reclamantei în deplină proprie- 
tate şi posesie apartamentul în litigiu, precum și cota de 1/3 din 
terenul pe care este construit întregul imobil. 

A fost respinsă cererea de intervenţie în interes propriu ca neînte- 
meiată. 

Pentru a pronunţa această sentință, instanța reţinut, în esență, că: 

— reclamanta are calitate procesuală activă iar imobilul revendicat 

este cel naționalizat prin Decretul nr. 92/1950; 

— naţionalizarea s-a făcut în mod abuziv, apartamentul intrând în 
patrimoniul statului fără titlu, deoarece proprietara, D.E.M., era 
casnică şi deci se încadra în excepţiile prevăzute de art. II din actul 
normativ menționat; 

— contractul de vânzare-cumpărare încheiat între pârâta SC R.V. 
SA şi intervenienții M. este lovit de nulitate absolută, întrucât vânză- 
toarea fusese Înştiințată de către reclamantă să nu înstrăineze. iar 
aceasta din urmă formulase şi cerere de restituire în natură potrivit 
prevederilor Legii nr. 112/1995; 

[DE a contractul de vânzare-cumpărare este nul şi pentru că a fost 
încheiat de SC R.V. SA în nume propriu, fără să existe un mandat 
special în acest sens din partea Primăriei Municipiului Bucureşti; 

— intervenienţii nu se pot prevala de bună-credință la încheierea 
contractului, întrucât aveau posibilitatea să cunoască situaţia juridică 
reală a imobilului. | 

| Împotriva acestei sentințe au declarat apeluri pârâţii SC R.V. SA 
a e Seara prin Primarul General, precum şi intervenienții M.D. şi 

Curtea de Apel Bucureşti, Secţia a IV-a civilă, prin decizia nr. 576 
din 28 noiembrie 2001, a respins ca tardiv declarat apelul formulat de 
pârâta SC R.V. SA şi ca nefondate apelurile pârâtului C.G.M.B. şi ale 
intervenienţilor M. 

. In privința apelului declarat de pârâta SC R.V. SA, instanţa a reținut 
că s-a depăşit termenul de 15 zile prevăzut de art. 284 C. proc. civ. 
hotărârea instanţei de fond fiind comunicată părţii la 25 iunie 2001, 
iar apelul declarându-se abia la 16 iulie 2001. ` 

Referitor la criticile formulate de pârâtul C.G.M.B., s-a arătat că 
acestea sunt nefondate, deoarece: 

_— acest pârât are, ca de altfel şi Municipiul Bucureşti, reprezentat 
prin Primarul General, calitate procesuală pasivă în cauză; 

— autoarea reclamantei, fiind casnică, a fost în mod corect consi- 
derată ca exceptată de la măsura naţionalizării, în condițiile art. II din 
Decretul nr. 92/1950; l 

— contractul de vânzare-cumpărare încheiat cu intervenientii M. 
nu poate produce efecte, buna-credință a acestora nefiind probată. 

In fine, analizându-se apelul declarat de către intervenienţii M. 
s-a arătat, în principal, că: 

— naţionalizarea imobilului s-a făcut în mod abuziv, neţinându-se 
cal ` T că proprietara făcea parte din categoria persoanelor 
exceptate de la luarea măsurii, î itii i 
e: Surii, în SRS art. II din Decretul 

— nu s-a dovedit buna-credință a intervenienților la încheierea 
contractului de vânzare-cumpărare, astfel încât acesta nu poate produ- 
ce efectele translative de proprietate pretinse. 

Împotriva acestei decizii au declarat recursuri pârâtul C.G.M.B., 
prin Primarul General, și intervenienții M.D. şi M.M. 

În recursul său, pârâtul a formulat o primă critică întemeiată pe 
dispoziţiile art. 304 pct. 7 C. proc. civ., susţinând că există o contra- 
dicţie în argumentele din decizie cu privire la calitatea sa procesuală 
pasivă. Astfel, deşi s-a motivat că nici Primarul General şi nici 
C.G.M.B. nu stau în proces în nume propriu, ci ca reprezentați ai uni- 
tății administrativ-teritoriale, totuşi, s-a conferit legitimare procesuală 
pasivă pârâtului C.G.M.B. 

Al doilea motiv de recurs, circumscris dispoziţiilor art. 304 pct. 9 
C. proc. civ., vizează nelegalitatea deciziei sub mai multe aspecte: . 

— nu s-a făcut dovada identității dintre imobilul naționalizat şi cel 
revendicat; 

— în mod greşit autoarea reclamantei a fost considerată exceptată 
de la măsura naţionalizării conform prevederilor art. II din Decretul 
nr. 92/1950; 

— contractul de vânzare-cumpărare a apartamentului către inter- 
venienţi nu este afectat de nici o cauză de nulitate absolută, mandatul 
general al vânzătorului SC R.V. SA decurgând din prevederile Legii 
nr. 112/1995. 

În recursul lor, intervenienţii M. au susținut, în primul rând, că ho- 
tărârile sunt nelegale, în sensul prevederilor art. 304 pct. 9 C. proc. civ., 
instanţa de apel omiţând în mod nejustificat să facă aplicarea art. 46 din 
Legea nr. 10/2001 şi să constate că sunt proprietarii apartamentului, 
întrucât l-au dobândit cu bună-credință. 

Au mai arătat că actul translativ de proprietate s-a încheiat în 
condiţiile legale, cu respectarea condiţiilor, termenelor şi procedurii 
prevăzute de Legea nr. 112/1995, mandatul dat de Primăria Munici- 
piului Bucureşti către SC R.V. decurgând din prevederile acestui act 
normativ. 

O altă critică s-a întemeiat pe dispozițiile art. 304 pct. 10 C. proc. civ., 
susținându-se că instanțele au apreciat în mod greşit probatoriile 
administrate în cauză în ceea ce priveşte calitatea autoarei reclamante 
de a fi exceptată de la aplicarea măsurii naţionalizării conform preve- 
derilor art. II din Decretul nr. 92/1950. 

Intimata-reclamantă a formulat întâmpinare, intitulată „Notă de 
susținere”, prin care a solicitat respingerea recursurilor ca nefondate. 

Părţile au depus la dosarul cauzei înscrisuri, conform dispozițiilor 
art. 305 C. proc. civ. 





li. Drept procesual civil 563 


Examinând întregul material probator administrat în cauză, Curtea 
a reținut că esenţiale pentru soluţionarea problemelor deduse judecății 
sunt două aspecte, care de altfel fac şi obiectul recursurilor: 

1. dacă titlul statului este sau nu valabil în raport de modul în care 
au fost aplicate prevederile Decretului nr. 92/1950; 

2. dacă înstrăinarea apartamentului către intervenienţii M. își pro- 
duce sau nu efectele, contractul de vânzare-cumpărare fiind nul sau, 
dimpotrivă, valid. 

În funcţie de aceste probleme, au fost grupate și analizate moti- 
vele de recurs. 

În ceea ce priveşte validitatea titlului statului, Curtea a reţinut că 
recursurile sunt nefondate. 

Instanţele au apreciat în mod corect, pe baza materialului probator 
administrat, că titlul statului nu este valabil, măsura naționalizării 
luându-se cu încălcarea dispoziţiilor Decretului nr. 92/1950. 

Este cert că autoarea reclamantei, care a dobândit apartamentul 
prin act dotal şi în cursul anului 1950 s-a încadrat în muncă, fiind soră 
medicală, nu putea fi considerată un „exploatator de locuinţe” în 
sensul prevederilor art. I din Decretul nr. 92/1950. Autoarea recla- 
mantei era casnică la momentul naţionalizării, nu avea în proprietate 
decât un corp de clădire format din 3 apartamente şi nu obținea veni- 
turi din închirierea acestora, astfel încât în mod corect s-a apreciat că 
erau pe deplin incidente dispozițiile de excepţie ale art. II din Decre- 
tul nr. 92/1950. 

Este, de asemenea, nefondată critica referitoare la o pretinsă lipsă 
de identitate fizică între imobilul revendicat şi cel menționat în actele 
dosarului ca aparținând autoarei reclamantei. Cu înscrisuri oficiale 
necombătute, depuse chiar şi în faza de recurs, s-a făcut dovada evo- 
luţiei în timp a adresei poştale a imobilului, iar titlurile de proprietate 
nu lasă loc nici unei îndoieli sub acest aspect. 

În fine, nu există o contradicţie în argumentarea deciziei cu privire 
la calitatea pârâtei C.G.M.B. de a sta în proces. 

Curtea de apel a motivat în mod corect că pârâtul C.G.M.B. actio- 
nează ca reprezentant al unităţii administrativ-teritoriale, în speță 
Municipiul Bucureşti, ceea ce nu este în dezacord cu considerarea 
acestei persoane juridice ca având calitate procesuală pasivă. 

Recursurile sunt însă fondate în ceea ce priveşte aprecierea vali- 
dității şi efectelor contractului de vansar cumparare încheiat între 
pârâta SC R.V. SA şi intervenienții M. 

Instanţele au considerat în mod greşit că acest act translativ de 
proprietate este afectat de o cauză de nulitate absolută, şi anume lipsa 
unui mandat special dat de proprietarul aparent — Primăria Munici- 
piului Bucureşti — unităţii vânzătoare — SC R.V. SA. 

Această concluzie este eronată din mai multe puncte de vedere: 

— în sistemul dreptului civil român, vânzarea lucrului altuia nu 
atrage nulitatea absolută a actului juridic, ci alte soluții juridice 
remediu; 

— atribuţia unităţii vânzătoare de a înstrăina bunul rezultă în mod 
direct şi explicit atât din actele normative care îi reglementează acti- 
vitatea, cât, mai ales, din prevederile Legii nr. 112/1995 şi a Nor- 
melor metodologice emise în baza ei; 

— motivând în drept teza nulităţii absolute, tribunalul se referă la 
un text — art. 1506 alin. (2) C. civ. — care nu are nici o legătură cu 
cauza. 

Pe de altă parte — şi acesta este elementul esențial —, nu s-a făcut 
nici o dovadă în sensul că intervenienții M. ar fi fost de rea-credință 
la încheierea contractului de vânzare-cumpărare.. Sub acest aspect, 
curtea de apel a argumentat în mod eronat că intervenienţii nu şi-au 
dovedit buna-credinţă, inversând astfel sarcina probei. 

În fapt însă, după expirarea termenului precizat de art. 9 din Legea 
nr. 112/1995, intervenienţii, care erau chiriași în apartament, au făcut 
cerere de cumpărare a apartamentului care le-a fost aprobată de unita- 
tea de stat specializată. La momentul cererii, ca de altfel şi la cel al 
încheierii contractului, intervenienţii nu fuseseră notificați şi nu exista 
vreo acţiune în revendicare pe rolul instanțelor (ea s-a formulat de 
către reclamantă după circa un an, în februarie 1998). 

În aceste condiţii, afirmaţia instanţelor în sensul că intervenienții, 
dacă ar fi făcut demersuri, ar fi aflat situația juridică a imobilului, nu 
are suport probator. 

Împrejurarea că reclamanta a formulat la organele administrative 
o cerere de restituire în natură a apartamentului, intervenită pe dispo- 
zițiile Legii nr. 112/1995, nu schimbă această situație. Era evident că, 
în baza actului normativ menționat, reclamanta nu putea obține o 
restituire în natură, întrucât nu locuia în apartamentul respectiv. 

Toate aceste împrejurări atestă în mod cert că la încheierea 
contractului de vânzare-cumpărare, care este valid, intervenienții au 
fost de bună-credință. 

Or, este unanim admis că principiul desființării actului subsecvent 

statului). cunoaşte în aplicarea sa o importantă excepție, şi anume 
situația dobânditorului de bună-credinţă şi cu. titlu oneros, ceea ce dă 
expresie ocrotirii aparenței de drept şi securității dinamice a circui- 
tului civil şi în raport de care acțiunea trebuia respinsă. 

Aşa fiind, în temeiul dispoziţiilor art. 304 pct. 9. şi art. 312 alin. (3) 
C. proc. civ., au fost admise recursurile şi a fost modificată decizia 
curții de apel, în sensul admiterii apelurilor declarate de aceiaşi pârâţi 
împotriva deciziei tribunalului. A fost schimbată această situaţie, în 
sensul respingerii acţiunii reclamantei, aşa cum a fost completată, ca 
neîntemeiată. 


În acelaşi sens, a) L.C.CJ, Secţia civilă şi de proprietate intelec- 
tuală, decizia nr. 4705 din 23 iunie 2004: Potrivit art. 1202 alin. (1) 
C. civ., prezumția legală dispensează de orice dovadă pe acela în 
favoarea căruia este făcută. 

În speță, Legea specială nr. 10/2001 prezumă, în art. 46 alin. (2) şi 
art. 18 lit. d), buna-credinţă a fostului chiriaş care a cumpărat imo- 
bilul cu respectarea Legii nr. 112/1995. 

Ca atare, nu acesta era ținut să facă dovada bunei-credinţe ci, în 
condiţiile textelor de lege mai înainte menționate, această dovadă 
revenea reclamanţilor, care nu au respectat dispoziţiile art. 112, 
art. 138 şi art. 139 C. proc. civ. 

b) S.C, Secţia civilă, decizia nr. 781/2003: Cum buna-credinţă 
se prezumă, opus ei, reaua-credință trebuie dovedită de cel ce o 
invocă. 

c) ICCJ, Secţia civilă şi de proprietate. intelectuală, decizia 
nr. 1476/2004: Buna-credinţă se prezumă totdeauna şi sarcina probei 
relei-credinţe revine celui ce afirmă existenţa ei. 


102. Probe. Mărturisire. Caracterul fraudulos şi reaua-cre- 
dinţă la facerea acesteia 


Faţă de probele administrate în cauză, se poate aprecia dacă 
mărturisirea judiciară obţinută în cursul judecății prin interoga- 
toriul luat unora dintre părți nu a avut ca scop fraudarea drep- 
turilor unor alte persoane, fiind făcută astfel cu rea-credință. 


C.S.J., Secţia civilă, decizia, nr. 2643 
din 18 iunie 2003 


566 Buna-credințţă 


[x III II N N N RE a la ae me sat 


La data de 8 mai 2001 reclamanta M.E. a chemat în judecată pe 
pârâtul M.C., pentru ca prin hotărârea ce se va pronunţa să se dispună 
împărțirea bunurilor comune pe care cei doi soţi le-au dobândit în 
timpul căsătoriei, reclamanta susţinând că are o cotă de contribuţie la 
achiziţionarea acestora în procent de 90%. 

În motivarea acţiunii, reclamanta a învederat că pârâtul M.C. a 
fost condamnat pentru săvârşirea infracţiunii de vătămare corporală 
din culpă, cu obligarea la plata de despăgubiri către partea civilă 
M.R.D. şi, pe cale de consecinţă, pârâtul debitor urmează să răspundă 
cu bunurile proprii în vederea acoperirii creanţei de 25.000 dolari 
S.U.A. Masa bunurilor de împărţit dobândită de soți în timpul căsă- 
toriei se compune din casă de locuit cu terenul aferent în suprafață de 
125 mp, situat în Comuna Focuri, județul Iaşi, în valoare de 25. 000.000 
lei, precum şi din bunuri mobile în valoare totală de 11.500.000 lei. 

În cursul litigiului, pârâtul M.C. a recunoscut că reclamanta a avut 
o contribuţie la dobândirea bunurilor comune în procent de 90%. 

Învestită cu soluţionarea cauzei, Judecătoria Hârlău, prin sentința 
civilă nr. 955 din 19 iunie 2001, a admis acţiunea formulată de recla- 
manta M.E. împotriva pârâtului M.C. şi a constatat valoarea totală a 
masei bunurilor de. împărțit este de 36.500.000 lei, reclamanta având 
o contribuție de 90%, iar pârâtul de 10% la dobândirea acestor bunuri. 
S-a dispus ieşirea din indiviziune prin atribuirea tuturor bunurilor 
mobile şi imobile reclamantei, care a fost obligată la plata sumei de 
3.650.000 lei cu titlu de sultă către pârât. 

În motivarea sentinţei, judecătoria a apreciat că sunt întrunite 
cerinţele art. 33 alin. (1) şi art. 36 alin. (2) C. fam. 

Hotărârea a rămas definitivă şi irevocabilă la 12 august 2001, prin 
neexercitarea căii de atac a apelului. 

Împotriva sentinţei date de Judecătoria Hârlău, la data de 6 august 
2002, în conformitate cu art. 330 pct. 2 C. proc. civ., astfel cum a fost 
modificat prin O.U.G. nr. 138/2000 şi O.U.G. nr. 59/2001, a declarat 
recurs în anulare Procurorul General al Parchetului de pe lângă 
Curtea Supremă de Justiţie, care. a susținut că hotărârea judecă- 
torească atacată a fost pronunțată cu încălcarea esenţială a legii, ceea 
ce a determinat o soluţionare greşită a cauzei pe fond şi că, totodată, 
sentinţa este şi vădit netemeinică. 

În dezvoltarea recursului în anulare s-a susținut că instanța a 
încălcat prevederile art. 30-31 C. fam. şi art. 5 din Decretul nr. 32/ 1954, 
că a dat: o valoare probatorie absolută mărturisirii judiciare pe care 
pârâtul a făcut-o cu privire la cota de contribuţie pe care reclamanta a 

avut-o la dobândirea bunurilor comune, procedeu care a avut ca scop 
fraudarea drepturilor creditorului M.R.D., şi că se impune reluarea 
judecății pentru a se stabili corect contribuţia soţilor la dobândirea 
bunurilor şi pentru ca, pe cale de expertiză tehnică, să se determine 
valoarea de circulaţie a bunurilor supuse împărțelii judiciare. 

Recursul în anulare este fondat. 

Potrivit art. 30 C. fam., bunurile dobândite în timpul căsătoriei, de 
oricare dintre soți, sunt, de la data dobândirii lor, bunuri comune ale 
soţilor. Orice convenţie contrară este nulă. 

În virtutea prezumţiei de comunitate, instituită prin textul citat, 
bunurile dobândite în timpul căsătoriei de oricare dintre soți sunt 
bunuri comune de la data achiziţionării lor, fără a deosebi între modu- 
rile de dobândire, cu excepţia celor primite prin acte cu titlu gratuit, 
care devin comune numai dacă dispunătorul a prevăzut expres sau 
neîndoielnic că vor fi comune, precum şi a bunurilor prevăzute de 
art. 31 C. fam., care sunt bunuri proprii ale fiecărui soț. 

Calificarea unui bun al soţilor ca fiind comun sau propriu prezintă 
interes atât în relaţiile dintre soţi, cât şi față de cei de-al treilea, deoa- 
rece, în cazul acțiunii de partaj a bunurilor comune, fiecare dintre soți 
are — în principiu — interesul să dovedească faptul că unele bunuri 
sunt proprii şi, ca atare, nu fac obiectul împărțelii. 

Pe de altă parte, potrivit art. 5 din Decretul nr. 32/1954, în măsura 
în care caracterul de bun propriu nu rezultă din act juridic, dovada se 
poate face nu numai prin înscrisuri, ci şi prin martori ori prezumții, 
prin mărturisire judiciară sau extrajudiciară, derogându-se de la dis- 
pozițiile art. 1191 şi art. 1205 C. civ. În ceea ce priveşte forţa pro- 
bantă a mărturisirii, după abrogarea art. 1200 pct. 3. C. civ. (care 
considera mărturisirea: judiciară ca o prezumție legală ce face deplina 
dovadă în contra celui care a mărturisit), acest mijloc de probă a fost 
trecut în rândul dovezilor de drept comun, putând fi combătută prin 
orice alt mijloc de probă admis de lege, iar judecătorul poate să înlă- 
ture motivat recunoașterea unei părţi, dacă din ansamblul probelor 
administrate. în cauză îşi formează convingerea că mărturisirea res- 

pectivă nu corespunde adevărului. 

Referitor la mărturisirea judiciară, se impune a se distinge după 
cum aceasta constituie un fapt probator, caz îń care urmează a fi 
privită ca valabilă, sau reprezintă, ca în speţă, o renunțare parțială sau 
totală la comunitatea de bunuri, situaţie în care mărturisirea nu poate 
fi considerată decât nulă, pentru că ea este contrară prevederilor 
art. 30 C. fam. 

Mai mult, s-a apreciat că, în cazul în care mărturisirea reprezintă o 
fraudă la lege sau la dreptul părților, întrucât unul din soți recunoaşte 
unor bunuri comune calitatea de bunuri proprii ale celuilalt soț, 
pentru a le sustrage de la executarea silită, ca urmare a condamnării 
pentru săvârşirea unei infracțiuni, o atare mărturisire nu poate fi 
considerată decât nulă. 

În speţă, reclamanta a solicitat partajul bunurilor comune dobân- 
dite de soţi în timpul căsătoriei, pe motiv că prin decizia penală 
nr. 338 din 19 aprilie 2001 a Curţii de Apel Iaşi, pârâtul M.C. a fost 
obligat să plătească părţii civile M.R.D. suma de 25.000 dolari S.U.A. 
sau echivalentul în lei, cu menţinerea măsurii sechestrului asigurător 
instituit asupra bunurilor mobile şi imobile ale inculpatului, în vede- 
rea reparării pagubei săvârşite prin infracțiunea de vătămare corporală 
din culpă. : 

Pârâtul a recunoscut în timpul procesului că imobilul supus 
partajului este bun propriu al reclamantei, dobândit în timpul căsăto- 
riei, dar cu bani primiţi de la părinţii acesteia, precum şi contribuția 
majoră a soției la achiziţionarea bunurilor mobile dobândite în timpul 
căsătoriei, fără însă ca mărturisirea să fie susținută de probe perti- 
nente şi concludente care să confirme această stare de fapt. 

Singurul act depus la dosarul cauzei, respectiv adeverinţa nr. 1165 
din 10 iunie 2001 a Primăriei Comunei Focuri, prin care se precizează 
că părțile figurează în registrul agricol cu o casă de locuit şi terenul 
aferent în suprafață de 125 mp, precum şi cu un autoturism, nu este 
de natură să confirme pretenţiile reclamantei cu privire la contribuţia 
sa majoră la dobândirea acestor bunuri. Din contră, înscrisul. întăreşte 
convingerea, ignorată de instanța de judecată, că bunurile au fost 
achiziționate în timpul căsătoriei prin contribuția ambilor soti, fiind, 
ca atare, bunuri comune.. 2 

Întinderea drepturilor soților se stabileşte în raport de contribuția 
fiecăruia la dobândirea bunurilor în timpul căsătoriei, soţii neavând 
un drept stabilit de la început asupra unei cote din bunurile comune, 
fiind astfel necesară administrarea de probe prin care să se determine 
aportul fiecăruia la dobândirea lor. În lipsa altor probatorii din care să 
rezulte că unul dintre soți a avut o contribuţie mai mare la achizițio- 
narea bunurilor dobândite în timpul căsătoriei, se prezumă că ambii 
soți au avut contribuţii egale şi deci împărțirea acestor bunuri urmea- 
ză a se face, de asemenea, în părți egale. 

În cauză, este fără putință de tăgadă că mărturisirea judiciară obți- 
nută în cursul judecății prin interogatoriul luat pârâtului M.C. a avut 

ca scop fraudarea drepturilor creditorului M.R.D., deoarece nu s-a 
administrat nici o altă probă care să confirme cota de contribuţie a 
reclamantei la dobândirea bunurilor-comune în procent de 90%. i 

Față, de cele ce preced, recursul în anulare se priveşte ca fondat şi 
urmare a admiterii lui, a fost casată sentința Judecătoriei Hirlău, cu 
consecința reluării judecății şi a refacerii partajului judiciar în vederea 
stabilirii, pe bază de dovezi, a contribuției fiecărui soț la dobândirea 
bunurilor comune. Întrucât la efectuarea partajului şi la întocmirea 
loturilor se ia în considerare valoarea de circulaţie a bunurilor supuse 
împărțelii, şi nu valoarea lor de achiziţie, în rejudecare, instanța de 
trimitere are a se preocupa de administrarea unor expertize tehnice de 
specialitate pentru stabilirea valorii actuale a bunurilor. 


$5. Cerere de intervenţie 


„103. Cerere de intervenţie a terţilor dobânditori. Apre- 
cierea bunei-credințe a acestora în apelul declarat de 
pârât. inadmisibilitate 


Instanța de apel, numai încălcând puterea lucrului judecat şi 
regula impusă de adagiul tantum devolutum quantum apellatum, 
poate decide, în apelul pârâtului care a preluat în mod abuziv 
imobilul, asupra unor chestiuni care, cu respectarea principiului 
disponibilității, puteau fi hotărâte numai în apelul intervenienţilor 
terți dobânditori ai imobilului. 

in condiţiile în care intervenienţii nu au supus apelului soluția 
(de primă instanţă) a respingerii cererii de constatare a calităţii de 
subdobânditori de bună-credinţă ai imobilului în litigiu, lăsând-o să 
treacă în puterea lucrului judecat, nu se poate, în apelul pârâtului, 
admite cererea de intervenție. 


I.C.C.J., Secţia civilă şi de proprietate intelectuală, 
decizia nr. 1923 din 10 martie 2005 


| La data de 11 august 1998, D.E.M. a chemat în judecată Munici- 
piul Bucureşti, prin C.G.M.B. şi Primarul General, pentru a fi obligat 
să-i restituie în deplină proprietate şi posesie imobilul compus din 
construcţii (un apartament de la parter şi o cameră de serviciu aflată 
la mansardă) şi cota de 25% din terenul de 395 mp, bun situat în 

București. Totodată, a solicitat despăgubiri pentru lipsa de folosință a 
bunului. | i 

M.S. şi M.I. au formulat cerere de intervenţie în interes propriu, 
solicitând să se constate că sunt proprietarii bunului revendicat în 
baza contractului de vânzare-cumpărare nr. 00657 din 2 noiembrie 
1996, încheiat în baza Legii nr. 112/1995. Separat, pentru ipoteza 
evingerii totale, au chemat în garanţie pe pârât şi pe SC A. SA 
Bucureşti pentru restituirea prețului bunului cumpărat, iar, pe calea 
unei cereri reconvenţionale, întoarcerea cheltuielilor utile şi necesare 
încorporate în imobil. 

Tribunalul Bucureşti, Secţia a IV-a civilă, prin sentinţa nr. 205 din 
2 noiembrie 2001, a admis acţiunea principală în partea privind 
revendicarea imobilului solicitat şi a respins atât capătul de cerere 
referitor la plata unor despăgubiri pentru lipsa de folosință a bunului, 
cât şi cererea de intervenţie, precum şi cererea reconvenţională. 

Curtea de Apel Bucureşti, Secţia a IV-a civilă, prin decizia nr. 561 
din 20 noiembrie 2001, a admis apelul pârâtului şi, schimbând în 
parte sentința, a admis cererea de intervenţie şi a constatat că interve- 
nienţii sunt subdobânditori de bună-credinţă în baza contractului de 
vânzare-cumpărare nr. 00657 din 2 noiembrie 1996, soluţie motivată 
pe ideea că reaua-credinţă nu a fost dovedită. 

Împotriva acestei decizii au declarat recurs reclamanta, care a 
solicitat menținerea sentinței, precum şi pârâtul care, invocând lipsa 
calităţii sale procesuale, a cerut respingerea, în întregime, a acţiunii 
principale. 

Recursurile sunt întemeiate. 

Acţiunea în revendicare este acţiunea proprietarului neposesor 
împotriva posesorului neproprietar, chestiune care, sub raportul con- 
diţiilor cerute pentru exercițiul dreptului la acțiune, implică justifi- 
carea calității procesuale a părților. Lipsa acestei calităţi, activă sau 
pasivă, atrage sancţiunea respingerii acțiunii. 

Or, în speță, deși, activ, există dovada preluării fără titlu a imo- 
bilului din patrimoniul reclamantei, totuşi, pasiv, instanțele de fond 
au ignorat că posesorul neproprietar nu este pârâtul, ci intervenienții, 
ca subdobâditori cu titlu particular, oneros şi derivat (în baza Legii 
nr. 112/1995). 

Ca atare, acţiunea, fiind introdusă împotriva unei persoane lipsite 
de calitate, trebuia respinsă cu posibilitatea pentru reclamantă de a 
porni din nou procesul cu respectarea regulilor imperativ prescrise 

justificării calităţii procesuale şi domeniului apărărilor de fond pentru 
evicțiune. 

Nu mai putin, instanţa de apel, violând puterea lucrului judecat și 
regula impusă de adagiul antum devolutum quantum apellatum, a 
decis, în apelul pârâtului, asupra unor chestiuni care, cu respectarea 
venienților. Deşi intervenienţii nu au supus apelului soluţia (de primă 
instanță) a respingerii cererilor, lăsând-o, ca atare, să treacă în puterea 
lucrului judecat, totuşi, în apel, nejuridic, această cerere a fost admisă. 

Cum asemenea greșeli reprezintă, în materialitatea lor, nelegalități 
esenţiale, s-a impus, în baza art. 312 şi urm. C. proc. civ., admiterea 
ambelor recursuri şi reformarea în întregime a deciziei din apel şi, 
parţial, a sentinței, prin respingerea acțiunii în revendicare şi păstra- 
rea soluţiei, de primă instanţă, a respingerii cererilor de intervenţie 
reconvențională şi de chemare în garanție. id 


5 104. Cerere de intervenție formulată de către cumpă- 
rător în fața instanței de apel. Calificarea cererii. Imposibili- 
tatea formulării unei cereri de intervenție în nume propriu, 
prin care se invocă buna-credintă în dobândirea imobilului 
în faţa instanței de apel i i 


C. proc. civ., art. 49-51 


Cererea de intervenție în interes propriu se prezintă ca o 
acțiune de sine stătătoare, prin care intervenientul pretinde că 
prin hotărârea ce se va pronunța să i se recunoască dreptul 
dedus judecății, iar intervenția accesorie are în vedere apărarea 
drepturilor uneia dintre părţi, intervenientul neinvocând un drept 
propriu şi neurmărind pronunţarea unei hotărâri în folos propriu. 

Cererea de intervenţie prin care s-a invocat un drept propriu, 
dobândit cu bună-credinţă, cu privire la imobilul în litigiu, ca fiind 
cumpărat de antecesoarea sa, de la care l-a dobândit prin succe- 
siune legală, anterior apariţiei Legii nr. 112/1995, respectiv Legii 
nr. 1 0/2001, nu poate fi calificată decât ca o cerere de intervenție 
în interes propriu, care cade sub incidenţa art. 49 şi art. 51 
C. proc. civ. Prin urmare, este inadmisibil a se formula pentru 
prima dată în dosarul de apel. 


I.C.C.J., Secţia civilă şi de proprietate intelectuală, 
decizia nr. 3856 din 11 mai 2005 

C.L.V. şi ME. au chemat în judecată Primăria Municipiului 
Sighişoara, solicitând anularea dispoziţiei nr. 516 din 22 octombrie 
2002, emisă de pârâtă, prin care li s-a respins cererea de restituire în 
natură a imobilului situat în Sighişoara, înscris în C.F. original 
nr. 1922 Sighişoara cu nr. top 2333, pe motiv că ar fi fost înstrăinat in 
baza Legii nr. 4/1973. i 

S-a cerut şi restabilirea situaţiei anterioare de CE. | a 

În motivarea acţiunii, reclamanții au susținut că imobilul în 
dispută, compus din casă de piatră construită în 1937 şi teren în 
suprafață de 759 mp, a aparţinut autorului lor F.G.N. ŞI a fost preluat 
abuziv de stat în baza Decretului hr.. 92/ 1950, fără titlu valabil, deoa- 
rece proprietarul inițial, fiind funcționar la data respectivă, făcea parte 
din categoriile socio-profesionale exceptate de la naționalizare, con- 
form art. II din Decretul nr. 92/1950. În acest sens, în cauză erau 
incidente dispoziţiile art. 2 lit. f) din Legea nr. 10/2001, cu referire la 
art. 6 din Legea nr. 213/1998, ceea ce impunea restituirea in natură a 
imobilului. Faptul că acesta fusese înstrăinat unui tert în baza Legii 
nr. 4/1973 nu îndreptățea pârâta să refuze retrocedarea în natură a 
bunului, deoarece prevederile Legii nr. 4/1973 nu sunt reținute de 
Legea nr. 10/200} ca o cauză legală de a se refuza restituirea in 
natură. ` o 

Ulterior, reclamanții au renunțat la capătul de cerere privind resta- 
bilirea situației anterioare de C.F. | 

i Tribunalul Mureş, Secția civilă, prin sentința nr. 128 din 21 
' februarie 2003, a admis acțiunea, a anulat dispoziția nr. 516 din 22 
octombrie 2002, emisă de Primăria Municipiului Sighişoara, prin 
Primar, şi a dispus restituirea în natură în favoarea reclamanților a 
imobilului înscris în C.F. nr. 1922 Sighișoara cu nr. top 2333/3. 
A luat act şi a constatat că reclamanții au renunțat la judecarea 
capătului de cerere privind restabilirea situaţiei anterioare de C.F. 

A fost obligată pârâta la plata către reclamantă a 'sumei de 
„500.000 lei cheltuieli de judecată. | | 
i A a reținut că, ia sentința civilă nr. 127 din 17 martie 
2000, Tribunalul Mureş a admis acțiunea reclamanților C.L.V. şi 
M.E. împotriva Statului Român, reprezentat de Consiliul Local Sighi- 
şoara şi SC A.T.T. SA Sighişoara, şi a constatat că imobilul înscris în 
C.F. nr. 1922 Sighişoara cu nr. top 2333/3, compus din casă de piatră 
cu 5 camere, 2 bucătării, o cămară şi o casă de locuit cu 2 camere, 1 
bucătărie şi baie, ce a constituit proprietatea tabulară a autorului 

F.G.N., a fost trecut în mod abuziv în proprietatea statului, conform 
dispozițiilor Decretului nr. 92/1950: 

A dispus radierea dreptului de proprietate al statului din C.F. 
nr. 1922 Sighişoara cu nr. top 2333/3 şi reînscrierea dreptului de pro- 
prietate pe numele autorului F.G.N. 

Hotărârea a devenit irevocabilă prin decizia nr. 4614 din 16 
decembrie 2002 a Înaltei Curți de Casaţie şi Justiţie, Secţia civilă, iar 
în C.F. nr. c 1922 Sighişoara s-a revenit la situația anterioară, prin 
reînscrierea fostului proprietar F.N. la poziția B + 11. 

Astfel fiind, refuzul pârâtei de a dispune restituirea în natură a 
imobilului în dispută apărea nejustificată. 

Curtea de Apel Târgu-Mureş, Secția civilă, prin decizia nr. 74/A 
din 10 iunie 2003, a respins ca nefondat apelul declarat de Primăria 
Municipiului Sighişoara împotriva sentinței civile nr. 128 din 28 
februarie 2003 a Tribunalului Mureş. De asemenea, a respins ca ne- 
fondată cererea de intervenție în interes propriu formulată de inter- 
venienta P.A. 

Apelul Primăriei Municipiului Sighişoara viza greşita sa obligare 
la plata cheltuielilor de judecată în favoarea reclamanților, întrucât s-a 
pretins că nu a căzut în pretenții nefiind proprietara imobilului şi nici 
măcar deținătoarea acestuia, imobilul în dispută constituind proprie- 
tatea intervenientei P.A. şi prin urmare apelanta nu avea calitate 
procesuală pasivă astfel că nu putea fi obligată la cheltuieli judiciare. 

Instanţa de apel a statuat că reclamanții, în temeiul Legii nr. 10/2001, 
au notificat Primăria Municipiului Sighişoara pentru restituirea în natură 
a imobilului înscris în C.F. nr. 1922 Sighişoara cu nr. top 2333/3, iar 
pârâta, prin dispoziţia nr. 516/2002, le-a respins notificarea şi astfel a 
declanşat prezentul litigiu. 

Din această perspectivă şi întrucât pârâta a căzut în pretenții, 
deoarece dispoziţia nr. 516/2002 i-a fost anulată, corect a fost obli- 
gată la plata cheltuielilor de judecată, conform art. 274 C. proc. civ. 

Referitor la cererea de intervenţie în interes propriu formulată de 
P.A., s-a reținut că în faza de apel, conform art. 50 C. proc. civ., era 
necesar şi acordul reclamanților, care însă s-au opus admiterii ei în 
principiu, astfel că a fost respinsă. - 

În contra menționatei decizii au declarat recurs atât Primăria 
Municipiului Sighişoara, cât şi intervenienta. P.A., prima invocând 
motivele de casare prevăzute de art. 304 pct. 9, 10 şi 11 C. proc. civ., 
iar cea de-a doua dispoziţiile art. 304 pct. 5 şi 9 C. proc. civ. 

Astfel, recurenta Primăria Municipiului Sighişoara a cerut respin- 
gerea pretențiilor reclamanţilor privind obligarea sa la plata cheltuie- 
lilor de judecată în cuantum de 4.500.000 lei, sens în care a afirmat că 
dispoziţia atacată de reclamanți era legală şi temeinică, iar decizia 
nr. 4614 din 16 decembrie 2002 a Înaltei Curți de Casaţie şi Justiţie, 
Secţia civilă, invocată de instanța de fond, era posterioară dispoziției 
menţionate şi, oricum, în raport de respectiva hotărâre prin care le-a 
fost restituit intimaţilor în natură imobilul în litigiu, acţiunea acestora 
rămânea fără obiect. Prin urmare, s-a conchis că obligarea recurentei 
la plata cheltuielilor judiciare era greşită, cu atât mai mult cu cât 
primăria nu avea calitate procesuală pasivă. 

În ceea ce o priveşte pe intervenienta-recurentă P.A., aceasta a 
susţinut că în fata instanţei de apel nu a fost asistată de un apărător şi 
că, independent de împrejurarea că a intitulat greşit cererea de inter- 
venţie, conform art. 129-130 C. proc. civ., instanţa trebuia să apre- 
cieze, în raport de conţinutul acesteia, că de fapt formulase o cerere 
de intervenţie în interesul pârâtei Primăria Municipiului Sighişoara, 
cerere care, potrivit art. 51 C. proc. civ., era admisibilă chiar şi înaintea 
instanţei de recurs. 

Pe de altă parte, a pretins că, dacă instanța a calificat cererea sa ca 
fiind o intervenţie în interes propriu, trebuia să o respingă ca inadmi- 
sibilă în apel, iar nu ca nefondată, întrucât instanța nu a analizat-o pe 
fond. 

Recursurile sunt nefondate şi au fost respinse. 

-Din dosar a rezultat că, prin dispoziţia nr. 516 din 22 octombrie 
2002, Primăria Municipiului Sighişoara, analizând notificarea nr. 273 
din 31 iulie 2001 formulată prin executorul judecătoresc de către 
reclamanţii C.L.V. şi M.E., a decis respingerea cererii de restituire în 
natură a imobilului din Sighişoara, pe motiv că fusese înstrăinat în 
baza Legii nr. 4/1973, iar terenul a format proprietatea statului. 

De asemenea, s-a hotărât înaintarea notificării către Prefectura 
Judeţului Mureş, în vederea acordării unor juste despăgubiri, clădirea 
fiind evaluată conform Legii nr. 112/1995 la 12.760.737 lei. 

Împotriva menționatei dispoziţii C.L.V. şi M.E. au formulat 
contestaţie, invocând dispoziţiile art. 1, art. 2, art. 8, art. 9, art. 10 şi 
art. 18 din Legea nr. 10/2001. y ; 

Tribunalul Mureş, prin sentinta civilă nr. 128 din 21 februarie 2002, 
deja evocată, le-a admis cererea, dispoziția nr. 516 din 22 octombrie 
2002 emisă de Primăria Municipiului Sighişoara, prin Primar, fiind 

anulată, iar pârâta fiind obligată la plata sumei de 4.500.000 lei cu 
titlu de cheltuieli de judecată către reclamante. 

Potrivit art. 274 alin. (1) C. proc. civ., partea care cade în pretenții 
va fi obligată, la cerere, să plătească cheltuielile de judecată. 

Or, în speță, prin desființarea dispoziţiei nr. 516/2002, emisă de 
Primăria Municipiului Sighişoara, pârâta a căzut în pretenţii, întrucât 
a pierdut procesul şi, prin urmare, potrivit legii, cheltuielile de jude- 
cată urmează a fi suportate de către aceasta. 

Cu alte cuvinte, partea din vina căreia s-a purtat procesul trebuie 
să suporte cheltuielile făcute justificat de către partea potrivnică, la 
baza obligaţiei de restituire a cheltuielilor de judecată stând culpa 
procesuală. 

Or, în speță, recurenta-pârâtă a fost aceea din vina căreia s-a pro- 
movat acțiunea, întrucât a emis dispoziţia nr. 516 din 22 octombrie 
2002, atacată de reclamanţi în justiţie şi anulată de instanţă. 

Astfel fiind, susținerea recurentei în argumentarea criticii vizând 
greşita sa obligare la cheltuieli judiciare şi pe considerentul că nu ar 
avea calitate procesuală pasivă nu poate fi primită, cât timp aceasta a 
fost, aşa cum deja s-a relevat, emitenta dispoziţiei nr. 5 16/2002, ce a 
generat litigiul. Din acelaşi considerent, nu se poate susţine că, 
urmare a deciziei nr. 4614 din 16 decembrie 2002 a Înaltei Curți de 
Casaţie. și Justiţie, Secţia civilă, prezenta acţiune ar fi rămas fără 
obiect, cât timp cererea de chemare în judecată promovată de recla- 
mante viza exclusiv dispoziţia nr. 516/2002 emisă de pârâtă.. 

Astfel fiind, recursul declarat de Primăria Municipiului Sighi- 
şoara, prin Primar, este nefondat şi a fost respins. 

În ceea ce priveşte recursul intervenientei P.A., din examinarea 
cererii de intervenţie formulată în apel şi precizată ca fiind în interes 
propriu, rezultă că, într-adevăr, prin respectiva cerere P.A. a invocat 
un drept propriu cu privire la imobilul înscris în C.F. nr. 9041 cu 
nr. top 2332 (iar nu C.F. 1922 cu nr. top 233/3) ca fiind cumpărat de 
antecesoarea sa M.A.D. de la care l-a dobândit prin succesiune legală, 
conform certificatului de moştenitor nr. 461/1990 emis de Notariatul 
de stat local Sighişoara. Intervenienta a mai precizat că a devenit 
proprietară de bună-credință la fel ca şi antecesoarea sa, anterior 
apariției Legii nr. 112/1995, respectiv Legii nr. 10/2001, astfel că nu 
putea fi evinsă şi nici deposedată. 

Din cele expuse rezultă că cererea de intervenție formulată de 
P.A. se prezintă ca o acţiune de sine stătătoare, prin care aceasta 

pretindea că prin hotărârea ce se va pronunța să i se recunoască 
dreptul dedus judecății. 

Or, intervenţia accesorie are în vedere apărarea drepturilor uneia 
dintre părţi, intervenientul nu invocă un drept propriu şi nu urmăreşte 
pronunţarea unei hotărâri în folos propriu. 

Aşadar, corect a calificat instanța de apel cererea forrozilată de 
P.A. ca fiind o cerere de intervenţie în interes propriu, aşa cum, de 
altfel „și aceasta şi-o intitulase şi cădea sub incidența art. 49-51 
C. proc. civ. 

În acest sens, este corectă observația recurentei P.A. că cererea sa 
de intervenţie trebuia respinsă ca inadmisibilă, însă acest aspect nu 
este de natură a conduce la admiterea recursului, cât timp soluția de 
respingere a cererii de intervenție în interes propriu apare a fi corectă. 

Față de cele ce preced, ambele recursuri au fost respinse ca 
nefondate. 


§6. Cerere nouă prin care se invocă buna-credinţă, 
formulată în căile de atac 


105. Buna-credință la încheierea contractului invocată 
pentru prima dată în dosarul de recurs. Cerere nouă. Inad- 
misibilitate 


Buna-credință nu poate fi examinată pentru prima dată în 
dosarul de recurs, în condițiile în care nu a constituit obiect de 
analiză în faţa celorlalte instanţe. 


I.C.C.J., Secţia civilă şi de proprietate intelectuală, 
decizia nr. 4404 din 5 mai 2006 


Din examinarea lucrărilor din dosar, Curtea a constatat urmă- 
toarele: 

Prin cererea înregistrată pe rolul Judecătoriei Rădăuţi la data de 7 
mai 2002, reclamanta G.S. a chemat în judecată pe pârâta SC D.F. 
Suceava, solicitând pronunţarea unei hotărâri prin care să se dispună 
evacuarea pârâtei din imobilul situat în Suceava, Vicovu de Sus, 
judeţul Suceava. 

În motivarea acțiunii s-a susținut că imobilul i-a fost restituit prin 
sentinţa civilă nr. 232 din 3 iunie 1999 a Judecătoriei Rădăuți, defi- 

nitivă prin decizia nr. 3057 din 22 octombrie 2002 a Curţii de Apel 
Suceava. 

Prin sentinţa civilă nr. 1913 din 25 iunie 2003 pronunţată de Jude- 
cătoria Rădăuți, s-a respins excepția lipsei calității procesuale pasive 
invocată de către pârâtă şi s-a respins acțiunea ca inadmisibilă. 

Instanţa a apreciat că reclamanta are la dispoziţie calea unei 
acțiuni în revendicare în care să se discute dreptul: de proprietate 
asupra imobilului, şi nu a acţiunii posesorii. 

Prin decizia nr. 2166 din 19 noiembrie 2003 pronunţată de Tribu- 
nalul Suceava, Secţia civilă, s-a admis apelul formulat de reclamantă 
împotriva sentinței. A fost anulată sentința şi s-a stabilit competența 
de soluționare a cauzei în favoarea Secţiei comerciale a Tribunalului 
Suceava, reținându-se incidența art. 4 şi art. 56 C. com., faţă de faptul 
că pârâta este o societate comercială. 

Tribunalul Suceava, Secţia comercială, a dispus, prin încheierea 
din şedinţa publică de la data de 13 februarie 2004, trimiterea cauzei 
la Secţia civilă a aceleiaşi instanţe, în urma precizării făcute de către 
reclamantă că îşi întemeiază acţiunea pe dispoziţiile Legii nr. 10/2001. 

Tribunalul Suceava, Secţia civilă, prin sentința civilă nr. 458 din 
16 decembrie 2004, a admis acțiunea formulată de reclamantă împo- 
triva pârâtei şi a chematei în garanție A.V.A.S. 

A fost obligată pârâta să restituie reclamantei imobilul casă de 
locuit situat în comuna Vicovu de Sus. 

S-a respins ca neîntemeiată cererea de chemare în garanție 
formulată de către pârâtă. 

La soluţionarea cauzei s-au avut în vedere probele administrate, 
față de care s-au reţinut următoarele: 

Constatându-se că reclamanta a făcut dovada poprsie autorilor 
săi asupra imobilului, s-a făcut aplicarea art. 1 alin. (1) şi art. 9 din 
Legea nr. 10/2001, care prevăd că imobilele preluate în mod abuziv, 
indiferent în posesia cui se află, se restituie în natură, în starea în care 
se află la data cererii de restituire şi libere de orice sarcini. S-a 
apreciat că restituirea în natură nu poate fi înlăturată de apărările 
pârâtei, în sensul că este privatizată şi că a stăpânit imobilul din anul 
1948 în mod neîntrerupt şi cu bună-credință. 

Motivele de apel pentru care a fost atacată sentința civilă nr. 1158 
din 16 decembrie 2004 a Tribunalului Suceava sunt următoarele: 

Prin acţiune s-a solicitat revendicare a unui imobil cu o valoare care 
nu depăşeşte 1 miliard de lei, astfel încât competenţa de soluționare a 
cauzei aparţine Judecătoriei Suceava (art. 1 şi art. 2 C. proc. civ.), chiar 

şi în situaţia în care competenţa ar aparţine tribunalului, calea de atac 
este apelul, şi nu recursul. 

Redându-se prevederile art. 27 alin. (1) din Legea nr. 10/2001, s-a 
arătat că societatea a dobândit imobilul în discuţie cu titlu valabil, 
prin Decretul de naţionalizare nr. 134/1949, iar în aceste condiţii nu 
poate fi obligată la restituirea lui în natură, ci cel mult prin echivalent. 

Faţă de dispoziţiile art. 27 din Legea nr. 10/2001, a fost invocată 
lipsa calităţii procesuale pasive a societăţii, competența de soluționare 
a notificării aparţinând instituţiei publice care a efectuat privatizarea. 

„Apelul formulat de către pârâtă împotriva sentinței a fost respins 
ca nefondat prin decizia civilă nr. 539 din 3 iunie 2005 pronunţată de 
Curtea de Apel Suceava, Secţia civilă, pentru următoarele motive: 

Conform art. 24 alin. (8) din Legea nr. 10/2001, competența de 
soluţionare a litigiilor privind restituirea în natură a imobilelor ce 
intră sub incidenţa acestui act normativ revine secției civile a tribu- 
nalului în a cărui circumscripție teritorială se află sediul unității deți- 
nătoare, iar pârâta-apelantă îşi are sediul în circumscripţia teritorială a 
Tribunalului Suceava. 

Articolul 27 din Legea nr. 10/2001 invocat de către apelantă nu 
este aplicabil în speță, întrucât vizează imobilele preluate cu titlu 
valabil, iar imobilul în cauză a fost preluat în mod abuziv, iar în cauză 
devin incidente dispoziţiile art. 20 şi urm. din Legea nr. 10/2001. 

Deşi apelanta a invocat dispoziţiile Decretului nr. 134/1949 pentru 
naţionalizarea unităților sanitare, imobilul în cauză nu face parte 
dintre cele menţionate în anexă, iar în aceste condiţii nu poate consti- 
tui titlu valabil de preluare. 

Totodată, s-a reţinut că nu s-a făcut dovada că s-ar fi emis ulterior 
o. decizie de preluare de către Ministerul Sănătăţii, potrivit modifi- 
cărilor aduse prin Decretul nr. 176/1949, însă, chiar dacă s-ar fi emis 
o astfel de decizie; preluarea ar fi fost oricum fără titlu. 

În condiţiile în care imobilul a fost preluat în mod abuziv, în cauză 
devin incidente dispoziţiile art. 20 şi urm. din Legea nr. 10/2001, astfel 
încât restituirea în natură se justifică pe deplin. 

Împotriva deciziei de apel a formulat cerere de recurs apelanta, 
criticând-o pentru următoarele motive, ce se încadrează în art. 304 
pct. 3 şi 9 C. proc. civ.: 

Tribunalul Suceava-nu putea să soluţioneze cauza; în condițiile în 
care Secţia civilă se declarase necompetentă să soluţioneze cauza și a 
stabilit competenţa în favoarea Secţiei comerciale, iar aceasta din 
urmă s-a declarat la rândul său necompetentă, trimițând cauza la 

Secţia civilă, erau incidente dispoziţiile art. 20 alin. (2) C. proc. civ., 
intervenind un conflict negativ de competenţă între cele două secţii 
ale Tribunalului Suceava. 

Urmare a intervenirii conflictului negativ de competenţă, trebuia 
trimisă cauza la Curtea de Apel Suceava pentru soluţionarea acestuia. 

Instanţa a interpretat greşit dispoziţiile art. 24 alin. (8) din Legea 
nr. 10/2001 în aprecierea competenţei de soluţionare a cauzei. 

Tribunalul este competent numai cu privire la divergenta ivită cu 
ocazia acordării persoanei îndreptăţite de către deţinătorul imobilului 
a unei oferte de restituire prin echivalent, trebuind să se ţină seama şi 
de valoarea imobilului. 

Recurenta-pârâtă a invocat în apărarea sa art. 20 din Legea 
nr. 10/2001, arătând că nu se încadrează în dispoziţiile acestui text 
legal, fiind privatizată integral încă din anul 1999 prin contractul de 
vânzare-cumpărare acțiuni nr. SV53 din 29 iunie 1999, iar în aceste 
condiţii, dobândirea cu bună-credință a patrimoniului societății prin 
privatizare nu mai poate fi pusă la îndoială. 

În acest context, art. 20.1. alin. (5) din H.G. nr. 498/2003 prevede 
că societățile comerciale privatizate integral nu au obligaţia restituirii 
în natură dacă sunt dobânditori de bună-credință. 

Nu s-a pus în discuţie nici valoarea imobilului, iar instanțele nu 
părtinitoare reclamantei. ; 

Asupra recursului formulat în cauză, Curtea a constatat: 

Față de motivele de recurs, s-a constatat că printre acestea se află 
critici care nu au fost formulate în cererea de apel, fiind exclus de a fi 
analizate direct în recurs — omisso medio — şi care nu constituie în 
acelaşi timp motive de ordine publică pentru a putea fi invocate în 
orice fază a litigiului. 

In această situație sunt criticile referitoare la un conflict de 
competență între cele două secții — comercială şi civilă — ale Tribu- 
nalului Suceava, neîncadrarea apelantei-recurente în conditiile regle- 
mentate de art. 20 din Legea nr. 10/2001 față de faptul că a fost 
privatizată încă din anul 1999, precum şi la buna-credință cu care a 
dobândit patrimoniul societății. 

În ceea .ce privește competența de soluționare a cauzei de către 
tribunal, instanţa de apel a făcut o corectă soluţionare, motivarea 
urmând a fi complinită după cum urmează. 

Într-adevăr, art. 26 alin. (3) [fost art. 24 alin. (7)] din Legea 
nr. 10/2001 acordă competenţă secţiei civile a tribunalului în a cărui 

circumscripție se află sediul unității deţinătoare pentru soluționarea 
contestaţiei formulate împotriva deciziei/dispoziției emise în temeiul 
acestei legi. 

Fără a fi emisă o decizie/dispoziție, recurenta i-a comunicat 
reclamantei-intimate, cu referire la art. 27 alin. (1) şi art. 28 alin. (1) 
din Legea nr. 10/2001, că organele competente să soluţioneze notifi- 
carea sunt organele de conducere ale instituției publice implicate în 
privatizare. 

În această situaţie, dispoziţiile sus menţionate ale Legii nr. 10/2001 
nu Îşi găsesc aplicare, pentru că decizia sau dispoziţia lipsesc. 

Cu toate acestea, atitudinea persoanei juridice notificate care nu 
respectă dispoziţiile legale care impun termene şi proceduri de solu- 
ționare a notificării nu poate să încalce dreptul subiectiv civil al 
persoanei îndreptăţite, respectiv dreptul la restituirea în natură sau 
prin echivalent a unui imobil, şi nici să o lipsească de posibilitatea de 
a-şi apăra interesele şi drepturile recunoscute şi ocrotite de lege. 

Competența de soluţionare a cererii formulate de către reclamantă 
aparține tot secției civile:a tribunalului în a cărui rază teritorială îşi 
are sediul intimata, din considerente de simetrie cu dispoziţiile care 
reglementează competenţa instanței de a cenzura decizia/dispoziția 
emisă. 

Acţiunea formulată împotriva intimate,i care a înţeles să răspundă 
la notificare în sensul şi în modalitate a arătate, reprezintă o veritabilă 
acţiune în realizarea dreptului, a cărei cauză se află în prevederile 
Legii nr. 10/2001, care reprezintă o lege specială şi care instituie o 
procedură specială, diferită de cea de drept comun. 

Pentru soluţionarea unei acţiuni de genul celei de față, instanța 
procedează la verificarea condiţiilor legale de emitere a unei 
decizii/dispoziţii, iar procedura este guvernată de aceleaşi norme 
legale pe care este chemată instanța să le verifice atunci când ar 
cenzura legalitatea unei decizii/dispoziţii. 

În aceste condiţii, nu prezintă relevanță valoarea imobilului, 
pentru a.se putea aprecia pe procedura dreptului comun competența 
de soluţionare fie în favoarea judecătoriei, fie a tribunalului. 

În ceea ce priveşte nepronunțarea de către instanță asupra neva- 
labilităţii titlului statului, s-a constatat că instanța de apel s-a 
pronunţat în limitele în care a fost învestită, invocându-se prin cererea 
de apel faptul că imobilul a fost dobândit cu titlu valabil prin Decretul 
de naţionalizare nr. 134/1949. 

Instanţa de apel a apreciat nevalabilitatea titlului statului din 
perspectiva motivelor de apel cu care a fost sesizată, după cum s-a 
arătat mai sus în motivarea deciziei de apel, reţinându-se nevala- 
bilitatea faţă de Decretul nr. 134/1949 şi anexele sale. 

Reţinând, prin urmare, că nu sunt fondate criticile formulate — 
critici analizate în limitele reținute mai sus —, Curtea a făcut aplicarea 
şi a art. 312 alin. (1) C. proc. civ. şi a dispus respingerea recursului ca 
nefondat. 


În acelaşi sens, /.C.CJ, Secţia civilă şi de proprietate intelec- 
tuală, decizia nr. 5631 din 8 iunie 2006: Susţinerile părţilor, printre 
care şi cea referitoare la buna-credinţă, au fost promovate direct în 
recurs, omisso medio, fără a fi supuse analizei şi instanței de apel, 
unde singurele nemulțumiri față de sentinţa tribunalului au vizat doar 
cuantumul măsurilor reparatorii în echivalent şi forma acestora. 


$7. Data de la care curge termenul de formulare 
a unei acţiuni în nulitate, a unei acțiuni pentru plata 
contravalorii îmbunătăţirilor aduse la imobil. Data 
de sfârşit al termenului 


106. Termenul de formulare a unei acțiuni în nulitate 
şi, implicit, de analizare a bunei-credinţe la încheierea unui 
act juridic din perspectiva art. 45 (fost art. 46) din Legea 
nr. 10/2001. Data de la care curge termenul. Data intrării în 
vigoare a legii 


Legea nr. 10/2001, art. 45 


Legea nr. 10/2001 este o lege.specială, derogatorie de la 
dreptul comun. l 

Astfel, procedura reglementării acestui act normativ prevede, 
la art. 45 alin. (5) (fost art. 46), că, prin derogare de la dreptul comun, 
indiferent de cauza de nulitate, dreptul la acțiune se prescrie în 
termen de 1 an de la data intrării în vigoare a prezentei legi. 

Din interpretarea textului de lege evocat rezultă fără echivoc că 
dreptul la acţiune, sub imperiul acestei legi speciale, se prescrie 
(indiferent de cauza de nulitate) într-un termen de 1 an, calculat, 
prin voinţa legiuitorului, de la momentul intrării în vigoare a 
actului normativ. 

Termenul de 1 an a fost prelungit iniţial cu 3 luni, prin O.U.G. 
nr. 109/2001, şi apoi cu încă 3 luni, conform O.U.G. nr. 145/2001, 
astfel că se putea introduce o acțiune în anulare a contractului de 
vânzare-cumpărare având ca obiect un bun care intra sub inci- 
denta acestei legi cel mai târziu până la 14 august 2002. i 

În aceste condiţii, demersul judiciar de învestire a instanţei 
după această dată este făcut cu depăşirea termenului imperativ 
prevăzut de lege. 


I.C.C.J., Secţia civilă şi de proprietate intelectuală, 
decizia nr. 4508 din 30 mai 2005 


La data de 29 noiembrie 2002, R.L. a contestat legalitatea dispo- 
zitiei nr. 1279 din 21 octombrie 2002, emisă de Primăria Munici- 
piului Târgu Mureş, şi a solicitat, în contradictoriu cu aceasta şi cu 
pârâtele SC L. SA şi K.E., ca, prin sentința ce instanța va pronunța, să 
modifice dispoziţia menționată, în sensul restituirii în natură a 
apartamentului nr. 12 situat în Târgu Mureş, înscris în C.F. nr. 800/1 
Târgu Mureş cu nr. ord. A+103 nr. top 686/1, 686/2, compus din o 
cameră şi dependinţe, anexe gospodăreşti, anulării contractului de 
vânzare-cumpărare nr. 913/1997 şi obligării pârâtelor la plata 
cheltuielilor de judecată ocazionate de proces. 

În motivarea acţiunii, reclamanta a arătat că imobilul mai sus 
individualizat a fost proprietatea tabulară a autorului său V.E. şi 
ulterior acesta a trecut în proprietatea statului în baza Decretului 
nr. 92/1950, înscris în C.F. nr. 800/11, iar la 11 septembrie 1997, prin 
contractul de vânzare-cumpărare nr. 913, imobilul a fost înstrăinat 
pârâtei K.E., anterior vânzării acestuia, reclamanta solicitând resti- 
tuirea în natură. 

Acţiunii reclamantei, pârâtele Primăria Municipiului Târgu Mureş 
şi K.E. i-au opus . întâmpinări, prin care au solicitat respingerea 
acțiunii, întrucât acesteia i-au fost acordate despăgubiri, conform 
hotărârii nr. 739 din 9 februarie 1998, emisă de Consiliul Judeţean 
Mureş, Comisia pentru aplicarea Legii nr. 112/1995, deşi reclamanta 
nu a solicitat efectuarea plății. 

Prin sentinţa civilă nr. 70 din 7 februarie 2003, Tribunalul Mureş 
a admis excepţia sa de necompetență materială cu privire la capătul 
de cerere privind anularea contractului de vânzare-cumpărare şi a 
declinat cauza în favoarea. Judecătoriei Târgu Mureș. 

În temeiul art. 244 pct. 1 C. proc. civ.; a suspendat judecata celor- 
lalte petite, până la soluţionarea irevocabilă a cererii reclamantei de 
anulare a contractului de vânzare-cumpărare nr. 913 din 11 septem- 
brie 1997. 

Pentru a se dezînvesti, instanţa a reținut că se impune a se face 
distincție între procedura specială reglementată de Legea nr. 10/2001 
şi acţiunea de drept comun prin care se solicită anularea actelor juri- 
dice de înstrăinare încheiate în legătură cu imobilul a cărei restituire 
s-a cerut. îi a 

În raport de valoarea imobilului prevăzută în contractul de vân- 
zare-cumpărare nr. 913/1997, care este sub 2 miliarde lei, a apreciat 
incidente dispozițiile art. 1 pct. 1 C. proc. civ. şi a hotărât că acţiunea 
este de competența materială a judecătoriei, în primă instanţă. 

Cauza a fost înregistrată pe rolul Judecătoriei Târgu Mureş sub nr. 
2364/2003, iar prin sentinţa civilă nr. 4603 din 26 septembrie 2003, 
această instanţă a respins acțiunea ca fiind prescrisă. 

În motivare, Judecătoria Târgu Mureş a reţinut că, în aplicarea 
Legii nr. 112/1995, reclamanta R.L. a solicitat să fie despăgubită 
pentru imobilele preluate de la-autorul- V.E., în temeiul Decretului 
nr. 92/1950, a cărui moștenitoare testamentară este, după defuncta 
V.S., imobilele fiind situate în Târgu Mureş, înscrise în C.F. 
nr. 800/11 Târgu Mureş. ; : 

Conform hotărârii nr. 739 din 9 februarie 1998, Comisia Judeţea- 
nă de aplicare a Legii nr. 112/1995 Mureş a respins cererea petentei 
R.L. privind acordarea de despăgubiri sau restituirea în natură a 
imobilului situat în Târgu Mureş şi acordarea de despăgubiri pentru 
imobilul situat în str. H. 2, Târgu Mureş. 

S-a arătat că aceasta are calitatea de moștenitoare testamentară a 
fiului fostei proprietare, dar nu a dovedit calitatea de moştenitoare a 
acesteia din urmă, nefiind întrunită condiția prevăzută de art. 2 
alin. (1) din Legea nr. 112/1995. 

În ceea ce priveşte imobilul: situat pe str. H., din extrasul de la 
Arhivele Statului rezultă că imobilul a fost preluat în proprietatea 
Statului prin Decretul nr. 92/1950 de la proprietarul V.E. 

R.L. este moștenitoarea testamentară a proprietarului V.E. 


Împotriva acestei hotărâri, reclamanta a formulat contestaţie, prin 
care a solicitat reanalizarea măsurii dispuse. 

Prin sentinţa civilă nr. 9290/1998 a Judecătoriei Târgu Mureș; s-a 
respins contestaţia, cu motivarea că, deşi Legea nr. 112/1995 recu- 
noaşte dreptul de moştenire legală şi testamentară cu privire la per- 
soanele care beneficiază de dispoziţiile acesteia, în speţă, contes- 
tatoarea nu a dovedit această calitate. 

Împotriva acestei sentințe a declarat apel contestatoarea, arătând 
că din actele de stare civilă depuse a rezultat fără echivoc că V.E. este 
fiul lui S.V., care a decedat la 6 decembrie 1951, iar V.E. a decedat la 
8 august 1978, astfel că acesta are calitate de moştenitor legal. 

Tribunalul Mureş, prin decizia nr. 276 din 28 februarie 2001 a 
admis apelul, a schimbat în tot sentința şi a admis contestaţia for- 
mulată de R.L. împotriva hotărârii nr. 739/1998, a obligat Consiliul 
Judeţean Mureş, Comisia de aplicare a Legii nr. 112/1995 să-i acorde 
acesteia despăgubiri în sumă de 303.815.470 lei pentru imobilul situat 
în Târgu Mureş, rămânând valide măsurile reparatorii stabilite pentru 
imobilul situat în Târgu Mureş, str. H. 

Împotriva acestei decizii a declarat recurs aceeaşi contestatoare, 
pentru că suma ce i-a fost acordată a fost apreciată de aceasta ca fiind 
sub valoarea reală. 

Aceeaşi cale de atac.a fost exercitată şi de Consiliul Judeţean 
Mureş, care a criticat decizia, în sensul că reclamanta a dovedit 
calitatea de moștenitoare testamentară a fostului proprietar V.E., dar 
nu a probat că ar avea vocaţia succesorală la bunurile existente în 
patrimoniul fostei proprietare V.S., la data decesului acesteia, 

` nedovedind calitatea de moştenitoare a defunctei V.S. 

Prin decizia nr. 753/R/2001, Curtea de Apel Târgu Mureş a 
respins recursul contestatoarei şi a admis recursul declarat de Con- 
siliul Judeţean Mureş. 

Ca atare, a modificat decizia nr. 276/2001 a Tribunalului Mureş, 
în sensul că a respins ca nefondat apelul. contestatoarei împotriva 
sentinței civile nr. 9290/1998 a Judecătoriei Târgu Mureş, care a fost 
menținută ca legală şi temeinică. 

Pe parcursul soluționării cauzei ce a format obiectul dosarului 
nr. 2364/2003, pârâta K.E. a invocat excepţia tardivității acțiunii cu 
privire la petitul anulării contractului de vânzare-cumpărare. 

Judecătoria Târgu Mureş a respins ca prescrisă acțiunea, cu moti- 
varea că, potrivit dispoziţiilor art. 46 alin. (5) din Legea nr. 10/2001, 
prin derogare de la dreptul comun, indiferent de cauza de nulitate, 

dreptul la acțiune se prescrie într-un termen de 1 an de la data intrării 
în vigoare a prezentei legi. 

Termenul de 1 an stabilit prin art. 46 alin. (5) din Legea 
nr. 10/2001 a fost prelungit cu 3 luni, prin O.U.G. nr. 109/2001 din 
26 iulie 2001, şi cu încă 3 luni, conform O.U.G. nr. 145/2001 din 9 
noiembrie 2001 pentru prelungirea unor termene prevăzute de Legea 
nr. 10/2001 privind regimul juridic al unor imobile preluate abuziv în 
perioada 6 martie 1945 - 22 decembrie 1989. 

Impotriva acestei sentințe a declarat apel reclamanta, solicitând 
schimbarea în tot a hotărârii, admiterea acţiunii, arătând că instanta a 
apreciat greşit că acţiunea este prescrisă, iar pe fond instanţa va trebui 
să aibă în vedere că, din imobilul în care este situat apartamentul 
solicitat, o parte a fost retrocedat în natură acesteia, în conformitate 
cu Legea nr. 112/1995, iar alte apartamente au fost înstrăinate 
chiriaşilor. 

A formulat critici în sensul nelegalității hotărârii, învederând că 
imobilul a fost preluat de stat, fără titlu, iar această împrejurare nu a 
fost analizată de instanță. 
| Prin decizia nr. 17/A din 21 ianuarie 2004, instanța de control 
judiciar ordinar, Curtea de Apel Târgu Mureş, a respins ca nefondat 
apelul declarat de reclamanta R.L. şi a obligat-o la 3.000.000 lei, cu 
titlul de cheltuieli de judecată către intimata K.E., păstrând motivarea 
Judecătoriei Târgu Mureş 

Decizia menţionată a făcut obiectul exercitării criticilor pro- 
movate de aceeaşi parte, pentru motivul de recurs prevăzut de art. 304 
pct. 9 C. proc. civ., referitor la aplicarea greşită a legii. 

In dezvoltarea motivelor de recurs, reclamanta a arătat că momen- 
tul de la care începe să curgă termenul de 1 an stabilit de dispoziţiile 
art. 46 alin. (5) din Legea nr. 10/2001 este cel al comunicării dispo- 
ziției nr. 1279 din 21 octombrie 2002. 

Recursul declarat de reclamantă este nefondat şi a fost respins, 
pentru considerentele ce succed: 
| Legea nr. 10/2001, în temeiul căreia reclamanta R.L. a învestit 
instanța cu o contestaţie prin care a solicitat modificarea dispozitiei 
nr. 1272 din 21 octombrie 2002, emisă de Primăria Municipiului 
Târgu Mureş, în sensul restituirii în natură a apartamentului nr. 12 din 
str. H., Târgu Mureş şi anularea contractului de vânzare-cumpărare 
nr. 913 încheiat la 11 septembrie 1997 între R.A.G.C.L. (fostă SC L. 
SA), în calitate de vânzător, şi K.E., cumpărătoare, are, prin rațiunea 

edictării sale, un profund caracter reparatoriu, fiind o lege specială, 
derogatorie de la dreptul comun. 

Astfel, procedura reglementării acestui act normativ prevede, la 
art. 46 alin. (5), că, „prin derogare de la dreptul comun, indiferent de 
cauza de nulitate, dreptul la acțiune se prescrie în termen de 1 an de la 
data intrării în vigoare a prezentei legi”. 

Din interpretarea textului de lege evocat rezultă fără echivoc că 
dreptul la acţiune, sub imperiul acestei legi speciale, se prescrie 
(indiferent de cauza de nulitate) într-un termen de 1-an, calculat, prin 
voinţa legiuitorului, de la momentul intrării în vigoare a actului 
normativ. 

Termenul de 1 an a fost prelungit iniţial cu 3 luni, prin O.U.G. 
nr. 109/2001, şi apoi cu încă 3 luni, conform O.U.G. nr. 145/2001, 
astfel că reclamanta putea să introducă acțiunea în anulare a contrac- 
tului de vânzare-cumpărare nr. 913/1977 cel mai târziu până la 14 
august 2002. 

Demersul judiciar de învestire a instanței s-a realizat la 29 noiem- 
brie 2002, deci cu depăşirea termenului imperativ prevăzut de lege. 

În acest sens, corect au apreciat instanțele că acțiunea este 
prescrisă, dreptul material fiind exercitat peste termenul legal. 


În acelaşi sens, Z.C.C.J., Secţia civilă şi de proprietate intelec- 
tuală, decizia nr. 3074 din 18 aprilie 2005: Legea nr. 10/2001 a intrat 
în vigoare la 14 februarie 2001, aşa încât termenul prevăzut de art. 46 
alin. (5) din Legea nr. 10/2001 s-a împlinit la 14 august 2002. 

Termenul de 1 an şi 6 luni prevăzut de art. 46 alin. (5) din Legea 
nr. 10/2001 este un termen special de prescripţie, care înlătură dreptul 
subiectiv la acţiune pentru anularea sau constatarea nulității actelor 
juridice de înstrăinare, după data de 14 august 2002. 

Întrucât, în cauză, reclamanții au înregistrat, la 12 mai 2003, 
acţiunea prin care au cerut constatarea nulității contractului de 
vânzare-cumpărare încheiat cu privire la apartamentul ce fusese 
anterior preluat de stat, în mod corect atât prima instanță, cât şi 
instanţa de apel au stabilit că dreptul la acţiune era prescris. 


Notă: Asupra constituționalității art. 45 alin. (5) [fost art. 46 alin. (5)] 
din Legea nr. 10/2001 s-a pronunțat Curtea Constituţională. Astfel, 
printr-o decizie recentă, Decizia nr. 104 din 13 februarie 2007 (M. 
Of. nr. 237 din 5 aprilie 2007), s-a respins excepţia de neconstituţio- 
nalitatea a acestui articol, pentru următoarele considerente: 

„Obiectul excepţiei îl reprezintă prevederile art. 45 alin. (5) din 
Legea nr. 10/2001 privind regimul juridic al unor imobile preluate în 
mod abuziv în perioada 6 martie 1945 - 22 decembrie 1989, repu- 
blicată, având următoarea redactare: „„(5) Prin derogare de la dreptul 
comun, indiferent de cauza de nulitate, dreptul la acţiune se prescrie 
în termen de un an de la data intrării în vigoare a prezentei legi”. 

Textele constituționale invocate sunt cele ale art. 1 alin. (5) — 
Statul român, art. 4 alin. (2) — Unitatea poporului şi egalitatea între 
cetățeni, art. 15 alin. (2), referitor la neretroactivitatea legii, art. 16 — 
Egalitatea în drepturi, art. 21 — Accesul liber la justiţie, art. 24 — 
Dreptul la apărare, art. 44 — Dreptul de proprietate privată, art. 53 — 
Restrângerea exerciţiului unor drepturi sau al unor libertăți, art. 124 — 
Înfăptuirea justiţiei, precum şi ale art. 6 parag. 1 din Convenţia pentru 
apărarea drepturilor omului şi a libertăţilor fundamentale, privind 
dreptul la un proces echitabil, şi art. 1 din primul Protocol adițional la 
Convenţie. 

Examinând excepția de neconstituționalitate, Curtea reține urmă- 
toarele: ; 

Prevederile art. 45 alin. (5) din Legea nr. 10/2001 au mai făcut obiect 
al controlului de constituționalitate, Curtea, prin mai multe decizii, 
respingând în mod constant excepţiile de neconstituționalitate invocate. 

Astfel, prin Decizia nr. 91 din 4 martie 2004, publicată în 
Monitorul Oficial al României, Partea I, nr. 345 din 20 aprilie 2004, 
Decizia nr. 308 din 6 aprilie 2006, publicată în Monitorul Oficial al 
României, Partea I, nr. 390 din 5 mai 2006, Decizia nr. 573 din 19 
septembrie 2006, publicată în Monitorul Oficial al României, Partea 
I, nr. 888 din 31 octombrie 2006, şi Decizia nr. 730 din 24 octombrie 
2006, publicată în Monitorul Oficial al României, Partea I, nr. 979 
din 7 decembrie 2006, Curtea a reținut că exercitarea unui drept de 
către titularul său nu poate avea loc decât într-un anumit cadru, 
stabilit de legiuitor, cu respectarea anumitor exigenţe, cărora li se 
subsumează şi instituirea unor termene, după a căror expirare 
valorificarea respectivului drept nu mai este posibilă. Articolul 45 
alin. (5) din Legea nr. 10/2001 recunoaşte dreptul titularului la exerci- 
tarea acțiunii în constatarea nulității absolute a actelor juridice de 
înstrăinare a imobilelor preluate în mod abuziv şi asigură posibilitatea 
de valorificare a acestuia în cadrul unui termen impus de raţiuni 
sociale majore, respectiv de evitarea unor stări de incertitudine pre- 
lungite în ceea ce priveşte raporturile juridice civile, precum şi de 

asigurarea stabilităţii şi a securității acestora, cu atât mai importante 
cu cât au ca obiect dreptul de proprietate. 

Curtea. a mai reținut că imprescriptibilitatea unor drepturi, 
consfinţită, în anumite cazuri, cu titlu de principiu în legislația civilă, 
nu este consacrată ca atare de Constituţie. Aşa fiind, legiuitorul poate, 
în considerarea unor raţiuni majore, să deroge de la acest principiu, 
aşa cum a procedat prin norma dedusă controlului, fără a îndreptăţi 
calificarea reglementării respective ca fiind neconstituțională. 

Şi, în fine, analizând compatibilitatea art. 45 alin. (5) cu dispo- 
ziţiile art. 1 din primul Protocol adiţional la Convenţia pentru apăra- 
rea drepturilor omului şi a libertăţilor fundamentale, referitor la pro- 
tecția proprietăţii, şi ale aii. 6 parag. 1 din aceeaşi convenţie, privind 
dreptul la un proces echitabil, Curtea a reținut, în esență, că textul de 
lege criticat se armonizează cu aceste prevederi, având ca scop asigu- 
rarea stabilității şi securităţii raporturilor civile, cu atât mai 
importante cu cât au ca obiect dreptul de proprietate. 


107. Data de la care curge termenul de invocare a 
nulității, prevăzut de Legea nr. 10/2901. Data intrării în 
vigoare a acestei legi. Situaţii excepționale de depăşire a 
termenului 


Legea nr. 10/2001, art. 46 alin. (5)? 
Decretu! nr. 167/1958, art. 19 


Potrivit art. 19 din Decretul nr. 167/1958 privitor la prescripția 
extinctivă, instanța poate să dispună judecarea sau rezolvarea 
acțiunii chiar dacă termenul de prescriptie s-a împlinit, în cazul în 
care se constată ca fiind temeinic justificate cauzele pentru care 
termenul de prescriptie a fost depăşit. Este reglementată astfel 
instituția repunerii în termen. 

Potrivit aceluiaşi text legai, repunerea în termen operează 
dacă cererea a fost făcută în termen de o iună de ia încetarea 
cauzelor care justifică depăşirea termenului de prescriptie. 

În condițiile în care cererea de chemare în judecată a fost 
formulată în termen de o lună de la data emiterii deciziei pe 
Legea ni. 10/2001, contestată, susținându-se că numai atunci s-a 
at cunoştinţă de vânzare, care nu a fost înscrisă nici în cartea 


D În prezent, art. 45 alin. (5). 

funciară, se impune ca instanţa să analizeze motivele invocate ca 
reprezentând obstacole în promovarea acţiunii în contestarea 
nulității actului şi să aprecieze astfel dacă se justifică repunerea 
în termenul de prescripţie şi judecarea pe fond a acțiunii. 


I.C.C.J., Secţia civilă şi de proprietate intelectuală, 
decizia nr. 2644 din 19 martie 2006 


Din examinarea lucrărilor din dosar, Curtea a constatat urmă- 
toarele: 

I.P., născută N.H., a chemat în judecată Statul Român, prin S.C. 
R. SRL Braşov, şi pe D.M,, solicitând să se constate că întreg 
imobilul situat în Braşov, str. De Mijloc nr. 6, înscris în C.F. nr. 1230 
Braşov cu nr. top 1983, 1984 şi 1982/2 şi în C.F. nr. 7102 Brasov cu 
nr. top 1985 constituie proprietatea reclamantei, fiind dobândit prin 
moştenire legală, şi să se dispună restituirea acestuia în natură către 
reclamantă. 

De asemenea, a cerut să se dispună anularea contractului de 
vânzare-cumpărare nr. 21458 din 22 ianuarie 1997, prin care SC R. 
SRL Braşov a înstrăinat către D.M. un apartament din imobil. 

Pe cale de consecință, reclamanta a solicitat şi anularea deciziei 
nr. 179 din 9 aprilie 2003 emisă de SC R. SRL Braşov, prin'care i s-a 
refuzat restituirea în natură a menționatului apartament. 

In motivarea acțiunii, reclamanta a învederat că imobilul în litigiu — 
parțial restituit în natură prin decizia contestată -- a aparținut antece- 
sorilor săi încă din secolul al XIX-lea, aşa cum rezultă din extrasul de 
C.F., şi a fost numai parțial naționalizat (respectiv cota de 1/2 ce a 
aparținut unchiului său N.H., înscrisă în C.F. nr. 1220 Braşov). Cota 
de 1/2 din imobilul înscris în C.F. nr. 1230 Braşov ce a aparținut 
tatălui reclamantei, N.V., şi cotele de proprietate ale celor doi fraţi 
înscrise în C.F. nr. 7102 Braşov nu au fost transcrise în favoarea 
Statului Român, ca de altfel nici contractul de vânzare-cumpărare 
nr. 21458 din 22 ianuarie 1997 privind-o pe pârâta D.M. şi care, din 
acest considerent, nu-i era opozabil, conform art. 27 din Legea 
nr. 7/1996 a cadastrului şi publicității imobiliare. 


întregului imobil, inclusiv a apartamentului deținut de pârâta D.M. cu 
titlu precar. 

Prin întâmpinare, D.M. şi soțul acesteia, D.C., au invocat, între 
altele, excepția prescripției dreptului material la acțiune pentru capă- 

tul de cerere referitor la nulitatea contractului de vânzare-cumpărare 
nr. 21458 din 22 ianuarie 1997, în raport de dispoziţiile art. 46 
alin. (5) din Legea nr. 10/2001, potrivit cărora, prin derogare de la 
dreptul comun, indiferent de cauza de nulitate, dreptul la acţiune se 
prescrie în termen de 15 luni de la intrarea în vigoare a legii. 

Cum Legea nr. 10/2001 a intrat în vigoare la 14 februarie 2001, 
iar termenul prevăzut de art. 46 alin. (5) din lege este un termen de 
prescripţie, apare cu evidență că promovarea acțiunii la 9 mai 2003 
era situată în afara menționatului termen şi, prin urmare, dreptul 
material la acțiune era prescris. 

La rândul său, I.P. şi-a precizat acţiunea, în sensul introducerii în 
cauză a Ministerului Finanţelor Publice pentru a reprezenta Statul 
Român, iar în ceea ce priveşte excepția prescrierii dreptului material 
la acţiune pentru cererea de constatare a nulității contractului de 
vânzare-cumpărare nr. 21458/1997, reclamanta a învederat că respec- 
tivul contract nu îi era opozabil, întrucât nu a fost înscris în cartea 
funciară şi, oricum, a luat cunoştinţă de existența lui odată cu 
comunicarea deciziei nr. 179 din 9 aprilie 2003 emisă de SC R. SRL 
Braşov, astfel încât era obiectiv imposibil să solicite constatarea nuli- 
tății contractului în termenul prevăzut de art. 46 alin. (5) din Legea 
nr. 10/2001. A mai precizat că unitatea deţinătoare a dat dovadă de 
rea-credinţă, întrucât, deşi fusese notificată la 31 octombrie 2001, nu 
i-a adus la cunoștință că înstrăinase parțial imobilul şi, prin urmare, 
acesta nu i-ar putea fi restituit integral. 

Tribunalul Braşov, Secția civilă, prin sentinţa nr. 477/S din 24 
noiembrie 2003, a respins contestaţia precizată formulată de I.P. în 
contradictoriu cu SC R. SRL Braşov cu privire la decizia nr. 179 din 
9 aprilie 2003 emisă de pârâtă. 

A respins acţiunea formulată şi precizată de reclamanta I.P. în 
contradictoriu cu pârâţii D.M. şi SC R. SRL Braşov pentru constatarea 
nulității contractului de vânzare-cumpărare nr. 21458 din 22 ianuarie 
1997 ca urmare a admiterii excepţiei prescripției dreptului material la 
acţiune. 

A respins acţiunea precizată a reclamantei I.P. în contradictoriu cu 
pârâtul Statul Român, prin Ministerul Finanţelor Publice, ca urmare a 
admiterii excepţiei lipsei calității procesuale pasive a acestui pârât. 

Instanţa a reținut că, întrucât pârâta D.M. a cumpărat unul din 
apartamentele imobilului în litigiu conform contractului de vânzare-cum- 
părare nr. 21458 din 22 ianuarie 1997, iar acest contract a fost 
încheiat cu respectarea dispoziţiilor Legii nr. 112/1995, potrivit 

art. 18 lit. d) din Legea nr. 10/2001, reclamanta era îndrituită exclusiv 
la măsuri reparatorii prin echivalent. 

Această regulă nu se mai aplică doar în ipoteza în care persoana 
îndreptățită a atacat în termen legal contractul de vânzare-cumpărare 
perfectat de stat cu fostul chiriaş şi, conform art. 48 din Legea 
nr. 10/2001, a obținut o hotărâre judecătorească irevocabilă de consta- 
tare a nulității respectivului contract. 

Or, în speță, cererea de constatare a nulității contractului de 
vânzare-cumpărare între pârâţii SC R. SRL Braşov şi D.M. a fost 
promovată cu depăşirea termenului legal de prescripţie a dreptului 
material la acțiune, motiv pentru care, în temeiul art. 46 alin. (5) din 
lege, astfel cum a fost modificat prin O.U.G. nr. 109/2001 şi O.U.G. 
nr. 145/2001, în şedinţa publică din 27 octombrie 2003 a fost admisă 
excepţia prescripției dreptului material la acțiune cu privire la această 
cerere, care nu putea fi promovată decât până la data de 14 august 
2002. 

Pe cale de consecință, având în vedere că menționatul contract îşi 
păstrează existenţa şi continuă a produce efecte juridice, reclamanta 
era îndrituită numai la măsuri reparatorii prin echivalent conform 
art. 18 lit. d) din Legea nr. 10/2001 şi din această perspectivă decizia 
nr. 179/2003 emisă de SC R. SRL Braşov era legală. 

De asemenea, în baza art. 137 alin. (1) C. proc. civ. coroborat cu 
art. 25 din Decretul nr. 31/1954, s-a stabilit că Ministerul Finanţelor 
Publice nu avea calitate procesuală pasivă în cauză, întrucât nu a fost 
parte în raporturile juridice deduse judecății. 

Curtea de Apel Braşov, Secţia civilă, prin decizia nr. 397/AP din 
29 aprilie 2004, a respins apelul declarat de reclamanta I.P. împotriva 
sentinţei nr. 477 din 24 noiembrie 2003 a Tribunalului Braşov, Secția 
civilă. 

În motivarea soluţiei, instanța de apel a reținut că, potrivit art. 46 
alin. (5) din Legea nr. 10/2001, indiferent de cauza de nulitate — 
absolută ori relativă —, dreptul la acţiune pentru desființarea actelor 
juridice de înstrăinare a imobilelor preluate de stat, cu sau. fără titlu - 
valabil, în perioada 6 martie 945 — 22 decembrie 1989 se prescrie în 
termen de 18 luni de la data intrării în vigoare a legii — 14 februarie 
2001. Cum, în speţă, acţiunea pentru anularea contractului de 
vânzare-cumpărare nr. 21458 din 22 ianuarie 1997 a fost înregistrată la 
9 mai 2003, adică ulterior datei limită de 14 august 2002 prevăzută de 
legiuitor, aceasta era prescrisă. 

Ca o consecinţă, instanța nu mai putea cerceta pe fond acţiunea 
reclamantei şi, prin urmare, în speță erau aplicabile dispoziţiile art. 18 
lit. d) din Legea nr. 10/2001. 

În contra menționatei decizii a declarat recurs reclamanta I.P., 
imvocând dispozițiile art. 304 pct. 9 C. proc. civ. şi sustinând, în 
esenţă, că, întrucât contractul de vânzare-cumpărare nr. 21458 din 22 
ianuarie 1997 intervenit între pârâte nu a fost intabulat în cartea 
funciară, respectivul contract nu-i era opozabil, conform art. 6 din 
Regulamentul de organizare şi funcționare a birourilor de carte 
funciară ale judecătoriilor. 

Totodată, având în vedere că existența convenției menţionate i-a 
fost adusă la cunoştinţă odată cu decizia nr. 179 din 9 aprilie 2003 a 
SC R. SRL Braşov, era obiectiv imposibil să solicite constatarea 
nulităţii contractului nr. 21458 din 22. ianuarie 1997 în termenul 
prevăzut de Legea nr. 10/2001, respectiv până la 14 august 2002. 

A mai arătat că între plângerea impotriva deciziei de nerestituire 
în natură a imobilului în litigiu şi acțiunea în declararea nulității 
absolute a actului juridic de înstrăinare exista un raport de conexitate 
care conducea la extinderea procesului, cauza urmând a fi soluționată 
în întregul ei. 

De asemenea, referindu-se la fondul pricinii, recurenta a precizat 
că ambele părți contractante au fost de rea-credință la perfectarea 
contraciului de vânzare-cumpărare, întrucât cota-parte din proprie- 
tatea achiziționată de soţii D. nu a fost înscrisă în C.F. înainte de 
încheierea contractului de vânzare-cumpărare şi, prin urmare, cunoş- 
teau viciul dreptului de proprietate al apartamentului respectiv. 
Astfel, în regimul de carte funciară, cumpărarea cotei-părți indivize 
din apartament care nu a fost determinată față de întreg şi de la un 
neproprietar constituia dovada relei-credinţe a părților contractante. 

În fine, a menţionat că, deși prin cererea din 22 septembrie 2003 a 
precizat că înțelege să se judece şi cu D.C., instanța de fond a apreciat 
greşit că nu ar avea calitate procesuală pasivă. 

Recursul este fondat, pentru motivele ce succed. 

Din dosar a rezultat că imobilul situat în Brașov, str. De Mijloc 
nr. 6, este cuprins în două cărți funciare (nr. 1230 şi nr. 7102 Braşov) 
şi a aparținut autorilor N.H. şi N.V., a căror succesoare era 
reclamanta. 

Reclamanta a notificat SC R. SRL Braşov, solicitând restituirea în 
naiură a imobilului compus din două corpuri de casă şi teren, iar cu 
dispoziția nr. 179 din 9 aprilie 2003 i s-a admis în parte cererea şi i 

s-a restituit în natură numai partea din imobii ce nu a fost înstrăinată 
în condiţiile Legii nr. 112/1995 şi i s-au acordat despăgubiri băneşti 
pentru partea de imobil vândută. 

Contestând menționata dispoziţie, reclamanta a solicitat şi anu- 
larea contractului de vânzare-cumpărare ar. 21458 din 22 ianuarie 
1997 intervenit între SC R. SRL Braşov şi dobânditoarea D.M. pentru 
unul din apartamentele imobilului în litigiu. 

Instanţele au respins acţiunea, motivat de faptul că, întrucât a 
promovat-o la 9 mai 2003, a fost depăşit termenul de 18 luni prevăzut 
de art. 46 alin. (5) din Legea nr. 10/2001 pentru constatarea nulității 
contractului de vânzare-cumpărare menţionat, astfel că dreptul material 
la acţiune pe acest aspect era prescris. 

Pe cale de consecință, reclamanta era îndrituită exclusiv la măsuri 
reparatorii prin echivalent pentru partea de imobil înstrăinată, 
conform art. 18 lit. d) din Legea nr. 10/2001. 

Or, în mod constant, reclamanta a susținut că, întrucât a luat 
cunoştinţă de înstrăinarea unei părți din imobilui solicitat numai odată 
cu comunicarea deciziei nr. 179 din 19 aprilie 2003, iar convenţia de 
vânzare-cumpărare nu a fost intabulată în cartea funciară, era obiectiv 
imposibil să atace respectivul act în termenul de 18 iuni prevăzut de 
art. 46 alin. (5) din Legea nr. 10/2001 cât timp, cu rea-credinţă, unita- 
tea deținătoare, deşi fusese notificată la 31 octombrie 2001, a trecut 
sub tăcere înstrăinările efectuate. 

Este adevărat că, potrivit art. 46 alin. (5) din Legea nr. 10/2001 
anterior modificării ei prin Legea nr. 247/2005, prin derogare de la 
dreptul comun, indiferent de cauza de nulitate, actele juridice de 
înstrăinare vizând imobilele ce cad sub incidența legii pot fi atacate în 
justiţie într-un termen de 18 luni de la data intrării în vigoare a legii 
(14 februarie 200i). 

Textul art. 46 alin. (5) din Legea nr. 10/2001 nu distinge între 
cauzele de nulitate care afectează titlul dobânditorului şi are ca scop 
consolidarea într-un timp cât mai scurt a acestui titlu. 

După expirarea termenului menționat, persoana îndreptățită nu 
mai poate să-şi valorifice în justiție pretenţiile sale, orice acţiune 
pentru apărarea drepiului său fiind prescrisă. 

Aşadar, fiind vorba de un termen de prescripţie, acesta este supus 
dispozițiilor de drept comun privitoare la întreruperea, suspendarea şi 
repunerea în termenul de prescripţie. (art. 13-19 din Decretul 
nr. 167/1958). 


În acest context, este de menţionat că, potrivit art. 19 din Decretul 
nr. 167/1958 privitor la prescripţia extinctivă, instanţa judecătorească 
poate să dispună judecarea sau rezolvarea acţiunii, chiar dacă 
termenul de prescripţie s-a împlinit, „în cazul în care constată ca fiind 
temeinic justificate cauzele pentru care termenul de prescripţie a fost 
depăşit”. Astfel, este reglementată instituția repunerii în termen. Prin 
urmare, la acele împrejurări care constituie împiedicări legitime de a 
exercita dreptul la acţiune, fără ca ele să fie absolute (cazuri de forță 
majoră) şi fără ca titularul dreptului la acţiune să fie în culpă de a nu 
le fi înlăturat, intervine instituţia repunerii în termen. 

Conform art. 19 din Decretul nr. 167/1958, repunerea în termenul 
de prescripţie operează nu numai la cererea părții interesate, ci şi din 
oficiu, dacă cererea de repunere în termen, respectiv cererea de che- 
mare în judecată au fost făcute în termen de o lună de la încetarea 
cauzelor care justifică depăşirea termenului de prescripţie. 

Cu alte cuvinte, s-a reținut că, în raport de dispoziţiile art. 19 din 
Decretul nr. 167/1958, dacă partea interesată a făcut în termenul de o 
lună arătat cererea de chemare în judecată, fără a solicita înăuntrul 
aceluiaşi termen repunerea în termen, aceasta poate fi dispusă din 
oficiu de instanța judecătorească. 

Astfel fiind, cu referire la cazul în speță, este de evidenţiat că 
reclamanta I.P. a promovat acţiunea prin care a solicitat şi anularea 
contractului de vânzare-cumpărare nr. 21458 din 22 ianuarie 1997 
intervenit între pârâtele SC R. SRL Braşov şi D.M. la 9 mai 2003, 
respectiv în termen de o lună de la data emiterii deciziei nr. 179 din 9 
aprilie 2003 de către SC R. SRL Braşov, prin care i s-a adus la cunoş- 
tință despre înstrăinarea apartamentului ce forma obiectul contrac- 
tului a cărui anulare a cerut-o. 

Totodată, reclamanta a susținut în acțiune că, întrucât operațiunea 
de vânzare-cumpărare nu a fost înscrisă în cartea funciară, aceasta 
nu-i era opozabilă. După invocarea de către pârâtă a excepţiei de 
tardivitate în raport de dispoziţiile art. 46 alin. (5) din Legea 
nr. 10/2001, reclamanta a precizat şi că prin neînscrierea actului de 
vânzare-cumpărare în cartea funciară a fost obiectiv imposibil să 
solicite constatarea nulității contractului în termenul prevăzut de 
Legea nr. 10/2001, punct de vedere exprimat constant pe tot parcursul 
procesului şi invocat şi în motivele de recurs. 

Or, în raport de dispoziţiile art. 19 din Decretul nr. 167/1958 deja 
evocate şi având în vedere că repunerea în termenul de prescripţie 
constituie un atribut al instanţei de judecată ce poate fi exercitat şi din 

oficiu, în speţă s-a impus analizarea de către instanța de fond a moti- 
velor invocate de reclamantă ca reprezentând obstacole în promo- 
varea acţiunii în constatarea nulităţii contractului de vânzare-cum- 
părare nr. 21458 din 22 ianuarie 1997 în termenul prevăzut de art. 46 
alin. (5) din Legea nr. 10/2001, pentru a vedea dacă acestea constituie 
împiedicări legitime de a exercita dreptul la acțiune şi, pe cale de 
consecinţă, dacă se justifică repunerea în termenul de prescripţie şi 
judecarea pe fond a acţiunii. 

În acest context, trebuie subliniat şi faptul că în materie de carte 
funciară înscrierea valorează titlu de proprietate, conform principiului 
forței probante absolute a înscrierii în cartea funciară. 

Faţă de cele ce preced, recursul a fost admis, au fost casate 
hotărârile pronunţate în cauză și a fost trimis dosarul la instanța de 
fond pentru rejudecare. 


108. invocarea bunei-credinţe pe cale de acțiune sau 
de excepție. Obligativitatea respectării termenului în ambe- 
le situații 


Legea nr. 10/2001, art. 46 alin. (5)” 


Nulitatea actelor de înstrăinare privind imobilele al căror 
regim este reglementat de Legea nr. 10/2001, în care se poate 
verifica şi buna-credinţă, poate fi formulată pe cale principală sau 
poate fi invocată pe cale de excepție. 

În toate cazurile trebuie însă respectat termenul special de 
prescripţie prevăzut de ari. 46 alin. (5) din Legea nr. 10/2001, care 
a fost prorogat până la data de 14 august 2002. 

Chiar dacă o asemenea cerere a fost formulată pe caie 
excepţie, trebuie respectat termenul de prescripţie menţionat 
anterior şi, prin urmare, nu mai poate fi analizată dacă a fost 
invocată ulterior. 


I.C.C.J., Secţia civilă şi de proprietate intelectuală, 
decizia nr. 6738 din 2 decembrie 2004 


La data de 21 ianuarie 2003, reclamanţii G.D. şi G.O. au solicitat, 
în contradictoriu cu Primăria Municipiului Timişoara, anularea dispo- 
ziţiei nr. 1522 din 19 decembrie 2002, emisă de Primarul Municipiu- 

lui Timişoara conform dispoziţiilor Legii nr. 10/2001, şi restituirea în 
natură a imobilului situat în Timişoara, preluat abuziv de stat în 
temeiul prevederilor Decretului nr. 223/1974. 

1. Soluţionând cauza în primă instanță, Tribunalul Timiş, Secţia 
civilă, a respins ca neîntemeiată contestaţia formulată de G.D. şi 
G.O., prin sentința nr. 296 din 7 aprilie 2003. 

Pentru a hotărî astfel, tribunalul a reținut că reclamanţii au înaintat 
Primăriei Municipiului Timişoara notificarea din 22 mai 2001, prin 
care au solicitat, în baza Legii nr. 10/2001, restituirea în natură a 
imobilului situat în Timişoara, preluat de stat conform Decretului 
nr. 223/1974. 

Prin dispoziţia nr. 1522 din 19 decembrie 2002, emisă de Primarul 
Municipiului Timişoara, a fost respinsă cererea de restituire în natură 
a imobilului solicitat de reclamanţi, întrucât apartamentul revendicat 
a fost vândut chiriaşilor în temeiul Legii nr. 112/1995. 

Totodată, notificarea a fost înaintată Prefecturii Judeţului Timiș, 
pentru stabilirea unor măsuri reparatorii prin echivalent. 

Cu actele depuse la dosar, reclamanţii au făcut dovada că au 
calitatea de persoane îndreptățite în sensul Legii nr. 10/2001 şi s-a 
reţinut de tribunal că imobilul în litigiu a fost preluat abuziv de stat, 
însă cu titlu, în baza Decretului nr. 223/1974. 

Instanţa de fond a mai constatat că doar în motivarea contestației 
reclamanţii au invocat nulitatea actului de înstrăinare a imobilului 
către chiriaşi, care au fost de rea-credinţă şi au încheiat un contract ce 
are o cauză ilicită. Această cerere nu a îmbrăcat forma unui petit 
distinct al contestaţiei destinat a învesti tribunalul, cum nu a constituit 
nici un capăt de cerere al notificării către primărie, prin care recla- 
manții au cerut doar restituirea în natură a imobilului. 

În acest context, tribunalul a stabilit că actul juridic de înstrăinare 
îşi produce pe deplin efectele, iar reclamanţii au dreptul la măsuri 
reparatorii, conform art. 1 alin. (2) din Legea nr. 10/2001. 

Ca urmare, s-a considerat legală dispoziţia emisă de primar, iar 
contestaţia formulată de G.D. şi G.O. a fost respinsă ca neîntemeiată. 

Nemulţumiţi de această hotărâre, contestatorii au declarat apel, 
criticând sentinţa tribunalului ca fiind nelegală şi netemeinică. 

2. Curtea de Apel Timişoara, prin decizia civilă nr. 199 din 27 
noiembrie 2003, a respins ca nefondat apelul contestatorilor. 

Pentru a hotărî astfel, s-a reţinut că apelanţii au invocat nulitatea 
contractului de vânzare-cumpărare a imobilului ca o excepție de fond, 
deşi, în conformitate cu art. 46 alin. (5) din Legea nr. 10/2001, aveau 

obligaţia ca, în termen 'de 1 an de la: intrarea în vigoare a Legii 
nr. 10/2001, să formuleze o acţiune în constatarea nulității contractului. 
Cum termenul de 1 an este un termen de decădere, s-a stabilit că nu poate 
fi analizată excepţia de fond invocată şi, ca atâre, dispoziția primarului 
prin care s-a considerat că apelanţii-contestatori au dreptul doar la măsuri 
reparatorii, este legală şi respectă prevederile Legii nr. 10/2001. 

Împotriva acestei decizii pronunțate de instanţa de apel au declarat 
recurs contestatorii, invocând motivul prevăzut de art. 304 pct. 9 
C. proc. civ. í 

În esență, s-a menționat că dispoziția emisă de Primarul Munici- 
piului Timişoara este nelegală, deoarece restituirea în natură a imobi- 
lului era posibilă, întrucât contractul de vânzare-cumpărare a aparta- 
mentului către chiriaşi a avut loc la data de 16 octombrie 1996, 
perioadă în care operaţiunile de înstrăinare a imobilelor aflate sub 
incidenţa dispoziţiilor Legii nr. 112/1995 erau blocate. 

Mai mult, recurenții au susținut că foştii chiriaşi aveau cunoştinţă, 
la data cumpărării, de intenţia proprietarilor de a redobândi imobilul. 
Sub acest aspect, vânzătorul a încheiat actul de înstrăinare în frauda 
dreptului de proprietate al recurenților și pe riscul cumpărătorilor, 
fiind incidente cauzei dispoziţiile art. 948, art. 966 şi art. 968 C. civ. 
referitoare la cauza ilicită a contractului, ce este astfel lovit de nulitate 
absolută. 

Recursul declarat este nefondat, pentru considerentele ce se vor 
arăta în continuare: 

În mod judicios, instanța de apel a stabilit că dispoziţia nr. 1522 
din 19 decembrie 2002 emisă de Primarul Municipiului Timişoara 
respectă dispozițiile Legii nr. 10/2001 privind regimul juridic al unor 
imobile preluate în mod abuziv în perioada 6 martie 1945 - 22 
decembrie 1989, atunci când s-a respins cererea de restituire în natură 
a imobilului în litigiu şi a constatat că recurenţii-contestatori au 
vocaţie de a primi doar măsuri reparatorii. 

Articolul 46 din Legea nr. 10/2001 se referă la regimul juridic al 
actelor de înstrăinare având ca obiect imobilele preluate abuziv care 
cad sub incidenţa Legii nr. 10/2001 şi încheiate până la data de 14 
august 2002 (termen prorogat prin O.U.G. nr. 109/2001 şi O.U.G. 
nr. 145/2001). În acest caz, sub rezerva anulării acestor acte, resti- 
tuirea în natură a imobilelor nu mai este posibilă, persoana îndrep- 
tăţită putând obține numai măsuri compensatorii. 

Potrivit art. 46 alin. (5) din Legea nr. 10/2001, „prin derogare de 
la dreptul comun, indiferent de cauza de nulitate, dreptul la acțiune se 
prescrie în termen de un an de la intrarea în vigoare a prezentei legi”. 

Exercitarea acțiunii în constatarea nulităţii absolute sau anularea 
actelor de înstrăinare privind imobilele al căror regim este regle- 
mentat de Legea nr.. 10/2001 poate fi formulată fie anterior, conco- 
mitent sau ulterior. notificării adresate persoanei juridice deținătoare 
sau poate fi invocată pe cale de excepție. 

În toate cazurile trebuie însă respectat termenul special de prescrip- 
ţie prevăzut de art. 46 alin. (5) din Legea nr. 10/2001, care a fost pro- 
rogat până la data de 14 august 2002. 

În cauza de față, nulitatea actului de înstrăinare din data 19 octom- 
brie 1996 a fost invocată pe calea unei excepţii de fond în contestaţia 
formulată de recurenţii-contestatori la data de 21 ianuarie 2003. 

Cum această excepţie a fost invocată după împlinirea termenului 
de prescripţie menționat anterior, în mod corect instanța de apel nu a 
putut s-o analizeze şi, ca urmare, a constatat că este legală dispoziția 
emisă de Primarul Municipiului Timişoara. 

Faţă de cele ce preced şi văzând că nu sunt îndeplinite cerințele 
art. 304 pct..9 C. proc. civ., Curtea a respins ca nefondat recursul 
contestatorilor, conform art. 312 alin. (1) C. proc. civ. 


109. Termen de exercitare a acţiunii în nulitatea 
actelor juridice având ca obiect imobile ce cad sub inci- 
denţa Legii nr. 10/2001. Raportul dintre o normă specială şi 
o normă generală. Aplicabilitatea normei speciale 


Legea nr. 10/2001, art. 46 alin. (5)! 


Din motive ce ţin de stabilitatea şi certitudinea raporturilor 
juridice, precum şi de securitatea circuitului civil, prin Legea 
nr. 10/2001 [art. 46 alin. (5)] s-a statuat asupra unui mijloc de 
stingere a dreptului la acțiune în sens material, ca urmare a 
neexercitării acestuia în termen.: 

Dat fiind caracterul. de sancţiune instituită de lege şi gravi- 
tatea. acesteia pentru titularul dreptului, care nu a sesizat în 
termen instanța de judecată, aceasta este obligată totdeauna a 

stabili natura raportului juridic litigios şi data naşterii dreptuiui la 
acțiune. 

În raportul dintre un termen special de prescripţie şi un ter- 
men de drept comun, se aplică cu prioritate primul. 


I.C.C.J., Secţia civilă şi de proprietate intelectuală, 
decizia nr. 5140 din 13 iunie 2005 


La data de 7 octombrie 2003, reclamantul S.I. a solicitat ca, prin 
hotărârea ce se va pronunța în cauză, în contradictoriu cu pârâții 
Municipiul Bucureşti, prin Primarul General, SC H.N. SA București, 
G.G.N. şi G.G., instanţa de judecată să constate nulitatea absolută a 
contractului de vânzare-cumpărare nr. 2634/30246 din 8 ianuarie 
1997, încheiat între SC H.N. SA Bucureşti şi soții G., având ca obiect 
imobilul situat în Bucureşti. 

În motivarea cererii, reclamantul a invocat calitatea sa de pro- 
prietar asupra imobilului, în baza contractului de construire, trecerea 
imobilului în proprietatea statului în'temeiul Decretului nr. 223/1974 
printr-o decizie administrativă necomunicată, ca urmare a plecării 
sale din ţară în anul 1986. 

Deşi a solicitat Primăriei Sectorului 1 Bucureşti restituirea în natură 
a imobilului, s-a adresat instanței de judecată în vederea constatării 
valabilității neîntrerupte a dreptului de proprietate şi s-a adresat pârâtei 
SC H.N. SA Bucureşti cu o cerere de blocare a vânzării, apartamentul 
a fost vândut soților G. 

Prin sentinţa nr. 7933 din 16 decembrie 2003, Judecătoria Secto- 
rului 1 Bucureşti a admis excepţia prescripţiei dreptului la acţiune şi a 
respins acţiunea, reținând că reclamantul a sesizat instanța de judecată 
cu depăşirea termenului prevăzat de art. 46 alin. (5) din Legea 
nr. 10/2001. - 

Aceeași instanţă, învestită cu o cerere de completare a hotărârii, a 
admis cererea pârâţilor G.G. şi G.G.N., prin sentința nr. 1613 din 4 
martie 2004, şi a obligat reclamantul la plata cheltuielilor de judecată 
în favoarea pârâților menționați. 

Împotriva celor două hotărâri ale primei instanţe, reclamantul a 
declarat apel, pe care nu l-a motivat. 

Prin decizia nr. 405/A din 27 mai 2004, Curtea de Apel București, 
Secţia a VIl-a civilă şi litigii de muncă, a respins ca nefondat apelul 
declarat împotriva sentinţei nr. 7933/2003 şi ca tardiv declarat apelul 


formulat împotriva sentinţei nr. 1613/2004, ambele ale Judecătoriei 
Sectorului 1 Bucureşti. 

În motivarea acestei decizii, instanţa de control judiciar a apreciat 
că, în raport de actele dosarului, în' mod judicios prima instanță a 
statuat cu privire la prescripția dreptului la acțiune. 

Cu privire la cel de-al doilea apel, privind sentinţa dată în cererea 
de completare a hotărârii, acesta a fost formulat cu depăşirea terme- 
nului prevăzut de legea procesual civilă. 

Împotriva acestei din urmă hotărâri reclamantul S.I. a declarat 
recurs. , 

S-a susținut că în mod greşit s-a admis excepția prescripției dreptului 
la acţiune, în raport de împrejurarea că imobilul a fost preluat de stat fără 
titlu valabil, iar cererea s-a întemeiat pe dispoziţiile art. 966-968 C. civ. 

În concluzie, reclamantul a solicitat admiterea recursului, casarea 
hotărârilor pronunțate în cauză şi trimiterea dosarului la prima 
instanță, în vederea continuării judecății. 

Recursul este nefondat, pentru considerentele ce se vor arăta în 
continuare: | 

Din motive ce ţin de stabilitatea şi certitudinea raporturilor.juridice, 
precum şi de securitatea circuitului civil, cu referire la necesitatea 
înlăturării drepturilor lăsate în părăsire şi asigurării situațiilor îndelung 
admise, legiuitorul a statuat asupra unui mijloc de stingere a dreptului 
la acţiune în sens material, ca urmare a neexercitării acestuia în termen. 

Drept urmare, la împlinirea termenului, dreptul şi obligaţia corela- 
tivă se sting simultan, ca urmare a pierderii de către partea interesată 
a concursului statului în obţinerea unei hotărâri judecătoreşti, pe calea 
acțiunii în justiţie. 

Dat fiind caracterul de sancţiune instituită de lege şi gravitatea 
acesteia pentru titularul dreptului, care nu a sesizat în termen instanța 
de judecată, aceasta este obligată totdeauna a stabili natura raportului 

juridic litigios şi data naşterii dreptului la acţiune. 

În cauză, instanţele au stabilit judicios asupra incidenței normei 
speciale menționate şi, în raport de data sesizării cu acţiune în 
constatarea nulității, depăşirea termenului imperativ. 

Ca atare, respingând apelul şi menţinând hotărârea primei instan- 
te, instanţa de control judiciar a pronunţat o hotărâre legală, nesupusă 
cazului de modificare prevăzut de art. 304 pct. 9 C. proc. civ., vizat 
de reclamant. 

În consecință, pentru considerentele ce preced, Curtea a respins 
recursul ca nefondat. 

110. Nulitatea unui contract de vânzare-cumpărare 
solicitată în cadrul unui proces aflat pe rolul instanței de 
judecată. Termen de exercitare, din perspectiva „Legii 
nr. 10/2001 şi a dispoziţiilor Codului de procedura civilă 


C. proc. civ., art. 132 alin. (2), 
art. 134 


Modificarea acţiunii, prin care se solicită anularea actelor 
juridice, după ce, anterior, instanța acordase mai multe termene 
de judecată în care părţile au dezbătut, în contradictoriu, diferite 
aspecte de fond ale litigiului, încalcă dispozițiile art. 132 alin. (1) 
C. proc. civ., care prevede că la prima zi de înfăţişare instanța va 
putea da reclamantului un termen pentru întregirea sau modifica- 
rea cererii, precum şi pentru a propune noi dovezi şi câ, în acest 
caz, instanța dispune amânarea pricinii şi comunicarea cererii 
modificate pârâtului, în vederea facerii întâmpinării. ae 

Potrivit art. 134 C. proc. civ., este socotită ca prima zi de 
înfăţişare aceea în care părțile, legal citate, pot pune concluzii. 


I.C.C.J., Secţia civilă şi de proprietate intelectuală, 
decizia nr. 1403 din 23 februarie 2005 


La data de 3 iunie 1998, reclamantul P.M. a chemat în judecată pe 
pârâţii C.G.M.B. şi SC H.N. SA, pentru ca, prin hotărârea ce se va 
pronunţa, să fie obligaţi să-i lase în deplină proprietate imobilul din 
Bucureşti. | | 

În motivarea acţiunii, fondată în drept pe prevederile art. 480 Şi 
art. 481 C. civ., reclamantul a arătat că este singurul moștenitor al 
mătuşii sale P.E., fostă proprietară a imobilului, şi că bunul greşit a 
fost naționalizat prin Decretul nr. 92/1950, deoarece autoarea, avocat 
fiind, era exceptată de la aplicarea amintitului act normativ. | 

Învestit iniţial cu soluționarea cauzei, Tribunalul Bucureşti, Secţia 
a V-a civilă şi de contencios administrativ, prin sentința nr. 140 din 
16 februarie 2000, a respins ca neîntemeiată acțiunea, cu motivarea că 
probele administrate în cauză referitoare la exceptarea de la naționa- 
lizare nu sunt concludente, întrucât atestă situații ulterioare adoptării 
Decretului nr. 92/1950. , 

Solutia tribunalului a fost confirmată de Curtea de Apel București, 
Secția a M-a civilă, care, prin decizia nr. 358/A din 13 iunie 2000, a 
respins ca nefondat apelul declarat de reclamant. 

Curtea Supremă de Justiţie, Secţia civilă, prin decizia nr. 2441 din 
11 mai 2001, a admis recursul declarat de reclamantul P.M., a casat 
hotărârile date în cauză şi a învestit tribunalul cu rejudecarea litigiu- 
lui, întrucât din probele administrate rezultă o serie de neconcordante, 
ce se impun a fi clarificate, atât cu privire la individualizarea imobi- 
lulu, cât şi cu referire la persoana posesorului. 

În fond după casare, la data de 20 februarie 2002, s-a depus la 
dosar o adresă eliberată de pârâta SC H.N. SA, în care se menţiona că 
imobilul din Bucureşti a fost vândut, în temeiul Legii nr. 112/1995, 
foştilor chiriaşi, adresa menţionând atât numele cumpărătorilor, cât şi 
datele de identificare a contractelor de vânzare-cumpărare (numărul şi 
data încheierii lor). 

La 20 martie 2002, numiții D.N., D.G., E.G.M., E.G.RA. şi G.M.L. 
au formulat trei cereri de intervenție în interes propriu, prin care au 
solicitat respingerea acţiunii formulate de reclamant şi a se constata 
valabilitatea contractelor de vânzare-cumpărare nr. 437/24.760 din 4 
octombrie 1996, nr. 3273/24.804 din 11 februarie 1997 şi nr. 3463/24.736 
din 27 februarie 1997 ce au avut ca obiect apartamentele nr. 1, nr. 2 şi 
nr. 3 ale imobilului din Bucureşti. Este de menţionat că la fiecare cerere 
de intervenţie principală au fost ataşate contractele de vânzare-cumpă- 
rare a căror valabilitate s-a cerut a fi constatată. 

În şedinţa publică din 20 martie 2002, în urma dezbaterilor, tribu- 
nalul a admis în principiu cererile de intervenţie principale, soluție 
lăsată de reclamant la aprecierea instanței. 

După alte trei termene de judecată (17 aprilie 2002, 22 mai 2002 
şi 19 iunie 2002), la data de 14 august 2002, reclamantul P.M. a for- 
mulat o nouă cerere adresată tribunalului, prin care a solicitat anu- 
larea celor trei contracte de vânzare-cumpărare şi obligarea pârâților 
să-i lase imobilul în deplină proprietate şi posesie. Noua cerere 
adresată instanţei nu a fost motivată în fapt şi în drept şi nu a indicat 
nici un motiv de anulabilitate a vreunuia dintre cele trei contracte. 

Tribunalul Bucureşti, Secţia a IV-a civilă, prin sentința nr. 951 din 
27 noiembrie 2002, astfel cum a fost rectificată prin încheierea din 28 
noiembrie 2002, a respins ca neîntemeiată excepția tardivităţii cererii 

de constatare a nulităţii absolute privind contractele de vânzare-cumpă- 
rare. A respins ca neîntemeiate cererile de intervenție. A admis în parte 
acțiunea reclamantului şi a obligat pe pârâţi şi pe intervenienţi să-i lase 
în deplină proprietate şi liniştită posesie imobilul situat în Bucureşti. 

Curtea de Apel București, Secţia a II-a civilă, prin decizia 
nr. 334/A din 5 iunie 2003, a admis apelurile declarate de pârâtul 

Municipiul Bucureşti şi de intervenienţii principali, a schimbat în tot 
sentința tribunalului, în sensul că a respins ca tardivă cererea 
modificatoare din 14 august 2002, a admis cererile de intervenţie şi a 
respins acțiunea reclamantului P.M. l 

Pentru a decide astfel, instanța de apel a reținut şi motivat că cere- 
rea reclamantului din 14 august 2002 nu este una precizatoare sau de 
întregire, ci una modificatoare, întrucât au fost schimbate elementele 
esențiale ale acțiunii, şi anume obiectul şi părțile, în sensul că s-a 
solicitat anularea contractelor, iar revendicarea imobiliară a privit alte 
părți decât pe pârâţii iniţiali, respectiv pe intervenienți. 

Interpretând prevederile art. 132 şi art. 134 C. proc. civ., curtea de 
apel a reținut că cererea modificatoare a acțiunii nu putea fi primită, 
fără acordul celorlalte părți, decât la prima zi de înfăţişare şi cum 
aceste părţi s-au opus modificării acţiunii, ea a fost calificată ca tardi- 
vă. Instanţa de apel a infirmat şi motivarea cu care tribunalul a primit 
cererea modificatoare, şi anume că ea ar fi fost formulată în termenul 
prevăzut de art. 46 alin. (5) din Legea nr. 10/2001, cât timp litigiul de 
față a fost formulat şi s-a desfăşurat potrivit dreptului comun. 

În fine, curtea de apel a mai reţinut că, atât timp cât imobilul a 
fost vândut intervenienților ale căror contracte de vânzare-cumpărare 
sunt în ființă, iar subdobânditorii se găsesc la adăpostul -prezumţiei de 
bună-credință, nu poate fi admisă acțiunea în revendicare a recla- 
mantului față de pârâţii iniţiali. 

Impotriva deciziei date în apel, în termen legal a declarat recurs 
reclamantul P.M. care a susținut că greșit instanța a calificat cererea 
din 14 august 2002 ca fiind una modificaţoare a acţiunii, ci, fiind o 
cerere precizatoare, ea nu putea fi respinsă ca tardivă şi trebuia luată 
în considerare; instanța de apel a interpretat greşit prevederile art. 132 
alin. (2) pct. 1 şi art. 134 C. proc. civ., ca, de altfel, şi noţiunea de 
„prima zi de înfăţişare”; instanţa de apel a încălcat dispoziţiile legale 
referitoare la dreptul de proprietate şi de moştenire şi prin solicitarea 
de a se aplica prevederile art. 46 din Legea nr. 10/2001, reclamantul a 
cerut admiterea acţiunii în revendicare. 

Recursul nu este fondat. 

Potrivit art. 134 C. proc. civ., este socotită ca primă zi de înfăţi- 
şare aceea în care părțile, legal citate, pot pune concluzii. l 

În conformitate cu art. 132 alin. (1) din acelaşi cod, la prima zi de 
înfăţişare instanța va putea da reclamantului un termen pentru între- 
girea sau modificarea cererii, precum şi pentru a propune noi dovezi. 

În acest caz, instanța dispune amânarea pricinii şi comunicarea cererii 
modificate pârâtului, în vederea facerii întâmpinării. 

Alineatul (2) al aceluiaşi articol dispune că cererea nu se socoteşte 
modificată şi nu se va da termen, ci se vor trece în încheierea de ședință 
declaraţiile verbale făcute în instanță: 1. când se îndreaptă greșelile 
materiale din cuprinsul cererii; 2. când reclamantul măreşte sau micșo- 
rează câtimea obiectului cererii; 3. când cere valoarea obiectului 
pierdut sau pierit; 4. când înlocuieşte cererea în constatare printr-o 
cerere pentru realizarea dreptului sau, dimpotrivă, în cazul în care 
cererea în constatare nu poate fi primită. 

Din textele mai sus citate rezultă că legea de procedură distinge 
două categorii de cereri: de întregire şi de modificare a cererii inițiale. 
În doctrină şi jurisprudență se regăsesc criterii pentru ca diferențierea 
dintre cele două categorii de cereri să fie evidentă și uşor de făcut. 
Astfel, cererile de întregire au ca obiect completarea lipsurilor din 
cuprinsul cererii inițiale, cum ar fi, exempli gratia, prezentarea unor 
elemente suplimentare pentru identificarea bunurilor sau pentru 
completarea elementelor de fapt. Din contră, cererile de modificare 
sunt acelea prin care reclamantul urmăreşte să schimbe unele ele- 
mente importante ale cererii de chemare în judecată, precum părțile, 
obiectul cererii sau temeiul juridic al acesteia. 

În lumina celor ce preced, cererea reclamantului din 14 august 
2002, în baza căreia a solicitat anularea celor trei contracte de 
vânzare-cumpărare şi obligarea intervenienţilor cumpărători la preda- 
rea celor trei apartamente ce compun nemişcătorul, nu reprezintă o 
cerere de întregire a acţiunii iniţiale sau o cerere precizatoare, așa 
cum eronat a susținut recurentul, ci o evidentă cerere modificatoare a 
acțiunii, pentru că, prin intermediul ei, reclamantul a urmărit să 
schimbe două elemente esenţiale ale acţiunii introductive de instanță: 
obiectul cererii (anularea contractelor) şi părţile ce urmau a cădea în 
pretenții (intervenienţii, iar nu pârâţii inițiali). 

Întrucât norma procedurală înscrisă în art. 132 alin. (1) C. proc. civ. 
conține prevederi ce sunt statornicite în interesul pârâtului, ei i se 
conferă şi un caracter imperativ, în măsura în care atât pârâţii, cât şi 
intervenienţii nu au consimțit expres sau tacit la modificarea acțiunii, 
ulterioară primei zile de înfăţişare, ci din contră, s-au opus modificării 
într-un mod neechivoc. Neefectuarea modificării la prima zi de 
înfăţişare trebuia să atragă sancţiunea decăderii din dreptul de a o mai 
îndeplini. Este adevărat că instanța de apel a respins cererea din 14 
august 2002 ca tardivă, în loc să constate decăderea reclamantului din 

dreptul de a modifica acţiunea, dar o atare eroare de apreciere nu 
poate fi îndreptată în recursul reclamantului. 

Reclamantul şi-a modificat acțiunea la data de 14 august 2002, în 
condițiile în care, din data de 20 februarie 2002, prezent fiind la 
judecată, cunoştea atât situația juridică a imobilului revendicat, cât şi 
poziţia procesuală a intervenienţilor, care, prin cererile formulate la 
20 februarie 2002, urmăreau recunoaşterea judecătorească a validității 
contractelor încheiate. Cum, de la data de 20 februarie 2002 şi până la 
data promovării cererii modificatoare, au fost acordate de tribunal trei 
termene de judecată în care părțile au dezbătut, în contradictoriu, 
diferite aspecte de fond ale litigiului, critica adusă de recurent instan- 
tei de apel referitoare la eronata interpretare a noțiunii de „prima zi de 
înfăţişare”, se priveşte ca nefondată. 

S-a observat că cererea modificatoare a fost formulată de către 
reclamant nu numai cu mult după prima zi de înfăţişare, dar a fost 
introdusă în rejudecare, urmare a casării cu trimitere, unde judecata se 
desfăşoară în limite precis stabilite, în sensul dispozițiilor art. 315 
C. proc. civ., limite ce nu pot fi depăşite ori ignorate prin soluționarea 
unui alt obiect al acţiunii, care nu era formulat la data când s-a 
judecat primul recurs. 

Cu toate că excede recursului de față, s-a observat că cererea 
modificatoare din 14 august 2002, prin care s-a cerut anularea celor 
trei contracte de vânzare-cumpărare (iar nu nulitatea lor absolută, aşa 
cum greşit a apreciat instanța de fond), nu răspundea unor cerinţe 
minimale impuse de art. 112 C. proc. civ., întrucât cererea nu cuprin- 
dea motivele de fapt şi temeiurile de drept ale anulării actelor juridice 
şi nici nu a expus, spre examinare, vreun motiv de anulabilitate, în 
condiţiile în care erau în discuţie trei contracte de vânzare-cumpărare 
cu părți, obiect şi cauze distincte. 

Întrucât, din motivele expuse, s-a constatat că imobilul este în 
stăpânirea intervenienților cumpărători ale căror contracte de 
vânzare-cumpărare se bucură de prezumția de legalitate, după cum, 
la rându-le, şi cumpărătorii imobilului sunt prezumaţi ca fiind sub- 
dobânditori de bună-credinţă, cu îndreptățire acțiunea în revendi- 
care împotriva pârâților Municipiul Bucureşti şi SC H.N. SA a fost 
respinsă, astfel că şi ultima critică adusă de recurent deciziei date în 
apel este nefondată. 


În acelaşi sens, Z. C.CJ, Secţia civilă şi de proprietate intelectuală, 
decizia nr. 8416 din 20 octombrie 2006: În ceea ce priveşte prescripția 

dreptului la acţiune a capătului de cerere având ca obiect constatarea 
nulității contractelor de vânzare-cumpărare, Curtea a constatat că acest 
motiv de recurs conține o excepție de ordine publică, ce poate fi 
invocată în orice fază a procesului, inclusiv direct în recurs. 

Excepţia este însă nefondată, deoarece, contrar susținerilor recu- 
renţilor, reclamanţii nu au formulat două cereri de chemare în 
judecată, a doua după împlinirea termenului de prescripţie prevăzut 
de art. 46 alin. ultim din Legea nr. 10/2001. 

În realitate, reclamanţii au introdus o singură cerere, la data de 1 
august 2002, prin care au solicitat încă de la început, alături de res- 
tituirea imobilului, constatarea nulităţii contractelor de vânzare-cum- 
părare încheiate de SC H.N. SA cu chiriașii. Este adevărat că în 


cererea introductivă reclamanții nu au menționat numele acestor’ 


chiriaşi, chemaţi în judecată în calitate de pârâţi, cererea fiind ulterior 
completată sub acest aspect. 

Dreptul la acţiune este dreptul părţii de a sesiza instanța, de a 
propune, de a solicita condamnarea pârâtului etc. Sesizarea instanţei 
se face prin depunerea cererii de chemare în judecată, pe care recla- 
mantul o poate ulterior completa sau modifica ori îi poate împlini 
lipsurile, în condițiile prevăzute de lege. 

În speță, la prima zi de înfăţişare, instanța a ET un termen 
reclamanților tocmai pentru împlinirea lipsurilor cererii, în condițiile 
în care aceştia au învederat că Primăria Municipiului Bucureşti le-a 
comunicat numai numerele contractelor de vânzare-cumpărare 
încheiate pentru apartamentele în litigiu, dar nu şi numele părților. 
Prin urmare, câtă vreme cererea de chemare în judecată a fost intro- 
dusă anterior împlinirii termenului de prescripţie, nu are nici o 
relevanţă că lipsurile acesteia s-au complinit ulterior. 


111. Data până la care se poate invoca buna-credinţă / 
reaua-credinţă la încheierea actului. Efectele depăşirii ter- 
menului legat stipulat în acest sens de Legea nr. 10/2001 


Legea nr. 10/2001, art. 46” 
În condiţiile în care imobilul a fost înstrăinat, iar actul care a 


stat la baza acestei transmisiuni nu a fost atacat în justiţie, fiind 
încheiat astfel cu bună-credință, imobilul este exclus de la 


D În prezent, art. 45. 

restituirea în natură în procedura prevăzută de Legea nr. 10/2001, 
declanşată împotriva fostului deținător al imobilului obiect al 
contractului. 

Soluţia se impune, deoarece, cu privire la asemenea contracte, 
art. 46 din Legea nr. 10/2001 a prevăzut un termen special de 
prescripţie pentru atacarea în justiţie, termen ce s-a împlinit la 14 
august 2002. 


I.C.C.J., Secţia civilă şi de proprietate intelectuală, 
decizia nr. 2031 din 22 februarie 2006 


Din examinarea lucrărilor din dosar, Curtea a constatat următoarele: 

Prin acţiunea civilă înregistrată la 7 aprilie 2003, reclamanta 
G.G.R. a chemat în judecată pe pârâta-SC P. SA, solicitând ca, prin 
hotărârea ce se va pronunţa, să fie obligată pârâta să-i lase în deplină 
proprietate şi posesie imobilul teren şi construcţie, înscris în C.F. 
14112 Braşov, nr. top 13412/1/a/2/29/2, denumit „Vila Piatra 
Craiului”, cu cheltuieli de judecată. 

În motivarea cererii, reclamanta a arătat că imobilul identificat 
mai sus a fost proprietatea unchiului său, P.M., care a edificat 
construcția în anul 1937, iar imobilul a fost naționalizat prin Decretul 
nr. 92/1950 şi dat ulterior în administrare pârâtei, care a încheiat cu 
SC T.P. SRL un contract de leasing pentru parter şi etaj, pârâta 
rămânând proprietară pentru teren şi restul imobilului. 

A. mai arătat că a acţionat pentru restituirea imobilului în con- 
dițiile Legii nr. 10/2001, însă pârâta a refuzat să răspundă, invocând 
prevederile art. 24 din Legea nr. 10/2001. 

Tribunalul Braşov, Secţia civilă, prin sentința civilă nr. 441/S din 
28 iunie 2004, a admis excepţia lipsei calității procesuale active a 
reclamantei G.G.R., invocată de pârâta SC P. SA şi a respins acţiunea 
civilă formulată şi precizată de reclamantă, în contradictoriu cu pârâta 
SC P. SA, prin reprezentant legal D.P., ca fiind formulată de o 
persoană lipsită de calitate procesuală activă. 

A admis cererea de intervenţie principală, formulată de interve- 
nienta SC T.P. SRL, prin reprezentant legal S.I., şi, în consecinţă, a 
constatat că intervenienta este titulara dreptului de superficie constând 
în dreptul de proprietate asupra parterului şi etajului imobilului 
construcție situat în Predeal, str. Trei Brazi nr. 17, înscris în C.F. 
14112 Braşov, nr. top 13412/1/a/2/29/2 şi dreptului de folosință 
asupra terenului aferent construcției, în suprafață de 825,49 mp, 
obligând reclamanta şi la cheltuieli de judecată către intervenientă. 

Împotriva acestei sentințe a declarat apel reclamanta G.G.R. 

Curtea de Apel Braşov, Secţia civilă, prin decizia nr. 213/Ap din 3 
martie 2005, a admis apelul formulat de reclamanta G.G.R. împotriva 
sentinţei civile nr. 441/S din 28 iunie 2004 pronunțată de Tribunalul 
Braşov, pe care a anulat-o şi a fixat termen pentru soluționarea cauzei 
pe fond la 28 martie 2005, pe considerentul că soluţia primei instanțe 
este eronată, deoarece a omis din analiza sa faptul că după fiecare 
defunct se dezbate o succesiune, cu consecințele de rigoare. 

Aşadar, după defuncta G.E. se dezbate o altă succesiune, la care 
au vocaţie toți moştenitorii legali, inclusiv reclamanta, pentru 
celelalte bunuri care nu au fost prevăzute în testamentul prin care 
reclamanta a fost desemnată succesoare testamentară. 

Prin decizia civilă nr. 502/P din 26 mai 2005, Curtea de Apel 
Braşov, Secţia civilă, a admis în parte acțiunea formulată de recla- 
manta G.G.R., în contradictoriu cu pârâta SC P. SA Predeal, a admis 
cererea de intervenţie principală formulată de intervenienta SC T.P. 
SRL şi, în consecință: 

A constatat că intervenienta este titulara dreptului de superficie 
constând în dreptul de proprietate asupra parterului și etajului 
imobilului construcție situat în Predeal, str. Trei Brazi nr. 17, înscris 
în CF. 14112. Braşov, sub nr. top 13412/1/a/2/29/2 şi dreptul de 
folosință asupra terenului aferent de 825,49 mp; a obligat pârâta SC 
P. SA Predeal să emită dispoziţie prin care să restituie reclamantei, în 
calitate de persoană îndreptățită, dreptul de proprietate asupra 
terenului înscris în C.F. 14112 Braşov cu nr. top 13412/1/a/2/29/1, 
13412/1/a/2[29/2, 13412/ 1/a/2/29/3 în suprafață de 38,85 mp, 825,49 
mp şi 74,10 mp şi dreptul de proprietate asupra demisolului clădirii 
înscrisă la A+5 din aceeași C.F.; să facă o ofertă persoanei îndreptă- 
tite de restituire prin echivalent corespunzătoare imobilului înstrăinat 
prin vânzare-cumpărare şi a respins celelalte cereri ale reclamantei. 

Considerând această decizie nelegală şi- netemeinică, au declarat 
recurs reclamanta G.G.R., precum şi pârâta SC P. SA Predeal. 

G.G.R. a susţinut, în esență, că instanța de apel nu şi-a asumat 
întreaga responsabilitate şi nu a acționat în virtutea tuturor drepturilor 
şi obligaţiilor sale, rezumându-se la constatarea că pârâta SC P. SA 
trebuie să emită o dispoziţie prin care .să soluţioneze notificarea 
reclamantei, adevărat indicând şi ce să se dispună prin dispoziție. Cu 
alte cuvinte, reclamanta este obligată să se întoarcă la stadiul anului 
2001, respectiv să aştepte dispoziţia (când va veni) şi apoi, în funcţie 
de conţinutul ei, să o însușească ori să o atace; că instanța era în drept 
şi chiar obligată să soluţioneze fondul cauzei, respectiv să admită și 

proba cu expertize şi să se lămurească toate aspectele cauzei; că instanța 
s-a preocupat în principal cu soluţionarea cererii de intervenție, recu- 
noscând acesteia chiar mai mult decât ar avea dreptul şi că se impu- 
nea precizarea clară şi obligatorie a măsurii reparatorii prin echivalent 
sub formă de despăgubiri băneşti. z í 

SC P. SA Predeal a solicitat, în principal, admiterea recursului, 
modificarea în tot a deciziilor atacate, respingerea ca fiind neînte- 
meiat a apelului formulat de reclamanta G.G.R., menținerea în tot a 
dispozitiilor sentinței civile nr. 441/S din 28 iunie 2004, pronunțată 
de Tribunalul Braşov în primă instanță. | 

In subsidiar, a solicitat admiterea recursului declarat, modificarea 
în parte a deciziei nr. 502/Ap din 26 mai 2005, în sensul admiterii 
acţiunii introductive, potrivit naturii juridice ca obligaţie de a face, şi 
a se dispune ca societatea să emită cuvenita decizie în soluționarea 
notificării depuse în temeiul Legii nr. 10/2001. 

Recursurile sunt nefondate şi au fost respinse, pentru următoarele 
considerente. 

Imobilul înscris în C.F. 14112 Braşov cu nr. top 13412/1/a/2/29 a 
constituit proprietatea antecesorului reclamantei, P.A.M.; potrivit 
celor de sub B 11 din C.F., acesta a construit pe teren o vilă (auto- 


` rizaţia nr. 3474 din 24 august 1937, compusă din subsol, parter şi etaj 


mansardat, intabulată în C.F. numai în anul 2000. 

Prin naţionalizare şi în baza Decretului nr. 92/1950, imobilul a 
fost preluat de Statul Român, conform celor de sub B 11 din C.F. 

Ulterior, la 30 octombrie 2000, imobilul a fost dezmembrat în trei 
loturi (B 14) asupra cărora s-a intabulat dreptul de proprietate în 
favoarea SC P. SA, conform H.G. nr. 834/1991. 

În prezent, asupra terenului cu nr. top 13412/1/a/2/29/2 s-a intabulat 
dreptul de folosinţă al SC T.P. SRL şi dreptul de proprietate al acestei 
societăți comerciale asupra parterului şi etajului vilei (B 18), iar terenul 
şi demisolul vilei sunt proprietatea SC P. SA Predeal (B 19). 

Revenind la situația Decretului nr. 92/1950, s-a reţinut că acesta a 
constituit o modalitate de preluare abuzivă a proprietății, deoarece a 
fost în mod flagrant contrar Constituţiei din 1948. 

Consecința acestei constatări este atragerea incidenței Legii 
nr. 10/2001 în speţă şi constituie temei pentru reclamanta moşteni- 
toare la restituirea în natură a imobilului [art. 2 lit. h) din lege]. Cum 
însă parte din imobil a fost înstrăinată către intervenientă, iar actele ce 
au stat la baza acestei transmisiuni nu au fost atacate în justiţie — ele 

fiind încheiate cu bună-credință —, această parte va fi exclusă de la 
restituirea în natură. 

Soluţia se impune, deoarece, cu privire la asemenea contracte, 
art. 46 din Legea nr. 10/2001 a prevăzut un termen special de prescripţie 
pentru atacarea în justiție a contractelor, termen ce s-a împlinit la 14 
august 2002. | 

Întrucât, pe cale judecătorească, contractul de vânzare-cumpărare 
nu a fost desființat, iar dreptul de proprietate asupra construcției şi de 
folosință asupra terenului este intabulat în C.F. în favoarea interve- 
nientei, rezultă că în mod corect s-a admis cererea, constatându-se că 
intervenienta este titulara dreptului de superficie constând în dreptul 
de proprietate asupra parterului şi etajului imobilului construcție 
situat în Predeal, str. Trei Brazi nr. 17, înscris în C.F. 14112 Braşov, 
nr. top 13412/1/a/2/29/2, şi dreptul de folosință asupra terenului 
aferent construcţiei, în suprafață de 825,49 mp. 

Pentru aceleași considerente, unitatea deținătoare căreia i s-a adresat 
notificarea a fost obligată să restituie în natură numai partea din imobil 
pe care o mai deţine sub nume de proprietar [art. 20 alin. (1) din Legea 
nr. 10/2001], cealaltă parte constituind obiectul contractelor mai sus 
examinate. RI 

În ceea ce priveşte partea din imobil înstrăinată către intervenientă 
prin contract de vânzare-cumpărare, instanța de fond în mod corect a 
stabilit ca intimata-pârâtă să fie obligată să facă persoanei îndreptățite 
o ofertă de restituire prin echivalent corespunzătoare valorii acesteia. 

În consecință, în baza art. 312 C. proc. civ., au fost respinse 
recursurile ca nefondate. 


112. Constructor de bună-credință. Drept de creanță. 
Termen de prescripţie 


C. civ., art. 492 
Decretul nr. 167/1958, art. 1, art. 18 


Potrivit art. 1 din Decretul nr. 167/1958 privind prescripția 
extinctivă, dreptul la acțiune având un obiect patrimonial se 
stinge prin prescripţie, dacă nu a fost exercitat în termenul 
prevăzut de lege. aut 

Dacă cererea are un obiect patrimonial, instanţele au obligația 
să verifice, punând în discuţia părţilor, problema introducerii în 
termenul prevăzut de lege a unei asemenea cereri. Astfel, potrivit 

art. 18 din acelaşi decret, se instituie obligaţia pentru instanţe şi 
organele arbitrale de a cerceta din oficiu dacă dreptul la acţiune 
este prescris. 


C.S.J., Secţia civilă, decizia nr. 702 
din 25 februarie 2003 


Prin acţiunea înregistrată la 2 aprilie 1999, reclamanţii M.V și 
V.M. au chemat în judecată pe pârâții T.M. şi M.T. pentru obligarea 
acestora la plata sumei de 1.800.000 lei reprezentând contravaloare 
chirie pe ultimii trei ani pentru garajul situat în Piatra Neamţ, str. M. 
Eminescu nr. 2, precum şi la costul actual al garajului. 

Pârâţii au formulat o întâmpinare — cerere reconvenţională — prin 
care au arătat că garajul este amplasat pe terenul lor şi această situaţie 
îi îndreptăţeşte pe pârâți să solicite plata chiriei pentru terenurile de 
sub garaj pe ultimii trei ani socotiți de la data cererii reconven- 
tionale — 1 martie 1999 —, precum şi obligarea reclamanților să ridice 
pe cheltuiala lor materialele încorporate în garaj. l 

Judecătoria Piatra Neamţ, prin sentința civilă nr. 6378 din 19 
octombrie 1999, a respins acțiunea reclamanților şi a anulat cererea 
reconvențională a pârâţilor ca netimbrată. 

Pentru a pronunţa această soluţie, instanţa a reţinut următoarele: 

S-au respins excepţiile lipsei calității procesuale active şi auto- 
rităţii de lucru judecat invocate de pârâţi. Reclamanţii şi-au justificat 
titlul prin sentința civilă nr. 6066 din 18 noiembrie 1980 a Judecă- 
toriei Piatra Neamţ, prin care s-a constatat că aceştia au un drept de 
ptoprietate asupra garajului în litigiu. 

S-a mai reţinut că printr-o sentință ulterioară, nr. 8099/1996 a 
Judecătoriei Piatra Neamţ, s-a respins o acțiune în revendicare a 
aceloraşi reclamanţi M., împotriva pârâţilor T., întrucât, din confrun- 
tarea titlurilor de proprietate — sentința nr. 6066/1980 pentru recla- 
manți, respectiv contractul de vânzare-cumpărare pentru pârâţi —, s-a 
dat eficiență acestuia din urmă, fiind încheiat cu fostul proprietar, 

P.N. a 

De asemenea, prin sentința nr. 7121/1991 a Judecătoriei Piatra 
Neamţ, s-a dispus evacuarea reclamantților M. din garajul situat pe 
terenul proprietatea pârâţilor T. ` | 

Tribunalul Neamţ, prin decizia civilă nr. 497/A din 14 martie 
2000, a admis apelul reclamanților şi apelul pârâţilor. A desființat 
sentința civilă nr. 6378/1999 şi a trimis cauza spre rejudecare, în 

vederea precizării temeiului juridic al acţiunii în pretenții a 
reclamanţilor (drept de proprietate sau drept de creanță). 
Pentru a pronunţa această soluţie, s-a reținut că cele două capete 


de acțiune: i . 
— obligarea pârâților la contravaloarea chiriei pentru garajul 


ocupat abuziv şi N KAE 
— contravaloarea garajului vizează acelaşi imobil şi se exclud 


reciproc. 


Judecătoria Piatra Neamţ, rejudecând cauza, prin sentința civilă . 


nr. 7075 din 30 octombrie 2000, a admis în parte acțiunea şi a obligat 
pe pârâți să plătească reclamanţilor 23.444.000 lei contravaloarea 
garajului, sumă ce va fi reactualizată fie la data executării, fie la 
returnarea valorii materialelor şi prețului manoperei. 

A fost respins capătul de acţiune privind restituirea chiriei ca 
neîntemeiat. 

S-a luat act de renunțarea la cererea reconvențională. 

În motivarea acestei soluții s-a reținut că reclamanții au construit 
în 1974 o boxă de garaj, pe terenul ce aparţinea lui P.N., fostul pro- 
prietar, cu acordul acestuia. În 1976, pârâţii T. au cumpărat de la P.N. 
construcţiile de la adresa menţionată, incluzând şi garajul construit de 
reclamanți. | 

Cu toate că reclamanților li s-a recunoscut dreptul de proprietate 
asupra boxei de garaj prin sentinţa civilă nr. 6066/1981 a Judecătoriei 
Piatra Neamţ, iar prin sentința nr. 3190/1981 a Judecătoriei Piatra 
Neamt s-a anulat vânzarea garajului menţionat în contractul autentic 
de vânzare-cumpărare al pârâţilor, reclamanţii au fost evacuaţi totuşi 
din garaj la cererea pârâţilor, pe motiv că acesta se află pe terenul lor. 

Instanţa, rejudecând cauza, a considerat că reclamanții sunt 
îndreptățiți să primească de la pârâți contravaloarea garajului. îsi 

S-a respins cererea privind acordarea chiriei pe ultimii trei ani, 
reclamanţii nedovedind că au avut o înțelegere cu pârâții cu acest 
obiect, nici că pârâţii ar fi folosit garajul. îi 

Împotriva acestei soluții au formulat apel pârâții T., care au criticat 
sentința, pentru că s-a nesocotit autoritatea de lucru judecat conferită de 
existenţa sentinţei civile nr. 721/1991 a Judecătoriei Piatra Neamţ, prin 
care s-a dispus evacuarea necondiționată a reclamanţilor din garajul 
deţinut de aceştia pe terenul proprietatea pârâţilor. | 

Tribunalul Neamţ, prin decizia civilă nr. 331/Ac din 6 martie 
2001, a admis apelul pârâţilor T., reținând ca relevantă, din multi- 

tudinea de procese dintre părţi, sentința nr. 721/1991, prin care recla- 
manții au fost evacuaţi. 

S-a mai reţinut că, deşi s-a constatat prin sentința civilă 
nr. 6066/1980 că reclamanţii au construit o boxă garaj pe un teren ce 
este astăzi în proprietatea pârâţilor, aceştia din urmă nu puteau fi 
obligați să despăgubească pe reclamanţi cu contravaloarea construc- 
tiei, deoarece reclamanţii puteau oricând să-şi ridice : garajul, iar 
numai în cazul în care pârâții s-ar fi opus ridicării, reclamanții îi 
puteau chema în judecată. 

A fost respinsă acţiunea ca nefondată şi obligați reclamanții la 
2.044.260 lei cheltuieli de judecată către pârâți. 

Curtea de Apel Bacău, prin decizia nr. 1240 din 16 noiembrie 
2001, a admis recursul reclamanţilor. A modificat decizia nr. 331 din 
6 martie 2001, în sensul că s-a respins apelul pârâţilor împotriva 
sentinței civile nr. 7055 din 30 octombrie 2000 a Judecătoriei Piatra 
Neamţ, care a fost menţinută. 

Pentru a pronunța această soluție, s-a reținut că, potrivit art. 494 
C. civ., proprietarul unui teren are dreptul să-şi însuşească o 
construcție făcută de o altă persoană pe terenul său sau poate cere să 
fie ridicată. În cazul în care îşi însuşeşte construcţia, el este dator să 
despăgubească pe constructor cu valoarea materialelor şi- prețul 
muncii investite. 

Faptul că reclamanții au ridicat construcţia înainte ca pârâţii să 
dobândească terenul face ca-aceştia să beneficieze de situaţia construc- 
torului de bună-credinţă şi deci de posibilitatea de a solicita contra- 
valoarea materialelor şi manoperei sau o sumă care să reprezinte 
creşterea valorii fondului deținut de proprietari. 

Curtea de Apel Bacău, prin decizia nr. 1240 din 16 martie 2001, a 
respins contestaţia în anulare formulată de pârâți împotriva deciziei 
nr. 1240 din 18 iulie 2001 ca nefondată, reținându-se că soluția nu 
este rezultatul unei greșeli materiale (s-a susținut că greşit s-a reținut 
că pârâții sunt constructori de bună-credință) şi că motivele invocate 
au fost analizate de instanța de recurs. 

Împotrivă sentinţei civile nr. 7075 din 30 octombrie 2000 a Jude- 
cătoriei Piatra Neamț şi deciziei nr. 1240 din 18 iulie 2001 a Curţii de 
Apel Bacău, Procurorul General al Parchetului de pe lângă Curtea 
Supremă de Justiţie a declarat recurs în anulare pentru încălcarea 
esenţială a legii şi vădita netemeinicie a soluției pronunţate. 

S-a susținut în motivarea recursului în anulare că, în lumina dispo- 
zițiilor art. 492 C. civ., constructorul de bună-credință dobândeşte 

împotriva proprietarului terenului pe care a construit un drept de 
creanță în despăgubire, care se prescrie în termen de trei ani de la data 
când proprietarul fondului ridică pretenții asupra construcției. A 

S-a considerat că instanțele au încălcat o normă imperativă preva- 
zută de art. 3 din Decretul nr. 167/1958, care se impunea a fi cercetată 
din oficiu. S-au mai criticat soluţiile atacate pentru împrejurarea că nu 
au fost lămurite pe deplin situaţiile de fapt ale speţei. 

Recursul în anulare este fondat. | 

Potrivit art. 1 din Decretul nr. 167/1958 privind prescripția extinc- 
tivă, dreptul la acţiune având un obiect patrimonial se stinge prin 
prescripţie, dacă nu a fost exercitat în termenul prevăzut de lege. 

Potrivit petitului acțiunii introductive de instanță, cererea recla- 
mantilor având un obiect patrimonial, instanțele aveau obligația să 
verifice, punând în discuția părților, problema introducerii în terme- 
nele prevăzute de lege a unei asemenea cereri. © — — Pp 

Astfel, potrivit art. 18 din același decret, se instituie obligația 
pentru instanțe şi organele arbitrale de a cerceta din oficiu dacă 
dreptul la acţiune este prescris. STII 

Regulile privitoare la prescripția extinctivă sunt înscrise în legea 
specială care derogă de la dreptul comun — art. 1841 C. civ. — şi care, 
prin urmare, au preeminență. i 

Nefăcând această verificare, instanţele au încălcat dispoziții legale 
imperâtive şi au pronunțat astfel soluţii vădit netemeinice. 

Cum excepția tardivităţii acțiunii introductive de instanță a fost 
ridicată pentru prima dată în faza de recurs în anulare, au fost casate 
hotărârile atacate şi a fost trimisă cauza spre rejudecare la Judecătoria 
Piatra Neamţ, pentru a se analiza acest aspect, precum ȘI pentru 
clarificarea situaţiei de fapt şi a raporturilor juridice create între părți. 

Prin admiterea recursului în anulare, cu consecința desființării hotă- 
rârilor atacate — sentința -civilă nr. 7075 din 30 octombrie 2000 a Jude- 
cătoriei Piatra Neamț şi decizia civilă nr. 1240 din 18 iulie 2001 a Curţii 
de Apel Bacău —, s-a constatat că cererea de suspendare a executării 
silite a sentinţei civile nr. 7075/2000 formulată de intimaţii-pârâți, 
definitivă prin decizia nr. 1240/2001, a rămas fără obiect, astfel că a 
fost respinsă pentru acest motiv. 

113. Acţiune în revendicare mobiliară. Termen de 
exercitare a acțiunii în cazul în care posesia nu este 
fondată pe bună-credinţă 


C. civ., art. 1909 


Articolul 1909 C. civ. prevede că „lucrurile mişcătoare se 
prescriu prin faptul posesiunii lor, fără să fie trebuință de vreo 
curgere de timp. Cu toate acestea, cel ce a pierdut sau cel cărui 
s-a furat un lucru, poate să-l revendice, în curs de trei ani, din 
ziua când l-a pierdut sau când i s-a furat, de la cel la care-l 
găseşte, rămânând acestuia recurs în contra celui de la care îl 
are”. 

. În condițiile în care pârâţii nu au contestat că bunurile reven- 
dicate se află în posesia lor, în favoarea acestora operează 
prezumția iuris et de iure a proprietăţii, conform art. 1909 C. civ. 

Pentru cazul în care deposedarea de bunurile mobile reven- 
dicate a avut loc prin violenţă, împrejurare în raport de'care ope- 
rează excepția prevăzută de art. 1909 alin. (2) C. civ, acest text 
legal stabileşte şi un termen de exercitare a acţiunii în reven- 
dicare, de 3 ani. Ca atare, neexercitarea acțiunii înăuntrul acestui 
termen duce la pierderea dreptului la acţiune al revendicantului, 
la împlinirea acestuia. | E 

Deoarece acţiunea în revendicare mobiliară ars o aplicaţie 
restrânsă, exclusiv în acele situaţii în care nu operează regula 
stabilită prin art. 1909 C. civ., cu referire la posesia de bună-cre- 
dință, revendicantul este obligat a proba, între altele, că a fost 
posesor al bunului revendicat şi că acesta a ieşit din patrimoniul 
lui fără voia sa. 


I.C.C.J., Secţia civilă şi de proprietate intelectuală, 
decizia nr. 2958 din 21 aprilie 2004 


La data de 20 februarie 200 1, reclamanții M.I.M.M. (născută C.), 
C.CI.D. şi A.I.D.(născută C.), au chemat în judecată Ministerul 
Culturii, Biblioteca Naţională a României şi Academia Română, 
pentru ca, prin hotărârea ce se va pronunța în cauză, instanţa de 
judecată să dispună retrocedarea în natură şi lăsarea în liberă şi 
netulburată posesie a bunurilor cuprinse în anexa 1 la acțiune, 
cuprinzând 34 incunabule originale şi 12 incunabule în fotocopii şi 
facsimile, proprietatea acestora şi care formează „Colecţia Konstantin 


A 


Karadja” aflată în detențiunea precară a Bibliotecii Naţionale a 


României, precum şi a Academiei Române, cu referire la două 
incunabule. 

În motivarea cererii, reclamanții au arătat că bunurile au aparținut 
academicianului C.I.K., autorul acestora. Acestea au format cunos- 
cuta „Colecţie Konstantin Karadja”, compusă din bunuri de valoare 
deosebită, incluzând tablouri, lucrări de sculptură, arme vechi etc. 

Prin adresa nr. 3971 din 18 martie 1948, academicianul K. a fost 
încunoștințat de Ministerul Artelor, prin Direcțiunea Artelor, că toate 
bunurile mobile care formează colecția menționată, precum şi colec- 
tiile de documente şi cărți vechi au fost declarate bunuri de utilitate 
publică. 

Ministerul Artelor, prin decizia nr. 1926/1948, a recunoscut calita- 
tea autorului reclamanților de titular al dreptului de proprietate asupra 
colecției, pe care l-a obligat să nu le înstrăineze, şi şi-a asumat obli- 
gaţia de protecţie, supraveghere şi conservare a bunurilor menţionate. 

Reclamanţii au susținut că autorul acestora a fost deposedat prin 
violență şi că nu corespunde adevărului susținerea pârâţilor privitoare 
la înstrăinarea convenţională a colecției. 

Prin sentința nr. 1592 din 13 decembrie 2001, Tribunalul Bucu- 
reşti, Secţia a III-a civilă, a respins acţiunea reclamanţilor ca neînte- 
meiată. 

Pentru a hotărî astfel, instanța de fond a reținut că statul a intrat în 
posesia bunurilor respective ca urmare a manifestării de voinţă a 
autorului reclamanţilor care, în cursul anului 1948, a solicitat decla- 
rarea colecţiei sale de artă ca fiind de utilitate publică. Această ofertă 
a fost acceptată prin decizia din 11 martie 1948 a Ministerului 
Artelor. 

Ca atare, chiar dacă s-ar accepta că autorul reclamanților a fost 
proprietarul bunurilor în litigiu, ceea ce nu s-a dovedit în cauză, s-a 
constatat că, urmare a cedării colecției, în favoarea statului a fost 
constituit un drept de uzufruct. 

Uzufructul constituit în favoarea statului este fără termen, adică 
pur, şi, ca atare, acesta continuă să subziste şi în prezent. 

Or, chiar dacă ar fi proprietari ai bunurilor menţionate, recla- 
manților nu li se poate restitui colecția asupra cărora aceştia ar avea 
doar drept de dispoziție, nuda proprietate, nu şi dreptul de a poseda şi 
a folosi. ' 

Împotriva hotărârii primei instanțe reclamanții au declarat apel, 
susținând că sentința atacată este netemeinică şi nelegală. Astfel, 

pentru a se pronunța în sensul respingerii acţiunii, instanţa de fond nu 
a avut în vedere că: 

— reclamanţii sunt proprietarii bunurilor în litigiu; 

— nu a existat și nu există un drept de uzufruct al statului asupra 
bunurilor în litigiu; 

— art. 80 alin. (2) din Legea nr. 182/2000 dispune în sensul 
restituirii bunurilor preluate de către stat. 

În dezvoltarea motivelor de apel, reclamanţii au arătat că dovada | 
dreptului de proprietate al autorului acestora asupra bunurilor în 
litigiu a fost făcută cu înscrisuri şi recunoscut de pârâte. 

In mod nelegal prima instanță a dispus reclamanților să facă 
dovada dreptului de proprietate asupra fiecărui bun în parte. 

Totodată, în mod greșit s-a apreciat cu privire la existența drep- 
tului de uzufruct al statului, deoarece utilitatea publică nu înseamnă 
un astfel de drept, fără termen sau condiţie. 

Pe de altă parte, chiar dacă s-ar recunoaşte un drept de uzufruct, 
acesta nu poate depăşi 30 de ani. 

Curtea de Apel Bucureşti, Secţia a III-a civilă, prin decizia 
nr. 196/A din 22 aprilie 2002, a respins apelul declarat de reclamanți 
împotriva hotărârii primei instanţe, ca nefondat. i 

In motivarea acestei hotărâri, instanța de control judiciar a 
apreciat că cererea reclamanților are natura juridică a unei actiuni în 
revendicare mobiliară. i 

Or, în raport de dispozițiile art. 1909 C. civ., în favoarea pose- 
sorului bunurilor mobile este creată o prezumție absolută de pro- 
prietate. : 

In acest context, probele administrate de reclamanţi nu funda- 
mentează excepția prevăzută de art. 1909 C. civ., referitoare la 
posesorul de rea-credință. 

Împotriva acestei din urmă hotărâri reclamanții au declarat recurs, 
fără a invoca nici unul din motivele de casare sau modificare 
prevăzute de art. 304 C. proc. civ. 

„_ Recurenţii au: susținut că hotărârile pronunțate în cauză sunt 
netemeinice şi nelegale, invocând în susținere următoarele motive: 

— în mod greşit prima instanță a respins acţiunea ca nefondată, 
apreciind că nu s-a făcut dovada dreptului de proprietate şi că în 
favoarea statului s-a făcut dovada constituirii unui drept de uzufruct; 

- în mod greșit instanța de fond a înlăturat apărarea pârâților 
privind dobândirea dreptului de proprietate prin cumpărare şi prin 
prescripţie instantanee; 

— pârâţii nu au declarat apel şi, ca atare, instanța de control 
judiciar nu a fost învestită cu examinarea modului de dobândire a 
dreptului de proprietate al acestora asupra bunurilor în litigiu; 


_ motivarea instanței de apel este contradictorie, dobândirea 


dreptului de proprietate prin convenţie şi dobândirea acestuia în 
temeiul prescripţiei instantanee excluzându-se reciproc; 

— statul nu a dobândit niciodată dreptul de proprietate, pe de o 
parte, pentru că pârâţii nu puteau deține bunurile menţionate decât în 
baza dreptului de administrare operative şi, pe de altă parte, că acesta 
nu putea contracta cu el însuşi, în sensul că nu putea cumpăra de la 
anticariat; | 

— statul nu a dobândit dreptul de proprietate nici prin prescripţie, 
deoarece acesta nu a avut o posesie utilă, netulburată; 

— după preluarea imobilului în care a locuit autorul şi organizarea 
acestuia pentru activitatea muzeistică, toate bunurile din colecție au 
fost luate din posesia autorului şi trimise la instituţii specializate ale 
statului. Ca atare, deposedarea de bunuri şi conservarea posesiei s-au 


făcut prin violență. 
În concluzie, reclamanţii au solicitat admiterea recursului astfel 


cum a fost formulat. 

Recursul este nefondat, pentru considerentele ce se vor arăta în 
continuare: o 

Potrivit art. 302' alin. (1) C. proc. civ., cererea de recurs va 
cuprinde, sub sancţiunea nulităţii, „motivele de nelegalitate pe care se 
întemeiază recursul Şi dezvoltarea lor sau, după caz, menţiunea că 
motivele vor fi depuse printr-un memoriu separat”. 

În cauză, reclamanții nu au indicat motivele de recurs. 

Totuşi, recurenții au formulat critici cu privire la hotărârea 
atacată, susținând că aceasta este netemeinică şi nelegală. 

Ca atare, calea de atac exercitată a fost examinată în raport de 
excepţia reglementată în art. 306 alin. (3) C. proc. civ. 

În acest context, se poate aprecia că recursul declarat de recla- 
manti vizează provocarea unui control judiciar al hotărârii atacate în 
raport de motivele de modificare prevăzute de art. 304 pct. 8 şi 9 
C. proc. civ. ; . 

S-a reținut, sub un prim aspect, că, aşa cum în mod corect $-a 
apreciat, în cauză cererea introductivă de instanță a reclamanților are 
natura unei acțiuni în revendicare mobiliară. 

Pârâții nu au contestat că bunurile revendicate se află în posesia 


acestora. 

P In raport de această situație, afirmată de reclamanți şi necontestată 
e pârâți, în favoarea acestora din urmă operează prezumția iuris et 
de iure a proprietăţii, conform art. 1909 C. civ. 
o au susținut că autorul lor a fost deposedat prin 
vio lență, împrejurare în raport de care în cauză operează excepția 
prevăzută de art. 1909 alin. (2) C. civ. ` i 
Or, în cazul în care i i 
f, proprietarul nu s-a desesizat de bun pri 
e . > . . prn 
propria-i voință, art. 1909 alin. (2) C. civ. stabileşte şi un termen de 


a 


exercitare a acţiunii în revendicare, d i â 
t , de 3 ani, avân i 
termen de decădere.. atică 
i a mila neexercitarea acțiunii înăuntrul. acestui termen duce la 
pierderea dreptului la acţiune a revendi i împlini 
i t ndican 
DA : tului, la împlinirea 
Ă îsi fiind, în mod corect acțiunea reclamanților,. exercitată numai 
ri ani petale a fost respinsă, deşi din hotărârea primei instanțe, men- 
za e instanța de apel ca urmare a respingerii căii de atac exer- 
ita e e reclamanți, nu rezultă examinarea cauzei sub acest aspect. 
SE. eoarece acțiunea în revendicare mobiliară are o aplicație restrânsă 
n pt acele situații în care nu operează regula stabilită prin 
d -„CiV., cu referire la posesia de bună-credință, revendi- 
cantul este obligat a proba, între altele, că a fost posesor al bunului 
revendicat şi că acesta a ieșit din patrimoniul lui fără voia sa. 
| As atare, în mod corect instanța de judecată a încuviințat admi- 
a area de probe, iar soluția adoptată este susținută de probatoriul 
i în ma confirmat îndeplinirea condiției privitoare la 
urilor . posesia autorului recla i ă voi 
ali manţilor, fără voia 
ua fiind, menținând hotărârea primei instanțe, prin care acţiunea 
rec amanților a fost respinsă ca nefondată, instanța de apel a pronun- 
tat o soluţie nesupusă cazurilor de modificare prevăzute de art. 304 
a şi 9 C. proc. civ., vizate de recurenți. 
n consecință, pentru considerentele ce p i 
t preced, Curtea a respin 
recursul declarat de reclamanţi, ca nefondat. di 

$8. Exercitarea cu bună- credinţă a drepturilor 
procesuale 


114. Acţiune în constatare. Opoziția pârâtului care nu 
pretinde şi nici nu are un drept propriu asupra imobilului 
obiect al litigiului 


C. proc. civ., art. 723 alin. (1) 


În condiţiile în care pârâta însăşi nu pretinde şi nu are vreun 
drept propriu de proprietate asupra construcțiilor în litigiu, opu- 
nerea sa la recunoaşterea dreptului de proprietate al reclamantei 
se situează la limita exercitării cu bună-credință a E citiri în 
sensul art. 723 alin. (1) C. proc. civ. 


I.C.C.J., Secţia civilă şi de proprietate intelectuală, 
decizia nr. 4617 din 31 mai 2005 


Prin acțiunea înregistrată la 27 iunie 2003 pe rolul Judecătoriei 
Timişoara, reclamanta SC E. SA a chemat în judecată Consiliul Local 
Timişoara şi Primarul Municipiului Timişoara, solicitând instanţei: 

= — să constate existența pe terenul înscris în C.F. Timişoara, top 
nr. 9510 a unei clădiri de locuit „Copertina” şi a unei clădiri „Club” 

— să constate existența pe terenul înscris în C.F. Timişoara, top 
nr. 9513 a unei case ŞI a unui „loc sportiv”; 

— să constate existența pe terenul înscris în C.F. Timişoara a 
construcțiilor: popicărie, grup sanitar, cabine, magazie, bazin de înot; 

— să constate dreptul de proprietate al reclamantei asupra construc- 
țiilor menționate; 

— să dispună intabularea dreptului de proprietate asupra construc- 
țiilor în C.F. menţionate, în favoarea reclamantei. 

În motivarea acțiunii, s-a arătat că în anul 1977 întreprinderea 
socialistă de stat E. a primit în administrare operativă mai multe 
construcții („mijloace fixe”), care au fost inventariate, iar în urma 
transformării în societate pe acţiuni cu capital majoritar de stat, în 
aplicarea Legii nr. 31/1990, bunurile enumerate au fost incluse în 
capitalul social al SC E. SA. 

Ca urmare, prin efectul art. 20 din Legea nr. 15/1990, dreptul de 
administrare operativă a fost convertit în drept de proprietate, a cărui 
recunoaştere şi opozabilitate prin înscrierea în C.F. se impune. 

S-au depus înscrisuri care dovedeau plata: de către reclamantă a 
impozitului pe clădiri, raport de expertiză tehnică, extrasul de C.F., 
alte înscrisuri. 

S-a dispus efectuarea a două expertize tehnice judiciare, tool. 
fică şi contabilă, în urma cărora reclamanta a renunțat la pretențiile 
privind clădirea de locuit individuală, „Copertina”, şi clădirea „Club”. 

Prin sentința civilă nr. 2736 din 29 martie 2004, Judecătoria Timi- 
şoara a, admis în parte acţiunea precizată, a constatat dreptul de pro-. 
prietate al reclamantei asupra construcțiilor popicărie, grup sanitar, 
clădire vestiare, bazin mare de înot. | 

S-a dispus intabularea dreptului de proprietate astfel recunoscut. 

Pentru a pronunța această soluție, instanța a reținut că, în temeiul 
H.G. nr. 70/1991 şi Legii nr. 15/1990, bunurile evidențiate în scrip- 
tele unităților de stat au fost preluate în patrimoniul societăților. 
comerciale nou înființate, ceea ce s-a întâmplat şi în speţă, astfel 
încât, conform art. 22 din Legea nr. 7/1996 a publicităţii imobiliare, 
se poate dispune intabularea în C.F. conform expertizei. 

Apelul declarat de pârâţi a fost respins ca nefondat, prin decizia 
civilă nr. 2157 din 8 octombrie 2004, pronunţată de Curtea de Apel 
Timişoara. 

S-a reţinut în motivare că acţiunea inițiată a fost precizată în 
sensul că este în realizare, fiind şi timbrată corespunzător, iar dreptul 
de proprietate al reclamantei asupra construcțiilor rezultă cu priso- 
sință din toate probatoriile administrate, astfel încât se impune consa- 
crarea în registrele de publicitate a situaţiei reale a acestor construcţii. 

Împotriva acestei decizii în termen legal au declarat recurs pârâții, 
care au invocat incidența motivelor de casare , prevăzute de art. 304 
pct. 8, 9 și 10 C. proc. civ. 

În dezvoltarea motivelor de recurs s-a susţinut, în esență, că acţiu- 
nea, astfel cum a fost formulată, nu era admisibilă, fiind una în reali- 
zare, iar nu în constatare, că reclamanta nu a făcut dovada existenței au- 
torizaţiei de construcţie, că nu are acordul autorității locale, proprietară 
a terenului, pentru constituirea dreptului de superficie, că, în sfârşit, 
bazele sportive:aparțin doimeniului-public al Municipiului Timișoara. 

Prin întâmpinare, reclamanta a solicitat respingerea ca nefondat a 
recursului. 

Recursul nu este fondat, fiind respins conform art. 312 C. proc. civ., 
pentru următoarele considerente: 

Din C.F. Timişoara rezultă că pe parcela nr. top. 9514 se află 
parcul din Bd. F., iar în foaia de proprietate figurează pârâta Primăria 
Timişoara, ca „posesor la localizare”. 

Reclamanta a solicitat instanţei să constate prin hotărâre că pe 
parcela menționată există mai multe clădiri, care se găsesc în patri- 
moniul său din anul 1977, fiindu-i date în administrare operativă prin 
decizia nr. 89/1977 a grupului Întreprinderilor dy Industrie Locală a 
județului Timiş. 

În ciuda existenței lor necontestate şi a plății i oii pentru 
ele de către reclamantă, din C.F. lipseşte menţiunea acestor construcții 
pe teren. Prin precizare, reclamanta a menționat natura acțiunii for- 
mulate, acţiune în realizare, astfel încât motivul invocat de recurenți, 
interpretarea greşită a actului juridic dedus judecății (art. 304 pct. 8 
C. proc. civ.) este nefondat, instanța de apel interpretând exact apelul 
cu care fusese învestită. 

Nici celelalte motive invocate nu sunt întemeiate, nefiind inci- 
dente în cauză ipotezele vizate de art. 304 pct. 9 şi 10 C. proc. civ. 

Astfel, referirea la lipsa autorizaţiei de construcție nu este 
pertinentă, de vreme ce temeiul cererii reclamantei de intabulare nu a 
fost edificarea, ci legea, mai precis art. 20 din Legea nr. 15/1990, 
fiind dovedit modul legal în care reclamanta a intrat în stăpânirea 
construcțiilor. 

În condițiile în care pârâta însăşi nu pretinde şi nu are vreun drept 
propriu de proprietate asupra construcțiilor în discuţie, opunerea sa la 
recunoașterea dreptului de proprietate al reclamantei se situează la 
limita exercitării cu bună-credinţă a drepturilor, în sensul art. 723 
alin. (1) C. proc. civ. 

Simplele afirmaţii din recurs privind apartenenţa tuturor bazelor 
sportive din Timişoara la domeniul public al municipiului nu este 
probată în mod convingător, fiind contrazisă de probele administrate în 
cauză, asupra cărora ambele instanțe s-au pronunţat în mod exhaustiv. 

Pentru aceste considerente, văzând că nici unul dintre motivele 
invocate nu este fondat, recursul a fost respins, conform art. 312 
C. proc. civ. 


115. Cerere pentru amânarea judecății cauzei pentru 
lipsă de apărare 


C. proc. civ., art. 156 


Potrivit art. 156 C. proc. civ., instanța va putea da un singur 


termen pentru lipsă de apărare temeinic motivată. 

În condiţiile în care recurentul a primit citația cu -circa 15 zile 
libere înainte de termenul de judecată, şi-a motivat calea de atac 
şi a achitat taxa judiciară de timbru, cererea de amânare pentru 
angajarea unui apărător nu are ca scop tergiversarea judecății şi 
nu poate fi apreciată ca un abuz de drept procesual de natură a 
conduce la respingerea ei. 

Dimpotrivă, din cele expuse rezultă că partea şi- a exercitat 
drepturile procesuale cu bună-credinţă şi, prin urmare, cererea 
sa trebuia analizată în acest context. 


C.S.J., Secţia civilă, decizia rir. 267 
din 29 ianuarie 2003 


A.A.S. a chemat în judecată C.G.M.B. şi SC A. SA, solicitând să 
se constate că în contractul de vânzare-cumpărare nr. 2391 din 29 
ianuarie 1997 încheiat cu pârâtele s-a inserat greşit că apartamentul 
cumpărat situat în Bucureşti, str. Logofăt Luca Stroici nr. 47, sc. A, 
et. 2, ap. 5, sector 2, în suprafață de 49,07 mp, reprezintă o cotă 
indiviză de 6,95%, din totalul imobilului, când această cotă este în 
realitate de 44%, iar menţiunea de 6,95% reprezintă cota indiviză 
aferentă aflată în indiviziune forţată şi perpetuă din întreaga clădire. . 

De asemenea, a cerut ieşirea din indiviziune cu privire la aparta- 
mentul nr. 5 de la adresa din București, str. Logofăt Luca Stroici 
nr. 47 A, sc. A, et. 2, sector 2, prin atribuirea lui reclamantului cu 
plata unei sulte către pârâte. 

Judecătoria Sectorului 2 Bucureşti, prin sentința civilă 1 nr. 5898 
din 23 mai 2001, a admis excepţia inadmisibilităţii primului capăt de 
cerere şi excepţia autorităţii de lucru judecat în ce priveşte al doilea 
capăt de cerere. Totodată, a respins ca -inadmisibilă acţiunea for- 
mulată de reclamant. | 

Tribunalul. Bucureşti, Secţia a II-a civilă, prin decizia civilă 
nr. 3201/A din 9 noiembrie 2001, a respins ca nefondat apelul 
declarat de A.A.S. împotriva sentinţei civile nr. 5898 din 23 mai 2001 
a Judecătoriei Sectorului 2 Bucureşti. 

În contra acestei decizii a declarat recurs A.A.S., invocând 
motivele de casare prevăzute de art. 304 pct. 8 şi 9 C. proc. civ. 

Curtea de Apel Bucureşti, Secţia a IV-a civilă, prin încheierea din 
5 martie 2002, a respins ca neîntemeiată cererea recurentului-recla- 
mant de amânare a cauzei pentru lipsă de apărare. 

În baza art. 242 pct. 2 C. proc. civ., aceeaşi instanță a suspendat 
judecarea recursului declarat -de A.A.S. împotriva -deciziei civile, 

pt. 3201/A din 9 noiembrie 2001 a Tribunalului Bucureşti, Secţia 
a III-a civilă, constatând lipsa nejustificată a părților, față de împre- 
jurarea că acestea nu au solicitat judecata pricinii în lipsă. 

Împotriva acestei încheieri a declarat recurs A.A.S., susținând, în 
esenţă, că instanța nu a motivat soluția de respingere a cererii sale de 
amânare a judecării recursului pentru lipsă de apărare, că prin soluția 
dată l-a prejudiciat, cu atât mai mult cu cât îşi îndeplinise obligația de 
timbrare, şi că lipsa fondurilor necesare l-a împiedicat să-şi angajeze 
un apărător şi să se prezinte la primul termen de judecată pentru a-şi 
susține recursul. 

Recursul este fondat. 

Potrivit art. 242 pct. 2 C. proc. civ., instanța este obligată să sus- 
pende judecata dacă nici una din părţi nu se înfăţişează la strigarea 
pricinii şi nu s-a cerut judecarea în lipsă, deoarece dispoziţia legală 
menţionată este imperativă, şi nu facultativă, iar neprezentarea părți- 
lor legal citate se consideră ca o voinţă prezumată a lor că doresc ca 
judecata pricinii să fie suspendată. 

În speţă, deşi recurentul-reclamant A.A.S. a lipsit la termenul din 
5 martie 2002, nu se poate prezuma că acesta a dorit. suspendarea 
judecării recursului ce l-a declarat. 

__ Într-adevăr, printr-o petiție depusă la dosar la 25 februarie 2002, 
recurentul a solicitat acordarea unui nou termen de judecată: în 
vederea angajării unui apărător pentru susținerea recursului, achitând 
totodată taxa de timbru. 

Instanţa i-a respins cererea fără nici o motivare, invocând dispo- 
ziţiile art. 156 C. proc. civ. 

Or, potrivit art. 156 C. proc. civ., instanţa va putea da un singur 
termen pentru lipsă de apărare temeinic motivată. 

Din examinarea circumstanțelor cauzei rezultă. că recurentul a 
primit citaţia la 13 februarie 2002 pentru termenul din 5 martie 2002, 
deci cu circa 15 zile libere înainte de termenul de judecată, şi-a 
motivat calea de atac şi a achitat taxa judiciară de timbru. 

Astfel fiind, cererea-de amânare pentru angajarea unui apărător nu 
avea ca scop tergiversarea judecății și nu putea fi apreciată ca un abuz 
de drept procesual de natură a conduce la respingerea ei. 

Dimpotrivă, din cele expuse rezultă că recurentul-reclamant şi-a 
exercitat drepturile procesuale cu 'bună-credință şi, prin urmare, 
instanţa trebuia să-i analizeze cererea în acest context. 

Din această. perspectivă, măsura instanței de respingere a cererii 
de amânare a judecății recursului, pe lângă faptul că este nemotivată, 

apare şi ca o încălcare a dreptului de apărare şi, prin urmare, este 
nelegală. 

Ca atare, şi soluţia de suspendare a judecării recursului, în temeiul 
art. 242 pct. 2 C: proc. civ., este greşită. 
Ă Faţă de cele ce preced, recursul a fost admis, a fost casată 
încheierea atacată şi s-a trimis cauza aceleiaşi curți de apel pentru 
continuarea judecății. 


116. Suspendarea judecății cauzei în condițiile art. 244 
C. proc. civ. Caracter facultativ. Dispunerea măsurii core- 
lativ cu exercitarea cu bună-credintă a drepturilor proce- 
suale ale părților di 


C. proc. civ., art. 244 


: In reglementarea incidentelor survenite pe parcursul solutio- 
nării cauzei, suspendarea judecății este privită ca având caracter 
facultativ, rămânând la latitudinea judecătorului de a aprecia, în 
funcție de situaţia concretă, oportunitatea dispunerii acestei 
măsuri, în aşa fel încât drepturile procesuale ale părţilor să fie 
exercitate cu bună-credinţă. l i 


C.S.J., Secția civilă, decizia nr. 1092 
din 19 martie 2003 


Reclamanții C.F. şi N.V. au chemat în judecată pârâtii I.E., E.E., 
S.V. şi B.V., pentru a se dispune ieşirea din indiviziune cu privire la 
averea rămasă de pe urma defunctei Ș.M. 

‘Prin sentința civilă nr. 1260 din 26 septembrie 2001, Judecătoria 
Pucioasa a admis în parte acţiunea şi cererile completatoare, a stabilit 
şase loturi pentru fiecare dintre părți. 

Impotriva acestei sentințe a declarat apel pârâta I.E., criticând 
soluția pronunțată pentru greşita compunere a masei succesorale, 
ignorarea actului de proprietate nr. 1038/1974, modalitatea consti- 
tuirii loturilor. i : 

Prin decizia nr. 585 din 27 mai 2002, Tribunalul Dâmboviţa 
Secţia civilă, a respins apelul. ui: 

Impotriva deciziei din apel a exercitat calea de atac a recursului 
aceeaşi pârâtă, aducând. critici în sensul că instanţele au acordat mai 
mult decât s-a cerut,, referitor la suprafaţa de teren de 396,5 mp, ana- 

lizând eronat înscrisurile depuse şi nu au inclus în masa partajabilă 
terenul şi construcția ce face obiectul contractului de vânzare-cum- 
părare nr. 1038/1974. . 

La termenul din | octombrie 2002, recurenta-pârâtă I.E. a depus 
certificatul de grefă nr. 1203/2002 al Judecătoriei Pucioasa, copie de 
pe cererea de chemare în judecată, arătând că pe rolul acestei instanțe 
este înregistrată o acțiune în constatare, formulată în contradictoriu cu 
celelalte părți din actualul proces de partaj şi a solicitat suspendarea 
judecății, în temeiul art. 244 alin. (1) pct. 1 C. proc. civ. . 

Intimata-reclamantă C.F. s-a opus suspendării judecării recursului, 
învederând că. dezlegarea pricinii nu atârnă de existenţa sau inexis- 
tenţa unui drept care face obiectul unei alte judecăţi, prin care LE. 
tinde să-şi constituie un titlu de proprietate. 

Instanţa de recurs a admis cererea de suspendare a judecății recursu- 
lui, în temeiul art. 244 alin. (1) pct. 1 C. proc. civ., prin încheierea din 1 
octombrie 2002, apreciind că sunt îndeplinite condiţiile prevăzute de 
textul procedural mai sus indicat, întrucât rezultă că între părți există 
un litigiu având ca obiect suprafața de teren de 900 -mp. 

Împotriva încheierii a declarat recurs reclamanta, solicitând casa- 
rea acesteia şi trimiterea cauzei aceleiași instanțe în vederea conti- 
nuării judecății, susținând că în mod greşit a reţinut instanța de recurs 
că soluția ce urmează a fi pronunțată în dosarul nr. 1203/2002 al 
Judecătoriei Pucioasa are înrâurire asupra existenţei sau inexistenţei 
unui drept care face obiectul unei alte judecăţi, în speță recursul din 
dosarul nr. 4518/2002 al Curţii Supreme de Justiţie. , 

În drept, recurentul şi-a întemeiat calea de atac pe dispoziţiile 
art. 27 din Legea nr. 56/1993. 

Chiar dacă temeiul invocat de recurentă nu este. fidel motivelor de 
recurs, limitativ şi expres prevăzute de art. 304 pct. 1-10 C. proc. civ., 
din conţinutul dezvoltat în criticile expuse, în motivarea recursului, 
Curtea a apreciat că acesta poale fi încadrat în motivele & prezule de 
acelaşi articol. : 

Ca atare, instanța este îndrituită a-l încadra, această facultate 
fiindu-i conferită prin chiar textul art. 306 alin. (3) din acelaşi cod, în 
Titlul V, Capitolul 1, Secțiunea I. 

Prin prisma motivelor invocate, recursul este fondat, pentru urmă- 
toarele considerente: ; 

Fără o motivare argumentată, instanța de recurs a dispus suspen- 
darea judecării acestei căi. de atac, mărginindu-se.la a indica actele 
depuse de I.E., fără însă a explicita în ce măsură dezlegarea pricinii, 

ce formează obiectul dosarului mai sus arătat, ar avea sau nu efect în 
soluţionarea recursului ce vizează ieşirea din indiviziune asupra averii 
rămase de pe urma defunctei Ş.M., decedată la 1 aprilie 1994. 

În reglementarea incidentelor survenite pe parcursul soluționării 
cauzelor în curs de desfășurare, suspendarea în baza art. 244 C. proc. civ. 
este privită ca având caracter facultativ, rămânând la latitudinea jude- 
cătorului de a aprecia, în funcţie de situația de fapt, de la caz la caz, 
oportunitatea dispunerii acestei măsuri, în aşa fel încât drepturile 
procesuale ale părţilor să fie exercitate cu bună-credință. 

Acţiunea ce face obiectul dosarului nr. 1203/2002 aflată pe rolul 
Judecătoriei Pucioasa, ce tinde la constatarea unui drept, trebuie 
analizată sub aspectul determinării unei legături care să justifice 
măsura întreruperii cursului judecății şi raportat la data introducerii 
acţiunii în constatare. 

Cum ieşirea din indiviziune a fost introdusă la 25 septembrie 
1996, fiind în rejudecare în fază de recurs, este neîndoielnic că 
acţiunea ce formează obiectul dosarului nr. 1203/2002 ar duce la 
tergiversarea soluționării cauzei, impietând asupra drepturilor părților 
de a beneficia de o judecată într-un timp rezonabil. 

Faţă de obiectul acţiunii în constatarea unei eventuale simulaţii şi 
cum în acțiunea de partaj succesoral (aflat în fază de recurs) nu s-a 
contestat certificatul de. moştenitor nr. 2146/17 noiembrie 1994, nu 
are relevanţă, în soluționarea acestei din urmă cauze, existența unui 
litigiu prin care se tinde a se constata un drept de proprietate, titulară 
fiind pârâta I.E. 

De asemenea, este de precizat că şi sub aspectul mențiunii „„irevo- 
cabilă” încheierea de suspendare este greşită în înțelesul că nu este 
susceptibilă de a fi atacată cu recurs, câtă vreme această cale de atac 
este expres prevăzută de art. 244! alin. (1) C. proc. civ. 

Concluzionând, Curtea a apreciat că nu se impunea suspendarea 
judecării recursului, astfel că, în temeiul art. 312 alin. (1) teza I, a 
admis recursul, a casat încheierea de suspendare și a trimis cauza 
aceleiaşi instanțe, pentru continuarea judecății. 


117. Chemarea în judecată a unei persoane decedate 
C. proc civ., art. 723 


Chemarea în judecată a unei persoane decedate şi indicarea 
adresei de citare la imobilul pretins uzucapat constituie un act 

grav de exercitare a drepturilor civile şi procesuale cu rea-credință 
în sensul dat şi sancționat prin art. 723 C. proc. civ. 


LC C.J., Secţia civilă şi de proprietate intelectuală, 
decizia nr. 3798 din 13 aprilie 2006 


Prin sentința civilă nr. 11746 din 20 iunie 2000, Judecătoria secto- 
rului 1 Bucureşti a admis acțiunea civilă precizată introdusă de recla- 
mantul C.I., domiciliat în Bucureşti, împotriva pârâtei T.D. domiciliată 
în Bucureşti, şi a constata valabilitatea convenției de vânzare-cum- 
părare intervenită între părți, materializată prin înscrisul sub sem- 
nătură privată denumit „chitanță de vânzare-cumpărare” datat 20 ia- 
nuarie 1970, dispunând că hotărârea ține loc de act autentic de 
vânzare-cumpărare pentru imobilul individualizat prin raportul de 
expertiză topografică întocmit de R.M.V. situat în Bucureşti, compus 
din teren în suprafață de 260,07 mp şi construcţie în suprafață de 
50,07 mp, învecinat la răsărit cu G.C., la apus şi miazănoapte cu 
str. G., iar la miazăzi cu C.F. 

Prin contestaţia în anulare din 28 august 2000, A.M., domiciliată 
în Bucureşti, a solicitat anularea sentinței de mai sus pe motiv că 
T.D., care a figurat în proces de calitate de pârâtă, a decedat la data de 
14 octombrie 1981, contestatoarea fiind moștenitoarea acesteia. 

Contestaţia în anulare a fost respinsă ca inadmisibilă prin sentința 
civilă nr. 23849 din 11 decembrie 2000 pronunțată de Judecătoria 
sectorului 1 Bucureşti. 

Împotriva celei din urmă sentințe, contestatoarea A.M., a declarat 
apel la data de 12 decembrie 2000. | 

La 31 ianuarie 2001, C.M. a depus în dosarul din apel copia 
certificatului de deces, care atestă că la data de 10 decembrie 2000 
reclamantul din procesul de fond şi intimat în contestaţia în anulare, 
C.I., a decedat. l 

La 3 aprilie 2001, contestatoarea-apelantă A.M. a cerut introdu- 
cerea în cauză în locul intimatului decedat C.I., a moștenitorilor 
acestuia, anume C.M. şi M.C., domiciliat în Bucureşti. 

Apelul a fost respins ca nefondat prin decizia civilă nr. 1572 A din 
8 mai 2001 pronunțată de Tribunalul Bucureşti, Secția a III-a civilă, 
rămasă irevocabilă prin decizia civilă nr. 2656 din 10 octombrie 2001 
a Curții de Apel București, Secția a IV-a civilă. Ș 

Prin decizia nr. 5238 din 9 decembrie 2003, Inalta Curte de 
Casaţie şi Justiţie, Secţia civilă, a admis recursul în anulare declarat 

de Procurorul General al Parchetului de pe lângă Înalta Curte de 
Casaţie şi Justiţie, a casat decizia nr. 2656 din 10 octombrie 2001 a 
Curţii de Apel Bucureşti, Secţia a IV-a civilă, decizia nr. 1572 din 8 
mai 2001 a Tribunalului Bucureşti, Secţia a III-a civilă, şi sentința 
civilă nr. 23849 din 11 decembrie 20000 a Judecătoriei sectorului 1 
Bucureşti, a admis contestaţia în anulare formulată de A.M., ulterior 
decedată (la 24 octombrie 2002), continuată de A.M., a anulat 
sentința civilă nr. 11746 din 20 iunie 2000 a Judecătoriei sectorului 1 
Bucureşti şi a trimis cauza aceleiaşi judecătorii pentru rejudecare. 

Dezvoltând în fapt contestaţia în anulare, contestatorii susțin că, în 
ceea ce îi priveşte procedura de chemare pentru ziua când s-a judecat 
recursul în anulare nu a fost îndeplinită potrivit cu cerințele legii, 
întrucât au fost citați la adresa la care nu mai locuiesc din anul 2001, 
iar contestatoarea C.M. a fost citată greşit pe numele de C.L. 

Prin decizia nr. 130 din 13 ianuarie 2005, Înalta Curte de Casaţie 
şi Justiţie, Secţia civilă, a admis contestaţia în anulare formulată de 
contestatorii M.C. şi C.M. împotriva deciziei nr. 5238 din 9 decem- 
brie 2003 pronunțată de Înalta Curte de Casaţie şi Justiţie, Secţia 
civilă, a anulat decizia atacată şi a fixat termen la data de 17 martie 
2005 pentru rejudecarea recursului în anulare declarat de Procurorul 
General al Parchetului de pe lângă Curtea Supremă de Justiţie 
(denumită aşa la acea dată), împotriva deciziei civile nr. 2656 din 10 
octombrie 2001 a Curţii de Apel Bucureşti, Secţia a IV-a civilă, 
deciziei civile nr. 1572 din 8 mai 2001 a Tribunalului Bucureşti, 
Secţia a III-a civilă şi sentinţei civile nr. 23849 din 11 decembrie 
2000 a Judecătoriei sectorului 1 Bucureşti. 

Pentru a decide astfel, Înalta Curte a reținut, în esență, că la data 
soluționării recursului în anulare, actualii contestatori, intimaţi în acea 
cauză, au fost citați la adresa din Bucureşti, str. A., în loc de adresa 
din Bucureşti, str. V., cum rezultă din copia cărţii de identitate seria şi 
adeverinţa eliberată de Asociaţia de proprietari bloc TD 7, documente 
ce atestă domiciliul unde contestatorii urmau a fi citați. 

În plus, contestatoarea M.C. a fost citată greşit cu prenumele de L. 

Rejudecând recursul în anulare declarat de Procurorul General al 
Parchetului de pe lângă Curtea Supremă de Justiţie (denumită așa la 
acea dată) contra deciziei civile nr. 2656 din 10 octombrie 2001 a 
Curţii de Apei Bucureşti, prin care s-a confirmat decizia civilă 
nr. 1572 A din 8 mai 2001 pronunțată de Tribunalul Bucureşti, Secţia 
a Ill-a civilă, şi sentinţa civilă nr. 23849 din 11 decembrie 2000 a 
Judecătoriei Sectorului 1 Bucureşti, a constatat cele ce succed: 

Prin acţiune, C.I. a solicitat instanței, în contradictoriu cu T.D., 
constatarea valabilităţii convenției de vânzare-cumpărare intervenită 
între părţi cu privire la imobilul situat în Bucureşti, compus din teren 
în suprafață de 260,07 mp şi construcție de 50,07 mp. 

Judecătoria sectorului 1 Bucureşti, prin sentința civilă nr. 11746 
din 20 iunie 2000, a admis acţiunea, hotărârea pronunțată ținând loc 
de act autentic de vânzare-cumpărare cu privire la imobilul menționat 
mai sus. 

La data de 28 august 2000, A.M., în calitate de moştenitoare legală 
a pârâtei T.D., a formulat contestaţie în anulare împotriva acestei 
sentinţe, invocând dispoziţiile art. 317 alin. (1) pct. 1 C. proc..civ. 

În motivare, contestatoarea a susținut că autoarea sa era decedată 
la data pronunțării sentinței civile contestate, astfel încât cele reţinute 
în considerentele acestei hotărâri sunt nereale, iar declaraţiile marto- 
rilor false. 

Prin sentința civilă nr. 23849 din 11 decembrie 2000, Judecătoria 
sectorului 1 Bucureşti a respins ca inadmisibilă contestaţia în anulare, 
cu motivarea că, la data formulării contestației, hotărârea atacată nu 
era irevocabilă, întrucât nu s-a făcut în mod legal comunicarea 
acesteia, contestatoarea fiind în termenului de declarare a apelului. 

Soluţia instanței de fond a rămas definitivă prin decizia nr. 1572 
din 8 mai 2001 a Tribunalului Bucureşti, Secţia a II-a civilă, şi irevo- 
cabilă prin decizia nr. 2656 din 10 octombrie 2001 a Curţii de Apel 
Bucureşti, Secţia a IV-a civilă. 

Se susține că hotărârile judecătoreşti criticate au fost pronunțate 
cu încălcarea esenţială a legii, ceea ce a determinat o soluţionare 
greşită a cauzei pe fond. 

Potrivit art. 317 alin. (1) pct. 1 c proc. civ.: „hotărârile irevoca- 
bile pot fi atacate cu contestaţie în anulare, pentru motivele arătate 
mai jos, numai dacă aceste motive nu au putut fi invocate pe calea 
apelului sau recursului: când procedura de chemare a părții, pentru 
ziua când s-a judecat pricina, nu a fost îndeplinită potrivit cu cerințele 
legii”. 

În speță, cerința ca aceste motive de nelegală citare să fie invocate 
pe calea apelului nu putea fi îndeplinită. 

Astfel, este necontestat că în cauză a fost citată o persoană 
decedată, respectiv T.D., al cărei deces a survenit încă din anul 1981. 

Mai mult, citarea s-a făcut la adresa din Bucureşti, unde defuncta 
nu a domiciliat niciodată. 

Ca atare, nu se poate susține că prin primirea citației succesoarea 
pârâtei ar fi putut lua cunoştinţă de proces. 

Imposibilitatea obiectivă în care s-a aflat pârâta, de a exercita 
calea de atac a apelului, dar şi cea subiectivă, dovedită în faţa instan- 
tei învestite cu judecarea contestaţiei în anulare de către succesorii în 
drepturi ai acesteia deschide calea contestației în anulare împotriva 
hotărârii rămase irevocabilă prin neapelare. 

De altfel, litigiul nu a fost judecat în contradictoriu cu contesta- 
toarea, ci cu autoarea acesteia, astfel că A.M. nu era succesoare în 
drepturile procesuale ale pârâtei, deoarece calitatea procesuală se 
transmite dacă, pe parcursul procesului, una dintre părți îşi pierde 
capacitatea de folosinţă prin deces. 

Pe de altă parte, conform prevederilor art. 84 C. proc. civ., „cere- 
rea de chemare în judecată sau pentru exercitarea unei căi de atac este 
valabil făcută chiar dacă poartă o denumire greșită”. 

De asemenea, conform prevederilor art. 129 alin. (5) C. proc. i 
„judecătorii au îndatorirea să stăruie, prin toate mijloacele legale, 
pentru a preveni orice greşeală privind aflarea adevărului în cauză, pe 
baza stabilirii faptelor şi prin aplicarea corectă a legii, în scopul 
pronunțării unei hotărâri temeinice şi legale (...)”. 

În virtutea acestor principii, instanța nu era ţinută de temeiul 
juridic al acțiunii, având posibilitatea să schimbe calificarea juridică 
pe care reclamantul a dat-o cererii sale. 

În speţă, din certificatul de deces nr. 077881 din 15 octotabrie 
1981 rezultă că pârâta T.D., autoarea contestatoarei, a decedat la data 
de 14 octombrie 1981, având ultimul domiciliu în str. G. Bucureşti. 

Faţă de această situaţie, sentinţa civilă nr. 11746 din 20 iunie 2000 
a Judecătoriei sectorului 1 Bucureşti s-a pronunțat în contradictoriu 
cu o persoană decedată, procedura de citare cu aceasta fiind înde- 
plinită pentru adresa din Cluj, adresă la care T.D. nu a domiciliat 
niciodată. 

Întrucât această hotărâre nu a fost comunicată cu respectarea dis- 


“poziţiilor legale, se poate constata că aceasta nu a devenit irevocabilă, 


nefiind expirat termenul de apel conform prevederilor art. 285 
alin. (1) C. proc. civ. 

Recursul în anulare este întemeiat. 

Pentru ca o persoană să poată fi parte în procesul civil, pe lângă 
alte condiţii, este nevoie să aibă capacitate procesuală de folosinţă. 

Articolul 41 C. proc. civ. prevede că poate fi parte în judecată „orice 
persoană care are folosința drepturilor civile”, iar conform art. 43, lipsa 
capacității de exercițiu poate fi invocată în orice stare a pricinii. 

Chemarea în judecată a unei persoane decedate la data de 15 
octombrie 1981 şi indicarea adresei de citare la imobilul pretins uzu- 
capat constituie, în mod evident, un act grav de exercitare a drep- 
turilor civile şi procesuale cu rea-credință, în sensul dat şi sancționat 
prin art. 723 C. proc. civ. 

Sentința civilă atacată a fost comunicată pârâtei decedate, iar 
contestaţia în anulare a fost introdusă de succesoarea acesteia, care la 
rândul ei a decedat, la 24 octombrie 2002, acţiunea fiind continuată 
de A.M,, legitimat ca fiu, prin certificatul de moştenitor nr. 189 din 
12 noiembrie 2002. 

Sentința atacată a rămas irevocabilă între „părțile” în proces, 
întrucât nu a fost apelată. 

Potrivit art. 317 alin. (1) C. proc. civ.: „Hotărârile irevocabile pot 
fi atacate cu contestaţie în anulare (...) numai dacă aceste motive nu 
au putut fi invocate pe calea apelului sau recursului când procedura 
de chemare a părții, pentru ziua când s-a judecat pricina, nu a fost 
îndeplinită potrivit cu cerinţele legii”. 

Contestatoarea avea calitate procesuală activă, iar procedura de 
citare cu autoarea ei, cât şi cu aceasta nu a fost îndeplinită. 

În cauză, instanţele erau obligate să facă aplicarea prevederilor 
art. 317 alin. (1) pct. 1 C. proc. civ. şi să anuleze sentința civilă 
nr. 11746 din 20 iunie 2000 pronunţată de Judecătoria sectorului 1 
Bucureşti. 

Neprocedând în acest mod, cele trei instanţe au comis o gravă şi 
esenţială încălcare a legii în sensul art. 300 pct. 2 C. proc. civ., cu 
consecința admiterii recursului şi casarea hotărârilor atacate. 

Evocând fondul, contestaţia în anulare a fost admisă, a fost 
anulată sentința civilă nr. 11746 din 20 iunie 2000 pronunţată de 
Judecătoria sectorului ł Bucureşti şi s-a trimis cauza Judecătoriei 
sectorului 1 Bucureşti pentru rejudecare. 

$9. Suspendarea procedurii administrative prevă- 
zute de Legea nr. 10/2001 şi suspendarea judecății 
cererii în anulare 


118. Suspendarea procedurii de restituire în temeiul 
Legii nr. 10/2001 şi suspendarea judecății cererilor de anulare 
a contractelor de vânzare-cumpărare. Ordine de dispunere 


Legea nr. 10/2001, art. 47 alin. (2)” 


Articolul 47 alin. (2) din Legea nr. 10/2001 [actualul art. 46 
alin. (2)] prevede că procedura de restituire declanşată în temeiul 
Legii nr. 10/2001 se suspendă până la soluţionarea definitivă şi 
irevocabilă a cauzelor având ca obiect analizarea valabilității 
contractelor de vânzare-cumpărare asupra imobilului în cauză. 

Prin urmare, este nelegală măsura de suspendare a judecății 
cererilor de anulare a contractelor până la soluționarea proce- 
durii administrative reglementate de Legea nr. 10/2001. 


I.C.C.J., Secţia civilă şi de proprietate intelectuală, 
decizia nr. 6391 din 30 iunie 2006 


Din examinarea lucrărilor de la dosar, Curtea a constatat 
următoarele: 

Prin sentinţa civilă nr. 1191 din 6 decembrie 2000 pronunţată de 
Tribunalul Bucureşti, Secţia a IV-a civilă, a fost respinsă ca nefondată 
acţiunea reclamanţilor B.D.N.C. şi B.M.A.T. împotriva pârâților R.T., 
Municipiul Bucureşti, prin Primar General, şi SC H.N. SA, vizând 
constatarea nulității absolute pentru fraudă la lege a contractului de 
vânzare-cumpărare privind apartamentul nr. 3 din str. Gh. Brătianu 
nr. 22 sector 1. 

A fost admisă cererea reconvențională a pârâtei R.T. şi s-a consta- 
tat că aceasta este dobânditoare de bună-credință a apartamentului 
menţionat. 

S-au respins ca neîntemeiate excepţiile de inadmisibilitate a 
acţiunii, precum şi cea a lipsei calității procesuale pasive a pârâtului 
C.G.M.B. 


D În prezent, art. 46 alin. (2). 

Împotriva acestei sentințe reclamanţii-pârâţi au declarat apel, 
înregistrat pe rolul Curţii de Apel Bucureşti, Secţia a IV-a civilă, cu 
nr. 1054/2001. 

La termenul de judecată de la 3 aprilie 2001, curtea de apel astfel 
învestită a admis cererea formulată de reclamanţii-apelanţi şi a dis- 
pus, în baza art. 47 alin. (1) din Legea nr. 10/2001, suspendarea jude- 
căţii până la soluționarea notificării formulate conform art. 21 din 
acelaşi act normativ. 

La data de 7 noiembrie 2005, intimata-pârâtă R.T. a formulat 
cerere de repunere a cauzei pe rol, susținând că: 

— este prejudiciată prin tergiversarea soluționării cauzei şi 
neclarificarea raporturilor juridice dintre părți; 

— pentru celelalte apartamente din imobil, având acelaşi regim 
juridic, acţiunile vizând anularea contractelor de vânzare-cumpărare 
s-au respins în mod irevocabil. i 

Prin încheierea din 17 ianuarie 2006, instanța de apel a respins 
cererea de repunere pe rol a cauzei, cu motivarea că nu au dispărut 
temeiurile care au condus la suspendarea judecății. 

Împotriva acestei încheieri intimata-pârâtă R.T. a declarat recurs, 
criticând-o pentru ne legalitate şi arătând că în mod greşit s-a respins 
cererea sa de repunere a cauzei pe rol, în condiţiile în care art. 47 din 
Legea nr. 10/2001 nu este aplicabil, iar prelungirea duratei procesului 
este de natură să o prejudicieze. 

Recursul este întemeiat. 

Instanţa de apel a dispus, în pofida opoziției intimatei-pârâte, 
suspendarea judecății, invocând prevederile art. 47 alin. (1) din Legea 
nr. 10/2001. l 

Potrivit acestui text, „prevederile prezentei legi sunt aplicabile şi 
în cazul acţiunilor în curs de judecată, persoana îndreptățită putând 
alege calea acestei legi, renunțând la judecarea cauzei sau solicitând 
suspendarea cauzei”. 

Este reală împrejurarea că formularea „acțiunii în curs de jude- 
cată” este generică, însă ea nu poate conduce la concluzia, împărtășită 
de instanța de apel, că în tăcerea legii judecata oricărui tip de cerere 
în justiţie poate fi suspendată până la soluționarea notificării formu- 
late în baza Legii nr. 10/2001. O interpretare logică şi sistematică a 
textului nu poate fi decât în sensul că vor fi suspendate, la cerere, 
acţiunile reale imobiliare prin care se tinde la redobândire a unui bun 
trecut abuziv în proprietatea statului, adică acţiunile în revendicare. 





| 

Doar astfel există o suprapunere între obiectul de reglementare al 
Legii nr. 10/2001 şi o acțiune în justiție cu acelaşi scop. 

În speță, reclamanţii au formulat o acțiune personală, vizând 
anularea unui act juridic, ceea ce face ca dispoziţiile art. 47 alin. (1) 
din Legea nr. 10/2001.să fie inaplicabile. 

Pe de altă parte, alin. (2) al aceluiaşi text legal prevede că proce- 
dura de restituire începută în temeiul Legii nr. 10/2001 se suspendă 
până la soluţionarea acţiunilor vizând nulitatea actelor juridice asupra 
imobilelor în cauză, prin hotărâre judecătorească definitivă şi 
irevocabilă. ia, 

În consecință, cum suspendarea judecării apelului s-a dispus în 
această manieră criticabilă, cererea de repunere a cauzei pe rol este 
întemeiată. 

Aşa fiind, admiţându-se recursul în baza dispoziţiilor art. 304 
pct. 9 C. proc. civ., a fost casată încheierea și s-a dispus admiterea 
cererii de repunere a cauzei pe rol, trimițându-se dosarul la aceeaşi 
instanță pentru continuarea judecății. 


În acelaşi sens: a) LC.CJ, Secţia civilă şi de proprietate 
intelectuală, decizia nr. 65 din 12 ianuarie 2005: Din economia 
reglementărilor cuprinse în dispoziţiile art. 46 alin. (4) şi (5) şi art. 47 
alin. (2) din Legea nr. 10/2001, rezultă că nulitatea actelor de 
înstrăinare a imobilelor care cad sub incidența acestei legi constituie o 
chestiune prejudicială a cărei soluţie poate avea O înrâurire covâr- 
şitoare asupra dreptului dedus procedurii administrative, iar ulterior 
judiciare, de restituire a unor bunuri. 

Conform art. 47 alin. (2), în cazul acţiunilor formulate potrivit 
art. 46 şi art. 48 din lege, procedura de restituire începută în temeiul 
Legii nr. 10/2001 este suspendată până la soluționarea acelor acțiuni 
prin hotărâre judecătorească definitivă şi irevocabilă. Rezultă că 
textul, fără a distinge, are în vedere procedura de restituire în inte- 
gralitatea ei, adică şi faza judecătorească. 

Este obligatoriu ca instanța care exercită controlul jurisdicției spe- 
ciale administrative prevăzute de Legea nr. 10/2001 să dea prioritate 
rezolvării chestiunii prejudiciale, adică cererii privind constatarea 
nulității contractelor de vânzare-cumpărare, chestiune a cărei rezol- 
vare va avea o înrâurire covârşitoare, determinantă, asupra cererii de 
restituire în natură a nemişcătorului. 

b) I.C.C.J., Secţia civilă şi de proprietate intelectuală, decizia 
nr. 6289 din 12 noiembrie 2004: În speţă, instanţa a fost învestită cu 

soluţionarea contestaţiei împotriva dispoziţiei nr. 88 din 5 septembrie 
2002 a Primarului comunei Giroc şi obligarea la emiterea unei 
dispoziţii pentru „restituirea în natură a imobilului. situat în Chişoda. 
Faţă de petitul acţiunii, este evident că instanța de apel a acordat mai 
mult decât s-a cerut, deoarece a menţinut sentința de fond prin care 
s-a constatat buna-credință a intimaţilor G. la încheierea contractului 
de vânzare-cumpărare nr. 285 din 16 ianuarie 1997, deși contesta- 
toarea a arătat, atât în contestaţie, cât şi în motivele de apel, că pe 
rolul Judecătoriei Timişoara se află dosarul nr. 19193/2002 având ca 
obiect constatarea nulităţii absolute a acestui contract. Nici una dintre 
instanțele care au instrumentat cauza nu a pus în discuţie necesitatea 
suspendării judecății până la soluționarea irevocabilă a acțiunii în 
constatarea nulității absolute. 


$10. Amenda judiciară 


119. Încheiere de aplicare a unei amenzi civile pentru 
formularea unei cereri de recuzare cu rea-credinţă. Cale de 
atac l 


C. proc. civ., art. 1085 


Potrivit art. 1085 C. proc. civ., împotriva încheierii executorii 
prin care se stabileşte şi se aplică o amendă pentru exercitarea 
cu rea-credință a unei cereri de recuzare, cel amendat va putea 
face numai cerere de reexaminare, prin care să se solicite, 
motivat, fie revenirea asupra amenzii, fie reducerea ei. 


I.C.C.J., Secţia civilă şi de proprietate intelectuală, 
decizia nr. 426 din 17 ianuarie 2006 


Din examinarea lucrărilor din dosar, Curtea a constatat urmă- 
toarele: 

Prin încheierea din 14 februarie 2003 dată în Camera de consiliu 
de Tribunalul Bucureşti, Secția a IV-a civilă (dosar nr. 590/2003), s-a 
respins cererea de recuzare formulată de petentul M.N., ca neînte- 
meiată, apreciindu-se că nu sunt întrunite condițiile prevăzute de 
art. 27 C. proc. civ. 





| 
| 
| 

Prin aceeași încheiere, petentul a fost amendat, conform art. 108! 
pct. 1 lit. b) C. proc. civ., cu suma de 7.000.000 lei. 

Curtea de Apel Bucureşti, Secţia a IV-a civilă, prin decizia civilă ` 
nr. 2716 din 5 decembrie 2003, irevocabilă, a respins ca inadmisibilă 
contestaţia în anularea deciziei civile nr. 1895 din 22 septembrie 2003 
a Curţii de Apel Bucureşti, Secţia a IV-a civilă, formulată de petentul 
MN. 

Prin decizia civilă nr. 550 din 1 iulie 2004, Curtea de Apel Bucu- 
reşti, Secţia a IV-a civilă, irevocabilă, a anulat ca netimbrată contes- 
tația în anularea deciziei civile nr. 2716 din 5 decembrie 2003 a Curţii 
de Apel Bucureşti, Secţia a IV-a civilă, formulată de petentul M.N. 

Împotriva deciziei civile nr. 550 din 1 iulie 2004 a Curţii de Apel 
Bucureşti, Secţia a IV-a civilă, a declarat recurs petentul M.N., a soli- 
citat casarea şi exonerarea de plata amenzii în sumă de 7.000.000 lei. 

Recursul a fost respins ca inadmisibil, pentru următoarele consi- 
derente: 

Prin încheierea pronunțată în Camera de consiliul la data de 14 
februarie 2003, petentul M.N. a fost amendat cu suma de 7.000.000 
lei, în baza art. 108! lit. b) C. proc. civ., pentru formularea, cu 
rea-credință, a unei cereri de recuzare. 

Potrivit art. 1085 C. proc. civ., împotriva încheierii executorii prin 
care se stabileşte amenda pentru exercitarea cu rea-credință a unor. 
cereri de recuzare cel obligat la amendă va putea face numai cerere de 
reexaminare, solicitând, motivat, să se revină asupra amenzii sau să 
se dispună reducerea acesteia. 

Cererea se face în termen de 15 zile, după caz, de la data la care a 
fost luată măsura sau de la data comunicării acesteia. Cererea se 
soluţionează prin încheiere irevocabilă dată în camera de consiliu de 
către instanța de judecată care a aplicat amenda. 

În speță, amenda a fost aplicată prin încheiere de către Tribunalul 
Bucureşti. Împotriva acestei încheieri petentul putea formula cerere 
de reexaminare, ce revenea în competența de soluţionare a Tribu- 
nalului Bucureşti, care se putea pronunţa prin încheiere irevocabilă. 

Prin decizia a cărei casare se solicită, curtea de apel s-a pronunțat 
asupra unei contestaţii în anulare, luând în considerare un fine de 
neprimire — neachitarea taxei judiciare de timbru. Decizia recurată are 
caracter irevocabil şi, ca atare, recursul declarat împotriva acesteia 
este inadmisibil. 

În acelaşi sens, a) IC.CJ,, Secţia civilă şi de proprietate intelec- 
tuală, încheierea nr. 8031 din 1] octombrie 2006: Văzând dispoziţiile 

art. 108! alin. (1) pct. 1 lit. b) C. proc. civ., potrivit cărora instanța va 
putea sancţiona cu amendă judiciară de la 500.000 lei vechi la 
7.000.000 lei vechi formularea cu rea-credință a unei cereri de 
recuzare, a fost amendată petenta cu 700 lei noi. Potrivit art. 108 
C. proc. civ., împotriva măsurii de sancţionare cu amenda judiciară, 
petenta va putea formula cerere de reexaminare în termen de 15 zile 
de la data comunicării încheierii. E 
b) I.C.C.J., Secția civilă şi de proprietate intelectuală, decizia 
nr. 2721 din 6 aprilie 2004: Amenda, potrivit art. 108 C. proc. civ., 
se stabileşte prin încheiere executorie. Impotriva acestei încheieri, 
conform art. 1085 din acelaşi cod, cel obligat la amendă va putea face 
numai cerere de reexaminare; cererea se soluţionează prin încheiere 
irevocabilă, dată în camera de consiliu, de către instanţa de judecată 
ori de preşedintele instanței de executare care a aplicat amenda. p 
Prin dispozițiile legale menționate a fost reglementată o procedură 
specială şi derogatorie de la normele de procedură civilă de drept 
comun atât în ceea ce priveşte aplicarea amenzii. prin încheiere, 
precum şi referitor la calea de atac ce poate fi exercitată împotriva 
încheierii respective. 


120. Introducerea, cu rea-credință, a unei cereri vădit 
netemeinice 


3 


C. proc. civ., art. 108! 


Nu sunt întrunite cerinţele art. 108! alin. (1) C. proc. civ., care 
sancţionează cu amendă introducerea cu rea-credință a unei 
cereri vădit netemeinice, în condiţiile în care formularea cererii 
s-a făcut de către partea care este lipsită de pregătire juridică. 


I.C.C.J., Secţia civilă şi de proprietate intelectuală, 


decizia nr. 6148 din 22 iunie 2006 


Din examinarea lucrărilor din dosar, Curtea a constatat urmă- 
toarele: 


[...] 


Pe calea contestaţiei în anulare nu pot fi îndreptate greșelile de 
judecată, de apreciere a probelor sau de interpretare a unor dispoziţii 
legale. 

Prin aceeaşi cerere prin care s-au invocat excepţiile analizate, inti- 
mata a solicitat aplicarea contestatorilor a unei amenzi judiciare de 
7.000.000 lei, în temeiul art. 108! pct. 1 C. proc. civ., pentru introdu- 
cerea cu rea-credință a unei cereri vădit netemeinice. a 3 

Înalta Curte a apreciat că nu sunt întrunite cerinţele textului pro- 
cedural, neputând fi reţinută reaua-credință a contestatorilor în formu- 
larea cererii, faţă de lipsa de pregătire juridică a acestora. 

Constatând, prin urmare, că motivele invocate în cadrul contes- 
taţiei în anulare nu sunt întemeiate din perspectiva art. 317 alin. (1) 
pct. 1 şi alin. (2), precum și a art. 318 C. proc. civ., Înalta Curte a 
dispus respingerea contestaţiei în anulare ca nefondată. 


$11. Stabilirea bunei-credințe. Rolul activ al ma- 
gistratului 


121. Importanţa stabilirii bunei-credinţe. Rolul activ al 
instanței 


C. proc. civ., art. 129 alin. (5) 


În ceea ce priveşte buna-credință a cumpărătorilor, esenţială 
pentru validitatea titlului lor în contextul în care s-a statuat că 
măsura naționalizării a fost abuzivă, instanţele trebuie să stăruie, 
în sensul prevederilor art. 129 alin. (5) C. proc. civ., pentru elu- 
cidarea tuturor chestiunilor relevante. 

In cazul în care dovezile administrate nu sunt edificatoare, se 
poate dispune completarea probatoriilor, mai ales în situaţia în 
care actele de la dosar prezintă ştersături şi urme vizibile ale 
unor modificări grafice. 

Astfel, una dintre problemele esențiale de lămurit este stabi- 
lirea dacă foştii proprietari au solicitat restituirea imobilului în 
natură în temeiul Legii nr. 112/1995 ori acordarea de despăgubiri, 
fiind evident că în ultima situaţie problema relei-credinţe la data 


încheierii actului nu se mai pune. 


C.S.J., Secţia civilă, decizia nr. 2518 
; din 10 iunie 2003 


Prin acțiunea înregistrată pe rolul Judecătoriei Sectorului 5 
București la data de 14 mai 1997, reclamanţii B.I.N., Z.V.D., LT.M. 

şi M.L. au chemat în judecată pârâții C.G.M.B. şi SC C. SA, soli- 
citând ca, priri sentință, să se dispună obligarea acestora de a le lăsa în 
deplină proprietate şi posesie imobilul situat în Bucureşti, compus din 
teren în suprafață totală de 570 mp şi construcție parter. i 
În motivarea acțiunii, reclamanții au arătat că autorii lor, DIT. ŞI 
N.L.T., au fost proprietarii originari ai imobilului, care a fost naţio- 
nalizat prin aplicarea abuzivă a prevederilor Decretului nr. 92/ 1950. 
Proprietarii erau mic meseriaş, respectiv modest funcţionar, ulte- 
rior pensionari, iar imobilul naționalizat era singura lor locuință. De 
altfel, chiar statul comunist a recunoscut abuzul săvârşit, dispunând în 
1959 scoaterea parţială a imobilului de sub incidența naționalizării, 
însă această măsură nu a fost niciodată transpusă în practică. | 
În consecință, cum statul nu are un titlu valabil, acţiunea în revendi- 
care întemeiată pe dispoziţiile art. 480 C. civ. este pe deplin admisibilă. 
La data de 2 decembrie 1997, reclamanţii şi-au completat acțiu- 
nea, solicitând ca în cadrul procesului să se dezbată şi succesiunea 
autorilor lor, problemă care nu a fost anterior rezolvată. s 
Printr-o nouă cerere precizatoare din 3 martie 1998, reclamanții 
au arătat că: | N 
— Z.V.D. a renunţat expres la moştenirea autorilor săi, astfel încât 
nu mai are calitatea de reclamant; 
— numele reale ale autorilor lor sunt T.I.N. şi I.G.D.; 
— în situaţia în care imobilul ar fi fost vândut de către pârâte, 


înțeleg să-şi completeze acțiunea cu un nou capăt de cerere vizând - 


anularea contractului de vânzare-cumpărare pentru fraudă la lege. 

La termenul de judecată de la 22 septembrie 1998, reclamanții au 
arătat că înțeleg să-i cheme în judecată în calitate de pârâți pe numiții 
B.C. şi B.A., cei care au cumpărat imobilul printr-un contract care 
este lovit de nulitate absolută. f : 

La rândul lor, pârâții B.C. şi B.A. au formulat în cauză cerere 
reconvențională şi -cerere de chemare în garanție a C.G.M.B., 
solicitând în principal să se. constate calitatea lor de dobânditori de 
bună-credință ai imobilului, având deci toate prerogativele proprie- 
tarilor; în subsidiar s-a cerut să se dispună obligarea C.G.M.B., în 
solidar cu SC A.V.L.B. SA, la restituirea prețului plătit şi a diferenței 
faţă de actuala valoare de circulație a imobilului; în fine, s-a solicitat 
să se constate, tot în subsidiar, în ipoteza admiterii acţiunii principale, 
că îşi păstrează calitatea de chiriaşi în imobil. 

În motivarea cererii, pârâții-reelamanți au arătat că la cumpărarea 
imobilului au fost de totală. bună-credință, neavând nici un motiv să 
pună la îndoială valabilitatea titlului statului. 

Judecătoria Sectorului 5 Bucureşti, prin sentinţa civilă nr. 4918 
din 22 iunie 1999, şi-a declinat competenţa de soluţionare a cauzei în 
favoarea Tribunalului Bucureşti, reţinând că, în raport de valoarea 
litigiului, sunt incidente dispoziţiile art. 2 pct. 1 lit. b) C. proc. civ. 

După ce tribunalul şi-a declinat la rândul său competența în 
favoarea judecătoriei, iar Curtea: de Apel Bucureşti a pronunțat un 
regulator de competență, cauza s-a înregistrat pe rolul Tribunalului 
Bucureşti, Secția a V-a civilă, ca instanță de fond. 

La data de 14 septembrie 2000, s-a dispus introducerea în cauză, 
în calitate de pârâtă în cererea de chemare în garanţie, a SC R. SA, 
care ulterior, prin întâmpinare, a solicitat să se respingă acţiunea 
reclamanților vizând anularea contractului de vânzare-cumpărare. 

Prin sentinţa civilă nr. 886 din 19 decembrie 2000, Tribunalul 
București, Secţia a V-a civilă şi de contencios administrativ, a admis 
acțiunea precizată şi a obligat pârâţii Municipiul Bucureşti, prin 
Primarul General, B.C. şi B.A. să lase reclamanţilor în deplină 
proprietate şi posesie imobilul. 

A fost constatată nulitatea absolută a contractului de vânzare-cum- 
părare cu privire la imobil încheiat între pârâţii SC R. SA şi B. 

A fost respinsă ca neîntemeiată cererea reconvențională formulată 
de pârâţii B. 

Cererea de chemare în garanţie a aceloraşi pârâți a fost admisă în 
parte, dispunându-se obligarea chematelor în garanție Municipiul 
Bucureşti, prin Primarul General, şi SC R. SA la plata sumei de 
60.479.798 lei reprezentând avansul şi ratele achitate reactualizate, 
plus 6.196.680 lei dobândă. 

A fost respins capătul de cerere privind plata diferenţei față de 
valoarea actuală de circulație a imobilului. 

Tribunalul a reținut, în esență, că: 

— reclamanții au făcut dovada că au calitate procesuală activă, 
fiind singurii moştenitori ai foştilor proprietari ai imobilului; 

— dispoziţiile Decretului nr. 92/1950 au fost aplicate în mod 
abuziv, autorii reclamanților fiind pensionari la data naționalizării, iar 
imobilul constituia singura lor locuinţă; 

— comparându-se titlul reclamanților cu cel al pârâţilor persoane 
fizice, s-a apreciat că toate criteriile privind vechimea, proveniența şi 
transcrierea îl indică pe cel invocat de reclamanți ca fiind preferabil; 

— vânzarea-cumpărarea imobilului. prin contractul încheiat cu 
pârâţii B. s-a făcut cu încălcarea prevederilor Legii nr. 112/1995, 
ambele părți fiind de rea-credință, astfel încât actul este lovit de 
nulitate absolută; e 

— cererea de chemare în garanție este întemeiată în parte, conform 
prevederilor art. 1337 C. civ., pentru sumele achitate şi dobânzi, 
nefăcându-se însă dovada că lucrările de reparații şi îmbunătăţire ar fi 
fost efectuate de către pârâţii B. 

Împotriva acestei sentințe au declarat apeluri pârâţii B.C. şi B.A., 
SC R. SA şi C.G.M.B,, criticând-o pentru nelegalitate şi netemeinicie 
prin reiterarea poziţiilor lor procesuale exprimate anterior în întâm- 
pinări. 

Au susținut, în esență, că titlul statului este legal şi că, în orice 
caz, contractul de vânzare-cumpărare încheiat în temeiul prevederilor 
Legii nr. 112/1995 este valabil, fiind încheiat cu bună-credință. 

Curtea de Apel Bucureşti, Secţia a IV-a civilă, prin decizia nr. 434 
din 18 septembrie 2001, a respins apelurile ca nefondate. 

Instanţa de control judiciar a reținut, în principal, că: 

— atât CGMB, cât şi Municipiul Bucureşti, prin Primarul 
General, au calitate procesuală pasivă în cauză; 

— naţionalizarea imobilului s-a făcut în mod abuziv, autorii recla- 
manțţilor fiind exceptaţi. de la această măsură, conform art. Il din 
Decretul nr. 92/1950; 

— pârâţii-apelanţi B. nu se pot prevala de buna-credinţă la încheie- 
rea contractului, întrucât, cu minime diligenţe, ar fi putut cunoaşte 
situaţia juridică reală a imobilului; 

— în mod corect instanța de fond a stabilit că vânzătorul va fi 
obligat numai la restituirea preţului plătit, nu şi la un eventual spor de 
valoare al imobilului, în raport de prevederile art. 1337 şi art. 1340 
C. civ. şi de elementele probatorii concrete ale cauzei. 

Împotriva acestei decizii au declarat recursuri pârâţii SC R. SA, 
C.G.M.B., prin Municipiul București, reprezentat de Primarul General, 
B.C. şi B.A. ; 

În recursul său, pârâtul SC R. SA a formulat trei critici principale, 
circumscrise dispozițiilor art. 304 pct. 9 C. proc. civ. 

S-a arătat, în primul rând, că prin decizia instanța de control 
judiciar s-a mărginit să examineze apelul numai în ceea ce priveşte 
cererea de chemare în garanţie, fără să observe că şi în întâmpinare 
şi prin motivele de apel acest pârât s-a referit pe larg la problema 
valabilității contractului de vânzare-cumpărare încheiat cu soții B., 





i 
| 
| 


li. Drept procesual civil 643 
e ea iei OI: 


argumentând și prezentând dovezi în sensul că au fost respectate 
dispoziţiile Legii nr. 112/1995 şi că părţile au fost de perfectă 
bună-credinţă. 

O a doua critică se referă la împrejurarea că instanța de apel, 
luând în considerare clauza cuprinsă în art. 11 din contractul de 
vânzare-cumpărare — părţile convin ca în condiţiile art. 1338 C. civ. 
să exonereze pe vânzător pentru orice obligaţie privind evicțiunea 
decurgând din orice acţiune în revendicare ce ar urma să fie intentată 
de către foştii proprietari sau moştenitorii acestora — a interpretat-o în 
mod contradictoriu: pe de o parte, a apreciat că pârâţii B. au cumpărat 
pe proprie răspundere, iar, pe de altă parte, le-a admis totuşi cererea 
de chemare în garanție. 

In fine, al treilea motiv de recurs vizează temeiul de drept al 
respingerii apelului, care a fost indicat ca fiind art. 312 C. proc. civ., 
text Jipsit de orice aplicabilitate în acea fază procesuală. 

In recursul său, pârâtul C.G.M.B., prin Municipiul Bucureşti, 
reprezentat de Primarul General, a criticat decizia pentru două motive 
de nelegalitate, susţinând că: 

-~ — în cauză nu C.G.M.B., organ deliberativ, fără personalitate 
Juridică, ci Municipiul Bucureşti „reprezentat de Primarul General, 
are calitate procesuală pasivă; 

— în cererea de chemare în garanţie, singurul care are calitate 
procesuală pasivă este Ministerul Finanţelor Publice, faţă de dispo- 
ziţiile art. 13 din Legea nr. 112/1995, care creează fondul extrabuge- 
tar având ca sursă sumele obținute din vânzarea apartamentelor ce nu 
se restituie în natură. 

In recursul lor, pârâţii B.C. şi A. au criticat decizia sub trei aspecte; 

— titlul statului a fost valabil constituit, autorii reclamanţilor 
neîncadrându-se în nici una din excepţiile prevăzute de Decretul 
nr. 92/1950 (art. 304 pct. 9 C. proc. civ.); 

— recurenții-pârâţi au fost de perfectă bună-credință la încheierea 
contractului de vânzare-cumpărare, dobândind în mod valabil, astfel 
încât greșit s-a respins cererea reconvenţională (art. 304 pet. 9 
C. proc. civ.); 

— în mod nelegal instanțele, soluţionând cererea de chemare în 
garanţie, nu le-au acordat pârâţilor-recurenți sporul de valoare al imo- 
bilului (art. 304 pet. 9 C. proc. civ.). 

Reclamanţii au formulat întâmpinare, solicitând respingerea 
tuturor recursurilor ca nefondate. 

Părțile au depus la dosarul cauzei înscrisuri, potrivit prevederilor 
art. 305 C. proc. civ. 

Din examinarea actelor şi lucrărilor dosarului, Curtea a reținut că 
recursurile sunt fondate, în sensul celor ce se vor arăta în continuare: 

S-a reţinut în primul rând, ca un aspect esențial, care a fost 
dezlegat în mod corect de către instanţe, că titlul statului nu poate fi 
considerat ca valabil, măsura naţionalizării având în mod cert un 
caracter abuziv. 

Autorii reclamanţilor au fost funcționar. respectiv mic meseriaş, 
imobilul în litigiu constituia singura lor avere şi era destinat locuirii 
împreună cu familia. 

Dispoziţiile art. II din Decretul nr. 92/1950 erau pe deplin apli- 
cabile, astfel încât această critică formulată de recurenţii-pârâți B. nu 
poate fi primită. | 

Este, de asemenea, nefondat motivul de recurs formulat de pârâtul 
C.GMB., prin Municipiul Bucureşti, reprezentat de Primarul 
General, cu privire la excepția lipsei calității procesuale pasive. 

Dispoziţiile Legii administraţiei publice locale nr. 691991, în 
vigoare la data judecării cauzei [îndeosebi art. 2, art. 4, art. 5 şi art. 20 
lit. g)], stabilesc fără echivoc care sunt unitățile administrativ-terito- 
riale cu personalitate juridică — comunele, oraşele (municipiile) şi 
judeţele — şi că autorităţile publice prin care se realizează autonomia 
locală în comune şi oraşe sunt consiliile locale, ca autorități delibe- 
rative, şi primarii, ca autorități executive. Consiliilor locale Îi se 
prevăd o serie de atribuţii de administrare a domeniului public şi 
privat al comunei ori oraşului (municipiului). 

Pe de altă parte, art. 6 din Legea nr. 213/1998 privind proprietatea 
publică şi regimul juridic al acesteia prevede, printre altele, bunurile 
care fac parte din domeniul public sau privat al autorității admi- 
nistrativ-teritoriale ce pot fi revendicate de foştii proprietari sau 
succesorii acestora. 

În acelaşi sens, art. 12 alin. (5) din lege statuează că, în litigiile 
referitoare la dreptul de proprietate asupra bunurilor, unitățile admi- 
nistrativ-teritoriale sunt reprezentate de consiliile județene, respectiv 
C.G.M.B. sau consiliile locale, care dau mandat scris în fiecare caz 
preşedintelui consiliului județean sau primarului. 

În speţă, coroborarea prevederilor legale menționate conduce la 
concluzia că în litigiile care pun în discuție dreptul de proprietate 
asupra bunurilor care fac parte din domeniul public sau privat al sta- 
bilui, aflate în administrarea C.G.M.B., acest organ al administratiei 

publice locale, ca autoritate deliberativă, respectiv Municipiul Bucu- 
reşti, ca autoritate executivă, au calitate procesuală pasivă. 

De altfel, este semnificativă şi împrejurarea că recursul este 
declarat în cauză de C.G.M.B., prin Municipiul Bucureşti, reprezentat 
legal de Primarul General, ceea ce atestă o dată în plus caracterul 
nefondat al criticii formulate. 

Nu este lipsită de importanță nici împrejurarea că, în această 
problemă, doctrina şi practica judiciară, inclusiv a Curţii Supreme de 
Justiţie, s-au cristalizat în sensul soluţiei menționate. 

Pe de altă parte, motivul de recurs formulat de pârâta SC R. SA, 
vizând invocarea greşită în apel a dispoziţiilor art. 312 C. proc. civ., 
deşi real, are caracter formal, această eroare neconducând la nulitatea 
deciziei. 

În ceea ce priveşte buna-credință a recurenților-pârâţi B. la cum- 
părarea imobilului (motiv comun de recurs al acestora şi al SC R. 
SA), aspect esenţial pentru validitatea titlului lor, în contextul în care 
s-a statuat că măsura naţionalizării a fost abuzivă, s-a constatat că 
instanțele nu au stăruit suficient, în sensul prevederilor art. 129 
alin. (5) C. proc. civ., pentru elucidarea tuturor chestiunilor relevante. 
Aşa fiind, completarea probatoriilor pe acest aspect este absolut necesară. 

Astfel, pentru a menţiona o singură problemă esenţială ce va 
trebui lămurită, nu s-a stabilit dacă reclamanții au solicitat, în martie 
1996, Comisiei de aplicare a Legii nr. 112/1995, restituirea imobilului 
în natură ori acordarea de despăgubiri şi nici ce anume a hotărâ: 
această comisie. Este evident, de pildă, că dacă ei au solicitat despă- 
gubiri, problema relei-credinţe la încheierea ulterioară a contractului 
cu recurenții-pârâți B. nici nu se mai poate pune. Or, dovezile admi- 
nistrate sub acest aspect nu sunt edificatoare. În dosar s-au depus 
copii Xerox care prezintă ştersături şi urme vizibile ale unor modi- 
ficări grafice. 

Aşa fiind, Curtea a admis recursurile, a casat toate hotărârile 
pronunțate în cauză şi a trimis cauza spre rejudecare la instanța de 
fond care, în raport de dispoziţiile art. 725 alin. (2) coroborate cu 
art. 2 pct. 1 lit. b) C. proc. civ., este Judecătoria Sectorului 5 Bucureşti. 

Aceeaşi soluție de casare cu trimitere şi reluare a judecății a fost 
determinată şi de aprecierea ca fondat a motivului de recurs formula: 
de pârâtul C.G.M.B., prin Municipiul București, reprezentat de 
Primarul General, referitor la lipsa calității sale procesuale pasive în 
ceea ce priveşte cererea de chemare în garanție. 

Astfel, potrivit dispoziţiilor art. 13 din Legea nr. 112/1995, se 
constituie la dispoziția Ministerului Finanţelor (azi Ministerul Finan- 
telor Publice) un fond extrabugetar având ca surse sumele obținute 
din vânzarea apartamentelor ce nu se restituie în natură, după dedu- 
cerea comisionului de 1% din valoarea apartamentelor, inclusiv 
penalităţi virate pentru nevărsarea în termen a sumelor obținute din 
vânzarea apartamentelor. Unităţile specializate care evaluează şi vând 
apartamentele ce fac obiectul Legii nr. 112/1995 au obligaţia să înca- 
seze contravaloarea acestora de la cumpărător, să rețină comisionul 
de 1% şi să vireze în termen de 3 zile lucrătoare în contul deschis la 
Trezoreria statului din localitatea unde îşi are sediul unitatea vânză- 
toare sau în contul deschis la unităţile B:C.R., după caz. 

Rezultă deci că nici C.G.M.B., prin Municipiul Bucureşti, repre- 
zentat de Primarul General, şi nici SC R. SA nu au calitate procesuală 
pasivă în cererea de chemare în garanție. 

Tot în legătură cu soluţionarea cererii de chemare în garanție sunt 
întemeiate criticile formulate de pârâţii-recurenţi SC R. SA şi soții B. 

În mod corect instanţele, chiar dacă nu au afirmat-o expres, au 
considerat nulă, în sensul prevederilor art. 1339 C. civ., clauza exone- 
ratoare de răspundere pentru vânzător, cuprinsă în art. 11 din contrac- 
tul de vânzare-cumpărare a imobilului. Este evident că, în speță, 
evicțiunea, dacă s-ar produce (în raport de soluţiile date în acțiunea 
principală şi în cererea reconvențională), ar rezulta dintr-un fapt 
personal al vânzătorului, astfel încât clauza exoneratoare de răspun- 
dere este nulă. 

Aşa fiind, instanțele aveau obligația să soluţioneze integral cere- 
rea de chemare în garanţie, nu să respingă, cu o motivare necon- 
vingătoare, solicitarea referitoare la sporul de valoare al imobilului, 
ca şi cea privind contravaloarea lucrărilor de îmbunătățiri şi reparații, 
despre care s-a afirmat doar că nu rezultă că ar fi fost efectuate de 
către pârâţii B. 

Toate aceste deficiențe ale hotărârilor au impus, aşa cum s-a arătat 
în mod detaliat, casarea lor şi reluarea judecății în fond. 


În acelaşi sens: a) /.C.C.J., Secţia civilă şi de proprietate intelec- 
tuală, decizia nr. 3855 din 20 mai 2004: Instanţa a cărei hotărâre se 
atacă a constatat nulitatea contractului de vânzare-cumpărare privind 
imobilul, încheiat între intimaţii SC R. SRL Brașov, ca vânzător, şi 
V.E. şi V.A., în calitate de cumpărători, fără a analiza dacă sunt ori nu 
temeiuri, dovedite prin probe, de răsturnare a prezumțţiei bunei-credințe 

a dobânditorilor, deoarece numai existența probată a relei-credinţe, 
antonimul bunei-credințe, poate duce la neincidenţa teoriei fondată pe 
error communis facit ius, cu consecinţa desființării contractului de 
vânzare-cumpărare, prin sancţiunea nulității absolute. 

Argumentul, expus în considerentele deciziei recurate, pentru a 
justifica soluția de constatare a nulităţii contractului, pe motivul că 
înstrăinătorul era un non dominus, nu este suficient, în absenţa unui 
suport legal care să permită această concluzie, precum şi teza, 
preluată de instanță din doctrină privind desființarea contractului când 
doar o parte a utilizat contractul în scop ilicit, chiar fără ştiinţa celeilalte 
părți, teză pentru care, de asemenea, nu există temei de drept. 

Aşadar, examinarea atitudinii intimaţilor cumpărători față de titlul 
înstrăinătorului, dacă aveau sau nu în cunoștință că imobilul aparţinea 
ori nu vânzătorului, este esenţială în rezolvarea cauzei, aspect omis de 
instanță a fi verificat, ceea ce a impus admiterea tuturor recursurilor. 

b) I.C.C.J., Secţia civilă şi de proprietate intelectuală, decizia 
nr. 10 din 11 ianuarie 2005: Solutionarea cererii privind restituirea 
imobilului depinde de modul în care instanța statuează asupra peti- 
tului privind nulitatea contractului de vânzare-cumpărare intervenit 
între intimatele-pârâte SC H.N. SA şi N.B.A. 

Intimata N.B.A. a susținut că este titulara dreptului de proprietate 
asupra imobilului dobândit prin cumpărare cu respectarea dispoziții- 
lor Legii nr. 112/1995, fiind cumpărătoare de bună-credință, întrucât 
la data încheierii actului de vânzare-cumpărare era chiriaş al statului, 
titular al dreptului de proprietate şi nu a fost notificată de reclamant 
cu privire la revendicare, aspecte reţinute şi de către instanță prin 
hotărârea recurată. 

Faţă de faptul că la data vânzării existau elemente în legătură cu 
revendicarea imobilului de către reclamantui-recurent, cunoscute de 
către vânzător, se impunea ca instanţa de apel, în exercitarea rolului 
activ, să administreze proba prin care să poată stabili cu certitudine 
dacă operează sau nu prezumția bunei-credinţe instituită de art. 1898 
C. civ., situaţie în care să se poată da eficiență sau nu dispoziţiilor 
art. 46 din Legea nr. 10/2001 cu privire la buna-credință. 

În această situație, constatându-se lipsa de rol activ al instanţei de 
apel, care nu a administrat toate probele necesare verificării situaţiei 
de fapt, a fost admis recursul reciamantului N.O., a fost casată decizia 
recurată şi s-a trimis cauza spre rejudecare Curţii de Apel Bucureşti. 

c) C.S.J., Secţia civilă, decizia nr. 2019 din 20 mai 2003: În ceea 
ce priveşte buna-credință a cumpărătoarei, aspect ce formează obiect 

al criticilor cuprinse în recursul în anulare, precum şi eventuala men- 
ţinere a contractului de vânzare-cumpărare, chiar dacă imobilul ar fi 
fost preiuat abuziv de stat, s-a constatat că instanţele nu şi-au exer- 
citat rolui activ, în sensul prevederilor art. 129 alin. (5) C. proc. civ., 
nedispunând compieiarea probelor pentru a se stabili dacă pârâia 
A.A. a avut cunoştinţă de primui proces, când instanţa a fost sesizată 
ia daia de 22 februarie 1996, anterior datei de 5 noiembrie 1996, când 
a încheiat contraciui de vânzare-cumpărare, sau a fost notificată de 
reciamant anterior acestei uitime date. 

d) iC.C.J., Secţia civilă şi de proprietate intelectuală, decizia 
nr. 2276 din 22 martie 2005: În ceea ce priveşte contractul de 
vânzare-cumpărare, instanța de apel s-a limitat numai să constate 
faptui că, ia data încheierii lui, recursul în anulare fiind admis, există 
convingerea fermă a intimaţilor pârâţi, în sensui stabilirii revendicării 
bunului. 

Însă această situaţie nu a fost coroborată cu faptul că, tot înainte 
de încheierea acestui contract, fusese deja reglementată situația 
revendicărilor în faţa instanțelor judecătoreşti, că tocmai Legea de 
apiicare nr. 112/1995, în concordanță cu deciziile Curţii Supreme de 
Justiţie, stabileau fără nici o indoială competența de soluționare a 
acestor cereri în sarcina instantelor judecătoreşti şi că recursurile în 
anulare, precum cel promovat în speţă, erau declarate neconstitu- 
tionale conform hotărâriior şi reglementărilor în vigoare. 

În raport de aceste aspecte, în mod eronat s-a reţinut de către 
instanța de apei faptul că în privinţa intimațitor-pârâți a operat pre- 
zumţia bunei-credințe, ca urmare a convingerii acestora în privința 
încheierii ciclulu: procesual de revendicare a bunului. 

Ar fi trebuit îndeplinit înainte de a se proceda la vânzarea 
imobiiului un întreg proces de verificare a situației bunului, ceea ce în 
speță nu s-a făcut, altminteri, la o simplă lecturare, s-ar fi putut afla că 
există cu privire ia imobil cereri de restituire din partea fostului 
proprietar şi că acestea nu pot îi ignorate, nici chiar sentința din anul 
1994, în raport de noile reglementări. 

Faţă de apărările reciamanţilor, instanța ar fi trebuit să verifice 
prin administrarea de probe toate aspectele necesare şi suficiente 
pentru a se reţine buna-credință a cumpărătorului imobilului la 
momentul încheierii contractului de vânzare-cumpărare. 

Prin încălcarea art. 129 alin. (4) C. proc. civ., instanța de apel nu a 
administrat probe suiiciente, Curtea constatând că împrejurările de 
îapi nu au fost pe deplin stabilite. Cu ocazia rejudecării, instanța va 

administra probeie necesare cunoaşterii exacte a fapteior şi impre- 
juiărilor care au dus ia însirăinarea imobilului şi la faptul că pârâtui 
avea oonvingerea că imobilul cumpărat aparține vânzătoruiui. 

e) C.S.J., Secţia civi:ă, decizia nr. 324 din 30 ianuarie 2003: Un 
a Că tai duiate îicasesai e contiține în care ambele părți au fost de 
ea-credinţă este considerat nul absolut, în aplicarea principiului frans 
3minia corrumpit, al cărui temei legal îl constituie art. 966 C. civ. Per 
a contrario, în măsura în care ambele părți sau cel puțin cumpărătorul 
au fosi de bună-credință, intentia de fraudare a legii nu există şi, drept 
urmare, nici cauza ilicită. Aşadar, sub acest aspect, actul ar putea fi 
deplin valabil. 

Toiuşi, nici practica şi nici doctrina nu au înţeles să recunoască, în 
toate cazurile, eficienţa disiructivă principiului potrivit căruia nimeni 
nu poate să transmită mai multe drepturi decât are. În conflictul de 
interese legitime dinire adevăratul proprietar şi subdobânditorui de 
bună-credință ai bunului său imobil, a fost preierat cel din urmă. 
Recunoăşie ea prevalente interesului subiobânditorului de bună-cre- 
dmţă a iosi impusă — în baza unor rațiuni cu o aplicare mai largă şi 
care au creai un adevărat principiu —, de preocuparea peniru asigu- 
rarea securității Crciiliuiui civil şi a stabilității raporturilor juridice. 
Din puna de vedere juridic, soluția şi-a aflat aşadar suport in rațiuni 
de orain pragmaiic, concretizate în principiui validității aparenjei de 
ârept, a cârui esenţă este exprimată în adagiul error communis facit 
ius. 

incidenţa acestui principiu este însă subsecventă întrunirii cumu- 
iative a două condiții privind eroarea cu privire la calitatea de 
proprietar a vânzătorului — eroare care irebuie să fie comună sau 
unanimă şi, de asemenea, invincibilă — şi a unei condiţii privind 
Duna-erecințţă a subăvbânditoruiui, care trebuie să Ñe perfectă, adică 
iapsriă de orice culpă sau chiar îndoială imputavilă acestuia. 

Dim această perspăiivă, s-a consiaiai că sustinerea din recursul în 
aniuiâre, peirivii căreia actul de vånzare-cumpžr žrare a fosi incheiat cu 
iraudă ia iege numai pentru că procesul intentat de reclamantă cu 
privire ia revenúicarea imobiiuiui a fost notat in C.F. inaintea 
inibwär dreptului ce proprietate al pârâților, nu îşi are suport în 
extele de iege şi principiile de drept enuntate. Aceasta, deoarece, 
pentru a analiza poziţia sabieciivă a părților şi pentru a stabili dacă 
Cunapărăi ori au Iost de bună sau rea-credinţă, importantă, în speţă, nu 
are daia iitabutăni în C.E. a contractuiiii de vânzare-cumpărare, ci 
data mcan acia jure, dată la care nu era aoiaiă in C.F. nici o 

acţiune ori alt demers al reclamantei (4 iulie 1997), moment în care 
trebuie verificată, în concret şi pe bază de dovezi fără echivoc, poziția 
subiectivă a părților faţă de actul juridic încheiat. 

Întrucât din C.F. 1020 Timişoara rezultă că proprietară tabulară a 
bunului imobil a fost reclamanta şi că statul şi-a apropriat nemiş- 
cătorul prin naţionalizare, s-a admis recursul în anulare şi s-au casat 
hotărârile pronunţate în cauză, pentru ca, în rejudecare, să se verifice 
pe bază de dovezi dacă cumpărătorii pârâți au fost în eroare cu privire 
la calitatea de proprietar a statului şi dacă ei au întreprins toate 
demersurile posibile — lipsite de orice culpă ori îndoială imputabilă —, 
atât pentru a evita o atare eroare, cât şi pentru a afia, prin mijloacele 
puse la îndemână de lege, dacă fosta proprietară tabulară a inițiat 
procedurile legate de restituirea bunului. 

f) ICCJ, Secţia civilă şi de proprietate intelectuală, decizia 
nr. 2124 din 10 martie 2004: În rejudecare, instanța de apel, la solu- 
ţionarea pricinii în ce priveşte capetele de cerere privind constatarea 
nulităţii celor trei contracte de vânzare-cumpărare ai căror titulari 
sunt soţii U., T.E. şi S.F. (moștenitoarea V.M.), şi revendicarea apar- 
tamentelor respective, va avea în vedere următoarele considerente: 

Problema de drept pe care instanța de trimitere o va avea în 
atenţie, spre rezolvare, priveşte soarta actelor de înstrăinare încheiate 
conform Legii nr. 112/1995, privitoare la apartamentele părți dintr-un 
imobil preluat de stat cu un titlu ce s-a dovedit a fi nevalabil. 

În cauză, fiind vorba, aşadar, de vânzarea lucrului altuia, instanța 
de rejudecare, în urma analizei materialului probator, se va pronunța 
dacă, în speţă, este sau nu aplicabil principiul aparenţei de drept, 
cunoscut în doctrină și jurisprudență, dar şi legislativ (art. 46 din 
Legea nr. 10/2001), potrivit căruia, chiar dacă titlul transmițătorului 
se constată ulterior că nu a fost valabil, actul încheiat cu titlu oneros, 
cu bună-credință, în condiţiile unei erori comune şi invincibile, 
profită dobânditorului şi se menţine, urmând ca adevăratul proprietar 
să fie dezdăunat de către vânzătorul fără drept. 

Potrivit art. 46 alin. (2) din Legea nr. 10/2001, actele juridice de 
înstrăinare, inclusiv cele întocmite în procesul de privatizare, având ca 
obiect imobilele preluate fără titlu valabil, sunt lovite de nulitate 
absolută, în afară de cazul în care actul a fost încheiat cu bună-credință. 

În sensul art. 1899 alin. (2) din C. civ., buna-credință care guver- 
nează obligaţiile civile se presupune, doar reaua-credință, atunci când 
se invocă, trebuie dovedită potrivit art. 1169 din acelaşi cod. 

În sfârşit, referitor la principiul aparenței de drept enunțat mai sus, 
este important a se arăta că, atunci când se impune a fi aplicat, este 
menit să asigure securitatea circuitului civil, stabilitatea raporturilor 
juridice. 

Reaua-credinţă a cumpărătorilor apartamentelor din litigiu, invo- 
cată de reclamante, nu se va putea reţine decât din probe convin- 
gătoare care vor fi în atenţia instanţei, spre analiză (existența unui 
proces pe rol la data cumpărării, încunoştințarea fiecărui pârât despre 
intenţia de revendicare, alte elemente, cum ar fi momentul cumpă- 
rării, atitudinea vânzătorului care să permită o concluzie corectă). 

g) I.C.CJ, Secţia civilă şi de proprietate intelectuală, decizia 
nr. 3855 din 20 mai 2004: Instanţa de apel a constatat nulitatea contrac- 
tului de vânzare-cumpărare privind imobilul, fără a analiza dacă sunt ori 
nu temeiuri, dovedite prin probe, de răsturnare a prezumţiei bunei-cre- 
dinte a dobânditorilor, deoarece numai existența probată a relei-cre- 
dințe, antonimul bunei-credințe, poate duce la neincidența teoriei 
fondate pe error communis facit ius, cu consecința desființării con- 
tractului de vânzare-cumpărare, prin sancţiunea nulității absolute. 

Argumentul, expus în considerentele deciziei recurate, pentru a 
justifica soluția de constatare a nulității contractului pe motivul că 
înstrăinătorul era un non dominus, nu este suficient, în absenţa unui 
suport legal care să permită această concluzie, precum şi teza, pre- 
luată de instanță din doctrină, privind desființarea contractului când 
doar o parte a utilizat contractul în scop ilicit, chiar fără ştiinţa celei- 
lalte părți, teză pentru care, de asemenea, nu există temei de drept. 

Aşadar, examinarea atitudinii cumpărătorilor față de titlul înstrăi- 
nătorului, dacă aveau sau nu cunoștință că imobilul aparținea ori nu 
vânzătorului, este esenţială în rezolvarea cauzei, aspect omis de 
instanță a fi verificat, ceea ce impune admiterea tuturor recursurilor şi 
casarea hotărârii date în apel. 


$12. Hotărâre judecătorească. Motivare 


122. Motivarea în fapt şi în drept a bunei/relei-cre- 
dinte. Necesitate 


Hotărârea judecătorească nu este motivată în cazul în care 
instanţele rețin valabilitatea contractului de vânzare-cumpărare 
fără a analiza în concret, cu referire la motivele invocate şi 


probele administrate în cauză de reclamant, dacă sunt sau nu 
temeiuri de răsturnare a prezumfjei de bună-credință a dobân- 
ditorilor chiriaşi. 


? die propriztais [ec e ici 

Prin cererea introductivă de instanță din 9 octombrie 2000, recla- 
mantele P.A. şi S.D.G. au chemat în judecată în calitate de pârât Mu- 
nicipiul Bucureşti, reprezentat de Primarul General, pentru a £ obli- 
gat să le lase în deplină proprietate și liniştită posesie imobilul situat 
în Bucureşti (compus din construcţie şi teren aferent în suprafață de 
148 mp), ce le-a fost trecut în proprietatea statului în anul 1982, prin 
aplicarea nelegală şi abuzivă a Decretului nr. 223/1974: ulterior, 
reclamantele şi-au completat acţiunea, cerând să se dispună și nulita- 
tea absolută, pentru cauză ilicită, a contractelor de vânzare-cumpărare 
nr. 192/112/1998 şi nr. 1402/112/1997 încheiate în condiţiile Legii 
nr. 112/1995 cu referire la apartamentele din construcția amintită de 
către SC RV. SA cu pârâţii P.M.D., P.M., respectiv M.L şi M.V. 

În drept s-au invocat dispozițiile art. 480, art. 948 şi art. 966 C. civ. 

Tribunatui Bucureşti, Secţia a IV-a civilă, prin sentinta civilă 
nr. 451 din 30 aprilie 2001, a respins acțiunea ca neîntemeiată. 

În considerentele sentinţei s-a reținut că cererea în revendicare nu 
poate fi primită, întrucât reclamantele au depus la dosar doar decizzile 
administrative de trecere a imobihilui în proprietatea statului, nu însă 
şi titlul de proprietate asupra acestuia. 

Privitor la cererile de constatare a nulității celor două contracte de 
vânzare-cumpărare a apartamentelor nr. 1 parter şi nr. 1 eta} 1 dir 
imobil. încheiate potrivit prevederilor Legii nr. 112/1995. s-a aprecizt 
că pârâţii chiriaşi au fost cumpărători de bună-credință (an cumpărat 
apartamentele pe care le ocupau în baza contractelor de îrchirtere, 
statul fiind în acel moment proprietarul necontestat al imobilului). 
Cererile depuse de reclamante în temeiul Legii nr. 112/1995 de resti- 
tuire în natură a imobilului au fost apreciate ca fiind lipsite de 
relevanţă sub aspectul aparenţei de proprietate a statului. 

S-a mai reținut că în situația imobilelor înstrăinate chiriaşitor 
potrivit Legii nr. 112/1995, cum este cazul în speță, foştii proprietari 
sunt îndreptățiți doar la măsuri reparatorii prin echivalent, potrivit 
art. 18 lit. d) din Legea nr. 10/2001. 

Împotriva soluţiei instanței de fond s-a declarat apel de către - 
reclamante, invocându-se ca motive de nelegalitate şi netemeinicie 
următoarele: 

I. — titlul de proprietate al autorilor reclamantelor (care era prevăzut 
în certificatele de moştenitor aflate la dosar, dar care nu a fost niciodată 
solicitat de instanţa de fond) este contractul de vânzare-cumpărare 
nr. 31656/1932 transcris sub nr. 17148/1932 la Tribunalul Ilfov, Secţia 
notariat; 

— statul nu are titlu valabil asupra imobilului în litigiu, deoarece 
art. 6 din Legea nr. 213/1998 (care a extins sfera art. 1 pct. 4 din Nor- 
mele metodologice privind aplicarea Legii nr. 112/1995) condiţio- 
nează valabilitatea titlului statului de preluarea imobilului care trebuia 
făcută cu respectarea cumulativă a Constituţiei, tratatelor interna- 
tionale la care România era parte şi a legilor în vigoare la acea dată, 
ceea ce nu s-a întâmplat în cauză, avându-se în vedere că decizia de 
preluare nr. 774/1982 emisă în baza Decretului nr. 223/1974 nici nu a 
fost comunicată reclamantei P.A ; ca atare, titlurile chiriaşilor cumpă- 
Tători (titluri ce emană de la un non dominus, statul) sunt lipsite de 
eficiență în raport cu titlurile apelanţilor care provin de la un autor al 
cărui drept este preferabil, această soluţie întemeindu-se pe principiul 
nemo plus iuris ad aliom transferre potest quam ipse habet. Susține- 
rea instanței că nu poate face compararea titlurilor existente este 
greşită, întrucât aplicarea dispozitiilor art. 18 lit. d) şi art. 47 alin. (2) 
din Legea nr. 10/2001 s-a făcut de aceasta din oficiu, fără ca recla- 
mantele să opteze pentru această cale, situaţie în care instanța era 


` obligată să soluţioneze cauza în raport de dreptul comun în materia 


revendicări! imobiliare, dispoziţiile art. 480 C. civ. indicate expres în 
acţiune; 

Îi. — contractele de vânzare-cumpărare nr. 142/1997 şi nr. 191/1998 
încheiate între Primăria Municipiului Bucureşti şi pârâţi sunt lovite de 
nulitate absolută, întrucât se întemeiază pe Legea nr. 112/1995, a 
cărei incidenţă în cauză era exclusă, deoarece imobilul revendicat a 
fost preluat de stat fără titlu; 

— opinia instanței de fond privind valabilitatea contractelor de 
vânzare-cumpărare, dată fiind buna-credinţă a cumpărătorilor bazată 
pe eroarea comună şi invincibilă cu privire la aparenţa de proprietar a 
statului, este contrazisă de situaţia juridică specială a imobilului şi de 
existenţa cererilor nr. 2418 şi nr. 2419 din 24 iulie 1996, nesoluţio- 
nate de Comisia de aplicare a Legii nr. 1 12/1995, prin care reclaman- 
tele au solicitat reintrarea în posesia imobilului, precum şi de încer- 

cările de vânzare, dovedite cu înscrisuri aflate la dosar, făcute la scurt 
i la cumpărare; pă | 

gi a a făcut (în privința apartamentului de la parter) şi cu 
încălcarea dispozițiilor art. 9 alin. (6) din Legea nr. 112/ 1995, P.M. 
fiind proprietara unei alte locuințe, pe care a înstrăinat-o în anul 1990 
(sentinţa civilă nr. 3682/1991 a Judecătoriei sectorului 1). E 

Curtea de Apel Bucureşti, Secția a M-a civilă, prin decizia civilă 
nr. 418/A din 15 septembrie 2003, a respins ca nefondat apelui 
reclamantelor. | ` 

Pentru a decide astfel, instanța de apel a reținut că reclamantele 
fac dovada incontestabilă a dreptului de proprietate asupra imobilului 
în litigiu, care a trecut în proprietatea statului potrivit Decretului 
nr. 223/1974, respectiv: cota de ⁄2 pentru refuzul întoarcerii în ţară a 
reclamantei P.A., prin decizia nr. 747 din 27 aprilie 1982 a C.P.M.B., 
întemeiată pe dispozițiile art. 2 alin. (2) şi (4) din lege, şi cealaltă 
jumătate urmare solicitării de a părăsi țara de către reclamanta 
S.D.G., prin decizia nr. 1366 din 20 iulie 1982 a C.P.M-B., în baza 
art. 2 alin. (2) şi (3) şi art. 4 din Decretul nr. 223/ 1974. | 

Curtea a constatat, de asemenea, că acțiunea în revendicare a fost 
formulată la 9 octombrie 2000, ulterior cumpărării apartamentelor de 
către pârâţi cu deplina respectare a prevederilor art. 9 din Legea 
nr. 112/1995 şi, ca atare, nu este admisibilă restituirea în natură în 
raport de dispoziţiile art. 2 alin. KCD) din legea amintită; în aceste 
împrejurări, s-a apreciat ca fiind lipsită de semnificație juridică pi 
aspectul bunei-credințe a pârâţilor la încheierea contractelor e 
vânzare-cumpărare, pasivitatea manifestată de aceştia în legătură cu 
cererile de restituire formulate de reclamante. 

În aceste condiţii, a concluzionat instanța de apel, eroarea asupra 
proprietăţii pentru pârâții chiriaşi nu a putut fi decât invincibilă şi 
comună (eror communis fact ius), iar contractele de vânzare-cumpă- 
rare sunt valide, fiind menținute ca atare potrivit art. 46 alin. (2) din 
Legea nr. 10/2001. b l | 

În condiţiile menţionate, acţiunea în revendicare nu a putut fi 
primită, reclamantele fiind îndrituite doar la despăgubiri potrivit 
art. 18 lit. g) din Legea nr. 10/2001. - _ 

Împotriva deciziei s-a declarat recurs de către reclamante, refe- 
rindu:se la criticile din apel circumscrise motivelor de nelegalitate 
prevăzute de art. 304 pct. 7 şi 9 C. proc. civ.; suplimentar, s-a invocat 
şi motivul de nelegalitate prevăzut de art. 304 pet. 19 C: proc. Civ., 
decurgând din omisiunea pronunțării cu privire la înscrisuri hotă- 
râtoare de natură să conducă la admiterea acțiunii respective: decla- 

rația pârâtului-intimat P.M.D., sentința civilă nr. 3682/1991 confir- 
mând nulitatea contractului de vânzare-cumpărare nr. 192/1998. 

Recursul este întemeiat. : 

In primul rând, odată cu intrarea în vigoare a Legii nr. 10/2001, 
rămân fără aplicare dispozițiile dreptului comun referitoare la imo- 
bilele care formează obiectul acestei legi; cu toate acestea, tranzitoriu, 
acțiunile în curs de judecată la care se referă art. 47 alin. (1) din 
Legea nr. 10/2001 rămân guvernate de legea veche care, exceptional, 
prin voința legiuitorului, supravieţuieşte. În această situație, dacă 
continuarea judecății acestor acțiuni este cerută, cum este cazul şi în 
speță, judecătorii sunt obligaţi să aplice dreptul comun şi revendicării 
fondat pe dispoziţiile art. 480 şi art. 481 C. civ. | 

În acest sens, era de esența acţiunii în revendicare să se stabi- 
lească dacă reclamantele au pierdut sau nu dreptul de proprietate şi 
dacă statul a preluat cu titlu sau fără titlu imobilul în litigiu, aspecte 
omise de instanţe a fi verificate în cauză. 

In al doilea rând, referitor la buna-credință, art. 1898 alin. (1) 
C. civ. prevede că „buna-credință este credința posesorului că cel de 
la care a dobândit imobilul avea toate înscrisurile cerute de lege 
pentru a i se transmite proprietatea”. Cu toate că textul menţionat se 
referă la uzucapiunea de scurtă durată, care pretinde: pe lângă justul 
titlu şi buna-credință a posesorului, el este incident şi altor situaţii, 
cum este cea în discuţie în privința aparenţei de proprietar a statului. 
Buna-credință este prezumată relativ potrivit- art. 1899 alin. (2) 

C. civ., putând fi combătută prin &rice-mijloc de probă. Di 
În plus, potrivit art. 11 din Legea-nr. 112/1995, sunt lovite de 
nulitate absolută contractele de vânzare-cumpărare încheiate cu 
nerespectarea dispoziţiilor art. 9 alin. (6) şi art. 14 din aceeaşi lege. 
Instanţele anterioare au reținut valabilitatea contractelor de vânza- 
re-cumpărare fără a analiza în concret, cu referire la motivele invoca- 
te şi probele administrate în cauză de reclamant, dacă sunt sau nu teme- 
iuri de răsturnare a prezumției bunei-credinţe a dobânditorilor chiriași. 
Aşadar, examinarea atitudinii cumpărătorilor: faţă de titlul înstrăi- 
nătorului, dacă aveau sau nu în cunoștință că imobilul aparţinea-ori nu 
vânzătorului, precum. şi incidența art. 9 şi art.. 14 din Legea 
nr. 112/1995, esenţiale în rezolvarea cauzei, sunt aspecte omise de 
asemenea de instanţe a fi verificate în cauză... a A 
Drept urmare, având în vedere dispoziţiile art. 314 C. proc. civ., 
s-a admis recursul reclamanţilor şi s-a casat decizia-civilă nr. 418 din 
15 septembrie 2003 a Curţii de Apel Bucureşti, Secția a III-a civilă, 
trimițându-se cauza spre rejudecare aceleiaşi instanţe. 


În acelaşi sens: a) LC.C.J, Secţia civilă şi de proprietate intelec- 
tuală, decizia nr. 4707 din 23 iunie 2004: În ce priveşte soluţionarea 
chestiunii privind nulitatea contractului de vânzare-cumpărare şi, în 
consecință, aceea a revendicării, ca motiv de apel, hotărârea nu 
cuprinde nici pe departe elementele de fapt şi de drept care au format, 
eventual, convingerea judecătorului relevată prin soluția dată. 
Simplele considerații teoretice, la modul general, în legătură cu 
instituția bunei sau relei-credințe, ca temei sau excepţie de la nulitatea 
actului juridic şi a efectelor sale, fără nici o referire la probele admi- 
nistrate în acest sens, ca elemente de fapt cărora să li se aplice 
normele legale, nu pot constitui în nici un caz o respectare a preve- 
derilor art. 261 C. proc. civ. 

b) C.S.J, Secţia civilă, decizia nr. 823 din 4 martie 2003: În 
speţă, reținerea de către instanța de apel a faptului că pârâții au fost de 
rea-credință în momentul cumpărării imobilului în litigiu, fără însă să 
facă dovada celor afirmate, nu este lipsită de critici, deoarece se 
impunea ca instanţa de apel, să dovedească, prin probe, că într-adevăr 
cumpărătorii au fost de rea-credinţă, lucru pe care nu l-a făcut. 

c) IC.CJ, Secţia civilă şi de proprietate intelectuală, decizia 
nr. 1403 din 19 februarie 2004: Cât priveşte constatarea nulității 
absolute a contractului, de vânzare-cumpărare intervenit între pârâții 
SC M. SA Timişoara şi SC G.L SRL Lugoj, radierea dreptului de pro- 
prietate al acestor două pârâte din C.F., precum şi limitele reînscrierii 
dreptului de proprietate al reclamanților, decizia instanței de recurs 
este esenţial greşită, pentru că nu cuprinde motivele pe care se spri- 
jină, apărând în acest fel lipsită de temei legal şi dată cu încălcarea 
vădită a dreptului la apărare. 

Cum s-a învederat corect în recursul în anulare, pârâții au invocat 
în apărare, în scopul păstrării dreptului dobândit prin vânzarea de 
către un neproprietar a bunului altuia, buna-credință ca eroare 
scuzabilă la facerea actului. 

d) ICCJ, Secţia civilă şi de proprietate intelectuală, decizia 
nr. 7581 din 4 octombrie 2005: În speţă, instanţa de apel nu s-a preo- 
cupat să examineze atitudinea părților (vânzător şi cumpărător) la în- 
cheierea actelor de înstrăinare, motivând în mod greşit că buna-cre- 
dinţă este reglementată de Codul civil doar în cazul aplicării prescrip- 
ţiei achizitive şi că ea nu duce la consolidarea dreptului de proprietate 
asupra imobilului deţinut ca urmare a încheierii unui contract de 
vânzare-cumpărare 

e) ICCJ, Secţia civilă şi de proprietate intelectuală, decizia 
nr. 4176 din 2 iunie 2004: Instanţa de apel a reținut că pârâta a fost de 
rea-credință -la momentul încheierii contractului de vânzare-cum- 
părare, fără a arăta în mod concret în ce constă reaua-credință a 
acesteia și fără a se face vorbire de probele aflate la dosar. i 


Notă: Sub acest aspect, urmează a se avea în vedere şi Hotărârea 
Curți Europene a Drepturilor Omului pronunțată în cauza 4/bina c. 
României, hotărâre cuprinsă în Capitolul VII al lucrării de faţă. 


$13. Cerere de recurs. Motivare 


123. Cerere de recurs. Nulitate 


in condiţiile în care se invocă în susținerea cererii de recurs 
dispozițiile art. 304 pct. 9 C. proc. civ., criticile formulate trebuie 
să poată fi încadrate în acest text procedural. 

Recursul este nul, cu aplicarea art. 303, art. 304 şi art. 306 
c. proc. civ., în cazul în care nu sunt arătate motivele de recurs, 
iar acestea nu sunt dezvoltate, în sensul formulării de critici 
privind modul de judecată. i 

Este nul recursul în care s-au invocat dispozitiile art. 304 
pct. 9 C. proc. civ. şi în care s-a arătat că s-a făcut dovada 
dreptului de proprietate şi că intimatul a fost de rea-credință, fără 
să se formuleze critici privitoare la situaţia respingerii acţiunii în 
revendicare ca inadmisibilă şi a cererii care are ca obiect constata- 
rea nulității contractelor, pentru lipsa calităţii procesuale pasive. 


I.C.C.J., Secţia civilă şi de proprietate intelectuală, 
decizia nr. 4344 din 4 mai 2006 


Prin sentința civilă nr. 93 din 16 octombrie 2003, Tribunalul 
Giurgiu a respins ca neîntemeiată acţiunea civilă „modificatoare” 
introdusă de reclamantul P.I, în contradictoriu cu SC C. SA Giurgiu, 


privind restituirea imebiiuiui situat în Giurgiu, şi anularea mentiu- 
ilor făcute în registrui de transcr:pțiuni-inscripiiuni imobiliare sub 
nr. 769 din 12 februarie 1997 la contractul de vânzare-curpărare de 
acţiuni nr. 122 din 5 august 1994 şi sub nr. 1800 din 14 februarie 
1398, ia contractul de vânzars-cumpărare de acţiuni ne. 367 din 13 
iulie 1994, a transcrierii sub nr. 5120 din 19 octombrie 1994 a 

certificatului de atestare a dreptului de proprietate asupra terenului 
seria M 10, nr. 307 eliberat de M.LP.A.T. la 2 septembrie 1994, 
precum şi anularea din registrul acţionarilor privind dreptul de 
proprietate asupra imobilului şi a tuturor actelor de înstrăinare. 

S-a luat act de cererea reclamantului că nu înțelege să se judece cu 
pârâţii: asociaţia C. PAS Giurgiu, F.P.S. (actualmente A.P.A.P.S.), 
Municipiul Giurgiu şi S.L.F. Oltenia. 

Pentru a pronunța această hotărâre, tribunalul a reţinut că inițial 
reclamantul, prin acţiunea formulată în contradictoriu cu toți pârâţii, a 
cerut să se dispună anularea contractelor de vânzare-cumpărare de 
acţiuni nr. 367 din 13 iulie 1994 şi 122 din 5 august 1994, în baza 
art. 46 pet. 2 din Legea nr. 10/2001. 

Ulterior, la data de 15 mai 2003, reclamantul a depus la dosar o 
cerere precizatoare prin care a solicitat: 

_ restituirea în natură a imobilului compus din teren în suprafață 
de 1.150 mp şi construcţia edificată pe teren şi obligarea pârâtei SC 
C. SA să-i lase imobilul în deplină proprietate şi posesie; 

— anularea menţiunilor făcute în registrul de transcripțiuni şi 
inscripțiuni imobiliare nr. 769 din 12 februarie 1997 la contractul 
nr. 122 din 5 august 1994 şi nr. 1800 din 14 februarie 1998 la 
contractul nr. 367 din 13 iulie 1994, şi al transcrierii certificatului 
seria M. 10 şi 307 de atestare a dreptului de proprietate în registrul de 
transcripțiuni şi inscripțiuni imobiliare la aceeaşi judecătorie, la 
nr. 5120 din 19 octombrie 1994, precum şi a mențiunilor din registrul 
acţionarilor privind dreptul de proprietate asupra imobilului şi a 
tuturor actelor de înstrăinare; : 

— scoaterea din cauză a tuturor celorlalte părți. 

Cererea pentru anularea actelor juridice de înstrăinare în baza 
art. 46 alin. (2) din Legea nr. 10/2001 nu este întemeiată, deoarece SC 
C. SA Giurgiu, care nu a cunoscut că preluarea bunului s-a făcut fără 
titlu valabil, nu a fost de rea-credință la momentul încheierii actelor. 
De altfel, într-o altă acțiune, care a format obiectul dosarului 
nr. 3342/1998 al Judecătoriei Giurgiu, chiar reclamantul a susținut că 
trecerea imobilului în proprietatea statului s-a făcut cu titlu. 

De aceea, reclamantul are dreptul la măsuri reparatorii prin echi- 
valentul conform art. 1 alin. (2) din Legea nr. 10/2001. 

Curtea de Apel București, , prin decizia civilă nr. 1871 din 1 
octombrie 2004, a admis apelul declarat de reclamant şi a schimbat 
sentința apelată, în sensul că a fost respinsă ca inadmisibilă acţiunea 
în revendicare, iar acțiunea privind constatarea nulităţii contractelor 

de privatizare nr. 367/1994 şi nr. 122/1994 a fost respinsă pentru lipsa 
calității procesuale pasive. 

Instanța de apel a reținut că, în raport cu prevederile art. 6 din 
Legea nr. 213/1998, imobilele care au trecut în proprietatea statului 
fără titlu valabil pot fi revendicate dacă nu există o lege specială de 
reparație. De aceea, reclamantul are obligaţia să urmeze procedura 
administrativă de restituire a bunului prevăzută de Legea nr. 10/2001. 
Potrivit art. 24 din această lege, reclamantul are calea acțiunii la 
instanță numai după emiterea. deciziei, cererea formulată înainte ca 
decizia administrativă să fie emisă fiind prematură. 

l Referitor la cererea care are ca obiect anularea contractelor de 
privatizare nr. 367/1994 şi nr. 122/1994, s-a reţinut că reclamantul 
renunțând la judecata acțiunii formulate în contradictoriu cu părțile 
contractante (asociația C., Programul acţiunilor salariaților şi FPP. 
V. Oltenia), este inadmisibilă discutarea unor cauze de nulitate a 
actelor încheiate de acestea, pentru lipsa coparticipării procesuale 
pasive, obligatorii. 
| Împotriva acestei hotărâri a declarat recurs reclamantul care 
invocând prevederile ar. 304 pct. 9 C. proc. civ., arată ce a solicitat 
prin acțiune, ce soluţie s-a pronunţat de tribunal şi că instanța de apel 
admițându-i cererea de apel, a respins acțiunea, deşi a făcut dovada 
dreptului de proprietate asupra imobilului şi a relei-credințe a SC C 
SA, care a cunoscut intenţia sa de a revendica bunul. l l 

Recursul este nul. 

Potrivit art.. 302 lit. c) C. proc. civ., cererea de recurs trebuie să 
cuprindă motivele de nelegalitate pe care se întemeiază recursul şi 
dezvoltarea lor sau, după caz, mențiunea că motivele. vor fi depuse 
printr-un memoriu separat. 

Recursul se motivează, conform art. 303 C. proc. civ., prin însăşi 
cererea de recurs sau înăuntrul termenului de recurs, motivele de 
recurs sunt arătate limitativ de art. 304 C. proc. civ., iar art. 306 
alin. (1) C. proc. civ. prevede că recursul este nul dacă nu a fost 
motivat în termenul legal, cu excepția cazurilor prevăzute la alin. (2) 
care se referă la motivele de ordine publică. l 

A motiva recursul înseamnă, pe de o parte, arătarea motivului de re- 
curs prin indicarea unuia din motivele prevăzute de art. 304 C. proc. civ. 
iar, pe de altă parte, dezyoltarea acestuia, în sensul formulării LOR 
critici privind modul de judecată al instanţei, raportat la motivul de 
recurs invocat. 

În prezenta cauză, recurentul nu s-a conformat exigenţelor cerute 
de art. 302 C. proc. civ. 

Acesta a declarat recurs în termenul prevăzut de lege, în cererea 
de recurs, deşi invocă art. 304 pct: 9 C. proc. civ., nu formulează 
critici care să facă posibilă încadrarea în prevederile acestui text. 

Recurentul a prezentat drept dezvoltare a motivului de recurs 
indicat invocarea unor împrejurări care privesc fondul procesului, 
arătând că a făcut dovada dreptului de proprietate asupra imobilului şi 
că intimata-pârâtă a fost de rea-credință, fără să formuleze critici 
privitoare la soluţia respingerii acţiunii în revendicare ca inadmisibilă 
şi a cererii care are ca obiect constatarea nulității contractelor, pentru 
lipsa calităţii procesuale pasive. În declaraţia de recurs nu sunt indi- 
cate nici prevederile legale încălcate sau aplicate greşit de instanța 
care a pronunțat hotărârea atacată. 

Deoarece susţinerile recurentului nu fac posibilă încadrarea 
într-unul din motivele prevăzute de art. 304 C. proc. civ., cererea de 
recurs nu este susceptibilă de a fi examinată în fond. 

De aceea, conform art. 306 alin. (1) C. proc. civ., s-a constatat nul 
recursul declarat de reclamant. 


124. Cerere de recurs. Motivul prevăzut de art. 304 
pct. 10 C. proc. civ. Caracterul hotărâtor al probei neavute 
în vedere de instanță l 


Faptul că instanța de apel nu s-a pronunțat asupra unei 
dovezi administrate, respectiv o adresă prin care foştii proprietari 
au solicitat vânzătorului restituirea imobilului, nu poate duce la 
modificarea deciziei în temeiul art. 304 pct. 10 C. proc. civ., în 
vigoare la data pronunțării deciziei, deoarece, în raport de moti- 
vele pentru care instanţa a menținut contractele de vânzare-cum- 
părare, această probă nu este hotărâtoare. E 

instanţa a reținut că cei care nu au avut cunoştinţă de demer- 
suri au fost cumpărătorii, iar în această situație s-a desprins 
concluzia că aceştia au acţionat cu bună-credinţă şi s-a înlăturat 
susținerea în sensul că a existat complicitatea la fraudă a părţilor 
contractante. 


I.C.C.J., Secţia civilă şi de proprietate intelectuală, 
decizia nr. 5413 din 2 iunie 2006 

Prin sentința civilă nr. 1060 din 16 decembrie 1999, Tribunalul 
Constanța, Secția civilă, a admis în parte acțiunea formulată de 
reclamanții B.C., 1.D.M. şi P.C.C. împotriva pârâților Statul Român, 
prin Ministerul Finanțelor Publice, reprezentat prin D.G.F.P.C.F.S. 
Constanța, oraşul Eforie Sud, prin Primar, Consiliul local al oraşului 
Eforie Sud şi SC C.S. Eforie Sud, i-a obligat pe pârâți să lase 
reclamanților în deplină proprietate și liniştită posesie imobilul situat 
în Eforie Sud, compus din 2.400 mp teren şi corpurile de construcții 
A şi B, a admis în parte cererea de intervenție formulată de interve- 
nienta SC R.G.V. SRL, i-a obligat pe reclamanţi să respecte contrac- 
tul de locaţiune nr. 688 din 13 februarie 1992, a anulat ca netimbrată 
cererea de intervenție formulată de intervenienţii B.Z. şi B.L., a 
respins cererea de intervenţie formulată de intervenienta SC R.G.V. 
SRL, precum şi capătul de cerere formulat de reclamanți având ca 
obiect constatarea nulității contractelor de vânzare-cumpărare încheiate 
între SC U.S. SRL şi pârâţii B.Z., B.L., S.M. şi S.N. 

Prin decizia civilă nr. 183 din 6 iulie 2000, Curtea de Apel Cons- 
tanța a admis apelul declarat de reclamanți, a schimbat în parte sen- 
tința şi a constatat nulitatea absolută a contractelor de vânzare-cum- 
părare încheiate între SC U.S. SRL şi pârâţii B.Z., B.L., S.M. şi S.N., 
a respins cererile de intervenţie formulate de intervenienţii SC R.G.V. 
SRL, B.Z. şi B.L., precum şi apelurile declarate de SC C.S. S.A. şi 
SC R.G.V. SRL. 

Prin decizia civilă nr. 1014 din 13 martie 2003, Curtea Supremă 
de Justiţie, Secţia civilă, a admis recursurile declarate de pârâţii S.M., 
S.N., SC U.S. SRL şi de intervenienţii B.Z. şi B.N., a casat decizia 
civilă nr. 183 din 6 iulie 2000 a Curţii de Apel Constanţa, Secţia 
civilă, şi a trimis cauza spre rejudecarea apelului declarat de recla- 
manți, a respins recursul declarat de recurenta SC R.G.V. SRL şi a 
menţinut restul dispoziţiilor deciziei. 

Rejudecând cauza, Curtea de Apel Constanţa, Secţia civilă, a 
pronunţat decizia civilă nr. 248 din 16 decembrie 2003, prin care a 
admis apelurile declarate de reclamanţii B.C., LD.M. şi P.C.C., a 
schimbat în parte sentința civilă nr. 1060 din 16 decembrie 1999 a 
Tribunalului Constanţa, a respins cererea de intervenţie formulată de 
intervenienta SC R.G.V. SRL, a respins ca nefondate apelurile decla- 
rate de pârâta SC C.S. S.A. şi de interevnienta SC R.G.V. SRL şia 
menținut restul dispozițiilor sentinței. 

Pentru a pronunța această decizie, curtea de apel a reținut urmă- 
toarele: 


Reclamanţii şi-au dovedit, prin probele administrate în cauză, 
calitatea procesuală activă, respectiv dreptul de proprietate asupra 
imobilului revendicat, precum şi faptul că autorii lor, de la care a fost 
preluat imobilul, erau exceptați de la naționalizare, conform art. II din 
Decretul nr. 92/1950, deoarece erau intelectuali. 

Totodată, a reținut că suprafaţa de teren care a aparținut autorilor 
reclamanţilor este de 2.400 mp, aşa cum a fost identificată. prin 
raportul de expertiză, iar terenul în suprafață de 397,20 mp pentru 
care intervenienţilor B.Z. şi B.N. li s-a constatat dobândirea dreptului 
de proprietate prin uzucapiune face parte din suprafaţa de 2.400 mp; 
comparând cele două titluri, instanţa a reţinut că cel al reclamanților 
este preferabil, față de autenticitatea actului de proprietate al acestora, 
de vechimea sa şi de înscrierea în registrul de transcripţiuni şi inscrip- 
țiuni imobiliare. 

Referitor la contractele de vânzare-cumpărare încheiate de pârâţii 
B. şi S., curtea de apel a reţinut că nu s-a dovedit reaua-credinţă a 
cumpărătorilor şi complicitatea la fraudă a acestora, invocate de 
reclamanţi ca motiv de nulitate a contractelor. 

În acest sens, curtea a arătat că nu s-a dovedit de către reclamanți 
că aceştia au notificat sau au înștiințat în vreun fel pe chiriaşii 
imobilului despre intenţia de a-l revendica şi nici nu au formulat vreo 
acţiune în revendicare împotriva acestora. 

Apartamentele au fost vândute chiriaşilor în baza Legii nr. 112/1995, 
cu respectarea dispozițiilor acestui act normativ, în condiţiile în care la 
data încheierii contractelor, conform art. 9 şi art. 14 din lege, pe rolul 
instanțelor nu exista nici o acţiune în revendicare de care să aibă 
cunoştinţă părțile. 

Împotriva deciziei au declarat recurs reclamanții,. criticând-o 
numai sub aspectul soluției date capătului de cerere având ca obiect 
constatarea nulității absolute a contractelor de vânzare-cumpărare 
încheiate de pârâți în temeiul Legii nr. 112/1995. 

În motivarea cererii, recurenții invocă dispoziţiile art. 304 pct. 7, 9 
şi 10 C. proc. civ. : 

În dezvoltarea motivelor: de recurs, recurenții au formulat urmă- 
toarele critici, pe care însă nu le-au structurat corespunzător celor trei 
texte de lege menționate: 

Decizia atacată nu cuprinde motivele pentru care instanța înlăturat 
apelul lor. 

Astfel, în motivarea apelului reclamanţii arătaseră că încă din 24 
august 1993 au s-au adresat primăriei oraşului Eforie Sud pentru 

restituirea imobilului, iar ulterior au formulat şi alte cereri cu conținut 
asemănător. l 

| Încă de la acea dată, primăria, ca şi SC U.S. SRL, care făcea parte 
din structura organizatorică a acesteia, au cunoscut că imobilul. este 
naționalizat şi este revendicat de reclamanți. 

Instanţa a omis să analizeze aceste aspecte, ca şi frauda la lege, pe 
care reclamanţii au invocat-o în motivarea cererii. 

Cum imobilul a fost preluat de stat cu nerespectarea art. II din 
Decretul nr. 92/1950, fără titlu, acesta nu intra sub incidenta Legii 
nr. 112/1995. ' 

Din contractele de vânzare-cumpărare încheiate de chiriaşi nu 
rezultă cine era proprietarul imobilului, cine a aprobat cererile chiria- 
şilor, cine este titularul dreptului de proprietate, care este situaţia juri- 
dică a imobilului, astfel încât cumpărătorii nu se găsesc la adăpostul 
bunei-credințe. 

SC U.S. SRL nu putea fi proprietar aparent, fiind de notorietate că 
nu avea decât prerogativa administrării imobilului. ; 

Cumpărătorii au cunoscut din fişa imobilului şi din foaia matri- 
colă cine era adevăratul proprietar, cât şi demersurile reclamantilor 
pentru redobândirea imobilului. i 

Din nici o dispoziţie a Legii nr. 112/1995 nu rezultă obligaţia 
notificării chiriașilor. 

Astfel, aceştia nu se pot prevala de o eroare comună şi invincibilă, 
greu de descoperit asupra proprietarului, lipsită de orice culpă şi îndoială. 

Recurenţii au solicitat casarea în parte a deciziei atacate, admite- 
rea apelului lor, modificarea în parte a sentinţei şi constatarea nulităţii 
absolute a contractelor de vânzare-cumpărare încheiate la 30 decem- 
brie 1996 între pârâții SC U.S. SRL, S.M., S.N., B.Z. şi B.L. 

Intimații B.Z. şi B.L. au depus la dosar întâmpinare, solicitând 
respingerea recursului ca nefondat. 

S-a depus la dosar întâmpinare şi de către SC T.B.R.M.N. SA, în 
legătură cu care, prin încheierea de dezbateri din 2 iunie 2006, Înalta 
Curte a constatat că nu are calitate procesuală în cauză. 

Recursul este nefondat şi a fost respins, pentru următoarele 
considerente: 

Contrar susţinerilor recurenților, decizia atacată cuprinde motivele 
pe care se sprijină, iar acestea nu sunt nici contradictorii şi nici străine 
de natura pricinii, pentru a face incident motivul de recurs prevăzut 
de-art. 304 pct. 7.C. proc. civ. 

Faptul că instanța de apel nu s-a pronunțat asupra unei dovezi 
administrate, respectiv adresa din 24 august 1993, prin care reclaman- 
ţii au solicitat Primăriei oraşului Eforie Sud restituirea imobilului, nu 
poate conduce la modificarea deciziei în temeiul art. 304 pct. 10 
C. proc. cıv., in vigoare la daia pronunțării deciziei, deoarece, în 
raport de moiivele peniru care instanța a menţinut contractele de 
vânzaie-cumpărare, această probă nu este hotărâtoare. 

Astfel, o atare probă este menită să ateste că vânzătorul fusese 
înștiințat, anterior încheierii contractelor, că moştenitorii foştilor pro- 
prietari ai imobilului au inițiat demersuri pentru redobândirea proprietății. 

Or, instanţa a reţinut că cei care nu au avut cunoștință despre 
aceste demersuri au fost chiriaşii cumpărători; în această situație, 
instanţa a desprins concluzia că aceștia au acționat cu bună-credinţă şi 
a înlăturat susținerea reclamanţilor referitoare la pretinsa complicitate 
la fraudă a părților contractante. 

Criticile prin care recurenţii tind la reținerea unei alte situații de 
fapt decât cea din decizia atacată, printr-o reinterpretare a probelor 
administrate, nu pot face obiect de analiză în recurs, deoarece nu se 
încadrează în dispoziţiile art. 304 C. proc. civ., în redactarea în 
vigoare Îa data pronunțării deciziei. 

Astiei, înalta Curte poate verifica numai dacă, în raport de situația 
de fapt reţinută, s-a produs vreo încălcare a legii, care să Aaga 
incidența dispozițiilor art. 304 pct. 9 C. proc. civ. 

Ceea ce a reținut instanța de apel este faptul că, la data încheierii 
contractelor de vânzare-cumpărare, chiriaşii cumpărători nu au avut 
cunoştinţă despre existența vreunui demers din partea reclamanţilor în 
vederea redobândirii imobilului care a aparţinut autorilor lor. 

Cum Legea nr. ii2/1995 prevedea posibilitatea cumpărării de 
către chiriaşi a imobiielor preluate de stat, care nu se restituiau în 
natură foştilor proprietari sau moştenitorilor acestuia, pârâții au 
acționat cu bună-credință la momentul contractării. 

Faptul că, ulterior, prin hotărâre judecătorească, s-a stabilit că 
imobilui a fost preluat de stat fără titlu nu influențează atitudinea 
subiectivă a părților din momentul încheierii contractelor. ... 

Prin urmare, neexistând rea-credință şi complicitate la fraudă a 
cumpărătorilor, în mod legal instanțele au menținut contractele de 
vânzare-cumpărare. 

Pentru aceste considerente, Înalta Curte a menținut decizia şi, în 
baza art. 312 C. proc. civ., a respins recursul ca nefondat. 

$14. Contestaţie în anulare 


125. Eroare materială. Buna-credință apreciată în 
raport de clauza contractuală prin sare cumpărătorii i-au 
exonerat de răspundere pentru evicţiune pe vânzători. 
Neincidenţa art. 318 C. proc. civ. 


C. proc. civ., art. 318 


Dacă instanţa de recurs a reținut greşit clauza contractuală 
prin care cumpărătorii l-au exonerat pe vânzător de evicțiune şi 
astfel reaua-credință a acestora la încheierea actului juridic, 
această greşeală nu poate fi constatată şi remediată pe calea 
extraordinară de atac a contestatiei în anulare, deoarece nu poate 
fi calificată ca fiind o eroare materială, ci o greşeală de interpre- 
tare a probelor şi reținere a situaţiei de fapt. 


.C.C.J., Secţia civilă şi de proprietate intelectuală, 
decizia nr. 5436 din 2 iunie 2006 


Din analiza lucrărilor existente la dosar, Curtea a reţinut urmă- 
toarele: 

Prin decizia civilă nr. 5750 din 30 iunie 2005, Înalta Curte de 
Casaţie şi Justiţie, Secţia civilă şi de proprietate intelectuală, a respins 
ca nefondate cererea de retract litigios formulată de pârâtele B.S. şi 
B.O., precum şi recursurile declarate de aceleaşi pârâte şi de pârâtul 
Municipiul Bucureşti, prin Primarul General, împotriva deciziei civile 
nr. 157 din 2 aprilie 2003 pronunțată de Curtea de Apel București, 
Secţia a IV-a civilă. 

La data de 7 iulie 2005, împotriva acestei decizii a formulat con- 
testație în anulare recurenta B.S. 

În motivarea contestatiei, contestatoarea a arătat că dezlegarea dată 
pricinii de instanţa de recurs este rezultatul unei greşeli materiale, în 
sensul art. 318 alin. (1) C. proc. civ. 

În dezvoltarea acestui motiv, contestatoarea a susținut că, prin 
eroare materială şi în contra dovezilor existente la dosar, judecătorii 
recursului au reţinut că B.I. şi B.O. au cumpărat apartamentul litigios 
de la SC H.N. SA, exonerând pe vânzător de garanţia pentru evicţiune 
şi, pe cale de consecință, au ajuns la concluzia greşită că cei doi 
cumpărători nu au fost de bună- credinta: 

Greşeala provine din aceea că, deşi în redactarea tipizată a 
contractului de vânzare-cumpărare se află clauza prin care vânzătorul 
nu-şi asumă garanţia pentru evicţiune, există şi menţiunea expresă că 
respectiva clauză este anulată şi, deci, nu face parte din convenţie. 

Judecătorii recursului au dat o dezlegare greşită capătului de 
cerere privind calitatea de cumpărători de bună-credinţă a recuren- 
ților, ca urmare a unei greşeli materiale. 

La data de 8 iulie 2005 a formulat contestaţie în anulare și 
recurenta B.O., invocând acelaşi motiv, respectiv săvârşirea de către 
judecători a unei erori materiale, care a dus la o dezlegare greşită a 
pricinii, în sensul prevăzut de art. 318 C. proc. civ. 

Greşeala materială constă, în opinia contestatoarei, în aceea că, în 
contra probelor existente la dosar, instanța a reținut că recurenta şi 
soțul său au cumpărat apartamentul în litigiu, exonerând pe vânzător 
de evicțiune, deşi se menţionase expres în contract că respectiva 
clauză fusese anulată. 

Având în vedere strânsa legătură dintre cele două contestaţii în 
anulare, Înalta Curte a admis cererea de conexare a acestora, în 
temeiul art. 164 alin. (1) C. proc. civ. 

Intimaţii E.F.L., O.I. şi C.I. nu au depus la dosar întâmpinare, dar 
cu ocazia dezbaterilor au solicitat respingerea contestaţiilor în anulare 
ca nefondate. 

Ambele contestaţii în anulare au fost respinse, pentru următoarele 
considerente: 

Într-adevăr, instanța de recurs şi-a întemeiat soluţia prin care a 
respins recursurile şi a menţinut hotărârea de anulare a contractului 
nr. 580/1996 încheiat de soții B. cu SC H.N. SA, printre altele, pe 
considerentul că cei doi cumpărători au fost de rea-credință la 
încheierea contractului. 

Reaua-credință a cumpărătorilor a fost dedusă din împrejurarea că 
au înțeles să exonereze pe vânzător de garanția pentru evicțiune, dar 
şi din aceea că, prin minime diligenţe, şi anume prin cercetarea 
registrului de transcripțiuni şi inscripțiuni, ar fi putut afla că imobilul 
constituie proprietatea privată a altor persoane, respectiv a 
reclamanților. | 

Dacă, aşa cum au susținut contestatoarele, instanța de recurs a 
reținut greşit existenţa clauzei contractuale prin care cumpărătorii au 
exonerat pe vânzător de evicțiune, această greșeală nu ar putea fi 
constatată şi nici remediată pe calea extraordinară de atac a contes- 
taţiei în anulare, deoarece nu ar putea fi calificată ca fiind o greşeală 

materială, ci o greşeală în interpretarea probelor şi reținerea situaţiei 
de fapt. 

Pe de altă parte, aşa cum corect au susținut intimaţii, o atare 
greşeală nu ar fi nici determinantă în pronunțarea soluției, deoarece 
reaua-credință a cumpărătorilor a fost dedusă de instanță nu doar din 
existența clauzei exoneratoare de răspundere pentru evicţiune, ci şi 
din lipsa minimelor diligenţe la care erau obligate părţile în aflarea 
situaţiei juridice a imobilului ce făcea obiectul contractului. 

Nefiind întrunite cerinţele art. 318 teza I C. proc. civ., Înalta Curte 
a respins contestaţiile în anulare ca nefondate. 


126. Contestație în anulare. Motive de recurs necer- 
cetate. Condiţii 


C. proc. civ., art. 318 


Contestaţia în anulare reglementată de art. 318 teza a Il-a 


C. proc. civ. vizează nepronunțarea asupra unor motive de 
recurs. 


Nu sunt întrunite cerințele textului procedural, în condiţiile în 
care pretinsele motive necercetate (printre care unele vizând 
buna-credință) nu reprezintă decât argumente aduse în sprijinul 
motivelor invocate de către recurenți, care au fost analizate 
sintetic în decizia contestată. 


I.C.C.J., Secţia civilă şi de proprietate intelectuală, 
decizia nr. 9108 din 10 noiembrie 2005 


La 7 august 2002, reclamanţii S.M. şi W.L.E. au chemat în jude- 
cată pe pârâții Municipiul Braşov, prin Primar, SC R. SRL Braşov, 
Consiliul Judeţean Braşov, G.P.P. şi G.S., solicitând:: 

— constatarea preluării abuzive, fără titlu, a imobilului situat în 
Braşov, înscris în CF 25230 Braşov, nr. top 13898/6573/1/d/ l; 

— constatarea nulității absolute a deciziei nr. 395 din 13 mai 1989, 
emisă de fostul Consiliu popular al județului Braşov, precum şi a 
contractului de înstrăinare nr. 20597 din 29 octombrie 1996, încheiat 
între SC R. SRL Braşov şi pârâţii persoane fizice, ambele acte având 
ca obiect imobilul sus menţionat; 

— restabilirea situației anterioare, în sensul radierii Statului Român 
şi pârâţilor G.P.P. şi G.S. de sub B 13, 14, 15 şi reînscrierii recla- 
manților în CF; 

— obligarea pârâţilor la predarea imobilului. 

În motivarea acţiunii, precizată la 24 februarie 2003 şi întemeiată 
pe art. 480, art. 948 şi urm. C. civ., art. 1 din Legea nr. 112/1995, art. 12 
din H.G. nr. 20/1996 şi art. 2 şi art. 46 din Legea nr. 10/2001, recla- 
manţii àu susținut că: 

— imobilul în discuție, proprietatea ior, a fost preluat abuziv şi fără 
titlu de Statui Român, prin decizia nr..395/1989; 

— decizia menţionată este lovită de nulitate absolută, deoarece nu 
le-a fost comunicată şi prezintă vicii, fiind lipsită de consimțământ (în 
referire la preluarea cu plată) şi de cauză; 

— actul ulterior de înstrăinare este, de asemenea, lovit de nulitate 
absolută, pentru că imobilul nu intră sub incidenţa Legii nr. 112/1995, 
iar pârâții cumpărători erau de rea-credință, participând, în calitate de 
intervenienţi, la procesul de revendicare început în anul 1993. 

Judecătoria Braşov, prin sentinţa civilă nr. 8560 din 13 octombrie 
2003, a admis în parte acţiunea precizată şi, drept consecință: 

— a constatat că imobilul în discuţie a fost preluat abuziv în baza 
Decretului nr. 223/1974, fără titlu; 

— a constatat nulitatea absolută a deciziei nr. 395/1989 emisă de fos- 
tul Consiliu popular al judeţului Braşov şi contractului de vânzare-cum- 
părare nr. 20597/1996, încheiat de SC R. SRL Braşov cu pârâții 
persoane fizice; 

— a dispus restabilirea situației anterioare în CF, în sensul radierii 
pârâţilor G.P.P. şi G.S. şi a Statului Român de sub B 13, 14, 15 şi 
intabulării reclamanților; 

— i-a obligat pe pârâții G.P.P. şi G.S. să lase reclamanţilor, în 
deplină proprietate şi posesie, imobilul revendicat. 

Totodată, instanța a respins cererea reclamanţilor, în contradicto- 
riu cu pârâtul Municipiul Braşov, prin Primar, de constatare a nuiității 
absolute a contractului de vânzare-cumpărare nr. 10597/1996, ca fiind 
formulată împotriva unei persoane fără calitate procesuală pasivă. 

S-a reținut că: 

— Decretul nr. 223/ 1974, invocat la E imobilului de către 
Statul Român, era contrar art. 36 din Constituţia în vigoare în anul 
1989, art. 17 din Declaraţia Universală a Drepturilor Omului şi art. 481 
C. civ., astfel că nu poate constitui titlu valabil, în înţelesul art. 6 din 
Legea nr. 213/1998; 

— decizia nr. 395/1989, de preluare a imobilului, este iovită de 
nulitate absolută, deoarece nu a fost comunicată reclamantului S.M., 

iar obligaţia comunicării acestui act subzista şi în ipoteza neindicării 
domiciliului din străinătate al destinatarului; 

— pârâţii G.P.P. şi G.S. cunoşteau condiţiile în care a fost preluat 
imobilul şi împrejurarea că restituirea acestui bun a fost solicitată de 
proprietari, având calitatea de intervenienți în procesul de reven- 
dicare; 

— reaua-credință a pârâţilor dobânditori atrage nulitatea contrac- 
tului de vânzare-cumpărare a imobilului, conform art. 46 alin. (2) din 
Legea nr. 10/2001; 

— pe parcursul procesului, epai la 20 ianuarie 2003, a fost 
admisă excepția lipsei calității procesuale pasive a pârâtului Muni- 
cipiul Braşov, prin Primar, în referire la capătul de cerere având ca 
obiect constatarea nulității absolute a contractului de înstrăinare; 

— potrivit art. 2 din Legea nr. 10/2001, reclamanții şi-au păstrat 
calitatea de proprietari, astfel că, în temeiul art. 1 din Primul protocol 
adițional la Convenţia europeană a drepturilor omului şi art. 480 
C. civ., se impune ca pârâţii G.P.P. şi G.S. să fie obligaţi să lase 
acestora imobilul în deplină proprietate şi posesie. 

Curtea de Apel Braşov, Secţia civilă, prin decizia nr. 545 din 26 
mai 2004, a respins, ca nefondate, apelurile declarate de pârâții Muni- 
cipiul Braşov, prin Primar, SC R. SRL Braşov, G.P.P., G.S. şi Con- 
siliul Judeţean Braşov, reținând că: 

— prima instanță a respins corect excepția autorităţii de lucru 
judecat, deoarece speța are ca obiect constatarea nulității absolute a 
deciziei nr. 395/1989, emisă de fostul Consiliul popular al judeţului 
Braşov, iar în celălalt dosar reclamanţii au solicitat anularea aceluiaşi 
act, pentru alte motive; 

— preluarea imobilului de către stat a fost abuzivă, întrucât Decre- 
tul nr. 223/1974 era contrar Pactului internațional cu privire la dreptu- 
rile civile şi politice, ratificat de România prin Decretul nr. 212/1974; 

— analiza făcută Decretului nr. 223/1974 de către instanţa de fond 
nu constituie o depăşire a atribuţiilor şi limitelor puterii judecătoreşti, 
pentru că posibilitatea unei asemenea examinări a fost creată de 
legiuitor prin Legea nr. 213/1998; 

— pârâţii G.P.P. şi G.S. au participat la procesul de revendicare in- 
tentat de reclamanţi în anul 1993 şi, ca atare, nu au fost de bună-cre- 
dinţă la data încheierii contractului de vânzare-cumpărare. 

Înalta Curte de Casaţie şi Justiţie, Secţia civilă, prin decizia 
nr. 543 din 27 ianuarie 2005, a respins, ca nefondate, recursurile 

declarate de pârâţii Municipiul Braşov, prin Primar, SC R. SRL 
Braşov, G.P.P. şi G.S., cu motivarea că: raza „5 

— examinarea, de către instanţe, a validității titlurilor statului, de 
preluare a unor imobile, a fost recunoscută expres de Legea 
nr. 213/1998 şi nu constituie, aşadar, un exces de putere; 

— prezumția de bună-credință a pârâţilor G.P.P. ŞI G.S. a fost 
răsturnată de probele administrate în cauză, din care rezultă că, la 
data achiziţionării apartamentului în discuție, aceștia cunoșteau situa- 
tia lui juridică reală (ca urmare a participării lor, în calitate de 
intervenienţi, la un proces de revendicare, pornit de reclamanți) si, 
mai mult, şi-au asumat riscul evicțiunii, stipulat expres printr-o clauză 
contractuală; f e 

— buna-credinţă a pârâţilor G.P.P. şi G.S. nu ar putea fi reținută 
nici în raport de dispoziţiile art. 33 din Decretul-lege nr. 115/1938 
(reluate în art. 34 din Legea nr. 7/1996), deoarece persoana care 
dobândeşte un drept real nu se poate prevala de cuprinsul cărții 
funciare dacă a cunoscut, pe altă cale, despre inexactitatea înscrierii. 

La 31 mai şi 2 iunie 2005, pârâţii Municipiul Braşov, prin Primar, 
respectiv G.P.P. şi G.S. şi SC R. SRL Braşov au formulat, separat, 
contestaţii în anulare împotriva ultimei hotărâri, solicitând desfiin- 
tarea acesteia, rejudecarea recursurilor şi respingerea acțiunii. | 
“În motivarea contestaţiilor, întemeiate pe art. 318 C. proc. civ., 
contestatorii au susținut un motiv comun, şi anume omisiunea instan- 
tei de recurs de a se pronunța asupra excepţiei privind admisibilitatea 
acţiunii în revendicare promovate ulterior adoptării Legii nr. 10/2001, 
invocată din oficiu, conform art. 306 alin. (2) C. proc. cuv. 

De asemenea, contestatorii au susținut că instanța de recurs nu a 
cercetat motivele lor de casare cu privire la: S: 

_ valabilitatea titlului statului în raport de situația distinctă a celor 
doi reclamanțj; neatacarea hotărârii nr. 841/1999 prin care Comisia 
constituită conform Legii nr. 112/1995 a respins cererea recla- 
mantilor, de restituire a imobilului; buna-credință a pârâților G.P.P. și 
G.S., bazată pe înscrierile din cartea funciară, în care statul figura ca 
proprietar la data înstrăinării; existența unei hotărâri judecătorești 
irevocabile de recunoaştere a valabilității titlului statului; împre- 
jurarea: că Legea nr. 213/1998 este posterioară Legii nr. 112/1995, 

care caracterizează drept valabil titlul de preluare în temeiul Decre- 
tului nr. 223/1974; necontestarea de către reclamanțı a deciziei de 
preluare, conform Legii nr.:1/1967 sau Legii nr. 29/1990 (Municipiul 
Brașov, prin Primar); 

— valabilitatea deciziei de preluare în raport de cadrul legislativ 
existent în acel moment (anul 1989); inadmisibilitatea analizării 
constituționalității Decretului nr. 223/1974 de către instanţele judecă- 
toreşti, o asemenea. examinare constituind atributul exclusiv al Curţii 
Constituţionale; neanalizarea titlului. statului prin prisma Legii 
nr. 213/1998; efectele hotărârii judecătoreşti irevocabile prin care s-a 
constatat valabilitatea titlului statului pentru partea din imobil pre- 
luată cu plată; situația juridică diferită a imobilului în raport de 
fiecare reclamant; buna-credință a pârâţilor G.P.P. şi G.S. (SC R. 
SRL Braşov); 

— împrejurarea că preluarea cotei reclamantei W.L.E. s-a făcut la 
cererea acesteia, cu plata cuvenitelor despăgubiri, iar preluarea cotei 
reclamantului S.M. (plecat ilegal din ţară în anul 1986), s-a realizat la 
solicitarea soţiei sale; încălcarea dispoziţiilor pct. 1.4 lit. B) pct. 1 
teza a doua din H.G. nr. 498/2003 (G.P.P. şi G.S.). 

Cele trei contestaţii au fost conexate în ședința publică din 20 
octombrie 2005, potrivit art. 164 C. proc. civ., iar intimaţii-reclamanţi 
au susținut, în apărare, că: 

— două contestaţii, respectiv cele formulate de Municipiul Braşov 
şi pârâţii G.P.P. şi G.S. ar fi tardive; 

— toate contestațiile sunt nefondate, deoarece instanța de recurs a 
cercetat toate motivele invocate de recurenţi şi nu era obligată să se 
pronunțe asupra motivului pus în dezbaterea părților din oficiu. 

Prima apărare este nefondată, deoarece: 

` — decizia atacată nu este susceptibilă de executare silită; 

— intimaţii-reclamanţi nu au făcut dovadă că, în raport de data 
sesizării instanței cu prezenta contestaţie (31 mai şi 2 iunie 2005), 
pârâţii-contestatori Municipiul Braşov, respectiv G.P.P. şi G.S. ar fi 
luat cunoştinţă de hotărârea atacată într-un termen mai scurt de 15 zile. 

Motivul comun formulat de contestatori este fondat, pentru că: 

— deşi a respins recursurile, ultima instanță nu s-a pronunţat asu- 
pra excepţiei referitoare la inadmisibilitatea acțiunii în revendicare, 
pusă în discuţie din oficiu, conform art. 306 alin. (2) C. proc. civ.; 

— această excepție constituia un posibil motiv de modificare sau 
casare a deciziei Curţii de Apel Braşov, astfel că, potrivit art. 318 
alin. (1) teza a II-a C. proc. civ., omisiunea pronunțării atrage anula- 
rea hotărârii instanței de recurs; - 

— susţinerile în sens contrar ale intimaților-reclamanți, în sprijinul 
cărora se invocă decizia nr. 1397/1978 a fostului Tribunal Suprem, 
sunt neîntemeiate, decizia menţionată (publicată în C.D. 1978, p. 279) 

statuând că instanţa de recurs nu este obligată să ridice, din oficiu, 
motive de casare şi, implicit, să se pronunţe asupra acestora. 

Celelalte critici din contestaţiile în anulare sunt însă nefondate, 
deoarece pretinsele motive necercetate de instanța de recurs repre- 
zintă, în realitate, argumente aduse în sprijinul motivelor propriu-zise 
invocate de recurenți, care au fost analizate sintetic în decizia con- 
testată. | | 

Aşa fiind, conform art. 318 alin. (1) şi art. 320 C. proc. civ., cele 
trei contestaţii aur fost admise şi s-a anulat ultima hotărâre. 


-$15. Revizuire 


127. Articolul 322 pct. 5 C. proc. civ. Act nou relativ la 
buna-credinţă reținută la soluționarea cauzei 


C. proc. civ., art. 322 pct. 5 
Legea nr. 112/1995, art. 9 alin. (6) 


Caracterul determinant al unui înscris nu poate fi contestat, 
din perspectiva art. 322 pct. 5 C. proc. civ., în condițiile în care 
instanța şi-a fundamentat soluția pe buna-credinţă a pârâtei la 
data încheierii contractului, iar cunoaşterea conținutului acestui 
act — din cuprinsul căruia rezultă că la data înstrăinării imobilului 
au fost înfrânte dispoziţiile art. 9 alin. (6) din Legea nr. 112/1995 — 
este cu certitudine aptă de a fi condus la o altă soluţie decât cea 
pronunțată. 


I.C.C.J., Secţia civilă şi de proprietate intelectuală, 
decizia nr. 10250 din 12 decembrie 2006 


Din examinarea lucrărilor dosarului, Curtea a constatat următoa- 
rele: 

Prin acţiunea formulată la 16 octombrie 2000, reclamanții N.S., 
N.M. şi N.F. au solicitat, în contradictoriu cu Statul Român, prin 
C.G.MB. — Administraţia Fondului Imobiliar, şi B.I.Ş., obligarea 
pârâţilor de a le lăsa în deplină proprietate şi posesie apartamentul 
situat în Bucureşti, str. Pompiliu Eliade nr. 3, etaj 1, sector 1, precum 
şi a se constata nulitatea absolută a contractului de vânzare-cumpă- 
rare nr. 149 — având ca obiect spaţiul revendicat — încheiat la 21 
ianuarie 1997. 

În motivarea cererii, reclamanţii au arătat că, prin hotărâre 
irevocabilă (decizia nr. 1184 din 5 aprilie 2000 a Curţii Supreme de 
Justiţie, Secţia civilă), pârâtul C.G.M.B. a fost obligat să le lase în 
deplină proprietate şi posesie imobilul din Bucureşti, str. Pompiliu 
Eliade nr. 3, sector 1, reținându-se că nemişcătorul a fost preluat de 
Statul Român fără titlu valabil, întrucât proprietarii N.S., N.M. şi N.F. 
erau exceptaţi de la naţionalizare, potrivit art. 11 din Decretul 
nr. 92/1950. l 

S-a mai arătat că, la 21 ianuarie 1997, pârâta D.A.F.I. a înstrăinat 
apartamentul către B.1.Ş., în temeiul Legii nr. 112/1995, deşi exista 
litigiu pe rol referitor la bunul înstrăinat, încălcându-se astfel pre- 
vederile art. 1 pct. 1 din H.G. nr. 11/1997. 

Învestit cu soluţionarea litigiului, Tribunalul Bucureşti, Secţia 
a III-a civilă, prin sentinţa nr. 515 din 9 mai 2001, a admis în parte 
acțiunea şi i-a obligat pe pârâţi să lase reclamanţilor în deplină 
proprietate şi posesie imobilul, respingând totodată capătul de cerere 
având ca obiect constatarea nulității absolute a contractului de 
vânzare-cumpărare. 

Curtea de Apel Bucureşti, Secţia a III-a. civilă, prin decizia 
nr. 586/A din 20 decembrie 2001, a respins ca nefondat apelul 
declarat de pârâta B.1.Ş. şi, admițând apelul C.G.M.B., a schimbat în 
parte sentința tribunalului, în sensul că a respins şi capătul de cerere 
referitor la restituirea prețului imobilului, pe temeiul lipsei calității 
procesuale pasive. 

A menţinut celelalte dispoziţii ale sentinţei. 

Recursul declarat de pârâta B.[.Ş. a fost admis de Înalta Curte de 
Casaţie şi Justiţie, Secţia civilă, care, prin decizia nr. 5208 din 21 
septembrie 2004, a casat hotărârea dată în apel şi a schimbat în parte 
sentinţa nr. 515 din 9 mai 2001 a Tribunalului Bucureşti, Secţia a H-a 
civilă, în sensul că a respins şi capătul de cerere având ca obiect 
revendicarea imobilului — apartamentul din Bucureşti, str. Pompiliu 
Eliade nr. 3, sector 1. 

A menţinut restul dispoziţiilor deciziei curții de apel şi sentinței 
tribunalului. 

Pentru a se pronunţa astfel, instanța supremă a reţinut că, în speță, 
prezumția de bună-credință instituită prin dispozițiile art. 1899 
alin. (2) C. civ. nu a fost răsturnată de reclamanţi. 

Astfel, față de împrejurarea că la momentul înstrăinării bunului nu 
exista litigiu referitor la acesta, se poate reține că pârâta a avut con- 

vingerea că cel de la care a dobândit imobilul avea toate însușirile 
cerute de lege spre a-i putea transmite proprietatea. 

Ca atare, cum pârâta are calitatea de posesor proprietar al imobi- 
lului, acţiunea în revendicare de drept comun întemeiată pe dispo- 
ziţiile art. 480 C. civ. se impune a fi respinsă. 

Împotriva acestei ultime hotărâri au formulat cerere de revizuire 
reclamanţii N.S., N.M. şi N.F. care, invocând temeiul prevăzut de 
art. 322 pet. 5 C. proc. civ., au susținut, în esenţă, că, după darea 
hotărârii, au descoperit un înscris din care rezultă că la data înstrăi- 
nării imobilului în litigiu pârâta B.I.Ş. mai deţinea în proprietate un 
alt apartament compus din două camere, situat în str. Lipova nr. 20, 
situaţie în care, prin încheierea contractului de vânzare-cumpărare 
nr. 149 din 21 ianuarie 1997, au fost încălcate prevederile art. 9 din 
Legea nr. 112/1995, potrivit cărora sunt exceptaţi de la prevederile 
Legii nr. 112/1995 chiriaşii titulari care au dobândit o locuinţă pro- 
prietate personală. 

Ca atare, sunt aplicabile în cauză dispoziţiile art. 11 din Legea 
nr. 112/1995, conform cu care sunt lovite de nulitate absolută actele 
de înstrăinare încheiate cu încălcarea dispoziţiilor art. 9 alin. (6) din 
Legea nr. 112/1995. 

Cererea de revizuire se priveşte ca fondată, fiind admisă, în 
considerarea argumentelor ce succed. 

Potrivit dispoziţiilor art. 9 alin. (1) din Legea nr. 112/ 1995 pentru 
reglementarea situației juridice a unor imobile cu destinaţia de locu- 
ințe, trecute în proprietatea statului, chiriaşii titulari ai apartamentelor 
ce nu se restituie în natură foştilor proprietari sau moştenitorilor acesto- 
ra pot opta, după expirarea termenului prevăzut la art. 14, pentru cum- 
părarea acestor apartamente cu plata integrală sau în rate a prețului. 

Corelativ, alin. (6) al aceluiaşi text dispune că fac excepție de la 
prevederile alin. (1) chiriașii titulari sau membrii familiei lor — soț, 
soţie, copii minori — care au dobândit sau înstrăinat o locuinţă pro- 
prietate personală după | ianuarie 1990, în localitatea de domiciliu. 

În speţă, din actul prezentat de revizuienţi (certificatul de moşte- 
nitor nr. 92 din 13 august 2003) rezultă că de pe urma defunctului 
B.N., decedat la data de.5 noiembrie 1995, a rămas un singur moşte- 
nitor, respectiv B.L.Ş., în calitate de fiică, în masa succesorală. fiind 


inclus dreptul de proprietate asupra locuinţei din Bucureşti, str. Lipova . 


nr. 20, sector 1. 
Ca atare, rezultă cu pregnanță că la data încheierii actului de 
vânzare-cumpărare, a cărui nulitate absolută s-a cerut a fi constatată 

prin cererea introductivă, respectiv la 21 ianuarie 1997, pârâta B.I.Ş. 
nu îndeplinea exigenţele legii pentru ca, în calitate de chiriaş, să poată 
opta în vederea cumpărării apartamentului în litigiu. 

Imprejurarea că certificatul de moştenitor, invocat de revizuienţi 
ca act nou, a fost emis la o dată ulterioară înstrăinării apartamentului 
respectiv la 13 august 2003, este lipsită de relevanță juridică, în con- 
dițiile în care pârâta, în calitate de fiică a defunctului, a avut 
beneficiul sezinei, chiar de la data deschiderii succesiunii în această 
calitate — de moștenitor sezinar — putând intra în posesia moştenirii 
fără îndeplinirea vreunei formalităţi sau dobândirea vreunei aprobări. 

| Cât priveşte condiţiile pe care trebuie să le îndeplinească înscrisu- 
rile doveditoare la care face referire art. 322 pct. 5 teza I C. proc. civ. 
revizuienții au făcut dovada că actul invocat, care exista la data 
judecății, a fost descoperit după pronunţarea hotărârii judecătoreşti a 
cărei retractare s-a solicitat. 

Tot astfel, actele ataşate cererii de revizuire atestă împrejurarea că 
reclamanții — care au făcut repetate demersuri la Direcţia Generală a 
Finanţelor Publice de Impozite şi Taxe locale a Sectorului 1 — au fost 
în imposibilitate de a prezenta înscrisul în instanța care a pronunțat 
hotărâre a atacată. l 
Cât priveşte caracterul determinant al înscrisului descoperit şi 
invocat în revizuire, acesta nu poate fi contestat, în condiţiile în care 
instanța și-a fundamentat soluţia pe buna-credință a pârâtei la data 
încheierii contractului, cunoaşterea acestui act — din cuprinsul căruia 
rezultă că la data înstrăinării imobilului au fost înfrânte dispozițiile 
art. 9 alin. (6) din Legea nr. 112/1995 — fiind cu certitudine aptă de a 
fi condus la o altă soluţie decât cea pronunțată. 

Aşa fiind, cererea de revizuire a fost admisă, cu consecinţa 
schimbării în tot a deciziei atacate, în sensul respingerii, ca nefondat 
a recursului declarat de pârâta B.I.$. împotriva deciziei nr. 586/A din 
20 decembrie 2001 a Curţii de Apel Bucureşti, Secţia a I-a civilă. 


128. Articolul 322 pct. 6 C. proc. civ. Condiţii de 


“admisibilitate 


C. proc. civ., art. 322 pct. 6 


Potrivit art. 322 alin. (1) pct. 6 C. proc. civ., revizuirea unei 
hotărâri rămase definitivă în instanța de apel sau prin neapelare 
se poate cere dacă statul ori alte persoane juridice de drept 

public sau de utilitate publică, dispăruţii, incapabilii sau cei puşi 
sub curatelă sau consiliu judiciar nu au fost apărați deloc sau au 
fost apăraţi cu viclenie de cei însărcinaţi să-i apere. 

Cea de-a doua ipoteză a textului citat este incidentă în cazul 
apărării persoanelor determinate de acest text cu viclenie. În această 
situaţie, reprezentanții sau apărătorii părţii respective au exercitat 
apărarea, dar aceasta s-a făcut în mod dolosiv, cu rea-credinţă, 
împrejurare care a condus la pierderea procesului. 

„Prezenţa consilierului juridic în şedinţa de judecată în care se 
solicită introducerea în cauză a persoanei juridice pe care o 
reprezintă, alăturată apărărilor pe parcursul litigiului defavorabile 
părţii pe care o reprezintă, precum şi datele nereale prezentate 
conducerii acesteia în scopul de a determina neexercitarea căii 
de atac se încadrează în textul procedural arătat. 


LC. CJ., Secţia civilă şi de proprietate intelectuală, 
decizia nr. 6395 din 17 noiembrie 2004 


Prin acțiunea înregistrată la data de 28 ianuarie 1998, completată 
şi precizată ulterior, reclamanta O.R.I. a chemat în judecată pe pârâţii 
C.G.M.B. şi RA A.P.P.S. pentru ca, prin hotărârea ce se va pronunţa, 
să se constate dreptul său de proprietate asupra terenului situat în 
Bucureşti în suprafaţă de 7250 mp şi să fie obligaţi pârâţii să-i lase în 
deplină proprietate şi liniştită posesie imobilul. 

În motivarea acțiunii, reclamanta a arătat că imobilul a fost do- 
bândit în proprietate de A.Ş.D. conform contractului de vânzare-cum- 
părare autentificat sub nr. 37475 din 14 noiembrie 1936 de fostul 
Tribunal Ilfov, Secţia notariat. Potrivit certificatului de moştenitor 
nr. 1654/1980 eliberat de fostul Notariat de Stat Local al sectorului 1 
Bucureşti, reclamanta este singura moştenitoare a cumpărătoarei. 
Reclamanta a susţinut în acţiune că în anii regimului comunist terenul 
a fost abuziv preluat de stat, fără bază legală, pentru a crea o zonă de 
siguranţă în acel cartier al Bucureştiului. 

Judecătoria sectorului 1 Bucureşti, prin sentința civilă nr. 6741 din 
7 mai 1998, a admis acţiunea formulată de reclamantă și a obligat pe 
pârâţi să-i lase în deplină proprietate şi posesie terenul în suprafață de 
7250 mp situat în București, B-dul M.E., fosta stradă M., colț cu 
Prelungirea R.B., fostă str. P. 

„Sentința a rămas irevocabilă prin decizia nr. 2612 din 12 sep- 

tembrie 2000 a Curţii de Apel Bucureşti, Secţia a III-a civilă, decizie 

Ba F s-a constatat că apelul pârâtei RA A.P.P.S. a fost promovat 

La data de 18 iunie 1998, pârâta RA A.P.P.S. a formulat cerere de 
revizuire a sentinței civile nr. 6741 din 7 mai 1998 pronunţată de 
Judecătoria sectorului 1 București, invocând în drept prevederile 
art. 322 alin. (1) pct. 2, 5 şi 6C. proc. civ. 

In motivarea cererii de revizuire s-a susținut că terenul revendicat 
de reclamantă a intrat cu titlu în proprietatea statului respectiv prin 
decizia nr. 601 19/1938 a fostului Minister al Lucrărilor Publice şi al 
Comunicaţiilor, bunul fiind expropriat pentru lucrări de utilitate 
E e a fost reţinut cu rea-credință de către reclamantă, iar 
reprezentanţii celor două pârâte ili ig 
pole p nu au depus diligențe pentru a asigura 

l După un prim ciclu procesual, Judecătoria sectorului 1 Bucureşti 
prm sentința nr. 712 din 18 ianuarie 2001, a respins ca neîntemeiată 

cererea de revizuire, cu motivarea că în cauză nu sunt întrunite moti- 
vele prevăzute de art. 322 alin. (1) pet. 2, 5 şi 6 C. proc. civ. 

| Tribunalul Bucureşti, Secţia a III-a civilă, prin decizia nr. 2415/A 
din 6 septembrie 2001, a admis apelul revizuientei, a schimbat în tot 
sentința atacată, a admis cererea de revizuire, a modificat în totalitate 
ci civilă nr. 6741 din 7 mai 1998 a Judecătoriei sectorului 1 
a şi, în fond, a respins acțiunea în revendicare ca neînte- 

Pentru a hotărî astfel, tribunalul a motivat că RA A.P.P.S., în 
calitate de reprezentantă a statului, a fost apărată în procesul de fond 
cu viclenie de consilierul său juridic, în speţă fiind incidente dispo- 
zițiile art. 322 pct. 6 C. proc. civ. În ceea ce priveşte fondul pricinii 
instanța de apel a reţinut că terenul a fost expropriat cu o justă i 
prealabilă despăgubire, astfel încât bunul a trecut în mod valabil în 
proprietatea publică a statului încă din anul 1938. 

Soluţia de admitere a cererii de revizuire a fost menţinută de Curtea 
de f Bucureşti, Secția a III-a civilă, care, prin decizia nr. 492 din 
o ii 2002, i respins ca nefondat recursul declarat de recla- 

Impotriva hotărârilor pronunțate în revizuire de instantele de apel 
şi de recurs, la data de 10 februarie 2003, în temeiul art. 330 pct. 2 
C. proc. civ., a declarat recurs în anulare Procurorul General al 
Parchetului de pe lângă Curtea Supremă de Justiţie, care a sustinut că 
hotărârile atacate au fost date cu încălcarea esenţială a legii, ceea ce a 

determinat o soluţionare greşită a cauzei pe fond, fiind, totodată, și 
vădit netemeinice. 

Într-un prim motiv al recursului în anulare s-a afirmat că în cauză 
nu sunt întrunite condiţiile cerute de art. 322 pct. 6 C. proc. civ., din 
moment ce la termenul la care s-au pus concluzii pe fond consilierul 
juridic al revizuientei a fost prezent, a pus concluzii şi a cerut amâna- 
rea pronunțării pentru a depune concluzii scrise, care àu fost înre- 
gistrate la data de 6 mai 1998. Nici apărarea cu viclenie nu poate fi 
reținută, deoarece aceasta constă în manopere dolosive care să fi 
determinat, în mod evident, pierderea procesului. 

Într-un al doilea motiv de casare s-a susținut neîntrunirea cerin- 
telor prevăzute de art. 322 pct. 2 C. proc. civ. referitoare la faptul că 
instanţa de fond nu s-ar fi pronunțat cu privire la cererea de constatare 
a dreptului de proprietate al reclamantei. Admiterea unei acțiuni în 
revendicare se întemeiază implicit pe constatarea dreptului de pro- 
prietate al reclamantului asupra imobilului, fără a fi necesară 
formularea unui capăt de cerere în acest sens. 

Într-un ultim motiv al recursului în anulare s-a afirmat că cererea 
de revizuire nu putea fi primită nici în temeiul art. 322 pct. 5 
C. proc. civ., întrucât înscrisurile invocate de revizuientă, respectiv 
decizia nr. 60119/1938 a fostului Minister al Lucrărilor Publice şi 
Comunicaţiilor şi adresa nr. 2295 din 20 martie 1998 a Direcţiei de 
Evidenţă a Populaţiei nu au fost reținute de partea potrivnică, iar 
nedepunerea lor nu s-a datorat unei împrejurări mai presus de voința 
părților. 

S-a solicitat admiterea recursului în. anulare, casarea hotărârilor 
date în recurs şi în apel şi menţinerea sentinței prin care s-a respins 
cererea de revizuire. 

Recursul în anulare nu este fondat. 

Reclamanta O.R.I. a învestit la data de 28 ianuarie 1998 Jude- 
cătoria sectorului 1 Bucureşti (dosar nr. 1526/1998) cu o acțiune în 
revendicarea terenului în suprafață de 7250 mp, situat în Bucureşti, 
chemând în judecată numai pe pârâtul C.G.M.B., cu afirmația că 
nemişcătorul care a fost dobândit în proprietate de antecesoarea recla- 
mantei ar fi fost preluat de stat fără o bază legală, în timpul regimului 
comunist, pentru a se crea o zonă de siguranță a cartierului unde este 

situat bunul. : 

După ce s-a administrat proba cu înscrisurile furnizate de recla- 
mantă şi s-a efectuat o expertiză tehnică de identificare a terenului, 
cauza s-a judecat în fond la data de 12 martie 1998 (încheierea din 

dosarul amintit), fiind amânată pronunţarea la data de 19 martie 1998. 
La această din urmă dată, instanţa a dispus repunerea pe rol a cauzei 
pentru a se solicita de la pârâtul C.G.M.B. relaţii cu privire la situația 
juridică a terenului, acordându-se termen în acest sens la data de 30 
aprilie 1998. 

La termenul din 30 aprilie 1998, reclamanta O.R.I. a formulat o 
cerere completatoare prin:care a chemat în judecată în calitate de pârâtă 
şi pe RA A.P.P.S., cu motivarea că terenul revendicat face parte 
dintr-un teren mai mare, în suprafață de 62.000 mp şi care se află în 
administrarea acestei regii autonome în baza H.G. nr. 639/1995, 
republicată în anul 1996. 

Potrivit încheierii de şedinţă din 30 aprilie 1998 (dosar nr. 1526/1998 
al Judecătoriei sectorului 1), după ce reclamanta a depus completarea de 
acțiune, „RA A.P.P.S., prin consilier juridic, este prezentă în sală. 
Apărătorul pârâtei RA A.P.P.S. depune delegaţia şi actele”. Conform 
aceleiaşi încheieri, cauza s-a judecat din nou în fond, consilierul 
juridic al RA A.P.P.S. „lasă la aprecierea ' instanţei soluţia” şi a cerut 
termen de pronunțare pentru a depune note scrise. 

Prin notele scrise depuse de RA A.P.P.S. la data de 6 mai 1998, 
sub semnătura aceluiaşi consilier juridic,; s-a afirmat „că nu se 
cunoaște temeiul juridic al trecerii în proprietatea statului a terenului 
revendicat prin acțiune” şi s-a solicitat doar pronunțarea unei hotărâri 
legale şi temeinice. 

După ce Judecătoria sectorului | Bucureşti a admis acțiunea în 
revendicare, la data de 2 iunie 1998, consilierul juridic a întocmit o 
notă către directorul general al regiei în care a arătat, printre altele, că 
„având în vedere practica judiciară în materia revendicării terenurilor, 
faptul că Statul Român nu are titlu cu privire la terenul în cauză şi 
faptul că acest teren este liber de construcţii, atacarea hotărârii jude- 
cătoreşti cu apel face puţin probabil ca această hotărâre judecă- 
torească să fie desființată”. În finalul notei adresate conducerii regiei, 
consilierul juridic arată că „faţă de această situaţie, vă rugăm să 
dispuneţi dacă nu se face apel şi, în acest caz, să semnaţi prezenta 
notă”. 

Inițial, directorul general al regiei autonome a semnat nota 
întocmită de consilierul juridic, dar ulterior, aflând situația juridică a 
terenului, a dispus apelarea sentinței de retrocedare a terenului, apel 
care însă a fost respins ca tardiv prin decizia nr. 2612 din 12 septem- 

brie 2000 a Curţii de Apel Bucureşti, Secţia a III-a civilă. 


În realitate, cu referire la terenul revendicat de reclamantă, s-a 
constatat că prin Deciziunea nr. 60110 din 19 iulie 1938 emisă de 
fostul Minister al Lucrărilor Publice şi al Comunicaţiilor, în aplicarea 
Înaltului Decret Legal nr. 2030 din 11 iulie 1933, prin care lucrările 
de asanare a Lacului Floreasca au fost declarate de utilitate publică, 
bunul, alături de alte terenuri învecinate, a fost expropriat din proprie- 
tatea lui A.D., autoarea reclamantei, care prin Hotărârea nr. 618/1937 
a aceluiași minister a primit o justă şi prealabilă despăgubire, ca 
echivalent al nemişcătorului declarat de utilitate publică. 

Potrivit art. 322 alin. (1) pct. 6 C. proc. civ., revizuirea unei 
hotărâri rămase definitivă în instanța de apel sau prin neapelare. se 
poate cere dacă statul ori alte persoane juridice de drept public sau de 
utilitate publică, dispăruţii, incapabilii sau cei puşi sub curatelă sau 
consiliu judiciar nu au fost apărați de loc sau au fost apăraţi cu 
viclenie de cei însărcinați să-i apere. 

Conform doctrinei, cea de-a doua ipoteză a textului citat este inci- 
dentă în cazul apărării persoanelor determinate de acest text cu 
viclenie. În această situaţie, reprezentanții sau apărătorii părții 
respective au exercitat apărarea, dar aceasta s-a făcut în mod dolosiv, 
cu rea-credință, împrejurare care a condus la pierderea procesului. 

Deşi uzual prin viclenie se înțelege şiretenie, falsitate, ipocrizie, 
fățărnicie etc., în drept, viclenia presupune întreprinderea de acte 
frauduloase cu intenţia de a facilita obținerea unui beneficiu nemeritat 
ori ilegal de către o persoană şi, implicit, de a o vătăma patrimonial 
pe alta. 

În speță, deşi reclamanta, iniţial, a chemat în judecată în calitate 
de pârât C.G.M.B., după repunerea pe rol: a cauzei, a cerut introduce- 
rea în proces, în aceeaşi calitate, a societății care avea în administrare 
terenul statului, respectiv RA A.P.P.S., adică a persoanei juridice care 
stăpânea efectiv bunul. La termenul sorocit după repunerea pe rol, cu 
toate că această din urmă regie nu a fost citată în cauză, presupu- 
nându-se, deci, că nu avea cunoştinţă de proces, s-a prezentat totuşi în 
numele ei consilierul juridic cu împuternicire scrisă, pregătită din 
timp, în care erau menționate numărul de dosar şi instanța, deşi 
litigiul se găsea la termenul la care reclamanta tocmai a cerut 
introducerea în cauză a regiei. 

Prezenţa consilierului juridic cu delegaţie de reprezentare a regiei 
autonome pentru dosarul respectiv, în condiţiile în care în acel 
moment reclamanta a cerut chemarea regiei în judecată, nu a putut fi 
întâmplătoare, aceasta demonstrând existența unei conivenţe, de 

natura dolului contractual, între reclamantă şi consilierul juridic al 
regiei. 

Dar actele de viclenie ale consilierului juridic nu s-au oprit aici. 
Astfel, după dezbaterea orală a procesului, consilierul juridic a cerut 
amânarea pronunțării pentru a depune concluzii scrise, creând astfel 
impresia ori aparența unei documentări în privinţa procesului în 
scopul de a fi cât mai persuasiv în fața instanţei. În realitate, din 
lectura concluziilor scrise, rezultă că reprezentantul regiei a negat 
dreptul statului asupra bunului, deși printr-o simplă documentare ori 
informare trebuia să cunoască faptul că nemişcătorul a fost expropriat 
în condiţii de deplină legalitate, într-o perioadă în care capitala a fost 
supusă unui proces de sistematizare, urbanizare şi modernizare, care 
nu a avut nimic comun cu abuzurile comise în timpul regimului 
comunist asupra proprietarilor de imobile. 
| Desigur că reprezentantului regiei pârâte, ca oricărui reprezentant 
judiciar, trebuie să i se recunoască o anumită libertate de acţiune, dar 
o atare libertate se cuvine să cunoască o limită: nu se poate admite 
consilierului juridic să compromită patrimonial tocmai pe cel care l-a 
angajat să-l apere, prin comiterea de acte viclene. Dovada în acest 
sens o constituie nota întocmită de consilierul juridic la 2 iunie 1998 
şi adresată conducerii regiei, în care a prezentat date nereale cu 
referire la situaţia juridică a terenului, în scopul de a determina neape- 
larea sentinței şi, implicit, pentru ca reclamanta să beneficieze în mod 
nelegitim de un bun pe care nu îl putea moşteni de la autoarea sa. 

Faţă de cele ce preced, s-a observat că, prin respectarea textului 
citat, instanțele de apel şi de recurs au admis cererea de revizuire şi, 
având în vedere această constatare, care face inutilă cercetarea şi a 
celorlalte motive ale recursului în anulare, atare recurs a fost respins 
ca nefondat. 


, 129. Articolul 322 pct. 7 C. proc. civ. Conditii de admi- 
sibilitate. Neinvocarea în cadrul celui de-al doilea litigiu a 
autorității de lucru judecat 


C. proc. civ., art. 322 pct. 7 


Potrivit art. 322 pct. 7 C. proc. civ., se poate exercita calea de 
atac a revizuirii atunci când există hotărâri potrivnice date de 
instante de acelaşi grad sau de grade deosebite în una şi aceeaşi 
pricină, între aceleaşi persoane, având aceeaşi calitate. 

O condiţie de admisibilitate pentru exercitarea acestei căi de 
atac este reprezentată de necesitatea ca în cel de-al doilea proces 
să nu se fi invocat excepția autorităţii de lucru judecat faţă de un 
proces anterior sau, dacă a fost invocată, instanţa să fi omis să se 
pronunțe asupra ei. Dacă instanța sesizată cu cea de-a doua acțiu- 
ne a respins excepția autorității de lucru judecat, această apărare 
nu mai poate fi reiteraţă pe calea revizuirii, deoarece s-ar opune 
tocmai puterea de lucru judecat a hotărârii date asupra acesteia. 

În condiţiile în care excepţia autorităţii de lucru judecat, deter- 
minată de analizarea bunei-credinţe cu ocazia soluționării primu- 
lui litigiu, a fost soluționată pe parcursul celui de-al doilea, nu 
mai poate fi reinvocată ca motiv de revizuire în temeiul art. 322 
pct. 7 C. proc. civ. 


I.C.C. J, Secţia civilă şi de proprietate intelectuală, 
decizia nr. 2014/2007 


Prin cererea înregistrată pe rolul Înaltei Curți de Casaţie şi Justiţie, 
Secția civilă și de proprietate intelectuală, revizuienții M.D, M.E., 
F.C., F.E., P.M., P.E.D. au chemat în judecată pe intimaţii B.R., SC 
H.N. SA şi Municipiul Bucureşti, prin Primarul General, solicitând 
revizuirea deciziei nr. 783 din 27 aprilie 2005, pronunțată de Curtea 
de Apel București, Secţia a IV-a civilă, „invocându-se dispozițiile 
art. 322 pct. 7 C. proc. civ. 

În motivarea cererii s-au arătat următoarele: 

Hotărârea a cărei revizuire se solicită a fost pronunţată în con- 
diţiile în care existau hotărâri definitive şi irevocabile, soluționate 
anterior între aceleaşi părți şi având acelaşi obiect şi aceeaşi cauză. 

“Revizuienţii M.D. şi M.E. au fost chemaţi în judecată de către in- 
timatul B.R pentru constatarea nulității contractului de vânzare-cum- 
părare încheiat de revizuienți cu Primăria Municipiului Bucureşti. 
Decizia nr. 610 din 25 februarie 2002, pronunţată de Curtea de Apel 
Bucureşti, Secţia a II-a civilă, prin care s-a soluţionat cauza a fost 
desființată pe calea recursului în anulare, prin decizia nr.-4632 din 22 
iunie 2004, pronunțată de Înalta Curte de Casaţie şi Justiţie. 

Revizuienţii F.C. şi F.E. au fost chemaţi în judecată de către ace- 
laşi intimat pentru constatarea nulității contractului de vânzare-cum- 
părare încheiat de revizuienți cu Primăria Municipiului Bucureşti. 
cauza a fost soluționată de Judecătoria sectorului 1 Bucureşti, prin 
sentinţa civilă nr. 14310 din 5 septembrie 2000, definitivă şi irevo- 

cabilă prin decizia nr. 1929 din 27 iunie 2001 a Curţii de Apel 
Bucureşti, Secţia a III-a civilă. 

Revizuienţii P.E.D. şi P.M. au fost chemaţi în judecată de către ace- 
lași intimat pentru constatarea nulității contractului de vânzare-cum- 
părare încheiat de revizuienți cu Primăria Municipiului Bucureşti. 
Cauza a fost soluţionată prin sentinţa civilă nr. 6516 din 12 iunie 
2001, pronunţată de Judecătoria sectorului 1 București, definitivă prin 
decizia civilă nr. 3583 din 12 decembrie 2001, pronunţată de Tribu- 
nalul Bucureşti, Secţia a IV-a civilă, şi irevocabilă prin nerecurare. 

Asupra cererii de revizuire, Înalta Curte a constatat următoarele: 

Potrivit art. 322 pct. 7 C. proc. civ., se poate exercita calea de atac 
a revizuirii atunci când există hotărâri potrivnice date de instanțe de 
acelaşi grad sau de grade deosebite în una şi aceeaşi pricină, între 
aceleași persoane, având aceeaşi calitate. 

O condiţie de admisibilitate pentru exercitarea acestei căi de atac 
este reprezentată de necesitatea ca în cel de-al doilea proces să nu se 
fi invocat excepția autorității de lucru judecat față de un proces 
anterior sau, dacă a fost invocată, instanța să fi omis să se pronunţe 
asupra ei. Dacă instanța sesizată cu cea de-a doua acțiune a respins 
excepția autorităţii de lucru judecat, această apărare nu mai poate fi 
reiterată pe calea revizuirii, deoarece s-ar opune tocmai puterea de 
lucru judecat a hotărârii date asupra acesteia. 

În procesul în care s-a pronunțat decizia atacată pe calea 
revizuirii, într-un prim ciclu procesual, cauza a fost soluționată. pe 
excepția autorității de lucru judecat, prin sentinţa civilă nr. 991 din 31 
ianuarie 2003, pronunțată de Judecătoria sectorului 1 Bucureşti. S-a 
reţinut că pârâţii au fost :chemaţi în judecată de către reclamat 
anterior, în cadrul unor dosare privind apartamente din acelaşi imobil, 
pricini în care au fost pronunțate hotărâri definitive şi irevocabile. 

Excepţia autorităţii de lucru judecat a fost invocată prin întâmpi- 
nare de către revizuienții din cauza de față (pârâţi în acel litigiu), în 
raport de deciziile nr. 610 din 25 februarie 2002 şi nr. 1929 din 12 
decembrie 2001 pronunțate de Curtea de Apel Bucureşti, şi sentința 
civilă nr. 6516 din 12 iunie 2001, pronunţată de Judecătoria sectorului 
1 Bucureşti. 

Decizia civilă nr. 1352 din 23 iunie 2003, pronunţată de Tribu- 
nalul București, Secţia a III-a civilă, prin care s-a respins ca nefundat 
apelul reclamantului B.R (intimat în cauza de față) împotriva sentinţei 
civile nr. 991 din 31 ianuarie 2003 a Judecătoriei sectorului 1 Bucu- 
reşti şi prin care s-a reținut că în speță există tripla identitate pentru a 

se reține autoritatea de lucru judecat, a fost casată prin: decizia 
nr. 2232 din 23 octombrie 2003, pronunţată de Curtea de Apel 
Bucureşti, Secţia a IV-a civilă, prin care s-a anulat şi sentința primei 
instanțe, reținându-se cauza pentru evocarea fondului. 

Pentru a hotărî astfel, curtea de apel a reținut că acţiunea (care a 
fost soluţionată în final prin decizia supusă revizuirii) a fost introdusă 
la data de 9 august 2002, după intrarea în vigoare a Legii nr. 10/2001, 
fiind întemeiată pe dispoziţiile art. 46 din lege. S-a mai reţinut că s-a 
solicitat verificarea legalităţii contractelor de vânzare-cumpărare ale 
pârâţilor în raport de dispoziţiile Legii nr. 10/2001, care este o lege 
specială, ceea ce nu s-a solicitat în litigiile anterioare. Prin urmare, s-a 
reținut că în mod greșit instanţele anterioare au soluţionat acțiunea pe 
excepție, nefiind întrunite cerinţele art. 1201 C. civ. 

Constatând, prin urmare, că în cel de-al doilea proces s-a discutat 
excepția autorităţii de lucru judecat față de litigiile anterioare, excep- 
ție respinsă în mod irevocabil, Inalta Curte a constatat că nu este 
întrunită condiţia de admisibilitatea arătată mai sus pentru exercitarea 
căii de atac a revizuirii în condițiile art. 322 pct. 7 C. proc. civ. 

În ceea ce-i priveşte pe revizuienții F.C. şi F.E., s-a constatat că 
cererea de revizuire este lipsită de interes, aşa cum au susținut aceștia 
după formularea cererii, în condițiile în care decizia supusă revizuirii 
a fost atacată cu recurs, iar prin decizia civilă nr. 1549/2006 a Curţii 
de Apel Bucureşti, Secţia a Iv-a civilă, aceasta a fost soluționată în 
parte, în sensul că s-a luat act de renunțarea la drept a reclamantului 
B.R. faţă de pârâții F.C. şi F.E. 

În consecință, cu aplicarea art. 322 pct. 7 C. proc. civ. şi pentru 
argumentele arătate, s-a dispus respingerea ca inadmisibilă a cererii 
de revizuire formulate de revizuienții M.D., M.E., P.M şi P.E.D. şi ca 
lipsită de interes a cererii formulate de revizuienții F.C. şi F.E. 


130. Revizuire. Articolul 322 pct. 7 C. proc. civ. Con- 
diții de admisibilitate. Identitate de obiect, părţi şi cauză 


C. proc. civ., art. 322 pct. 7 


Articolul 322 pct. 7 C. proc. civ. prevede că se poate formula o 
cerere de revizuire dacă există hotărâri definitive potrivnice, date 
de instanţe de acelaşi grad sau de grade deosebite, în una şi 
aceeaşi pricină, între aceleaşi persoane, având aceeaşi calitate. 

Prin urmare, printre condiţiile de. exercitare a acestei căi de 
atac este şi cea referitoare la faptul că hotărârile trebuie să fie 
pronunţate cu privire la acelaşi litigiu, adică să fi existat tripla 
identitate de elemente — părţi, obiect şi cauză. 

Această triplă identitate nu poate fi reținută, în condiţiile în 
care obiectul litigiului vizează valabilitatea unui alt contract decât 
cel analizat (inclusiv din perspectiva bunei-credinţe) în litigiul 
fată de care se invocă motivul de revizuire, iar acestea au fost 
încheiate în calitate de cumpărători de persoane diferite. 


I.C.C.J.; Secţia civilă şi de proprietate intelectuală, 
decizia nr. 453 din 17 ianuarie 2006 


Prin decizia nr. 724 din 6 mai'2005, pronunţată de Curtea de Apel 
Bucureşti, Secţia a IV-a civilă, s-a declinat competența de soluţionare 
a cererii de revizuire formulată de revizuienta O.V. împotriva deciziei 
nr. 749 din 15 octombrie 2004, pronunțată de Curtea de Apel Bucu- 
reşti, Secţia a III-a civilă, în dosar nr. 2992/2004, în favoarea Înaltei 
Curți de Casaţie şi Justiţie. 

Cererea de revizuire a fost susținută cu următoarele motive: 

Dispoziţiile deciziei împotriva căreia s-a formulat cererea de revi- 
zuire sunt contradictorii cu dispoziţiile sentinței civile nr. 17981/1999, 
pronunţată de Judecătoria sectorului 2 Bucureşti, şi ale deciziei civile 
nr. 2790 din 15 decembrie 2003, pronunțată de Curtea de Apel 
Bucureşti, Secţia a III-a civilă; s-a mai arătat, totodată, că, deși la 
judecarea cauzei în care s-a pronunțat decizia a cărei revizuire se 
solicită a ridicat excepţia autorităţii de lucru judecat, instanțele au 
respins această excepție, reținând că nu există identitate de cauză. 

Prin încheierea pronunțată de Curtea de Apel Bucureşti, Secţia a 
IV-a civilă, în ședința publică de la 11 martie 2005, s-a admis în 
principiu cererea de intervenţie accesorie formulată de Organizaţia 
pentru Apărarea Drepturilor Omului în favoarea revizuientei. 

Asupra cererii de revizuire Curtea a constatat: 

1. Prin sentința civilă nr. 17981/1999, pronunţată de Judecătoria 
Sectorului 2 Bucureşti, s-a respins ca neîntemeiată cererea principală 
formulată de către reclamanţii E.F. şi E.C.D. împotriva pârâţilor 
M.L.V. şi S.S., prin care s-a solicitat să se constate nulitatea absolută a 
contractelor de vânzare-cumpărare nr. 2626 din 22 ianuarie 1997 şi 
nr. 804 din 20 noiembrie 1996 încheiate între SC F. SA şi pârâţi. 

2. Prin decizia civilă nr. 2790 din 15 decembrie 2003, pronunțată 
de Curtea de Apel Bucureşti, Secţia a III-a civilă, s-a respins ca 


nefondat recursul formulat de către reclamanți împotriva deciziei 
civile nr. 838 din 9 aprilie 2003, pronunţată de Tribunalul Bucureşti, 
Secţia a V-a civilă, în contradictoriu cu intimaţii-pârâţi M..V., Muni- 
cipiul Bucureşti, prin Primarul General, şi SC F. SA. 

Prin decizia civilă nr. 838 din 9 aprilie 2003, pronunţată de Tribu- 
nalul Bucureşti, Secţia a V-a civilă, s-a respins ca nefondat apelul 
formulat de către reclamanți împotriva sentinței civile nr. 8978 din 1 
noiembrie 2002, pronunțată de Judecătoria Sectorului 2 București. 

Prin sentința civilă nr. 8978 din 1 noiembrie 2002, pronunțată de 
Judecătoria Sectorului 2 Bucureşti, s-a admis excepţia puterii de lucru 
judecat şi s-a respins acțiunea formulată de către reclamanți prin care s-a 
solicitat constatarea nulității absolute a contractului de vânzare-cum- 
părare nr. 2626 din 22 noiembrie 1997 încheiat între pârâți. 

La pronunţarea deciziei civile nr. 2790/2003 de către Curtea de 
Apel Bucureşti, Secţia a III-a civilă, s-a reţinut că prin sentința civilă 
nr. 17981/1998 a Judecătoriei Sectorului 2 Bucureşti s-a respins ca 
neîntemeiată cererea reclamanțţilor având ca obiect constatarea nulită- 
ţii absolute a contractului de vânzare-cumpărare'nr. 2626/1997, iar în 
aceste condiţii în mod corect s-a reţinut de către instanța de fond 
existenţa triplei identități de părţi, obiect şi cauză dintre litigiul ce îl 
avea de soluţionat şi cel soluţionat prin sentința civilă nr. 17981/1999 
a Judecătoriei Sectorului 2 București. 

3. Prin decizia civilă nr. 749 din 15 Stoa 2004, pronunţată de 
Curtea de Apel Bucureşti, Secţia a III-a civilă, s-a admis recursul 
formulat de către reclamanții împotriva deciziei civile nr. 217/A din 
19 februarie 2004, pronunţată de Tribunalul Buget Secţia a M-a 
civilă. ; 

S-a modificat, în parte, decizia, în saitul că s-a admis apelul 
formulat de către reclamanţi împotriva sentinţei civile nr. 3397 din 20 
mai 2002, pronunţată de Judecătoria Sectorului 2 București. 

S-a schimbat în tot sentința. şi pe fond s-a admis cererea formulată 
de către reclamanți, s-a constatat nulitatea contractului de vânzare-cum- 
părare nr. 804 din 20 noiembrie 1996 încheiat între S.S. şi Primăria 
Municipiului Bucureşti, prin SC F. SA, s-au menținut celelalte 
dispoziții ale deciziei. 

În urma decesului pârâtei S.S., a fost introdusă în cauză în calitate 
de moștenitor O.V., în faţa instanţei de fond. 

În dosarul de recurs, O.V. a invocat, prin ata rai :excepția 
autorităţii de lucru judecat față se sentinţa civilă nr. 17981 din 10 
decembrie 1999 a Judecătoriei Sectorului.2 București. 

Prin decizia -de recurs nr. 749 din 15 octombrie 2004, pronunțată 
de Curtea de Apel Bucureşti, Secţia a III-a civilă, s-a analizat excep- 
ţia autorității de lucru judecat invocată prin întâmpinare, arătându-se 
argumentele pentru care s-a apreciat că excepţia este neîntemeiată. 

Asupra cererii de revizuite întemeiate pe prevederile art. 322 
pet. 7 C. proc. civ., vizând decizia civilă nr. 749:din 15 octonibrie 
2004, pronunţată de Curtea de Apel Bucureşti, Secţia a III-a civilă, 
Curtea a constatat: 

Acest motiv de revizuire are în vedere evitarea situaţiei în care se 
ajunge în cazul în care acelaşi proces să fie soluţionat de două ori, 
pronunțându-se hotărâri contradictorii. 

„Astfel, art. 322 pct. 7 C. proc. civ. prevede că se poate formula o 
cerere de revizuire dacă există hotărâri definitive potrivnice, date de 
instanțe de- același grad sau de grade. deosebite, în una şi aceeaşi 
pricină, între aceleaşi persoane, având aceeaşi calitate. 

Prin urmare, printre condiţiile de exercitare a acestei căi dei. atac 
este şi cea referitoare la faptul că hotărârile trebuie să fie pronunțate 
cu privire la acelaşi litigiu, adică să fi existat tripla identitate de 
elemente — părţi, obiect Şi cauză. 

Această triplă identitate nu poate fi reţinută faţă de decizia civilă 
nr. 2790 din 15 decembrie 2003, pronunţată de aceeași instanță, 
având în vedere că obiectul litigiului vizează valabilitatea unui alt 
contract decât cel din litigiul de față, încheiat în calitate de cumpă- 
rător de către o altă persoană decât autoarea revizuientei. 

O altă condiţie pentru exercitarea căii de atac a revizuirii este re- 
prezentată de neinvocarea excepţiei autorităţii de lucru judecat în cel 
de-al doilea proces sau, chiar dacă a fost invocată, să nu se fi discutat. 

După cum s-a arătat mai sus, în dosarul de recurs în care s-a pro- 
nunțat decizia supusă revizuirii s-a ridicat chiar de către revizuientă ex- 
cepția autorității de lucru judecat. față de sentința civilă nr. 17981/1998 
a Judecătoriei Sectorului 2 Bucureşti, prin decizie fiind reţinute moti- 
vele pentru care această excepţie s-a apreciat a fi neîntemeiată. . 

În aceste condiții, nu se mai poate reitera pe calea revizuirii 
aceeaşi excepție, deoarece, de data aceasta, se opune puterea de lucru 

judecat asupra acestei probleme, rezultând din hotărârea. prin care s-a 
examinat, în cadrul celui de-al doilea proces, excepţia puterii de lucru 
judecat.. 

Prin urmare, apreciind că nu sunt îndeplinite cerinţele art. 322 
pct. 7 C. Progg civ., Curtea a respins cererea de revizuire. 

$16. Natura acțiunii de constatare a dobândirii 
dreptului de proprietate 


131. Acţiune în constatarea dreptului de proprietate 
asupra unei construcții. Natura patrimonială a acţiunii 


Actiunea care are ca obiect constatarea pe cale judecă- 
torească a dreptului de proprietate asupra unei construcții edifi- 
cate priveşte un drept real imobiliar, fiind de necontestat caracte- 
rul său patrimonial, în condiţiile în care se tinde la apărarea 
acestui drept. 

Potrivit art. 18 C. proc. civ., în cererile pentru constatarea 
existentei sau neexistenţei vreunui drept, competenţa instanței 
se determină după regulile prevăzute pentru cererile având ca 
obiect executarea prestației. 


I.C.C.J., Secţia civilă şi de proprietate intelectuală, 
decizia nr. 1423 din 8 februarie 2006 


Prin acțiunea înregistrată la 27 octombrie 2004, reclamanţii I.G. şi 
L.A. au solicitat, în contradictoriu cu Primăria Sectorului 6 București, 
prin Primar, şi Municipiul Bucureşti, prin Primarul General, să se 
constate că sunt proprietarii unei construcții reprezentate de extin- 
derea balconului de la apartamentul 6, situat în Bucureşti, identificată 
conform raportului: de expertiză tehnică imobiliară ce urmează a fi 
efectuat în cauză. ` i 

Prin sentința civilă nr. 115 din 14 ianuarie 2005, Judecătoria 
Sectorului 6 Bucureşti a admis excepţia lipsei calităţii procesuale 
pasive a pârâţilor şi a respins acţiunea reclamanților ca fiind formu- 
lată împotriva unor persoane lipsite de calitate procesuală. Îi 

Pentru a hotărî astfel, instanța de fond a reţinut că reclamanții se 
află în situația reglementată de art. 492 C. civ., întrucât extinderea 
balconului nu s-a făcut pe cota indiviză de teren aferentă aparta- 
mentului proprietatea lor, ci a exces pe terenul aferent întregului 
imobil, deci şi a celorlalți proprietari ai condominiului și, fiind vorba 
de un teren proprietate privată, acţiunea trebuia îndreptată împotriva 
proprietarilor acestuia. i 

Curtea de Apel Bucureşti, Secția a III-a civilă şi pentru cauze cu 
minori şi familie, prin decizia nr. 868 din 19 mai 2005, a admis 
excepţia de necompetență materială și a declinat competența de solu- 
ţionare a recursului declarat de reclamanți împotriva hotărârii pronun- 

tate de judecătorie în favoarea Tribunalului Bucureşti. Curtea de apel 
a făcut aplicaţiunea art. 282! şi art. 299 alin. (3) C. proc. civ., consta- 
tând că valoarea imobilului este sub 1 miliard lei și calificând drept 
recurs calea de atac exercitată împotriva hotărârii pronunţate la fond. 

Împotriva acestei ultime decizii au declarat recurs reclamanții, 
solicitând admiterea acestuia, casarea hotărârii şi trimiterea cauzei 
pentru soluţionarea apelului la Tribunalul Bucureşti. Au arătat că au 
formulat o acţiune în constatarea dobândirii dreptului de proprietate 
prin accesiune, întemeiată pe dispoziţiile art. 111 C. proc. civ., 
acţiune care nu poate fi considerată ca fiind evaluabilă în bani. 

Recursul este nefondat. 

Articolul 282! C. proc. civ. stipulează că nu sunt supuse apelului 
hotărârile judecătoreşti date în primă instanţă în cererile introduse pe 
cale principală privind litigii al căror obiect are o valoare de până la 5 
miliarde lei, inclusiv în materie civilă, iar art. 2 pct. 3 C. proc. civ. 
prevede că tribunalele judecă, ca instanțe de. recurs, recursurile 
declarate împotriva hotărârilor pronunțate de judecătorii, care, 
potrivit legii, nu sunt supuse apelului. 

S-a reținut că şi înainte de intrarea în vigoare a Legii nr. 219/2005, 
art. 282! C. proc. civ. restrângea exercițiul apelului la litigii al căror 
obiect avea o valoare de până la 1 miliard lei inclusiv, iar art. 299 
alin. (3) prevedea că în situaţia în care hotărârile pronunțate de 
instanțele judecătoreşti sunt supuse numai recursului, judecarea 
acestei căi de atac era de competența instanței imediat superioare 
celei care a pronunțat hotărârea în cauză. 

Termenul de litigiu folosit de legiuitor în art. 282! C. proc. civ. 
desemnează toate acţiunile cu caracter patrimonial, calificate ca atare 
de doctrină şi jurisprudența în materie, prin raportare la obiectul 
acestora, care priveşte în mod direct o valoare patrimonială ori un act 
juridic al cărui obiect este un drept evaluabil în bani. | 

Or, litigiul dedus judecății are ca obiect constatarea pe cale 
judecătorească a dreptului de proprietate al reclamanţilor asupra 


„construcției edificate, acţiune care priveşte deci un drept real imobi- 


liar, fiind de necontestat caracterul său patrimonial, în condiţiile în 
care se tinde la apărarea acestui drept. 

S-a reținut, totodată, că, potrivit art. 18 C. proc. civ., în cererile 
pentru constatarea existenței sau neexistenţei vreunui drept, compe- 
tența instanței se determină după regulile prevăzute pentru cererile 
având ca obiect executarea prestației 

Pentru aceste motive, recursul a fost respins ca nefondat. 


Capitolul al III-lea. Dreptul familiei 


132. Nulitatea căsătoriei. Buna-credință a soților. 
Efecte 


C. fam., art. 23 alin. (1) C. fam., art. 24 alin. (1), 
art. 30, art. 41, ari. 86 alin. (1) 

C. civ., art. 937 

Legea nr. 319/1944 art. 1-5 


Din cuprinsul dispoziției de principiu a art. 23 alin. (1) C. fam., 
coroborată cu dispozițiile art. 24 alin. (1), art. 30, art. 41 şi art. A 
alin. (1) C. fam., art. 937 C. civ. şi art. 1-5 din Legea nr. 319/19 , 
rezultă că, în ipoteza bunei-credințe a ambilor soți, fiecare din ei 
va păstra donațiile ce i-au fost făcute în vederea căsătoriei, bunu- 
rile dobândite în timpul căsătoriei desființate vor fi prezumate 
comune, fiecare va datora la nevoie întreţinere celuilalt, iar în caz 
de deces al unuia din ei până la data ramanerii definitive a hotă- 
rârii prin care s-a desființat căsătoria, celălalt îl va moşteni, în 
calitate de soț supraviețuitor. 


C.S.J., Secţia civilă, decizia nr. 4385 
din 29 octombrie 2003 


Prin cererea înregistrată sub nr. 1957/2001, reclamanta F.E., în 
calitate de mamă á defunctului $.Ş., decedat la 2 decembrie 2000, a 
chemat în judecată pe pârâta Ş.D., pentru a se declara nulă absolut că- 
sătoria încheiată la 21 octombrie 2000, pentru a se constata reaua-cre- 
dință a acesteia la încheierea căsătoriei şi a se dispune ca pârâta să-şi 
reia numele anterior. l Ki i | 

În motivarea cererii, reclamanta a arătat că fiul său, respectiv 
defunctul soţ al pârâtei, fusese diagnosticat în anul 1995 cu schizo- 
frenie paranoidă, boală psihică ce se încadrează în categoria bolilor 
de alienație mintală, fiind pensionat medical în 1995. Ba Ă 

S-a susținut că pârâta a fost avertizată să nu se căsătorească cu 
defunctul, însă aceasta, mânată de un interes material, a trecut peste 
faptul că defunctul suferea de o boală psihică gravă, urmărind să 
obţină apartamentul pe care îl avea în proprietate. 

Prin sentința civilă nr. 616 din 10 iulie 2002, Tribunalul Maramu- 
reş a respins acțiunea. 

Pentru a pronunţa această soluţie, tribunalul a reținut că pârâta s-a 
căsătorit cu defunctul în condiţiile în care urma să dea naştere unui 
copil. 

S-a reţinut că, potrivit art. 9 C. fam., este oprit să se căsătorească 
alienatul mintal, fiind nulă căsătoria încheiată cu încălcarea acestor 
dispoziţii. 

Scopul urmărit de legiuitor, atunci când a sancţionat cu nulitatea 
încheierea: unei căsătorii, a fost acela de a asigura în cadrul căsătoriei 
raporturi normale între soți, precum şi de a înlătura posibilitatea 
procreării unor copii cu deficiențe psihice. Or, în speță, soții s-au 
căsătorit fără ca cineva, cu atât mai mult reclamanta, care cunoştea ca 
mamă starea de sănătate mintală a fiului, să invoce acest impediment 
la căsătorie; mai mult, ei au procreat un copil. 

Interesul copilului nu este acela de a fi declarat copil din afara 
căsătoriei, el oricum moştenindu-şi tatăl, partea sa din moştenire 
neputând fi înstrăinată decât în anumite condiţii prevăzute de lege. 

Tribunalul a reţinut că reclamanta nu justifică un interes în a cere 
nulitatea căsătoriei. în ma 

Împotriva acestei sentințe reclamanta a declarat apel, care, prin 
decizia civilă nr. 138 din 7 noiembrie: 2002, pronunţată de Curtea de 
Apel Cluj, a fost admis, sentința a fost modificată, în sensul că a fost 
admisă în parte acţiunea, căsătoria a fost declarată nulă. absolut, 
pârâta urmând să-şi reia numele anterior, şi a fost respinsă cererea 
pentru constatarea relei-credinţe a pârâtei la încheierea căsătoriei. 

Curtea de apel a reţinut că, întrucât defunctul a suferit de schizo- 
frenie paranoid catatonică, la data încheierii căsătoriei a fost alienat 
mintal, or, potrivit art. 19 C. fam., rezultă că interzicerea căsătoriei în 
cazul alienatului şi debilului mintal este absolută, legea considerând 
prin definiţie că persoana respectivă nu are discernământul faptelor 
sale, situaţie care denotă lipsa totală de consimțământ. 

Împotriva acestei soluţii pârâta a formulat recurs, susținând, în 
esență, că instanța de apel a pronunțat o soluţie greşită, constatând că 
în cauză există motive de nulitate absolută a căsătoriei, pe baza unor 
acte ce au servit la pensionarea medicală din cadrul armatei şi a unei 
expertize făcute după decesul soțului său; a mai precizat că, în lipsa 
unor constatări proprii, făcute pe o persoană în viață, comisia de 
expertiză nu putea să decidă dacă fostul soț intra în categoria alie- 
naţilor mintali, act care să stea la baza constatării nulităţii căsătoriei. 

Recursul este fondat și a fost admis, pentru următoarele consi- 
derente: 

Conform art. 9 C. fam., este oprit să se căsătorească alienatul 
mintal, debilul mintal, precum şi cel care este lipsit vremelnic de 
facultăţile mintale, cât timp nu are discernământul faptelor sale, 
căsătoria încheiată cu încălcarea acestor dispoziţii fiind nulă, iar 
potrivit art. 23 C. fam., căsătoria nulă se consideră putativă dacă, la 
încheierea ei, a existat buna-credință a ambilor soți sau numai a unuia 
dintre ei. 

Buna-credință se prezumă, potrivit dreptului comun, iar cel ce 
pretinde reaua-credință are obligaţia de a o proba. 

Nulitatea poate fi invocată de orice persoană interesată. 

În speţă, curtea de apel a apreciat greşit probele administrate în 
cauză, concluzionând că, întrucât defunctul Ş.Ş. a suferit de 
schizofrenie paranoid catatonică, a fost la data încheierii căsătoriei 
alienat mintal, motiv pentru care a schimbat în tot sentința, a admis 
acţiunea şi a declarat nulă căsătoria. 

Instanţa nu a analizat însă dacă reclamanta justifică vreun interes 
în a cere nulitatea acestei căsătorii, după trecerea unui interval de 
timp considerabil şi, în special, în condiţiile în care putea împiedica 
încheierea căsătoriei, ca fiind cea mai în măsură să ceară acest lucru. 
Sub acest aspect, soluţia instanței de fond este legală şi temeinică, 
având în vedere analiza pertinentă pe care o face privind lipsa 
interesului reclamantei în promovarea unei asemenea acţiuni. 

Susținerea reclamantei, în sensul că doreşte să împiedice pe pârâtă 
să înstrăineze apartamentul rămas moștenire de la defunct, nu este de 
natură a fi reţinută, în condiţiile în care soţii au procreat un copil; des- 
fiinţarea căsătoriei nu produce efecte cu privire la situaţia legală a co- 
pilului, acesta, oricum, urmând a-şi moşteni tatăl. Nu există pericolul 
ca partea sa din moștenire să fie înstrăinată, acest lucru făcându-se în 
anumite condiţii prevăzute de lege, cu încuviințarea autorităţii tu- 
telare etc., iar în cauză nu s-a demonstrat că interesul mamei ar fi 
acela de a-şi prejudicia copilul. 

De altfel, din cuprinsul dispoziţiei de principiu a art. 23 alin. (1) 
C. fam., coroborată cu dispoziţiile art. 24 alin. (1), art. 30, art. 41 şi 
art. 86 alin. (1) C. fam., art. 937 C. civ. şi art. 1-5 din Legea nr. 319/1944, 
rezultă că, în ipoteza bunei-credinţe a ambilor soți, fiecare din ei va 
păstra donațiile ce i-au fost făcute în vederea căsătoriei, bunurile 
dobândite în timpul căsătoriei desființate vor fi prezumate comune, 
fiecare va datora la nevoie întreţinere celuilalt, iar în caz de deces al 

unuia din ei până la data rămânerii definitive a hotărârii prin care s-a 
desființat căsătoria, celălalt îl va moşteni, în calitate de soţ 
supraviețuitor. 

Faţă de cele exprimate mai sus, recursul a fost admis, decizia 
atacată a fost modificată, în sensul respingerii apelului declarat de 


reclamantă împotriva sentinţei pronunțate de instanţa de fond, care a 
fost menţinută. 


133. Nulitate căsătorie. Dol prin reticență. Probe 


C. civ., art. 1169 


In conformitate cu art. 1169 C. civ., reclamantului îi revine 
obligația să facă dovada că pârâta era bolnavă dinaintea căsă- 
toriei şi că a ascuns acest lucru cu ocazia încheierii căsătoriei 
fiind astfel de rea-credinţă. 


__ CSJ, Secţia civilă, 
decizia nr. 935 din 11 martie 2003 


Reclamantul L.C. a chemat în judecată pe pârâta V.A., solicitând 
instanței să anuleze căsătoria încheiată între părți la data de 29 
decembrie 1990. l | 
În motivarea acțiunii, reclamantul a arătat că încă de la începutul 
căsătoriei, pârâta s-a manifestat ciudat, dar a apreciat că acest fapt 
este datorat împrejurării că aceasta este foarte tânără; după aproxi- 
mativ un an, pârâta nu a mai putut ascunde boala de care suferea şi a 
început să aibă ieşiri necontrolate şi nemotivate, incoerenţă în gândire 
şi să se manifeste violent; înaintea formulării acțiunii, cu o săptă- 
mână, a aflat de la nişte colegi că pârâta a avut un comportament mai 
aparte încă din timpul liceului, ceea ce denotă că era bolnavă, împre- 
jurare pe care a ascuns-o la încheierea căsătoriei. Reclamantul a pre- 
cizat că în anul 1995 a formulat o acțiune de divorţ, care a fost 
admisă şi s-a desfăcut căsătoria din vina ambilor soţi, prin sentința 
civilă nr. 6254/1995 a Judecătoriei Drobeta Turnu-Severin. 
Tribunalul Mehedinţi, prin sentința civilă nr. 70 din 10 mai 2001, 
a respins acțiunea. 
Apelul formulat de către reclamant a fost respins prin decizia 
nr. 213 din 13 decembrie 2001 a Curţii de Apel Craiova, Secţia civilă. 

Împotriva acestei decizii a declarat recurs reclamantul, susținând 
că instanța a interpretat greşit actul dedus judecății, în sensul că a 
reţinut că în timpul căsătoriei el ar fi constatat că pârâta era bolnavă; 
or, ceea ce trebuia de analizat era dacă pârâta era bolnavă înainte de 
încheierea căsătoriei şi a ascuns acest fapt. 

Recursul este nefondat. 

În conformitate cu prevederile art. 1169 C. civ., , reclamantului îi 
revine. obligaţia să facă dovada acţiunii sale; or, în cazul în speţă, 
reclamantul nu a făcut nici o dovadă că pârâta era bolnavă înainte de 
încheierea căsătoriei, nici că a ascuns acest lucru — în ipoteza că ar fi 
fost bolnavă — şi nici că el ar fi aflat de această împrejurare cu numai 
7 zile înainte de înregistrarea prezentei acțiuni. Dimpotrivă, din hotă- 
rârea prin care s-a pronunțat divorțul, rezultă că motivul destrămării 
relaţiilor de familie a fost determinat de boala de care suferă pârâta, 
ale cărei simptome au devenit tot mai frecvente în ultimii doi ani. 

În actul nou depus de către pârâtă, respectiv un certificat medical, 
se arată că boala a debutat în anul 1992, în timpul căsătoriei”, 
diagnosticul fiind de tulburare schizo-afectivă. 

Aceeaşi împrejurare, respectiv că boala s-a declanşat în timpul 
căsătoriei, este atestată implicit prin sentinţa civilă nr. 9500 din 19 
noiembrie 1998 a Judecătoriei Drobeta Turnu-Severin, prin care 
reclamantul din această cauză a fost obligat la plata unei pensii de 
întreţinere pentru pârâtă, pentru acest motiv. 

În atare situaţie, rezultă că pârâta s-a îmbolnăvit în timpul căsă- 
toriei, iar reclamantul a cunoscut acest fapt. 

În consecință, motivul de anulare a căsătoriei, urmare a dolului 
prin reticență, nu a fost dovedit şi în mod temeinic acţiunea a fost 
respinsă de către instanță. 

Astfel fiind, recursul a fost respins ca nefondat. 


er 


Capitolul al IV-lea. Acte sau fapte 
de comerţ. Proces-verbal de contraventie 


134. Acte de comerț. Proces-verbal de constatare şi 
sanctionare a contravenţiilor. Efectuarea de acte sau fapte 
de comerț cu bună-credinţă. Probe 


regse nr. 12/1990, republicată, art. 1 lit. e), art. 6 
C. proc. civ., art. 167 alin. (1) 


În cazul efectuării cu bună-credință a actelor sau faptelor de 
comerț cu bunuri având proveniența vădit licită, dar fără posi- 
bilitatea prezentării documentelor de proveniență în momentul 
efectuării verificării, respectiv a documentelor originale, per- 
soana care le deține poate justifica provenienta în fața instanței 
de judecată. 

A considera altfel ar însemna că în cazuri de efectuare cu 
bună-credință a actelor sau faptelor de comerţ, cu bunuri având 
proveniența vădit licită, dar fără posibilitatea prezentării docu- 
mentelor de provenienţă în momentul efectuării verificării, res- 
pectiv a documentelor originale, persoana care le-ar deține nu 
mai poate justifica proveniența nici în fața instanţei de judecată, 
ceea ce ar fi inadmisibil. 

Inadmisibilitatea unei atari interpretări. rezultă şi din aceea că, 
prin art. 47 din O.G. nr. 2/2001, s-a prevăzut că „dispoziţiile pre- 
zentei ordonanţe se completează cu dispoziţiile Codului de proce- 
dură civilă”. Or, în conformitate cu art. 167 alin. (1) C. proc. civ., 
dovezile se pot încuviința dacă instanța socotește că ele pot să 
aducă dezlegare pricinii, iar potrivit alin. (3) al aceluiaşi articol, 
dovada şi dovada contrarie vor fi administrate pe cât cu putință 
în acelaşi timp. Astfel fiind şi întrucât la controlul efectuat petenta 
a prezentat copii xerox de pe facturile fiscale, iar în instanţă origi- 
nalul acestora, rezultă că aceasta a făcut dovada provenienței 
licite a mărfurilor pe care le transporta. 


C.S.J., Secţia civilă, decizia nr. 4721 
din 13 noiembrie 2003 

SC D.I. SRL a formulat plângere împotriva procesului-verbal de 
constatare şi sancționare a contravenţiilor seria C nr. 062818 din 10 
aprilie 2001, încheiat de comisarii Gărzii Financiare Mehedinţi, prin 
care i s-a aplicat o amendă contravențională în cuantum de 2.000.000 
lei pentru săvârşirea contravenției prevăzute de art. 1 lit. e) din Legea 
nr. 12/1990, O.G. nr. 126/1998 şi Legea nr. 243/1993, pentru că pe 
DN 6 la punctul de control Simon, județul Mehedinţi, s-a constatat că 
transporta produse de papetărie fără a avea documentele originale de 
transport care să dovedească proveniența mărfii. Totodată, s-a luat 
măsura confiscării bunurilor menţionate în anexa 1 la procesul-verbal 
indicat, în valoare de 32.234.000 lei. 

În susţinerea plângerii, petenta a învederat că a prezentat orga- 
nului de contract facturile fiscale menţionate în procesul-verbal de 
control, documente ce dovedeau proveniența mărfurilor transportate 
şi, prin urmare, nu a comis contravenția reţinută în sarcina sa. | 

De asemenea, a precizat şi că organul de control nu a evidențiat în 
procesul-verbal de constatare ce documente de provenienţă ar fi 
trebuit să însoțească mărfurile. Totodată, a pretins că greşit s-a aplicat 
măsura confiscării, cât timp bunurile în discuţie nu au fost destinate 
sau folosite pentru săvârşirea contravenţiei şi nici nu erau rezultatul 
vreunei contravenţii. 

Judecătoria Drobeta Turnu Severin, prin sentința civilă nr. 3391 
din 13 iunie 2001, a respins plângerea formulată de SC D.I, SRL 
împotriva procesului-verbal seria C nr. 062818 din 10 aprilie 2001 
întocmit de Garda Financiară Mehedinţi, cu motivarea că factura 
fiscală, ca document de proveniență a mărfurilor, trebuie să îndepli- 
nească anumite condiţii pentru a avea valoare probatorie, iar petenta 
nu a prezentat în instanță documentele originale aflate în copie la 
dosar. : 

Tribunalul Mehedinţi, Secţia civilă, prin decizia nr. 1837/R din 12 
octombrie 2001, a admis recursul declarat de SC D.I. SRL împotriva 
sentinței civile nr. 3391 din 13 iunie 2001 a Judecătoriei Drobeta 
Turnu Severin şi a modificat sentința atacată, în sensul că a admis 
plângerea formulată de petentă şi a anulat procesul-verbal de contra- 
venţie nr. 062818 din 10 aprilie 2001 încheiat de Garda Financiară 
Mehedinţi. 

În motivarea soluţiei, tribunalul a reţinut că, potrivit art. | lit. e) din 
Legea nr. 12/1990, aşa cum a fost modificat prin O.U.G. nr. 126/1998, 
constituie contravenţie efectuarea de acte sau fapte de comerț cu 


bunuri a căror proveniență nu este dovedită în condiţiile legii, 

documentele de provenienţă vor însoți mărfurile indiferent de locul în 
care acestea se află, pe timpul transportului, al depozitării sau al 
comercializării. 

Prin document de proveniență se înțelege factura fiscală, factura, 
avizul de însoţire a mărfii, documentul vamal ş.a. stabilite de lege. 

Cum actele depuse la dosar, respectiv facturile fiscale, dovedeau 
proveniența licită a bunurilor atât la furnizorul SC D.I. SRL, cât şi la 
beneficiarul SC M.C.C. Bucureşti, nu se putea reţine în sarcina 
petentei comiterea contravenției pentru care fusese sancționată. Pe 
cale de consecinţă, nici confiscarea bunurilor în baza art. 6 din Legea 
nr. 12/1990 nu era justificată, cu atât mai mult cu cât, chiar dacă s-ar 
reține că mărfurile nu ar fi fost însoţite pe timpul transportului de 
documentele de proveniență, ulterior proveniența lor a fost dovedită 
în condiţiile legii. 

În contra acestei decizii, în baza art. 330 pct. 2 C. proc. civ., a 
declarat recurs în anulare Procurorul General al Parchetului de pe 
lângă Înalta Curte de Casaţie şi Justiţie, motivat: de faptul că a fost 
pronunțată cu încălcarea esenţială a legii şi era şi vădit netemeinică. 

Astfel, s-a susținut că fapta imputată a fost săvârşită pe parcursul 
efectuării transportului şi a constat în aceea că transportorul nu a 
făcut dovada provenienţei licite a mărfurilor, acesta prezentând la 
controlul efectuat asupra autovehiculului xerocopiile facturilor 
fiscale, iar în instanță originalele acestora, care însă nu pot produce 
efecte juridice. 

S-a mai invocat faptul că documentele originale nu întruneau 
cerințele H.G. nr. 831/1997, întrucât nu conţineau numele şi nici 
datele de identificare ale delegatului pentru efectuarea transportului, 
astfel că instanţa nu le putea da eficienţa juridică. 

Recursul în anulare nu este fondat. 

Astfel, prin art. 1 lit. e) din Legea nr. 12/1990, astfel cum a fost 
modificată prin O.G. nr. 126/1998, aprobată prin Legea nr. 243/1998, 
se prevede că „efectuarea de acte sau fapte de comerţ cu bunuri a 
căror proveniență nu este dovedită, în condiţiile legii” constituie 
activitate comercială ilicită ce atrage răspunderea contravențională 
sau penală, după caz, instituindu-se obligativitatea ca documentele de 
provenienţă să însoţească mărfurile „indiferent de locul în care 
acestea se află, pe timpul transportului, al depozitării sau al comer- 
cializări!”. 

Din dispoziţiile menţionate, coroborate cu cele ale art. 2 din aceeaşi 
lege, rezultă că efectuarea unei atari activități constituie contravenție 


dacă nu a fost săvârşită în astfel de condiţii încât să fie considerată, 
potrivit legii penale, infracțiune şi este condiţionată de lipsa docu- 
mentelor de proveniență a mărfurilor, indiferent dacă aceasta se 
constată pe timpul transportului, al depozitării sau comercializării. 

Această condiție nu poate fi considerată îndeplinită în cazul când 
persoana care a efectuat actul de comerț dovedeşte ulterior, în faţa 
instanței căreia i s-a plâns împotriva actului de constatare și sancțio- 
nare, că documentele de justificare a provenienței mărfurilor existau la 
data întocmirii procesului-verbal de constatare a contravenției și că nu 
au avut posibilitatea să le prezinte în momentul efectuării controlului. 

O atare interpretare este impusă şi de noile reglementări privind 
regimul juridic ai contravenţiilor, înscrise în O.G. nr. 2/2001, care a 
abrogat dispoziţiile Legii nr: 32/1968 privind stabilirea și sancțio- 
narea contravenţiilor. 

A considera altfel ar însemna că în cazuri de efectuare cu bună-cre- 
dință a actelor sau faptelor de comerţ, cu bunuri având proveniența 
vădit licită, dar fără posibilitatea prezentării documentelor de prove- 
niență în momentul efectuării verificării, respectiv a documentelor 
originale cum a fost cazul în speţă, persoana care le-ar deține nu mai 
poate justifica proveniența nici în fața instanței de judecată, ceea.ce ar 
fi inadmisibil. 

Inadmisibilitatea unei atari interpretări rezultă şi din aceea că, prin 
art. 47 din O.G. nr. 2/2001 s-a prevăzut că „dispoziţiile prezentei ordo- 
nanţe se completează cu dispoziţiile Codului de procedură civilă”. 

Or, în conformitate cu art. 167 alin. (1) C. proc. civ., dovezile se 
pot încuviința dacă instanța socotește că ele pot să aducă dezlegare 
pricinii, iar potrivit alin. (3) al aceluiaşi articol, dovada şi dovada 
contrarie vor fi administrate pe cât cu putinţă în acelaşi timp. 

Astfel fiind şi întrucât la controlul efectuat petenta a prezentat 
copii xerox de pe facturile fiscale, iar în instanță originalul acestora, 
rezultă că aceasta a făcut dovada provenienţei licite a mărfurilor pe 
care le transporta. 

Împrejurarea înscrisă în procesul-verbal de contraventie, potrivit 
căreia facturile fiscale nu aveau completată rubrica privind numele şi 
prenumele delegatului pentru efectuarea transportului, aşa cum o 
cereau dispoziţiile H.G. nr. 831/1997, nu face ca aceste documente să 
fie lipsite de eficienţă, întrucât, pe de o parte, nu s-a invocat că o atare 
omisiune era de natură a sancţiona cu nulitatea absolută respectivele 
acte, iar, pe de altă parte, contravenţia reținută în sarcina petentei viza 
exclusiv lipsa documentelor originale de transport care să dovedească 

proveniența licită a mărfii, ceea ce însă s-a probat că nu corespundea 
realităţii, cât timp respectivele documente au fost prezentate în 
instanță, iar xerocopiile lor însoțeau transportul. 

Pe de altă parte, în condiţiile dovedirii provenienţei licite a 
mărfurilor, aşa cum deja s-a relevat, menţinerea măsurii confiscării 
dispuse prin procesul-verbal de constatare a contraventiei nu se mai 
justifica. Această soluție se impune şi în raport de dispoziţiile art. 41 
alin. (2) din O.G. nr. 2/2001. | i 

De altfel, în sensul celor de mai sus s-a pronunțat şi Curtea 
Pr de Justiţie în Secţii Unite, prin decizia nr. I din 18 februarie 


Faţă de cele ce preced, recursul în anulare a fost respins 'ca 
nefondat. 


Capitolul al V-lea. Dreptul muncii 


185. Desfacerea contractului de muncă. Îndeplinirea . 
obligaţiilor de serviciu cu bună-credinţă 


Notiunea de bună-credinţă este utilizată şi în domeniul drep- 
tului muncii, în cadrul raporturilor de muncă, instanța fiind che- 
mată să se pronunţe, pe baza probatoriului administrat, şi asupra 

tui aspect. i 
ări sta) prin dispoziția contestată în fața instanței de jude- 
cată s-a procedat la desfacerea contractului de muncă al pârâ- 
tului, deoarece nu şi-a realizat sarcinile prevăzute în fişa postului, 
a manifestat dezinteres în desfăşurarea activităţii, încălcându-şi 
obligațiile de fidelitate şi bună-credinţă ce îi reveneau. 


LC.C.J., Secţia civilă şi de proprietate intelectuală, 
” decizia nr. 2434 din 25 martie 2004 


Prin sentința nr. 398 din 29 august 2003, Tribunalul Dâmboviţa a 
admis contestaţia formulată de S.P.B., a anulat dispoziţia de desfacere 
a contractului de muncă nr. 390 din 10 martie 2003, emisă de SC T.S. 
SRL, şi a luat act de încetarea contractului de muncă prin demisie în 
baza art. 79 alin. (1) C. muncii, obligând societatea intimată la plata 
sumei de 2.000.000 lei cheltuieli de judecată. | [ei 

Pentru a pronunța această soluţie, tribunalul a reţinut că, prin 
decizia nr. 390 din 10 martie 2003, SC T.S. SRL a desfăcut disci- 
plinar contractul de muncă al contestatorului S.P.B., pe considerentul 
că acesta şi-a încălcat obligaţia de fidelitate şi bună-credință, utilizând 
baza materială a angajatorului pentru realizarea intereselor societății 
concurente. Mai mult, contestatorul nu a coordonat activitatea perso- 
nalului din subordine şi nu şi-a realizat celelalte sarcini de serviciu. 

Tribunalul a constatat că atitudinea societăţii intimate de a accepta 
pe contestator, în calitate de asociat al altei firme cu obiect de activi- 
tate similar, fără introducerea la încheierea contractului de muncă a 
clauzei de fidelitate, nu poate conferi faptelor reținute în decizia de 
desfacerea contractului de muncă semnificaţia unei abateri disci- 


plinare. 

Tribunalul a înlăturat susținerea angajatorului, potrivit căreia prin 
activitatea. sa contestatorul ar fi contribuit la diminuarea volumului 
activităţii şi a profitului societăţii, prin deturnarea clientelei, prin 
încheierea unor contracte. şi prin organizarea unor licitaţii defa- 


- vorabile acesteia după înființarea societăţii SC C. SRL, deoarece 


prejudiciile constatate prin deciziile de imputare din 17 februarie 
2003 şi 10 martie 2003 nu au legătură cu motivele desfacerii contrac- 
tului de muncă. 

Chiar şi oficiul concurenţei a conchis, prin adresa nr. 1458 din 14 
mai 2003, că contestatorul nu se face culpabil de încălcarea art. 4 
lit. a), f), g) şi h) din Legea nr. 11/1991, modificată şi completată prin 
Legea nr. 298/2001, sub nici unul din aspectele cu privire la cele 
sesizate în legătură cu abaterile pretins comise de acesta, ele neînca- 
drându-se în faptele de concurență neloială. 

Este de observat că, la 20 februarie 2003, contestatorul a denunțat 
unilateral contractul de muncă prin demisie şi nu a acceptat modi- 
ficarea clauzelor acestuia. 

Cu toate acestea însă, după 21 zile, societatea intimată 1-a desfăcut 
disciplinar contractul de muncă, împrejurare care conduce la nete- 
meinicia deciziei. 

Tribunalul a înlăturat susținerea contestatorului referitoare la nele- 
galitatea dispoziţiei de sancţionare ca neîntemeiată, pe considerentul 
că aceasta cuprinde toate elementele prevăzute de art. 268 alin. (2) 
C. muncii sub sancţiunea nulității absolute. 

Având în vedere faptul că abaterile reținute prin dispoziția din 10 
martie 2003 nu au fost săvârşite de contestator şi că acesta a denunțat 
unilateral contractul de muncă prin demisie, tribunalul a admis 
contestaţia, a anulat dispoziţia şi a luat act de încetarea contractului 
de muncă prin demisie, conform art. 79 alin. (1) C. muncii. 

Împotriva sentinței civile nr. 398 din 29 august 2003 a Tribu- 
nalului Dâmboviţa a declarat recurs, la 6 octombrie 2003, SC T.S. 
SRL, admis în principiu prin încheierea din camera de consiliu din 12 
februarie 2004 a Înaltei Curți de Casaţie şi Justiţie. 

În motivarea recursului, SC T.S. SRL, invocând nulităţile 
prevăzute de art. 304 pct. 8, 9 şi 10 C. proc. civ., a făcut o amplă exa- 
minare a probelor dosarului, pretins ignorate de instanța de fond, care 
evidenţiază încălcarea de către contestatorul S.P.B. a obligaţiilor de 
fidelitate şi de respect faţă de disciplina muncii, prin activitatea desfă- 
şurată în calitate de asociat la firma SC C. SRL, care are acelaşi 
obiect de activitate cu acela al angajatorului. - 

În motivele suplimentare de recurs, depuse la 7 octombrie 2003, 
societatea recurentă a arătat că instanţa de fond a reţinut în consi- 
derente faptul că, raportat la data săvârşirii abaterilor, fiind incidente 
dispozițiunile vechiului Cod al muncii, aprobat prin Legea 
nr. 10/1972, obligaţia de fidelitate şi discreţie profesională nu era 
reglementată în mod expres, ignorând însă reglementările speciale din 
Codul comercial — art. 397 — şi art. 4 alin. (1) lit. b) din Legea 
nr. 11/1991, avute în vedere la emiterea deciziei de desfacere a 
contractului de muncă. În ambele texte speciale de referință se 

_instituie o prohibiție de concurență comercială, şi nu o activitate 
competițională neloială. 

Sentința este nelegală, deoarece instanța, anulând dispoziția 
nr. 390 din 10 martie 2003, a schimbat temeiul legal de încetare a 
raporturilor de muncă, luând act de încetarea contractului individual 
de muncă prin demisie, în baza art. 79 alin. (9) din actualul Cod al 
muncii, deşi litigiului i-au fost aplicate prevederile vechiului Cod al 
muncii. În plus, societatea recurentă a arătat că instanța de. fond nu 
putea da curs cererii de demisie, deoarece, în temeiul art. 79 din 
Legea nr. 53/2003, salariatul era ținut de obligaţia respectării terme- 
nului de preaviz. 

Curtea, examinând sentința pronunțată în cauză, prin prisma 
criticilor formulate încadrate în drept în dispoziţiunile art. 304 pct. 8, 
9 şi 10 C. proc. civ. şi în viziunea dispozițiunilor legale incidente, a 
constatat că recursul este nefondat. i 

Prin dispoziţia din 10 martie 2003, SC'T.S. SRL a procedat la 
desfacerea contractului de muncă al numitului S.P.B. în temeiul art. 130 
lit. i) din Legea nr. 10/1972 şi art. 61 lit. a) din Legea nr. 53/2003, pe 
considerentul că acesta, în calitate de director tehnic al societății, a 
încălcat prevederile art. 8 coroborat cu art. 96 şi art. 97 C. muncii; 
aplicabil până la 1 martie 2003, şi ale art. 8 şi art. 39 lit. a) şi d) din 
Legea nr. 53/2003, în sensul că a desfășurat activități care au .adus 
prejudicii societăţii, fiind acţionar la o societate concurentă, deoarece 
a utilizat baza materială a SC T.S. SRL pentru realizarea intereselor 
societăţii concurente, nu a coordonat activitatea personalului -din 
subordine, nerealizându-şi sarcinile prevăzute în fişa “postului, a 
manifestat dezinteres în desfășurarea activităţii, încălcându-şi obliga- 
tiile de fidelitate și bună-credinţă ce îi reveneau. 

Dispoziţia de desfacere a contractului de muncă a fost emisă după 
ce, la data de 11 februarie 2003, contestatorul S.P.B. a refuzat să sem- 
neze actul adiţional la contractul de muncă înregistrat sub nr. 112730 


E 
F 

din 29 ianuarie 2002, prin care: se insera obligaţia acestuia ca, în 
perioada de valabilitate a contractului de muncă şi un an după desfa- 
cerea acestuia, să nu desfăşoare activități concurenţiale, în sensul de a 
nu fi asociat, acţionar, administrator, consilier, consultant, angajat şi 
să nu desfăşoare nici un fel de activități în interesul unor societăți 
concurente ori care desfăşoară activități de producţie, comerț şi 
prestări servicii similare SC T.S. SRL. i 
Mai mult, dispoziția de desfacere a contractului de muncă a inter- 
venit în perioada preavizului, după ce, la data de 20 februarie 2003, 
contestatorul S.P.B. a înregistrat la registratura societății, sub nr. 380, 
cererea de demisie. | 
| Contestaţia numitului S.P.B., astfel cum a fost precizată, trebuie 
interpretată în sensul că învesteşte instanța cu anularea: dispoziţiei de 
desfacere a contractului de muncă şi schimbarea temeiului legal de 
încetare a raporturilor de muncă prin demisie, fără ca aceasta să 
implice o materializare a dispoziţiei angajatorului, aşa cum a susținut 
acesta cu ocazia invocării excepţiei de inadmisibilitate a contestaţiei. 

Din perspectiva limitelor învestirii sale, instanța de fond a făcut o 
temeinică analiză a probelor dosarului și o corectă aplicare a preve- 
derilor legale. 

Dispoziţiile art. 397 C. com., invocate de societatea recurentă în 
sprijinul recursului său, trebuie coroborate cu dispoziţiunile art. 82 şi 
art. 147 din Legea nr. 31/1990. XE z 

Prepusul nu poate face — fără învoiala expresă a patronului — 
operațiuni şi nici nu poate lua parte, pe socoteala proprie sau a altuia, 
la alte negoțuri de natura aceluia în care este însărcinat (art. 397 
C. com.). Potrivit dispozițiunilor Legii nr. 31/1990 (art. 147), directo- 
rii executivi sunt răspunzători față de societate şi de terți ca şi 
administratorii. Potrivit dispozițiunilor art. 82 din aceeaşi lege, 
asociații şi administratorii societăţilor cu răspundere limitată nu pot, 
conform art. 192 alin. (2), primi fără autorizarea :adunării asociaților 
mandatul de administrator în alte societăți .concurente sau având 
același obiect de activitate, nici să facă acelaşi comerţ ori altul concu- 
rent pe cont propriu sau pe contul altor persoane fizice sau juridice, 
sub sancţiunea revocării sau răspunderii pentru daune. Aceste obli- 
gaţii reveneau şi petentului, dat fiind identitatea de regim juridic 
dintre administratori şi directorii executivi, numai că, în speţă, aşa 
cum. chiar societatea recurentă a recunoscut la interogator, aceasta a 
cunoscut faptul că la data angajării, 29 ianuarie 2001, contestatorul 
avea calitatea de asociat al unei firme cu profil asemănător (firma SC 

N.S. SRL), ceea ce prezumă, în temeiul art. 82 din Legea nr. 31/1990, 
acordul său ca S.P.B. să-şi desfăşoare activitatea concomitent la 
ambele societăți. i 

Din moment ce societatea pârâtă nu a revocat nici ulterior încheie- 
rii contractului de muncă această permisiune, se prezumă că activi- 
tatea contestatorului nu constituie un potențial risc de concurență 
neloială, iar efectele unui atare acord se păstrează chiar dacă, pe 
parcursul derulării contractului de muncă, contestatorul a devenit 
asociat al unei alte societăţi comerciale cu acelaşi profil de activitate. 

Societatea recurentă nu a probat cele reținute în dispoziția de 
desfacere a contractului de muncă, cum că asocierea contestatorului 
la o societate cu acelaşi profil a cauzat consecințe economice nega- 
tive, concretizate printr-un prejudiciu prezent sau viitor, - prin 
deturnarea clientelei, prin perfectarea unor contracte sau organizarea 
unor licitaţii favorabile societății la care contestatorul era asociat. 
Prejudiciile constatate prin deciziile. de imputare din 17 februarie 
2003 şi 10 martie 2003 la care a făcut trimitere recurenta rămân fără 
relevanță sub aspectul temeiniciei motivelor desfacerii contractului de 
muncă, deoarece ele nu au legătură cu acestea. 

Nici închirierea spaţiului din bl. 13 de către SC C. SRL nu 
semnifica încălcarea de către contestator a obligaţiei de fidelitate și 
bună-credință în executarea contractului de muncă, de vreme ce 
societatea recurentă care îl deținea nu şi-a manifestat intenţia de a 
prelungi contractul de închiriere după data expirării perioade: pentru 
care a fost încheiat, respectiv 31 decembrie 2002, din care cauză 
proprietarul, la 9 februarie 2003, l-a anunţat spre închiriere. Contes- 
tatorul, în calitate de asociat al SC C. SRL, nu a făcut decât să dea 
curs ofertei din 9 februarie .2003 făcută de proprietarul spațiului 
comercial. 

De altfel, faptele reținute în sarcina contestatorului, acelea de 
concurență neloială, nu pot constitui temei al desfacerii contractului 
de muncă, căci răspunderea prevăzută de Legea nr. 11/1991 este de 
natură civilă, contravențională sau penală, lucru confirmat și prin 
adresa nr. 1458 din 14 mai 2003 emisă de Ministerul Finanţelor 
Publice, Oficiul concurenţei, sesizat la plângerea societăţii SC T.S. 
SRL. În urma cercetărilor efectuate, oficiul de specialitate a conclu- 
zionat că S.P.B. nu. se face culpabil de acte constând în activitatea de 
deturnare a clientelei ori de săvârşirea unor alte operaţiuni specifice 
concurenţei neloiale, de vreme ce în contractul de muncă nu s-a 

inserat o clauză de exclusivitate, însoțită de promiterea ori acordarea 
unor avantaje materiale. 

Contestatorul nu poate fi culpabilizat nici de concedierea sau 
atragerea unor salariaţi, în sensul art. 4 lit. h) din Legea nr. 11/1991 
modificată şi completată prin Legea nr. 298/2001, deoarece aceştia al 
plecat din societate prin demisie, deci din proprie inițiativă, iar con- 
testatorul a înaintat cererea de demisie angajatorului, singurul compe- 
tent să dispună măsuri legate de relațiile de muncă. Împrejurarea că 
aceștia erau asociați ai SC C. SRL nu poate căpăta semnificația de la 
art. 4 lit. h) din Legea nr. 11/1991, atâta timp cât nu este vorba de 
angajarea salariaților unui comerciant concurent, în scopul dezor- 
ganizării activității iacestuia. De altfel, SC T.S. SRL nu a probat 
dezorganizarea activităţii sale prin demisia salariaților săi, asociați ai 
SC C. SRL, aspect confirmat şi de Oficiul concurenţei prin adresa 
nr. 1458 din 14 mai 2003. . E 

S-a observat, aspect reținut şi prin sentința recurată, că, la 20 
februarie 2003, contestatorul S.P.B. a denunțat unilateral contractul 
de muncă prin demisie, iar după 21 de zile, în perioada de preaviz, SC 
T.S. SRL i-a desfăcut disciplinar contractul de muncă, prin dispoziţia 
din 10 martie 2003, în temeiul art. 130 lit. i) din Legea nr. 10/1972 de 
aplicare a Codului muncii şi art. 61 lit. a) din Legea nr. 53/2003. 
| Dispoziţia de desfacere a contractului de muncă este netemeinică 
şi deci nelegală, deoarece, aşa cum s-a arătat mai sus, SC T.S. SRL 
angajându-l pe contestator în deplină cunoştinţă de cauză, că acesta 
este asociat la o societate cu profil asemănător, a acceptat această 
situație. Mai mult, nu a probat că desfăşurarea concomitentă a activi- 

tăţii contestatorului la ambele societăţi i-a adus prejudicii şi că pe 
parcursul derulării contractului de muncă aceasta şi-ar fi retractat 
acordul. Actul adiţional de inserare în contractul de muncă a clauzei 
de exclusivitate din 11 februarie 2003, a cărui semnare a fost refuzată 
de contestator, este o dovadă evidentă a acestei situaţii şi că de abia la 
11 februarie 2003 societatea a înțeles să. se prevaleze de clauza 
exclusivităţii. a l 

Refuzul contestatorului de a da curs acestei clauze a fost însoțit de 
denunțarea de către acesta a contractului de muncă, prin cererea de 
demisie înregistrată la 20 februarie 2003. 

Cererea contestatorului de anulare a dispoziţiei de desfacere a 


contractului de muncă fiind aşadar întemeiată, corect instanța de fond 
a admis-o. a 

Ca urmare, s-a putut da curs efectelor cererii de demisie, formu- 
lată de contestator la 20 februarie 2003, îndată după refuzul semnării 
actului adițional de modificare a contractului de muncă, prin care SC 
T.S. SRL insera clauza de exclusivitate. | 

Cererea de demisie, înregistrată la 20 februarie 2003, reprezintă, 
în accepțiunea art. 79 C. muncii, actul unilateral de voinţă al salaria- 
tului, prin care acesta anunţă angajatorului încetarea contractului de 
muncă, după împlinirea termenului de preaviz. 

În speță, termenul de preaviz este de 30 zile, în lipsa unei clauze 
contractuale şi în condiţiile absenței unei renunțări totale sau parţiale 
a angajatorului la termenul de preaviz, deoarece contestatorul S.P.B. 
a îndeplinit o funcție de conducere, aceea de director tehnic în cadrul 
SC T.S. SRL. 

Instanța de fond, făcând în cauză aplicarea art. 79 C. muncii, a 
reținut corect încetarea contractului de muncă prin demisie. 

O atare modalitate de încetare a contractului de muncă nu presu- 
pune emiterea de către angajator a unui act material constatator. al 
încetării raporturilor de muncă, aşa cum la un moment dat a încercat 
să susțină societatea recurentă. În cauză, instanța de fond a putut lua 
act de încetarea raporturilor de muncă prin demisie, tocmai ca urmare 
a constatării nelegalității și netemeiniciei deciziei de desfacere a 
contractului de muncă. î d 

Neîntemeiate sunt şi criticile recursului referitoare la aplicarea în 
timp a celor două Legi nr. 10/1972 şi nr. 53/2003. Legalitatea şi 
temeinicia dispoziţiei din 10 martie 2003 trebuia examinată în viziu- 
nea vechiului Cod al muncii, deoarece temeiul desfacerii contractului 
de muncă îl constituia art. 130 lit. i) din vechiul Cod al muncii, iar 
abaterile disciplinare pentru care s-a aplicat această sancţiune 
disciplinară extremă au fost comise, aşa cum însăşi SC T.S. SRL a 
precizat în motivele de recurs, în perioada noiembrie 2002 - februarie 
2003, deci înainte de intrarea în vigoare a noului Cod.al muncii, 
aplicat prin Legea nr. 53/2003. = 

Efectele încetării contractului de muncă prin demisie operează la 
data expirării termenului de preaviz (în absența unei renunțări a 
angajatorului la termenul de preaviz), astfel că, în speţă, atari efecte 
intervenind la 20 martie 2003, ele trebuiau examinate în lumina 
actualei reglementări din art. 79 pct..7, potrivit principiului imediatei 
aplicări a legii noi şi în conformitate cu prevederile art. 297 C. muncii, 
potrivit cărora, pe data intrării în vigoare a noului Cod, numai conflic- 
tele de muncă aflate pe rolul tribunalelor se judecă în continuare 

potrivit dispozițiunilor procedurale aplicabile la data sesizării instan- 
telor. 

Evident că celelalte cerințe legate de forma demisiei şi a terme- 
nului de preaviz trebuiau examinate potrivit exigențelor vechiului 
Cod al muncii, aşa cum, de altfel, corect a procedat instanța de fond, 
evitându-se astfel aplicarea retroactivă a legii. 

Pentru toate aceste considerente, recursul de față este nefondat. 


Capitolul al VI-lea. Dreptul proprietăţii 
intelectuale 


136. Marcă. Anulare pentru înregistrare cu rea-credință. 
Termen de formulare 


Legea nr. 48/1998, art. 48 alin. (1) lit. c) 


Atât Legea nr. 28/1967 [art. 27 lit. b)], cât şi Legea nr. 84/1 998 
[art. 48 alin. (1) lit. c) şi alin. (2)] prevăd că orice persoană intere- 
sată poate cere anularea înregistrării mărcii, oricând în perioada de 
protecţie a acesteia, dacă înregistrarea s-a făcut cu rea-credință. 

În condiţiile în care termenul de protecţie a mărcii nu a expirat 
şi s-a invocat reaua-credință a titularului acestei mărci, acțiunea 
a fost introdusă în termen. 


C.S.J., Secţia civilă, decizia nr. 294 
din 29 ianuarie 2003 


La data de 31 mai 1999, SC F. SA Cluj-Napoca a chemat în 
judecată SC M. SA (în prezent SC G.C. SA) Bucureşti, solicitând ca, 
prin hotărârea ce se va pronunța, să se dispună anularea certificatului 
de înregistrare nr. 10278 acordat de O.S.I.M. pentru marca G. 

În motivarea acţiunii, reclamanta a arătat că marca G. H3, cu 
facsimil de semnătură prof. dr. A.A., înregistrată la O.S.L.M. sub 
nr. 2487/1968 şi reînnoită sub nr. 2R 2487, având ca titular Ministerul 
Industriei Alimentare, a fost transmisă fostei Centralei Industriale de 
Medicamente, cosmetice şi coloranţi, care, la rândul său, a cesionat-o 
1. S.S. Bucureşti, începând cu data de 16 martie 1978. e 

Întrucât Întreprinderea F. Cluj, actualmente SC F. SA, fabrica încă 

din anul 1968 produse cosmetice sub marca G. H3 cu facsimil, fiind 
titulara acestei mărci originale în perioada 4 ianuarie 1980 - 20 mai 
1983, în baza cesiunii de la Întreprinderea S., înregistrată la O.S.L.M,, 
efectuând şi procedura de reînnoire a mărcii pe numele său până în 17 
mai 1991, la data de 20 mai 1983 a cesionat marca către Centrala 
industrială de medicamente, cosmetice şi coloranți, în subordinea 
căreia s-au aflat Întreprinderea F. şi Întreprinderea M. 

La data de 21 februarie 1992, marca a fost transmisă, prin 
contractul de cesiune nr. 123, către SC F. SA şi SC M. SA, în calitate 
de cotitulari, după care, la data de 12 noiembrie 1992, SC M. SA, cu 
rea-credinţă, a solicitat înregistrarea aceleiaşi mărci la O.S.I.M. doar 
pe numele său, fără consimţământul cotitularei reclamante, aşa cum 
prevede art. 17 lit. a ) din Legea nr. 28/1967. 

La rândul său, dintr-o eroare nejustificată, O.S.I.M. a înregistrat 
sub nr. 2 R 2487/1996 şi a eliberat certificatul de înregistrare a mărcii 
solicitate pentru un singur titular, respectiv SC M. SA, contrar 
prevederilor legale menționate. 

Prin întâmpinare, pârâta a invocat excepţia de prescripţie a drep- 
tului la acțiune al reclamantei, iar pe fond a susţinut că înregistrarea 
mărcii a cărei anulare se cere s-a făcut cu respectarea prevederilor 
art. 17 din Legea nr. 28/1967. 

Tribunalul Bucureşti, Secţia a IV-a civilă, prin sentinţa nr. 301 din 
22 martie 2000, a admis excepția invocată de pârâtă şi a respins 
acţiunea introdusă de reclamantă, constatând prescris dreptul acesteia 
la acțiune. Sa 

În motivarea soluţiei pronunțate, prima instanţă a reținut că acţiu- 
nea promovată de reclamantă este supusă termenului general de 
prescripţie de 3 ani prevăzut de Decretul nr. 167/1958, care, în cauză, 
curge de la data de 14 noiembrie 1978, când s-a eliberat certificatul 
de înregistrare a mărcii G., împotriva căruia reclamanta avea posibi- 
litatea să formuleze contestaţie. 

Reclamanta a declarat apel, invocând dispoziţiile art. 27 lit. b) din 
Legea nr. 28/1967 şi ale art. 48 lit. c) din Legea nr. 84/1998, dero- 
gatorii de la dreptul comun în materia prescripției reglementate de 
Decretul nr. 167/1958, conform cărora acţiunea a fost introdusă în 
termen. 

Prin decizia nr. 552 din 24 octombrie 2000, Curtea de Apel 
Bucureşti, Secţia a IV-a civilă, a admis apelul declarat de reclamantă, 
a desființat sentința şi a trimis cauza la aceeaşi instanță pentru solu- 
ționarea cauzei pe fond. 

Pentru a hotărî astfel, instanţa de control judiciar a reținut, în 
esență, că simpla invocare de către reclamantă a relei-credinţe a 
pârâtei atrage incidența dispoziţiilor speciale în materie, cuprinse în 
Legea nr. 28/1967 şi Legea nr. 84/1998, conform cărora cererea de 
anulare a înregistrării mărcii se poate face oricând în termenul de 
ocrotire a acesteia. i 

Împotriva deciziei instanței de apel pârâta a declarat recurs, 
primind numărul de dosar 1468/2001 al Secţiei comerciale a Curţii 
Supreme de Justiţie care, prin încheierea din 4 aprilie 2002, a scos de 
pe rol cauza și a trimis-o Secţiei civile pentru soluţionare. 

În motivarea recursului, s-a susținut că nu este corectă soluția 
instanţei de fond, întrucât nu s-a dovedit reaua-credință a pârâtei. 

Recursul nu este fondat. 

Prin acţiune şi pe tot parcursul procesului reclamanta a susținut că 
pârâta, cu rea-credință, a solicitat înregistrarea mărcii doar pe numele 
său, fără acordul cotitularului anterioarei înregistrări ce fusese 
publicată în Buletinul Oficial, acord necesar conform art. 17 lit. a) din 
Legea nr. 28/1967, întrucât noua marcă G. nu se deosebeşte suficient 
de marca iniţială G. H3. 

Într-adevăr, potrivit art. 17 lit. a) din Legea nr. 28/1967, nu pot fi 
înregistrate ca mărci semnele care nu se deosebesc suficient de alte 
mărci privind produse identice sau similare, cu excepția cazului când 
înregistrarea este cerută sau autorizată de titularii acestor mărci. 

În ceea ce priveşte condiţiile și termenul în care se poate cere 
anularea unei mărci înregistrate, atât Legea nr. 28/1967 [art. 27 
lit. b)], în vigoare la data înregistrării mărcii, cât şi Legea nr. 84/1998 
[art. 48 alin. (1) lit. c) şi alin. (2)], în vigoare la data soluționării 
litigiului, prevăd că orice persoană interesată poate cere anularea 
înregistrării mărcii, oricând în perioada de protecţie a acesteia, dacă 
înregistrarea s-a făcut cu rea-credinţă. 

În cauză, ultimul termen de protecție a mărcii expiră la 14 
noiembrie 2008 şi cum reclamanta a invocat reaua-credință a pârâtei, 
soluția pronunțată de instanța de apel, în sensul că acţiunea a fost 
introdusă în termen, este legală şi temeinică, fiind menţinută prin 
respingerea ca nefundat a recursului îndreptat împotriva acesteia. 


137. Marcă. Cerere de înregistrare a mărcii formulată 
cu rea-credinţă. Elemente de- apreciere a relei-credințe la 
înregistrarea mărcii. Nerelevanţa faptului că titularul mărcii 
a avut ideea creării acesteia sau a contribuit exclusiv sau 
decisiv la crearea machetelor ei 


Legea nr. 84/1998, art. 48 alin. (1) lit. c) 


Reaua-credință la înregistrarea mărcii poate fi reținută în 
cazul în care, deşi marca era folosită ca semn distinctiv pentru o 

revistă, unul dintre parteneri a solicitat şi obținut înregistrarea 
mărcii pe numele său, pe care s-a şi arătat ulterior dispus să o 
cesioneze societăţii care o folosea deja, al cărui asociat devenise 
între timp. x 

Este de rea-credință titularul mărcii care nu a înregistrat 
marca pentru a-şi distinge propriile produse sau servicii, fără a 
avea cunoştinţă că această marcă este folosită deja în activitatea 
altui comerciant, ci tocmai pentru a-şi apropria pe nedrept o 
marcă utilizată chiar de către societatea comercială al cărei aso- 
ciat convenise să devină şi, în virtutea dreptului exclusiv al titula- 
rului mărcii, de a împiedica pe viitor folosirea liberă a acesteia de 
către respectiva societate comercială. 

Din perspectiva legalității dobândirii dreptului la marcă, nu 
are nici o relevanţă faptul că titularul mărcii înregistrate a avut 
ideea creării acesteia sau a contribuit, exclusiv sau decisiv, la 
crearea machetelor acesteia, precum şi că el ar fi fost cel care s-a 
ocupat de realizarea revistei, având cunoştinţele de specialitate 
necesare. Toate aceste aspecte prezintă importanță numai în 
cadrul relaţiilor dintre partenerii de afaceri, în funcție de modul în 
care au convenit să se implice fiecare în derularea proiectului 
comun. 


I.C.C.J., Secţia civilă şi de proprietate intelectuală, 
decizia nr. 6427 din 30 iunie 2006 


Din examinarea lucrărilor din dosar, Curtea a constatat urmă- 
toarele: 

Prin sentința civilă nr. 750 din 17 decembrie 2003, Tribunalul 
Bucureşti, Secţia -a V-a civilă, a admis acțiunea formulată de recla- 
mantele SC A.T. SRL şi SC S.S. SRL împotriva pârâţilor O.S.I.M. și 
I.C.I. şi a dispus anularea înregistrării mărcii SEARĂ DE SEARĂ 
nr. 47809 din 2 mai 2001. l 

Pentru a pronunța această hotărâre, tribunalul a reținut următoarea 
situaţie de fapt: 

Pârâtul I.C.I. a depus cererea de înregistrare a mărcii naționale 
SEARĂ DE SEARĂ la data de 2 mai 2001, fiindu-i eliberat certifica- 
tul de înregistrare nr. 47809 din 2 mai 2001. l 

La data la care a solicitat înregistrarea, pârâtul avea cunoștință de 
faptul că marca era folosită, fără a fi înregistrată, de către SC A.T. 
SRL, care încheiase la data de 24 aprilie 2001 un contract de tipărire 
a revistei cu SC E. SRL, un contract de publicitate cu firma G.M.S., 
primul număr al revistei SEARĂ DE SEARĂ având ca editor pe 

reclamantă şi apărând anterior depunerii cererii de înregistrare a 
mărcii. E 

Mai mult, ulterior apariției revistei, pârâtul I.C.I. a devenit asociat 
al SC S.S. SRL, care a preluat editarea revistei. 

Pârâtul a recunoscut că nu a avut acordul asociaţilor la înre- 
gistrarea în nume propriu a mărcii în litigiu. | 

Este adevărat că, la momentul depunerii cererii de înregistrare a 
mărcii, firma SC S.S. SRL nu fusese înființată, însă calitatea de 
` asociat a pârâtului în cadrul societăţii şi faptul că această societate a 
preluat editarea revistei SEARĂ DE SEARĂ de la SC A.T. SRL, 
coroborate cu faptul că, ulterior înregistrării, pârâtul nu a folosit 
marca, ci a notificat administratorului SC S.S. SRL oferta de a 
cesiona marca, sunt de natură a contura reaua-credință a pârâtului la 
înregistrarea mărcii. n E 

În drept, tribunalul şi-a întemeiat hotărârea pe dispozițiile art. 48 
lit. c) din Legea nr. 84/1998, care sancţionează cu nulitatea înre- 
gistrarea mărcii cu rea-credință. g 

Prin decizia civilă nr. 2653 din 15 decembrie 2004, Curtea de Apel 
Bucureşti, Secția a III-a civilă şi pentru cauze cu minori şi familie, a 
respins ca nefondat apelul declarat de pârât împotriva sentinței. MT 

În apel a fost completat probatoriul cu acte, interogatoriu şi 
martori. a 

Pe baza analizei tuturor probelor administrate, curtea de apel a 
reţinut, ca şi prima instanță, că pârâţul a fost de rea-credință la înre- 
gistrarea mărcii. | i | 

În motivarea deciziei, curtea de apel a reţinut că, în aprecierea 
atitudinii titularului mărcii, relevantă este folosința exercitată anterior 
depunerii cererii de înregistrare și că sub acest aspect situația de fapt 
nu este contestată. XI 

Astfel, înţelegerea dintre cei patru parteneri, viitori asociaţi ai SC 
S.S. SRL, pentru editarea revistei a intervenit în martie - aprilie 2001, 
iar primul număr al revistei a apărut la 1 mai 2001, tipărit de SC E. 
90; chiar contractul de prestări servicii încheiat de pârât cu SC C.M. 
este datat 5 aprilie 2001. na , 

Materializarea proiectului de editare şi tipărire a revistei echiva- 
lează cu acte de folosință asupra semnului însuşi, ulterior apropriat ca 
marcă de către SC A.T. SRL care, deşi s-a ocupat doar de tipărire, 
este menţionat drept editor pe coperta revistei. Această firmă a fost 
utilizată cu acordul tuturor celor implicaţi în proiect, temporar, până 
la înființarea SC S.S. SRL. 


VI. Dreptul proprietății intelectuale 713 


Implicarea pârâtului în acest proiect, pe care l-a cunoscut în 
detaliu, este de natură să prezume intenţia de apropriere frauduloasă, 
abuzivă a semnului, prin constituirea depozitului pe numele său, în 
scopul dobândirii de drepturi exclusive asupra acestuia. 

Această concluzie se impune, cu atât mai mult cu: cât semnul: a 
fost destinat a fi utilizat de către SC S.S. SRL, iar unul dintre asociaţi 
i-a privat pe ceilalți de exercițiul drepturilor specifice dreptului la 
marcă. + i 

Curtea a mai reținut că notificarea trimisă de pârât, ca răspuns la o 
altă notificare expediată de reclamantă cu mai mult de un an în'urmă, 
prin care pârâtul îşi exprima disponibilitate a de a cesiona marca, 
denotă intenţia titularului mărcii nu de a utiliza marca potrivit finali- 
tății sale, aceea de a distinge produse sau:servicii, ci de a o înstrăina 
tocmai persoanei potenţial îndreptățite la dobândirea acesteia.. - 
Împotriva deciziei a declarat recurs pârâtul, invocând:următoarele 
motive: 

1. Motivul prevăzut de art. 304 pct.. 8 C. proc. civ. În dezvoltarea 
acestui prim motiv de recurs, recurentul a. arătat că, deşi instanţa a 
fost sesizată cu o cerere de anulare a mărcii SEARĂ DE SEARĂ, atât 
tribunalul, cât şi curtea de apel au comis o gravă eroare, schimbând 
natura şi înțelesul juridic al actului dedus judecății, în sensul că au 
făcut abstracţie şi confuzie între dreptul de autor şi dreptul la marcă: 

În continuare, recurentul a expus argumentele pentru care instan- 
tele trebuiau să rețină că lui i-a aparţinut exclusiv ideea creării mărcii 
SEARĂ DE SEARĂ şi tot el este cel care a avut o. contribuție 
esenţială la crearea şi promovarea acestei mărci, obținerea dreptului 
la marcă fiind o consecință logică a muncii şi activităţii sale. ca 
specialist media. 

Recurentul a mai susținut că:SC A.T. SRL a folosit denumirea 
SEARĂ DE SEARĂ, macheta grafică şi proiectul întregii reviste, 
fără a avea un drept în acest sens, ci doar acordul pârâtului, ceea ce 
nu poate crea un drept prioritar asupra mărcii. să 

2. Motivul prevăzut de art. 304 pet. 9 C. proc. civ. În dezvoltarea 
celui de-al doilea motiv de recurs, recurentul a susţinut că în:mod 
greşit instanța de apel a reţinut reaua sa credință, consemnând date 
inexacte în motivare a deciziei. $ 

Totodată, instanța nu a făcut distincția între folosirea unei denu- 
miri, în cazul de față SEARĂ DE SEARĂ, şi dreptul de proprietate 
asupra mărcii SEARĂ DE SEARĂ. 

În opinia recurentului, titularul dreptului de proprietate asupra 
mărcii nu este acela care comercializează această marcă, ci acela care 
a conceput marca. AI 

Recurentul a solicitat admiterea recursului, modificarea deciziei, 
admiterea apelului şi respingerea cererii de chemare în judecată ca 
neîntemeiată. | 

Intimatele au depus la dosar întâmpinare, solicitând respingerea 
recursului ca nefondat şi arătând, totodată, că reaprecierea probelor 
administrate nu este posibilă în faza recursului. | 

Recursul este, într-adevăr, nefondat şi-a fost respins, pentru 
următoarele considerente: 

Articolul 304 pct. 8 C. proc. civ. nu este incident în cauză, 
deoarece reclamantele au sesizat instanța cu o cerere de anulare a 
înregistrării unei mărci, iar tribunalul şi curtea de apel s-au pronunţat 
asupra valabilității acestui act juridic, fără a .schimba în vreun fel 
natura sau înțelesul acestuia. 

De asemenea, câtă vreme instanțele s-au pronunțat exclusiv 
asupra valabilităţii înregistrării mărcii, nu se poate pune problema ca 
instanțele să fi făcut vreo confuzie cu dreptul de autor. ea 

Aşa cum corect au sesizat intimatele-reclamate prin întâmpinare, 
cel care face. confuzie între dreptul la marcă şi dreptul de autor este 
pârâtul-recurent. | A | 

Astfel, în opinia recurentului, persoana care are ideea creării unei 
mărci și, eventual, o şi realizează din punct de vedere grafic este 
„autor” al mărcii şi are dreptul la înregistrarea acesteia în calitate de 
titular. în a j 

Nu este exclus ca, în anumite împrejurări, persoana care creează 
un semn susceptibil de a fi înregistrat ca marcă să fie şi cea care are 
dreptul să solicite înregistrarea acesteia, dar nu aceasta este situația în 
speță. 

În cauza dedusă judecăţi, nu se pune problema dacă pârâtul are 
vreun drept de autor pe care să-l fi dobândit în calitate 'de autor, cu 
alte cuvinte dacă a realizat sau nu o operă originală de creaţie 
intelectuală, a cărei protecție să o poată invoca din perspectiva Legii 
nr. 8/1996 a dreptului de autor şi drepturilor conexe dreptului de 
autor, ci dacă pârâtul avea sau nu dreptul: de-a solicita înregistrarea 
mărcii SEARĂ DE SEARĂ pe numele său, în conformitate cu 
dispozițiile Legii nr. 84/1998 privind mărcile şi indicaţiile geografice. 

Pe baza probelor administrate, instanța de apel a stabilit, confir- 
mând soluţia tribunalului, că pârâtul nu avea acest drept şi că, atunci 
când a solicitat înregistrarea mărcii, a acţionat cu rea-credință. 

Înalta Curte a constatat că, în raport de situația de fapt reținută — a 
cărei modificare printr-o reapreciere a probelor nu este posibilă în 
recurs, cale de atac limitată la motive de nelegalitate —, instanța a 
aplicat corect dispoziţiile legale incidente, respectiv pe cele ale art. 48 
lit. c) din Legea nr. 84/1998. 

Astfel, ceea ce a reţinut prima instanță şi a confirmat şi instanţa de 
apel este că: ; 

Marca SEARĂ DE SEARĂ a fost concepută, pe baza unei 
înțelegeri intervenite între pârât şi alte trei persoane în luna martie - 
aprilie 2001, în ideea utilizării ei ca titlu pentru o revistă. 

S-a mai convenit ca realizarea acestui proiect să se. facă prin 
intermediul unei societăți comerciale, care urma să poarte aceeaşi 
denumire SEARĂ DE SEARĂ și ai cărei asociaţi să fie aceleaşi patru 
persoane.. 

Până la înfiinţarea acestei societăți comerciale, cei patru parteneri 
au fost de acord ca apariția pe piață a revistei să se facă prin 
intermediul SC A.T. SRL, ceea ce s-a şi întâmplat. 

Printr-un act adițional, asociaţii au convenit ca SC S.S. SRL să 
completeze obiectul de activitate cu spectacole, activităţi de artă, 
gestionarea sălilor de spectacole etc. 

Aşadar, marca SEARĂ DE SEARĂ a fost destinată să protejeze 
produsele şi serviciile unui comerciant, SC S.S. SRL, şi să înde- 
plinească astfel funcţia specifică oricărei mărci, aceea de a distinge 
produsele sau serviciile unui întreprinzător de produsele sau serviciile 
altor întreprinzători. i 

În timp ce marca era deja folosită ca semn distinctiv pentru revista 
SEARĂ DE SEARĂ, unul din parteneri, pârâtul I.C.I., a solicitat şi a 
obținut înregistrarea pe numele său a mărcii, pe care s-a arătat ulterior 
dispus să .o cesioneze reclamantei SC S.S. SRL, al cărei asociat 
devenise între timp. i 

În mod corect au interpretat instanțele conduita pârâtului ca fiind 
una de rea-credință, deoarece acesta nu a înregistrat marca pentru a-şi 
distinge propriile produse sau servicii, fără a avea cunoştinţă că 
această marcă este deja folosită în activitatea altui comerciant, ci 
tocmai pentru a-şi apropria pe nedrept o marcă utilizată chiar de 
societatea comercială al cărei asociat convenise să devină şi, în virtu- 

tea dreptului exclusiv de titularului mărcii, de a împiedica pe viitor 
folosirea liberă a acesteia de către respectiva societate comercială. 

Din perspectiva legalității dobândirii dreptului la marcă, nu are 
nici o relevanță faptul că 'pârâtul a avut ideea creării mărcii sau a 
contribuit, exclusiv ori decisiv, la crearea machetei acesteia. . 

Cu atât mai puţin este relevant faptul că pârâtul a fost cel care s-a 
ocupat de realizarea revistei, având cunoştinţele de specialitate 
necesare. _ 

Toate aceste aspecte prezintă importanță numai în cadrul relaţiilor 
dintre partenerii de afaceri, în funcție de modul în care au convenit să 
se implice fiecare în derularea proiectului comun. 

Ceea ce este relevant în cauză este faptul că pârâtul a cunoscut, la 
data depunerii cererii de înregistrare a mărcii: SEARA DE SEARA 
pentru produse şi servicii din clasele 16, 35, 39, 41, împrejurarea că 
aceasta era deja folosită ca semn distinctiv de către un comerciant 
pentru produse şi servicii identice sau similare. Sa | 

În mod legal au aplicat instanțele dispoziţiile art. 48 lit. c) din 
Legea nr. 84/1998 şi au dispus anularea înregistrării mărcii pentru 
rea-credinţă: 

Motivul de recurs prevăzut de art. 304 pct. 9 C. proc: civ. este 
nefondat, astfel încât, în baza art. 312 C. proc. civ., Înalta Curte a 
respins recursul şi a menținut decizia atacată. 


138. Marcă. Acţiune de anulare a mărcii pentru înre- 
gistrare cu rea-credință. Elemente de apreciere a relei-cre- 
dințe. Relaţii comerciale anterioare, âceeaşi naționalitate, 
identitatea semnelor grafice ale mărcilor, somaţia de înce- 
tare a activității comerciale 


Legea nr. 84/1 998, art. 48 alin. (1) lit. c) 


Definirea relei-credinţe în sens civil de către instanţă, ca fiind 
echivalentă atitudinii subiective a unei persoane care acționează 
pe deplin conştientă de caracterul ilicit al conduitei sale, iar în 
materie de înregistrare marcă, prin urmărirea sau reprezentarea 
prejudiciului pe care o asemenea operațiune îl va produce unui 
concurent, este în concordanță cu doctrina şi jurisprudența 
actuală, dar mai ales cu dispoziţiile art. 48 alin. (1) lit. c) din 
Legea nr. 84/1998, interpretate în sens sistematic şi teleologic. 

În ceea ce priveşte aplicarea conceptului amintit, semnifica- 
tive pentru reținerea relei-credinţe la înregistrarea mărcii sunt 
relațiile anterioare comerciale, naționalitatea asociaţilor acesteia, 
identitatea semnelor grafice ale celor două mărci, dar .mai ales 
somaţia adresată dealerului oficial al reclamantelor în România, 
după înregistrarea mărcii, de a-şi înceta activitatea comercială. 


IC.C.J., Secţia civilă şi de proprietate intelectuală, 
decizia nr. 3325 din 25 aprilie 2005 


Prin acțiunea formulată la 3 octombrie 2002 de către reclamantele 
Z.T.T.V.S.A.S. şi Z.P.A.S., ambele societăți comerciale de naționali- 
tate turcă cu sediul în Istambul, Turcia, reprezentate de S.C.P.A 
P.&P. Bucureşti, în contradictoriu cu pârâţii SC N.S. 2000 SRL şi 
O.S.L.M., cu sediul în Bucureşti, s-a solicitat să se dispună anularea 
înregistrării la O.S.1.M. a mărcii L. pentru toate clasele de produse 
pentru care pârâta SC N.S. 2000 SRL a obţinut înregistrarea; anularea 
certificatului de înregistrare marcă nr. 47718 din 22 august '2001, 
eliberat de O.S.I.M. societății pârâte pentru marca L.; radierea mărcii 
L. având ca titular pe SC N.S. 2000 SRL din Registrul Naţional al 
Mărcilor; obligarea pârâtei:la cheltuieli de judecată. 

În motivarea cererii de anulare marcă, întemeiată pe dispoziţiile 
art. 48 alin. (1) lit. c) din Legea nr. 84/1998 privind mărcile şi indica- 
țiile geografice, s-a arătat că cele două societăți reclamante sunt ale 
holdingului Z. din Turcia, prima având ca obiect de activitate fabri- 
carea de țesături şi articole textile, iar cea de-a doua comercializarea 
produselor fabricate de societăţile de producţie din cadrul holdin- 
gului, produse care sunt cunoscute clienţilor din întreaga lume sub 
mărcile TAC, TAC LINEN şi L. Începând din 1981, reclamanta de 
rang 2 a înregistrat aceste mărci în mai multe variante grafice, pentru 
clasele de produse 23, 24, 25, 26 din clasificarea de la Nisa, obținând 
protecţie legală atât în Turcia, cât şi în alte state. 

SC N.S. 2000 SRL are ca asociaţi trei cetăţeni turci, printre care şi 
I.M.A., care este asociat unic şi administrator şi în SC P. SRL, 
ambele societăți având sediu unic în Bucureşti. 

„Anterior depunerii cererii de înregistrare a mărcii, SC N.S 2000 
SRL a comercializat în România produsele reclamantei de rang 1, pe 
care le achiziţiona de la distribuitorii acesteia din: Turcia. 

Chiar şi după înregistrarea mărcii, pârâta SC N.S. 2000 SRL a 
continuat să comercializeze în România produse textile importate în 
condiţiile arătate anterior. 

Prin notificarea nr. 781 din 1 septembrie 2000 adresată SC L.I. 
SRL Bucureşti, distribuitor oficial al reclamanţilor, această din urmă 
societate a fost somată de pârâtă să înceteze de îndată orice activitate 
comercială pe teritoriul României cu produse marca L., clasele 24, 26 
şi 35, invocându-se dreptul de exclusivitate conferit pârâtei de înre- 
gistrarea mărcii a cărei anulare se solicită. At 

În cauză au fost administrate dovezi cu înscrisuri, interogatorii şi a 
fost efectuată o expertiză tehnică judiciară care a constatat că marca 
L., înregistrată de reclamante în Turcia, şi marca L., înregistrată 
ulterior de pârâtă în România, sunt identice. a 

Tribunalul Bucureşti, Secţia a II-a civilă, prin sentința civilă 
nr. 609 din 17 iunie 2003, a respins acțiunea: ca neîntemeiată. 

Pentru a hotărî astfel, prima instanță a reținut şi motivat că pârâta 
a urmat procedura legală de înregistrare a mărcii în România, prevă- 
zută de Legea nr. 84/1998, în cursul căreia nu s-a format opoziție de 
către reclamante; că, potrivit prevederilor art. 9 din legea amintită, 
dreptul la marcă aparţine persoanei fizice sau juridice care a depus 
prima în condiţiile legii cererea de înregistrare a mărcii, iar în Româ- 
nia cererea amintită a fost înregistrată prima de către pârâtă; că, potri- 
vit dispoziţiilor Convenţiei de la Paris, o marcă înregistrată regle- 
mentar într-una din ţările uniunii, cum este cazul pârâtei, va fi 
considerată independentă de mărcile înregistrate în celelalte, inclusiv 
ţara de origine. - ; în 

Ca atare, s-a apreciat că nu există motive de decădere sau nulitate, 
în sensul art. 50 din Legea nr. 84/1998, întrucât pârâta a înregistrat 
marca L. în România cu respectarea condiţiilor prevăzute de lege. 

Apelul declarat de către reclamante a fost admis de Curtea de 
Apel Bucureşti, Secția:a IV-a civilă, care, prin decizia civilă nr. 254 
din 20 februarie 2004, a schimbat în. totalitate sentința, în sensul 
admiterii acţiunii. Ca atare, apelul declarat de pârâtă privind plata 
cheltuielilor de judecată la prima instanță a fost respins ca nefondat. 

Pentru a decide în sens contrar instanței de fond, Curtea a apreciat 
că motivul de nulitate prevăzut în art. 48 alin. (1) lit. c) din Legea 
nr. 84/1998, potrivit cu care orice persoană interesată poate cere 
Tribunalului. Municipiului Bucureşti anularea dacă înregistrarea 
mărcii a fost solicitată cu rea-credință, este un motiv de anulare 
distinct, a cărei incidență este independentă de respectarea/nerespec- 
tarea dispoziţiilor legale referitoare la înregistrarea mărcii şi la păstra- 
rea drepturilor anterioare [din moment ce aceste din urmă situații sunt 
reglementate separat ca motive de anulare în art. 48 alin. (1) lit. a), b), 

d) şi e) din legea amintită]; ca atare, prima instanță era obligată să 
examineze nemijlocit această cauză de anulare, singura de altfel 
invocată de către reclamante, eroare ce a fost remediată în apel. 

In acelaşi sens, s-a apreciat că opoziţia la înregistrarea mărcii, 
prevăzută de art. 23 din Legea nr. 84/1998, şi acţiunea în anularea 
mărcii sunt două căi procedurale distincte, pe care legiuitorul le-a 
deschis persoanelor interesate, pentru motivele arătate în lege, fără 
însă a le condiționa reciproc. A ; 

Cât priveşte incidența prevederilor art. 6 alin. (3) din Convenția 
de la Paris, potrivit cu care o marcă înregistrată reglementar într-una 
din țările Uniunii de la Paris va fi considerată ca independentă de 
mărcile înregistrate în celelalte țări ale Uniunii, inclusiv țara de 
origine, s-a arătat că noțiunea de „marcă înregistrată reglementar” 
este diferită de art. 6 alin. (1) din aceeaşi convenție, în raport cu care 
condiţiile de depunere şi înregistrare a mărcilor sunt cele stabilite în 
fiecare ţară membră a Uniunii de legislaţia națională, astfel că înre- 
gistrarea reglementară a mărcii în România trebuia subsumată tuturor 
condiţiilor Legii nr. 84/1998, deci şi bunei-credinţe la înregistrare. 

In lipsa preocupării legislative în acest sens, reaua-credință care 
determină nulitatea înregistrării mărcii nu poate, avea altă semnificaţie 
juridică decât aceea general recunoscută acestei noțiuni în doctrină şi 
jurisprudență, şi anume de atitudine subiectivă a unei persoane care 
acționează pe deplin conştientă de caracterul ilicit al conduitei sale şi 
urmărește sau măcar îşi reprezintă prejudiciul pe care o asemenea 
operațiune îl va produce unui concurent. 

Raportându-se la situația de fapt în speţă, s-a reţinut că pârâta a 
comercializat, anterior înregistrării mărcii L. în România, produse de 
aceeaşi marcă realizate de reclamante în țara a cărei naționalitate îi 
aparțin (facturi şi declaraţii vamale); de asemenea, pârâta a cunoscut 
că marca depusă la O.S.I.M. era folosită legal de un comerciant străin 
şi a realizat, prin folosirea unor semne grafice distincte identice, con- 
tinuarea importului: de produse de la reclamante şi ulterior înre- 
gistrării mărcii, la care se adaugă somația oficială adresată dealerului 
oficial al reclamantelor de a înceta comercializarea produselor 
acestora în România, că prin acest mod îl va înlătura de pe piaţă pe . 
acel concurent, profitând de faptul că marca. acestuia nu e depusă încă 
în România. 

Ca atare, s-a apreciat că existau în cauză suficiente şi necesare 
elemente de fapt în a se reţine reaua-credință a pârâtei la înregistrarea 
la O.S.I.M. pe numele acesteia a mărcii L., ceea ce justifica admiterea 

acțiunii (iar nu respingerea sa, cum în mod greșit a hotărât prima 
u deciziei civile nr. 254 din 20 februarie 2004 a Curții de 
Apel Bucureşti, Secţia a IV-a civilă, s-a declarat recurs de pârâtă, 
întemeiat pe dispozițiile art. 304 pct. 3 şi 9 C. proc. civ., cu solicitarea 
de a se casa hotărârea atacată şi trimite cauza spre rejudecare instanţei 
competente ori de a se modifica decizia, în sensul respingerii apelului 
reclamantelor, invocându-se următoarele motive: 

— litigiul dedus judecății are natură comercială; ae au 

— seclamantele nu au exercitat calea. jurisdicțional administrativă 
de atac a opoziţiei la înregistrare; o> aa: 

— instanța de apel a pornit de la o prezumție de rea-credință, iar nu 
‘Þbună-credință; T 
di a greşită a 'relei-credinţe, fără a ţine seama de funcțiile 
mărcii, de caracterul teritorial al acesteia şi, mai ales, de textele legale 
care consfințesc acest motiv de nulitate [art. 3 lit. a) din Legea 
nr. 84/1998 şi art. 4 alin. (4) din Directiva comunitară a mărcilor 

nr. 89/104/CEE]; ; ) | n 
— aplicarea greşită a legii în cauză, prin reținerea unei ipoteze 
judiciare pe care legiuitorul nu a avut-o în vedere. | 
Criticile nu sunt întemeiate. i ; 
Cererea are ca obiect protecția unei mărci, încadrându-se în- catego- 
ria litigiilor de proprietate intelectuală. Natura cauzei justifică com- 
petențå instanței civile, în conformitate cu dispozițiile art. 2 pa. 2 lit. d) 
C. proc. civ., iar excepţia de necompetenţă materială este neîntemeiată. 
Din economia dispoziţiilor legale — art. 23 din Legea nr. 84/ 1994 
şi art. 48 alin. (1) lit. c) din aceeaşi lege — rezultă că opoziția la înre- 
gistrarea mărcii şi acțiunea în anularea înregistrării mărcii sunt două 
căi distincte pe care legiuitorul le-a deschis persoanelor interesate, 
pentru motivele expres prevăzute în Legea nr. 84/1998, fără însă a le 


condiționa reciproc. | i K aen 
Al treilea motiv de recurs priveşte, în opinia recurentei, directa 


aplicare a prezumţiei de rea-credință, prin aceasta încălcându-se de 
instanță principiul afirmat prin art. 1899 alin. (2) C. civ., după care 
„buna credință ce presupune totdeauna şi sarcina probei cade asupra 
celui ce alege rea-credință”. Şi acest motiv este neîntemeiat, întrucât 
instanța şi-a expus aprecierile motivat, funcţie de toate dovezile 
administrate, indicând expres înscrisurile respective a căror evaluare 
s-a făcut în coroborare cu ansamblul probatoriilor administrate în 
cauză. Ca atare, şi acest motiv este neîntemeiat. 

Ultimul motiv de recurs vizează interpretări şi aplicarea relei-cre- 
dinţe în cauză. 

Cu privire la stabilirea sferei şi continuității relei-credinţe, în lipsa 
unei definiţii legale, recurenta a afirmat că, în opinia instanţei de apel, 
reaua-credinţă a unui comerciant la înregistrarea mărcii se rezumă în 
toate cazurile doar la cunoştinţa pe care acesta o are despre folosirea 
mărcii de către un concurent; că prin această definire a relei-credinţe 
nu se ţine seama de funcțiile mărcii, de caracterul teritorial al.acesteia 
şi, mai ales, de textele legale care consfințesc implicit acest motiv de 
nulitate [art. 3 lit. a) din Legea nr. 84/1998 şi art. 4 alin. (4) din 
Directiva comunitară a mărcilor nr. 89/ 104/CEE]; că, în raport cu 
textele arătate, rezultă că influența pe care o poate avea titularul 
mărcii asupra concurenței, prin împiedicarea unui tert să folosească 
marca, se exercită numai pe teritoriul român. În consecință, în 
definirea relei-credinţe, nu interesează cazul unor mărci care nu sunt 
folosite în România, ci sunt înregistrate şi folosite numai în străi- 
nătate, dispoziţiile art. 48 alin. (1) lit. c) din Legea nr. 84/1994 
nefiind aplicabile acestora. 

În ceea ce priveşte aplicarea la speță a interpretării arătate, s-a 
cerut a se constata că, la momentul înregistrării mărcii, singura care 
avea interese comerciale manifestate în: vreun fel şi care puteau fi 
astfel cunoscute de-un potențial concurent (adică de reclamante) era 
doar pârâta. 

Reclamantele nu-și manifestaseră în nici un fel interesul comer- 
cial pentru piața română, de o manieră care ar fi permis altor 
potenţiali comercianți să recunoască acest lucru. Lipsa posibilităţii de 
a cunoaște la momentul înregistrării mărcii interesul comercial al 
reclamantelor pentru piața română nu permite reținerea intenţiei de a 
îndepărta, prin înregistrarea mărcii, un potențial concurent de pe piaţa 
română, adică a relei-credinţe. 

Definirea relei-credinţe în sens civil de către instanța de apel, ca 
fiind echivalentă atitudinii subiective a unei persoane care acţionează 
pe deplin conştientă de caracterul ilicit al conduitei sale, iar în materie 
de înregistrare marcă, prin urmărirea sau reprezentarea prejudiciului 
pe care o asemenea operaţiune îl va produce unui concurent, este în 
concordanță cu doctrina şi jurisprudența actuală, dar mai ales cu 
dispoziţiile art. 48 alin. (1) lit. c) din Legea nr. 84/1998, interpretate 
în sens sistematic şi teleologic. 

În ceea ce priveşte aplicarea conceptului amintit la speță, cu con- 
secința admiterii acţiunii, semnificative pentru reținerea relei-credințe 

a pârâtei la înregistrarea mărcii sunt relațiile anterioare comerciale, 
naționalitatea turcă a asociaţilor acesteia, identitatea semnelor grafice 
ale celor două mărci, dar mai ales somaţia adresată dealerului oficial 
al reclamantelor în România, după înregistrarea mărcii, de a-şi înceta 
activitatea comercială, în scopul prejudicierii acestora. 

În consecință, soluția pronunțată în-apel este legală, aflându-se în 
concordanță cu dispoziţiile art. 48 alin. (1) lit. c) din Legea nr. 84/1994, 
astfel încât recursul declarat de aceasta împotriva deciziei civile nr. 254 
din 20 februarie 2004 a Curţii de Apel Bucureşti, Secţia a IV-a civilă, a 
fost respins ca nefundat, în baza art. 312 alin. (1) C. proc. civ. 


139. Marcă. Cerere de înregistrare cu rea-credință. 
Data şi elemente de apreciere a relei-credințe. Neînţelegeri 
între asociați şi cunoaşterea utilizării semnelor similare de 
către partenerul străin pentru acelaşi gen de produse sau 
servicii E ' l 

Legea nr. 84/1998, art. 48 alin. (1) lit. c) 


Cererea de înregistrare a mărcii, pe fondul neînțelegerilor . 
dintre asociaţi şi al cunoaşterii utilizării semnelor similare de 
către partenerul străin pentru acelaşi gen de produse şi servicii, 
denotă rea-credinţă la data înregistrării. 

Este adevărat că atitudinea, subiectivă a solicitantului înre- 
gistrării trebuie verificată în raport de data cererii de înregistrare, 
dar comportamentul ulterior al solicitantului poate să confirme că 
acesta a fost de rea-credinţă la data formulării cererii. 

Astfel, reaua-credinţa la data înregistrării mărcii este confir- 
mată în cazul în care marca nu a fost utilizată pentru a distinge 
produse sau servicii, dar s-a acţionat în instanţă titularul sem- 
nului similar când acesta a încercat. să-şi comercializeze pro- 


dusele în România. o 


I.C.C.J., Sectia civilă şi de proprietate intelectuală, 
decizia nr. 6678 din 30 iunie 2006 


Din examinarea lucrărilor din dosar, Curtea a constatat urmă- 


toarele: 

Prin sentinţa civilă nr. 655 din 17 iulie 2003, Tribunalul Bucu- 
reşti, Secţia a IV-a civilă, a admis acţiunea formulată de reclamanta 
SC LM.D. SRL împotriva pârâtei SC M.D. România SRL, a dispus 

anularea mărcii MIO DINO. THE OFFICE WORLD înregistrată în 
Registrul mărcilor sub nr. de depozit M 2001/044504, nr. de marcă 
47932 şi radierea înregistrării acesteia din registru şi a obligat-o pe 
pârâtă la plata către reclamantă a sumei de 19.791.545 lei cheltuieli 
de judecată. 

| Pentru a pronunța această hotărâre, tribunalul a retinut următoarea 
situaţie de fapt: | 

Societatea reclamantă este acționară în societatea pârâtă, cu o cotă 
de 48% din capitalul social, însă, din cauza neînțelegerilor dintre aso- 
ciați, societatea nou înființată nu a desfăşurat activitate comercială 
aşa cum reiese din bilanțurile depuse la dosar. i 

Ulterior, reclamanta a constatat că nu-şi poate comercializa 
produsele sub marca MIO DINO, deoarece partenerul român a înre- 
gistrat această marcă fără acordul său, deşi ştia că marca aparţine 
asociatului italian, fiind chiar numele său. i 
i Tribunalul a reținut că scopul pentru care partenerul român a 
inregistrat marca nu a fost acela al utilizării ei în vederea promovării 
produselor asociatului străin, ci pentru a beneficia în interes propriu 
de notorietatea mărcii. 

Chiar dacă marca reclamantei nu a fost înregistrată pe teritoriul 
României „ŞI nici nu beneficiază de protecție ca efect al: unei 
inregistrări internaționale, date fiind relațiile dintre parteneri pârâta a 
acționat cu rea-credință, înregistrând marca reclamantei, a cărei 
notorietate pe piaţa produselor de mobilier a fost dovedită şi care se 
bucură de protecția Convenţiei de la Paris. = ~ 

| În drept, tribunalul şi-a întemeiat hotărârea pe dispoziţiile art. 48 
lit. c) din Legea nr. 84/1998. ae e 

Prin decizia civilă nr. 472 din 10 martie 2004, Curtea de Apel 
Bucureşti, Secţia a III-a civilă, a respins ca nefondat. apelul declarat 
de apelanta-pârâtă împotriva sentinței și a obligat-o pe apelantă la 
plata sumei de 66.045.000 lei cheltuieli de: judecată către intimata-re- 
clamantă. 

Pentru a decide astfel, curtea de apel a reţinut următoarele: 

Reclamanta SC 1.M.M.D. SRL cu sediul în Italia, Via Montecassino 
nr. 16, are înregistrată sub nr. 97004173 din data de 2 aprilie 1997 
marcă MIO DINO. IL MONDO UFFICIO.THE OFFICE WORLD în 
Malaesia, țară în care reclamanta are o întreprindere industrială Şi 
comercială serioasă. 

Pârâta a înregistrat aceeaşi marcă la O.S.1.M. sub nr. M2001 
044504 în data de 20 septembrie 2001, fără a avea acordul recla- 
mantei ca societate titulară a acestei mărci. 

Potrivit art. 6 din Convenţia de la Paris, resortisantul unei tări 
membre a Uniunii de la Paris, având o marcă înregistrată în țara sa de 
origine, are dreptul la protecția acestei mărci în celelalte țări ale Uniu- 
nii, în forma în care această marcă a fost înregistrată în țara de origine. 

Prin ţară de origine se înțelege țara în care solicitantul este resor- 
tisant sau orice altă țară în care acesta are sediul ori o întreprindere 
comercială reală şi serioasă. 

Tot art. 6 din Convenţia de la Paris prevede că o marcă înre- 
gistrată internaţional se bucură de protecţie timp de 5 ani de la înre- 
gistrare, după care, dacă nu a fost prelungită de resortisant, ea devine 
independentă în raport cu marca țării de origine. 

România a ratificat Convenţia de la Paris, astfel cum a fost revi- 
zuită, prin Decretul nr. 247/1963, iar potrivit art. 11 din Constituţie, 
statul român: se obligă să îndeplinească cu bună-credință obligaţiile 
ce-i revin din tratatele la care este parte. 

Pentru acest motiv, curtea a considerat că înregistrarea mărcii în 
Malaesia, țară de origine pentru acesta şi semnatară a Convenţiei, se 
bucură de protecție în toate țările membre, inclusiv în România, timp 
de 5 ani de la înregistrare. 

Pârâta a înregistrat marca la O.S.I.M. în intervalul de timp de 5 
ani de protecţie internaţională de care se bucura reclamanta. 

Curtea a mai reţinut că în cauză a fost dovedită notorietatea 
mărcii, înlăturând apărarea pârâtei, în sensul că produsele comercia- 
lizate sub această marcă — mobilier de lux pentru birouri — se adre- 
sează unui segment specializat al pieței, şi nu oricărui cumpărător 
persoană fizică. 

Curtea a considerat că sunt incidente dispoziţiile art. 6 bis din 
Convenţia de la Paris, revizuită, şi ale art. 48 lit. e) din Legea 
nr. 84/1998, în sensul că marca reclamantei, fiind înregistrată în 
Malaesia la data de 2 aprilie 1997 şi fiind o marcă notorie, se bucură 
de protecția de notorietate de 5 ani. 

În ceea ce priveşte buna-credință a pârâtei, curtea a arătat că pro- 
tecția mărcii reclamantei este asigurată chiar dacă pârâta a fost de 
bună-credință la înregistrarea mărcii. 

Totodată, a reținut că reaua-credință a pârâtei în folosirea. ulte- 
rioară a acestei mărci pe teritoriul României rezultă din acţiunile 

pârâtei de a interzice comercializarea în România a produselor parte- 

nerului italian prin orice alte societăţi comerciale. 

Împotriva deciziei a declarat recurs pârâta, invocând următoarele 
motive: 

1. Reclamanta nu are calitate procesuală activă în promovarea 
unei acțiuni în anularea înregistrării mărcii, deoarece nu este titulara 
unei mărci opozabile. 

În dezvoltarea acestui motiv de recurs, recurenta a susținut că, din 
înscrisurile depuse la dosar, reiese că nu reclamanta este titulara 
mărcii MIO DINO. IL MONDO UFFICIO. THE OFFICE WORLD 
înregistrată pe cale naţională în Malaesia, ci o altă societate comer- 
cială, Mio Dino. The Office World (Malaesia) SDN BHD. 

Articolul 48 din Legea nr. 84/1998 conferă drept la acţiune 
„persoanei interesate”, dar interesată nu poate fi decât o persoană care 
invocă un drept exclusiv, opozabil concurenţilor. 

În speță, persoana interesată nu poate fi decât titulara mărcii 
înregistrate, numai identitatea dintre titularul dreptului şi titularul 
acţiunii putând conferi legitimare procesuală activă reclamantei, 
identitate care în speță nu există. i 

2. Instanța a schimbat cauza acțiunii în apel, hotărârea fiind dată 
cu încălcarea dispozițiilor art. 294 C. proc. civ., şi a dat ceea ce nu s-a 
cerut, acestea fiind motive de recurs prevăzute de art. 304 pct. 6 şi 9 
C. proc. civ. l 

În dezvoltarea acestor motive, recurenta a arătat că: 

Reclamanta a învestit instanța cu o acţiune în anularea înregistrării 
mărcii ca fiind făcută cu rea-credință, încălcând astfel drepturile 
asupra mărcii notorii a intimatei şi dispoziţiile art. 48 lit. c) din Legea 
nr. 84/1998. 

În ciuda acestui fapt, instanța de apel şi-a întemeiat în drept 
hotărârea pe dispoziţiile art. 48 lit. e) din Legea nr. 84/1998, precum 
şi pe dispoziţiile din Convenţia de la Paris care au acest corespondent 
în legea română, reținând încălcarea unui drept anterior, şi nu pretinsa 
înregistrare a mărcii cu rea-credință. 

“3. Instanţa de apel nu a analizat toate motivele de apel formulate 
de pârâtă, încălcând dispoziţiile art. 295 C. proc. civ., motiv de recurs 
prevăzut de art. 304 pct. 9 C. proc. civ. 

Astfel, instanţa a sintetizat criticile aduse de pârâtă sentinței, dar a 
respins apelul pentru alte motive şi cu alte argumente chiar decât cele 
invocate de reclamantă în acţiune şi în fața instanţei de apel. 

4. Decizia recurată nu cuprinde motivele pe care se sprijină şi 
cuprinde motive străine de natura pricinii, ceea ce atrage aplicarea 
art. 304 pet. 7 C. proc. civ. | 

În acest sens, recurenta a arătat că instanța de apel şi-a întemeiat 
hotărârea pe argumente străine de pricină şi pe texte de lege care sunt 
inaplicabile în speţă. | 

Totodată, a reţinut că marca reclamantei este notorie, fără a arăta 

- care sunt probele în acest sens şi în condiţiile în care chiar reclamanta 
s-a limitat doar la invocarea notorietății, fără a produce vreo dovadă a 
acesteia. 

5. Decizia este nelegală, motiv de recurs prevăzut de art. 304 
pct. 9 C. proc. civ. ; 

În dezvoltarea acestui motiv de recurs, recurenta a arătat că: 

5.1. Decizia instanței de apel a fost dată cu încălcarea prevederilor 
art. 2, art. 65 şi art. 66 din Legea nr. 84/1998 şi prin aplicarea greşită 
a prevederilor Convenţiei de la Paris. 

Astfel, pentru a se înregistra o marcă în România sau pentru a 
obține protecţia unei mărci străine şi pe teritoriul României este 
necesară o manifestare expresă de voință a solicitantului, în sensul 
desemnării României ca ţară în care se doreşte protejarea mărcii. 

În lipsa unei astfel de manifestări de voinţă, o înregistrare pe cale 
internațională a unei mărci nu produce nici un efect pe teritoriul 
României. 

O marcă ce nu a fost înregistrată pe cale naţională la O.S.L.M. 
poate obține protecție în România numai dacă a fost. supusă unei 
proceduri de înregistrare pe cale internaţională prin biroul O.M.PL., 
în baza Aranjamentului de la Madrid sau Protocolului de la Madrid, 
cu protecție pentru România, ceea ce nu s-a întâmplat în speţă. 

Reclamanta a susținut că şi-a înregistrat marca pe cale interna- 
tională la Oficiul de Armonizare a Pieței Interne de la Alicante, 
Spania (O0.H.L.M.), dar această înregistrare ar fi de natură să confere 
reclamantei un drept la marcă comunitară, iar Malaesia nu este 
membră U.E. - 

Pe de altă parte, mărcile nu se înregistrează internațional în baza 
Convenţiei de la Paris, aşa cum greşit a reținut instanța de apel, ci 
numai în baza Aranjamentului de la Madrid sau Protocolului de la 
Madrid, la care Malaesia nu este țară semnatară. 

5.2. Instanţa de apel a reținut în mod nelegal că marca înregistrată 
de reclamantă în Malaesia este o marcă notorie în România, încălcând 

dispozițiile art. 3 lit. c) şi art. 20 din Legea nr. 84/1998 şi regula 16 
alin. (4) din H.G. nr. 833/1998. 

Astfel, instanța a reținut, în lipsa oricăror dovezi, că marca în 
litigiu este o marcă notorie; această verificare trebuia să se facă în 
raport de teritoriul României şi de data la care marca pârâtei a fost 
înregistrată, respectiv la 20 septembrie 2001, ținându-se seama de 
criteriile prevăzute de art. 20 din Legea nr. 84/1998, ceea ce nu s-a 
întâmplat în speță. 

5.3. Instanţa de apel a reţinut în mod greşit că pârâta trebuia să 
ceară acordul reclamantei la înregistrarea mărcii, atât timp cât recla- 
manta nu este titulara vreunei mărci înregistrate care să se bucure de 
protecţie pe teritoriul României şi nici nu este titulara unei mărci 
notorii. 

5.4. Instanța de apel a reţinut în mod greşit reaua-credință a pârâ- 
tei pe temeiul unor acte sau fapte pretins săvârşite ulterior îure- 
gistrării, încălcând dispoziţiile art. 48 lit. c) din Legea nr. 84/1998. 

Potrivit textului de lege menţionat, anularea mărcii se poate cere 
când înregistrarea a fost solicitată cu rea-credință, ceea ce înseamnă 
că reaua-credință trebuie apreciată numai în raport cu momentul 
înregistrării mărcii a cărei anulare se cere. 

Pretinsele acţiuni ulterioare înregistrării, la care se referă instanța 
de apel, sunt acțiuni în contrafacere şi în suspendarea acțiunii de 
vămuire şi au fost promovate în temeiul Legii nr. 202/2000 şi art. 35 
din Legea nr. 84/1998, de către recurentă, la care şi intimata este 
asociată. 

Recurenta a solicitat admiterea recursului, modificarea deciziei, 
respingerea acțiunii ca fiind promovată de o persoană fără calitate 
procesuală activă, iar în subsidiar ca neîntemeiată sau casarea deciziei 
Şi trimiterea cauzei spre rejudecare pentru administrarea de noi probe. 

Intimata a depus la dosar întâmpinare, răspunzând tuturor criti- 
cilor formulate de recurentă şi solicitând respingerea recursului ca 
nefondat, cu obligarea-recurentei la plata cheltuielilor de judecată, al 
căror cuantum va fi indicat şi probat cu ocazia dezbaterii în fond a 
recursului. , 

Recursul este, într-adevăr, nefondat şi a fost respins, pentru 
următoarele considerente: 

1. Critica potrivit căreia reclamanta nu ar avea calitate procesuală 
activă în promovarea acţiunii, formulată şi în apel, neîncadrată în 
drept de recurentă, se circumscrie motivului de recurs prevăzut de 
art. 304 pct. 9 C. proc. civ., deoarece, dacă reclamanta nu este per- 

soană interesată să ceară anularea mărcii în înţelesul art. 48 din Legea 
nr. 84/1998, admiterea acțiunii sale s-a făcut cu încălcarea legii. 

Acest motiv de recurs este însă nefondat. 

Recurenta a susținut că persoană interesată să ceară anularea 
mărcii în baza art. 48 din Legea nr. 84/1998 nu poate fi decât o 
persoană care invocă un drept exclusiv, opozabil concurenţilor, iar în 
speță persoana interesată nu poate fi decât titulara mărcii înregistrate. 

Acest punct de vedere nu are suport legal. 

Potrivit art. 48 din Legea nr. 84/1998, orice persoană interesată 
poate să ceară anularea înregistrării unei mărci, pentru motivele 
prevăzute în textul de lege menţionat. 

Sfera persoanelor interesate să formuleze o astfel de cerere se 
determină în funcţie de motivul de anulare invocat. 

În cazul în care se invocă dispozițiile art. 48 alin. (1) lit. b), 
respectiv înregistrarea mărcii cu încălcarea dispoziţiilor art. 6 din 
lege, se pune problema coriflictului cu o marcă anterior înregistrată 
[art. 6 lit. a)-c)] sau cu o marcă notorie [art. 6 lit. d)-e)]. 

Într-o atare situație, persoana interesată să solicite anularea este 
numai titularul unui drept la marcă anterior înregistrată sau notorie, 
aşa cum a susținut recurenta, şi nu orice persoană, chiar consumatorii, 
aşa cum a susținut intimata în întâmpinare. 

Numai că, în speţă, nu s-a solicitat anularea înregistrării mărcii 
pentru existența unui conflict cu un drept la marcă anterior protejat, ci 
pentru înregistrarea cu rea-credință. 

Acest din urmă motiv, prevăzut în art. 48 alin. (1) lit. c) din Legea 
nr. 84/1998, reprezintă un motiv de anulare distinct de conflictul cu o 
marcă anterioară. 

Dacă s-ar condiţiona dreptul la acţiune în anularea înregistrării 
pentru rea-credință de calitatea de titular al unei mărci anterioare, 
reglementarea din art. 48 alin. (1) lit. c) ar deveni superfluă, deoarece 
titularul mărcii anterioare are la dispoziție acțiunea în anulare 
întemeiată pe art. 48 alin. (1) lit. b), în care nu este ţinut să facă decât 
dovada conflictului, nu şi a relei-credinţe. 

În plus, pentru situația conflictului cu un drept la marcă anterior 
protejat la care se referă art. 48 alin. (1) lit. b), dreptul la acţiune se 
prescrie în 5 ani de la data înregistrării mărcii, iar în cazul înregistră- 
rii mărcii cu rea-credință, anularea poate fi cerută oricând în perioada 
de protecţie a mărcii. 

Aşadar, fiind vorba despre anularea înregistrării mărcii cu 
rea-credinţă, şi nu despre încălcarea unui drept la marcă anterior pro- 

tejat, pentru a justifica legitimarea procesuală activă reclamanta nu 
trebuie să facă dovada că deţinea la data înregistrării cererii de către 
pârâtă o marcă anterior înregistrată sau o marcă notorie. 

Pentru aceste considerente, susținerile recurentei referitoare la 
înregistrarea în Malaesia a mărcii pe numele altei societăţi comerciale 
decât reclamanta nu prezintă nici o relevanţă. 

Reclamanta a susținut că are intenţia legitimă de a comercializa în 
România produse de mobilier sub marca MIO DINO, pe care a creat-o 
şi a dezvoltat-o la nivel mondial, intenţie pe care nu şi-o poate materia- 
liza din cauza înregistrării mărcii cu rea-credință de către pârâtă. 

În acest mod, reclamanta a justificat interesul promovării acţiunii, 
dovedirea sau nu a acestor susțineri fiind o chestiune .care ţine de 
analiza pe fond a cauzei. 

2. Motivul de recurs conform căruia instanța de apel a schimbat 
cauza acțiunii, pronunțându-se asupra motivului de anulare prevăzut 
de art. 48 alin. (1) lit. e), deşi se invocase art. 48 alin. (1) lit. c), nu 
este fondat, de asemenea. 

Instanța de apel a analizat, printre altele, şi criticile referitoare la 
reaua-credinţă reținută în sarcina pârâtei, păstrând soluţia de anulare a 
înregistrării mărcii, pentru acest motiv. 

Dacă ar. fi analizat pricina exclusiv din perspectiva dispoziţiilor 
art. 48 alin. (1) lit. e) din Legea nr. 84/1998, ar fi fost vorba, 
într-adevăr, de schimbarea cauzei juridice, deoarece textul de lege 
menționat se referă la existența unui conflict cu un drept anterior 
dobândit cu privire la o indicație geografică protejată, un desen sau 
model industrial protejat sau alt drept de proprietate industrială 
protejat ori un drept de autor. 

În realitate, decizia recurată conţine, pe lângă consideraţiile referi- 
toare la reaua-credinţă, şi referiri la o serie de dispoziţii legale care nu 
sunt aplicabile în speță, ceea ce însă nu echivalează cu o schimbare a 
cauzei cererii de chemare în judecată, așa cum corect a arătat intimata 
prin întâmpinare. 

În ceea ce priveşte acordarea de către instanță a ceea ce nu s-a 
cerut, Înalta Curte a constatat că acest motiv de recurs — prevăzut de 
art. 304 pct. 6 C. proc. civ. — nu este incident în speţă, deoarece, res- 
pingând apelul, curtea de apel nu a acordat nimic, ci a menţinut 
soluția primei instanțe, care s-a pronunțat în limitele învestirii, 
anulând înregistrarea mărcii. ; 

3. Şi criticile referitoare la motivarea.deciziei, care se circumscriu 
motivului de recurs prevăzut de art. 304 pct. 7 C. proc. civ., sunt 
nefondate. 

Instanţa de apel a redat criticile formulate de apelantă şi le-a găsit 
neîntemeiate, chiar dacă pentru considerente diferite chiar de cele 
invocate de intimată însăşi. 

Decizia cuprinde motivele pe care se sprijină, iar acestea nu sunt 
străine de natura pricinii, deoarece se menţin în domeniul proprietăţii 
intelectuale şi analizează valabilitatea dreptului la marcă. 

Este adevărat că motivarea instanței de apel conţine o serie de 
confuzii şi greşeli în interpretarea legii, dar nu se poate susține că 
motivarea lipsește cu desăvârşire sau că nu are nici o legătură cu 
pricina, pentru ca instanța de recurs să considere să nu s-a intrat în 
cercetarea fondului şi, în baza art. 312 alin. (4) C. proc. civ., să 
dispună casarea .cu trimitere spre rejudecare, aşa cum a solicitat 
recurenta în subsidiar. 

Instanța de recurs a suplinit motivarea curţii de apel şi a păstrat 
soluţia acesteia, care este legală în raport de situația de fapt reținută. 

4. Recursul nu poate fi admis nici în baza art. 304 pct. 9 C. proc. civ. 

4.1. Pentru ca o marcă să beneficieze de protecţie pe teritoriul 
României, aceasta trebuie să fie înregistrată în România, conform 
art. 4 din Legea nr. 84/1998, care prevede că dreptul asupra mărcii 
este dobândit şi protejat prin înregistrarea acesteia la O.S.I.M. 

Protecţia mărcii în România poate fi obținută şi pe calea înre- 
gistrării internaționale a mărcii, efectuată conform Aranjamentului de 
la Madrid sau Protocolului referitor la Aranjament, care îşi extinde 
efectele şi în România, cu urmarea procedurii prevăzute de art. 66 din 
Legea nr. 84/1998. 

În speță, reclamanta nu se află în niciuna din aceste două situații şi 
nici nu a pretins că s-ar afla. 

Toate constatările instanței de apel referitoare la extinderea 
efectelor înregistrării mărcii în Malaesia la un alt spaţiu geografic, la 
durata unei atare protecții, coroborate cu referirile la: caracterul 
notoriu al mărcii nu au nici un suport legal, iar prevederile Convenţiei 
de la Paris sunt greşit interpretate, deoarece calitatea unui stat de 
membru al Convenţiei nu transformă în internaționale înregistrările 
naționale ale mărcilor de pe teritoriul acelui stat. 

4.2. De asemenea, instanța de apel şi prima instanță au reţinut că 
reclamanta deține o marcă notorie, fără a arăta care sunt conside- 
rentele pentru care au ajuns la această concluzie, respectiv fără a arăta 

care era ponderea cunoașterii mărcii MIO DINO în cadrul Segmen- 
tului de public relevant din România: — utilizatorii de mobilier. şi 
decoraţiuni interioare — la data înregistrării cererii. 

În lipsa constatării că marca era larg cunoscută în cadrul acestui 
public, la această dată, în mod nelegal a reținut instanța de apel că 
sunt întrunite cerinţele art. 3 alin. (1) lit.c) din Legea nr. 84/1998. 

Dar, chiar dacă instanța de apel a ajuns nelegal la concluzia că 
reclamanta este titulara unui drept la marcă anterior protejat -în 
România și că respectiva marcă este una notorie, această concluzie 
eronată nu are influență asupra soluţiei, deoarece reclamanta, deşi a 
afirmat că marca sa este notorie, a invocat ca 'motiv de anulare 
înregistrarea mărcii cu rea-credință, şi nu conflictul cu o marcă 
anterior înregistrată sau notorie. 

4.3. Acordul la înregistrarea mărcii nu trebuia, într-adevăr, cerut 
reclamantei ca titulară a unei mărci anterior înregistrate sau notorii. 

4.4. Pârâta trebuia însă să ceară şi să obțină acordul reclamantei 
înainte de a solicita înregistrarea mărcii, pentru ca ea să poată fi 
considerată de bună-credință. . i 

Situaţia de fapt reţinută de instanțele-de fond este următoarea: 

Societatea comercială pârâtă SC M.D. Romania SRL a luat ființă 
în baza actului constitutiv. din data de 23 februarie 2000, prin aso-. 
cierea domnului R.B., cetățean canadian, cu SC LM.MD. SRL, 
persoană juridică italiană, înregistrată la Camera de Comert şi 
Agricultură din Veneţia la 19 februarie 1996. i 

Obiectul de activitate principal a fost prevăzut ca fiind comerțul 
cu amănuntul cu mobilă, articole: de iluminat şi alte articole de uz 
casnic. : d Ai 
Pârâta nu a desfăşurat deloc activitate comercială, din cauza neîn- 
țelegerilor dintre parteneri. 

Asociatul persoană fizică a solicitat, la 20 septembrie 2001, 
înregistrarea mărcii MIO DINO. THE OFFICE WORLD pe numele 
pârâtei, pentru produse din clasa 20 (mobile, oglinzi, rame etc.) şi 
servicii din clasele 35 şi 39, în condiţiile în care cunoştea că recla- 
manta foloseşte de mai mulţi ani semnul MIO DINO. IL MONDO 
UFFICIO pentru a-şi distinge produsele şi serviciile identice sau 
similare. 

Cererea de înregistrare a mărcii formulată de pârâtă, pe fondul ne- 
înțelegerilor dintre asociaţi, al lipsei de activitate comercială a so- 
cietăţii pârâte şi al cunoaşterii utilizării semnului similar de către par- 

tenerul italian pentru acelaşi gen de produse şi servicii denotă rea-cre- 
dință din partea pârâtei, aşa cum corect s-a reținut. 

Este adevărat că atitudinea subiectivă a solicitantului înregistrării 
trebuie verificată în raport de data cererii de înregistrare, dar com- 
portamentul ulterior al solicitantului poate să confirme că acesta a 
fost de rea-credință la data formulării cererii, cum este cazul în speţă. 

Sub acest aspect, instanţele au reţinut că pârâta nu a utilizat. marca 
înregistrată pentru a distinge produse sau servicii, în schimb, a 
acționat-o în instanță pe reclamantă atunci când aceasta a încercat 


să-şi comercializeze în România produsele sub semnul MIO DINO. 


IL MONDO UFFICIO. 

În raport de situaţia de fapt reținută — care nu poate fi schimbată în 
recurs prin reaprecierea probelor — instanțele au considerat în mod 
corect că sunt aplicabile dispoziţiile art. 48 alin. (1) lit. c) din Legea 
nr. 84/1998 şi au hotărât anularea înregistrării mărcii pârâtei pentru 
rea-credință. E - | 

Pentru aceste considerente, Înalta Curte, în baza art. 312 C. proc. civ., 
a menținut decizia atacată şi a respins recursul ca nefondat. 

În ceea ce priveşte cheltuielile de judecată, deşi recurenta a căzut 
în pretenţii, nu poate fi obligată ‘la plata acestora, deoarece, până la 
data dezbaterii recursului în şedinţă publică, intimata nu a depus la 
dosar înscrisurile doveditoare ale cheltuielilor efectuate în proces. 

Prin concluziile scrise înregistrate la data de 6 iulie 2006, dată 
pentru care s-a amânat pronunțarea hotărârii, intimata a solicitat plata 
sumei de 10.098 euro cheltuieli de judecată, ataşând o serie de 
înscrisuri; cum toate acestea. au fost depuse la dosar după darea 
hotărârii, instanţa nu a avut posibilitatea să aprecieze nici asupra unei 
eventuale repuneri pe rol a cauzei, în temeiul art. 151 C. proc. civ. 

